
kJaepeftumero  ffiirari  soleo  magnum  Boerhaavix 
ingenium  ,  qui  cwn  esset  jam  ineunte  juventute  pa^ 
tre,  Jideli  studiorum  duce ,  orbatus  hancque  Leidam 
nostram  petiisset  et  ihi  primum  litteris ,  tum  dis- 
ciplinis  mathematicis ,  deinde  theologiae ,  denique 
medicinae  operam  dedisset ,  tanto  studio  singulis 
his  tum  disciplinis ,  tum  doctrinis  incubuit ,  ut 
quamcunque  tractaverit ,  eam  solam  tractare  vi-~ 
deretur.  JVec  ut  polyhistor  aliquis  rivulos  consec- 
tatus  est,  sed  ipsos  rerum  fontes  adiens ,  quemad- 
modum  in  studiis  theologiae  a  patribus  ecclesiae 
orsus  juxta  seriem  seculorum  descenderat,  sicvete* 
rum  pariter  medicorwn  lectionem  aggressus  est 
secundum  temporum ,  quibus  vixeruni  rationem,  ini- 
tio  facto  a  Medichiae  parente  Hippocrate.  Atque 
has   tanias  eruditionis  copias  in  unurn  coegit  doc- 

trinae  meddcae  corpus  duobusque  compendiis  com- 
prehendit :  altero  theoretico ,  practico  altero. 

Solet  vulgo  Boerhaavii  disciplina  ex  kis  com* 
pendiis  aestimari.  Sed  perperam.  In  compendiis 
enim  generalia  tantum  habentur ,  et  haberi  po- 
terant  ejusdem  principia.  Quodsi  aveatis  prae- 
claram  viri  summi  disciplinam  cognoscere ,  com- 
pendiorum  pervolvite  commentarios  ab  Hallero  , 
Haenio  ,  Swietenio  discipulis  editos ,  legite  librum 
de  morbis  nervorum ,  quem  disciptdus  pariter  Ja- 
cojbus  van  ber  Eems  edendum  curavit.  Quos  legen- 
tes  stupendam  mirabimini  praeceptoris  eruditio- 
nem ,  mira  suavitate  et  hilaritate  conditam.  Quan- 
ta  exemplorum  vis ,  quantae  observationum  et  ex- 
pcrimentorum  copiae ,  quam  ingens  scriptorum  ?ne4 
dicorum  cognitio,  quanta  in  docendo  perspicuitas , 
iit  explicando  simpticitas ,  in  demonstrando  veri- 
tas ,  ut  hunc  omnem  tenere  omnium  aetatum  memo- 
riam  hujusque  ingenio  demum  et  naiam  esse  et  pcr- 
fectam  hanc  medendi  scientiam  existimaveris. 

Tali  autem  tamque  praeclara  institutione  Aca- 
demia  nostra  communis  facta  est  doctrinae  me- 
dicae  in  Europa  sedes  et  seminarium ,  ad  quod 
ub    omni    terrarum  parte    discentes    iendebant    et 


VII    

ex  quo  viri  summi  prodibant  et  aliarum  et  nos>- 
trae  Academiae  ornamenta  totiusque  orbis  medici 
lumina.  Quapropter  merito  celebratur  Boerhaa- 
vius  tanquam  emendaiae  insiituiionis  medicae  au- 
ctor  et per  hanc  emendatam  totius  scieniiae  medi~ 
eae  reformator. 

Quaerentibus  nobis ,  qui  tot  taniisque  rebus  non 
solum  inchoandis,  sed  vel  maosime  perficiendis  suf- 
ficere  potuerit  Boerhaavius  ,  occurrit  Boerhaavia- 
nuin  illud :  simplex  veri  sigillum ,  ex  quo  omnis 
Boerhaavii  raiio ,  doctrina ,  ingenium ,  brevi  totus 
Boerhaavius  noscitur. 

Erat  ille  vir  candidus ,  simplex ,  veritatis  ctdtor 
integerrimus.  Haec  in  scriptis ,  moribus  omnique 
vita  eminebat  simplicitas ,  amabilis  veritatis  comes. 
Hanc  ut  in  vita ,  ita  in  studiis  ,  institutione ,  doc- 
trina,  unam  sequebatur  ducem.  Omnium  auctorum 
nulli  magis  placuere ,  quam  simplex  Hippocrates  et 
candidus  Sydenhamus.  Caeteros  legere ,  hos  sibi 
socios  ,  amicos  ,  familiares  adjungere  cupiit.  Ex 
omnibus  disciplinis  nulla  magis  arrisit,  qudm  pura 
mathesis.  Ab  indoclis  discipulis  laudari ,  iis  prod* 
esse,  eorum  in  usum  scribere,  eos  sibi  amicos  com- 
parare ,  quam   doctorum  extolli  encomiis ,    maluit 

vir  vere  Socrdticus.  Omnes  lustravit  librorum  me* 
dicorum  copias ,  non  ut  Galeni  adinstar ,  eruditio* 
nis  variae  pompa    doctum  indoctumque  percelleret 
orbem ,  sed  ut  suam  adsereret  medicinae  simplici" 
tatem  eamque  puram  sisteret ,  omni  ornatu  caren- 
tem.    Anatomica  partium  fabrica  humorumque  mo- 
tus  principia  sunt>  quibus  tota  ipsius  doctrina  ni- 
titur.     His    si  addatis   demonstrationem  mechani* 
cam  ac  selectas   veterum  praesertim   observaiiones 
et  recentiorum  pauca ,  sed  certa  inventa  ac  dogma- 
ta,  fundamenta    habebitis   totius  medicinae  Boer- 
haavianae.      Quod   quidem    simplicitatis   in  tanta 
doctrinae  ubertate  studium,  increscente  viri  aetate 
ingeniique  maturitate ,   increvit ,  qua  aetate  et  au- 
ctoris  boni  titulum  recusavii  et  summo  sibi  duocit 
honori,    naturae  servulum   vocari   suamque   igno- 
rantiam  cum  fateretur  artisque  imbeciliitatcm ,  na- 
turae  divinam  praedicavit  potestatem  *  cujus  opera 
omni  sunt  arte  superiora,  cujus  vires  solae  mor- 
bis  medentur  ,  cujus  obsequio  omnis  medicina  niti- 
tur.      Scilicet  animo  >   ut  erat   modesto,    ab   omni 
ostentatione  alieno ,  ita  hanc  animi  modestiam  om- 
nibus  anteponere  virtutibus  solebat. 

Talis  erat  ille  ,  quem  colimus ,  quem  hujtts  Sclio- 


Ine  nostrae  conditorem  veneramur ,  cujus  animi 
tuce  hic  circumfundimur ,   Boerhaavius. 

Is  cum  ante  seculum  e  vita  cxcessii ,  perilum 
doctumque  Aphorismorum  suorum  interpretem  na- 
ctus  est  Swietenium  ,  qui  Commentariis  ipse  suis 
ifionumentum  exegit  ingenii  Moerhaaviani,  aere 
perennius.  Haec  com?nentaria ,  quo  tempore  edila 
sunt ,  eam  referebant  scientiae  medicae  practicae 
faciem,  qualis  tunc  erat.  Quantoperc  ab  eo  inde 
tempore  mutata  sit  rerum  medicarum  conditio  > 
norunt  omnes ,  quicunque  illam  aetatem  cum  hac 
nostra  comparaverini. 

Foret  igitur  ■,  ut  huic  institutioni  Academicae 
satisferet ,  vel  nova  paranda  eaque  emendata  com- 
pendii  Boerhaaviani,  aut  Commentariorum  Swiete- 
tenianorum  editio ,  vel  novus  conscribendus  eden- 
dusque  liber.  Prius  nemo  exspectabit ,  nisi  qui 
stationariam  optet  insfitutionem  medicam,  nec  ipse 
hercle  laudasset ,  si  viverct ,  Boerhaavius.  Quam* 
obrem  ego ,  vobis  prodesse  cupiens ,  laborem  hunc , 
tanquam  ab  eo  nobis  relictum  ac  mandatum,  sus~ 
cipiam ,  neque  ut  alter  Boerhaavius  ,  sed  ut  ho- 
muncionum  unus ,  quae  pofero ,  faciam.  Nec  brevi- 
iatem  taconicam  Boerhaavii,  nec  dictionis  ubcrta- 


tem  Swietenii  seciabor ,  sed  quantfam  inter  utras- 
que  mediocritatem ,  ne  tantos  viros  videar  velle 
imitari.  Illud  autem  in  primis  spectavi ,  ut  vo- 
bis  traderem  instiiutionem  medicinae  practicae  ac- 
commodaie  ad  nostrorum  temporum  rationem,  un- 
de  et  €L  quibus  initiis  ducta  sit  et  quibus  nitatur 
fundamentis  ars  medica,  cognosceretis. 

Caeterum  Boerhaavii,  medici  JBatavi  summi , 
tanquam  domestico  exemplo  proposito ,  illud  animis 
infixum  teneie :  simplex  veri  sigillum. 

Scribebam   in  \illa  die  6.   post 
Calend.  Jul.  a.  1837. 


DE    INSTITUTIONE    AD    ARTEM. 

edicos  nomine  multos  esse,  re  autem  et  opcre 
perpaucos,  veterisjam  Hippocratici  vox  est:  quod- 
que  de  medicis  ille,  de  omnibus  omnino  aliarum 
artium   scientiarumque   professoribus  deque   homi- 
nibus  universe  affirmari  posse   existimamus.     Scili- 
cet  bonus  esse ,  quam  videri  malebat  Socrates  ea- 
que  propter  hominum  sapientissimus  a  Deo  est  ju- 
dicatus.     At  quam  nulli  fere  sunt  huic  persimiles , 
quam  multi ,  qui  rem  a  semet  optime  gestam  pu- 
tant ,  si  hominum  vulgo  boni  videantur  ,  Bei  non 
admodum  curantes   judicia.     Hi  sunt,  qui  crebris 
vulgi    sermonibus  celebrari ,    aut   diariis   etiam   et 
novellis   nomina    sua   circumferri    amant ,    aliarum 
laudum  obtrectatores ,  suarum  praecones,  quosque 
ut   sunt ,  ita   adpellamus    agyrtas ,    doctoris  quam- 
vis  titulo  insignes.     Hi  quemadmodum  medici  non 
suat,  sed  medicorum  simulacra,  sic  arlem  non  ve- 

tam  exercent,  sed  vanam  quandam  artis  specient 
amplectuntur  et  quum  symplomata  ipsos  morbos 
esse  credant,  haec  sola  venantur  et  ad  haec  re- 
media  sua  dirigunt ,  non  cum  morbis ,  sed  cum 
umbris  morborum  pugnantes ,  atque  empiricam 
prorsus  et  symptomaticam  secuti  artis  rationem. 
Non  dormivit  aeger,  igitur  opium  dandum  est, 
alvum  non  dejecit,  purgandum  est  igitur.  Fefcri- 
citat ,  igitur  febris  oppugnanda.  fton  sudat,  ergo 
proliciendi  sudores.  En  horum  medicorum  praxin  ! 
Non  fabula  vobis  narratur  ;  vidimus ,  et  videbunt 
nepotes,  ut  viderunt  parentes  et  avi  et  proavi,  qui 
hoc  modo  jus  occidendi  impune  per  totam  terram 
exercebant,  quia  noverant  purgare,  venam  secare , 
opium  dare  aut  corticem  febrifugum  et  formulas 
praescribere  sesquipedales. 

Quam  dispar  huic  artis  simulacro  est  ea,  quae 
vere  dicitur  Mcdicina ,  quae  profecto  nec  levis  est 
ipsa ,  nec  facili  opera  addjscenda ,  neque  omnibus 
comparabilis.  Est  scilicet  ex  quam  plurimis  studiis 
doctrinisque  collecta,  naturam  hominis  cognitam 
pohens,  animantiumperfectissimi,  etrerum  externa- 
rum  scientiam  comprehendens  et  vitae  historiam  et 
leges  et  omnium  aetatum  et  locorum  observationem 

complexa   naturacque  res  gestas ,  id  est  therapeu- 
ticen  naturalem. 

Haec  spectans  et  communem  cogitans  mentis  hu- 
xr.anae  imbecillitatem,  eam  huic  tantae  cognitioni 
sibi  comparandae  vix  parem  esse  sentio.  Eccui 
enim  memoria  tam  capax  ,  tam  tenax_,  tam  prom- 
pta  ,  ingenium  tam  perspicax ,  judicium  tam  acu- 
tum,  ut  ingentes  illas  rerum  diversissimarum  co-* 
pias  recipere ,  ut  retinere ,  ut  revocare  ,  ut  com- 
prehendere,  ut  comparare,  ut  discernere  eas  pos- 
sit.  Quodsi  his  adjungo,  medici  officium  actionem 
exigere  magnamque  saepenumero  ingenii  celerita- 
tein  ,  dubito  equidem ,  an  ars  ulla  hac  ipsa  gra- 
vior  reputar/i  possit ,  nec  miror  in  tanto  medico- 
rum  numero  eam  bonorum  medicorum  paucitatem. 
Animum  tamen  sublevat  cogitatio,  esse  in  homine 
medicum  (¥)  qui  artem  facientibus  fertopem,  na- 
turamque  morbis  mederi ,  quae  una  medicorum  prin- 
cipum  vox  est.  Hanc  vulneratas ,  laesasque  partes 
sanare,  insalubria  amovere,  nocitura  expellere,  aut 
mitigare ,  dolores  lenire  ,  turbas  componere ,  habi- 


(*)  Cff.  Greiner  der  Acrtzt  im  Menschcn ,  Altenbarg  1827. 
Jawjst  clic  Naturhcilkraft ,  Eisonach  1831. 

tum  inslaurare ,  vaietudinem  vitamque  custodire , 
hujusque  observatione ,  imitatione  artis  summam 
contineri.  Itaque  praeclare  nobiscum  actum  est; 
quod  in  tanta  rerum  cognoscendarum  multitudine , 
hac  mentis  humanae  imbecillitate  ,  ipsam  naturam 
habeamus  artis  magistram ,  quae  viam  medentibus 
indicat,  errores  corrigit,  siquid  peccatum  sit,  emen- 
dat ,  siquid  negiectum  sit ,  restituit  nobisque  in 
omni  opere  adstat.  Quare  naturae  res  gestas  no- 
tare  ,  medendi  methodum  discere ,  vires  cognosce- 
re ,  exemplar  sequi ,  medicum  in  opere  versantem 
inprimis  decet.  Quod  ut  rite  fiat,  naturam  obser- 
vare  discat ,  tum  sensuum  ministerio  summaque 
mentis  contentione,  tum  diligenti  summorum  me- 
dicorum  studio.  Utrumque  auxilium  jungendum 
est.  Altero  docemur,  quo  sit  modo  observandi  stu- 
dium  colendum  idque  optimis  docemur  summisque 
praeceptoribus ,  altero  horum  ad  exemplar  natu- 
ram  observamus  ipsi.  Exinde  quae  ratio,  qui  usus 
sit  eruditionis  practicae ,  perspicitur  et  quemadmo- 
dum  nullus  niagnus  poeta,  aut  pictor,  aut  statua- 
rius  extitit  ,  quin  aliorum  sive  praeceptis ,  sive 
exemplo  magnorum  virorum  conformatus  ad  artem 
accederet,  sic  nullus  magnus  medicus,  qui  non  iri 

ejusmodi  naturae  observandae  exemplar  intuens  il- 
kid  imitaridum  sibi  proposuerit.  Tali  enim  viro- 
rum  majmorum  sUudio  jiscum  vivere ,  ab  iis  ar- 
tem  discere  cunique  iis  artem  facere  nobis  vide- 
mur  et  quod  nostris  observationibus  nostraeque  ex- 
perientiae  deest ,  compensamus. 

Etiam  naturam  interpretari  medicum  oportet , 
quod  ingenii  opus  est.  Hoc  donum  naturae  neque 
doctrina,  neque  usu  comparatur  eoque  qui  careat, 
ad  summam  in  arte  laudem  pervenire  nunquam 
poterit.  Quo  nomine  nasci ,  non  fieri  medicus  di- 
citur  quodque  de  Lucullo  narrat  Tullius,  medi- 
cum  quemvis  ad  artem  natum  spectat.  Hoc  niti- 
tur  ea  mentis  felicitas ,  qua  rerum  caussas  et  re- 
conditas  morborum  sedes  detegere  atque  ex  in- 
genti  remediorum  suppellectile  urium  aptissimum 
huicque  casui  unice  adcommodatum  seligere  ,  qua  e 
longinquo  eventum  praevidere,  qua  tanquam  occa- 
sionis  inventor  opportune  intervenire ,  qua  obscura 
quaevis  instinctu  quodam  divinare  medicus  no- 
vit.  Ad  hanc  ingenii  felicitatem  si  accesserit  ratio 
quaedam  conformatioque  doctrinae ,  tunc  riescio 
quid  praeclarum  existere  solet ,  quod  in  summis 
viris  miramur. 

Quae  m  medico  requiruntur  corporis  animique 
doies,  permultae  sunt  et  variae.  Corpus  [sit  satis 
robustum ,  sensus  integri ,  neqii&  iniirma  valetudo 
eaque  ingenii  ielicitas ,  quae  a&  scietfitias  artesque 
excolendas  idonea  sit ,  isque  animi  habitus ,  qui 
pulcri,  veri,  honesti  sensu  ducatur  (*).  Medicus 
vir  honus  sit  medendi  peritus,  nil  humani  a  se 
alienum  puians,  sit  liberalis ,  benevolus,  ab  omni 
ostentatione  ,  vanitate ,  adrogantia ,  invidia  alie- 
nus,  sui  suarumque  rerum  non  tam  amans,  ut  alios 
contemnat  ejusdem  artis  professores,  aut  aegrotan» 
titmi  tyrannus  existat ;  nec  tam  humilis  ,  ut  sibi 
diffidat  aegrisque  serviat ,  sed  eo  animi  habitu ,  ut 
magis  in  laudando  aliorum  merita ,  quam  in  vitu- 
perando  aliorum  vitia  sibi  placere  videatur  utque 
benevolentia  ,  humariitate ,  caritate  aegrotantium 
sibi  animos  devincire  ,  fiduciam  conciliare  inpri- 
mis  conetur  eamque  vita  exprimere  honesti  atque 
decori  f&rmam ,  qua  hominibus  commendatui  maxi- 


{  *  )  Cff.  de  omni  hoc  Ioco  Ludov.  Herm.  Friejdeaen- 
beri  de  Institutionc  ad  Medicinam ,  Libri  duo ,  Tironum  atgue 
Scholarum  caussa  editi ,  Halae  1823.  et  John  Gregorv  Le~ 
etvres   on  the  duties  and  qualifications  of  a  physician ,    Ediuby. 

me  homo.  Et  his  quidem  potissimum  ars  illa  vi- 
vendi  continetur,  quae  uti  medicum  liberaliter  in- 
stitutum  ab  inculto  discernit,  sic  tum  demum  in- 
fucata  esse  et  ab  omni  fraude  et  malamm  artium 
suspicione  libera  poterit ,  quum  a  generis  humani 
caritate   tanquam  fonte  sit  ac  principio  ducta. 

Neque  ad  artem  faciendam  accedat  mediCus,  ni- 
si  mente  studiis  theoreticis  rite  praeparata.  Mor- 
borum  curatio  morborum  scientiam  cognitam  ponit. 
Quamobrem  pathologia  medicinae  practicae  prae-* 
mittenda,  quia  nexum  morborum  cura  caussis,  quae 
mOrbos  creant  et  symptomatibus,  quae  morbos  se- 
quuntur,  una  indicat  pathologia.  Observatio  sola 
huic  consilio  neutiquam  sufficit.  Etenim  morbos 
non  observamus,  sed  morborUm  symptomata.  Mor- 
borum  natura  nimis  recondita  esse  solet ,  quam 
quae  sensibus  pateat.  Haee  investiganda  est  et 
perquirenda  non  sensibus,  sed  intelleetu  atque  ra* 
tione.  Itaque  praxin  rationalem  quicunque  facere 
cupiant  ( cupient  autem  omnes )  theoretica  studia 
non  prius  dimittant ,  quam  artis  theoriam  probe 
Galleant.  Scholas  enim  practicas  frequentare,  per 
aegrotantium  lectulos  oberrare,  formulas  praescri- 
bere   medicinales ,   prius  quam  anatomes,  physio-* 

logiae  ,  pathologiae ,  materiei  medicae  rectam  ha- 
beant  neque  vulgarem  cognitionem,  est  intempe- 
ranter  abuti  et  otio  et  tempore. 

Apes  cernimus  per  hortos  volantes,  ut  florum 
nectar  legant ,  quod  domi  subigant  inque  mel  con- 
vertant  optimum.  Accedat  igitur  oportet  libro- 
rum  lectio  et  rerum,  quae  in  scholis  audiuntur, 
domestica  commentatio.  Nam  sine  doctrina  et  eru- 
ditione  nemo  medendi  scientiam  sibi  comparare 
potest. 

Nec  tamen  doctrinam  et  eruditionem  laudans 
istos  librorum  helluones  cogito ,  quorum  nullis 
scriptorum  copiis  satiatur  voracitas ,  sed  talis 
mihi  probatur  doctrina  et  eruditio  elegans ,  quae 
maximorum  in  arte  virorum  cognitione  continetur , 
quorum  numerus  profecto  non  ita  magnus  est. 
Neque  unus  post  alterum  scriptor  legendus  est, 
in  quem  quisque  primum  incidat,  quo  fit,  ut  brevi 
eorum  ,  quae  prior  docuerit ,  vos  capiet  oblivio , 
cum  ad  alterum  accesseritis ,  sed  a  generali  quo- 
dam  disciplinae  conspectu  incipiendum  est ,  quo 
rei  summam  teneatis,  qualis  habetur  in  opere  ele- 
ganti  pariter  et  docto  Viri  Clarissimi  Jacobi  Gre- 
GORY ,    quod    inscribitur :     Conspectus     Medicinm 

Theoreticae,  qui  liber  tanquam  isagoge,  sive  intro- 
ductio  ad  medendi  disciplinam   spectari  potest. 

Hoc  libro  perlecto    ad    alios  scriptores  poteritis 
vos  conferre ,  quos  suo  singulos  loco  citabimus. 

Scilicet  vespertino  tempore  domi  ea  commentan- 
tes  et  cogitatione  repetentes ,  quae  tum  vidistis , 
tum  audivistis,  quaeque  memoratu  digna  videban- 
tur,  notantes  atque  scriptores  laudatos  psrvolven- 
tes  et  conferentes  secum  invicem,  et  parvam  vobis 
comparabitis  optimorum  auctorum  de  morbis  sin- 
gulis  Bibliothecam  et  Adversariorum  simul  medici- 
nalium  habebitis  initium.  Ut  autem  auctores  cum 
fructu  consulere  possitis ,  requiritur ,  ut  sciatis  , 
quo  tempore  vixerint,  quali  medicinae  conditione, 
quonam  regnante  et  dominaate  genio  Htterario, 
cui  consilio  Scholas  Historicas  adcommodavimus  : 
quas  tum  practicas,  tum  historicas  scholas  qui  fre- 
quentant  et  domesticis  studiis  commentantur,  sine 
quibus  nullam  afferre  possunt  utilitatem,  continuo 
et  constanti  litterarum  cultu  sensim  sensimque 
eam  sibi  comparabunt  doctrinam ,  qua  ad  artis 
exercitium  erunt  satis  instructi,  dimensoque  hoc 
cursu  Academico  mirabuntur,  se  tot  potuisse  ad- 
discere,  tam  brevi  tempore.    Nam  bona  methodus 

laboris  est  cdiiipeiidium  optimum  et  dimidium  fa* 
cti ,  qui  bene  coepit ,  habet. 

Nec  tamen  studio  definitur  et  domestica  cdm- 
mentatione  haec  ad  praxin  medicam  institutio,  sed 
cum  utrisque  conjungi  debet  remm  usus ,  i.  e.  ae- 
erotaritium  observatio  et  curatio  morborum. 

Primum  est  aegrotantis  examen ,  ut  qud  morbb 
laboret,  medico  innotescat.  In  quo  quidem  exa* 
mine  quoniam  a  senioribus  etiam  medicis  pecca- 
tur,  hoc  autem  ad  morbi  dignotionem  et  curatio* 
nem  plurimi  facit ,  pauca  vobis  hac  de  re  praeci- 
pere  animus  est. 

Medico  homines  curandi  siint,  ndn  lapides:  et 
homines  quidem  morbo  afflicti.  Idcirco  prima  cu^ 
ra  sit  medico,  ut  homines  sibi  observantia  ac  be^ 
nevolentia  devmciat.  Quapropter  quemvis  aegro- 
tantem  hilari  vultu  compellet.  Est  autem  quisque 
suo  compellandus  modo :  aliter  homo  agrestis ,  rus- 
ticus,  aliter  urbanus ,  aliter  juvenis,  senex,  vir, 
femina,  puella,  puer,  quod  majoris  est,  quam  vul- 
go  creditur  artis  magnamque  requirit  hominum, 
vitae,  morum,  notitiam. 

»  Nec  ( sunt  verba  Celsi  )  periti  medici  est ,  prd- 
tinus  ut  venit ,  adprehendere  manu  brachium ,  quia 

sollicitudo  aegri  dubitantis,  quomodo  illi  se  babc- 
re  videatur ,  pulsum  mutat ,  sed  primum  residere 
hilari  vultu  percunctarique  quemadmodum  se  ha- 
heat  et  siquis  ejus  metus  est,  eum  probabili  ser- 
mone  lenire,  lum  deinde  ejus  carpo  manum  ad- 
movere." 

Aeger  vero  ,  siquidem  id  fieri  potest ,  ipse  sui 
narret  morbi  historiam.  Interea  temporis  obser- 
vet  medicus  narrantis  vultum ,  vocem ,  habitum : 
ob  quam  caussam  (ita  Celsus)  neque  in  tenebris, 
neque  e*  capite  aegri  debet  residere ;  sed  ilLustri 
loco  adversus  eum,'* 

Inquirat  porro  in  vitae  genus ,  aetatem,  studia, 
mores,  morbos,  qui  antecesserunt ,  parentum,  avo- 
rum  valetudinem,  praesentis  denique  morbi  ori- 
ginem.  Advertat  quae  corporis  actiones ,  quae  par- 
tes  aegrotent,  undenam  inceperit  valetudo,  quo- 
modo  increverit ,  .quae  primo ,  quae  deinceps  laesa 
sint  organa ,  quid  idiopatheiae ,  quid  sjmpathciae 
tribuendum,  morbus  in  quo  stadio  versetur,  quae 
fuerint  ipsjus  caussae,  qualia  seminia,  quales  pro- 
phases,  quae  data  sint  medicamina,  quid  juverit, 
aut  nocuerit-  Horum  quo  plura  noverit,  eo  faci- 
lior  erit  morbi   diagnosis ,   quae   scilicet  evidenti^ 

inorali ,  inductione,  ratiocinio  analogico,  compara- 
tione  nititur.  Nec  tamen  haec  omnia  simul  et 
semel  quaerenda.  Nam  saepe  vel  aeger  debilis 
est,  aut  impos,  ve!  rnorbus  obscurus  nimium,  aut 
complicatus  tumque  partitis  vicibus  instituatur  exa- 
men  oportet,  id  quod  praesertim  in  morbo  ehro- 
nico  eoque  vetustiori  tenendum  est.  Neque  etiam 
cuncta,  aut  eadem  semper  percunctari  oportet ,  sed 
suum  quisque  morbus  et  aeger  exanien  postulat , 
xjua  in  re  tanta  est  varietas,  ut  nuila  sive  prae- 
ceptorum ,  sive  exemplorum  vi  exhauriri  possit. 
Non  sufficit  denique  communia  scire ,  sed  velmaxi- 
me  propria  cognoscenda  sunt.  Non  sufficit  scire  , 
v.  c.  dolere  aegrotantem,  sed  doloris  prima  ori- 
go ,  ratio  ,  sedes  ,  gradus ,  vicissitudines  perqui- 
rendae  sunt,  ita  quidem  ut  in  omni  hoc  examine 
praeluceat  anatomes ,  physiologiae  ,  pathologiae 
scientia.  Atque  ex  his  summa*  religione  notatis 
(  agitur  enim  de  vita  hominis ,  quae  res  sacrosan- 
cta)  plena  tandem  surgit  morbi  historia,  quae  scri- 
pto  mandanda ,  ne  pereat  observationis  et  expe- 
rientiae  fructus. 

Ea  autem  morbi  historia,  quomodo  conscribenda 
sit ,  agite  jam  paucis  videamus. 


— -   XXIII   — 

Est  historia,  id  est  rei  factae  narratio:  est  hi- 
storia  phaerionienorum  naturalium.  Pertinet  igi- 
tur  ad  historiam  naturalem,  cujus  praestantia  in 
primis  graphica  describendi  arte  cernitur.  Idcirco 
ejusmodi  historia  vera  esse  dehet  et  simplex  rei 
narratio  ,  fida  imitatio  naturae  ,  ut  pictura ,  ipsis 
coloribus  ac  lineamentis  naturam  exprimens.  Non 
scribatur  in  laudem  curationis ,  ad  celebrandam 
artificis  peritiam ,  aut  probandam,  cui  adhaeret  ille 
doctrinam ,  commendandumve  remedium ,  sed  ta- 
lem  perfecte  referat  vultum  naturae,  ut  qui  legant, 
ipsi  aegrotanti  adsidere ,  ejus  querelas  audire ,  re- 
busque,  quae  referuntur  interesse  sibi  videantur. 
Hoc  incomparabile  naturam  depingendi  artificium 
petatis  velim  ab  Hippocrate  quique  Hippocratem 
imitati  sunt  tum  veteris,  tum  recentioris  aetatis 
Hippocraticis,  legatis  historias  aegrotantium  inEpi- 
demiorum  libro  I  et  III,  quarum  nonnullas  in 
Chrestomathia  Hippocratica  protulimus:  legatis  au- 
reum  Zimmermanni  de  Experientia  Medica  librum 
et  juvenis  praestantissimi  Henr.  Gul.  Waardenburg, 
discipuli  quondam  atque  amici  mei,  de  ratione  histo- 
riae  morbi  scribendae  dissertationem ,  quae  ut  vi- 
rorum  doctorum  suffragia  tulit ,  ita  ipsius  auctorem 

nobis  magis  ostensum,  quam  datum  esse  dolemus? 
Scilicet  non  ita  pridem  praematura  morte,  si  mor-. 
talibus  ita  loqui  fas  sit ,  nobis  artique  nostrae 
ereptus  est  Waardenburgius.  Speraveram  fore,  ut 
ille  ex  eorum  esset  numero  ,  qui  antiquam  vindi- 
carent  hujus  scholae  Boerhaavianae  gloriam.  Nec 
spem  fefellerant  vitae  practicae  initia.  Gaudebam 
et  optima  quaevis  augurabar,  quum  ecce  tristis 
nrihi  affertur  nuntius ,  amicum  ex  gravi  morbo  de- 
cumbere,  quem  brevi  alter  subsequitur,  ipsum  oc- 
cubuisse.  Sic  ille  ut  flos  ante  diem  flebilis  ceci- 
dit,  flebilis  omnibus;  nulli  flebilior,  quam  mihi. 

Lugemus  Waardenburgium  optimae  indolis  juve^ 
nem,  indefessum  medicinae  cultorem,  amicum  in- 
tegerrimum ,  nec  tamen  ei  foi  tunatam  invidemus 
sortem,  qui  hisce  vitae  aerumuis  ereptus  ex  morr 
tali  factus  est  immortalis.  Nobis  in  hac  terra  de- 
gentibus  in  illius  exemplar  intueri  ingeniique  imar 
ginem  nobis  ob  ocuios  ponere,  dulGe  erit  doloris 
solatium. 

Erat  nempe  in  Waardenburgio  indoles  praecla- 
ra,  ad  artem  hanc  mirifice  facta.  Vultus  et  oculi 
animi  candorem ,  alacritatem ,  hilaritatem  expri- 
mebant ,  quibus  omnes  ad  se  alliciebat  meque  prae- 

sertim,   qui  ^discipulos  mihi  cupio  amicos   et  cui 
vultus  ilie  Waardenburgii  nescio  quid  boni  prae- 
sagire  videbatur.     Nuper  Professoris  munus  susce- 
peram   eoque  magis   gralum   erat ,  ejusmodi  mihi 
obtingere  discipulos  (plures  tunc  erant)  qui  inge* 
nii  felicitate   et   morum   comitate   animum  meum 
erigerent    ac    sublevarent.      Observandi     studium 
maKime   in   eo   adparebat ,    quod    saepius    miratus 
sum,  cum  mecum  de  commilitonum  suorum  ingc- 
nio ,  moribus ,  studiis  sermones  misceret ,  non  ob^ 
trectandi,  aut  redarguendi  caussa,  hic  enim  minime 
illius  mos  erat,  sed  laudandi  maxime  gratia.     Ve- 
rum  tum  potissimum   eluxit  hoc    observandi    stu^ 
dium,   quum  in  Nosocomio  hoc  nostro   aegros  ob-? 
servare    et   artem   facere    coeperat.      Jam   tum  ad 
praxin   eum    esse   natum   perspexi.     Etenim    tanto 
ardore    his  practicis   exercitationibus  incumbebat, 
ut  non  tailtum  historias   eorum  aegrotantium  per- 
scriberet ,  qui  sui  ipsius  curae   erant   traditi ,  sed 
omnium  omnino,  quotquot  huc  affluxerant.     Quas 
historias  spontanco  animi  motu  perdiligenter    exa-? 
ravit  mihique  exaratas  dedit. 

Intelligens  itaque  ego  ,  quorsum  natura  ferehat  et 
magna  inde  voluptate  affectus,  quoniam  es;cellen- 

tem  fore  artifieem  praevidebam,  illud  studium  alui, 
atque  ubi  ad  cursus  Academici  metam  pervenerat, 
ei  auctor  fui ,  ut  hoc  sibi  sumeret  cortscribendae 
dissertationis  argumentum ,  quod  quomodo  perfe- 
cerit,  egregius  ipse  testatur  libellus.  Vos  igitur 
amicissimi  juvenes  !  hunc  vobis  imitandum  propo- 
nite  hujusque  ad  exemplar  hanc  quoque  officii 
vestri  partem  diligenter  explete  ,  quod  facientes 
iiiihi  lenietis  Waardenburgii  mei,  tam  cari  capi- 
tis  desiderium. 

Examen   aegrotantis  sequitur  morbi    curatio   at- 
que    eventus   futuri    praesensio.      Haec    perperam 
vulgo  negligitur ,    ab   empiricis  praesertim ,  quam- 
vis  ab  ea  demum,  a  Graecis  Asclepiadis  culta,  ars 
vere  salutaris  nata  sit  atque  esse  desierit  rudis  pe- 
riclitatio.     Ita  scilicet  artem  colendo,  ut  observa- 
rent:  quid  natura  faciat  aut  ferat;  quemque  even« 
tum  res  habeat,  quae  signa  mortem,  quae  salutcm 
praenotarent ,    quid  sperandum  ,  quid   metuendum 
sit  quotque  morbi  singuli  modis  terminentur,  quid 
in  unoquoque  casu  expectare  oporteat,  itpovuav  prae- 
sertim  sectati  sunt,  id  est  providentiam,  sive  prae- 
scientiam  medicam ,  qua  poterit  medicus  et  aegro- 
tantium  sibi  conciliare  fiduciam  et  curandi  rationem 

quam  optime  dirigere :  illud  quum  futura  apud  aegros 
praedixerit  omnemque  exposuerit  morbi  decursum; 
hoc  quum  mens  futuri  praescia  ita  instituerit  me- 
dendi  methodum,  ut  quaevis  e  longinquo  praevi- 
disse  videatur.  Ita  enim ,  quemadmodum  recte 
Asclepiadarum  ille  princeps  Hippocrates,  justam 
sibi  admirationem  bonique  medici  famam  compara- 
bit:  quod  qui  negiigant,  medicis  Cnidiis  persimiles 
sunt,  qui  bene  quae  vel  ignarus  potuerit  ex  ore 
aegrotantis  excipere  tenebant,  at  quae  non  dicen- 
te  aegro  praecognoscere  medicum  decet,  ignora- 
bant :  ita  ut  non  miremur  a  multis  vel  nulla  prae- 
sagia,  vel  stulta  edi. 

Est  igitur  operae  pretium,  hanc  divinandi  sive 
praesagiendi  artem  magno  studio  colere,  auctore 
maxime  et  duce  Hippocrate,  quod  uti  tam  me- 
^dico ,  quam  medicinae  magnam  tribuit  dignita- 
tem  ,  ita  illud  maximum  commodum  habet ,  quod 
monstret,  quomodo  morbi  sponte  sanescant  naturae- 
que  in  hoc  opere  sit  succurrendum.  Scilicet  ea- 
dem  illa  vis ,  quae  corporis  vitam  sustentat,  etiam 
corporis  morbis  medetur ,  cujus  rei  perspicuum 
habemus  in  vulneribus  exemplum,  quodque  qui  in 
opere  aliquamdiu  fuerit  versatus ,  latere  neminem 

potest?  Nofowv  fuauq  vtfcpai :  auctor  Hippocraticug 
testatur  naturamque  morbis  mederi,  praeclara  me- 
dicorum  principum  vox  est.  Eo  scilicet  nomine  a 
mechanismo  diflert  organismus,  quod  jam  bene 
viderat  Stahlius  ,  magni  vir  ingenii ,  quod  hic  mo^ 
tibus  ipse  suis  se  tuetur  atque  sustentat  adeoque 
licet  putredini  obnoxium,  tam  diu  putredini  resi- 
stat.  Ars  igitur  ad  $ioc  praeclarum  naturae  exem- 
plar  se  componens  naturae  fit  sui  ipsius  conserva- 
tricis  et  medicatricis  imitatrix.  Sane  optandum, 
foi  et ,  ut  legum  naturalium  haberemus  Codicem 
quendam ,  secundum  quos  singuli  morbi  naturae  be- 
neficio  sanari  observantur ,  cujus  Codicis  fragmenta 
quaedam  debemus  medicis  Graecis  et  sacrae  quidem 
Asclepiadaium  genti  nobisque  aiia  undique  con- 
quirere  fert  animus. 

Atque  sic  sponte  ducimur  ad  ultimam  medicinae1 
partem,  quam  therapeuticen  vocant.  Ad  hanc  cae- 
terae  quaecunque  medicum  praepcrant:  diagnosti- 
ce,qua  morbus  qualis  sit,  cognoscitur,prognostice , 
qua  morbi  praesentitur  eventus,  illud  specta^nt  po- 
tissimum ,  ut  mens  praescia  futuri  ad  cognjtara 
morbi  naturam  ipsam  artem  dirigat. 

Primo  consjlium  medendi ,  indicatio  dicitur  ,  i%- 
veniendum  est ,  utrum   scilicet    de   corpore    detra- 

kenduni ,  an  corpori  addeindum ,  art  dertique  mu- 
tandum,  seu  alterandurii  sit,  de  qua  quidem  parte 
optime  meruerunt  Cl.  Voltelen  et  Paradys  ,  nos~ 
trates ,  ille  mdicatiorium  doctririam  Cxponens ,  hic 
therapeutices  universalis  explicans  rationem.  Sci- 
licet  regulael  quaedam  notandae  sunt*  quas  in- 
ter  medendum  sequi  oportet,  ipsaque  medicatio 
et  remedia  non  tarttum  morborum,  sed  corporum 
etiam  naturis  adcommodari  debent.  Qua  in  re 
saepe  eit  a  multis  peecatur ,  tum  quia  non  satis 
distinguunt  inter  morbi  et  corporis  aegri  phaeno- 
merta  sicqUe  morbum  oppugnare  credentes ,  af- 
fectiOnes  syrilpathicas  oppugnant,  tum  quia  com* 
munia  licet  auxilia  probe  noscentes ,  eorum  adhi- 
bendorum  tempora  et  moduiri  nesciunt.  Quid  fe- 
brium  et  inflammationum  plerarumque  curatio  aliud 
est,  quam  symptomaturri  curatio  activorum,  sym- 
pathicorUrri,  qua  rertisum  vitalem  temperamus,  in- 
terdum  vero,  riialis  aegrotantium  rebus,  extingui* 
mus :  quae  quidem  caussa  est ,  cur  plures  aegri  vel 
audacter  detracto  sanguine,  vel  copiose  ingesto  cor- 
tice  febrifugo,  etiamsi  inflammationis  symptomata 
quieverint ,  etiamsi  siluerit  periodica  febris,  a  mor- 
bo  tamen  non  sint  liberati;  qUod  saepius  eveniret, 
nisi  natura  homine  sapientior  opem  ferret. 

Alterum  medicorum  delictum  spectat  remedio- 
rum  adhibendorum  tempora  et  modum.  Nam  recte 
Boerhaavius  :  nullum  se  cognovisse  remedium  dixit , 
nisi  tempestivo  usu  tale  fleret ,  quo  magis  miror ,  a 
nuperis  etiam  magnae  famae  medicis  nullo  ordine 
adhiberi  remedia  :  depletiones  topicas  loco  gene- 
ralium  ,  purgantia  loco  emeticorum ,  tonica ,  ad- 
stringentia  loco  excitantium,  analepticorum ,  quae 
profecto  testantur ,  quam  parum  teneant  hanc  tech- 
nicam  medicinae  partem ,  a  veteribus  jam,  nec  sine 
fructu,  excultam. 

Medendi  consilio  invento,  quaerenda  sunt  et  com- 
ponenda  remedia.  Morbi  autem  curantur  victu , 
medicamentis ,  manu ,  unde  tres  ducuntur  medici- 
nae  partes  :  diaetetica ,  quae  victu ,  therapeutica  , 
quae  medicamentis ,  chirurgia ,  quae  manu  curat; 
de  quibus  singulis  videndum. 

Biaetam  tanti  faciebant  veteres,  ut  eam  in  cura- 
tione  morborum  vel  solam,  vel  praecipuam  saltem 
adhibuisse  videantur,  quod  si  cognoscere  velitis, 
praeclarum  quaeso  legite  Hippocratis  librum,  qui 
inscribitur  de  Victu  Acutorum. 

Therapeutice  ab  Arabibus  medicis  praesertim 
exculta  nostroque  tempore  a  Germaniae  medicis 
potissimum  perfecta  est. 

Chirurgia  primum  una  cum  medicina  culta ,  dein- 
ceps  Alexandriae  ab  ea  separata,  nuper  multum  in- 
crevit  virorum  in  eam  incumbentium  industria,  ut 
hodie  ex  omnibus  medicinae  partibus  maxime  Horere 
videatur.  Et  profecto  singularem  requirit  anato- 
mes  praesertim  topographicae  peritiam  magnamque 
dexteritatem ,  quae  non  nisi  magno  usu  atque  plu- 
rimo  exercitio  comparantur  et  suam  sibi  vindi- 
cant  studiorum  rationem  practicamque  encheire- 
sium  chirurgicarum  cognitionem,  ita  ut  Chirurgus 
quamvis  non  flat,  sed  nascatur,  tamen  peculiari  in- 
stitutione  atque  adsiduo  anatomes  cultu  ad  eam 
informandus  sit  in  arte  praestantiam ,  quam  prin- 
cipes  in   arte  viri  sunt  adsecuti. 

Ad  therapeiam  pertinet  etiam  ars  obstetricia , 
quam  ego  quidem  non  tam  a  viris ,  quam  a  femi- 
nis  optarem  praesertim  factam,  quo  arti  sacrae  et 
decus  et  sua  servaretur  simplicitas  et  minus  virilis 
audaciae  temeritatisque  poenas  luerent  feminae. 

Quemadmodum  hae  partes  sunt  therapeiae  ea- 
rumque  cognitio  ad  omnes  omnino  spectant,  sic 
praeter  doctrinam  et  studia  domestica ,  quae  nemo 
impune  negliget ,  publica  etiam  ad  lectulos  aegro- 
rum  exercitia ,    quae    promittit   Ginice ,   accedant 

opOrtet.  Nam  hisce  ad  artis  usum  conformarituf 
juvenes  et  ipsa  medicum  in  opere  versantem  quo- 
modo  rem  gerere  oporteat,  docet:  sicque  a  studiis 
Academicis  ad  vitam  practicam  facilem  praebent 
transitum. 

Ad  haec  exercitia  clinica  etiam  referimus  cor- 
porum  ex  morbis  mortuorum  inspectionem :  ita  ut 
anatome ,  optima  tironum  magistra ,  veteranorum 
etiam  adjuvet  studia  et  fidelem  se  praestet  medi- 
cinae  practicae  administram  ac  sociam.  Ea  non 
temere,  sed  prudenter  adhibita,  quam  feiicitermor- 
borum  caussas  et  sedes  indaget,  ostendit  ante' alios 
Jo.  Bapt.  Morgagnus,  magnus  magni  Valsalvae 
discipulus  inque  nostra  patria  praeclarus  Anatomi- 
corum  summi  alumnus ,  Eduakdus  Sandifort  ,  quem 
Cruveilhierius  ,  peritus  sane  judex,  iconographiae 
pathologieae  parentem  adpellavit.  Vos  igitur  ju- 
Venes !  Morgagni  Epistolas ,  ex  saluberrimo  Paradi- 
sii  nostri  praecepto,  nocturna  versate  manu,  ver- 
sate  diurna.  Sunt  enim  plenae  sapientiae  medi- 
cae :  hisque  adjungite  recentiorum  auctorum  scrr- 
pta,  ex  quibus  ut  magis  usque  proficiant  medici 
nostrates,  vehementer  optamus. 

Habetis  meam  de  institutione  ad  artem  senten- 
tiam,    quam  si  sequi  cupiatis ,   hanc  ipsam   in  se- 

quentibus  exponentem  me  audiatis,  quam  ita  tra- 
dam,  utsiquidem  ad  ejus  usum  inprimis  vos  ducere 
animus  esf,  morborum  theoriam,  quam  in  scholis 
pathologicis  explicui,  jam  ad  artis  fructum  adhi- 
beam  sicque  animos  vestros  ad  medicinam  facien- 
dam  praeparem ,  eo  potissimum  fine ,  ut  non  im- 
parati  prorsus   ad  artem  accedatis. 


DE    MORBORTJM    CLASSIFICA  TIONE 
OPERISQUE    RATIONE. 

Gassificatio  morborum  eum  praesertim  usum  ha- 
bet,  ut  morbi  natura  adfines  juxta  se  invicem  col- 
locentur  communique  nomine  ac  genere  compre- 
hensi  unoque  sub  conspectu  positi  facilius  digno- 
scantur.  Sunt  ejusmodi  classificationes  tanquam 
rerum  naturalium  catalogi ,  quae  quo  magis  referant 
vultum  naturae,  eo  majoris  existimandi  sunt  pretii. 
Equidem  eam  caeteris  antepono,  quae  et  ab  intel- 
lectu  facilioribus  et  simplicioribus  ad  composita  et 
difficiliora  intellectu  procedat  et  anatomicis  nitatur 
ac  physiologicis  principiis.  Quapropter  initium  fa- 
ciam  a  congestionibus,   quae   valetudinum  genera 

simplicissima,  minus  quam  reliqua  distant  a  sani- 
tate ,  quin  immo  cum  hac  ipsa  confluunt  et  sponte 
sua  ad  inflammationuni  genus  ducunt,  quarumque 
omnium  minime  composita  est  medendi  ratio,  ut 
simplicior  etiam  natura  est. 

Praeterea  monendum  est,  me  de  arte  scribentem 
non  de  omni  arte  scribere  voluisse,  sed  quandam 
cogitasse  juventutis  erudiendae  artisque  medicae 
sacris  initiandae  methodum  atque  in  omnibus  quae- 
sivisse ,  quod  maxime  in  votis  et  desideriis  est , 
methodum    et  systema  naturae. 

Quemadmodum  Initiis  Disciplinae  Pathologicae , 
apud  Luchtmansios  ante  quadriennium  editis ,  mor- 
borum  theoriam  interpretari  conatus  sum,  sic  hoc 
opere ,  illius  tanquam  complemento ,  morborum  cu- 
randorum  artem  exponere  conabor.  Duobus  autem 
libris  rem  comprehendam :  altero  inflammationes  et 
febres,  maxime  cognatas ,  cujus  sectio  altera,  quae 
febres  explicabit ,  hac  priore  longe  minor,  prope- 
diem  vobis  tradetur;  altero ,  reliqua  valetudinum 
genera  complectar ,  quae  veteres  chronicorum  no- 
mine  adpellaverunt. 

D  E     CONGESTIONIBUS.  . 

JLJisciplinae  tradendae  ratio  ea  optima  videtur, 
quae  a  simplicioribus  incipit,  ad  magis  composita 
procedit,  quam  ut  probabat,  ita  in  practicis  insti- 
tutionibus  sequi  solebat  magnus  Boerhaavius.  II- 
lius  ad  exemplar  a  simplicioribus  incipiemus,  nec 
tamen  ab  elementis  morborum ,  ut  ille ,  quod  pa- 
thologiae  munus  est ,  sed  ab  ipsis  morbis  ,  quod 
therapeutices  specialis  est,  initium  ducemus. 

Ita  comparatum  est  corpus  vivum ,  ut  etiamsi 
omnes  et  singulae  partes  eodem  vitae  principio  ani- 
mentur,  alia  tamen  sit  alio  tempore  in  singulis  vi- 
tae  partitio  cumque  vitae  physicae  perpetuo  mu- 
tetur  scena,  suis  singula  aetate  organis  primae  tri- 
buantur  partes.  Has  vitae  humanae  vicissitudi- 
nes  comitatur  mutata  circulatio  in  vasis  minimis  , 
quae  maximarum  sunt  mutationum  officina.  Sci- 
licet  sanguis  universum  quidem  permeat  corpus ,, 
sed  »alias  tamen  prae  aliis  majori  unda  alluit  par- 
tes,  prouti  suo  quaevis  tempore  sese  explicant  rur- 

susque  marcescunt  suaque  munera  aut  obeunt,  aut 
otiantur.  Itaque  jam  sanguinis  plenae  turgent  et 
rubent,  jam  sanguine  orbatae  pallent,  collabun- 
tur ,  quo  alterno  fluxu  atque  refluxu  sanitatis  le- 
ge  temperatis  vitae  aequabilitas  constat.  Hi  motus 
si  naturae  modum  excedant ,  morbi  fiunt  ex  par- 
te  nimio  sanguine  obruta  ,  quos ,  quia  congeritur 
sanguis,  ejusdem  adpellant  congestiones.  Sic  unua 
cst  a  prospera  valetudine  ad  valetudinem  adver- 
sam  transitus ,  quasi  altera  in  alteram  conflueret. 
In  hac ,  ubicunque  increscit  vita ,  congestio  eve- 
nit.  Quocirca  partem  efficiunt  congestiones  om- 
nium  morborum  activorum :  inflammationum ,  hae- 
morrhagiarum,  profluviorum ,  spasmorum,  febrium, 
neque  ullus  ferme  morbus  est ,  quem  nulla  prae- 
cedit,  comitatur,  aut  sequitur  congestio,  ut  ideo 
niedici  practici  plurimum  intersit,  earum  naturam 
rite  perspectam  habere ,  quam  vitae  scientia  ex- 
planabit. 

Congestiones  sanguinis  sunt  morbi  vasorum  ca- 
pillarium  dynamici ,  in  quibus  haec  ita  praeter 
modum  sanguine  repleta  turgent,  ut  legitima  tur- 
betur  functionum  exercitatio.  In  hisce  partes  at- 
que  organa  non  tantum  justo  copiosiorem  reci- 
piunt  sanguinem,  sed  retinent  etiam.  Rubores  fu- 
gaces ,  qui  levioribus  inducuntur  stimulis ,  sanita- 
tis  lege  et  fiunt  et  evanescunt ,  quodsi  in  parti- 
bus  sanguine  turgidis  subsistant  vitaeque  munera 
mutent ,  significant  congestiones  morbosas. 

Externarum  congestionum  signa  sunt  partis  ru- 
bor,  tumor,  calor  et  sensus  ponderis  aut  tensio- 
nis,  reliquis  cum  ea  consentientibus  sive  vicinis, 
seu  remotis,  pallentibus  >  frigentibus.  Partium  in- 
temarum  congestiones  prioribus  signis  non  indi- 
cantur ,  quia  a  sensu  remotae  sunt ,  quapropter 
dubia  magis  atque  incerta  earum  significatio  est , 
a  sensu  ponderis  ,  tensionis ,  ardoris  intemi  per- 
versoque  munere  partium  petenda  et  simul  ani- 
madvertendus  habitus  corporis  morbique  origo. 

TJti  munere  differunt  partes,  ita  differunt  con- 
gestionum  signa  et  sequelae.  Ex  capitis  congestione 
somnolentia,  torpor,  paralysis,  ex  pectoris  pulmo- 
numque  dyspnoea,  anxietas,  ex  abdominis  obstruc- 
tio,  infarctus,  alvi  adstrictio ,  aut  segnities. 

Habitus  corporis  aut  plenus  plethoricus,  aut  te~ 
neritudine  ,  gracilitate  conspicuus  ,  aut  capitis  , 
pectoris ,  abdominis  inaequali  evolutione  a  sym- 
jnetria  deflectens,  hujus  morbi  seminium  exprimit. 
Quodsi  videas  nunc  rubere,  nunc  pallescere  vul- 
tum,  tactuque  cutim  nunc  ardere,  nunc  frigescere 
sentias  sique  rubores  isti  caloresque  fugaces  alia 
aliaque  loca  pervadant  rursusque  linquant,  de  hoc 
seminio  nullum  superesse  dubium   potest. 

Notanda  etiam  aetas  est  et  sexus ,  quae  natu- 
ram  corporis  mutant.  Congestionibus  utitur  na- 
tura  ad  notabiles  illas  magnasque  perficiendas  me- 
tamorphoses ,  quas  ipsa  hominum  vita  requirit.  Re- 
cens  natis  ad  cutim  congestio  fit,  provectioribus , 

dentitionis  periodo ,  ad  mucosas ,  pueritia  prima , 
excitato  cerebro,  ratioriis  organo,  ad  caput;  ado- 
lescentiae  tempore  ad  pectus  et  genitalia,  aetate 
virili  ad  abdomen.  In  feminis  catameniorum ,  aut 
graviditatis  tempore  uteri  plethora  topica  nasci- 
tur,  post  foetum  exclusum  ad  mammas  sanguis 
fluit,  quae  si  naturae  modum  non  servent,  con- 
gestiones  fiunt  morbosae,  organorum  munera  lae- 
dentes.  Hisce  nascendis  occasionem  praebent  ni- 
miae  partium  contentiones  »turbatumque  vivendi 
genere  actionum  naturalium  aequiiibrium.  Qua- 
propter  aut  praecox,  aut  nimius  Musarum  cultus 
capitis  congestiones  provocat ,  quae  homines  litte- 
ratos  cerebrum  inquieta  cogitatione  et  nocturnis 
studiis  defatigantes  saepenumero  funcsta  interi- 
munt  apoplexia ,  qua  litterarum  illud  lux  lumen- 
que  Wyttenbachius  extinctus  est  et  praeclarus 
Zoologus  Baubentonus  ,  cujus  e  vita  excessum  in 
Nosogr.  philos.  narravit  Pinellius  ,  Tom.  III.  pag. 
60  sqq. 

Origine  tenus  a  vitae  incitatione ,  a  spasmo ,  ab 
atonia  esse  solent ,  unde  triplex  quoque  discemitur 
earum  genus  :  activum,  passivum,  atonicum.  Nem- 
pe  quodcunque  vitae  in  parte  incrementum  major 
comitatur  sanguinis  in  ipsam  impulsus ;  quamob- 
rem  irritamenta  loco  cuidam  admota  illuc  san- 
guinem  alliciunt ,  id  quod  rubefacientia  manifes- 
tant ,  quorum  in  arte  usus  hoc  principio  nititur. 
Spasmus  congestionem  movet ,  communi  lcge  anta- 

gonismi ,  qua  si  ab  alia  parte  spasmo  constricta 
sanguis  repellatur ,  in  aliam  etiam  remotissimam 
impellitur.  Rem  declarat  terror ,  quo  facies  pal- 
let ,  friget  et  contrahitur  cutis ,  corde  a  sanguine 
congesto  palpitante.  Ab  atonia  quae  fiunt  con- 
gestiones ,  fiunt  hoc  modo :  sanguis  cum  ad  partes 
quasvis  adpellat,  vasorum  contractionibus  ita  pro- 
truditur ,  ut  aequilibrium  sit  inter  vim  sanguinis 
distendentem  et  vim  renitentem  vasorum.  Quodsi 
haec  vasorum  vis  debilior  ab  altera  illa  sanguinis 
vincatur ,  vasorum  lumina  augeri  ,  tonum  relaxari 
majoremque  sanguinis  copiam  in  vasa  relaxata  re- 
cipi  necesse  est :  unde  congestio  oritur ,  non  ab 
impetu  sanguinis  ,  neque  a  spasmo ,  sed  a  laxitate 
vasorum  repetenda.  Qualis  congestio  in  tunica 
oculorum  adnata  post  crebram  inflammationem  su- 
perest ,  uti  ostendunt  vasa  minima  ibi  loci  sangui- 
ne  rubro  tincta.  Qualis  in  faucibus  cernitur  sae- 
pius  antea  inflammatis.  Qualis  etiam  partium  a 
laesione  mechanica  commotiones  ex  fracto  vasorum 
robore  sequi  solet.  Harum  specierum  alteram  phlo- 
gisticae  naturae  ad  sjnocham,  alteram  cum  ere- 
thismo  neurosium  similiorem  ad  typhum,  tertiam 
cum  vitae  torpore  ad  paralysin  revocavit  Reilius. 
Quarum  prior  activa  perfectam  morbi  vasculosi 
ideam  exprimit ,  altera  hujus  cum  morbo  nervo- 
rum  complicationem ,  tertia  natum  ex  aliis  morbum 
secundarium. 

Ratione  sedis  distinguuntur  praecipue  congestio- 

nes  ad  caput ,  pectus ,  abdomen ;  quarum  priore» 
ut  plurimum  arteriosae ,  hae  venosae  magis  esse 
feruntur.  Congestiones  ad  caput  pulsatione  valida 
carotidum,  temporalium,  sudore  capitis,  facie  ru- 
bra,  calida,  vultuosa,  scintillis  ante  oculos,  au- 
rium  tinnitu,  vertigine,  cephalalgia,  convulsione, 
delirio,  somnolentia,  sopore  manifestantur.  Quae 
pueritiae  tempore,  nisi  narium  haemorrhagia  sol- 
vantur ,  praenotant  hydrocephalum  acutum ,  ae- 
tate  provectiori ,  apoplexiam.  Congestiones  ad 
pectus  sudores  et  sensus  caloris  hoc  loco ,  dys- 
pnoea ,  anxietas ,  cordis  palpitatio  subindicant  at- 
que  ad  peripneumoniam ,  sanguinis  sputum,  phthi- 
sin  pulmonalem  viam  sternunt.  Congestionibus  ab» 
dominis  proprius  sensus  ardoris  in  imo  ventre  et 
pulsatio ,  dolores  colici ,  adstrictio  alvi :  in  feminis 
mensium  fluxus  parcior ,  aut  illius  retentio ,  sup- 
pressioque  utque  fugaces  sunt ,  sic  saepe  sedem 
mutant ,  nunc  abdomen  petentes  ,  nunc  pectus , 
nunc  caput,  id  quod  in  spastico  genere  sexuque 
femineo  potissimum  animadvertitur. 

Brevi  eunt  redeuntque ,  inflammationibus  hoe 
nomine  dispares ,  vel  nullo  servato  ordine ,  vel 
certis  adstrictae  periodis,  annuis,  menstruis,  aliis, 
sive  simplices ,  sive  cum  febre ,  quae  activarum 
ratio,  sive  cum  ecchymosi,  quae  passivarum,  ex 
commotione ,  laesione  mechanica  originem  ducen* 
tium,  compositae. 

Eventus  futuri  praesensio  bona ,  mala ,  a  tenv» 

pore,  sede,  indole,  caussis  petitur.  Si  diutius  sub- 
sistant ,  aut  saepius  revertantur ,  habituales  factae , 
metuenda  inflanimalio ,  haemorrhagia ,  laesio  orga- 
nica ,  vitae  plasticae  aberratio.  Activis  pejores 
passivae,  pejores  capitis,  pectoris,  quam  abdomi- 
nis,  a  caussis  organicis,  quam  dynamicis,  ab  inter- 
nis ,  quam  externis ,  quae  singula  ponderanda  cum- 
que  habitu  corporis ,  aegri  viribus ,  aetate ,  sexu , 
morbi  gradu  conferenda,  ut  ex  aequo  aestumari 
possint.  Nihil  enim  horum  perpetuum  est ,  nisi 
ad  hanc  normam  exigatur.  Tolluntur  congestiones 
naturae  viribus,  sive  restituto  aequabili  humo- 
rum  circuitu,  sive  sanguine  ex  parte,  quae  con- 
gestionem  patitur ,  aut  vicina  effluente.  flae  hae- 
morrhagiae  activae ,  salutares ,  perniciosae.  In 
pueris  epistaxis  ad  tollendam  capitis  plethoram  sa- 
luberrima:  in  adolescentibus  haemoptysis,  haemor- 
rhagia  pulmonum,  discriminis  plena;  in  viris  hae- 
morrhoidum  fluxus,  haemorrhagia  intestini  recti 
eventus  dubii.  Plura  sunt  in  scriptis  Hippocrati- 
cis  loca ,  quae  salutarem  illam  haemorrhagiarum 
indolem  praedicant  (  *  ). 

Curationis  finis  duplex  est:  alter  ut  depleatur 
pars  plethorica,  alter  ut  a  parte  depleta  derivetur 
sanguinis  cursus.  Priori  fini  respondent  sanguinis 
depletiones,   quae  ad  morbi  magnitudinem,    aegri 


(*)  Aphor.  Scct.VI,  10,  1L  V,  33.  IV,  60.25,  VI, .21. 

vires  et  universi  corporis  conditionem  aptari  de- 
bent.  Si  magnus  morbus ,  robustus  aeger  et  vali- 
da  firmaque  corporis  compages,  audacter  vena  se- 
carida  est.  Si  minor  morbus  ,  aeger  debilior ,  cor- 
pore  gracili,  tenero ,  aut  parca  venaesectio,  aut 
depletio  topica  est  facienda. 

Secundum    finem    spectant ,    quae    sanguinem  a 

parte  affecta  avocant,  quorsum  pertinent,  praeter 

sanguinis  evacuationes ,  alvi  purgationes ,  semicu- 

pia,    manuluvia ,   pediluvia   calida,   rubefacientia » 

sinapismi.     Praeterea  ad  caussas  respiciendum  est, 

Quae  vitae  sequuntur  ab  aetate  mutationes  ,  pru- 

denter  moderandae  et  ad  naturae  modum  reducen- 

dae.     Quae  a  pravo  fiunt  vivendi  genere ,  praeter 

auxilia  universalia,  etiam  mutatum  postulant  vitae 

genus.     Litteratorum  studia  ita  regunda,  ut  gym- 

nastice  cum  musice  jungatur.     Spasticae   vasorum 

stricturae    antispasmodicis     solvendae    sunt    auxi- 

liis ,  ex  ea  remediorum    classe ,    quae   antiphlogis- 

tica    adpellari   solent:  pulveres   e   nitro,  pulv.   sa- 

lin.   comp. ,  fomenta,  balnea,  frictiones  huc   perti- 

nent.     Amovenda   denique   sunt  irritamenta,  con- 

gestionum  caussae  occasionales.     Inprimis  vero  ad 

tempus  remediis  opportunum  adtendendum  est.  In- 

cipiendum    igitur    a    sanguinis    detractione    primo 

universali ,  deinde   topica ,  tum  denique  ad  caete- 

ra  revellentia ,   derivantia ,  deveniendum.     Quodsi 

in  passivam  naturam  vergat,    saepiusve    recurrat 

relaxato   vasorum  tono ,   pedetentim    transeundum 

ad  tonica  adstringentia ,   inter  quae  ante    alia  re- 
censeri  debent  acida ,  praesertim  mineralia  ,  medio 
quodam  loco    inter   antiphlogistica    atque    adstrin- 
gentia  posita,  propter  virtutem  refrigerantem ,  or- 
gasmum  humorum  reprimentem ,  ita  tamen ,  ut  ubi- 
cunque  phlogistica  subsit  diathesis,  noceant.    Hoc 
enim  tempore   nitrum    est  refrigerans.      Cum  aci- 
dis  mineralibus  virtute  adstringente  convenit  aqua 
gelida ,  nivis  ,  glacies ,  quibus   corpori  admovendis 
congestio  repellitur,   cujus  curationis  haec  exem- 
pla   adposuit  Keilius   (Fieberl.  III.   p.  21.).     Ae- 
ger  cordis  palpitatione,  anxietate,  syncope,  apho- 
nia,  artuumque  tremoribus  pulsuque  vacillante  af- 
fectus,  credebatur  vitio  cordis  aut  vasorum  orga- 
nico   laborare  ,    at   psychrolousia   morbus    plurium 
annorum  paucis  diebus  sanatus  est.     Eodem  modo 
Reilius    sanavit   puerum    vehementi    palpitatione , 
dyspnoea  et  corporis  atrophia  afflictum,  idque  bre- 
vi   temporis  spatio  (p.  22.). 

Refrigerantibus  illis  utiliter  adjunguntur  revel- 
lentia  auxilia.  Oportet  denique  diaeta  et  aegro- 
tantium  et  convalescentium  indoli  morbi  et  cura- 
tioni  therapeuticae  respondeat. 

Haec  ut  generalia  sunt ,  ita  singulis  propria  au- 
xilia  etiam  subjungere  oportet.  Itaque  quibus  in 
caput  sanguis  congeritur ,  capite  erecto  sedere , 
cruribusque  declivibus ,  proderit ,  animo  corporeque 
quiescentibus ,  in  conclavi  subobscuro ,  frigidius- 
culo ,  cibo  uti  parco  et  potione  refrigerante.     Post 

sanguinem  detractum  fotus  frigidi ,  ex  aqua  cun* 
aceto ,  fronti  temporibusque  imponendi ,  venae 
crurum  pediluviis  laxandae ,  crura  pedesque  foven- 
di ,  perfricandi ,  alvus  leni  purgatione  eccoproti- 
ca ,  salina  clysteribusque  solvenda ,  aut  cienda 
emesis,  si  ciborum  reliquiae  aut  venenum  inges- 
tum  subfuerint.  Sin  vero  mensium,  aut  haemor- 
rhoidum  fluxus  suppressus  morbum  concitaverint , 
hi  revocandi  sunt. 

In  spastico  genere  posca,  in  passivo  Elix.  Hal- 
l.eri ,  frigida  potio ,  lavatio  utilis ;  convalescenti- 
bus  abstinentia  a  mero,  cerevisia  generosa,  coc- 
ciolata,  coJBfea,  motus  corporis  in  aprico,  cibus 
parcior   praecipienda. 

Quum  pectus  congestiones  patitur  et  diaeta  paul- 
lo  tenuiori  utendum  est  et  ab  omni  abstinendum 
pulmonum  pectorisque  exercitatione  graviori.  Sub 
ipso  paroxysmo  praeter  sanguinis  detractiones ,  in 
quibus  repetendis  modus  servandus  est,  manulu- 
via ,  nisi  catameniis  sistentibus ,  prae  pediluviis » 
diuretica  prae  purgantibus  seligenda  sunt.  Cum 
abdomen  sit  congestionum  sedes,  victu  tenui,  ve- 
getabili  plethora  abdominalis  tollenda ,  eccoproti- 
corum  cum  sulphure  usu  alvo  prospiciendum  et 
libero  sanguinis  per  abdomen  motui.  Et  hic  mo- 
dica  corporis  exercitatio ,  temperantia ,  regimen 
frigidum  magis  ,  quam  amara  tonica  morbi  recur- 
sum  praevertent.  Exemplum  curationis  vid.  ap. 
DuiscAN,  Casns  Medicin.  quod  hocloco  citare  perop* 

portunum  videtur.  Vir  robustus ,  arte  olitor,  47  aet. 
annum  agens  et  colorem  habens  in  facie  floridum , 
in  Valetudinarium  admissus  d.  21  Januarii  1777 
de  assiduo  ac  valido  circa  anum  dolore  queritur , 
qui  quando  ambulat,  vel  alvum  deponit,  augetur. 
Post  unamquamque  sedem  sanguis  plerumque  se- 
quitur ,  fere  semper  purus  ac  liquidus ;  externe 
circa  anum  observantur  tubercula ,  parva ,  leviter 
inflammata ,  ex  quibus  dolorem  et  sanguinem  pro- 
venire  existimat.  Pulsus ,  calor ,  appetitus  ,  alvus 
naturales.  Octodecim  circiter  abhinc  mensibus 
pruritu  in  tota  corporis  superficie  et  dolore  capi- 
tis  cum  levi  vertigine  afficiebatur.  Haec  sympto- 
mata  per  aliquot  septimanas  durarunt  et  evanue- 
runt,  quando  hic  morbus,  cujus  nullam  aliam  caus» 
sam  agnoscit,  se  manifestavit.  Paucis  tantum  me- 
dicamentis  ,  quae  nonnisi  parum  profuerunt ,  usus 
est.  Praescriptum  est  medicamen  ex  fl.  sulph. 
crem.  tart.  unc  II  et  syr.  q.  s.  f.  Elect. ,  cujus  ca- 
piat  dr.  1.  3dd.  Die  1  Februarii  medicamentum 
illud  alvum  leniter  movit,  aliquis  dolor  adhuc  cir- 
ea  anum  restat,  sed  is  multum  remisit  et  ex  quo 
rnedicamento  uti  coepit,  parum  sanguinis  ejecit. 
Die  8  Februarii  ab  omnibus  symptomatibus  liber 
dimissus  est.  (IX.  p.  83.) 

Convalescentium  cura  inprimis  idonea  diaeta 
continetur,  quae  tum  animum,  tum  corpus  spec- 
tat,  quare  nec  negligenda  illius  medicina  est,' 
quam  medicos  Thraces  praesertim  adhibuisse,  So- 

crates  apud  Platonem  auctor  est.  Haec  animi  af- 
lectus  regere  perversosque  sanguinis  motus  ratione 
componere  docet ,  cujus  quanta  sit  potestas ,  So- 
cratis  exemplo  apparuit ,  quem  eam ,  quam  a  na- 
tura  acceperat  pravam  indolem  praeclara  hac  vi- 
vendi  arte ,  ita  emendasse  legimus  ,  ut  ea  potire- 
tur  animi  serena  tranquillitate  ,  quae  in  ipso  vul- 
tum  illum  semper  eundem  effecit ,  qualem  Xan- 
tippe  in  marito    praedicare  solebat. 

Alia  animi  medicina  est,  qua  alterum  affectum 
altero  tollimus.  Qua  in  re  divinam  miramur  sa- 
pientiam ,  quae  quum  homines  animi  affectu  ma- 
gis ,  quam  ratione  moveri  noverit ,  optimam  reli- 
gionem  cum  optimo  animi  affectu  ,  amore  scilicet 
ex  summorum  recordatione  benefieiorum  nato ,  ita 
conjunxit,  ut  quo  quis  gratum  magis  habuerit  ani- 
mum ,  eo  magis  pium  sit  habiturus. 

Altera  pars  curationis ,  quae  corpus  spectat ,  pri- 
mo  jubet  plethoram  minuere ,  tum  aequabilem 
sanguinis  cursum  servare ,  denique  fractum  vaso- 
rum  robur  emendare.  Minuitur  plethora  victu  te- 
nui ,  vegetabili ,  inprimis  corporis  exercitio ,  ad  vi- 
res  adcommodato,  somnoque  breviori.  Aequabi- 
lis  sanguini  servatur  cursus  aequabili  moderato- 
que  omnium  vitae  munerum  exercitio ,  sua  sin- 
gulis  tempora  constituendo ,  ut  nunc  mens  exer»- 
ceatur,  nunc  corpus  ejusque  varii  motus  tam  ani- 
males  ,  quam  organici ,  neque  uni  nimium  de- 
tur,    sed   onfhibus  suae    concedantur  agendi   par- 

tes.  Tum  quoque  iri  vestiendo  corpore  Caveri- 
dnm  est  ,  ne  aliae  partes  nimis  tectae  cales- 
cant ,  aliae  fere  nudae ,  quas  tectas  esse  oporte- 
bat ,  refrigescant ,  aut  ne  crebro  mutata  vestien- 
di  ratione ,  nunc  ibveantur,  nunc  objiciantur  in- 
temperiei  aeris.  Cavendum  praesertim  a  pedum, 
abdominis  ,  pectoris  refrigerio  est  et  cutis  perspi- 
rationi  prospiciendum. 

Denique  emendatur  vasorum  tonus  frigore,  cum 
psychrolousia,  i.  e.  frigidis  cutis  lotionibus  ,  frie- 
tionibus,  aquae  frigidae  potione,  tum  aeris  purio- 
ris,  frigidioris,  rusticani  usu.  Et  ab  liarum  qui- 
dem  rerum  prudenti  moderamine  congestionum 
perfecta  curatio  jure  sperari  potest ;  quum  quas 
aetas  profert ,  ipse  sanabit  ut  plurimum  vitae 
cursus. 

Praecipue  autem  caveat  medicus  ,  ne  sanguinis 
aliave  profluvia,  quibus  ad  sublevandas  istas  ple- 
thoras  topicas  utitur  natura  artifex,  temere  cohi- 
beat ,  ne  tum  quidem  ,  quum  e  locis  minus  tutis 
eveniant.  Etenim  a  suppressa  narium  haemorrha- 
gia  cerebri  inflammationes ,  congestiones  ,  apople- 
xias  lethales ,  a  suppressa  incaute  haemoptysi , 
haematemesi ,  haematuria ,  haemorrhoidum ,  uteri 
fluxu  tectas  pulmonum  inflammationes ,  phthises  , 
abdominis ,  vesicae ,  uteri  morbos  organicos  natos 
esse,  scio:  quare  in  haemorrhagiis  illis  sistendis 
medicinam  adstringentem  non  salutiferam ,  sed  ve- 
re  mortiferam  esse  arbitror. 

leipz.  1834.    §.  171  sqq. 

Est  quaedam  morborum  familia  maxime  natura- 
lis:  inflammationes  vocant,  quae  communi  cogna- 
tionis  vinculo  inter  se  continentur  utque  commu- 
nes  habent  characteres,  sic  communibus  oppug-* 
nantur  auxiliis. 

Rubor,  tumor,  calor,  dolor  inflammationem  in 
parte  exteraa  praesentem  indicant.  Communis  ho- 
rum  symptomatum  sedes  est  in  genere  vasorum 
capillarium  unaque  ex  sanguine  origo.  Stimulus 
cuicunque  loco  admotus  sanguinis  in  eum  afflu- 
mm  concitat  ex  eoque  pars  stimulo  irritata,  san- 
guinis  plena  rubet ,  tumet ,  calet ,  dolet.  Haec 
signa  quamdiu  subsistunt ,  tamdiu  inflammatio- 
nem  subsistere  declaratur,  quam  primum  vero  re- 
mittunt  et  hanc  decrescere  cognoscimus.  Capil- 
larium  genere  sanguine  quo  turgebat  liberato  at- 
que  aequabili  circulationis  motu  restituto,  inflam- 
matio  lysi  aut  resolutione  terminata  dicitur,  qui 

certe  optimus  est  maximeque  optabilis  inflamma- 
tionum  praesertim  internarum  eventus. 

Alter  non  lysi  aut  resolutione  ,  verum  secretio- 
ne  fit  in  aliis  partibus  alia  alioque  inflammationis 
gradu,  sive  lymphae  plasticae  in  membranis  sero- 
sis  praecipue  ,  pleura ,  peritonaeo  ,  arachnoidea  , 
membranis  synovialibus  caet.  inflammatione  mi- 
tiori,  sive  puris  in  tela  cellulosa  inprimis,  aut  in 
aliis  etiam  partibus,  inflammatione  graviori,  sive 
muci  crassioris ,  puriformis  in  membranis  mucosis  , 
inflammationis  gradu  nec  summo,  nec  infimo  ut 
plurimum,  sed  medio  quodam.  Hunc  exitum  vul- 
gari  suppurationis  vocabulo  quidam  denominave* 
runt. 

Tertius  eventus  in  mortem  partis  transitus  est , 
gangraenam  et  sphacelum  hunc  vocant,  in  quo  san- 
guis  ex  vasis  ruptis  eflusus ,  circulationem  eo  lo- 
co  suffocans  vitam  partis  inflammatae  extinguit. 
Id  factum  cognoscitur  tumoris  subsidentia ,  colo- 
ris  in  nigrescentem  aut  lividum  mutatione ,  dolo- 
ris  calorisque  absentia,  phlyctaenis  in  cute  adpa- 
rentibus. 

Quartus  eventus  induratio  est,  ubi  partis  struc- 
tura  mutata  duriorque  facta  est  propter  lymphain 
plasticam  in  partem,  quae  inflammationem  passa 
cst,  effusam  cumque  ea  concretam.  Hanc  tumor 
indolens ,  neque  renitens ,  loco  prius  inflammato 
relictus  denotat. 

Habetis  quae  signa ,  quos  eventus  huic  morbi 

generi    obtingere    medicorum    observatio    diligens 
notavit 

Differunt  praeterea  inflammationes  ratione  lo- 
corum  ,  aetatum  ,  sedis  ,  decursus  ,  compositio- 
nis,  ut  aliae  sint  regionum  frigidarum,  aliae  ca- 
lidarum  ,  aliae  infantum  ,  puerorum  ,  juvenum  , 
seniorum ,  aliae  membranarum,  viscerum ,  vaso- 
rum ,  glandularum ,  nervorum ,  aliae  acutae  ,  aliae 
cln  onicae  ,  aliae  simplices  puraeque  aliae  compli- 
catae,  impurae  atque  munerum  laesiones  partium 
discrimina  sequantur. 

Caussas  quod  attinet,  universas  uno  stimulorum 
nomine  licet  comprehendere ,  qui  sive  externi , 
sive  interni,  sive  psychici,  sive  physici,  sive  idio- 
patheia,  sympatheia  concitata,  morbum  provoca- 
verint,  semper  partes  vita  praeditas  irritando  la- 
cessiverunt.  De  singulis  aptior  dicendi  locus  erit , 
ubi    singulas  inflammationes  exponemus. 

Praesagia  inflammationum  ducenda  sunt  cum  ab 
his  ipsis,  ab  earum  caussis,  gradu,  sede,  impetu, 
tcmpore,  tum  ab  aegro  ,  ejus  natura,  aetate,  vi- 
tae  genere. 

Innammatio  gravior,  ex  caussa  non  amovenda, 
in  viscere  nobiliori  eaque  aut  summo  impetu  vi- 
gens,  aut  in  suppurationem ,  gangraenam,  indura- 
tionem  sive  tendens,  sive  terminata,  in  aegro  de- 
bili ,  cachectico ,  infante ,  sene ,  vitae  genere  lau- 
tiori ,  aut  pravo  parvam  profecto  relinquit  salutis 
recuperandae     spem.      Quarum    conditionum    quo 

plurcs  abfuerint ,  quoque  plures  praesto  sirit  eon- 
trariae  ,  eo  magis  fausta  erit  eventus  futuri  prae- 
sensio.  Itaque  inflammatio  levior,  aut  nascens,  ex 
eaussa  tollenda  facile  ,  in  parte  ad  yitam  minus 
iiecessaria ,  corpore  aegri  florente  ,  puro,  integro, 
robusto,  juvenili,  nec  voluptatibus  vitaeque  deli- 
ciis  fracto ,  bene  sperare  faustumque  eventum  prae- 
dicere  jubent. 

Inflammationum  curatio  adparatu  et  regimine 
antiphlogistico  continetur >  quo  processum  phlo- 
gisticum  cohibere ,  id  est  irritationem  vasculosam 
sanguinisque  concrescendi  nisum  refraenare  ,  tur- 
batum  denique  generis  vasorum  nervorumque  ae- 
quilibrium  restituere,  medicus  conatur.  Hoc  fit 
et  copiam  sanguinis  tum  in  corpore  universo ,  tum 
in  parte  aegra  minuendo  et  mutando  sanguinis 
indolem  inilammatoriam  per  ea  medicamina,  quae 
plasticam  ejus  crasin  uti  solvunt,  ita  pariter  con- 
crescendi  nisum  inhibent  atque  genere  vasorum 
depleto  sanguinisque  phlogistici  mutata  natura , 
impediunt,  quo  minus  efFraenatus  ille  generis  va- 
sorum  impetus  nervorum  genus  aut  percellat,  aut 
opprimat  sicque  restituunt  turbatum  utriusque  ge- 
neris  aequilibrium. 

Atque  haec,  quo  universum  horum  morborum 
genus  cognosceretis  dicta  sufficient :  pleniorem 
hanc  vobis  cognitionem  efficietis,  si  singulas  in- 
flammationum  species  lustraveritis  easque  compa- 

raveritis  et  quae  pluribus  communia,  quae  singu-» 
lis  propria  sunt ,  secreveritis. 


DE    INFLAMMATIONIBUS. 

Ut  quae  inflammationibus  omnibus  communia, 
quae  singulis  propria  sint  cognoscamus ,  juvabit 
primo  adumbrare  inflammationum  historiam  in  sin- 
gulis  organismi  textibus ,  ut  sic  veniamus  ad  scien- 
tiam  et  theoriam  inflammationis,  quae  basis  chi- 
rurgiae  theoreticae  est  et  medicinae  practicae  il- 
lius  partis,  quae  morbos  acutos  inflammatorios  ho- 
rumque  secundarios  chronicorum  complures  com- 
plectitur.  Incipiamus  igitur  a  specie  simplicissima 
maximeque  cognita ,  ea  in  parte ,  quae  elementum 
organicum  primum  et  habetur  et  dicitur. 


DE  PHLEGMONE,  SIVE  IN  FL  AMMATIONE 
CELLULOSAE. 

Cellulosae  inflammatae  signa  sunt:  rubor,  calor, 
tumor ,  dolor  isque  pulsans ,  sive  cum  pulsatione. 
Rubor  semper  increscere  et  notabilis  esse ,  nec  ad- 
modum  circumscriptus  solet ;  tumor  durus,  reni- 
tens,  media  parte  protuberans,  tensio  magna,  do- 

5or  tandem  eum  pulsatione ,  cum  pruritus  sensu , 
aut  etiam  pressionis  alte  penetrantis. 

Raro  solvitur ,  plerumque  in  suppurationem  tran- 
sit ,  saepenumero  etiam  in  gangraenam. 

Haec  extenia  cellulosae  inflammatae  signa  sunt. 
Anatome  docet,  inflammatione  ipsam  duplici  pri- 
vari,  qiia  instruCta  est,  dote,  altera,  qua  distendi 
se  facile  patitur,  altera  qua  elatere  contrahitur 
distensa.  Nam  auctoribus  Bichato  et  Gendrino 
idura  fit  simulque  fragilis  inque  ejus  areolas  efFusa 
conspicitur  materies  rubra ,  homogenea,  opaca,  ge- 
iatinosa ,  nec  abluenda.  Ab  hoc  inde  loco  textus 
Cellulosus  minus  opacus,  humore  madidus,  ruber 
et  ad  limites  inflammationis  effusio  est  serosa,  oe- 
dematosa ,  renitens.  Hoc  loco  vasa  turgent.  Se- 
rum  citrinum  effusum  reperitur.  Adeps  gravi 
inflammatione  decomponitur  in  liquamen  rubro- 
fuscum,  qui  detritus  adipis  dein  cum  pure  con- 
funditur  et  eliminatur.  Si  levior  inflammatio , 
resorbetur  adeps:  unde  macies  partis  ab  inflam- 
matione,  quae  tollitur  postea,  adipis  secretione 
restituta.  Injecti  liquores  non  replent  capillaria 
cellulosae  inflammatae ,  sed  ad  limites  ejusdem 
subsistunt. 

Instante  suppuratione  minuitur  rubor,  facta  fere 
cvanescit.  Tum  cellulosa  fit  textus  spongiosus,  hu- 
more  purulento  gravis.  Sub  hoc  tempus  adparent 
filamenta  alba ,  gelatinosa  ,  semidiaphana ,  cellulo- 
"sae  adhaerentia  primum ,  deinde   ab  ea    sejuncta 

cumque  pure  ejecta  {bourbillons)  quae  ab  eaden?, 
qua  pseudomembranae  lympha  plastica  proveniunt. 
Pus  vel  ex  cellulosa  exprimitur,  vel  colligitur  in 
abscessus.  Ad  limiies  inflammationis  textus  cellulo- 
sus  crassior,  albus,  non  pellucidus  invenitur.  Abs- 
cessus  reconditur  cavo  membranaceo  ex  cellulosa 
densa  et  rubra.  Interdum  pus  venis  resorberi  at- 
que  inflammationes  facere  metastaticas  videtur: 
pulmonum ,  intestinorum  ,  hepatis ,  ex  quibus  per- 
eunt,  quos  erysipelas  phlegmonodes  interimit,  aut 
abscessus  magni  magnaque  vulnerum  suppuratio. 

Bichati  observatio ,  cellulosam  partes  ambien- 
tem  hasce  a  reliquis  secernere  et  morborum  esse 
repagulum ,  musculos  spectat  eaque  loca ,  ubi  cel- 
lulosa  densa  est  et  laminosa.  Caeterum  tenen- 
dum  est,  cellulosam  semel  inflammatam  tarde  ad- 
modum  ac  difficulter  ad  statum  sanum  redire. 

Ab  inflammatione  acuta  differt  inflammatio  cel- 
lulosae  chronica ,  eo  quod  nunquam  verum  pus 
creatur  ,  sed  humor  tenuis ,  saniosus ,  id  est  sero- 
sus ,  puriformis  ,  qualis  in  ulceribus  est.  Prae- 
terea  albescit  cellulosa,  sed  siroul  crassescit  fit- 
que  impervia.  Est  haec  ,  quam  volumus  ,  indu- 
ratio  alba ,  saepe  tamen  cum  rubra  mixta ,  un- 
de  marmoris  instar  adspectum  habet  variega- 
tum.  Nimirum  in  ea ,  quae  dicitur  induratione , 
lympha  coagulabilis  in  areolas  hujus  textus  cellu- 
losi  effusus  cum  eo  concrevit  unumque  duntaxat 
et  integrum  factum  estj  quae   indurationes  com- 

muni ,  improprio  licet  nomine  scirrhi  comprehen- 
duntur.  Chronica  etiam  cellulosae  inflammatio  est 
post  abscessum.  Tum  haec  suscitata  format  cysti- 
dem,  pus  cavo  suo  membranaceo   includentem. 

Gangraena  propter  excessum  inflammationis  fit, 
quum  sanguis  e  vasis  ruptis  effunditur  ,  et  suf- 
focato  circuitu ,  sanguine  coagulato  reliqua  vasa 
obstruuntur.  Est  effectus  suffocatae ,  oppressae 
circulationis ,  obliterationis  et  rupturae  vasorum. 
Nempe  vasa  minora  capillaria  rumpuntur,  effun- 
ditur  sanguis,  reliqua  vasa  premit,  in  quibus  san- 
guis  coagulatur.  In  textu ,  in  quo  gangraena  fie- 
ri  incipit ,  absorbtio  nulla  fit ,  magna  vero  ad  li- 
mites  escharae :  quam  absorbtionem  praesentia  sa- 
niei  gangraenosae  in  venis  aliaque  phaenomena 
testantur.  Absorbtio  in  cellulosa  inflammata  lon- 
ge  tardior  et  minor  est ,  quam  in  cellulosa  sana. 
Sed  valida  ad  superficiem  vulnerum  et  ulcerum. 

Ab  ea,  quae  inflammationis  vehementiam  sequi- 
tur,  differt  altera  gangraenae  species,  quam  san- 
guinis  humorumque  corruptela  infert,  sive  ex  con- 
tagio ,  sive  ex  alia  caussa.  Ejus ,  quae  a  conta- 
gio  oritur  exemplum  est  in  pustula  maligna,  cu- 
jus  casum^Vid.  apud  Gekdrinum  (*)  et  in  gan- 
graena  nosocomiali  (ibid. ,  pag.  41.).  Quod  autem 
sanies   gangraenosa  in  ipsa  vasa   deferatur,  docet 


{  *  )  N.  A.  Gendrin,  Histoire  Anatomique.  des   Inflamma~ 
tions,  Paiis  et  Montpellier  1826.   Tom.  I.  pag.  39. 

haec  ejusdem  observatio  ,  ibid.  pag.  113  sq.  »  Mu- 
lier  gravida  propter  placentam  uteri  orificio  inser- 
tam  haemorrhagiam  patitur  intra  septimum  et  oo 
tavum  mensem  graviditatis  medium,  Foetu  ver-< 
so  partus  absolvitur.  Nec  tamen  quae  ante  par- 
tum  prehenderat  febris,  stetit,  verum  inerevit 
et  gravissimi  exorti  sunt  dolores ,  quo  loco  nervus 
ischiadicus  incipit ,  quos  sequebantur  tumor  livi-^ 
dus ,  laxus ,  prostratio  virium  et  mors  quadragesima 
a  partu  hora.  In  cadavere  et  alia  reperta  sunt  mor- 
bi  indicia  et  liquamen  foetidum  faecibus  humanis 
persimile  in  vena  cava  inferiori  ejusque  ramis. 
Exempla  pustulae  malignae  habet  etiam  Pinel 
JVos.  phil.  IJ.  pag.  192  sqq.  De  gangraena  Noso^ 
comiali  Cf.  nostras  Celeb.  Brugmans  in  Aclis  So~ 
cietaiis  Harlem.  Tom.  VII.  Pars  II,  pag.  7  sqq, 
Amstelod.  1814.  (*). 

Circa  omnes  illas  gangraenae  species  animadver» 
tendum  est ,  eas  non  ab  ipsa  inflammatione ,  ve«* 
rum  a  proprio  fieri  in  corpore  principio  contagio- 
so  ideoque  hujus  loci  non  esse,  verum  peculia- 
rem  requirere   et  explicationem  et  curationem. 

Est  peculiaris  tribus  inflammationum :  furuncu- 
losas  vocant,  quae  ad  cellulosam  cutis  pertinent, 
qua  comprehenduntur:  furunculus,  hordeolum,  an- 
thrax ,    quorum   hordeolum   est  furunculus   palpe- 


(  *  )  Cf.  A.  N.  Gendrin   Histoire  Anatomique  des  Inflam~ 
mations ,    Tom.  I.  initio. 

irae,  anthrax  furunculus  confluens,  in  quo  prae 
tumore  cellulosae  vita  suffocatur  quique  optime 
sectione  cruciata  tollitur. 

Pustula  maligna  alia  est ,  gangraena  circumscrip- 
ta ,  alia ,  gangraena  diffusa ,  alia ,  affectis  simul  vis« 
ceribus  et  sanguine,  De  furunculo  et  pustula  ma- 
ligna  eum  fructu  consuletis  P.  Rayerum  Tom.  II. 
Operis  quod  inscribitur  :  Traite  theorique  et  pra- 
tique  des  Maladies  de  la  Peau  1835.  Edit.  alt. 

Curatio  phlegmones  antiphlogistico  adparatu  con- 
tinetur,  cujus  etiam  in  congestionibus  mentio  fac- 
ta  est.  Ideo  hoc  loeo  ea  tantum  notabimus,  quae 
phlegmonem  propius  spectant.  Ejus  partes  prae- 
sertim  duae  sunt :  altera ,  quae  copiam  sanguinis 
et  impetum  in  partem  aegram  conatur  minuere  j 
altera,  quae  dotes  et  crasin  sanguinis  emendare 
studet. 

Minuimus  et  copiam  et  impetum  sanguinis  tum 
deplendo  corpus  et  partem  ipsam ,  tum  aliorsum 
avocando  sanguinem ,  tura  tollendo  irritationis 
caussas. 

Itaque  primo  stimuli  amovendi  sunt,  qui  par- 
tium  phlogosin  suscitaverunt.  Illud  tamen  non, 
semper  tuto  fieri  potest ,  quemadmodum  doeent 
laesiones  mechanicae  ,  luxationes  verbi  caussa , 
quae  ubi  partes  jam  inflammaverint ,  prius  habi- 
tus  corporis  deplendus  est  et  relaxandus,  quam 
encheiresin  partes  aegrae  admittant. 

Depletur   corporis  habitus   universali  sanguini* 

detractione,  qua  vena  secta  in  brachio  aut  pede 
educitur  sanguis.  Haec  ideo  in  quacunque  gra^ 
viori  inflamraatione  facienda  est  atque  topicae  san^ 
guinis  depletioni,  qua  ex  loco  affecto  aut  vicino 
per  cucurbitas  ,  scarificationes ,  hirudines  emitti- 
tur ,  aut  anteponenda ,  aut  praemittenda ,  quia 
gravior  inflammatio  non  topica  affectio  est ,  sed 
universalis  cum  febre  inflammatoria  coujuncta, 
Est  igitur  vena  secanda  et  quidem  largo  vulnere 
facto,  ut  simul  et  semel  magna  dematur  sanguinis 
copia.  Quodsi  hac  ratione  detrahatur,  sanguis  va- 
se  exceptus ,  neque  agitatus  sensim  corio  seu 
crusta  obducitur,  quae  primo  levis  pellicula,  qua- 
si  a  lacte  affuso,  dein  in  duram  pellem  lardaceam 
concrescit ,  tandem  haud  raro  extantibus  margini-- 
bus  mediaque  parte  excavata  corrugatur.  Est  au- 
tem  crusta  illa  coloris  albi,  subflavescentis ,  densa, 
tenax.  Hae  notae  probe  animadvertendae  sunt » 
siquidem  interdum  in  sanguine  crusta  adparet  a 
phlogistica  illa  diversa.  Est  coloris  albi ,  subfla- 
vescentis ,  quo  distinguitur  a  crusta  illa  biliosa , 
flava,  quam  observavit  Stollius  et  ab  altera  mul- 
ticolore  scorbuticorum.  Est  densa  ,  tenax,  ut  cul- 
tro  secanti  resistat,  atque  summa  hac  tcnacitate 
a  feminamm  gravidarum  crusta  discernitur.  Nu- 
per  in  gravi  erysipelate  phlegmonode  faciei  cru^ 
stam  vidi  ex  utroque  genere ,  et  bilioso  et  in-< 
flammatorio  quasi  mixtam.  Erat  densa  quidem  et 
tenax,  sed  simul  viridi  colore  acsi  bilem  mspersc- 

ras,  tincta.  Biliosis  sordibus  e  corpore  prudenter 
subductis,  tum  emeticis  refracta  dosi ,  tum  ecco- 
proticis ,  tertia  sanguinis  missione  ( quinquies  mit- 
ti  debuit  in  femina  sexagenaria  plethorica,  habitu 
apoplectico;  adeo  gravis  erat  morbus  et  tantus  ce- 
rebri  valetudinis  metus)  ecce  crustam  densissi- 
mam,  tenacissimam  nulla  bile  coloratam,  ut  san- 
guis  ipse  et  morbi  complicati  praeberet  et  compli- 
cationis  sanatae  indicium.  Erat  autem  febris  et  in- 
flammationis  tantus  vigor,  ut  cute  in  facie  arden- 
te,  et  perquam  rubente,  ac  tumente  tanquam  ex 
variolis  confluentibus ,  pulsationes  et  fortes  et  re- 
gulares  numeraverim  centum  triginta  quatuor  in- 
tra  minuti  primi  tempus.  Haec  scribenti  mihi  in 
mentem  veniunt  praeclara  Jo.  Hunteri  verba:  mu- 
tationes  in  sanguine  pariter  morbos  exprimere  at- 
que  partes  quascunque  alias  corporis  (*),  NeC 
tamen  soli  huic  corio  ita  fides  habenda  est ,  ut 
si  absit,  ipsam  abesse  inflammationem  credamus. 
Multae  enim  caussae  hujus  corii  sive  crustae  for- 
mationem  impediunt.  Animadvertendum  est ,  ita 
candidus  ille  Sydenhamus,  quod  si  sanguis  e  secta 
vena  non  recto  flumine  versus  horizontem  prosi- 
liat ,  sed  per  cutim  repens  perpendiculariter  dima- 


(*)  »We  shall  fmd  that  changes  in  the  Blood  are  often 
as  much  expressive  of  disease ,  as  any  other  part  of  the  bo- 
dy."  a  Treatise  on  tke  Blood,  Inflammations  and  Gun-shot- 
wounds ,  Vol.  II.   pag.  64.    Lond.  1820. 

net,  utut  celeri  se  proripiat  gradu,  tamen  ad 
dictum  colorem  non  accedit.  Quinimmo  cum  hoe 
ipso  modo  extrahitur,  si  orificium  angustius,  sive 
quid  aliud  obstiterit ,  quo  minus  pleniori  exeat 
gurgite,  neque  sanguis  phlogisticum  sanguinem  co- 
lore  aemulatur ,  neque  aeger  par  exinde  commo-* 
dum  capit.  Ohservavi  etiam,  quodsi  sanguis  re- 
cens  extractus  quocunque  demum  modo  fluxerit, 
inmisso  digito  agitetur,  superficie  rubenti  ac  flo- 
rida ,  ut  in  aliis  morbis  quibuslibet ,  spectabi-* 
tur." 

Equidem  candide  fateri  cogor,  me  non  semper 
eadem,  quae  Sydenhamus  observasse  atque  etiamsi 
lente  fluxerat ,  crustam  factam  vidisse :  hanc  vero  , 
quo  angustiori  vase  exciperetur,  eo  citius  natam 
animadverti  quodque  saepius  miratus  sum ,  in  hae 
moptoicis  praesertim  et  phthisicis  post  creberri' 
mas  sanguinis  detractiones ,  auctam  perpetuo  se- 
ri  copiam ,  una  cum  increseente  phlogistica  pla- 
centae  conditione ,  ut  tandem  parva  insula ,  sed 
densissimo ,  maximeque  excavato  corio  tecta ,  co- 
piosissimo  sero  innataret.  Verum  etiam  absente 
corio  inflammatoria  sanguinis  diathesis  cognosci 
potest ,  tum  quod  diutius  fluidus  manet  et  tar- 
dius  concrescit  sanguis  inflammatus ,  tum  quod 
quam  primum  crassamentum  a  parte  serosa  sece- 
dat,  serum  et  multo  citius  et  multo  perfectius  ex 
crassamento  exprimitur.  Hunterus  1.  1.  promptius 
partes    sanguinis    inflammati    secedere    et   tardius 

concrescere  lympham  coagulabilem  monet,  verun* 
postquam  coagulata  fuerit,  densiorem  fieri. 

Jo.  Mullerus  Vir  Cl.  adjecto  sanguini  subcarbo- 
nate  potassae  coagulationem  retardavit  sicque  cru- 
stam  vidit  arte  factam  in  sanguine  sano.  Is  cru- 
stam  fieri  perhibet ,  si  globuli  sanguinis  ante  coa- 
gulationem  decidant  ac  pars  fibrosa  ad  eorum  su- 
perficiem  concresoat, 

Nec  sictamenexplicatur,  cur  tardius  concrescat, 
praesertim  cum  pars  fibrosa  seu  fibrina  aucta  de- 
prehenditur ,  quocirca  cum  Berzelio  statuendum 
videtur,  affinitatem  inter  globulos  sanguinis  sive 
cruorem  et  fibrinam  atque  albumen  esse  mutatam, 
quamvis  hujus  mutationis  caussas  non  satis  per- 
spiciamus, 

Alteram  curationis  partem  eam  esse  diximus , 
quae  sanguinis  crasin  emendare  conatur.  Haec  ne- 
quaquam  praetermittenda  est:  nam  quamdiu  san- 
guinis  phlogistica  diathesis  superest,  etiamsi  eva- 
cuando  exhauriatur  corpus  ,  non  tolletur  prorsus 
inflammatio, 

Hoc  consilio  potissimum  aquosis ,  diluentibus , 
tepidis  potionibus  utendum  esse ,  aegris  praeci- 
piunt  medici.  Etenim  nihil  magis  diluit,  quam 
aqua,  nihil  magis  relaxat,  quam  aqua  tepida.  Ita- 
que  ,  ut  recte  Swietenius  ,  basis  omnium  medica- 
mentorum  antiphlogisticorum  est  aqua,  cui  ad- 
duntur  mollissima,  farinosa,  cum  ut  magis  laxen- 
tur   vasa,    tum   ut  vires  leviter    nutriendo   susti- 

neantur;  qualeest  decoctum  hordei^  panis,  oryzae, 
caet.  Quibus  ut  sitim  magis  restinguant  addun- 
tur  succus  citri ,  aurantiorum ,  aut  syrupi  e  fructibus 
parati.  Praeter  haec  etiam  nitrum  praescribitur , 
quod  certe  efficacissimum  est  ad  mutandam  crasin 
sanguinis  phlogisticam  remedium.  Par  salis  am- 
moniaci ,  par  hydrargyri  virtus  est,  sed  limitata 
magis ,  neque  cunctis  inflammationibus  omnibus- 
que  earmn  stadiis  pariter  apta :  quod  neque  de 
ipso  nitro  ,  magis  tamen  communi  auxilio,  praedi-» 
cari   posse,  deinceps  intelligetis. 

Phlegmone  sua  sponte  in  suppurationem  transit, 
quae  interdum  evenit ,  etsi  strictus  adhibeatur  ap- 
paratus  antiphlogisticus ,  quam  nascentem  praeno^ 
tant  gravior  inflammatio ,  symptomata  non  sedata ; 
natam  indicant  horripilationes ,  febris  sine  crisi 
remittens,  sensus  ponderis  in  parte  aegra,  quae  in 
mucronem  album  ,  mollem  attollitur  atque  humo-« 
rem  fluctuantem  ostendit ;  haec  signa  in  tumore 
externo  tantum  adsunt  universa. 

Nascitur  pus  vera  secretione  vitali,  morbo  inflam- 
matorio  provocata  ;  estque  optimum  ,  laudabile  , 
quod  album ,  laeve ,  subpingue ,  aequale ,  inodorum , 
eoque  pejus  est,  quo  magis  ab  his  dotibus  deflectat. 
De  ejus  criteriis  non  convenit  inter  viros  doctos, 
Est  tamen  distinguendum  inter  pus  vemm,  quod 
Contextus  cellulosi ,  mucosi  productum  atque  alios 
humores  aliarum  partium  inflammatarum :  cumque 
nec  chemica    analysis,  nec  microscopicae  obscrva-» 

tioncs  discrimen  certo  indicent ,  non  supervaca- 
neum  erit,  experiri  utrum  fermentatione  i.  e.  ana- 
lysi  spontanea  res  effici  possit,  quae  BrugmansiI 
sententia  fuit  (in  Diss.  de  Puogenia).  Suppura- 
tionem  indicata  symptomata  si  ostendant ,  haec 
justo  febris  moderamine ,  fomentis  topicis ,  leni 
praesertim  calore  quantocyus  promovenda ,  ab- 
scessus  maturus  aperiendus ,  pus  evacuandum , 
ulcus  sanandum. 

Febre  utitur  natura,  tanquam  suppurationis  per- 
iiciendae  instrumento  ,  quapropter  haec  nisi  aut 
effervescat  nimium ,  aut  langueat ,  sibi  permitten- 
da,  neque  venaesectionibus  extinguenda,  immo  si 
langueat,  caute  excitanda. 

Loco  ipsi  imponenda  cataplasmata  lenia ,  humec- 
tantia ,  tepida.  Nulla  enim  suppuratoria  specifica 
sunt ,  praeterquam  calor ,  isque  temperatus ,  hu- 
mectans,  quo  cutis  ita  disponitur,  ut  facili  nego- 
tio  et  abscesus  rumpat  et  exeat  pus.  Quam  pri- 
mum  abscessus  maturus  sit ,  quod  tumor  mollis 
mucronatus  humorisque  fluctuantis  sensus  indaga- 
bunt ,  pus  educendum  est ,  ne  ulcera  interna  fis- 
tulosa  fiant  et  febricula  purulenta  hectica  subo- 
riatur. 

Quodsi  intus  haereat  abscessus  ,  interdum  utili- 
ter  suppuratio  loco  vicino  externo  per  fonticulos , 
setacea ,  cauteria  excitabitur ,  arte  naturam  imi- 
tante,  quae  abscessu  externo  internum  nonnun- 
quam  sanat. 

Gangraena  facta ,  medicum  oportet  viribtts  ae- 
gri  prospicere ,  gangraenae  progressum  praecave- 
re,  sepsin  arcere.  Respectu  virium  vitae  duplei 
«st  gangraenae  species :  altera ,  quae  ab  inflamma- 
tionis  vehementia  inducitur ,  altera  quam  infert 
debilitas.  Hinc  duplex  quoque  gangraenae  cura-» 
tio  est ,  sive  refrigerans  ,  sive  roborans ,    cardiaca. 

Vitae  vim  vigere  declarant  ptilsus  fortis,  mag- 
nus ,  subdurus  s  calor  corporis ,  urina  probe  colo-* 
rata.  Solet  haec  gangraena  juvenum  esse  pletho* 
ricorum  et  virorum  robustorum.  Hisce  prodest 
xnedicina  subantiphlogistica ,  acidula ,  refrigerans* 
Debilitatem  indicant  pulsus  debilis ,  frigus  extre- 
morum ,  urina  pallida.  Cardiaca,  nervina ,  anti- 
septica  eapropter  idonea.  Gangraenae  progressum 
avertimus  justo  moderamine  virium ,  quibus  in- 
flammatione  ac  suppuratione  facta,  partes  vivae 
a  mortuis  partibus  secernuntur. 

Sepsin  arcemus,  humoris  gangraenosi  exitum 
per  scarificationes  non  profundas ,  illaesis  partibus 
vivis,  promovendo  vitaeque  viribus  cortice  Peru- 
viano,  serpentaria,  camphora,  acidis  mineralibus» 
vino  erigendis:  nam  summum  antisepticum  est  vi- 
tae  principium.  Amputatio  raro  juvat:  nisi  faciat 
natura  (*).  Quod  a  gangraena,  parte  mortua  se- 
parata ,    superest  ulcus ,  eodem  virium  moderami- 


(*)  Riciiter  Anfangsgrwide.  der  JFundarzneykunst ,    !.B«, 
pag.  79  sqq. 

ne,  alimento  praesertim  idoneoque  regimine  saria» 
bitur. 

Indurationi  partis  inflammatae  superstiti  mede- 
tur  saepenumero  perpetuus,  quem  nutritio  con- 
citat,  compositionis  et  decompositionis  motus,  ne- 
que  unquam  malignae  est  indolis.  Verus  contra 
scirrhus ,  ut  partis  glandulosae  morbus  esse  solet , 
ita  hujus  loci  non  est  eumque  caute  ab  indura- 
tione  discernere  oportet. 

Quaeritur  jam  quousque  sanguis  mittendus  sit. 
Respondetur  eo  usque,  donec  retusus  fuerit  mor- 
bi  inflammatorii  impetus.  Ubi  phlegmone  oculis 
patet,  oculis  etiam  metiri  morbum  licet,  ejusque 
decrementum  decrescentibus  tumore  ,  calore ,  ru- 
bore ,  dolore  notare  ;  verum  ubi  latet  in  corpore , 
ex  partis  inflammatae  laesa  actione,  ex  signis  sym- 
pathicis,  tum  generis  nervorum,  qualis  dolor  est, 
tum  generis  vasorum ,  praesertim  pulsu  motuque 
circulatorio ,  probabili  conjectura  assequimur.  Fe- 
bris  et  pulsus  ubi  notabiliter  decrescunt,  ab  ite- 
randa  venaesectione  tutius  abstinebit  medicus. 
Hirudinum  admotio,  non  in  loco  inflammato,  sed 
in  vicinia  ejus  tum  praecipue  commendanda  est , 
quum  febris  abest  et  phlegmone  ipsius  partis  ae- 
grae  finibus  continetur,  neque  alias  communes 
generis  vasorum  affectiones  suscitat. 

Neque  existimetis ,  perinde  esse ,  utrum  repeti- 
tis  vicibus,  an  vero  una  vice  haec  fiat  sanguinis 
jactura.    Nam  acutis  morbis  acuta ,  id  est  prompta 

•curatio  convenit  sique  principiis  non  obstes,  sero 
parabitur  medicina,  aut  abscessu  facto,  aut   gan- 
graena.     Est  tamen,  ubi  vires,  aut  aegri  conditio 
magnam   sanguinis  jacturam   non   ferant   tumque  , 
ut  in  gravidis ,    in  duo    tempora   non  nimis   longa 
auxilium   dividere   oportebit.     Quam   methodum  a 
Botallo  adhibitam  laudare  solebat  in  Lectiottibus 
practicis  Nic.  Paradisius  Vir  Cl. ,  quondam  hujus 
Academiae  decus  et  ornamentum. 
.    Alterum  auxilium,    quo   corpus   depleri  et  eva- 
cuari  potest,    quodque  in    hoc  morbi   genere  ad^- 
hibetur,    est    alvi   purgatio.      Ne    tamen   adhibea- 
tur ,  siquidem   clausa  alvo  opus   sit ,  nisi  post  de- 
tractum   sanguinem.      Nam    omnis    gravior  >    quae 
cum  febre  est ,    inflammatio   ante  omnia  postulat 
generis  vasorum  depletionem.     Cui,  si  non  obtem- 
peremus  praecepto,    ab  alvi   purgatione   augebitur 
irritatio  et  exasperabitur  morbus  (Cf.  Hippocrates 
de  Victu  Acutorum).     Ita  enim  humores  tenuiores 
serosi  per  alvum  educuntur  et   corpus  nullo  cum 
fructu  debilitatur.     Neque  etiam  ^alidiora  purgan-» 
tia,  verum  ea  ex  magna  catharticorum  classe  seli- 
genda  sunt,  quae  levi  tantum  stimulo  alvum  sol- 
licitant  quaeque  vulgo   eccoprotica  solent  vocari, 
interdum  salino  stimulo  acuenda,  inprimis  sulpha- 
te  sodae ,  quod  et  facile  solvitur  et  non  facile  de- 
componitur.     Itaque  e    vegetabihbus   pulpa  tama- 
rindorum ,    pulpa    cassiae ,    manna    hujus    census 
sunt,   electuarii  aut   solutionis  forma.     Decoctum 

graminis  et  fructuum  tamarindi  addito  sale  Glau- 
beri  praescribere  solebant  antiquiores  eoque  sol- 
vere  mannam,  aut  ei  adjungere  syrupum,  saporis 
gratia. 

Copiam sanguinis  et  humorum  minuimus  iis,quae 
diximus  remediis ,  iisdemque  ipsorum  impetum  in 
partem  inflammatam  cohibemus  atque  aliorsum  avo- 
camus  sanguinem.     Jllud,  si  ad  loca  remota  fera- 
tur ,  revelli  dicitur ,  unde  revulsio  ducta  est ,  sin 
vero   in  partem  vicinam  deponatur  hincque   eva- 
cuetur  ,   dicitur    derivari  quaeque  inde  nata    est 
methodus ,  vocatur  derivatio.     Suas  singula   cura- 
tio  magnasque  habet  utilitates.     Revulsio  utilis  est 
inflammationibus  nascentibus  magnisve :    derivatio 
natis  minoribusque.     Revulsio  universale  magis  re- 
medium,  derivatio  topicum.     Igitur  quamdiu  non- 
dum   confirmata   sit  inflammatio ,    revellendus    est 
sanguis,    quorsum    spectant  praeter  sanguinis   de- 
tractionem   in   parte   remota  et  alvi  purgationem  , 
epispastica,  rubefacientia ,  locis  remotis  adhibita, 
quae  tum  demum  proderunt ,  ubi  spes  est ,  fore  ut 
stimulo    suo  vincant  irritationem   iuflammatoriam. 
Minus   discriminis   est    in   adhibendis    fomentis  et 
balneis  topicis  iisque  tepidis  vasa  cutanea  laxanti- 
bus  ita  ut  majorem  sanguinis  copiam  retineant ,  le- 
nique  slimulo  congestionem  cutaneam  facientibus, 
quibus  etiam  clysteres   emoilientes,    tanquam  bal- 
nea  interna ,  cutim  intestinalem  humectantia  adnu- 
meramus.     Veluti  revulsio  partes  remotas,  ita  vi- 

cinas  spectat  derivatio.     Hac   eriim  curandi  ratio- 

ne  sanguis   aut   e  parte    affecta    in.   partem    proxi- 

mam  devocatur,    aut    e   parte   proxima    educitur. 

Quae   derivant  auxilia ,    vel   sanguinem    evacuant ; 

depletiones  topicae  per  hirudines,  cucurbitas,  scari- 

ficationes  ;  vel  serum  :  vesicantia;  vel  sanguinem  ab- 

ducunt  tantum:  balnea,  fomcnta,  rubefacientia  eaque 

natis  jam  indammationibus  accommodata  sunt.  De- 

pletiones  topicae  fiant  e  parte  vicina,  non  e  parte 

ipsa:  inde  enim  plus  mali  a  stimulo  timendum  foret, 

quam   boni  foret  sperandum,  aut  exspectandum  a 

topica  evacuatione.     Quae  serum  educunt  vesican- 

tia ,     pracsertim    inflammationibus    catarrhalibus , 

rheumaticis   idonea    sunt.      Quae    cutim  stimulant 

rubcfacientia  ,    tum  demum  prodcrunt,  quum  de- 

fcrbuerit  inflammationis  saevitia ;    quamobrem   tu- 

tius  est  hisce  auxiliis  uti,  declinante  inflammatione. 

Fonticuli   et   setacea ,    quae    faciunt    inflammatio- 

nem    purulentam ,    ulcerosam ,    ad   inflammationcs 

chronicas  identidem  revertentes   tollendas   aptissi- 

ma,  in  acutis  inflammationibus  nihil  levaminis  pro- 

mittunt.     Denique  fomentationibus  tepidis  loca  in- 

flammata   aut   hisce  proxima  fovenda,   post  factas 

dcpletiones    ac   sedatam   inflammationis    vehemen- 

tiam,    quo    tempore    leni   calore    humido   vasa   la- 

xant ,    spasticas   stricturas   solvunt ,    dolores   miti- 

gant,  sopiunt  atque  hoc  pacto   egregie  sedant. 

DE  INFLAMMATIONIBUS   MEMBRANARUM 
MUCOSARUM. 

Etsi  veterum  observatio  fida  jam  notaverat  mor- 

borum  generis  mucosi  adfinitates ,   quos  communi 

riomine  catarrhos  et  rheumata  dixerant,  manca  ta- 

men  theoria  harum  adfinitatum  caussas  non  ab  ana» 

tome ,  verum  ab  humorum  pathologia  repetiverat 

communique  profluvio  mucoso.    Debetur  ea  recen- 

tioribus  laus ,  quod  in  hisce  adfinitatibus  explican- 

dis  anatomen  adhibuerunt  interpretem ,    quemad- 

modum  in  practicis  primus,  quod  nos  quidem  no- 

vimus,    facere   instituit    Pinellius.     Is   enim   usus 

est  methodo  analytica   eaque  in  distinguendis  dis- 

ponendisque    inflammationibus    usus   est    feliciter. 

Accesserunt    praeclari    Mariae    Francisci    Xavie- 

rii    Bichat  ,    Viri   immortalis ,    in   membranarum 

doctrina  illustranda  collocati  labores  ,  qui,   ut  fa- 

tetur  ipse  ,    Pinellii  librum  legens   ad  suum  ipse 

librum  scribendum   concitatus  est.     Exstitit  dein- 

ceps  Pinellii  discipulus  primum,  adversarius  dein 

Broussaissius  ,  qui    edita  Historia  Phlegmasiarum , 

harum  etiam  historiam  inflammationum  multis  ob- 

servationibus  illustravit  ab  eaque  novae  doctrinae 

initia  duxit.     Haec   doctrina   quum  magis  percre- 

buit ,  eo    acriorem  subiit  Virorum   doctorum  cen- 

suram,  quo  acrius  in  alios   aliter  sentientes  inve* 

5* 

here  solebat  Auctor.  Exinde  plura  ab  aliis  edita 
sunt  opera  ad  hanc  medicinae  partem  explicandam. 
Ex  quorum  scriptorum  numero  fuere  Gendrin  et 
Billard.  Ille  in  Historia  Anatomica  Inflammatio- 
nurn  quum  censeret,  quam  in  elementis  organicis 
sanis  describendis  operam  posuerat  Bichat,  ean- 
dem  in  morbosis  etiam  ab  aliis  ponendam  esse, 
eam  hujus  oflicii  partem  implevit,  quae  circa  in- 
ftammationes  earumquc  in  corporibus  mortuorum 
notas  describendas  versatur.  Hic  in  mucosa  in- 
iestinorum  lustranda  taritam  curam  adhibuit ,  ut 
de  hujus  membranae  conditione  tum  sana,  tum 
morbosa  sive  phlogistica  hac,  sive  alia  quacunque 
post  mortem  inventa  nullum  fcrme  inter  rei  pc- 
ritos  medicos  dubium  superesse  possit. 

Membranae  mucosae  latius  ,  quam  vulgo  credi- 
tur,  patent.  Nam  si  cogitcmus,  eas  et  per  diges- 
tionis  et  per  respirationis  et  per  secretionis  ct  per 
generationis  officinas  pertinere  ,  quarum  internam 
faciem  velant ,  quarumque  partem  praecipuam  ef- 
ficiunt ,  videbimus ,  ipsas  ad  interna  oeconomiae 
penetralia  produci ,  tanquam  commune  corporis 
integumentum  atque  alteram  cutim ,  externa  illa 
altera  longe  ampliorem,  plicis  practerea,  valvulis, 
villis,  anfractibus  multo  auctiorem  magisque  ex- 
plicatam ,  munerum  vitae  numero ,  diversitate , 
gravitate  cutaneo  systemate  superiorem^  et  adsen- 
tiemur    Bichato   adfirmanli ,   huncce    organismum 

inucosum   esse   primarium   in    corporis    oecouomia 
emunctoriuin. 

Hae  enim  rerum  extemarum  adpulsum  patientes , 
aerem  inspirantes,  exspirantes,  alimenta  solventes , 
absorbentes  cliylum,  mucum  secernentes  ajiosque 
humores,  multa  obeunt  multumque  diversa  mune- 
ra  vitae ,  quae  ipsarum  valetudine  turbantur. 
Magnum  igitur  lateque  expansum  faciunt  partium 
iuternarum  involucrum ,  altera  facie  cellulosae  ad- 
nexum,  hacque  interposita  musculis,  altera  libera 
contextus  mollis ,  villosi  tenuique  epithelio  tecta , 
quod  utrum  per  omnem  pertineat  faciem  muco- 
sam,  dubitatur.  Iis  intextae  sunt  numerosae  te- 
nerrimaeque  vasorum  atque  nervorum  propagjnes 
habentque  folliculos  cryptasve  muciparas  et  villos 
seu  papillas  et  plicas,  quamplurimis  locis,  quibus 
earum  superficies  mirifice  explicatur,  augetur,  am- 
plificatur.  Pluiibus  ex  fabricatione  siia  praeditae 
sunt  vitae  dotibus :  sensu  motuque  organicis  ad 
orificiaque  sensu  animali  organico  juncto ,  tanquam 
janitore ;  atque  sympathiae  consensusque  vinculo 
cum  plurimis  partibus  nectuntur  et  secum  invi- 
cem ,  et  cum  cute ,  sive  sensum  excitantes ,  seu 
motum  organicum,  animalem ,  obscurum ,  mani- 
festum,  ut  in  titillatione,  pruritu,  nausea,  tussi, 
sternutatione  ,  vomitu ,  haemorrhagiis.  Praesertim 
et  ex  humido  frigido  aegrotant  aliarumque  rerum 
stimulo  peregrino  iis  admoto ,  et  ex  facta  vitae 
metamorplipsi; 


38  D  E    I N  F  L  A  M  M  A  T  I  0  N  l  B  0  S 

Coloris  mutatio  primo  notanda ,  qui  alius  est 
alia  aetate  alioque  vitae  tempore,  sive  vacuo  ven- 
triculo ,  intestinis ,  sive  plenis  iisdem.  Quinim- 
mo  texturae  mutatae  non  eadem  semper  significa- 
tio  est.  Alia  enim  ab  inflammatione  est ,  alia  aliis 
debetur  caussis,  quod  indicarunt  tum  Billardus, 
tum  Gendrinus,  pluribus  locis.  Hae  conditiones 
eapropter  sedulo  notandae ,  ut  ab  eorum  cavea- 
mus  errore ,  qui  ubicunque  rubet  mucosa  in  cada- 
vere ,  inflammationem  accusant  omnemque  febrium 
cohortem  inflammationum  mucosarum  nomine  ad- 
pellant.  Rubtt  mucosa  gastrica  in  foetu ,  rubet 
sub  digestionis  opere,  rubet  ex  congestione  ve- 
nosa ,  rubet  ubi  inflammatur.  Hosce  rubores  pro- 
be  discernere  singulisque  suum  tribuere  sensum 
oportet.  Quum  ciborum  sint  in  ventriculo  reli- 
quiae  aut  intestinis,  cavete  ne  inflammationi  tri- 
buatis ,  qui  a  cibis  est  ruborem ,  utut  a  morte 
superstitcm.  Quum  mors  fuerit  asphyctica ,  aut 
caussae  exstiterint  mechanicac  liberum  sanguinis 
circuitum  per  cor  aut  vasa  impedientes ,  quum 
sanguis  in  venas  congestus  sive  ante  obitum,  sive 
postea,  locum  declivem  occupaverit,  ab  ejusmodi 
fallaciis  pariter  cavendum  est.  Quod  ubi  fiat,  mi- 
nus  disputabitur  de  natura  morborum  phlogistica , 
minnsque  eorum  adhaerebimus  doctrinae,  qui  vel 
sempcr,  vel  nunquam  membranarum  mucosarum 
phlogoses  praetendunt. 

In   foetu   et  recens  natis,   ut  cutis^  ita   colore 

roseo  rubet  mucosa.  In  adolcsccnte  Iactcum  ducit 
colorem;  in  adulto  ac  sene  opacior  fit  ac  griscus. 
Rubet  sub  digestionc  pariter  atque  sub  abstinen- 
tia  protracta  et  in  febre  traumatica.  Pallet  cx 
morbo  chronico  atque  inanitione.  Turgent  venac 
cx  congestione  post  asphyxiani.  In  villosis  ,  quas 
hoc  loco  praesertim  volumus,  discernendae  variae 
partes :  folliculi ,  sive  cryptae  muciparae ,  papiilae 
sive  villi  et  membrana  reliqua,  quarum  aliae  aliis 
morbis  afficiuntur.  Collapsis  ex  morbo  chronico 
folliculis ,  marcidis  villis  ,  cellulosa  atrophica  ,  su- 
perest  membrana  tenuis  ,  instar  mollis  pelliculae. 
Exinde  intelligitur  atrophia  et  cmollitio  membranac 
internae  intestinalis  in  cachecticis  scnibusque  diar- 
rhoca  chronica  extinctis.  Folliculi  evolvuntur  in 
iis ,  qui  ex  catarrho  pereunt.  Villi ,  qui  radiculae 
portarum  venae ,  tumefiunt ,  ubi  turbata  circula- 
tio  ex  hepatis,  cordis  morbo.  Ubi  alimenta  in 
ventriculo ,  chymus  in  duodcno  cst ,  facta  conges= 
tione  harum  partium ,  mucosa  colore  roseo  sujffun- 
ditur,  qui  post  peractam  digestionem  itcrum  eva- 
ncscit.  In  senibus  grandaevis,  ut  reliquae  partes 
marcescit ,  glabra  fit,  alba,  sine  villis  fere  et  sine 
rugis ,  muco  aliisque  humoribus  vix  irrigua ,  hic 
illic  caemleis  vasis  tincta ,  raris  illis ,  quae  ramis 
mcscntericis  respondent,  ut  tubus  cibarius  in  sta- 
tu  dccrepito  versari  videalur.  Glandulae  muci- 
parac  Peyeri  ad  finem  ilei  accumulatac  raccmaliiii 
in    margine    libero    intestini    sive    solitariac    sive 

coagmcntatae  olivarum  adinstar  dispositae.  Prio- 
res  amplissimae  cryptae  muciparae  in  stomacho 
prope  pylorum  ,  in  duodeno ,  ( Brunneri  glandulas 
vocant)  et  crasso,  utroque  margine,  milii  magni- 
tudinis.  Agminatae  sunt  ad  inferiorem  ilei  par- 
tem  in  margine  libero ,  uberrimae  in  regione  ileo- 
coecali ;  saepius  vix  adparent ,  interdum  admodum 
evolutae  sunt ,    praecipue  in  morbis ,  ut  viderunt 

R.0EDERER,   WAGLER,    AnDRAL. 

Si  jam  quaeramus,  qualis  sit  adspectus  muco- 
sae  inflammatae,  hic  semper  cum  adspectu  mucosae 
sanae  comparari  debet ,  alia  aetate,  vitaeque  con- 
ditione  alio,  tum  etiam  ad  habitum  aliarum  par- 
tium  animus  adverti.  Nam  uti  rubet  v.  c.  muco- 
sa  intestinalis  in  tenellis  albescitque  senectute , 
colore  pallido ,  chlorotico ,  sic  junioribus  muci  uber- 
tas  est,  et  folliculorum  amplitudo  major  et  villo- 
rum  mollium ,  densorum  copia :  senioribus  contra 
muci  inopia ,  membranae  siccitas ,  glabrities  et  ha- 
bitus  sterilis  ,  atrophicus.  Idcirco  inflammationis 
mucosae  indicia  accurate  ilidaganda  sunt.  Ejus 
praecipuurn  indicium  est  rubor  ( si  acuta  fuerit ) 
a  roseo  colore  inde  ad  fusco  -  nigrum :  a  ramifica- 
tionibus  levissimis,  maxime  superficialibus  ad  ma-r 
culas  intensas  omnem  membranae  faciem  occupan- 
tes :  neque  in  loco  declivi  tantum  eoque  circum- 
sci  iptus ,  vasis  vicinis  passiva  congestione  repletis  , 
aut  corde  vasisque  majoribus  ex  morbo  obicem  me- 
chanicum  sanguini  circumeunti  opponentibus.    Por- 

ro,  quod  alterum  indicium  est,  mutatur  membranae 
cellulosae  suppositae  contextus  ipsaque  muci  se- 
cretio.  Rubor  iste  mucosae  varius  conspicitur,  in- 
jectione  ramiformi,  vasorum  ramulis  sanguine  tur- 
gentibus ,  muco  tenaci  membranae  adhaerente , 
vacuo  venarum  abdominalium  mesentericarum  sys- 
temate  ,  quae  inflammationis  levioris ,  aut  decli- 
nantis  indicia;  aut  capillarium,  in  vicinia  partis 
inflammatae ,  ulceratae  j  rubor  punctatus ,  stria- 
tus,  quae  striae  saepius,  si  profundior,  violaceus 
color ,  a  congestione  venosa ,  in  asphycticis ;  rubor 
maculatus ,  mucosa  crassiori,  muco  uberiori,  cras- 
so ,  tenaci ,  et  rubor  diffusus  ,  si  ab  inflammatione 
sunt ,  id  indicatur  muci  mutata  secretione ,  ab- 
sentia  congestionis  venosae  et  caussarum  mecha- 
nicarum  sanguinis  liberum  motum  impedientium  ; 
pariter  griseus ,  aut  subniger  color  tunc  solum- 
modo  phlogosin  notabit,  quum  reliqua  non  de~ 
erunt  signa  inflammationis  ,  atque  vomitus ,  diar- 
rhoea,  dysenteria,  haemorrhagiae  intestinales  il- 
lud  in  aegro  homine  jam  designarint.  Quodsi 
fuerit  phlegmasia  chronica  aut  gravior,  mutatus 
cernitur  membranae  contextus :  crassior,  angustior, 
contractior  ,  ulcerosus  ,  oedematosus  ,  fungosus  , 
emollitus ,  gangraenosus ,  polyposus  ,  hypertrophi- 
cus ,  atropliicus ,  quorum  nonnulla  sine  inflamma- 
tione  esse  possunt ,  alia  hanc  semper  comitantur; 
quo  magis  accuratum  sit  examen  oportct ,  ut  sin- 
givla  cum  morbi  symptomata,   tum  phacnomena  in 

corporc   rnortui   conferantur,   ne   in  judicio  aber- 
ret  medicus. 

Itaque  mucosae  inflammatio  dignoscitur  rubore 
ejusdem  et  crassitie ,  muco  copioso ,  crasso ,  textu 
cellulari ,  submucoso  ,  facile  dilacerando.  Inter- 
dum  canalis  cibarius  distenditur ,  expanditur ,  inter- 
dum  coarctatur  ab  inflammatione  propter  crassiorem 
scilicet  mucosam,  aut  contractam  tunicam  muscu- 
larem ,  ubi  hanc  etiam  occupaverit  inflammatio. 
Adspectus  hydropicus  aut  fungosus  solus  non  in- 
dicat  phlogosin ,  nisi  alia  notentur  illius  indicia : 
mutata  muci  secrctio ,  ulcera ,  excoriatio ,  nullum 
meclianicum  circulationis  impedimentum :  neque 
phlogosin  indicat  emollitio ,  nisi  simul  congestio 
sit.  Glandulae  muciparae  inflammatae  tument , 
tumore  conico ,  rubro ,  apice  depresso ,  praesei  tim 
in  vicinia  coeci ,  qui  saepius  Bauhini  valvula  li- 
mitatur.  Videtur  istc  morbus  a  regione  ileo-coe- 
cali  initium  ducere  et  subinde  etiam  glandulas 
mesenterii  in/adere:  stipatur  febre  atactica,  ady- 
namica  hujusve  potius  sub  forma  ac  larva  in  scc- 
nam  prodit. 

Ulcera  acuta ,  chronica ,  illa  in  febre  putrida 
adynamica,  haec  in  scrofulosis,  phthisicis  in  regio- 
ne  ileo-coecali  tum  ex  glandulis  muciparis  vitiatis , 
tum  ex  mucosa  ipsa  sunt ;  ab  ulceribus  emollitio  , 
perforatio  infantibus  eveniunt  una  cum  peritoniti- 
de ,  quo  fit  ut  apei  tura  claudatur  pseudomembranis. 
Gangraena  facta  factisque  escharis ,  inliammationis 

notac  interdum  adparent ,  interdum  desunt:  Ulce- 
ra  gangraenosa  fiunt  ex  inflammatione  gravissima. 
Cicatrices  ulcerum  discernuntur  superficie  rubra, 
laevi  et  contextu  mucosae  crassiori  magisque  com- 
pacto ,  adspectu  denique  mucosae  villoso  illo  ac 
naturali  prorsus  deleto.  His  cicatricibus  claudi 
plane  ulcera  posse ,  docuerunt  observationes  cum 
aliae ,  tum  in  Beclardi  Viri  Cl.  corpore  factae. 


DE    CORYZA,    SIVE    CATARRHO 
WARIUM. 

Membranae  mucosae  inflammationes  communi 
catarrhi  nomine  comprehenduntur :  quae  sive  na- 
rium  sinus ,  sive  fauces ,  sive  oculorum  conjunc- 
tivam ,  sive  bronchia ,  sive  canalem  cibarium ,  si- 
ve  systema  uropoieticum,  genitale ,  invadentes  co- 
ryza  ,  angina  ,  ophthalmia ,  bronchitis ,  gastritis  , 
enteritis ,  catarrhus  vesicae ,  blennorrhagiae  ad- 
pellantur.  Ex  veteri  humorum  pathologia  ad  va- 
rias  partes  a  capite  defluxus  credebuntur,  quod 
notissimus  versiculus  indicat: 

Si  fiunt  ad  pectus  dicatur  rheuma,  catarrhus, 

Ad  fauces  branchus,  ad  nares  esto  coryza. 

Haec ,    coryzam    volo ,    levissima    catarrhi    species 

est ,  in  qua  olfactu  hebetiori ,  acutissimus  est  sen- 

sus   organicus    Schneiderianae.      Ipse  aer   ingrate 

afiieit  nares ,  quae  vel  siccae  prorsus,  vel  termem 
humorem  stillantes  pruritum  patiuntur  et  stemu- 
tationem  ex  levi  etiam  stimulo.  In  fronte  dolor 
et  sensus  ponderis  est ,  lacrymas  fundunt  oculi , 
simul  affecta  conjunctiva,  aut  tussiunt  aegri  mu- 
cosa  pulmonum  aegrotante ,  aut  febricitant ,  mota 
sive  ex  graviori  valetudine,  sive  aegro  mobiliori 
cordis  sympatheia. 

Historias  morbi  legere  cupientes  adeant  Pinel 
Nosogr.  Fhilos.  Tom.  II.  pag.  226  sqq. ,  ubi  tum 
levioris  morbi  gradus ,  tum  coryzae  pertinacis 
exemplum ,  ab  aliis  auctoribus  inutuatuin.,  produ- 
citur. 

Caeterum  adeo  vulgaris  inter  nos  morbus  est, 
ut  nemo  vestrum  fuerit,  quin  vel  ipse  eum  ex- 
pertus  sit,  vel  alios  videiit  plures,  illum  patien- 
les.  Nascitur  nempe  praesertim  sub  verno  muta- 
bili  coclo,  aut  regnante  humido  frigido  autumna- 
li  atque  adeo  communis  est  hisce  temporibus,  ut 
Epidemiae  more  quoscunque  ferme  invadere  so- 
leat :  infantes  ,  pueros ,  juvenes  ,  senes  ,  mares, 
feminas,  pauperes,  divites;  atque  pj  ognosin  habet 
faustam  et  facilem  curationein  vel  lippis  ac  ton- 
soribus  notam :  medicina  ac  regimine  diaphoreticis 
prudentique  aeris  matutini ,  vespertini ,  nocturni 
rerumque  irritantium  evitatione  ,  ne  scilicet  cor- 
dis  moveatur  sympatheia  et  accendatur  febnst 
quam  vocant ,  catarrhalis  inter  nostrates  Vere  po^- 
tissimiun    regnans }    ncc    s^inper   pcriculi   expers. » 

praecipue  mcdico  naturae  magistro  in  morbum 
saeviente. 

Inflammationis  declinantis  indicium  est  mucus 
viscidus  ,  loco  humoris  tenuis  e  naribus  stillantis 
antea,  emunctus,  reliquis  incommodis  aut  sublatis 
penitus ,  aut  plurimum  mitigatis.  Interdum  ex 
acuta  fit  chronica  et  saepe  pertinax  inrlammatio, 
alternisque  vicibus  aut  intenditur,  aut  remittitur. 
Raro  suppuratione ,  abscessu  ,  vix  gangraena  ter- 
minatur.  Gendrinus  scripto  consignavit  notatu 
digriam  morbi  historiam  infantis,  sexto  aetatis 
mense  ex  enteritide  chronica  mortui,  qui  decimo 
quarto  ferme  ante  obitum  die  coryza  gravissima 
unaque  oculi  sinistri  inflammatione  corripiebatur , 
in  qua  Schneideriana  muco  viscido  viridi  obducta 
striisque  brunneis  tincta  erat ,  ex  sanguine  nigro 
sub  mucosa  efFuso:  inque  meatu  superiori  absces- 
sus  plenus  puris  laudabilis.  Ipsa  mucosa  perquam 
crassa  erat,  sinubus  integris,  licet  muco  repletis- 
simis.  In  altero  loco  igitur  suppuratio  erat,  in 
altero  gangraenae  initium,  quemadmodum  sanguis 
effusus  subindicare  videbatur.  Simul  casus  docet, 
cur  ex  coryza  epistaxis  eaque  critica  saepenumero 
contingat,  evacuatione  topica  plethoram  topicam 
tollente. 

Complicatur  coryza  cum  aliis  aliarum  partium 
catarrhis ,  catarrho  oculi ,  aurium ,  faucium  ,  pul- 
monum ,  intestinorum ,  cum  febribus  cumque  in- 
flammationibus  aliis.     In  scrofulosis  crebra  et  per- 

tinax  blennorrhocae ,  seu  muci  profluvii  chronici 
formam  induit. 

Tam  levis  plerumque  valetudo  est,  ut  vix  ullam 
requirat  curationem  eamque  diaeteticam  magis , 
quam  therapeuticam.  Subinde  gravior  est,  quam 
mitigant  fomenta  et  suffitus  tepidi ,  relaxantes ,  de- 
mulcentes  ,  factae  etiam ,  si  ita  jubeat  oppletio  ca- 
pitis,  depletiones  topicae  per  hirudines,  diapho- 
retica  leniora,  antiphlogistica ,  diluentia,  demul- 
centia ,  balnea  tepida ,  pediluvia  ,  manuluvia ,  alvi 
lotiones,  victus  humidus,  tenuis,  levis. 

Ubi  chronica  coryza,  ibi  tonica  magis  amara 
et  corporis  exercitationem  Iaudant  cavendumque 
recte  monent ,  ne  quae  in  consuetudinem  abierit 
evacuatio ,  temere  supprimatur :  inde  enim  dolores 
capitis,  ophthalmias,  aliosque  aliarum  partium  mu- 
cifluxus  factos  esse  et  legimus  et  audivimus  et 
vidimus  ipsi.  Quod  praeceptum  in  primis  tangit 
scrofulosos,  quorum  coryza  chronica  medendi  ra- 
tionem  peculiarem  petit ,  ipsi  diathesi  scrofulosae 
emendandae  idoneam,  tum  internam  per  medica- 
mina  antiscrofulosa ,  tum  externam  per  exutoria, 
facta  metastasi  in  cute  artificiali. 


D  E      ANGINA. 

Angina  graeco  vocabulo    ■mvayjn   dicitur ,    quo- 
niam  si  morbus  gravior   fuerit,  aeger  hac  valetu- 

dine  afllictus  oculis  promincntibus ,  lingua  cxser- 
ta,  canis  strangulati  imaginem  refert. 

Gcneris  hujus  notae  sunt:  laesa  cum  dolorc  et 
dyspnoea  deglutitio.  Itaque  inflammatio  est ,  quae 
in  faucibus  esse  consuevit  et  in  qua  vulgo  tum 
dcglutitio,  tum  respiratio  laeditur,  ita  tamen  ut 
aliquando  majus  in  deglutitione ,  majus  aliquando 
in  spiratione  sit  vitium ,  aeger  non  cibum  devorare , 
non  potionem  possit  spiritusque  ejus  intercludatur. 
Cujus  morbi  alia  est  species,  quae  pharyngea ,  alia 
quae  laryngea  adpellatur. 

Docet  anatomes  scientia,  in  faucibus  sibi  vici- 
nas  esse  supremas  et  oesophagi  et  asperae  arteriae 
partes,  quae  quoniam  utraque  inflammationis ,  suis 
singulae  symptomatibus  notatae  sedes  esse  potest, 
a  simplici  hac  distinctione  simplicem  ducere  lubet 
morbi  faucium  inflammatorii  divisionem.  Species 
anginae  aliae,  a  Nosologis  commemoratae  partim 
hujus  non  sunt  loci ,  partim  sub  hisce  compre- 
hendi  facile  poterunt. 

In  pharyngea  deglutitio  potissimum  laeditur,  tu- 
mor  et  rubor  est  in  faucibus  conspicuus  :  in  la- 
ryngea  praesertim  laeditur  respiratio ,  nullus  est 
in  faucibus  aut  tumor,  aut  rubor  majusque  a  mor- 
bo  imminet  discrimen ,  quia  larynge  aerem  vitae 
pabulum  haurimus:  quae  angina  nulla  habens  ma- 
nifesta  in  faucibus  indicia ,  veteribus  occulta  di- 
cebatur ,  de  qua  multa  exstant  Asclepiadarum 
praesagia  infausta. 

Angina  pharyngea   hisce  praesertim  cognoscitur 
indiciis :  faucium  tumore ,  rubore ,  calore ,  dolore , 
deglutitione  suminopere  impedita,  summumque  do- 
lorem  inducente,  materia  deglutienda  per  os,  nares 
redeunte  ,    aut  versus   asperam  arteriam    pulsa   et 
vehementem  ibi  tussim  excitante ;  perpetua  copio- 
saque  salivae  mucique  spissi  excretione ,  facie  ru- 
bra ,  tumida  ,  febre   continua ,  pulsu  celeri ,  forti , 
duro.     Ilaec   sunt   praecipua   maximeque    notanda 
gravissimi  hujus  saevissimique  morbi  symptomata, 
quem  si  ipsis   naturae  coloribus   depictum  cupia- 
tis ,  en  Aretaei  ,  veterum  diagnostici  summi ,  gra- 
phicam  hujus  valetudinis  gravissimae  descriptionem 
{De  Caus.  et  Sign.  Acut.  Morb.  Lib.  I.  Cap.  VII.) 
»  Adest  hac  angina  laborantibus  tonsillarum ,  fau- 
cium,  totius  oris  inflammatio,  lingua  extra  dentes 
et  labia  prominens:  saliva  effunditur,  pituita  cras- 
sissima  ac  frigida  dcfluit,  facies  rubicunda  et  inflam- 
mata  est :    oculi  exserti ,   patentes ,  valde  rubent , 
potus  in  nares  refunditur :  dolores  acerbi  sunt ,  sed 
strangulatione  vexati  eos  obscurius   sentiunt ,  pcc- 
tus  et  cor  ardent:    frigidi   aeris  desiderium  adest 
ct  admodum  exiguum   inspirant  eo  usque  ,   donec 
demum,  intercluso  ad  pectus  aeris  transitu,  stran- 
gulantur."     Koc  est  illud  veterum  inimitabile  mor- 
bos   depingendi   artificium.     Miserum  ipsum   nobis 
adspicere  videmur ,  lingua  exserta ,  facie  rubente , 
oculis  prominentibus ,  interno  aestu  ardentem ,  fri- 
gidi   aeris  desiderio  ,    vano  aerem    captandi  moli- 

mine  dcfatigatum  ,  diroque  tandcm  fato  succum- 
bentcm.  Quicunque  hanc  descriptionem  legerit , 
ipsum  morbum  agnoscet,  etiamsi  observasset,  aut 
vidisset  nunquam. 

Ab  hoc  summo  morbi  gradu  plures  sunt  ad  le- 
vem  faucium  catarrhum  intermedii ,  in  quibus 
cunctis  tamen  ea  symptomata,  leviora  licet,  obser- 
vabimus ,  quae  harum  partium  impeditam  ex  phlo' 
gistico  morbo  functionem  indicabunt. 

Verum  lubet  addere  historiam  a  summo  Mor- 
gagno  exaratam ,  quae  simul  morbi  characteres 
anatomicos  vobis  cognitos  faciet :  qui  eo  magis 
attendendi  sunt ,  quia  rarae  sunt  anginosorum  ca- 
daverum  sectiones  scripto  traditae. 

»  Faber  lignarius  triginta  tres  circiter  annos  na- 
tus,  proccrus  et  magno  corporis  habitu,  praepin- 
guis,  antea,  quantum  sciri  potuit,  sanus,  cum  a 
vino  et  igne  praeter  modura  incaluisset ,  noctu , 
frigidissima  tempestate,  domum  petiit.  Ibi  vehe- 
menti  febre  et  angina  correpto  accersitus  eadem 
illa  nocte  medicus  sanguinem  e  brachio  mittit, 
Nihil  remittcnte  morbo  fertur  mane  in  nosoco' 
mium ,  ubi  idem  auxilium  iteratum ,  sed  frustra 
adeo,  ut  pomeridianis  horis  sanguinem  miserint  e 
pede.  Proximo  die  cum  caetera  pariter,  quae  an^ 
tea  et  quae  tum  dabantur  ,  sive  ut  lente  poterat 
deglutienda,  sive  exterius  admovenda,  nullum  af~ 
ferrent  utilitatem  ,  mane  rursus  e  brachio  sanguis 
est  missus,  a  mcridie  autem  ex  iis,  quae  sub  Hn» 

gua  sunt  venis :  nam  jugularis,  ut  voluissent ,  ae- 
gro  eum,  qui  requirebatur ,  positum  non  ferente, 
incidi  non  potuerat.  Post  haec  omnia  non  modo 
non  decrescentibus ,  imo  semper  magis  invalescen- 
tibus  febre  et  corporis  jactatione  et  cum  his  si- 
mul  deglutiendi ,  loquendi ,  spirandi  difficultate  , 
cum  tertio  jam  morbi  die  se  dixisset  a  quindecim, 
aut  certe  non  multo  pluribus  diebus  virulenta 
gonorrhoea  laborare,  vena  iterum  pedis  secta  est. 
Sanguis  toties  eductus  crustam  in  summo  habuit 
nunquam ,  sed  duriusculus  semper  fuit  paucoque 
cum  sero.  Collum  erat  subtumidum;  non  facies, 
quae  nec  rubicunda  erat.  Duabus  circiter  a  no- 
vissima  venae  pedis  sectione  interjectis  horis,  et- 
si  pulsus  adhuc  perstabant  validi,  ipse  tamen  ae- 
ger  proximam  mortem  praesensit ,  quae  revera 
mox  ingruit,  eodem  die  tertio  circa  meridiem,  ita 
tamen,  ut  casu  videri  posset  ingruisse.  Cum  enim 
eam,  qua  utebatur  aquam  poposcisset  et  incautius 
fortasse  in  fauces  paululo  plus  demittere  voluisset : 
continuo  ea  ratione  mortuus  est ,  ut  qui  adsta- 
bant ,  inde  suffocatum  existimarent.  Lingua  visa 
est  aequo  crassior.  Et  uvuia  quidem  ac  palatum 
mobile  sana  erant.  Tonsillae  vero  et  membranam 
habebant,  qua  obteguntur,  a  flavo  sero  subsistente 
crassiorem  factam ,  ut  gelatinam  quandam  subfla- 
vam  referret  et  ipsae  tumebant,  sed  magis  sinis- 
tra,  quae  durior  erat  et  si  exprimeres,  aut  seca- 
res,  pus  emittebat.     Proximae  laryngis  non  carti* 

lagines  solum,  sed  et  proprii  musculi ,  quos  sin- 
gulos  perlustravi,  labe  omni  et  inflammatione  ca- 
rebant.  Vitium  autem  in  membrana  erat ,  qua 
larynx  intus  extraque  vestitur.  Intus  quidem  le- 
vius,  sed  extra  gravius.  Intus  enim  rubicundior 
illa  erat ,  quam  solet,  ut  in  vicina  etiam  parte 
asperae  arteriae ,  et  subtumida  quoque ,  sed  lcvi- 
ter,  ut  glottidis  rima  non  propterea  appareret  an- 
gustior.  Qua  enim  eadem  membrana  epiglottidem 
amiciebat,  tum  a  facie  concava,  tum  a  facie  con- 
vexa,  tum  a  lateribus  quoque  tumida  erat  et  alibi 
coccinea,  alibi  ex  coccineo-fusca.  Minus  tamen  a 
facie  cava,  quam  alibi,  neque  ab  ea  tota;  sed  a 
tertia  duntaxat  suprema  parte  (*).  Secando  per- 
spicuum  erat ,  eum  tumorem  et  colorem  sanguini 
et  sero  deberi ,  nil  nisi  membranam  junctosque 
acinos  glandulosos  distendentibus ,  quorum  pars 
humorum  in  convexa  facie  jam  converti  in  pus 
incipiebat.  Porro  qua  eadem  membrana  laryngem 
exterius  a  tergo  operit  ipsa  et  innexi  glandulosi 
acini  magna  inflammatione  tenebantur,  a  lateribus 
praesertim.  In  singulis  enim  lateribus  se  attolle- 
bat  in  singulas  protuberantias ,  paulo  minori ,  quam 
digiti  minimi  crassitudine.  Hae  ab  regione  imae 
basis  cricoidis  cartilaginis  profectae  et  inter  adscen- 
dendum  convergentes   eo  usque   perveniebant ,    ut 


(  *  )  Habetis  exemplum  inflammatae  epiglottidis, 

altitudinem  cartilaginum  arytenoidum  aliquanto 
superarent ,  ab  his  tamen  ab  eaque  summa  laryn- 
gis  parte  omnino  sejunctae  ,  reliquae  inferiori  ad- 
haerentes.  Duo  inflammata  condylomata  esse  di- 
xisses ,  formam  et  colorem  adspiciens ,  eundem  vi- 
delicet  aeque  ac  epiglottidem  descripsi,  nisi  quod 
in  his  plus  erat  ex  coccineo ,  minus  ex  fusco. 
Dissecans  enim  membranam  et  acinos  esse  vidi  a 
remorato  sanguine  et  sero  tumentes,  idque  a  si- 
nistris  magis :  quod  latus ,  ut  in  tonsillis  quoque 
et  tenui  meninge  ,  magis  affectum   fuit." 

»  Habes  quam  sedem  hujus  anginae  et  quam  na- 
turam  deprehenderim." 

Difficile  fuerit ,  ita  in  hanc  historiam  commen- 
tatus  est ,  qui  ipsam  transtulit  Gendrinus  ,  casum 
referre  magis  notabilem ,  qui  exemplum  praebet 
insigne  infiltrationum  serosarum  ,  sanguinearum  , 
aut  purulentarum ,  quas  inflaramatio  provocat  in 
ipsis  mucosis  membranis  mediis  et  cryptis  mucipa- 
ris:  inflammatio  ad  glottidis  rimam  usque  proten- 
debatur  et  declarabatur  intumescentia  et  rubore 
mucosae  laryngeae. 

Atque  haec  unica  est,  quam  apud  hos  auctores 
inveni,  sectio  cadaveris  aegri  angina  pharyngea  ex- 
tincti ;  quae  quum ,  ut  in  hac  ipsa ,  crebro  cum  in- 
flammatione  laryngis  complicatur,  continuo  ad  hu- 
jus  historiam  perscribendam  pergemus. 

Anginam  laryngeam  haec  comitantur  symptoma- 
ta  :  febris   continua  acuta ,   nulla  faucium  inflam- 

matarum  signa  nullaque  signa  externa  inflamma- 
tionis,  vox  acutissima,  stridula,  dolor,  ubi  larynx 
ad  deglutitionem  attollitur ,  ingens  ,  auctus  inter 
loquendum ,  inspiratio  acute  dolens ,  spiratio  par- 
va,  frequens ,  erecta,  pulsus  mire  et  cito  vacil- 
lans  ,  citissima,  cum  summa  anxietate  ,  mors. 

In  hac  descriptione  inflammationem  laryngis 
cum  ea ,  quae  in  tracheae  parte  superiori  est ,  con- 
junximus,  tum  quoniam  utriusque  signa  vix  difFe- 
runt,  tum  praecipue,  quoniam  rara  est  inflamrna- 
tio  laryngea  absque  ulla  ipsius  tracheae  phlogosi. 
Symptomata  ipsa  ex  functione  partis  facile  intel- 
liguntur :  hinc  dolor  laryngis  sub  deglutitione  j 
aut  inter.  loquendum  auctus ,  hinc  vocis  acuties , 
hinc  laesa  cum  dolore  spiratio  :  et  propter  turba- 
tam  et  respirationem  et  circulationem  pulmona- 
lem,  pulsus  cito  vacillabit  et  vitalem  functionem 
impeditam  cita  inter  summos  angores  mors  secu- 
tura  est.  Hanc  gravissimae  ac  lethalis  inflamma- 
tionis  imaginem  ita  expressit  Caelius  Aurelianus, 
Celerum  vel  Acutarum  Passionum  lib.  III,  cap.  IF. 
»  At  si  sine  manifesto  tumore  fuerit  passio  j 
»  sequitur  collorum  tenuitas  cum  extentione  at- 
»  que  subrectione  infiexibili.  Item  vultus  et  ocu- 
»  lorum  cavitas :  frontis  extentio  ,  color  plumbeus  , 
»  spirationis  difficultas  plurima ,  nullo  manifesto 
»  tumore,  sive  inflatione  aliqua  adparente,  neque. 
»  in  internis ,  neque  in  externis  partibus  ,  hebe- 
»  tudo  plurima   alque    imbecillilas  aegrotantis,  efc 

»  celerrimus  vel  acutus  cum  praefocatione  mortis 
»  effectus."  Haec  est  illa  anginae  species ,  quae , 
ut  supra  monui,  multis  prognosticis  Cois  tanquam 
iunesta  admodum  damnatur  ( * ) :  quam  prognosin 
firmat  Aretaeus:  hujusce  speciei  strangulatus ,  in- 
quit,  est  longe  quam  prioris  violentior;  et  caussam 
subjungit  »  quippe  cum  in  pectore  malum  sit ,  ubi 
»  spirandi  initium  ponitur,  celerrime  moriuntur." 
Hae  enim  eodem  die  ,  aut  altero ,  aut  tertio ,  aut 
quarto  strangulant.  Cf.  etiam  Aph.  34.  Sect.  IV, 
quo  loco,  etsi  dolor  non  commemoratur ,  eundem 
tainen  morbum  subindicari  contextus  suadere  vi- 
detur.  Aiia  loca  magis  convulsionem ,  vel  paralysin 
spectant.  Cf.  F.  Z.  Ermerins  in  Diss.  inaug.  de 
Hippocraiis  doctrina  a  prognosiice  oriunda.  Lugd. 
Bat.  1832. 

Verum ,  quo  minus  extus  patet  malum  ,  eo  ma< 
gis  intus  ejus  perquirenda  natura  est:  quaprop- 
ter  hanc  aegrotantium  et  mortuorum  examine  il- 
lustrare  conabimur.  Joh.  Theod.  Eller  Borussorum 
Regis  Archiater  seculo  proxime  abhinc  elapso  me- 
dio    observationes    perscripsit    de    cognoscendis   et 


(  *  )  Prorrhet.  86.  ^dpuy^  sttcoJwoi;  fc%vy  fj&-h  thj/Tfoplift  rvtya» 
Jyq  bUfyiv\  6%eu<;.  Coac  265.  omittitur  7rviyaty:.  Vehementer  do- 
lentes  fauces  cum  molestia  et  labore  ac  suffocatione  prae- 
ceps  exitium  mJnantur.  Cf.  Coac  61.  Prognost.  (  pag.  45.) 
Anginae  pessimae  creduntur.  quae  neque  in  faucibus  neque 
in  collo  conspicuac  ,  plurimum  dolorcm  creant  et  orthopnocam. 

curandis  morbis,  praesertim  acutis ,  in  quibus,  ut 
ante  eum  Richardus  Mead,  Regis  Angliae  Archia- 
ter,  in  monitis  et  praeceptis  medicis ,  numerosae 
praxeos  summam  retulit  quasque  etsi  edere  ipse 
non  potuit ,  quippe  quem  (  sunt  verba  Editorum  ) 
mors  praevenit  in  hoc  ipso  perficiendo  opere  oc- 
cupatum,  tamen  editas  esse  gaudemus.  Hic  docet 
anginam  laryngeam  idiopathicam  rarius  occurre- 
re ,  a  se  tamen  feliciter  sanatam  esse  lysi ,  per 
methodum  antiphlogisticam ,  die  5°.  facta ,  in  vir- 
gine  18  annorum ,  quae  morbum  hunc  atrocem 
circa  mensis  Augusti  finem,  cum  noctem  saltando 
et  canendo  in  horto  peregisset  et  corpus  valde  ex- 
aestuatum  aeri  frigidiori  subito  exposuisset,  altero 
mane  statim  contraxerat.  Notavit  etiam  alteram 
historiam  morbi  deuteropathici ,  quo  interemtus 
est  miles  gregarius  ,  ex  febre  catarrhali  convales- 
cens ,  quem  quarta  a  morbi  ingressu  septimana , 
quum  mitiora  viderentur  symptomata  jamque  sa- 
natum  fere  judicaret  Chirurgus,  ecce  nuntius  af- 
fertur,  aegrum  in  agone  versari  brevique  moritu- 
rum."  Morte  statim  subsecuta,  sic  rem  refert  El- 
LERUS ,  de  toxico  ex  chirurgi  inadvertentia  huic 
militi  porrecto  suspicabatur  centurio ,  qui  cum 
mihi  notus  valde  et  ex  amicis  esset ,  ad  caussam 
inopinae  mortis  detegendam,  sectionem  cadaveris, 
me  praesente,  instituendam  proposui ;  annuebat 
centurio  et  cum  symptomata  illa,  quae  brevi  ante 
obitum  apparuere,  ex  chirurgi  relatione   percepis  = 

sem  t  statim  pectus  et  collum  ,  ad  detegendam  la- 
ryngem  cum  aspera  arteria  incidere  curavi ,  ubi 
mox  asperae  arteriae  superior  portio  inflammatio- 
nis  signa  rnonstrabat,  intensior  autem  erat  rubedo 
in  laryngis  musculis  et  membranis,  praecipue  iri 
illis,  quae  cricoideam  obtegunt,  sed  major  inflam- 
matorii  tumoris  gradus  adparebat  in  binis  arytae- 
noidaeis  cartilaginibus ,  epiglottide,  musculis  hyoi- 
dei  ossis  et  linguae  radice,  adeo  ut  rima  glottidis 
compressa  penitus  et  respiratio  intercepta  aegrum 
sufYocassent. 

MoHGACrNtJS  Epist.  63.  art.  17.  queritur  ex  angi- 
na  mortuorum  dissectiones  non  exstare,  idque  af 
se  ideo  factum  non  esse ,  quia  denatos  ex  legitima 
angina  persecandi  cum  semel  tempus ,  tum  postea 
semper  occasio  defuit.  Quod  ut  jure  dolet  ille , 
ita  noS  gaudemus  aliquatenus  saltem  huic  vete- 
rum  negligentiae  subvenisse  industriam  recentio- 
rum  ,  quamvis  fatenduin  sit,  sectionum  numerum 
minime  aequare  illum  ex  aliis ,  pectoris  praeser- 
tim  et  intestinorum  morbis ,  mortuorum. 

Acutae  laryngis  inflammationi  hosce  characteres 
adsignavit  Gendpjhtjs;  ruborem  vix  ad  fuscum  co- 
lorem  aCcedentem,  infiltrationem  seroso-cruentam 
et  purulentam,  si  ad  suppurationem  usque  perstr 
terit  phlogosis ,  et  £asmn  adjecit  pueri,  ex  variolis 
cohaerentibus ,  immo  confluentibus  fere ,  die  unde- 
cimo  eo,  quem  fatalem  in  hisce  dixerat  Sydenha- 
mos,  extincti.  Erat  morbi  dics  nonus.  Pustulae  ele- 

vari  et  flavescere  iri  facie  tumente  magnopere  in- 
cipiebant.  Vox  rauca  erat,  lingua  in  parte  media 
albida ,  ad  margines  rubra ,  os  plenum  salivae  cras- 
sae  ,  viscosae  ,  pulsus  magnus ,  at  debilis.  Detrac- 
tus  sanguis  est  de  brachio,  vesicantia  femoribus 
admota.  Vespere  dyspnoeae  accessus,  cum  animi 
deliquio ,  qui  accessus  altero  die  saepius  reverte- 
bantur.  Pulsus  factus  est  frequens,  delirabat  ae- 
ger ,  sub  noctem  dyspnoea  perpetua  fere ,  deglu- 
titio  difnciilima ,  die  proxime  sequenti  medio  de- 
functus  est.  Cadaver  monstrabat  indicia  ventriculi 
inflammati  graviter ,  duodeni  et  tenuium  levius , 
ilei  et  coeci  ulceratorum ,  pharyngem  in  vicinia 
glottidis  et  parte  posteriori  rubentem,  sed  leviter* 
mucosam  laryngis  contra  ruboris  intensi  stratoque 
crasso,  puriformi  tectam  et  tumentem  adeo,  ut  ri- 
mam  glottidis  prope  totam  clauderet.  Haec  facile 
a  partibus  vicinis  secernebatur  eamque  subibat  et 
perluebat  humor  purulentus.  Pars  inferior  laryn- 
gis  et  superior  tracheae  mucosam  habebat  coloris 
cerasorum :  pulmones  erant  integri ,  pericardium 
duas  seri  limpidi  continebat  uncias.  Membranam 
internam  aortae  maculae  largae  purpureae  foeda- 
bant. 

Videtis  symptomata  gravissima  exacte  inflamma- 
tionis  magnitudini ,  post  obitum  indagatae ,  con- 
gruentia. 

Ejusdem  prorsus  naturae  est  angina  membrana- 

eea  infaritum,  aliis  angina  poljposa ,  aliis  trachei- 
tis ,  quam  recentioribus  demum  bene  cognitam 
debemus;  praesertim  ex  quo  Napoleon  Imperator 
de  ea  quaestionem  promulgavit,  duodecim  millium 
francorum  praemio  proposito ,  numerus  monogra- 
phiarum  hujus  morbi  mirum  in  modum  increvit. 
Octoginta  tribus  commentationibus  ad  Imperato- 
rem  missis  de  praemio  certarunt  medici.  Solet 
hic  morbus  infantibus  praesertim  infestus,  veris 
et  autumni  tempore  in  regionibus  borealibus,  reg-r 
nante  humido  frigido ,  sub  catarrhi  specie  oriri , 
facie  rubra ,  tumente  ,  siti  ingenti ,  capite  dolen- 
te ,  febre  acuta  cum  pulsu  celerrimo ,  duro  ,  tra- 
cheae  superioris  dolore,  cito  ingravescente  „  quem 
sequitur  dyspnoea ,  orthopnoea ,  suffoeationem  mi- 
nitans  et  vox  sub  spiratione  edita  peculiaris ,  cui, 
sunt  verba  Michaclis  ,  non  ullam  esse  in  toto 
regno  animali  vocem  credo  magis  similem ,  quam 
illam  ipsam  juniorum  gallinarum  pipientem.  AU- 
quando  haec  vox  sub  quavis  inspiratione  edi- 
tur ,  aliquando  tantum  percipitur ,  si  clament ,  vel 
tussiant  infantes.  Tussis  aliquando  adest ,  aliquan- 
do  abest;  pulsus  provecto  morbo  mollis  fit,  in- 
termittens ,  urina  primo  limpida ,  dein  turbida , 
sedimento  albo.  In  faucibus  nulla  signa,  lingua 
albo  quandoque  muco  tecta.  Morbus  acutissimus, 
altero  interdum,  aut  tertio  die  necat ,  nisi  per 
tussim  rejiciatur  materies  alba,  membranacea ,  fi- 

gura  tubulari,  tracheam  refercns.  Cadaverum  sec- 
tiones  monstrarunt  laryngem ,  tracheam  membra- 
na  spuria  obturatas ,  certum  inflammatae  laryngis 
et  tracheae  indicium. 

Est  haec  gravissimi  ac  simplicis  morbi  species, 
quae  jam  levior,  jam  sedem  a  rima  glottidis  re- 
motiorem  occupans ,  vel  mitior  erit ,  vel  minus 
cito  lethalis  et  aliam  aliamque  habebit  vocis  sig- 
nificationem  atque  accedentibus  spasmis  multam 
symptomatum  varietatem.  Exinde  intelligitur  do- 
lor  nunc  obtusus  ,  aut  pruriens ,  vix  ullus ,  nunc 
acutus ,  pungens ,  sensus  constrictionis  in  collo 
ejusdemque  tumor ,  spiratio  alias  celeris ,  alias 
tarda ,  sub  clonicis  thoracis  motibus  peracta  ac 
vocis  sonus  acutus ,  gravis ,  cum  sibilo ,  clangore , 
raucedine ,  ex  gravi  in  acutum  cito  transiens. 
Tussis  sicca  est  convulsiva ,  crebrior ,  rarior ,  hu- 
mida ,  remittens ,  intermittens ,  decursus  ad  septi- 
mum  usque  diem  et  ultra  porrectus ,  sputa  jam 
viscida,    crassa,  jam  duriora ,    aut  membranacea. 

Morbum  crebro  recidivum,  nec  tamen  inde  semn 
per  lethalem  et  dum  post  pastum  sub  catarrhi 
gravioris  specie  delitesceret ,  nocte  media  se ,  ut 
erat ,  ita  ostendisse  laryngis  phlogosin ,  cum  in 
aliis  aegrotantibus ,  tum  in  filiola  mea  expertus 
sum,  qua  in  re  consentientem  habeo  Doct.  Vieus- 
seux  quodque  eapropter  notandum  duxi ,  ut  ne, 
quod  vel  aliis  peritioribus  Viris   evenit ,  morbum 

cum  asthmale  Millari  confundatis ,  in  magnum  ae- 
grotantium  damnum  (  * ). 

A  quo  errore  ita  cavebitis,  si  teneatis,  asthma 
Millari  esse  spasmum  pulmones  subito  invadentem 
absque  signis  praeviis  et  absque  ea  symptomatum 
syndrome ,  quae  morbis  inflammatoriis  febrilibus 
propria  est,  ita  ut  gravis  dyspnoea  et  suffocatio- 
nis  praeceps  periculum  uno  ictu  vel  sanissimos 
infantes  adoriatur ,  pulsu  non  febrili  illo ,  sed  spas- 
tico  omnique  modo  variabili,  ab  ipso  morbi  prin- 
cipio,  urina  aquosa,  limpida  et  perfecta  symptoma- 
tum  omnium  ac  paroxysmorum  intermissio,  quam 
ab  aliis  etiain  notatam  discrepantiam  usu  habeo 
confirmatam.  Mirum  est ,  observare  subitaneum 
illum  ex  integra  valetudine  in  morbum  gravissi- 
mum  transitum ,  spasmo  pulmones  constringente  , 
et  subitaneum  pariter,  soluto  spasmo,  levamen  in- 
tegraeque  valetudinis  reditum ,  qui  in  gravissimam 
etiam  phlogosin  cadere  non  poterit. 

Quod  cadaverum  sectiones  docent ,  phlogisticam 
esse  morbi  naturam  ,  id  docet  pariter  spontanea 
morbi  sanatio  per  largam  haemorrhagiam ,  cujus 
exemplum  protulit  Leopoldus  Aintonius  Goelis  se- 
cum  ab  amico  Tuebero  communicatum ,   dignissi- 


(*)  C.um  asthmate  MilJari  confudit,  quem  mox  citavi ,  Vieus- 
sieux  et  torsitan  ipse  MilJarus  non  salis  ulrumque  distiuxit 
maleque  cum   antiplilogisticis  adlubuit   asam  (belidam. 

muni  illud  ,  quod    hoc  loco  ipsis  Viri   cxperientis*> 
simi  verbis   referamus. 

Josepha  Muller  puella  trium  fere  annorum ,  ro- 

busta,  die    26  Februarii   Anno  1808.    derepente  a 

prandio  raucedine  corripiebatur.     Rara   tussis,  la- 

tratui  junioris  canis  similis ,  inter  spirandum  levis 

strepitus  sibilusque  venti  instar  per  rimam  flantis, 

una   cum   dyspnoea    observata   fuere.      Catarrhum 

uterque  parens  arbitratus ,  nil  nisi  potum  pectora- 

lem  de  althaea  tepidum  propinarunt.  Sensim ,  prae- 

cipue  nocte  cuncta  symptomata  cum  increscerent, 

larga  narium   haemorrhagia  mane  supervenit,  quo 

tempore  me  procul  habitantem   vocarunt.     Exami- 

nans  aegram  cuncta  anginae   membranaceae    sym- 

ptomata  reperi ,  tussim  peculiarem ,  latrantem  r  dys- 

pnoeam ,  caet.  De  nullo  tamen  laryngis  aut  tracheae 

dolore   querelas  aegra   movebat,  etsi  severius  has 

ctigito    tangerem.     Nullum    de    morbi   natura   du- 

bium  fuit.     Ast  quum  certiorem  parentes  me  red- 

derent,  ante   duas  tresve  horas,  priusquam  veni- 

rem  ,    magnam    sanguinis   copiam  aegrae   ex    nari- 

bus  fluxisse,  qua   perdita  aegram  multo  melius  se 

habuisse    atque    habere ,    cunctaque   symptomata  > 

atrocissima  nocte ,  plusquam  dimidio  esse  minuta  v 

cum  pulsum  ego  haud  acceleratum  ,  naturalem  et 

illo    fere    molliorem   et  levamen   constans    reperi- 

rem,  nec  de  venaesectione  et  hirudinibus,  nec  de 

vesicantibus  cogitavi,  quin  potius  natura  vim  mor- 

bi  fractam  judicans,  medicinam  emollientem  prae- 

scripsi,  leniter  diaphoreticam  et  calomel  ea  dosi , 
ut  tantum  grana  quatuor  nycthemeri  spatio  in- 
gereret  aegra  atque  cataplasmata  irritantia  collo 
et  pectori  adplicanda  jussi.  Nocte  secunda  pariter 
narium  haemorrhagia  larga  recurrit  et  fere  sana 
aegra  videbatur.  Tussis  anginae  membranaceae 
mutata  fuit  in  solitam  catarrhalem:  respiratio  erat 
liberrima,  vocis  raucedo,  clangor  ac  sibilus  dispa- 
ruerunt.  Continuando  priora  remedia  die  tertia 
emendatio  continuavit;  sputa  puriformia,  floccosa 
ac  levibus  membranaceis  floccis  quasi  intermixta  eje- 
eit.  Calomelis  dosin  imminuens  nonnisi  duo  grana 
per  nycthemeram  exhibui  et  medicinam  repetens 
cataplasmata  seposui  pectusque  et  collum  tantum 
panno  calefacto  obtegi.  Brevi  quoque  tussis  et 
sputa  cessarunt  et  aegra  paucis  diebus  integrae 
sanitati  restituebatur. 

Haec  historia  idcirco  animadversione  digna  est, 
quoniam  naturalis  therapeutices  exemplar  praebet 
praeclarum,  medicis  artem  facientibus  ad  imitan- 
dum  propositum. 

Huic  alium  subjiciam  ejusdem  auctoris  casum, 
quo  docemur,  non  semper  intra  lymphae  plasti- 
cae  secretionem  morbum  subsistere,  immo  tantam 
esse  posse  morbi  atrocitatem,  ut  ipsam  gangrae- 
nam  partibus  inflammatis  inferat. 

Puella  quatuor  annorum  pulcherrima,  in  cubi- 
culo    satis    amplo   cum   fratre    cohabitans  antea , 

quem  nuper  angina  membi  anacea  interemerat ,  et 
ipsa  ex  hoc  morbo  decubuit  eoque  atrocissimo  , 
incassum  adhibitis  artis  auxiliis,  intra  viginti  qua- 
tuor  extincta  est  horas.  Scctione  facta  epiglot- 
tis,  ventriculi  Galeni,  larynx  et  universa  tracheae 
et  bronchiorum  superficies  interna  externaque  una 
cum  glandula  thyreoidea  inflammatae  conspicie- 
bantur.  In  tota  interna  tracheae  superficie  ma- 
mfestae  discernebantur  maculae  parvae ,  nigres- 
centes  et  plagae  ruberius  tinctae,  cum  parvis  in 
tunica  nervea  papulis ,  quae  lympham  coagulatam 
videbantur  continere.  Ad  laryngem  et  in  bron- 
chiorum  ramificationibus  transsudationis  stigmata 
sese  manifestabant.  Pulmones  sanguine  turgentes 
admodum  minime  inflammati,  testantibus  medicis 
et  chirurgo  qui  aderant ,  reperiebantur. 

Cf.  Goelis  Tr.  de   rite  cognoscenda  et  sananda, 
ang.  membran.  Observatio  VIII.   pag.  143  sq. 

Hoc  loco  etiam  commemoranda  est  angina  oe- 
dematosa,  aliis  catarrhalis  dicta,  quae  jam  tonsil- 
las  et  fauces,  jam  laryngem  magis  occupasse  visa 
est.  Ad  priorem  speciem  pertinet  haec  Elleri 
ejusdem  descriptio :  tumor  lymphaticus  ,  albicans , 
in  faucibus  conspicuus,  cum  respiratione  operosa 
et  deglutitione  dolente  ac  difficili ,  propter  suf- 
focationis  metum ,  citam  tumoris  dissipationem  ur- 
gens  :.  et  altera ,  quam  statum  mixtum  vocat ,  ubi 
tonsillarum  ingens,  pallidus  tumor,  diutius  sub- 
sistens  et  calidis  tractatus  remediis  in  abscessum 

convertitur,  quo  facto  incrcsccnte  dolore ,  lanceo- 
la ,  linteis  ad  apicem  circumvoluia,  incidendus  est 
tumor,  ne  partes  contiguae  laedantur:  prosiliente 
tunc  saepenumero  ingenti  materiae  suppuratae  co- 
pia  ,  cum  aegroti  levamine  et  integra  morbi  post 
paucas  horas  ablatione.  Ad  secundam  speciem 
spectant  observationes  Gendrini,  in  quibus  tamen 
nec  pharynx ,  nec  trachea  erant  a  vitio  immunes : 
altera  ancillae,  altera  puerperae.  Illa  orthopnoei- 
ca ,  voce  fere  suppressa ,  facie  colorata ,  pulsu 
duriori ,  suffocata  periit.  Magnopere  tumebant 
tonsilla  sinistra  ,  epiglottis  et  sinister  margo  glot- 
tidis ,  aerem  externum  excludens ,  internum  trans- 
mittens.  Puibebat  larynx  et  tracliea ,  sed  haec 
rubore  erysipelaceo.  In  puerpera  inflammationum 
uterinarum ,  gastricarum  ,  thoracicai  um  serie  ex- 
tincta ,  mucosa  laryngis ,  pharyngis ,  tracheae  ad 
bronchia  usque   oedematosa  erat  (pag.  542.) 

Ab  hisce  anginae  speciebus  ea  distinguitur , 
quae  ad  musculos  ossis  hyoidis  et  laryngis  leva- 
tores  pertinet,  qua  ipsa  impeditur  et  dolet  de- 
glutitio.  Hac  unum  tantummodo  latus  vulgo  affi- 
citur  estque  praesertim  ob  frequentem  in  pulmo- 
nes  metastasin  metuenda. 

Hujus  casum  refert  Swietenus,  in  Comment.  ad 
Aph.  Boerh.  803.  »  Civis  Leidensis,  medio  men- 
se  Majo ,  in  hortulo  suburbano  sedens ,  blando 
solis  verni  tepore  delectatus  obdormiverat  in  se- 
ram  vesperam  usque  et  nocte  sequente  hac  angina 

corripiebatur.  Is  in  sinistro  latere  colli  dolentem 
plagam  demonstrabat ,  quae  suo  decursu  a  proces- 
su  styloideo  ad  laryngem  tendebat ;  nullo  tamen 
tumore  vel  in  faucibus ,  vel  in  collo  apparente. 
Quamvis  autem  primis  duodecim  horis  nulla  fe- 
bris  adesset,  ilico  valida  venaesectio  institueretur, 
ter  etiam  repetita  in  hoc  aegro  ,  licet  sexagena- 
rio ;  clysmata  adplicarentur ,  omni  trihorio ,  cu- 
curbitis  nuchae  adplicatis  revulsio  tentaretur ,  to- 
tum  collum  mollissimis  cataplasmatibus  obvolvere- 
tur ,  semicupio  uteretur  saepius ,  ex  emollientis- 
simis  herbis,  cum  aqua  et  lacte  dulci  decoctis,  si- 
milibusque  continuo  os  internum  collueret,  frustra 
fuerunt  omnia.  Sed  circa  initium  quartae  diei 
laetabatur  miser,  quod  liberrima  jam  fieret  deglu- 
titio ,  avidissime  potum  oblatum  assumens.  Ve- 
rum  dolor  aderat  in  pectore  cum  stertore,  febris 
augebatur  et  eadem  die ,  quinta  post  meridiem 
hora,  periit. 

Est  haec  inflammatio  e  rheumaticarum  genere , 
quibus  tales  celerrimae  metastases  peculiares.  Pro- 
fuisset  forsitan ,  mox  post  largam  venae  sectio- 
nera ,  amplum  loco  dolenti  impositum  vesicans ,  ut 
fioeretur  morbus. 

Etiam  verbo  notanda  est  epiglottidis  inflamma- 
tio ,  sive  angina  epiglottidea ,  quam  cum  aliarum 
partium  inflammatione  conjunctam  vidit  descrip- 
sitque  Morgagnus.  En  casum  inflammationis  sim- 
plicis ,   quam   mecum  communicavit  Vir  doctissi- 

mus    G.  J.  JLoncq,    amicus  et  discipulus   quondam 
meus. 

»  Die  xxv.  Martij  Anni  1834 ,  hora  vespertina  ix , 
meum  implorabat  auxilium  vetula  plebeja ,  64  an- 
nos  nata,  propter  atrocem  faucium  dolorem,  quo 
subito  post  meridiem  fuerat  correpta,  omnem  im- 
pedientem  deglutitionem  et  vehementissima  febre 
comitatum.  Quam  cum  adiissem ,  inveni  jacentem 
in  lecto,  facie  ruberrima  et  quasi  inflata,  oculis 
rubris,  lacrymantibus ,  cute  sicca,  arida,  urente, 
pulsu  forti,  frequenti,  duro.  Querebatur  de  do- 
lore  intolerabili ,  pungente  et  urente  in  dextra 
potissimum  faucium  parte  et  de  carnis  frustulo, 
ut  ajebat,  ibidem  haerente  et  omnem  deglutitio- 
nis  nixum  prohibente  prorsus.  Lingua  sicca ,  co- 
lor  ejusdem  naturalis ,  sitis  insatiabilis ,  respiratio 
libera,  vox  sana.  Faucium  regione  extus  intus- 
que  inspecta,  nihil  apparebat  morbosi,  nullus  tu- 
mor ,  vix  auctus  partium  rubor ;  adaucta  tamen 
muci  spissioris  copia  tonsillis ,  velo  palatino  et 
posteriori  pharyngis  parieti  adhaerebat  et  crebra 
provocabat  deglutiendi  conamina.  Narrabat  mu* 
lier ,  se  per  totam  fere  vitam  optima  gavisam  fuis- 
se  sanitate,  ante  10  vero  annos  pectoris  affectio- 
ne  catarrhali  et  autumno  anni  1833  pleuritide 
rheumatica  laborasse,  nunquam  vero  vel  minimam 
percepisse  deglutiendi  difficultatem.  Ante  meri- 
diem  panem  adhuc  et  solana  tuberosa  deglutiverat 
iacillime :  post  vero  subito  et  uno  quasi  ictu  sub- 

lata  fuerat  haec  facultas ,  nec  vel  guttulam  aquae 
ad  ventriculum  demittere  poterat.  Gargarisma  si- 
bi  paraverat  ipsa  ex  aceto  et  syrupo  communi, 
quod  vero  summe  anxia  statim  rejecerat. 

Vena  in  dextro  brachio  aperta  12  detrahuntur 
sanguinis  unciae ;  clysma  applicatur  e  dec.  furf. , 
melle  comm.  et  ol.  lini ,  cataplasmata  emollientia 
collo  imponuntur ,  sinapismi  fortiores  suris ,  post- 
quam  pediluvio  usa  fuerat  aegrota  ex  aqua,  aceto 
et  sale  culinari.  Pro  usu  interno ,  si  redeat  deglu- 
tiendi  facultas ,  praescribitur  decoctum  althaeae 
mannatum. 

Die  xxvi.  Mart.  ante  meridiem.  —  Evanuit  faciei 

tumor  et  rubor  adauctus,  faucium  dolor  et  ardor 

minus   urgent ,    febris  minus  intensa ,  pulsus  mol- 

lis ,  parvus,   at  justo  frequentior  ,  lingua  humida, 

deglutitio  adhuc  prorsus  impedita.     Urina  turbida 

cum  sedimento  crasso  mucoso.     Alvum  non  depo- 

suit.    Sanguis  e  vena  detractus  multum  crassamen- 

ti   habet ,   parum    vero    seri ,    nullam  crustam   in- 

flammatoriam ,  hic  illic  spumam.     Faucibus  ut  he- 

ri  inspectis ,  fons  malorum  nondum  apparet.     Tan- 

dem  vero  ,   lingua  juxta    totam  longitudinem  for- 

titer  depressa,  (id  quod  vespere   prae  summo  do- 

lore   recusaverat  aegra )    tumorem   video  rubrum , 

tensum ,    ovalem ,  magnitudine  nucem   moschatam 

majorem  adaequantem ,    angustiori  petiolo  ,  ut  vi- 

detur ,  linguae  radici  insidentem.     Digitus   fauci- 

5* 

bus  immissus  tumorem  movet  et  elasticam  ejus 
naturam  et  insignem  calorem  percipit.  Applicato 
clysmate  ex  inf.  fl.  cham.  ,  mur.  sodae  et  mell. 
comm.  pergitur  in  adhibendis  auxiliis  externis  et 
jubetur,  ut  aqueos  vapores ,  ore  aperto,  inspiret 
aegrota. 

Hora  vespert.  vi.  Increscit  febris  et  dolor.  Re- 
liqua  eadem.  Alvum  bis  deposuit  satis  copiosam. 
Applicantur  10  hirudines  loco  colli  maxime  do- 
lenti,  pedibus  interim  aquae  calidae  immissis. 

Hora  ix.  Multum  sanguinis  eduxerunt  hirudi- 
nes  et  cataplasmata  calida  apertis  vulnusculis  conti- 
nuo  imposita.  Extra  deglutitionis  nixus  dolor  haud 
ita  vehemens  est;  quotiescunque  vero  mulier  co- 
natur  mucum  faucibus  inhaerentem  per  oesopha- 
gum  depellere ,  augetur  et  dolor  et  summa  an- 
xietas. 

Die  xxvu.  Mart.  ante  meridiem.  Post  noctem 
inquietam  dolor  faucium  auctus  jam  sinistram 
magis  occupat  partem ,  pulsus  duriusculus ,  fre- 
quens,  lingua  albido  muco  obsessa,  urina  turbida. 
Tumor  ne  vel  minimum  quidem  immirmtus  omnem 
impedit  deglutitionem.  Digito  iterum  faucibus 
immisso ,  non  linguae  radici ,  sed  epiglottidi  in- 
sidere  apparet,  integris  cunctis  vicinis.  Iteratur 
clysma  ex  inf.  fl.  cham.  et  praeter  reliqua  sinapis- 
mus  imponitur   nuchae. 

Vespere  omnia   eadem.     Collo  iterum  admoven- 

tur  hirudines  10 ,  vesicantia  nuchae  imponuntur 
et  suris  et  post  sanguinis  detractionem  omni  bi- 
horio  infricatur  ung.  Neapolitanum. 

Die  xxviii.  Mart.  ante  meridiem.  Eadem  pror« 
sus  aegrae  conditio  ,  dolor  faucium  atrocissimus  , 
stranguria  molesta.  Removentur  emplastra  ex  ung. 
Canth. ,  cataplasmata  ex  Hba  Hyosc.  et  Malva  col- 
lo  imponuntur  et  pubis  regioni ,  et  clysma  applica- 
tur  emolliens.  Vespere.  Ne  minima  quidem  obti- 
nuit  morbi  symptomatum  mutatio  ;  tumor  autjin 
ad  tactum  durior  videtur,  quam  antea. 

Die  xxix.  Mart.  ante  meridiem.  Melius  sese  ha- 
bet  aegrota  et  rediit  deglutiendi  facultas.  Tumor 
minor  et  mollior ,  dolor  multum  sedatus ,  pulsus 
non  ita  frequens.  Narrat ,  se  noctu  animi  deli- 
quium  passam  fuisse  ac  dein  summa  anxietate 
correptam  mucum  exscreavisse  cum  sanguine  mix- 
tum.  Eadem  continuo  adhibentur  remedia  exter- 
na  et  quum  alvus  adstricta  et  lingua  valde  obses- 
sa  sit,  praescribitur  Dec.  Gram.  Tamar.  cum  Inf. 
fol.  Sennae. 

Vespere.  Eadem  fere  aegrae  conditio ,  quae  an- 
te  meridiem.  Deglutitio  facilis.  Dolor  tumoris  non 
vehemens  quidem ,  at  continuo  pungens.  Pulsus 
duriusculus.  Sapor  oris  metallicus ,  dentium  va- 
cillatio.  Omittuntur  frictiones  mercuriales  et  pro- 
pinatur  solutio   tenuis  flor.  sago. 

Die  xxx.  Mart.  Nocte  praegressa  iterum  animi 
deliquium   passa   fuit   aegra   ct   summam   anxieta- 

tem  et  vehementer  tussivit.  Alvum  quinquies  de- 
posuit  copiosam,  liquidam.  Jam  satis  bene  se  ha- 
bet.  Tumor  epiglottidis  tamen  non  decrevit  et 
continuo  pungentes  movet  dolores.  Fonticulos  sa- 
nari  curamus.  Applicatur  vesicans  collare  et  pul- 
veres  praescribuntur  de  extr.  cicutae  et  sulphure 
aur.  antim. 

Die  xxxi.  Mart.  Tumor  paullulum  decrevit.  Do- 
lor  semper  pungens.     Eadem  medicina. 

Kalend.  April.  Tumor  decrescere  pergit.  Muci 
secretio  iri  faucibus  sana  adhuc  major.  Ceterum 
satis  bdne  se  habet  mulier. 

Die  ii.  April.     Omnia  eadem. 

Die  iii.  April.  Tumoris  eadem  magnitudo ,  at  du- 
rities,  ut  videtur,  major.  Pulveribus  additur  merc. 
dulcis. 

Die  iv.  April.  Tumor  mollior.  Vexat  semper  fau- 
cium  dolor  et  aucta  muci  secretio.  Eadem  medi- 
cina. 

Die  v.  April.  Queritur  aegra  de  vehementi  cru- 
rum  dolore.  Faucium  dolor  minor  est,  muci  in 
ore  secretio  eadem.  Dolor  gingrvarum,  incipiens 
salivatio.  Urina ,  ut  per  omnem  morbi  decursum  , 
turbida  cum  sedimento  crasso,  mucoso.  Omittun- 
tur  pulveres.     Suris  applicantur  sinapismi. 

Die  vi.  April.  Crurum  dolor  atrocior.  Cetera  ea- 
dem.     Nulla  medicina. 

Die  vn.  April.    Crurum  dolor  minor  est.    Nocte 

leniter  sudavit.  Epiglottidis  tumor  fere  disparuit. 
Ab  hac  inde  die  cibis  eupeptis  et  medicamimbus 
nutrientibus ,  roborantibus  perfecte  convaluit." 

Ellerus  vidit  pharyngis  laryngisque  conjunctam 
inflammationem  in  juvene  24  annorum ,  qui  prae- 
ter  fauces  et  gulam  inflammatam,  laryngem  quo- 
que  admodum  inflammatam  habebat ,  voce  acuta 
et  respiratione  clangosa.  Tertio  morbi  die  suffo- 
catus  periit ,  incassum  adhibitis  remediis  efficacis- 
simis  ad  cohibendum  morbum,  quem  ab  aere  fri- 
gido ,  cui  corpus  aestuans  subito  exposuerat ,  sibi 
contraxerat  imprudens  juvenis. 

Neque  haec  conjunctio  rara  est,  quemadmodum 
testantur  plures  observationes  medicorum  eaeque 
etiam,  quas  supra  citavi  Morgagni  atque  Gendri- 
ni  ,  praesertim  in  morbi  chronica  forma ,  quod  ipse 
saepius  animadverti ,  nec  ita  difficulter  intelligi- 
tur.  In  unico ,  quod  protulit  Gendrinus  ,  angi- 
nae  chronicae  exemplo  pariter  animadversa  est, 
quae  tamen  cum  syphilitica  uti  erat ,  sic  habeba- 
tur,  hic  silentio  transire  eam  cogor. 

Ad  hanc  phlogosin  inclinare  dicuntur  juniores, 
sanguinei,  rufi.  Rufos  praesertim  anginosos  fieri, 
Sydenhami  observatio  est :  quod  de  pharyngea  dic- 
tum  puto,  tonsillari  et  scrofulosa  diathesi.  Caete- 
rum  inter  eaussas  morbi  occasionales  externa  fau- 
cium  laesio ,  actu  gelida ,  aut  frigida ,  acida  cor- 
rodentia  chemica,  aut  mechanica  lacerantia:  offae 

duriores ,  ossicuia  ,  acus  ,  spinae  ^piscinae  similia- 
que  devorata ;  aura  frigida ,  aut  potio  aestuante 
corpore ,  contagium  scarlatinosum  merito  recen- 
sentur :  denique  cantus ,  clamor ,  vociferatio ,  ti- 
biarum  aut  tubarum  inflatus ,  vinolentia ,  quarum 
aliae  pharyngeam ,  aliae  laryngeam  potissimum 
creant.  Hujus  caussas  notavit  Ellerus  ( plures 
enim  erant)  in  virgine  octodecim  annos  nata,  cu« 
jus   antea  memini. 

Prognosis  ducenda  est  ab  inflammationis  specie , 
sede ,  tempore ,  aegri  natura.  Laryngea  discrimi- 
nis  plena ,  siquidem  ipsas  tenet  partes  ad  vitae  pa- 
bulum  liauriendum  pernecessarias ,  unde  magnus 
suboritur  metus  suffocationis ;  quam  indicant  or- 
thopnoea ,  pulsus  ex  duro ,  frequenti  in  mollem  , 
intermittentem  mutatus  ,  syncope ,  sopor  ,  sudores 
topici ,  frigidi ,  viscidi  ,  frigus  extremorum  ,  aetas 
infantilis  ,  corpus  infirmum  ,  debile  ,  complicatio 
cum  dentitione  ( Cf.  etiam  Goelis  pag.  96  sqq. ) 

Frosunt  narium  haemorrhagiae  largae  ,  sudores. 
calidi ,  universales  ,  morbo  vigente,  coryza  gravis, 
urina  sedimento  albo ,  critico  ,  sputa  crassa  ,  puri- 
formia,  membranacea,  morbo  provectiori:  in  pha- 
ryngea  alvi  fluxus,  in  erysipelacea  rubores  ad  col- 
lum  et  pectus  ,  quae  pluribus  Oraculis  Cois  prae- 
dicantur ,  propter  factam  metastasin  salutarem , 
morbo  interno  in  externum  cutaneum  mutato ,  una 
cum  levamine.  Fallax  contra  levamen  est ,  ubi  do- 
lores  absque  caussa   cessant ,  quod  in  rheumatica 

praecipue  evenit  brevique  oborto  sopore,  aut  ster- 
tore  metastases  indicat  in  cerebrum ,  aut  pulmones 
factas  easque  funestas. 

Urinis,  sudoribus  alvique  purgationibus  biliosis 
tunc  tantummodo  fides  habenda,  si  post  crisium 
signa  praenuntia,  die  quodam  critico  et  cum  morbi 
fiant  levamine.  Benique  vires  computandae  sunt, 
num  morbo  pares  futurae  :  ex  hisce  enim  omnis 
salutis  spes  pendet;  et  ipsa  spectanda  est  functio- 
nis  laesae  ratio ,  ut  legitima  sit  prognosis. 

Anginae  exitus  sunt :  lysis ,  suppuratio ,  mem- 
branae  spuriae  genesis,  gangraena,  scirrhus.  Quo- 
rum  prior  in  votis  est ,  propter  suffocationis  me- 
tum ,  cujus  spem  faciunt  morbus  levior,  ab  ipso 
principio  bene  curatus,  in  corpore  integro  antea 
et  sano.  Anceps  magis  eventus  est  abscessus :  qui 
pertinet  inprimis  ad  anginam  pharyngeam  eique 
in  altera  respondet  pseudomembranae ,  quae  dici- 
tur,  genesis.  Gangraena  denique  et  scirrhus  an- 
ginae  potissimum  pharyngeae  eventus  sunt ,  ple- 
rumque  ominosi,  quorum  scirrhus  partium  prae- 
sertim  glandulosarum  est. 

Lysis  inducitur  cita  ,  larga ,  repetita  sanguinis 
detractione ,  hirudinibus  in  loco  vicino ,  externo  , 
alvi  subductione  per  enemata  ,  emollientia  ,  ecco- 
protica,  cathartica :  victu,  potu  tenui,  humectan- 
te,  tepido,  medicamimbus  nitrosis ,  subacidis,  va- 
pore  tepido ,  relaxante ,  partibus  mflammatis  sae- 
pius  admoto  :  revellentibus ,  derivantibus ,  pediiu- 

viis,  rubefacientibus ,  epispasticis ,  cucurbitis,  cer- 
vici ,  collo ,  pectori  adplicatis.  Etenini  hisce  fere 
remediis  continetur ,  quae  resolutionem  spectat , 
anginae  inflammatoriae  curatio. 

Morbus  acutus  acutam,  i.  e.  promptam  postulat 
curationem.  Eapropter  larga  et  repetita  interdum 
opus  est  venae  sectione,  sique  a  suppressis  cata- 
meniis ,  aut  haemorrhoidibus  nata  fuerit  angina , 
auctore  Burserio,  vena  in  pede  secanda  est.  Post 
universajem  ejusmodi  depletionem  ,  depletione  to- 
pica  praesertim  hirudinum  ope ,  collo  admotarum , 
sanguis  est  evacuandus,  a  qua  quidem  evacuatio- 
ne  plus  emolumenti ,  quam  a  sectione  sive  rani- 
nae ,  sive  jugularis  venae  speraverim ,  quarum  sec- 
tio  periculo  non  caret.  Est  autem  maximus  hiru- 
dinum  in  angina  laryngea  et  tracheali  infantum 
usus ,  aut  praemissa ,  aut  omissa ,  propter  aetatem 
teneram,  venae  sectione  universali. 

Alvi  praeterea  subductione  utendum  est ,  per 
enemata  non  tantum  eccoprotica ,  verum  etiam  sa- 
lium ,  aut  sennae  stimulo  armata ,  ut  diarrhoea  ex- 
citetur  fiatque  a  superioribus  partibus  revulsio. 
Est  autem  hoc  loco  animadvertendum ,  eo  nomine 
differre  utramque  anginam  ,  quod ,  uti  in  laryngea 
sanguinis  detractio  larga  promptaque  princeps  est 
morbi  auxilium  ,  ita  pharyngea ,  propter  membra- 
narum  ,  quae  dicitur  ,  continuationem  ,  requirat 
cathartica ,  quibus  sanguis  a  collo  faucibusque 
avocetur ,    ita  ut  anginae   laryngeae    curatio   pro- 

prio  quodam  jure  suo  sanguinis  cletractionem , 
pharyngeae  vero  prae*ter  hanc  quoque  alvi  pur- 
gationem  sibi  vindicet,  quare  ut  in  priori  sae- 
penumero  sufficiunt  enemata  emollientia ,  ita  in 
altera  praeter  haec  cathartica,  aut  ore,  aut  si  ve- 
tet  illud  inflammationis  magnitudo,  clysmatum  for- 
ma  adhibenda  sunt. 

In  acutissimis  morbis  victus ,  recte  praecipien- 
te  Hippocrate  ,  tenuissimus  sit  oportet.  In  hisce 
enim  propter  acutiem  alimento  non  opus  est,  sed 
potu  tenui ,  ex  aqua  hordei,  non  adjecto  cremo- 
re  ,  lactis  sero ,  aut  similibus.  Haec  autem  tepi- 
de  adhibenda ,  ut  scilicet  relaxentur  fauces  et 
omnis  corporis  habitus :  frigida  enim  partibus  in- 
flammatis  obsunt.  Quodsi  deglutitio ,  propter  sae- 
vum  dolorem  impediatur ,  eadem  per  clysmata  in- 
jicienda  sunt,  ut  sustineatur  vita  corporisque  prae- 
caveatur  ab  inflammatione  et  potus  defectu  aridi- 
tas.  Recte  Sydenhamus  :  juscula  carnium  sacra 
sunto ;  et  sapienter  etiam ,  nec  sine  caussa ,  per 
aliquot  horas  lectulo  absistere  anginosos  jubet. 

Jure  merito  laudant  medicamina  nitrosa ,  sub- 
acida ,  conjunctim  cum  mucilagineis ,  qualia  sunt 
decocta  hordei,  althaeae,  bardanae,  cum  nitro, 
oxymelle  ,  aut  pauxillo  succi  citri ,  syrupo  rubi 
idaei ,  mororum ,  roob  ribesiorum ,  decoctum  gra- 
minis  ,  tamarindi ,  tum  vapores  ex  malvae  ,  sam- 
buci  infusis,  aut  potius  fomenta  et  cataplasmata 
emollientia ,  collo  admota,  nec  non  gargarismala  y 

collutoria  ex  lacte  et  aqua  tepidis  ,  aut  lacte  ,  cui 
ficus  incoctae  sunt,  quibus  tanquam  topicis  rela- 
xantibus  foventur ,  humectantur  ,  leniuntur  partes 
inflammatae.  Haec  autem  gargarismata ,  sive  col- 
lutoria  tepida ,  ore  tantum  sunt  retinenda ,  ne 
ipsa  gargarisatione  laedantur  fauces.  Denique  re- 
vellentibus  ,  derivantibus  utendum ,  id  est  praeter 
sanguinis  detractiones  ,  alvique  ductiones,  pedilu- 
viis  tepidis,  iisque  acrioribus,  si  potenter  revel^ 
lendum  et  sinapismis  in  pedum  plantis ,  aut  ad 
suras :  haec  ad  reveilentia  pertinent.  Ad  derivan- 
tia  vero  sanguinis  detractiones  topicae,  per  hiru- 
dines  ,  cucurbitulas ,  scarificationes,  in  collo,  pec- 
tore ,  cervice :  rubefacientia ,  sinapismi  ,  iisdem  in 
locis ,  quibus  imitamur  therapeuticen  naturae  , 
quae,  auctore  Hippocrate,  interdum  medetur  an- 
ginae  ,  rubore  extus  in  collum ,  pectus  verso :  de 
quibus  monendum  est,  rubefacientia ,  epispastica, 
vesicantia  illa,  vel  si  anteriores  praecipue  partes 
occupaverit  morbus :  in  laryngea  scilicet ,  collaris 
forma,  ad  collum  utiliter  adhiberi,  vel  si  poste- 
riores  atque  in  faucium  fundo ,  cervici  melius  ad- 
poni ,  quod  in  pharyngea  in  primis  prodest ,  vel 
denique  sinapismos,  omne  collum  cingentes,  adhi- 
bcri.  Quod  Pringlitjs  suasit ,  linimentum  vola- 
lile,  tanquam  topicum  externum,  non  inflamma- 
toriae  verae,  sed  rheumaticae  curandae  idoneum 
est. 

Suppuratione   facta  curandus  est  abscessus  gar- 

garismate  crebro,  emolliente,  epitliemate,  aut  ca- 
taplasmate  largo,  relaxante  et  siquidem  opus  fue- 
rit,  loci  ipsius  incisione.  Id  quidem  factum  cog- 
noscitur,  si  absque  lysi,  sive  resolutione  remittat, 
tumore  faucium  mollioi  i ,  cuqi  sensu  horripila- 
tionis. 

Angina  laryngea  et  trachealis,  nisi  cito  solva- 
tur,  membranas  creat  spiritum  intercipientes ,  quod 
post  factam  depletionem  praevertit  mercurius  dul- 
cis,  dosi  grani  dimidii  aut  integri,  quovis  bihorio 
infantibus  praescribendus. 

Membranae  si  jam  creatae  fuerint,  post  sedatam 
inflammationem  prudenti  cautoque  emeticorum,  ex- 
pectorantium ,  antimonialium  usu  tentanda  earum 
expulsio  est.  Quodsi  non  succedat ,  ad  tracheo- 
tomiam  deveniendum  est ;  de  qua  encheiresi  im 
chirurgicis  e?tponitur.  Ea  fiat  infra  locum  obstruc- 
tum ,  qui  quo  glottidi  propior ,  eo  discrimen  gra- 
vius  suffocationis.  Frustra  fiet ,  si  ad  bronchia 
perrexerit  morbus ,  quemadmodum  exemplo  firma- 
vit  Vieusseux  1.  1. 

Gangraena  facta  immedicabilis  censetur  angina: 
nec  sine  caussa  ,  si  cogitemus ,  partium  emorien- 
tium  munus  et  inilammationis ,  quae  hunc  even- 
tum  habuit ,  vehementiam.  Ejus  signa  sunt :  fa- 
cies  cadaverosa,  pulsus  inaequalis ,  debilis ,  imbe- 
cillus,  extremorum  frigus ,  livor,  doloris  absque 
caussa  cessatio,  subsidens  faucium  tumor,  ipsarum 
ariditas  ,    pallor  ,    livor  ,    nigredo.      Haec    mortem 

praenuntiant.  Aliquando  tamen  ,  si  parva  tantum 
pars  gangraenescat ,  aegros  convaluisse,  rarissimo 
licet  casu ,  observarunt  medici ,  cujus  exemplum 
notabile  profert  Swietenius  in  Comment.  acl  Aphor. 
Boerh.  816.  Burserius  pariter  criticam  ejusmodi 
gangraenescentiam  superficialem ,  in  febre  ex  ery- 
sipelate  ,  non  omnem  respuere  curationem ,  adfir- 
mat.  Ubicunque  vero  proserpit  ad  pharyngem  at- 
que  oesophagum  ,  quemadmodum  observatum  est , 
omni  omnino   arte  est  superior. 

Est  quaedam  anginae  ulcerosae  species,  hoc  lo- 
co  commemoranda  ,  quae  licet  non  ita  vehemens 
fuerit ,  ipsa  natura  sua  in  gangraenam  tendit.  Haec 
veteribus  non  ignota  prorsus  ( Cf.  Aretaeus  de  Sign. 
et  Caus.  Blorb.  Acut.  1,9.)  recentiori  aetate  a  me- 
dicis  Hispanis  praesertim  observata  ipsisque  Gar- 
rotillo  dicta,  tempestate  humida  calida,  infantibus 
maxime  funesta  ,  contagiosa  est  et  putrida.  Hujus 
optimam  monographiam  dedit  Fothergillius  ,  Me- 
dicus  Londinensis  sagacissimus ,  Cff.  illius  Opera 
Londini,  anno  1781  edita,  pag.  167  sqq.  Of  the 
sore  throat  attended  with  ulcers ,  as  it  appea- 
red  in  Spain,  Italy ,  Sicily ,  etc.  Haec  quem- 
admodum  natura  sua  alterius  illius  anginae  infan- 
tilis  membranaceae  dissimillima  est,  sic  quo  me- 
lius  utrumque  morbi  genus  a  Vobis  conferri  pos- 
set ,  non  supervacaneam  duxi  hujus  quoque  hoc 
loco  mentionem.  En  morbi  historiam  auctore  Fo- 
THERGILLIQ !    Incipit  a  faucium  aliquo  inter  deglu» 

tiendum  dolore ,  cervicis  rigore  ,  horrore  febrili , 
cum  dorsi,  lumborum,  capitis  dolore  et  facie  ru- 
bra ,  inflata  ,  rubris  oculis ,  iisque  lacrymantibus. 

Faucium  tumentium  rubor  floridus ,  hic  illie 
maculis  albis,  rubro  circulo  circumdatis  interstinc- 
tus.  Altero  ut  plurimum  die  in  cute  nascitur  ef* 
florescentia  erysipelatosa ,  habitu  corporis  tumido , 
quae  tamen  efflorescentia  minime  symptoma  est 
perpetuum ,  sed  interdum ,  in  adultis  praesertim  t 
non  cernitur.  Haec  est  morbi  mitissimi  et  inci- 
pientis  imago.  Quodsi  vero  increscat ,  faucium 
maculae  et  exulcerationes  livescunt ,  gangraenes- 
cunt.  Facies  collabescit ,  pallescit ,  pulsu  imbe- 
cillo ,  crebro  >  vertigine ,  vomitu  ,  diarrhoea ,  sudo- 
ribus ,  urina  cruda ,  aut  flava ,  turbida ,  lingua  al- 
ba  crusta  tecta ,  deinde  spiratione  difficili ,  extre- 
mis  frigidis ,  oculis  splendore  orbatis ,  quae  symp- 
tomata  morte   tandem    excipiuntur. 

Haec  morbi  efBgies  putridum  indicat  valetudinis 
genus ,  cui  quoniam  saepenumero  gastrica  subest 
complicatio,  initio  morbi  juvabit  vomitorium,  aut 
lene  eccoproticum ;  lene  inquam,  nam  summum  pe- 
riculum  est  ab  alvi  fluxu  in  hac  valetudine.  Prae- 
terea  leniter  quoque  diaphoresis  promovenda  est , 
et  tonsillarum  ulcera  melle  rosaceo  et  sp.  salis  mari- 
ni  illinienda,  aut  ejusmodicollutorio,  gargarismate 
utendum.  Venae  sectio  in  morbo  putrido  noceret 
valdopere  et  per  se  quidem  non  convenit. 

Provecto  morbi  stadio ,  si   diarrhoea   adfuerit , 

haec  electuario  eatechu  compescenda  est,  cui  ipe-« 
cacuanha  refracta  dosi  addi  potest  (optima  formu- 
la  est  e  cons.  rosarum  rubrarum  cum  elect.  cate- 
chu )  Vesicantia  collo  et  cervici  imponenda  sunt ; 
denique  regimine  calido,  diaphoretico  cutis  erup- 
tio  sustentanda,  alvi  fluxus  praevertendus  est  et 
validis  utendum  cardiacis  antisepticis  :  vino ,  rad. 
contrajervae ,  serpentariae  virg ,  acidis  minerali- 
bus  ,  aceto ,  camphora. 

-  Cortex  Peruvianus  non  semper  utilis :  inprimis 
vero  alvo  fluidiori  salutaris ,  ex  Fothergillii  testi- 
monio,  fuisse   videtur. 

Anginae  exitus  in  scirrhum  frequens  est  incauti 
adstringentium  usus  sequela ,  quibus  pessime  ab- 
utuntur  plebs  et  medici  plebeji.  Is  si  in  parti^ 
bus  glandulosis  ex  inflammatione  nec  resoluta,  nec 
suppurata  natus  sit,  prudenter  resolutio ,  id  est 
resorbtio  tentanda ,  per  medicinas  in  scirrho  potis- 
simum  laudatas ,  quarum  princeps  est  cicuta ,  lau- 
dante  Storckio.  Tolli  autem ,  sive  exscincli  non 
debet  scirrhus,  nisi  omnis  absit  carcinomatis  fu- 
turi  metus ,  si  corpus  sanum  caeteroquin  et  inte- 
grum ,  omnis  labis :  scrofulosae ,  syphiliticae  ex- 
pers ,  nullaque  alia  in  aliis  locis  aflecta  glandula. 
Quodsi  jam  carcinoma  instet,  si  ulcus  sit  apertum, 
tumoris  scirrhosi  sectio  mortem  acceleraret.  Prop- 
terea  quoque,  tumore  etiam  clauso ,  ab  omni  irri- 
tante  medicina  caute   abstinendum. 

Rara  est ,  nostro  praesertim  tempore  inque  nos- 

tris  regionibus  inflammatio  interna ,  pura ,  simplex : 
frequens  inilammatio  impura ,  complicata  et  in 
complicationibus  frequens  inflammationis  et  erysi- 
pelatis  connubium.  Cognoscitur  autem  Mamma- 
tio  erysipelatosa  rubore  laeto ,  subflavo :  interdum 
temperie  cholerica,  biliosa.  Quodsi  junctum  sit 
vitium  utrumque,  incipiendum  a  curanda  inflam- 
matione :  venaesectione ,  antiphlogisticis ,  sique  ad- 
fuerit  saburra,  colluvies  biliosa,  haec  prudenti  ec- 
coproticorum  atque  enematum  usu  e  corpore  est 
subducenda.  In  primis  vero  erysipelas ,  artificiali 
per  rubefacientia ,  vesicatoria  facta  metastasi,  ex- 
tus  derivandum ,  qua  quidem  derivatione  ipsam 
imitamur  naturam,  quae  erysipelate  in  cutim,  col- 
lum ,  pectus  rejecto ,  morboque  interno  in  ^x- 
ternum  morbum  mutato  ,  huic  inflammationi  me- 
detur.  Observavit  hasce  metastases  Hippocrates 
earumque  frequens  apud  eum  fit  mentio,  quippe 
qui  has  anginas  crebro  animadvertisse  videtur.  Est 
autem  haec  derivans  methodus  eo  magis  necessa- 
ria  reputanda,  quoniam  hae  inflammationes  erysi- 
pelatosae  maxime  fugaces  esse  et  antiqua  sede  relic- 
ta  partes  nobiliores :  cerebrum,  pulmones,  intesti- 
na  petere  deprehenduntur  idque  lethali  plerumque 
eventu.  Angina  catarrhalis,  srve  oedematosa,  sero- 
sa,  pallido  magnoque  cognoscitur  faucium  tumore. 
Attamen  alia  magis  ad  inflammatorium  genus  ad- 
propinquat ,  cujusmodi  illa  fuisse  videtur ,  quam 
apud  Wallenses  Epidemicam  fuisse  refert  Meadius  , 

Mon.  el  Praec.  Med.  Cap.  IV.;  alia  vero  iriagis  ad 
hydropicani  accedit  diathesin,  in  corporibus  phlcg- 
maticis,  senilibus,  quae  curationem  postulat  poten- 
ter  resolventem  ,  per  antimonialia  ,  mercurialia  , 
diaphoretica  {lign.  sassafras ,)  diuretica,  (squillam) 
cathartica :  ex  rheo ,  semia ,  etiam  drastica ,  atque 
gargarismata  topica,  adstringentia ,  aromatica:  inf. 
rosar. ,  tinct.  myrrhae,  similia,  ad  cujusque  morbi 
indolem  atque  aegrotantis  temperiem  adcommodata. 
Quoniam  autem  tumor  iste  lymphaticus,  si  quan- 
dam  snbeat  suppurationem ,  aut  in  suppurationem 
vergat,  magnus  esse  et  partes  vicinas  comprimere 
solet,  lanceola  circumvoluta ,  ne  laedantur  partes, 
caute  aperiendus  est.  Ingens  tunc,  ut  supra  mo- 
nuimus,  verbis  Elleri  1.  1.  S.  VII.,  materiae  sup- 
puratae  copia  solet  prosilire ,  cum  aegroti  levamine 
et  morbi  hujus  post  paucas  horas  ablatione.  Cf. 
Huxhamus,  Opp.  Tom.  II.  pag.  20. 

Hujus  quoque  ioci  est  angina  rheumatica,  quam 
observasse  videtur  Prlnglius  de  Morb.  Castrens. 
P.  III.  Cap.  2,  in  qua  profuit  linimentum  volati- 
le  colio  infricatum. 

Reliquae  anginae  species,  tum  convulsiva,  para- 
lytica  a  2ae  colii  vertebrae  subluxatione  in  infanti- 
bus ,  partibus  iilis  nondum  in  os  mutatis ,  si  fieri 
possit,  chirurgia  curandaj  tum  alia  in  hemiplegia, 
hysteria ,  hypochondriasi ,  eandem  requirens ,  quam 
morbus  primarius  curationem ,  per  arnicae  fl. ,  as. 
foet. ,  sai.  c.  c.  succin. ,  simiiia,  si  nempe  adynamica 

morbi  indoles  ,  qualem  casum  refert  Swietejnius 
Comm.  ad  Aph.  818.  Tom.  II.  pag.  702.  ductum  ab 
Experient.  Stalpaert  van  der  Wiel  Obs.  Tom.  II. 
Obs.  27 ,  tum  ea  denique ,  quae  in  febribus  malig- 
nis  typhoideis  ,  atacticis  ,  adynamicis  observatur , 
omine  pessimo,  plenam  indicans  partium  resolu- 
tionem:  hae  omnes  anginae  species  non  sunt  hu- 
jus  loci ,  ideoque  a  nobis  praetermittentur. 

Gastritis,  sive  ventriculi  inflammatio  a  Culleno 
definitur  hisce  verbis:  pyreocia  typhodes ;  anxie- 
tas  ;  in  epigastrio  ardor  et  dolor ,  ingestis  qui~ 
buslibet  auctus ;  vomendi  cupiditas  et  ingesta  pro~ 
tinus  rejecta ;  singultus.  Quae  definitio ,  utrum 
rem  definiendam  bene  designet ,  dubitari  utique 
posset.  Nec  temere  profecto  ;  siquidem  abunda- 
mus  observationibus  gastritidis ,  ex  quo  a  novae 
doctrinae  auctore  gastro-enteritis ,  id  est  ventricu- 
li  intestinorumque  inflammatio  omnium  paene  mor- 
borum  febrilium  origo  totiusque  clavis  patholo- 
giae  et  dicta  est  et  habita.  Nam  cum  pridem  rara 
vulgo  haberetur,  nec  nisi  a  venenis  fere  provoca- 
ta  j  utut  aliter  censuerant  nonnulli ,  hac ,  quam  vi- 
vimus ,  aetate  adeo  percrebuit  morbi  nomen ,  ut 
nullum  esse  vulgare  magis  valetudinis  genus  credere- 

tis.  Idcirco  illius  tam  symptomata,  quam  reliquiae 
in  mortuorum  corporibus  acciiratius  a  nobis  per- 
quirendae  sunt. 

Culleni  definitionem  supra  traditam  si  sequamur , 
aut  Veterum  auctorum  nostrique  Boerhaavii  de- 
scriptionem  (Aphor.  951.)  quam  hoc  loco  non  si- 
ne  caussa  laudavit  Cullenus  ,  inflammati  ventriculi 
dignotio  non  tam  obscura,  aut  dubia  videri  posset. 

Ubi  enim  ad  ventriculi  sedem  et  dolor  est  et 
ardor  ingestis  quibuslibet  auctus ,  et  vomitus  et  an- 
xietas  et  singultus  et  febris ,  ubi  vixdum  ingesta 
vomitu  protinus  excutiuntur,  ibi  profecto  satis  ma- 
nifesta  praesto  sunt  ventriculi  inflammati  indicia. 
Verum  non  adeo  manifesta  semper  esse,  pridem 
docuerat  Hoffmannus  ,  qui  animadvertit  Qperum 
Tom.  VI.  pag.  224:  inflammationem  ventriculi  non 
tam  raram  esse  ac  quidem  vulgo  habetur:  immo 
saepissime  occurrentem  vel  pro  inflammatione  he- 
patis,  vel  pro  cardialgia  accipi  idque  nec  Fernelio 
incognitum  fuisse:  cardialgiam  etiam  et  ventriculi 
inflammationem  multum  inter  se  convenire ;  in  illa 
tamen  febrem  deficere  et  ardorem  intensiorem,  fi- 
xum  in  ventriculi  regione  ,  denique  clementiorem 
benigniorem  esse  symptomatum  accessionem.  Hoff- 
manno  Fernelioque  deinceps  accesserat  Haenius  , 
exemplis  probare  studens  etiam  sine  vomitu  et  do- 
lore  ventriculum  fuisse  inflammatum.  Haenii  obser- 
vationes,  quas  ipse  Valsalvae  firmaverat  aucto- 
ritate,  recentiorum  auctorum  experientia  compro- 

bare  vidctur,  ita  ut  ex  definitione  Culleniana  sub- 
latis  dolore  epigastrii ,  quorsum  etiam  ardorem  re- 
ferre  oportet ,  sublatis  igitur  dolore  epigastrii  et 
vomitu ,  supersint  pyrexia  typhodes,  anxietas,  sin- 
gultus.  At  ne  moneam,  typhi,  id  est  ex  auctoris 
mente ,  febris  nervosae  characterem  nequaquam  in 
omnem  cadere  gastritidem,  immo  minus  recte  hoc 
nomen  adhibitum  esse ;  omnem  omnino  febrem  a 
lenta  morbi  specie  utplurimum  abesse  contendit 
Broussais,  consentientibus  plurimis.  Singultum  ve- 
ro  ne  notatum  quidem  in  plerisque  casibus  repe- 
rio ,  neque  ulium  fore  hodie  auctorem  arbitror ,  qui 
pathognomonicis  symptomatibus  hujus  morbi  adsu- 
meret.  Itaque  una  restat  anxietas ,  quae  etsi  semper 
ventriculi  phlogosin  comitaretur ,  tamen  utrum  so- 
la  certoque  eam  indicaverit ,  aut  indicare  potue- 
rit,  nemo  erit,  quin  dubitet. 

Postquam  igitur  totam  Culleni  definitionem  ceci- 
disse  vidimus,  ecquid  nobis  aliud  superest,  quam 
vel  novas  quaerere  magisque  certas  morbi  notas  , 
vel  nullam  omnino  putare.  Ita  quidem  videri  pos- 
set.  Prius  autem,  quam  hac  de  re  statuamus,  ea 
dirimenda  quaestio  est,  cur  in  aliis  ventriculi  in- 
flammationibus  animadvertantur  symptomata  a  Cul- 
leno,  Boerhaavio  atque  Veteribus  posita,  in  aiiis 
desint  prorsus.  Et  hic  quidem  locus,  quia  quam 
latissime  patet  per  omnem  diagnosticen ,  sinite  eura 
paullo  amplius  explicari. 

Ventricuius  e  pluribus  coriipositus   tunicis ,   ab 

altcra  parte  cuin  oesophago  ac  sioistri  hypochon- 
drii  visceribus ,  ab  altera  cum  duodeno  dextrique 
cohaerens ,  vasis  quamplurimis  variisque  praeditus 
ct  nervis  partim  a  vago ,  partim  a  sympathico  , 
propter  ipsam  hanc  compositionem  aliter  aliterque 
inflammari  poterit.  Isthaec  varia  morbi  ratio  ac 
sedes  variis  modis  declarabitur,  ut  alia  esse  debeat 
inflammatio  mucosae,  alia  musculosae ,  alia  serosae 
ventriculi ,  alia  ubi  cardiam ,  alia  ubi  pylorum  ,  alia 
ubi  medium  ventriculum  teneat.  Nam,  quod  con- 
tendit  Hujdebrandtius  ,  utplurimum  omnes  ventri- 
culi  tunicas  inflammari ,  dubito ,  an  veritati  con- 
sentaneum  haberi  possit.  Itaque  ad  eiementa  or- 
ganica  animum  advertere  oportet,  quae  inflamma- 
tionem  patiuntur ,  sive  unum  seorsum ,  sive  plura 
simul,  seu  universa.  Etiam  ipsius  mucosae  partes 
notandae ,  siquidem  inflammatio  mucosae  intestina- 
lis  sedem  habet  nunc  iri  mucosa  ipsa ,  nunc  in  fol- 
liculis,  pariterque  ulcera  vel  in  membrana  sunt, 
vel  in  glandulis.  Nec  negligendae  corporum  na- 
turae  ,  aetates ,  sexus ,  temperies  ipsiusque  partis 
conditio  cumque  aliis  diversimode  temperatis  ne- 
xus  ,  consensus ,  synergeia. 

Nempe  illud  in  arte  diagnostica  multum  difficul- 
tatis  parit,  quod  morbi  tanquam  alienae  species 
vitae  in  corpore  nascantur  e6t  crescant  tenero ,  mo- 
bili ,  maxime  composito  simul  et  uno ,  in  quo  scili- 
cet  omnes  partes  cum  aliis  consentiunt  et  ab  aliis 
mutantur  aliasque  mutant ,  ut  nunquam  pura  cer- 

natuv  et  simplex  morbi  fovma ,  sed  semper  totius 
corporis  aegritudine  obscuvata.  Nec  tamen  accu- 
vatam  hujus  fovmae  notitiam  mente  complectimuv, 
nisi  symptomata  hominis  aegvi  a  movbi  symptoma- 
tibus  religiose  distinguamus.  Inflammatio  ventricu- 
li ,  quae  in  covpus  infantile ,  senile ,  vobustum ,  aut 
dcbile,  nevvosum,  aut  phthisicum  cadit,  etiamsi 
sempev  sua  habeat,  pevpetua  ipsius  movbi  sympto^ 
mata,  tamen  alia  habebit  aliaque  sympathica  at- 
que  synevgica ,  uncle  intelligituv ,  cuv  cum  in  omni- 
bus  pav  sit  ventriculi  cum  cevebvo ,  pulmone ,  cor- 
de  sympatheia,  in  aliis  capitis  affecti  symptomata, 
in  aliis  pulmonum,  in  aliis  covdis  excitentur,  cur 
movbi  secundavii  in  aliis  alii  fiant  :  nevvosi ,  apo- 
piectici,  phthisici  ,  hectici,  cuv  denique  affectio- 
nes  istae  sympathicae  atque  synevgicae  tantopeve 
reliqua  supevent  interdum,  ut  sub  febvis  typhoi- 
deae  aliusve  neuvoseos  lavva  gastvitis  iri  scenarn 
pvodeat.  Etenim  compositum  illud,  quod  vocamus 
movbum ,  nonnisi  exacta  havum  vevum  computatio- 
ne  bene  cognoscituv.  Nec  tanien  hisce  computatis 
confecta  res  est.  Verum  si  quae  in  corpore  lateat 
sive  valetudo,  sive  diathesis,  cachexia,  dyscrasia, 
hanc  quoque  sedulo  notare  oportet:  quae  cuncta  et 
singula  si  probe  fuissent  cognita  ,  possent  procul 
dubio  omnia  morbi  symptomata  et  intelligi  et  ex- 
plicari  commode.  Etenim  morborum  sunt,  ut  alio- 
vum  quorumvis  naturae  phaenomenorum ,  certae 
atque  constantes  leges  ,  quamm  notitia  sum-mo  est 

studio  anquirenda.     Jam  haec  quae  hucusque  dis- 
putavimus  ,  poterunt  indicare,  cur  factum  sit,  ut 
non  omnes  eadem  ventriculi  inflammati  sjmptoma- 
ta  notarent  aliaque  sit  descriptio  veterum,  alia  re- 
centiorum  auctorum.    Veterum  si  pervolvamus  his- 
torias ,    videbimus    ab    iis    descriptam    potissimum 
eam  infiammationem   ventriculi,    quae   acutissima 
maximeque  gravis  vel  omnes  simul  tunicas  laedit, 
vel  serosam  praesertim.    Talis  casus  est,  quem  (ex 
Medical  Essays  Tom.  I.  n°.  29. )  citat  Swtetenius  : 
In  juvene  florente  et  robusto  corporis  habitu  pri- 
mis  jam  morbi  incepti  horis  puisus  oppressus  erat 
et  saepe  intermittens ,  paulo  post  licet  jam  ter  ve- 
na  secta  fuisset,  extrema  frigebant,  ut  in  cadave- 
re ,   vertigo    summa   sequebatur  et  caecitas ,    deli- 
rium   ferox ,    ardoris    interni    intolerabilis    sensus , 
convulsiones  musculorum   faciei ,  sitis  immanis   et 
simul  horror  summus,  dum  liquida  allata  videbat, 
ita  ut  hydrophobus  fere   esset.     Leniebantur  post 
sanguinis  missiones  symptomata,  sed  paulo  post  re- 
crudescentia  idem  remedium  suadebant;  ita  ut  un- 
decies  misso  sanguine   detractisque  unciis  11,6  in- 
tra  hebdomadem ,  tandem  a  tantis  malis  adhuc  eva- 
serit  incolumis.     En  morbi  acutissimi  eam  speciem , 
quae   praesertim  serosam  ventriculi  tenuisse  vide- 
tur ,  neque  ipsam  capitis  serosam  intactam  reliquis- 
se  ,  quemadmodum  symptomata  phrenitica ,  gravia 
illa,  manifestant. 

Exemplum  onmium  simul  ventriculi  tunicarum 

inflammatarum  praebet  observatio ,  quam  refert 
praeclarus  Clinices  Medicinalis  auctor  Andral  T.II. 
Obs.  V.  pag.  21  sqq. 

Adolescens  post  anorexiam  dierum  decem  prehen- 
ditur  acuto  epigastrii  dolore  cum  nausea  et  vomitu 
repetito.  Lingua  parte  media  muco  albo  tenaci  ob- 
ducta  ad  apicem  et  margines  ruberrima  est.  Sitis 
ardens ,  pulsus  creberrimus ,  calens  cutis.  Vena 
secta  detractae  sunt  sanguinis  unciae  sedecim.  Vo- 
mitus  perpetuus  ,  vultus ,  ut  in  peritonitide  gravis- 
sima ,  alienatus  prorsus.  Pulsus  creberrimus  per- 
stat,  cute  non  calente.  Epigastrio  admotum  lar- 
gum  vesicans.  Sub  vomituritione  bilis  perpetua, 
die  decimo  octavo  delirium,  die  decimo  nono  fa- 
cies  Hippocratica ,  summus  collapsus,  mors  noctu 
a  die  decimo  nono  ad  vigesimum.  In  cadavere , 
omnes  ventriculi  tunicae  in  parte  sinistra  cardia- 
ca  emollitae  sub  digitis  contrectantibus  difflue- 
bant;  quo  loco  internus  ventriculi  paries  rubro-li- 
vidus  ecchymosi  tinctus.  Versus  pylorum  tunica- 
rum  integritas  ea  fere,  qualis  esse  solet:  mucosa 
vero  coloris  grisei. 

Graves  ejusmodi  gastritides  in  primis  a  vene- 
nis  acribus ,  corrodentibus  exspectaveritis.  Attamen 
docent  observationes  ,  quas  cum  ab  aliis ,  tum  a 
semet  ipso  factas  collegit  Orfila  Vir  Cl.  in  Toxi- 
cologia  docta  vereque  classica,  non  semper  ubi- 
cunque  vel  ipsum  arsenicum,  quod  omnium  paene 
acerrimum  habetur,  fuerit  ingestum,  gravem  con- 

citari  phlogosin.  Immo  saepius  levis  fuit:  inter- 
dum  nulla  reperiuntur  neque  symptomata ,  neque 
indicia  ventriculi  infiammati ,  verum  mors  cor- 
dis ,  id  est  asphyxia  aut  syncope  vitae  finem  im- 
ponit. 

In  observatione  secunda  neque  vomitus,  neque 
dolores  graves ,  neque  convulsiones  ,  neque  magna 
sitis ,  neque  siccitas  oris  mortem  a  veneficio  prae- 
cesserant.  Notandum  tamen,  arsenicum  sive  aci- 
dum  arsenicosum  crudum  devorasse  puellam.  In 
tertia  venenum  pulveris  forma  sumptum  nulla  re- 
liquerat  in  ventriculo  inflammationis  vestigia;  quam- 
vis  symptomata  gravia  fuerint :  strictura ,  dolor  et 
ardor  epigastrii,  sitis,  facies  insolita,  abdomen  re- 
tractum ,  pulsus  minimus  ,  intermittens ,  sudor  fri- 
gidus  ,  topicus.  Quo  verosimilior  conjectura  cla- 
rissimi  toxicologi  est,  hoc  venenum  cor  interimere 
in  circulationis  vias  susceptum.  Cui  conjecturae 
non  repugnat  historia ,  quam  narrat  Morgagnus 
Epist.  59,  art.  3,  licet  gravis  fuerit  laesio  ventri- 
cuU ,  quam  ab  aliis  quoque  animadversam ,  ipse  , 
locis  indicatis ,  docet ,  simul  tamen  praecipiens , 
neque  signa ,  neque  effecta  eadem  in  omnibus  ex- 
spectanda.  Alias  in  aliis  corporibus  tum  fluidarum , 
tum  firmarum  partium  quae  ad  ventriculum  praeser- 
tim  pertinent ,  constitutiones ,  ejusque  praeterea 
inanitatem  aut  plenitudinem  hancque  ab  unius  aut 
alterius  generis  alimenti  facere  posse  ,  ut  venena 
etiamsi  eadem  eodemque  pondere  revera  sint,  nou 

iisdcm  tamen  signis  effectibusque  se  prodant.  Haec 
Morgagncs.      Jam   accipite   historiam ,   quam   ipse 
more  suo  narravit.    »  Mulier  annos  nata  ad  sexagin- 
ta,  jam  pransa,  pastillos  quosdam  ex  amygdalis  in 
superiore    aedium   parte  sepositos ,   clam   domino , 
qui  seposuerat,  devoravit.     Exacta  vix  hora  moles- 
to  quodam  ventriculi   sensu   corripi  coepit ,   quasi 
fifttibus  vexaretur.     Quo  diutius  perstante  et  dein 
magis  magisque  ingravescente ,  plura  et  vomuit  et 
dejecit  sicque  levari  visa  est.     Sed  mox  graviore 
molestia ,  nec  sine  deliquiis  redeunte ,  tandem  ali- 
quando   quid   comedisset  fassa  est ;  serius  tamen  , 
quam  oportuisset.     Illi  enim  pastilli  ad  interficien- 
dos  mures  parati ,  arsenicum  admistum  habebant. 
Itaque    intra   horam    ab    eorum  esu    duodecimam 
virium  potius    lapsu,    quam    acrioribus  doloribus, 
aut  manifestis  convulsionibus   affecta ,    morte   sua 
miserrima  anus  puerilis  gulae  poenas  luit." 

»  Cadaver  publico  jussu  postridie  inspectum  sec- 
tumque  est,  qui  dies  fuit  circiter  Nonas  Maji  A. 
1727.  Facies  corporis  posterior,  ne  suris  quidem  et 
calcibus  exceptis  tota  erat  nigra.  Corpus  ipsum  non 
rigidum.  Venter  non  tumidus,  quo  et  ventriculo 
aperto,  hujus  interior  facies  hic  iliic  erosa,  prae- 
sertim  ad  antrum  pylori,  conspecta  est ,  adhae- 
rente  erosis  partibus  inter  membranea  frusta  arse- 
nico  ipso.  Nec  duodenum  intestinum  erosionibus 
carebat.  In  thorace  nigricantes  pulmones:  in  cor- 
de    polyposae   duae    concretiones    digiti   forma   et 

longitudine  ;  cura  caeteroquiri  fluidus  iri  omnibus 
vasis  et  coccineus  sanguis  occurreret. 

Erosus  pariter  ventriculus  maculis  nigris  fuit ,  in 
priori  observatione ,  relata  in  Toxicologia:  mors  se- 
cuta  est,  hora  17  post  venenum  adsumptum.  In 
altera  et  tertia  non  item  ,.  in  quibus  mors  ocyus 
venit,  in  hac  jam  nona  hora  a  veneficio :  in  quarta 
observatione ,  viri  bibacis ,  nullo  symptomate  gra- 
vi  aut  angore ,  maximeque  tranquillo  aegro  quinta 
demum  hora  exacta  vomitus  contigit  et  frigus  et 
convulsio,  neque  ita  diu  post  mortuus  est.  In  ven- 
triculo  mucosa  graviter  inflammata,  pulmones  co- 
lore  violaceo  tincti,  cor  dextrum  plenum  sanguinis 
fluidi,  nigrescentis,  sinistro  vacuo.  Observatio  quin- 
ta  magnam  cordis  alterationem  obtulit.  Erat  colo- 
re  maculato,  partim  rubro,  partim  subnigro  :  ven- 
triculus  autem  manifeste  graviterque  inflammatus. 
Mors  evenerat   hora  quadragesima  octava. 

Itaque  universe  eo  gravior  fuit  ventriculi  et  re- 
liquarum  partium  laesio,  quo  serior  obitus,  nec  de- 
fuere  sanguinis,  aut  cordis,  autpulmonum,  ex  san- 
guine  ut  videtur  venenato  male  affectorum  indicia. 
Cum  casu  supra  ex  Morgagno  allato  alter  convenit, 
in  quo  tamen  nulla  manifesta  veneni  nota.  Mulier 
quadraginta  annorum,  carnosa,  colore  subflavo  cum 
caepam  aceto  et  sale  conditam  simulque  panem 
comedisset  ex  castanearum  farina  confectum,  ilico 
de  stomachi  dolore  queri  coepit.  Quo  magis  magis- 
que  saeviente ,  tribus  ab  eo  cibo  horis  cum  sudori- 

bus  frigidis  lethali  syncope  ingruente  mortua  est. 
Ventre  ob  veneni  suspicionem  inciso,  omnia  re- 
perta  sunt  secundum  naturam  se  habentia,  nisi  quod 
ventriculus  majorem  in  modum  distentus  erat  et 
non  nihil  inflammatus,  sanguis  autem  fluorem  qua- 
si  naturalem  servabat.  Ep.  39.  art.  8.  Latet  in 
hoc  casu  tam  repentinae  mortis  caussa,  ut  neque 
justam,  neque  injustam  fuisse  veneni  suspicionem, 
certo  affirmare  liceat.  Hoc,  quod  vivimus,  tempore 
fortasse  chemica  ciborum  analysi  effici  potuisset, 
quod  tunc  minus  certo  potuit.  Verum  neque  hac 
nostra  aetate  talia  exempla  quaerentibus  deerunt, 
in  quibus  neque  anatome  ,  neque  chemia ,  neque 
alia  scientia  mortis  inopinatae  aut  subitaneae  caus- 
sam  certo  monstrabit,  et  falleretur  vehementer,  qui 
crederet ,  unam  anatomen  pathologicam  sufficere 
omnibus  mortis  subitaneae  casibus ,  quotquot  ferun- 
tur,  explicandis.    Sed  haec  hactenus. 

Tunicam  ventriculi  musculosam  etiam  inflammari 
plures  casus  docere  videntur ,  quorsum  pertinent  his- 
toriae  gastritidis ,  quas  primo  loco  retulit  Broussais. 
Erant  autem  hae  gastritides  et  catarrhales  et  rheu- 
maticae,  id  est,  non  tantum  mucosam  afflixerant, 
verum  musculosam  quoque  ventriculi  tunicam,  uti 
testabatur  hujus  cavea  mirum  in  modum  contrac- 
ta,  quam  contractionem  musculosae  inflammatione 
effici  animadvertit  Gendrin,  Tom.  I.  §.  765.  p.  578. 
ejusque  esse  signum  (§.  771.  pag.  581.)  In  acuta 
enim  inflammatione  canalem  cibarium  solere  esse 

dilatatum.  Cum  qua  animadversione  conferri  ta- 
men  merentur ,  quae  circa  dilatationem  et  angustiam 
hujus  canalis  notavit  Billard  Cap.  V.  p.  339  sqq. 
Op.  laud. ,  quo  loco  plures  subesse  posse  scribit  hu- 
jus  contractionis  caussas,  ut  nec  reliqua  negligen- 
da  sint  hujus  inflammationis  signa.  Verum  in  prio- 
ri  casu  accesserat  inflammatio  serosae  et  fibrosae 
cerebri;  in  altero  praecesserat  rheumatismus ,  qui 
brachii  sinistri  in  superiori  parte  suppurationem , 
in  parte  inferiori  lymphae  plasticae  exsudationem 
concitaverat :  utraque  pulmonum  catarrhum  mentie- 
batur ,  neque  ullum  dubium  est ,  quin  simul  muco- 
sa  pulmonalis  fuerit  inflammata :  in  altero  casu 
haec  inflammatio  forsitan  gastritide  prior  exstitit. 
Antea  enim  aeger  passus  erat  haemoptysin  pecto- 
reque  erat  angusto  depresso.  In  hoc  viro  cum 
pulmo  infirmus  natura,  cerebrum  vero  studiis  agi- 
tatum  esset,  ecquid  mirum,  sympatheiam  et  deu- 
teropatheiam  harum  partium  ex  morbo  fuisse  sus- 
citatas. 

Tertia  observatio  pariter  catarrhi  formam  habet 
Miles  juvenis  sequentia  monstrabat  symptomata  : 
Os  pravum ,  dyspnoeam ,  ruborem  intensum  gena- 
rum,  colorem  ardentem  cutis,  pulsum  durum,  for- 
tem,  crebrum,  tussim  perpetuam  vehementem,  sub 
quavis  inspiratione  molestantem,  cum  dolore  lan- 
cinante  atque  excretione  muci  spumosi  cruenti , 
anxietatem  gravem,  corporis  jactatione,  vestium  a 
pectore   rejectione   manifestam.     Venam  secari   et 

pectori  imponi  vesicans  jubetur.  Exinde  sympto- 
mattim  exacerbatio ,  alvus  frequens  cum  tenesmo  : 
emollientia,  acidula  praescripta  copiose.  Bie  14° 
facies  decomponitur ,  spiratio  turbatur,  retrahitur 
pulsus,  subsiliunt  tendines.  Sequitur  coma,  con- 
vulsio ,  mors.  In  cadavere  pulmones  pleni  sangui- 
nis ,  ventriculus  partim  dilatatus ,  partim  contrac- 
tus ,  mucosa  rubro-violacea ,  nigra ,  sugillata  prope 
cardiam  et  tanquam  erosa  a  veneno.  Mucosa  in- 
testinalis   ruberrima. 

Habetis ,  quae  tum  morbus  ,  tum  mors  manifes- 
tarunt  morbi  vestigia.  Nec  dubitat  tamen  Auctor , 
quin  etiam  broncbitis  adfuerit  dubitantique  adsen- 
timur  et  dolemus ,  neque  in  bac ,  neque  in  altera 
et  prima  observatione  tracheae  et  bronchiorum  con- 
ditionem  fuisse  investigatam  eoque  magis ,  quia  in 
morbo  rheumatico  tussis  fortasse  ex  contextu  fibroso 
tracheae  aut  ejus  fibris  transversis  muscularibus  po- 
tuisset  explicari.  Videtur  in  hisce  casibus  gastritis 
a  catarrho  originem  duxisse ,  aut  cum  eo  fuisse  com- 
plicata. 

Forsitan  cutis  functionem  primo  perturbatam 
mucosae  pulmonalis  intestinalis  sequitur  valetudo 
secundaria ,  aut  si  mavelitis  antagonistica ,  cujus 
primum  a  cute  initium  ducitur. 

Observatio  quinta  obfert  imaginem  morbi  simpli- 
cioris ,  sed  cum  enteritide ,  ut  solet  ,  conjuncti. 
Miles  juvenis  robustus  a  longo  jam  tempore  ano- 
rexia  et  nausea  affectus  emeticum  sumpserat,  quo 

morbus  gravior  factus  est,  cujus  symptomata  eranf 
nausea  perpetua,  cephalalgia  ,  motus  febriles,  le- 
vior  alvi  fluxus.  Observabantur  ingestorum  vomi- 
tus  et  dolor  ventriculi  perpetuus,  cum  sensu  con- 
strictionis ,  qui  ad  oinne  abdomen  pertinebat ;  pul- 
sus  parvus ,  frequens  ,  contractus ,  cutis  frigidior , 
arida ,  animus  tacitus  ,  desperatus ,  color  in  vultu 
vix  mutatus,  lingua  munda,  vires  musculorum  in- 
tegrae.  Praescripta  sunt  mucilaginea,  acidula  et 
fomentationes  emollientes  epigastrii.  Quinta  ab- 
hinc  die  convulsiones ,  anxietas  summa  ,  syncope  , 
mors.  In  cadavere  totus  canalis  cibarius  contrac- 
tus,  mucosa  ruberrima,  crassa,  sine  ulceratione ,  ab 
orificio  cardiaco  usque  ad  anum.  Hist.  des  Phlegm. 
Tom.  II.  pag.  492. 

Symptomata  gastritidis  auctore  Broussais  sunt 
sequentia:  aversatio  ab  omni  potione  calida  aut 
irritante ,  appetitus  refrigerantium ,  propter  sen- 
sum  ardoris  interni  externique  ,  vestium  a  pecto- 
re  et  epigastrio  amotio  ,  corporis  jactatio ,  quere- 
lae,  suspiria,  inquietudo  aloyuq,  faciei  distorsio, 
convulsio.  Vomitus  et  dolor  ardens  epigastrii , 
quae  vulgo  recensentur ,  tantum  ad  gravem  gastri- 
tidem  pertinent  et  serosam  inflammatam.  Alio  lo- 
co  sensum  auctum  mucosae  ventriculi  commemo- 
rat ,  et  in  corporibus  mortuorum  hujus  tunicae  tu- 
morem ,  ruborem ,  ulcerationem ;  inque  nota  ad- 
jecit ,  his  indiciis  debere  adjungi  nigredinem , 
quae  ruborem  sequi  solet;  quin  immo  casus  esse» 

iri  (|uibus  sola  sufficit  congestio  ad  demonstrandam 
phlegmasiam  praesentem.  Quo  loco  repetatis  ve- 
lim,  quae  antea  a  nobis  ex  BillArdi  observationi- 
bus  ducta  sunt,  atque  cogitetis  ,  has  notas  postea 
Historiae  Phlegmasiarum ,  tanquam  auctoris  in  eam 
glossas,  fuisse  additas. 

Exemplum  gastritidis  simplicis  sine  ullo  sympto- 
riiate  sympathico,  praeterquam  id  quod  a  circulatio- 
ne  mutata  est,  legitur  in  Clinice  Medicinali  cele- 
bris  inter  Parisienses  medici  Ajvdral  Tomo  II.  ini- 
tio  (*). 

Mulier  anriorum  27,  malos  experta  forturiae  Ca- 
sus ,  turbatam  habuit  digestionem :  epigastrii  dolo- 
rCm  acUtum  sentiebat,  ingesta  quaevis  vomebat. 
Facie  reliqua  pallida,  rubebant  adrriodum  riialae  et 
dculi  nigro  erant  orbiculo  cincti.  Corpore ,  ut  erat 
debili,  ita  voce  submissa  loquebatrir.  Vomuerat 
paullo  ante  bilem  acerrimam  copiosam  et  quidquid 
biberat.  Nunc,  quo  tempore  ipsam  observabat  auc- 
tor,  praeter  dolorem  acutum  epigastrii,  quem  ma- 
nu  admota  indicare  non  desinebat ,  reliquus  vente^ 
nec  dolebat ,  nec  tumebat.  Alvus  quatriduum  stric- 
th.  Linguam  obducebat  mucus  crassus.  Subter  ve- 
ro  et  in  ariice  praecipue  punctis  rubris  tincta  cer- 
nebatur.     Magria  sitis  torquebat  aegram,  quam  ex- 


(*)  Clinigue  Medicale,    ou   ehoix   d ' observalions  recueillieS 
a  VHopital  de  la    Charite ,  troisieme  edition.   Paris  1834. 

7 


98  DE     GASTRITIDE. 

plere  propter  voinituni  eumque  praecipue  comi- 
tantes  angores  verebatur.  Pulsus  112  vicibus  pul- 
sabat  quovis  horae  minuto  primo  eoque  tempore 
mtmerabantur  spirandi  motus  28 ,  cute  interim  ca- 
lida  et  sicca.  Adhibitis  primum  40,  dein  30  hiru- 
dinibus  ,  balneis  praeterea  tepidis  ,  infusione  mal- 
vae,  potione  gelida,  conditio  jam  melior,  jam  pe- 
jor.  Die  20°  increvit  valetudo  ,  corporis  habitu 
summe  extenuato  et  decrescente  cutis  calore ,  nec 
mutata  tamen  pulsuum  frequentia.  Die  26*  lingua 
muco  orbata ,  rubra  et  glabra ,  die  34°  aphthosa 
facta  est.  Mors  secuta  est  die  40°,  postquam  vo- 
mitus  jam  quatriduum  cessaverat. 

Stomachus  in  cadavere  contractus,  colon  trans- 
versum  volumine  referebat.  Mucosa  crassa  erat ,  ru- 
bro-fusca ,  facile  dilaceranda.  Ad  faciem  liberam 
puncta  numerosa  partim  rubra,  partim  nigrescen- 
tia  conspiciebantur ,  quorum  in  villis  sedes  esse  vi- 
debatur :  saltem  sub  hisce  rubebat  mucosa ,  san- 
guine  turgens.  Haec  a  reliquis  tunicis  sine  dila- 
ceratione  secerni  non  poterat  multisque  locis  pul-» 
pae  adinstar  mollis  erat. 

Talis  quidem  mucosae  adspectus  erat,  praeterquam 
versus  pylorum ,  ubi  melior  fereque  sanus ,  colore 
tamen  subgriseo.  Pieliqua  intestina  pallida  sine 
macula  et  sine  folliculis  surgentibus.  Notetis  quae- 
so ,  rem  indicante  Andrallio  ,  linguae  conditionem 
esacte  morbi  rationem  sequentem.  Etenim  primo 
mucosa  fuit ,  sed  subter  rubebat ,  neque  pallesce- 


t>  E     GASTRITIDE.  99 

jbdt  ad  margines  ( ideoque  rmllus  vomitorio  locus  ) 
deinde  muco  orbata ,  rubore  aequali  perfusa ,  tan- 
dem  aphthosa  facta  est,  c|uod  hic  erat  exitus  fu- 
nesti  praesagium. 

An  stomachus  contractus  ex  inflammatione  mus» 
eulosae  ?  Non  videtur :  siquidem  nulla  morbi  rheu- 
matici  nota  et  vomitus  vehemens  cibique  et  potio- 
nis  defectus,  aut  inopia  saltem  rem  satis  commo- 
de  explicant. 

Etiam  animadversione  perdigna ,  altera  observatio 
est.  Anus  postquam  aliquot  dies  acutum  sense- 
rat  dolorem  in  cordis  scrobiculo  et  crebro  vomue- 
rat  primo  quaecunque  biberat,  deinde  bilem  nunc 
flavam ,  nunc  viridem ,  reliquo  ventre  nec  dolen- 
te  ,  nec  tumente  ,  cumque  nec  caetera  deessent 
Ventriculi  aegri  symptomata :  sitis  ingens ,  alvus 
stricta,  tussis  levis,  pulsus  frequens,  cutis  calida, 
tandem  ad  summam  maciem  perducta  moritur ,  die 
morbi  decimo  septimo.  Lingtia  semper  rubra,  lae- 
vis  ,  ultimo  siccissima  :  nausea  et  vomitus  ad  fi- 
nem  usque  perdurant.  Anatome  ventriculum  sum- 
me  contractum  monstrabat ,  praesertim  parte  py- 
lorica.  Mucus  viscosus,  lentus ,  subflavus  ,  muco- 
sae  tenaciter  adhaerebat.  Sub  hac  vernice  muco- 
sa  color  translucebat  rubro  -  fusctis ,  per  omnem 
mucosam  diflusus  ,  mollem  adeo  ,  ut  pulpae  spe- 
ciem  haberet  fereque  liquesceret.  Reliquae  tuni«» 
cae  integerrimae ,  ut  pallor  naturalis  textus  cellu- 

7* 

losi  suppositi  a  rafoore  suinmo  ejus ,  quae  ipsanl 
velat ,  mucosae  mirum  in  modum  differret. 

Sub  nomine  catarrhi  gastrici  plures  inflammatio- 
nis  mucosae  gastricae  historias  collegit  Ph.  Pinel 
in  Medicina  Clinica  pag.  235  sqq. ,  postquam  an- 
tea  mentionem  fecerat  catarrhi  pulmonalis  et  gas- 
trici  conjunctorum.  In  omnibus  erat  vomitus  cum 
dolore  aut  levi  aut  gravi  in  regione  cpigastrica : 
in  morbo  composito  deerant  aut  ambo,  aut  unum. 
Nec  desunt  tamen  exempla  gastritidis ,  sine  his 
symptomatibus,  uti  non  desunt  alia  affectionis  gas- 
tricac ,  sine   ulla  organica   hujus  visceris  laesione. 

Alterum  jam  docuerat  Haenius,  etiam  adferens 
exemplum  ex  Valsalva  apud  Morgagnum.  Ani- 
madvertendum  tamen  in  has  historias,  Valsalvae 
iliam  nimis  brevem  esse ,  quam  quae  rite  dijudi- 
cari  possit ;  in  omnibus  autem  infiammationem  fuis- 
se  deuteropathicam ,  nec  desiderari  longae  ven- 
triculi  intestinorumque  aegritudinis  symptomata. 

Vir  nobilis  apud  Valsalvam  tantae  erat  alvi  du- 
ritiae  obnoxius  ,  ut  nonnisi  artis  ope  exoneraret. 
Haenii  adolescens  amaurosi  afllictus  probabiliter 
nata  ex  contuso  capite ,  postquam  sex  mensium  spa- 
tio  in  periodicos  vomitus,  quos  cephalaea  semper 
praenuntiabat ,  inciderat ,  ex  cranii  ustione  ad  amau- 
rosin  curandam  adhibita,  ambas  cerebri  meninges 
valde  inflammatas  habebat.  Juvenis,  qui  ex  peri- 
pneumonia  inciderat  in  gastritidem,  et  doluit  ven- 

tre  et  vornuit  atque  dolore  conticente  ,  nec  rede- 
unte ,  continuavit  vomitus  ad  mortem.  In  juven- 
cula  (Tom.  III.  pag.  11  sqq. )  qui  deerant  postea 
dolor  epigastrii  et  vomitus ,  non  deerant  initio ; 
praecesserat  autem  gastritis  chronica ,  quam  tes- 
tabatur  ventriculus  eo  crassior  factus ,  quo  magis 
ad  dextras  pergebat ,  cartilagineis  eminentiis  in- 
structus  ,  cui  una  cum  pleuritide ,  forsitan  etiani 
arachnitide  (  cranium ,  quod  dolemus  ,  non  reclu- 
sum  est )  subvenit  gastritis  acuta ,  in  gangraenam 
lethalem  terminanda.  ( Cf.  pag.  30.  ibique  laud. 
locus ). 

Itaque  perspicitis,  plures  fore  caussas,  quibus 
lit,  ut  unum  vel  alteram  symptoma  desideretur. 
Ad  vomitum  enim  tunica  musculosa  ventriculi , 
diaphragma ,  musculi  abdominis  in  mali  societa- 
tem  veniant ,  oportet.  Dolor  cerebrum  postulat  et 
nervos  integros  ac  silet  facta  gangraena.  Prae- 
terea  gastritis  clironica  raro  vomitum  ciet,  nisi  in 
acutam  speciem  transeat ,  aut  stomachi  vitium 
obicem  ponat  materiae  ineunti ,  exeunti :  itaque 
in  scirrho  cardiae  et  pylori ,  aut  canalis  cibarii , 
si  qua  parte  nata  sit  stenochoria :  quodsi  pars  me- 
dia  ventriculi  aegrotet ,  vomitus  saepenumero  nul- 
lus  erit.  Idem  jam  indicaverat  Morgagnus  Epist.  29, 
art.  7.  Ad  ventriculi  scirrhum,  scribens,  donec  in- 
cremento  suo  non  se  extendit  ad  pylorum  coarc- 
fandum,    vomitus  non  ita  frequens  accedit. 

JExeinpla  dysnepsiae  ct  vomitus  sine  ulla  venlri- 

culi  laesione  in  cadavere  conspicua  plura  numerat 

Andral    (1.  1.    pag.  171  —  207.)    docens  ,    saepius 

neurosin   subesse ,   quae   tamen  protracta   auctave 

in  phlogosin  ipsumque    vitium    organicum  transit. 

Prima  observatio  spectat  parvulam  triennem  cere- 

bri  inllammatione  ea  ,  quae   hydroceplialus   acutus 

dicitur,   extinctam.     Vomitum    crebrum  copiosum 

secutum  est  coma  gravissimum  et   mors.     Cerebri 

ventriculi   turgebant   sero,    stomacho   integerrimo, 

Erat  igitur  vomitus  sympathicus ,  ex  capite  aegro , 

cujus  diagnosis  ab  hydrocephali  signis  petenda  est. 

Altera   observatio  ad   phthisicum   pertinet :    hic 

erat  vomitus  sympathicus  a  pulmone  tuberculoso  , 

ulcerato ,  illaesis  ventriculi  tunicis :  ulceratis  tamen 

plurimum  intestinis.  Monendum ,  etiamsi  vomuerant 

crebro  aegrotantes,  neque  in  hac,  neque  in  prima, 

neque  in  tertia  epigastrium  doluisse.    In  hac,  ter- 

tia  scilicet ,  carcinomate  uteri   collum  destructum , 

vesicae  paries  posterior  perforatus,  mucosa  rubra, 

ventriculus,  intestina  sana.     In  quarta  observatio- 

ne  et   vomitus   fuit  et  dolor,  sine  ulla  ventriculi, 

aut  intestinorum  laesione    organica ;   neque   etiam 

ih  quinta  aegra ,  quae  longam  dyspepsiam  cum  do- 

lore  ,    vomitu ,    alvi  adstrictione  ,  experta  ,  quorum 

malorum  originem  ex  animo   calamitatibus  oppres- 

so,  tristique  repetebat ,  inedia  ac  macie   confecta, 

vivere  desiit.     Iri  cadavere  :    cranio ,  thorace ,  ab- 

domine  reclusis  ipsisque  nervis :  sympathico ,  vago 

detectis  atque  examinatis  nulla  organica  tam  Ion~ 

gae  gravisque  valetudinis  caussa  inventa  est. 

Gastritis  chronica,  quae  ex  acuta  saepius  nasci- 
tur,  eadem  habet,  sed  leviora  symptoniata :  dolorem 
in  regione  epigastrica  magis  dextrorsum  tamque  al- 
te,  utin  pectore  residere  videatur,  cum  sensu  stric- 
turae  aut  ohicis  inter  deglutiendum  atque  a  cibo,  a 
potione  acriore  exacerbatus ,  anorexiam ,  dyspep- 
siam,  vomitum,  vomituritionem ,  aut  si  haec  de- 
sint,  sensum  lassitudinis  et  ponderis,  ructus  ipsam- 
que  ruminationem  et  febriculam  levem  sub  diges- 
tionis  opere ,  alvo  interim  stricta  primum  ,  liquida 
dein,  cumdolore,  tenesmo  et  cruenta  evacuatione , 
ubi  intestina  simul  inflammatio  prehenderit :  vultus 
morosus,  tristis,  rugosus;  rubra  conjunctiva,  la- 
bia ,  genae  ,  lingua ,  quae  subinde  crusta  mucosa 
sicca  tecta  auctoque  morbo  macies,in  qua  cutis  tan- 
quam  musculis  accreta  cemitur.  Ea  si  in  acutam 
speciem  mutetur,  pulsus  durior  crebriorque,  cutis 
calor  et  siccitas  et  vespertina  motuum  febrilium 
exacerbatio  illud  quidem  factum  manifestabunt. 

Hisce  signis  quae  indicaverat  Broussais  ,  adjecit 
Anbral  ,  raro  vomitum  ciere  gastritidem  chroni- 
cam ,  nisi  in  acutam  inclinet,  aut  stomachi  laesio 
alimentorum  transitum  prohibeat;  maxime  constans 
signum  esse  pertinacem  alvi  adstrictionem ,  linguam 
variam  esse,  crebro,  ad  apicem  praesertim ,  papillas 
surgere  et  rubere ,  interdum  aphthosam  esse.  Sitim 
jam  nullam,  jam  ingentem  pariterque  famem ,  et  do^ 
lorem,  ita  ut  nihil  perpetuum  sit  saepiusque  syrn^- 


104  D  E      G  \  S  T  R  I  T  I  D  E. 

ptomata  generalia,  sympathica  magis  manifesta  sint, 
quam  topica.  Ex  illorum  numero  esse  dolores  ca- 
pitis ,  stuporem  bracliii ,  dolorem  faciei ,  acutum 
cutis  sensum ,  cordis  palpitationes ,  tussim  atque 
dyspnoeam. 

Haec  ita  variant,  ut  in  ea  parte  ,  quae  reliquis 
imbecillior ,  aut  magis  ad  aegrotandum  proclivis  , 
symptomata  illa  adpareant.  In  hypochondriacis  , 
hystericis  hyperaesthesia  cutanea ,  in  phthisicis  dys- 
pnoea  ac  tussis,  corde  magno  aneurysmatico  exis- 
tente  ejusdem  palpitationes.  Atque  hoc  modo. 
sympatheia  in  deuteropatheiam  transeunte,  fieri 
poterunt  morbi  cutanei,  apoplexiae  gastricae,  quem- 
admodum  ab  altera  parte  ex  laesione  cerebri,  pul- 
monum,  aliorumque  viscerum  gastritides  chronicae 
fiunt ,  ex  cutis  denique  vulnere ,  phlogosi ,  ulcere 
inflammationes  atque  ulcerationes  membranae  vil- 
losae.  Animadvertisse  has  sympatheias  eapropter 
juvabit ,  quoniam  symptomata  isthaec  sympathica 
interdum  tam  gravia  existunt,  ut  idiopathica  sym- 
ptomata  obscurare  prorsus  et  vincere  deprehen- 
dantur, 

In  Historia  Phlegmasiarum  duas  gastritidis  chro- 
nicae  observationes  notavit  Broussais  :  in  priore  do- 
lor  fixus  epigastrii  cum  strictura  ,  anorexia ,  nau- 
sea,  vomitus  per  mensem  integrum  perduraverant  s 
quibus  deinceps  se  junxit  alvi  fluxus.  Facies  tris- 
tis  erat ,  livida  ,  lurida ,  cutis  sordida ,  frigidior  , 
perspiratio  odoris  foetidi,  stercoralis,  quibus  sym- 

ptomatibus  persistentibus ,  extincta  vita  est ,  die 
morbi  42°.  Ventriculus  portione  cardiaca  dilatatus , 
portione  pylorica  contractus,  magno  volumine  vo- 
racitatem  indicabat :  mucosa  vini  rubore  tincta , 
versus  pylorum  crassa ,  coriacea  ,  sicca :  intestina 
rubra. 

In  casu  altero  aeger  temperamenti  melancholici 
patiebatur  anorexiam,  vomituritionem,  alvi  fluxum. 
Vultus  trisfis  erat,  oculi  cavi,  lingua  humida,  non 
sordida ,  nuljaque  febris :  cumque  prius  mutatio  in 
melius  videbatur,  deinde  error  in  victu  exacerba- 
tionem,  cum  vomitu  perpetuo,  diarrhoea,  marasmo 
ipsamque  mortem  intulit,  die  morbi  trigesimo  sexto. 

In  cadavere  ventriculus ,  intestina  contracta:  pe- 
ritonaeum  inflammatum ,  mucosa  crassa,  sicca,  ru^- 
boris  vinosi:  mesenterii  capillaria  a  sanguine  ru- 
bentia ,  bilis  atra  in  cystide  omniaque  phthiseos 
siceae  melancholicorum  indicia. 

Observationes  numero  IX.  consignatae  a  Clar. 
Andral  pleraeque  ad  scirrhum  et  carcinoma  ven- 
triculi  pertinent,  cujus  loci  etiam  sunt  plures  ca- 
sus,  quos  in  Epist.  30.  de  Vomitu  commemorat 
Morgagnus  inque  Medioina  Clinica  Pinel.  Prima 
ex  Valsalvae  observationibus  a  Morgagno  selecta 
haec  est : 

Vir  annorum  circiter  quinquaginta  quatuor,  jam 
ante  quinque  aut  sex  menses  emaciari  toto  corpore 
inceperat,  cum  ineunte  mense  Augusto  A.  1689, 
molestus  accessit  vomitus  materiae,    quae   aquam 

fuligine  infeetain  referebat.  Ejusmodi  materia  etiam 
per  alvum,  nee  tamen  semper  dejiciebatur.  Interea 
vix  ullus  in  ventriculi  regione  percipiebatur  dolor, 
sed  cum  medicus  sal  absinthii  dedisset,  eas  stoma- 
cho  molestias  creavit,  ut  nunquam  postea  datum 
sit.  Tandem  saeviente  vomitu  cum  ejusdem  mate- 
riae  excretione ,  languidis  sensim  factis  pulsibus , 
consecuta  mors  est,  Idibus  Novembris.  Cadaveris 
omnes  articuli  flexiles  erant :  quod  in  aliis  haud 
ita  crebro  occurrit.  In  ventriculo  pylorum  versus, 
tumor  erat  cancrosus  exulceratus,  hicque  fieri  vi-- 
sus  est  ex  glandularum  congerie ,  quae  pressae  hu~ 
morem  promebant  similem  humani  seminis.  Ven- 
triculus  autem  tres  libras  materiae  continebat  ejus- 
dem  ferme  naturae,  ac  quae  vomitu  ejiciebatur. 
Inter  ventriculum  et  lienem  erant  duo  glandulosa 
corpuscula,  fabae  magnitudine,  colore  et  substan- 
tia  non  multum  absimilia  tumori ,  qui  in  ventricu- 
lo  descriptus  est.  Haec  in  ventre.  In  thorace  au- 
tem  pulmo  dexter  nonnihil  a  tergo  inflammatus : 
cx  omni  autem  utriusque  incisi  pulmonis  parte  se- 
rum  prodibat.  A  cordis  ventriculo  dextro  polypo- 
sae  concretiones  in  pulmonarem  arteriam  pertine- 
bant:  minor  ab  sinistro  in  venam  ejus  nominis. 

Materies  haec  fuliginosa ,  quae  perperam  habe- 
tur  signum  certum  carcinomatis ,  etiam  in  aliis  vi- 
sa  gastritidis  chronicae  casibus,  ex  sanguine  vide- 
tur  esse  in  ventriculum  effuso  ibique   alterato. 

En  exemplum  carcinomatis  ventriculi  cujus  duas 

species  descripsit  in  Anat.  Path.  Hominis  Cruveil» 
hier  :  carcinoma  areolare  gelatiniforme  et  carcino* 
ma  encephaloideum  (fungus).  Faeies  lurida ,  vomitus 
ingestorum,  marasmus,  animus  tristis ,  morosus ,  sen- 
sus  aegritudinis,  tumor  epigastrii,  symptomata  sunt , 
quae  notantur,  nec  tamen  semper ,  nisi  orificia 
affecta  sint;  gravissima  vero,  ubi  sinistrum  cardia- 
cum.  Ubi  ventriculum  medium  tenet  vitium,  haec 
symptomata  absunt.  Notanda  etiam  aetas  est  et 
sexus  et  vitae  ratio  et  animi  habitus :  siquidem  in 
feminis  senescentibus  virisque  bibacibus ,  aut  ani- 
mo  curis  tristitiaque  oppresso  carcinomata  fieri 
solent.  Exstat  tamen  casus  apud  Cruveilhier  viri 
bene  adpetentis  animique  hilaris  sub  signis  hydro- 
pis  inter  facetias  et  jocos  carcinomate  stomachi 
interempti. 

Universe  et  huic  et  claro  Clinices  Medicinalis 
auctori  adsentiendum  est ,  adfirmantibus ,  nullum 
esse  certum  et  constans  signum,  quo  a  gastritide 
chronica  aut  ulcere  ventriculi  semper  et  ubivis 
discernatur  ejusdem  carcinoma. 

Gastromalacia,  quaenon  semper  ab  inflammatione 
est ,  aeque  minus,  quam  ulcera  ventriculi,  certa  sem- 
per  et  constantia  signa  obfert.  In  illa,  quae  etiam 
ventriculi  emollitio  gelatiniformis  dicitur,  infantibus 
puerisque,  dentitionis  praesertim  tempore,  crebrior, 
quam  adultis ,  animi  summa  morositas  ,  sitis  enor- 
mis  citusque  virium  et  habitus  corporis  lapsus  ac 
summa  promptaque  macics  animadversa  sunt.     la. 

uleere  ventriculi  subinde  nulla ,  utplurimum  vero 
sequentia  symptomata  observantur :  anorexia ,  aut 
malacia ,  summa  animi  tristitia  ,  dyspepsia  ,  aegri- 
tudo ,  dolor  obscurus  epigastrii ,  aut  potius  sub- 
sternalis ,  saepius  etiam  in  dorso  ex  adverso  epi- 
gastrii,  noimunquam  sub  digestione,  nonnunquam 
sub  inedia  auctus,  macies  ,  alvi  durities,  nausea, 
vomitus  post  pastum,  haematemesis.  Ex  ulcere  si 
fiat  ventriculi  perforatio,  peritonitis,  meteorismus, 
frigus  extremorum  ,  syncope ,  raors  brevi  sequen 
tur. 

Horum  ulcerum  historias  adriotatione  dignas  le^ 
gere  potestis  in  Anat.  Paihol.  Cruveilhieeii ,  quo- 
rum  pleraque  chronica ,  atque  ,  ut  aliarum  par- 
tium ,  diversac  esse  naturae  solent.  Ac  quamvis 
neget  ille  syphilitica  mucosas  in  corpore  hitenio 
occupare,  ejusmodi  tamen  duo  exempla  profert 
Andral  :  alterum  ex  patris  adnotationibus  ductum  , 
alternm  ex  observatione  medici  Parisiensis  experieiiT 
tissirai  Marc  ,  utrumque  mercurio  sanatum  ( 1.  1. 
pag.  201  sqq. )  Prima  observatio  Cruveilhierii  est, 
ulceris  recentis  acuti.  Baiulus  23  annos  natus , 
corporis  habitu  robusto ,  athletico ,  grave  onus  fe^ 
rens ,  subito  tam  atroci  ventris  dolore  corripitur  , 
ut  vix  domum  se  recipcre  possit ;  quo  dolore ,  ad- 
niotis  hirudinibus ,  non  remittente ,  altero  mane 
ad  Nosocomium  defertur.  Abdomen  erat  tympani- 
ticum ,  graviter  dolens ,  vultus  prorsus  mulalus  3 
pulsus  exiles,  artus  frigidi,  atque  trihorio  post,  vi? 

tdm  ciira  morte  commutavit.  In  peritonaei  cavo 
aer  plurinlus  et  sordes  liquidae  et  membranae  spu- 
riae.  Ventriculi  orificium  pyloricum  ulceratum,  per- 
foratum.  Ante  decem  dies  aegritudinem  aliquam 
sentiens ,  labore  tamen  haud  intermisso ,  nec  niu- 
tato  vivendi  genere ,  bibere  vini  spiritum  per- 
rexerat. 

Interdum  cicatrices  ducunt  ulcera  ex  textu  fi- 
broso ,  quarum  fundus  peritonaeum,  pancreas ,  he- 
par,  colon,  quibus  partibus  accreverunt.  Nec  ta- 
men  raro  recrudescunt ,  fiuntque  haemorrhagiae  t 
aut  per  exhalationem  capillarem  aut,  per  diabrosin 
ulceratis,  eroiss  arteriarum :  coronariae,  splenicae 
parietibus,  quo  facto,  observatur  vomitus  cruen- 
tus  aut  niger  ,  aut  bruneus ,  coffeae  aut  coccipla- 
tae  colorem  referens. 

Superest  ex  gastvitidis  terminationibus  gangrae- 
na ,  quae  et  rarior ,  et  si  fiat ,  ex  ulcere  esse  ,  aut 
carcinomate  solet,  neque  fere  nisi  post  obitum  de- 
tegi.  Quocirca  ejus  signis ,  haec  quae  scripsi  ani- 
madvertens,  accensuit  Andral  subitaneam  virium 
prostrationem ,  faciem  cadaverosam ,  crebras  haer- 
matemeses. 

Senex  octogenarius,  qui  ex  carcinomate  gangrae- 
noso  ventriculi  curvaturam  minorem  partemque  vi- 
cinam  hepati  occupante  obiit  cujusque  mentionem 
fecit  Cruveilhier  ,  nulla  alia  symptomata  obtulit  f 
praeter  levem  alvi  fluxum ,  tussim  catarrhalem  et 
increscentem     debilitatem    atque    ultimis    duobus 

vitae  diebus,  quo  demum  tempore  decubuit,  pul-« 
suum  aliquam  frequentiam  ac  levem  quandam  men- 
tis  alicnationem ,  ut  magis  fato  senili ,  quam  mor- 
ho  succumbere  visus  sit. 

Ne  miremini ,  me  tam  longum  fuisse  in  sympto- 
matibus  hujus  inflammationis  commemorandis :  bre- 
vior  fuissem,  si  per  rem  ipsam  licuisset,  cujus  tan- 
ta  est  difficultas  ,  ut  nisi  omnibus  exacte  compu- 
tatis,  diagnosis  legitima  prorsus  desit  atque  chro- 
nica  gastritis  ab  ulcere  ventriculi  chronico  ejus- 
demque  carcinomate,  ipso  etiam  teste  locupletissi- 
mo  AndrallIo  ,  discerni  semper  certaque  ratione 
nequeat. 

Quamobrem  caussae  etiam  notandae  sunt ,  qua- 
rum  aliae  ventriculum,  aliae  partes  consentientes 
laedunt.  Qui  ventriculum  habuerint  sive  parentum 
vitio ,  sive  suo  ipsorum  infirmum ,  prae  reliquis  in 
hunc  morbum  proclives  sunt :  helluones  ,  bibaces , 
quorum  animus  est  in  patinis  et  poculis  nostrique 
Luculli  et  Appii  ,  qui  ventriculo  cibis  vinoque  ca- 
Ienti  glaciem  ingerere  arte  paratam  in  deliciis  ha- 
bent :  quin  etiam  incauti ,  qui  aestuante  et  sudan- 
te  corpore  a  potione  gelida  caloris  remedium  pe- 
tunt ;  nec  minus  culpandi  medici ,  qui  vomitoriis  et 
catharticis  acrioribns  abutuntur,  quorum  omnium 
exempla  numerosa  prostant ;  ne  de  venenis  loqua- 
mur  et  nitrosis  et  cardiacis ,  quorum  abusus  mul- 
tiplex ;  atque  imprudenti  morborum  externorum , 
aut  cutaneorum  curatione. 

Altcra  caussarum  classis  cercbrum  spectat,  aut 
nervos  auimiquc  aegritudmem ,  quorsum  in  primis 
curas  edaces  referimus,  et  tristitiam  et  iram  sup- 
pressam  et  gastritidis  chronicae  ct  scirrhi  et  car- 
cinomatis,  praesertim  feminis  senescentibus  princi- 
pia  prima,  quae  ex  latente  neuralgia  facto  initio 
in  latentemphlogosin  transeunt  atque  scirrho  et  car- 
ciuomate  terminantur.  Secundaria  denique  nasci- 
tur  cx  morbis  cutaneis  praecipue,  tum  acutis,  tum 
chronicis:  variolis,  morbillis,  scarlatina,  impetigine. 

Praesagia  in  acuto  morbo  a  dolore,  vomitu,  lin- 
gua,  febre  potissimum  ducenda  et  nervorum  vale- 
tudine:  in  chronico  a  corporis  habitu,  vultu,  cu- 
te ,  alvo.  Dolor  aut  ardens  ,  acutus ,  aut  obtusus , 
rodens  ,  lingua  ruberrima  ,  glaberrima ,  aphthosa  , 
febris  continua,  aut  levior  hectica,  deliria ,  convul- 
siones  artuum ,  faciei ,  hydrophobia ;  aut  coma ,  atro- 
phia ,  marasmus  ,  vultus  morosus  ,  rugosus  ,  luri- 
dus  ,  cutis  sicca,  ardens,  aut  frigus  extremorum, 
ac  livor ,  alvus  aut  durissima ,  aut  liquida ,  foeti- 
da,  inter  gravia  signa  jurc  numerantur.  Si  dolor, 
vomitus  ,  febris  remittant ,  lingua ,  cutis  humes- 
cant ,  redeant  in  vultu  color ,  in  habitu  vitalis 
turgor,  in  mente  hilaritas ,  in  corpore  calor  natu- 
ralis,  si  alvus  naturae  modum  servet,  nec  stricta, 
nec  liquida,  si  aegri  et  bene  appetant  et  bene  di- 
gerant,  bene  quoque  sperare  licet. 

Difficilis  morbi  uti  diagnosis ,  ac  prognosis  ,   ita 

tiec  facilior  hercle  ctiratio  est,  in  qua  medici  ar- 
tem  facieritis  prudentia  maxime  eminet. 

Gastritis  acuta,  ut  alia  inflammatio  quaevis,  sola 
sariguinis  missione  rite  curatur,  nec  topica  semper , 
ut  voluit  Broussais  :  sed  saepe  universali  eaque  re- 
petita.  Decies  repetitam  esse  in  casu  a  Swietenio 
citato  videmus,  in  qua  inflammata  serosa,  magna 
febris,  gratia  symptomata  nervosa  inflammationis 
saevitiam  testabantur.  Circa  quam  observationem 
notetis  velim,  symptomata  nervosa,  spastica,  gravis- 
sima  ab  hoc  morbo  inflammatorio  non  nervinis , 
non  anodynis,  sed  largis,  sed  repetitis  venae  see- 
tionibus  fuisse  sedata.  Etenim  pulsus  debilis  ,  ar- 
tuum  frigus ,  syncopa  ,  quaeque  a  consensu  nascun- 
tur  symptomata ,  quo  graviora ,  eo  majorem  san- 
guinis  jacturam  et  imperant  et  tolerant,  immo  ad 
animi  deliquium  usque  faciendam. 

Generalibus  illis  sanguinis  detractionibus  succe- 
dant  topicae  per  hirudines ,  ubi  febre  cordisque  et 
vasorum  in  toto  corpore  renisu  aut  remittente ,  aut 
deficiente,  topica  magis  fuerit  solius  ventriculi  lae- 
sio,  neque  in  omni  corpore  aut  abundet,  aut  in- 
flammattis  sitsanguis,  ubi  chronica  magis  valetudo, 
ubi  nutritionem  jam  laeserit ;  quarum  numerum 
definiet  casus  quivis  singulis:  qui  tamen  casus  tam 
graves  sunt,  ut  triginta  vel  quadraginta  admoven- 
das  jubere  videantur,  eos  magis  universalem  im- 
perare,  quam  particularem  depletionem  crediderim. 

JPraetcr  curationem  antiphlogisticam  universalem  , 
haec  inflammatio  jure  suo  involventia ,  demulcen- 
tia,  mucilaginea  petit,  ex  hordeo,  althaea,  malva, 
gummi  arabico  similibusque.  Nitrum  salino  stimulo 
obest  atque  lieet  antiphlogistici  nomine  celebretur , 
propter  loeum  affectum  est  amovendum.  Haec 
ipsa,  utut  lenissima,  vix  ventriculus  retinet,  qua- 
propter  parca  copia  sunt  ingerenda  et  si  vel  sic 
aegre  ferantur,  aqua  gelida  parcissime  utendum 
( quae  in  erysipelate  ventrieuli  optima  medicina 
est)  atque  enemata  demulcentia,  emollientia  inji-; 
cienda  sunt.  Quo  magis  miror ,  a  quibusdam  scrip- 
toribus  nitrosa  hisce  mueilagineis  jungenda ,  ab  aliis 
opiata  ,  camphorata  ,  medicaminum  titulo  ,  fuisse 
laudata  ,  aut  praedicata  vesicatoria  atque  linimen- 
ta  volatilia,  extus  admovenda. 

Acida  mineralia  concentrata  si  fuerint  ingesta  , 
mucilaginosis ,  involventibus  utendum ,  affatim  po- 
tatis :    siquidem    ipsas    partes    causticitate    urunt 
reagentibusque  propterea  vix  locus  est,  aut  agen- 
di  tempus,   recte    animadvertente   Pinellio.     Ve- 
nena  metallica,  aut  emetico  valido  e  sulphate  zinci 
v.  c. ,  prompte  sunt  ejicienda,  aUt  si  diutius  ventri- 
culo  inhaeserint,  magnesia  usta,  lixiviis,  solutioni- 
bus  saponaceis,  aut  sulphuretis  decomponenda;  qui- 
bus  tamen  minus  universe  confidit  Orfila  ,    quam 
albumini  ovorum,  praesertim  salibus  acrioribus  me- 
tallicis  e  cupro   et  mercurio  ingestis  :  nec   negari 
gfane  potest ,  ventriculo  jam  irritato,  demulcentia  in •-• 

volventia  magis,  quam  stimulantia  ejusmodi  anti- 
clota  convenire.  Quarinus  historiam  narrat  femi- 
nae  postquam  ingesserat  lapidem  infernalem  (ni- 
tratem  argenti )  sanatae  per  oleum  tartari  aqua 
dilutum,  postea  datis  lacte  calido  oleoque  amygda- 
larum  iisdemque  per  enemata  injectis ,  ita  ut  dein- 
ceps  per  tres  septimanas  oleosis  mucilagineis  usa 
sit ;  et  Piinellius  alius  feminae ,  quam  adsumpto  ar- 
senico  lacticinia  mucilaginea  jusculaque  carnium 
a  morte  quidem  liberarunt,  relicta  tamen  chroni- 
ca  ventriculi  aegritudine.  Vesicantia,  quae  lau- 
dat  Pringlius,  recte  notante  Quarino,  in  solarheu- 
matica  gastritide,  aut  fracta  phlogosi  proderunt. 
Proderunt  pariter  in  erysipelatosa  specie ,  quam  ery- 
thematicam  vocat  Cullenus,  quales  sunt  gastritides 
metastaticae :  ab  arthritide,  podagra  retropulsa,  quae 
dicitur ,  in  quibus  conducunt  loci  affecti ,  pedis  po- 
dagrici ,  sinapismi  acres.  Exemplum  vid.  apud  Mor- 
gagnum  atque  Andrallium,  quorum  alterum  Mor- 
gagni  legisse  non  pigebit,  memoratum  Epist.  29. 
art.  10 ;  est  enim  magna  cura  perscriptum ;  nec  pi- 
gebit  alterum,  pariter  laude  dignum:  est  obs.  3. 
Tom.  II.  Clin.  Medic. :  prius  patricii  Bononiensis 
arthritici,  calculosi,  intestinorum  tandem  phlogosi 
ex  hominum  medio  sublati;  posterius  feminae,  ex 
gravi  animi  commotione  propter  filii  calamitatem 
arthritide  primum,  sive  articulorum  rheumatismo 
vexatae,  quam  deinde  gastritis  et  enteritis,  quae 
priori  morbo  successerant ,  interfecerunt.    Pessime 

autem  agitur,  dum  utantur  medici  regula  illa  (cu- 
jus  numerosae  exceptiones  sunt )  vomitus  vomitu 
curatur.  Nam  emetico  dato  gravissimis  convulsio- 
nibus  obortis  subito  pereunt  aegri.  Hunc  errorem 
commisisse  sese  candidus  fatetur  Sydenhamus,  Opp. 
Sect.  II.  Cap.  II.  similemque  casum  habet  Fred, 
Hoffmannus  Tom.  VI.  pag.  227,  in  quo  praepo,ste- 
rum  vomitorii  ex  sulphure  aurato  antimonii  usum 
mors  brevi  secuta  est. 

Quaerentibus  autem ,  quae  sint  status  gastrici  sig- 
na  ea ,  quae  emeticum  non  tantum  ferunt,  sed  etiam 
postulant,  respondebo  deinceps,  ubi  de  febre  gas- 
trica  verba  fient.  Consulant  interim  Andrallium, 
Precis  cPAnatomie  Pathologique ,  Tom.  II.  pag.  199. 

Imprimis  vero  gastritis  chronica  difficulter  cura- 
tur.  Tam  diversa  enim  ipsius  ratio  est ,  ut  reme- 
dia  ejus  plurimum  differant.  Nunc  similem  fere  at- 
que  acuta  requiret  curam ,  nunc  contra  magis  sti- 
mularitem,  nunc  morbo  declinante  mutandam,  quae 
quumantea  demulcens  erat,  lenis,  ex  mucilagineis, 
gummosis;  quae  hucusque  proderant,  jam  obesse 
et  gravare  ventriculum  videntur ,  ut  ad  aromatica 
veniendum  sit ,  amara ,  vinum  et  jura  carnium  j 
quodsi  instemus  et  pergamus  in  diaeta  stricta,  aut 
strictiorem  etiam  praescribamus ,  metu  irritationis 
gastricae  moti,  hanc  ipsam  inedia  provocaremus , 
morbumque  invocaremus  brevi  mortiferum.  Quam- 
obrem  comparata  hac  conditione  cum  ea  oculi 
post  ophthalmiam  rubentis ,  curandi  medicina ,  non 

quae  emoliiat,  sed  quae  adstringat  et  stimulet  par^ 
tes  relaxatas  utendum ,  monet  Andral  :  longaquet 
opus  esse  experientia ,  ui  regulae  diaeteticae  sta- 
tuantur ,  singulis  aegris  ex  gastritide  chronica  la- 
borantibus  idoneae :  hoc  praeceptum  et  motum  spec- 
tare,  quenl  semper  riribus  et  victui  adcommodare 
oportebitr  novisse  sese,  qui  nonnisi  in  lectulo,  aut 
in  balneo  bene   coenarent  et  digererent. 

In  ulcere  ventriculi  curando  saluberrima  sunt 
praecepta,  quae  tradidif  clarus  Anatomes  Patholo- 
gicae  auctor  Cruveilhier,  c|Uomm  primum  est,  ut 
ventriculo  ulcerato  concilietur  qnies;  alterum,  ut  ea 
&eligantu3?  alimenta  ,  qoae  et  corpus  etiam  minore 
copia  bene  riutfiant  et  facili  negotio  a  ventriculo 
subigantur,  quo  nomine  laudatur  diaeta  lactea,  aut 
gelatinosa:  lac  ,  hydrOgala,  aqua  hordei ,  oxyzae , 
avenae  ,  hordei  cremor,  jura  carnium  infirmioris 
materiae ,  calida  ,  frigida  ( tepida  vix  ferunt )  bal- 
nea  per  horas  integras  continuata  et  usu  thera- 
peutico,  magnesia  usta,  aut  pulvis  lapidnm  cancii 
ex  lacte'  aut  aqua.  Ieterdum  cibiis  valentioris 
materiae  requiritur,  nee  nimis  diu  demulcentibus 
illis  mucilagineisque  inhaerendum  est:  inprimis  ve- 
ro  aegrotantium  adpetitus  atque  juvantia  et  no  - 
centia  consulenda  sunt.  Et,  in  hisce  cfuidem  diae-* 
tae  minutiis  ac  subtilitatibus,  rite  ordinandis  eo<* 
dem  auctore ,  medici  praetici  sagacitas  maxime 
eernitur. 

Atque  haee  sunt ,    quae   de  hoc  inflammationi^ 

genere  ab  auctoribus  tum  antiquis ,  tum  recentiori- 
bus  memoriae  prodita  legimus  vobisque  proponen- 
da  existimavimus ,  tanquam  scitu  dignissima.  Plu- 
ra  addi  possent ,  fateor.  Sed  haec  tironibus  suffi- 
cient,  quibus  artem  facientibus  auctores  Legendi 
sunt.  et  conferendi.  Meum  est,  pauca  hisce  adjun- 
gere ,  quae  circa  hanc  phlogosin  ipse  observaverim , 
praesertim  chronicam,  quae  ut  crebra  est  in  hisce 
terris,  ita  rarior  longe  acuia  cernitur.  Haec  fere 
rheumatica,  aut  catarrhalis  est,  aut  pravo  regimi- 
ne  inducta ,  aut  feminis  obrepens,  subsistente  ex 
aetate  catameniorum  fluxu.  Praecavebunt  has  gas- 
tritides  diaeta  et  victus  levior  inque  feminis  se- 
nescentibus  menstruae  sanguinis  detractiones,  sen- 
sim  sensimque  minuendae.  Natas  curabunt  tum 
parca  strictaque  diaeta,  tum  topicae  per  hirudU 
nes  depletiones,  quas  sive  epigastrii  regioni,  sive 
ano  admovere  oportebit :  tum  etiam  emplastrum 
vesicans  ,  aut  semivesicans,  rubefaciens  epigastrio 
imponendum,  quo  facto  scirrhi  et  carcinomata  prae- 
verti  interdum  poterunt.  Horum  jam  nascentium 
aut  factorum  si  justus  suboritur  metus,  scutum  sto- 
machicum  ex  emplastro  hydrargyri  aut  conii  ma- 
culati  atque  ex  iisdem  confectas  pilulas  utiliter 
quandoque  adhibuimus ;  quae  tamen  remedia , 
quemadmodum  magnas  requirunt  cautiones ,  sic 
prudenter  ab  iis  abstinebunt ,  qui  methodum  ne- 
sciant. 

Inflammatio  intestinorum  adpellatur  enteritis. 
Ilujus  historiam  traditurus  arduum  hercle  opus  ad- 
gredior :  siquidem  tantopere  increverunt  factae  a 
medicis  hoc,  quod  vivimus,  tempore  hujus  morbi 
observationes ,  ut  nullum'  esse  morbum  illo  cre- 
briorem  et  communem  quandam  febrium  caussam 
existimaverint  recentiores  plurimi.  Quae  observa- 
tiones ,  quum  non  tantum  numerandae  sint ,  sed 
ponderandae ,  medici  critici  personam  agere  ac  sus- 
tinere  oportebit  eum,  quicunque  verum  consequi 
in  his  cupiat.  Eandem  igitur  viam  ingressus ,  quam 
in  gastritide  tenui ,  videbo ,  utrum  ex  tantis  diffi- 
cultatibus  me  possim  expedire. 

Antiquiorum  observationes ,  ab  hisce  enim  inci- 
piendum  est ,  viam  monstrante  natura ,  antiquio- 
rum  observationes ,  multum  imperfecti  atque  ob- 
scuri  habent ,  quod  et  alios  et  summum  antiquitatis 
diagnosticum  tangit  Aretaeum  ,  qui  sub  nomine  ilei 
hanc  phlogosin  descripsit  eamque  illius  speciem, 
quae  cum  volvulo  esse  ac  serosam  tunicam  praeser- 
tim  tenere  videtur.  Quam  hic  subindicaverat  inflam- 
mationis  tenuium  et  crassorum  diversitatem,  ab  ea 
specierum  distinctionem  petiit  Sauvagesius  in  No- 
sologia   Methodica ,   licet   ipsam  minus  laudaverit 

Morgagnus  ,  Epist.  Anat.  Med.  34.  art.  1  sqq.  Per- 
quam  obscura  fuit  hujus  valetudinis  notio :  id  doce- 
re  queravis  poterit  Bonneti  Sepulchretum  Lib.  III. 
Sect.  XIV.  donec  hunc  quoque  locuni  illustravit 
criticum  Morgagni  ingenium ,  a  quo  primum  emen- 
datam  hanc  scientiae  partem  repetimus.  Indica- 
tam  ab  eo  viam  persecuti  sunt  posteri,  praesertim 
Franciae  Medici,  quos  inter  floret  maxime  et  viget 
anatomes  practicae  studium. 

Creberrimam  fore  hanc  inflammationem  perspi- 
ciet  faciie ,  quicunque  cogitaverit,  idoneam  ad  in- 
flammationes  concipiendas  intestinorum  fabricam 
illam  vasculosam  et  acutum  sensum  et  motum 
perpetuum  et  continuam  humorum  ad  intestina  al~ 
luviem,  quique  his  adjunxerit  multiplices  harum 
partium  inflammandi  occasiones  ab  ingestis:  potu, 
cibo  acriori ,  irritante  ,  acido  ,  salino  ,  aromatico , 
gelido,  fervido,  medicamento  drastico,  veneno  ro- 
dente ,  vellicante ;  a  retentis :  colluvie  biliosa ,  gas- 
trica ,  purulenta  ,  serosa ;  a  metastasi ,  rheumate 
catarrho,  erysipelate  huc  delatis;  ab  ingenti  spas- 
mo  intestinorumque  convulsione  et  motu  incompo- 
sito,  unde  viscera  illa  mobilia  alio  aliove  loco,  tam- 
quam  injecto  vinculo,  stringuntur ,  oriturque  vol- 
vulus  seu  ileus ,  cujus  symptomata  iis  similia  sunt , 
quae  a  simili  herniae  incarceratae ,  strangulatae 
vitio  fieri  consueverunt. 

Morbi  formam  descripsit  Boerhaavius,    Aphor. 

960 —  963.  »  Nata,  inquit,  his  locis  inflammatio 
contrahit  intestina ,  cavitatem  claudit ,  transitum 
adpulsi  impedit ,  fistulam  loco  obstructo  altiorem 
ipsumque  ventrieulum  immaniter  inflat,  extendit, 
dilacerat ,  inflammat  j  hinc  dolorem  acutissimum  , 
ardentem ,  fixum  creat  perque  omnem  inflammatum 
locum  extendit;  convulsiones  violentas,  ubi  appul- 
sis  irritatur ,  producit  in  diaphragmate  et  abdomi- 
nalibus  musculis ;  alvum  claudit ,  vomitum  excis- 
tat  ingestorum  et  appulsorum  citius  tardiusve  post 
assumptionem ,  prout  superius  vel  profundius  haer 
sit ;  flatus  dolentes ;  tormina  cum  borborygmis  acu^ 
tissima,  ileum,  volvulum,  absccssum,  gangraenam, 
scirrhum  ;  canci  um ;  febrim  acutissimam ;  debilita- 
tem  ex  dolore  acerbissimo  summam,  mortem  citis- 
gimam  producit.  Quamdiu  in  gradu  inflammatorio 
subsistit ,  doloris  iliaci  nomine  imponit  incautis , 
frigori,  flatui,  vento,  periculoso  successu  adscri? 
bitur ,  caltdis  tractatur  et  carminantibus ,  eventu 
funestissimo.  Cognoscitur  autem  facile  pro  vera 
inflammatione  ex  febre  acuta  continua  comite,  siti 
ingente ,  calore  magno  ,  pulsu  duro  ,  dolore  igneo  , 
urina  flammea ,  debilitate  subitanea.  Si  flexum 
coli  occupat ,  facit  colicum  dictum  dolorem ,  si 
recti  intestini  ultima  infestat,  tum  pro  haemor- 
rhoidibus  coecis  haberi  solet ;  solvitur  dysenteria 
blanda ,  subcruenta ,  biliosa."  Hactenus  Boerhaa» 
vius  in  hac  descriptione  veteres,  ut  solet,  imita? 
|us  auctores* 

Huic  non  dispar  est  descriptio  colicae  biliosae 
a  Sydemhamo  traditae ,  Opp.  Sect.  IV.  Cap.  7.  quae 
tamen  inflammatio  fuisse  videtur  impura.  Hanc 
descriptionem  Boerhavianam  legentes  crederetis 
facile ,  in  ea  dignoscenda  non  magnum  fore  errandi 
periculum.  Perperam  tamen  ita  crederetis.  Nam, 
ne  nuperos  memorem,  de  quibus  mox ;  probatissi- 
mus  Vobis  auctor  est  Morgagnus  ,  qui  post  observa^- 
tiones  eommemoratas ,  in  quibus  deerant  praecipua 
intestinorum  inflammatorum  signa:  febris  nimirum 
et  dolor ,  haec  subjunxit :  quae  cum  ita  sint , 
quando  cum  aliis  inflammatorum  intestinorum  sig- 
nis  vehementem  dolorem  et  acutam  febrem  in  ae- 
grotantibus  deprehendis ,  jure  quidem  merito  cre* 
des  rei  medicae  auctoribus,  haec  duo  inter  prae- 
cipuas  notas  magnae  intestinorum  inflammationis 
ponentibus.  Nec  tamen  siquando  alterum  vel 
utmmque  horum  aut  abesse  ,  aut  vix  esse  inve^ 
nies ,  continuo  putabis  aut  nullam  esse  gangrae- 
nam ,  aut  levem  ,  neque  gangraenam  aut  sphace^ 
lum  in  eorum  esse  intestinis  non  posse,  in  qui- 
bus  duo  illa  processisse  non  videris..  Optandum 
sane  fuisset,  ut  medici,  cum  signa  hujus  inflam-' 
mationis  et  consequentis  ipsam  gangraenae  propo^ 
suerunt,  hoc  monitum  non  omitterent  in  morbo, 
qui  per  fallaciam  ejusmodi,  nec  raro  praeceps  et 
repentinum  affert  exitium,  Ep.  35.  art.  21.  Haec 
ut  intelligatis ,  monendum  est ,  hujus  inflammatio- 
nis  et  sedes  differre  et  Caussas  et  complures  alias 

conditiones.  Ratione  sedis ,  ea  primo  notanda  est 
diversitas,  qua  vel  tenue  intestinum,  vel  crassum 
morbus  tenet.  Notarunt  ipsam  cum  Sauvagesius, 
tum  Sellius;  ille  in  JVosologia  Methodica,  hic  in 
Rudimentis  Pyretologiae  Methodicae,  qui  alteram 
iliacam,  colicam  alteram  dicentes,  in  iliaca  dolo- 
res  ad  umbilicum  percipi  et  vomitum  concitari,  in 
colica  dolores  abdominis  latera  occupare  ,  lumbo- 
rum  esse  gravitatem  alvique  adstrictionem ,  vomi- 
tum  contra  fere  abesse  ,  perhibent.  In  quam  ta- 
men  distinctionem  is ,  quem  nuper  laudavimus,  Mor- 
gagnus  animadvertit :  non  ita  facile  esse  dolores  in- 
ternoscere  utriusque  intestini,  nec  abesse  vomi- 
tum  in  coli  inflammati  ea  parte ,  quae  ventriculi 
fundum  contingit;  fallax  quoque  signum  esse  a 
sedibus  ipsis  utriusque  intestini  ductum.  Nam  in- 
terdum  situ  anomalo ,  interdum  flatibus  aliisve 
caussis  coli  flexus  mutari,  ita  ut  post  mortem  alia 
inflammationis  sedes  adparuerit,  quam  quidem  an- 
tea  ex  signis  fuerit  creditum.  Haec  animadvertens 
ille  praemonuerat  tamen,  sese  non  omnino  impro- 
bare  hanc  divisionem.  Ex  signis  igitur  hujus  in- 
flammationis  constantibus  atque  perpetuis  vomitus 
expungendus  est.  Alvus  porro,  etsi  ut  plurimum 
adstricta  et  quidem  pertinaciter  adstricta  sit ,  non- 
numquam  tamen,  auctoribus  Morgagno,  Tissoto; 
Quarino,  Sydenhamo,  aliis ,  laxa,  immo  fluxa  de- 
prehenditur ;  quodque  hi  aliquando ,  id  recentiores 
saepissime   deprelienderunt.     An  flatus  dolentes, 

tormina  cum   borborygmis  acutissima ,    quae  sym- 
ptomata  consignavit  Aretaeus  :  ructus  inanes ,  nihil 
proficientes ,  alvus  flatibus  perstrepens,  qui  ad\po- 
dicem  usque  properant ,  sed  ibi  exitus  intercludi- 
tur,  quod  variis  prognosticis  Hippocraticis  damna- 
tur ,   an  hi   igitur   inter   certas  notas  reponendi  ? 
Credant ,  qui  nunquam  viderint ,  similia  a  passione 
hypochondriaca ,  aut  hysterica  concitari  mala.   An 
convulsiones  universales  ?    An  meteorismus  ?   Ve- 
rum  neque  isthaec   aut  omnem  enteritidem ,   aut 
hanc  unam  comitantur  symptomata.     Itaque  in  iis- 
demque  versamur  rerum  angustiis,  in  quibus  ver- 
sabamur,   ubi   de  diagnosi  gastritidis   sermo   fuit, 
ut  nullum  ex  signis  traditis  perpetuum  esse  coga- 
mur  fateri.    Quidni  eam  huic  difficultati  adferamus 
medelam  ,  quam  tum  adhibuimus. 

Quae  a  Boerhaavio  traditur  inflammationis  intes- 
tinorum  historia  gravem  enteritidem  spectat  illam , 
in  qua  serosa  tunica  inflammatione  corripitur.    In 
hanc  cadunt  (acutam  volumus)  dolor  ventris  acutus, 
ardens,  fixus ,  vomitus  ingestorum;  alvo  adstricta, 
flatus  dolentes,  tormina  cum  borborygmis  saevis- 
sima ,  ileus ,  volvulus ,  febris  acuta  summaque  ex 
doloris   acerbitate  oppressio   virium ,  convulsiones 
universales,  meteorismus  seu  tympanitis,  mors  ci- 
tissima,  aut  quae  ab  aliis  pathognomonica  habentur 
signa:    tensio  abdominis,  dolor  tactum  recusans; 
febris  acuta ,  debilitas   subitanea.     Quae  debilitas 
adparens,    minjme  vera ,   pulsu  parvo,  contracto, 

duro,  artubus  frigidis,  marmoreis  quandoque  discer- 
nitur,  ex  quibus  inflammationis  saevitiam  merito 
suspicamur,  quod  probe  notandum,  ne  in  diagno- 
si  errorem  admittamus  aegro  funestum,  adhibitis, 
quod  vulgo  fit ,  carminantibus  ad  flatus  nempe  pel- 
lendos  ,  qualem  casum  memoriae  mandavit  Swie- 
tenius  1.  1.  pag.  169,  qui  vidit  octava  hora  jam  le- 
thalem  ileum ,  dum  sex  uncias  spiritus  levistici  mi- 
ser  aeger  hauserat;  hinc  multos  perire  subjiciens, 
qui  forte  servari  potuissent.  En  exemplar  inflam- 
mationis  serosae  intestinorum ,  quod  ex  Valsalvae 
chartis  protulit  Morgagnus."  Vir  gracilis  annorum 
quinquaginta ,  ob  plures  in  yenationibus  labores  de 
magno  ad  guttur  et  pectus  calore  queri  coepit. 
Hic  eas  deserens  partes,  se  ad  lumbos  prodidit 
itemque  in  ventre,  ubi  pungente  adjuncta  dolore 
hominem  adeo  vexabat ,  ut  ne  tactum  quidem 
ferret.  Primis  aegrum  diebus  frigidus  rigor  inva- 
debat  crebrius.  Diebus  autem  quinque  ,  aut  sex 
ante  mortem,  volvulus  accessit,  cum  faecum  re« 
jectione :  qui  sensim  aegri  vires  atterendo  ad  inte- 
ritum  perduxit,  circa  trigesimum  ab  decubitu  diem. 
Venter  plenus  sanie  inventus  est  totus,  quae 
omentum  et  intestina  inter  se  colhgaverat.  Erant 
haec  valde  inflammata,  ut  jecur  quoque  et  lien, 
quem  altius  sane  quam  jecur  inflammatio  occu- 
paverat.  Ren  sinister  sub  interna  membrana ,  non 
omni  tamen  ex  parte ,  effusum  sanguinem  contine- 
bat.     In  omento  et  limbo  mesenterii,  praesertim, 


I)  E     ENTERITIDE.  123 

ttbi  cum  intestino  colo  nectebatur ,  multi  parvi 
abscessus  et  ulcuscula  animadvertebantur. 

»  Cum  primum  abscessus  fieri  coepti  sunt*  sic 
rem  interpretatUs  est  Morgagnus,  iricommoda  non 
ventrem  modo ,  sed  et  lumbos ,  quO  se  mesente- 
rium  alligat,  afficiebant.  Ubi  illis  suppuratio  ae- 
cidit ,  crebri  hanc  indicabant  frigidi  rigores.  Ef- 
fusa  autem  sanies  ulcuscula  ibi  reliquit ,  ventrem 
implevit.  Cum  mora  acrior  facta  tunicas  viscerum 
et  intestinorum  praesertim  irritavit ,  omnium  in- 
flammationem  concivit  horumque  praeterea  motum 
in\ertit.  Hinc  volvulus."  Hisce  Morgagni  in  hunc 
casum  commentariis  addere  oportet  dolorem  pun- 
gentem.  serosae  inflammatae  signum,  adfuisse. 

Non  possum ,  quin  hoc  loco  citem  consimilem  ca-* 
sum  ex  Petri  Foresti  observationibus ,  Libr.  21. 
Obs.  11.,  quem  si  lubet,  conferre  poteritis.  Utriim 
hujus  loci  est,  quem  sub  nomirie  colicae  biliosae 
descripsit  Sydenhamus  ?  Conveniurit  quidem  symr> 
ptomata  pleraque,  verum  minus  conveniunt  reme- 
dia,  quae  praedicat  ille  post  venaesectionem  eam-* 
que  l^rgam,  brevi  temporis  interjecto  spatio  ario- 
dynum,  tum  catharticum  idque  valentius ,  si  gra-. 
vis  dolor  et  vomituritio,  commendans. 

Alexander  Trallianus  primus  rheumatismi  in- 
testinorum  mentionem  fuisse  fertur.  Etiam  a  Me- 
dicis  Anglis  Abercrombio  ac  Pembertono  des^cri- 
bitur ,  quorum  hic  inprimis  triplicem  intestino- 
rum  tunicam   animadvertit ,  notans  tririlicem  esse 

exitum  inflammationis :  membranae  serosae  pseu- 
domembranam,  membranae  mucosae  ulcerationem, 
membranae  musculosae  gangraenam.  Itaque  in  ca- 
davere  ulcerationem  indicare  mucosam  intestino- 
rum  inflammatam,  pseudomembranas  peritonaeum, 
gangraenam  tunicam  muscularem  (*):  et  hanc  et 
membranam  spuriam  utramque  phlogosin  junctam: 
ubi  serosa  infiammatur,  alvum  naturalem  esse,  ubi 
obstructio,  tunicammuscularem,  ubi  diarrhoea  aut 
dysenteria  pertinax,  mucosam  tunicam  inflamma- 
tam  esse :  vel  solum  igitur  peritonaeum  laedi ,  non 
mutata  actione  musculari  intestinorum,  vel  et  se- 
rosam  tunicam  et  tunicam  musculosam,  ubi  symp- 
tomata  peritonitidis  cum  alvi  adstrictione :  eumque 
morbum  enteritidem  dici ;  vel  solam  mucosam  ae- 
grotare,  ubi  alia  longe  symptomatum  series:  esse 
ubi  una  species  in  alteram  transeat:  peritonitis  in 
enteritidem ,  vel  diarrhoea  gravis ,  aut  dysenteria  in 
peritonitidem ;  hinc  morbi  casus  explicandos  et  pe- 
tendas  esse  diagnoses.  Haec  cum  exemplorum  co- 
pia  ostenderat ,  alias  etiam  non  reticuit  notas ,  quae 
fallere  medicum  possent,  pari  studio  et  certa  ac 
perspicua  signa  proferens,  et  fallacia  atque  obscu- 
ra  denotans. 

In  alteram  igitur,  rheumaticam  enteritidem ,  quam 


(  *  )  Nec  famen  omnis  gangraena  huc  pertinet :  nam  alia 
est  mucosae  tunicae,  de  qua  deinceps ;  ut  adeo  haec  senten- 
tia  auctoris  nimis  generalis,  restringenda  paululum  videatur. 

secundo  loco  notamus ,  cadit  ileus  sive  volvulus  in- 
testinorum  tunicam  musculosam  occupans.  Hoc 
nomine  vocant  intestinorum  intussusceptionem ,  si- 
ve  invaginationem ,  qua  una  pars  intestini  parte  al- 
tera  recipitur  cujusque  signa  sunt  dolores  et  tor- 
mina  ventris  atrocissima,  alvus  pertinaciter  stric- 
ta ,  ne  drasticis  quidem  movenda ,  vomitus  om- 
nium  ingestorum  atque  contentorum  canali  cibario 
propter  motum  antiperistalticum  continuum:  brevi 
ea  symptomata,  quae  herniis  incarceratis  propria 
sunt.  Horrendam  affectionem  et  hucusque  omnium 
fere  judicio  funestam  nuncupat  Sydenhamus,  ex 
intestinorum  motu  inverso  atque  praepostero  ori- 
ginem  ducentem,  ita  ut  quaecunque  in  intestinis 
continentur,  non  versus  alvum,  sed  ventriculum  pro- 
trudantur  et  impetu  facto  ad  os  regurgitent  atque 
enemata  et  cathartica  evadant  emetica,  vomitu- 
riente  ventriculo  quasi  choream  ducente. 

Nolite  tamen  putare ,  semper  volvulum  esse ,  ubi 
symptomata  volvuli  observantur.  Nam  interdum 
haec  symptomata  observarunt  ex  gravi  sine  volvulo 
inflammatione.  Ejusmodi  casus  notavit  Abercrom- 
bius.  En  priorem:  Juvenis  annos  natus  septemdecim 
alongo  jam  tempore  crebros  paroxysmos  passus  erat 
vomitus  cum  alvi  duritie,  quibus  superatis  et  in- 
termittentibus  prospera  fruebatur  valetudine.  Die 
26  Julii  A.  1822.  vomuerat  ac  doluerat  in  dextro 
hypochondrio ,  alvo  reserata.  Vena  secta  levatus 
est   duobus ,  qui   sequebantur ,   diebus.     Vespere 

diei  29'  rediit  vomitus  et  abdominis  doldr ,  pulsii 
riaturae  modum  servante  (in  morbi  principio  febri- 
lis  fuerat )  alvo  tamen  adstricta.  Inde  evomuit 
quaecurique  suiripserat,  renovato  per  vices  abdo- 
minis  dolore,  nec  soluta  alvo.  Mane  diei  30',  quo' 
ipsumvidit  auctor,  facies  erat  cadaverosa,  collapsa, 
frigebat  corpUs :  pulsus  perquam  imbecillus ,  et  sae- 
vus  dolof  abdominis ,  pressione  auctus ,  urgebat 
vomitus ,  veriter  nihil  reddebat,  Hora  quarta  post 
meridiem  obiit. 

In  reliquis  casibus  pariter  membranae  praeter 
riaturam  partes  alligantes  impediverant  motum  pe- 
ristalticum ,  i'n  ultiriio  colo  flexura  segmoidea  sin- 
gularem  in  modum  contorta ,  morbum  fecerat.  Hoc 
ut  difficile  est  cogftitu  ante  mortem,  sic  in  arte 
rion  tanti  faciendum  est,  quandoquidem  pari  ge- 
riere  medicinae  enteritis  sive  cum  Volvulo  sit,  sive 
sine  eodem  recte  curabitur. 

Vornitus  stercoraceus ,  occlusa  volvulo  via  ad 
anuiri,  etiamsi  haud  ita  creber  sit,  ac  vulgo  puta- 
fur,  a  fiemine  tamen  temere  negabitur,  qui  ea 
quae  MorgagKtjs  et  Soemmeringius  de  hoc  sympto- 
mate  monuerunt,  perpenderit.  Quum  tenuia  sae- 
pius,  quam  crassa  laedantur,  ex  hoc  ipso  in  erro- 
rem  rapiuntur  homines  ,  ita  Morgagnfs  ,  cum  e  cras- 
sis  ea  redire  existimant,  quae  redeunt  e  tenuibus. 
At  enim  e  crassis  usque  intestinis  provenire  posse , 
demonstrant  suppositoria  et  clysmata  ab  ileosis  per 
os  ejecta. 

Verum  ab  altcro  etiam  errore  cavendum  est,  quo 
Cx  symptomatuin  magnitudine.  rnorbi  magnitudinem 
metiri  semper  ac  tuto  posse  credamus.  Nullum 
enim  est  morbi  genus  tam  in  diagnosi ,  quam  iri 
prognosi  magis  fallax,  quam  hoc  ipsum.  Rem  os- 
tendit,  haec,  quam  Morgagnus  produxit,  aegrotan- 
tis  historia.     Epist.  Anat.  Mecl.  XXXV.    artic.  14. 

Adolescentulus  vino  et  vini,  quos  vocant,  spiri- 
tibus  deditus  non  ita  pridem,  cum  febre  laboraret 
intermittente ,  ventris  dolore  correptus  fuerat,  quem 
flatus  per  inferiora  emissi  sustulerunt.  Verurn  post 
dies  aliquot  rediit  dolor,  queiti  cum  domi  tollere 
non  posset;  die  tandem  a  reditu  doloris  sexta  ex- 
ceptus  e^t  in  nosocomium  Bononiense  S.  Mariae 
de  Vita.  Erat  dolor  in  hypogastrio  assiduus ,  sed 
levis,  nisi  quod  subinde  increscebat,  et  tune  saepe 
venter  ibi  magis  iritumescebat ,  et  si  manus  admo- 
veres,  plures  ibi  duros  quasi  globulos  percipiebas. 
Sed  cito  haec  evanescebant  omnia ,  donec  iterum 
per  intervalla  redirent.  Stomachus  quoque  condo- 
lebat  et  jam  alimenta  vomitu  rejiciebat  cuncta, 
non  modo  medicamenta,  in  his  opium  ipsum.  Ita- 
que  cum  alvus  nisi  per  clysmata  non  responderet, 
institutum  est ,  simul  id  curare ,  simul  medelae  ali- 
quid  et  nutrimenti  per  clysteres  immittere  ex  jure 
et  mollientibus  herbis  paratos,  riullo  tameri  doloris 
levamine,  ut  ne  antea  quidem ,  cum  per  injectum 
non  semel  oleum  e  lini  seminibus  expressum  re- 
crementa  educerentur.     Inutiles  quoque  ex  eodcra 

oleo  aliisve  abdominis  inunctiones  ftierant.  Levius 
aeger  in  lectulo  sedens  ,  quam  cubans ,  dolorem 
ferebat :  quamobrem  vel  cum  dormiret ,  vsedebat. 
Melius  quoque  habebat  et  facilius  capiebat  som- 
num  inani  stomacho ,  quam  si  quid  forte  rettnuis- 
set :  quae  res  et  quarundam  aliarum,  qUae  saepius 
significant  vermes,  notarum  absentia  faciebat,  ne 
a  lumbricis  dolor  esse  existimaretur ,  tametsi  Unum 
teretem  longiorem  nudius  tertius  ore  ejecisset.  Pos- 
tremo  quaedam  ex  alimentis  coepit  retinere ,  atque 
adeo  prandium  quoque.  Genae  rubebant,  quod 
ipse  ex  defhixione  in  faciem  esse  ajebat,  cui  vide- 
licet  erat  obnoxius.  Sitiebat.  Abdomen?  universum1 
distentum"  erat.  Quinto  jain  die,  ex  quo  in  noso- 
comio  esse  coeperat ,  allocutus  snm,  ut  solebam 
eirea  horam  XVI,  bruma  enim  instab^at  A.  1703. 
Meliuscule  se  habere  dixit  idque  confirmabat  vul- 
tus  et  sermonis  alacritas  et  firmior ,  ut  in  sedente , 
corporis  vigor  ;  nam  pulsus  neque  unquam  habue- 
rant,  neque  tunc  habebant,  quod  displiceret:  fe- 
bris  certe  nulla  tunc  erat,  neque  unquam  toto  eo 
tempore ,  quo  in  nosocomio  fuit ,  a  quoquam ,  irist 
forte  semel,  potuit  artimadverti.  Cum  haec  ita  es- 
sent,  quis  tunc  crederet,  quantum  mon«tri  aleret? 
Attamen  duae  vix  erant  horae ,  ex  quo  sic  ego  et 
caeteri  qui  invisebant  studiosi  juvenes  et  viri  ob- 
servaveramus  ,  cum  repente  prae  doloris  acerbitate 
clamare  coepif  idque  assidue  ad  nonam  usque  noc- 
tis  horamv     Vomuit   interea  et  ad  vesperam  jain 

fjulsus  sibi  non  amplius  percipi  admonuit ;  nec 
revera  ab  iis,  qui  aderant,  percepti  sunt.  Ubi  ea, 
quam  dixi ,  hora  fuit ,  continere  se  non  posse  ait , 
quin  e  lectulo  ad  alvum  exonerandam  descende- 
ret.  Dum  exonerat,  animo  linquitur  sicque  intra 
semihoram  moritur. 

Cadaver  postridie  duni  lavant,  magna  vis  ex  ord 
effluit  quasi  sanguinis  putridi ,  stercore  fluido  dilu- 
ti ,  tabacci  colore  et  gravissime  olentis.  Itaque  ab- 
domen  factum  est  in  hypogastrio  nonnihil  flacci- 
dum  et  quanquam  iri  epigastrio  qiiod  livebat,  cae- 
terisque  partibus  durum  esset  adhuc  atque  disten- 
tum ,  minus  tamen  erat ,  quam  in  vivo.  Ubi  cul- 
tro  ventum  est  ad  ventris  cavum  illico  exsiliens 
prorupit  multus  humor,  ejus  persimilis,  qui  ex  ore 
efrluxerat ;  sic  autem  prorupit ,  ut  illi  ipsi ,  qui  se- 
cabat ,  non  modo  nobis ,  qui  aderamus ,  dubium  fue-* 
rit ,  an  ex  ventris  cavo  exstiterit ,  in  quod  antea 
esset  effasus  ,  an  ex  intestino  distento  ideoque  si- 
mul  cum  peritonaeo  facile  convulnerato.  Mox  certe 
cum  abdomen  diductum  est ,  eo  humore  plenus  ad- 
paruit  venter.  Tenuia  autem  intestina  omnia  tam 
atra ,  quam  carbo  est.  Eodemque  sphacelo  lien  quo- 
que  ,  saltem  ex  parte ,  vitiatus  erat.  Ventriculus  ta- 
men  quantum  extrinsecus  judicari  potuit ,  sanus  fuit 
et  quidquid  pariter  de  crassis  intestinis  ab  extremo* 
ileo  ad  sinistrum  usque  hypochondrium  pertinet : 
cetera  enim  inquirere  prohibuit  incredibilis  odoris 
foeditas ,  eo  etiam  major ,  quod  per  incuriam  et  fes* 

tiiiatioriem  perforato  intestino  aucta  interea  prolu- 
vies  fuerat,  quacum  teres  mediocris  lumbricus  pro- 
dierat. 

Hic  profecto  casus  quantae  sint  hujus  morbi 
fallaciae,  ostendit.  Quem  cum  Albertino  Valsal- 
vaeque  mirabundus  narraret  Morgagnus  ,  conti- 
nuo  uterque  confirmavit  non  absimilia  sibi  occur- 
risse ,  nec  semel.  Quo  tempore ,  sic  pergit  ille , 
cum  mihi  inculcaret  Albertinus,  vigilandum  et  ca- 
vendum  esse  in  doloribus  intestinorum  ;  se  enim 
post  leves  dolores,  aut  certe  cum  minime  magnis, 
nulla  manifesta  febre  ,  nulla  convulsione ,  nullo  vo~ 
mitu,  anirao  ac  corpore  satis  vigentibus,  de  impro- 
viso  vidisse  aegros  in  praeceps  ruere  et  cito  eripi 
ab  latente  inflammatione  et  sphacelo  nec  opinato 
intestinorum :  cum  haec,  inquam,  mihi  inculcaret, 
quaesivi  ex  perattento  illo  medico  observatore ,  qui- 
bus  igitur  e  signis  proximum  intelligere  periculum 
et  praenunciare  saltem  possemus.  Ille  vero  ex  pul- 
sn  inquit ,  abdomine ,  facie.  Pulsus  enim  debilis 
et  humilis  potius  et  qui,  si  bene  attendas,  sibi  sub- 
obscure  dissimilis  sit ;  abdomen  autem  tensum  et 
durum  et  cum  dolore  quodam ;  facies  denique  in- 
soliti  aliquid  ,  sed  in  aliis  aliud  ostendens ,  ut  in- 
terdum  oculos  quasi  exterrefactos ,  alias  livorem 
quendam  circum  labra,  animadverterim ;  haec  in- 
quit  fere  (nam  aliquando  linguam  etiam  adnotavi 
haud  bene  se  habentem  et  quandam  sitim)  mihi 
acckUt,  ut  in  ejusmodi  casibus  se  observanda  prae- 

buerint.     Sic  ille  ingenue ,  ut  solebat ,  quae  requir 
rebam ,  signa  ,  indicabat. 

PariterSwiETEMus:  saluberrimum,  inquit,  in  praxi 
medica  monitum  posuit  Simsojnus  ,  ne  decipiantur 
medici ,  credentes  ,  nullam  inflammationem  adesse  , 
si  febris  absit.  Cum  saepe  fixos  dolores  intestino- 
rum  et  ventriculi  inflammatio  producat,  licet  nul- 
la  febris  observetur,  pulsu  explorato.  Neque  do- 
lorem  talem  esse,  qualis  a  medicis  traditur,  Mon- 
gagjxus  addit,  immo  potius  ab  aegris  describi  quasi 
canes  morderent,  neque  assiduos  esse  vomitus  aut 
alvi  adstrictionem ,  immo  hanc  subinde  laxam  fuisse , 
sitim  quoque  in  plurimis  frustra  perquiri.  Qui- 
bus  omnibus  perlectis  inteliigitis ,  neque  a  Celeb. 
Broussais  solo ,  neque  Iiac  nostra  demum  aetate  de 
vulgaribus  aut  vulgo  propositis  intestinorum  in- 
fiammatorum  indiciis  dubitari  coepisse. 

Atque  sic  sponte  ad  eam  enteritidis  speciem  de- 
scribendam  accedimus  ,  quae  ut  internam  intesti- 
norum  tunicam  mucosam  offendit,  ita  minus  ma- 
nifestas  habere  notas  solet.  Haec  ea  est,  quam 
recentiores ,  potissimum  Galliae  medici  numerosis 
observationibus  illustrarunt  et  a  qua  omnium  pae- 
ne  febrium  originem  repetunt.  Quorum  etsi  laudem 
diiigentiam ,  quominus  tamen  credam  nostrorum 
demum  temporum  hoc  inventum  esse,  plura  sunt 
in  scriptis  medicorum  loca,  quae  vetant.  Audite 
quaeso,  Anno  1702  de  hac  febrium  caussa  praeci^ 
pientem  Baglivium  :  vulgus  medicoium   et  vulgus 

homiruim  eas  vocat   malignas   febres ,    quae  variisi 

gravissimisque    stipantur    symptomatibus  ruuntque 

in  deterius.   -Hoc  imaginarium  malignitatis  nomeii 

imperitia  medicorum  peperit ,  petulantia  vulgus  fo- 

vet.     Credit  enim  ignarum  vulgus  quoscunque  ra- 

pit   febris   perimitque   a  malignitate   illius    semper 

perire  :  credunt   id  plures  etiam  iri  medicis.     Non 

nego  dari  aliquando  febres  nonnullas  productas  ab 

humore    veluti  venenifero,  sed  tam  frequentes   es- 

se  ac  fere  innumerabiles ,  ut  vulgus  ac  medici  som? 

niant,  constanter  nego.     Quae  nobis  videntur  ma- 

liguae    a    viscerum    phlegmone    aut    erysipelatode 

fiunt,  id  est  a  caussa  evidente  et  manifesta :  unde 

ergo  ista  malignitas?   Legite  Spigjelium,  quem  citat 

Hoffmannus,  ventriculi  tunicam  interiorem  leviori 

eiysipelate   inflaminatam  in  semitertiana  febre  no- 

tantem  aliaque  cum  aliis  observantem  aliarum  par- 

tium,  omenti,  mesenterii,  caet.  inflammatarum  ves- 

tigia.     Consulite  inprimis  Fredericum  Hoffmajnnum, 

Opp.  Tom.  II.  Sect.  II.  Cap.  12.  de  inflammatoria 

febre   intestinali   disserentem   haecque    subjungen- 

tem :  qui  in  dextro  hypochondrio  sub  postis  spuriis 

urget  doloris  sensus ,  praeter  naturam  affectum  et 

injiammatum  esse    coli  principium ,    ubi  ileo    com- 

millltar ,  arguit ,  quod  etiam  Spigelius  in  defunc- 

tis  reperit  sphacelatum.    Perpendite  denique  prae- 

claram  Virorum  Celeberrimorum  Roederer  et  Wag- 

ler  de    Movbo  Macoso    Monographiam ,    quam  ita 

accuratam  esse,  animadvertit  Gendrinus,  vir  doc- 
tissimus  et  peritissimus  anatomes  pathologicae  cul- 
tor ,  ut  ei  ab  hac  parte  nihil  prorsus  deesse  videa- 
tur  eamque  habeat  descriptionis  subtilem  diligen- 
tiam ,  quae ,  hoc  quod  vivimus  tempore  ,  in  cada- 
verum  historiis  anatomicis  a  rei  peritis  lectoribus 
jure  merito  postulatur.  Quae  cum  ita  sint,  in  hac 
enteritidis  specie  deseribencla  horuin  virprum  vej- 
bis  utamur. 

>>  Uberior  quidem  in  cunctis  folliculis  muci  secre- 
tio  in  hoc  morbo  observatur,  quae  vero  in  cana- 
lem  alimentarem ,  debiliorem  videlicet ,  ex  variis 
caussis  et  inagis  irritabilem,  prae  reliquis,  congeri- 
tur.  Hinc  non  solum  ventriculi  et  intestinorum 
tenuium  imprimis  obvestit  magna  vis  muci  viscidi, 
spissi ,  tenacis ,  aegre  abstergendi ,  sed  sub  his  etiam 
conspiciuntur  folliculi  muco  stagnante  pleni ,  innu- 
meri ,  disseminati ,  in  totidem  capitula  elevati." 
Haec  inflammatio  folliculorum  intestinalium ,  quae 
interdum  tam  levis  est,  ut  magis  congestio  sit  vo- 
canda,  a  recentioribus,  nomine  improprio,  dothi- 
nienteritis  ( * )  ab  aliis  melius  enteritis  folliculosa 
dicitur  quumque  in  febribus  typhoideis,  sive  ner- 
vosis  constanter  fere ,  praesertim  in  ileo  intestino , 
in  vicjnia  coeci  inque  hoc  ipso  conspici  soleat,  ha- 


•  (  *  )  Cf.  quae  in  hanc  vocem  auimadvertit  Cl.  Kuhn  in  Edit. 
Lexic.  Med.  Stepii.  Blancab.di. 

rum  febrium  caussa  habetur,  aliis  neque  immeritQ 
liac  de  re  dubitantibus,  tum  quod  non  semper, 
tum  quod  non  in  ratione  febris ,  tum  denique , 
quod  etiam  sine  eadem,  aut  ipsi  denique  febri 
superstes  iste  foliiculorum  intestinalium  morbus 
aniinadvertitur. 

Etenim  sanioris  logices  praeceptis  minime  con- 
sentaneum  est ,  talem  existimare  morbi  caussam , 
quae  morbo  praesente  abesse,  morbo  ablato  super- 
esse  possit,  neque  si  adsit,  morbi  ipsius  magnitu- 
dini  congruat :  ita  ut  meliori  forsitan  jure  compa- 
rari  poss.it  hic  morbus  folliculosus  ,  cum  eutis 
effiorescentiis  in  fcbribus  conspicuis.  quidem ,  nec 
tamen  febres  concilantibus.  Verum  de  hisce  ple- 
nius  disserendi  tum  erit  locus ,  ubi  ad  febres  ex- 
plicandas  erit  perventum.  Id  tantum  hoc  loco  in- 
dicasse  sufficiat ,  non  defuisse  in  hisce  casibus  ad- 
paratus  gastrici  laesi  notas  :  anorexiam  ,  dyspep- 
siam  et  praesertim  aivum  liquidam ,  quibus  febres 
nervosae  cum  hac  complicatione  ab  aliis  sine  ea- 
dem  discerneremus ,  nec  defuisse  etiam  aliorum 
viscerum  tum  cordis,  tum  lienis  praecipue  laesio- 
nes ,  ut  credideris  a  sanguine  vitiato  sive  ex  mias- 
mate,  sive  ex  contagio,  sive  ex  quovis  principio 
heterogeneo  suscepto,  tam  febres,  quam  viscerum 
laesiones ,  tanquam  ex  communi  quodam  fonte , 
esse  repetendas  eamque  conjecturam  historiis  ae- 
gTotantium    ab    auctoribus    ipsis   scripto    consigna- 

tis  riteqne   explicatis  censueris  conlirmatam  ( *  ). 

Tnflammatio  mucosae  intestinalis  si  acuta  sit,  cum 
dolore  esse  et  febre  consuevit ,  quibus  accedunt 
sjmptomata  dyspepsiae,  raro  tamen  vomitus,  cre- 
bro  contra  diarrhoea ,  quae  communis  adeo,  ut  fere 
symptoma  pathognomonicum  dixerim ,  quamvis  ipsa 
varia  sit  nunc  gravis,  nunc  levior,  faeculenta  in- 
terdum ,  aut  aquosa ,  saepius  vero  mucosa ,  sub- 
cruenta ,  purulenta ,  alia ,  ubi  alia  morbi  sedes ,  qui 
cum  coli  inferiora  et  rectum  occupat ,  ea  sub 
specie  cernitur ,  quae  dysenteria  dicitur ,  cujus 
symptomata  sunt  alvus  parca,  cruenta,  frequens  , 
cum  dolore  et  tenesmo.  Utramque  post  Pinellium 
pluribus  aegrotantium  historiis  illustrarunt  auctor 
francicus  Broussais  et  Anglicus  Abercrombie. 
Biarrhoeae  et  dysenteriae  antiquiorum  rei  medicae 
scriptorum  ut  plurimum  sunt  morbi  complicati ,  epi- 
demici,  catarrhales,  gastrici  intestinorum,  a  mias- 
mate  saepius  originem  ducentes,  cumque  variis  fe- 
brium  generibus  conjuncti,  quibus  tamen  vel  vera, 
vel  spuria  subest  canalis  cibarii  phlogosis  atque 
non  eadem  semper  tum  sanguinis  crasis,  tum  va- 
sorum  nervorumque  conditio. 

Ad  hanc  speciem  illustrandam  unam   alteramve 


(  *  )  Haec  scripseram,  quum  legens  Obss.  Med.  Angli  Aber- 
crombie  eadem  ab  hoc  viro  disputata  iisdemque  rationibus 
iinpugnatam  viueo  hanc  sententiam ,  id  quod  sana  ratio  quem- 
vis  docere  potuit. 


138  DE      E  N  T  E  R  I  T  I  D  E. 

ex  his  auctoribus  afferara  aegrotantis  historiam* 
Miles  juvenis,  eorpore  satis  robusto ,  temperie  san- 
guinea,  patitur  dysenteriam,  quam  designant  alvus 
cruenta  cum  tenesmo  perpetuo  et  cui  se  junxerat 
febris  acuta,  cum  anorexia.  Curatione  emolliente 
diaetetiea  cum  convalescere  videretur ;  errores  iu 
victu  exacerbationes  et  recrudescentiam  gravem 
symptomatum  ipsamque  tandem  mortem  attule^. 
runt  cum  signis  hydropis  cutanei  et  abdominalis. 
In  cadavere  serum  sub  cute  et  serosis  ,  quarum 
textus  integer.  Glandulae  meseraicae ,  in  vicinia 
coeei  potissiraum  ,  durae  ,  tuberculosae.  Coecura 
ipsum  omneque  crassum  inflammatura ,  fungosura , 
uleeratuni ,  ad  rectum  accedendo  gangraenosum. 
Huic  Broussaissii  (1.  1.  II.  Ofcs.  XII.)  observatioui 
alteram  subjungam  Joankis  Abercrombie  ,  in  quo 
non  crassura,  sed  ileum  fuit  inflammatum  et  ulce- 
ratum,  facta  ulceris  perforatione  indeque  provo^- 
cata  peritonaei  phlogosj.  Mulier  annos  nata  38, 
postquam  ante  septimauam  aegrotaverat  ex  febre? 
anorexia,  frequenti  diarrhoea  gravique  abdominis 
dolore  ,  die  19  Junii  A.  1819. ,  atroci  corripitur 
dolore  ventris  primo  inferioris,  tum  universi,  qui 
dolor  continuavit  die  sequenti,  incrudescens  tactu 
et  inspiratione ;  accessit  vomitus  :  pulsus  130  ic- 
tuum.  Sanguinem  detrahere  conantur.  Nec  tamen 
nisi  parca  ejus  copia  effluxit,  brevique  post  decre- 
verunt  pulsus  et  calor  corporis  cum  quadam  alvi 
dejectione.     Die  21 ,  quo  primura  ipsam  iirvisebat 

auctor,  dolor  semper  gravis  tenebat:  urgebat  vo-* 
mitus,  singultus  ,  non  exonerata  erat  alvus:  arte^ 
riarum  erat  pulsus  140.  Moritur  post  meridiem. 
Corpus  mortuae  obtulit  vestigia  inflammationis , 
exsudationem  seil.  multam  et  gangraenam  ad  infe- 
riorem  locum  intestini  tenuis.  Hujus  mucosa  in-? 
flammata,  ulcerata,  variis  locis.  Ad  inferiorem  ilei 
partem  ulcus  reliquis  majus  ,  in  cujus  centro  par- 
vum  foramen  ih  ventris  cavum  hians ,  ad  cujus 
faciem  externam  hoc  loco  cernebatur  color  profun- 
dus,  obscurior,  Uvidus. 

Quae  nomine  pustularum  in  membranis  villosis, 
mucosis  descripta  sunt  exanthemata,  folliculorum 
inflammatio  sunt.  In  villosis  una  cum  folliculis  vil- 
los  quoque  inflammari,  Gendrinus  auctor  est.  Ad 
cryptas  sive  folliculos  pariter  pertinent  aphthae , 
quae  efflorescentiae  non  tantum  in  villosis,  sedetiam 
in  mucosa  pulmonali  interdum  inveniuntur.  Hujus 
exanthematis«mucosi  egregia  exstat  descriptio medici 
Batavi  Ketelaer  ,  quam  in  Commentariis  ad  magni 
Boerhaavii  Aphorismos  secutus  est  ejus  discipulus 
Swietenius.  Locus  perdignus  est,  quem  legatis.  In- 
ter  recentiores  eas  interpretati  sunt  Billard  ,  Cru- 
veilhier  ,  Andral  et  complures  alii  in  scriptis  ad 
anatomen  practicam  pertinentibus.  Crebro  adparent 
inmorbis  tum  gastricis,  tum  catarrhalibus ,  ubilaesa 
cutis  functio  est,  magnamque  habent  cum  exanthe- 
mate  miliari  affinitatem.  Sunt  parva ,  rotunda ,  su- 
perHciaria  uiciiscula  os ,  fauces  ,  oesophagum ,  in- 

testina  occupantia ,  iterum  et  repetitis  vicibus  repul- 
lulantia  interdum  quorumque.  sedes  est  in  folliculis 
mucosis  phlegmasia  affectis.  Verum  operae  pretium 
est ,  praecipua  historiae  aphtharum  loca  coliigere. 

In  locis  humidis,  depressis  ,  autumno  calido,  hu». 
mido  potissimum  visuntur.  Ahest  interdum  omnis 
febris:  ut  plurimum  tamen  praecedunt  febres  prae- 
cipue  illae ,  quae  cum  diarrhoea ,  aut  dysenteria 
incipiunt,  sudoribus  raris  et  parcis. 

Erupturas  praesagiunt  nausea  ,  vomitus  ,  anore- 
xia,  anxietas  ingens  circa  praecordia,  virium  lan- 
guor,  stupor ,  hebetudo ,  somnolentia,  singultus. 

Post  eruptionem ,  ubi  pacantur  symptomata ,  ces- 
sat  aut  multum  remittit  febi  is ,  ipsaeque  aphthae 
adparent  discretae  ,  sparsae,  albae  ,  superficiariae , 
citoque  decidunt  (epithelium  enim  frustulatim  sol- 
vi  et  secerni  et  separari  solet)  et  loca,  in  quibus 
haeserint,  pura  ,  rubra ,  humida  cernuntur,  spes 
est,  non  renasci.  Sin  vero  sicca  haec  loca  et  gla- 
hra,  novae  exspectandae  sunt,  aut  viribus  integris 
expellendae ,  aut  fractis  viribus  aegrum  oppressu- 
rae.  Fit  ista  separatio  et  recrudescentia  repetitis 
vicibus ,  interdum  aut  sexies ,  aut  septies ,  imo 
saepius.  Quodsi  multo  tempore  interposito  fiat, 
sciendum  est,  crisin  fuisse  imperfectam,  morbum- 
que  fore  diuturnum  et   dubium. 

Quis  non  perspicit  aphtharum  et  inflammationis 
folliculosae  analogiam ,  quam  recentiorum  firmavit 
industria ,  nec  tamen .  quod  novimus  ,  ad  interpre- 

tandam  enteritidem  folliculosam  adhibuisse  videtur. 
Aphthae  si  nihil  aliud  sint,  nisi  folliculi,  sive  cryptae 
mucosae  inflammatae  et  ulceratae  ,  quae  inflammatio 
ab  alio  morbo  :  catarrhali,  gastrico ,  miasmatico ,  epi- 
demico,  aut  contagioso  interdum  .provocatur,  cur 
exanthenia  illud  internum  aliam  habere  originem, 
aut  naturam  crederemus.  Cur ,  ubi  ventriculum  , 
aut  oesopliagum  occupent  aphthae ,  ipsas  febris 
caussam  non  dicimus,  cum  ileum  teneat  aut  coecum 
hanc  morbi  caussam ,  febrim  vero  symptoma  ha- 
bemus.  An  credamus,  omnem  morbi  naturam  mu- 
tatam  esse,  quam  primum  mutaverit  locum  et  versus 
ileum  migraverit?  Poterit  forsitan  accuratior  mor- 
bi  aphthosi  contemplatio  multa  enteritidis  follicu- 
losae  problemata  illustrare ,  sive  aetiologiam  ipsius ,- 
seu  therapeiam  spectemus;  qua  de  re  in  explican- 
dis  febribus  plenius  dicendi  erit  et  locus  et  tem- 
pus.    Nunc  ad  enteritidem  revertamur. 

Praeter  folliculorum  phlogosin ,  alia  est  cum  hae 
conjuncta  varietas ,  quae  pseudomembranosa  dicitmy 
quorsum  pertinet  illa  infantum  neonatorum,  quam 
ab  aphthosa  distinxit  Billard  ,  licet  cum  ea  con^ 
fundatur  ut  plurimum,  quaeque  Gallis  dicitur  Mu~ 
guet ,  ei  similis,  quae  ex  laryngitide  et  tracheltide 
infantum  nascitur.  Non  latuit  haec  analogia  Mor- 
gagnum,  quemadmodum  haec  ejus  verba  indicant : 
ut  enim  aliquando  in  utero  et  intestinis  ex  visci- 
dis  corpusculis  in  unum  compactis  fiunt  polypo- 
sae  concretioncs,  cur  non  etiam  in  aspera  arteria? 

Ecce  casum  ejusmodi  (Gendrin  Tom.  II.  1. 1.  Obs.  94) 
Mulier26.  anttorum,  praegnans,  febre  intermitten- 
te  corripitur;  deinde  partum  ettixa  est  feliciter. 
Verum  deeimo  a  pattu  die  dysenteriam  patitur 
leviorem  prirao,  dein  post  alteros  dies  decem  in- 
gravescentem ,  ita  ut  ex  ea  defuncta  sit  die  tri- 
cesimo  quarto.  Colon  et  pars  fecti  pseudomem- 
Lrana  tecta ,  sub  qua  rubebat  villosa  leviterque 
tumebat.  Hic  illic  maeulae  violaceae  a  sanguine 
villosam  imbuente.  Pseudomembrana  alibi  forti- 
ter  adhaerens ,  aiibi  molliter  fereque  sejuncta , 
aKbi  interposito  muco  puriformi  secreta,  alibi  te- 
nuissima ,  ut  transluceret  membrana  supposita. 
Alios  casus  legere  poteritis  in  praeclaris  Epistolis 
Morgagni  j  praecipue  in  Ep.  31. 

Et  mihi  obtigit ,  sunt  verba  Morgagni  ,  calen- 
dis  Juniis  A.  1729,  ut  ob  consimilem  casum  enixe 
rogarer ,  ut  Hebraeum  Mercatorem  Jacobum  del 
"Vecchio  consilio  juvarem  raeo.  Huic  in  febris 
malignae  declinatione  dolor  ad  rectum  intestinum 
nlolestissimus  obortus  erat ,  cum  ponderis  et  im- 
pedimenti  sensu  :  et  denique  cum  sanguine  exire 
nuper  ex  ano  inceperat ,  quam  inde  pendentem 
eonspexi,  Crassa  qttaedam,  ut  videbatur,  membra- 
na,  ad  sex  digitos  transversos  longa,  pollice  la- 
tior ,  colore  ex  cinereo  livida,  ut  gangraena  ten- 
tatae  membranae  solent :  ncque  excidebat  tamen , 
qUippe  intra  intestinum  continuata  eique  annexa, 
quantum  animadvertcre  chirurgus  poterat,  lenissiT 

me  exploraiis ;  nam  etsi  ab  ejus  exitu  dolor  factus 
erat  mitior  ,  sanguis  tarcen  subinde  prodibat,  fe- 
bris  autem  ea  hora  major  erat,  quam  mane  fue- 
rat.  Itaque  iis ,  quae  visa  sunt  convenire ,  cum 
seniore  aegri  medico  tunc  constitutis ,  discessi* 
Hic  autem  insecutis  diebiis  certiorem  me  feeit , 
excidisse  membranam  per  sphincteris  potius  con- 
strictionem,  ut  videbatur ,  abruptarri,  quam  inte-* 
gram:  sanguinem  iterum  et  pravum  ichorem  exiis- 
se  ;  singultum ,  qui  omnes  perterreret ,  accessisse : 
sibi  tamen  aliquam  propterea  spem  superesse ,  quod 
meminisset  aegripatrem,  cui  jam  grandaevo,  simi- 
lis ,  sed  brevior  membrana  e.podice  excederat,  se 
medente  evasisse,  cum  hoc  quidem,  ut  recrementa 
eontinere  postea  non  potuerit:  hunc  autem  filium, 
etsi  in  parente  neque  maligna  febris  praecesserat , 
neque  singultus  aecesserat,  annura  tamen  vix  age- 
re  quadragesimum  quintum.  Nec  spes  fefellit  pro- 
babilem  illum  medicum ,  cognomento  Marina,  quo- 
cum  iterum  statutis  iis ,  quae  ,  ut  res  tune  se  ha- 
bebant ,  ad  prlora  addi  possent ,  factum  est ,  ut  pure 
dejecio,  nec  paiieo ,  aegrum  extra  lectum  viderim, 
pridie  nonas  Julias,  jam  vires  et  corporis  habitum 
eoloremque  manifesto  reparantem,  nec  faeces  mo- 
do,  sed  et  ea,  quae  injiciebantur,  retinentem.  Do- 
lor  quidem  aliquis  tum  erat ,  sed  is  plane  levior , 
neque  in  ea  ipsa  sede  amplius ,  in  qua  antea  fuerat 
molestissimus.  Itaque  hic  etiam,  ut  aeger  Tulpii 
atque  alii,  quos  brevitatis  gratia  sciens  praetereo, 

sanatus  est,  atque  adeo  sanus  adhuc  vivebat,  cunl 
hanc  historiam  e  scripto  dictarem,  sub  finera  A. 
1747."  Haec  Morgagjmus  ;  qui  quoniam  Tulpium  nos- 
trum  citat,  hujus  etiam  casum  proferairi. 

Helmerus  Christianus  excruciatus  impense  ab 
acribus  intestinorum  torminibus  dysentericis ,  sensit 
ex  fervida  illa  bile  adeo  exulcerari  sibi  intestina ,  ut 
intra  octidui  cturicuium  excreverit  infra  integram 
illam  tunicam,  quae  intestinum  rectum  intus  ob^ 
velat.  Propellebatur  autem  illa  non  confestim  in 
pelvim ,  sed  adhaerescens  firmiter  podici ,  nequiit 
incle  convenienter  separari  ante  exactum  biduum. 
Quod  insolitum  pendulae  tunicae  spectaculum  per- 
terruit  usque  adeo  familiares ,  ut  vererentur ,  ne 
utique  prociderent  et  reliqua  intestina.  Sed  re 
accuratius  perpensa,  ereximus  perperam  prostratos 
et  convocatis  in  auxilium  ob  .affectus  magnitudi- 
nem  pluribus  medicis ,  decrevimus  communi  consi- 
lio ,  primum  auferre  abrasarn  intestini  tunicam , 
deinde  praeter  quotidianam  aquae  multae  infusio- 
nem  lacera  intestina  frequenter  abluere  clystere 
sequente ,  cujus  ope  etiam  ex  toto  tandem  conva- 
luit:  ^o  Kbar.  veronic.  agrimon.  centaur.  min.  scor- 
dii  singular.  manip.  med.  mercurial.  parietar.  sin- 
gular.  pugillum.  Decoquantur  ex  aqua  plantaginis 
et  vino  rubro  et  adm.  dein  colat.  unc.  vi.  succi 
apii  palustr.  mellis  mercurial.  singul.  unciam.  myr- 
rhae ,  aloes  pulver.  singul.  drachmam  m.  f.  Clyst. 
Has    veras    fuisse   intestini    tunicas ,    quae    Tulph 

■erat   et  veterum    opioio  ,    negat    et   recte  quidem 

MoRGAGNUS    (*). 

Transit  Enteritis  iri  mortem,  alios  morbos,  sa- 
nitatem.  Quando  peracutus  est  morbi  decursus, 
tribus ,  aut  ut  plurimum  septem  diebus  definitur. 
Subitanea  interdum  fit  rerum  mutatio,  atque  pro- 
stratis  aegri  viribus  ,  convulsionibus  apoplecticis 
obortis  cordisque  deliquiis  derepente  moritur :  quod 
mortis  genus  a  nervorum  paralysi  iis ,  quorum  acu- 
tior  sensus  est,  imminere  normulli  perhibent.  Ita 
Aretaeus,  multos  vi  torminum  perire  docet,  quibus 
ita  viventibus  ipsamque  mortem  expetentibus  mori 
beatum  est.  Aliorum,  gangraena  facta,  deletur  vita. 
Iliud ,  quod  cito  interdum  et  inopinato  contingit , 
factum  denot.ant:  doloris  prompta  et  absque  caus- 
sa  cessatio,  facies  cadaverosa,  extrema  frigida,  li- 
vida,  sudores  topici ,  pulsus  miserabilis,  intermit- 
tens,  mens  serena,  aut  delirans  leviter:  subinde 
aphonia,  singultus,  quae  brevi  mors  sequitur,  ni- 
si,  quod  raro  fit,  pars  intestini  strangulata  et  spha- 
celata  per  anum  secedat ,  aut  extus  facto  abscessu , 
anus  alter  vicarius  creetur.  Hujus  spontaneae  sa- 
nationis  rationem  in  herniis,  more  suo,  explicuit 
Ant.  Scarpa,  praeclarus  naturae  interpres. 

Hunc  exitum  rarum  esse ,  contendit  medicus  ex- 


(  *  )    In   ileo    aut  hernla    incarcerata  intestini  partera    fuisse 
expulsam  onservationibus  probatur.     Cf.  Yoigtel  ffandb.  der 


Pat/t.  Anat  II.  B.    s.  533  u.  folgg. 

pericntissimus  Baillie  cnvendumque  essc  monet , 
ne  gangraenosa  habeantur  intestina,  quae  sanguine 
obruta  et  repletissirna,  aut  facta  ejusdem  ecchymo- 
si ,  obscure  colorata  sunt  et  characteres  anatomicos 
recenset,  quibus  gangraena  vera  discernitur.  Con- 
trariam  opinionem  tuetur  tamen  peritissimus  ha- 
rum  rerum  judex  Gendrinus  1.  1.  Tom.  T.  pag.  715. 
eique  suffragatur  experientia  (*).  Escharae  et  cir- 
cum  eas  partes  liquescentes  et  tetricum  odorem 
spargentes  et  lividae  ,  en  gangraenae  in  cadavere 
indicia  maximc  ccrta !  Denique  tenendum  est ,  in- 
flammationes  impuras ,  erysipelaceas  universe  cre- 
briores  longe  intestina  invadere,  quam  puras,  iis- 
que  hunc  exitum  per  gangraenam  esse  peculiarem 
et  prompte  et  inopinato  evenientem.  Id  cum  usus 
docuit,  intelligitis ,  cur  medici  seniores  et  pruden- 
tiores,  ut  ab  hac  aetate  rerumque  usu  exspecta- 
veritis ,  cur  hi  tam  cauti  sint  in  praedictionibus 
eorum  dolorum,  quos  colicos  adpellare  solemus. 

Alter  transitus,  quem  memoravimus,  suppuratio 
est,  in  quo  doloris  sine  crisi  remissio,  reliquis  ab- 
dominis  aegri  signis  subsistentibus ,  febris  mitior, 
horripilatio  atquc  pressionis  cujusdam  sensatio. 

Hic  exitus  praecipue  in  crasso  exspectandus ,  aut 
ilei  fine.     Fontes  purulentos  satis  magnos   reper- 


(  *  )    Cum   hisce    conferatis  ,    quae     supra    circa  senteutiam 
Abercbomjjii  nimis  generalcm  animadvertimus. 

tos  csse  inter  parietcs  intesiinoruni  aut  in  mesen- 
terio  vicino  eosque  ut  plurimum  in  canalem  ciba- 
riumpatere,  animadvertit  Gendriots.  Ulcera  autem 
fieri  tribus  modis  :  ex  plilegmasia  acuta ,  in  ipsa 
tunica  villosa ,  muco  puriformi  tecta ,  vix  profun- 
da :  ex  enteritide  folliculosa ,  facto  abscessu  parvo , 
haec  profundiora;  denique  majori  plaga  ulcerata 
(pag.  693.)  qua  plures  et  cryptae  et  vilii  conti- 
nentur  ab  iisque  metuendam  esse  intestini  per- 
forationem,  eodem  auctore  docemur. 

Ulcerum  intestinalium  et  perforationum  histo-» 
rias  plures  apud  auctores  recentiores  Cruveilhie- 
rium,  Andrallium,  Abercrombium  ,  Albersium  no- 
tatas  reperietis ,  quae  quoniam  ad  enieritides  chro- 
nicas  non  minus,  quam  ad.acutas  pertinent,  agite, 
has  etiam  investigemus.  Notandum  tauien,  ulce- 
ribus  factis,  vel  vas  quoddam  majus  exulcerari  , 
unde  haemorrhagia  intestinalis ,  brevi  lethalis  ,  vel 
pus  evacuari  per  intestina  factaque  diarrhoea  pu- 
rulenta ,  ex  phthisi  abdominali  perire  aegrum ,  vel 
per  alias  vias  egredi,  per  renes,  ventriculum,  ve- 
sicam :  haec  diarrhoea  urinalis ;  vel  effundi  in  ab- 
dominis  cavum :  hic  ascites  purulentus ;  vel  extus 
ejici  per  fistulam  stercoraceam,  aut  ad  umbilicum, 
aut  ad  inguina. 

Est  inflammatio  quaedam  intestinorum  lenta , 
chronica,  quae  difnculter  admodum  dignoscitur , 
in  quam  aliquando  acuta  enteritis  transit  cujus- 
que  indicia  sunt:    dolor   obscurus  in  quadam    ab- 

dorninis  parte  ,  fixus  ,  aut  attactu  ,.  tussi  ,  risn, 
sternutatione  aliave  corporis  Commotione  sese  ma- 
nifestans,  molestns  quidam  ventris  sensus,  sub  di- 
gestionis  opere  auctus,  cum  alvo  sive  dura,  seu 
•nirais  fluxa,  ventre  duro  ,  tumido ,  aut  retracto, 
•ariubus  quandoque  frigidis,  pulsu  parvo,  debili, 
febricula  vespertina,  genis  rubentibus,  urinae  ex- 
cernendae  difficultas ,  nausea  ,  interdum  vomitus. 
Haec  symptomata  per  annos  integros  afflixisse  ae- 
grotantes,  observatum  est. 

Aliquando  obscura  sunt  adeo  ,  ut  ex  intestinis 
laborare  quidem  aegros  cognoscamus,  verum,  quo 
tandem  morbo ,  quam  gravi ,  neque  ex  sympathi- 
cis ,  neque  ex  idiopathicis  laesionibus ,  nisi  divina- 
tione  quadam,  assequi  liceat.  Inflammatis  tenui- 
bus  ,  post  Pinellium.  alvum  strictam  esse  ,  quae  laxa 
est  inflammatis  crassis,  ailimadvertit  Broussaissius  , 
illamque,  tenuium  scilicet  phlogosin,  saepius  in- 
dolentem  esse ,  quam  dolorosam ,  subjunxit. 

Prima  observatio  Broussaissiana  hujus  loci ,  in- 
ftammationum  abdominalium  ordine  10a  (pag.  517 
sqq. )  est  militis  tympanistae ,  cui  ex  tertiana  febre 
duos  menses  laboranti ,  ad  quam  nullo  remedio  usus 
est ,  alvus  fluere  coepit.  Quarto  fere  .valetudinis 
mense ,  quo  in  nosocomium  Udinense  receptus  est , 
marasmo  ,  alvo  quinquies  aut  sexies  quotidie  exo- 
nerata  ,  nulla  febre ,  sed  doloribus  colicis  magna- 
que  aegritudine  afllictus  primae  oflficinae  valetudi- 
nem  manifestavit,  ad  quam  curandam  usus  est  fa- 

rinaceis  gummosis ,  tum  alimentis ,  tum  medica- 
mentis,  eo  quidem  eventu,  ut  brevi  et  bis  tan- 
tum,  aut  ter  alvum  deponeret  et  ab  omni  dolo- 
re  esset  liber  ac  cute  explicatiore  et  coloratiore 
vultu  convalescentem  medicus  crederet ;  unde 
auctus  victus  ,  nec  ita  diu  post  recrudescens  et 
fluxus  et  doior  novaque  macies  et  imbecillitas. 
Ad  pristinum  medicinae  et  cibi  genus  factus  est 
recursus ;  sed  frustra :  lentum  virium  decremen- 
tum  fit,  die  ab  ingressu  in  nosocomium  quadrage- 
simo  secundo  vomere  alimenta  coepit  et  anxius  esse 
et  accelerari  pulsus  et  incalescere  cutis  ,  indicio 
phlogosin  invasisse  stomachum.  Datae  sunt  potio- 
nes  acidulae  et  oleosae  (?)  brevi  cessavit  febris  , 
sed  ad  eum  marasmi  gradum  perductus  est,  ut  sce- 
letum  dixeris.  Cutis  petechiis  et  vibicibus  tincta 
idemque  color  albi  oculorum:  aeger  ex  hilari,  qui 
fuerat ,  tristis ,  taciturnus  factus  est ,  biduo  ante 
mortem  deliravit,  vigente  adpetitu,  quem  explere 
perrexit;  vivere  desiit  tandem,  ut  senex  decrepitus» 

Cadaveris  summe  emaciati ,  atrophici  intestina 
adeo  erant  contracta,  ut  ubivis  ferme  mutuus  es- 
set  mucosae  contactus.  Ventriculi  membrana  ru- 
bra ,  crassa  ad  pylorum  humore  griseo  oblinita  : 
caeterum  intestinorum  mucosa  usque  ad  anum  sic- 
ca,  rubra,  coloris  ligni  campechiani,  ut  intestino- 
rum  cavea   contineretur  fere  nihil. 

ln  observationc    altera   non    alia  observabantur 

symptomata ,  praeterquam  quod  oculi  dextri  ( *  ) 
visurn  periisse  querebatur  aeger ,  licet  ab  altero  riihil 
differret;  pulsus  frequens,  ceier,  cute  non  calida, 
appetitus  bonus,  nullus  dolor,  alvus  paullo  et  fre- 
quentior  et  liquidior ,  quae  postea  primum  dysente- 
rica  graviterque  diarrhoeica  facta  est :  apositia,  nau- 
sea,  sensus  plenitudinis ,  decrescentibus  pulsu ,  ca-* 
lore,  viribus,  debilis,  hydropicus  defecit,  d.  morbi 
55°.  Mucosa  ventriculi ,  tenuium  inflammata ,  coli 
nigra  ,  sphacelata ,  uicerata ,  a  caeco  ad  finem. 

In  tertia  inflammatio  erat  ex  acuta  chronica  fac- 
ta ,  propter  pravum  vitae  regimen.  In  quarta  alvo 
dysenterica ,  cum  epistaxi  et  pulmormm  phlogosi  ; 
crassa  inflammata,  sphacelata. 

Morgagkus  Ep.  31.  de  alvi  projivviis  cruentis 
et  incruentis ,  diarrhoeam  commemorat  ex  inilam^ 
matione  et  ulceratione  mucosae  intestinalis.  Ado- 
lescens ,  cui  toto  vitae  spatio  vel  cum  egregie  va^ 
leret ,  lubrica  alvus  fuerat ,  ad  vigesimum  ac- 
cedebat  annum ,  cum  in  tormina  et  crebras  san^ 
guinis  dejectiones ,  i.  e.  in  dysenteriam  inGidit. 
Haec  post  12  aut  15  dies  in  flavam  diarrhoeam, 
sine  torminibus  mutata  est :  quae  cum  remedio-^ 
rum  ope  nonnihil  remissa  videretur ,  febris  ter- 
tiana  simplex  accessit,  quae  intra  mensem  finieba- 
tur.     Dejectione   persistente,    improviso  acuta   fe-? 


(  *  )  Serum  in   yentriculo  cerebri  jiinistro  laterali  fuitf 

bre  correptus  est,  quae  manifestas  accessiones  ha- 
bebat.  Pulsus  erant  frequentes  ,  celeres ,  molles , 
parvi ,  debiles.  His  se  addidit  mentis  stupor,  non 
levis  surditas,  peculiaris  quaedam  intumescentia 
anterioris  sinistrae  partis  thoracis.  I.ta  obiit,  circa 
diem  ab  acuti  morbi  initio  14im,  quo  morbi  tem- 
pore,  qualia  essent ,  quae  dejiceret,  assidentes  non 
adnotarunt. 

Venter  etsi  nullo  modo   tumere   videbatur ,  ta- 
men  multum  continebat  saniosi  ichoris ,  qui  ex  in- 
testinis    prodibat ,    pluribus  in   locis   ad  quendam 
tractum  perforatis.     Is  tractus  ilei  finem  et  proxi- 
mum  insuper    colon,  ad  duarum  palmarum  longi- 
tudinem  comprehendebat.     Erant  ibi  haec  intesti- 
na  erosa ,  exulcerata  et  facie  interiore  etiam   gan- 
graena  afFecta,  ut  facilius  perforari  potuisse  intel- 
ligeres.     Prope   hunc  tractum  nonnullae   mesente- 
rii    glandulae     excreverant    in    tumorem ,    in   quo 
ichor  non    absimilis    ejus ,    qui  in    ventris   cavum 
eruperat:  ipsa  autem  tumoris  substantia  mollis  ac 
flaccida  erat  et  ad  corruptionem  inclinare  videba- 
tur.      Lien  triplo    major,    quam    secundum   natu- 
ram.     Thoracis  cutis  et  musculi,  qua  intumescen- 
tia  erat ,  cum  secarentur ,  multum  seri  emittebant. 
Caeterum  pulmones  sani.      Intra   pericardium  se- 
rum  aquae   simile ,    in  qua    caro    recens   lota  est. 
Cor   si   tangeres ,    molle    adeo    et    laxum   invenie- 
bas ,  ut  non  musculosum  ,  sed  membraneum  vide- 
retur.     In  ejus    ventriculis    sanguis    fluidus   atque 


152  D  E      E  N  T  E  R  I  T  I  D  E. 

ita  spumosus ,  ut  agitatum  tonsorum  lixivium  re- 
lerret.  Sed  et  omnes  venae  tantam  concludebant 
aeris  copiam ,  ut  tametsi  paucum  sanguinem  con- 
tinerent,  valde  tamen  essent  turgidae.  Intra  cra- 
nium  paululum  seri  inventum  est:  cerebrum  ipsum 
nullum    usquam  laesionis  ostendit  indicium. 

Ulcerum  initia  in  plexibus  glandularum  Peye- 
rianis  tum  Brujvkerds,  tum  ipse  Peyerus  recte 
posuit.  Intestinorum  ulceratorum  exempla  plu- 
rima  profert  Abercrombius.  In  aliis  ulcera  par- 
va ,  numerosa ,  in  aliis  unica  at  magna  ulceratio ; 
membrana  in  aliis  durior  et  crassior,  cartilaginea, 
in  aliis  tincta  pafvis  maculis  nigris,  et  quemadmo- 
dum  symptomata  in  plerisque  ejusmodi  erant,  quae 
abdominis  aegritudinem  indicabant  subphlogisti- 
cam  :  diarrhoea ,  anorexia ,  dyspepsia ,  macies ,  fe- 
bris  hectica ,  caet. ,  nonnunquam  tamen  adeo  erant 
obscura  ,  ut  inopinato  ex  haemorrhagia  intestina- 
li ,  aut  inflammatione  peritonaei  aegrotantes  tol- 
lerentur  e  medio ,  tunc  inprimis  ubi  aut  duo,  aut 
unum  tantummodo ,  nec  magnum  ulcus  ,  sive  vas 
quoddam  sanguiferum  ei  oserit ,  seu  perloraverit  in- 
testinum.  Tunc  vel  leviorem  febrim,  aut  non  gra- 
vem  valetudinem  haemorrhagiae  sequebantur  ex 
alvo  repetitae  animique  deiiquia ,  vel  abdominis 
tensio,  dolor,  tympanites,  dyspnoea,  virium  lapsus 
et  mors  cita. 

Vix  opus  est,  utmoneam,  ejusmodi  infortunia 
neque  medico,  neque  arti  esse   imputanda.     Nam 

quae  pustula  levis  in  cute  morbi  nomine  vix  digna 
est ,    interanea  ubi  occupet ,  propter  solam  sedem 
in  morbum  gravem,  lethalem  evadere  poterit.    Sed' 
forsitan  ex  me  quaerent  nonnulli,  utrum  nonpos- 
sit  interdum  praevideri  a  medico  prudenti  ac  fa- 
miliari  ejusmodi  casus.  Respondeo ,  posse  quidem, 
potissimum  si  vitae  regimen,    aegri   valetudinem, 
morbos  praegressos  spectemus.     Vitae  regimen  aut 
lautum,  aut  pravum,  multumque  varium,  aegri  va- 
letudo   iniirma  ,  mutabilis ,   praesertim   imbecillio- 
re  stomacho,  alvo  aut  stricta  aut  laxa,  vultu  pal- 
lidiore  sibique  dissimili,  cute  crebro  exanthemate 
foeda,  neque  sano  nitore  splendente,  ventris  aut 
aegritudo ,    aut   dolor ,    aut    teneritudo   quaedam ; 
niorbi  praecedentes   gastrici ,    crebri ,    aut  longio- 
res,  habitus   aut,  scrofulosus,    aut  phthisicus,    ac 
crebra  denique    tussis    gastrica ,    horum    igitur   si 
aut   aliqua ,    aut  plura  observetis ,    scire    oportet, 
iriagnam  esse   ad    ventris    affectiones    tum   acutas 
manifestas ,    tum    chronicas    occultas    easque   fere 
phlogisticas  opportunitatem ;  quam  nisi  tollere,  at 
mitigare  saltem ,  aut  emendare  cauto  prudentique 
victus  vitaeque  regimine  licebit. 

Plures  aliae  leguntur  observationes  complicatio- 
num  phlogoseos  intestinorum ,  cum  aliis  morbis 
acutis  febrilibus ,  in  quibus  alvus  liquida ,  sae- 
pius  dysenterica ,  dolores  jam  leves ,  jam  graves 
colici,  cum  tenesmo,  motu  febrili  jam  nullo,  jam 
manifesto ,    accedente    macie ,    nec   raro  hydrope. 

Ex  omnibus  vero  signis  maxime  constans  erat  diar- 
rlioea  cum  atrophia.  Cum  his  consentit  obser- 
vatio  celeberrimi  Abercrombii  ,  diarrhoeam  rebel- 
lem  jam  perpetuam ,  jam  cum  alvi  adstrictione 
alternamtem ,  summam  maciem ,  singularem  cutis 
pallorem ,  appetitum  varium ,  cum  dyspepsia  et 
aegritudine  abdominis  a  cibo  et  vomitum  ab  ad- 
stringentibus ,  aut  opiatis  motum  atque  abdomi- 
riis  aut  dolores,  aut  tormina  inter  morbi  sympto- 
mata  numerantis.  Sequens  casus  huc  pertinet.  ( est 
ipsius  obs.  99. ).  Vir  nobilis  quinquagenarius  ,  a 
multis  annis  alvum  fluxam  habens  praesertim  noc- 
tu ,  tandem  diarrhoeam  experitur  pertinacem.  Se- 
quitur  pallor,  macies,  anorexia,  dyspepsia,  mors  ab 
inanitione.  Hepar  magnum ,  pallidum,  tuberculosum. 
Intestinorum  mucosa  partim  obscure  fungosa  ,  ru- 
bra,  praesertim  in  tenui,  reliqua  mucosa  interposita 
sana,  sine  ulcere,  integra. 

Quoad  characteres  anatomicos  inflammationis 
chronicae  villosae  notandum  est,  augeri  secretio- 
nem  muci,  rubere  membranam,  tumescere  follicu- 
lbs,  deinde  vero  evanescere,  si  nova  accedat  eaque 
acuta  inflammatio ,  sanguine ,  aut  sero  cruento  im- 
bui  textum  membranae  induratum  et  villosam 
emolliri.  Fiunt  subinde  vegetationes  ad  superfi- 
ciem  cryptarum  mucipararum,  rubrae ,  inaequa- 
■fes ,  rugosae  propter  graviorem ,  aut  acutiorem  phlo- 
gosin  ex  venulis  parvis  replicatis.  Tandem  scien- 
dum,   ramulos  vasculosos   voluminosos  iiijectosque 


D  E     E  N  T  E  11  I  T  I  D  E.  155 

superessc  ,  qui   ramuli  ad   nullum  truncum  perti- 
nere  videntur:  quo   charactere  a  congestione  pas-r 
siva  discernitur.     In  villosis  primo  injectio   capil7 
liformis  conspicitur,  tum  striae ,  maculae  tandemj 
color  rubro-fuscus,  aut  lividus  est,  aut  griseus,  ubi 
maxime  chronica;   membrana  ipsa  extenuatur  ;    si 
leuta  admodum ,  color  albidus  fit  ipsaque  membra- 
na   dura ,    rugosa.      Inflammationum   chronicarumj 
viliosae  et  quidem  plurium  annorum  exempla  pro- 
tulit  Gendrinus   1.  1.    pag.  669   sqq.     Ulcera  pha- 
gadaenica  villosae    saepenumero   perforationes  in- 
testinorum  faciunt;  quod  tamen  saepe  praecavetur 
adhaesionibus  cum  aliis  intestini  partibus,  per  pe- 
ritonaeum;  quibus  factis  aliquando  ulceratio  inva-r 
dit    parenchyma    alius    visceris :    ventriculi ,    dia- 
phragmatis ,  hepatis ,  caet.  (pag.  701).   Ulcerationis 
majoris   loca  exstantia ,  protuberantia  (plaques  en 
relief)  proveniunt  ab  inflammatis  radiculis   venae 
portarum.     Eas  sequi  solet  inflammatio  et  ulcera- 
tio  glandularum  mesentericarum ,  propter  pus  ab- 
sorbtum,  per  ipsas  illas  venae  portarum  radiculas, 
unde   transfertur  humor  per  venas  ad   mesenterii 
glandulas.   (Gendrin  1.1.  pag.  707).     Quae  morbis 
malignis    succedunt    ulcerationes    gangraenosae    iri 
villosa  intestinali  Gendrino  similis  habentur  origU 
nis  ac  gangraena  nosocomialis  (pag.  718.) 

Praesagia  enteritidis,  quam  cauta  esse  debeant, 
quis  non  intelligit,  qui  morbi  historiam,  fata,  in- 
fortunia  cognoverit. 

Acuta ,  qiiae  septimanae  spatio  terminatur  ,  et 
manifesta  magis  symptomata  et  decursum  habet 
certum  atque  perspicuam  aut  periculi,  aut  salutis 
significationem.  Et  haec  tamen  brevi  neque  opi- 
nato  vel  dolorum  atrocitate  vim  nerveam  suffla- 
minare ,  vel  phlogoseos  vehementia  gangraenam 
inferre ,  vel  ex  diaetae  errore  recrudescere  ani- 
inadvertitur.  Quanto  magis  fallax  praesensio  erit , 
ubi  impura,  aut  chronica  iuerit  plurium  armomm, 
clam  proserpens,  aut  vitam  obscure  exhauriens,  aut 
facto  impetu  opprimens.  Quapropter  tam  diu  be- 
ne  sperare  non  licet,  quamdiu  vel  leve  supererit 
vitium  digestionis ,  neque  symptomatum  aut  re- 
missioni ,  aut  intermissioni  fidendum ,  nisi  temporis 
profectu  firmatae ,  diuque  victus  ratio  prudens  ser- 
vanda  aegro ,  ne  laboriosae  curationis  fructus  om- 
nis  aut  medici  indulgentia ,  aut  licentia  aegrotan- 
tis  pereat. 

Inflammationum  intestinalium  therapcutice  na-' 
turalis  exponenda  est ,  priusquam  artis  auxilia  ex- 
ponamus ,  ad  veterum  imitationem ,  qui  naturae  res 
gestas  diligenter  enarrare  solebant.  Quemadmo- 
dum  noxia  ventriculus  voinitu,  sic  diarrhoea  intes- 
tina  expellunt ,  quae  non  tantum  natae  enteritidi 
medetur ,  sed  nascentem  etiam  tollit ,  quain  in 
morbo  peracuto  die  tertio ,  aut  quarto ,  in  longiori 
die  decimo  octavo  factam  viderunt  medici.  Morbos 
ex  plethora  abdominali  provenientes  aut  curari,  aut 
mitigari  diarrhoea,  docent  ejus  in  podagricis,  ar- 

thriticis,  melancholicis  bcneficia,  a  multis  merito 
praedicata.  Enteritide  afflictos  tum  praecipue  le- 
vasse  dicitur,  quum  biliosa  haec  fuerit  et  cum  col- 
luvie  gastrica  juncta ,  aut  ab  ea  suscitata.  Diarrhoea 
critica  accurate  a  symptomatica  discernenda  est  ea- 
que  notanda  et  raemoriae  imprimenda  signa,  quae 
dili^ens  observatio  naturae  docuit,  tum  ad  ventrem 
ipsum ,  tum  ad  urinas ,  tum  ad  pulsum  pertinentia. 
Ventris  ariuda  notavit  JJippocrates. 

Solvi  visa  est  enteritis  biliosa  die  3°,  aut  4°,  alvi 
fluxu  spontaneo ,  aut  sudoribus  copiosis  ( * )  in  mor- 
bo  peracuto ;  in  longiori  vero  die  18°  diarrhoea 
vehementissimis  doloribus  comitata  prorupit  (f ). 
Boerhaavio  (Aph.  963.)  intestini  recti  inflamma*- 
tio  solvi  dicitur  dysenteria  blanda ,  subcruenta, 
mucosa :  quod  etiam  haemorrhoidum  fluxu  factuih 
legitur.  Ita  Jo.  Pet.  Frank  ,  Epit.  Tom.  II.  p.  257, 
quamvis ,  inquit ,  enteritidis  feliciter  abactae  hi- 
storiae  saepe  colicam  magis  ac  spasmodicam  hu- 
jus  canalis  afFectionem,  quam  veram  intestinorum 
inflammationem  referre  videantur,  certum  tamen 
est,  hanc  ipsam  sub  recta  methodo  non  tam  raro 
aliarum  adinstar  per  resolutionem  terminari :  quae 
tum  largo  et  satis  aequali  sudore,  ac  urina  sedi- 
mentum    puriforme ,    lateritium    deponente ;    tum 


(  *  )  De  Kirckhoff  Obss.  Medic.  Ed.  11.  pag.  153. 

(  f  )  EiiLERUs  Obss.  dt  cogn,  et  cur.  Morbis  pag.  257  sqq. 

blanda  diarrhoea  Yel  puriformem  iterum ,  vel  sub- 
cruentam  biliosamque  materiem  excernente ,  mani- 
festatur. 

Crassorum  intestinorum  inflammatio  tenuium  illa 
forte  minus  timenda ,  per  haemorrhoidum  fluxum 
solvitur  felicius.  Sudorum  evacuatione  sola  vix 
sanabitur ,  nisi  et  critica  accedat  diarrhoea  et 
urina  critica  ,  cum  morbi  remissione  ac  levami- 
ne  constanii.  Rem  docet  obs.  35.  Andrallii,  in 
qua  sanguinis  per  hirudines  detractionem  secu- 
tus  est  sudor  copiosus  nocturnus  et  remissio  ma- 
nifesta,  matutina:  sed  undecimo  abhinc  die  exa- 
cerbatio  facta  est  ac  post  varios  casus  lethalem 
eventum  morbus  habuit.  Aliquando  cum  sudore 
Lenigno  plurimas  erupisse  pustulas  rubras,  prurien- 
tes  ac  saepe  molestissime  urentes,  per  totum  fere 
corpus,  quibus  erumpentibus  et  dolorem  rheuma- 
ticum  et  colicum  se  mox  subduxisse  in  morbo  co- 
lico  epidemio  Damnoniorum ,  animadvertit  liux- 
HAMUS  :  interdum  icterum  hanc  colicam  pro  tem- 
pore  solvisse,  quo  recedente ,  mox  rediisse  dolores, 
in  uno  tamen  et  altero  casu  verum,  permanentem 
icterum  hunc  morbum  absolvisse  prorsus,  manen- 
te  tantum  quadam  artuum  molestia,  tametsi  do- 
lores  colici  rheumaticos  saepe  praecederent :  fre- 
quenter  etiam  artus  primum  adortum  esse  mor- 
bum ,  dein  metastasi  facta ,  stomachum  et  intes- 
tina,  imo  in  cauponis  rofcusti  exemplo  primo  pa- 
ralysin  artuum  superiorum  factam,  paulo  post  vo- 

mitum  ventrisque  dolores  consecutos  esse ,  tandem 
etiam  membra  paralytica  angorem  rheumaticum 
torsisse  ,  refert.  Repetit  autem  hanc  colicam  ex 
pomorum  uberrimo  proventu  et  abusu,  tum  vini 
vel  musti  et  cerevisiae  ex  pomis  paratae  (*). 

Requirit  hic  morbus  inflammatorius  adparatum 
antiphlogisticum  strictum.     Opus  est  larga,  repe- 
tita  sanguinis  missione,  ad  vires  morbique  magni- 
tudinem  adcommodata,  ex  qua  tempestive  facta  ad 
animi   deliquium  usque ,   in  morbo   peracuto ,   in 
quo   occasio   praeceps ,    aegrotantis    salus    pendet. 
Audiatis  Aretaeum  ,  hac  de  re  medicos  omnis  aeta- 
tis  praecipientem.   »  Si  causam  ilei  inflammationem 
esse    invenerit  medicus ,    venam  in  cubito   magna 
sectione   apcriat,  quo   ilico  atque  ubertim  sanguis 
inflammationis  alimentum,  vel  ad  animi  deliquium 
usque    profundat."      Sic  enim  vel   dolorem   levari 
monet ,  vel  sensu  ad  tempus  privari  aegrum ,  ut  a 
tanto  cruciatu  respiret   aliquantisper  ac  reficiatur. 
Praesertim  opus  est  clysmatibus  demulcentibus , 
oleosis ,    saepius  quovis   die  repetitis ,   nec  tamen 
largis  nimium,  ex  furfurum  decocto,    aut  althaea 
cum  melle,  oleo  lini,  similibusque.    Ano  constric- 
to,  mollissima  unguenta,  vel  balneum  vaporis  com- 
mendant  Swietenius  et  Quarinus.   Quae  vulgo  ad- 
hibentur  cataplasmata ,   seu  cpithemata,  in  morbo 


(  *  )  Opp.    Tom.  III.    pag.  54  sqq. 

gravissii&O  non  feruntur;  quaeque  laudantur  a 
Pringlio  vesicatoria  abdomini  imponenda  ,  aut  ab 
aliis  linimenta  volatilia ,  solis  inflammationibus  spu- 
riis ,  rheumaticis  idonea ,  in  vera  enteritide ,  inter- 
num,  quod  extinguere  deberent,  augebunt  incen- 
dium. 

A  repetenda  venaesectione  caveatis ,  ne  vos  ab- 
ducat  fallax  debilitatis  significatio ,  frigus  corporis-, 
status  nervosi  signa ,  pulsuum  parvitas  :  haec  enini 
saeviente  immaniter  dolore  ipsam  iterare  jubent; 
qua  facta  emergentes  pulsus,  redeuntes  turgor  et 
calor  vitalis  et  color  in  vultu ,  disparentia  nervo- 
rum  generis  symptomata ,  non  exhaustas  fuissc , 
verum  oppressas  vitae  vires ,  manifestabunt.  Prae- 
stabit  in  omni  casu,  praesente  medico  manumque 
carpo  admovente,    sanguinem  detrahi. 

Universales  sanguinis  detractiones  sequuntur  to- 
picae  per  hirudines,  aut  cucurbitas.  Be  quo  genere 
curationis  monendum  est ,  primo  minus  recte  a  me- 
dicis  Gallis  universali  praeponi  topicas  depletiones , 
tum  adeo  numerosas  ad  quinquaginta  et  ultra  hiru- 
dines  ,  ut  mos  fert ,  abdomen  vulneribus  irritare , 
adeo,  ut  quod  boni  facere  potuisset  depletio,  id 
malo,  quod  faciet  irritatio,  abunde  compensetur. 
Cui  conjecturae  eo  major  vis  accedit,  quo  certior 
et  arctior  est  cutis  atque  villosae  intestinorum  tu- 
nicae  sympatheia,  quam  vel  traumaticae  ipsorum 
ex  cute  vulnerata  crebro  suscitatae  phlogoses  tes- 
tantur. 

Qtiodsi  topicae  per  hirudines  fiunt  deplctioncs , 
rectius  cas  ,  praccipicnte  Stollio  ,  ano  adplicare 
curabitis,  quam  adplicandi  rationem  etiam  ab  An- 
drallio  in  multis  casibus  enteritidis  iriucosae  vi- 
deo  adhibitam  ,  qui  ipsam  in  ea  magis  profictiam 
Csse  censet,  quam  venaesectiones,  quibus  eam  tolli 
posse  negat.  Is  ut  methodum  medendi  optimam 
in  hoc  morbo  cognitam  faciat,  siquidem  multum 
diversam  medici  et  probant  Ct  sequuntur,  sanato- 
rum  et  mOrtuorum  ex  sihgulis  metliodis  numeruni 
in  tabula  adscriptum  comparavit.  Ea  scilicet  vi- 
^imus  tempora ,  quibus  Arithmetica  colitur  tari- 
quam  Dea  fatidica,  cujiis  oraCula  corisulurit,  sicubi 
problemata  in  scientiis  solvenda  sunt. 

Nec  tantum  in  physicis,  verum  in  physiologicis 
quoque  disciplinis  mos  ille  percrebuit.  Novimus 
morbos  specie  similes  dispari  methodo  curari  a  me- 
dicis  inque  eo,  de  quo  sermo  est,  valetudinis  genere 
laudari  sanguinem  deplentia,  ab  aliis  purgantia,  ab 
aliis  sedantiaj  ab  aliis  toriica.  Jam  ut  efficiatur,, 
quac  tandem  optima  curatio,  numerant  aegros,  qui- 
bus  profuit  singulum  genus  medicinae  ,  atque  ini- 
to  calculo  quidriam  reliquis  anteponendum  sit ,  de- 
monstrant.  Habet  haec  arithmetica  ratio,  quo  sese 
Coirimendare  videtur  ingeniis  numerorum  amicis. 
Nimirum  et  commoda  est ,  et  certis  formulis  ad- 
stricta  et  minime  subtilitatibus  dialecticis  impedita. 
Yerum  si   rem   accurate   perpendamus  ,    quam  ni~ 

hil  sit  illud  intelligemus  ,  quod  cognitionis  sum- 
mam  putabamus.  Etenim  quot  quantaeque  sunt 
conditiones,  quae  faciunt,  quominus  unum  enteri- 
tidis  casum  alteri  prorsus  similem  judicemus :  ae- 
grotantis  habitus,  aetas,  temperies,  idiosyncrasia , 
anni  tempestas ,  regio ,  vitae  genus ,  morbi  indoles 
naturaque  vel  simplex,  vel  complicata,  magnitu- 
do,  gradus  ,  stadia  et  complures  aliae  ,  quae  nisi 
prorsus  conveniant,  ex  disparium  rerum  numero 
vitiosus  calculus  habebitur.  Idcirco  talis  ratio  mi- 
hi  magis  ad  empiricen  rudem,  ad  opinionem,  ad 
scepticismum  denique  ,  quam  ad  veri  cognitionem 
ducere  videtur.  Nec  minus  pertimesco  in  re.bus. 
roedicis  recentiorum  scepticismum ,  quam  dogma- 
tismum  antiquiorum  medicorum ,  et  quemadmodum 
Acadeinia  vetus  ab  utraque  ratione  abhorrebat  , 
sic  hwjus  potius  ad  exemplar,  eam  ineamus  viam  , 
quae  observatione ,  comparatione  et  analogismo  uti- 
tur,  caute  discernentes  singulos  casus  a  singulis 
et  similes  cum  similibus  comparantes  omnibusque 
adhibentes  judicium  criticum. 

Id  si  constanter  teneamus,  intelligemus  ,  non  cal- 
culo  definiri  aut  comprehendi  medicinam,  sed  con- 
silio ,  neque  ab  arithmetice  oracula  petenda  esse , 
sed  ab  ea ,  quae  ut  est ,  ita  dicitur ,  therapeutice 
universali.  Itaque  in  vera,  pcracuta  illa  veterum 
enteritide,  ubi  et  serosa  et  mnsculosa  intestinorum 
tnnica   lacditur ,   unica  salutis  spcs  in  larga   et  re- 

pctita  venac  scctione  est  posita.  Hacc  ct  fcbrim 
mitigabit  et  phlogosin  tollet  et  dolorcs  lcnict  et 
alvum  solvet  et  servabit  aegrum  ,  dummodo  tem- 
pestive  et  audacter  adhibeatur:  quaeque  sub  hoc 
remedio  principe  militant  tum  interna ,  tum  exter- 
na  auxilia ,  ex  una  antiphlogisticorum ,  diluentium , 
demulcentium  classe  petenda  erunt.  Sanguine  de- 
tracto  refraenatoque  morbi  impetu ,  epithematibus , 
clysmatibus,  decoctis  potionibusque  emollientibus , 
tepidis  ,  humectantibus  locus  erit  et  calidis  semicu- 
piis,  quibus  a  mucosa  ad  cutim  avocantur  humo- 
res  et  purgationibus  eccoproticis.  Quodsi  serOsa 
aut  sola ,  aut  praecipue  inflammata  sit ,  corpore 
abunde  depleto  membranarum  spuriarum  genesis 
turbabitur,  aut  inhibebitur  saltem  antiplastica  vir- 
tute  hydrargyri  ,  cujus  in  peritonitide  praesertim 
puerperali,  laudibus  meritis  efficacitas  celebratur. 
Caeterum  medicamina  interna  sint  oportet  de- 
mulcentia ,  mucilaginea :  decocta  althaeae ,  conso- 
lidae ,  infusa  malvae ,  verbasci ,  emulsa  seminum 
refrigerantium ,  amygdalarum  dulcium ,  similia ,  om- 
nibus  acrioribus  :  acidis ,  salinis  ,  purgantibus  se- 
positis.  Ex  omni  purgantium  classe  nil  ferunt  sen- 
silia  intestina ,  inflammatione  correpta  praeter  oleo- 
sa,  aut  mannam,  aut  mel.  Salia  quaecunque  et 
nitrosa  propter  stimulum  obsunt.  Etenim  pertinax 
alvi  adstrictio  ab  ipsa  inflammatione  nascitur  ideo- 
que  venae   sectio  et  methodus  antiphlogistica   hic 

unica  sunt  purgantia  remedia  :  nam  quo  acriora 
dederis  drastica?  eo  strictiorem  facies  ct  duriorem 
alvum  et  universe  morbi  soluti  indicium  optimum 
dabit  alvus  soluta. 

Hoc  loco  medicorum  Anglicorum  notandus  er- 
ror  est ,  qui  ipsis  catharticis  :  sale  Ebshamensi , 
aloeticis,  similibusque  perperam  utuntur.  Isthaec 
enim  in  enteritide  vera  convenient  neutiquam.  Et 
quemadmodum  medici  Francici  hirudinibus  abu- 
tuntur  ,  Angli  catharticis ,  sic  Germaniae  medici 
opiatis  et  nervinis.  Nam  opiata ,  quamdiu  subest 
vel  levissima  inflammationis  verae  suspicio ,  val- 
dopere  nocebunt.  Quare  non  audiendi  sunt  re- 
centiores  ,  qui  cum  Frankio  et  Richtero  in  ente- 
ritide,  aut  peritonitide  linimenta  volatilia,  opiata, 
camphorata  commendant.  An  igitur  nunquam  opio 
utendum  est?  An  nullo  pretio  habenda  Sydejv- 
hami  aliorumque  principum  medicorum  vox  est, 
uno  ore  opium  in  ileo ,  colica ,  dysenteria  laudan- 
tium  ?  An  summi  illi  practici  laudarent  reme-! 
dium,  cujus  salubritatem  usu  non  haberent  com- 
probatam?  Ego  quidem  ejusmodi  quid  nequaquam 
adfirmabo.  Quid  i^itur  ?  Omnibus  doloribus  in- 
testinorum  spasmus  subest  isque  crebro  vel  inflam- 
mationem  mentitur  cruciatuum  atrocitate,  vel  in- 
flammationi  se  jungit.  Tunc  opiata  profuisse  et 
profectura  esse  largior  facile,  quae  tamen  normisi 
omni   infiamniationis   metu   sublato,    ac  praemissa 

in  morbo  composito  larga  sanguinis  evacuatione  , 
propinari  tuto  poterunt.  Locus  dolens,  impatiens 
tactus  ,  dolor  ipse  fixus  magis  et  continuus ,  non 
variabilis  aut  mutabilis ,  numquam  intermittens 
plane,  febris  acuta  similiaque  inflaramationem  lo- 
quuntur. 

Verum  dignus  est ,  quem  hoc  loco  consulamus 
probatissimus  de  opii  usu  medico  auctor  Balthas. 
Ludov.  Tralles,  medicus  cruditissimus  simul  et 
prudenlissimus. 

»  Is ,  animadvertendum  est ,  inquit ,  non  saltem 
spasmum  et  dolorem  inflammationem  intestinorum 
natam  comitari  et  sequi,  sed  et  spasmum  et  dolo- 
rem  inflammationem  eorum  fere  semper  praecede- 
re ,  id  quod ,  omnibus  possibilibus  inflammationis 
intestinorum  caussis  solertissime  examinatis,  liqui- 
do  constat.  Ubi  igitur  dolor  in  corpore  praecedit 
inflammationem  et  ejus  caussam  constituit,  ibi 
opium  aliis  antispasticis  et  fibras  relaxantibus  re- 
mediis  irritis  vel  insufficientibus ,  egregium  est  re- 
medium ;  secus  ubi  res  aliter  se  habet ,  tum  enim 
vere  nocet."  Et  paulo  infra :  quam  idoneum  ,  si 
rite  adhibeantur,  locum  in  intestinorum  inflamma- 
tione  et  quod  bene  notari  velim  ,  non  imminente , 
sed  adeo  jam  actu  praesente,  opiata  habeant,  su£- 
fragio  suo  ponderoso  hercle  monstrat  lUustr.  Boer- 
haavius  ,  dum  aliis  indicatissimis  remediis  a  se 
traditis  opiata  disertis  verbis  addi  cupit,  quae  ta^ 

men  omnino  prudenter  usurpari  vult  iisque  prae~ 
cipue  jungi,  quae  caussae  singulari  cognitae  ad- 
versa  sunt.  »  Neque  igitur  omittenda  esse  antiphlo- 
gistica  praecipit,  id  docuisse  Swietenium,  prius  ve- 
nae  sectionem  et  clysmata  infundenda  suadentem, 
cum  alioquin  contingere  posset,  ut  per  opiata  so~ 
pito  doloris  sensu  inflammatio  destruerit,  gangrae- 
na  nata ,  partem  affectam ;  quod  certe  non  facilo 
fiet,  si  medicus  uni  opio  non  fidat  unquam,  sed 
semper  inter  ejus  et  post  ejus  usum  inflammatio- 
nem  ipsam  omnibus  antiphlogistieis  impugnare  non 
intermittat.  Ubi  autem  conclamatum  jam  de  ae- 
gro  est  viribusque  omnibus  exhaustis  pulsuque  jam 
debili  et  intermittente  ac  subitanea  doloris  acer^ 
bissimi  abolitione,  sine  bona  caussa  gangraena  irn^ 
minet  et  mors  instat,  non  amplius  indicatur  opium, 
sed  abstinere  ab  eo  praestat ,  cum  in  eo  rerum 
statu,  Hoffmawno  et  Swietenio  monitoribus,  non 
sine  magna  medici  infamia  adhiberetur.  Tanto  ju- 
dicio  opus  est  pro  recto  ejus  usu  in  inflammato- 
riis  intestinorum  affectibus  adornando." 

Circa  usum  opii  in  ileo  probalissimos  auctores  ab 
omni  aevo  hoc  remedii  genus  commendasse,  ipsis 
testimoniis  allatis,  ostendit  Trallesius  idque  non 
tantum  vomitum  compescere,  verum  etiam,  spas- 
mo  soluto,  alvum  reserare,  quod  nisi  fiat  leniori 
cathartico  superaddito  effici,  Minus  vero  eorum 
methodo  favet,  qui  simul  cum  opio  catharticum 
praebent,  cui  tamen,  quo  minus  hac  in  re  adscn^ 

tiar ,  vetat  experientia  ,  qua  hujus  cormubii  usum 
saluberriraum  didici ,  ubi  vel  gastricae ,  vel  rheu- 
maticae  inciolis  morbus  fuerit,  quo  primum  sudo- 
res  motos  vidi ,.  adinstar  remedii  Boveriani ,  tum 
alvuiti  solutam.  Hoc  fine  01.  Kicini,  in  aliis  Rhei 
infusum  cura  laudano   adhibui. 

Crebro  etiam  alternis  vicibus  opiata  et  leniora 
purgantia  praescribuntur ,  ita  ut  convulsione  ven- 
triculi  per  opium  sedata,  ea  quae  alvum  solvunfc 
ingerantur:  quo  etiam  stratagemate  practico  usus 
est  Stollius. 

Nec  tamen  adeo  facile  est  cognitu ,  quando 
opiatis  utendum  ,  quando  ab  iis  abstinendum  sit. 
Nempe  consilio  hic  opus  est ,  quo  solo  res  mag- 
nae  bene  geruntur.  Illud  autem  tenendum  est, 
quamdiu  vigeat  in  corpore  infiamniatio ,  antiphlo- 
gistica  convenire  et  tunc  deramn  suum  esse  opiatis 
locum  ,  ubi  corporis  habitus  satis  fuerit  relaxatus , 
ubi  deferbuerit  phlogosis  et  spasmus  solvendus  sit , 
quem  depletiones  et  reliquus  adparatus  antiphlo- 
gistieus   solvere  ,  aut    superare   non  potuerunt. 

Aquac  gelidae  usum  laudant  alii ,  de  quo  eadem 
monenda  sunt.  Nimirum  in  doioribus  colicis  in- 
terdum  prospero  eventu  actu  frigida,  aqua  geli- 
da  ,  nix ,  glacies  fuere  adhibita ,  quae  in  herniis 
quoque ,  dolores  colicos  provocantibus ,  utilia  fuisse 
lcguntur.  Haec  autem  actu  frigida ,  qi.iemadmo^ 
dum  virtute  sua  adstringente  agunt,  sicjuvant  po- 
tissimum,  ubi  propter  faeces  congestas  et  proptev 

intestinorum  laxitatem  sive  debilitatem  atonicarn 
non  rite  eliminatis  faecibus ,  viae  sint  interceptae  aU 
que  ilei  symptomata  incidant,  quoniam  aucto  intes- 
tinorum  tono  eorumque  motu  peristaltico  concitato 
propelluntur  et  excluduntur  faeces.  Nocent  vero 
haec  actu  frigida  in  vera,  acuta,  vigente  intesti-? 
norum  phlogosi. 

Factis  intestinorum  ulceribus  eadem  curatio  re- 
spondet,  quam  in  ulceribus  ventriculi  exposuimus: 
per  alimenta  levia,  eupepta,  euchyma,  praesertim 
lacticinia.  Adversantur  contra  valentioris  materiae 
cibi,  qui  robusta  viscera  poscunt  et  multas  faeces 
creant. 

Gangraenam  factam  declarant :  pulsus  minimus, 
intermittens ,  sudores  topici  frigidique  capitis , 
cervicis  ,  facies,  quae  dicitur  Hippocratica,  ar- 
tus  frigidi,  doloris  absentia,  faeces  cadaverosae , 
quae  dummodo  possit,  oppugnanda  erit  cortice  Pe- 
ruviano.  Quam  fallax  saepe  sit  morbi  ratio ,  pluribus 
aePTotantium  historiis  ostendit  Abercrombie  p.  1 91 
seq.  ut  interdum  sit  doloris  cessatio,  prostratiq 
virium  ,  pulsuum  imbecillitas  et  corporis  frigus , 
aut  sudor  frigidus ,  facies  pallida ,  collapsa  et  tamen 
cardiacis  sat  prompta  sanatio  obtenta,  quapropter 
nunquam  aegri  prorsus  relinquendi  sunt. 

Prognosis  gangraenae  factae  pessima,  neque  faus- 
tior  profccto  ,  sicubi  natus  fuerit  scirrhus ,  quem 
nisi  praecavere  prudenti  subantiphlogistica  metlio- 
do  per  topicas  depletiones ,  cautum  mercqrii  usum 

potuerimus ,  lenissimis  tantum  medicinis :  extraGto 
graminis,  taraxaci ,  sapone  medicato  ovique  vitello 
tentare  tutius  erit.  In  hoc  casu  digestio  esse  solet 
tardissima  et  pertinax  alvi  adstrictio.  Nam  acrio- 
ribus  irritatus  in  carcinoma  mutabitur:  quo  fac- 
to  demulcentia  e  lacte  parata,  aut  carnium  tener 
riorum  juscula  ovique  vitella  et  his  similia  ene- 
mata  miseram  sustentabunt  vitam  iisque  interpo- 
sita  anodyna ,  opiata  levem  inducent  brevemque 
summorum  malorum    oblivionem. 

Cpli  stricturas  scirrhosas  notavit  Abercrombie  tum 
arcus  coli ,  tum  flexurae  sigmoideae :  in  priori  obser- 
vatione  contracti  intestini  tumores  observabantur 
fungosi;  in  alia  adspectus  erat  tuberculosus;  in  casu 
ultimo  cartilaginea  durities.  Exstat  etiam  observatio 
viae  per  membranam  spuriam  interceptae.  Verum 
perspicitis,  quam  impar  prorsus  ars  sit  talibus  vi- 
tiis  aut  tollendis ,  aut  emendandis. 

Plures  casus ,  scirrhi  symptomata  obferentes , 
sunt  intestinorum  inter  se  per  pseudomembranas 
concretorum.  Stricturae  praesertim  in  crasso ,  tum 
colo,  tum  recto  animadversae  sunt.  Scirrhi ,  qui 
crassorum  magis  ,  quam  tenuium  esse  reperiuntur , 
loco  circumscripto  esse  solent.  Hos  ut  pluriinum 
esse  hypertrophiam  tunicarum  intestinalium  ,  auc- 
tor  est  Andral,  tum  aliarum :  mucosae,  musculo- 
sae ,  tum  praecipue  cellulosae  submucosae ,  tum 
denique  plurium  simul,  vitiosa  rmtritio^e ,  muta.? 
larum. 

Harum  autem  singularum  diagnosis  ut  ardua  res 
est ,  sic  curatio  difficilis.  Id  eo  magis  dolendum , 
quoniam  jure  posset  dubitari,  nonne  subinde  mer- 
curius  dulcis,  cicuta  similiaque  medicamina  aut 
cohibentia  nutritionem ,  aut  incitantia  absorbtio- 
nem  cum  aliqua  spe  successus  possent  adhiberi. 

Superest ,  ut  quaedam  de  aphtharum  curatione 
moneamus,  quam  bene  expositam  legimus  a  Swie- 
tenio  in  Comment.  ad  Aphor.  Boerh.  990  sqq.  En 
hujus  curationis  summam !  Initio  juvabit  j)otus 
multus,  diluens,  calidus:  emulsiones  amygdalarum , 
decoctum  althaeae ,  infusum  malvae ,  decoctum 
sarsaparillae ,  chinae ,  caet.  Deglutitione  impe- 
dita,  fomenta,  balnea  ex  lacte  duplici  aquae  quan- 
titate  diluto ,  quibus  nunc  pedes ,  nunc  manus  im- 
merguntur  et  enemata  similia  sunt  adhibenda.  Ci- 
bus  sit  liquidus,  tenuis,  ex  hordei,  panis  decoc- 
to ,  cum  aliqua  vini  sive  rhenani ,  sive  albi ,  sive 
hispanici  parte ,  majori,  minori,  pro  aegri  viribus 
et  impetu  febrili:  quibus  tamen  male  aromata  ad- 
jecit  Ketelaer.  Vitanda  etiam  quaevis  adstringen-> 
tia,  aphthas  repellentia.  Aphtharum  decidentia , 
quae  dicitur,  promovenda:  fomento,  gargarismate , 
clysmate  laxante,  emolliente :  decocto  hordei,  ra- 
parum,  jusculo  carnis  vitulinae  cum  oryza  et  rapia 
contrito ,  levi  salviae  infuso ,  cum  vino  dulci  pro 
gargarisatione ,  infuso  malvae,  verbasci,  cum  ovo- 
rum  vitellis  ac  melle  rosaceo  ,  cataplasmatc  fauci-; 
bus  admoto,  emolliente ,  clysmate  ex  decocto  fur^ 

ftirum  cura  melle  ,  decocto  althaeac  cum  manna, 
Aphthis  deciduis  opus  est  medicina  demulcente , 
auodyna,  ex  solutione  saleb  cum  syrupo  papaveris 
albi ,  emulsione  amygdalina  cum  eodem  et  muci- 
lagine  g.  arab. ,  decocto  albo  Sydenh.  ,  jure  car- 
nium  teneriorum,  absque  sale ,  cuni  panis  decocto. 
Quemadmodum  duplex  est  malorum  genus  ah 
aphthis,  quorum  primum  oritur  a  superfieie.  pri-» 
marum  viarum  ipsis  obtecta,  alterum,  post  aphthas 
deciduas,  a  cruda  et  dolente  superficie,  nimiam 
humorum  copiam  demittentej  priori  medentur  ea^ 
quae  ad  promovendam  aphtharum  separationem 
(decidentiam  vocant)  supra  laudata  sunt,  alteri 
tum  quae  emolliunt  et  leniunt  dolores  :  mucilagi-* 
nea  cum  anodynis ,  tum,  ubi  dolor  minui  incepit, 
adjuncta  hisce  subadstringentia :  mel  rosarum , 
pauxillum  catechu,  ut  nimius  praecaveatur  leni 
adstrictione  humorum  efiluxus.  Caeterum  animad- 
vertendum  est  ex  observatorum  nostrorum  senten- 
tia  tunc  inprimis  aphthas  fieri,  quum  aut  ealida 
nimjs  adhibentur  remedia ,  aut  adstringentibus  da- 
tis  alvique  purgatione  neglecta  morbi  fomes  reti-: 
netur,  primisque  viis  in  morbi  principio  alvi  pur- 
gatione  evacuatis,  saepe  feliciter  hoc  exanthema; 
praecaveri.  Crisin  factam  esse  testantur:  febris 
sedata,,  urina  hypostatica,  pulsus  arteriarum  libe- 
rior. 

An  malo  fugato ,  purgante  aphtharum  reliquiae 
expellendae  sint,  uti  auctoribus  antiquioribus  pl^- 

euit ,  utique  dubitandum  est  et  post  morbum  in- 
flammatorium  magis  ad  morbi  reversionem  susci- 
tandam ,  quam  ad  convalescentiae  curationem  per-» 
fiGiendam  ejusmodi  catharsis  apta  videtur.  Tutius 
foret ,  leni  per  clysma  emolliens  alvi  lotione  uti , 
siquidem  tali  remedio  opus  fuerit.  Singultus  ab 
aphthis  internis  in  morbi  principio  periculi  sig- 
num,  post  aphthas  lapsas  raro  perniciosus  est, 
auctore  gravissimo  Sybenhamo,  soloque  mollissimo 
victu  sanandus.  Malam  vero  crisin  indicant ,  una 
cum  aphthis ,  deliria  animadversa  et  jactatio  et 
pervigilium  et  sudor  frigidus. 

Ex  iis  ,  quae  de  hoc  morbo  disputavimus ,  in- 
telligitis  A.  A. !  quam  pravo  consilio  in  doloribus 
ventris  alvique  #  torpore  aut  stomachica  dentur  et 
carminantia ,  aut  purgantia  acriora :  quod  in  ipsis 
observavi  tenellis,  quoties  venter  dolere  videatur, 
toties  a  matribus ,  nutricibus ,  aut  obstetricanti- 
bus  per  calida  remedia  externa ,  interna  male  cura- 
tis :  cur  ab  intempestive  exhibito  vomitorio  aut 
hyperemesis,  aut  hypercatharsis ,  aut  convulsio  fu- 
nesta ;  cur  eclampsia  infantum  doloribus  colicis  su- 
perveniens  fotu  potuque  emolliente  et  balneo  sane- 
tur,  remediis  contra  purgantibus  calidisque  exaspe-: 
retur  toties  et  alia  plura  saluberrima  Boerhaavi^: 
monita,  quae  posteritatis  memoriae  mandavit 

CYSTICAE. 

Rarior  est  haec  inflammatio,  sive  ipsius  cystidis 
inlis,  sive  ductuum.  Exempla  illius  tamen  profe- 
runt  Max.  Stoll,  Baillie,  Gendrin. 

Stollii  observatio  legitur  Rat.  Med.  Tom.  III. 
pag.  334. ,  mihi  pag.  380  sqq. 

Vir  62  annos  natus,  operafius  et  ut  hoc  homi- 
num  genus  solet,  paululum  vinosus,  elapso  anno 
febre  continua  corripiebatur ,  brevi  postea  in  ter- 
tianam  conversa;  qua  post  quatuordecim  septima- 
nas  sanata ,  sanus  degebat  hucusque. 

Ante  14  dies  inhorruit  incaluitque  per  vices  in- 
certas.  Propinatum  a  chirurgo  remedium  est , 
quod  multam  per  os  et  per  alvum  saburram  edu- 
xit,  cum  quodam  levamine.  Manebat  tamen  ab 
eo  tempore  pOnderis  in  epigastrio  sensus,  appeti- 
tus  dejectus  et  ventriculi  reglo  dura.  Tussicula 
pauxillum  muci  educensj  hypogastrium  molle;  fa- 
cies  atque  oculi  per  hos  quatuordecim  dies  flavo 
colore  tincti:  vomitiones  frequentes,  spontaneae 
ingestorum. 

Die  18a  in  nosocomium  susceptus  est ,  strigosus 
et  carnibus  absumtis :  alvo  morosa ,  bile  tamen 
colorata,     Febris  nulla. 

Die  91  Becembris  vespcri  moritur,  cum  jam  ma- 
ne  extrema  frigerent  et  arteriarum  ictus  levissime 
adhuc  micantes  at  apposito  digito  evanidi  obser- 
varentur.  Mentis  et  sermonis  facultas  integra  ad 
ultimum  usque  vitae  momentum  fuit.  Cranium  re^ 
sectum  exhibuit  duram  matrem  icterico  colore 
tinctam:  cerebri  cortex  obscuribris  paulo  coloris 
ac  alias  solet ,  exterior  vero  ejusdem  substantia 
multo  durior:  caeterum  nihil  exhibuit  vitibsi.  Pa- 
rum  aquae  inter  utramque  meningem  fuit  atque  in 
utroque  laterali  ventriculo,  in  dextro  plus,  quam 
in  sinistro :  hic  plexum  choroideum  parvis  hydatidi- 
jbus  obsituiri  mbnstravit:  plexus  vero  uteique  mul- 
tum  rubebat.  Vertebralis  utraque  ,  ubi  intra  cal- 
variam  emef  git ,  lamiriis  osseis ,  quasi  insulis ,  inter- 
stincta  ?  quin  et  ossea  ex  toto  paucarum  linearum 
spatio  fuit :  dextra  tamen  magis ,  quam  sinistra. 
Pulmones  hinc  inde  granulis  albis  durisque  inter- 
spersis  ferme  toti  incipiente  phlegmone  tentari, 
duriores,  rubicundiores  magisque,  quam  sanorum 
pulmo  solet ,  ponderosi  fuere.  Levioribus  hic  inde 
riexibus  cum  pleura  et  diaphragmate  cohaeSere. 

Aperto  abdomine ,  ventriculus  ingens  in  conspec- 
ium  prodiit,  cujus  posterior  facies  longe  lateque 
ex  inflammatiorie ,  totam  ipsius  substantiam  pene- 
trante  rubebat ;  qua  is  in  pylorum  desinit ,  hepati 
firmissimo  cfassique  membranaceo  viriculo  necte- 
batur.  Hepar  magnum  multumque  infra  costas  pro- 
minens  et  per  regionem    epigastricam  protensum , 

colorem  ex  toto  ictericum  exhibuit.  Vcsicula  fel- 
lea  inflammata ,  intus  puris  albi ,  sed  solito  con- 
sistentioris  unciam ,  aut  paullo  plus ,  at  vero  bilis 
nihil  continuit ,  ductus  ex  hac  vesicula  prognatus 
ex  toto  coaluit,  cohaerentibus  inter  se  ejus  parie- 
tibus  idque  ibi  arctissime  omnium,  quo  is  a  vesi- 
cula  nasci  incipit.  Canalis  socius ,  quem  hepati- 
cum  appellant  ita  dilatatus  inveniebatur ,  ut  cras- 
siorem  viri  pollicem  facile  admitteret,  latis  aeque 
canalibus  quasi  totidem  radicibus  hepar  subiens. 
Bilis  ibi  profunde  flava  et  ductilis  continebatur. 
At  vero  latus  hic  ductus  mox  in  perangustum  ca- 
naliculum ,  ductum  scilicet  choledochum  duros  et 
sex  fere  lineas  crassos  parietes  habentem  termina- 
batur.  Duodenum  quo  loco  canalem  hunc  susce- 
perat,  crassius  multo  duriusque  fuit. 

Baillie  arbitratur  horum  ductuum  concretionem 
ab  inflammatione  fieri ,  propter  irritationem  ex  cal- 
culis  concitatam  atque  subjungit ,  hujus  inflam- 
mationis  symptomata  nulla  certa  esse  ac  fortasse 
cum  iis  hepatitidis  membranaceae  consentire. 

Gendrin  alterum  casum  notavit ,  in  quo  canalis 
cysticus  symphysi  coaluerat  ex  inflammatione  duo- 
deni,  quae  sese  usque  ad  bilis  vias  extenderat 
(I.  pag.  552.)  alterum  huic  similem  in  puerpe- 
ra,  in  qua  phlogosis  ex  duodeno  in  ductum  chole- 
dochum  et  per  hunc  usque  ad  initium  canalis  cys- 
tici  pertinuerat :  duos  alios ,  in  quibus  membrana 
interna  viarum  bilis  erat  inflammata ,  usque  ad  ca- 

iialis  hepatici  initiuin ,  ductu  cystico  integro  i  in 
altero  horum  canalis  hepaticus  erat  obliteratus , 
prope  initium  ductus  cystici;  in  altero  erat  obli- 
teratio  ad  hujus  tantum  orificium.  Interdum  in- 
flammatio  per  omnes  canales  biliferos  extendeba- 
tur.  Symptomata  febris  biliosae  symptomatibus 
adeo  consentiunt ,  eodem  auctore,  ut  rectius  ab 
hac  phlogosi,  quam  a  gastro-enteritide  febres  bs- 
liosas  explicari  posse  ab  iis  crediderit ,  qui  ad  topi- 
cos  morbos  febres  revocare  student. 

Ab  hae  caussa  icterum  nasci  observatio  85.  as- 
tendit ,  in  qua  peripneumonia  cum  ictero  calido 
conj  ungebatitr. 

Vir  mediae  aetatis  patiebatur  dolorem  acutum 
lateris  sinistri  cum  tussi  et  expeetoratione  sputo- 
rum  sanguini  mixtorum  ;  alae  narium  flavescebant  i 
vomuerat  bilem  viridem.  Sensus  doloris  et  pon- 
deris  in  epigastrio.  Abdomen  molle.  Urinae  late- 
ritiae,  alvus  liquida,  biliosa.  Sequebatur  vomitus 
bilis  porraceae :  vespere  delirium.  Lingua  sicca, 
cutis  ardens ,  facies  vultuosa,  inde  livida ,  jaefca- 
tio,  spiratio  molesta,  pulsus  parvus  inaequalis,  de- 
glutitio  difficilis ,  mors. 

Membrana  gastro-duodenalis  et  viarum  bilis  i«- 
flammata,  hepate  sano.  Inilammatio  pleurae,  pul- 
monisque  sinistri  lateris  ct  arachnoideae  cadaveris 
sectione  detecta    est. 

Ultimo  loco  quaestionem  proponit  auctor,  annon 
viarum  hepaticarum  phlogosis  saepius  sit  deutero- 

pathica ,  similiter  atque  canalis  cibarii  ( pag.  560. ) 
ad  quam  quaestionem  affirmative  respondendurn 
videtur. 

Hepatitis,  sive  hepatis  inflammatio  morbus  est 
regionum  calidarum.  In  nostris  terris  acuta  et 
primaria  raro  cernitur:  crebrius  vero  chronica, 
secundaria,  quae  medicos  alius  valetudinis  specie 
fallit ,  sive  dyspepsiae ,  sive  infarctus ,  sive  febris 
biliosaC,  errore  interdum  difficulter  vitando,  siqui- 
dem  tam  occulte  ac  clanculum  istae  hepatitides 
chronicae  subrepunt,  ut  nulla  fere  sui  praebeant 
indicia.  Hepar  ex  eorum  viscerum  numero  est, 
quae  morborum  atriis  non  proxima  sunt,  verum  ab 
iis  aliquantulum  remota.  Itaque  a  duabus  parti- 
hus  maxime  periculum  imminet :  ab  interiore,  cui 
mucosa  reliquarum  mucosarum  suppar  praetendi- 
tur ,  ab  exteriore ,  quam  serosa  tegit ,  peritonaei 
propago  ■,  pleurae  atque  arachnoideae  passionum 
etiam  similitudine  cognata. 

Quae   a  serosa  incipit  et  externa  jecoris  facie, 
pleuritidis  similior;  quae  a  mucosa  ejusque  paren 
chyma  tenet,  gastricae  affectionis  specie  induta  est. 

Summi  pretii  est,  non  decipi:  quare  eam  primo 
spectemus  morbi  foimam ,  quae   germana   raaxime 

atque  nativa ,  quaiem  Indiae  medici  conspexerunt. 
Prostat  de  hoe  morbo  liber  singularis  a  medico 
Brittanno  Andrea  Murray  anno  1779  Gottingae 
editus.  Is  cum  in  India  Orientali  aliquamdiu  es- 
setmoratus  morbumque  saepius  observasset,  ipsum 
cum  inflammationibus  similibus,  pleuritide  inprimis, 
contulit  eoque  auctore  hepatitidi  sequentia  sym- 
ptomata  tribuuntur :  dolor  lateris  dextri  sub  costis 
spariis,  saepe  pungens,  saepius  autem  obtusus  et 
ad  jugulum,  nec  non  summum  humerum  adscen- 
dens.  Decubitus  in  latus  sinistrum  semper  diffici- 
lis,  et  presso  hypochondrio  dextro,  dolor  ad  hu- 
merum  etiam  auctus,  cum  tensione,  tumore  ple- 
rumque  et  ponderis  sensu ;  tussis  sicca ,  aut  quem- 
admodum  Aretaeus  recte  monet,  tussiendi  tantum 
cupiditas,  vel  si  ea  forte  expleatur,  nihil  humoris 
secum  trahens;  cibi  fastidium  atque  cibo  sumpto 
praecordiorum  angustia,  cum  anxietate  spirandique 
molestia  aucta;  nausea,  vomitus,  dejectiones  cre- 
brae ,  parvae ,  biliosae ,  singultus ,  color  in  facie 
subfuscus,  luridus,  plumbeus,  nonnumquam  fla- 
vescens,  ut  in  morbo  regio.  Haec  symptomata  dif- 
feri  e ,  prouti  differt  morbi  sedes  ,  hortatur.  Nam 
si  inflammatio  superficiem  hepatis  convexam  oe- 
cupet ,  dolorem  lateris  et  ad  claviculam  acutissi- 
mum  fbre ,  praesertim  ubi  inter  inspirandum  dia- 
phragma  movetur:  hinc  spiritum  magis  laboriosum 
ac  diflicilem  fieri  et  claviculae  veluti  deorsum  trac- 
tae  sensum  effici,  pulsum  etiam  tangi  durum,  fre- 

quentem,  tensionem  insignem  esse  et  duritiem  et 
inflationem  circa  jecoris  regionem  tantam  inter- 
dum ,  ut  tactum  recuset.  Dolorem  ad  summum  hu- 
merum  adsurgere ,  presso  hypochondrio  increscere 
ac  molestiorem  fieri ,  si  in  sinistrum  latus  aeger 
decumbere  conatur.  Linguam  tandem  aridam  et 
exustam  esse  et  calorem  corpbris  et  quaevis  sym- 
ptomata,  quae  in  pleuritide  saeviunt,  urgere  maxi-r 
me.  Sin  vero  inflammatio  concavam  jecoris  par- 
tem  afficiat,  dolorem  mitiorem  et  magis  obtusum 
sentiri,  nec  diaphragmatis  motu  increscere:  aegrum 
etiam  in  oppositum  latus  sine  insigni  molestia  cor- 
pus  inclinare  posse ,  verum  sitim  inexplebiiem , 
cibi  fastidium ,  nauseam  vomitumque  biliosum  mag- 
nopere  aegros  vexare  :  quin  etiam  praecordiorum 
anxietatem  summumque  languorem  aegrotantes  pre- 
mere.  Praeterea  hypochondrii  tensionem,  colorem 
faciei  ictericum  et  singultum  inanem  et  a  cibo 
sumpto  dyspnoeam  majorem  observari:  denique  la- 
bentibus  aegri  viribus,  animi  deliquia  accedere  pe- 
dumque  oedemata. 

Plures  deinceps  et  nuper  etiam  morbos  Indiae  de- 
scripserunti  Eminet  inter  ipsos  Jacobus  Annesley  , 
qui  in  opere  splendido  non  tantum  complures  he- 
patitidis  casUs  notavit  atque  explicuit ,  verum  etiam 
permultis  iconibus  magna  cura  et  arte  exaratis  et 
pictis  eam  plurimum  illustravit. 

Is  plura  signa  notavit ,  quae  vulgo  pathogno- 
monica  habentur ,  nec  sunt ,   singulaque  a  singulis 

12* 

secrevit  atque  distinguendo  accurate    nobis   longe 
plenioremeffecit  morbi  dignotionem. 

Memoria  recolentibus ,  quae  in  scholis  de  anato- 
me  et  physiologia  didicistis  circa  hepatis  fabricam, 
situm  ,  usum  ,  intelligetis ,  tantum  viscus  tamque 
late  in  abdominis  caveam  protensum  alio  alioque 
loeo  inflammatum  ,  alia  plurimumque  discrepantia 
editurum  esse  aegritudinis  signa  ,  neque  sufficere 
illam  vulgarem  externae  internaeque  hepatitidis 
distinctionem.  Nam  incumbit  ventriculo  ,  accum- 
bit  diaphragmati  et  reni  dextro  magnamque  partem 
intestinorum  tegit ,  cum  splene  praeterea ,  pulmo- 
nibus  ,  cerebro ,  associationis ,  antagonismi ,  consen» 
sus  lege  eonjungitur. 

Longe  igitur  lateque  in  oeconomiam  organicam 
regnat  hepar,  longius  latiusque,  ubi  vel  climatis 
tropici  potentia ,  vel  alcoholis  venenum  aut  pulmo- 
num ,  aut  cerebri  vim  labefactaverit.  Saepius  ex 
gastritide  hepatis  phlogosis  accenditur,  in  bibacibus 
praesertim  iisque ,  quorum  animus  est  in  patinis ; 
nec  deest  isthoc  hominum  genus  inter  Indiae  ac- 
colas  novosque  colonos.  Ea  origo  chronicae  etiam 
hepatitidis ,  ex  dyspepsia  nascentis  est.  Minime  ve- 
ro,  quia  crebro  fit,  semper  fieri  existimetis,  quani 
quidem  opinionem  tuetur  novae  doctrinae  auctor 
Broussais  :  a  calore  fieri  gastro-enteritidem ,  hanc 
sequi  hepatitidem,  tanquam  ipsius  satellitem:  rem- 
que  testari  febres  flavas,  quae  hodie  tantam  no- 
minis  celebritatem  nactae  sunt. 

In  fidem  hujus  placiti  duo  citat  exempla  aegro-r 
tantium ,  alterum  aegroti  in  nosocomio  Udinensi  , 
quem  ut  aegrotare  crediderat  ex  febre  flava,  post 
obitum  vidit,  hepar  habuisse  suppuratum  summe- 
que  rubentem  ventriculum  et  canalem  cibarium  j 
alterum  militis ,  qui  dolens  in  regione  hepatica  et 
epigastrica,  colore  flavo,  febre  vehementi,  summa 
corporis  jactatione  ,  spiratione  intercepta ,  suspi- 
riosa,  motibusque  convulsivis  quum  perierat  cir- 
ca  diem  decimum  quartum  et  videbatur  subfuis- 
se  hepatitis,  manifesta  obtulit  gastro  -  duodeniti- 
dis ,  id  est  inflammationis  ventriculi  et  duodeni 
signa,  hepate  coloris  legitimi,  verum  ex  sanguine 
congesto  tumente.  Ejusmodi  fraudes  medico  ar- 
tem  facienti  crebro  fieri  notavit  etiam  is  ,  quem 
rnox  citavi ,  locupletissimus  testis  Annesley.  In 
compluribus  casibus  ,  inquit ,  phlogoseos  >  afficien- 
tis  ventriculum  et  organa  bilis,  difficile  est,  propter 
deficientem  anamnesin  determinatu ,  a  quanam  par- 
te  inceperit ,  in  quam  contra  desierit ;  quae  morbi 
complicati  exempla  in  Indiis  neutiquam  rara  sunt 
ac  quemcunque  habeant  eventum ,  quaestio  sae- 
penumero  solvi  nequit.  Quando  in  mortem  trans- 
eunt,  aegritudinis  indicia  erunt  in  hepate  maxima, 
minima  vero  in  ventriculo  ,  hic  primas  quamvis 
notas  aegritudinis  monstraverat. 

Non  semper  tam  exacte  limites  inflammationis 
constitui  possunt ,  neque  externa  ab  interna,  ne- 
que  acuta  a  chronica  distingui.  Progreditur  malum 

a  superficie  ad  parenchyma :  nam  solius  involucri 
serosi  absque  hepatis  infiammatio  non  minus  rara 
est ,  quam  solius  pleuritidis ,  sine  peripneumonia. 

Subinde  etiam  a  parenchymate  ad  superficiem 
progreditur.  Quando  solum  parenchyma  hepati- 
cum  morbi  sedes ,  clanculum  proserpit  morbus  at- 
que  obscuris  tantum  signis  detegitur,  propter  ob- 
scurum  visceris  sensum  :  praesertim  ubi  chronica 
fuerit  morbi  forma ,  cui  peculiare  est  in  parenchy- 
mate  incipere ,  quemadmodum  acuta  saepius  in  ex- 
terna  facie  ac  membranacea  esse  consuevit. 

Hanc  ubi  sedem  elegit,  symptomata  pleuritica 
aut  peripneumonica  medicum  nisi  cautum  fallunt. 
Id  quod  vel  magnis  etiam  in  arte  viris  evenisse  ac- 
cipimus:  Valsalvae,  Cleghorniique  exemplo.  Hu- 
jus  aeger  pro  pleuritico  curatus,  quum  12°.  morbi 
die  inopinato  decessisset,  secto  cadavere  in  pul- 
monibus  quod  credebatur  vitium  non  apparuit ,.  ve- 
rum  diaphragma  inflammatum  et  ingens  in  lobo 
hepatis  dextro  abscessus  ,  totum  etiam  abdominis 
cavum  colluvfe  purulenta  odorem  foetidum  spar- 
gente,  repletum  erat.  Valsalvae  Clericus  postlon- 
gam  intermittentem ,  quae  pallorem  faciei  corpons- 
que  maciem  reliquerat,  acutam  febrem  expcrtus  est 
cum  dolore  in  regione  hepatis ,  qui  tangendo  auge- 
batur  quemque  propriis  manibus  indicabat.  Pri- 
mis  diebus  vomitus  fuit  et  diarrhoea,  tussis  quo- 
que  humida  fuit,  sed  paucos  post  dies  sicca  et 
irrita.     Decubitus  erat  utrumlibet  ad  latus  difnci- 

lis,  tit  non  nisi  supinus  jacere  posset:  vehementis 
autem  aegro  quidam  caloris  sensus  ad  dorsum ,  re- 
nem  versus  dexterum:  pulsus  celer,  frequens,  de- 
bilis,  inaequalis,  intermittens.  Multum  erat  Val- 
salva  incertus  animi ,  quam  esse  morbi  sedem 
censeret.  Attamen  cum  aeger  nullum  in  thorace 
doloris  signum  patefaceret ,  sed  ibi  semper ,  ubi 
dictum  est,  dolorem  indicaret,  tandem  esse  credi- 
dit  hepatis  inflammationem.  Interea  morbo  in  dies 
ingravescente  magisque  semper  aucta  spirandi  dif- 
ficultate  pulsusque  debilitate,  septimo  exacto  die 
mors  accessit.  Cadaveris  sectio  mei  judicii,  in- 
quit  Valsalva,  digna  ipso  ingenuitate  (ut  recte 
Morgagnus  rem  referens  subjungit)  detexit  erro- 
rem.  Nam  in  ventre  sana  omnia,  si  lienem  exci- 
pias,  quadruplo  majorem,  quam  par  fuisset.  In 
thoracis  autem  sinistro  cavo  serum  limpidum :  dex- 
trum  sero  plenum  crassiori,  cujus  partes  aliquae 
concreverant  dexterque  pulmo  totus  ab  inflamma- 
tione  induruerat.  Haec  sigifa  plura  erant,  quae 
hepatitidem  comitari  solent.  Adeo  in  medicina  fa- 
cile  est,  ita  Morgagjnus,  per  ea  ipsa  decipi,  quae 
facere  videntur  ad  vitandas  deceptiones ! 

A  Galeno  quo  possit  modo  talis  deceptio  vitari , 
monemur,  sequente  historia  aegrotantis,  quam  ea 
qua  pollet  facundia  et  arte  narravit. 

»  Quum  primum  Romam  venissem ,  magnifice  ad- 
miratus  est  me  Glauco  propter  ejusmodi  diagno- 
sin,  inquit.     Etenim  per  viam  mihi  occurrens,  op- 

portune ,  inquit,  advenisti;  jungensque  dextram  dex- 
trae,  prbximi  sumus  inquit  laboranti  teque  oro,  ut 
una  mecum  ad   ipsum  verrias.     Est   autem  Siculus 
medicus ,  quem  non  ita  pridem  mecum  ambulantem 
vidisti  et  quoniam  heri    Gorgias    et  Apelas  mihi 
nunciaverunt ,  diagnoses  ac  prognoses  edidisse  te, 
quae  divinationes  suntpotius,  quam  medicinae ,  cu- 
pio  equidem  periculum  facere ,  non  tam  tui ,  quam 
artis    medicae  ,    num    haec   ei   sit    dignoscendi    et' 
praenoscendi  facultas.     Igitur  quum  haec  diceret, 
venimus  ad  laborantis  aedes,  ut  neque  verbo  ejus 
provocationi  respondere ,  neque  ea  quae  saepenume- 
ro  me  dicere  audivistis,  effari  possem,  quod  inter- 
dum  nobis    feliciter    adparent  aliqua   certa  signa, 
interdum  vero  omnia  sunt  ambigua.     At  in  primo 
statim   aditu    obviam  nobis    venit    quidam   pelvim 
a  cubiculo  ad  sterquilinium  efferens,  continentem 
tenuem  cruoris  saniem ,    carnium  nuper   mactata- 
rum  loturae  similem,  evidentissimum  affecti  jeco- 
ris  indicium.     Itaque  ac  si  nuilo  modo  id  intelle- 
xissem ,  cum  Glaucone  ad  medicum  ingressus  sum 
admovique  manum  carpo ,  quo  intelligerem ,  utrum 
etiam  inflammatio,  an  sola  imbecillitas  esset  in  vis- 
cere.     Quum  vero  medicus  esset ,  ut  diximus  ,  qui 
decumbebat,  nuper,  inquit,  a  dejectione  decubui, 
itaque  perpende  pulsuum   frequentiam   ob  surrec- 
tionem  adauctam  esse.     Haec  quum  dixit,  ego  de- 
prehendi  inflammationis  indicium  ,   prospiciensque 
deinde    fenestrae  impositum    aliquid  hyssopi   cum 

aqua  mulsa  paratum  in  ollula,  cogitavi  medicum 
se  esse  pleuriticum  putare,  dolore  costas  spurias 
occupante,  qualis  hepatis  inflammationibus  inter- 
dum  accidit.  Hunc  itaque  quum  ipse  sentiret  es- 
setque  respiratio  parva  et  crebra,  atque  exigua  tus- 
si  irritaretur ,  pieuriticum  arbitrari  se  cogitavi ,; 
quamobrem  hyssopum  ex  aqua  mulsa  praeparasse., 
Intelligens  itaque  ego,  quod  fortuna  viam  mihi 
praeberet,  qua  apud  Glauconem  clarum  nomen  adi- 
pisci  possem ,  manum  meam  ad  nothas  in  dextro 
laborantis  latere  costas  detuli ,  indicatoque  simul 
loco  dixi,  eum  ibi  doiere;  quod  quum  ipse  fatere* 
tur ,  Glauco  ex  solo  pulsu  existimans  me  sedis  af- 
fectae  dignotionem  invenisse  ,  admirari  me  coepit. 
Veium  ut  vehementius  stuperet,  haec  quoque  ad- 
didi :  quemadmodum  hoc  in  loco  dolere  te  confes- 
sus  es,  ita  velim  fatearis  etiam,  tussiendi  cupidi- 
tate  vexari  te  ex  longis  intervallis ,  tussim  exiguam , 
aridam  et  qua  nihil  expuisti ,  molestare.  Atque 
ita  me  dicente ,  incepit  forte  fortuna  hujusmodi 
quadam  tussis  specie ,  qualem  dicebam  tussire ,  ut 
Glauco  vehementer  commotus ,  continere  sese  non 
valens  ,  magna  voce  exclamando  in  laudes  meas 
prorumperet.  Tum  ego,  ne  putes,  inquam,  sola 
haec  ab  arte  circa  aegrotos  posse  praesagiri  ,  sed 
alia  quoque ,  quae  nunc  dicam ,  quibus  et  laborans 
ipse  testimonium  feret.  Hinc  rursus  incipiens ,  ip- 
si  dixi :  quum  magnam  ducis  respirationem  ,  dolor 
ea  parte ,   quam   notavi ,    vehementius  scilicet  te 

cruciat,  scntisque  insidentem  hypochondrio  dex- 
tro  gravitatem.  His  auditis  ne  infirmus  quidem 
se  potuit  continere  ,  quo  minus  prae  vehementi 
admiratione  una  cum  Glaucone  exclamaret.  Ita- 
que  sentiens  ego  arridentem  mihi  tunc  fortunam, 
de  clavicula  quoque ,  quod  ad  inferiora  trahi  vi- 
deretur  ,  aliquid  afferre  volebam.  At  quia  mag- 
nas  inflammationes  pariter  ac  scirrhum  id  comitari 
sciebam,  dicere  non  audebam,  veritus  ne  laudem, 

quam  antea  de  me  excitaveram,  sauciarem.  Ani- 
mum  tamen  induxi  caute  eloqui ,  atque  aspiciens 
laborantem ,  haud  ita  multo  post ,  inquam ,  jugu- 
lum  ad  inferas  partes  detrahi  senties ,  nisi  fortasse 
id  jam  tibi  evenerit.  Ac  quum  hoc  quoque  fatere- 
tur,  videns  aegrotantem  mirifice  attonitum,  unam 
inquam  ,  addam  adhuc  praedictis  divinationem ; 
etenim  dicam,  quam  de  morbo  suo  laborans  ipse 
habuerit  suspioionem.  Tum  Glauco  ne  de  hac  qui- 
dem  divinatione  desperare  se  ajebat;  laborans  au- 
tem  hac  incredibili  pollicitaiione  stupefactus,  acri- 
ter  me  intuens ,  quid  essem  dicturus ,  attenta  men- 
te  exspectabat.  Itaque  dicente  me,  quod  infes- 
tantem  morbum  pleuritidem  esse  putasset,  ille  rem 
admiratus  id  quoque  mihi  assensus  est ,  ut  et  qui 
adstabat  et  qui  paulo  ante  latus  ei  oleo  tanquam 
pleuritico  foverat. 

Atque  ex  eo  tempore  Glauco  tum  de  me ,  tum  de 
universa  medendi  arte  optimam  concepit  opinio- 
nem  ,  quum   antea  nihil  magm  in  arte  esse  puta- 

ret ,  quod  nunquam  cum  consummatis  in  arte  viris 
esset  versatus." 

Sensus  ponderis  opprimentis  et  doloris  gravativ* 
est  sub  motu  corporis  et  situ  in   lecto  mutato  in 
hypochondrio  dextro,  iri  scrobiculo  cordis  sub  car- 
tilagine  ensitormi,  pulsus  noctu  acceleratus,  cae- 
terum  tardior ,  oppressus ,  irregularis ,  subinde  in- 
termittens.     Habitus  pallidus ,    anxius ,   lingua  fla<- 
vescens ,  sicca ,  adpetitus   deletus  ,  sapor  oris  de» 
pravatus,  alvus  irregularis,  urina  parca,  crassa,  co- 
lorata,   cephalalgia,   somnus   turbatus,   tumor  hy<- 
pochondrii ,    saepe  symptomata  post   cibum  aucta, 
Haec  autem  alia  erunt  alio  loco  inflammato.     Non 
semper  dolor  humeri  dextri  aut  scapulae  ,   inter- 
dum  dorsi ,   aut  lumborum  :  saepe  si  internam  ser 
dem  occupet  morbus,  oppressio  magis  praecordio- 
rum,  cum  anxietate  crebrisque  suspiriis.  Si  in  par- 
te  superiori  major  congestio  et  tumor,  dyspnoea  et 
pneumoniae  signa,  si  in  parte  concava,  ventriculo 
contigua ,   nausea  ,   vomitus  ,  singultus  ,  decubitus 
in  latus  sinistrum  ,   aut  corporis  antrorsum  versus 
inclinatio.    Si  superficies  hepatis  inflammatur,  uni- 
verse  magis  acuta  morbi  forma  est:  febris  major, 
pulsus  durior,   dolor  acutior,  quae  symptomata  si 
interna  inflammatio  ad  superficiem  procedat,  acce- 
dunt,  utriusque  inflammationis  symptomatibus  se- 
cum  invicem  conjunctis. 

Cernitis  variare  plurimum  morbi  faciem,  ut  in- 
ductione  magis,  quam  observatione  morbus  detegi 

possit;  flavum  faciei  colorem  non  semper  hepati- 
tidem  comitari,  quod  Swietenium  non  fugit  alios- 
que  antiquiores ,  verum  tunc  solummodo  notari , 
ubi  vel  duodenum,  vel  fellis  vesicula,  velviaebilis 
excernendae  in  mali  societatem  venerint,  nec  sem- 
per  esse  laesae  bilis  officinae  in  hoc  morbo  signa, 
verum  accuratissimo  et  repetito  examine  opus  esse , 
ut  latens  in  corpore  phlogosis  detegatur.  Quocirca 
caussarum  etiam  animadversio  in  computationem  ve- 
niat ,  tum  praedisponentium :  quo  temperies  et  cor- 
poris  universi  et  hepatis  ipsius;  tum  occasionalium : 
quo  laesiones  externae  sive  regionis  hepaticae ,  sive 
capitis;  tempestas  anni,  autloci  natura  calida,  clima 
tropicum,  ebrietas,  ira  et  quae  sunt  id  generis  alia, 
hepatis  valetudinem  male  afficientia,  pertinent. 

Est  calida  quaedam  hepatis  temperies,  cibi  ani- 
malis  praesertim  fastidio,  oris  amarore ,  siti,  alvo 
dura ,  parca  ,.  scybalosa ,  vomitu  bilioso  ,  lingua  sic- 
ca,  viridi  colore  tincta ,  cutis  flavedine  icterica  in- 
signis,  in  liepatitidem  proclivis  ejusque  quoddam 
quasi  primordium,  quae  si  aere  fervido,  exercitatio- 
nibus  corporis  animique  nimiis ,  vigiliis ,  ira ,  vic- 
tu  calidiori,  animali,  vinoso  exacerbetur  in  hepa- 
titidem  transibit  facile.  Legant,  qui  rem  exemplo 
firmatam  cupient  Historiam  Apollonii  Abderitae 
apud  Hippocratem,  quam  in  Chrestomathiam  Hip- 
pocraticam  traduximus,  pag.  37  sqq.  aut  similem 
in  Historia  Hepatica  Jo.  Bapt.  Bianchi  pag*  434  sq. 
Viri  30  annos  nati,  cholerici,  iracundi ,  inflamma- 

tione  hepatis  caustica  4°.  die  sublati ,  in  cujus  cor- 
pore  durum ,  exsuccum ,  ulcerosum  hepar  depre- 
hendebatur  simulque  notent  subfuisse  jam  in  utro- 
que  casu  aut  congestionem ,  aut  chronicam  hepatis 
phlogosin,  acuta  tandem  ut  fit  hepatitide  eaque 
lethali  accedente* 

Gravidas  mulieres  icterum  pati ,  notaverat  Swie- 
tenius  eumque  inprimis  per  menses   ultimos,  licet 
nec  ante   graviditatem ,  nec   post  puerperium  hoc 
morbo   laborarent  j  idem  fieri  iis  feminis  ,   quibus 
fluere  catamenia  cessaverant ,   aliorum   observatio 
est.  Utrique  ictero  latens  subest  hepatici  parenchy- 
matis  phlogosis  ,   quod   eo  magis  notandum ,   quia 
non  a  febre  ,  neque  a  pulsus  duritie ,  sed  ab  alio-> 
rum  potius  signorum  concursu  cum  caussis  effec- 
tibusque  comparato  colligi  debere  hepatitidis  par- 
enchymatosae  praesentiam  in  practicis  lectionibus 
suis  monere  solebat  Paradisius  seque  vidisse  idem 
quod  Fordtcius  medicus  Anglus ,  hic  repetitas  ve- 
nae  sectiones   fuisse  necessarias ,   nec  magnas  ta- 
men  ,  subducta  dein  vel  eccoproticis ,  vel  clysteri- 
bus  magna  faecum  crassarum  quantitate. 

Reliquas  caussas  quod  attinet :  capitis  vulnera 
cerebrique  commotiones  animadverterunt  praeser- 
tim  medici  chirurgi  AmbrosiUs  Paraeus  ,  Desaultus 
et  post  hosce  Pinellius,  Broussaissius  ,  alii,  quorum 
Pinellius  citat  casum  ex  diario  celeberrimi,  quem 
secundo  loco  nominavi,  chirurgi:  Militis  scil.  ex  duo- 
bus  gladii  ictibus  capiti  inflictis ,  die  25°.  vulnerum 

aeceptorum  mortui ,  in  cujus  cadavere  hepar  parvis 
ulcerationibus  obtectum  est  inventum. 

Circa  ebrietatem,  semper  in  bibacibus  turbas  sy- 
stematis  hepatici  eamque  animadvertimus  hepatis 
temperiem,  quam  facete  Richterus  vocavit  hyste- 
ricam. 

Proclivis  est  inflammatio  hepatis ,  ut  omnis  phleg- 
mone  in  abscessum ,  qui  anceps  profecto  rei  even- 
tus  est  ideoque  omni ,   quo  fieri  possit ,  artis  mo- 
limine  avertendus.     Avertit  interdum  natura,  aut 
lysi ,  aut  crisi  facta.  Haec  fit  alvo  biliosa  cum  pau- 
co  cruore  urinave   multa ,    crassa ,  subrubra ,  cum 
alba  hypostasi,   ante   diem  quartum,  mitiori  lienis 
dolore  ante  suppurationem  superveniente ,  epistaxi 
larga  e  nare  dextra,  haemorrhoidum,  mensium  fluxu, 
sudoribus  criticis.  Alvus  biliosa  cum  pauco  cruore, 
a  diarrhoea   cruenta,    symptomatica   pariterque   a 
dysenteria  probe  discernenda,  nec  mala  arte   cor 
hibenda  est. 

Quemadmodum  in  pleuritide  bene  ominatur  do- 
lor  transiens  ad  humerum,  dorsum,  manum,  cum 
harum  partium  stupore  ac  gravitate  ,  sic  in  he- 
patitide  fausti  augurii  est  doloris  ad  lienem,  an- 
te  abscessum  factum,  transitus.  Nam  hoc  facto 
quandoque  ille  dolor  observatur ,  infausto  augurio. 
Asclepiadarum  veterum  observatio  erat:  sanguinem 
e  diverso  fluere  malum  esse,  ut  in  liene  magno 
«  dextris  atque  similiter  in  hypochondriis.  Ea 
utrum  constans  sit,  ea  propter  difficile  judicatu  est, 

quoniam  Asclepiadarum  mos  erat  naturae  rem  marr- 

dare,  quod  ea  artis  infaiitia  certe  laudandum  ma- 

gis ,  quam  vituperandum  videtur :  hodie  autem  mi- 

nus  tutum  foret.    Universe  largam  haemorrhagiam 

sive  ex  naribus ,  sive   ex   ano  per  haemorrhoides , 

seu  ex  utero,  per  catamenia,  sanguinis  copiam  de- 

mendo ,  fore  proficuam ,  nullus  dubito.  Atribilariis , 

inquit    Quarinus  ,   et   quibus   haemorrhoides    sup- 

pressae,  morbus  etiam  per  haemorrhoides  multum 

emendatur,  idemque  fieri  in  hepatitide  metastases 

ad  crura,  auctor  est.   Sudores  criticos  praeter  Ga- 

lenum  et  Chomellium  observavit  etiam  Pinellius. 

Observatio  non  ob  unam  caussam  memoratu  digna 

est.     Unus  ex  priscis  Pinellii  discipulis ,  post  vi- 

tam  sedentariam  at  laboriosam,  experitur  horripi- 

lationem  ,  quam  sequitur  calor  et  dolor  hypochon- 

drii  dextri.   Proximo  mane  lassitudines  spontaneae , 

os  amarum ,   cutis   ardens ,  insomnia.     Die   tertio 

conatus  vomendi ;   vespere  symptomatum   omnium 

exacerbatio :  calor  ingens ,  oris  amarities  ,   dolores 

acuti ,   ardentes  lumborum ,  tensio  dolorosa  hypo- 

chondrii  dextri,  urina   colorata  cum   sensu  ardoris 

emissa,  alvi  durities.    Die  4°.  vomitus  humoris  fla- 

vi ,  amari  ex  emetico  antimoniato ;  color  flavus  fa- 

ciei  et  oculorum,  excrementa  tarda,  alba;  vespere 

calor   et    siccitas   cutis ,    decubitus   molestissimus , 

dolor  lumborum    et  dextri  hypochondrii  usque  ad 

latus  oppositum ,  epigastrii  strictura.     Die  5°.  ma- 

ne  sudor ,  aucta  cutis  flavedo  et  truncum  tingens , 

vespere  auctus  calor,  dolor  obtusus  hypochbndrii 
dextri ,  acutus  sinistri ,  sensus  ponderis  in  epigas- 
trio ,  decumbendi  impotentia ,  color  fuscus  totius 
corporis,  urina  nigrescens,  cutis  sicca,  ardens,  al- 
vus  adstricta.  Die  6°.  levis  sudor  ,  iudusium  co- 
lorans.  Die  7°.  acutus  hypochondrii  dolor.  Die  9°. 
sudores  largi,  symptomatum  decrementum;  vespe- 
re  exacerbatio ,  faeces  albae,  urina  colorata.  Die 
10°.  mane  color  in  facie  non  ita  flavus ,  vespere 
dolor  hypochondrii  et  epigastrii  gravior,  calor  ab- 
dominis ,  urina  larga ,  coloratior ,  cum  dolore  et 
molestia,  pervigilium.  Die  11°.  paroxysmus  gravis, 
dolor  hypochondrii ,  spiratione  auctus.  Die  13°.  uri- 
na  copiosa,  decrescentibus  symptomatibus ;  vespere 
exacerbatio ,  colica,  borborygmi ,  tensio  abdominis. 
Die  14°.  mane  diarrhoea  larga,  urina  multa,  minus 
colorata,  icterus  minor;  vespere  levis  paroxysmus, 
alvus  liquida ,  flava.  Die  15°.  apyrexia,  quam  pe- 
detentim  perfecta  sanatio  secuta  est.  Exemplar  ha- 
betis  morbi  per  plures  at  imperfectas  erises  sanati. 
Alter  exitus  suppuratio  est:  cujus  symptoma- 
ta  :  horripilationes  ,  formicationes  ,  sensus  fluctua- 
tionis,  praecordiorum  oppressio  ,  anxietas ,  inquie- 
tudo  ,  sudores  nocturni ,  febris  hectica  ut  pluri- 
mum  valde  obscura ;  estque  hic  eventus  perquam 
dubius  et  varius. 

Nam  aut  in  abdominis  cavum  effuso  pure  facta- 
que  peritonitide  morietur  aeger,  aut  in  cavum  tho- 
racis,  ubi  hepar  diaphragmati   accreverat ,  aut  in 

ventriculum ,  aut  colon  erumpet ,  aut  in  urinae 
excernendae  vias ,  aut  per  ductus  fellis  in  intestina 
evacuabitur ,  aut  extrorsum  per  abdominis  muscuW 
et  integumerita  exibit  puris  materies  et  sine  nuine- 
rosa  exceptione ,  tri^tis  futurus  est  rei  finis. 

Abundant  scripta  medicorum  observationibus  ab- 
sCessuum  hepaticorum ,  quorum  plures  collegerunt 
Bonnetus,  Morgagnus,  Voigtelius,  quibusque  nu- 
merosae  postea  accesserunt  recentiorum.  Potissi- 
mum  ea  legere  non  poenitebit,  quae  cum  Morgag- 
Nps,  tum  GendRinus,  Andrallius  et  Ankesley  circa 
Cos  abscessus  notarunt.  Ex  antiquiorum  observa- 
tionibus  plures  sUnt  perbreves  et  truncatae ,  quod 
recte  circa  Bonneti  in  sepulchreto  casus  dolet  Mor- 
gagnus,  unum  tantum  Coiteri  nostri  excipiens. 

En  casum,  priorem  evacuandi  modum  illustran- 
tem.  Anno  1570  Noribergensis  quidam,  natus  an- 
nos  42  ,  totus  cnolericus ,  levi  tussi  correptus  ,  de 
molesto  quOpiam  hypochondrii  dextri  dolore,  eden- 
di  appetitus  amissione,  totius  corporis  languore  , 
aestu  affatim  et  plerumque  faciem  manuumque 
palmas  pedumque  post  cibum  plaritas  invadente, 
ac  oris  ariditate  conqueri  coepit.  Vi  morbi  cre- 
scente  viribus  decrescentibus ,  corpore  extenuato  , 
totius  armi  spatio  pOst  fuit  coactus  decumbere  ac 
medicorum  opem  implorare.  Usus  est  multis  me- 
dicis ,  meque  tandem  accersiri  jussit.  Invenimus 
intra  caetera  febrim  erraticam  quandam  atque  tu- 
riiorem  durum  tensivumque  in  hepatis  regione,  ad 

medium  ventris  et  umbilieum  usque  protensum , 
febris  minime  erat  intensa  et  periodica,  sed  hecti- 
cae  similis,  quae  incerto  tempore  subinde  per  to- 
tum  corpus  diffundebat  aestum  solito  majorem, 
qui  interdum  prius,  interdum  tardius  remisit.  Ma- 
gis  potus ,  quam  cibi  desiderio  movebatur  ,  ut  fere 
semper  hominibus ,  qui  similibus  affectibus,  vel 
etiam  hepatis  magnis  obstructionibus ,  aut  scirrhis, 
quibus  calida  temperies  accedit,  usu  venire  solet. 
Tumor  erat  durus  cum  magna  tensione ,  vehementi 
punctione  doloreque  ulceroso  conjunctus ,  quamvis 
neutri  lateri  incumbere  potuerit ,  tamen  facilius 
dextro  quam  sinistro,  ad  quod  quid  ponderosi  in 
corporis  commotione  perlabi  sensit.  Alvus  erat  dif- 
ficilis  et  cum  clysteribus  vel  lenientibus  phar- 
macis  commovebatur ,  exibant  faeces  pituitosae  ef 
biliosae  corruptae.  Urina  fuit  subflava,  tenuis,  cum 
pauco  sedimento  eoque  divulso.  Punctio,  quae  ae- 
gro  molestissima  fuit,nullis  unctiooibus,  emplastris 
caet.  remisit.  Tandem  barbitonsor  quidam,  doloris 
mitigationem  pollicitus ,  imposuit  cataplasma  ano- 
dynum  emolliens  et  suppurans,  unde  tumor  crevit 
efferebaturque  magis  ad  umbilicum  et  dilatabatur 
ita,  ut  quidam  suspicati  sint  hunc  morbum  in  hy- 
dropem  terminaturum.  Aliquot  diebus  post  in  ileo 
dextro  in  conspectum  venit  tuber,  quod  barbiton- 
sor  existimavit  ab  apostemate  inter  musculos  ab- 
dominis  genito  prodiisse ,  quare  apertionem  suasit. 
Ego   cum  nec  undationem ,  nec  alia  suppurationis 

gigna  manifesta  deprehenderem ,  conatui  barbiton- 
soris  restitui.  Aeger  morbi  molestiae  ac  diuturnita- 
tis  pertaesus ,  permisit  sibi  a  barbitonsore  lapidera 
causticum  (ab  incisione  enim  abhorrebat)  apponi. 
Hic  lapis  triduo ,  maximo  aegri  dolore  ac  crucia- 
tu,  abdominis  musculos  ad  peritonaeum  fere  usque 
perrosit  et  antequam  abdomen  penetraret,  pus  in 
folliculo  collectum  intus,  folliculum  rupit  atque  per 
abdominis  cavura  inter  peritonaeum  et  intestina 
dispersum  est.  Tumor  desiit,  durities  evanuit ,  eo- 
dem  die  aliquot  animi  deliquiis  correptus ,  animara 
dedit.  Aperto  corpore  invenimus  vomicam  simae 
parti  hepatis  (cujus  non  parum  putrefecerat)  con- 
natam  eamque  satis  maguam  atque  apertam.  Reli- 
qua  fuere  satis  sana. 

Huic  exemplo  alia  subjiciam,  materiae  aliorsum 
evacuatae  et  primum  quidem  in  thoracis  caveam 
et  pulmones. 

Hujus  loci  est  mulieris  sexagenariae  historia , 
ex  Valsalvae  observationibus  una ,  quae  obiit : 
nec  non  celeberrimus  casus  nostratis  Stalpaert  » 
v.  d.  Wiel  46.  Cent.  1.  Ohs.  rarior.  Is  cum 
mirabatur  sputa  purulenta  eduxisse  hominem , 
dum  nulla  essent  pulmonis  affecti  indicia,  sed  om- 
nia  signa  docerent ,  hepar  aegrotare ,  post  mor- 
tem  vidit  vomicam  hepatis  accrevisse  diaphragmati 
in  latere  dextro  et  pulmonem  pariter  in  eodem  lo- 
co  diaphragmati  adhaesisse :  sicque  pus  ex  hepate 
in  pulmonera  venerat  et  per  sputa  educebatur. 

j3* 

Id  crebro  animadversum  est  atque  vomieae  piil*- 
monalis  specie  incautos  fallit ,  aut  si  pus  retinea- 
tur  intus ,  intra  pectoris  cavum  hydrotlioracem  men- 
titur,  aUt  ad  axillam  dextram  congeritur,  uti  Por- 
tallius  observavit.  Quomodo  hanc  viam  paret,  il- 
lustrat  egregie  casus  86"s  Annesley.  Thoracica  facies 
diaphragmatis  eoloco,  infra  quem  haerebat  hepar , 
erat  inflammata,  saltcm  pleura  investiens  rubra  vas- 
eula,  sanguine  rubro  injecta,  monstrabat  et  lobus 
pulmonis  dextri  hac  parte  coeperat  adhaerere. 

Est  ubi  infra  per  alvum  evacuatur,  sive  effuso 
pure  ,  per  ductus  bilis  in  duodenum ,  sive  facta  coli 
cum  hepate  concretione  et  intestini  perforatione. 
Puris  per  intestina  evacuati  historiam  compleetitur 
casus  88115,  quem  notavit  experientissimus  medicus 
Annesley,  et  cum  dubitari  possety  aegro  sanato, 
utrum  reveraita  faetum  sit,  Gendrinus  citat  observa-^ 
tiones  anatomicas  Bauhini,  Frankii  filii,  Rayeri  efe 
Portallii  rem  confirmantes.  In  Rayeri  aegra  duae 
erant  perforationes :  altera  in  duodeno ,  in  eolo  al- 
tera ;  utroque  loco  eoncreverat  cum  hepate  canalis- 
cibarius  et  videbatur  phiogosis,  sive  ex  vesicula  fel- 
lis,  sive  ex  canali  cystico,  ex  calculi  ibi  haerenti& 
irritatione  concitata ,  provenisse.  Suppuratio  autem 
destruxerat  et  cystidem  felleam  et  ramos  venae 
portae  feceratque  haemorrhagiam  lethalem.  Por-* 
tallii  ancillam,  postquam  sanguinem  nigrum  evo- 
muerat  anoque  excreverat  cum  striis  purulentis, 
febris  hectica  sustulit.     Post  mortem  duetus  hepa- 

ticus ,  cysticus ,  fellis  vesicula ,  ductus  choledochus , 
iiitestina  termia   sanguine  et  pure  turgebant. 

Interdum  extus  per  abdominis  musculos  atque  in- 
tegumenta  erumpit.  Quo  facto  ,  educi  arte  mate^- 
ries  purulenta  poterit  et  aeger,  abscessu  evacuato, 
servari.  Cavete  tamen,ne  vos  decipiat  fellis  vesicula, 
bile  turgens ,  quemadmodum  liortatur  Annesley  et 
pridem  hortati  erant  Petitus  et  Swietemus.  Hic 
anno  1732  cadaver  aperiens  pauperculae  ex  ictero 
et  marasmo  mortuae ,  in  ileo  dextro  tumorem  mollem 
detexit,  ab  ultimo  limbo  costarum  ad  cristam  ossis 
ilei  usque  pertingentem ,  quo  loco  diu  doluerat  ae- 
gra.  Abscessum  existimans ,  incisione  facta,  nullum 
invenit ,  sed  hepar  durum  tuberculosum ;  tumorem 
vero  illum  esse  ex  fundo  cystidis  feileae  ex  conten- 
to  humore  calculisque  turgente.  Quae  cum  com-: 
memorasset ,  citat  casum  cbirmgi  celeberrimi  Pe- 
titi,  qui  ejusmodi  tumorem  incidens ,  quem  qui 
aderant  cum  medici ,  tum  chirurgi  omnes  absces- 
sum  arbitrati  sunt,  perscissis  jam  integumentis,  tu- 
morem  subsidere  vidit  atque  observatorum  antea 
casuum  memor ,  ab  ulteriori  sectione  abstinuit  prae- 
dixitque  brevi  per  alvum  prodituram  bilem,  quae 
in  cystide  fellea  haeserat  accumulata.  Vix  deliga- 
to  vulnere,  aeger  copiosam  bilem  viridem  dejecifr 
atque  intra  paucos  dies  convaluit. 

Est  denique,  ubi  suppuratione  lenla  totum  con- 
sumitur  hepar  iirque  saccum  mutatur ,  puris  plenis^ 

simum.  Primo  fiunt  parva  apostcmata,  quae  pos? 
tea  confluunt.  Haec  phthisis  Iiepatica  est,  quae  ta^ 
men,  ut  puhnonalis,  ex  tuberculoso  yitio  magis, 
quam  ex  plilogistico  morbo  nasci  videtur. 

Aposthematis  hepatici  per  urinas  purulentas  eva- 
cuati  naturaeque  beneilcio  sanati,  exempla  ferun- 
tur.  La  Motte  Tr.  c.  de  Chir.  I,  vn.  Obs.  670. 
Alter  morbi  exitus  scirrhus  antiquis  dicebatur, 
quo  nunc  pondere  et  volumine  increvisse ,  nunc  de- 
crevisse  plurimum  hepar ,  animadversum  est.  Durius 
fit  hoc  viscus  ex  inHammatione  chronica,  ex  tu- 
berculis ,  ex  vero  denique  scirrho.  Has  induratio- 
nes  inflammationis  exitus  non  facile  dixerim.  Iliam 
tantum  hoc  loco  attingam. 

Quemadmodum  ex  acuta  hepatitide,  praesertim 
ubi  gravis  est  atque  mogna  venae  portarum  conges- 
tione,  sive  expneumonia,  sive  ex  cordis  hypertro- 
phia  oriunda  stipatur ,  hepar  magnopere  tumet  ejus- 
que  emollitur  contextus ,  ita  chronica  inflammatio- 
ne  ejus  parenchyma  et  durum  magis  et  densum  fit. 
Idcirco  hic  simul  et  de  hepatitide  chronica  et  de 
ea,  quam  comitatur,  induratione  verba  fient. 

lilius  symptomata  feruntur :  anorexia ,  sensus  ple- 
nitudinis  doiorisque  ad  cordis  scrobiculum,  acor 
primarum  viarum,  ructus  acidi,  levantes,  dolor  aii- 
quis  sub  magna  inspiratione  praesertim,  aut  pres- 
sione ,  in  hypochondrio  dextro ,  facies  pallida,  sub- 
flava,  tumida,  ocuiis  nloestis,  torpor,  somnolentia, 
animus   tristis,  quietis  et  solitudinis  amans,  cutis 

sicca ,  alvus  stricta ,  quandoque  liquida ,  nunc  alba , 
nunc  colorata,  biliosa.  Pulsus  tardus,  debilis,  aut 
aucto  dolore  frequens,  subdurus  ,  febrilis  ,  potissi- 
mum  vespere.  Ea  symptomata  ut  crebro  observa- 
ta  sunt,  ita  crebro  aberant.  Exempli  loco  unus  sit 
casus  ex  Morgagno  ;  nec  deerunt  alii  ex  laudatis 
antea  auctoribus.  »  Bajulus  consistentis ,  ut  videba- 
tur  ,  aetatis,  nullo  unquam  tentatus  morbo  ,  dum 
gravius  attollit  onus  ,  illico  non  levem  ad  lumbos 
molestjam  sentit,  quae  tunc  biduum  cubare  cogit, 
in  reliquum  autem  tempus  ita  debilitat ,  ut  ne  vi- 
ginti  quidem  librarum  pondus  sine  lumborum  in- 
commodo  jam  possit  tollere.  Mense  interjecto,  sibi 
visus  est ,  dum  in  lectulo  se  converteret ,  aquae  in 
ventre  agitationem  audire ,  mox  quoddam  quasi 
corpus  percipere ,  quod  ex  hypogastrio  in  scrobi- 
culum,  ut  appellant,  cordis  adscendens  ibique  sub- 
sistens,  initium  faceret  tumoris  praeduri,  nec  mo- 
dici;  quo  simul  et  febricula  anlictus,  quinto  jam 
mense ,  ex  quo  grave  illud  onus  sustulerat ,  in  noso- 
comium  hoc  venit  et  ea  quae  dixi ,  narravit  omnia. 
Id  erat  certum,  adsiduam  tunc  esse  febriculam  et 
noctu  exacerbari,  tumorem  esse  in  scrobiculo  illo 
et  infra  imas  costas  quoque ,  praesei  tim  dexteras 
et  in  ventre  esse  aquam  effusam.  Crevit  haec  in- 
terea;  ut  cum  mihi  fere  occasio  esset  in  nosoco- 
mium  adscendendi ,  uno  exacto  circiter  mense ,  ex 
quo  ibi  decumbebat ,  et  rogatus  ventrem  hominis 
contrectarem ;  vix  aiibi  quam  in  scrobiculo ,  tumo- 


200  D  E      H  E  P  k  T  I  T  I  D  E. 

rem  perciperem,  abdomine  vidclicet  aqua  distentp. 
Erat  is  tumor  praedurus,  nonnihil  inaequalis  et  si 
vel  premeres,  doloris  expers.  Quaesivi,  num  pon^ 
dere  molestus  esset?  num  dplore  aliquo  ad  jugu- 
lumusqueproducto?  num  tussis  aliquando  vexaret? 
Biserte  negavit  haec  omnia.  Cum  autem  quaererem , 
an  tum  etiam  incresceret  tumor  ?  imo  ,  ait ,  sub- 
sedit  minorque  est  factus  ;  credo ,  quod  crescens 
aqua  obscuraret :  et  sane  qui  alias  tetigerant,  mi- 
norem  esse  factum ,  non  agnoscebant.  Subpallida 
erat  hominis  facies ;  non  flava ,  non  lurida :  ne  al- 
bum  quidem  oculorum  a  me  perattente  inspectum, 
ullo  modo  flavescebat.  Supinus  plerumque  cuba- 
bat :  quanquam  poterat  in  utrum  liberet  latus.  Si- 
tiebat  quidem ;  sed  non  valde  spiritumque  du- 
cebat  incommode  ;  nec  tamen  incommodissime. 
Quibus  eo  diligentius  annotatis ,  quod  hominem 
haud  longo  post  tempore  interiturum  et  rimandi 
viscera  copiam  nobis  factum  iri  prospiciebam,  incer- 
to  ex  parte  suspensoque  de  unWersa  tumoris  sede 
judicio ,  discessi.  Ille  vero  exilescentibus  demum 
pulsibus,  sanausque  ad  extremum  mente  et  loquens 
placide  obiit,  initio  Aprilis  A.  1745.  decimo  quarto , 
postquam  videram  die.  Cadaver  autem  cum  postri- 
die  secaretur,  graviori  negotio  impeditus,  adesse 
non  potui.  Pro  me  tamen  dissectioni  praefuit  Me- 
cjiavia  noster :  a  quo  haec  accepi  eodem  die. 

Corpus  macilentum  et  nusquam,    nisi  leviter  ad 
sciptum ,  multo  autem  levius  ad  pedes ,  pedemate  af? 

fectum.  Venter  multam  effusam  aquamhabuit,  non 
graveolentem,  non  crassam,  non  a  quibusdam  quasi 
membranulis  innatantibus   turbidam ,    sed  pelluci- 
dain,  Vvergentem  tamen  ad  eum  colorem,  quem  in 
oleo  amygdalino  videmus.     Omentum  retractum  in 
hypochondrium  sinistrum ,   integrum  quidem  fuit  • 
sed   ex   subviridi  fuscum.     Ventriculus   parvus    et 
contractus.     Lien  duplo  major,  quam  aequum   es- 
set ,    subalbus    exterius ,    intus   alba   quaedam  ha- 
bens  ,    neo  tamen   dura.     Hepar  longe   maximum , 
ut  eorumqui  aderant,  aliqui  libras  pendere  ad  qua- 
tuordecim  judicarint.    Certe  etsi  non  multum  infra 
costas  se  estendebat,  ventris  universam  regionem  su- 
periorem  et  proximae  huic  partem  anterius  occupa- 
bat :  sinistrorsum  autem  adeo  increverat ,  ut  sus- 
pensorio  ligamento  ,  quod  crassius  alioquin  factum 
erat ,    plurimum  in  eam  partem    curvato ,    fissura 
umbilicalis  ad  sinistrum  latus  esset  cartilaginis  en- 
siformis.     Totum  erat  hepar  durum  et  exuberanti- 
bus  maculis,  digito  pollice  non  angustioribus ,  pas- 
sim  distinctum  iisque   subflavis,   caetera  pallidum. 
Haec  exterius.     Interius  autem  5  si  paucas  excepe- 
ris  hic  illic  intermistas  hepaticae  substantiae  por- 
tiones,  totum  viscus  constabat  ex  substantia,  quae 
non  facilius  posset,  quam  mammaria  glandula  dis- 
secari :  ea  ex   albo   flavescebat  et   pressa  ichorem 
quasi    purulentum    emittere    videbatur.      Denique 
cystis  erat  prorsus  exigua." 

Haep  hactenus  de   induratione  quatenus  ab  in- 

fiammatione  est.  De  alia  scirrhosa,  tuberculosa  alio 
loco  dicam. 

Etiam  gangraena  terminari  hepatitis  dicitur. 
Quae  tamen  terminatio  auctoribus  Baillie  et  Gen- 
dhin  perquam  rara  est  et  magis  emollitio  paren- 
chymatis  fuisse  videtur.  Ille  nunquam  a  se  visam 
esse  gangraenam  hepatis  animadvertit ,  hic  unicum 
citat  Morgagni  easum,  in  quo  sinister  hepatis  lo- 
bus  inventus  est  laxus  et  sphacelo  prorsus  vitiatus. 
Probabilem  conjecturam  faciunt  inventa,  in  sene 
septuagenario  eoque  vinoso,  ventriculus  et  mtesti*- 
na  gangraenosa. 

Be  curatione  morbi  praecepit  nuper  Annesley, 
etiam  in  parenchymatosa  hepatitide  promptam  esse 
debere  sanguinis  et  largam  per  venaesectionem ,  re- 
petitametiam,  detractionem,  maxime  in  plethoricis, 
sanguineis,  juvenilibus  corporibus  :  deinde  topicas 
convenire ,  per  hirudines  sedecim  vel  octodecim  in 
adultis,  quas  ebriosi  facilius,  quam  generales  detrac- 
tiones  ferunt,  earumque  repetendarum  indices  esse 
linguam,  anxietatem,  dolorem,  tensionem  loci  aegri. 

Haec  quo  magis  urgeant  symptomata,  eo  auden- 
tius  corpus  deplendum  est  atque  interim  bihacibus , 
ne  citus  fiat  virium  collapsus,  analeptica  volatilia- 
que  stimulantia  esse  offerenda.  Loco  affecto  cata- 
plasmata  emoilientia  imponenda  et  alvus  movenda 
rnercurialibus  inprimis,  id  est  mercurio  dulci,  qui 
larga  dosi  propinatus  ,  in  hepatitide  Indiae  tanquam 
panacea  ab  omnibus,  qui  ibi   artem   fecerunt  me« 

dicis  cum  prideni,  tum-nuper  uno  ore  celebratur, 
nec  tamen  nisi  praemissa  sanguinis  evacuatione  le- 
gitima  praebendus  est. 

Laudatur  usus  granorum  viginti  mercurii  dulcis 
dandi  vespertino  tempore,  cui  altero  mane  sup- 
peradditur  pulvis  e  supertartr.  potass.  et  jalappa. 
Post  haec  oleum  ricini  aut  inf.  sennae  cum  inf. 
gentian.  comp. ,  quibus  vel  salia  neutra  vel  spiritus 
ammoniae  aromaticus  vel  spiritus  aeth.  nitricus , 
vel  aliud  quodcunque  requiritur  corrigens ,  adjungi 
potest.  Cavendum  maxhne  in  curandis  morbis  he- 
patis  aliisve  regionum  calidarum,  ne  cathartico  quies 
turbetur  noctu ;  quod  a  mercurio  plena  dosi  exhi- 
bito  minus  metuendum  est,  siquidem  matutino  de- 
mum  tempore  purgat :  atque  insuper  cavendum,  ne 
nocturno  frigore  et  humore  corpus  iis  pateat  po- 
tentiisnocentibus,  quarum  maxime  efficacitate  mor- 
bi  vel  excitantur,  vel  aggravantur.  Mercuiuus  au- 
tem  eo  usque  dandus,  donec  nioveat  ptyalismum 
et  secretiones  restituat  et  symptomata  tollat,  quod- 
si  ante  ptyalismum  meliora  haec  facta  sint ,  eo  non 
opus  est,  sique  post  priores  quatuor  aut  quinque 
dies  non  evenerit ,  a  mercurio  desistere  melius  est. 
Copula  mercurii  cum  antimonio  inunctionesque  mer- 
curiales  cum  camphora  promovere  dicuntur  actio- 
nem  peculiarem  mercurialium  atque  irritatio  in- 
testinorum  praeverti  clysteribus  emoliientibus,  una 
cum  purgantibus  remediis  refrigerantibus.  Post  to- 
picas  depletiones  vesicantia  loco  affecto  imponen- 

da  inque  chronica  specie  sustentanda  iis  mota 
ulceratio  est.  Interim  non  negligenda  faecum  in- 
spectio  est,  quod  pluribus  verbis  monet  auctor  et 
tanquam  proprium  signum  in  hoc  valetudinum  ge- 
nere  plurimi  faciendum  est. 

•   Benique  etiam  commendat  lotiones  acido-muria-. 
ticas  intemumque  acidi  nitrici   aqua  diluti  usum , 
atque  convalescentiae  tempore,  nutrientium  et  mi- 
tiorum   tonicorum.     In  chronica  morbi   specie  ea-* 
clem  fere   curatione   utitur,   nec  tamen  universali- 
hus,    sed   topicis   per   hirudines    depletionihus   et 
acido  nitroso ,  multa  aqua  soluto ,  pro  potu ,  quod 
tarcen  acidum  nequaquam ,  quae  quorumdam  medi- 
corum  sententia  est,  mercurii  remedium  habet  suc-< 
cedaneum:  eccoproticis  etiam  aperientihus ,  simul 
cum  halneis  tepidis   semicupiis  atque  diaeta  et  re- 
gimine  strictis.     Abscessu   facto,  si   superest  phlo* 
gistica  conditio,  depletiones  topicae,  cataplasmata , 
emollientia   et  acidi  nitrici  solutiones  maxime    di^ 
lutas ;  sin  abest ,  et  vires  aegri  decrescant ,  tonica 
magis  medicamina  fore  salubria  existimat*  alvumque 
per  enemata  eluendam  et  farinacea  alimenta  prae- 
benda  :  uhi  symptomata  dysenterica ,   demulcentia , 
balnea  calida,  epispastica,  cataplasmata ,  pulvis  Do- 
veri  vespere  datus  proderunt.    Abscessu  extrorsum 
tumente  ,  si  cum  spe  successus  evacuari  possit,  ape- 
riendus  ,  vulnus  curandum,  vires  alimento  sustentan» 
dae ;  leniora  tonica  ipsumque  vinum  quandoque  ju- 
vabunt ;  atque  universe  ad  singulos  casus  accomnio-* 

danda  erit  medicina.  Habetis  eam  curandae  he- 
patitidis  methodum  adumbratam,  quam  Indiae  me- 
dici,  praesertim  Artgli  adhibere  solertt.  Circa  quam 
animadvertendum  videtur ,  ipsds  nimios  esse  in 
mercurialium  adhibitiorte.  Nam  auctore  doctissimo 
Waitzio,  qui  etipse  in  India  orientali  artem  fecit, 
mercurii  dosis  granorum  ad  summum  10  sufficit 
consilio  mOvendae  salivattionis ,  neque  protracti  re- 
medii  usus  innocuus  haberi  potest  inque  hepatitide 
chronica  topicae  depletiones  et  diaeta  refrigerans 
acidula  salubriores  surtt  longe,  qUam  aut  largae 
venaesectiones ,  aut  ingentes  mercurii  dulcis  doses. 
Cf.  Illius  brevem  adumbrationem  Hydrargyroma- 
niae  et  Haematomaniae ,  Amstelodami  efnno  1829 
editam. 

Hoc  remedium  (Merc.  dulc)  multos  habrtit  et 
laudatores  et  vituperatores.  Inter  recentiores  in  he- 
patis  inflammatione  laudatur  a  Richtero  ;  Quarino 
et  Frankio  patre  ejus  usum  ad  hepatitidem  chroni- 
cam  restringentibus ,  Pinellio  ipsum  proscribente. 

In  nostris  terris  leniora  eccoprotica  acidula :  de- 
coctum  graminis  tamarindinatum  cum  manna,  tar- 
tari  cremor  similiaque  aperientia  antibiliosa,  post 
celebratas  venaesectiones ,  aut  topicas  detractiones 
sufficient ,  nec  opus  erit  ad  mercurialia ,  nisi  in 
chronica  hepatitide  devenire.  Praeterea  enemata 
emollientia,  cataplasmata  similiaqueadhibenda,  nec 
non  diaeta  refrigerans ,  acidula ,  antibiliosa.  Ab-> 
scessu  facto ,  leniora  etiam  nutrientia,  evacuato,  iis-r 

dem  et  tonicis  interdum  antisepticis  :  c.  Peruvi#- 
no,  spir.  vitrioli,  vino  rhenano  utendum  erit. 

Sicubi  rheumatici  quid  subsit,  vesicantia  impo- 
nere  jubet  natura  mali  inque  ea  specie  etiam ,  quae 
erysipelacea  appellatur,  quam  solvi  per  erysipelas  in 
cute  externa  auctor  est  Bianchi  Op.  laud.  p.  434, 
Post  morbum  denique  superatum  diu  regimen  re- 
frigerans  antibiliosum  adhibere  propter  illius  re- 
versuri  metum,  juvabit. 

Caeterum  uti  universe  moliminibus  criticis  suc- 
currendum ,  ita  clysteribus  visceralibus  lenioribus , 
purgationibus  hirudinibusque  ano  appositis  circu- 
lationem  abdominalem  et  plethoram  abdominis  et 
emendabitis  optime  et  hujus  phlogoseos  tum  semi- 
nium,  tum  reliquias,  aut  tollere ,  aut  corrigere  sal- 
tem  plurimum  poteritis. 


SPLENITIS. 

Splenitis  sive  inflammatio  lienis  rara  esse  dicitm% 
praesertim  acuta ,  cujus  characteres  anatomicos 
Gendrinus  tradidit :  chronica  saepius  secundaria , 
post  febres  intermittentes  longas  ac  pertinaces  eas- 
que  aut  neglectas  prorsus ,  aut  male  curatas.  Bis- 
tinguunt  inter  splenitidem  externam  membrana- 
eeam  et  internam  parenchymatosam.  Illam  ut 
membranaceam  hepatitidem,    cum  pleuritide   con- 

fundi  posse  et  ipsi  intelligetis  et  vero  sequens  do- 
cet  casus  nostratis  Antonii  de  Haen,  quem  cura 
Swietenio  communicavit.  Homo  triginta  quatuor 
annorum  a  medico  tractabatur  ut  pleuriticus  et 
quidem  tali  cum  successu ,  ut  secundo  jam  morbi 
die  a  febre  et  dolore  sinistri  lateris  fere  integre  li- 
ber  se  sanatum  crederet,  omnemque  medelam  ne- 
gligeret  postea,  sed  infelici  cum  eventu.  Languit 
enim  postea  et  fassus  fuit,  se  semper  obtusum  do- 
lorem  in  loco  prius  afTecto  percepisse.  Post  pau- 
cas  septimanas  a  primo  morbi  insultu  insignem 
habuit  in  dextro  crure  tumorem ,  sponte  postea 
evanidum.  Similem  tumorem  deinde  percepit  in 
dextro  latere  perquam  magnum ,  sponte  etiam 
postea  evanescentem.  Similis  tumor  denique  ad- 
paruit  in  femore  sinistro  et  illo  minuente  novus 
tumor  occupavit  internam  brachii  dextri  partem , 
mollis  et  pugno  major.  Successit  deinde  dysente- 
ria,  ascites,  una  cum  hydrope  amasarca  totius  cor- 
poris,  prostratio  virium  et  mors. 

In  cadavere,  biduo  post  mortem  dissecto,  apparuere 
sequentia.  Abdomen  turgidum ,  lividum  praesertim 
in  latere  sinistro.  Omentum  bi  evissimum ,  macilen- 
tum.  Intestina  inflammata ,  pluribus  locis  gangrae- 
nosa.  Lympha  non  admodum  copiosa  in  abdominis 
cavo.  Ventriculus  pariter  turgidissimus  et  sinistra  ac 
maxime  superiori  parte  longe  lateque  gangraenosus. 
Pancreas  flaccidum,  parvum.  Mesenterium  integrum, 
exsangue.      Mesocolon  exhibuit  plura  friabilia  cor- 

puscula,  obscure  viridia.  Hepar  perquam  magmnri 
erat,  in  parte  inferiore  magis  fuscum,  quam  esse 
solet.  Lien  inferiore  parte  peritonaeo  accretus , 
pur£  albo,  crasso,  copioso  jflerius :  copia  quaedani 
similis  puris  aquae  in  cavo  abdominis  repertae  in- 
natabat.  Tumor  brachii  lanceola  apertus  dedit 
idem  colore  ac  consistentia  pus,  ac  in  liene  depre- 
hendebatur.  Pulmones  hinc  inde  membranae  pleu-* 
rae  adhaerebant  concreti. 

Duo  in  hunc  casum,  qui  refert,  animadvertit  Swie- 
tenius:  alterum,  pus  ex  splene  resorbtum  metasta^ 
sin  fecisse  variam ;  alterum ,  hepar  auctum  volumi- 
ne,  liene  consumpto,  fuisse  ac  si  hujus  vices  egerat. 
Quod  adprius,  phlebitidis  etiamnalae  suspicioneni 
hic  casus  movet.  Alterum,  Malpighii  Brunnerique 
observationibus  factis  in  animalibus,  quibus  splen 
exsectus  erat,   firmatur. 

Praecipua  signa  inflammati  lienis  febris  acuta  y 
continua,  dolor  in  loco  lienis,  quandoque  adhume- 
rum,  mammam  aut  claviculam  protensus,  utipsaob- 
scura  sunt ,  ita  obscuriora ,  ubi  parenchymatis  liena- 
lis  inflammatio  est,  ut  cum  Swietekio  fateamur, 
saepius  faeces  induratas  circa  llexum  coli  haerentes 
subfuisse ,  ubi  credebantur  tumores  lienis ,  alias  fuis- 
se  congestiones ,  qtii  habebantur,  scirrhi.  Nam  cre- 
bra  et  prompta  hujus  visceris  a  sanguine  niutatio  es£ 
et  plurimum  varia  illius  vario  tempore  conditio. 

Utrum  lienis,  quae  dicitur  emollitio,  semper  in- 
flammationis  sequela  sit,  nuper  inter  viros  docto^ 

nlota  quaestio  est.  Semper  ita  esse  vix  credo : 
esse  tamen  interdum  nequaquam  nego.  Haec  post 
intermittentes  crebra  est  atque  vomitus  alvique 
cruenti   origo. 

Hujus  nuper  ipsi  vidimus  exemplum  in  viro  me- 
diae  aetatis,  qui  post  diuturnam  et  neglectam  in- 
termittentem  tandem  in  nosocomium  nostrum  ex- 
ceptus  cum  sinistri  lateris  dolorem  accusabat ,  non 
ita  diu  post  gravem  haematemesin  perpessus  est, 
quae  brevi  adeo  increvit,  ut  exsanguis  prorsus 
defecerit.  Cadaver  ventriculum  exhibuit  nihil  vi- 
tiatum,  lienem  prorsus  emollitum ,  rubri  sangui- 
nis  plenum. 

Suppurationis  exempla,  praeter  Haenii  illud,  etiam 
Portallius  refert  atque  addit  irrupisse  abscessus 
in  abdominis  cavum  mortemque  attulisse,  dum  nihil 
ejusmodi  vitii  suspicabantur ;  quandoque  in  ventri- 
culum  pus  sibi  viam  fecisse  ,  quandoque  in  colon , 
quandoque  in  sinistrum  pectoris  cavum ,  quandoque 
etiam  pone  peritonaeum  perque  abdominis  muscu- 
los  exiisse. 

Praeterea  lienis  gangraenosi ,  sphacelati  quoque 
mentionem  facit  Portallius,  et  ante  eum  fecerat 
Morgagnus,  quos  laudat  Gendrinus  T.  II.  p.  356  sq. 
Curatio  ab  hepatitidis  illa  parum  utique  differt. 
Minus  tamen  mercuriclia ,  propter  facilem,  quae 
splenis  morbos  comitatur,  sanguinis  dyscrasiam,  lau- 
danda,  ut.  contra  magis  acidula,  eccoprotica  :  ex 
tamarindo,  cassia  similibusque  atque  enemata  emol-' 

lientia  proficua,  nec  sine  caussa,  censentur, 

Quoniam  ex  intermittentibus  magnos  lienes  ob- 
servarunt,  ubi  de  iis  febribus  verba  fient,  ad  hune 
Biorbum  redeundi  dabitur  locus. 


SEPHRITIS* 

Ipsos  vera  renes  inflammatione  occupari  scimns 
( ita  Boerhaavius  Aph.  993. )  ex  dolore  ardente , 
pungente,  magno,  inflammatorio  loci ,  ubi  renes  si- 
ti  sunt  5  ex  febre  acuta ,  continua  concomitante ;  ex 
urina  pauea,  saepe  parva  copia  emissa,  admodum 
rubra  et  flammea ,  vel  in  summo  malo  aquosa ;  stu- 
pore  cruris  vicini ;  dolore  inguinis  testisque  vicini , 
dolore  iliaco  ;  vomitu  bilis,  ructu  assiduo. 

Perfectum  sibi  proposuit  vir  summus  ,  ut  solet 
ad  imitationem  veterum,  nephritidis  exemplar.  In 
quam  descriptionem  simul  et  nephritidem ,  quae  a 
renum  calculo ,  et  aliam  suscepit ,  qUae  sine  calcu- 
lo  est :  ad  priorem  pertinere  stuporem  cruris  vi-* 
cini,  dolorem  inguinis  testisque,  aut  potius  testi- 
culorum  retractionem  ,  i-n  ea,  quae  de  morbis  syste- 
matis  uropoietici  scripsit,  monographia  notavit  Cho- 
partus  atque  addidit,  dolorem  etiam  non  augeri 
motu  eorporis,  quod  rheumatismi  signum  est. 

Nimirum  ab  inflammatione  musculi  psoae  (psoi- 
tis  dicitur)  discernitur,  tum  quod  dolor  corpore  in 

aiiteriora  flexo  immaniter  aegrum  cruciat ,  tum  quod 
desunt  in  hac  inflammatione  signa  ab  urinis  petita. 

Par  doloris  atrocitas  est,  si  corpus  erigera  cona- 
tur  aeger,  in  lumbagine  rheumatica,  in  qua  pariter 
et  urinae  signa  et  vomitus ,  Sydenhamo  auctore  ,/ 
desunt. 

Qtta  utriusque  morbi  similitudine  ipse  magnus 
Boerhaavius  in  proprio  corpore  deceptus  est.  »  Bum 
Boerhaavius  de  rheuma tismo  loquebatur ,  coram  au- 
ditoribus  suis,  ita  rem  refert  Swietenius  ejus  com- 
mentator  et  discipulus,  dixit  se  circa  medium  men- 
sem  Augustum,  dum  hora  quarta  matutina  obser- 
vationibus  in  horto  botanico  faciendis  occupaba- 
tur,  sensisse  dolorem  quasi  nephriticum,  quem  mi- 
rabatur.  Dolor  a  renis  sinistri  regione  incipiens 
secundum  decursum  ureteris  ad  os  pubis  ttsque 
tanta  cum  vehementia  pergebat ,  ttt  crederet  cal- 
Culum  de  rene  per  ureterem  in  vesicam  descendis- 
se :  simul  aderat  propensio  in  yomitum  ;  qui  dolor 
per  tres  menses  persistens,  postquam  parum  remit- 
tere  incipiebat ,  evolvit  auctores  et  vidit  SydenhA- 
MUM  notasse  illa,  quae  passus  fuerat ;  reliquos  vix 
quidquam  bonae  frugis  dixisse.  Bum  enim  agit  de 
rheumatismo ,  habet  sequentia  :  est  et  alia  hujus 
morbi  species  licet  non  hujus  prosapiae  vulgo  cre- 
datur,  quae  lumbago  rheumatica  aptissinle  dice- 
tur :  immanis  dolor  scilicet  idemque  fixus  circa  lum- 
borum  regionem  ipsumque  aliquando  ad  os  sacrum- 
se  demittens ,  paroxysmum  nephriticum   mentitur , 

iMsi  quod  aeger   non  vomituriat;  nam  praeter  do-* 
lorem  atrocissimum  et  vix  ferendum  circa  ipsos  re- 
nes,  aliquando  et  ureteres  per  omnem  eorum  duc- 
tum  ad  vesicam  usque  eodem ,  licet  mitiori ,  teritan- 
tur.     Qui  et  milii  olim   imposuit ,    tanquam  a  ma- 
teria  aliqua  sabulosa  in  iis  partibus  haerente  pen- 
deret,  cum   revera  materiae  rheumaticae  peccanti 
et  inflammatae  ortum  suum  debeat ,    quae  quidem 
partes  illas  jam  solas  urit,  intacto  reliquo  corpore." 
Denique  ad  diagnosticen  nephritidis  notanda  sunt, 
quod,  observante  summo  Morgagno,  plerumque  ren 
sinister  phlogosi  tentetur,    quodque    ab   inflamma- 
tione  intestini  coli  eo  nomine  difFerat ,  quod  in  hac 
al%us  soleat  esse  admodum  dura,  stricta  et  perti- 
nax.     Verum  in  morbo  Boerhaavii  dolor  occupa- 
verat  latus  sinistrum ,  nec  deerat  propensio  saltem 
in  \oniitum :    praeterea  Chopartus  inter  alia  sym- 
pathica  .morbi  symptomata:  sitim,  anxietates,  per- 
vigilium,  etiam  dolores  colicos  alvique  constipatio- 
nem  enumerat     Videtis  igitur  et  hic  rem  dubiam , 
ut  ad  reliqua  etiam,  urinarum  praecipue ,  signa,  quae 
initio  flammeae  r  deinceps  limpidae,  decolores,  tan- 
dcm ,  morbo  vigente ,  parcae ,   at  crebrae  cum  te- 
nesmo   sique  ad  alterum  renem  inflammatio  perre- 
xerit,  supprimi  prorsus  Choparto  dicuntur.     Diag- 
nosin  etiam  juvare  poterit  caussarum  contemplatio, 
quales   sunt  ietus  ,    equitatio ,  plethora ,    diuretica 
acria,  spirituosa,  arthritis,  calculus.  Fructuosa  est 
aegrotantis  historia  a  Morgagko  memoriae  prodita^ 

Ep.  30.  Art.  22."  Vir  nobilis ,  annos  natus  sexagin- 
ta,  voinitibus  coepit  vexari  crebris  et  permolestis, 
quamvis  uno  interdum  die  quiescentibus.  Rejecta 
nihil  peeuliare  habebant.  Medici  pro  viri  dignitate 
aderant  tres,  qui  tune  peritiores  existimabantur  et 
facile  erant,  certe  erant  seniores.  Hi  cum  mali 
sedem  in  ventriculo  esse  non  dubitarent,  quae  ad 
sanandum  hunc  facerent  et  plurima,  et  varia,  et 
diu  satis  adhibuerunt,  sed  incassum  omnia;  donec 
aeger  maeilentior  jam  factus,  remediorum  pertae- 
sus  consilium  per  se  coepit,  haec  cuncta  abjicien- 
di  ct  rus  secedendi.  Unde  neque  ita  multo  post 
in  urbem  regressus  ,  ecce  tibi ,  magno  sine  caussa 
frigore  toto  corpore  sub  noctem  eorripitur  eaque 
ipsa  nocte  multum  cum  urina  sanguinem  reddiL 
Hunc  eadem  via  mox  consequitur  multum  puris. 
Itaque  sanguineis  et  purulentis  urinis  alterne  se 
excipientibus ,  cito  dejectae  vires  sunt  et  intra 
dies  quam  paucissimos  vivendi  finis  est  factus.  Ex 
hoc  morbi  exitu  proclive  fuit  intelligere,  vomi'tus 
caussam  non  in  ventriculo,  sed  in  iis  partibus  fuis- 
se ,  quae  ad  lotium  pertinent ;  renibus  praesertim , 
qui  nempe  illum  solent  facile  adeo  in  conscnsum 
trahere  et  ad  vomitiones  concitare.  Simulque  hr- 
tellectum  est ,  quid  significarent  crurum  non  stu~ 
pores  quidem  ,  sed  dolores  tamen,  de  quibus  jam 
inde  ab  initio  morbi  plurimum  queri  solebat  acger, 
quid  insolitus  mingendi  stimulus,  ut  urinam  vix 
ac  ne  vix  quidem  retinere  posset ,    dum  matulam 

sumeret ,  noctu  potissimum ,  quid  denique  duritia 
quaedam  circa  regionem  epicolicam.  Haec  utique 
etsi  de  lumbis  ponqueri  aeger  non  solebat;  indicii 
aliquid  dare  poterant ,  cum  inutilibus  praesertim 
eurandi  ventriculi  experimentis  conjuncta ,  alibi 
quam  in  boc  vomitus  caussam  haerere  et  in  reni- 
bus  dexteroque  potissimum  congestum  fortasse  ali- 
quem  niateriae  morbificae  esse  factum.  Cui  suspi- 
cioni  pondus  addi  aliquod  ex  eo  potuisset ,  quod 
in  generosissima  bac  familia  frequentia  fuerant  re- 
num  mala. 

Inter  caussas  etiam,  nec  immerito  recensetur  equi- 
tatio  diuturna  et  veliemens  ,  unde  vidi  aliquoties,  ita 
Swietemius,  mictum  sanguinis  et  quidem  tanta  co- 
pia,  ut  vitae  periculum  a  vasorum  inanitione  im- 
mineret.  Dum  Iiaec  scribo,  talem  aegrum  curan- 
dum  liabeo ,  qui  tota  vita  \alidissimis  equitationi- 
bus  usus  fuit,  mira  in  arte  equestri  peritia  indo- 
mitos  equos  coercere  novit  et  ad  fraena  patienda 
dociles  reddere.  Illi  frequens  talis  sanguinis  co- 
piosi  mictus  absque  ullo  dolore ,  unde  totus  palli- 
dus  et  exhaustus  languet.  Simulac  vero  cessat  ma- 
lum  et  vires  renasci  incipiunt ,  denuo  equitationi 
indulget  sicque  eidem  periculo  se  exponit ,  nimis 
audax  ideo ,  quod  toties  evaserit 

Hos  autem  Aretaeus  non  ex  haemorrhagia,  qua 
forsitan  nimii  molus  poxae  praevertuntur,  sed,  si 
retentus  fuerit  sanguis,  ex  rejentione  ob  ingentem 
phlegmonem  mori   scripsit ;  eaque  mala  plethoricis 

potissimum  mutuenda  esse ,  facile  intelligitis ,  prae- 
cipue  si  vino,  quod  diathesin  calculosam  arthriti- 
cam  in  corpore  creat ,  hi  abutantur ,  maxime  vino 
acidulo,  quale  rhenanum  est,  aut  moselanum ,  ne- 
phritieis  atro   carbone  notanda. 

Ex  gravissimo  malo  plena  ischuria  fit,  quod  le- 
thali  eventu  in  filio  septenni,  natu  majori  vidit  Hil- 
danus,  qui  corrjpiebatur  lumborum  dolore  cum  fe- 
bre  et  urinae  suppressione  et  licet  plures  celeber- 
rimi  medici  opem  adhiberent ,  septima  morbi  die 
moriebatur.  In  cadavere  insignis  renum  et  vici- 
narum  partium  phlogosis  in  gangraenam  transiens 
reperta  est. 

Omnium  creberrima  vero  morbi  eaussa  calculus  est, 

Naturae  beneficio  tum  lysi,  tum  crisi  sanata  fer- 
tur,  urinis  quippe  criticis  ante  14'm  morbi  diem  red- 
ditis,  aut  morbiinitio,  haemorrhoidum  fluxu.  Haee 
urina  critica ,  ut  ipse  vidi,  crassaest,  fusca,  potus 
caffeae  delutioris  ad  instar,  qualis  in  aliis  morbis 
foret  oininosa,  nec  tantum  hypostatica,  verum  etiam 
turbida ,  aut  nullum  habens ,  aut  inaequale  sedimen- 
tum,  quia  ipsis  renibus  inHammatis,  vix  nisi  cru^ 
dior  secerni  nequit  et  quia  in  nephritide  calculosa, 
omnium  creberrima,  sic  ipsa  morbi  caussa  aut  ma^ 
teries  ejicitur  partim. 

Haemorrhoidum  fluxus  utilis  est  ex  Aphor.  Ilipp.  9, 
Sect.  VI:  melancholicis  et  nephriticis  succedentes 
liaemorrhoides  utiles ;  cui  jungatur  observatio  Ga« 
xeni  :  evacuatione  haemorrhoidum  cohibita,  (juosdani 

nephritide  correptos  fuisse.  Prodest  fluxus  ille  in 
morbi  principio  tanquam  prophylacticum  naturale, 
Balnea  etiam  et  semicupia  summopere  proficua  ex- 
pertus  est  Chopartus  in  puerpera  nephritica,  cui 
semicupia  et  dolores  nephriticos  abstulerunt  et  sup^ 
pressa  lochia  revocarunt.  Si  saburrae  gastricae 
indicia  sint,  ante  balnea  vomitum  concitare  prode- 
rit,  eodem  auctore.  Caeterum  potiones  emollien- 
tes  ex  decoct.  alth.  mannato ,  emulsionibus  amyg- 
dalarum,  semin.  lini,  sem.  cannabis  sat.  similiaque 
conveniunt.  Vitanda  acria ,  praecipue  nitrum  prop- 
ter  stimulum  renibus  inimicum ,  vitandus  lecti  ca- 
lor  et  mollities  et  decubitus  in  dorso.  Inflamma- 
tionem  nascentem  praecaveri  posse  epithematibus 
frigidis,  auctor  est  Frankius  (Epit.  II.  pag.  299.) 
recte  tanien,  raro  implorari  hoc  tempore  medici 
opem  adjiciens. 

Riciiterus  praedicat  usum  linimenti  volatilis  opia- 
ti  camphorati  ad  regiones  lumborum  inungendum 
et  sinapismos  quoque ,  quae  morbi  naturae  amica 
an  adversa  habuerit  ignoro,  ego  aegrotanti  noci- 
tura  magis ,  quam  profutura  censeo.  Fertasse  spu? 
riam,  rheumaticam  cogitavit. 

Opiata  in  sola  nephritide  calculosa,  post  venae- 
scctiones  mucilagineis ,  oleosis  nupta  concedi  pos- 
sent,  auctoribus  gravissimis,  post  veteres  Paulum  et 
Aetium  ,  Boerhaavio  ,  Swietekio  ,  Frankio  patre  : 
quorum  hic  ad  vomitum  sympathicum  compescen- 
dum  laudat  G.  Arab.  solutionem,  ille   contra  po= 

iionem   tepidam   mellitam  ad  eum  juvandum. 

Nephritidem  acutam  inprimis  afficere  renum 
substantiam  medullarem  >  quae  ab  infuso  sangui- 
ne  liquescit ,  atque  ad  mucosam  renalem  pertinere , 
docent,  quae  in  cadaveribus  nephrjticorum  animad- 
vertit  Gendrinus.  Nec  tamen  substantiam  cortica^ 
lim  periphericam  ab  inflammatione  immunem  esse, 
idem  exemplo  a  Morgagno  Epist.  XXXVI.  art.  20. 
ducto  monstrat.  Casus  laconica  brevitate  a  Val- 
salva  traditus,  hic  est.  Virgo  corripitur  ingenti 
vomitu  et  febre.  Ille  sedatur;  haec  remanet.  Ve- 
hemens  sub  nothis  sinistris  costis  accedit  dolor , 
a  quo  intra  biduum  interficitur.  Ren  uterque  na- 
turali  triplo  major:  sinister  vero  inter  propriam 
membranam  et  huic  subjectam  substantiam  paulu- 
lum  saniosae  materjae  continebat,  ab  ea  praeser- 
tim,  parte  qualienem  spectabat.  (Anjiaec  a  perito- 
naeo ,  an  a  membrana  propria  renum ,  cruae  fibrosae 
naturae  Hildebrandtio  habetur?)  In  ventre  serum 
limpidissimum  inventum  est ,  pauxillum  in  thora- 
cis  cavo,  multum  in  pericardio.  Brevis  casus  in- 
terpretationem  longam  recusat. 

Ex  chronica  inflammatione  renum  parenchyma 
increscit  densum  fit  et  carnosurn. 

Nephritidis,  quae  aliarum  inflammationum  cu- 
ratio  antiphlogistica  est.  Propter  renum  fabrica- 
tionem  gravis  inflammatio  magnam  facere  jubet 
eamque  brevi  ternpore  repetendam  sanguinis  jactu- 
ram;  deinceps  ano  adponantur  hirudines,  unde  in 

haemorrhoidariis  praesertim  promptum  levamen. 
Juvant  praeterea  enemata  emoUientia  laxantia  ob 
loci  inflammati  viciniam  tanguam,  balnea  interna 
adhibita. 

Subinde  in  gangraenam ,  .saepius   in  suppuratio- 
nem  nephritis  transit.     Iliius   exemplar   exstitit  in 
Hildaei  filio,  cujus  historiam  antea  vobiscum  com- 
municavi.     Hujus  numerosa  exempla  sunt.  Indica- 
tur  horripilationibus  erebris ,  febris  dolorumque  re- 
missione,  urin.is  turbidis  foeticlis,  purulentis,  cruentis. 
Kec  semper  tamen  perspicua  res  est ,  immo  saepe 
obscura    admodum.      Piem  ostendit  Morgagisus  ,    in 
riephritide  calculosa,    caussasque  Chwartus  attulit 
has  duas :  alteram ,  complicationem  morborum  Iiepa- 
tis,  lienis  aliorumque  viscerum  vicinorum  cum  re- 
num  morbo ;  alteram ,  lentam  suppurationis  occul-? 
tamque  originem.  Pus  autem  factum  vel  cnra  urinis 
ejicitur,  vel  extus  concitato  abscessu  per  abdomir 
nis  parietes  emittitur,  vel  intus  in  abdomen  efiun- 
djtur ,  vel  denique  ulcera  facit  fistulosa ,  pai  tes  ad- 
jacentes  perreptantia.  Gendrinus  varium  hunc  sup- 
purationis  eventum  a  sede  abscessus  repetit ,  vel  in 
substantia  corticali,  vel  inmedullari  substantia  hae- 
rentis.     Esse  nenn5e,  ubi  canales  secretorios  teneat 
tuncque  pus  in  renum  pelvim,  ureteres,  vesicam  pro- 
fundi,  quod  denotat  substantia  isthaec  emollita,  ru- 
bro  grisea  ac  compressa,  pus  dimittens :  inde  medi- 
corum ,  Haenii   inprimis  errorem  natum  esse ,  quji 
metastase*  puris  has  credideiunt  idque  in  variolip 

potissimum  fieri  et  quater  a  se  visum  esse.  Ab- 
scessus  illi  quandoque  mirum  in  modum  incres- 
cunt,  ut  de  toto  rene  nil  praeter  involucrum  su- 
pcrsit ,  sive  saccus,  puris  plenissimus.  Pus  infra 
in  lumbos ,  inguina ,  crura  ;  supra  in  pectus  effusum 
viderunt  m.edici.  In  hoc  casu,  sunt  verba  Haenii, 
qiii  ipsum  notavit , '  ren  cum  pulmone  unicum  sac- 
cum,  sine  ullo  intermedio  sepimento  formabat.  Per 
colon  perforatum  renis  sinistri  abscessum  erupisse, 
a  Buverneio  observatum  est. 

Nec  semper  magni,  saepe  parvi  abscessus  fiunt, 
praecipue  ex  nepliritide  chronica,  qui  calculos  re- 
condere  solent.  Hos  calculos  cum  Gendrino  ha- 
rum  innammationum  magis  sequelas ,  quam  causr 
sus  habeo. 

Abscessum  extus  tumentem  aperiendum  esse,  prae- 
cipitur,  etsi  dubius  eventus  sit.  Nam  praestat  anceps 
remedium,  quam  nullum:  quodsi  aliorum  viscerum 
inilammatione ,  aut  carie  ossium  morbus  complica-; 
tus  sit ,  melius  est  manum  non  admovere.  TJuo  id 
generis  exeoipla  profert  Chopartusj  alterum  Cabrol- 
lii,  eventu  fortunato ;  alterum  Hildani,  eventu  dubio. 
Sed  in  priori  abscessum  in  textu  peritonaei  adi- 
poso  haesisse ,  neque  ad  renem  ipsum  pertinuisse 
eapropter  opinatur  Chopartus,  quia  nulla  superfuit 
fistula  et  prompta  fuit  sanatio.  In  altero  Hildani 
recruduit  vulnus  et  ulcera  facta  sunt  fistulosa. 

A  renum  ulcere  phthisis  renalis  superest,  malum 
perquam  clironicuin  quidem,  sed  vix  medicabile. 

In  hoc  ulcere  curando  multae  antiquitus  jam 
fuere  lactis  laudes,  quocum  utiliter  miscentur  aquae 
minerales  et  prae  omnibus  aqua  Selterana ,  aequa 
lactis  copia  addita.  Iri  quibus  lenioribus  refrige- 
rantibus,  quamdiu  phlogistica  conditio  superest,  per- 
gendum  esse  recte  praecipit  RichTerus:  quasublata 
ad  roborantia  tonica  deveniendum  est ,  ita  ut  lac- 
ti>  jungatur  aqua  calcis,  cujus  magna  celebratur  in 
his  renum  morbis  ulcerosis  utilitas,  deinde  decoc- 
tum  lichenis  Islandici ,  cort.  Peruviani ,  pulv.  fo- 
lior.  uyae  ursi,  conserva  rosarum  rubrarum  simi- 
liaque. 

.  Praeter  haec  balsamum  copaivae ,  myrrham  alia- 
qae  balsamica  compiures  ex  antiquioribus  medi- 
cis  praesertim  laudibus  efferunt ,  quorum  tamen 
balsamicorum  actio ,  praecipiente  Frankio  ,  viro 
summo  ,  saepe  suspecta  et  cum  febris  urgpt,  no? 
xia  est, 

Reliquum  est ,  ut  commemorem  nephritidem  albu- 
minosam  renum,  quam  nuper  egregiis  iconibus  iL- 
lustravit  Rayerus  ;  Traite  des  maladies  des  Reins 
etudiees  en  elles  memes  et  dans  leurs  rapports 
avec  les  maladies  des  Ureteres ,  de  la  fessie ,  de  la 
Prosiaie  ,  de  lUretre  etc.  Paris  1837  ,  premiere 
Livraison ,  non  adjectis,  quoddoleo,  aegrotantium 
historiis ,  quae  tamen  cum  sub  forma  hjdropis 
praecipue  sensibus  manifesta  fiat ,  de  hac  tum  dice?- 
mus,  ubi  morbos  hydropicos  interpretabimur.  Hic 
tantum   notamus ,    urinas  in  ea  minai  albuminosas 

tonues ,  ex  quibus  aliquain  cum  diabele  analogiam 
suspicaremur,  de  qua  postea  a  nobis  erit  disseren- 
dum. 


INFLAMMATIONES    MUCOSAE 
PULMONALIS. 

Catarrhus  pulmonum  ex  eorum  morborum  nume- 
ro  est,  qui  sympatheiam  ejusdem  generis  membra- 
narum  inprimis  manifestant.  Nam ,  ut  ex  capitis 
catarrho,  coryzam  vocant,  nasci  solet,  ita  vel  in- 
teslinorum  catarrho,  sive  diarrhoea  catarrhali,  vel 
urinarum  profluvio,  vel  sudoribus  crebro  termina- 
tur,  aut  simul  et  conjuiictiva  et  Schneideriana 
ct  fauces  et  pulmones  ipseque  ventriculus  eodem 
morbo  tenentur,  quod  in  catarrho  epidemico  eo  , 
qui  Injluenza  adpellatur,  observatum  est,  praecipue 
Annis  1762,  1782,  1788,  1800,  1837. 

Talem  Anno  1737.  a  semet  Plymuthi,  regnante 
humido  frigido ,  animadversam  descripsit  Huxha- 
mus  ,  his  verbis :  »  Per  omnia  undique  loca  inces- 
sit  hoc  mense  ( Novembri )  morbus  ,  medio  tamen' 
hoc  in  oppido  potissimum,  omnes  fere  cujuscun- 
que  fuerint  habitus,  aut  aetatis  corripiens :  modc* 
quidem  haud  absimili ,  quo  febricula  catarrhalis 
epidemica  Anni  1733  ,  at  saeviore  multo.  Magnst 
adfuit  gravedo  et  capitis  dolor ,  nausea  frequens , 
sternutamenta  perpetua,  destillationes  maximae,  ac 

tussis  saepissime  importuna  Valde.  —  Per  initia- 
discruciavit  multos  acerbus  dorsi  atque  lumborum 
dolor,  quod  male  plerumque  signiflcabat;  nam  et 
magna  simul  accessit  praecordiorum  oppressio  et 
haud  modica  febris  ,  saepe  plane  peripneumonica : 
perliquida  vero  exspuerunt,  raro  coetum  aliquid» 
Tanta  saepe  fuit  in  fauces  destillatio  ,  ut  anginam 
haud  levem  faceret :  saepius  veio  faciei  tumor , 
parotidum ,  maxillarum  sequuta  est ,  ac  immensa 
pituitae  aCris  ex  ore  naribusque  fluxio.  Plurimos 
acutissimus  dentium  dolor  torsit ,  etiam  quibus  an- 
te  fuerant  sanissimi :  idque  persaepe  uho  solum  a 
latere ,  desinens  accuratissime  inter  dentes  inciso- 
res.  Boluit  et  saepe  dimidium  tantum  caput ,  qua- 
si  in  hemicrania  exquisita.  Longe  plurimi  sola  la- 
borabant  febricula  cum  gravidine  infesta,  catarrho 
et  molestissimis  dentium  doloribus  ,  accedente  ut 
plurimum  tumore  faucium  et  aspredine.  Juniores 
autem ,  increscente  morbo ,  delirabant  saepe.  Per- 
multos  cruciavit  dolor  rheumaticus  vagus.  Quos- 
dam  ischiadus  vehemens ,  non  raro  durans  diu : 
haud  paucos  errantia  tormina  corripuerunt ,  diar- 
rhoea  saepe  insequenie  critica.  Lingua  fuit  alba 
plerumque ,  raro  arida ,  nec  multura  sitiebant  ae- 
gri :  urina  turbida  fere  et  subrubra.  Cruor  saepe 
pleuriticorum  similis.  Febris  haec  catarrhalis  plu- 
res  jam  per  hyemes  plus  minusve  grassata  est:  va- 
rias  autem  induit  formas ,  pro  ratione  variarum  ho- 
minum  constitutionum.     Plures  levis  solum  febri- 

cula  tenuit ,  modico  protinus  discussa  sudore  ;  haud 
paucos  autem  peripneumonia  gravis :  in  genere  ta- 
men  multo  vehementius  hoc  anno  saeviit  et  lar- 
giorem  sanguinis  missionem  postulavit.  Omnino 
mihi  pendere  videtur  a  crasso ,  udo  gelidoque  aere , 
spiracula  cutis  oCcludente  et  acrem  intra  corpus 
eolluviem  congerente ;  nam  et  praecedit  hunc  mor- 
bum  semper  ac  comitatur  crassa  admodum  humi-r 
daque  atmosphaerae  temperies ,  nec  grassatur  un- 
quam  nisi  mensibus  hybernis  et  ejusdem  prope 
indolis  esse  videtur ,  cum  hyemali  febre  Syden- 
Hami." 

Circa  curationem  notandum  est ,  eam  differre 
ratione  locorum  et  aegrotantium ,  quemadmodum 
alio  loco  monui  (*). 

Pinellius  iii  medicina  clinica  collegit  nonnuUW 
casus  catarrhi,  quorum  unum  exempli  loco  refe- 
ram.  »Puella  annorum  14,  cui  crebrae  fiebant  epi- 
staxes  ,  riecdum  catamenia  fluxerant ,  patitur  hor- 
ripilationem ,  quam  sequitur  calor ,  sudor ,  faucium 
titillatio ,    dolor  peetoris  ,    diarrhoea.      Altero   die 


(*  )  Cf.  Diss.  Acad.  Iriaug.  de  Const.  Epid.  Doctr.  p.  110.' 
deque  Infltienza  A.  1782.  Lentin  Beytrdge  I.  pag.  31  sqq. 
C.  H.  a  Roy,  in  Actis  Societat.  Serv.  Civib.  Tom.IX.  p.  336 
Cura  Lentini  descriptione  convenit  Epidemia  Influenzae  ,  quae 
riuper  grassata  est,  varias  regni  mucosi  provincias  invadens  : 
fauces,  nares,  oculi  conjunctivam  ,  pulmones,  ventricivlum  ,- 
intestin». 

hisce  accessit  tussis,  dolorem  pectoris  augens,  sine 
expectoratione :  paroxysmus  pomeridianus.  3°.  die 
facies  colorata ,  dolor  dextri  thoracis ,  excitatus 
tactu  et  tussi ,  Cutis  halituosa ,  pulsus  frequens  \ 
mollior,  noctu  sputa  stricta;  4°.  dolor  ad  tactuni 
minor ,  sed  auctior ,  tussiente  aegro :  tussis  crebrior , 
sputa  aeruginosa ,  altero  mane  expectoratio  mucosa 
prorsus :  die  9°.  tussis  crebra,  sputa  de  muco  co- 
piosa,  dolor  thoracis  vix  sensibilis:  die  10°.  apy- 
rexia;  nullus  paroxysmus ,  convalescentia.*' 

Stethoscopio  percipi  rhonchum  ( rdle )  etiam  a 
morbi  initio  idque  e  praecipuis  esse  hujus  signis 
primus  animadvertit  Cl.  Laennec,  hunc  rhonchum 
interdum  cum  sibilo  esse  addens ,  saepius  cum  sono 
gravi,  fremitumque  denotare  locum  pulmonis  af- 
fectum,  qui,  nisi  in  casu  graviori,  circumscriptus 
esse  solet  et  in  quo  ex  muco  obstruente  spiritus 
suspenditur. 

Jlx  catarrho  acuto,  qui  nascitur  chronicus  est- 
que  senibus  praesertim  familiaris ,  subinde  etiam 
pueris,  si  cum  febre  hectica,  atrophia  similibus-* 
que  symptomatibus  est ,  phthisin  tam  exacte  re- 
fert ,  ut  cum  ea  confundi  posset ,  nisi  stethoscopio 
nec  pectOriloquium ,  nec  respiratio  cavernosa ,  nec 
materies  tuberculosa  emollita,  nec  spirationis  so- 
nique  ex  tuberculis  absentia  indicaretur. 

Catarrhus  siccus ,  potius  bronchitis  chronica  sic- 
ca,  supprimit  spirationis  sonum  in  parte  affecta , 
propter  mucosam    tumentem,  in   catarrho  mucoso 

chronico  contra  bronchiorum  dilatatio  a  muco  esse 
solet,  ut  catarrhus  siccus  ad  emphjsema  pulmo- 
num  ducit.  , 

Denique  catarrhus  suffocativus  reliquarum  spe- 
cierum  exitus  est ;  in  senibus  ex  catarrho  acuto , 
qui  mucoso  chronico  catarrho  supervenit;  ex  oe- 
demate  pulmonum ,  cui  jungitur  phlegmorrhagia 
bronchialis ;  ex  effusione  seri  cruenti  in  moribun- 
dis  ;  infantum  et  adultorum  catarrhus  suffocativus 
acutus,  qui  bronchitis  generalis  est,  sive  phlegmor- 
Thagia  bronchialis  acuta.  In  hac  ubi  expectoratio 
fleri  incipit,  transit  mOrbus  in  catarrhum  acutum 
imminente  initio  suffdcatione ,  propter  tumentem 
mucosam  bronchialem  et  pituitam  copiose  secretam. 
Catarrhi  suffocativi  historias  consignavit  Pinel  , 
Medic.  Clin.  p.  223  sqq.  Prior  casus  senis  fuit  cum 
haemoptysi  sanguinis  nigri  et  oedemate ,  inque  sa- 
nitatem  abiit :  alter  juvenis ,  lethalis ,  ostendit 
mucosam  trachealem ,  bronchialem  gangraenosam  , 
bronchia  muco  repleta,  pulmonibus  integris. 

Brotjssais  catarrhum  pulmonum  a  peripneumo- 
nia  non  sejunxit.  Bronchitidem  tam  acutam ,  quam 
chronicam  descripsit  Gendrin.  Prioris  historiam  re- 
fert  gravissimae ,  morte  terminatae ,  in  puero  mor- 
billoso,  in  cujus  corpore  anatome  firmavit,  quas 
stethoscopium  indicaverat  laesiones  (Ohs.  83.  pag. 
547  sqq.  Tom.  I. ).  Observatio  98.  chronicam  for- 
mam  exemplo  illustrat,  quae  lethalis  facta  est,  su- 
perveniente    peripneumonia   acuta,    pag.  647  sqq. 

i5 

Cadaver  obtulit  pulmonem  dextrum  fere  totum  he- 
patisatum ,  mucosam  bronchialem  rubram ,  den- 
sam ,  rugosam ,  bronchia  lobi  inferioris  pulmonis 
dextri,  mucum  flavum,  crassum  continentia  simul- 
que  dilatata  paululum.  Ista  dilatatio  si  ramos  oc- 
cupet  et  vesiculas  aerem  ferentes,  circumscripta 
beneque  distinguenda  est  a  dilatatione  universali 
bronchiorum ,  quemadmodum  utramque  distinxit 
atque  accurate  scrutatus  est  Cl.  Laennec  ( * ). * 

Plures  bronchitidis  historias  narravit  Andral- 
lius.  Interdum  levis  est  haec  inflammatio  et  cir- 
cumscripta,  interdum  gravis  lateque  extensa,  nunc 
acuta,  nunc  chronica,  nunc  perquam  rubente  post 
mortemmucosa,  nunc  contra  decolore  eadem  et  om- 
nino  pallida ,  qualis  in  fabro  ferrario  adparuit ,  mor- 
bo  pectoris,  tussi,  expectoratione  copiosa,  maras- 
mo,  extincto.  Rara  ulcerosa  inflammatio  est,  in 
bronchiis  eoque  minus  rara,  quo  superiora  magis 
•loca:  tracheam ,  laryngem  teneat;  utque  intestino- 
rum  perforatio  aliquando  ex  tuberculis  nascitur  a 
foris  proveniens,  ita  perforatio  tracheae  ex  glan- 
dulis  tuberculosis. 

Alius  exitus  bronchitidis  est  stenochoria ,  qu& 
acris  transitus  cohibetur  oriturque  species  sibili  , 
sub  spiritu  pariter  et  respiritu ,  atque  djspnoca 
primum  et  tandem  asthma :  hoc  nonnumquam  subito 


(  *  }    Traiie   de  V  auscultation   mediate  et    des   maladies    des 
pownons  et  du  coeur    Tom.  I.    Part  2.    Sect.  I.    eh.  II. 


MUCOSAE    PULMONALIS.  227 

invadit,  ex  congestione  subitanea  mucosae  laryn- 
geae  et  bronchialis. 

Nec  semper  mucosa  definitur  hypertrophia ,  ve- 
rum  simul  et  textum  fibrosum  et  cartilagineum 
occupans ,  bronchiorum  caveam  arctat.  In  ejusmo- 
di  casu  rhonchum  stethoscopio  audivit  Andral.  De- 
nique  Blxtyi  comprimitur ,  ex  tumore  externo ,  quem- 
admodum  idem  senis  exemplo  demonstravit  ( p.  193 
sq. )  neque  infantibus  infrequens  vitium  est.  Ca- 
vea  vel  arctatur  tantum  ,  vel  prorsus  deletur ,  at- 
que  subinde  quia,  ut  bene  animadvertit  Laennec, 
potentiae  inspirantes  exspirantes  potentias  supe-1 
rant ,  aer  vesiculis  pulmonalibus  inclusus  neque 
emissus  has  distendit  primum,  rumpit  dein,  atque 
in  lobum  pulmonis  aegrum  effunditur.  Ubi  trun- 
cus  princeps  pulmonis  unius  clauditur  hicce  atro- 
phicus  fieri  posset.  Ex  quo  chronica  perennat  dys- 
pnoea.  Subinde  unicum  signum  minutae  cavitatis 
est  debilior  longe  sonus  respiratorius ,  loco  aegro- 
tante.  Neque  ab  ea  abhorret  opinione  Andrallius, 
solum  quandoque  spasmum  subesse. 

Interdum  bronchia  inflammata  subeunt  dilatatio- 
nem,  quam  indicabit  pectoriloquium,  nisi  facta  sit 
loco  interiori  pectoris  et  simul  limitata.  Tunc 
solummodo  hoc  symptoma  provocat ,  ubi  et  nota- 
bilior  et  bronchus  dilatatus  ad  superficiem  pulmo- 
nis  pertinuerit ,  praesertim  si  non  unus  tantum  , 
sed  plures  bronchi  ita  fuerint  affecti.  Hujus  di- 
latationis  tres  notarunt  varietates.  Nimirum  vel  ad 
bronchi  ramum  aut  ramos  plures  pertinet  aequa-^ 

bilis ,  per  omnem  canalem  porrecta  dilatatio ,  quae 
difficulter  dignoscitur ,  nisi  perquam  notabilis  fue- 
rit:  tunc  vox  resonat  et  rhonchus  mucosus  audi- 
tur  subinde,  aut  eum  excipit  perflatus.  Vel  dila- 
tatio  unius  loci  ingens  est  adeo,  ut  vel  amygda- 
lam  vel  nucem  possit  continere  eo  tamen  loco 
duntaxat  definita,  quae  dignoscitur  sive  pectorilo- 
quio,  sive  perflatu  sub  inspiratione.  Vel,  quae  ter- 
tia  varietas  est,  alio  loco  dilatatos  bronchos  obfert, 
alio  strictos,  parietibus  non  crassioribus ,  ut  in 
priori  et  altera,  sed  tenuioribus,  cujus  caussa  me- 
chanica  posita  est  in  muco.  Haec  infantibus  ma- 
gis ,  quam  senioribus  evenit.  Hujus  diagnosis  lon- 
ge  obscurissima  est.  (Andral  1.1.  pag.  214.) 

Secretio  muci  mutata  nunc  serosa  est,  copiosa, 
cruenta,  rhonchum  humidum  faciens,  nunc  viscida 
obstruens  bronchum  ,  quo  facto  nullus  sonus  respi- 
ratorius  editur,  oboriturque  dyspnoea,  quam  tollit 
tussis  mucum  expellens ,  quod  nisi  fiat ,  morte  pul- 
monali  tolluntur  aegrotantes. 

Interdum  muco  concreto  obstruitur  bronchus 
princeps  idque  subito  factum  orthopnoeam  et  mor- 
tem  infert.  Hunc  casum  denotat  dyspnoea  subita- 
nea  ex  bronchitide.  Caeterum  et  majores  et  mino- 
res  bronchi  obstrui  possunt. 

Sputa  in  morbi  principio  plerumque  nulla  ;  tum 
mucosa ,  pellucida ,  viscosa ,  spumosa ,  subinde  parvis 
grumis  ex  faucibus  aspersa  (quae  perperam  ex  tu- 
berculis  pulmonum  esse  creduntur)  tandem  opaca, 
alba,  viridia,  flava,  quae  indicant  morbum  solutum 

iri.  Aliquando  sunt  foetida  idque  tum  etiam ,  ubi 
nullum  ulcus  subest.  Secretio  nonnunquam  adeo 
copiosa  est,  ut  nisi  abesset  febris  et  signa  abessent 
tum  colliquativa ,  tumab  auscultatione  ducta,  credi- 
deris  ex  phthisi  tuberculosa  provenire.  Nec  semper 
rubra  cernitur  mucosa ,  subinde  pallet  (  p.  240  sqq.  ) 
Quodsi  ingens  subito  fiat  in  bronchos  effusio  seri, 
inopinato  ex  suffocatione  pereunt  aegri  orthopnoei- 
ci,  quemadmodum  exemplis  docuit  Andral  (p.  244 
sqq.  et  Swietenius  Comm.  Tom.  IV.  p.  60.)  nisi 
expectoratione  evacuetur.  Aegrae,  cujus  historiam 
refert  Rob.  Bree,  tam  felici  esse  contigit,  quippe 
quae  paene  suffocata,  asphyctica,  intra  bihorium 
quatuor  pintas  seri  spumosi  ore  et  naribus  ejecit , 
atque  servata  est.  In  alio  casu  hydrothorax  ejus- 
modi  profluvio  seroso  fuit  sanatus.  ( Cf.  Andral 
1.  1.  pag.  247  sqq. )  Similem  in  tussi  quinta  obser- 
vavi  eventum.  Casus  bronchitidis  acutae  ex  mor- 
billis  natae  ejusque  lethalis,  simul  eruptione  sup- 
pressa  factaque  asphyxia  propter  gravem  systematis 
bronchialis  phlogosin  legitur  apud  Andral,  p.  251. 
Alter  casus  pariter  lethalis  exstitit,  siccato  ulcere 
cruris ;  et  consimilis  herpetis ,  aegro  tamen  revel- 
Jentibus  liberato. 

Caveatis  tamen ,  ne  semper  has  caussas  accu- 
setis,  ubi  vel  gravis  dyspnoea  est,  vel  asthma.  Nam 
sub  hac  larva  vel  congestio  latere,  vel  spasmus 
potest ,  adeo  bronchitidi  similes ,  ut  hanc  mentian- 
tur  omnino.  Hi  tamen  eo  rariores  casus  fient,  quo 
accuratius  colitur  anatome   practica ,  quae  docuit , 

neque  ipsos  nervos  spirandi  apparatum  regentes  a 
laesione  organica  fuisse  immunes.  Hujus  rei  exem- 
plum  notatu  perdignum  obs.  21.  pag.  263  sqq.  pro- 
tulit  celeb.  Andral. 

Quaeritur,  utrum  spontaneae  ferantur  bronchiti- 

dis   sanationes.     Ad  quam  quaestionem  affirmative 

respondendum  est     Tolli  catarrhos  sudoribus,  uri- 

nis,  diarrhoea,  etiam  vulgo  notum  est.     Ad  hanc 

methodum  revellentem  naturae,  siquidem  fida  fu- 

tura  sit ,  accedat  oportet  topica  per  sputa  evacua- 

tio.      Isthaec   expectoratio    morbi    designat    ipsius 

vel  remissionem,    vel   declinationem.      Tum  sputa 

non  ut  antea  pellucida  exeunt ,  verum  opaca ,  cras- 

sa,  cum  levamine  symptomatum.     Exstant  quidem 

exenipla  bronchitidis  gravioris  sanatae  sine  ejusmo- 

di  expectoratione.     Sed  haec,    auctore   Andrallio 

rariorcs  sunt  regulae  goneralis  exceptiones  (p.  229.) 

ita  ut  ex  sputis  sat  certum   ducatur  indicium  pe- 

riodi  morbi  et   gradus    irritationis   mucosae  bron- 

chialis.     Morbus  subinde  habitualis  fit,  in  seniori- 

bus  praesertim  ,  quibus  quotidiana  muci  excretio- 

ne  natura  utitur,  tanquam  fonticulo ,  ad  eliminan-* 

dum  humorem  nimium :  quamobrem  haec  secretio 

non  tuto  cohibetur.     Rem  exemplis  probavit  Doct. 

Greiner  {Der  Artz  im  Menschen  Vol.  I.  pag.  301 

sqq.)  firmavitque  Andral  pag.  236.  subjiciens,  ae- 

gros  tales  plerumque  asthmaticos  esse   atque   sup- 

pressis  sputis  nisi  revocetur  expectoratio ,  suffocari. 

Loco   soutorum    expectoratur   interdum   mucus 

eoncretus,  plasticus,  bronchos  obstruens,  ad  simi- 
litudinem  membranarum  spuriarum,  quae  in  angi- 
na  polyposa  expuuntur  ,  ut  hanc  anginae  speciem 
bronchialis  cum  quibusdam  dixeris  (Andral  p.  224.) 
Aut  magna  vis   seri  ex  ore   naribusque   profundi- 
tur  ,  qualis  ille  casus  feminae  fuit,  quem  coinme- 
moravit  Robertus  Bree  ,  quae  intra  bihorium  qua- 
tuor  seri  pintas   excrevit  sicque  a  mortis  periculo 
liberata  est,  et  alter  viri ,  cui  ejusmodi  profluvio 
seroso  pectoris  hydrops  evanuit.     Tandem  morbum 
ab  ulcere ,  aut  exanthemate  natum  sustulisse  mor- 
bi  veteris  antiqua  sede  redintegrationem ,  testantur 
observationes   medicorum.     Nuper  rem   observavit 
Bouillaud   in   viro   herpetico.      Huic    herpes    sine 
caussa    manifesta   siccatus    quum   esset ,    successit 
dyspnoea  gravis ,    quam   sanavit   vesicans   eo  loco 
impositum ,  quo  herpes  antea  fuerat.  Unicum  prae- 
terea  exemplum  morbi ,  aetate    soluti  profert   Am- 
dral;  is  tamen  magis  ex  neurosium  genere  fuisse 
videtur.     Cf.  ibid.  pag.  260. 

Universe  bronchitidi  medetur  curatio  antiphlo- 
gistica.  Be  depletionum  autem  sanguinearum  modo 
finibusque  dissentiunt  medici.  Huic  remedio  mi- 
nus  favet  Pinellius.  Et  profecto ,  ubi  res  intra 
catarrhi  continetur  fines ,  venaesectione  vix  opus 
erit  omnisque  curatio  mucilagineis  leniterque  su- 
dorem  primum ,  dein  sputa  moventibus ,  optime 
absolvetur.  Fluctuat  tamen  mOrbus  inter  diathe- 
sin  phlogisticam   et  nervosam ,    id   quod    catarrhi 

epidemici    Influenza  vos   docere   poterit    historia  ', 
"ut    consilio  opus   sit ,    neque    sanguinis    prodigus , 
neque  calidioris  medicinae   fautor  bene  rem  pera- 
gat.     Ille   nimirum   optime    medebitur ,    qui  nulli 
doctrinae    adhaerens   caute   noverit    singulis    casi- 
bus  adcommodare  medicinam ,  quod  neque  omnium 
medicorum  est,  neque  praeceptis  eomprehendi  po- 
test ,  neque  usu  tantum  addiscitur,  sed  praecipue 
consilio   eaque    ingenii   felicitate    acquiritur ,    sine 
quibus  nemo  bonus  esse  medicus  poterit.  Id  autem 
tenendum  est,  omnem  catarrhum  initio  magis  ver- 
sus  phlogosin  inclinare ,  ideoque  tunc  temporis  non- 
nisi  leni  medicina  tractandum  esse.  Vera  acutaque 
bronchitis  ,  ut  tracheitis  sine  sanguinis   detractio- 
ne  universali  eaque,  siquidem  opus  fuerit,    repe- 
tita,   haud  rite  curabitur.     Laudantur  ab  aliis  vo- 
mitoria  ,  ab  aliis  spirituosa,  initio  catarrhi  pulmo- 
num   acuti :    illa  infantibus    idonea    maxime    cen- 
setLAEKNEc,  haec  adultorum  catarrhum  quam  bre- 
vissimo    tempore    tollere    contendit.     Mihi    anceps 
remedium  habetur ,    quod  si  non    tollat  morbum  , 
eum  exasperabit  procul  dubio,  id  quod  in  viro  vi- 
di,   cui  exinde  pleuritis  oborta    est,    qua  gravio- 
rem  nullam  observavi.     Magis  tuto  vesicantia ,  si- 
napismi  suris  admoventur   et  si  in  nervosam  dia- 
thesin  inclinet,    diacodiata,    opiata,    aut   pulveres 
doveriani :    et  in   chronico   catarrho   expectorantia 
validiora   ipsaque   vomitoria   repetita ,    quae    mul- 
tum   laudat    Laenkec  ,   praecipue  in    catarrho  se- 

Bum ,  quorumque  usus  in  peripneumonia  notha , 
quae  varietas  bronchitidis ,  omnibus  medicis  cele- 
bratur.  In  leviori  casu  antimonialia ,  scilla,  ipeca- 
cuanha,  g.  ferulacea,  interdum ,  labentibus  viribas, 
balsamica  tum  ingesta ,  tum  inspirata  utilia  sunt. 
In  bronchitide  sicca  vena  secanda ,  deinde  si  tussis 
urgeat  spastica ,  syi .  diacodii  sedanda ,  si  sputa 
tenacia  difficulter  expectorentur ,  ad  anacathartica 
validiora  deveniendum:  alcalina ,  saponacea,  g.  fe- 
rulacea ,  sal.  ammoniacum ,  scillam  ejusque  oxy- 
mel ,  rad.  polyg.  seneg. ,  fl.  arnicae  montanae  caet. 
Ubi  cum  hydropica  efFusione  jungitur  morbus,  tum 
emetica,  tum  cathartica  juvabunt.  Horum  usum 
exemplo  firmavit  Andral,  incassum  datis  diureti- 
cis :  illorum  indicat  ipsa  natura ,  quae  vornitu  ali- 
quando  restituit  rem,  qualis  casus  erat  profluvii 
serosi,  hoc  modo  sanati,  quem  saepius  citavi  a  Ro- 
berto  Bree  ,  relatus :  in  hydrope  autem  vomitum 
spontaneum  juvasse  et  notat  Swietenius  et  obser- 
vavi  ipse. 

Saepius  catarrho  chronico  accedit  acutus.  Tunc 
ubi  gravis  casus ,  venaesectio  celebranda  est,  ubi 
levior,  hirudinibus  aut  cucurbitis  utendum  est.  Cu- 
curbitas  autem  scarificatas  saepius  hirudinibus  an- 
teponerem,  quoniam  nudato  propter  eas  corpore, 
respiratio  laeditur.  Quodsi  et  generali  et  topica  de- 
pletione  opus  sit,  minus  bene  a  topica  incipitur, 
quod  in  bronchitide  acuta  ex  morbillis  nata  ab 
Andrallio  factum  legimus,  qui  primo  pectori  hi- 

rudines  viginti  admovit,  deinde  venaesectione  san- 
guinis  Kbram  demit.  Praestitisset  ab  hac  incipe- 
re  eamque  repetere,  ab  illis  vero  abstinere. 

Brevi  si  inflammatio  acuta  bronchos  teneat,  ve- 
na  secanda  est,  si  catarrhus ,  demulcentia  danda, 
si  retuso  inflammationis  impetu ,  spasmus  urgeat , 
opium  praebendum,  si  sputa  prodeant,  anacathar- 
ticis  utendum ,  si  supprimantur  subito  ex  nova 
phlogosi ,  denuo  sanguis  mittendus ,  ex  subitaneo 
seri  profluvio  ,  emesis  ,  catharsis  concitanda ,  ex 
virium  infirmitate,  vesicantia  pectori,  suris  admo- 
venda ,  ad  calidiora  deveniendum :  senegam ,  arni- 
cam ,  c.  c.  spiritum :  si  blennorrhoea  chronica  fac- 
ta  sit ,  tonica ,  balsamica  ,  pix  liquida ,  victus  ro« 
borans  jure  merito  laudantur. 


DE      OTITIDE. 

Pervetus  querela  est,  in  auditus  vitiis  medendi 
artem  parum  proficere.  Nec  mirum.  Siquidem  ve- 
re  harum  rerum  peritissimus  judex  Gendrinds,  ana- 
tomen  pathologicam  auris  internae  nullam  esse 
contendit  atque  physiologiam  hujus  sensus  om- 
nium  minime  perspicuam  cognovimus.  Tristis 
profecto  Isthaec  cogitatio  est,  tam  parvam  esse 
medicinae  potestatem  in  illius  sensus  custodia , 
quem   venerandus  ille  senex  Gaubius  sensum  dis- 

ciplinae  nobiliorem  dixit.  Idcirco  colligamus  dis- 
persas  in  scriptis  medicorum  de  otitide  observatio- 
nes  iisque  ita  utamur,  ut  pleniorem  nobis  efficia- 
mus  hanc  disciplinae  medicae  partem. 

Aurium  inflammatio  adpellatur  Otitis  atque  in- 
flammationibus  mucosae  adnumerari  a  medicis  so- 
let.  Otitis  alia  externa  est,  alia  interna.  Externa 
meatus  auditorii  inflammatio  est:  interna  vel  tym- 
pani  caveam  tenebit,  vel  labyrinthi  anfractus,  ca- 
nales  semicirculares ,  concham,  nervos.  Illam  igi- 
tur  ad  mucosas  inflammationes  recte  referunt : 
haec  utrum  in  omnicasu,  eodem  jure ,  huc  refera- 
tur ,  dubitari  utique   posset. 

Incipiamus  ab  otitide  externa.  Ea  uti  catarrha- 
lis  fere  est  leviorque  inflammatio,  ita  catarrhi  in- 
star  plerumque  pruritum  magis  auriumque  tinni- 
tum,  quam  dolorem  verum  excitat.  Auditus  he- 
bes  est,  neque  ita  diu  post  effluit  humor  tenuis, 
limpidus,  deinde  crassior  rursusque  tenuior,  atque 
ita  saepe  variat,  aliter  atque  in  catarrhis  reliquis 
solet,  in  quibus  continuo  pergit  crassescere.  Se- 
quitur  demum  aucta  ceruminis  spissi  profundique 
coloris  secretio,  quae  caussa  saepe  illius,  quae  su- 
perest,  surditatis.  Sed  lubet  referre  vobis  casum 
ejusmodi  a  Pinellio  relatum.  »  Vir  mediae  aetatis 
e  loco  calido  imprudens  aeris  intemperiei  frigidae 
nudo  capite  sese  objicit.  Inde  cephalalgiae  va- 
gae ,  rigiditas  colli ,  quibus  molestiis  altero  die  su- 
perest  pruritus  aurium,  praesertim  sinistrae.     Se- 

quitur  brevi  efBuxus ,  ut  tertio  die  meatus  audi- 
torius  plenus  esset  materiae  viscosae  ,  instar  seri 
lactis,  membrana  ipsa  rubente.  Iste  fluxus  per 
triduum  semper  increscens,  semper  spissior  fiebat. 
Quatuordecim  abhinc  diebus  supererat  profluvium 
humoris  spissitudine  et  copia  suppar  cerumini,  co- 
lore  lacti  coagulato." 

Saepenumero  chronicam  formam  induit,  cujus 
exemplum  vobis  praebebit  Fred.  Hoffmannus,  Con- 
sult.  et  Respons.  Cent.  1.  casus  40,  T.  IV.  p.  67, 
quemloco,  ut  solent  auctores  Francici,  non  indi- 
cato ,  citavit  laudatus  modo  Pinellius. 

»  Vir  litterarum  studiosissiinus ,  27  annorum ,  tem- 
peramenti  sanguineo-cholerici ,  tenuioris  ac  stric- 
tioris  corporis  habitus,  ad  iram  proclivis,  a  tene- 
ris  in  molestias  imi  ventris  torminosas ,  colicas ,  ca- 
pitis  dolores,  somnum  turbulentum  ventriculique 
debilitatem  pronus  et  olim  auditu  difficili  tenta- 
tus  fuit.  Hunc  contra  variis  pugnatum  est  admi- 
niculis  et  praeter  varios  medicos  chirurgi  cujus- 
dam  famosi  auxilium  imploratum ,  qui  se  malum 
extirpaturum  promittens  et  aliquid  praeternatura- 
le  auri  intrusum  ratus ,  hoc ,  forcipe  cerasi  magni- 
tudine  extractum  ,  cognovit  esse  cerumen  inspissa- 
tum ,  fere  gypseum  et  adeo  durum ,  ut  vix  cultro 
secari  potuerit.  Tum  restituta  quidem  est  audi- 
tus  libertas  :  at  e  sinistra  aure  ,  quam  obsederat 
cerumen  illud ,  humor  tenuis ,  paullum  rubicun- 
dus,  lvniphatico  similis  effiuere  coepit.     Oppugna- 

vit  hunc  fluorem  dictus  chirurgus  spiritu  quodam 
in  ipsum  auris  meatum  instillato  :  qui  vero  tan- 
tum  ardorem  excitabat  aegro ,  ut  illum  omitteret. 
Increvit  inde  fluxus  ille  copiosissimus ,  auditum- 
que  prorsus  reddebat  liberum.  Hinc  medicus  qui- 
dam  consultus  dedit  medicamina  interna  pariter 
atque  externa:  sed  nec  haec  ob  aegri  negligentiam, 
partim  in  ipsis  medicinis  sumendis ,  partim  in  re- 
gimine  et  capitis  maxime  ab  aere  frigido  muni- 
tione  commissa ,  nec  insequuti  pubertatis  anni 
juxta  medicorum  prognoses  desideratam  tulerunt 
opem.  Neque  juvarunt  alia  ab  alio  medico  propo- 
sita  ,  nec  fonticulus  voto  respondit ,  sinistro  inflic- 
tus  brachio.  Hunc  enim  per  aliquot  tempus  ges- 
tatum  sequebatur  copia  muci  purulenti,  foetidi, 
viscidi ,  coloris  citrini  ex  dextra  aure ,  hactenus 
ab  omnibus  symptomatibus  immuni ,  excretio:  quae 
dolorem  in  meatu  auditorio  insignemque  pruritum 
excitabat  et  ad  aeris  constitutionem  se  habebat. 
Namque  ab  hoc  frigido  et  humido  constrictus  qua- 
si  et  obturatus  videbatur  meatus,  ut  ichoris  qui- 
dem  minorem  copiam  funderet ,  majorem  autem 
auditus  pareret  difficultatem ;  contra  vero  coelo 
existente  sereno ,  liberius  audiebat ,  sed  saniem  au- 
re  largius  reddebat ,  quae  denique  in  humorem 
transiit,  sero  haud  dissimilem." 

Quodsi  non  tantum  meatum  auditorium  teneat 
inflammatio,  verum  ad  ipsam  membranam  tympani 
peitineat,  et  acutior  esse  dolor  et  gravior  phlogo- 

,sis  solet,  quam  indicat  humor  ex  aure  fluens  sub- 
rubellus,  cruentus,  deinde  flavus ,  puriformis,  foe- 
tidus,  copiosus,  majorque  auditus  laesio  et  dolor 
tactu  recrudescens. 

Ut  sedes  morbi  indagetur,  suadent  meatum  quo- 
ad  ejusfieri  potest,  dirigere  ac  dilatare,  sic  autem 
directum  ac  dilatatum  solis  luce  admissa  maxime 
collustrare.  Ex  usu  quoque,  ita  Morgagnus  ,  hac 
ude  re  praecipiens  ,  Epist.  XIV.  art.  13.  esse  pote- 
rit ,  candelae  lumen  per  ampullam  crystallinam 
aquae  plenam  sic  trajectum ,  ut  plurimi  ejus  radii 
in  meatum  incidant  auditorium.  Conspicitur  tunc 
membrana  meatum  investiens  rubra,  tumida,  ad- 
spectu  mucosae  similis ,  eo  maxime  tempore ,  quo 
fluxus  humoris  maximus  est.  Eum  in  finem  etiam 
auriscopium  commendat  Jo.  Harrison  Curtis. 

Symptomata  graviora  sunt,  ubi  ad  ipsam  tym- 
pani  caveam  procedit  phlogosis  tubasque  Eustachii. 
Tunc  enim  dolores  acuti  etiam  faucium,  colli  con- 
versio  inque  latera  motus  difficilis,  molesta  cum 
sensu  erosionis  facta  deglutitio,  quem  percipiunt 
in  eo  latere,  ubi  inflammatio  est.  Hujus  inflam- 
mationis  signa  sunt :  absentia  signorum  inflammati 
meatus  auditorii,  nullus  rubor,  aut  tremor,  nisi  et 
ipse  inflammatus  sit,  tempus  in  quod  fluere  inci- 
pit  auris  ,  perbreve  illud  in  otitide  externa,  lon- 
gius  multo  in  otitide  interna ,  nonnisi  post  septi- 
mum  diem :  denique  modus,  quo  fieri  solet.  Vide- 
licet  subito  profunditur  humor  crassus ,  purilentus 

cruori  mixtus ,  rupta  membrana  tympani  nullaque 
praevia  exhalatione  serosa.  Abscessus  raro  per  tu- 
bam  effluit  ex  inflammatione  tumentem ,  subnata 
«tenochoria.  Quam  varia  autem  via  pus  ex  aure 
.possit  elabi ,  exemplorum  copia  ostendit  Willemier 
in  specimine  inaugurali  de  Otorrhoea ,  edito  Traj. 
ad  Rhen.  1,835 :  in  cerebrum ,  meduUamque  ob- 
longatam,  per  foramen  acusticum;  exfaucibus,  per 
tubas  Eustachii ,  sive  in  *racheam ,  sive  per  pha- 
ryngem  in  ventriculum;  sive  in  collum,  ipsamque 
thoracis  caveam  facta  carie  ossis  petrosi,  praecipue 
processus  mastoidei ,  per  telam  cellulosam  juxt^i 
-musculum  sterno-cleido-mastoideum  pus  fluxisse  , 
empyemate  nato,  observarunt.  Magnus  numerus 
observationum  ad  hanc  otitidem  pertinent.  Qui 
exstant  apud  Fred.  Hoffmanwum  otitidis  casus  II 
et  III.  Opp.  Tom.  II.  pag.  338  sqq.  hujus  sunt 
loci.     Illum  commemorasse  juvabit. 

y>  Generosus  senex  sexagenario  major,  macilentio- 
ris  staturae ,  sed  floridae  faciei,  a  convivio,  in  quo 
vinum  liberalius  potaverat ,  sub  aura  nocturna  pe- 
regre  doraum  reversus,  altero  mane  de  gravativo 
capitis  dolore  sinistrum  praesertim  latus  afBigente 
conquerebatur.  Huic  mox  dolor  auris  valde  acu- 
tus  successit ,  qui  tam  atrociter  intra  paucos  dies 
invalescebat ,  ut  non  modo  omnem  somnum  adime- 
ret ,  sed  et  tremorem  partium  universi  corporis 
cum  frigore  excitaret  adeoque  non  frustraneus  esset 
convulsionum  metus.     Intolerabilius  plane  dolorum 

tormentis  miserrime  excruciatum  senem  inveni, 
qui  nonnisi  a  globo  per  sclopetum  trajecto  leva- 
men  optabat,  tantae  insaniae  et  desperationi  pro- 
ximus  erat.  Exterius ,  dolente  in  parte ,  nihil  con- 
spiciendum  erat.  Itaque  alvus  aliquoties  a  clyste- 
ribus  ut  aperiretur,  curavi  atque  interne  nonnisi 
^pulveres  antepilepticos  cum  nitro ,  cinnabari  et 
pauxillo  laudani  opiati  remixtos  propinavi ,  vapo- 
rem  quoque  decocti  florum  chamomillae  cum  lacte 
auri  frequentius  admovendum  praecepi:  eo,  quod 
intra  meatum  auditorium  consistere  dolorem  con- 
querebatur.  Tandem  elapso  die  7°.  mitescente  do- 
lorissaevitie,  corpus  madore  perfusum,  pulsusred- 
ditus  sedatior  et  mollior ,  qui  ante  contractus  et 
durus  erat ,  urina  quoque  antea  valde  tenuis  et 
aquosa ,  nunc  crassius  sedimentum  deposuit  et  de- 
nique  sponte  aperto  abscessu  ex  aure  successive 
duobus  purulentae  materiae  cochlearibus  effluenti- 
bus,  omnia  et  singula  gravia  symptomata  penitus 
remiserunt  atque  evanuerunt."  Subjungit  Hoff- 
mannus  ,  venae  sectionem  cui  non  assuetus  erat, 
se  noluisse  admittere ,  sed  lenissimis  tantum  re- 
mediis  atrocissimum  morbum  in  sene  pertractare 
aequum  duxisse.  Prius  tamen  utrum  recte ,  equi- 
dem  dubitaverim,  et  procul  dubio  largior  venae 
'sectio  melius  certiusque  sedasset  dolores,  quam 
vel  pulveres  antepileptici  cum  laudano ,  vel  vapo- 
res  flor.  chamom.  Sed  junior  tunc  temporis  erat 
medicus  Hoffmannus  quemque  curabat  vir  gravis, 

ab  hoc  remedio  forsitan  alienus.  Caeterum  in  tari- 
ta  inflammationis  vehementia  a  sanguine  detra- 
hendo  nullae  rios  debent  fatiories  avocare :  atque 
aliter  docere  potuisset  Zacuti  Lusitam  Obs.  69. 
Prax.  Med.  Admir.  sanationis  per  cucutbitulam, 
scarijicatam  retro  dufes  ex  monito  auctofis^  Hip1- 
pocratici  et  altera  67.  aeg-ri  auris  dolore  concussi, 
imposiio  suppositorio  opiato  eoctincti.  ( pag.  16. )  i 
Similem  etiam  easum  refert  PiKellius.  >>  Puella 
exponitur  aefi  frigido ,  pectore  parum  tecto  ,  bra- 
chiis  nudis.  Proximo  mane  sensus  tensionis  dolo- 
rosae  in  aure  interna  sensusque  molestiae  et  in- 
quietudiriis.  Die  altero  dolores  acuti  subitanei. 
Die  3°.  paulum  mitescunt.  Die  4°.  revertitur  do- 
lor,  cum  tensione  in  fauces  usque.  Die  5°.  ce- 
phalalgia,  rigiditas  colli,  cervicis  dolores  acuti ,  se- 
cundum  tubae  Eustachianae  ductum.  Difficilis  mO- 
tus  rotatorius  eolli ,  sensus  erosionis  lateris  sinis- 
tri  pharyngis ,  sub  nixu  deghititionisv  Sequenti- 
bus  diebus  dolores  protenduntuf  ad  oris  postrema 
et  bronchia,  nec,  licet  auris  non  dolebat,  per 
duas  tamen  septimanas  molestiae ,  bombi ,  tinni- 
tus,    aurem  obtundentes,    pforsus  cessaverunt." 

Quaerentes  quid  anatome  pathologica  docuerit  cir- 
ca  mutationes ,  quas  subeunt  hae  j>aftes  inflamma^ 
tione  tentatae,  perpaucum  illud  esse  reperietis. 
Namne  de  iis,  quae  in  BoNeti  Sepulchreto  legun- 
tur ,  moneam  :  de  muco  plurimo  internam  tympani 
caveam  obsidente ,  de  condensatis  excrementis  crusr- 


242  D  E     0  T  I  T  I  D  E. 

tulae  forma  illarn  membranam  obducentibus ,  d§ 
carne  nativa  ipsi  obtensa,  partim  brevissimis  illis 
partim  ad  rem  minus  facientibus,  ipse  Morgagnus, 
in  aliis  cdpiosissimus  et  locupletissimus  auctor ,  pau- 
cas  tantummodo  profert  observationes  auris  inflam- 
mationem  spectantes  multumque  abest,  ut  habea- 
jinus  anatomen  pathologicam  auris  internae  suis 
numeris  absolutam. 

Itardus  in  Tractatu  de  3Iorbis  Aurium  Auditus- 
que  aliquot  notavit  cadaverum  sectiones ,  quae  oti* 
tidis  historiam  illustrant.  Obs.  7.  exemplum  prae- 
bet  otitidis  caveae  tympani,  quam  mors  secuta  est, 
ut  auctori  visum  est  ex  pleuritide  metastatica,  ut 
mihi  videtur,  ex  metastatica  potius  bronchitide. 
Bolor  utramque  aurem,  praecipue  vero  sinistram 
-afflixerat ,  saevus ,  lancinans  ,  pulsans ,  manduca- 
tione  et  deglutitione  difficiii ,  cephalalgia  vehe- 
menti ,  pulsu  duro ,  pleno.  Tunc  sese  aeger  aurae 
frigidae  noctu  exposuerat,  quia  in  lecto  quiescere 
non  poterat ;  inde  dolor  aurium  minor ,  sed  no- 
vus  isque  profundus  sub  mamma  sinistra ,  quem 
aeger  non  accusabat,  nisi  sub  tussi,  ex  stupore , 
in  quem  inciderat ,  excitatus.  Post  obitum  auris 
dextra  monstravit  mCmbranam  tympani  rubram ,  tu- 
midam ,  villosam ,  tectam  muco  puriformi ,  omnem 
tympani  caveam  replente ,  vincula  membranacea , 
quae  ossicula  jungunt  praetermodum  crassa,  mem- 
branam  tympani  margine  extante  cinctam^  ut  ca- 
vum  monstraret,  cujus  fundus  solummodo  natura- 

lis  erat  crassitiei  et  pelluciditatis ;  cellulas  mas- 
toideas  pariter  et  tubam  Eustachii  muco  refertas  eo- 
que  crassiori  et  minus  puriformi,  quam  in  tympa- 
ni  cavea ,  praesertim  crasso  ad  orificium  faucium 
ibique  hanc  viam  obturante  atque  materiae  muco- 
sae  effluxum  impediente.  Auris  sinistra  licet  plus 
dolebat  antea ,  minus  tamen  erat  inrlammata  et 
quamvis  membrana  tympani  et  tenuis  erat  et  splen- 
dens  ut  solet ,  perquam  rubebat  nihilominus ,  uti 
etiam  Eustachii  tuba,  quae  non  erat  obstructa:  ut 
videretur  mucus  hac  via  effluxisse.  Bura  mater , 
os  petrosum  tegens,  erat  inflammata,  ossis  ipsius 
color  tristis:  inter  utrumque  collectus  erat  humor 
gelatinosus,  limpidus. 

Dolendum  est ,  in  hac  observatione  labyrinthum 
auris  sinistrae  non  esse  reclusum ,  unde  forsitan 
saevissimus  in  hac  aure  dolor  potuisset  explicari. 
Nimirum  gravior  erit  doior ,  ubi  ad  labyrinthum 
pertineat  morbus :  hinc  enim  cephalalgia ,  pervigi- 
lium ,  delirium ,  phrenitis ,  mors  ipsa  timenda  est. 
Quodsi  labyrinthum  membranaceum  ,  ex  serosarum 
genere  esse  statuamus,  non  obscura  erit  et  tanti 
doloris  et  tam  gravis  morbi  ratio.  Quae  hujus  lo- 
ci  sunt  observationes  binas  a  Doctissimo  Viricel 
factas  in  Diction.  cles  Scienc.  Med.  relatas  legimus. 
In  utraque  dolor  atrox ,  febris  vehemens ,  deli- 
rium,  mors  cita ,  ert  quod  miramur,  nec  imitan- 
dum  vobis  proponimus,  opiata  data,  omissa  san>- 
guinis  detractione  universali.     In  priori  post  obi- 

16* 

tum  tympani  caTum  ferme  totum  tumente  mucosa  et 
r-ubente  repletum :  canales  semicirculares  et  cochlea 
humorem  subrubrum ,  purulentum  recondebant.  In 
altera  tympani  cavum  materia  viscosa ,  crassa ,  pu~ 
rulenta,    canales   semicirculares  materia   serosa  et 
pseudomembranis  rubentibus  referta.     An  in  simi- 
li  casu,  suadente  Viricel,  recte  vesicans  auri  im- 
ponitur ,    an  injectiones  de  lacte    per   tubas  inji- 
ciendae,  monente  eo,  qui  rem  retulit,  Saissy?  an 
rectius  valida  curatio  antiphlogistica ,  similiter  ac 
in  phrenitide  aliisque  aliarum  serosarum  inflamma- 
tionibus  adhibebitur?     Haec  ea  otalgia  est ,  quae 
a  medicis  Cois  tanquam  periculosa  damnatur  Prae- 
not.    Coac.  189.   eique   respondenti   loco  in  Prog- 
nost.      Ejusdem  loci   sunt    observationes    aquulae 
Cotunnii  depravatae,  caseosae,  spissae ,  quam,  me 
quidem  judice ,  Duverney  recte  repetrvit  ex  mem- 
branarum  investientium  praegressa  inflammatione , 
cujus  sententiae  ,  licet  auctoris  Francici,  nulla  ,  quod 
miror,  fit  mentio  in  Diction.  des  Scienc.  Med.  1.  1. 

Transit  otitis  saepenumero  sive  in  muci ,  sive  in 
puris  fluxum.  Quae  levior  in  muci  profluvium  , 
quae  gravior  in  pyorrhoeam  abit.  Haec  plerumque 
otitidis  internae  ejusque  chronicae  sequela  est. 
Muci  profluvium  sive,  otitidem  catarrhalem  proto- 
pathicam  sequitur  ,  sive  ex  deuteropathica  nasci- 
tur  aliisque  blennorrhoeis  ,  aut  arte ,  aut  sponte 
suppressis  :  oculi ,  vaginae ,  uteri ,  urethrae.  Ad 
eam  excitandam  praesertim  facit  diathesis  scrofu- 

losa.     Hanc  Itardi  observationem  ipse  adeo  veram 
esse  expertus  sum,  ut  fere  nullam  viderim  chronicam 
otorrhoeara ,  quin  scrofulosa  ejusmodixliathesis  sub- 
esset.      Praecipue  vero  ex  porrigine  larvali,    sive 
ea  spccie    tineae    capitis   male   curata    succressit, 
quae  mucosa  Aliberto  dicitur,  aut  in  eam  com- 
mutatur.     Haec  scribenti  in  memoriam  redeo  dua- 
rum    puellarum ,    utriusque    scrofulosae ,    quarum 
otorrhoea    alterius    chirurgi   arte ,    alterius  sponte 
suppressa  erat.     Alteram  vesicans  pone  aurem  ad- 
positura  datumque    infusum  chamom.  cum  tartaro 
emetico   sanavit.     Alteram    duo  fonticuli  in  utro- 
que  brachio  suscitati  et  pulvercs  e  mercurio  dulci 
et  jalappa  (  erat  enim  succiplena,  ut  prior  contra 
corporis   habitu  macro)    simul  et   capitis   vitio  et 
auris  liberarunt.     Ab  otorrhoea  purulenta  non  fa- 
cile  diseerni  Itardus  nobis  auctor  est :  discerni  ta- 
men  posse  absentia  signorum   pyorrhoeae,   mem- 
brana  jntegra,  id  est  non  rupta  ejusque  adspectu 
fungoso,  tumente,  non  ulcerato.     Ea  quae  ab  hu- 
moris  petitur  copia ,   colore  ,    odore   discrepantia , 
infida  est  et  fallax,  neque  apta  ad  utramque  otor- 
rhoeam  indicandam.     Quodsi  subsistat  sujnto,  cau- 
tos   nos  esse   oportet,   quia   humor  retentus  mem- 
branam   tympani  irritat,    inflammat,    ulcerat,   aut 
in  vicinas  caveas  profunditur :    in  cellulas  praeci^ 
pue  mastoideas  et  cranji  cavum,  aut  non  secretus 
aliarum  partium  metastaticas ,  quae  dicuntur,  in- 
flammationes  denotat:  opulorum,    cutis,   glandula,^ 

rum ,  testiculorum ,  cerebri.  Hoc  in  primis  ab 
otorrhoea  purulenta  exspectandum  est , .  non  tam , 
quod  vulgo  creditur,  ex  metastasi,  quam  quod 
crebrius  evenit,  ex  nova  infiammatione  prius  jam 
existente  et  veterem  puris  fontem  claudente.  Nam 
morbos  aurium  propter  congestionem,  quam  in  cra- 
nio  et  faciunt  et  sustentant ,  disponere  ad  morbos 
cerebri  facile  intelligetis.  Be  utriusque  morbi  cog- 
natione  egregie,  ut  solet,  scripsit  clarus  medicinae 
professor  Monspessulanus  Lallemand  in  ejus  libro 
aureo :  Recherches  sur  V  Encephale  et  ses  Depen- 
dances ,  quo  nerao  propius ,  me  quidem  judice, 
ad  Morgagni  immortalis  praestantiam  accessit.  Hic 
igitur  citat  numerosos  casus  hanc  cognationem  plu- 
rimum  illustrantes.  Sub  numero  18  legitur  casus, 
quem  scripto  consignavit  Jo.  Abercrombie  ,  juve- 
nis,  cui  otorrhoea  auris  sinistrae  diuturna  post- 
quam  cessaverat ,  ulcere  cicatrice  clauso ,  gravis 
oborta  est  cephalalgia  cum  vomitu  crebro,  comate, 
stupore ,  quae  excepCrunt  loquacitas ,  pulsus  mobi- 
lis  ,  mors  inopina ,  sine  paralysi ,  aut  convulsioni- 
bus.  Magnus  in  cerebri  hemisphaerio  dextro  ejus- 
que  parte  media  abscessus,  sanguinis  coagula,  in 
ventriculis  serum  cruentum  plurimum.  Animadver- 
tite  quaeso,  rem  indicante  Lallemando,  fuisse  abs- 
cessum  in  hemisphaerio  dextro ,  quanquam  auris 
sinistra  aegrotaverat.  Quum  vero  symptomata  ce- 
rebralia,  in  illud  ipsum  tempus  inciderunt ,  quo 
ulciis  auris  sinistrae  ducebat  cicatricem,   non  in- 

congruum  videtur  cum  hoc  auctore  credere,  cere- 
bri  inflammationem  otorrhoeam  suppressisse ,  quem- 
admodum  ex  pleuritide ,  peripneumonia,  aliorum 
ulcerum  exsiccatio  fieri  observatur. 

Hac  observatione  crebrior  est  altera ,  in  eodem 
latere  et  aurem  aegrotare  et  cerebrum  abscedere  f 
quod  ut  antiquiores  ita  interpretari  solebant,  ut 
otorrhoeam  crederent  symptomaticam  ex  cerebro 
suppurato ,  ita  Morgagisus  contraria  ratione ,  cerebri 
abscessum  ex  aure  ulcerata  repetit.  »  Sunt  aurium 
ulcera,  sic  ipsum  hac  de  re  praecipientem  audi- 
mus ,  non  temere  claudenda ,  non  tam  ob  id ,  quod 
rarius  est,  ne  saniei  exitus  e  cranii  cavea  per  au- 
res  intercludatur ,  quam  ob  id ,  quod  longe  fre- 
quentius  est,  ne  saniei  ex  ipsis  auribus  intercluSo 
exitu  caries  vel  fiat,  vel  augeatur  sicque  multo 
faciiius  et  citius  in  cranii  caveam  perveniat."  In 
rei  testimonium  et  Boneti  in  Sepulchreto  et  alio- 
rum  virorum  doctorum  observationes  commentatur 
et  ipse  observationes  binas  citat ,  alteram  pueri ,  quem 
variolarum  reliquiae  olim  male  habuerant  ad  au- 
rem  dexteram,  cui  tumor  obortus  est,  cum  annum 
ageret  duodecimum ,  pone  eandem  aurem ,  quae 
surda  erat  et  pure  manabat ,  quo  educto  convul- 
siones  puerum  prehenderunt,  nec  ita  diu  post  mor- 
tuus  est;  alteram  juvenis,  qui  antiquam,  ut  vide- 
batur ,  fistulam  supra  dextrum  mastoideum  proces- 
sum  habebat.  Is  in  nosocomium  exceptus  non 
propter  fistulam ,  sed  propter  febrem ,  quae  acces- 

«erat ,    hac  intra   paucos  dies  augescente  sic  deli» 
rans,  ut  ad  soporem  inclinaret,   mortuus  est.     In 
priori  casu  pus  in  cavo  sellae   equinae  et  ad  dex- 
trum  cerebelli  latus  repertum  est ,  sie  ut  puris  aliquid 
descendisse  videretur  ad  initium  spinalis  medullae. 
Aditus  puris  in  cranii  cavum  in  ea  facie  erat  ossis 
petrosi,  qua  ejusdem  processus  dexter  et  sinister 
respiciunt  inter  se  ,  ubi  foramen  fecerat  caries,  \m- 
de  pus  effusum  utramque  meningem  eroserat.    In 
casu  altero  vasa  cerebri  omiiia  sanguine  turgida  re- 
perta  sunt,  multa  autem  aqua  viridescens  in  ven- 
triculis  lateralibus ,    in    qua    pus    ejusdem   coloris 
subsidebat  in  ventriculo  quidem  dextero.  Sed  mul- 
to  major  ejus  puris  copia  effusa  erat  inter  menin- 
gem  duram  et   eam  faciem  petrosi  processus  ossis 
temporum ,   quae   facies  in   superiori  observatione 
indicata  est  sicque  inter  utrumque  sibi  viam  inde 
fecerat  in  tubum  usque  vertebrarum.     Plena  quo- 
que  erat  ejusdemmodi  puris  tympani  cavea.     Pro- 
gressa   autem   caries  pone   aquaeductum   Falloppii 
et  canales  semicirculares  eam,  de  qua  dictum  est, 
faciem  petrosi  processus  eroserat  ad  modum  rimae 
non   angustae  a  posteriore   latere    ejus   foraminis  , 
quod  ambas  portiones  excipit  nervi  auditorii,  quam 
rimam  obtegens  dura  meninx  ibi  quidem  exesa  con- 
spiciebatur,    sed  ad  longitudinem  minorem,  quam 
rima  erat.      In  utroque  igitur  casu  cocbleam  exe- 
serat  caries  et  pus  in  cerebellum  eifusum  erat.  Sup- 
par  casus  fuisse  videtur  Medici  Chirurgi  Le  Bi«akq 

<jui  tanquam  exemplar  felicis  sanationis  spontaneae 
lectu  profecto  est  dignissimus:  videtur,  inquam,  si- 
quidem  ipso  aegrotante  sanato  res  ulterius  indaga- 
ri  non  potuit,  neque  evictum  est,  utrum  a  cerebro 
defluxerit  pus ,  quod  auris  profuderat.  Ea  petro- 
si  ossis  pars  carie  exedi  solet,  quae  canalibus  au- 
ditoriis  exarata  est  ideoque  tenuissima :  in  cujus 
vicinia  etiam  abscessus  cerebri  et  cerebelli  vulgo 
reperiuntur. 

Be  multis ,  quae  huc  pertinent  locis  inter  medi- 
cos  controversia  est  :  quapropter  praestabit  hic 
paululum  subsistere  remque  ab  initio  repetere. 

Ex  chronica  otitide  potissimum  otorrhoeam  pu- 
rulentam  fieri  animadvertunt ,  in  qua  morbus  tria 
stadia  percurrere  notavit  Harrison  Curtis.  Pri- 
mum,  ubi  pyorrhoea ,  sive  otorrhoea  purulenta  est 
tantum ;  alterum ,  ubi  polyposae  fiunt  excrescen- 
tiae  ;  tertium,  ubi  partes  osseae  ipsae  atque  prae- 
cipue  ossicula  auditus  carie  afficiuntur.  Morbum 
igitur  cernimus  a  partibus  mollioribus  continuo  ad 
partes  duras  progredientem  et  has  ipsas  carie  de- 
struentem,  qua  facta  vel  ad  processum  mastoi- 
deum  puri  exijtus  fit,  vel  ipsum  os  petrosum  carie 
perforatur  et  cerebrum  in  mali  societatem  trahitur. 
Saepe  abscessus  cerebri  cuni  otorrhoea  purulenta 
conjunctus  cernitur»  Quod  alii  aliter  interpretari 
solent.  Antiquiorum  opinio  fert ,  a  cerebri  abs- 
^essu  otorrhoeam  purulentam  ut  plurimum  proii- 
cisci :  recentiorum  contra  illum  ex  hac  ipsa  subnasci. 

ftanc  opinionem  tuetur  Morgagnits-  eumque  eo  fa* 
cit  LallEMANDUS.  Atque  ita  plerumque  rem  se 
Tiabefe,  hujus  ratioriibus  victus  lubenter  concedo. 
Semper  autem  ita  esse,  adfirmare  vereor. 

Nam  si  fieri  possit  ab  aure  ad  cerebrum ,  cur 
a  cerehro  ad  aurem  fieri  negaremus?  Praesertim 
cum  casus  citentur,  qui  hoc  modo  sat  commodam 
nabent  intelligentiam  :  post  capitis  laesiones  mecha- 
nicas ,  qualem  a  praeceptore  Viro  CL  Schroeder 
van  DER  Kolk  secum  communicatum  refert  Wil- 
LEMffiR  1.  1.  pag.  57  sq. ,  in  quo  symptomata  affecti 
capitis  secuta  denium  est  surditas  et  in  cadavere 
inflammatio  auris  inflammatione  cerebri  recentior 
/quippe  nondum,  ut  in  cerebro  ad  suppurationem 
res  pervenerat)  adparuit. 

Saepe  cum  cerebri  suppuratione  conjuncta  pyor- 
rhoea  auris  est,  saepius  praecipiente  Itardo  cum 
carie  apophyseos  mastoideae.     An  otorrhoeae  pu- 
rulentae  semper  subsit  caries ,  uti  contendit  Itard  , 
aliis,  nec  immerito,  dubium  habetur.     Cariem  de- 
xiotant    gradus   morbi ,   pus    instrumenta   argentea 
nigrescere  faciens ,  fragmenta  ossea  foras  prodeun- 
tia.     Pus  subinde   per  Eustachii   tubas  irj   faucea 
exque  iis  sive  in  ventriculum,  sive  in  tracheam  de- 
fluit,    atque  aut  vomitu,   aut  tussi,  sine  ulla  ha- 
rum  partium  laesione  evacuatur.  Prioris  exemplum 
est  in  casu  Medici  Chirurgi  Le  Blanc  eodem  illo, 
quem  supra   memoravi.     Puris  in  tracheam  effusi 
historiam  profert  Itard.   »  Mulieri  innuptae  conva- 

lescenti  ex  catarrho  febrili,  quum  vespertino  tera- 
pore  in  herba  diutius  consederat,  imprudenti  oti- 
tis  suscitata  est,  quam  die  10°.  sequitur  puris 
per  tubam  Eustachii  effluxus,  per  mensem  integrum 
perennans.  Noctu  pus  iluebat  in  tracheam  atque 
aegram  titillatione  et  tussi  e  somno  excitabat." 

Immo  in  thoracis  caveam  fluxisse  ibique  fecisse 
empyema  observavit  Abercrombie.  »  Puellae  ex  oti- 
tide  factus  est  abscessus  pone  aurem  eoque  aperto 
primo  nihil,  deinde  altero  demum  die  pus  effluxit 
foetidum,  die  sequenti  dolorem  in  latere  sinistro 
sensit  aegra.  Quatriduo  post  obiit.  Os  temporum 
dextrum  cariosum,  dura  meninx  fungosa,  auris  in- 
terna  humorem  profunde  tinctum  habebat.  Pleu- 
rae  cavum  sinistrum  puris  libram  recondebat." 

Processus  mastoidei  caries,  qua  hujus  cellulae 
in  unam  magnam  saepenumero  confluunt,  absces- 
su  extus  facto ,  cutim  mutat  eoque  non  rite  eva- 
cuato,  juxta  musculum  sterno  -  cleido  -  mastoideum 
pus  deflvit  ibique  congeritur,  partes  interiores  ir- 
ritans  ipsaque  ossa  carie  afficiens. 

Reputanti,  quam  diversa  sit  sedes  inflammatio- 
nis  ,  quam  obscura ,  quam  recondita  auditus  offi- 
cina ,  difficilem  fore  partium  aegrotantium  cognitio- 
nem,  dubium  erit  nemini.  Quamobrem  in  signis 
singulis  interpretandis  paullisper  subsistamus.  Dolor 
levior  universe  in  otitide  externa,  gravior  longe  in 
otitide  interna ,  gravissimus  ubi  auris  internae  se- 
rosam  partesque  nerveas  attigerit  phlogosis  aut  ce- 

rebri  memfcranas  hocque  ipsum,     Qui  si  ad  gulam 
extendatur,  Eustachii  tubam  aegrotare  indicat.  Le- 
vatur  subitp ,  rupta  tympani  membrana  pureque  ef- 
fuso.     Surditas  nequaquam  constans  est  symptoina 
ptitidis  oriturque   sive    interclusa  aeris  ad  aurem 
via ,  vitio  meatus  auditorii  externi ,  inflammatione 
coarctati,  sero,  abscessu,  mucosae  polypp,  fungo, 
tympani  tumore,  carie  auditus  ossiculis  destructis; 
jsive  sonorum  perceptione  sensuque  laesis ,  vitio  ce- 
rebri  nervorumque.    Quod  emujt  vel  mucus  est,  in 
ptorrhoea  catarrhali,   vel  pus  in  otorrhoea  puru- 
lenta.     Pus  aut  a  cerebro   provenit ,    aut  ab   aure 
ipsa.     Si  prius ,  symptomata  cerebri  aegri  :  cepha- 
lalgia,  convulsiones ,  paralyses,  comata,  deliria  prae- 
cedent ;    si  posterius ,  scquentur  aurium  aegrotan- 
tium  symptomata.      Medulia    pure    compressa    aut 
irritata,  opisthotonus,  trismus,  dysphagia  ^fiunt.    Si 
paries  aquae  ductum  Faloppii  laeserit,  symptomata 
prodeunt   dolorum  et  spasmorum    in  facie   similia 
symptomatibus  prosopalgiae ,    irritato  scilicet  ner- 
vo  faciali ,    qui  hoc  ductu   continetur;   nervo   de- 
structo,  paralysis  musculorum  in  facie  sequitur,  ut 
faciem  apoplecticprum  referat.     Pus  per  Eustachii 
tubam  in  fauces   profusum ,    sapore ,    halitu   oris , 
ejusque  pxspuitipne  detegetur ;  in  tracheam ,  titil- 
latione,  tussi;  in  oesophagum  et  ventriculum,  vo- 
mitu  dignoscitur,  postquam   praecesserant   otitidis 
signa  sensuque   materiae  e  naribus  per   fauces   in 
ventriculum   dilabentis.      Potissimum    vero    caries 

processus  mastoidei  indeque  abscessus  contingit, 
cui  nisi  mcdeatur  natura ,  cariosa  simul  cum  pure 
ossis  parte  ejecta ,  abscessus  creat  ih  collo,  aut 
empyema  in  thorace» 

Ex  morbis  sese  cum  otitide  COmplicantibus  inter 
alios  catarrhus  memorandus  est  et  affectio  gastrica, 
notantibus  Plnellio,  Itardo>  Hoffmanno,  Frankio, 
suis  quique  signis  discernendus.     Praeter  laesiones; 
mechanicas  et  peregrina  in  aurem  illapsa,  de  qui- 
bus  Morgagntjs,   Curtis  ,  Sabatier  aliique ,  qui  de 
aurium   morbis    scripserunt   auctores   conferantur , 
humidum   frigidum   inter  praecipuas  est  otitidum 
prophases  recensendum. 

Verum  ad  sermonis  exitum  properantes  nonnulla 
moneamus  circa  prognosin  et  therapeiam.     Et  pro- 
gnosin  quod  attinet,  in  mentem  venit  Coi  Senis  mo- 
nitum:  surditatis  esse  in  alvi  proiluvio  remedium  , 
quod  et  in  simplici ,  pura  otitide ,  tanquam  revellens 
quod  dicitur,  et  in  gastrica,   tanquam  naturae  ca- 
tharticum   proficuum   erit.     Uti   revellens  in  alvi 
fluxu ,  ita  derivans  in  otorrhoea  remedium  recte  ha- 
betur   ipsumque  pus  secretum,    ubi  in    abscessum 
transierit  morbus ,  vel  per  Eustachii   tubas   effluit , 
vel  quod  saepius ,  rupta  tympani  membrana ,  vel  de- 
nique  si  ad  cariem  processus  mastoidei  res  perve^ 
nerit,    cute  inflammata,  absorbta,  ulcerata,    extus 
ejicietur  materies  purulenta.     Quam  utramque  na- 
turae  methodum  manus  chirurgi,  pertusa  membra- 
na  tympani  sectave  in  tempore  eute,  imitari  felici- 

ter  poterit :  dumraodo  tempestive  fiat  omnibusque 
rite  ponderatis. 

Circa  therapeiam,  cpr*,  crebro  in  ea  peccatur, 
quaedam  praecipienda  sunt.  Morbus  ut  est  phlo- 
gisticus,  sic  antiphlogisticam  curationem  postulat, 
a  qua  nulla  vos  debet  virorum  magni  nominis  ab- 
ducere  auctoritas,  Nam  bene  medendi  sapere  est 
principium  et  fons.  Itaque  venam  audacter  per- 
tundite  magnumque  remedium  magno  malo  oppo- 
nite ,  quod  et  senectus  feret  et  aetas  tenera  et  ipsa 
denique  fallax  illa  morbi  nervosi  species  ,  neque 
JIoffmaNnum  imitamini ,  qui  quod  senex  esset  ae- 
ger,  noluit  sanguinem  detrahere,  neque  alios,  qui 
doloris  ac  pervigilii  caussa  paregorica  atque  opiata 
laudant.  Sunt  enim  dolor  et  pervigilium  partis 
nerveae,  acute  sentientis ,  inflammatione  tactae  sym- 
ptomata,  quae  liberato  tantum  vasorum  genere  so- 
pietis.  Neque  ipse  vesicantium  stimulus  tutus  est, 
nisi  retuso  inflammationis  impetu.  Hoffmannus  ne- 
gligentiam  et  sibi  ipsi  et  aegro  longae  curationis 
taediis  redemit.  Opiata  vero  utut  ab  Itardo  aliis- 
que  commendata,  tum  ore  ingesta ,  tum  auri  in- 
flammatae  imposita ,  quantopere  noceant ,  sequens 
nos  docebit  casus  a  Zacuto  Lusitano  memoria  pro- 
ditus  :  Hispanus  quidam  auris  vehementissimo  do- 
lore  oppressus ,  plurimos  dies  insomnis  egit ,  in 
quibus  xuiiversalia  et  topica  auxilia-  sunt  celebra^ 
ta ,  sed  contulere  nihil.  Hoc  cruciatu  miserabili- 
ter  afflictus  pseudomedicorum  opem  implorat.     Hi 


D  E     0  T  l  T  I  D  E.  255 

ut  sunt  ignari  et  audaces,  medicamina  ex  opio  ad 
provocandum  somnum  sedandumque  dolorem  intra 
aurem  imponenda  consuluere  ,  quo  injecto  post 
horam  paullo  quievit.  Ilico  tamen  ingenti  tremo- 
re  cohcussus,  stupidus  veluti  et  amens  remansit, 
et  praecedente  vertigine ,  potentiis  omnibus  dein- 
de  extinctis,  veluti  sideratus  perpetuo  obdormivit 
Prax.  3Ied.  Admir.  Obs.  66,  lib.  \. 

Pure  facto  ,  tum  gargarismate  emolliente  Titen- 
dum  est,  quod  ipsum  ad  Eustachii  tubas  derivet, 
tum  si  haec  non  juvarint ,  pertundenda  membrana 
tympani  est.  Injectiones  tepidae,  fomenta,  cata- 
plasmata  auri  inflamraata.e  admovere ,  minu&  tutum 
videtur  ,  neque  ulceratae  etiam ,  nisi  intempestive 
subsistente  otorrhoea,  quam  revocavit  saepius  panis 
recens  et  calens  adhucdum  auri  iterata  vice  im- 
positus ,  quod  Itar&i  praeceptum  ,  ductum  forsa^ 
tan  ab  Hoffmakno  ,  non  in  omni  casu  convenire, 
alii  recte  monent ,  verum  ad  caussas  suppressae 
secretionis,  uti  semper,  adcommodanda  esse  illius 
revocandae  auxilia.  Cum  adstringentibus  irritan- 
tibusque  remediis  caute  admodum  mercandum  est ; 
in  quibus  laudandis  medici  Brittanni  praesertim 
nimii  esse  videntur.  De  injectionibus  haec  habet 
Hoffmamnus  :  quemadmodum  in  oculorum  vitiis  mul- 
tae  gravesque  noxae  ab  externoruni  maximeque 
collyriorum  incauto  usu  propullulant ,  ita  in  au^ 
rium  afFeetibus  idem  fieri  observatur,  siquidem  va- 
ria  experimenta  et  tentamina  per  instillationes  U- 

quorum  spirituosorum ,  oleosOrum ,  pinguium  c€ 
ejusmodi  plura  plerumqee  cum  damno  adhibentur. 
Oleum  lini  injectum  subito  suppressisse  otorrhoe- 
am  infantis  eumqiie  post  paucos  dies  conyulsum 
periisse,  refert  Itard  (1.1.  Tom.  I.  pag.  122.).  Uni- 
verse  injectiones  nocituras  magis ,  quam  profuturas 
opinamur  iisque  lotiones  ex  aqua  et  lacte  tepidis 
aut  turundas  bombycinas  lacte  tepido  madidas  an- 
teponendas  esse.  Notandum  etiam,  plures  ofof- 
rhoeas  vel  scrofulosas  esse,  vel  syphiliticas ,  \el  ab 
alia  dyscrasia  provenire  et  medicamina  requirere 
interna,  huie  opposita,  ex  quorum  numera  mercu- 
rialia  sunt  cum  laxantibus :  rheo ,  jalappa  copula*- 
ta ,  exutoria ,  succi  herbarum  recentiura ,  C  Peru- 
vianus,  pilulae  tonicae  Bacheri  ab  Itardo  aliis- 
que  commendata,  vel  hujus  methodus  metasyncri- 
tica,  singuliscum  aegrotantibus ,  tumprofluvii  caus*» 
sis  idonea ,  de  quibus  suo  singulis  loeo  dicendi  op1- 
portunitas  erit. 

An  igitur  nunquam  convenient  adstringentia  to- 
pica,  quae  sibi  toties  profuisse  testatur  celeberriw 
mus  aurium  aegrotantium  medicus  Jo.  Harrison 
Curtis  quibusque  otorrhoeae  progressum  et  in  ca- 
riem  transitum  praevertisse  contendit  ?  Propter  bre>- 
vitatem  relationum  de  singulis  judicium  ferre  ne- 
queo.  Sed  animadvertite  quaeso ,  ab  ipso  inprimis 
laudari  in  profluvio  meatus  auditorii  ( Treatise 
"pag.  103. )  atque  ut  plurimum  simul  interna  remer 
dia  esse  data.     Quocirca  nisi  prorsus  topicum  vir- 

tium  fuerit ,  prius  emendanda  diathesis  videtur, 
quam  admoveantur  auribus  aegris  remedia,  quam 
etiam  methodum  in  aliis  ulceribus  proficuam  esse 
experiemini. 

Quodsi  alia  evacuatio  suppressa  otorrhoeam  pro- 
vocaverit,  haec  revocanda  est.  Abscessus  pone  au- 
res  aperire  tempestive  oportet.  Interdum  hanc 
encheiresin  brevi  mortem  secutam  esse  ferunt  at- 
que  exemplum  citant  relatum  a  Morgagno  ,  qui  ta- 
men  miniire  hanc  ipsam  accusat,  sed  morbum  per 
se  lethalem.     Vid.  Epist.  XIV.  art.  3  sq. 

Ubi  polypus  aurem  tenet,  hic  amovendus  sive 
sectione ,  sive  ligatura  cavendumque ,  ne  confunda- 
tur  cum  fungo  ,  qui  cariei  symptomatibus ,  quam 
eomitatur  dignoscitur ,  atque  sive  ex  tympani  mem- 
braoa,  sive  ex  dura  meninge  succrescit.  Lalle- 
Mand  Ep.  4.  T.  II.  pag.  215. 

Benique  caussas  mechanicas  si  quae  subsint,  re- 
movendae,  id  quod  exemplo  illustrat  carissimus 
mihi  Bissertationis  de  Morbis  Aurium  Auditusque 
auctor  ( pag.  6. ) 

»  Quod  saepe  parvum  corpusculum  in  aurem 
»  intrusum,  vehementem  otitidem  possit  procre- 
»  are ,  nuper  docuit  observatio  quaedam  doctissimi 
»  Macartan  ,  qui  cum  nihil  in  aegri  aure  videre  pos- 
»  set,  huic  jam  praescripserat  medicinam,  ad  quam 
»  etiam  pertinebant  (ut  fert  hodiernus  in  Gallia 
»  mos )  viginti  hirudines  post  apophysin  mastoi- 
»  deam  collocandae ;  dein  autem ,  antequam  aegrum 

»7 

»  dimitteret ,  denuo  in  aurem  ita  inspexit ,  ut  radii 
»  solares  ipsum  meatum  ingressi ,  et  ope  lentis  ad« 
»  augentis  collecti,  aCcuratam  satis  et  distinctam 
»  observafionem  concederent.  Quo  facto  seta  quae- 
»  dam  apparuit,  pilo  auris  aliquanto  crassior,  quae 
»  extracta  pollice  longa  reperiebatur  et  pro  frus^ 
»  tulo  spicae  secalis  agnoscebatur ,  hac  vero  re- 
»  mota  ,  otitis  tanquam  magica  quadam  arte  pro* 
»  fligata  est. 

Praeterea  tenuis  victus  iis,  qui  otorrhoea  labo-* 
rant ,  praescribendus ,  quod  quantum  conferat  ad 
sanationem,  incredibile  dictu  est.  In  rei  testi- 
monium  afferre  lubet  aegrotantis  ab  Itarim)  (1.  1. 
pag.  225.)  laudatam  historiam. 

»  In  Ephemeridibus  Naturae  Curiosorum  anni 
1675*  casus  citatur  Poloni,  viri  nobilis,  qui  post- 
quam  diu  passus  erat  gravissimos  dolores  capitis  , 
auris  sinistrae  pyorrhoeam  experiebatur  copiosam, 
quam  cohibebat  diaeta  tenuis.  Aure  aegra  hebe- 
tiori  paeneque  surda,  quamdiu  erat  jejunus,  al- 
tera  aure  obturata  exacte  discernebat  vocis  mo- 
dulos  varios." 

Nec  tamen  omnibus  hic  victus  proderit,  imrao 
infirmiores  et  graciliores  habitu  paullo  plenius  nu- 
trire  conveniet  iisque  vel  tonicam  Peruviani  Cor- 
ticis  virtutem  salubrem  esse  et  res  ipsa  docet ,  et 
ostendit  usus.  In  libro  medici  experientissimi  Jo. 
Harrison  Curtis  reperietis  casus  ,  qui  hujus  roe- 
thodi  roborantis  testantur  salubritatem* 

Caetcrum  de  morborum  cerebri  et  aurium  cog- 
riatione  egregie  ,  ut  solet,  scripsit  clarus  Medicinae 
Professor  Monspessulanus  Lallemand  ,  a  quo  et 
ipse  profeci  plurimum  et  vos  etiam,  ut  plurimum 
proficiatis,  vehementer  cupio.  Cf.  ejus  liber  aureus 
Recherches  sur  V  Encephale  et  ses  Dependances , 
antea  laudatus* 

Cogitanti,  quot  quamqUe  variis  partibus  ocuhig 

constet ,  mirum  esse  nemini  poterit ,  hoc  organon 

multis  patere   et  variis  morbis ,  quorum  solae  in- 

flammationes ,  quae  hoc   loco  exponentur,  tot  nu- 

mero  sunt,  quot  in  reliquis  animadvertuntur  par- 

tibus    corporis.     Nam    telas   si   spectetis   singulas : 

cellulosam  ,  mucosam ,    serosam ,    fibrosam  ,  cutim  ; 

ossa,  cartilagines ,  tendines,  vasa,  nervos,  muscu- 

los ,  eas  irt  oculo  reperietis  universas.     Nec  mino- 

res   numero  morbi  sunt,    quibus   oculus   obnoxius 

est :    neuroses ,  phlogoses ,    quique  organici  adpel- 

lantur,  imo  quae   corpus   tenent  dyscrasiae   et  ca- 

chexiae  in  oculo  suis  singulae  signis  notabiles  ad- 

parent.     Quocirca  vere  monuit  praeclarus  ophthaU 

mologus  Beerius  ,   ut  homo  microcosmus  respectu 

naturae    universae    dicitur ,    sic  oculum  microcos- 

mum  esse  respectu  liominis  ipsius,  animum  et  cor-< 

*7* 

pus  reflectentem :  atque  jure  merito  Jiwgkenitjs,  ut 
ille  cle  hac  disciplinae  medicae  parte  optime  meritus , 
tantam  esse  animadvertit  vira  hujus  partis  in  cor- 
poris  valetudinem ,  ut  caecus  ipso  habitu  denotet 
languentem  vitam  plasticam  ,  quae  denovo  anima- 
tur  lucis  organo  integro.  Et  profecto  animadver- 
tite  quaeso ,  quam  late  pateat  per  animalium  reg- 
num  visns ,  qui  neque  ab  insectis  et  annulatis , 
neque  a  molluscis  abest  prorsus  cuiusque  instru- 
mentum  in  ipsis  minus  caeteroquin  perfectis  ani- 
malibus,  ab  homine  longe  remotis,  mirifice  cornpo- 
situm,  ad  eundemque  prorsus  typum  atque  in  ho- 

mine   efnctum  est. 

- 

Inflammatio  oculi  vel  partes  externas :  tutamina 
tenebit ,  vel  b.ulbum  ipsum.  Pertinent  tutamina 
oculorum  ad  systema  cutaneum  et  mucosum ,  atque 
iisdem  etiam  inflammationibus  tentantur,  quarum 
eo  major  est  candor ,  quo  corpus  antea  sanum  ma- 
gis  et .  integrum ;  quodsi  aut  dyscrasia  subsit,  aut 
cachexia  peculiaris  et  turbata  erit  morbi  imago  et 
decursus  anomalus.  In  oculi  cute  efflorescunt 
exanthemata  acuta,  chronica :  erysipelas,  scarla- 
tina,  morbilli,  variolae  ,  scabies,  herpes ,  hujus- 
que  pariter  loci  sunt  biepharitis  erysipelatosa  et 
glandulosa  Beerii  ,  tum  hordeolum  ,  anchylops ,  quo- 
rum  caussae  sunt  sive  in  gastrico  systemate ,  sive 
in  catarrho,  sive  in  dyscrasia  corporis,  aut  cache- 
xia  peculiari.  Exitus  in  bullas,  ulcera ,  squamas, 
hanc  cum  morbis  cutaueis  analogiam  probant.     In 

praesagiis  et  medendi  ratione  caussamm  in  primis 

ratio  haibenda   est.      Ubi  idiopathica   cutis  irritatio 

est,   juvabunf  actu  frigida,    quae  ubi   sympathica 

est ,  nocebunt.     Vitanda  etiam   pinguia ,   ne  ulce- 

ratio  fiat.     Quae  sub    nomine   blepharophthalmiti- 

dis    idiopathicae  a  Beerio   describitur   et  cutanea 

esse  et  cellulosa   inflammatio  videtur,  quemadmo- 

dum  tumor  ingens ,  dolor  pulsans  inque  abscessum 

transitus,  verbo  phlegmones  symptomata  testantur. 

Inspicientes  vero  pulcherrimas  Soemmerringii  ico- 

nes  ,  ingentem  videbitis  cum  arteriarum  tortuosarum 

ex  carotide  cerebrali,  tum  venarum  ad  venam  jugu- 

larem  internam ,  tum  nervorum  a  5a.  conjugatiorie , 

ex  ramis  rami  primi  et  secundi,  frontali  nimirum, 

et  infraorbitali  adparatum  ,  simulque   et  doloris  et 

ruboris  et  pulsationis  validae   caussam  ex  illarum 

partium  phlogosi  intelligetis. 

Ouae  blepharophthalmia  glandulosa  Beerio  di- 
citur ,  comprehendit  plures  varietates  :  catarrha- 
lem,  gonorrhoicam ,  quae  vera  blennorrhagia  oculi 
syphilitica ,  ophthalmiam  neonatorum ,  quae  pro- 
prie  conjunctivitis  palpebrarum,  cujusque  prom- 
ptus  est  in  blennorrhoeam  transitus.  Disputatum 
est ,  utrum  glandulae  Meibomii  sebaceae  in  hac 
inflammatione  tentarentur ,  quod  Beerio  visum  , 
an  cryptae  muciparae  ipsaque  mucosa,  quae  sen- 
tentia  Mulleri.  Nec  dubitandum ,  saepius  hasce , 
quam  illas  aegrotare ,  licet  nec  desint  exempla  il- 
larum   etiam  morbo  mutatarum,    Cf.  Soemmerrikg 

loon.  Org.  Visus  Tom.  II.  fig.  15.  coll.  cuni  fig.  10, 
Id  etiam  subindicare  videtur  Jungken  1.  1.  p.  124. , 
ubi  glandularum  tumores  nodosos  duros  comme- 
morat.  Secernitur  mucus  copiosus  sub  levi  palpe-f 
brarum  motu,  pleno  rivo  in  genas  defluens,  spis- 
sior,  purulentus ,  tenuior ,  ichorosus  ,  oculi  col-* 
liquationem  praenotans.  Conjunctiva  insigniter 
tumens  facile  levique  caussa  ectropium  faeit :  quo 
facto  conjunctiva  cernitur  profundo  rubore  co- 
lorata.  Etiam  gena  ejusdem  lateris  et  saccus 
lacrymalis,  aut  mucosa  narium  in  mali  societa*. 
tem  veniunU  Aliquando  sanguis  profunditur,  in- 
cipiente  suppuratione ,  quod  ubi  infantibus  evenit ,. 
parentes  terret  graviter  :  nec  peritum  terrebit  me- 
dicum,  declinante  post  haemorrhagiam  morbo.  Jus- 
ta  metus  suboritur  caussa ,  ubi  et  bulbi  conjunc- 
tiva  inflammatur,  quod  tumor  rubicundus  inae- 
qualis  circum  corneam  indicat ,  sensim  hanc  ipsam 
occultans  e.t  mucum  purulentum  profundens  uber- 
tim  eamque  sub  specie  membranae  investiens  , 
oculi  conjunctiva  carnis  habitum  induente.  Spes 
iterum  redit ,  quando  suppuratio  in  muci  fluxum 
atque  conjunctiva  detumescente ,  hic  tandem  in  epi- 
phoram,  sive  lacrymarum  profluYium  terminatur. 

Destructis  suppuratione  partibus,  vel  conjunc* 
tiva  corneae  secedit  ac  tarde  demum  visus  redit, 
vel  ipsa  cornea  albescit ,  exulceratur  perque  cor- 
neam  exulceratam  penitus  membrana  iridis  erunw 
p|t ,   facto   staphylomale  racemoso,    quale  Tab.  1, 

fig.  1.  Beerii  depictum  cernitur :  ac  riisi  obex 
morbo  ponatur,  et  lentis  capsula  exulceratur  ct 
lens  egreditur  et  corporis  vitrei  pars ,  totusque  bul- 
bus  suppuratione  colliquescit.  Prognosis  eo  infaus- 
tior ,  quo  magis  ex  blennorrhoea  palpebrarum  ocu- 
li  blennorrlioea  facta  sit ,  curaque  eapropter  minus 
facilis,  quia  hic  morbus  infantes  pauperes,  plebe- 
jos  solet  infestare ,  ex  pravo  aere ,  alimento  ,  im-' 
munditie ,  quae  in  hisce  non  facile  emendabitis , 
aut  corrigetis.  Primo  morbi  tempore  fomenta  fri-. 
gida  validaque  alvi  purgatio  et  hirudo  ad  oculi 
canthum  internum,  deinceps  remedia  e  tonicorum 
classe  laudantur.  Mihi  praeter  nutrientia,  praeci- 
pue  lac  maternum,  crebra  ac  religiosa  oculi  lacte 
calido  aliove  collyrio  emoliiente  per  mollissimam 
spongiam  lotio  et  a  sordibus  purgatio  pulveresque 
Plummeri  omnium  optime  satisfecerunt. 

Simplex  oculi  catarrhus,  sive  tutamina  oculi,  &i- 
ve  cum  his  bulbi  conjunctivam  inyadat ,  dignosci-i 
tur  conjunctivae  rubore,  aucta  glandularum  secre- 
tione,  muco  in  crustas  ad  oculi  canthos  margines- 
que  collecto,  noctu  palpebras  conglutinante.  Ar- 
dent  oculi  et  exacerbatione  vespertina  tantus  mo- 
lestat  pruritus,  ut  oculos  fricare  ve!  inviii  aegri 
cogantur. 

Vel  conjunctiva  palpebrarum ,  vel  bulbi ,  vel 
utraque,  quod  rarum  est ,  aegrotat.  Saepe  phlyc- 
taenulae  in  conjunctiva  adparent,  quae  rumpuntur 
et  exulcerationes  relinquunt  aplithosis  similes, 

Quae  sub  nomine  conjunctivitis  hodie  describi- 
tur  maximeque  vulgaris  est  species  ophthalmiae , 
incipit  a  sensu  doloris  prementis  corporisque  pe- 
regrini ,  grani  sabulo  v.  c.  in  oculum  illapsi ,  prae- 
sertim  sub  palpebra  superiore,  ad  oculi  canthum 
externum. 

Conspicitur  reticulum  vasorum  majusculorum  ocu- 
lo  reliquo  impositiim  ,  sub  hujus  motu  locum  mu- 
tantium ,  translucente  sclerotica  integra ,  alba.  De- 
currunt  haec  vascula  ad  marginem  corneae ,  quem 
non  superant.  Photophobia,  lacrymarum  aucta  se- 
cretio,  exacerbatio  vespertina,mucus  matutino  tem- 
pore  ad  oculi  canthos  collectus  levisque  palpebra- 
rum  rubor  ad  tarsos  animadvertuntur.  Saepius 
scrofulosa  est ,  quam  excitant  crebro  exanthemata, 
praesertim  vaccinia ,  quaeque  praeter  curam  in- 
flammationis  universam  antiphlogisticam ,  aut  sub- 
antiphlogisticam  et  diaetetica  auxilia,  motum  in 
aere  puro ,  victum  nutrientem ,  balnea ,  medica- 
mina  antiscrofulosa  poscit,  mercurialia  praecipue 
et  antimonialia,  derivantia  ,  revellentia  (*),.qua- 
lia  ad  morbum  scrofulosum  curandum  praecipien- 
tur. 

Sclerotitis  ( f ) ,  ut  fibrosa  ipsa ,  sic  symptomata 


(  *  )  Wardhop  The  Morbid  Anatomy  of  the  Human  Eye 
Sec.  Ed.  Lond.  1834.  Vol.I.  Tab.  1.  fig.  1.  Infl.  conjunctivae 
Tab.  II.    Infl.   conjunct.  corneac. 

(  f  )  Wardrop  Vob  I.  Tab.  1.  fig.  2.  Infl.  corneae  et  scle- 
roticae. 

profert  fibrosarum  inflammatarum  communia:  do- 
lorem  cum  tensione  sub  motu  bulbi  auctum ,  pho- 
tophobiam,    sensum  plenitudinis ,    levem  ruborem 
roseum,   lacrymarum   fluxum,  sive  epiphoram  pe- 
riodicam.     Tandem  et  conjunctiva  rubet ,    rubore 
proprio ,    tumet  cornea ,  humoris  aquei  plena ,  fit 
convexior  ejusque  membrana  interna   affecta   tris- 
tem  colorem  ducit.     Iris  iit  rigida ,  immobilis ,  pu- 
pilla   angusta ,   dolor   et   photophobia  increscunt , 
bulbus   quasi  e   capite  elapsurus    videtur,  ac   sub 
tanta  inflammationis  vehementia  alter  quoque  ocu- 
lus  laeditur  patiturque ,  ut  prior ,  photophobiam  et 
epiphoram  periodicam.     Inter  scleroticam  et  con- 
junctivam  exsudat  lympha  atque  exoritur  chemo- 
sis  ( * ) ,  qua  facta  expansaque  conjunctiva  subinde 
cornea  obvelatur  fitque  interdum  abscessus  ad  mar- 
ginem  corneae.     Saepius   rheumatica   est,  aut   ar- 
thritica  haec   inflammatio,  aut  cataractae    extrac- 
tionem  sequitur.     Morbus  gravis  est,  strictam  re- 
quirens  curationem  antiphlogisticam.     Quum  rheu- 
matismus  oculum  occupat,  aut  hanc  membranam, 
aut  corneam  solet  affligere.     Aliarum  partium  do- 
lores  sentiuntur  rheumatici,   etiam  vicinarum   ca- 
pitis.     Orbiculus  vasorum  corneam  cingit.    Boloris 
exacerbatio  vespertina  est  ad  mediam  usque  noc« 
tem,  etiam  aeris   vicissitudinibus   exacerbatur  in- 


(  *  )  Chemosis  gravis  oculi  inflammatio,  depingitur  a  B^erio 
Tol.  I.  Tab.  1.    iig.  4. 

que  serosas  oculi :  meinbranam  corneae  internam 
atque  capsulara  lentis  pertinet,  quo  facto  he- 
bescit  visus.  Juvant  praeter  depletiones,  vesican- 
tia  nuchae  imposita  atque  rheumatismo  idonea 
curatio. 

G&ratitis  a  levibus  symptomatibus  incipit ,  cornea 
pellucida  esse  desinit ,  coloris  fit  grisei.  Fonderis 
sensatio  est  bulbum  prementis,  vasa  cermmtur  in 
conjunctiva  scleroticae  ad  conjunctivam  corneae 
decurrentia  cumque  hujus  vasculis  coeuntia.  Ex 
graviori  morbo  etiam  interna  membrana  arficitur, 
iris  fit  immobilis ,  rigida ,  pupula  arctior  ,  humor 
aqueus  uberior.  Qua  parte  inilammata  est  cornea,; 
tnmet,  expanditur.  Transit  roorbus  aut  in  lym^ 
phae  exsudationem ,  aut  in  abscessum :,  hoc  nato , 
n-isi  pus  resorbeatur,  aut  in  cameram  anteriorem 
eifunditur ,  inter  corneae  lameilas ,  aut  ad  locum  de- 
clivem  decidit.  Initio  morbi  fomenta  frigida  ad- 
hibenda  ac  topicae  per  hirudines  depletiones  ,  de- 
inde  facta  jam  suppuratione ,  mercurio  resorbtio 
tentanda,  neque  abscessus  aperiendus  est. 
■  Iriiis  duo  habet  signa  cliaracteristica :  pupulae 
angustiam  iridisque  et  coloris  et  structurae  respectu 
mutationem.  Bolor  in  fronte  primum  ad  superci^ 
lia  sentitur ,  inde  photophobia  accedit,  iris  colore 
muiatur  et,  deposita  structura  fibrosa  ,  adspectu 
lit  pultaceo ,  tumet ,  ad  corneam  accedit  et  cornea 
ipsa  afficitur ,  colore  mutatur,  et  corpus  ciliare  le- 
\i  rubore  translucet,  et  dolor  in  bulbo  percipitur^ 

ad  orbitam  usque ,  cum  sensu  plenitudinis  et  motus, 
impediti.  Jam  ipsa  scleroticae  conjunctiva  rubet, 
vaseula  rubra  in  iride  comparent ,  perit  videndi 
acies,  pupulae  arctae  adspectus  griseus  est  ne- 
bulosus ,  et  oculus  etiam  sanus  consensu  afficitur. 
Transit  in  exsudationem  plasticam  aut  abscessum  * 
ac  febre  stipatur.  Hujus  inflammationis  decursua 
celer  est  et  celer  in  exsudationem  transitus.  Se- 
cundaria  ex  arthritide  et  syphilide  nascitur.  Pro^ 
gnosis  dubia ,.  exsudatione ,  suppuratione  factis  ma- 
la.  Curatio  stricte  antiphlogistica  sit  oportet  et  cu- 
bet  aeger  in  loco  obscuriore  in  dorsum  (*). 

Capsulae  lentis  injiarnmatio  crebra  caussa  cata- 
ractae  est.  Cernitur  haec  membrana  colore  margari- 
taceo  a  peripheria  ad  centrum  procedente.  Ab  ini- 
tio  photophobia  est  et  visus  tanquam  nube  obscu- 
ratus.  In  iridem  ipsamque  lentem  reflectitur  mor- 
bus ,  quem  excitant  laesiones  mechanicae ,  rheu-* 
matismus,  arthritis..  Exitus  est  in  cataractam  (f) 
aut  concretiones  cum  partibus  vicinis.  Ad  cura- 
tionem  laudantur  depletiones,  mercurialia ,  beUa- 
donna,  lucis  moderamen, 

Hyalitis  satis  crebra  idiopathica  ex  operatione 


(*  )  lritis  Idiopath.  oculi  nigri  Beer  Tab.  1.  fig.  6.  ocu- 
li  caesii  Tab.  II.  fig.  1.  altero  stadio  suppurationis ,  ru- 
bente  sclerotiea,  abscessu  rupto ,  pure  in  camera  anteriore 
oculi. 

(  f  )  Cataracta   capsulae  lentie  Cf.  Beer  Vol.  II.  Tab.  III. 

.fi<T       9  . 

cataractae ,  deuteropathica  ex  arthritide ,  unde  glau- 

coma  arthriticum.  Postea  chemosis  fit ,  sensus  pres- 

sionis  et  plenitudinis  in  oculo,  pone  pupulam,  suf- 

fusio  griseo  -  viridis  :    rigescit  iris ,    visus  laeditur , 

turbatur  cornea,  inflammantur  reliquae  oculi  par- 

tes.      Prognosis  dubia,    facta   jam   corporis  vitrei 

suffusione ,  caecitas  immedicabilis.     Curatio  fit  per 

depletiones  topicas   repetitas,.  mercurium  ad   sali- 

vationem    usque    incipientem ,    purgantia  leniora  , 

infusum  belladonnae.     Cubiculum  obscurum  sit  et 

decubitus  in  dorsum.  Notandum,  membranam  hya- 

loideam  propter  naturam  serosam  in  exsudationem 

pronam  esse. 

Choriodeitis  rara  est  promptusque  transitus  in 
ophthalmitidem.  Ab  ictu  esse  similive  laesione 
mechanica  solet.  Dolor  vehemens ,  pulsans,  lan- 
cinans  cum  tensione ,  pupula  arcta ,  splendens ,  iris 
rigida ,  photophobia  gravis  ,  photopsiae  ignitae , 
caecitas,  rubore  ex  fundo  oCuli  in  albo  oculorum 
translucente. 

In  Retinitide ,  quae  etiam  amaurosis  inflammato- 
ria  dicitur ,  prompta  caecitas  est ,  cum  gravi  dolore 
punctorio  per  omnem  oculum  et  gravis  photopho- 
bia ,  cum  chotopsiis  pariter  gravissimis.  Initio  nulia 
in  oculo  mutatio,  deinde  iris  rigida,  pupula  arc- 
tior,  splendens ,  sensus  acutissimus  ne  levem  qui- 
dem  tactum  ferens  ( * ).     Tandem  in  albo   oculo- 


(  *)  Beer,  Yol.I.  Tab.  1.  fig.  5.  ad  fin.  primi  stadii. 

rum  cernitur  aequabilis  levisque  rubedo.     Cito  de- 
currit  brevique  in  ophthalmitidem  transit. 

Ophthahnitis  protopathica  ex  gravi  laesione  est. 
Saepius  deuteropathica ,  ex  inflammatione  alia.  Gra- 
vis  sentitur  tensio,  pulsatio,  punctio,  plenitudo  to- 
tius  bulbi  ad  orbitam,  supercilia,  frontem,  caput. 
Ejus  symptomata  sunt:  rubor  conjunctivae,  scleroti- 
cae,  pupuiae  angustia,  suffusio,  visus  cito  periens, 
oedemapalpebrarum,  epiphora  periodica,  photopho- 
bia ,  photopsiae ,  affectio  sympathica  oculi  sani  f 
febris  inflammatoria.  Bulbus  ex  orbita  prominens, 
sensus  carbonis  ardentis  in  oculo ,  deliria  vesper- 
tina ,  nocturna.  Transit  in  abscessum  (  *  )  ( hypo- 
pyon  verum  )  cum  horripilatione ,  pulsatione ,  do- 
lore  oculi ,  capitis  vehementi ,  atroci.  Prominet 
bulbus  extra  palpebras ,  nascitur  vortex  purulentus. 
Prognosis  ab  initio  jam  dubia.  Cura  fiat  per  lar- 
gas  deplefiones  generales,  topicas,  repetitas ;  mer- 
cur.  dulc.  plena  dosi,  frictiones  mercuriales,  dein- 
de  narcotica.  Abscessus  factus  non  aperiendus 
est.  Decrescente  inflammatione  topica  adhibean- 
tur  tinct.  opii ,  lapis  divinus,  vitriolum  album , 
aqua  rosarum.  Prosunt  tenebrae  ,  decubitus  in 
dorsum.    (Jungken  p.  187  sqq.  Beer  1.  p.  384  sqq.) 

Quas  breviter  notavimus  ophthalmiae  varietates , 
ita  ab  invicem  differre  animadvertatis  velim ,  ut  a 


(*)  Beer,  Vol.  I.   Tab.  1.  fig.  2.,    stadio  secundo  ,   facto 
abstessu  atque  instante  ruptuia. 

singulis  caussis  singulae  provocentur  atque  etiant-* 
si  idiopathicae  nasci  possint,  tamen  saepius  ex 
■jbeeuliari  in  corpore  aegrotantis  diathesi  originem 
ducant.  Ita  v.  c.  conjunctivitis  a  catarrho  sae- 
pius  provocatur  inque  scrofulosos  praesertim  ca- 
dit.  Sclerotitis  cum  rheumatismo  conjungitur.  Iri- 
tis  vel  syphiliticae  vel  arthriticae  saepenumero  est 
originis.  Inflammatio  capsulae  lentis  et  membra- 
nae  hyaloideae  crebro  ab  arthritide  proficiscitur. 
Retinitis  hominum  est  intemperiei  nervorum  atque 
ipsorum  crethismo  obnoxiorum,  Quae  observatio 
cum  in  variis  ophthalmiis  rite  curandis  ,  tum  in 
«xplicanda  genesi  cataractae  hujusque  et  prognosi 
^t  therapeia  legitimis  haud  contemnendam  sane 
utilitatem  habet. 

Operae  profecto  pretium  est ,  descriptas  a  me- 
dicis  ophthalmologis  inflammationUm  oculi  formas 
animo  impressas  habere,  ut  eas  in  aegrotis  cog^- 
noscere  possitis.  Quoeirca  eorum  auctorum  lau- 
danda  est  opera,  qui  quod  deest  autopsiae,  iconibus 
compensare  et  adjuvare  studuerunt.  Nam  vere  Ho- 
ratius  : 

Segnius  irritant  animos  demissa  pef  aurem^ 

Quam  quae  sunt   oculis  subjecta   fidelibus. 

Consulatis  igitur  tabulas  (  Wardroppii  praesertim 
et  Beerii  ,  qui  quod  ad  naturam  observaverant ,  ad 
naturam  depinxerunt)  ex  quibus  melius  quam  ex 
accuratissimis  descriptionibus  hae  formae  animo 
complecti    poteritis.      Animadvertatis    aegri    aeta- 

tem  ,  habitum ,  diathesin ,  oculorum  liumores  se- 
cretos  ,  exacerbationum ,  remissionum  tempora ; 
quodsi  feceritis  nori  multum  a  vero  aberrabitis , 
in  simplici  non  tantum ,  verum  in  complicata  etiam 
morbi  natura  definienda. 

Inflammata  conjunctiva  rubet ,  tumet,  humorem 
secernit  mucosum ,  primo  tenuiorem ,  deinde  cras- 
siorem ,  purulentum  atque  villosae  naturam  adscis- 
cit  ,  quae  nisi  sanetur ,  exulceratur  ,  perforatur 
cornea,  prolabitur  iris,  fit  staphyloma  uveae,  qua- 
le  Vol.  II.  Tab.  1.  fig.  1.  Op.  laud.  Beerii  cerni- 
tur. 

Sclerotica  inflammata  dignoscitur  levi  rubore 
roseo  ,  non  profundo,  qui  conjunctivae  est,  neque 
locum  sub  motu  bulbi  mutante,  sed  stabili:  neque 
mucus  secemitur  copiosus,  sed  lacrymarum  acri- 
iim  fluxus  est  et  caetera  rheumatismi  symptomata: 
hujus  enim  naturae  esse  consuevit;  dolores  artuum, 
eapitis,  oculorum,  sub  motu  aucti,  aeris  vicissitu- 
dinibus  exacerbati ,  vespere  ,  noctu  increscentes  , 
levati  sudoribus  et  cantharidum  stimulo.  Subinde 
et  cornea,  fabrica  scleroticae  similis  inflammatur , 
quando  nec  diaphana ,  splendens  ,  translucens ,  tris- 
tem,  griseum,  albidum  colorem  ducit,  nec  lueent 
admittens,  videndi  acies  perit.  Inspecto  oculo.  sic- 
ubi  iris  cernitur  mutata  colore  aut  griseo  aut  rubello  y 
habitu  pultaceo ,  pupula  angusta ,  hanc  inflammatam 
esse  scitote.  Ea  inflammatio  vel  idiopathica  est 
(Beer,  Vol.  I.  Tab.  1.  fig.  6.  oculo  nigro  antea,  nunc 

rubro)quae  in  abscessum  transit  ( ibid.  T.  II.  fig.  1. ) 
vel  symptomatica  ,  potius  deuteropathica ,  ut  prior 
protopathica ,  tum  syphilitica  (Vol.  I.  Tab.  II.  fig.  4.) 
tum  arthritica  (ibid.  fig.  5,  6.  et  Tab.  II.  fig.  1.). 
InSamrnatio  retinae  amaurosis  infiammatoria ,  cae- 
citate  prompta  (  etsi  initio  nulla  in  oculo  muta- 
tio  ,  dein  levis  tantum  rubedo  ,  pupulae  angustia , 
iridis  rigiditas  adpareant )  et  saevo  dolore  nota- 
bilis,  exprimitur  Vol.  I.  Tab.  1.  fig.  5. 

Ophthalmitis  denique  vel  omnem  externum  ocu- 
li  bulbum  occupat  ophihalmiiis  externa ,  chemo- 
sis  (Vol.  I.  Tab.  1.  fig.  4.  Beerii)  vel  cum  hisce 
et  internas  oculi  partes;  quo  in  casu  totus  bulbus 
prominet  (ut  est  in  fig.  2.  Tab.  1.  ibid.) 

De  diagnosi  et  examine  oculorum  aegrotantium 
optime  meruit  Jungken.  De  anatome  pathologica 
Wardrop.  De  graphica  horum  morborum  descrip- 
tione  omnique  praxi  ophthalmologica  Beer,  qui 
Jianc  disciplinae  medicae  partem  ad  certam  me- 
thodum  revocavit,  leges  therapeuticas  sancivit  et 
praecepta  saluberrima  practica  dedit  (*). 


(*)  Etiamsi  sola  conjunctivae  inflammatio  huius  loci  sit, 
malui  reliquas  etiam  oculi  plilogoses  Mc  commemorare  ,  quam 
aiias  ab  aliis  sejungere  ,  existimans  sic  et  varias  formas  aptius 
posse  conferri  et  postea  hunc  locum  iterato  legi  oportere,  qua 
repetita  lectione  obscura  prius,  clarescent. 

Cutis  inflammationes  cum  inflammationibus  mu- 
cosis  multis  nominibus  conveniunt,  quamobrem  de 
hisce  postquam  diximus,  illas  jam  indagare  et  per- 
quirere  fert  animus.  Nec  tamen  facilis  res  est , 
siquidem  tanta  est  formarum  hujus  generis  varie- 
tas,  ut  paene  innumera  videatur.  Nimirum  aliae 
celerem  habent  decursum,  aliae  tardum,  alias  fe- 
bris  praecedit  aut  comitatur ,  aliae  sine  febre  sunt. 
Aliae  universum  corpus  foedant,  aliae  certas  tan- 
tummodo  corporis  regiones.  Aliis  ruborum  et  ma- 
cularum  forma  peculiaris  est ,  aliis  bullarum ,  ve- 
sicularum ,  pustularum  ,  papularum ,  squamarum  , 
tuberculorum ,  quodque  rei  difficultatem  magnope- 
re  auget,  differt  forma  horum  morborum  nascen- 
tium,  increscentium ,  decrescentium  ,  morientium, 
ita  ut  eadem  cutis  efflorescentia  nunc  macularum 
aut  vesicularum,  nunc  pustularum,  nunc  squama- 
rum  speciem  induat  ideoque  minus  mirum  sit ,  de 
distinctione  et  classificatione  harum  inflammatio- 
num  et  litigasse  plurimum  medicos  et  desperasse 
plurimos  nec  paucos  neglexisse  propterea  ipsarum 
studium,  quod  inutile  existimarent. 

Formarum  multitudini  accessit  naturae  indolis- 
que  diversitas  atque  originis.    Aliae  nempe  idiopa- 

thicae,  aliae  sympathicae ,  aliae  protopathicae ,  aliae 

deuteropathicae ,  aliae  criticae  ,  aliae  symptomati- 
cae ,  aliae  a  contagione ,  a  topica  cutis  irritatione 
aliae  ortae,  nonnuilae  etiam  hereditatis  quodam 
jure  translatae.  Hisce  si  adjungatis ,  quae  plura 
hafaet  cutis  anatome  et  physiologia  desiderata,  in- 
telligetis ,  quot  quantaque  huic  disciplinae  nostrae 
parti  excolendae,  ut  oportuerat,  desint. 

Remedium  offert  accurata  cutis  aegrotantis  ana- 
tome,  quam  viarii  nuper  demum  ingressi  sunt  auc- 
tores  Francici  Gendrin,  Rayer  et  eorum  ad  exem- 
plar  in  patria  nostra  Sebastian  ,  tum  praesertim  si 
cum  formarum  discrimine  conferatur,  quod  ubi  in 
summa  efflorescentia,  in  ax^  sunt,  monstrant,  quo 
discrimine  usus  est  Robertus  Willan  Medicus  An- 
glus  qui  optimam  horum  morborum  tradidit  classi- 
ficationem ,  quam  plerique  alii  deinceps  imitati 
sunt,  tum  in  Anglia  Tho.  Bateman  discipulus  ejus, 
tum  in  Gallia  Biett,    Cazenave,  Schedel,  Rater. 

Horum  morborum  pathologiam  generalem  om- 
nium  optime  tradidit  eruditionis  classicae  vindei 
CaROLUS  Lorrt  :  nosographiam  naturalem  quamplu- 
rimis  locis  auxit  Nosocomii  Sancti  Ludovici  celeher 
quondam  medicus  princeps  Alibert. 

Exanthemaia,  Vesiculae,  Bullae  ,  Pustulae ,  Pa- 
pulae ,  Squamae ,  Tuhercula  ,  Maculae ,  en  ordines 
sive  genera  summa,  quae  numero  viii.  fecit  Wil- 
■  lan  !  Horum  ultimum  si  excipiatis ,  septem  reli- 
quae  ad  inilammationes  earamque  exitus  pertinent. 
Harum   inHamiimtionum  communis    sedes   «st  non 

epidermis   cornea ,   non  mucus  Malpighii  ,    sed  co- 
rium ,  eique  annexa  cellulosa.    Morbus  si  intra  ru- 
borem   subsistat ,    exanthemata ,    cutis   efflorescen- 
tiae  existent ,  sive  rubore  diffuso :  erysipelas ,  scar- 
latina,    sive    circumscripto  rubeola  ,  •  morbilli.    Sin 
serum  excematur ,  vesiculae ,  bullae  ,    sublata  epi- 
dermide ,  cernentur :  vesiculae ,  ubi  parum  seri  ex- 
sudet,    ut  in  herpete  ,   eczemate;  bullae ,    ubi  co- 
piosum  stillet,  ut  in  pemphigo.     Quodsi  pus  cre- 
etur,  pustulas  format  qualis  variolarum  ratio  est; 
si  induratione,  quae  dicitur,  terminetur ,   papula- 
rum ,    squamarum ,    tuberculorum    specie     prodit » 
quarum  lichen,  lepra,  elephantiasis  exemplo  sint: 
squamis  ad  epidermidem,  tuberculis  ad  corium  ei- 
qiie  sUppositam  cellulosam  pertinentibus. 

Universale  habetis  harum  phlogosium  schema! 
Jam  operae  pretium  est,  ut  singulas  partes  con- 
templemini. 

Incipiamus  igitur  a  formis  simplicioribus ,  qua- 
les  exanthemata  offerunt,  quorsum  pertinent  ery- 
thema ,  erysipelas  ,  morbilli ,  scarlatina ,  urticaria , 
quorumque  communis  character  est ,  cutis  rubor , 
pressione  disparens  rursusque  rediens,  a  sanguinis 
in  cutem  congestione,  leviori  in  rubeola,  morbil- 
lis  ,  fugaci  in  urticaria  ,  graviori  in  ery  themate , 
erysipelate ,  scarlatina  inque  iis  non  tantum  reti 
vasculoso  corii  terminata ,  verum  in  cellulosam 
subcutaneam  usque  interdum  pertinente.  Saepe- 
numero   etiam    cum   inflammationibus   membranaq 

mucosae  intestinorum ,  pulmonum  exanthemata 
complicantur ,  quae  vel  praecedunt ,  vel  sequun- 
tur  tuncque  inflammationis  cutaneae  cursum  inter- 
rumpunt ,  ita  ut  ex  ea  suppressa,  aut  retropulsa  ori- 
ginem  traxisse  videantur.  Interdum  cum  aliis  jun- 
guntur  phlegmasiis  cutaneis  :  papulis ,  vesiculis , 
bullis ,  aut  unius  speciei  in  alteram  transitus  cer- 
nitur :  erysipelatis  verbi  caussa  gravioris  in  bullas 
pemphigo  similes ,  quapropter  inflammationem  hanc 
erysipelaceam  inter  exanthemata  et  bullas  interme- 
diam  esse,  utramque  copulantem  opinatur  Rayer. 


'< 
DE  ERYTHEMATE  ET  ER  YSIPEL-ATE, 


Euboris  sive  erythematis  nomine  significatur  Ieve 
exanthematis  genus ,  non  contagiosum,  maculis  ru- 
bris  vel  paucis ,  vel  pluribus  minusque  circumscrip- 
tis,  dispersis,  ncc  prurientibus,  nec  tumentibus ,  ra- 
ro  dolentibus  atque  intra  duas  ut  plurimum  heb- 
domades  subsistentibus.  Est  tamen  ubi  leviter  tu- 
ment ,  sive  papuTarum  ( ery thema  papulatum )  sive 
tuberculorum  (erythema  tuberculosum )  seu  nodo- 
rum  instar  (erythema  nodosum)  atque  cum  febre 
sunt  et  dolore.  Est  ubi  duarum  hebdomadum  spa- 
tium  transgrediuntur ,  chronicorum  more  perennan- 
tes.  Tabula  xxv.  Aliberti  haec  forma  exanthc- 
matis  exprimitur:    tabulis   Willani  xxxi  et  xxxn. 

ejus  varietates :  papulata,  tuberculata,  nodosa:  tum 
eaedem,  tum  aliae  tabula  II  Rayeri,  cui  non  ut 
erysipelas  proserpere  dicitur. 

Ab  erysipelate  primus,  quod  novi,  distinxit  Cul- 
LENUS ,  hoe  nomine  idiopathicam  cutis  phlogosin ,  ery- 
sipelatis  contra  symptomaticam  adpellans.  Conve- 
nit  cum  Culleni  erythemate  erysipelas  spurium 
Rustii.  Willano  eontra  proserpens  rubor ,  a  turbis 
in  corpore  ortus  ideoque  symptomaticus  hoc  no- 
mine  dicitur.  Rayer,  Cazenave  et  Schedel  absen- 
tiam  tumoris,  propter  intactam  cellulosam  subcu- 
taneam ,  et  doloris  et  periculi ,  tanquam  distinctio- 
nis  notas  proferunt  et  tamen  in  varietate  nodosa 
tumorum  dolentium  mentionem  faciunt:  nec  de- 
sunt  exempla  erythematis  iethalis,  a  Willano  me^ 
moriae  prodita. 

Quodsi  igitur  ex  Culleno  quaeratis ,  an  idiopathi- 
ca,  an  symptomatica  cutis  aflfectio  sit,  idiopathicam 
esse  contendetj  si  ex  Willano,  symptomaticam.  Si 
utrum  cum  tumore  et  dolore,  negabunt  Rayer,  Ca- 
zenave,  Schedel  in  genere ,  affirmabunt  in  specie ; 
si  anpericulum  subsit,  hi  abesse  respondebunt ;  WiL- 
lanus  vero  plures  casus  morte  terminatos  citabit, 
tum  aliarum  varietatum ,  tum  ery thematis  nodosi , 
quod  ter  vidit  et  ter  doluit  aegrotantiurn  ex  eo 
funera.  Ejusmodi  repugnantiarum  plena  est  me- 
dendi  scientja. 

Nobis  videtur ,  quod  a  multis  ery thema  adpella- 
tur,  nihilesse  aliud ,  quam  primus  gradus  erysipe- 

latis ,  aliorum  contra  ery  thema  cum  Rustii  pseudo- 
erysipelate  convenire ,  quae  Rustii  distinctio  pro- 
fecto  magnam  haberet  a  practica  utilitate  commen- 
dationem,  dummodo  certa  TSemper  essent  et  cha- 
racteristica  ipsius  symptomata.  In  leve  illud  ery- 
thematis  genus  cadunt,  quae  circa  prognosin  et 
curationem  notantur^  illam  universe  faustam  esse, 
hanc  facilem ,  per  antiphlogistica,  demulcentia,  diae- 
tetica,  caussarum  irritantium  amotionem,  lotiones  , 
foalnea  ac  praesertim  munditiei  curam  atque  ubi 
rheumatica  aut  gastrica  fuerit  morbi  origo,  lenio- 
rem  diaphoresin,  aut  leniorem  catharsin.  . 

Erysipelas  adpellatur  exanthema  diffusum,  non 
contagiosum  ,  sive  ut  Burserii  descriptione  utar  : 
rubor  quidam  plerumque  e  roseo  albicans,  rarius  e 
purpureo  aut  livido  flavescens;  aliquando  ex  ru- 
bro  nigricans ,  qui  in  hac  vel  illa  corporis  parte 
cutim  summam  occupat,  aliquantulum  eairi  attol- 
lens ,  sed  tamen  aequalis  et  planus ;  lateque  sine 
ulla  spatii  aut  figurae  circumscriptione  sese  diffun- 
dit  et  quodammodo  serpit,  ut  plurimum  pruritu  at- 
que  ardore  magis,  quam  dolore  ingenti  molestus. 
Id  autem  peculiare  et  proprium  ejus  est ,  ut  si 
digitis  comprimatur,  ibi  candicet,  aibidumque  ves- 
tigium  recipiat,  sed  mox,  remota  pressione,  pris- 
tinum  colorem  splendoremque  recuperet. 

Verum ,  legitimum  erysipeias  est ,  quando  omnes 
notas  habet,  quas  modo  memoravi.  Contra,  quum 
ab  his  deflectit ,  spurium ,  sive  nothum  audit.    Mul- 

timodis  autem  a  vero  legitimoque  recedit,  sed  spe- 
ciatim  tum,  cum  in  eo  cutis  valde  tumet  et  ten- 
ditur  atque  ita  rubet^  ut  pressa  non  albicet,  vel 
tumor  altius  se  demittit,  partesque  sub  cute  posi- 
tas  comprehendit ,  aut  cum  mollis  is  est ,  serosum- 
que  humorem  continere  videtur,  unde  etiam  mi-f 
nus  rubeat  minusque  renitatur  et  facile  foveas  im- 
pressas  retineat.  Quod  binis  prioribus  modis  fit, 
phlegmonodes  vocari  solet,  quod  postrema  ratione 
oedematodes ,  aut  oedema  erysipelatodes ,  quando 
ut  in  hydropicis  secundarium  est  erysipelas,  ex 
denominatione  a  clarissimo  de  chirurgia  auctore 
Boyer  proposita.  Hisce  notis  etiam  duae  subjun- 
gendae  sunt;  altera  quod  serpit  nonnunquam,  sa- 
nescente  eo ,  quod  primum  vitiatum  est ,  altera 
quod  prompte,  nec  opinato  locum  mutat  atque  ad 
interiora  migrat. 

Rubor  iste  raro  universum  corpus ,  plerumque 
certas  tantum  corporis  regiones ,  faciem  inprimis 
et  artus  occupat  eumque  vulgo ,  nisi  ab  externis 
caussis  suscitatur  (quod  multis  erysipelas  spurium 
aut  erythema  dicitur)  symptomata  febrilia  praece- 
dunt.  Ratione  phlogoseos,  tres  illius  poni  possent 
gradus,  quorum  primus  erythema,  alter  erysipelas 
simpleoG ,  tertius  erysipelas  phlegmonodes  dieitur. 
In  hoc  symptomata  multo  graviora  ipseque  textus 
cellulosus  inflammationis  particeps  atque  crebrior 
in  abscessum  transitus  ,  qui  caeteroquin  ab  erysi- 
pelatis  natura  abhorrere  plurimum  videtur. 

Nimirum  saepenumero  inflammatio  fugax  est  et 
membranacea ,  eui  vel  propria  diathesis  subest , 
vel  colluvies  gastrica,  vel  sanguinis  dyscrasia,  aut 
corporis  cachexia:  quapropter  vere,  aut  autumno 
nasci ,  errores  in  victu  sequi ,  morbos  rheumati- 
cos ,  catarrhales ,  bilicsos  comitari ,  in  habitu  cor- 
poris  venoso,  scorbutico,  hydropico  crebrum  esse 
exanthematis  genus,  in  gangraenam  tandem  termi- 
nari  cernitur, 

Secundum  alios  venularum  capillarium  phlogosis 
est,  secundum  alios  contra  a  nervis  suscitatur.  II- 
lorum  hypothesis  tum  constitutione  venosa,  inquam 
caditpraesertim,  tum  phlebitidis,  suppuratione  ter- 
minatae  exemplis  in  erysipelate  animadversis :  ho- 
rum  opinio  cutis  teneritudine  feminea,  ad  hanc 
phlegmasiam  suscipiendam  aptissima  et  crebra  ab 
animi  commotionibus  origine  promptaque  migra- 
tione,  quam  ab  electrico  fluido  nonnulli  repctunt, 
lirmari  videtur, 

Characteres  anatomici  sequentes  notantur:  ru- 
bor  cutis  violaceus,  qualis  ab  infiltiato  sanguinq 
est,  textus  reticularis  injectus  et  crassior,  limi- 
tes  reticuli  et  corii  accuratius  circumscripti,  epi- 
dermis  ante  corporis  putredinem  a  cute  sece- 
dens.  In  erysipelate  phlegmonode  non  tantum 
omne  corium  carnis  naturam  imitatur  omnisque 
perit  et  forma  areolarum  et  textus  adiposus ,  ve- 
rum  in  ipsum  textum  cellulosum  sanguis  infun- 
ditur.     Ab   hujus  praesertim   congestione   tument 

partes  erysipelatosae  et,  sero  effuso  sub  cutim, 
epidermideque  sublata ,  phlyctaenarum  aut  bul- 
larum  species  oritur,  quibus  natis  adpellatur  ery- 
sipelas  bullosum.  Erysipelas  neonatorum  phlegmo- 
xiodes ,  in  regione  umbilicali  subnascens  ,  auctores 
Francici  a  caussis  externis,  Germani  rectius  forsi- 
tan ,  a  mutata  hepatis  conditione  atque  impedita 
vitae  metamorphosi  repetunt.  Semper  gangraena 
facta  mortem  intulisse,  remediis  incassum  adhibi- 
tis ,  vidi :  in  corporibus  defunctorum  inflammationis 
intestinorum  vestigia  detegi  solent.  (Cf.  Billarb 
Traile  des  Maladies  des  Enfans.  2e.  Ed.   p.  122. ) 

Prognosis  bona ,  si  erysipelas  simplex ,  circum- 
scriptum,  absque  complicatione  alius  conditionis 
morbosae:  dubia,  ubi  a  caussis  internis  pravoque 
corporis  habitu :  mala,  ubi  phlegmonodes ,  praeci- 
pue  cum  phlebitide  et  suppuratione ,  aut  ubi  fu- 
gax ,  erraticum ,  propter  internas  capitis ,  pectoris , 
abdominis  inflammationes.  Has  contra  interdum, 
aut  rheumatismum  ,  arthritidem  ,  podagram ,  aut 
alias  phlogoses  internas  aliasve  cutis  phlegmasias 
chronicas  sustulisse ,  medicorum  observatio  est. 
Quorsum  illud  Asclepiadarum  Coorum  :  erysipelas 
foris  quidem  exstare  utile :  intra  autem  vergere 
lethale.  Periculosum  est  malique  praesagii  sym- 
ptomaticum,  in  typho  aliisque  febribus,  cum  vi- 
rium  prostratarum  signis  superveniens. 

Curatio  erysipelatis  simplicis,  levioris  diaetetica 
fere:  abstinentia,  quiete,  dilutionej  phlegmonodis 

stricte  antiphlogistica ,  per  sanguinis  detractiones 
largas  easque  repetitas  interdum ;  gastrici  evacuans 
per  emetica,  cathartica,  clysinata,  antibiliosa;  rheu- 
matici ,  antirheumatica  ,  per  emplastra  vesicantia  , 
rubefacientia ,  in  loco  vicino ,  remoto ,  atque  dia- 
phoretica  denique  leniora. 

Topica  raro  proficua,  saepius  nocitura,  praeci- 
pue  pinguia,  oleosa,  aut  adstringentia,  repellentia, 
saturnina ,  nisi  a  caussa  externa ,  ustione  verbi 
gratia.  Cauteria,  excisiones,  compressiones  Jauda- 
ta  a  quibusdam,  minus  tuta  mihi  esse  videntur 
remedia.  In  phlegmonode  interdum  emollientia 
profuisse,  animadvertimus :  in  oedematode,  artuum 
per  ligaturas  pressionem  utilem  alii  experti  sunt. 

Speciminis  loco  subjungam  Hoffmanni  observa- 
tionem  febris  erysipelaceae  alteram  (  Opp.  Tom.  II. 
pag.  102. )  »  Vir  sexaginta  et  octo  annorum ,  car- 
nosus  et  habitior ,  fluxui  haemorrhoidali  ante  ob- 
noxius,  jam  a  biennio  eodem  carens,  ciborum  ta- 
men  adpetens,  tempestate  humida  et  calida  fece- 
rat  iter  et  ira  commotus  largum  spiritus  vini  haus- 
tum  ingurgitarat.  Vesperi  domum  redux  correptus 
est  horrore  cum  vomitu ,  quem  excepit  intensissi- 
mus  calor,  caput  occupans,  somnum  turbans,  men- 
tisque  alienationem  inducens.  Die  post,  insignem 
in  inguine  tumorem  et  ardorem  sensit  ac  tertio 
die  dolor ,  rubor  et  ardor  totum  femur  cum  tibia 
occupavit.  Inde  remiserunt  quidem  priora  sym- 
ptomata,  pulsus  tamen  mansit  celer  et  aeger  insu- 

perabili  sopore  oppressus  jacuit.  Medicus  accitus 
interius  porrexit  tincturam  volatilem  bezoardicam, 
naribus  admovit  spiritum  salis  ammoniaci  et  loco 
affecto  adplicuit  cataplasma  ex  aqua  florum  sam- 
buci ,  aceto  ,  lythargyrio ,  myrrha  et  bolo.  Sed  so- 
por  discuti  renuit ,  quin  adauctus  potius ,  ut  pla- 
ne  non  excitari  posset  aeger.  Sexto  quoque  die 
color  pedis  rubens  in  bruneum  et  nigrum  conver- 
sus,  facies  cum  rubore  intumuit,  venter  a  prima 
statim  invasione  occlusus,  injectos  quinque  clyste- 
res  sine  operatione  reddidit,  die  octavo  accessit 
difficilis  respiratio  et  post  hanc  lethum."  An  jure 
haec  febris  atactica  PinellIo  dicitur  ?  Nonne  rec- 
tius  curam  tum  intemam ,  tum  externam  redar- 
guit,  qui  retulit  Hoffmannus?  Respondeat  sequens 
Frankii  observatio  :  vidimus  vetulam,  quae  cum 
ex  improviso  linqueretur  animo,  mox  insigni  fri- 
gore,  calore,  cephalaea,  tussi,  dolore  faucium  ap 
erysipelate  corripiebatur,  pulsum  vero  vix  frequen- 
tem ,  sed  durum ,  linguam  mox  nigram ,  debilita- 
tem  summam  mentemque  deliram  manifestabat. 
Huic  vero  cum  die  morbi  licet  nona,  vena  aperi- 
retur,  sanguis  corio  obtectus  tam  felici  effectu 
educebatur ,  ut  undecima  per  largum  sudorem  sa- 
luti  restitueretur." 


: 

Exanthema  urticatum ,  urticaria ,  esscra ,  nostris 
netelroos,  nomen  habet  a  similitudine  cum  exan- 
themate  ex  urtica.  Circa  totum  corpus  partemve 
aspredo  quaedam  fit ,  similis  his  pustulis ,  quae  ex 
urtica ,  vel  ex  sudore  nascuntur.  Ebn  Sinae  ,  seu 
Avicennae  quia  uocte  praesertim  aegrotos  molestat , 
filia  noctis  adpellatur.  Laudatur  inprimis,  nec  im- 
merito  dgscriptio  hujus  morbi,  quam  consignavit 
Gui,.  Heberden,  Medicus  Londinensis  praeclarus, 
quam  eapropter  hoc  loco  vobis  tradam.  »  Tumores 
interdum  in  cute  nascuntur  similes  eorum,  qui  fiunt 
ex  urticae  contactu,  unde  apud  Anglos  nomen  ha-, 
bent.  Recentiores  medici  esseram  adpellarunt ; 
qua  voce  Arabes  designarunt  quoddam  vitium  cu- 
tis  et  fortasse  hoc  ipsum,  de  quo  sermo  est.  Hi 
tumores  interdum  duos  vel  tres  pollices  longi  sunt , 
tanquam  vibices  a  scutica  factae.  Prurigo  vix  pa- 
tibiJis.  Repente  oriuntur ,  maxime  ubi  corpus  fri- 
cetur,  aut  unguibus  leviter  scalpatur.  RarO  per- 
severant  multas  horas ,  plerumque  exiguam  tantum 
horae  partem.  Nulla  pars  corporis  secura  est  ab 
hac  peste,  si  qua  autem  vehementius  affecta  fue- 
rit,  ea  tota  tumet,  ut  fit  praecipue  in  facie,  bra- 
chiis  et  manibus.  Essera  alia  atque  alia  cutis  loca 
infestare   consuevit,   in  horam  unam ,  aut  plures , 

fcis  terve  in  die  et  interdum  fere  totum  diem,  in 
dies  paucos,  vel  aliquot  menses;  novi  quos  male 
habuerit  biemiium,  cum  paucis  intermissionibus : 
alios  vero  septem,  aut  etiam  decem  annos  vexavit. 

Pueri  et  adulti  mares  et  feminae  pariter  obji- 
ciuntur  huic  morbo :  item  quibus  integer  corporis 
habitus  est  non  minus,  quam  quorum  valetudo  in- 
firma  aut  adversa  est.  Quidam  sani  fuerunt  vi- 
gente  hoc  affectu :  quo  recedente ,  dolores  capitis 
et  ventriculi  affligi  coeperunt.  Contra  alii  malis 
similibus  tum  solum  occupati  sunt ,  dnm  essera 
adesset;  maxima  vero  pars  hominum  nihil  querun- 
tur  praeter  molestissimam  pruriginem,  quae  inter- 
dum  somnos  quoque  abrumpit,  maciem  inducit  et 
vitam  reddit  vix  vitalem.'*    Hactenus  Heberdenus. 

Ratione  formae  distinguitur  a  Frankio  maculosa, 
vesicularis,  tuberosa:  ratione  decursus ,  acuta ,  chro- 
nica.  Interdum  cum  febre,  interdum  sine  illa,  in- 
terdum  brevi  evanescit ,  interdum  diu  perennat , 
interdum  confluit  {urticaria  conferta)  unde  plu- 
res  duxit  varietates  Willanus  :  febrilem ,  evani- 
dam,  perstantem,  confertam,  subcutaneam,  tube- 
rosam.  Interdum  ab  ingestis  acribus,  aromaticis  , 
spirituosis,  venenatis:  mytilo  eduli,  cancro  astaco, 
amygdalis;  quibus  cunctis  acidum  hydrocyanicum 
subesse  credunt.  Saepe  a  perspirabili  retento ,  quod 
bis  observavi  in  aegris ,  qui  febris  intermittentis 
stadium  sudoris  ,  ante  tempus  e  lecto  surgentes 
turbaverant,   cumque   intemperie  nervorum   cuta- 

neorum,  tum  cutis  externae,  tum  cutis  intesfina- 
lis  conjuncta  videtur.  Illud  enim  singulare  ha- 
bent,  quod  in  frigido  magis  emergant,  et  in  cali- 
do  evanescant. 

Buos  hujus  exanthematis  casus  notavit  Fran- 
kius,  quorum  prior  hic  est.  »  In  sanissimo  ex  au- 
ditoribus  nostris  juvene  vix  a  suscepto  pastu,  nec 
spirituosis  liquoribus  ,  nec  pravis  aut  nimiis  escu- 
lentis  sanitati  contrario ,  mordacissimus  ac  intole- 
rabilis  ad  universam  corporis  superficiem ,  inpri- 
mis  vero  ad  collum  et  ad  faciem  pruritus  ac  ardor 
comparent.  Succedit  calor  non  modicus :  facies 
ipsa  haud  levi  suffunditur  rubore ,  auriumque  tin- 
nitus  et  capitis  susurrus  cum  anxietate  et  praecor- 
diorum  angustia  per  vices  redeunte  superacce- 
dunt.  Pulsus  naturalibus  vix  frequentiores  repe- 
riuntur.  Mox  vero  phymata  diversae  magnitudi- 
nis  ad  superiorem  juguli  partem  ac  prope  mentum 
celeritate  singulari  propullulant  ipsumque  cutis  am- 
bitum  in  tumorem  inaequalem  attollunt.  Paullo 
serius  ad  faciem  similia ,  sed  minori  prorsus  nume- 
ro  prorumpunt :  ad  genas  vero  perexiguae  papulae 
efflorescunt.  Ad  caeteras  corporis  partes ,  licet 
ardor  ac  pruritus  continuent,  exanthema  nullum 
comparet.  Sub  hoc  interim  rerum  statu  liberiorem 
vix  aerem  petierat  aegrotans,  cum  statim  efflores- 
centiae  ampliori  ex  fundo  assurgerent  et  in  latio- 
res  plagas  diffunderentur ,  ita  ut  quaedam  ex  iis 
circulo   ad   basin   rubenimo    instructae ,    licet   ad 

collum  nucis  fere  avellaneae  magnitudinem  aequa- 
rent ,  graciliorem  tamen  ac  pellucentem ,  sed  fere 
vacuum  in  apicem  terminarentur.  Lectulus  nunc 
petitur  morbique,  ut  timebat,  majoris  ab  aegro- 
tante  suscipitur  cura,  cum  erumpente  per  univer- 
sam  cutim  madore ,  vix  unius  spatio  horae ,  jam 
tolus  ac   in  integrum  dissiparetur." 

Alter  casus  est  urticariae  tuberosae  ,  quam  ut 
solet  regimen  pravum  excitaverat  et  in  qua  gravis- 
sima  cemitur  morbi  facies.  Interdum  cum  febre  in- 
termittente  conjungitur  cumque  hac  periodice  re- 
dit  rursusque  evanescit ,  qualem  typo  tum  quoti- 
diano ,  tum  tertiano  epidemicam  observarunt. 

Curatio  pro  caussarum  diversitate  differt.  Si  ab 
ingestis  sive  crudis ,  seu  venenatis,  emeticum  promp* 
tum  e  tart.  emet.  aut  sulph,  zinci,  purgantia  oleo- 
sa ,  denique  acidula :  si  inflammatio  mucosae  ,  quor- 
sum  pertinet  Observatio  XXIV  Rayeri  ,  sanguinis 
depletiones  topicae ,  universales ,  praesertim  in 
morbo  gravi,  varietate  tuberosa ,  subinde  repeten» 
dae;  ubi  ex  rheumate,  balnea  tepida,  diaphoreti- 
ca ;  ubi  ex  pruritu  pervigilium ,  opiata ,  ubi  chro- 
nica  forma ,  diaetae  mutatio  et  ab  acrioribus  absti- 
nentia ,  ubi  intermittens ,  febrifuga.  Urticariae  tu- 
berosae  casum  gravem ,  in  quo  tantopere  intumuit 
corpus,  ut  suffocari  aeger  videretur,  largis  sangui- 
nis  detractionibus ,  mortem  instantem  avertentibus , 
quemque    comitabatur    febris    intermittens    quoti- 

diana,  refemnt  Cazenave  et  Schedel  (pag.  25.)  sa- 
natus  est  aeger  solutione  Fowleri. 

In  chronica  urticaria  profuisse  thermas  alcalinas 
et  purgantium  usum,  ferunt:  proderit  forsitan  etiam 
balneum  marinum.  Caeterum  maxime  pertinax  et 
ad  quaevis  remedia  rebelle  hoc  exanthema  saepe- 
numero  expertus  sum. 


DE     MORBILLIS, 

Morbilli,  rubeola,  febris  morbillosa,  exanthema 
Contagiosum ,  Sauvagesio  dicitur  :  eruptio  papula- 
rum  in  squamulas  furfuraceas  abeuntium,  quam 
praecedunt  tussis  sicca,  sternutatio,  lacrymatio  et 
febris  catarrhalis.  Hi  ejusdem  fere  ut  videtur  ori- 
ginis  atque  variolae,  eodem  tempore  Europam  in- 
vaserunt  eosdemque  nacti  sunt  primos  descriptoKes 
Arabes  et  postea  alterum  illum  Hippocratem  ,  Sy- 
denhamum.  Arabes  simul  utrumque  morbum  de- 
scribere  solebant.  Differt  tamen  uterque  cum  na- 
tura,  tum  forma.  Et  natura  quidem  ad  catarrha- 
les  maxime  accedit  pulmonibusque  infestus  est  et 
quod  imprimis  notandum,  habet  contagium  pecu- 
liare,  a  quo  minime  is  immunis  est,  qui  variolas 
passus  fuit ,  quemadmodum  is ,  qui  morbillos  exper- 
tus  est,  variolis  patet,  id  quod  saepius  observa- 
tione  constitit,  unum  post  alterum  morbum  brevi 

secutum    esse   unanique   alteram  excepisse   Epide- 
miam. 

Verum  praeterea  forma  quoque  differt,  uti  tum 
optimeintelligetis,  si  egregiani  vobis  tradidero  mag" 
ni  Sydenhami  morbillorum  historiam,  quo  compa- 
rare  eam  cuoi  historia  variolarum,  ab  eodem  auc- 
tore  petita  ac  deinceps  tradenda ,  faciiius  possitis. 

A  rigore  atque  horrore  calorisque  et  frigoris  vi- 
cissitudine  orditur   morbus :    altero   die   in   febrim 
desinit  consummatam  vehementi  aegritudine,  siti, 
lingua   alba ,  non  vero  sicca ,  tussicula ,  capitis  at- 
que   oculorum   gravedine    et  somnolentia  perpetua 
stipatani.     E   naribus   atque    oculis  stillat   humor , 
sternutat  aeger ,  tanquam  a  suscepto  frigore ,  intu- 
mescunt  palpebrae ,    vomit  aut ,  quod  saepius  ,  la- 
borat  diarrhoea.     Morbilli  qui   fere   epidemici  esse 
soient  multiimque  tempestatum  vim  experiri,  aucto- 
re  Sydenhamo,   sub  initio  Januarii  mensis  ut  plu- 
rimum  invadunt,    instante    verno   aequinoctio  ac- 
men  adepti,.  exinde  iisdem  -gradibus  imminuti,  Ju- 
lio  mense    extinguuntur.     Infantes   plerumque   ag- 
grediuntur,   morbum  nondum  passos,  rarius   alios. 
Incipiunt  a  catarrhi  symptomatibus,  quae   sympto- 
m-ata   catarrhalia  interdum  per  plures  dies ,  6 ,  7 ,  > 
ad  14  usque  exanthematis  praecedunt  eruptionem, 
aut  febris  excandescentiam.     Vomitus  et  diarrhoea 
symptomata  sunt  sympathica ,  minime   cum   gastri- 
cis  confundenda   eandemque  ac  morbus   primarius 
curationem  postulantia.     Diarrhoeam   cum   dejec- 

19 

tiorribus  coloris  subvhidis  dentientibus  maxime  fie- 
ri,  notat  Sydenhamus;  qui  quidem  morbillorum  et 
dentitionis  concursus  est  ex  gravissimis  plenusque 
discriminis.  Sed  persequamur  Sydenhamianam  mor- 
biliorum  benignorum,  reguiarium  historiam. 

Ingravescunt  symptomata  ad  quartum  usque  diem 
quo  circa  frontem  et  reliquam  faciem  maculae  par- 
vae,  rubrae,  pulicum  morsibus  persimiles  prodire 
incipiunt ,  quae  tam  numero ,  quam  magnitudine 
auctae  racemalim  coalescunt  (*)  et  faciem  macu- 
lis  rubris  interstinguunt ,  quae  ex  parvulis  papulis 
rubris  conflantur,  dum  in  trunco  et  artubus  non 
papulae  sed  maculae  tantum  cernuntur. 

Eruptione  non  perinde  deliniuntur  symptomata, 
atque  variolarum :  tussicula  febrisque  intenduntur , 
cum  spirandi  difficultate  ,  oculorum  debilitate  et 
reliquis  perseverantibus.  Primum  in  facie  adpa- 
rere  solet  eruptio  ,  ubi  parvas  papulas  rubras  tactu 
magis  ,  quam  visu  distinguimus  ( an  ex  folliculis  ? ) 
in  reliquo  corpore  maculae  sunt.  Ab  eruptione 
non  adeo  remittunt  symptomata  ac  quidem  in  va- 
riolis,  quare  Reilio  aliisque  visum  est,  minus  cri- 
ticam  esse  exanthematis  hujus  rationem  veramque 
crisin  demum  desquamatione  haberi.  Quidquid 
sit ,    quamvis   vomitum  se   nunquam  post  eruptio- 


(*)  Foresto  corymbosae ,  Willano  semilunares ,  aliis 
arcuatae  maculae  istae  dicuiitur.  Cf.  Rater  ,  Tab.  1.  iig.  2. 
pbi  ad    uaturae   bdem  cxpriimintur    exanthemata  morbillosa. 

nefa  observasse  testatur  Sydenhamus,  monet  tamen 
tussicuiam  febrimque  intendi,  majorem  esse  in  ocu- 
los  defluxionem ,  somnolentiam  perpetuam,  inap- 
petcntiam,  alia. 

Die  sexto ,  aut  septimo  frons  et  facies  asperes- 
cunt,  emorientibus  pustulis  ruptaque  cuticula;  die 
octavo  in  facie  evanescunt  maculae  ,  die  nono  nullae 
sunt  prorsus,  facie  artubus  totoque  interdum  cor- 
pore  quasi  farina  conspersis.  Hoc  tempore  mag- 
nus  peripneumoniae  indeque  secuturae  phthiseos, 
aut  diarrhoeae  metus  est. 

Quo  tempore  facies  et  frons  asperescunt,  macu- 
las  per  reliquum  corpus  et  latissimas  esse  et  ru- 
berrimas  notavit  Sydenhamus,  cuticula  in  furfures 
et  squamulas  decidente.  Febris  ,  spirandi  difficultas 
et  tussicula  ingravescunt ,  praesertim  post  regimen 
caiidius  ct  calidiora  medicamina :  unde  in  peri- 
pneumoniamconjiciuntur,  quae  eodem  auctore  plu- 
res  jugulat ,  quam  variolae  ipsae ,  licet  omni  pror- 
sus  periculo  vacent  morbilli,  dummodo  perite  trac- 
tentur.  Ilisce  etiam  non  raro  accedit  diarrhoea 
profusa,  ad  plures  septimanas  excurrens,  haud  sine 
magno  aegri  discrimine. 

Aliquaudo  etiam,  eodem  praecipiente ,  post  re- 
gimen  intense  calidum  exanthemata  livescunt  pri- 
mo ,  mox  nigrescunt,  quod  adultis  tantum  contingit, 
de  quibus  conclamatum  est ,  quam  primum  nigredo 
ista  conspicitur  x  nisi  phlebotomia,  aut  temperatio- 
ris  regiminis  refrigerio  iis  actutum  subveniatur. 

19* 

En  egregiani  illam  Sydenhami  descriptionem, 
quam  omnes  uno  ore  laudant  medici! 

A  peripneumonia  imminet  phthisis ,  praecipue  in 
aegrotantibus  in  eam  proclivibus.  Aliis  subrepit 
febris  hectica.  Nonnullis  asthmatis  spasmodici  ge- 
nus  inopinato  in  paralysin  pulmonum  transiens , 
observante  Richtero  (  * ) ,  ut  fere  dixeris ,  morbum 
hunc  minus  pertirnescendum  esse,  quara  ejusdera 
sequelas  ,  id  quod  in  ultiraa  morbillorum  epide- 
mia ,  anno  1829  in  hac  urbe  crebro  animadverti- 
mus. 

A  regularibus  et  benignis  distant  anomali  atque 
maligni.  Anomalos  anno  1674.  Londini  vidit  Sr- 
denhamus,  qui  nunc  citius  nunc  serius  erumpebant : 
cum  in  alia  specie  eruptio  in  diem  quartum  semper 
incideret.  Ad  haec  humeros  et  caeteras  trunci  par- 
tes  primum  occupabant;  cum  illi  faciem  primum 
peterent  et  in  reliquum  corpus  paulatim  spargeren- 
tur.  Nec  hac  in  specie  observare  licuit ,  nisi  ra- 
rissime  eas  cuticulae  desquamationes  adinstar  fa- 
rinae  inspersae,  quoties  recederent  morbilli;  quae 
in  alia  specie  haud  minus  certo  conspiciebantur , 
quam  post  febris  scarlatinae  decessum  conspici  so- 


(  *  )  Orthopnoeam  suiFocantem  tribuit  Laennec  oedemati 
idiopathico  pulmonum ;  ex  bronchitide  membranacea  natum 
vidit  Rayer  :  interdum  nihil  in  cadavere  mutatum  reperiri  ad- 
jiciens  (  I.  pag.  180.  )  quo  iu  casu  Richteri  interpretatio 
probanda  foret. 

lent.     Plures   insuper   e   medio    tollebant ,    quolies 
imperite    tractarcntur.     Febris,  enim   et   dyspnoea, 
quae    morbillis    abiturientibus    solebant    accidere  , 
vehementiores    erant  et  peripneumoniam  liic  pro- 
pius  referebant ,  quam  in  altero   genere.     Hos  ut- 
ut  anomalos ,  nullo  jure  Burserium  malignos  dixis- 
se ,  probat  methodus ,  qua  ipsos  aggressus  est  Syden- 
hamus  quamque  exemplo   curationis  liberorum   Co- 
mitissae   Salisburiensis  proposuit,  quos   omnes   ea- 
dem  methodo    tractavit.     Lectulo    eos  addixi ,  in- 
quit,  ad  dies  binos   ternosve  ante  eruptionem.  Ne- 
que    vel  stragulis  vel   igni ,    quibus  sani   adsueve- 
rant,    quidquam   adjici   patiebar;    ab  esu  carnium 
arcebam,  juscuia    avenacea  vel   hordacea  ac  sub- 
inde  pomum  coctum  concedens,  cerevisiam  tenuem 
insuper,  vel  lac  cum  aquae  triplo  coctum  pro  potu, 
urgenteque   pro  mora  tussi ,   ptisanam  pectoralem 
saepe   adsumendam   praescripsi.     His  peractis  om- 
nino   convaluere  brevi  illo   spatio,  quod  hic  mor- 
bus   solet   percurrere ,    neque  vel  per  ejus    decur- 
sum ,  vel  eodem  fatiscente ,  symptomate  quovis  inor- 
bo  huic  non  familiari,  tentabantur. 

Qui  maligni  dicuntur  pravique  moris  pravo  alius 
valetudinis  consortio,  praesertim  cum  febre  putri- 
da  et  nervosa  tales  fiunt.  Iliam  complicationem 
et  vidit  et  descripsit  Gulielm.  Watson  (Med.  Obs. 
and  Inq.  IV.    pag.  132  sqq.) 

Eruptio  secunda  jam  die,  respiratio  difficilis ,  cu- 
tis  sicca,   fauces  rubrae,  vioiaceae ,  lingua  sordida , 

sitis  magna ,  pulsus  creberrimns,  nec  plenus  mag- 
nfym  accusabant  corporis  imbecillitatem.  Altero 
stadio,  postquam  evanuerat  efflorescentia,  oculi  an- 
tea  lacrymantes,  nunc  sicci,  tussis  ,  oppressio,  et 
dyspnoea  perseverarunt ,  cum  pervigilio ,  anxietate , 
nuliaque  fere  expectoratione ,  aut  siti.  Pulsus  cre- 
bri,  imbecilli  irregulares  summaque  praesertim  ex 
alvi  fiuxu  aegri  iniirmitas  et  macies.  Hisce  si  ac- 
cedebat  deiirium,  mors  erat  in  propinquo.  Alii 
difficulter  spirantes,  alii  alvo  dysenterica  extincti. 
Horum  unus  rectum  habuit  sphacelatum  ,  puellae 
pudendum,  alii  os,  genas,  labra,  gingivas  et  in  cor- 
poribus  defunctorum  eorum  ,  quos  gravis  oppres- 
serat  dyspnoea,  pulmones  sphacelo  tacti  cerne- 
bantur. 

In  hanc  complicationem  aut  diathesin  scorbuti- 
cam  cadit  uicus  noma,  etiam  remnotante  Huxhamo, 
anno  1745. 

Morbillos  nervosos  alios  esse  cum  nervosa  lenta, 
aiios  cum  nervosa  acuta  hosque  crebriores  testa- 
tur  Reilius.  Cum  typho  complicationem  descripsit 
Hildebrand.  »  Aegroti  statim  ab  ineunte  morbo 
tristes  et  animo  et  viribus  afflicti  languent,  tussi 
iniqua,  fere  convulsiva  infirmantur  et  horrore  diu- 
turno  conquassantur ,  qui  in  urentem  abit  aestum, 
capitis  gravedine,  inquietudine ,  somnolentia,  levi 
delirio ,  leipothymiis  ,  ariditate  cutis  et  linguae  sti- 
patum.  Exanthema  jam  secunda  die ,  interdum 
sub  convuisionibus ,  ad  omnes  corporis  partes  cum 

impctu  exploditur,  maculae  ipsae  palicnt  potius, 
parum  prominent  et  faciilime  ex  quavis  vel  levis- 
sima  caussa  reprimuntur.  Symptomata  febrilia  et 
nervosa  ab  eruptione  ne  hilum  remittunt,  imo  nu- 
mero  et  intensitate  increbrescunt ,  niaxime  si  exan- 
thcma  e  corporis  ambitu  ex  improviso  repercuti- 
tur.  Potiores  satellites  ,  qui  fatalem  Iiancce  ano- 
maliam  in  decursu  ulteriori  comitantur ,  sunt  dys- 
pnoea,  tussis  sicca  ,  oppressio ,  cardialgia  ,  vomi^ 
tus  ,  siccitas  faucium  ,  aphonia  ,  lingua  tremula  , 
desipientia  cum  stupore  capitis ,  saltus  tendinum , 
meteorismus ,  pulsus  veloces ,  molliusculi ,  debiles  , 
urinae  crudae ,  stramineae  et  parcae.  Interdum 
juxta  morbillos  miliaria  in  eodem  corpore  effiores- 
cunt.  Tota  morbi  imago  cum  ilia  typhi  contagiosi 
plurimum  congruit,  unde  omni  jure  morbillus  ty- 
phodes  dici  meretur.  Excretiones  criticae  circa 
finem  morbi  aut  imperfectae  sunt,  aut  metastasium 
metu  terrent,  unde  persaepe  posthuma  remanent 
exquisitissimae  medelae  renitentia.  Cuticula  aut 
absolute ,  aut  plane  in  furfures  non  desquamatur." 
Jo.  Fet.  Frankius  casum  refert  animadversione 
perdignum ,  in  quo  manifesta  erat  morbi  inflammar 
torii  cum  statu  nervoso  conjunctio ,  quem  observa- 
vit  in  adolescente ,  initio  aimi  1790.  Eruptio  dec 
mum  die  4°.  et  irregularis  et  per  vices  repetitas, 
intercedente  diarrhoea  et  narium  haemorrhagia  lar- 
gissima  eaque  iterata  et  corpore  licet  non  inanito, 
pectoris  oppressio  ,  difficultas  spirandi ,  pulsus  iaae- 

gualis,  vRrius,  leipothymiae  crebrae,  graves,  sub- 
sultus  tendinum ,  jactatio,  convulsio,  clamores,  li- 
quore  anodyno  ac  laudano  liquido  indeque  induc- 
to  somno  pacata.  Die  nono  ad  faciem  solam  dc- 
squamatio:  simulqne  dolor  auris  dextrae  acutissi- 
mus,  quem  decem  horarum  somnus  sopivit,  ac  10°. 
sequente  sudor  iterum  sat  magnus  prorupit,  quo 
pectoris  artuumque  morbilli  sine  ulla  epidermidis 
desquamatione  evanescunt  ac  sub  largo  urinarum 
fluxu  nocturnoque  sudore  salus  integratandem,post 
paucos  a  morbo  dies  restituitur  aegroto.  Epit.  T.  III. 
pag.  245  sqq. 

De  febre  morbillosa  sine  morbillis ,  quam  nonnulli 
observasse  feruntur,  non  convenit  inter  medicos. 
In  ea,  quam  Sydenhamus  describit,  aliqua ,  sparsa 
licet,  eruptio  fuit.  Reliquae  varietates  tum  ad  pseu- 
do  -  morbillos ,  tum  ad  leviores  contagii  attactus  , 
quorsum  etiam  rubeola  sine  catarrho  Willani  per- 
tinet ,  revocari  posse  videntur.  Harum  varietatum 
tres  numerat  Naumannus:  pseudomorbillos ,  morbil- 
los  abortivos,  morbillos  praematuros;  earumque  pa- 
rem  esse  ad  morbillos  ac  varicellarum  ad  variolas 
rationem,  opinatur.  Hujus  loci  sunt  observationes 
Vogelii  ,  Fordycii  ,  Reilii  ,  exanthematis  morbilloso 
similis  ,  quod  intra  24  horas ,  tempore  epidemiae 
regnantis  ,  nullo  inde  malo  aut  incommodo  facto , 
prorsus  disparuerat. 

Febrem  morbillosam ,  calarrhalem  ,  exanthemati- 
cam  vocaverat  Fred.  Hoffmannus:  quam  utriusque 

morbi  adfmitatem  veram  illam,  ita  nonnulli  ingenio 
ornarunt  et  amplificarunt ,  ut  inter  aegros  gravi  ca- 
tarrho  afilictos,  generatione  spontanea  oriri  conta- 
gium  morbillosum  contenderint :  quae  quidem  hypo- 
thesis  nobis  ingeniosa  magis ,  quam  aut  docta ,  aut 
vera  videtur. 

Praesagia  ducuntur  a  complicationibus  ,  a  cor- 
poris  habitu,  ab  aetate  aegri ,  ab  eruptionis  tem- 
pore ,  duratione  ,  colore ,  morbis  secundariis. 

Pessima  complicatio  est  cum  morbo  putrido,  ner- 
voso,  aut  habitu  corporis  phthisico.  Dentitionis  pe- 
riodus  et  pubertas  morbum  difficilem  faciunt.  Cita 
eruptio  pariter  ac  tarda  timenda.  Nulium  exan- 
thema  ma^is  fugax.  Ex  retropulso  affectiones  se- 
cundariae  -pulmonum,  cerebri,  intestinorum.  Mali 
colores  pallidus,  lividus,nigrescens:  pcssimae,  quae 
morbo  supersunt  phthisis  ,  aut  febris  hectica :  siqui- 
dem  pulmonum  tubercula  erumpere  facit. 

Qui  morbillis  occumbuht,  ita  Fred.  Hoffmannus  , 
maxime  ex  infantibus  nono  plerumque  die  suffo- 
cantur.  Et  profecto  desquamationis  stadio  in  mor- 
billis  mali  moris  summa  pericula,  ex  peripneumo- 
nia  praecipue  imminent. 

Benigni  subinde  depuratorii  visi  sunt ,  tum  in 
chronica  cutis  phlegmasia ,  tum  in  arthrocace  an- 
tibrachii ,  Rayero  et  Hildebrandtio  testibus.  Ille 
curavi ,  inquit ,  parvulam  eczemate  chronico  fa- 
ciei  et  capitis  laborantem ,  quam  eo  liberavit  pror- 
sus   gravis    morbillorum  eruptio.     Hic,  pertinacis- 

simam  arthrocacen  antibrachii  a  variolarum  me- 
tastasi  relictam  ac  per  triennium  efficacissimis  re- 
mediis  renitentem,  absoluto  morbillorum  improvi- 
se  subortorum  cyclo  ,  radicitus  persanatam  fuisse , 
docet. 

Morbillorum  curatio  legitima  medicum  requirit 
prudentem,  catum,  eruditum  ,  neque  scholae,  aut 
seculi  servientem  servitutem,  nec  superbum  natu~ 
rae  magistrum.  Est  scilicet  morbus  ex  genere  ca- 
,  tarrhi,  lenem  postulans ,  demulcentem,  diaeteticam 
prorsus  curandi  rationem ,  minimeque ,  nisi  cum 
conditione  phlogistica  junctus,  strictum  illum  adpa- 
ratum  antiphlogisticum  sibi  vindicat.  Neque  au- 
diendus  est  Meadius  ,  Sydenhamum  redarguens ,  quod 
non  stalim  ab  ipsoque  initio  sanguinem  miltendum 
esse  praeceperit ,  nec  Heberdeno  adsentiendum  ,  in 
sanguinis  missione  totam  morbillorum  curationem 
contineri.  Nam  haemorrhagias  etiam  in  plethori- 
cis ,  robustioribus  obfuisse  ,  testantur  medicorum  fi- 
de  dignissimorum  scripta.  Memoria  recolite  ae- 
grum  Frankii,  cujus  antea  mentio  facta  est  eique 
adjungite  casum  sequentem  Hoffmanni.  »  Puer  un- 
decim  annorum ,  rubicundus  facie,  ingenii  alacris, 
sanguine  plenus  et  constitu tionis  calidae ,  correp- 
tus  est  immani  aestu,  dorsi  capitisque  dolore,  da- 
tis  tamen  temperantibus  nitrosis  pulveribus,  altero 
die  habuit  meliuscule.  Tertio  autem  rediit  urens 
aestus  et  quarto  die  sequutum  narium  stillicidium. 
IIoc  quinto  remisit ;  sexto  vero  effusius  reversum. 

A  septimo  ad  decimum  mitiora  erant  symptomata 
et  sanguinis  fiuxus  siluit ,  erumpentibus  passim  mor- 
billorum  maculis.  Sed  breves  induciae !  Undecimo 
quippe  die  rursus  copiosa  e"  naribus  facta  est  hae- 
morrhagia  et  maculae  evanuerunt.  Duodecimo  lar- 
gius  adhuc  fluxit  sanguis  ,  ita  ut  vires  mirum  cor- 
ruerent  et  aestus  internus  invalesceret.  Becimo 
tertio  die  mitiora  pathemata  iterum ,  die  autem 
post  cum  haemorrhagia  recruduerunt ,  donec  con- 
sumptis  prorsus  viribus ,  aeger  decimo  quinto  die 
efilaret  animam."  Verum  in  hoc  casu  forsitan  tem- 
pestiva  venaesectio  in  puero  plethorico  haemorrha- 
giam  praevertisset :  nec  tamen  in  consimili  casu  a 
Frankio  adhibita  constans  levamen  attulit.  Na- 
turae  viam  tenuisse  maxime  videtur  Sydenhamus, 
quam  monstrare  videbatur  morbi  cum  catarrho  ad« 
finitas.  Idcirco  utiliter  „per  omnem  morbi  decur- 
sum  et  postea  ad  duas  ad  minimum  hebdomades 
cutis  spiratio  sustentabitur  atque  a  refrigerio  cave- 
bitur.  Calidum  vero  regimen  et  calidum  medend^ 
genus  pariter  ac  frigidum  vitandum.  Ubi  sympto- 
mata  inflammatoria  observantur,  vena  secanda  est 
idque  quovis  morbi  tempore.  Monet  tamen  Rei- 
lius  monentique  adsentitur  Rayerus,  in  peripneu- 
monia  ex  morbillis  minus  prodesse  sanguinis  de- 
tractiones ,  quam  in  alia  quavis.  Est  autem  accu- 
rate  discernendum ,  utrum  symptomata  fuerint  mor- 
bi  erumpentis,  necdum  erupti,  an  morbi  compli-. 
cati  indicia ,   atque  epidemiae  genius  ,  aegrotantis 


300  DE     MORBI.LLIS. 

conditio,  roethodns  prius  adhibita  aliaque   cognos- 
cenda,  ut  therapcutices  universalis,  quemadmodum 
oportet ,  praecepta  sequamur.     In  morbo   simplici 
convenient  pectoralia,  demulcentia ;  in  gastricacom- 
piicatione ,  de  qua  Stollius  legendus  est ,  emetica , 
eccoprotica  ,  enemata  (caute  tamen^  ne  suscitetur 
alvi    liuxus )    in   nervosa    aut   refrigerantia ,    deri- 
vantia ,    sedantia  ,    aut  nervina    proprie   dicta  •    in 
putrida  denique  antiseptica    Nitrosa  raro  prolicua, 
tum  propter  tussim,  tum  propter  vim  refrigerantem, 
quantopere  intempestivo   usu  nocere  possint ,  hoc 
exemplo  docuit  Hoffmannus  :  puelli  tres,  unus  sex, 
alter  quinque ,  et  tertius  trium  annorum ,  fllii  viri 
perillustris,  Sereniss.     Buci  in   Saxonia  iuferiori  a 
consiliis  corripiebantur  successive  morbillis.     Com- 
mendatione   generosae  feminae  in  consilium  voca- 
batur  novellus  medicinae  doctor ,  qui,  intempestivo 
nitri  amore  a  praeceptoribus  imbutus,  larga  et  re- 
petita  dosi ,  praeter  pulveres  refrigerautes  nitrosos 
exhibebat  nihil.  Inde  rctardabatur  macularum  erup- 
tio ,  spiratio  fiebat  angusta  et  difficiiis,  tussis  con- 
tinua ,    sine    scr6atu ,  accedebat   asthraa   intensum 
et  intra  septem  dies  tres  pueri  oecumbebant,  cum 
ingenti  parentum  luctu." 

Quodsi  exanthema  ante  tempus  dispareat,  ad' 
caussas  respicere  oportet ,  nunc  venaesectiones , 
nunc  diaphoretica ,  nunc  opia  a,  mmc  stimulantia 
cardiaca  adhibendo ,  sempe]  que  couducet  animi 
corporisque  quietem   servare  et  oculos  a  nimia  lu- 

ce  arcere.  Vel  calidum  nimis  regimen  culpandum 
est  saepius  calidaque  medicina ,  vel  frigidum  nimis. 
Siprius,  etiam  in  teneilis  venam  secabat  Sydenha»' 
mus  atque  hoc  modo  dyspnoeam  sanabat  post  mor- 
billorum  recessum  factam :  quod  symptoma  infan- 
tibus  ita  est  exitiale ,  inquit ,  ut  inter  praecipuos 
Parcarum  ministros  jure  habeatur ,  plures  jugu- 
lans  quam  vei  ipsae  variolae.  Si  posterius ,  cutis 
actio ,  ex  Burseiui  et  Huxhami  monitis  suscitanda , 
linteis  aut  pannis  calidis  protinus  confricaridum  est 
totum  corpus  ,' atque  diluto  fior.  sambuci  abunde 
hausto,  croco,  moscho,  camphora,  in  aliis  alio,  uten- 
dum,  et  quidem  illis  lenioribus  potius,  quam  hisce 
validioribus.  Diarrhoea  non  omnis  incaute  nimium 
sistenda.  Est  enim  subinde  salutaris ,  praesertim 
postquam  exanthema  se  subduxerit.  Cujus  rei  Koff- 
mannus  testimonium  protulit  sequens.  »Juvenis  clio- 
lericae  et  siccae  constitutionis,  qui  per  aliquot  an- 
nos  in  Academia  plus  Veneri  et  Baccho ,  quam  Mu- 
sis  litarat,  commovebatur  aliquando  vehementi  ira. 
Bie  post  afficiebatur  aestu  insigni ,  cum  languore 
artuum  et  dorsi  dolore;  noctem  transigebat  insom- 
nem  et  tussi  exercebatur  valida ,  quae  ferina  plane 
fiebat  et  comites  habebat  ansietates  et  cardialgias. 
Uatis  ardorem  nimium  temperantibus ,  post  tertium 
diem  comparebant  maculae  numerosissimae,  intra  24 
horarum  spatium  universum  corporis  ambitum  oc- 
cupantes.  Mirum  autcm  inquietus  erat  aeger  et 
impaticns,    corpus  jactitabat,   tantum  temperatum 

etiam  lecti  calorem  respuebat  et  admissa  subinde 
aura  frigidiori ,  ut  maculae  omnes  brevi  evanesce- 
rent ,  faeiebat.  Oboriebantur  hinc  anxietates  cum 
magna  inquietudine  et  siti  inexhausta ,  ut  intra  diem 
et  noctem  quatuor  minimum  ptisanae  et  emulsio- 
nis  amygdalaiae  epotaret  mensuras.  Porrigebatur 
quidem  ad  revocandam  extus  materiem  lene  dia- 
phoreticum,  sed  propter  aegri  impatientiam  et  jec- 
tigationem  nihil  proficiebat,  sitis  potius  reddeba- 
tur  intensior  ,  ut  vix  posset  extingui  et  aeger  vel 
septem  mensuras  liquidorum  absumeret.  Inde  in- 
cidebat  in  alvi  fluxum  et  vel  decies  intra  diem  de- 
jiciebat ,  urina  etiam  effuse  fluebat ,  aegro  tamen  de 
interno  ardore  ,  siti  et  anxietate  conquerente  lar- 
gissimeque  potum  ingurgitante.  Fluebat  sic  alvus 
per  quinque  dies,  calidus  potus  cum  medicamen- 
tis  spernebatur,  neque  maculae  amplius  compare- 
bant.  Nihilominus  symptomata  sensim  mitiora  fie- 
bant,  aeger  melius  habebat  et  praeter  spem  intra 
Xiv.  dies  convalescebat. 

Quandoque  diarrhoea  inflammatoria  est,  quod 
neque  Sydenhamum  latuit,  eam  venaesectione  pari- 
ter  sanari  monens ;  hanc  pituitosam  esse  et  cruen- 
tam,  ab  altera  serosa  diversam  et  hirudinibus  trac- 
tandam ,  Rayerus  contendit.  Mihi  vero  propter  re- 
frigerii  metum  in  morbiliis  minus  tutus  videtur  hi- 
rudinum  usus. 

In  phthisi  et  febre  hectica  ex  morbo  relictis  lau- 
dant  chinam  chinam,  digiialem,  lac,  aquam  Seltera- 

nam.  IHam  adhibere  veritus  sum.  Haec  utilissima 
sum  expertus.  Lac  etiam  et  involventia  mucila- 
ginea  ad  diarrhoeam  compescendam  prosunt. 

In  ulcere  noma  juvant  maxime  antiseptica  tum 
intus  tuni  extus  adhibita,  praesertim  acida  minera- 
lia  exque  iis  acidum  muriaticum. 

De  ophthalmia  morbillosa  cum  fructu  consulere 
poteritis  Beerium  I.  pag.  533  sqq. ,  primo  stadio 
vesicantia  pone  aures  commendantem.  Quorum  tum 
derivantium ,  tum  revellentium  in  omni  hoc  morbo , 
consentientibus  summis  in  arte  viris ,  magna  profec- 
to  utilitas  est :  videlicet  rubefacientium ,  vesican- 
tium  ad  crura,  inter  scapulas,  ad  pectus,  necnon 
lenis  subductionis  alvi,  per  elysteres  aut  eccopro- 
tica  medicamina. 

Oleosa  ad  tussim,  diacodiata  opiata  cum  invol- 
ventibus  ad  diarrhoeam  nimiam  compescendam,  sub- 
lata  phlogosi,  commendantur.  Praeceptum  Syden- 
hami,  diacodium  omni  nocte  per  totum  morbi  de- 
cursum  exhibendi  minus  tutum.  Nec  magis  tuta 
a  multis  in  statu  nervoso  laudata  tum  antihysteri- 
ca ,  tum  camphora ,  mosehus  ,  flor.  benzoes.  Si- 
quidem  universe  tenendum  est ,  saepenumero  debi- 
litatem  spuriam  subesse  utilioremque  derivantem 
methodum  esse  aut  revellentem ,  quam  excitantem, 
nervinam.  Clysteribus  e  cort.  Peruv.  decocto  cum 
moscho  crebro  injectis  binos  infantes  ex  morbillis 
adynamicis  cum  tussi  convulsiva  decumbentes  ser- 
vare  mihi   contigit.     Erant  hi  corporis   habitu  de- 

bili  et  laxo.  Tutiora  haec :  C.  Peruv.  scil.  Rad. 
Serpent.  Virgin.  Camphora,  maxime  vero  mineralia 
acida  in  morbillis  putridis. 

Convalescentiae  cura  eadem  sit  ac  morbi  prae- 
gressh  post  morbillos  inliammatorios  antiphlogistica, 
post  putridos  cardiaca.  Caeterum  linteamina  pru- 
denter  commutanda ,  ne  fiat  exanthematis  repul- 
sio ,  quod  notabili  exemplo  Hoffmannus  docuit. 
Vir  generosus,  macilentus  et  fibrosae  c.  structurae 
36  annos  habens ,  aulico  ministerio  fungens  ,  ab 
aliquot  jam  armis  vini  potui  liberaliter  indulserat 
et  saepe  inter  potatores  egerat  tantum  non  he- 
roem.  Incidit  is  in  morbillorum,  aulicis  tum  fa- 
miliarem  et  ab  ipso  nondum  superatum  morbum, 
sub  quo  ipsum,  praeter  immocleratum  aestum  et  in- 
quietudinem  ,  violenta  tussis  et  summae  anxieta- 
tes  praecordiorum  noctu  ac  ftiterdiu  alrlixerunt, 
corpore  a  principio  statim  sudore  difSuente.  Me- 
dicus  aulae  ordinarius  in  consilium  vocatus  qua- 
tuor  quibusvis  horis  30  guttas  essentiae  alexiphar- 
macae  admodum  calidae  porrexit  et  ad  sitim  extin- 
guendam  potum  liberalem  cerevisiae  valde  spirituo- 
sae  concessit.  Interim  expulsis  maculis  anxietates 
remiserunt  et  spiritus  liberior  meavit.  Quum  autem 
indusium  sudore  totum  madescens  et  frigidum  muta- 
turus  a  ministro  imperito  recens  minusque  calefac- 
tum  acciperet,  ilico  omnes  omnino,  quibus  corpus 
confertim  obsessum ,  maculae  disparuerunt.  Inde 
tanlaiiisecutaifi(|uietudo,  anxietas  ,  cum  viriumjac- 

tiira,  ut  omnibus  morti  videretur  proximus.  Ego 
tum  temporis  praesens  accersitus  exhibui  ilico  pulv. 
ineum  bezoardicum  cinnabarinum  cum  aqua  ana- 
leptica,  nec  non  liq.  anodyn.  miner.  cum  tinctura 
antimon.  temperata  et  aliquot  guttulis  spir.  Bus- 
siani,  quibus  paulo  post  et  sudor  et  maculae  re- 
dierunt  et  aeger  melius  habuit  et  pulsus  antea 
inaequalis  ,  celer  et  debilis,  plenior  ac  aequabilis 
redditus.  Sed  septimo  die ,  quum  sudor  effusus 
adhuc  manaret  et  aeger  in  alium  leetum  ob  mado- 
rem  se  conferret,  rursus  cuncta  evanuerunt  exan- 
themata ,  extrema  frigida  facta ,  accessit  anxietas 
maxima  et  spiratio  difiicillima ,  pulsus  etiam  con- 
tractus  et  parvus  redditus  et  brevi  post,  praece- 
dente  rigore  et  convulsione  artuum,  est  extinctus. 

Morbillorum  ;irisitio  ab  IIomio  laudata,  ab  aliis 
vix  est  adhibita.  Sunt,  qui  de  re  dubitarint.  Sunt^ 
qui  frustra  imitati  sint.  Sunt  qui  perhibuerint , 
non  sanguineni  adhibendum  esse,  sed  lympham  pa- 
pulas  replentem.  In  gravi  epidemia  morbillosa  qui- 
busdam  visa  est  eadem  atque  insitio  variolarum 
promittere  commoda.  Sic  saltem  praecaveri  posset 
malum  exanthematis  consortium. 

Be  incubationis  tempore  non  constat.  Ex  Heber- 
d£ni  conjectura  est  dierum  10  vel  14.  In  Homii 
experimentis  die  6  aut  7  post  insertionem  febris 
est  secuta:  die  9°v  eruptio.  Post  exanthematis  de- 
mum  maturitatem  maxime  contagiosa  esse  haec  vav. 
letudo  videtur. 

Haec  efflorescentia  Sauvagesio  definitur:  erup- 
tio  maculosa  rubra,  pruriens,  papulosa  ,  lata,  pa- 
rum  uniformis ,  in  squamulas  furfuraceas  abiens,  sed 
sine  praeludio  catarrhali  et  saepe  ad  secundam  ter- 
tiamque  vicem  se  prodens  ac  recondens  vicissim. 

Rectius  forsitan  Anton.  be  Haen  :  est  febris  aettta 

> 

exanthematica ,  rubras  easdemque  latas  maculas 
proferens,  organa  deglutitionis  non  raro  impetens, 
epidermidis  in  desquamationem  abiens  et  infamis 
praecipue  periodo  sua  altera  unius,  alterius,  ter- 
tiae  et  ultra  septimanae,  qua  tumore  corporis  va- 
rio,  anxietate,  debilitate,  hominem  non  raro  in 
longe  majus  discrimen,  quam  in  periodo  priore  con- 
jicit.  Rat,  Med,  Contin.  Tom.  I.  c.  VII.  p.  132  sq. 

Febris  scarlatinae  characteres  in  continua  et  diffusa 
efflorescentia  coloris  carmosini,  ad  superficiem  cor- 
poris  in  ore ,  faucibus ,  plerumque  die  altero  febris 
conspicua  et  diebus  fere  quinque  terminata,  po- 
suere  Willan  et  Bateman.  Possem  et  alios  com- 
plures  compilare  auctores,  quorum  tameri  defini- 
tiones  non  multum  differunt.  Quum  vero1  ad  eo- 
rum  normam  exigamus  hujus  exanthematis  varie- 
tates,  videbimus  horum  characterum  nullum  esse 
constantem  atque  perpetuum :  in  aliis  abesse  efflo- 
rescentiam ,  in  aliis  faucium  affectionem  dumque  ab 

aliis  hoc  cxantheina  vix  morbi  nomine  dignum  cen- 
setur ,  ab  aliis  atrocitate ,  malignitate ,  saevitie  cum 
ipsa  peste  comparari. 

Mirum  profecto  est,  ita  Willanus,  levissimum 
ac  mitissimum  exanthematis  genus  et  gravissimum 
maximeque  mortiferum  morbum  nobis  cognitum 
juxta  se  invicem  collocari  et  ab  eodem  forite  ma- 
nare.  Quae  quoniam  tanta  est  scarlatinae  diversi- 
tas,  tamque  mutabilis  et  varia  forma ,  praestabit 
varias  conferre  rerum  epidemicarum  scriptores,  ut 
ejusdem,  nisi  perfectam,  aliquam  saltem  nobis  spe- 
ciem  informemus.  Initium  fiat  a  Sydenhamo,  quf 
levissimam  ac  mitissimam  adumbravit  exanthema- 
tis  scarlatinosi  formam. 

Scilicet  cum  esset  antiquis  medicis  ignota,  a  se- 

culo  inde  xvi.  demum  accurate  dcscripta,  Syden- 

hamo  visa  est  ad  intercurrentes  pertinere  ac  mitio- 

res  valetudines.  Ex  quo  autem,  praesertim  hoc  quod 

vivimus  seculo,  in  Germania  lethales  maxime  hu- 

jus  morbi  epidemiae  observatae  sunt,  ad  eam  ma- 

gis   attendere  coeperurit  medici.     Quod  utriusque 

discrimen   ut  teneatis ,   primo    tradam   Sydenhami 

historiam,  deinde  exponam  observata  recentiorum. 

Itaque  ex  Sydenhami  observatione ,  ut  plurimum 

exeunte   tempore   aestivo    se  prodit,    quo   quidem 

integras  familias,    infantes  vero   prae    caeteris  in- 

festat.     Rigent  horrentque  sub  initio ,  neque  vehe- 

menter  admodum  aegrotant:  postea  cutis  uriiversa 

maculisparvis,  rubris  interstinguitur,  crebrioribus , 

latioribus,  magis  rubentibus,  nec  ita  uniformibu# 
atque  morbillorum.  Haec  ad  duos  tresve  dies  per- 
sistunt,  quibus  evanescentibus  decidenteque  sub- 
jecta  cuticula,  restant  furfuraceae  quaedam  squa- 
mulae ,  adinstar  farinae  corpori  inspersae  ,  quae  ad 
secundam  aut  tertiam  vicem  se  promunt  condunt- 
que  vicissim^ 

Haec  est  morbi  mitissima  forma,  quam  simpli- 
Gissima  ac  prorsus  passiva  tractabat  Sydenhamus 
euratione:  cavendo  a  victu  carneo,  ab  aere  exter- 
no  ac  spirituosis  ac  lene  purgans  post  desquama- 
tionem  eutis  absolutam  praescribendo ,  qua  simpli- 
ci  et  naturali  plane  methodo  ( sunt  verba  ipsius  ) 
hoc  morbi  nomen ,  vix  enim  altius  exsurgit ,  sine 
inolestia  aut  periculo  quovis  abigitur.  Quodsi  con- 
yulsiones  epilepticae  aut  eoma  huic  morbo  sub  ini-* 
tium  eruptionis  supervenerint ,  epispasticum  am- 
plum  aG  forte  nuchae  adplicare  atque  paregoricum 
e  syrupo  de  meconio  statim  exhibere  singulisque 
noctibiis  repetere  jubeo ,  usque  dum  eonvaluerit 
aeger ,  imperando  interim ,  ut  aeger  bibat  lac  eum 
aquae  triplo  coctum  pro  potu  ordinario  et  a  car- 
nis  esu  abstineat.  Cum  e  contrario,  sic  pergit,  si 
plus  negotii  aegris  facessamus,  vel  lectulis  conti- 
nentur  incarcerando ,  vel  cardiacis  aliisque  reme- 
diis  supervacaneis  nimis  docte ,  et ,  ut  vulgo  vide- 
tur  secundum  artem,  supra  modum  ingestis,  mor- 
bus  statim  intenditur  et  aeger  nonraro,  nulla  aliaa 

&e  caussa,  quam  nimia  medici  diligentia,  ad  plu~ 
res  migrat. 

Ab  hoc  searlatinae  simplici  gradu  differt  scarlati- 
na  anginosa,  quae  dicitur,  ob  gravem,  quae  comi- 
tatur  anginam,   sive  faucium  inflammationem. 

Hanc  anno  1741.  Upsaliae  epidemiae  more  reg- 
nantem  vidit  descripsitque  Nic.  Rosen  ab  Rosen- 
stein  medicorum  Sueciae  decus.  Semper  ab  angi- 
na  ordiebatur  cum  corporis  imbecillitate  atque  sen- 
sus  aegritudine.  Haec  brevi  post  sequebantur  nau- 
sea,  vomitus,  horripilatio ,  cephalalgia,  somnolen- 
tia.  Ex  somno  evigilantes  inquietudo  ,  anxietas , 
dyspnoea  tenebat,  faucium  tumore  et  rubore  eito 
increscentibus.  Altero  tertiove  die  apparebant  ma- 
culae  rubrae ,  primum  in  facie  et  collo ,  deinde  in 
pectore,  abdomine,  lumbis,  cruribus  ,  initio  parvae, 
brevi  tantopere  auctae,  ut  facies  omnis  uno  rubore 
suffusa  videretur.  Similiter  in  reliquo  corpore , 
praesertim  in  brachiorum  ea ,  quae  flectitur  parte  j 
sed  pedetentim  eoque ,  quo  prodibant  ordine ,  fiebat , 
ut  cum  rubor  in  facie  evanesceret ,  artus  maxime 
ruberent  leviterque  tumerent  atque  rubor  digito 
pressus  dispareret  iterumque  rediret.  Difficulter 
deglutiebant  et  loquebantur  voce  nasali ,  verum  die 
quarto  exeunte  raucedo ,  tussis ,  magnaque  expec- 
toratio  muci,  aliis  alvus  liquida  morbum  multum 
levabant.  Alios  stillicidium  narium  alacriores  red 
debat,  die  5°.  vel  7°.  demum.  Cumque  rediisset  de- 
glutiendi  et  loquendi  facultas  et  oculorum .  splen- 

dor,  etiam  ardor  et  febris,  quae  prius  sub  vesperam 
et  post  meridiem  maxime  urgebat,  aliquantisper  de- 
creseebant,  neque  tamen  prorsus  evanuit  ante  diem 
septimum.  Tribus  aut  quatuor  primis  diebus  inter 
febricitandum  subdelirabant  pulsu  frequenti  nunc 
pleniore ,  nunc  parvo :  hique  grav.ius  aegrotabant.  Nec 
alvus  initio ,  nec  sudor,  nisi  nocte  sub  diemquintum. 
Urinasubinde  cum  tenesmo;  nec  tamen  itarubebat, 
atque  ex  ardore  credideris,  neque  unquam  cruenta 
fuit.  Narium  siccitas  sine  sternutatione  plurimae- 
que  de  faucibus  et  ardore  cutis  querelae.  A  die 
quinto  mane ,  iisque  diebus  qui  sequebantur ,  rubor 
in  facie ,  tum  in  reliquo  corpore  disparebat ,  ut  die 
8°.  matutino  tempore  nullus  jam  cerneretur.  Bie 
6°.  aut  7°.  prope  aures  in  collo,  in  manu  interna 
pedibusque  parvae  albaeque  vesiculae  miliares,  va- 
cuae  tamen ,  quae  latiores  factae  desquamationis 
cuticulae  initia  erant :  deinde  in  aliis  partibus ,  prae- 
sertim  in  manibus  pedibusque  ea  desquamatio  no- 
tabatur,  neque  ibi  furfurum,  sed  pannorum  instar 
abscedebat  cuticula.  Id  in  aliis  ocyus,  in  aliis  tar- 
dius,  interdum  per  tres  aut  quatuor  septimanas 
trahebat,  eoque  major  erat  epidermidis  abscessus, 
quo  major  efnorescentia  quoque  calidior  cutis  fue- 
rat :  cute  interim  sensilissima  ad  aeris  aut  frigidi 
aut  calidi  vel  le\?em  contactum.  Die  octavo  totus 
morbus  videbatur  superatus.  Nulla  querela ,  appe- 
titus  s^omnusque  rediens  convalescentiam  indica- 
ba&JU-    Tunc  autem  imprimis  cautos  esse  oportebat 

iisque  etiam,  qui  frigus  arcebant,  corpus  purga- 
bant ,  et  in  cibo  aut  potu  modum  servabant ,  tu- 
mebant  parotides  et  submaxillares  glandulae  in 
uno  primum,  deinde  in  altero  latere;  qui  tumores 
tamen  nec  multum  negotii  facessebant ,  nec  persta- 
bant.  Alii  vero  imprudentiores ,  neque  sibi  caven- 
tes,  a  die  18°:  ad  22ura  tristes  et  imbecilli  sensim 
vultum  et  corpus  sibi  tumere  ,  ut  in  hydrope ,  sen- 
tiebant,  accedente  febre,  anxietate,  dyspnoea  et 
urina  parva  saepeque  carnis  loturae  similis,  ut  plu- 
res  parvuli  ex  hac  imprudentia  diem  supremum 
obierint. 

Tertia  varietas  appellatur  maligna.  Hanc  in  qui- 
busdam  Galliae  locisanno  1751.  regnantem  observa- 
vit  Navierius.  Variolis  et  morbillis  successit  verno 
tempore  scarlatina  graviter  epidemica.  Per  febrem 
admodum  vehementem  se  manifestavit,  quae  animi 
deliquiis ,  lassitudinibus  spontaneis ,  capitis  fau- 
ciumque  doloribus  ac  difficili  deglutitione  comitata 
erat.  Secundo  die  et  saepe  post  24  vel  30  horas 
in  toto  corpore  maculae  rubrae ,  vivido  scarlatino 
colore ,  latae ,  manus  magnitudinem  saepe  exceden- 
tes,  figurae  irregularis  atque  ita  corporis  cutim  te- 
gentes,  ut  unica  tantum  macula  esse  videretur, 
adparuerunt.  Hae  maculae  erysipelatis  adinstar 
uno  ictu  unam  partem  linquentes  aliam  petebant. 
Galor  cutis  ingens ,  mordax ,  praesertim  in  adultis. 
Pulsus  parvus,  frequens,  et  respiratio  difficilis,  in- 
tercepta   et   singultuosa   in   plurimis  esse  videba- 

tur:  halitus  oris  adeo  calidus  et  urens,  ut  circum* 
stantes  inolestaret.  Haec  febris  etiam  interdum  cum 
manuum  et  brachiorum  inflatione  conjuncta  fuit 
integrasque  familias  invasit.  Quibusdam  tenellis 
hydrops  ingens ,  urina  brunea ,  parca ,  cruenta. 
Nonnullis  ventris  lneteorismus ,  lingua  sicca ,  plurir 
|)us  vero  humida. 

Iis  qui  evadebant,  epidermis  5?.  vel  69.  die  abs- 

cedebat.     Quibus   vero  non  illico  in  primo  morbi 

insultu  pp.em  ferebant ,    escharae  gangraenosae  in 

fundo  faucium  fiebant  paucique  servati  sunt.     Per- 

ibant  autem  die  4°.  vel  5°. ,  tanquam  inflammatioT 

ne  gangmenosa  pulmonum  suffocati,   alii  ex  gravi 

delirio  multam  saniem  per  os  et  nares  reddentes  et 

post  mortem  maculae  videbantur  violaceae  factae* 

Quemadmodum  haec  in  gangraenam  transire  potis- 

^imum  visa   est :    sic  altera  mahgnitatis    caussa  in 

hoc  exanthemate,  quam  anervis  repetunt,inarach- 

nitide   sive    cerebri  inflammatione  rectius  ponitur. 

Duplex  enim  scarlatinae  malignae  orjgo  est:  angina 

in  gangraenam   terminata   aut   sanguinis    dyscrasia 

universe ,    et   infiammatip  in   cerebfum  usque   aut 

ejus  membranas  porrecta ,  quae  si  vel  pectus  magis 

aut  abdomen  aut  cutis  celiulosam  tangat,  varii  hy- 

dropis  calidi ,  saepius  notati  fons  ent. 

In  maligna ,  quae  dicitur  ,  scarlatinae  varietate  , 
faucium  inflammatio  saeva,  calor  cutis  ingens,  mi- 
ra  puisuum  velocitas ,  cerebri  affectio  gravis  et 
post  labores  hosce  exantlatos  vei  pulmonum  intes- 

tmorumque  aegritudines ,  vel  dirus  potissimum  hyr 
drops.  Contagium,  unde  hoc  exanthema  nascitur, 
magis  mucosam  primae  officinae,  quam  morbillorum 
solet  petere.  Hinc  creberrime  huic  morbo  se  jun- 
git  angina  tonsillaris ,  quae  vel  inflammatoria  mere 
est ,  vel  in  gangraenescentiam  vergit.  Suscepto 
contagio  etiam  vomitus  oritur,  ab  affecto  plexu 
abdominaji,  provectiori  morbi  diarrhoea,  interduin 
nervi  coeliaci  paralytica  prostratione  tacti  indicium. 

Galor  cutis  tantus  est,  ut  ad  gradum  105  — 112. 
scal.  Fahr.  adscendisse  visa  sit,  neque  ullum  est 
febris  genus,  in  quo  major  notata  sit  pulsuum  ve- 
locitas,  quam  in  hoc  ipso. 

Caeterum,  quod  maxime  metuendum,  caputpetit 
ac  cerebrum  saepenumero  morbi  vis,  unde  deliria 
phrenitica,  aut  eomata,  sopores,  apoplexiae ,  con-r 
vulsiones  saevae.  Neque  postquam  ipsa  cutis  efflo? 
rescentia  sua  stadia  dimensa  fuerit,  tutus  est  ae- 
ger,  verum  interdum  in  alia  pulmonum  mala  dela-? 
bitur,  vel  quod  saepissime  evenit,  in  dirum  irici-? 
dit  hydropem,  haud  raro  funestum.  Hanc  tanti 
morbi  saevitiam  nulla  hucusque  arte  humana  vin-? 
ci  potuisse,  uno  ore  fatentur  medici ,  qui  in  ejus-? 
modi  gravi  malignaque  scarlatinae  epidemia  ter- 
tium  saepenumero  aegrum,  omnibus  incassum  ar- 
tis  auxiliis  in  usum  vocatis  ,  interemptum  dolue- 
runt.  Et  profecto,  si  mors  tam  cita  venit,  ut  vel 
■intra  viginti  quatuor  horas  aegrum  rapiat ,  vel 
inopiaato  rerum  conditio  mutetur,  ea  deerit  agen- 

di  opportunitas ,  qua  medico  opus  est  ad  morbi 
vim  frangendam.  Sed  vereor ,  ne  crebro  vel  in  ae- 
gro  minus  docili ,  vel  in  familiaribus  et  domesticis 
nimium  sedulis  ,  vel  in  medico  aut  imperito ,  aut 
imprudenti ,  aut  inconstanti  dubioque  magis ,  quam 
in  morbo  culpa  infelicium  curationum  ponenda  sit. 
Operae  profecto  pretium  est ,  ea  animo  legere , 
quae  hac  de  re  docte  et  mascule  disputat  Jo« 
Wekdt  vir  experientissimus ,  in  libro  de  morbis  in- 
fantum  pag.  245  sqq.  Ed.  III.  quae  Breslaviae  et 
Viennae  anno  1835  prodiit. 

Solam  veram  esse  scarlatinam  inflammatoriam  , 
nervosam  ad  fictas  rerum  species  pertinere,  quae 
mentes  medentium  terrent ,  quibusque  et  nervorum 
dolentium  atque  laborantium  phaenomena  et  ino- 
pinas  aegrotantium  mortes  aut  illustrare  aut  oc- 
cultare  solent.  Ignorare  videntur  isti,  sic  vir  can- 
didus,  male  curatam  inflammationem  facile  senso- 
rium  petere  sicque  vel  typhi  induere  formam ,  vel 
ictu  apoplectico  necare.  Quot  millia  scarlatinoso- 
rum  ex  ejusmodi  pseudo-neurosi  perierunt ,  qui 
non  periissent,  si  ipsa  inflammatio  fortiter  impug- 
nata  fuisset !  Vera  morbi  notio  ea  est ,  quae  in- 
flammationem  subesse  opinatur :  haec  naturae  ju- 
diciis  respondet  utque  haec  ipsa  perennabit.  Haec 
fida  medici  clinicidux  erit  et  ea  efliciet,  quae  mul- 
tis  medicis  incredibilia  videbuntur.  Phlogosis  ce- 
rebri  scilicet ,  tanquam  inflammationis  scarlatinosae 

deuteropathica  forma  nascitur  vitamque  opprimit , 
rem  stupente ,  nec  percipiente  medico. 

Alterum  genus  scarlatinae  nervosae  illud  est, 
quod  debetur  humorum  ex  febre  dyscrasiae,  unde 
ecchymoses,  petechiaeque  proveniunt,  minime  pro- 
priam  scarlatinae  formam ,  sed  colliquationem  hu- 
morum  denotantes. 

Nec  majori  jure  scarlatina  putrida  peculiaris  scar- 
latinae  species  appellabitur ,  quam  gangraena  spe- 
cies  inflammationis.  Scarlatina  gastrica  ex  sym- 
pathica  potius  cutis  intestinalis  affectione ,  quam 
ex  peculiari  gastrica  colluvie  generatur. 

Scarlatina  miliaris  nihil  aliud  est,  nisi  mutata 
ex  morbi  vehementia  exanthematis  forma ,  qua  sub- 
lata  cuticula,  ut  in  erysipelate,  bullularum  aut  ve- 
sicularum  aut  papularum  species  prodit.  Scarlati- 
nam  denique  sine  efflorescentia,  vel  decolorem  in 
iis  fieri  contendit ,  qui  quum  prius  morbum  supera- 
runt ,  iterum  contagio  suscepto  anginam  ac  febrem 
sine  notabili  cutis  valetudine  patiuntur. 

Habetis  viri  arte  et  doctrina  insignis  de  hoc 
morbo  sententiam  ,  quam  et  rei  naturae  et  obser- 
vationi  atque  experientiae  congruam  esse  ipse  ar- 
tis  me  docuit  usus  et  ex  qua  quaecunque  in  scar- 
latina  fiant,  commodam  mihi  interpretationem  ac- 
cipere  videntur.  Nam  sive  morbi  naturam  phlo- 
gisticam  illam  cogito,  sive  ingentem  illum  cutis 
calorem ,  ruborem  ,  cuticulae  desquamationem  et 
calidum ,    qui   sequitur ,    hydropem,   sive  curandi 

rationern  optimam  et  remediorum  calidorum  peri- 
cula  atque  incommoda ,  seu  denique  propriae  expe- 
rientiae  fructus,  quos  uberrimos  cepi  ex  sanguinis 
<3etractionibus  iisque ,  quae  inllammationibus  debelr 
landis  aptissima  reputantur  armis ,  hanc  Wendtii 
sententiam  amplecti  cogor,  missis  aliorum  virorum 
doctorum  placitis  et  hypothesibus  partim  pbscuris, 
partim  veritati  minus  consentaneis. 

Est  tamen  casus  in  quem  convenit  euratio  roboT- 
rans ,  morbi  spil.  in  gangraenescentiam  inclinantis  vi- 
r  jumque  labentium ,  quo  in  casu  vir  praeclarus  Aist. 
de  Haen  et  laudare  et  praebere  solepat  C.  Peruv, 
cui  favere  etiam  poterit  maxima  in  hac  nostra  re- 
gione  epidemia  intermittentiuni  eique  favens  con? 
stitutio  anni? 

Prius  autem,  quam  de  curatione  verba  fient,proT 
gnosis  explicanda  est.  Verum  huic  praeraittere  lir 
ceat  epidemiae  scarlatinosae  Historiam,  a  celebri 
inter  Rotprodamenses  quondam  medico  Lamberto 
Bickero  exaratam. 

A  fine  mensis  Augusti  aut  initio  mensis  Septem? 
bris  a.  1778.  usque  ad  mensem  Augustum  a.  1779. 
rpgnans  minus  saeviit  mense  Januario  et  Februa- 
rjo  sub  gelu  hybernp :  mense  autem  Decembri  maxi- 
mus  fuit  numerus  funerum :  redeunte  calore  in- 
crevit  ac  per  aestatem  etiam  faucium  inflammatio 
ej;  sanguis  inflammatorius  diathesin  phlogisticam 
perennantem  monstravit.  A  parvis  initiis  orta ,  maxi^ 
niam  stragem  e$idit  mense  Dscembri  cumque  men  - 

se  Majo  exsulare  videretur,  mensibus  Junio  et  Ju-1 
lio  magis  iterum  saeviit,  subinde  maligna  facta 
quodque  probe  notandum:  est  enim  animadversio 
ad  omnes  omnino  epidemias  pertinens  ;  una  cura 
maligna  maxime  morbi  specie  non  defuerunt  exem- 
pla  scarlatinae  mitissimae  benignissimaeque.  In  aliis 
morbus  magnus  quidem,  nec  tamen  malignus  fuit. 
Morbi  maligni  forma  quadruplex.  Prima  gravem 
cutis  cum  tumore  phlegmasiam,  ostendebat  gravissi- 
mamque  anginam ,  saevissimam,  atroeissimam,  gan- 
graenescentia  terminatam.  Altera  minus  graveni 
phlogosin,  sed  inacqualem  illam  et  citant  nonnul- 
lis  locis  eschararum  gangraenosarum  formationenT 
ipsiusque  mueosae  narium  et  pulmonum  aflectionemy 
non  tam  eelerem  exitum ,  subinde  ex  febre  hectieav 
Tertia  eadem  fauciummala,  sine  cutis  phlogosimon- 
strabat,  pariterque  quibusdam  fuit  exitio.  Quarta^ 
praeter  vehementem  febrem,  cutis  et  faucium  atro- 
cissimam  inflammationem ,  qualem  in  superioribus , 
manifesta  habebant  membranarum  cerebri  totiusque 
mucosae  et  nasalis  et  pulmonalis  et  intestinalis  tactafe 
indicia :  hique  ex  morte  pulmonum  tanquam  eS  peri- 
pneumonia  gravissima  misere  intra  biduum  aut  tri- 
duum ,  peribant.  Qui  evadebant ,  vel  ex  paroti- 
dibus  laborarunt  aut  graviter  aut  diu,  vel  ex  ma* 
nuum ,  crurum ,  pedum  ulcerationibus  male  habue- 
runt ,  vel  ex  ophthalmia ,  vel  ex  hydrope ,  vel  ex 
convulsionibus ,  vel  ex  pectoris  valetudine :  quae 
omnia  nea.ue  promptius,  neque  tutius  vel  tolli,  vel 
h 

mitigari  posse  contendit ,  quam  tempestivis  iisquer 
repetitis  venaesectionibus ,  quas  in  multis  a  se  non 
citius  aut  copiosius  potuisse  adhiberi ,  gravis  et  justa 
experientissimi  auctoris  querela  est. 

Nunc  ad  prognosin  explicandam  accedamus.  Quae 
fausta  est  mitioris  scarlatinae  praesensio,  ea  gra- 
yioris  morbi  dubia,  gravissimi  ominosa  est.  Au- 
getur  periculum  cum  calore  cutis ,  pulsuum  velo- 
citate,  inflammationis  gradu,  magnitudine,  exten- 
sione ;  faucium  imprimis  et  capitis  inflammati  gra- 
viterque  laesi  signis.  Si  summa  sit  virium  oppres- 
sio,  ingens  deglutiendi  et  spirandi  molestia ,  sopor, 
delirium ,  intra  unam  alteramve  diem  jugulare  po- 
test.  Ubi  fugax  exanthema  est,  ibi  inflammatio- 
nem  internam  timete.  Si  dissipata  jam  scarlatina 
aegri  febricitare  pergant  atque  inquieti  et  insom- 
nes  sint ,  signum  est  criseos  nondum  perfectae ,  auc- 
tore  gravissimo  Plencizio.  Si  post  superatam  scar- 
latinam  malignam  aegri  ab  omni  quamvis  febre  im- 
munes ,  tamen  non  appetant  et  langueant ,  leuco- 
phlegmasiae,  i.  e.  hydropis  futuri ,  eodem  auctore  , 
signum  est.  Iste  leucophiegmaticus  tumor ,  sic 
idem  alio  loco  de  eo,  quod  stadium  scarlatinae  se- 
cundum  nuncupat,  est  majoris  quandoque  momen- 
ti,  quam  scarlatina  ipsa.  Adeoque  praeprimis  sol- 
liciti  esse  debemus ,  ut  tales  aegri ,  quamvis  supe- 
rata  jam  scarlatiha  in  vado  esse  videantur,  in  de- 
bita  transpiratione  maneant ;  quae  consilia  de  vi- 
tando  aere  libero,  aut  de  aegris  inlecto  detinendis 

multis  inexpertis  paradoxa  videbuntur ,  intferim  suf- 
ficiat  dicere ,    quod  experientia  edoetUs  haec  scri- 
bam ,  haec  sentiam."   Hactenus  Pjlencizius,  qui  spon- 
te  ad  eum  locum  ,  qui  est  de  therapeia ,  jnos  tra- 
duxit.     Haec  qualis  tandem  esse  debeat,  non  opus 
est ,  multis  verbis  patefacere.     Morbus  ,  ut  inrlam- 
matorius  est,  sic  antiphlogistica  medicina   optime 
curabitur,    accommodate   tamen  ad  eum   gradum  , 
quem  tenet.      Benigna  scarlatina  praeter  quietem 
et   abstinentiam  ab   aere  externa  frigido  ,    ab  ali- 
mento,  a  calidioribus:  quibusvis,  nulla  eget  medi* 
cina.    Gravior,  aut  maligna  debilitante  antiphlogis- 
tica ,    eoque  magis ,   quo   malignior  morbus.     Aut 
qua  alia  methodo  cutis  irritatio  moderari ,  faucium 
tumor  minui,   caput,   pulmones,   intestina   ab  in- 
flammationis   impetu  liberari  morbique   phlogistici 
in  mucosas ,    serosas,    cellulosam   saevientis    furor 
cohiberi,    gangraena  ex  ejus  vehementia  imminens 
averti  poterit?    Et  quemadmodum  calidioris  medi- 
cinae  fautores  scarlatinosorum  funera  multa  dolen- 
tes   audimus    morbique    accusantes    malignitatemv 
sic   feliciores   suas  fortunas    tempestivis    largisque 
sanguinis  detractionibus  audimus  cum  grato  animii 
sensu  tribuentes.     Nam  credite  mihi,  ista  maligni- 
tas  nihil  aliud  est,  nisi  larva  morbi  graviter  .inflam-^ 
matorii  vel  prava  medicina   diaetaque  exacerbati, 
vel  cerebrum  organaque  vitalia  invadentis. 

Ex  pluribus  observationibus ,  quibus  bujus  metho- 
di   utilitatem   ostendit   Marcus  Antonius  Plenciz, 

unam  alteramve  citabo.  Buo  nobilissimae  gentis 
juvenes  in  Academia  Sabaudica  tunc  commorantes 
corripiebantur  scarlatina  maligna.  In  utroque  exari- 
themata  fere  una  eiim  morbo  in  eonspectum  ve5- 
nerant;  in  utroque  pariter  ingens  inflammatio  fau- 
Ces  occupabat.  Iri  uno  seu  secundo  genito  prop- 
ter  metum  retropulsus  riulla  venaesectio  admitte- 
batur.  Uride  etiam  faetum  fuit,  ut  intra  triduum 
suffocaretur  aeger.  Alteri  vero,  nimirum  primo- 
genito  debita  sanguinis  missio  tnstituta  erat;  qui 
tpiamvis  dein  totius  fere  corporis  desquamatio* 
nem  et  decorticationem  expertus ,  tumoremque  hy* 
dropicum  in  longum  tempus  perpessus  fuerit:  ni- 
hilominus  tamen  ( favente  Numine)  omnem  hujus 
trueulenti  morbi  saevitiem  elusit,  superavit,  evi-* 
cit.  En  alteram  observationem :  est  aegroti  viii, 
qui  neglectae  V.  S.  poenas  luit.  »  Juvenis  17  cir-> 
citer  annos  natus  laborabat  scarlatina  maligna  cun* 
mflammatione  faucium  aliisque  solitisque  sympto- 
matibus,  quibus  stillicidium  narium  se  adjungebab 
Gmnia  remedia  quae  legitimis  indicationibus  satis- 
facere  possent,  in  usum  vocata  sunt,  exeepta  so- 
la  sanguinis  missione,  quae  quamtis  ordinata  fuis- 
set ,  tamen  instituta  non  fuit.  Morbus  interea  cum 
faucium  inflammatione  augebatur ;  his  accesserant 
deliria ,  convulsiones  et  tandem  quarta  ab  eruptio- 
tione  die,  mors.  Vix  denatoaegro  et  toto  adhuc- 
calente  cadaveie,  ingens  copia  sanguinis  ex  ore  et 
praecipue  e  naribus  effluxit. "     Quid  juvet  etiam- 

m  casu  fere  desperato  aegrotus  ix.  vos  doceat. 

Adolescens  syntaxeos  studiosus  tredecira  circiter 
annos  natus  m.  Novembri  anni  1750.  afficiebatur 
scarlatina  maligna  hoc  modo.  Prima  statim  die 
de  summo  languore ,  debilitate ,  nausea ,  et  nisu 
ad  vomitum  conquerebatur ;  secunda  die  in  con- 
spectum  jam  venerant  exanthemata  scarlatina  in 
facie,  aderant  praeterea  respiratio  et  deglutitio  la- 
boriosa  sitisque  intensa  et  reliqua,  quae  prima  die, 
Ego  advocatus  inveni  pulsum  celerem,  debilem  et 
vix  perceptibilem,  qui  quamvis  adesset  summa  fau* 
cium  inflammatio  et  reliqua  quae  V.  S.  indicarent, 
me  a  sanguinis  missione  deterrebat  et  arcebat.  Dum 
vero  post  meridiem  aegrum  delirantem  suffocan- 
dumque  invenirem  ,  judicavi ,  non  obstante  prae- 
dicta  pulsuum  debilitate,  unicum  superesse  reme- 
dium  spemque  e  sanguinis  missione ;  qua  dein  in 
pede  instituta,  pulsus  fiebant  successive  sensibilio- 
res  et  fortiores;  respiratio  et  deglutitio  evadebat 
facilior;  et  adhibitis  aliis  remediis  aegrotus  breve 
intra  tempus  sanitati  restituebatur. 

Contra  quam  noceat  contraria  medicina  aegro- 
tus  x  testatur.  Adolescens  14  circ.  annos  natus 
a.  1758.  corripiebatur  scarlatina  maligna.  Primis 
morbi  diebus  utebatur  emulsis  et  tinctura  ( aquo- 
sa )  flor.  rhaeados  pro  potu  ordinario  aliisque  an- . 
tiphlogisticis  et  adpositis  remediis.  Verum  per- 
stantibus  exanthematibus  propter  metum  retropul- 
sus  nulla  Y.  S.  admittebatur.     Die  autem  ab  erup- 

tione  33.  ad  domandam  acrimoniam  septicam  ma- 
lignam,  adhibebatur  Cort.  Peruvian.  tanquam  spe- 
eifieum  antisepticum.  Ast  de  die  in  diem  auge- 
fcatur  morbus ,  febris,  difficultas  in  respiratione  et 
deglutitione ;  tandem  accesserant  ferocia  deliria , 
convulsiones  et  mors. 

Itaque  profuit  in  casibus  memoratis  venaesectio : 
nocuit  si  omissa  fuerit ,  aut  datus  Cort.  Peruvianus. 
At  tenellis  venaesectione  sanguinem  detrahere  ve- 
tant  vires  ?  Negant  peritiores  cum  alii ,  tum  Wend- 
tius.  Et  profecto  nisi  vetent  vasorum  adipe  re- 
conditorum  teneritudo  atque  profundior  situs,  to- 
picae  per  hirudines  depletioni  longe  antecellit  de- 
pletio  universalis  ,  neque  duas  aut  tres  hirudines , 
ut  fit ,  eam  possent  compensare.  Hae  autem  quan- 
do  topicae  congestiones  aut  angina  urgeant ,  febre 
mitiori ,  ad  caput ,  collum  ,  pectus  ,  abdomen  ,  in 
vicinia  loci  aegri  admovendae  sunt.  AfFusiones ,  si- 
ve  lotiones  frigidae,  psychrolusia  a  medicis  Anglis 
celebrata  soli  malignae  et  quidem  nervosae  quae  di- 
citur  formae ,  cute  arida  ardente  ,  caloris  incremento 
ad  thermometrum  etiam  manifesto  ,  pulsuque  ve- 
lOcissimo,  inprimis  initio  morbi  apposita  est.  Suos 
ipse  filios  hac  methodo  servavit  ejus  auctor  expe- 
rientissimus  J.  Cukrie  ejusque  salubritatem  etiam 
insigni  exemplo  illustravit  ,  ipsius  in  Germania 
laudator  Doctiss.  Brandes  ,  quod  memorasse  non 
unam  ob  caussam  utile  videtur. 

Anno    1807.   in  urbe  Kiel  ,    regnabat   epidemia 


DE     SCARLATINA.  323 

scarlatinae  ut  plurimum  benignae.  Simul  tamen 
plures  partus  praematuri  eveniebant,  quos  seque- 
batur  febris  puerperalis ,  sine  humorum  effusionibus 
in  abdomine  conspicuis.  Suspicabar,  ita  Brande- 
sius  ,  epidemiam  scarlatinae  propter  ita  evenire , 
nec  tamen  rem  habebam  experientia  exploratam. 
Exploratam  habui  ,  ex  quo  matrona  juvenis  primi- 
para  septimo  mense  partum  edidit ,  postquam  plu- 
res  ejus  cognati  scarlatinam  perpessi  erant,  ipse- 
que  frater  ex  leucophlegmasia  metastatica  obierat. 
Jam  quarto  morbi  die  symptomata  nullam  salutis 
spem  admittere  videbantur.  Pulsus  minimi ,  cre- 
berrimi  nec  numerandi,  delirium  summum,  quod 
omnem  mulieri  honestissimae  pudorem  ademerat, 
artus  per  vices  calentes  rursusque  frigentes ,  sup» 
pressa  lochia.  Ita  nocte  diei  quartae  ,  qua  ae- 
grotanti  maximo  apud  omnes  in  honore  habitae 
cum  aderam,  mortem  praevidebam  brevi  affutu^ 
ram.  In  dubia  atque  ancipiti  hac  rerum  conditio- 
ne  aliorum  judicia  non  curans ,  anceps  adhibendum 
esse  remedium  arbitror ,  eodemque  temporis  articu- 
lo,  quo  corpori  affunditur  aqua  gelida  evanuit  de- 
lirium,  nec  rediit:  pulsus  factus  est  naturalis,  ita 
ut  medicus  obstetricator  mane  proximo  manum  car- 
po  admovens  stuperet  prorsus  ad  tantam  tamque 
citam  pulsuum  mutationem.  Cutis  prius  pallida 
paeneque  emortua  rubore  scarlatino  suffusa  est  at- 
que  intra  octiduum  aegra  absque  ullo  incommodo 
prorsus  convaluit. 

31  * 

Est  haec  curatio  plures  ob  caussas  notabilis :  si- 
quidem  facta  est  nondum  exstante  eruptione,  in 
femina  puerpera ,  artubus  nunc  frigidis  ,  nunc  cali- 
dis.  Hic  manifesto  ab  irritatione  cutis  tam  gravi 
tamque  repentina  et  morbi  corpore  suscepti  per- 
fecta  eruptio  et  aegri  salus  repetenda  erat. 

Saepenumero  vel  frigidae ,  vel  tepidae  corporis 
ablutiones,  spongia  factae  cutis  ardorem  pulsuum- 
que  velocitatem  minuerunt ,  nec  tam  ancipiti  re- 
medio  opus  erit :  atque  audiendus  est  Hildebrand- 
tius  maximam  in  eo  administrando  circumspectio- 
nem  omnibus  medicis  et  praesertim  junioribus  com- 
mendans  et  legendus  etiam  praeclarus  de  morbis 
infantum  auctor  Adolphus  Henke.  Ubi  in  mor- 
bo  inflammatorio  cum  phlogosi  magnus  erethis- 
mus  nervorum  copulatur ,  praesertim  convenire 
videtur:  nec  tamen  sine  praemissa  tempestiva  san- 
guinis  depletione ,  quam  in  scarlatina  nervosa  ex 
cerebri ,  ut  solet ,  phlogosi  oriunda ,  semper  fieri 
jubent  peritissimi  medici  Heimius  ,  Hildebrandtius  , 
Wendtius.  Pertimescunt,  inquii,  Hildebrandtius  ,  in 
scarlatina  nervosa  nonnulli  practici  sanguinis  mis- 
siones,  Heimio  tamen,  Marco  et  propriis  experien- 
tiis  fidem  habentes  summam  illis  adscribimus  prae- 
stantiam.  Excipiantur  illi  casus,  rariores  maxime, 
in  quibus  vera  nec  ficta  est  virium  imbecillitas 
atque  exhaustio.  Etiam  capiti  fomenta  frigida  im- 
ponenda  sunt,  ut  nimius  humorum  impetus  a  ce- 
rebro  repellatur,  etiamsi  opinio  vulgi  a  tali  reme- 

dio  abhorreat.  Medicos  autem  juniores  decet  se- 
niorem  virum  probum  in  consilium  vocare  ,  ante- 
quam  tali  remedio  utantur ,  ne  temeritas  medici 
occidisse,  quem  morbus  occidit  videatur. 

Reliqua  curationis   pars    pariter   sit   refrigerans 
oportet.     Quapropter   potus  sit  acidulus,  ex   aqua 
hordei  cum  succo  citri  et  saccharo  et  medicamenta 
diluentia  leniterque  eccoprotica  et  leniora  pariter 
enemata,  si  alvus  minus  respondeat.     Neque  ab  iis 
deterreat  linguae  rubor  scarlatinus  huic  morbo  pe- 
culiaris.     Ex  salibus  neutris  lenissima  tantum  :  tar- 
tras  potassae ,  acetas  potassae,  citras  potassae  com- 
mendabilia ,  minus  vero  nitrosa.  Sique  potenter  re- 
vellendum  a  capite,  mercurius  dulcis  et  quidem  ad 
dosin  gr.  1 — 11 ,  omni  bihorio  cum  saccharo,  forma 
pulverum,  nec  ultra  biduum,  quo  vicaria  concitetur 
alvi  excretio  et  lymphae   plasticae  exsudatio  prae- 
pediatur.     Etiamsi  in  scarlatina  benigna  quae  su- 
dorem  versus  cutem  pellunt  remedia  mitiora,  mi- 
nus  nocebunt ,  in  vera  gravique  cutis  inflammatione 
diaphoretica  dare  ,   est  orgasmum  cutaneum  auge- 
re,    est   secretionem  exspectare  a  parte  ad  seere- 
tionem  inepta ,  est  morbum  manifesto  exacerbare, 
est   acuere    quem   obtundere    debueras   stimulum. 
Immo  in  summo  morbi  gradu  praestat  aqua  frigi- 
da  sitim  atque  ardorem  internum  extinguere ,  quam 
vel  levissimorum    diaphoreticorum  stimulo  corpus 
incitare.  * 

Emetica  in  sola  gastrica  complicatione  indicari, 

raro  proficua  saepius  nociva,  arctis  limitibus  cir- 
cumscribenda ,  praesertim  propter  impetum  in  ca- 
put ,  quem  augent ,  in  scarlatina  maligna  aut  graviori 
proscribenda  prorsus ,  cautioribus  medicis  videntur. 
Atque  quum  derivandum  sit ,  aut  revellendum ,  ru- 
befacientia  ut  plurimum  vesicantibus  anteponenda 
sunt.  Interim  regimen  temperatum  sit.  Arceatur 
aura  frigida,  lecti  leni  tepore  sustentetur  in  cute 
efflorescentia ,  neque  ea  existente  e  lecto  surgant , 
nec  tamen  calore  nimis,  aut  stragulorum  onere  ae- 
grotantes  opprimantur  atque  ad  vigentem  phlogo- 
sin  accommodetur  aeris  ambientis  temperies :  prae- 
cipue  desquamationis  tempore  a  refrigerio  cavea- 
tur.  Quibus  multi  abutuntur  cardiaca ,  stimu- 
lantia,  roborantia  medicamenta  tunc  solummo- 
do  cum  quadam  spe  successus  in  usum  vocari  po- 
terunt,  quum  perspicua  fuerint  status  putridi  pu- 
tridaeque  febris  symptomata ,  qualia  sunt  sanguinis 
profluvia  passiva  ,  ecchymoses  ,  petechiae  ,  angina 
gangraenosa  similiaque,  quibus  opponenda  acida 
mineralia,  camphora,  serpentaria,  cort.  Peruvia- 
nus,  de  quibus  cum  symptomatibus ,  tum  remediif» 
deinceps  aptior  dicendi  locus  erit. 

Antonius  de  Haen,  eruditissimus  medicus  cor- 
ticem  Peruvianum  etiam-  in  scarlatina  non  putrida 
adhibuit,  sanguinem  corio  pleuriticO  tegente.  Sed 
si  attento  animo  descriptas  ab  ipso  historias.  per- 
legatis ,  mecum  dubitabitis  convalescentiam  huic 
remedio  potius,  quam  venaesectionibus  tribuere,  si- 

mulfactis,  quae  largiores  et  crebriores  forsitan  ma- 
jorem  et  promptiorem  attulissent  salutem.  Sed 
mentem  obnubilaverat  gangraenae  et  malignitatis 
et  sepseos  praeconcepta  affinitas. 

Hydrops,  qui  morbum  huncce  sequitur,  duplex 
est,  sive  calidus,  qui  dicitur,  i.  e.  inflammatorius  , 
seu  frigidus ,  i.  e.  adynamicus ,  atonicus. 

Prior ,  calidus ,  raro  solam  cellulosam  subcuta- 
neani  tenet ,  ut  plurimum  corporis  cava  majora 
membranis  serosis  investita :  capitis ,  unde  hydroce- 
phalus  internus ,  pectoris  unde  hydrothorax ,  abdo- 
minis  ,  unde  hydrops  ascites.  Haec  recte  multis 
altera  scarlatinae  periodus  dicta  est.  Nam  nihil 
aliud  est,  nisi  morbi  inflammatorii  a  cute  ad  se- 
rosas  progressio :  neque  aliam  quoque  curationem 
postulat ,  quam  ipsius  scarlatinae ,  antiphlogisti- 
cam.  TUnc  neglecta  forsitan ,  aut  parcior  justo 
sanguinis  evacuatio  tardiori  satisque  larga  com- 
pensabitur  :  quae  eo  utilior  magisque  necessaria , 
quo  robustus  magis  corporis  habitus  et  perspicua 
magis  diathesis  phlogistica.  Regimen  praeterea  an- 
tiphlogisticum  sit  et  antiphlogistica  medicina:  diure- 
tica  e  nitro ,  cremore  tartari  ,*  tartaro  boraxato  ac 
praesertim  pulvere  herbae  digitalis  purpureae ,  cum 
mercurio  dulci.  Hujus  methodi  salubritas  ipsa 
sanationis  spontaneae  declaratur  exemplo  illus- 
tri,  quod  observavit  mihique  scripto  mandatum 
misit  eximius  inter  Roterodamenses  medicus  Loncq. 
Puer   decennis   post    scarlatinam   horrenda  leuco- 

phlegmasia  tumens  ,  Kal.  Jul.  a.  1835 ,  hora  a  me-» 
ridie  circiter  prima,  subito  narium  haemorrhagia 
corripitur  tam  gravi,  ut  mater,  quae  hucusque 
naturae  relinquere  filium,  quam  medico  confidere 
maluerat  ( nec  sine  caussa :  multi  namque  tunc 
temporis  suh  medicorum  cura  moriebantur  )  ilico 
meum  imploret  auxilium.  Equidem  statim  ad  do« 
mum  aegroti  me  confero,  quam  intrans  ecce!  pue- 
rum  video  summe  anxium,  cui  sanguis  pleno  rivo 
ex  utraque  nare  defluit.  Jam  frigidam  mater  car-. 
po  infundit,  jam  clavem  nuchae  admovet  vicina » 
jam  varia  suadet  oificiosa  intrantium  cohors,  soli* 
ta  vulgi  ad  epistaxin  sistendam  auxilia.  Quorum 
cum  paucos  ante  dies  funestum  vidissem  effectum 
in  infante  ,  cui  in  febre  ardente  statim  post  sup- 
pressam  narium  haemorrhagiam  lethalis  accesserat 
haemoptoe ,  quumpulsus  et  plenus  et  frequens  sit, 
aeger  autem  anxietatis  levamen  percipiat ,  ab  om-* 
ni  fluxum  cohibendi  tentamine  abstinendum  esse ,  ju-» 
beo.  Post  horae  quadrantem ,  sensim  imminuto 
fluxu  ,  non  nisi  stillat  e  naribus  sanguis ,  quo  qui^ 
dem  stillicidio  cessante  abeo  ,  nil  nisi  quietem 
commendans.  Hora  vespertina  octava  reversus 
puerum  iDvenio  multo  melius  sese  habentem ,  vo-» 
lumine  autem  tantopere  imminutum ,  ut  eundem 
esse ,  quem  meridie  videram  ,  nisi  omnes  affirmas- 
sent  adstantes ,  vix  credidissem.  Ipse  mihi  puer 
narrat ,  et  quarta  et  sexta  hora  rediisse  haemor- 
rhagiam,   prima   adhuc   multo  graviprem.     Pulsus 

quanquam  minus  plenus  minusque  frequens ,  nec 
tamen  parvus ,  nec  rarus  est.  Sequenti  nocte  ulti- 
mum  rediit  fluxus  ,  qui  hydropem  prorsus  fugavit. 
Atque  sic  quidem  sex  ad  minimum  sanguinis  Ui 
bris  intra  nychthemerum  eductis,  morbum  sana- 
vit  natura.  Quod  eo  magis  miratus  sum ,  cum  re- 
licta  debilitas  nequaquam  inanitioni  responderet 
viresque  intra  paucos  dies  per  ^nutrientia  blanda; 
recuperaverit  noster. 

Itaque  hic  hydrops  apparatu  antiphlogistico  de- 
bellandus  est,  quod  primos  animadvertisse  medicos 
Florentinos  Burserius  auctor  est.  Cum  Florentiae, 
inquit,  circa  ann.  1717.  quamplurimi  purpura  scar- 
latina  epidemica  implicarentur  et  omnes  14°.  circ. 
die  simplici  Sydenhamiana  methodo  feliciter  sana- 
rentur  j  observatum  est  convalescentium  aliquos 
circa  21.  diem  coepisse  queri  de  aliqua  respiratio- 
nis  gravitate ,  modica  tussi  atque  aliquo  oculorum 
faciei  et  externarum  gutturis  partium  oedemate, 
quibus  phaenomenis  succedebat  febris  iisque  in-. 
gravescentibus ,  praesertim  oedemate  ,  quod  uni- 
versale  fiebat ,  cum  levi  thoracis  dolore ,  abdominis 
tensione  et  aliquando  torminibus  et  omnimoda  uri- 
narum  suppressione  ad  interitum  festinabant,  diu- 
reticis  tractati.  Medici  tunc  solertiores  mortuo- 
rum  cadavera  secuerunt  inveneruntque  pulmones , 
pleuram ,  intercostales  miisculos ,  diaphragma  ,  re- 
nes  et  intestina  plus  minusque  inflammatione  cor- 
repta.     Quamobrem  in  eam  venerunt  sententiam , 

ut  peripneumoniam ,  quam  metastasis  materiae  mor- 
tificae  non  ex  toto  evacuatae  induxerat ,  pro  pri- 
mario  morbo  habendam  crederent ;  tumorem  vero 
leucophlegmaticuni  pro  ejus  symptomate  sive  ef- 
fectu  secundario.  —  Quapropter  in  aliis .,  qui  in  hu- 
jusmodi  morbum  inciderunt,  sanguis  mitti  coeptus 
est  ex  brachio  et  si  opus  erat  etiam  iterato  et  sic 
omnes  sanabantur,  felici  eventu  consilii  bonitatem 
comprobante  :  idque  postea,  eodem  auctore,  ad  alios 
etiam  hydropes  ex  hoc  morbo  supervenientes  et 
febrim  comitem  habentes  et  reliquas  notas  calidi 
oedematis  prae  se  ferentes  traductum  est :  hincque 
jam  apud  omnes  Etruriae  medicos  invaluit,  ut  non 
alia  hunc  afFectum  alias  lethiferum  methodo  op- 
pugnent,  quam  antiphlogistica ,  sanguinis  videlicet 
missione ,  nitro ,  temperantibus  et  subacidis  medi- 
camentis. 

Hydrops  frigidus  magis  tonica  requirit  cum  diu- 
reticis  copulata  remedia.  Laudant  alii  cathartica, 
diaphoretica,mercurium  dulcem,  praeparata  de  au- 
ro ,  balsamica  aetherea.  Reilius  praecipue  cathar- 
tica  atque  amara  cum  alcalinis  juncta  sibi  profuis- 
se  testatur.  Frankius  frictiones ,  decoct.  chinae 
cum  oxym.  scillit.  interdum  excitantia,  praemissis 
diureticis ,  aut  catharticis  , .  ad  aquas  educendas. 
Nulla  hic  rationalis  therapeia,  nisi  intellecta  hy- 
dropis  pathogenesi  et  conditione  morbosa,  ex  qua 
manaverit  hydrops:  de  quibus  postea,  ubi  de  hy- 
drope  verba  fient. 


DE     SGARLATINA.  /  331 

Ad  morbum,  cujus  tot  tantaque  notaverunt  dis- 
crimina  medici,  remedium  quod  antevertere  eum 
posset  i.  e.  prophylacticum  quaesiverunt.  Hunc  in 
finem  ab  aliis  alia  excogitata  sunt  et  proposita :  dia- 
phoretica ,  vomitoria ,  mercurius  dulcis ,  sulph.  au- 
rat.  antimon.  belladonna,  quorum  nullum  hucus- 
que  spem  implevit.  Haec  autem,  Hahnemannq 
inventore,  solita  huic  parsimonia  propinata  ,  psy- 
chica  forsitan  magis,  quam  physica  actione  meti- 
culosis  compluribus  auxilio  fuit.  Interim  exstat 
apud  Rayerum  observatio ,  quae  vim  Belladonnae 
homoiopathicam  mirifice  firmare  videtur. 

Vir  46  annos  natus  postquam  circa  sextam ,  aut 
septimam  matutinam  sumpserat  Belladonnae  gra- 
na  44,  post  horam  affectus  est  cephalalgia  supra 
orbitam  gravissima  una  cum  ingenti  rubore  ocu- 
lorum  et  faciei,  sensim  sensimque  corpus  univer- 
sum  invadente  ,  ita  ut  brevi  tota  cutis  aequabili 
rubore  tingeretur  simillimo  ei ,  qualis  in  scarlatina 
cernitur.;  ad  haec  aegri  fauces  rubebant  et  arde- 
bant  calore,  qui  ad  omnem  canalem  cibarium  pro- 
pagari  videbatur,  quodque  notari  meretur  viae ,  quap 
vocantur  urinariae  ac  praesertim  collum  vesicae 
sedes  erant  irritationis  perquam  dolorosae.  Aeger 
in  ipso  delirio  loquaci  indesinenter  matulam  sibi 
porrigi  postulans  nonnisi  moleste  aliquot  guttu- 
las  emittebat  urinae  perquam  rubrae  ac  cruentae. 
Larga  venaesectio ,  potus   et  clysteres  emollientes , 

atque  admotae  hirudines  haec  symptomata  sustule»; 
runt. 

Quandoquidem  ergo  virtus  prophylactica  fiella» 
donnae  adhucdum  duhia  atque  incerta  esjfe,  illius 
indagationem  medicis  artem  facturis  commendamus. 


BULLAE.  PEMPHIGUS.  RUPIA. 

In  Bulla  major  pars  cuticulae  a  corio  separata 
est ,  interposito  humore  limpido  aqueo.  Hujus  ge* 
neris  duae  Ratero  auctore  distinguuntur  species: 
Pemphigus  et  Rupia. 

In  Pemphigo  hullae  sunt  majores,  flavescentes , 
sero  limpido  plenae,  quae  mutantur  in  crustas  te- 
nuiores,  lamellosas  et  leves  excoriationes.  Aliu3 
acutus  est,  alius  tardus. 

De  Pemphigo  acuto,  febrili,  qui  a  maculis  ru- 
hris,  instar  erythematis  incipit  inque  bullas ,  cir- 
culo  rubro  roseo  circumscriptas  transit,  dubitant 
Cullenus  ,  Willanus  ,  Batemannus  :  descripserunt 
tamen  antiquiores,  Burserius  etiam  et  nuper  Gili- 
eertus,  Biettus,  Bayerus.  Nonnulli  epidemicum 
fuisse  perhibent ,  contagiosum ,  malignum,  nunc 
antiphlogistica ,  nunc  alexipharmaca  methodo  cu- 
randum.  Acuti  tamen  exempla  perquam  rara  sunt 
et  conjuncta  cum  inflammationibus  sive  oris  et 
faucium ,   sive  intestincrum ,   sive  mucosae  sjste- 

matis  uropoietici  et  genitalis.  Talem  casum  com- 
memorant  Bietti  discipuli  Cazenave  et  Schedel, 
quem  non  tantum  signa  comitabantur  irritati  ven- 
triculi  et  intestinorum ,  verum  etiam  ophthamiiae , 
catarrhi  pulmonum  et  inllammationis  urethrae  acu- 
tissimae ,  quae  sjmptomata  cum  ipsa  eruptione  men- 
sis  spatio  disparuerunt. 

Nec  vel  ipse  Cullenus  ,  quod  nuper  scribit  Ros- 
tan,  prorsus  negavit  Pemphigum  febrilem.  »  Pau- 
lo  postquam  haec  impressa  sunt,  inquit  ,  collega 
noster  eximius  Franciscus  Home  mihi  hominem  le- 
viter  febricitantem  ostendit ,  cui  primum  in  bra- 
chiis  et  successive  demum  in  toto  corpore ,  vesi- 
culae  magnitudinis  avellanae  obortae  sunt  et  post 
duos  tresve  dies  effuso  humoris  serosi  pauxillo  col- 
lapsae  sunt  Haec  febris  autem  nullam  indolem 
vel  typum  peculiarem  monstrabat  et  cito  disparuit 
nequaquam  contagiosa."  Non  contagiosam  esse  pro- 
barunt  experimenta  hac  de  re  capta  ac  relata  a 
celeberrimo  epidemiarum  historico  Ozanam  T.  IV. 
pag.  144  sq.  Verum  hanc  acutam  morbi  speciem , 
ut  nunquam  vidimus ,  ita  leviter  tantum  eam  per- 
strinximus ,  ad  alteram  chronicam  speciem  trans- 
euntes.  Minus  haec  rara  est ,  quam  altera ,  nec 
frequens  tamen  admodum.  Willano  adpellatur 
pompholyx  diatinus ,  Aliberto  dartre  phlyctenoide 
confluente  Pl.  XXIII.  pluribus  delineationibus  il- 
lustravit  Rayer  Tab.  III.  fig.  1  —  7.  Ab  acuto 
differt  tardo  eruptionis  decursu,  qui  plurium  men- 

sium  est ,  -eruptione  successiva  ,  febris  absentia  t 
saltem  iriitio.  Universe  senioribus  magis  quam  ju- 
nioribus  (quamvis  congenitus  quoque  et  infantilis 
sit  animadversus )  molestus ,  autumno  et  hyeme 
visus  est,  tum  ex  dentitione,  victu  pravo  ,  malo 
animi  habitu ,  catameniorem  turbis  nasci ,  aut  ex 
cachexia  provenire  ,  interdum  vero  nullam  habere 
eaussam  manifestam  animadvertitur  saepiusque  re- 
eurrere  et  maxime  pertinax  esse  :  aliorum  obser- 
vatorum,  Schedelii  et  Cazenavii  testimonio.  Viris 
et  quidem  senibus  magis  peculiare  exque  corpore, 
sivevictu,  seu  habitatione ,  seu  rheumatica  aut  gas- 
t-rica  affectione  labefactato  principium  repetit.  In 
mortuorum  corporibus  hepar  inprimis  vitiatum  (foie 
gras)  notarunt  eo  genere  metamorphoseos ,  quae 
appellatur  lardacea. 

Ex  Reilii  et  Haasii  conjectura  cum  vitiis  syste- 
matis  uropoietici  aut  vitiata  urinae  secretione  co- 
haeret:  hic  ex  acido  phosphorico  natum  vidit  in- 
que  calculosis  et  arthriticis  praecipue  existere  mo- 
net  ideoque  ab  hoc  acido  in  corpore  abundante 
ejus  originem  repetit  atque  alcalina ,  sulphureta 
similiaque  in  primis  commendat. 

Interdum  cum  aliis  vitiis  cutaneis  complicatur , 
interdum  cum  externis  mucosae  inHammationibus : 
interdum  salutaris  haemoptysin,  internas  phlogoses 
sustulisse  fertur :  nec  raro  etiam  perniciosus  in  hy- 
dropes  transiisse.  Pemphigum  criticum  etiam  obser^ 
vavit  Fraukius  Epit.  III.  pag.  205  sqq. 

Curatio  in  morbo  levi  diaetetica  ,  refrigerans  , 
acidula ,  acutiori  antiphlogistica ,  diuturniori  tonica 
per  acida  minexalia,  cort.  Peruv. ,  martialia.  Hisce 
tamen  caute  utendiim  est,  siquidem  vix  integra 
esse  solet  mucosa  intestinalis :  quapropter  diaeta 
lactea  non  inutiliter  commendata  legitur.  Initio 
balnea  tepida:  deinceps  balnea  alcalina  nonnulli 
laudarunt ,  praeterea  cuticulam  non  auferendam  si- 
que  dolores  et  vigiliae  aegrotantes  fatigent,  aut  al- 
vi  fluxus  urgeat,  emollientibus  atque  opiatis  dolo- 
res  sopire,  somnum  arcessere,  diarrlioeam  cohibe- 
re,  auctores  medici  praecipiunt. 

Plures  observationes  Pemphigi  retulit  in  libro 
suo  de  morbis  cutaneis  P.  Rayer  I.  pag.  280  sqq. 

Rupiam  distinguunt  bullae  minores ,  solitariae , 
planiores,  plenae  humoris  serosi,  turbidi,  purulen- 
ti ,  cruenti ,  quas  excipiunt  crustae  nigrae  ,  cras- 
sae ,  exstantes ,  sub  quibus  latent  ulcera ,  aut  ma- 
gis,  aut  minus  profunda.  Riipiae  plures  varietates 
numerantur:  simplex ,  proeminens ,  escharotica  ip- 
saque  quibusdam  ecthymatis  varietas  censetur.  In 
uicera ,  atonica  ,  chronica ,  rebellia  transit :  quo*- 
rum  sedes  in  naribus ,  femoribus ,  lumbis ,  abdomi- 
ne ,  scroto  ,  pectore  ,  raro  in  brachiis  quorumque 
caussa  in  corporis  habitu  pravo ,  cachectico ,  sive 
scrofuloso ,  sive  syphilitico ,  sive  alio ,  in  pravo 
victu,  prava  habitatione,  pravo  aere  ponitur;  cu- 
ratio  vero  tum  universalis,  emendando  \ictu,  in- 
staurando  habitu,  lacte  sanae  nutricis,  ubi  infan- 

tes;  carnibus,,  vino  aqua  temperato,  ubi  adultos 
tenet ,  tum  topica  evacuando  seroso  humore  ,  com- 
primendo  ,  depurando  ulcere ,  aut  emollientibus  de- 
coctis  ex  malva,  altliaea,  si  doleant ,  aut  cremo- 
rem  tartari  inspergendo,  quod  ex  omnibus  topicis 
saluberrimum  praedicat  Rayer.  Rebellia  ulcera 
cauterio  potentiali  ex  acidis  aut  mercurialibus  eor- 
rosivis  renovanda  esse  docet  Biett. 

Notandum  denique,  ubi  peculiaris  subsit  in  cor- 
pore  diathesis :  scrofulosa ,  syphilitica,  alia,  hujus 
potissimum  in  curando  hoc  vitio  rationem  haben- 
dam  esse  medico.  Casus  morbi  videte  apud  Rayer 
1.  1.  pag.  308  sqq. 


PHLEGMASIAE    VESICULOSAE, 

Vesiculae,  bullis  minores ,  formantur  minimis  gut- 
tulis  seri ,  sub  cuticula  effusis  eamque  attollenti* 
bus.  Hae  guttulae  vel  resorbentur,  vel  ruptis  ve- 
siculis  efFunduntur  ad  cutis  superficiem  ,  cumque 
initio  pellucent,  deinceps  subinde  flavescunt,  tan- 
demque  in  squamas  ,  excoriationes  aut  tenuiores 
crustas  transeunt.  Herpes,  Eczema,  Scabies,  Mi- 
liare  a  nonnullis  etiam  Varicella  huc  revocantur : 
haec  ab  aliis  ad  pustulas  refertur  et  quia  inagnam 
habet  cum  variolis  cognationem,  ab  iis  separari » 
nisi  repugnante  natura,  non  potest. 

llerpes  plures  yarietates  obfert ,  quales  sunt :  la- 
bialis,  praeputialis,  phlyctaenoides ,  zoster ,  circi- 
natus,  iris ,  quarum  praecipuas  breviter  coramemo- 
rabimus. 

Herpes,   zoster ,   ignis  S.  Antonii ,  ignis  sacer , 
zona ,  ab  aliis  aliter  adpellatur :    herpes  phlyctae- 
noides  zonaeiformis  Aliberti  :  a  nonnullis  erysipe- 
latis  species  habetur  :  verura  minus  recte ,  quem- 
admodum  non  recentioribus  tantum,  verum  etiam 
antiquioribus  jam  auctoribus   perspectum  est,  qui 
rectius  vocarunt  Herpetem.  Haec  inflammatio,  ubi 
erumpit,  racemos   vesicularum  vehementer  dolen- 
tium  et  rubrarum  sic  exhibet  et  disponit,  utad  ali- 
quot    digitorum   transversorum    mensuram    cinguli 
instar  corpus  ambiat.     Eruptionem  plerumque ,  ita. 
Burserius  ,    cujus   descriptione  ,   accuratissima  illa 
utar,  aliqua  febris  cum  horrore,  modo  brevior,  mo- 
do  longior,  modo  gravior   antecedit.     Haec  inter- 
dum  gravibus  stipatur  symptomatibus ,  uti  delirio, 
vigiliis,  anxietate,  inquietudine,  corporis  jactatio- 
ne ,  vomitu ,  aliisque  eruptionum  febrilium  phaeno- 
menis.    Quandoque  exigua  est,  ut  vix  pulsum  acce- 
leret  etnocte  tantummodo  se  exserat,  calore,  agryp- 
nia,  siti  atque  irrequie.     Interdum  omnino  abest, 
aut  abesse  videtur,  vel  vespere  dolentibus  et  sup- 
purantibus  pustulis  supervenit  levissima,  quae  ma- 
ne  tamen  decedat.     Ubi  febris  eruptionem  antece- 
dit ,  eruptione  facta ,  quod  post  unum  vel  alterum 
diem  contingere  solet,  ipsa  ilico  cessat  ac  desinit, 

riisi  quod  rarissimum  est ,  tanta  sit  morbi  vis  tan- 
faque  inflammatoria  sanguinis  diathesis ,  ut  ultra  il- 
ium  terminum  exardescere  pergat.  Aegri  vero  an» 
te  eruptionem  etiam  tum,  cum  febris  eos  non  cor- 
ripuit  se  male  habere  per  phires  dies  queruntur 
et  puncturas  eo  in  loco ,  in  quo  exanthema  prodi* 
turum  est,  molestissimas  sentiunt.  Deinde  pustu- 
lae  (potius  vesiculae)  parvae,  elevatae,  rubrae, 
cireulum  inflammatum  habentes,  partim  discretae, 
partim  in  corymbos  collectae  et  phlyctaenas  re- 
praesentantes ,  plus  minus  copiosae ,  cum  lancinan- 
tibus  doloribus  et  quandoque  intolerabilibus  ardo- 
reque  igneo  comitibus  erumpunt.  Paulatim  hujus- 
modi  pustulae  mole  augentur  et  in  apicibus  fbr- 
mant  vesiculas,  sive  ampullulas  aqua  pellucida  ple- 
nas  et  transparentes ,  quales  aqua  fervens  excitat. 
Gradatim  aqua,  quam  continent,  turbida  fit  atque 
opaca,  Vesiculae  aut  rumpuntur,  aut  complanan- 
tur  et  in  plicas  se  contrahunt ,  fuscum  atrumve  co- 
lorem  acquirunt  ob  cutem  gangraena  emortuam  et 
ih  parvas  escharas  commutantur.  Escharae  demum 
exsiccantur  et  in  crustas  siccas,  duras,  nigras  ab- 
eunt ,  cito  decidentes  ,  quae  tamen  vestigium  al- 
tum  in  cute  relinquunt ,  ut  variolae  mali  moris. 
Interdum  pustulae  suppurationem  subeunt  et  spon- 
te  aperiuntur  manentque  apertae ,  cavae ,  pus  fun- 
dentes  ,  triduo ,  quatriduo ,  imo  quandoque  usque 
ad  dies  14.  Dolor  ipse  interdum  non  conquiescit , 
nisi  post  decimum  quartum  diem;   tumque  pustu- 

lis  exsicCatis  epidermis  finditur,  exasperatur  et  in 
squamas  soluta  excidit.     Sed  neque  tum  aliquando 
dolor  omnino  evanescit.  Scdem  morbi  plerique  sta- 
tuunt    abdominis    et    hypochondriorum.    regionem. 
Alii  supra  umbilicum   eum  sic    eolloeant,  ut  me- 
dium  corpus  ambiat ,  cinguli  instar  ex  praecordiali 
regione  dorsum  versus,  latitudine  ut  plurimum  ali- 
quot  digitorum  transversorum ,  insidentibus  ibi  pus- 
tulis  acribus ,  instar  ignis  urentibus  ,  quae  intensissi- 
mum  dolorem  comitem  habeant.   Alii  vero  ab  umbi- 
lico  ad  genua  usque  cutim  in  hoc  affeciu  per  piis- 
tulas  lividas  exasperari  ,  rubere  et  multum  rodi  do- 
cent.     Sed  hoc  perpetuum  non  est:  nam  vidi  non 
semel  pectus ,    dorsum,   scapulas ,   brachia ,    crura 
hoc  exanthemate  correpta,  imo  frontem  ab  eq  non 
immunem  >  ex  Haenio  accepimus.     Ilhid  fere  pro- 
prium  ejus  reputatur,  quod  pustularum  (vesicula- 
rum )  racemi ,  in  zonae  sive  cinguli  speciem  trans- 
versim  extensi ,   nunquam  lineam  albam  anterius , 
posterius  vero  spinam  dorsi  transgrediantur.     Hinc 
unum  latus   corporis   tantummodo  affici  affirmant, 
sic  humeruiri  unum,  aut  femur,  sic  unum  pectoris 
latus  et  tunc  a  spina  pustulas  incipere  et  ad  ster- 
num  antrorsum  terminari ,  nec  ultra  hos  fines  pro- 
gredi,    sic   capitis  unum  duntaxat  hemisphaerium 
occupari,  non    alterum.      Num  vero    aliquando  ab 
hac  lege   desciscat  zoster,   numque   semper  zonae 
speciem  referat,  non  facile  definivero.     Hoc  ununi 
certum  estj  racematim  pustulas  (vesiculas)  adpa- 

rere  et  sparsim  saepe  distribui ,  sed  ordine  non 
exacte  servato.  Hactenus  Burserius  ,  Inst.  Med. 
Pract  Vol.  II.    c.  III.  §.  XLVIII  sqq. 

Ut  plurimum  acuta  cernitur  intra  duas ,  tres, 
quatuorve  septimanas  stadia  sua  percurrens.  Chro- 
nicam  tamen  observarunt  Lorry,  Alirert.  Bur- 
SERIus ,  qui :  diuturnam  non  vidi ,  inquit ,  nisi  se- 
mel  in  vetula ,  quam  stigmata  pustularum  sub  oma- 
plata  sinistra  ad  aliquot  menses  summo  cruciatu 
atque  ardore  pertinaciter  divexarunt.  Per  bien- 
nium  cum  anni  tempestatum  vicibus  recurrentem 
notat  Alirert,  in  ea  muliere  cujus  zonam  ad  na- 
turae  fidem  depingi  curavit  Tab.  XXIV.  -ut  mor- 
bus  iste  ex  cineribus  ipse  suis  renasci  aliquan- 
do  ei  visus  sit  adeoque  ejus  doloribus  excruciari 
aegros ,  ut  qui  herpes  praecordia  exedens  Tulpio 
nostro  dicitur,  eum  cum  Promctliei  poena  compa- 
Tandum  esse  judicaverit.  En  Tulpii  casum:  vir 
pleni  habitus  et  calidi  jecinoris  vehementer  circa 
praecordia  doluit,  cum  acri  pruritu ,  insigni  dolo- 
re  et  frequentibus  pustularum  conglomeratarum  cir- 
culis ,  primum  rubris ,  mox  albicantibus  et  compa- 
rente  in  qualibet  earum  crusta  nigra  ,  qua  conve- 
nienti  litu  separata ,  quaelibet  degeneravit  in  hu- 
midum  ulcusculum  cum  acri  dolore ,  sudore  effu- 
so  et  interdum  tam  impetuoso  virulentae  materiae 
raptu  ad  interiora,  ut  animus  non  secus  aliquoties 
deficeret ,  ac  si  ipsum  occupasset  contogiosa  ali- 
qua  pcstilcntia. 

Quemadnioduni  in  his  observationibus  gravia 
symptomata  et  praecedebant  et  comitabantur  inor- 
bum ,  ita  ipsum  sine  hoc  comitatu  viderunt  aucto- 
res  Francici  Cazenave  et  Schedel,  et  ne  in  quin- 
gentis  quidem  aegris  Biett.  Rayer  cum  pleuritide , 
bronchitide ,  intestinorum  morbo ,  neuralgiis  com- 
plicatum  vidit ,  alii  criticum  observarunt  atque  pleu- 
ritidem  et  vertiginem  sanasse.  Keticulum  vasorum 
cutaneum  sanguinis  plenum  et  pseudomembrana 
tectum  fuisse,  Rayerus  animadvertit.  Notandum, 
ardores  et  dolores  saepius  diu  morbo  superesse 
morbumque  raro  nisi  senibus ,  gangraena  facta  , 
funestum  esse. 

Ubi  gravis  infiammaiio ,  sanguis  evacuandus  est  r 
quem  pleuriticum  vidit  Rayer.  Eandem  etiam  cu- 
rationem  jam  antca  in  hac  rerum  conditione  lau- 
davcrat  Frankius.  Interdum  topica  per  hirudi- 
nes  ano ,  epigastrio  admotas  depletio  sufHcit,  in- 
terdum  sola  opus  est  quiete ,  diaeta ,  dilutione  le- 
niterque  diapnoica  medicina.  Emeticis  et  cathar- 
ticis  vix  utendum  est,  praeterquam  ubi  manifesta 
est  gastrica,  quam  vocant,  complicatio.  Emetica 
ne  in  hoc  quidem  casu  multum  profuisse  testatur 
Rater.  Emollientia  topica:  fomenta,  cataplasma- 
ta  commendat  Burserius,  reprobant  Rayer,  Gaze- 
kave  et  Schedel,  ea  inutiiia  esse  affirmantes,  tum 
etiam  vesicularum  exsiccationem  retardare.  Hi  lo- 
cis  excoriatis  linimenta  opiata  imponenda  esse 
praecipiunt ,    atque    dolores    a   morbo    superstitcs 

vesicatorio ,  loco  dolenti  admoto ,  esse  tollendos  ; 
quos  tamen  dolores  interduni  acleo  pertinaces  esse 
e't  remediis  quibusvis  resistere  ac  nonnullae  neu- 
ralgiae  Raterus  scripsit. 

Huic  cutis  phlegmasiae  affinis  est  herpes  phlyc- 
taenoides,  vesiculis  etiamVacematim  in  cute  exstanti- 
fcus ,  qui  delineatus  cernitur  apud  Rayerum  Tab.  IV. 
fig.  6. 

Ilerpes  circinatus  (  Ringworm )  Herpes  labia^ 
lis  ,  Ilerpes  praepulialis ,  Herpes  Iris  repraesen- 
tantur   eadem   Tab.  IV. 

Eczema  discernitur  vesiculis  parvis  agglomeratis 
quae  vel  fluido  resorbto ,  vel  facta  excoriatione , 
exhalatione  serosa  ,  desquamatione  terminantur. 

Eczema  simplex.     Rayer  Tab.  V.   fig.  3. 

Eczema  rubrum.     Rayer  Tab.  V.  bis.  fig.  8. 

Eczema  impetiginosum.  Rayer  Tab.  V.  bis.  fig„ 
10.    Cf.  Tab.  V.   fig.  4. 

Interdum  complicantur  cum  inflammationibus  glan- 
dularum  vicinarum  ,  aut  ventriculi  et  intestinorum. 

Eczema  chronicum.  Rayer  Tab.  V.  fig.  8.  bis. 
fig.  15. 

Eczema  farfuraceum  ,  Ilerpes  squamosus ,  fur- 
furaceus.     Kayer  Tab.  Y.  bis.  fig.  14. 

Eczema  capillitii.  Tinea  mucosa  Aliberti.  Por-? 
rigo  larvalis  Willani.  Interdum  vesiculae  eczema- 
tis  cum  pustulis  impetiginis  mixtae  sunt:  saepe  ae~ 
tate  infantili  dentitioois  periodo  criticum  est. 

Eczema  faciei  (infantum  crusta  lactea)  si  hu*? 

mor  purulentus  copiosus  sub  crustis  secernitur ,  cu- 
tis  rubet  maxime,  quod  in  eczemate  impetiginoso 
fit.  Sequuntur  excoriationes,  furfures,  nec  tamen  su- 
persunt  eicatrjces,  nisi  ex  scalptu  laedantur  partes. 
Interdum  partes  internas,  interdum  palpebras,  con- 
junctivam  oculi  inflammat. 

Eczema  aurium  (Lorry  de  auribus  suppurantibus).' 
Ex  omnibus  morbis  cutaneis  forma  maxime  varia 
,est;  saepius  difnculter  ab  aliis:  psoriasi,  pityriasi 
.dignoscitur. 

Curatio  saepe  diaetetica  magis,  quam  therapeu- 
tica ,  alias ,  nec  raro  spontanea,,  aut  periculosa.  Sae- 
pe  balnea  prosunt  et  emollientia  topica  et  exutoria  : 
interdum  depletiones ,  purgantia ,  dulcamara  inque 
crusta  lactea  infantum,  auctore  Starkio,  viola  tri* 
eolor. 


DE    SCABIE,    SIVE    PSQBA, 

Scabies  est  inflammatio  cutis  contagiosa,  sine 
febre  ,  quam  denotant  vesiculae  plerumque  discre- 
tae ,  leviter  acuminatae ,  apice  pellucido ,  basi  lar- 
giori,  molestum  pruritum  concitantes  praeter  vul- 
tum  aut  capillitium  cunctas  corporis  partes  foe- 
dantesj  praecipue  vero  abdomen,  flexuras  articu- 
iorum,  interstitia  digitorum. 

Est  alia  varietas  rarior,  pustulosa,  quae  vulgo 
scabies    humida   dicitur.      Contagione  propagatur 

et  quidem  contactu.  Incubationis  tempus  varium 
est  ratione  aetatis,  anni  temporum:  brevius  aetate 
tenera,  temperie  sanguinea,robusta,  tempestate  ver- 
jua,  aestiva,  longius  aetate  adulta,  aut  senili,  tem- 
perie  pblegmatica ,  debili  >  ,-tempestate  hyemali ,  a 
quatriduo  usque  ad  diem  vigesimum ;  eo  primum 
loco  eernitur,  quo  contagium  admotum  est,  nec 
callosa  cuticula  est,  ut  artificia  etiam  discrimen 
faciant :  qui  locus  pruriginosus  fit  magisque  vespe- 
re,  calore  lecti,  aut  ab  ingestis  calefacientibus ,  sive 
potulentis  alcoholicis,  seu  alimentis  aromate  prae- 
ditis  iisque  cunctis  ,  quae  sanguinem  ad  cutim  al- 
liciunt.  Brevi  parvae  in  summa  cute  erumpunt 
vesiculae,  quae  si  scalpantur  unguibus^  humorem 
viscidum  profundunt  inque  crustas  et  ulcera  mu- 
tantur.  Hoc  cutis  vitium  qui  spernunt,  aut  pravo 
regimine  irritant,  tam  grave  experiuntur,  ut  mag- 
nam  integumenti  cutanei  partem  invadat  fiatque 
pustulosum ,  purulentum ,  ulcerosum.  Qua  de  re 
legendus  est  Alibert,  qui  vitii  neglecti  miserias  vi- 
vis  coloribus  depinxit,  exemplis  confirmavit  atque 
illustravit  iconibus.  Ubi  gravis,  inveteratus,  late- 
que  extensus  morbus ,  ardentem  pruritum  facit, 
somnum  adimentem ,  dies  noctesque  infestantem , 
mentemque  alienantem ,  ut  ad  autocheirian  duxisse 
feratur.  Videtur  tamen  alias  etiam  cutis  phlegma- 
sias  cum  scabie  confudisse.  Saltem  varietas  crusr, 
to&a ,  quae  rlec  pruritum  excitat,  nec  contagiosa 
est,  duobus  characteribus  morbi  maxime  genericis 

caret  adeoque  nobis  aliorsum,  ad  rupiara  "pertinere 
iorsitan  videtur. 

Nunquam  sponte  finitur:  quin  immo  neglectis 
cura  diaeteticis ,  tum  therapeuticis  auxiliis  perennare 
in  hominibus  explebe,  mendicis  praesertim  sordidis, 
jmmundis  ,  pigris ,  deprehenditur.  Sub  morbo  acu- 
to  ,  innammatorio  delituisse  eoque  sanato  recurris- 
se  visa  est. 

An  ex  retropulso  morbi  cordis ,.  pulmonum ,  re- 
num  evenerint,  an  critica  interdum  fuerit,  quae 
scriptorum  antiquiorum  conjecturae ,  recentiores 
dubitant.  Gravem  tamen  scabiem  secutas  esse  mu- 
cosae  internae  inflammationes ,  nec  recentiores  ne- 
gant. 

Notandum  praeterea,  saepe  cum  aliis  phlegmasiis 
cutaneis,  cum  eczemate,  erythemate  scabiem  coiX" 
fundi. 

Ex  caussis  praecipua  est  immundities :  quapropter 
•plebem  immundam  inficere,  nec  divites  cultosque 
ct  mundos,  nisi  contagionis  potentia  molestare  solet. 

De  scabie  animalium  ejusque  vi  contagiosa  in 
homines  in  utramque  partem  a  viris  doctis  dispu- 
tatur.  Nec  minus  disputant  de  insecto,  quod  vesi- 
cuks  aut  pustulas  scabiosas  inhabitare  ferunt  mul- 
ti ,  negantibus  aliis.  Ne  antiquiores  commemorem, 
primo  testem  et  auctorem  gravissimum  citabimus 
Jo.  Bapt.  Morgagkum,  Epist.  55.  art.  7.  »Memini, 
mquit ,  cum  in  patria  medicinam  facerem  illustri 
matronae  eaque  ab  longo,   vario  et  difficili  morbo 

eonvalesceret ,  ad  alias,  quae  praecesserant ,  crises 
accedere  scabiem  visam  esse ,  quae  repente  orta , 
cito  cutem  propemodum  universam  occupavit,  sed 
palmas  praesertim,  utprae  molestissimo  pruritudor- 
mire  non  posset.  Cum  vesiculas  in  iis  cernerem 
minutas ,  aquae  plenas ,  cujusmodi  eae  solent  esse , 
in  quibus  ista  animalcula  nidulantur,  ancillas  jus- 
si ,  earum  unam  aut  alteram  acicula  aperire ,  in 
praeclara  luee  et  si  quid  globosi  expressa  aqua 
educere  possent,  mihi  ostendere,  exquisitis,  quae 
forte  in  promptu  erant,  vitris  instructo  oculo  exa- 
minaturo.  Quid  quaeris  !  Oblatum  examiijare  diu- 
tras  non  opus  fuit.  Yivens  erat  animalculum  ea 
ipsa  forma,  quam  recentiores  delineaverant.  Turai 
aliud  atque  aliud  ademere  Viventia  omnia  et  forma 
eadem."  Postea  in  Hospitio  sive  Nosocomio  Parisien- 
si  Sancti  Ludovici  factae  observationes  acarum 
scabiei  ostenderunt,  quem  nuper  frustra  quaesive- 
runt  viri  docti  cum  in  Italia,  tmn  in  Gallia  ipse- 
que  peritissimus  morborum  cutaneorum  observator 
Biett.  Novissimae  tamen  observationes  insectum 
detexerunt,  nec  tamen  invesiculis  aut  pustulis,  sed 
prope  ipsas.  (Cf.  Rayer  Tom.  I.  pag.  464  sqq. ) 
quod  tamen  cum  nec  ubivis,  neque  morbo  suppar 
inveniatur,  hujus  utrumsit  parens,  an  prolesquaerj 
jure  merito  posset. 

De  curatione  monendum  est,  dissentire  medicos : 
aliis  topicam,  aliis  et  hanc  et  universalem  praedi- 
cantjbus.    Ex  horuni  numero  antiquiores  multos, 

ex  illorum  plerosque  fuisse  recentiores.  Si  tempe- 
ries  phlogistica,  laudant  sanguinis  detractionem ,  lo- 
tiones  einollientes,  balnea.  Haec  semper  conduce? 
re,  ut  cutis  mundetur,  existimamus  atque  sulphur 
sive  cumtart.  cremore,  sive  cummagnesia,  sive  cum 
aliis,  etiam  pulpis  eccoproticis  praescribere  solemus, 
cum  ad  curationem  externam  topicam  adjuvandam, 
tuiri  ad  cutim  intestinalem  a  sordibus  liberandam. 
Praeterea  unguentum  sulphureum  inungendum  prae? 
cipimus  et  eluendam  cutim  lotionibus  saponaceis 
inque  morbo  pertinacj  etiam  balnea  sulphurea  com- 
mendamus. 

Plures  a  pluribus  laudantur  curandi  methodi : 
ex  omnibus  hodie  maxime  praedicant  Helmerichia- 
nam ,  quam  immutavit  paululum  Biett  ,  de  qua  vid. 
Cazenave  et  Schedel  1.  1.  pag.  54  sq.  et  Rayer 
1.  1.  pag.  468  sqq.  qui  eam  et  maxime  certam  et 
maxime  efficacem  esse  testatur.  Adhibetur  scili- 
pet  unguentum  ex  sulph.  depurat.  partibus  duabus , 
subcarbonatis  potassae  parte  una ,  axungiae  partibus 
octo.  Hujus  unguenti  unciam  dimidiam  mane  et 
vespere  inungendam  jubet  Biett  et  quotidie  vel 
quovis  biduo  balneum  adhibendum.  E.ayeh  a  bal- 
neo  saponaeeo  curationis  initium  facit.  Deinceps 
unciam  unam  unguenti  corpori  infricari  praescri- 
bit  per  semihoram  idque  medio  die  et  vespere  re- 
petendum  ,  ut  quotidie  ter  cutis  inungatur :  et 
quemadmodum  prior  intra  alteram  septimanam  suo 
modo  sanare   posse    scabiem   perhibet,   sic  poste- 

rior  intra  priraam  septimanam  morbum  saepius  vi- 
dit  sublatum;  alii  altero  aut  tertio  die.  Helmeri, 
chius  ipse  quatuor  uncias  intra  octodecim  horas 
adhibebat  idque  altero  die  repetebat:  quod  tamen 
si  nimium  crebro  fiat,  cutim  nimium  irritabit  ejus- 
que  efflorescentias  suscitabit  alias ,  arte  nimis  festi- 
nante  provocatas.  Fiant  denique  oportet  inun- 
ctiones  eo  loco ,  quo  scabies  est.  Fumigationes  sul- 
phureae  quamvis  linteamina  non  tingant,  minus 
certae :  mercuriales  vero  aut  fumigationes ,  aut  in- 
unctiones  minus  tutae.  Denique  magna  munditiei 
cura  habenda  ipsaque  vestimenta  vaporibus  sul- 
phureis  impraegnanda  atque  lustranda  sunt. 


DE    EXANTHEMATE    MILIARL 

Sub  nomine  exanthematis  miliaris  duae  intelligi 
vulgo  solent  vesicularum  species,  a\\eraL  febris  mi~ 
liaris ,  altera  sudamina,  hydroa  adpellatur,  dum 
alii  etiam  quascunque  fere  vesiculas  cutaneas  hoc 
nomine  communi  comprehendunt ,  nec  desunt , 
qui  ephemeram  sudatoriam  sive  sudorem  Anglicum 
huc  referunt :  immo  larvata  etiam  miiiaria  comme- 
moiant,  ut  judicio  critico  opus  sit,  quo  singula  a 
singulis  discernantur, 

Miliaris  sudaloriae  nomine  Rayero  dicitur  fe- 
bris  contagiosa  epidemica,  in  qua  sudores  copiosi, 

perpetui  ac  plemmque  eruptio  vesicularum  parva- 
rum ,  milii  formam  et  magnitudinem  habentium. 
Is  ejusmodi  epidemiam  et  vidit  et  descripsit.  Las- 
situdines ,  dolor  supra  -  orbitalis ,  appetitus  pro- 
stratus  saepius  eruptionem  antecedebant.  Saepe 
etiam  aberant  symptomata  prodroma,  ut  aegri  qui 
prospere  valentes  dormitum  iverant,  excitati  sint 
morbo  afflicti  sudoribusque  diffluentes,  qui  usque 
ad  mortem ,  aut  convalescentiam  perdurarunt ,  odo- 
risacidi,  foetidi,  subputridi.  Sequebatur  eruptio  ve- 
sicularum  miliarium  in  collo ,  nucha ,  dorso ,  brachiis , 
ventre,  cruribus,  biduum  aut  triduum.  Beinceps 
exsiccabantur ,  sequente  desquamatione ,  aut  magis 
aut  minus  notabili.  In  specie  maligna,  quae  di- 
citur,  inflammatio  subest  vel  pulmonum,  vel  vesi- 
cae ,  vel  alia  ,  aut  affectio  nervorum,  deliria,  so- 
pores ,  convulsiones  atque  epigastrii  gravis  con- 
strictio ,  quae  levior  etiam  benignam  comitatur :  in 
hac  autem  pectoris  oppressio  magnaque  anxietas, 
pulsatio  arteriae  coeiiacae  atque  sensus  aegritudi- 
nis  sinistrique  eventus  praesensio.  Intra  biduum, 
aut  primam  alteramque ,  subinde  tertiam  hebdo- 
madem  interimit.  Post  mortem  in  ventriculo,  in- 
testinis  rubor :  in  cerebro  congestio  ejusque  ven- 
triculis  serum  repertum. 

Methodus  diluens ,  subantiphlogistica  magis ,  quam 
alia  quaevis  profuisse  legitur.  Vesicantium  salu- 
britatem  etiam  in  sicco  gracilique  temperie  sequens 
easus  citatus  a  Burserio  demonstrat.  »  Matrona ,  ha- 

bitu  gracillimo ,  tenuissimoque  et  praeterea  ex  rha^  - 
ehitide  gibbosa,  ineidit  iri  miliarem  morbum  spo- 
radicum  cUm  febre  parva ,  pulsu  humili ,  inaequali ,• 
debili  j  tenui ,  depresso.  Exanthemata  aquea ,  lym- 
phatica ,  alba  apparere  debito  tempore  inceperant , 
sed  eorum  eruptio,  quia  imperfecta  erat,  morbum 
non  mintlerat.  ,  Respiratio  inprimis  laboriosa ,  inae- 
qualis,  anxia  et  suspiriis  interrupta  perseverabat. 
In  somnum  maxime  propendebat  aegrotans  et  va^ 
na  subinde  obloquebatur ;  sed  quotiescunqUe  ocu^ 
li  claudebantur ,  evigilabat,  subsultu  membrorura 
et  pectoris  oppressione  excitata.  Duo  suris  vesi« 
cantia  imposita.  Non  effluxere  horae  viginti  post 
eorum  applicationem ,  quin  omnia  symptomata  eva- 
nescerent.  Pulsus  aequales,  elati,  expansi,  vali- 
diores  facti,  respiratio  libera,  somnus  placidus,  nul- 
li  subsultus ,  tota  quodammodo  morbi  vi  ad  suras 
conversa.  Sub  vesica  a  cantharidibus  inducta  e- 
schara  quaedam  albida,  crassa  et  in  marginibus  ni- 
gra,  gangraenosa ,  foetidissima  cernebatur,  quae 
lenta,  sed  laudabili  suppuratione  separata  est,  re-» 
licto  cavo  profundo ,  magnam  vim  puris  boni  albi- 
que  diu  fundente  ulcere,  quod  sensim  carne  im- 
pletum  et  cicatrice  feliciter  obductiim  est.  Hoc  pro- 
pe  solo  artis  naturaeque  auxiiio  Lucretia  Costa , 
nobilis  mulier  Faventina ,  e  morbo  omnino  evasit 
convaluitque." 

Ab  his  differunt  sudamina,  quod  sine  cutis  ru- 
bore,  sine  febre  aliisque  symptomatibus  eruptionis, 

quod  sempcr  symptomatica  sint  in  typho ,  scarlati- 
na ,  febre  puerperali  aliisque  morbis  aut  acutis,  aut 
chronicis:  utque  sudorum  guttas  referunt ,  sic  sudo- 
res  largos  plerumque  comitantur ,  sive  morbi  gravi- 
tatem,  seu  methodum  calidam  denotantes,  crebro 
etiam  sequuntur,  neque  aliam,  quam  morbus  ipse, 
cujus  symptoma  sunt ,  medicationem  postulant.  Ut- 
plurimum  indicium  sunt  systematis  cutanei  nimis 
irritati  ad  eaque  pertinent ,  quae  Ant.  de  Haen 
de  symptomatica  efflorescentiae  miliaris  et  origine 
et  ratione  cum  in  febribus  puerperarum,  tum  in 
aliis  morbis  disputavit.  Cf.  Ant.  de  Haen  Rat.  Med. 
Tom.  V.  cap.  1. 

Inter  antiquiores  de  hoc  morbo  docte,  ut  solet, 
disputavit  Burserius,  nec  tamen  alterum  ab  altero 
ubivis  satis  distinxit. 


DE    PHLEGMASIIS    CUTANEIS 
PUSTTJLOSIS. 

Pustulosae  dicuntur  illae  cutis  phlegmasiae,  qui- 
bus  peculiare  est,  formare  pustulas,  i.  e,  parvas 
cutis  eminentias,  vulgo  areola  rubra  circumscrip- 
tas  atque  in  statu  seu  vigore  aut  pus,  aut  puru- 
lentum  humorem  continentes.  Pustulas  sive  re- 
sorbtione  humoris,  sive  crustis,  sive  ulceribus,  seu 

duris  tumoribus  firiiuntur  iisque  maculae,  aut  ci- 
catrices  interdum  supersunt* 

Ad  hasce  cutis  iniiammationes  referunt :  Vario- 
lam,  Vacciniam,  Acnen,  Guttam  Rosaceam,  Syco- 
sin,  Impetiginem,  Favum,  Ecthyma.  Earum  aliae 
acutae ,  aliae  chronicae.  Dignotio  autem  eo  faei- 
lior ,  quo  maturior  et  explicatior  morbus ,  eo  contra 
obscurior ,  quo  longius  a  vigore  ac  maturitate  efHo- 
rescentia  abfuerit,  ita  ut  nisi  ad  ea,  quae  praeces- 
serunt  symptomata ,  ad  rationem  decursus  ,  alias- 
que  conditiones  attendatis,  cognosci  morbus  plane 
non  possit,  neque  in  primo ,  neque  in  ultimo  sta- 
dio ,  seu  declinatione:  ex  crustis,  maeulis ,  ulceri- 
bus ,  tuberculis,  quae  non  semper  forma  sua  sin- 
gulam  quamque  cutis  efflorescentiam  accurate  dis- 
tincteque  exprimunt. 


D  E     V  A  R  I  O  L  I  6. 

De  variolis  grave  inter  eruditos  bellum  exar« 
sit ,  aliis  morbum  veteribus  cognitum  ,  aliis  Ara- 
bibus  primum  descriptum  ac  medio  aevo  in  Europa 
ortum  esse  affirmantibus.  Hanc  litem  animo  li- 
bero  ita  dirimere  jam  licet ,  ut  statuatur ,  veras 
variolas  ab  Arabum  demum  tempore  cognitas  ae- 
cnrateque  descriptas  fuisse.  »  Si  quis  lethaiitatem 
variolarum  ,    ita  de  hoc  loco  disputantem  audiatis 

Frankium ,'  magni  ingenii  virum,  si  quis  lethalitatem 
variolarum  ,  qua  pars,  ut  videtur,  non  minor  duo- 
decima  morientium  hoc  a  morbo  internecionem  a£- 
noscit ,  consideret :  si  quis  oculorum  obcoecatio- 
nes  ac  venustatis  humanae  per  liorrendas  cicatri- 
ces  devastationem  rimetur  ;  —  si  morborum  fere 
omnium  hoc  ex  uno  licet  jam  superato  propullulan- 
tium  ,  animo  quis  numerum  concipiat ;  - —  si  quis 
denique  sortem  super  omne  nunc  genus  humanum 
extensam ,  ac  universale ,  quod  huic  morbo  persol- 
vimus  tributum  sedulo  perpendat,  mirabitur,  doc- 
tos  in  arte  viros  versatosque  in  antiquorum  lec- 
tione  homines  dubitasse ,  an  morbus ,  de  quo  agi- 
mus,  posterior  sit  tam  fidis  observatoribus ,  quibus 
nos  imagines  popularium  quotquot  habemus,  accu- 
ratissimas  debemus,  quibusque  negligentiae  notam 
eo  ipso  inurere  non  verebantur ,  quod  morbum  in- 
ter  omnes  primum  communissimumque  tam  osci- 
tanter  ab  antiquis  observatum  esse  assererent,  ut 
nos  tandem  eo  quod  pictae  ab  ipsis  imagini  mor- 
bi  nomen  non  simul  subsci  ipserint ,  quid  demum 
morborum  depingere  contenderint,  jamjam  habe- 
remus  inter  nos  litigandum." 

Inter  Arabes  plures  morbum  descripserunt.  Cunc- 
tos  autem  et  Arabes  et  recentiores  describendi  cu- 
ra  superavit  Anglorum  ille  Hippocrates ,  Sydenha- 
mus,  quem  igitur  hoc  loco  sequamur. 

Variolae  Epidemicae  circa  aequinoctium  vernum 
in  primis  ingi  ediuntur ,  interdum  maturius.     Quae 

ipsarum  natalia  in  Anglia  notans  ille,  haec  adjecit: 

quibus  annis  non  tantum  grassantur  epidemice,  sed 

etiam  irregulares  atque  periculosioris  sunt  generis, 

maturius  nonnunquam,  mense  puta  Januarii  inva- 

dunt.     In   quam  animadversionem  notat   Swtete- 

nius,    Comment.  in  Aphor.    Boerh.   1308.    Tom.  V. 

pag.  5.    a  se   alio  etiam  anni   tempore   visas  esse. 

Sunt  autem  variolae   vel  discretae  ,    vel  confluen- 

tes.      Mitissimam  morbi  speciem  discretae  eaeque 

benignae  nobis  offerunt ,  quocirca  ab  iis  describen- 

dis  ,    antiquum  morem   servans ,    ordiar ,    ita  qui- 

dem,  ut  apposita  Stdenhami  descriptione ,  eam  per- 

petuo  commentario ,  iliius  ad  exemplar ,  illustrem. 

»  Biscretae  cum  horrore  atque  rigore  invadunt, 

quos  mox  excipiunt  calor  intensus  admodum, 

capitis  et  dorsi  vehemens  dolor ,  vomituritio , 

ingens  in  sudores  propensio ,  doloris  sensus  sub 

scrobiculo  cordis,  stupor,  somnolentia,  motus 

epileptici." 

Sunt  symptomata  primi  stadii  sive    apparatus , 

atiis  febris  dicti,  quia  febre  vulgo  stipatur.     Prae- 

ter  haec  pruritus  nasi ,  terrores  in  somno ,  capitis 

gravitates ,  oculorum  rubedines  ,    corporis  punctio- 

nes  animadverti  solent.  Potissimum  vero  dolor  dor- 

si  et  lumborum  characteristicum  habetur  variola- 

rum  futurarum  praesagium ;  atque  ingens  in  sudores 

propensio  quae  a  Sydenhamo  adultis  propria   dici- 

tur,  quod  ipse  observationedidici,  dolorisque  sensus 

in  partibus ,    quae  cordis  scrobiculo   subjacent,  si 

premantur  manu  et  motus  epileptiei ,  convulsiones , 
eclampsia  infantum ,  dentitione  peracta ,  quae  in- 
ter  signa  eruptionis  futurae  mitioris,  benignaeque 
recensuit  Sydenhamus.  Qua  e  cum  legissem ,  in  pue- 
ro  rustico ,  optimae  caeteroquin  yaletudinis  et  haec 
et  alia  variolarum  futurarum  symptomata  patien- 
te,  ipse  junior  medipus  variolas  discretas  mitesque 
praedixi,  eventu  praesagium  comprobante. 

Nec  tamen  reticendum  est ,  multa  eorum  incerta 
esse  ac  dubia  certissimamque  morbi  notam  prae- 
bere  ipsam  pustularum  eruptionem.  Nam  plurimi 
infantes  et  adultioris  quoque  aetatis  homines , 
quemadmodum  recte  Huxhamus  ,  iis  tam  mitem  in 
modum  laboraverunt ,  ut  neque  febris  sensibus  evi- 
dens  adesset ,  neque  ulla  r.e  tam  ante  illas  ,  quam 
per  totum  earum  decursum  male  afficerentur;  im- 
mo  ipse  falsus  est  Boerhaavius,  ut  ingenue  fate- 
tur,  ardentem  febrim  esse  existhnans,  ubi  suberat 
variolarum  contagium  (Swietenii  Commerit.  Tom.  V. 
pag.  71  sq  )  falsi  sunt  alii ,  errorem  occultare  cu- 
pientes:  qui  error  facilis,  nuila  variolarum  regnante 
epidemia  ,  est. 

»  Post  haec ,  quarto  ut  plurimum  die,  pustulae 
sujbrubrae ,  sive  parva  puncta  rubra  sparsim  se 
produnt,  faciem  inprimis  occupantes,  vel  etiam 
collum  et  pe.ctus,  dein  corpus  universum,  dum 
prioris  stadii  symptomata  vel  remittunt  pluri- 
rimum ,  vel  evanescunt  prorsus.  Per  id  tem- 
poris  et  fauces  dolor  infestat,  qui  una   cum 

pustulis    surgentibus   augetur ,    quae    in   dies 

grandescentes   et  in  majus  fastigium  elevatae 

cutim  carnesque  vicinas  rubore  atque  inflam- 

matione  afficiunt." 

Haec,  Sydenhamo  narrante,    alterius  sunt,  sive 

eruptionis  stadii  symptomata.     Caeterum ,  quo  ma- 

gis  erumpentibus  variolis  reliqua  symptomata  rece- 

dant ,  eo  simplicior  futurus  est  benigniorque  mor- 

bus.     Saepius ,  auctore  Richtero  ,  febris  exacerba- 

tio  per   tres  dies   anticipat   tertioque  eruptio    tan- 

quam  crisis   imperfecta  atque   metastasis  in  cutim 

existit ,  initio  remissionis ,  idque  per  tres  vices  re- 

petitas. 

»  Circiter  octavum  diem  major  rubor  et  tumor 

tum  faciei,  tum  reliquae   cutis,  palpebrae  in- 

terdum  prae  tumore   clausae  j  pustulae  faciem 

obsidentes  fiunt  asperiores ,  subalbidae  primum, 

dein   flavae ,  colore  in  pustularum  interstitiis 

florido." 

Est  illud  morbi  tempus,  quod  suppurationis  ad- 

pellatur  Pustulae  illae  inflammatoriae  tot  fiunt  par- 

va  apostemata,  quorum  interstitia,  quo  magis  co- 

lorem  illum  floridum  Rosarum  Damascenarum  ae- 

mulum  exhibent,  eo  mitiores   esse  solent  variolae 

magisque  genuinae.     Quod  docuerat  Frankius,  ad 

crura   pedesque,  resorbto   quod  continebant  liqui- 

do ,  plures  hinc  inde  variolas  fere  vacuas  cerni ,  ipse 

acu   apertis  pustulis   observavi ,  nullo  ,    extantibus 

licet  in  manu  pustulis,  ex  iis  effluente  humore. 

»  Die  undccimo   faciei  tumor  atque  inflammatio 

satis   aperte   recedunt  et  pustulae  tam  faciei , 

quam  reliqui  corporis  exarescunt  deciduntque 

atque  die  decimo  quarto  funditus  pereunt.  Pus- 

tulis   faciei  succedunt  squamulae  furfuraceae, 

quas  aliquando   excipiunt  foveae  cutis ,   quae 

diu  visuntur.      Raro  tamen  discretae  variolae 

sui   linquunt   vestigia.      Caeterum   decurrente 

morbo  omni  vel  constipatam  prorsus  habet  al* 

vum,  vel  saltem  rarissime  dejicit  aeger." 

Ultimum ,  quod  Sydenhami   verbis    delineavimus 

stadium  exsiccationis ,  ita  procedit ,  ut  primo  faciei 

pustulae ,  tum  reliquarum  partium  exarescant. 

Solent   quatuor  haec  stadia    duorum  hebdoma- 
dum  spatio  finiri.  A-nonnullis  quidem  singulis  his- 
ce  stadiis  tres  adsignantur  dies,  ita  ut  totus  mor- 
bus  contineatur  diebus  duodecim.     Verum  raro  his 
limitibus  tam  exacte  circumscribitur.  Richterus  die 
decimo  tertio  novam  febrim  novamque  eruptionem 
vidit  (  Spec.  Therap.  II.  pag.  287. )  Culleni  descrip- 
tio   forsitan   ab   intermittente    febre    cum   variolis 
juncta  ducta  est.  (Praetice  qf  Physic.  I,  p.  321.) 
Atque  haec  de  discretis.     Ab  ea,  quam  descrip- 
simus  hactenus ,  miti  variolarum  specie  distat  lon- 
ge  altera  confluentium ,  de  quibus  nunc  erit  sermo. 
»  ln  confluentibus ,  ita  Sydenhamus  ,  symptoma- 
ta  atrociora  sunt  omnia ,  citius  prorumpunt , 
saevis  quarundam  partium  doloribus  stipantur, 
post  eruptioncm  in  unam  vesiculam  confluunt, 

quae  deinde  instar  pelliculae  albae  vultui  ag- 

glutinatur,  solitam  cutis  superficiem  non  mul- 

tum   superantis ,    quae    pellicula    praeterlapso 

die  octavo  ,  quotidie  magts  exasperatur  et  ad 

colorem  fuscum  aceedit   tandeirique   latioribus 

laminis  desqUamatur.     Ilaec  ubi  primum  deci- 

derit,   nulla  quidem  scabritie   vultum  afficit: 

at  vero  mox  illam  exeipiunt  squamulae  furfura- 

ceae,  corrosivae  faciem  cieatricibus  foede  de- 

turpantes.     Hisce  propria  sunt  salivatio  in  ad- 

ultis  inque  parvulis  diarrhoea." 

Transitum  a  discretis  ad  corifluentes  faciunt  co- 

haerentes,  genus  medium  ,  partim  illarum  ,  partim 

harum  magis  indolem  referentes.    In  confluentibus 

febris,  anxietas  ,  aegritudo,  vomituritio  longe  im- 

manius  affligunt.  Eruptio  quo  citior,  eo  pejus.  Ante 

eriiptionem  dolor   lumborum   parbxysmi  nephritici 

aemulus ,    aut  in  latere  quasi  pieuriticus  ,    aut  in 

artubus  ut  rheumaticus    aegros   fatigat.     Pustulae 

eruptae    sibi  invicem   implicitae   confluunt.     Inte- 

terim  animadvertendum  est,  morbi  magnitudinem 

pustularum    numero  faciem    obsidentium    censeri. 

Hisce  vero,   confluentibus   scilicet,  peculiaris    est 

praesertim  salivatio  adultis  ,  diarrhoea  infantibus , 

utraque  nisi  nimia  ,  bonis  aegrotantium  rebus  fac- 

ta,  tanquam  evacuatione  quadam  vicaria  cutaneae 

perspirationis ,  quae  si  prava  arte,   aut  natura  de- 

ficiente   subsistant ,   mors    in  propinquo    est.     Bie 

undeemio ,    qui  dies    funestus  plurimis ,    salivatio 

aolet  sponte  sua  desinere:  quam  nisi  excipiat  ma- 
nuura  tumor,  persistente  faciei  intumescentia,  ae- 
ger  moritur.  Ipsa  salivationis  interim  materia  jam 
viscida  facta  et  tenax  aegro  suffocationem  mina- 
tur:  deglutitione  laesa,  voce  rauca ,  somnolentia  , 
stupore  accedentibus ,  quibus  gravissimis  sympto- 
matibus  aeger  ut  plurimum,  eo  quem  diximus  die 
undecimo,  extinguitur. 

Eruptionis  tempore  inflammationes  interoae  ac- 
cenduntur  aliquando;  gastritis,  enteritis,  bronchi- 
tis ,  pleuritis ,  peripneumonia ,  dysenteria :  unde  va- 
riolae  vel  a  regulari  cursu  aberrant,  anomalae  fac- 
tae,  vel  malignarum  speciem  induunt,  vel  suppri- 
muntur.  An  dolor  lumborum  gravis  malas  praesagit 
variolas?  Ad  hanc  quaestionem  respondet  Swie- 
tenius,  sibi  semper  suspectum,  si  variolarum  mor- 
bus  cum  immani  lumbagine  inciperet,  ita  ut  aegri 
prae  doloris  acerbitate  corpus  movere  non  possent : 
febricula  lenis  admodum  tunc  adest ,  inquit ,  imo 
et  aliquando  in  pulsu  parvo  et  debili  nulla  omnino 
percipitur  celeritas ,  tuncque  vidi  adeo  malignas 
secutas  esse  variolas ,  ut  nullus  emerserit  illorum , 
quos  tractavi ,  licet  omnia ,  quae  noveram  artis 
auxilia  adhibuissem :  haec  ille  idemque  aliorum 
medicorum  testimoniis  adfirmat.  An  ex  neura]gia 
spinali  ?  Par  in  Cholera  Asiatica  morbi  gravissimi 
certoque  lethalis  notavi  indicium.  Praeterea  deli- 
ria ,  comata ,  symptomata  cerebralja  universe  per- 
quam  ominosa ,  quae ,  ut  priora  tam  a  contagio  vim 

rierveam  prosternente ,  quam  a  phlogosi  oriuntur. 
Symptomata  cerebralia  ab  inilammatione  esse  nu- 
per  etiam  negavit  Rayerus.  Ex  contagii  veneno 
vitam  sufflaminante  mors  subitanea,  nullo  laesionis 
in  corpore  vestigio  reKcto ,  quam  notavit ,  quem  fnox 
citavi  Raterus  ,  explicanda  videtur.  Caeterum  ad 
singulorum  symptomatum  exegesin  opus  est  patho- 
logia  interprete.  Interdum  nulla  desquamatio ,  ve- 
runi  subitanea  pustularum  delitescentia,  pure,  ut 
videtur ,  in  venas  resorbto,  quam  prompta  sequi- 
tur  virium  prostratio  similiaque  subinde  phaeno- 
mena  eorum ,  quae  obferunt  animalia ,  in  quorum 
venas  pus  infunditur.  Cita  eruptio  diathesin  in- 
flammatoriam  majoremque  pustularum  proventum 
ut  praenotat ,  sic  si  denso  agmine  in  cutim  erum- 
pant,  etiam  ventriculi  pulmonumque  mucosa  inflam- 
mantur  facile  ,  quemadmodum  in  gravibus  fit  us- 
tionibus.  Saiivationem  tempestivam  ut  laudaverat 
Stdenhamus  ,  sic  praematuram  ,  speciatim  profusam 
valdeque  acrem  damnavit  Huxhamus.  Eam  die  un- 
decimo  subsistentem  excipiat  oportet  manuum  tu- 
mor.  Koc  tempore  detumente  facie,  nisi  fiat  uri- 
narum  liberior  fiuxus  mortem  apoplecticam ,  aut 
asphycticam  metuebat  Reilius.  Salivationi  nimis 
propere  declinanti  succedaneum  non  raro  animad- 
vertit  Mortonus  profluvium  urinae  limpidae  co- 
piosum  et  fere  diabeticum  ,  cujus  eventus  secun- 
dissimus  fuit.  Quae  praeter  haec  symptomata  nu- 
meiantur,  utrique  generi  communia,  tum  salutaria, 

tum  prava  :  phrenitis  ,  coma ,  petechiae ,  mictus 
san°Tiinis ,  ischuria ,  diarrhoea  caet. ,  quum  minus 
simplici,  quam  complicato  morbo  propria  sint,  jam 
reliquum  est,  ut  de  hoc  videamus. 

Variolarum  epidemicarum  complicationes  notan- 
tur  quatuor :  inflammatoria ,  quae  optima :  gastrica , 
nervosa  ,  putrida ,  quae  pessimae  :  quibus  catarrha- 
lis  etiam ,  aut  rheumatica  a  nonnullis  rei  epidemicae 
scriptoribus  recte  adjungitur.  Atque  hoc  loco  non 
possum,  quin  vobis  citem  verba  Swietenii  nostri, 
viri  integerrimi :  »  Magnae  certe  utilitatis  est ,  se- 
dulo  notare,  qnae  in  morbis  epidemicis  occurrunt, 
quoad  tempus ,  durationem  ,  symptomata  ,  exitum 
funestum  ,  vel  salutarem ,  et  deinde  haec  notata 
conferre  cum  eodem  morbo ,  dum  post  aiiquot  an- 
nos  redit;  sic  statim  apparebit,  qualis  sit  difleren- 
tia  et  plurima  detegentur  quoad  methodum  me- 
dendi  ab  attento  ad  haec  medico ,  quae  alios  la- 
tent,  qui  tota  die  cursitando  plurimos  aegros  vi- 
dent ,  morbos  vero  paucos  intelligunt.  De  similibus 
dici  posset  merito ,  oculos  habent  et  non  vident, 
aures  habent  et  non  audiunt ,  manus  tantum  habent 
ut  palpent,  pedes  ut  ambulent  sicque  annosa  praxi 
fiunt  magis  magisque  stupidi  et  hebetes,  quos  ta- 
men  quandoque: 

Summa  ad  fastigia  rerum 

Extollit;  quoties  voluit  fortuna  jocari. 

Eas  complicationes  nemo  melius  descripsit,  quam 
rerum  epidemicarum  fidelis  historicus  Huxhamus. 

Optima  complicatio  prima  est,  in  quam  sponte 
inclinant  variolae,  corporibus  juvenilibus,  pletho- 
ricis  susceptae.  Hanc  monstrant  variolae  ut  pluri- 
mum  discretae ,  laete  rubentes ,  magnae ,  bene  sup- 
purantes ,  interstitiis  floride  rubris  ,  pulsu  rapido , 
pleno ,  tenso,  spiratione  calida,  laboriosa,  aestu 
aeriori ,  urina  profunde  tincta ,  lingua  arida ,  impu- 
ra,  capitis,  dorsi,  lumborum,  crurum  dclore  atro- 
cissimo ,  pulmonum ,  cerebri ,  faucium  inflamma- 
tione  quandoque  insignes. 

In  complicatione  gastrica,  quam  optime  descrip- 
sit  Stollius,  varioiarum  symptomatibus  aecedunt, 
quae  primae  oflicinae  laesionem  testantur ,  postea 
plenius  enarranda. 

In  nervosa,  ubi  lenta  nervosa  est,  tangitur  pul- 
sus  debilis,  celer,  tremulus,  ore  pallido,  langues- 
cente  ,  urina  tenui ,  cruda,  vix  uiia  siti ,  capitis 
dolore,  vertigine,  gravitate,  cum  treraore,  nausea, 
vomendi  conatu,  universali  inquietudine ,  languo- 
re ,  debilitate ,  quae  symptomata  interdum  post 
septem,  aut  octo  demum  dies  exactos  excipiunt 
variolae  pallidae ,  crudae ,  sessiles ,  subinde  in  mag- 
nas  vesicas  confluentes ,  ichoris  crudi  plenas.  Cre- 
bro  status  ille  nervosus  ab  animo  est.  In  delica- 
tulis  ,  timidioribus  mobilissimisque  hominibus  ( est 
monitum  Frankii)  in  teneris  ac  de  venustate  pro- 
pria  sollicitis  puellis  eruptio  variolarura  progredi- 
tur  tardms,  ac  ad  peliem  hae  devectae  in  eadem 
haerere,  nec  satis  elevari,  nec  febris,  nec  consueta 

symptomata  ab  eruptione  facta  sedari,  sed  anxie 
in  lecto  jactari  spirituque  dejecto  turbari  cernun- 
tur.  Hoc  quoque  in  casu  a  generosa  satis  vini 
potione ,  a  sereno  medentis  vultu ,  ex  applicito 
cantharidum  emplastro  brevi  tempore  malignitatis 
idea  disparet  morbusque  communem  reducitur  in 
tramitem.  Hic  animi  medicina  opus  est,  quern- 
admodum  exemplo  firmavit  Swtetenius.  Pessima 
quaevis  metuentem  medicum  vidi  ,  inquit ,  dum 
in  formosa  puella,  erumpentibus  variolis,  videret 
anxietatem  magnam,  pulsum  tremulum,  angustiam 
faucium,  pallorem  in  facie.  Cum  autem  toto  con- 
tagii  stadio  mitis  morbus  fuisset  et  nova  haec  sym- 
ptomata  contigissent ,  dum  in  speculo  faciem  pau- 
cis  numero  maculis  notatam  vidisset,  audacter  cer- 
tam  salutem  promisi  et  de  forma  securam  esse 
jussi  simulque  in  memoriam  revocavi  casum  ami- 
cae,  quae  eodem  morbo  occubuerat  et  de  qua  jam 
sanata  merito  poterat  dici : 

Morborum  pigmenta  abeunt,  faciesque  renitet 

Purior  et  speculo  laevior  ipsa  suo. 
Mox  illae  turbae   corapescebantur  et  morbus  reli- 
quum  decursum  suum  absolvit  quam  placidissime. 

Ubi  variolis  accedit  febris  putrida,  cernuntur 
maculae  lividae,  petechiae,  haemorrhagiae  passi- 
vae ,  pustulis  nigris ,  cruentis  sive  sanguineis ,  gan- 
graenosis,  in  crustas  sive  escharas  nigras  abeunti- 
bus,odore  foetidissimo,  cadaveroso.  Hasce  sequen- 
tibus  verbis  delineavit  Mead.     »  Saepius  accidit, 

ut  pustulae  confertim  erumpentes ,  tertio  vel  quarto 
post  die ,  cum  jam  rnaturescere  deberent ,  lividae 
et  subcmentae  evadant,  maculis  nigris  per  totum 
corpus  sparsis  ;  quae  intra  diem  unum ,  aut  alterum 
mortem  adventantem  praenuntiant.     Hae  enim  ve- 
rae  sunt  gangraenae.    Saepissime  hoc  tempore  san- 
guis   tenuis  non  ex  ore  tantum ,  naribus  et  oculis 
emanat ;    sed  per    cunctos   etiam    corporis  meatus 
maximeque  urinae  itinere  perfluit,  quo  etiam  pri- 
mis   aegritudinis   diebus    nonnunquam    egreditur." 
Hanc  sortem  subiit  puella  parvula ,  suorum  totius- 
que  vici  deliciae  ,  forma  antea  egregia ,  nunc  hor- 
renda ,   colore  Aethyopem  ,    foetore   cadaver  refe- 
rens ,  stillante  undequaque  sanguine   tenui ,  putri- 
do ,    quae   ex   morbo  tam   gravi   succubuit,  casum 
tristem  lugentibus  omnibus. 

Haec  crebra   a  scorbuto    complicatio    est   inque 
nautis  scorbuticis  ab  Huxhamo  animadversa. 

Catarrhalis  denique,  sive  rheumatica  complica- 
tio  discernitur  catarrhi  signis :  sternutatione,  tussi 
caet.  variolis  praeterea  crystalhnis ,  febre  remit- 
tente  continua ,  exacerbatione  nocturna.  Hanc 
complicationem  saepius  vidit  atque  plenius  de- 
scripsit  vir  clarissimus  Thuessijnk.  Praecipue  fau- 
ces ,  oculi  et  pulmones  aegrotant ,  urina  parca  , 
cute  sicca ,  gravi  lumborum  dolore ,  eruptione  tar- 
da ,  variolis  crudis  plerumque  confluentibus ,  ner- 
vorum  aegrotantium  symptomatibus,  tussi  sicca, 
etiam   post  pustularum  exsiccationem ,  in  phlliisin 

pituitosam  abeunte ,  nisi  facta  raetastasi ,  mors  cita 
morbi  cursum  abruperit.  Quas  praeter  hanc  nota- 
runt,  verminosa  et  pituitosa  ad  communem  gas- 
tricam  complicationem  revocari  facile  possunt. 

Nulla  aetas,  aut  sexus  ab  hoc  morbo  immunis 
est.  Foetum  ipsum  in  corpore  materno  invasisse 
atque  grandaevos  senes  e  medio  sustulisse  legitur , 
ut  hoc  etiam  sensu  nemo  ante  mortem  beatus, 
auctore  Frankio,  dicendus  sit.  Fertur  celeberri- 
mus  obstetricator  Mauriceau  cum  nasceretur  vario- 
larum  pustulas  in  facie  liabuisse  et  alter  a  Swiete- 
nio  citatur  casus  puellae  variolarum  in  cute  vesti- 
gia  monstrantis,  cui  in  rei  testimonium  deinceps 
frustra  inoculatio,  quam  vocant,  facta  est. 

Neque  senes  a  morbo  immunes  fuisse  exemplis 
docuere  ,  Swietenius  ,  Morgagnus  ,  alii :  nec  gravi- 
das  etiam  feminas ,  unde  nec  sine  caussa  ,  ne  abor- 
tum  patiantur,  timent  medici  (Mead.  de  Variolis 
pag.  333  sqq. )  ex  quo  duplex  imminet  periculum, 
alterum  a  nova  quae  tunc  oritur  febre,  alterum 
a  sanguinis  profusione ,  quae  aegram  labefactat. 

Comparabant  Arabes  morbum  cum  fermentatio- 
ne ;  quos  alii  secuti  evolutionem  inque  novam  con- 
ditionem  metamorphosin  adpellaverunt ,  quae  pri- 
dein  Hahnii  opinio  fuerat.  Gertum  est ,  contagio 
propagari ,  nec  bis  eundem  afficere  hominem  so- 
lere.  Soiere,  inquam;  nam  haec  quoque  regula 
aliquot  patitur  exceptiones ,  quemadmodum  nota* 
Jbili  feminae  casu  docemur,  cujus   ex  Borelli  re- 

latione  mentionem  fecit  Burserius  ,  quae  septies  va- 
riolas  experta,  octava  vice  centenaria  major  ex  iis- 
dem  periit.  Huic  tamen  calculo  errorem  subrep- 
sisse  eredo  atque  cum  veris  forsitan  et  spurias  alias- 
que  pustulas  alius  generis  fuisse  computatas.  Quo- 
circa,  Swietenii  ad  exemplar,  singulorum  casuum 
censuram  agentes,  de  permultis  dubitabitis  rarum- 
que  id  fieri ,  immo  rarissimum  intelligetis ,  siquidem 
Meadius  ille ,  medicus  profecto  peritissimus ,  expe- 
rientia  compertum  esse  scribit,  nunquam  iterum 
reverti  posse  variolas  et  Swietenius  candide  fate- 
tur,  se  triginta  annorum  spatio  et  in  numerosa 
praxi  nunquam  vidisse  aliquem  bis  variolis  labo- 
rantem. 

Etiamsi  exempla  non  desunt  confluentium  benig- 
narum  et  malignarum  discretarum,  Meadio  Burse- 
rioque  testibus ,  universe  tamen  confluentes  pejo- 
res  et  quo  citius  erumpant,  eo  densiores.  Prae- 
cipue  damnanda  est  eruptio  ingens ,  universalis , 
subitanea  atque  ex  febre ,  numero  pustularum ,  in- 
flammatione  mucosae,  ex  cerebri  valetudine,  san- 
guinis  crasi,  habitu  corporis  eventus  futuri  prae- 
sensio  petenda  est.  In  primis  complicatio  cum  fe- 
bre  nervosa ,  aut  putrida  timenda  atque  damnandae 
convulsiones,  praecipue  post  eruptionem,  deliria, 
sopores,  petechiae,  haemorrhagiae.  Malum,  ubi  fe- 
bris  post  eruptionem  protrahitur,  quod  morbum 
compositum  indicat.  Mala  symptomata  phrenitica, 
aut  comatosa  atque   ischuria.     Malae  variolae  cry- 

stallinae,  verrucosae,  aut  sanguineae ,  nigrae,  sub- 
sidentes.  Malum  denique  ,  ubi  febris  secundaria 
suppuratoria  et  gravior  sit  et  longior.  In  con- 
fluentibus  boni  augurii  sunt :  salivatio ,  tumor  ma- 
nuum ,  morbo  provectiori ,  inque  infantibus  diar- 
rhoea,  per  secretionem  vicariam,  antagonisticam 
suscitata.  Postremum  ab  hoc  morbo  metuenda 
plura  oculorum ,  aurium  vitia :  inflammatio  ,  sup- 
puratio ,  caecitas ,  surditas ,  ulcera  foeda ,  caries , 
turpes  cicatrices.  De  ophthalmia  variolosa  confe- 
ratis  pracstantissimum  ophthalmologum  Beer  ,  qui 
ipsum  icone  illustravit.  Cariei  exemplum  profert 
Morgagnus  Epist.  An.  31  ed.  XIV.  art.  3,  4.  Se- 
quelas  variolarum  universe  enumerant  Swtetenius  , 
Frankius  ,  Vogelius  ,  Naumannus  ,  quae  ut  rarissimae 
hodie,  ita  ex  auctoribus  praesertim  antiquioribus 
cognoscenda  sunt. 

Mors  ex  varioiis  sive  pulmonalis  esse,  sive  cere- 
bralis  ,  seu  ex  sanguinis  corruptela  solet.  Prohi- 
buit  Morgagnum  contagii  metus  a  secandis  vario- 
losorum  cadaveribus.  Recentiorum  industria  mor- 
bus  ab  hac  quoque  parte  melius  indagari  coepit. 
Post  mortem  observarunt  in  aliis  aiia  morborum 
vestigia. 

De  pustulis  docuere  observationes  anatomicae ,  se- 
dem  variolarum  esse  corium,  sive  potius  ejus  rete 
vasculosum.  Hoc  capillaria  iis  locis  maxime  evoluta 
ostendit,  quibus  inhaeserunt  antea  pustulae,  sive 
nova  prorsus  generata  sint  vascula ,   sive  ex  pris- 

cis  excreverint.  Corium  tegitur  strato  pseudomem- 
branaceo  corpus  pustulae  formante ,  quod  discum 
forma  repraesentat  ,  ex  quo  umbilicus  pustulae. 
Progrediente  morbo  pustulae ,  quarum  formatio 
multilocularis ,  ut  vaccinicarum  pustularum  est,  flui- 
dum  serosum  areolis  continent  primum ,  deinde 
purulentum.  Pus  factum  sub  epidermide  profun- 
ditur,  rumpuntur  septa  areolarum  et  ullimo  etiam 
discus  pseudomembranaceus ,  ut  urmm  fiat  conti- 
nuum  cavum.  Haec  sunt,  quae  de  pustulis  tradide- 
runt  Gendrinus  et  Rayerus  :  quae  in  capillaribus 
fiunt,  icone  illustravit  Vir  Clar.  Sebastian,  in  ope- 
re  periodico ,  a  fratre  carissimo  edito ,  Tom.  I.  Pars  2. 
cui  titulus :  Tijdschrift  voor  Natuurltjke  Geschie- 
denis ,  uitgegeven  door  J.  van  der  Hoeven  et  W.  H. 
DE  Vriese,  1834.  pag.  101  sqq. 

In  mucosis  membranis  etiam  manifesta  morbi  in- 
dicia ,  quas  sive  pustulas  cum  aliis  vocare  ,  sive 
alio  nomine  nuncupare  mavelitis  (ex  folliculis  es- 
senegavit  Gendrinus,  affirmant  alii)  ejusdem  morbi 
efficacitatem  manifesto  testantur. 

Morbus  natura  sua  est  inflammatorius,  quemad- 
modum  docent  symptomata  et  terminationes  inflam- 
mationibus  propriae  ideoque  antiphlogistica  cum 
diaeta,  tum  medicina  optime  curabitur.  Igitur  re- 
gimen  frigidum  aut  frigidiusculum ,  primo  praeser- 
tim  morbi  tempore  methodus  diluens,  refrigerans, 
temperans,  potus  acidulus,  aer  purus,  victus  te- 
nuis ,  derivantia  porro  et  a  capite  revellentia  adhl- 

beantur:  manuluvia,  pediluvia,  sinapismi  (  ex  fa- 
ciei  enim  pustulis  periculum  pendet)  et  oculi  aqua 
frigida  crebro  abluantur,  ne  ibi  variolae  erumpant. 
Cute  strictiori  etiam  balneum  tepidum  proderit. 
Caeterum  in  morbo  miti  magis  passiva  Sydenhami 
juvabit,  quam  activa  Mortoni  curatio.  Quodsi  ma- 
jor  plethora,  pulsus  plenior,  citatior,  facies  vul- 
tuosa,  rubra,  aetas  junior,  venaesectio  etiam  re- 
petita  juvabit.  Atque  hac  quidem  methodo  ut- 
plurimum  praeverti  poterunt  confiuentes,  methodi 
calidioris  infelix  proles.  Rem  probat  spontanea  mor- 
bi  per  haemorrhagias ,  aut  mensium  fluxum  curatio 
quam  et  aliorum  et  suae  ipsius  experientiae  testimo- 
niis  firmavit  Swietenius  Comm.  V.  pag.  89  sqq.  II- 
lud  tamen  teneatis  oportet ,  hunc  morbum  inilamma- 
torium  ex  contagio  provenire  ,  cujus  effectus  mitiga- 
ri  quidem ,  nec  tolli  tamen  prorsus  sanguinis  de- 
tractionibus  poterunt.  Declinante  morbo  idoneum 
erit,  leni  purgatione  alvum  sollicitare,  nisi  id  qui- 
dem  sponte  factum  sit.  In  confluentibus ,  ubi  phlo- 
gistica  diathesis  manifesta  sit,  interdum  repetenda 
venaesectio  et  quidem  si  symptomata  urgeant, 
quovis  repetenda  morbi  tempore,  atque  antiphlo- 
gistica  pariter  proderit  alvi  purgatio.  Circa  quam 
damnanda  est  Mortoni  haeresis,  credentis  ab  alvo 
usque  ad  vigesimum  diem  constipata  nihil  nbxae 
futurum  esse ,  cui  quam  pertinaciter  inhaeserit , 
docet,  quae  deinceps  tradidit,  circa  mulierem,  cui 
olvus  per  octodecim  dies   constipata  fuerat,  quam 

nisu  egercndi  paene  confectam  nec  clysteris, 
glandis ,  vel  fotus  ope  a  faecibus  induratis  liberare 
potuit,  donec  sphincter  ani  speculo  sensirn  dilata- 
retur  et  stercora  forficibus  confracta,  vi  extracta 
fuerint.  Ptyaiismus  si  cohibeatur,  manus  pedes- 
que  fovere  cataplasmate  emoliiente,  vel  rubefacien- 
te  irritare.  immo  languente  vita  cruribus,  nucliae 
admovere  vesicantia,  alvum  enemate,  aut  cathar- 
tico  soliicitare,  diuretica  dare  ac  quovis  modo  se- 
cretionem  vicariam  suscitare  oportebit.  Multi  sua- 
dent,  pustulas  aperire,  ut  faciei  pulcritudinem  cu- 
rent,  alii  pustularum  cauterisationem  commen- 
dant:  prius',  utrum  revera  hoc  nomine  proficuum 
sit  et  puris  absorbtioni  adversum,  dubitoj  alterum 
ne  tentandum  quidem  censeo. 

Quum  complicatio  subest  vel  antigastrica,  vel 
nervina,  vel  antiseptica  conveniet  methodus  pro 
morbi  indole.  In  nervosa  complicatione ,  ubi  ere- 
tliismus  nervorum  ,  opiata ,  ubi  narcosis  ,  incitan» 
tia  :  moschus  ,  camphora ,  serpentaria ,  crocus  ,  hic 
potissimum  tarda  ac  languente  eruptione,  facie  de- 
tumescente  et  pallida ,  iaudantur.  Crocum  inpri- 
mis  magni  faciebat  Boerhaavius  ejusque  Commen- 
tator  felicis  sanationis  esemplo  commendavit.  Est 
juvenis  octodecim  annorum,  l)iliosae  temperiei,  cui 
propter  virium  languorem  datis  cardiacis  undecima 
iiora  noctis  diei  tertii,  pulsu  tremulo,  parvo,  vit 
percipicndo ,  cum  anxietate  intolerabili ,  ita  ut  ad- 
stanteKS  mortem  jam  prae  foribus  esse  judicarent^ 

Saturatissimae  croci  tinciurae  guttas  viginti  adhi- 
buit  statim ,  atque  vix  hora  elapsa  pulsus  insurge- 
bat,  anxietas  ininuebatur,  papulae  numerosae  pro- 
dibant ,  ita  ut  quamvis  numerosas  pustulas  habe- 
ret ,  sospes  tamen  a  morbo  evaserit. 

De  opio,  quamvis  a  Sydenhamo,  Swietenio,  Fran- 
kio  in  variolis  celebrato,  minus  raagnifice  sentiunt 
alii;  nec  pigebit  legere,quae  ad  magnum  Hallerum 
scripsit  quondam  Tissoxus.  Certe  ex  iis  auxiliis 
est,  quae  nisi  ab  exercitato  medico  eodemque  pru- 
denti  in  hoc  morbo  tempestive  adhiberi  nequeant, 
atque  ad  retundendum  febris  impetum  minus  recte 
ab  antiquioribus  celebratum  videtur.  Majora  ab 
acidis  mineralibus  commoda  cum  Tissoto  expecta- 
verim,  quae  in  putrida  complicatione  reliquis  pal- 
mam  praeripiunt  et  haemorrhagiis  quoque  adversa 
jure  merito  habentur.  In  primis  vero  ad  putredi- 
nem  arcendam  munditiei  curam  habeatis,  neque 
imitemini  eos ,  qui  aerem  purum  magis ,  quam  corr 
ruptum  timent  atque  aegros  in  sordibus  suis  putres- 
cere  sinunt.  Ad  decimum  quartum  diem  usque 
foetorem  patienter  ferre  jubebat  Diemerbroeckius  , 
hunc  aliqualem  foetorem  nunquam  nocuisse  affir- 
mans,  quem  tamen  tantum  quandoque  inveni, 
Swietenius  inquit,  ut  fere  in  animi  deliquium 
lapsus  fuerim,  licet  me  non  adeo  delicatum  cre- 
dam ,  ut  a  levioribus  facile  afiiciar.  »  Porro  con- 
tendit,  a  linteaminum  mutatione ,  si  cum  debita 
cautela  fiat ,   nunqnam    aliquid  mali  fieri ,  e  con- 

tra  revixisse  miseros  aegros ,  dum  impetraverat ,  ut 
his  sordibus  liberarentur. 

Aliquando  morbo  gravi  superest  febris  hectica  , 
quam  auctores  practici  impugnare  jubent  tempe- 
rantibus ,  nutrientibus ,  lacticiniis ,  potissimum  aqua 
Selterana  cum  lacte ,  cujus  temperantis  medicinae 
salubritatem  exemplo  docuit  Meadius  1.1.  p.328  sqq. 

Morbus  mitior,  aut  gravior  non  a  contagii  est 
vel  copia,  vel  indole,  sed  ab  habitu  corporis,  an- 
ni  tempore,  aliorum  morborum  consortio,  regimi- 
ne,  medela.  Nam  parva  copia  sufficit  morbo  gra- 
vissimo  procreando,  nec  rara  prostant  exempla  ex 
contagio  benignarum,  discretarum  malignas,  con- 
fluentes  fuisse  prognatas,  aut  ex  hisce  discretas 
benignas.  In  primis  spectandus  est  habitus  corpo- 
ris.  Quocirca  Meadius:  plus  mea  opinione  refert, 
in  quale  corpus  infundatur,  quam  de  quale  exima- 
tur  pestilentiae  virus.  Et  praeter  habitum  anni 
tempus ,  febris  consortium ,  medendi  genus  notan- 
dum.  Itaque  si  calida  aestas,  si  corpus  infirmum/ 
aut  mobile,  cutis  stricta,  habitus  cachecticus ,  si 
aliae  febres  sive  gastricae ,  sive  nervosae,  sive  pu- 
tridae  regnent ,  si  adhibeatur  prava  curatio ,  aut 
regimen  calidius,  expectandae  sunt  variolae  mali 
moris. 

Hac  observatione  nititur  earundem  insertio,  qua 
sic  disponitur  corpus  et  moderantur  rerum  externa- 
rum  conditiones,  ut  jure  speraripossit  exanthematis 
mitioris  proventus.     Quapropter  haud  incongruum 

«rit,  breviter  de  relicta  hac  methodo  referre ,  tum 
de  usitata  hodie  per  variolas  vaccinas  prophylaxi. 
Seligebatur  aetas  ab  anno  quinto  ad  duodeci- 
mum ,  tempus  vernum ,  victusque  instituebatur  sim« 
plex ,  blandus  ,  temperans ;  alvus  leni  eccoprotico 
vel  clysmate  evacuabatur  ,  cutis  si  strictior,  fove- 
batur  balneo  tepido  uno ,  vel  altero.  His  praemis- 
sis  pus  variolarum  recens  inserebatur ,  vel  manui 
inter  pollicem  et  indicem  extus ,  vel  superiori  bra- 
chii  parti ,  ope  acus ,  vel  lanceolae :  unde  primum 
inflammatio  topica,  deinde  totius  corporis  affectio 
oboriebatur,  quam  sequebatur  regularis  variolarum 
mitiorum  decursus  ,  sub  regimine  frigidiusculo , 
aere  puro,  libero.  Suppurationis  vero  tempore  ab 
aura  frigida  cavendum  erat.  Interim  alvo  leni  me- 
dicina  prospiciebatur  totumque  corpus  lacte  et  aqua 
tepidis  abluebatur.  Bursemus  Inst.  Med.  Pract. 
II.  §.  286  sqq.  Haec  quidem  insitio  etsi  universe 
benignas  mitesque  proferret  variolas ,  subinde  ta- 
men  malas  gravesque,  immo  lethales  procreasse  le- 
gitur  atque  illud  mali  habebat ,  quod  morbum 
contagiosum  propagaret:  quapropter  postquam  alia 
inventa  est  tutior  prophylaxis ,  haec  relicta  est. 
Posita  est  ea  prophylaxis  in  variolarum  vacci- 
narum  insertione ,  cujus  historiam  litterariam  in 
scholis  historicis  enarrabo.  Hoc  loco  dixisse  suffi- 
ciat,  pustulam  quandam  in  uberibus  vaccarum  prog- 
natam  eam  vim  habere ,  ut  corpori  humano  inser 
ta  illud  contra  variolarum  contagium  muniat.     In. 

jserendi  modus  noa   multum   differt  a   variolarum 
insertione  ,  nec  tamen  tantas  requirit  cautiones. 

Symptomata  variolae  vaccinae  verae  sunt  sequen- 
tia.  Tertio  post  insertionem  die  tuberculum  cer- 
nitur  parvum ,  quod  increscit  deinceps  magisque 
rubet,  media  parte  depressa;  sexto  die  in  maniies- 
tam  evasit  pustulam,  fovea  media,  margine.  exstan- 
te ,  circumsci  ipta.  Ingratus  sentitur  pruritus ;  sep- 
timo  die  lympha  pellucida  repletur..  Ab  octavo  ad 
undecimum  diem  laete  fioret  adulta  pustula,  surgit, 
turgens  et  lympha  crystallina  circulo  rubro  erysipe- 
laceo  sive  areola  circumscribitur.  A  die  inde  duode- 
cimo  evanescit  rubor ,  turbatur  lympha ,  inspissatur 
inque  crustam  concrescit  ex  media  pustula  surgen- 
tem ,  latius  latiusque  extensam ,  colore  bruneo-fus- 
co.  Hanc  efflorescentiam  saepenumero  aegritudo 
quaedam  comitatur,  nonnunquam  motus  febrilis 
qui  taraen  minime  constans  aut  characteristicum 
est  veri  exanthematis  indicium.  Subinde ,  in  scro- 
fuiosis  praecipue ,  sequitur  generalis  eruptio  in  bra- 
chio  ,  facie  ,  aliis  partibus,  aut  brachii  rubor  ery- 
sipelatosus. 

Ab  hoc  decursu  abludunt  variolae  vaccinae  spu- 
riae,  multo  citius  increscentes ,  pustula  acuminata 
suppurantes ,  ulceratae  subinde  ,  citoque  crustas 
formantes.  Quandoque  verarum  quaedam  tantum 
notatur  anomalia.  His  tamen  minus  iidendum  et 
iteranda  insitio  est* 

Morbi  origo   incerta,  vis  prophylactica   nondum 

satis  intellecta.  Potest  taraen  post  longam  inocu- 
lationum  seriein  in  uberibus  vacearum  deauo  susci- 
tari  variola,  indicio  contagii  vim  non  esse  labe- 
factatara.  Debet  autem  insitio  fieri  ex  pure  recen- 
ti , .  a  quinto  ad  septimum  diem ,  lanceola  pura ,  ne- 
que  rubigine  afiecta  i.  e.  oxydata.  Ubi  cutis  valetudo  , 
aut  diathesis  quaedam  morbosa ,  aut  cachexia ,  aut 
dyscrasia,  praesertim  scrofulosa  corpus  teneat,  non 
tuta  est,  nisi  saepius  repetatur,  aut  habitus  ante 
emendetur.  Optima  fit  de  brachio  in  brachium.- 
Minus  certa  est,  quae  de  lympha  siccata,  aut  crus- 
tis  fit  insitio.  Una,  aut  duae  in  quovis  brachio 
insitiones  sufriciunt :  major  numerus  pustularum 
efflorescentiam  erythematosam  ipsamque  febrim  ex- 
citasse  fertur.  Seligatur  pars  superior  brachii , 
praesertim  in  puellis ,  ne  matrum ,  aut  juvenum 
oculos  offendat  turpis  cicatrix.  Non  deligetur  locus , 
veste  tantummodo  tegatur.  Ubi .  lyinpha  sicca  ad- 
hibetur  ,  lanceolae  apex ,  materia  turgidus ,  aqiiae 
calidae  vapore  humectandus :  alii  frigidam ,  alii 
salivam  optimum  esse  solvens  perhibent.  Keliquae 
methodi  per  fila,  crustas  caet.  minus  comraenda- 
biles. 

Nuper  observatura  est  genus  variolarum  spuria- 
rura ,  post  insitionem  vaccinae ,  quod  varioioides 
vocant.  Hae  illud  peculiare  habent,  ut  sub  omni- 
bus  variolarum  signis  prodeunjtes,  subito,  ubi  ad 
suppurationis  stadium  perventum  est,  exsiccentur, 
eTanescant  ac  cadant,  quales  initio  eurricuii  prae- 

tici  et  deinceps  etiam  vidi,  speciem  confluentium 
malignarum  mentientes ,  sed  brevi  post  emortuas. 
Hae  acres  suscitarunt  in  orbe  medico  lites,  quae 
multis  nominibus  scientiae  profuerunt  multaque  lo- 
ca  obscuriora  illustrarunt ,  quamvis  negari  nequeat, 
abesse  plurimum  hanc  scientiae  partem  ab  ea,  quam 
res  tanta  requirebat  perfectione ,  quod  partim  em- 
piriae  rudi,  qua  fieri  solet,  partim  praemiis  vacci- 
natoribus  propositis  ,  partim  hominum  perversitati- 
bus   ac  praejudicatis  opinionibus  tribuendum   est. 


JDE     VARICELLIS. 

A  variolis  veris  differunt  spuriae,  aliis  varicellae, 
forma  ,  decursu ,  sique  nonnullis  fides ,  etiam  cha- 
racteribus  anatomicis.  Praecedit  plerumque  levis 
febricula,  aliquando  tantum  languor  aliquis  et  las- 
situdo  spontanea  ( sunt  verba  Swietenii  ,  hanc  spe- 
ciem  describentis)  primo  quandoque  die,  aliquan- 
do  secundo,  vel  tertio,  prorumpunt  hinc  inde  pus- 
tulae  rubrae ,  elevatae  in  cute ,  quae  aliquando 
statim  indurescunt ,  siccantur ,  cadunt  (steenpok- 
ken)  aliquando  lympha  tenui  videntur  distendi  in 
primis  in  apice:  hae  brevi  pariter  exsiccantur  et 
decidunt  (waterpokken)  aliquando  deest  illa  lym- 
pha  et  vesicula  vacua  adparet ,  distenta  tamen  pa- 
riterque  cito  decidua  (windpokken),     Hoc  habent 

omnes  sic  dictae  variolae  spuriae,  quod  nori  co- 
mitentur  ea  symptomata,  quae  primum  variolarum 
verarum  stadium  insigniunt,  quod  incerto  tempore 
erumpant,  quod  numquam  vero  pure  impleantur, 
nec  uila  relinquant  in  cute  vestigia.  Differunt  ex 
meis  aliorumque  observationibus  decursu  irregu- 
lari  pustularum,  ut  aliae  post  alias  erumpant  eo-> 
demque  loco  videas  nascentes,  adultas,  senescen- 
tes  pustulas.  Praeterea  pustulae  a  variolosis  dif- 
ferunt  utque  cito  exeunt,  ita  quae  humorem  conti- 
nent ,  facile  ruptae  cito  in  crustam  tenuem  desi-> 
nunt:  et  differre  pariter  contagium  videtur,  etiam- 
si  aliis  aliter  placeat.  Horum  opinioni  obstare 
docet  Swietenius,  quod  variolae  illae  spuriae  etiam 
illos  infestabant ,  qui  ante  paucos  menses  a  veris 
variolis  sanati  erantj  praeterea  spurias  variolas  pas- 
si  paullo  post  laborabant  veris  variolis ,  si  tunc 
temporis  grassarentur ,  ut  ideo  observata  practica 
Confirmaverint ,  verissima  dixisse  Sydenhamum,  a 
contagio  variolarum  genuinarum  non  eximi  illos , 
quos  adulterinum  variolarum  genus  aliquod ,  ad 
hunc  morbum  nihil  attinentium,  obsederit.  Lon- 
gus  est  Rayerus  in  defendenda  utriusque  morbi 
similitudine.  Verum  ut  efficiatur  et  variolas  et 
varicellas  ejusdem  esse  morbi  varietates,  consta- 
re  deberet,  ex  variolis  varicellas,  ex  varicellis  va- 
riolas  fuisse  natas.  Exemplum  quidem  citat  ille 
pueri  contagio  variolarum  expositi ,  cum  pridem 
vaccinationem  subierat,  in  quo  eruptio  adparuit  si^ 

milis  varicellis;  ex  quo  qui  in  eadem  doino  crant 
pueri  post  hebdomadem  variolas  benignas  partim, 
partim  varicellas  patiebantur ,  cum  variolae  neque 
hoc  loco  cemebantur,  neque  variolae  ulli  horum 
pueroruin  erant  insertae :  verum  hoc  exemplum 
imicum,  quia  non  admodum  accurate  descriptum 
est*  neutiquam  rei  penitus  probandae  par  esse  exis^ 
timo.  Nec  reticebo  tamen,  nuper  a  me  ejusmodi 
quid  animadversum  fuisse,  In  Nosocomium  Aca- 
demicum  exceptus  erat  aeger  ex  variolis  veris  de- 
cumbens.  Is  a  reliquis  sejunctus  cum  variolas  dis- 
cretas  mitesque  superasset,  feliciter  jam  convales- 
cens  et  taedio  motus  in  animum  sibi  induxit,  alios 
aegrotantes  visitare.  Quo  facto  brevi  post  adoles- 
centulus  ex  hisce  varicellas  expertus  est,  sive  po- 
tius  morbi  genus  pustulosum  varicellis  simile :  ab 
eo  tamen  hoc  nomine  diversum ,  quod  verum  pus 
continebant  varicellae  istae  ,  quo  ad  varioloides 
magis  accedebant.  Quocirca  priusquam  hac  de  re 
statuatur,  observationibus  opus  erit  et  numerosis  et 
rite  factis  perscriptisque.  Neque  enim  satis  singu- 
la  pustularum  genera  a  singulis  discernuntur  et 
procul  dubio  saepenumero  confunduntur  varioloi- 
des  cum  varicellis.  Nam  quae  ex  variolarum  con- 
tagio  ortae  ferebantur  varicellae ,  non  has ,  sed  va- 
rioloides  fuisse  suspicor. 

An  anatome  etiain  utriusque  morbi  discrimen 
indagare  potuit  ?  Affirmant  Luders,  cui  doctam 
debemus  de  morbo  varioloideo  monographiam ,  crer- 

dens  corio  inhaerere  variolarum  pustulas ,  vari- 
cellarum  non  item,  nec  tamen  argumentis  probans, 
et  Gendrinus,  qui  sectione  rem  ita  esse  a  se  com- 
pertam ,  nec  varicellarum  pustulas ,  ut  variolarum 
corio  inhaerere ,  testatur. 

Contagii  vitae  durationem  aut  incubationis  tem- 
pus  definire  hactenus  nemo  sustinebit.  Ad  hanc 
quaestionem  facit  sequens  observatio  Heberdeni. 
Mater  duorum  puerorum,  qui  varicellis  implicati 
erant,  octavo  vel  nono  die  a  maturitate  pustula- 
rum,  coepit  eodem  morbo  aegrotare.  Spatiumne 
igitur  idem  semper  intercedit  inter  contagionem 
et  morbi  initium  ? 

Deriique  curatur  hic  morbus ,  eodem  auctore , 
quiete  animi  et  corporis,  et  abstinentia  a  carne  vi- 
noque. 

Hunc  praesertim  adeatis»  si  plura  de  hoc  morbi 
genere  scire  aveatis. 


A    C    N    E. 

Hoc  nomine  pridem  usus  est  AeTlirs  ejusque 
ad  exemplar  Sauvagesius  et  deinceps  Willanus 
et  Batemannus,  qui  sub  ipso  comprehenderunt 
tres  phlegmasiae  cutaneae  formas,  ab  Aliberto 
sub  titulo :  couperose ,  dartre  pustuleuse  mili- 
aire    et   darlre   'pusiuleuse    disseminee  descriptas. 

Hane  ultimam  hoc  riomine  intellexit  Rayerus,  quae 
acne  punctata  Willano  dicitur  et  cum  ea  forma 
conjungitur,  quae  vulgo  adpellatur  couperose  ,  et 
ad  quam  sycosin  quoque  pertinere  anatomes,  seu 
sedis  potius  ratione  existimavit,  siquidem  omnes 
illae  formae  cutis  folliculos  sebaceos  occupant : 
truncum  acne,  mentum  sycosis,  faciem  reliquam 
gutta  rosacea,  ( couperose ).  i 

Quamvis  in  prospere  valentibus  caeterum  ani- 
madversa  sint  haec  cutis  vitia  ,  tamen  in  feminis 
ex  menstruorum  turbis ,  in  adolescentulis  ex  ma- 
nustupratione  ,  viscerum  abdominalium  irritatione , 
in  adultioribus  sive  viris,  seu  feminis  ex  abusu  li- 
quorum  alcoholieorum  nata  feruntur. 

Curantur  caussis ,  quae  suscitaverant ,  tollendis, 
balneis  frigidis,  motu  corporis  aptoque  vitae  regi^ 
mine :  interdum  teropestatis  vitaeque  ab  aetate 
mutatione  et  thermis  sulphureis,  si  pertinaciores 
hisce  auxiliis  resistant.  Quod  ab  Ambrosio  Paraeo 
in  gutta  rosacea  cum  fructu  faciei  impositum  legi- 
tur  amplum  vesicans ,  anceps  remedium  inque  mor- 
1)0  vetusto,  aegro  mobili,  irritatione  viscerum  peri- 
culosum  et  nocivum  reputandum  est.  In  aegris 
plethoricis  sanguinis  detractionesj  vitae  genere  lau- 
to  purgantia ,  etiam  repetita  juvabunt. 


IMPETIGO,    FAVUS,    ECTHYMA. 
Haec  Tribus  phlegmasiarum  cutis  pustuiosarum 

plures  complectitur  formas,  quae  observatione  me- 
lius,  auticonibus,  quam  descriptione  etiam  accura- 
tissima  cognosci  poterunt. 

Impetigo  alia  figurata  est  dartre  crustacee  jlaves- 
cente  Alibert  et  crustis  durioribus  conicis ,  Dartre 
■crustacee  stalactiforme  Alibert  :  alia  sparsa ,  quor- 
sum  tinea  granulata,  teigne  granulee  Alibert,  alia 
eczemate  copulata,  eczema  impetiginodes ,  cujus 
•loci  est  crusta  lactea  infantum ,  teigne  muqueuse  Ali- 
bert.  Curatio  potissimum  diaetetica  sit  oportet. 
daeterum  cataplasmata ,  balnea,  lotiones  emollientes , 
saponaceae ,  sulphur ,  sulphureta ,  mercurialia ,  anti- 
monialia,  Plummeri  pulveres,  inque  crusta  lactea 
infantum  ,  laudatore  Strackio,  herba  jaceae  ,  sive 
Tiolae  tricoloris  juremerito  commendantur:  ab  aliis 
arsenicalia,  quorum  tamen  salubritatem  nolui  ex- 
periri. 

Favus  ad  genus  porrlgo  revocari  solebat,  quod 
deinceps,  nec  sine  caussa  proscriptum  est:  siquidem 
etvesiculas  complectitur  et  pustulas  et  crustas,  spe- 
cies  igitur  ex  omni  phlegmasiarum  classe  petitas. 
Nomen  ductum  est  a  similitudine  cum  favis  apum 
atque  inprimis  in  capillitio  cernitur  (porrigo  favo- 
sa ,  lupinosa).  Gdoris  urinae  felinae ,  naturae  con- 
tagiosae  est  haec  cutis  efilorescentia  atque  ut  vi- 
detur  pilorum  bulbis  inhaerens.  In  favo  capil- 
litii  laudant  pilorum  evulsionem  emplastro  picis, 
sive  una  vice ,  seu  repetitis  vicibus  factam ,  de  qua 
methodo  Mahoniana  Cff.  Rateri  testimonia  T.  I. 

pag.  714  sqq.  opere  laud.  Ante  omnia  cutis  mun* 
danda,  capilli  radendi,  crustae  auferendae,  emol- 
liendae ,  emendandus  corporis  habitus  et  vires  de- 
nique  sustentandae  sunt.  Initio  crustis  imponen- 
da  cataplasmata  emollientia,  donec  crustae  decide-r 
rint;  deinde  cutis  lavanda  decocto  furfurum  sapo- 
naceo,  tandem  sulphur  et  sulphureta  adhibenda* 
tum  ore  ingerenda,  tum  extus  admovenda;  quodsi 
peculiaris  subsit  morbus  sive  gastricus,  seu  scrofulo- 
sus,  hic  curandus  suis  auxiliis  et  robori  corporis, 
amaris,  nutrientibus ,  tonicis  prospiciendum  est. 

Ecthyma  truncum  praesertim.  tenet  et  artus,  ut 
impetigo  faciem  et  caput,  ut  favus  capillitium 
praecipue:  ac  pustulis  dignoscitur  largis ,  exstanti- 
bus ,  basi  duriori,  rubente  estque  vel  acutum,  vel 
chronicum.  In  illo  diluentibus ,  refrigerantibus 
subantiphlogisticis  ,  in  hoc  nutrientibus ,  tonicis  , 
martialibus  thermisque  sulphureis  curationis  pars 
maxima  continetur. 


ij— ii 


PAPULAE, 

Papularum  nomine  vocantur  parvae  cutis  emi- 
nentiae  durae ,  nec  pus,  nec  serum  recondentes ,  mul- 
tum  pruritum  excitantes ,  lysi ,  desquamatione,  exco- 
riatione  terminatae.  Tres  numero  sunt :  lichen , 
strophulus ,  prurigo ,  quarum  priores  sub  communi 

lichenis  dertominatione  comprehendi  posse,  censet 
Rayerus.  Earum  exemplum  offert  lichen  tropicus , 
medicis  utriusque  Incliae  notissinrum  (*).  A  sca- 
bie  differunt,  inquit  Carolus  Lorrst,  primo  quod 
papulae  illae  vulgo  magis  confertae  sint  et  elatio- 
res :  secundo ,  quod  rubicundae  magis  et  minus 
aridae  sint .  tertio ,  quod  saepe  sanatis  febribus  su- 
perveniant;  quarto  quod  latiores  sint  et  saepius  reci- 
divam  patiantur ,  quam  vera  et  legitima  scabies ; 
quinto,  quod  in  furfur  abeant  notabile;  sexto  de- 
mura,  quod  remediis  sanentur  a  scabiei  curatione 
alienis  (1.  L  cap.  III.  pag.  215.)  Praeterea  scabies 
flexuras  articulorum  et  iuterstitia  digitorum  foedat 
et  vesiculas  facit  discretas,  non  papulas  confertas. 

Prurigo  a  pruriendo  dicitur  ( de  Strophulo  ( f  ) 
enim  dicere ,  non  attinet,  siquidem  lichen  est  in- 
fantilis )  papulae  sunt  non  rubentes  ad  truncum, 
podicem ,  genitalia :  hanc  formam  veris  vividis- 
que  coloribus  depinxit  Lorryus  ( § ) ,  illam  icone  il- 
lustravit  Alibertus  Tab.  52. 

Lichen  refrigerantibus  acidulis  acidisque  mine- 
ralibus,  interdum  catharticis  curatus  fertur.  Ad 
pruriginem  praeter  haec  depletionibus  subinde  opus 
est,  antiphlogisticis ,  actu  frigidis:  saepius  etiambal- 


(  *  )  Plures   etiam  varietates  habet  Rayer  ,    Taib.  X. 
•    (t)RAYER,    Tab.  X.    fig.ll,   12,   13. 

(  §  )  De  morbis  cutaneis  pag.  449  sq,   Gf.  RayxR  ,  Tab.  Xi 
fig.  14,  15. 

neis,  lotionibus  remediisque  aut  merourialibus ,  aut 
sulphureis  alcalinis. 


S  Q  U  A  M  A  E. 


Inflammationes  squamosae  illae  sunt ,  in  quibus 
ad  cutim  rubentem  formantur  lamellae  subalbidae 
griseae  epidermidis ,  aut  cuticula  mutata  in  lamel- 
las  crassiores  secedit.  Lepra,  psoriasis,  pityriasis, 
ichthyosis  hujus  census  sunt.  Behacjure  summo, 
an  irtflammatio  sit  dubitatur.  Illae  sub  leprae  no- 
mine  comprehendi  facile  possent 

Lepra  vulgaris ,  {dartre  furfuracee  arrondie  Ali- 
.bert  ( * ).  Psoriasis  (dartre  squameuse  seche,  liche- 
noide  Alibert  ;  a  quo  stadio  ultimo ,  provecto  morbo , 
atque  inveterato  repraesentatur);  in  illa  squamae 
largiores  marginibus  extantibus ,  parte  media  depres- 
sae ;  in  hac  minus  largae ,  nec  inaequales ,  nec  cir- 
jculares ,  ut  in  lepra.  In  pityriasi  ( f )  maculae  erythe- 
maticae ,  quas  iterato  obtegunt  desquamatio  farinosa , 
aut  furfuracea ,  cum  gravi  pruritu  ingentique  calo- 
re,  quibus  a  psoriasi  differt  haec  species  morbi;  inqua 
cuticula  dura ,  crassa,  rugosa,  albida  est  etmaculae 


(  *  )  Cff.  Ambert,  Tab.  XII.  Tab.  XV»  Rayeb  ,  Tab.XI. 
Tab.  XI.  bis. 

(f)  Tab.  XI,   fig.  10,  11,   IUy**!. 

cutis  rubrae  proeminent.  Morbus  pertinax  antiphlo- 
gistica  methodo  quam  optime  curatur  accommoda- 
tc  ad  inflammationis  gradum.  Reliqua,  quae  lau- 
dantur ,  cum  in  hac ,  tum  in  lepra  medicinae  genera : 
stip.  Sol.  Dulcam. ,  purgantia,  tinct.  cantharidum , 
arsenicalia,  mercurialia,  alcalina ,  sulphureta ,  aut 
incerta  sunt,  fallacia,  dubia,  aut  periculo  non  ca- 
rent,  nec  nisi  a  pmdenti  medico  eodemque  peri- 
to,  suspensa  manu,  praebenda  sunt. 

Benique  nullius  phlegmasiae  cutis  constans  ex- 
pectanda  sanatio  est ,  nisi  diaeta  omneque  regi- 
men  vitae  medicationi  congruat.  Hisce  diaeteticis 
auxiliis  atquecutis  tum  externae  ,  tum  internae  cu- 
ra  graves  atque  rebelles  morbos  cutaneos  sanari 
posse ,  sine  iisdem  ne  leves  quidem  mitesque  posse 
mitigari,  crebro  usu  experiemini. 


T  U  B  E  R  C  U  L  A. 

Tuberculorum  nomine  vocantur  tumores  eutanei 
duri ,  circumscripti  ad  eaque  revocantur  Elephan- 
tiasis1,  Framboesia ,  Moliuscum ,  quae  cum  ad  regio- 
nes  tropicas  maxime  pertinent  inque  Europa  ra- 
riora  sunt ,  de  iis  dicere  supersedeo  vosque  ad  auc- 
tores  de  morbis  tropicis  relegare  malo ,  quam  de 
rebus  nobis  prorsus  incognitis  verba  facere.  Non- 
nullas  tuberculorum  formas  iconibus  illustrarunt 
Rayerus,  Tab.SIII.  et  Alieertus,  Tab.  XLXII  sq<|, 

a5 

Hae  inflammationum  cutanearum  numero  recte 
excluduntur.  Interim  de  iis  eaque ,  quara  admittunt 
curatione,  praesertim  Ephelidum,  per  thermas  sul- 
phureas,  interpositis  purgantibus  lenioribus,  confe- 
ratis  Cazenave  et  Schedel  ,  Abrege  Pratique  des 
Maladies  de  la  Peau,  pag.  155  sqq. 


DE   INFLAMMATIONIBUS    SEROSIS, 

Characteres  inflammationum  earum  membrana- 
rum,  quae  serosae  adpellantur,  communes  cognos- 
cere  multum  refert,  ut  genus  hoc  naturale  ab  aliis 
quibus\is  generibus  discematur.  Proprius  igitur 
est  huic  generi  dolor  gravis  isque  pungens,  qui 
aliquot  demum  horis  post  stimulum  admotum  sen- 
titur,  minor  calor ,  nulla  pulsatio,  nec  tumor :  in 
parte  ipsa  rubor  punctatus  primum  ,  aut  striatus, 
deinde  cum  inflammationis  increscente  vigore  ma- 
gis  aequabiliter  diffusus  et  profundior:  tandem  va- 
lidus  cordis  et  vasorum  renisus  validaque ,  nisi 
propter  doloris  saevitiem  opprimatur,  febris. 

Etiam  quae  in  corpore  interno  fiunt  exhalatio, 
absorbtio,  inflammationis  principio  supprejssae  sunt, 

eadem  vcro  declinante,  exhalatur  serum  albumino- 
sum  ,  lympham  plasticam  vocant ,  saepius  in  pseu- 
domembranas  concrescens.  Praeterea  celeriter  de- 
currunt  et  crebro  revertuntur  et  quamvis  tunc 
chronicam  magis  formam  induant,  solent  tandem 
nova  acutaque  exorta  inflammatione  mortem  in- 
ferre. 

In  corporibus  defunctorum  quae  supersunt  ha- 
rum  inEammationum  indicia ,  tam  accurate  scripto 
consignata  sunt,  ut  morbi  historia  tota  exinde  per- 
spicue  admodum  explicetur.  Viclelicet  facta  irrita- 
tione  primo  sanguis  copiosior  cellulosam  supposi- 
tam  annexamque  petit.  Haec  rubet  ejusque  rubor 
trans  serosam  pelluctdam  colore  roseo  lucet.  Dein- 
ceps  ipsa  serosae  vasa  tenuissima  sanguis  subit ; 
haec  punctis  rubris  adspergitur,  quae  coacervata 
pluribus  locis  sibique  proxima  strias  rubentes  fin- 
gunt  acnumero  aucto  maculas,  magnam  serosae  par- 
tem  obducentes,  relictis  plagis  albidis,  nullo  rubo- 
re  tinctis.  Porro  serosa  quae  antea  pellucida  erat, 
splendida ,  glabra,  tenuis:  jam  lactis  colorem  du- 
cens  ,  tristi  albedine  obscuratur,  hispida  fit,  cras- 
«a ,  densaque ,  ut  retuso  licet  infiammationis  im- 
petu,  serosae  aspectus  non  laetus  ille ,  sanus ,  sed 
tristis  adpareat  et  aeger.  Quodsi  acutissima  fuerit 
phlogosis,  ingens  rubor,  ecchymosis,  nulla  pseu- 
domembrana,  interdum  pus  viride   cernuntur. 

Altera  vero  chronica  forma  ab  acuta  discernitur 
Tuborenuilo,  aut  vix  ullp,  ipsius  serosae  crassitie, 

25* 


388      D!  INFLAMMATIONIBUS   SEROSIS. 

densitate  auctis,  cellulosa  turgente  et  cum  serosa 
et  cum  pseudomembranis  organicis  coalita,  granu- 
lationibus  porro ,  aut  pustulosis,  autmiliaribus,  hu- 
more  seroso  albo ,  flavescente ,  hydropico ,  inter- 
dum  puriformi ,  gelatinoso  ,  tumoribus  chronicis 
glandularum,  cellulosae  cysticis.  Utraque  morbi 
forma  affinis  gradu,  decursu,  productis  differt.  In- 
ternae  inflammationis  diagnosis  doloribus  puncto- 
riis,  muneris  laesione,  secretionum  turba,  aliarum 
serosarum  affectibus  sympathicis ,  deuteropathicis 
«onslat.  Etenim  uti  non  desunt  observationes  in- 
flainmatarum  omnium  simul  serosarum  ,  ita  cre- 
berrimae  exstant  plurium  conjunctarum,  altera  al- 
teram  aut  comitante ,  aut  subsequente :  synovia- 
lium,  arachnoideae ,  pleurae,  peritonaei,  vel  pleu- 
rae,  pericardii,  peritonaei,  tum  in  puerperis,  tum 
in  aliis  aegris.  Peritonaeo  inflammato  inflammari 
pleuram,  serosam  cordis,  arachnoideam  et  inflam- 
matione  acuta  in  puerperis  et  chronica  in  hydro- 
picis  observavi :  ex  inflammatione  synovialium ,  spe- 
ciem  arthritidis  mentiente ,  factam  esse  inflamma- 
tionem  pleurae  in  juvene  animadverti.  Haec  mi- 
gratio  morbi  a  sympatheia  est  et  analogia  fabricae 
repetenda  ab  eaque  differt  altera ,  quae  cellulosam 
sequitur  partes  vincientem.  Inflammari  cellulosam, 
serosae  adnexam  vidimus  unaque  cum  hac  ipsa , 
quin  ante  eam  signa  inflammationis  in  cellulosa 
conspici;  quapropter  per  cellulosam  ad  partes  vici- 
nas  produci  inflammationem ,    mirum  esse  nequa- 

quam  potcrit.  Haec  productio  fit  praesertim  ad 
partes  ejusdem  naturae  cellulosae :  raro  igitur  a 
meningibus  ad  cerebrum ,  crebro  a  pleura  ad  pul- 
mones,  a  peritonaeo  admesenterium,  omenlum,  cel- 
lulosam  vicinam ,  non  vero  ad  musculum  cavum  in- 
testincrum  ,  aut  ad  musculos  abdominis ,  quemad- 
modum  a  serosa  cordis  fere  nunquam  inflammatio 
ad  cor  ipsum  pertinet.  Subinde  etiam  mucosa  in- 
flammari  (intermedia  musculosa  integra)  quin  tum 
una  ex  altera  pendeat,  animadvertitur. 

Ut  plurimum  sub  inflammatione  serosae  abdomi- 
nalis  et  pectoris,    subinde  sub  ea  synovialis,  sae- 
pius  sub  inflammatione  arachnoideae  creantur  pseu- 
domembranae ,   exsudato   primum  albumine   molli , 
liquido ,    serosam   inflammatam  obducente.      Haec 
exsudatio  magis  magisque  densa  fit  atque  membra- 
nae  inflammatae  adglutinatur.  Interea  temporis  se- 
rum   exhalatum  ex  limpido   fit  turbidum ,  propter 
multitudinem  particularum  albuminis  innatantium, 
quae  increscunt  in  partes  membranaceas ,  variae  for- 
mae :  quaeque  serosae  adhaeret  membrana ,  fit  orga- 
nica,  vasculosa,  structurae  cellulosae,  atque  ejus- 
modi  membranis ,  etiam  post  inflammationem  sub- 
latam ,   partes  praeter   naturam  cohaerent ,  donec 
nova  accedente  eaque  gravi  inflammatione ,  inflam- 
mentur  et  ipsae  et  ruborem  contrahant,  quem  ser- 
vant  deinceps:  simul  vero  secernitur  serum  cruen- 
tum,  aut  humor  purulentus,  morbo  magis  provecto 
et  in  dcclinatione  iterum  exaeerbato.     Quales  se- 

cretiones  purulentas  in  cerebri  ventriculis,  pleura, 
peritonaeo ,    pericardio  observarunt  medici. 

Curationem  quod  attinet,  et  antiphlogistica  sit 
et  antiplastica :  id  est,  non  tantum  inflammationi 
adversa,  venim  etiam  processui,  qui  dicitur,  plas- 
tico  luxurianti ,  de  qua  utraque  curationis  parte 
verba  fient ,  ubi  de  singulis  serosarum  membrana- 
rum  inflammationibus  dicetur. 


DE     PERITONITIDE. 

Peritonitis  in  puerperis  potissimum  observata  et 
sub  nomine  febris  puerperalis  a  multis  descripta 
est.  Antiquitus ,  rem  animadvertente  Pinellio,  cum 
reliquis  abdominis  inflammationibus  confundi  so- 
lebat.  De  febre  puerperali  docte  disputavit  Bur- 
serius  ,  qui  tamen,  utrum  recte  huc  revocaverit 
omnes  puerperarum  febres ,  quas  memoravit  Hip- 
pocrates  in  Epid.  Lib.  I  et  III.  equidem  dubito. 
Simplices  saltem  non  fuere ,  sed  cum  gastrica  labe 
ut  plurimum  complicatae,  aut  ex  pluribus  compo- 
sitae  inflammationibus ,  quemadmodum  in  aegra 
undecima ,  Sect.  III.  Epid.  I.  cum  peritonitide 
arachnitis  fuit  et  mors  a  cerebro. 

Peritonitidis  simplicis  casus  protulit  Pinellius, 
Med.  Clin.  pag.  173  sqq.  et  Nosogr.  Philos.  T.  II. 
pag.  334  sqq.     Prior  casus  acutae ,  reliqui  chroni- 

cae  peritonitidis  sunt.  Inflammationis  peritonaei 
acutissimae  in  viro  exemplum  legitur  apud  Gendri- 
NUM,  Hist.  Anat.  des  Injiamm.  Tom.  I.  pag.  140 
sqq.  Peritonitidum  complicatarum  casus  praeter 
Hlppocratem  descripsere  auctores,  tum  Galli,  tum 
Angli  a  Burserio  laudati ,  tum  Pinellius  ,  Med. 
Clin.  Broussaissius  ,  Hist.  des  Phlegm.  Chron.  et 
nuper  Robertus  Lee  ,  Researches  on  the  pathology 
and  treatment  of  some  of  the  most  important  dis- 
eases  of  Women,  Lond.  1833 ,  pag.  20  sqq. 

In  hac  materie  pertractanda  ita  versabor,  ut 
symptomata  continuo  conferam  cum  extispiciis, 
tum  tradam  morbi  praesagia,  denique  explicem  cu- 
randi  methodum. 

Fiunt  praesertim  peritonitides  sive  ventre  vi 
quacunque  mechanica  laeso  ,  sive  perversa  ex  re- 
frigerio  cutis  functione ,  seu  denique  puerperii  cri- 
tica  metamorphosi  qualibet  caussa  vel  impedita, 
vel  perturbata. 

Signa  hujus  inflammationis  sunt :  dolor  ventris 
fixus  ,  attactum  non  ferens  ,  tympanites ,  calor 
pulsu  contracto,  duro,  celeri,  frequenti.  Subinde 
occulta  est  magis  nihilque  horum  signorum  super- 
est,  nisi  tympanites  subitaneus,  cum  alvi  adstric- 
tione ,  in  quo  casu ,  auctore  BRoussAissio ,  pres- 
sio  lateralis  dolorem  epigastrii  praesentem  denotat. 
Recte  tamen  monente  Frankio  varia  erit  doloris 
sedes,  siquidem  peritonaeum  qua  late  patet,  in- 
flammari  potest ,  alio  alioque  loco,  neque  in  ven- 

tris  tantum  regione  anteriori,  Terum  etiam  in  me- 
senterio  ,  ad  dorsum,  ad  lumbos,  ad  psoam  mus- 
culum  et  iliacum  internum.  Ubi  psoitis  est ,  aut 
potius  peritonitis  prope  musculum  psoam ,  dolor  ad 
dorsum  infra  vesicam  urinariam  sentitur,  in  uno 
latere  stupor  est,  per  inguen  ad  femur  descen- 
dens ,  quod  ( sunt  verba  Frankii  )  prae  magnis 
tormentis  ab  aegro  extendi  non  potest ,  et  nulla 
neqne  urinae,  nec  alvi  difficultas.  Ubi  dorsum , 
lumbos  occupat  dolor,  hic  ad  columnam  vertebra- 
lem  potissimum  erecto  trunco  urget  majorque  ven- 
triculi  et  intestinorum  sympatheia  suscitatur.  Ex- 
inde  faciles  in  mesenteritidem  lapsus ,  in  quo  dolor 
profundus  ex  dorso  incipiens  inque  umbilicali  re- 
gione  subsistens,  contrectatione  auctus,  sub  qua 
tumor  et  durities  percipiuntur ,  obstructa  alvo. 
Omento  inflammato  dolor  ventris  anterioris  acerri- 
mus ,  cum  tumore  et  tensione  supra  et  infra  umbi- 
licum ,  loco  tactum  non  ferente.  In  peritonitide 
puerperali  cruciatus  abdominis  atroces,  tactu  exas- 
perati,  febris  aucta,  venter  in  tumorem  et  tympa- 
nitem  adsurgens.  Accedunt  anxietas  ,  dyspnoea , 
nausea,  vomitus,  diarrhoea,  singultus,  deliria,  so- 
por ,  propter  laesam  nimirum  serosam  capitis.  In- 
vadit  nunc  brevi  ante  partum  ,  nunc  mox  a  par- 
tu ,  aut  abortu ,  plerumque ,  ut  ego  observavi ,  die 
secundo ,  aut  tertio ,  quo  tempore  febris  iactea  fe-» 
minam  tenet,  cum  eaque  coincidit. 

Raro  simplex  est ,  saepius  cum  gastrico  morbo 
complicata. 

Morbi  decursus  est  a  paucis  diebus  ad  plures 
hebdomades ,  prouti  vel  acuta ,  vel  chronica  inflam- 
matio  fuerit.  Mors  crebro  evenit ,  die  morbi  un- 
decimo  eaque  varia  sive  apoplectica  ,  seu  convulsi- 
va  ,  sive  ex  gangraena,  sive  denique  ex  haemorrha- 
gia  etiam  pulmonali.  Haemorrhagiae  factae  indi- 
ciasunt:  dolor  atrox,  pulsus  parvus  ,  frigus  extre- 
morum ,  pallor ,  facies  collapsa :  et  similia  ferme 
factae  gangraenae.  Morbum  levarunt  subinde  alvi , 
urinarum  fluxus,  sudores. 

In  corporibus  defunctarum  ex  hoc  morbo  mulie- 
rum  reperta  inflammati  peritonaei ,  omenti,  intes- 
tinorum  vestigia :  pseudomembranae  partes  obte- 
gentes  ,  ligantes ,  serum ,  lympha  plastica  effusa  , 
hydrops  purulentus. 

Peritonitis  puerperarum  raro  evenit  sine  aliqua 
appendicum  uterinarum  phlogosi  idque  repperi,  in- 
quit  is,  quem  nuper  laudavi  Robertus  Lee,  contex- 
tu  uterino  integro  et  integris  venis ,  similiter  atque 
in  spirandi  organis  et  capitis  et  digestionis  ofneifia 
variae  inflammationes  vel  seorsum  ,  vel  conjunc- 
tim  existunt.  Ubi  vulgaris  sive  epidemicus  mor- 
bus  est ,  hae  varietates  inflammationum  uterina- 
rum  aliae  alio  tempore  cernuntur  ,  ut  nunc  ute- 
ri ,  nunc  peritonaei  phlogosis  animadvertatur ,  quam- 
vis  in  epidemia  eadem  ambae  etiam  visae  sint  in 
aegris  eodem   in  Nosocomio   in  lectulis    contiguis 

etiam  decumbentibus ;  mariifesto  indicio,  varias  ejus- 
dem  esse  morbi  fonnas. 

Verum  lubet  hujus  auctoris  referre  circa  hanc 
inflammationem  animadversiones ,  quae  veri  stu- 
dio,  candore,  simplicitate  eminent,  quibus  maxi- 
me  virtutibus  excellunt  Angliae  medieorum  obser- 
vationes,  nobisque  mirifice  placent. 

Hoc  igitur  auctore,  signa  characteristica  morbi 
sunt :  hypogastrii  sensus  acutior,  seu  dolor  pres- 
sione  auctus,  cum  pyrexia  i.  e.  febre.  In  morbo 
gravi  cubant  aegrotantes  in  dorsum,  genubus  ad 
truncum  flexis ;  abdomen  initio  molle ,  flaccidum ,  nec 
tactum,  nisi  in  uteri  regione  recusans.  Haec  regio 
etsi  nunquam  tumore  et  dolore  careat  prorsus ,  do- 
lor  tamen  ,  quia,  ut  dolores  post  partuin,  crebras 
habet  exacerbationes ,  ab  observatore  medico  negli- 
gente  cum  his  confundi  solet.  Deinceps  totus  ven- 
ter  tumet  tympaniticus ,  quo  facto  dolor  aut  mites- 
cit,  aut  ingravescit.  Sequitur  diarrhoea,  aut  vo- 
mitus  humorum  nigrescentium ,  viridium  ,  pulsus 
fiunt  creberrimi  et  imbecilli,  lingua  sicca,  fusca 
{ nigra )  labia ,  dentes  sordidi :  quae  signa  mortem 
brevi  affuturam  praenuntiant. 

Principium  non  omnibus  idem  est.  Interdum 
subitaneus  dolor ,  interdum  lente  et  pedetentim 
increscens.  Vehemens  interdum  rigor,  interdum 
levis,  interdum  nullus,  ut  pulsuum  velocitas,  ca- 
lor  cutis,  spiratio  intercepta  continuo  dolorem  ute- 
rinum   insequantur.     In  casu  pessimo  habitus   ab 

initio  anxius ,  pallidus  vultus ,  artus  frigidi.  Lochia 
jam  suppressa  penitus,  jam  parciora,  jam  foetida. 
Mammae  nunc  flaccidae ,  nunc  in  morbo  gravissimo 
ad  mortem  usque  fere  lac  secreverunt. 

Saepe  difficilis  est  ab  uteri  doloribus  et  hjste- 
ralgia  dignotio.  At  in  casu  dubio  curatio  antiphlo- 
gistica  praestabit  facta ,  quam  praeter  rem  omissa. 

Peritonaeum  cernitur  vasculosum,  rubrum,  den* 
sum,  abdominis  viscera  agglutinata,  aut  serum  ef- 
fusumalbum,  flavescens,  cumalbumine,  pure,  san- 
guine  subinde  mixtum.  Nonnunquam  lympha  plas- 
tica  concreta  est ,  nonnunquam  serum  tenue ,  cui 
innatant  membranea  concrementa.  Omentum  sae- 
pe  rubrum,  vasculosum,  intestinis,  uteri  fundo  ad- 
haeret. 

Incipit  autem  ab  uteri  involucro  seroso  idque 
etiam  gravius  laesum  apparet  et  humor  purulentus 
est  in  supposito  textu  celluloso. 

Praeterea  adpendices  uterinae :  ligamenta  lata , 
ovaria,  tubae  inflammata  et  quidem  prae  reliquis 
partibus  gravius,  et  structura  prorsus  depravata 
cerni  solent.  Ab  iis  inflammatis  dolor  minus  acu- 
tus  excitari  isque  lateralis  esse,  in  fossa  iliaca  alter- 
utra  sedem  figens  indeque  progressus  altius  insur- 
gere  in  hypogastrium  observatur. 

Ecce  auctoris  in  hunc  morbum  annotationum  com- 
pendium ! 

Sequuntur  historiae  morbi  novem.  Citabo  pri- 
mam ,  ex  una  noscite  omnes :  adeo  sibi  similes  sunt. 

Mulier  primipara,  altero  post  partum  die  utero 

doluit,  lochia  suppressa  habuit,  febricitavit ,  quae 

symptomata,  quia  a  spasmo  uteri  esse  credebantur 

ab  eo ,  qui  tunc  ipsam  curabat  medico ,  anodynis  et 

fomentationibus  calidis  tractata ,  die  quarto  a  partu , 

primo  quo  aegram  visitabat  auctor,  non  deereve- 

runt.     Abdomen  tympaniticum  erat  et  summopere 

dolens  ad  tactum,  pulsus  140  et  debiles,  extrema 

frigida,    vultus  decompositus.      Vomebat  perpetua 

materiam  liquidam  viridem,  alvum  habebat  fluidam : 

quibus  persistentibus  post  meridiem  mulier  raortua 

cst.     Membrana   serosa  intestinorum  perquam  vas* 

culosa,  hepatis  superficies,  qua  parte,  lympha  tec- 

ta.     Appendices  uterinae  in  utroque  latere  pure  et 

lympha  obductae.    Ad  lumbos  serum  turbidum  co- 

piosum.     Lien  mollis  admodum. 

Erat  in  hoc  casu  inflammatio  adhaesiva  in  aliis. 
locis,  purulenta  ad  adpendices  uterinas,  ut  ab  his 
initia  duxisse  inflammationem  dixeris :  saltem  in 
iis  gravior  fuit ,  quod  etiam  vulgo  ita  esse  solet  at- 
que  probabilem  reddit  conjecturam  Cari  ,  ovaria 
esse  partes,  unde  inflammatio  et  secretio  incipiunt: 
hunc  esse  locum  morbi  natalem ,  ut  embryonis  ipsius 
est,  quod  sive  ab  eorum  in  apparatu  generationis 
dignitate ,  sive  ab  antagonismo  inter  ovaria  et  ute- 
rum  repetendum  esse,  opinatur. 

Curatio  prava  fuit ,  ut  falsa  morbi  notio.  Cavete 
tamen  ,  huic  soli  caussae  mulieris  mortem  tam  ci- 
tam  tribuatis.     In  aliis  etiam ,    quarum  morbus  a 

iticdico  cognitus  et  bene  tractatus  est,  eventus  bre* 
Vi  lethalis  fuit.  In  casu  altero  vena  secta,  admo- 
tis  hirudinibus,  mors  demum  incidit  die  morbi  duo- 
decimo,  ita  ut  quamvis  ea  medendi  ratio  mortem 
non  averterit,  tamen  videri  posset  distulisse :  cui  ju- 
dicio  ex  casu  nono,  in  quo  similis  curationis  sup- 
par  fuit  eventus,  aliquod  pondus  accedere  videtur, 
verum  in  casu  quarto  et  quinto  et  sexto  et  septi- 
mo  et  octavo  ne  hoc  quidem  per  validam  curatio- 
nem  antiphlogisticam  impetrari  potuit,  pereuntibus 
aegris  altero ,  tertio  ,  quarto ,  aut  quinto  die ,  morbo 
semper  ingravescente ,  ventre  tympanitico  pulsuque 
et  respiratione  turbatis ;  vomituque  materiae  viri- 
dis  accedente. 

Enteritis  serosa  tenuium  in  omnibus  animad- 
versa  est,  provectiore  morbo  in  omnibus  lympha 
plastica  effusa,  in  membranas  concreta,  in  omnibus 
gravissima  in  ovariorum  regione  laesio.  Casus  quin- 
tus  et  septimus  pleurae  inflammatae  obtulere  et 
symptomata  in  viventibus  et  vestigia  in  mortuis  mu- 
lieribus :  capitis  et  arachnoideae  nulla  facta  est 
mentio  ;  quae  tamen  prae  pectore  et  pleura  cre- 
brius  in  mali  societatem  veniunt  et  a  quibus  irri- 
tatis,  inflammatis,  oppressis,  puerperarum  vigiliae, 
insomnia ,  deliria ,  convulsiones  ,  spasmi ,  sopores , 
comata  ,  paralyses ,  apoplexiae ,  maniae  provenire 
solent,  quas  medicorum  vulgus  a  nervis  repetere 
nervinisque  oppugnare  remediis  amat. 

Caussa  morbi  proxima  m  puerperii  turbata  erisi 

•ponenda  videtur ,  vita  plastica ,  quae  in  gravidis 
mulieribus  exuberat,  non  rite  ad  naturae  modum 
revocata  (*).  Veteres  lochiorum  suppressionem  , 
recentiores  metastasin  lacteam  accusarunt.  Verura 
ubera  non  sempcr  flaccescunt ,  nec  lochia  deficiunt 
semper.  Ex  caussarum  remotarum  numero  aliae 
psychicae  sunt ,  aliae  physicae ,  in  corpore  rebusque 
externis ,  quorsum  animi  commotiones ,  aeris  insa- 
lubritas,  immundities,  gastrica  colluvies,  refrige- 
rium  in  primis  referuntur,  quibus  aut  praecaven- 
dis ,  aut  amovendis  curatio  prophylactica  conti- 
netur. 

Altera  therapeutica  curatio  tum  antiphlogistica 
universe  ,  tum  ejusmodi  sit ,  quae  et  secretionibus 
moderandis  et  tollendis  complicationibus  respon- 
deat,  ita  tamen  ut  semper  ratio  habeatur  vitii  phlo- 
gistici.  Quocirca  sanguinis  depletiones  fieri  pro- 
derit,  iterata  vice  interdum,  alvus  clysteribus  ec- 
coproticis  eluenda ,  cutis  promovenda  leniter  per- 
spiratio.  Praecipue  vero  mercurii  virtus  laudanda 
est  in  curandis  ejusmodi  inflammationibus  maxi- 
ma,  qua  in  bene  multis  feminis  eventum  funes- 
tum  praecidere  mihi  contigit.  Quod  remedii  genus, 
si  alvus  fluidior  justo,  cum  pauxillo  extr.  opii  gumm. 


(  *  )  Qui  pluribus  hanc  theoriam  explicatam  avent ,  adeant 
Caroltjm  Gustavum  Carum,  Dresdae  artis  obstetriciae  pro- 
fessorem,  in  pi'aestantissimo  Gynaecologiae  Compendio  V.  11. 
pag.  572  sqq.  de  hoc  argumento  acute  disputantem. 

aut  Boveri  formula  copulavi  et  quo  in  chronica 
ctiam  peritonitide ,  quae  crebro  a  partu  superest  et 
permultis  medicis  ignota  morbi  forma  esse  videtur, 
feliciter  usus  sum.  Interea  tamen  summopere  ca- 
vendum  est ,  ne  sordes  gastricae ,  ut  fieri  solet ,  ac- 
cumulatae  intestinorum  cavo  retineantur ;  quod 
cavetur  optime  enematum  emollientium  crebro  usu , 
quodque  nisi  tempestive  fiat,  nascuntur  aphthae 
repuilulantes  perpetuo  morbumque  trahentes  ae- 
grasque  vel  in  ipso  convalescentiae  limine  tollen- 
tes  e  medio. 

Tandem  animadvertendum  est,  in  curatione  mul- 
tum  a  medicis  peccari.  A  Frankio,  principe  cae- 
teroquin  in  arte  viro ,  laudante  inunctiones  oleosas 
e  linim.  volat.  camphorat  et  vesicantia  abdomini 
inflammato  imponente.  A  Broussaissio  fomenta 
frigida  commendante;  ab  aliis  symptomatibus  sym- 
pathicis  a  nervorum  genere  repetendis  nervina  op- 
ponentibus  remedia.  Tam  arduum  est,  rectam  sem- 
per  inire  et  sequi  constanter  viam ,  quam  morbi 
natura  sola  monstrare  poterit. 


DE     PLEURITIDE. 

Pleuritis  dicitur  adesse,  quando  aeger  laborat 
acuta  continua  febre,  cum  pulsu  duro,  dolore  acu- 
to,  punctorio,  sub  inspiratione  valde  aucto;  mitiori, 

si  spiritus  retineatur  aut  emittatur  ac  respiratio 
fiat  ope  abdominis ,  immoto  thorace ;  tussi  fere  per- 
petua,  sicca,  dolorem  magnum  inferente ,  hinc  suf- 
focata. 

Boerhaavianam  hoc  loco  secutus  sum  morbi  de- 
finitionem  historicam,  i.  e.  eam,  qua  morbus  per 
sua  signa  describitur.  De  altera,  quae  genetica  ad- 
pellatur  definitione ,  inter  medicos  non  convenit. 
Alii  scilicet  pleuritidem  et  peripneumoniam  idem 
esse  morbi  genus  contendunt,  alii  contra  distinc- 
tum  esse  perhibent.  Hanc  quaestionem  ut  solva- 
mus ,  quod  in  aliis  inflammationibus  facere  institui- 
mus,  idem  in  pleuritide  explicanda  faciemus,  ut  tra- 
ditis  auctorum  de  anatome  pathologica  observatio- 
nibus,  quae  caussa,  quae  origo  symptomatum  pleu- 
riticorum ,  quae  sedes  morbi ,  adpareat.  Incipiam 
a  Morgagno.  Nam  Boneti  Sepulchretum  multos 
quidem  casus  habet ,  sed  adeo  truncatos  illos,  ut 
parum  lucis  rei  obscurae  affundant.  Morgagnus 
igitur,  in  Epist.  20  et  21.  de  pectoris ,  laterum  et 
dorsi  dolore  scribens ,  priore  epistola  Valsalvae 
observationes  memorat,  altera  suas.  Hic  iis  effici 
arbitratus  est ,  a  pulmonum  magis ,  quam  pleurae  in- 
flammatione  pleuriticorum  cum  signa,  tum  funera 
repetenda  esse,  quod  quo  jure  arbitratus  sit ,  agi- 
te,  rerum  testimoniis  adhibitis,  videamus.  In  pri- 
ma  historia  (Valsalvae  est)  nulla  leguntur  alia 
symptomata ,  praeterquam  tussis  inanis  ,  difficilis  re- 
spiratio  et  quoddam  subdelirium.     Haec  utut   ap- 

pellatur    peripneumonia ,    tamen  cum   in    thoracis 
cavo   dextro   unciae   aliquot    seri   turbidi  repertae 
sint,  pleuram  illaesam  fuisse  non  facile  Valsalvae 
adsentiar.     Annum  totumfebribus  vexatus  erat  ae- 
ger,  splen  triplo  major  inventus  est.     An  ex  febre 
intermittente  nata  pleuroperipneumonia  ?  Quaestio- 
nem  solvite  perlectis  Brouissaissianis  aegrotantium 
historiis ,   de   quibus   postea  erit  ^ermo.     Interim 
Cf.  casum   §.51.   §.30.    §.  2.   quaeque  priori  loco 
notavit  ille  circa  hanc  lienis  et  pectoris  morbi  cog- 
nationem  a  Faetono  pridem  aniniadversam.    Secun- 
da  pulmonis  dextri  inflammati  areteque  per  mem- 
braneos  nexus  pleurae   adhaerentis  indicia  obfere- 
bat.     In  sene  peripneumoniae  signa  ut  in  vivente 
erant,  ita  in  mortuo   adparebant.     In  muliere  si- 
nistri  lateris  dolor  cum  spirandi  difficultate  et  tus- 
si  vehemente,  qua  aliquid  expectorabat,  inque  hoe 
latere  thorace  recluso  serum  albo  infectum  colore, 
tum  pulmo  a  posteriore  inflammatus  inventus  est. 
( Haec :    serum  album  et   reliqua    signa  indicabant 
pleuritidem  modicam,  qualis  chronica  prinii  generis 
Gendrino  dicitur).     In  matrona  dolor  erat  grava- 
tivus,  ut  in  sene,  cum  sensu  ponderis  inque  illa,  ut 
in  hoc,  peripneumonia  fuit:  qui  dolor  tamen  postea 
in  pungentem  mutatus  est,  affecta  forsitan  pleura, 
cujus  nulla  fit  mentio. 

»  Virgo  annos  quinquaginta  quinque  agens  tho- 
racis  dolore  ,  praesertim  circa  sternum  corripitur, 
capite  dolet,  dinicile  spirat,  ingentem  materiae  co-, 

26 

piam  expuit.  Circa  nonum  diem,  cum  nisi  erecla 
cervice  spirare  non  posset ,  moritur.  Sinister  pul- 
mo  inventus  est  cohaerens  pleurae ,  ut  sine  lace- 
ratione  separari  non  potuerit  ( erant  igitur  pseu- 
domembranae  organieae).  Atdexter,  qui  contine- 
bat  abscessum ,  toti  mediastino  arcte  adhaerebat, 
An  inflammatio  mediastini  peripneumoniam  prae- 
cessit,  an  eontra  secuta  est?  Pericardium  erat  ple- 
num  seri.  In  ccrdis  ventriculo  dextro  non  parva 
polyposa  concretio." 

In  lanione  dolor  fuit  in  dextra  thoracis  atque 
etiam  in  medio  sterni.  Supinus  cubat,  multum  tus^ 
sit ,  parum  expuit.  Pulmo  dexter  superiore  parte 
tota  induruerat  et  nonnihil  sterno ,  arctius  autem 
mediastino  adhaerebat.  A  sinistris,  thoracis  cavea 
paululum  habebat  seri,  quo  pericardium  plenum. 
In  corde  dextro  polyposa  concretio.  In  hoc  pleu- 
ritis  peripneumoniani  praecessisse  videtur.  Sed 
symptomata  obiter  tantum  tradita  nullaque  ana- 
mnesis  mentio  facta  est.  Virgo  annorum  viginti  do- 
lore  corripitur  in  sinistra  primum,  tunc  in  dextra 
thoracis  parte.  In  hanc  cubare  non  potest :  tussit, 
noctu  delirat.  Pulmo  dexter  nonnihil  inflammatus , 
a  tergo  praesertim.  Sinister  autem  ,  qui  undique 
pleurae  costas  et  diaphragma  investienti  adhaere- 
bat  arctius,  ut  eximi  sine  laceratione  non  posset, 
multum  rubebat.  In  corde  nulla  polyposa  concre- 
tio:  sanguis  duntaxat  in  utroque  ventriculo  ater 
et  coagulatus.      Sanissimum   cerebrum :    paululum 


D  E     PLEUftlTIDE.  403 

dtiritaxat  seri  circa  ejus  basim.  ( In  virgine  procul 
dubio  peripneumonia  pleuritidem  secuta  est  et  in 
pleura  longe  major  morbi  pars  fuit,  nec  serosa  ca- 
pitis  intacta  prorsus  ).  Juvenis  triginta  annos  na- 
tus  post  multos  labores  levi  obtusoque  in  sinistra 
thoracis  parte  dolore  corripitur ,  febricitat ,  diffi- 
culter  respirat ,  nihil  exspuit.  Post  aliquam  die 
decimo  quarlo  remissionem,  ex  improviso  ingens 
spirandi  difficultas  cum  stertore  et  sputo  cruento. 
Ex  sinistro  in  latus  dextrum  se  conVertens  mortuus 
est,  die  decimo  septimo.  Sinister  pulmo  inflamma- 
tus ,  si  superiorem  partem  excipias ,  ex  qua  duobus 
in  locis  stillatim  sanguis  erumpebat,  ut  hujus  li- 
brae  amplius  quatuor  in  eadem  sinistra  thoracis 
cavea  stagnantis  repertae  sint.  (En  pleuroperipneu- 
monia  haemorrhagica ,  seu  pleuritis  haemorrhagi- 
ca  Laenneccii  ! )  Sacerdos  annorum  propemodum 
triginta ,  difficili  corripitur  respiratiOne ,  multum 
exspuit:  principio  de  dolore  queritur  in  dextra  tho- 
racis  parte ,  deinde  in  sinistra.  Bie  decimo  obiL 
In  thoracis  utroque  cavo  erat  serum ,  sed  non  mul- 
tum,  cujus  portio  undique  super  pulmones  concre- 
verat,  tunicae  instar  pallescentis.  Pulmo  autem 
dexter  ea  parte  qua  spectabat  dorsum ,  Valde  ru- 
bebat :  induruerat  quoque :  minus  tamen  quam  in 
aliis  solet  peripneumoniis  :  circa  medium  vero  in- 
tus  gigni  coeperat  materies  purulenta.  Sinister 
pulmo  a  tergo  pariter  leve  infiamraationis  initium 
ostendit.     Pericardium  aequo  erat  crassius  et   fla- 

vescente  sero  turgebat :  ex  hujusque  seri  concreta 
portione  quasi  reticulare  quoddam  corpus  effec- 
tum  erat,  tum  per  extimam  cordis,  tum  per  in- 
timam  pericardii  faciem,  qua  pressa  seri  guttulae 
erumpebant  Cordis  ventriculus  dexter  continebat 
polyposam  concretionem. 

Senex  annos  circiter  sexaginta  natus  dolore  pre- 
henditur  in  dextra  thoracis  parte ,  febricitat ,  tus- 
sit ,  exspuit ,  facilius  decumbit  in  dorsum.  Sputi 
copia  major  fit:  sed  afc  sectam  die  decimo  venam 
supprimitur.  Itaque  die  undeCimo  obit.  Pulmo  si- 
nister  sairus,  quamvis  undique  pleurae  adhaerens. 
Dexter  contra  quamvis  a  pleura  solutus -,  dorsum  ver- 
sus  tantopere  inflammatus  ut  solidiorem  carnis  sub- 
stantiam  referat.  Duae  exiguae  concretiones  sin- 
sulae  in  singulis  inveniuntur  cordis  ventriculis.  In 
hoc  sene  dum  in  dextra  thoracis  parte  dolor  fuit, 
in  sinistra  parte  pulmo  pleurae  adhaerebat,  in  dex- 
tra  ad  dorsum  erat  peripneumoma.  De  quo  ta- 
men  multa  superest  dubitandi  caussa,  quod  nec 
doloris  describitur  ratio,  utrum  pungens  ille  an  gra- 
vativus,  nec  si  pungens  fuerit,  certo  cognoscitury 
an  omnis  omnino  abfuerit  a  pleura  pulmonali  in- 
flammationis  nota.  Reliquas  saltem  si  numeremus 
aegrotantium  historias,  plerasque  pleurae  cumpul- 
monum  junctam  phlogosin  obtulisse  deprehende- 
mus ,  eo  in  latere  quod  dolebat  et  in  quod  facilius 
eubabat  aeger,  quocum  saepe  conjungebatur  peri- 
cardii   inflammatio   et  polyposa  in  corde  concretio. 

Pleuroperipneumonia  erat  in  viro  quadragenario  , 
in  adolescentulo ,  in  clerico ,  in  virgine  ,  in  se- 
ne  (  * ) ,  in  juvene  ,  in  famulo  ,  in  viro  utroque  , 
altero  vitiatum  liepar  habente ,  leproso  altero :  in 
illo  gravior  pulmonum,  quam  pleurae,  in  hoc  pul- 
monum  levis  tantum,  at  pleurae  gravissima  inflam- 
matio.  Talis  denique  erat  morbus  in  femina  sexa- 
genaria ,  plethorica :  quaeque  in  hac  Epistola ,  Val- 
salvae  observationes  referente ,  agmen  claudit  anus 
duos  circiter  menses  de  interno  thoracis  dolore 
conquesta  fuit ,  pulmonem  utrumque  habuit  nigris 
distinctum  maculis :  dextrum  praeterea  qua  verte- 
bras  spectabat,  durum  et  exulceratuin ;  quanquam 
nihil  adparuit  saniosae  materiae  ( f )  ;  ingentem 
denique  pojypum  in  ventriculo  cordis  dextro.  Jam 
traditis  Valsalvae  observationibus  ad  eas  Morgagni 
accedemus ,  quas  Epist.  21.  descripSit ,  quarum 
septemdecim  priores  huc  pertiiient,  duae  uitimae 
aliorsum. 

In  prima  historia   peripneumoniae   fuere   in  vi- 
vente  et  mortua  muliere  signa,  una  cum  pericardn 


(  *  )  Tborax  clum  aperitur,  e  clextero  ejus  cavo  erumpit  se- 
rum,  quo  illud  totum  opplebatur.  Qui  in  eo  cavo  erat  pulmo  , 
ater  et  pbloyosi  affectus ,  durus  praeterea  et  valde  compactus  , 
membrana  autem  extima  facile  separabili ,  per  membranulas 
scapulas  versus  pleurae  adhaerebat,   Epist.  20.    art.  33. 

(f  )  Recentiorum  observatio  est,  pulmonum  abscessus,  seu 
vomicas  magis  ad  pulmonum  tubercula ,  quam  ad  peripneumo-. 
ixiam  pertinere. 

tidis  chronicae  indiciis  et  in  corde  concretionibus 
polyposis ;  in  secunda  pleuritis  pneumoniae  juncta. 
Senex  annorum  septuaginta  quatuor  staturae  humi- 
lis ,  cauponas  frequentare  solitus ,  ultimis  annis  pul- 
monum  inflammationi  obnoxius ,  hac  novissime  in 
Patavino  Nosoeomio  intra  octiduum  confectus  fue- 
rat.  Peculiaria  symptomata  eo  tempore  animad- 
versa  non  fuit,  qui  accurate  satis  narraret;  hoc 
unum  non  reticendum,  nullo  prorsus  symptomate 
cordis  vitium  indicante  laborasse.  Pulmones  un- 
dique  erant  pleurae  annexi,  dexteri  pars  summa 
dura  et  nigricans.  In  corde  sinistro  tuberculum , 
instar  hydatidis. 

Agricola  annos  natus  triginta  quinque ,  dum  ex 
alto  cadens  dextrum  latus  contudisset,  inBononien- 
se  Nosocomium  exceptus  fuerat.  Convalescens  ex 
ciborum  abusu  incidit  in  ardentem  febrem ,  mox 
etiam  in  spiraudi  difficultatem,  quam  nullus  ta- 
men  comitabatur  thoracis  dolor.  Omnibus  ,  quae 
morbus  requirere  videbatur,  frustra  administratis , 
jacens  ut  soiebat  in  dorsum  et  stertens  et  pulsi- 
bus ,  qui  magni  antea  fuerant ,  vibratis  et  frequen- 
tissimis ,  intra  octiduum  ex  quo  ardens  febris  in? 
vaserat,  mortuus  est.  Pulmones  undique  ad  pleu- 
ram  adhaerebant  per  membranas.  Sinistri  pulmo- 
nis  lobus  inferior  praegrandis  et  gravis  totusque 
durior  hepaticam  substantiam  referens.  In  peri- 
cardio  multa  aqua  subflava  et  turbida.  In  singu-? 
|is   cordis   orificiis    et  auriculis  polyposae  CQncre- 

tiones,  quas  inter  maxima  quae  in  aurieula  dex- 
tra  ,  inde  ramos  promitteos  m  ipsas  usque  jugu- 
lares  venas.  Senem  annos  natum  plus  sexaginta  fe- 
bris  et  pungens  dolor  corripuerat  ad  anteriorem 
partem  lateris  dextri.  Cubabat  in  dorsum ,  lingua 
erat  arida:  pulsus  magni,  frequentes.  Ex  qua  con- 
valescenti  cum  plenior  victus  concederetur ,  per 
triduum  purgaretur  indeque  multum  comederet , 
nocte  proxima  redeunt  febris  et  dolor.  Pulsus 
erant  duri ,  frequentes,  magni ,  vibrati,  ad  dicm 
usque  ultimum,  quo  cum  in  lecto  se  erexisset,  mox 
accedente  stertore  mortuus  est.  Thorace  recluso 
pulmonis  dextri  superior  lobus  magnus  durusque  , 
substantia  hepaticae  simili,  effluente  materia  puru- 
lenta  cum  spumoso  humore.  In  sinistro  thoracis 
cavo  aqua  ex  flavo  viridis  tenuisque  pseudomem- 
brana.  Pulmonis  sinistri  lobus  inferior  ater  poste- 
rius  et  durus ,  pure  non  caruit.  In  pericardio  aqua 
multa.  Ad  singula  cordis  orifieia  polyposae  con- 
cretiones.  Tenuia  inflammata.  Lanius  annos  natus 
duodeoctoginta ,  colore  ex  fusco  pallido ,  qui  alias 
sputo  sanguineo  laboraverat,  jam  ante  dies  quatuor 
paulo  infra  sinistram  mamillam,  internum  eumque 
pungentem  dolore»  sentire  coepit.  Pulsus  inaequa-» 
les  ,  crebri,  intermittentes ,  frequentes  etqui  parum 
digitis  explorantium  resisterent :  tussis  crebra  eoque 
sono ,  qui  latratui  esset  propemodum  similis :  sputa 
crassa  in  iisque  albae  particulae  quasi  polyposae  ; 
difficiliis  respiraiio :  decubitus  duntaxat  in  dorsura/ 


408  D  E      PLEURITIDE, 

Sanguis  emissus  crassissimus ,  crusta  fiava.  In  spu- 
tis  adparuit  sanguis.  Vena  iterum  secta  die  sep- 
timo ,  mortuus  est  octavo  die.  Pulmo  dexter  pleu- 
rae  adhaerens  ferme  undique.  Sinistri  lobus  infe- 
rior  gravis,  rubens,  durus,  adhaerens  pleurae.  In 
pericardio  aqua  subrubra  (*)  in  corde  polypi. 

Virum  annorum  circiter  quadraginta  pungens  cor« 
ripuit  dolor  lateris  dextri  cum  febre  et  calore  mag- 
no.  In  Nosocomium  illatus ,  quarto  morhi  die ,  pul- 
su  erat  parvo ,  frequenti ,  nonnihil  inaequali ,  respi- 
ratione  frequenti  et  debili.  Supinus  jacebat.  Vul- 
tus  erat  soporosi.  Mens  parum  constabat.  Noctem 
egit  inquietam  cum  difficili  respiratione ,  quae  diffi- 
cillima  mane ,  ut  addito  stertore  obierit  die  quarto 
exeunie.  Pulmo  sinister  ferme  sanus ,  fulvo  tamen 
humore  imbutus ,  qui  vel  uberius  ex  pulmone  pro- 
dibat  dextro:  hic  major,  gravior ,  durior,  hepa- 
tis  substantiam  referens.  In  corde  polypi.  Cra- 
nio  recluso  vasa,  quae  per  tenuem  meningem  fe- 
runtur,  turgebant,  sub  hac  autem  aqua,  cujus  in 
ventriculis  lateralibus  portio  aliqua  sed  subru- 
bentis. 

Mulier  aetate  consistente  postquam  abortum  fe- 
cerat,  interna  thoracis  inflammatione  correp.ta  est. 
Becubitus  in  latus  dextrum ,  febris ,  spirandi  diffi- 
cultas,  thcracis  dolor  iiiterior,  cujus  sedem  desig- 


\ 


(  *  )   Quae  pariter  in  pectore  simulque  concretio  cartilagineaj 
JuABNNjeccii   theoriam   firmans.     Vid.  infra. 

nare  satis  non  poterat.  Tussis  sicca  aderat,  sur- 
dias,  aurium  dolor.  Pulmones  pleurae  adnexi ,  eo-t 
rum  substantia  densa,  duriuscula,  alicubi  etiam  ni- 
gricans.  In  pericardio  subrubrae  aquae  et  turbi- 
dae  copia  aliqua.     In  utroque  corde  polypi. 

Erunt  forsitan,  qui  tam  longam  casuum  singulo- 
rum  commemorationem  taediosam  atque  inutilem 
putent.  His  respondeat  sequens  peripneumoniae 
epidemicae  ab  auctore  addita  historia.  , 

Anno  1708.  hyeme  Patavi  fuit  inilammatio  pul-. 
monum  epideniica,  quae  nusquam  magis  quam  in 
quibusdam  monacharum  coenobiis  grassata  est,  in 
uno  autem  maxime,  ut  quaecunque  ea  prehender 
rentur  omnes ,  nonnullae  etiam  intra  quatuor  dies 
interirent.  Quapropter  publice  Morgagno  manda- 
tum  fuit ,  ut  morbi  naturam  etiam  per  dissectio- 
nem  inquireret.  Non  erat  dif&cile  intelligere,  nir 
hil  in  eo  esse  contagiosi.  Sed  tamen  cum  earum 
quae  aegrotaverant,  etsi  tres  neque  ignobiles  me^ 
dici ,  alii  aliis  adhibiti  essent ,  ne  una  quidem  ser- 
vari  potuisset ,  id  vero  non  tam  morbi  vi ,  quam 
non  bene  cognitae  ejus  naturae  adscriberetur,  Mor- 
gagnus  fretus  iis  quae  post  ejusmodi  signoram  prae^ 
cipua  semper  invenerat,  agite  inquit,  secetur  ca- 
daver,  morbi  natura  haec  facile  reperietur,  ut  in 
pulmonibus  adpareat  substantia  jecinoris.  Quod 
etiam  ut  praedixerat ,  deprehensum  est ,  quaeque 
non  praedixerat,  pseudomembranae  inventae  sunt 
et   serum  cruentum  :  ut   evidens   esset,    utriusque 

pulmonis  (et  pleurae)  mflammationem ,  quae  jam 
in  suppurationem  degenerabat ,  mortem  attulisse. 
Fatetur  tamen  ipse,  in  plerisque  laesionem  pleurae 
inveniri  cum  laesione  pulmonum  conjunctam:  quamr 
vis  sedem  pleuritidis  in  pulmonis  laesione  magis , 
quam  pleurae  positam  esse  opinatur  adhibito ,  etiam 
in  rei  fidem  Coiteri  nostratis  testimonio,  quod  re? 
centiorum  inventa ,  de  quibus  mox ,  si  cogitemus , 
quae  viro  summo  cognita  esse  non  poterant ,  ipsi 
non  dabimus ;  id  lubenter  ei  concedentes ,  in  longe 
plurimis  pleuriticis  pulmonum  pleuraeque  imflam? 
mationes  esse  conjunctas  et  ab  illa  magis,  quam  ab 
kac  eorum  funera  esse  repetenda:  tametsi  nec  de- 
sint,  rarioralicet,  solius  pleurae  inflammatae  exem-? 
pla. 

Quae  majorum,  MoRfiAGNj  praesertim  observa- 
tiones  circa  pleuritidis  et  pleuroperipneumoniae  in 
corpore  vestigia  docuerunt,  ea  recentiorum  indus- 
tria  mirifice  et  explicuit  et  perfecit  plurimum.  Quo 
loco  primns  mihi  nominandus  est  Broussaissius  ,  cu- 
jus  liber  :  Histoire  des  Phlegmasies ,  ou  Inflamma-? 
tions  chroniques ,  magnam  auctori  conciliavit  no- 
minis  celebritatem ,  qua  si  contentus  fuisset,  longe 
melius  famae  suae  consuluisset ,  quam  systema  con- 
dendo  naturae  judiciis  non  respondens.  Is  igitur 
de  utriusque  inflammationis  notis  disputans  uni- 
verse  dolorem  acutum  pungentem  parietum  thora-r 
cis  cum  pulsu  frequenti  duro  pleuritidis  haberi 
signa  animadvei  tit ,  dojorem  CQiitra  o]?tusum,  ex- 

pectorationem  cruentam ,  dyspnoeam  gravem ,  ru- 
borem  genarum  intensum  peripneumoniae :  id  quam- 
vis  in  acuta  pleuritide  manifestum,  in  latente  et 
chronica  non  semper  observari:  dolorem  puncto- 
rium  fiium  tam  in  acuta ,  quam  chronica  pleuritide , 
praesertim  si  late  extendatur ,  subinde  abesse ,  nec 
non  in  pericardii  inflammatione  pleuritidi  juncta, 
qua  reactio  febrilis  ipsaque  febris  inhiberi  magno- 
pere  videtur.  Ejusmodi  pleuritides  propter  mag, 
pitudinem  inflammationis  obscuratas  ingenti  stiparj 
virium  prostratione  et  eam  ob  caussam  saepius  ma- 
le  curari. 

Haec  cum   observationibus   illustat ,    eas   brevi- 
ter   recensebo.     Itaque    prima  observatio,    nume- 
rum  si  quaeratis,  decima  nona  est,  pleuritidis  acu-» 
tae  est  in   chronicam   formam  mutatae  ,   in   eaque 
primo  dolor  acutus  pungens  dextri  lateris ,  alternis 
vicibus,   per  menses  integros ,  jam  mitigatus,  jam 
exacerbatus.     Bonec  tandem  corpore  plurimum  ex^ 
tenuato  ,  facie  Hippocratica ,    cute  arida ,  in  dex- 
trum  praecipue    decumbens  placide   obierit.     Pul- 
mo  dexter  atrophicus  ad  mediastinum  et  sub  clavi- 
cula   recondebatur ,    magno   spatio  relicto  :    pleura 
crassa,  lardacea,   parenchyma  pulmonale  rubrum, 
molle ,    carni   simile.     Pulmo   sinister  per  pseudo^ 
membranas  adhaerens.     Cor  parvum,  vacuum:  le^ 
vis  rubor  mucosae  ventriculi.     Hepar  justo  majus. 
Observatio  tertia  (vigesima  prima  numero)  pleuri? 
tidis  chronicae  est ,  suppuratione  circumscripta  ter- 


412  D  E     PLEURITIDE. 

minatae  ,  a  qua  nec  dolor  fixus  lateris  dextri  ab-* 
erat,  nec  febris  acuta.  In  dextro  pulmone  pseu- 
domembrana,  empyema  pleura  utraque  circum- 
scriptum  et  pulmonis,  nec  gravior  tamen  inflamma- 
tio.  Observatio  vigesima  secunda  pleuritidem  chro- 
nicam  obfert  cum  sanguinis  exhalatione ,  in  qua 
tussis  ,  dolor  acutus  pectoris  anterioris  et  superio- 
ris  et  febris  valida.  Paucum ,  non  cruentum  spu- 
tum ;  post  levamen  exacerbatio  ex  catarrho  et  alte- 
ra  ex  errore  in  victu ,  unde  dypnoea ,  perpetua 
tussis  sicca,  nocturna,  pulsus  frequens,  contractus, 
alvi  fluxus ,  mors  quinto  mense  morbi  nati ,  die 
quadragesimo  tertio  morbi  recidivi.  In  mortuo 
lobi  pulmonis  dextri  potissimum  sero  rubro  obruti 
et  sanguis  coagulatus  in  partem  thoracis  posterio- 
rem  effusus.  In  abdomine  hepar  magnum,  san- 
guine,  ut  videtur,  turgens. 

Hoc  loco  quaestionem  agitat  auctor,  num  pleu-. 
ritis  utriusque  lateris  longe  lateque  diffusa  perin- 
de  fixum  et  pungentem  dolorem  nioveat ,  atque 
pleuritis  circumscripta.  Ad  quam  quaestionem  si 
et  hanc  et  ahas  aliorum  observationes  consulamus , 
negative  respondendum  videtur.  Paucos  illos  pleu- 
ritidis  simplicis  casus  sequuntur  alii  pleuritidis 
complicatae  cum  febre  intermittente ,  cum  gastri- 
tide ,  cum  tuberculis  et  ulceribus  pulmonum ,  quos 
singulos  persequi  nimis  longum  foret.  Notasse  suf-. 
iiciat,  qui  in  recitatis  hucusque  observationibus, 
aderat  dolor,  sive  fixus  punctorius,  sive  ut  in  ca-, 

r,u'ultimo  diffusus  per  pcctus  anterius  et  superius, 
in  observatione  vigesima  sexta  et  vigesima  septima 
defuisse  ,  gravis  licet  subfuerit  phlogosis ,  verum 
chronica  illa,  aegro  ex  longa  valetudine  imbecillo 
in  priori ,  aegro  phlegmatico  in  altero :  in  utroque 
pleuroperipneumonia  fuit:  in  priori  quidem  pul- 
moriis  inflammatio  recens  veteri  accessit  pleuritidi 
et  ultima  fuit  eaque  lethalis  phlegmasiarum  thora- 
cicarum :  in  secundo  inflammatio  abdominis  pecto- 
ris  inflammationi  se  junxit. 

Summae  est  utilitatis,  in  arte  facienda  definire 
exacte  quomodo  morborum  in  eodem  corpore  contu- 
bernia  hos  ipsos  mutent  aut  obscurent.  Id  si  de  febris 
intermittentis  et  pleuritidis  connubio  quaeramus ,  in 
priori  easu  videmus  pleuritidem  post  febrim  debel- 
latam  demum  exsurgere ,  in  altero ,  quae  observatio 
vigesima  quarta  est ,  initio  paroxysmi  tussim  auctam , 
exinde  nullam  ,  tandemque  doiorem  dextri  thoracis 
perpetuam  factam  esse ,  qui  febre  sublata  perstitit , 
ut  ex  febre  intermittente  evoluta  videatur  aut  ea- 
dem  suscitata  pleuritis.  In  phthisicis  saepius  hoc 
connubium  vidi  ac  semper  symptomata  pectoris  in-< 
termittentis  paroxysmo  increvisse;  morbo  nondum 
provecto,  frigoris  stadio,  dyspnoea  gravis,  provec- 
tiori,  paroxysmo  declinante,  largi  oboriebantur  su- 
dores  multumque  accelerabatur  phthiseos  decar- 
sus,  quapropter  febrifugis  quantocyus  febrem  op- 
pugnavi ,  quod  ab  aliis  etiam  feliciter  factum  cog- 
noveram.     Caeterum    quae  pleuritidem   comitatur 

febris,  si  ctim  calore  acutam,  si  absque  calore  enro«s 
nicam  pleuritidem  designare  ,  auctori  dicitur ,  in- 
gravari ,  ubi  ex  compressione  pulmonum  ab  humo- 
re  collecto ,  hujus  inflammatio  suscitetur :  hecticam 
denique  febrim,  quae  morbi  provectioris  diutur- 
nioris  est,  aliam  esse  a  dolore  (hectique  dedouleur) 
aliam  a  pure  resorbto,  quod  oeconomiae  venenum 
factum  est.  Quando  nempe  ex  morbo  nata  sup- 
puratio  et  empyema  factum,  pure  in  pleurae  cavea 
collecto,  pus  depravatur,  putrescit ,  fit  foetidum, 
ubicunque  accedat  aer  atmosphaericus ,  sive  ex  ve- 
siculis  bronchialibus  in  membranam  inflammatam 
ductus ,  sive  ex  paracenthesi  aut  vulnere  thoracis 
hujus  cavum  ingressus ,  rem  confirmante  observa- 
tione  trigesima  tertia.  Haec  morbi  per  suppura- 
tionem  terminatio ,  quae  empyema  dicitur ,  longe' 
rarior  est,  quam  altera  per  pseudomembranas ,  ad 
quam  naturae  sanationem  requiri  contendit  inflam-* 
mationis  nec  gradum  nimium ,  nec  decursum  longio- 
rem  :  ab  illo  sanguinem  effundi,  gangraenam  fieri, 
hoc  impediri  concretionem  membranaceam ,  sero 
perpetuo  afiluente. 

Est  inflammationis  communis  eventus  >  ut  qUam-f 
vis  initio  supprimat  excretiones ,  quamprimum  pau- 
lulum  remittat ,  eas  revocet ,  sed  mutatas  illas , 
humore  facto  spissiori :  alqUe  hoc  concretionis  tem- 
pus  est.  Subinde  in  chronica  pleuritide  serum 
evacuatur  adeo  copiosum,  ut  pulmonem  posteriora 
versus  repellat  ac  tantopere  comprimat,  ut  deletus 

fere    videatur.     Serum  illud   si   cito   resorbeatur, 
pulmo  compressus  explicatur  rursus  et  caveam  pec- 
toris  replet:  sin  minus  ,  pressione   durus,  atrophi- 
cus  fit,  ad  respirationem  ineptus.     Haec  ut  indica- 
verat  Bkoussaissius  ,  ita   egregie  interpretatus  est 
Laenneccius.  Inflammationem  pleurae,  inquit,  sem- 
per  comitatur  exhalatio   ad  ejus  faciem  internam , 
quae  membranarum  serosarum  tanquam  suppuratio 
est  atque  ab  ipso  jam  inflammationis  principio  fie- 
ri  duasque  variae  naturae    materias  formare   vide- 
tur,  alteram  semiconcretam,  alteram  liquidam:  il- 
la  adpellatur  pseudomembrana ,    haec   serum,    aut 
eflfusio  sero  -  purulenta  :    quae  effusio  seri  si  fuerit 
copiosa,  membranas  factas  solvit,  quod  inprimis  ae- 
grotantibus   debilibus ,    infirmis ,    lymphaticis   eve- 
nit,  ut  confundi  quasi  cum  hydrothorace  pleuritis 
videatur  :    interdum    contra   parva   aut  nulla.  est , 
verum  tunc  quidem  facta ,  sed  mox  absorbta  fuisse 
videtur.     Hac    absorbtione    pars    liquida  demitur, 
superstite  parte  crassiore,  quae  concrescit,  fit  vas- 
culosa  ac  in  novam  eamque  crassam   saepenumero 
et   densam  membranam   mutatur.     A   sero    effuso 
premitur  pulmo  atque   aere  et  sanguine  fere    or- 
batur,  si  copiosissima  fuerit  seri  ex  pleura  inflam- 
mata  secretio  ;  quo    facto  versus  columnam  verte- 
brarum   et  mediastinum   repellitur   atque   pseudo- 
membranis  factis  tanquam  vinculis   ligatus  postea 
hoc   loco   retinetur.     Id  ubi  nondum  factum  est , 
subinde  resorbto  humore  restituitur  pulmo  pectus- 

que,  quod  antea  cernebatur  affecto  latere  dilata- 
tum ,  nunc  rursus  contrahitur,  quod  dumfiat,  re- 
spiratio  primo  in  suprema  pulmonis  parte,  in  infi- 
ma  ultirao  redit.  XJt  plurimum  vero  ex  marasmo 
hi  aegrotantes  succumbunt. 

Est ,  ubi  facta  licet  humoris  effusi  resorbtione , 
lateri  aegro  nec  spirandi  munus  redditur,  nec  le- 
gitima  forma.  Id  externo  habitu  cognoscetis ,  si- 
quidem  in  latus  aegrum  deciivis  truncus  cernitur 
eoque  latere  peetus  magis  arctum  est :  costae  ma- 
gis  vicinae  invicem ,  humerus  depressior  atque  in- 
cessus  tanquam  claudicantis.  In  cadavere  horurfi 
hominum  visus  est  pulmo  compressus  retentus,  li- 
gatus  atque  involutus  concretione  membranacea 
dura,  fibrosa  aut  fibroso-cartilaginea,  cujus  forma- 
tionem  praesertim  post  pleuritidem  haemorrhagi- 
cam  fieri  contendit. 

Tandem  Gendrini  etiam  commemorandae  sunt 
animadversiohes ,  qui  aceuratissime ,  ut  solet,  rem 
perscrutatus  est.  Quod  ut  ipsi  perspiciatis,  Gen- 
drIni  mecum  pervolvite  laudatum  prius  librum.  Is 
uti  reliquas  inflammationes ,  ita  pleuritidem  pari- 
ter  aliam  acutam  esse  monet ,  aliam  chronicam. 
Initio  infiammationis  acutae  cernuntur  maculae 
roseae  ex  cellulosa  subjacente  inflammata  et  ad- 
spersa  puncta  rubra  ad  ipsam  serosam  pertinentia 
et  augetur  simul  membranarum  istarum  propria 
exhalatio.  Increscente  im^lammatione  intenditur 
rubor  punctatus ;    ipsa    pleura    obtegitur    pellicula 

albuminosa  serum  rubrum  limpidum  in  pectus  ef- 
funditur,  formantur  pseudomembranae.  In  gravi 
inflammatione  membrana  rubra,  sicca,  villosa  est, 
crassior  etiam  et  facile  dilaceranda  eaque  decli- 
nante  magna  copia  humoris  purulenti  thoracis  ca- 
veam  replet.  In  summo  acutae  pleuritidis  gradu 
serum  sanguinolentum  ipseque  sanguis  effundun- 
tur.  Ubi  ad  formam  chronicam  appropinquat ,  accu- 
mulatur  inpectore  humor,  pulmo  columnam  spina- 
lem  versus  repellitur ,  praesto  sunt  pseudomembra- 
nae  pulmonem  ligantes,  quae  in  acuta  forma  sem- 
per  disparent.  Pus  ad  certum  locum  thoracis  col- 
lectum  si  fuerit,  ulcerat  superficiem  pulmonum  et 
per  bronchum  patulum  canales  aeriferos  ingredi- 
tur  indeque  per  exspuitionem  evacuatur.  Plures 
vomieae  ejectae  nonnisi  id  generis  fuerunt  absces- 
sus  pleuritici.  Interdum  in  cellulosa  vicina  pus 
formatur ,  fiunt  parva  apostemata ;  unde  oriuntur 
fistulae  pulmonales,  id  est  ulcera  pulmonum  fis- 
tulosa.  Interdum,  si  inter  musculos  thoracis  et  pleu- 
ram  fit ,  in  illos  pus  effunditur  et  extus  fiunt  abs- 
cessus  et  evacuatur  empyema.  Interdum  diaphrag- 
ma  perforatur  et  pus  in  abdominis  cavo  sub  pe- 
ritonaeo  ad  lumbos  colligitur,  similiter  atque  abs- 
cessus  hepatis  in  thoracem  per  diaphragma  erum- 
punt.  Interdum  abscessus  notabiles  fiunt  in  me- 
diastino  et  fistulae  ad  axillam  et  sternum  proten- 
duntur.  Ubi  sputa  foetida  sunt,  vel  gangraenae 
indicium  est,  vel  aeris  sive  per  bronchum  ulcerav 

tum,  sive  per  hiatum  parietiim  ex  vulnere,  ulcere 
faetum  ad  caveam  thoracis  delati. 

Pleuritis  chronica  sive  ab  initio ,  sive  post  acu- 
tam  est.  Tn  hac  formantur  pseudomembranae  or- 
ganicae  *  quarum  quatuor  discernunt  formas :  stra-< 
tum  gelatinosum,  puriforme ,  amorphum,  qui  pri- 
mus  gradus  ;  materiem  densiorem ,  plenam  seri , 
elasticam :  hic  gradus  alter  ;  substantiam  albam , 
duriorem ,  semicartilagineam :  gradus  tertius  est ; 
textum  porosum ,  cellulosum,  vasculosum:  est  gra- 
dus  ultimus. 

Pleuritides  ab  initio  chronicae  triplicis  generis 
sunt :  primo  inflammatio  modica :  membrana  cras- 
sa,  densa ,  subrubra ,  serum  effusum  inodorum , 
subinde  gelatinosum ,  materies  in  pleuram  effusa 
albuminosa.  Latus  non  tumet,  neque  distenduntur 
aut  expanduntur  costae.  Secundo  inflammatio  gra- 
vis.  Humor  effusus ,  in  thoracem  turbidus ,  sero- 
sus,  albus,  interdum  puriformis,  purulentus,  cos- 
tae  expansae  ,  diaphragma  versus  abdomen  repul- 
sum.  Fistulae  patulae  inter  costas  aut  ad  ramum 
bronchiorum.  Pleura  tecta  granulationibus ,  stra- 
toque  albuminoso ,  semiconcreto.  Pseudomembra- 
nae  fiunt  inprimis  morbo  aut  declinante ,  aut  sae- 
pius  recurrente.  Tertio  inflammatio  gravissima. 
Effusio  seri  cruenti  ipsiusque  sanguinis ,  rubor  se* 
rosae  profundus ,  pseudomembranae  rugosae ,  gra- 
nulationes  ex  fibrina  decolore  deposita.     Praeterea 

macies  parietum  thoracis  eam  reliqui  corporis  prae- 
cedens ,  ex  adipe  resorbto ,  sudor  topicus  pectoris , 
motus,  quo  costae  attolluntur,  aut  suppressus  pla- 
ne  ,  aut  impeditus  rem  denotant. 

En  observationum    Gendrini   epitomen ! 

Superest ,  ut  quae  hactenus  disputavimus ,  ad 
pleui  itidis  et  pleuroperipneumoniae  diagnosin ,  at- 
que  prognosin  transferamus. 

Dolor  lateris  pungens  sub  inspiratione  auctus  ,' 
.spirandi  difficultas ,  piilsus  durus ,  yibratus  saepe , 
celer  et  frequens,  febris ,  decubitus  in  latus  affec- 
tum  praesertim,  tussis  initio  saltem  sicca,  molesta: 
haec  praecipua  sunt  pleuritidis  et  pleuroperipneu- 
moniae  signa.  Dolor  iste  ubi  latus  alterum  etiam 
occupat  et  in  neutrum  latus  inque  solum  dorsum 
oubat  aeger ,  in  utroque  inflammationem  esse  et 
ab  uno  ad  alterum  migrasse  significat ;  ubi  medium 
thoracis  tenet ,  mediastinum  anterius ,  ubi  dorsum  t 
posterius  mediastinum  laesum  esse  monstrat,  in 
quo  sine  dolore  corpus  erigere  nequeunt  aegrotan- 
tes ;  pulsus  inaequales  ,  intermittentes ,  anxietas  , 
caput  demissum  simul  pericardium  inflammatum 
esse  indicant:  mens  parum  constans  ,  subdelirium, 
delirium ,  vultus  soporosi ,  absentia  doloris ,  membra- 
nas  cerebri ,  cerebrum  ipsum  aegrotare  (^).  Au- 
gescente   spirandi  difficultate  ,   pulsibus  oppressis^, 


(  *  )  Cf.  Morg a&ni  animadversio > ,  Epist.  21 ,   art.  7. 

respiratione  celeri ,  brevi ,  pulmories  gravi  inflarfl- 
matione  teneri ,  ex  qua ,  nisi  cito  solvatur ,  mors 
exspectanda  est.  Hanc  brevi  futuram  intelligetis , 
si  orthopnoea  fiat  jamqUe  subrepentem,  si  ortho- 
pnoeae  accedat  stertor.  Verum  ex  alia  quoque 
caussa  increscit  dyspnoea,  ex  sero  scilicet,  vel  pu- 
re  copiose  excreto,  quo  facto  costae  alterius  late- 
ris,  vel  utriusque,  si  in  utroque  id  factum  sit,  ex- 
stant,  sitis  estmagna,  rubor  circumscriptus  faciei , 
vel  facies  pallida,  tumidula,  artuum  oedemata,  uri- 
riae  parcae,  turbidae.  Etiam  sputa  inspicere  opor- 
tet,  quae  vel  nulla,  vel  pauca  eaque  cruda,  mu- 
cosa,  vel  crassa,  multa,  globosa.  Haec  pulmonem 
ulceratiini  denotant :  eaque  foetida  vel  ulcera  fistu- 
losa,  empyematis  pure  ad  pulmones  ducto  et  per 
bronchum  evacuato,  velpulmonum  pleuraeque  gan^- 
graenam  factam,  iri  quo  casu  intolerabilem  odorem 
spargit  aeger,  testantur. 

Non  aliter  atque  in  aliis  inflammatioriibus ,  in 
pectoris  quoque  vitae  incitatae  symptomata  a  sero- 
sa  inflammata,  oppressae  vero  a  pulmone  sunt;  utri- 
risque  vel  altdrnantis  vel  succedentis  ab  utroque 
cuminvolucro  membranaceo,  tum  recondito  viscerei 
Sin  autem  dolor  acutus ,  pungens  in  dolorem  grava- 
tivum  ciim  ponderis  sensu  mutetur*  puhnonem  in- 
flammatum  esse  scitote :  interdum  etiam  magna  pu- 
ris ,  aut  seri  copia  brevi  tempore  secreta  pleuram 
opprimi  et  doloris  obtundi  stimulum,  quod  ex  sym- 
ptomatibus  reliquis :   costarum  exstantia  ,  protube-* 

rautia ,  genarura  rubore  ,  siti ,  urinarum  paucitate 
cognoscere  poteritis.  Nec  reticendum  est,  arduam 
saepe  diagnosin  facere  symptomatum  fallaciam,  ob*. 
scuram  significationem  ,  variamque  morbi  complir- 
cationem,  praesertim  in  chronica  pleuritide ,  quam- 
obrem  percussio  thoracis  et  stethoscopii  usus  soT 
lcnt  tanquam  illius  subsidia  adhiberi :  quae  tamen 
neque  adhiberi  semper ,  nec  sola  credi  posse  faten- 
dum  est. 

Exstitit  praecedenti  seculo  medio  medicus  Vien* 
nensis,  nomine  Auenbrugger,  qui  ad  morbos  pec- 
toris  indagandos  hujus  percussione  usus  est.  Quip? 
pe  pectus  hominis  prospere  valentis ,  digitis  aequa- 
biliter  et  fortiter  percussum,  ad  utrumque  latus  so- 
num  edit  clarum  instar  tympani  tensi ,  qui  in  mul- 
tis  hujus  caveae  morbis  gravis  fit  et  suffocatiis,  aut 
nullus  omnino.     Haec  explorandi  ratio  quum  mul- 
tum  difficultatis  habeat,  neque  ad  singula  a  sirigii- 
lis  vitia  discernenda ,  satis  idonea  deprehendatur , 
aliam ,  anno  hujus  seculi  decimo   sexto  excogitavit 
medicus  Parisiensis  Laenjneccius.     Is  utitur   cjlin- 
dro  cavo  ligneo,  qui  pectori  admotus  audienti  sig- 
na  praebet  per  auscultationem  vocis,  respirationis 
et  pulsationum  cordis.     Vox  hominis    sani  in  imo 
pectore  thoracis  parietibus  contremiscentibus ,  pul- 
mone  impedito,  aut  obruto  sero  ejusmodi  tremore 
non  stipatur.   Pariter  respirationis  auditur  murmur 
sonorum,  praecipue  aetate  puerili,  aut  juniori.   In 
omnibus ,  quorum  in  pe^tore  acl  omnem  fere  partem. 

aequale  circiter  sono  respirationis  murmur  aiidi* 
tur  ,  neque  factam  esse  seri  in  pleuras  effusionem , 
neque  obstructionem  aliquam  in  pulmonum  con- 
textu,  scitote.  Uti  in  ulcere  pulmonum  majori 
pectoriloquela ,  id  est  vox '  per  ipsum  cylindri  tu- 
bum  transiens  in  pectore  ( de  qua  deinceps  ,  ubi 
de  phthisi)  animadvertitur,  ita  in  aliis  morbis  ae- 
gophonia ,  pectoriloquelae  affinis ,  etiam  vox  argen- 
tea  dicta ,  cujus  constans  maxime  character  est 
tremor  quidam  caprae  balatui  similis ;  cujusque 
caussa  est  in  naturali  vocis  sono,  per  stratum  tenue 
et  tremulum  liquoris  in  pleuram  effusi  transmisso 
et  sic  jam  quadantenus  mutato ,  qui  sonus  postea 
propter  contextum  pulmonum  densiorem  factum 
magis  clare  auditur.  Notandus  etiam  rhonchus  est , 
pive  sonus,  quem  aer  inter  spirandum  per  liquida 
tenuiora,  spissiora  in  bronchiis,  vel  contextu  pul- 
monum  transiens  edit. 

Discernunt  autem  rhonchum  humidum  crepi- 
tantem,  rhonchum  humidum  mucosum,  rhonchum 
siccum  sonorum,  rhonchum  sibilantem:  hunc  qui- 
dem  in  primo  peripneumoniae  gradu :  in  altero  et 
tertio  nullum  respirationis  murmur ,  nonnunquam 
rhonchum  mucosum,  a  sputis. 

In  pleuritide  post  effusionem  seri  copiosam  re- 
spirationis  sonus  in  affecto  latere  toto  nullus ,  prae- 
terquam  in  spatio  tres  fere  digitos  lato  ad  spinam 
dorsi.  Ubi  lentius  effunditur ,  respirationis  liiurmur 

sensitn  deficit,  nullo  rhoncho  comitc,  nisi  catar- 
rhus  subfuerit. 

Alterum  pleuriticae  efTusionis  sat  certum  iruK- 
ciurn  aegophonia.  praebet ,  quae  audiri  solet  in  ef- 
fusione  mediocri  atque  ideo  bonis  signis  adnume- 
ratur.  Quando  absorbtione  decrevit  copia  seri, 
primo  id  quidem  innotescit  clariore  respirationis 
sono  in  dorso,  mox  in  parte  pectoris  antica  supe- 
riori  summoque  humero ,  postea  ad  scapulas,  tandem 
in  latere  et  pectore  reliquo.  Sunt  aegri,  quibus 
post  pleuroperipneuraonlarn ,  aut  pleuritidem  chro- 
nicam,  vel  acutam  etiam  lente  terminatam,  sem- 
per  superest  major  afFecti  lateris  contractio,  seu 
coarctatio,  unde  inclinare  truncus  versus  eam  par- 
tem  videtur  atque  eo  loco  percussionis  sonus  nun- 
quam  clarus,  nec  spirandi  murmur  naturale  audi- 
tur,  manente  respirationis  auscultando  exploratae 
sono  quodammodo  suffocato  ,  ex  cellularum  aeria- 
rum  in  pulmonibus  compressione. 

Habetis  ea ,  quae  nova  metliodus  ad  pleuritidem 
vel  pleuroperipneumoniam  digaoscendam  obfert 
subsidia.  Quae  certe  nisi  ad  omnem  attendamus 
symptoraatum  syndromen ,  mirms  tuta  deprehen- 
dentur. 

Aetiologiam  pleuritidis  sat  ample  exposuit  cele- 
berrimus  medicinae  dogmaticae  nostra  aetate  auc- 
tor  Broussaissius.  Is  ad  seminia  refert  tempe- 
ricm  sanguineam  ,  plethoram ,  magnam  irritabili- 
tatem  vasorum,.  evacuationem  suppressam ,    phlo- 

gosin  aliam  praecedentem ,  in  primis  serosam ,  pee- 
tus  angustum?  evoluto  maxime  corde  et  genere 
yasorum. 

Inter  potentias  nocentes  recenset  thoracis  con- 
tusiones,  nixus  vehementes,  quibus  inhibetur  spi- 
ritus  ,  tussim  magnam ,  pertinacem  ,  suppressum 
derepente  ex  refrigerio  sudorem ,  frigus  febrile , 
terrorem,  horrorem,  febris  intermittentis  stadium 
primum,  quarum  enumeratio  potentiarum  nonnul- 
lis  locis  minus  perspicua,  nec  lucido  satis  ordine 
facta  videbitur. 

Ab  antiquis  morbus  habebatur  sanguineorum , 
plethoricorum  eorumque ,  qui  corporis  macilenti 
duroque  labore  firmati  sunt,  acidum  raro  eructan^- 
tium  (Hippocr.  Aph.  33.  Sect.  VI.)  aetatis  impri- 
mis  florentis,  hyeme  exeunte,  aut  vere  primo  na- 
scens :  etiam  secundario  fieri  febres  pleuriticas  epi- 
demicas  variae  jndolis ,  aut,  Sydewhamo  notante  , 
febri  medicina  et  regimine  calidis  male  curatae  su?- 
pervenire.  Prae  reliquis  autem  subitum  corporis 
Cilentis  ab  aere  frigido  aut  potu  gelido  refrigerium 
accusandum  esse ,  ex  qua  caussa  plures  perire  ho- 
xnines  Sydenhamus  putabat,  quam  peste,  gladio  et 
fame.  In  nobili  juvene ,  narrante  Swietenio  ,  pi- 
lae  lusu  dum  calesceret  totus,  potio  gelidissimae 
aquae  cum  succo  limonum  intra  trihorium  letha- 
Jem  pleuritidem  fecit.  Diemerbroeckius  observavit 
hominem,  qui  media  aestate  foeno  colligendo  erat 
occupatus  et  valde  sudabat,  ilico  pleuritideni  intra. 

paucos  dies  funestam  contraxisse ,  dum  frigidam 
cerevisiam  largo  haustu  biberat.  Summo  igiturju» 
re  Lancisius  inter  subitaneae  mortis  caussas  nume- 
rayit  frigidae  potum,  vel  bajnei  usum,  excalefacto 
corpore. 

Praesagia  pleuritidis  primum  ducenda  sunt  ab 
illius  symptomatibus.  Si  decubitus  in  neutrum  la- 
tus  corporis  tokrabilis,  si  gravis  dyspnoea,  spiri- 
ritus  sublimis,  magna  anxietas,  infaustum  eventum 
praesagire  oportet.  Ex  febris  ,  aut  doloris  gradu 
non  semper  tuto  coneluditur  ad  morbi  saevitiem, 
.quia  utrumque  symptoma  aliis  obscurari  potest  et 
obscuratur  interdum.  Quamdiu  respirationis  lae- 
sae  signa  fuerint ,  cautus  sit  medicus  in  prognosi. 
Solet  enim  saepe  morbus  reverti,  aut  latenter  pro- 
gredi ,  chronicus  factus.  Symptomata  hectica  vel  " 
empyema  factum ,  vel  pulmonis  parenchyma  ulce- 
ratum  denotant:  rem  firmant  sputa,  sive  ex  pul- 
monis  ulcere  prodeuntia,  seu  ex  ulcere  fistuloso : 
ad  quae  si  aer  atmosphaericus  accedat,  aut  per 
bronchia  inspiratus  ,  aut  hiatu  parietum  thoracis 
ex  vulnere,  ulcere  admissus,  id  sputorum  foetore 
cognoscitur.  Foetent  etiam  sputa  ex  gangraena  pleu- 
rae  pulmonumve ,  quam  facies  Hippocratica,  pul- 
sus  debilis  et  vel  minimus ,  foetor  circa  aegrum  ca- 
daverosus  ,  collapsus  virium  factum  monstrabunt. 
Quum  pleuritidi  aut  pleuroperipneumoniae  peri- 
carditis  jungitur,  conditio  longe  pejor  erit.  Cos- 
tae  extantes  gravissimam  pleuritidem  magnamque 

humoris  in  thoracem  factam  efiusionem  significant 
Quo  magis  symptomata  irritationis  in  symptomata 
oppressionis  transeant,  eo  major  pulmonum  gravi- 
ter  aegrotantium  metus  est  eoque  minor  spes  salu- 
tis.  Delirium  serosam  capitis ,  ventris  dolores  se- 
rosam  abdominis,  anxietas,  pulsus  eontractus,  lei- 
pothymiae  serosam  cordis  inflammatam  testantur. 
Potest  inflammatio  ad  parenchyma  pulmonale  ex- 
tendi,  potest  mucosa  pulmonum  inflammari,  atque 
iit  ex  pleuritide  subnascitur  peripneumonia ,  ita  ex 
hac  pleuritis:  etiam  ex  catarrho,  id  est  phlogosi 
mucosae  :  quae  varia  morbi  progressio ,  complica- 
tio,  successio,  variam  exhibebit  morbi  prognosin. 
drisin  per  haemorrhagiam  ad  mucosam  pertinere , 
jure  notavit  Broussais  ,  ad  quam  etiam  pertinet 
crisis  per  sputa,  quae  ,  animadvertente  jam  Frein- 
dio  ,  pleuritidi  purae  ac  simplici  perperam  adsig- 
liatur.  Hanc  tamen  raram  esse  auctorum  et  ve- 
terum  et  recentiorum  observationes  ostendunt,  ita 
ut  quae  vulgo  adpellantur  pleuritides ,  pleuroperi- 
pneumonias  fuisse  adpareat. 

Hisce  quaedam  praesagia  Hippocratica  addere 
non  supervacaneum  erit.  Bonum  est:  facile  mor- 
bum  tolerare ,  dolore  defungi ,  sputum  mature  et 
facile  educi,  bene  spirare,  absque  siti  esse ,  omne 
corpus  aequaliter  incalescere  ,  somnos  ,  sudores  , 
urinarum,  alvi  eductionem  laudabiliter  fieri.  Con- 
traria  mala  et  gravedines  et  sternutationes  aut  prae- 
ccdere;  aut  subsequi  et  livores  ad  costam  adparere. 

Transit  in  sanationem  ,  alios  raorbos ,  mortem. 
In  sanationem,  naturae,  vel  artis  auxilio,  in  mor- 
bi  simplicis  principio.  Veteribus  lysi  interdum  sa- 
nari  dicebatur ,  si  corpus  sanum ,  integrum ,  in- 
flammatio  levior ,  symptomata  mitiora :  quod  ta- 
men  congestionem  magis,  quam  veram  phlogosin 
spectare  existimo.  Nam  in  levi  etiam  inflammatio- 
ne  factae  pseudomembranae  metus  erit.  Crisis  tum 
per  haemorrhagiam  narium  fit ,  aut  haemorrhoi- 
dum ,  catameniorum  profluvium ,  tum  per  urinas 
crassas ,  hypostaticas ,  ante  diem  quartum ,  tum 
per  alvum  biliosam,  tum  per  abscessus  ad  crura, 
diu  manantes ,  ante  diem  sextum  ortos ,  tum  per 
doloris  ad  alia  loca  migrationem :  humerum,  scapu- 
las  ,  manum ,  dorsum ,  cum  stupore  ac  gravitate 
illarum  partium,  tum  denique  per  sputum  lauda- 
bile,  criticum,  dolorem  levans,  sine  coryza,  puri- 
forme ,  ante  diem  quartum  continuum.  Inde  enim 
vel  nono ,  vel  undecimo  salus.  Harum  crisium 
aliae  ad  morbum  compositum  aut  complicatum  re^- 
ferendae  sunt,  uti  sputa  ad  peripneumoniam ,  uri- 
nae  ad  febrim  et  rheumaticam  pleuritidem,  aliae 
ob  vicariam  alius  organi  actionem,  qua  organon 
prius  affectum  levatur,  prodesse  videntur.  Hujus 
exempla  recentiores  etiam  auctores  scripto  consig- 
narunt. 

De  curatione  pleuritidis  si  auctores  medicos  con- 
sulamus ,  miram  offendimus  opinionum  pugnam. 
Sidekhamus   audacter   venam   secandam  esse  et  in 

quavis  pleuritide  adulti  hominis  ut  curetur,  san- 
guiriis  e  largo  vulnere  detrahendas  esse  uncias  qua- 
draginta,  contendit.  Morgagnus  ne  nimia  fiat  san- 
guinis  jactura,  in  primis  provecto  morho ,  monet. 
Pinellius  topicas  laudat  prae  generalibus  in  pleuri- 
tide  depletiones  atque  praeceptori  in  hisce  adsen- 
titur  Broussaissius.  Pringlius  medicus  castrensis 
vesicantia  jubet  mox  post  venae  sectionem  lateri 
dolenti  imponere,  quae  Broussaissius  ,  medicus  pa- 
riter  castrensis  reprobat;  immo  sunt  hisce  diebus, 
qui  omnem  rejicientes  sanguinis  evacuationem , 
tartarum  emeticum,  ingenti  adhibitum  dosi,  cunc- 
tis  aliis  remediis  anteponunt. 

Omnes  illi  auctores  experientiam  invocant  suae 
methodi  laudatricem,  neque  est  tamen,  cur  uni 
magis  credam  ,  quam  alteri.  Num  ergo  ipsi  ex- 
periemur  nunc  hanc,  nunc  illam  medendi  ratio- 
nem,  ut  optimam  tandem  sequamur.  Haec  pro- 
fecto  empiria  vereor  ne  longe  plurimis  exitio  fo- 
ret,  nec  medicum  magnopere  commendaret  expe- 
rimentorum  ejusmodi  in  corporibus  aegrotantium 
auctorem,  aut  suasorem.  An  praestat,  unum  seli- 
gere  auctorem ,  quem  tanquam  dominum  sequare, 
Haec  ccrte  methodus  sat  commoda,  nec  multam 
requirit  eruditionem,  sed  minus  idonea  est  ad  mag- 
nam  medico  famam  conciliandam ,  nec  apta  omni- 
bus  aegris.  Quid  igitur?  Medicus  in  omni  casu 
consilium  adhibeat  oportet  et  rationem  experien- 
tiae  ducem.     Non  sufficit  manipularis  expei  ientia , 

aut  tenuis  doctrina  ea  in  arte,  quae  temporis  fi- 
lia  recte  dicitur.  Optimos  pervolvat  et  perlegat 
artis  magistros  eorumrrue  exempla  et  scripta  ei  in- 
ter  curandum  semper  ob  oculos  versentur,  ne  ab 
alio  doctiore  medico  superetur.  Pleraeque  pleu- 
ritides  sunt  pleuroperipneumoniae,  in  quibus  una 
cum  pleura  inflammatur  pulmo.  His  veterum  cu*- 
randi  ratio  stricte  antiphlogistica  convenit.  San- 
guis  mittatur  e  brachio  affecti  lateris ,  e  largo 
vulnere  ,  ut  prompta  fiat  jactura  sanguinis  eaque 
post  breve  tempus  iterum  fiat  et  tertio  et  pluries, 
si  symptomata  urgeant  eoque ,  quo  urgent  tempo- 
re ,  exacerbationis  nimirum ,  quae  vespere  esse  so- 
let.  Quantum  prosit  medico  audacem  esse,  prae- 
claro  exemplo  monstravit  Trillerus  ,  veterum  me- 
dicorum  et  priscae  medicinae  dignissimus  vindex. 

Hanc  etiam  methodum  sequi  juvabit  si  acuta  ea- 
que  gravior  pleuritis ,  cavendo  tamen ,  ne  reme- 
dium  superet  corporis  aegri  ^vires. 

Quodsi  chronica  fuerit  pleuritis,  ab  hac  metho- 
do  ita  recedendum  est,  ut  depletiones  fiant  magis 
topicae  ,  quam  universales,  quibus  tamen  unice  fi- 
dendum  non  est,  sed  adhibenda  simul  remedia  an- 
tiplastica,  id  est  in  vim  plasticam  sanguinis  auctam 
agentia ,  qualia  praesertim  nitrum  sunt ,  sal  am- 
moniacum  et  mercurius  dulcis.  Sanguinis  enim  vi- 
tam  in  phlogosi  auctam  esse,  tenendum  est,  quod 
nisi  teneamus  ,  metus  est ,  ne  deseramus  aegros , 
quos  servare  potuissemus.     Si  rheumatica  sit  pleu- 

ritis,  Pringlii  methodus  conveniet,  qui  in  Belgitf 
nostro  artem  fecit  eamque  in  militibus  suis  in  Flan- 
dria  castra  habentibus  ex  frigido  humido  atmo- 
sphaerae  crebro  natam  observasse  videtur.  Sin  vero 
gastrica  sit  pleuritis ,  proderit  quam  Itali  ( quorum 
cholerica  temperies)  praesertim  commendant  me- 
thodus  per  tartarum  emeticum. 

Atque  sic  o  Juvenes  !  aliorum  nobis  proderit  ob- 
servatio  et  experientia,  si  judicium  adhibeamus  et 
cuique  auctori  suum  tribuentes ,  nec  vagam  se- 
quamur  aut  temerariam  periclitandi  artem,  neque 
uni  adhaereamus  sive  veteri  seu  novo  scriptori , 
verum  cuique  morbi  formae  et  aegro  suam  adcom- 
modemus  medendi  rationem. 

Nec  infructuosa  tamen  ad  curandi  methodum 
emendandam  fuere  recentiorum  inventa  pathologi- 
ca.  Nam  si ,  ut  vidimus,  terminari  soleat  pleuri- 
tis  tum  effusione  seri ,  tum  membranarum  spuria- 
rum  genesi  sique  adhaesione  spontanea  fiat  morbi 
sanatio,  qua  cohibita  protrahitur  ac  vulgo  insa- 
nabilis  fit :  haec  omni  cura  promoveatur  >  nec  tur- 
hetur  oportet.  Id  quidem  optime  fiet ,  tum  inflam- 
mationem  moderando ,  tum  pulmonum>  corporisque 
motu  et  tussi  compescendis.  Cavendum  a  novo 
catarrho  corporisque  refrigerio:  hinc  corpus  bene 
vestiendum ,  mucilaginea ,  diacodiata ,  opiata  prae- 
benda,  si  tussis  et  irritatio  pectoris  antiphlogisticis 
non  cesserint:  haustus  paregoricus  sub  noctem  at- 
que  eclegmata  oleosa ,  papaverina  tunc  valde  pro- 

ficua  erurit ,  ncc  non  curatio  topica  per  hirudi- 
nes ,  cucurbitas  ,  rubefacientia ,  cauteria.  Ab  eva- 
cuato  sero  copioso  facta  pulmonum  oppressio,  dys- 
pnoea,  diureticis,  lymphaticorum  absorbtionem  in- 
citantibus:  scilla,  digitali,  nitro,  sale  ammoniaco  , 
mercurio  dulci  cum  opio  tollenda  atque  solvenda 
est :  quae  remedia  mihi  in  re  fere  conclamata  opem 
tulisse ,  gratus  agnosco.  Empyemate  facto  ,  moxa 
-tentanda  est ,  qua  aegrotantem  jam  hecticum  et 
coiliquatum  fere  in  virum  robustum  et  torosum  vi- 
<!i  mutatum.  Interea  temporis  diaetae  magna  cura 
habenda  est,  qua  neglecta  vel  optima  medendi 
Tatio  nihil  proderit  et  morbi  licet  perfecte  sanati 
brevi  metuenda  erit  reversio. 


DE     PERIPNEUMONIA. 

Quae  a  veteribus  cum  observata  bene,  tum  dili- 
genter  descripta  est  peripneumonia ,  ea  nuper  tum 
ab  anatome  pathologica,  tum  a  perfectiori  diagnos- 
tice  plurimam  lucem  accepit. 

Veterum  monumenta  artis  testantur ,  pneumo- 
niae  praesagia,  crises,  eventum  ab  Aesculapii  Coi 
sacerdotibus  et  Asclepiadarum  summo  ac  principe 
Hippocrate,  magna  fuisse  notata  religione,  ab  Are- 
taeo  diagnosin  et  a  pleuritide  discrimen  ex  ea , 
quae  illorum  temporum   erat ,    anatomica  partium 

cognitione  curaque  symptomatibus  comparatione 
bene  positam,  a  Caelio  ,  quae  circa  curationem 
auctores  prisci  praeceperunt ,  magno  studio  collec- 
ta.  Haec  veterum  observatio  posteris  tradita,  Bag- 
livii  primum,  dein  Stollii  de  occultis  pectoris 
inflammationibus  observatione  aucta,  tandem  Yal- 
salva  ejusque  illustri  discipulo  Morgagno  auctori- 
bus  plurimum  incrementi  cepit ,  propter  eultum 
anatomes  practicae  studium.  Hienim,  ut  supra  in- 
dicavimus  ,  quae  pleuritides  vocantur,  esse  pleuro- 
peripneumonias  manifesto  ostenderunt,  continuo- 
que  symptomata  cum  visis  et  repertis  in  corpori- 
bus  mortuorum  comparantes ,  illustrarunt  multa 
posterisque  principes  extiterunt  ad  colendam  ana> 
tomen  practicam  auctores.  E  Galliae  medicis,  apud 
quos  hoc  studium  jam  maxime  floret ,  Pinellius> 
Laennecctus  et  Andrallius  de  hujus  phlogoseos  cog- 
nitione  optime  meruerunt.  Diagnosis  vero  eaprop- 
ter  longe  certior  est,  quia  postquam  Celeb.  Cor- 
visart  neglectam  pectoris  percussionem ,  pridem  a 
medico  Viennensi  Auenbrugger  adhibitam,  iterurn 
commendaverat,  Laennec  invento  stethoscopio  aus- 
cultare  docuit ,  quae  in  pectore  fiunt. 

Therapeiam  quamvis  non  ignorarunt  quidem  ve- 
teres,  quemadmodum  ex  plurimis  locis  effici  po- 
test,  recentiores  tamen  accuratius  longe  exposue- 
runt:  Sydenhamus,  Huxhamus,  Frankius  ,  atque  ex 
aequalibus  Andrallius,  quorum  tamen  nullus  est, 
qui  pari  diligentia  diaeteticam  curationis  par.tem, 

quam  illi  primo  quodam  loco  ponere  solebant ,  per- 
tractaverit. 

Aretaeus  pleuritidis  et  peripneumoniae   discri- 
men  piaesertim  a  dolore  repetit  vel  praesente  ,  vel 
absente  huncque  a  diversa  partium  inflammatarum 
natura.     Hanc    doctrinam  amplexi  sunt  qui  aetate 
ipsum  sequebantur  medici,  donec  Morgagnus,  sec- 
tis  pleuriticorum  defunctorum  corporibus,  docuerit, 
pneumonicos  fuisse ,  qui  credebantur  pleuritici ,  si- 
vc  potius   cum  pleuris  pulmones  habuisse  inflam- 
matos.     Neque  hic  substitit  recentiorum  industria 
medicorum   qui ,    quae    communi    peripneumoniae 
nomine    comprehenduntur  pulmonum  valetudines, 
neque  origine  tenus,  neque   sedis,  neque  eventua 
ratione  easdem  esse  parique  ratione  curandas  os- 
tenderunt.     Haec ,    acsi   praevidisset   Boerhaavius 
noster,  anatome  duce  duplicem  concipi  posse  pe- 
ripneumoniam  monet ,    quarum   una  ad  fines  arte- 
riae   pulmonalis ,    altera   in  bronchialibus    haeret. 
Quam  ille  ex  theoria  a  vasorum  discrimine   duxit 
distinctionem ,  nos  ex  observatione  ducemus  a  reli- 
quis  partibus ,  membranaceis ,  parenchymatosis  spi- 
randi   officinam  componentibus.     Nimirum  pervol- 
ventes  medicorum  scripta  alias  cernimus  peripneu- 
monias  ex  catarrho  natas ,  alias  ex  pleuritide,  alias 
ex  vesiculis ,  sive  caecis  bronchiorum  finibus  inflam- 
matis.     Perspicitis  non  eandem  fore  morbi  faciem 
sive  ex  hac,  sive  ex  illa  alterave  caussa  succrescat 
ideoque  non  iisdem  indicatum  iri   symptomatibus. 

28 

Ex  catarrho  provenisse  videntur,  quas  descrip- 

sit  Broussais.     Is  neque  immerito  contendit,  om- 

nem  pulmonum  catarrhum  graviorem  in  peripneu- 

moniam    evadere ,    ita   ut  difficulter    distinguatur 

uterque    morbus.      Tn  peripneumonia   tamen  esse 

dolorem   lateris   obtusum ,    profundum ,    cum    dys- 

pnoea,  tussi  atque  excreatione  muci  cum  sanguine 

mixti ,   febre  acuta ,    pulsu  magno  ,  pleno  eamque 

_saepius   induratione    seu  hepatisatione  terminari , 

.qua   lobum   sive  integrum  ,   sive  utrumque   occu- 

pante ,   suffocari  aegrum.     Quodsi  ex  catarrho  fiat 

;  peripneumonia ,    illius  signis  accedere  pulsus,    ca- 

,lori§:,    circulationis  incrementum. 

;      Ex    pleuritide    originem    traxerant    pleraeque, 

quas    scripto   consignavit    Morgagntjs,     pulmonum 

infiammationes  ac  tales  sunt,  quae  vulgo  pleuriti- 

-des  medicis  dici  haberique  solent.     Nam  ex  pleu- 

-ritide    pura,    simplici,   germana,   rem  jam  obser- 

vante  Freindio  ,  nulla   neque   tussis    esse   debet , 

jneque  expectoratio :    et  huic   ut  propria    est    vi- 

tae  incitatio,   sic  illam  denotat  vitae    oppressio: 

uode  in  gravi  peripneumonia  cum  gravi  dyspnoea, 

orthopnoea,  pulsus  ad  tactum  debilis,  mollis,  an- 

xietas,  somnolentia  animadvertuntur.   Nolite  tamen 

putare,  haec  ita  esse  disjuncta,  ut  altera  alteram 

«xcludat  inflammatio :  immo  saepius  in  uno  eodem- 

que  corpore  et  pleura  et  parenchyma  pulmonum  et 

snucosa  bronchialis  inflamraantur  et  morbus  ab  uno 

ad  alterum  elementum  transit. 

Natae  ex  bronchitide  pneumoniae  exempluni  se- 
qnens  profert  Andral  vir  cl.  in  Obs.  3.  Tom.  III.  p. 
279.  Operarius,annos35  natus,  Nosocomio  excipitur 
aeger  ex  rheumatismo  articulari  leviori  et  bronchi- 
tide  acuta.  Vix  febricitabat.  Duae  venaesectiones 
intra  biduum  factae  sustulerunt  dolores  rheumad- 
cos :  nec  sUstulere  tamen  bronchitidem,  Bies  tres 
quatuorve  continuos  solis  potionibus  demulcenti- 
bus  continebatur  medicatio,  quibus  elapsis  aeger 
vestibus  non  probe  tectus  aeri  libero  se  exposuit: 
erat  dies  8.  m.  Aprilis.  Eadem  vespera  febris  re- 
versio ,  dyspnoea ,  tussis  frequentior :  altero  mane 
symptomata  eadem  ab  exacerbata  bronchitide  esses 
creduntur:  15  hirudines  ad  sternum  inferiori  loco 
admotae.  Die  10  aucta  spirandi  difficultas,  sputa 
viscosa,  rubiginea,  sanguini  mixta,  manifesto  indi- 
cio  phlogosin  bronchialem  ad  pulmonum  parenchy- 
ma  transiisse:  reni  indicante  rhoncho  crepitante 
in  multis  pectoris  locis  iisque  circumscriptis  par- 
visque,  dum  parte  intermedia  audiebatur  aeris  in 
vesiculas  pulmonales  liber  introitus  et  sonus  pa- 
rietum  thoracis  clarus  erat.  Sanguis  venaesectio- 
ne  detractus  ad  uncias  xvi :  die  3  et  4  post  pneu- 
moniam  natam,  11  et  12  Aprilis  rhonchus  in  plu- 
ribus  etiam  audiebatur  locis  ,  sono  pectoris  percus- 
si  non  mutato.  Sputa  viscosa ,  cruenta ,  febris 
magna ,  dyspnoea  mediocris.  Altera  venaesectio 
unc.  vnt.  facta  est  die  11°.  et  sequenti  vesicans 
pectori  medio  impositum ,  sanguis  uti  antea  crasso 

a8* 

corio  tectus.  Die  13°.  Aprilis,  5°.  morbi,  cutis  , 
quaesicca  hactenus,  humescere  lenique  halilu  mol- 
liri  incipiebat.  Batae  potiones  demulcentes.  Die 
6  et  7  sudores  perpetui ,  symptomata  pneumoniae 
immutata  perstant.  Bie  8°.  sudor  continuat:  sputa 
minus  viscida  ,  minus  cruenta ,  spiratio  minus  dif- 
ficilis ;  tussis  minus  frequens ;  rhonchus  crepitans 
minus  extensus,  pulsus  minus  creber,  plenior,  un- 
dosus.  Hisce  ita  decrescentibus  tandem  et  ipsa, 
quae  supererat  bronchitis ,  evanuit  et  aeger  per- 
fecte  sanus  ex  Kosocomio  excessit. 

Rhonchi  crepitantis  hoc  loco  facta  est  mentio: 
qui  est  sonus  peculiaris,  stethoscopio  auditus,  quem 
cum  salis  crepitantis ,  alii  cum  chartae  pergamenae 
fricatae  sono  comparaverunt.  Rhonchus  ille  cre- 
pitans  infarctum  pulmonem  indicat :  a  pulmone  he- 
patisato  non  editur  eoque  sanescente  revertitur. 
Verum  priusquam  pergamus,  hic  paululum  subsis- 
tendum  est  atque  tum  de  auxiliis  diagnosticis ,  tunii 
de  visis  atque  repertis  in  cadaveribus  pneumoni- 
corum  variisque  morbi  gradibus  uberius  exponen- 
dum  est. 

Est  hoc  in  morbis  pectoris  aeque  ac  capitis  dig- 
noscendis  impedimentum  grave,  quod  parietes  os- 
sei  duri  impediunt ,  quo  minus  tactu  explorari  vis- 
cera  recondita  possint ;  quemadmodum  in  abdo- 
mine  quidem  fieri  id  commode  solet.  Idcirco  va- 
ria  excogitata  sunt  auxilia  ad  ea ,  quae  intus  fie- 
rent,  dctegenda.  Utrum  pus  in  pcctore  haereat  sci- 

re  cupiens  brachiis  prehensos  aegros  commovisse 
et  concussisse  dicitur  Hippocrates.  Quae  profecto 
methodusnon  multum  commodi  et  utilitatis  adferre 
potuit,  tamque  rudis  est  et  incerta ,  ut  merito  eam 
neglexerint  posteri. 

Medio  seculo  praecedente  inventum  novum  vulga- 
vit  medicus  Viennensis  Acenbrugger  (V.  S.  p.  421.) 
et  docuit  percussione  explorare  thoracis  caveam, 
quam  methodum  deinceps  medicorum  incuria  obli- 
vioni  traditam  revocavit  Archiater  Imperatoris  Fran- 
ciae  Corvisart.  Huic  methodo  per  tactum  alteram 
subjunxit  Laennec  perauditum,  invento  scil.  stetho- 
seopio,  de  quo  conferatis  ejus  Tractatum  de  auditione 
mediata>  cujus  tertia  Editio  nuper  prodiit  Lutetiae 
Parisiorum  cura  et  studio  consobrini  etdiscipuli  Me- 
riadec  Laennec  ;  novissima  cura  Andrallii.  Hujus 
loci  non  est ,  neque  historiam  inventi ,  neque  fata  de- 
scribere,  neque  notum  stethoscopium  ejusve  adhi- 
bendi  rationem ,  quae  partim  ex  libro  ipso  petantur 
oportet,  partim  ,  nisi  cognita  sint,  usu  et  exerci- 
tatione  discantur.  Illud  tantum  hoc  loco  monen- 
dum  est ,  quod  ad  peripneumoriiae  diagnosin  atti- 
net  ejusque  gradus  et  exitus  discernendos.  Tres 
igitur  distinxit  Laenneccius  morbi  gradus :  aiterum 
infarctum  adpellavit ,  alterum  hepatisationem  ru- 
bram ,  tertium  infiltrationem  purulentam. 

In  primo  gradu  pulmo  pondere  auctus ,  colore 
livido ,  violaceo ,  minus  crepitans  et  plenus  est  se- 
ri  crucnti.     Hujus   signum  pathognomonicum  auc- 

tore  Laenneccio  est  rhonchus  crepitans.  Sonus  pee- 
toris  percussi  non  mutatur ,  nisi  infarctu  latiori  ma- 
joriqua  et  hepatisationi  proximo. 

Reliqua  symptomata  sunt :  dolor  obtusus ,  profun- 
dus  in  imo  pectore ,  dyspnoea ,  spiratio  frequens , 
tussis  ,  sputa  glutinosa ,  viscosa  ,  sanguine  tincta  , 
pellucida ,  fere  adinstar  albuminis  ovorum  leviter 
colorati.  Bolor  ad  pleuritidem  magis,  quam  ad  pe- 
ripneumoniam  pertinet  omnesque,  qui  pectore  do- 
luerant  defuncti ,  manifesta  obtulerunt  pleurae  in- 
flammatae  signa ,  notante  Andrallio  ,  ut  ideo  vete- 
res  de  peripneumonia  vere  dixerint :  affert  plus 
periculi ,  quam  doloris.  Dyspnoea  universe  inflam- 
mationis  magnitudini  respondet.  Verum  etiam  ae- 
gri  temperies  animadvertenda ,  propter  quam  non- 
nulli  ex  levi  pulmonum  phlogosi  graviter  afficiun- 
tur,  immo  pereunt.  Et  notandus  locus:  ex  supe- 
riori  lobo  inflammato  gravior ,  quam  ex  inferiori 
dyspnoea  subnasci  dicitur.  Hoc  symptoma  ita  in- 
crescit,  ut  initio  tantum  major  cernatur  costarum 
attractio  idque  brevibus  et  crebrioribus  motibus : 
deinde  profunde  inspirare  nequeant,  anhelent  et 
voce  intercepta  loquantur  atque  ubi  movent  cele- 
riter  corpus,  sibi  pectus  opprimi  sentiant.  Tan- 
dem  adeo  increscit  dyspnoea ,  ut  sive  moti ,  seu 
quiescentes,  oppressionem  illam  persentiscaiit  an~ 
xii,  anhelantes  fereque  suffocati,  naribus  dilata- 
tis ,  vultu  rubente ,  livente ,  pallente ,  saepeque 
mente    obnubilata ,    ut    ab    hoc    symptomate    et 

respirationis  laesae  gradu  certa  maxime  petantur 
morbi  periculosi  praesagia.  Praeter  rhonchum  cre- 
pitantem  etiam  sonum  proprium  audiri  monent, 
acsi  quis  aerem  in  tubum  inflaret  (  soujfie  tubai- 
re)  simulque  aliter  resonare  vocem.  Qualem  a 
bronchis  oriundam  appellaverunt  bronchophoniam  ; 
iisdemque  gradibus  rursus  -remittunt  hi  soni  re- 
spiratorii,  morbo  declinante,  aut  junguntur,  ubi 
diversa  in  eodem  pulmone  conditio,  dum  in  pul- 
mone  sano  intenditur  sonus  respiratorius ,  ut  so- 
nus  major  audiatur  vel  circa  locum  innammatum 
locisque  vicinis  ( respiratio  bronchialis )  vel  in 
pulmone  sano  ,  pulmonis  aegri  vicem  supplente. 

Tussis  nullum  obfert  charactere»  propriuoi ,  ne- 
que  inflammationi  semper  respondet.  Initio  sicca 
est ,  dein  stipatur  expectoratione  peculiari ,  quae 
est  ex  signis  peripneumoniae  maxime  certis  mini- 
meque  fallacibus,  aut  inconstantibus.  De  decubi- 
tu,  quem  in  locum  affectum  esse  soiere  vulgo  per- 
hibent,  jam  plura  dubia  moverat  Morgagnus:  il- 
lud  pleuritidum  esse,  pneumonicos  in  dorsum  cu- 
bare  Andrallius  praecipit.  Verum  neque  hoc  con- 
stans  est,  quemadmodum  aliorum  ipsiusque  Mor- 
gagni  observationes  testantur :  neque  Andrallius 
negat,  qui  pari  fide  ,  quod  maxima  laude  dignum 
censeo ,  cum  certa ,  tum  dubia  artis  proferre  solet. 

Ex  symptomatibus  sympathicis  alia  cor  et  genus 
vasorum,  alia  cerebrum  et  nervos  spectant.  Prio- 
rum  e  numero  febris  est,  quae  cum  phlogosi  inten- 

ditur  et  remittitur  ac  saepe  venae  sectione  jugu- 
latur ,  priusquam  morbus  sit  resolutus.  Esse  ta- 
men  casus  animadverterunt ,  in  quibus  febris  ma- 
net,  sublysi  pneumoniae,  alios,  inquibus  praecedit 
ipsam,  si  scilicet  habitus  plethoricus  et  phlogisti- 
cus  phlogosin  topicam  praecedat.  Haec  febris  es- 
sentialis  ac  veterum  Synochus ,  quam  larga  haemor- 
rhagia ,  aut  venaesectione  ad  animi  deliquium ,  tum 
naturam  tum  artem  sustulisse  novimus  quamque 
negantibus  licet  aliis ,  veritatis  studiosi  medici 
Gendrinus,  Laenneccius  ,  Andrallius  (nam  prae- 
ler  Gallos,  nerao,  quod  novimus,  id  negavit)  ad- 
gnoverunt. 

Ex  altero  genere  symptomatum  sympathicorum , 
quae  genus  nervorum  spectant ,  coma  est,  ex  con- 
gestione  sanguinis  versus  caput ,  quod  sinistri  omi- 
nis  esse  ac  senibus  plethoricis  crebro  evenire  ,  post 
alios  animadvertit  Laenneccius.  Delirant  aliquan- 
do  peripneumonici  sive  ex  inflammata  serosa  capi- 
tis  ,  quod  plcuroperipneumoniae  magis  proprium , 
sive  ex  congestione  in  cerebrum,  quod  pulmonis 
graviter  inflaramati  est.  Universe  circa  pathogno- 
moniam  hujus  morbi  tenendum  est .  quemadmo- 
dum  pleuritidi  propria  est  vitae  incitatio  :  dolor 
acutus  ,  pungens ,  pulsus  creber ,  celer ,  durus 
et  validus  saepenumero,  sic  peripneumoniae  vitae 
oppressionem  convenire ,  dolorem  vel  obtusum  vel 
nullum,  cum  ponderis  sensu  pectori  incumbcntis, 
aaxietatcm,  pulsum  vel  subdurum,  vel,  morbo  gra- 


DE     PERIPNEUMONIA.  441 

viori,  mollem,  parvum,  exilem  ,  somnolentiam  e.t. 
delirium  dcnique  magis  mite ,  quam  acutum ,  aut 
ferox,  qua  falsa  debilitatis  specie,  ne  decipiantur 
medici  juniores  atque  a  sanguinis  detractione  de- 
terreantur,  multis  verbis  monuit  Huxhamus  Opp. 
T.  II.  ptig.  166  sqq. 

Vidimus  hucusque  de  primo  gradu  peripneumo- 
niae.  Alter  hepatisatio  dicitur;  in  quo  textus  pul- 
monis  non  crepitat  et  pondere  ac  duritie  auctus 
hepati  fit  similis.  Inde  nomen  hepatisationis ,  cui 
ansam  dederat  comparatio ,  primum,  observante 
Morgagno,  adhibita  a  Laelio  a  Fonte  et  confirmata 
postca  ab  ipso  Morgagno ,  quod  minus  rectum  vi- 
detur  Andrallio  ,  siquidem  ut  plurimum  textus 
pulmonalis  non  durior,  sed  mollior  est,  sanguine 
turgens :  huic  tamen  obstat  diligens  diligentis  Mor- 
gagni  observatio  ,  non  tantum  ponderosiorem  ve- 
rum  et  duriorem  fuisse  observantis  et  Laenneccii 
testimonium  textum  pulmonalem  pondere  et  fir- 
mitate  hepatico  similem  esse.  Verum  ne  de  ver- 
bis  et  comparationibus  disputemus,  subjiciendum 
videtur,  substantiam  pulmonis  hepatisati  granula- 
tam,  ex  vesiculis  nempe  inflammatis  infarctisque 
oculo  armato  cerni  eaque  incisa  humorem  rubrum 
non  spumosum  effluere,  ex  quo  efAcitur,  in  hepa- 
tisatione  stagnare  sanguinem  in  vesiculis  pulmona^ 
libus  accumulatum. 

Hic   status    emollitio    rubra    Andrallio    dicitur 
klemque   aliis  hepatisatio  ,    seu  hepatisatio  rubra. 

Ex  pluribus  historiis  aegrotantium  quas  Morgag- 
ms  descripsit ,  unam  (  Valsalvae  debetur )  refe- 
ram. 

Senex  annos  circiter  sexaginta  natus,  dolore  pre- 
henditur  in  dextera  thoracis  parte  ,  fehricitat ,  tus- 
sit ,  expuit ,  facilius  decumbit  in  dorsum.  Sputi  co- 
pia  major  fit ,  sed  ob  sectam  die  decimo  venam 
supprimitur.  Itaque  undecimo  obit.  Pulmo  sinister 
sanus,  quamvis  undique  (pleurae  adhaerens.  Dexter 
contra,  quamvis  a  pleura  solutus,  dorsum  versus 
summopere  inflammatus  deprehenditur ,  ut  solidio- 
rem  carnis  substantiam  referat.  Duae  exiguae , 
quasi  inter  se  aequales  concretiones  polyposae ,  sin- 
gulae  in  singulis  inveniuntur  cordis  ventriculis. 
En  alteram  Andrallii  ( Obs.  20.  pag.  338  sqq. ) 
Virum,  mediae  aetatis,  robustum,  pridem  catar- 
rho  affectum,  die  15  Januarii  prehenderat  horror, 
sequente  calore  ardente,  sicco,  simul  augetur  tus- 
sis  et  dyspnoea ,  altero  die  sputa  sanguine  tincta : 
17  detrahitur  sanguis ,  18  in  Nosocomium  delatus , 
haec  obfert  symptomata:  spiratio  brevis  est,  cele- 
ris ,  vix  tamen  aegro  molesta,  rhonchus  crepitans, 
ex  adverso  mamillae  dextrae  pertinens  in  partem 
inferiorem  fossae  infraspinalis  scapulae.  Sonus 
thoracis  vix  mutatus,  tussis  frequens,  sputa  colo- 
re  croceo,  parumper  viscosa:  pulsus  frequens,  ple- 
nus,  cutis  calida,  sicca.  Haec  indicabant  inflam- 
mationem  non  magnam  primo  gradu.  V.  S.  unc. 
xvi.   ptisanae  demulcentes.     Die   19  eadem:  V.  S. 

unc.  viii.  Ab  hoc  die  ad  22  sensim  ad  lysin  in- 
flamrnatio  progredi  videbatur.  Sudores  copiosi , 
nocturni ,  praesertim  intra  7  et  8  diem.  Non  alia 
adhibetur  medicina ,  praeter  expectantem.  Die 
8°.  spiratio  libera,  expectoratio  catarrhalis,  nec 
frequens  pulsUs ,  sed  rhonchus  aliquis  crepitans , 
ad  angulum  inferiorem  scapulae  ,  ex  infarctu  su- 
perstite ,  cui  tempore  debitoque  regimine  opus 
erat ,  ut  solvi  posset.  Die  24  aeger,  qui  sibi  sa- 
nus  esse  videbatur,  aeri  frigido  se  exponit.  Exin-- 
de  altero  die  rediere  cum  dyspnoea  sputa  cruen- 
ta ,  rhonchus  crepitans ,  fortis ,  per  omnem  lobum 
inferiorem  pulmonis  dextri  et  febris  gravis  (ven. 
sectio  unc.  xx. )  Increscit  usque  dyspnoea  ,  sputi- 
que  excreandi  dimcultas.  Die  26  facies  livida, 
asphyctici  similis.  Pereunt  rhonchus  crepitans  et 
sonus  thoracis  inferioris :  anhelitus ,  pulsus  cre- 
bcrrimus  ( Duae  V.  S.  unc.  vi.)  Die  27postmeri- 
diem  moritur.  Hepatisatio  rubra  lobi  inferioris 
pulmonis  dextri :  nullum  pleuritidis  vestigium : 
cor  plenum  sanguine  atro ,  coagulato ;  hepar  et 
intestina  a  sanguine  turgida. 

Ex  peripneumonia  rarus  abscessus,  nisi  ex  tu- 
berculis  ,  crebra  vero  infiltratio  purulenta,  quam 
alii  hepatisationem  griseam  vocarunt,  in  qua  tex- 
tus  pulmonum  durus,  granulatus,  color  flavus,  stra- 
mineus. 

En  hujus  etiam  exitus  exemplar  ex  Andraixio. 
(Obs  24).  Murarius  ann.39.  die  9  Apr.  1821.  gravi 

horrore  corripitur  quem  sequitur  calor  validus, 
dolor  lateris  dextri ,  tussis  frequens ,  humida.  Die 
3  secatur  vena.  Die  4,  quo  Nosocomium  ingressus 
est,  haec  notantur  signa.  Facies  pallida,  inspira- 
tiones  hreves ,  crehrae.  Sonus  obscurus  in  parte 
thoracis  dextra  anteriore ,  nullum  murmur ,  nec 
rhonchus  crepitans  hoc  loco  ,  rhonchus  mucosus 
in  loho  inferiori  ejusdem  pulmonis.  Sputa  pellu- 
cida ,  cruenta ,  tenacia ,  pulsus  largus ,  frequens  , 
Ungua  alba,  humida,  alvus  stricta:  V.  S.  unc.  xn, 
potiones  demulcentes.  Die  5  expectoratio  mutata, 
hrunea ,  liquida.  Tertia  V.  S.  Die  6  facies  alie- 
nata,  decomposita,  oculorum  aspectus  tristis,  noctu 
delirium.  Aeger  dehilis ,  responsio  bona ,  tarda  ta- 
men.  Sputa  eadem ,  sed  pauciora ;  vesicans  ad  locum 
dolentem.  JNoctu  moritur.  Pulmonis  dextri  lohus 
superior  et  medius  affectus  hepatisatione  grisea,  ex 
quorum  textu  molli  fracido  fluebat  liquor  copiosus, 
griseus,  purulentus.  In  lobo  inferiori  mixta  cum 
infarctu  hepatisatio  rubra,  pulmo  sinister  sanus. 
Bronchiorum  utriusque  puhnonis  interna  facies  ae- 
qualiter  rubebat. 

Solvitur  hic  morbus  sudoribus,  alvi  iluxu,  sputis, 
urina  cum  sedimento  sive  albo ,  seu  rubro ,  lateritio. 

Prioris  criseos  exemplum  notabile  exstat  in  pri- 
ma  observatione  Andrallii. 

Vir  annos  natus  33 ,  ipsis  Kalendis  Februarii  A« 
1822.  dolet  infra  mammam  sinistri  lateris.  Noctu 
sensus  frigoris  calorisque  alternantis :  multa  tussis. 

Altero  mane  auditur  rhonchus  crepitans  sinislrorsum 
et  postrorsum  a  summo  angulo  inferiori  scapulae  us- 
que  ad  basin  thoracis.   Spirandi  murmur  in  reliquis 
sanum,   non  mutato  thoracis  sono.     Sputa  sangui- 
ne  tincta ,  pellucida  ,  viscosa ,  nec  tenacia  tamen : 
tussis  non  frequens  ,   dolor   sinistri  lateris  auctus 
percussione ,  tussi ,  spirandique  motibus.     Spiratio 
sublimis  ,  celeris  ,  diaphragmatica.     Pulsus  creber , 
plenus ,  cutis  calida ,  sicca :  nulla  digestionis  laesio. 
V.  S.  unciarum  xvi ,  altera  vespere  unc.  xn.  hirudi- 
nes  xxiv.  ad  pectus  aegrum ,  ptisanae  demulcentes. 
Tertio  die  spiratio  liberior,  dolor  fere  nullus,  rhon- 
chus  crepitans  longe  minor  et  cedens  sano  spiran- 
randi  sono :  sputa  neque  viscosa ,  nec  tincta  san- 
guine.     Sanguis  prima  venaesectione  missus  crusta 
tectus  densa ,  crassa ,  marginibus  contractis ,  multo 
sero  circumfluente ,   altera  vice  detractus    crassus 
sine  crusta  et  sine  sero  circumfluo.     Haec  promp- 
tam  sanationem  promittere  videbantur.   Verum  ec- 
ce !  vespere  symptomata  exacerbata  et  die  quarto 
mane  spiratio  rursus  celeris ,  sputa  cruenta,  rhon- 
chus   crepitans ,   auctus,   pulsus  creberrimus,  du- 
rus.     Mox  sanguinis   unc.  xvi.  detractae ,  quem  ut 
ante ,   corium  crassum  obduxit.     Inde  tamen  nul- 
lum  die  5°.  levamen.     Sexto  anhelus  fere,  ortho- 
pnoeicus  aeger  loqui  vix  poterat,  nec  nisi   magno 
molimine  expectorabat  sputa  cruenta,   crassissima, 
subsistente   rhoncho ,    non  mutato    thoracis    sono. 
(xxiv.  hirudines  ad  pectus,  duo  vesieantia  ad  su» 

ras).  Hoc  die  anxietas  summa,  ut  suffocari  ae- 
grUm ,  qui  prae  anxietate  mortem  invocabat ,  credi- 
deris.  Vespere  vero  initio  diei  septimi  cutis  sicca 
antea  humescit  et  tota  nocte  sudore  copioso  ma- 
det,  qui  in  alterum  diem  protrahitur.  Inde  ino- 
jpinatum  levamen,  spiratio  vix  molesta,  expectora- 
tio  catarrhalis  mucosa ,  pulsus  vix  febrilis.  Super- 
est  tamenrhonchus,  cui  die  sequente  4  succedit  sen- 
sim  spirandi  murmur,  perfectum  illud  die  9°.  et 
10°. ,  pulsu  facto  naturali ,  quae  brevi  convalescen- 
tia  secuta  est,  ut  aeger  ex  Nosocomio  demitti  po* 
tuerit.  Quemadmodum  in  hac  observatione  crisis 
fiebat  per  sudores,  sic  crises  per  alvi  fiuxum  est 
in  ea ,  quae  sequitur  Observatione  secunda. 

Gemmarius  ann.  29.  in  Nosocomium  suscipitur, 
postquam  a  triduo  correptus  erat  pleuroperipneu- 
monia ,  quae  initium  duxerat  ab  horrore ,  dolo- 
re  lateris  dextri ,  tussi  et  dyspnoea.  Altero  die 
liorrorem  exceperat  calor ,  qui  non  cessaverat  dein- 
ceps ;  dolor  lateris  siluerat ,  increverat  dyspnoea ; 
expectorabat  aeger  sputa  cruenta ,  pellucida ,  vis- 
cosa.  In  latere  dextro  thoracis  quousque  lobus  pul- 
monis  ejusdem  lateris  pertinet,  audiebatur  rhon- 
chus  crepitans,  qui  tamen  non  prorsus  spirandi 
murmur  obscurabat  eoque  loco  pectus  percussum 
minus  resonabat:  febris  erat  acuta,  lingua  paulu- 
lum  rubebat ,  abdomen  molle  erat ,  sine  dolore  , 
alvus  regularis  ( 20  hirudines  ad  locum  dolentem 
_V.  S.  unc.  xvi.  potio  demulcens ).   Die  4°.  evanuerat 

dolor  lateris  (*)   decreveratque ,   sanguine  fluente 
ex  hirudinum  puncturis.     Caetera  symptomata  per- 
sistebant.  Sanguis  detractus  corio  denso  tectus  erat. 
Venaesectio   unc.  xn.  praescribitur.     Sanguis  con- 
spicitur  priori  similis.    Die  5°.  persistunt  dyspnoea, 
-  tussis  et  sputa  cruenta ;  decubitus  in  dorsum.    Ea- 
dem  docuere  auscultatio,  percussio.    Pulsus  maxi- 
me  frequens ,  prementi  digito  parum  resistens :  cu- 
tis  ardens ,  sicca ,  lingua  alba  ,  ad  margines  rubra , 
sitis  ingens,  alvi  adstrictio.  Hirudines  15  ad  anum. 
Die  6°.  mane  subdelirium ,  vultus  ruber ,  oculi  scin- 
tillantes.     Per  diem  magna  jactatio,  agitatio,  mag- 
naque   dyspnoea,   vespere  alvi  fluxus  spontaneus. 
Alvus  decies ,  aut  duodecies  deposita  primum  fae- 
culenta,  durior  ,  foetida,  dein  copiosissima ,   sero- 
sa,    leviter   flavescens.     Die  7°.   nulla  ex   ventris 
profluvio  lassitudo,  aut  infirmitas,  verum  magna  in 
melius   mutatio  :    spiratio  libera ,    rhoncho   crepi- 
tanti  successerat  fere  murmur  naturale  inter  spi- 
randum,  pectus  ubivis   recte  resonabat:  sputa  ab 
omni  sanguine  orbata  erant,  vix  levis  observaba- 


(  *  )  Hic  desideraraus  diligentem  narrationem.  Etenim  pag. 
376.  legitur  cessasse  dolorem  lateris  ( le  point  de  cote  avait 
cesse  )  ejusque  nulla  deinceps  fit  mentio  :  pag.  vero  seq.  277. 
dicitur  dolor  pectoris,  qui  jam  altero  morbi  die  cessaverat, 
quarto  die  disparuisse  ( le  point  de  cote  avait  disparu )  et 
quidem  propter  topicam  per  hirudine*  factam  depletionenl. 
Le  malade  assurait  Pavoir  senti  diminuer ,  a  mesure  aue  le 
sang  coulait  des  pi^ures  des  sangsues. 

tur  motus  febrilis.  Biebus  sequentibus  convales- 
centia  et  prompta  sanatio ;  diarrhoea  continuavit 
per  horas  24  sequentes. 

In  utroque  casu  crisin  praecesserat  critica  per- 
turbatio  et  promptum  secutum  est  levamen ,  san- 
guinisque  evacuationes  levarunt  quidem  morbum , 
nec  tamen  sustulerunt  prorsus  ac  si ,  sunt  verba 
Andrallii,  morborum  decursus  certis  adstrictus  le- 
gibus ,  auxiliis  therapeuticis  abrumpi  semper  non 
possit:  quod  eodem  auctore  praesertim  inflamma- 
tiones  parenchymatosas  easque  pulmonum  tangit , 
quae  non  ita  facile  sanguinis  detractionibus ,  atque 
serosae,  aut  mucosae  phlegmasiae ,   tolluntur. 

Sputa  ad  sanandam  peripneumoniam  prorsus  inu- 
tilia  esse  temere  affirmavit  Andral,  contra  vetc- 
rum,  Baglivii,  Huxhami,  Stollii,  aliorumque  ob- 
servationem.  Laennec  sputa  mucosa  esse  utilia  et 
critica,  praesertim  in  epidemia  catarrhali  conten- 
dit.  Reliqui  vero  medici  principes  in  magna  in- 
flammatione  praecipuam  spem  in  expcctoratione  es- 
se  positam  monent.  In  Prognostico  habentur  Hip- 
pocratica  de  sputis  praesagia,  aliorum  experientia 
comprobata. 

Sputum  in  omnibus  doloribus,  qui  circa  pul- 
monem  et  latera  sunt ,  celeriter  et  facile  expui 
oportet.  Si  enim  multo  post  doloris  initium  ex- 
puatur  flavum ,  aut  fulvum ,  aut  quod  multam  tussin 
excitet,  deterius  est.  Sputum  vero  flavum,  mix- 
tum  cum  pauco  sanguine,  in  peripneumonicis ,  in 

principio  morbi  excretum ,  salutare  est  et  valde 
confert,  si  vero  7°.  die  aut  etiam  serius  procedat, 
minus  securitatis  habet.  Omnia  sputa  mala  sunt , 
quae  dolorem  non  sedant.  Optima  dolorem  levantia. 
Transit  tandem  in  gangraenam ,  qui  exitus  ra- 
rior,  quam  indicat  vultus  decompositus ,  sputa  gri- 
sea  foetida  foetidusque,  cadaverosus  halitus  oris. 
Laennec  ejus  duplicem  descripsit  formam :  alteram 
circumscriptam ,  diffusam  alteram.  Sequens  morbi 
casus  huc  pertinet.  Est  observatio  63  Andrallii. 
Vir  juvenis  ad  Nosocomium  dcfertur,  die  16  pe- 
ripneumoniae ,  vultu  pallido,  plumbeo,  summa  cor- 
poris  infirmitate  et  macie.  Spirat  difficulter,  cu- 
bat  in  dorsum  supinus,  paululum  dextrorsum  in* 
clinatus ,  saepe  tussiens  expectorat  humorem  rubro- 
bruneum,  nullus  in  pectore  dextro  neque  in  pos- 
teriori,  neque  in  laterali  parte  auditur  sonus.  Pul- 
sus  creber ,  cute  non  calida ,  neque  ulla  digestio- 
nis  laesio.  Die  18  et  sequenti  sudores  copiosi  ex 
pulvere  Doveri  ut  videbatur;  expectoratio  catar- 
rhalis.  Sputa  die  21  male  olere  aliquantulum  in- 
cipiebant:  inde  prodiere  grisea,  subviridia,  foeto- 
ris  intolerabilis ,  loco  affecto  audiebatur  strepitus1 
manifestus.  Foetore  et  colore  sputa  gangraenam 
indicabant.  Ab  eo  inde  tempore  subitanea  virium 
prostratio ,  facies  cadaverosa,  aer  circa  aegrum  in- 
fectus ,  ex  levi  motu  ubertim  profundebantur  spu- 
ta;  ut  iis  suffocari  aeger  paene  videretur.  Sudores 
perpetui  et  diarrhoea  mortem   attulerunt  die  42°. 

Pulmonis  lobus  inferior  eaveam  habebat,  parieti- 
bus  rngos^is  bruneis,  quae  odorem  spirabat  gangrae^ 
nosum* \  Massa  pultacea ,  seminuida ,  griseo-viriclis 
sordidique  coloris  eam  replebat,  inque  ipsam  pate* 
bant  tiibi  iampli;  bronchiorum:,  neque  nisi  tenui 
textu pulmonali  a  costis  erat  sejuncta.  Circum  eam-, 
aiirantii  pomum.recipere  potuisset,  parenchyma  Io- 
bi  inferioris  et  medii  mixtam  habebat  hepatisatio- 
nem  rubram  et  griseam.  Pars  posterior  lobi  supe^ 
rioris  pulmonis  dextri  erat  colore  rubro  ,  <|ui  mul-> 
tum  differebat  a  pallore  pulmonis  reliqui,-  et  tex- 
tum  :habebat  fracidum ,  vix  aeiri  recipiendo  ido- 
neum  j  quo  indicabatUr  transitus  ab  infarctu  ad  he- 
patisationem  rubram.  Ventriculus  pallidys  -erat ,  ut 
relicjuus  canalis  cibarius. 

Aliae  ©bservationes  de  gangraena  pulmonum  non 
ad  peripneumoniam  puram ,  sed  ad  impuram ,  ad 
inflammationes  gangraenosas  referri  debent,  aucto- 
re  Laeknec,  qui  ipsam  quatuor  aegrotantium  ■  his- 
toriis  illustravit ,  neque  semper  p.ethalem  esse  ani- 
madvertit  idque  propriae  experientiae  testimoniis 
firmat. 

En  casum  priorem  Laenneccii.  Lanius  40  aimos 
natus ,  temperamenti  sanguinei  ,  robustus  ,  bibax  , 
ex  vino  capite  doluit  et  artubus;  inde  febricitavit 
cum  delirio :  facies  erat  perquam  rubra ,  fubebant 
etiam  leviter  conjunctivae ,  cutis  calida ,  mollis, 
pulsus  creber  ,  non  fortis  tameh.  fltanus  tremu- 
lae,  lingua  humida,  alba,  sitis,  ventris  sine  dolore 

durities.  Noctu  delirium  ferox ,  inde  mite ,  cut 
quinto  die  cessanti  successere  tremores  manuum, 
convulsiones  faciei ,  dolores  articulorum.  Die  sexto 
nox  tranquilla :  lingua  alba,  ad  mediam  partem 
siccior ,  sitis  magna ,  venter  subtumidus.  Die  octavo 
mentis  quaedam  alienatio :  facies  rubra,  pupillae 
contractae  :  cutis  calida ,  mollis ,  humida ,  pulsus 
creber  ,  regularis  ,  mollis ,  Hngua  alba  ,  humida. 
Venter  tympaniticus ,  dolens,  alvus  copiosior.  Die 
undecimo  ,  lingua  sicca,  brunea ,  delirium  per  in- 
tervalla ,  pulsus  creberrimus.  Binis  sequentibus 
diebus  respiratio  molestior,  dextrorsum  stethosco- 
pio  minus  bene  auditur.  Hoc  ob  aegri  jactationem 
rite  adhiberi  nequit.  Thoracis  sonus  non  magotus  , 
sed  aequalis  in  latere  utroque.  Die  decimo  quar- 
4;o  lingua  fuliginosa ,  collapsus  faciei ,  pulsus  debi- 
lis,  parviis ,  irregularis :  meteorismus ,  diarrhoea» 
respiratio  stertorosa.  Die  decimo  quinto ,  hora  quar- 
ta  matutina,  moritur. 

Pulmo  adhaesit  costis  et  diaphragmati  membra- 
nagrisea,  molli,  facile  dilaceranda.  In  media  pleu- 
ra  serum  purulentum  ,  unde  pulmonis  ad  mediam 
magnitudinem  reductio.  Hic  caeterum  sanus  ad 
basin  maculam  obtulit  nigram,  sub-viridem,  odoris 
gengraenosi ,  aspectu  escharam  referens  ex  causti- 
co.  Pulmo,  qua  parte  ei  adhaerebat,  adhaerebat 
autem  fortiter ,  circum  maculam  illam  hepatis  du- 
ritiem  et  textum  rubrum  habebat ,  granulatum.  Pul- 
mo  sinister  sanus  et  crepitans.     In  corde  concre- 

»9* 

menta  polyposa.  Mucosa  ventriculi  pallida,  sub-ru- 
bra  tamen  versus  cardiam.  Tenue  coloris  flavi, 
non  abstergendi.  Nulla  in  crasso  ulceratio.  Reli- 
qua  viscera  integra. 

Peripneumoniae  occultae  latentes,  quarum  post,* 
Baglivium,  apud  Stollium  fit  mentio,  partim  lo- 
bulares  sunt,  partim  aliis  morbis  obscuratae.  Lo- 
bularis  plerumque  infantum  peripneumonia ,  ady- 
namica  senum :  quae  notha  adpellatur ,  bronchitis 
est ,  quam  comitatur  congestio  pulmonum  activa , 
passiva.  Inopinato  saepius  interimit ,  tum  propter 
paralysin,  tum  propter  oedema  pulmonum  et  col- 
luviem  seri. 

Caussas  peripneumoniae  praeter  laesiones  me- 
chanicas,  praecipue  in  aere  esse  positas  docet  geo- 
graphica  morbi  per  regiones  frigidas  boreales  dis- 
tributio  et  in  nostris  terris ,  Gallia,  Germania, 
exeunte  hyeme ,  ineunte  vere ,  mensibus  Februa- 
rii,  Martii,  Aprilis,  recursus  annuus.  Catarrhi  ne- 
glecti ,  vinolentia ,  ex  reliquis  maxime  notandae 
sunt  potentiis.  Praesagia  a  gradu,  extensione,  ha- 
bitu  corporis ,  morbi  sede ,  symptomatibus  ducenda 
sunt:  praesertim  a  dyspnoea,  expectoratione ,  cutis 
vel  siccitate ,  vel  madore ;  neque  cito  nimis  despe- 
randum,  aut  aeger  relinquendus  est,  siquidem  sa- 
nationes  feruntur  felicissimae  ab  auctoribus  fide 
dignis.  Tum  potissimum  parva  spes  salutis  super- 
est ,  ubi  in  corpus  phthisicum  morbus  incidat ,  quo- 
niam  inflammatione ,  nisi   formentur,    emolliuntur 

saltem  et  liquescunt  tubercula  haecque  ipsa  mor- 
bum  trahunt  et  peripneumoniam  chronicam  primo, 
tum  vero  phthisin  provocant ,  omnium  phthisium 
maxime  funestam  et  insanabilem. 

De  curatione  non  convenit  inter  medicos.  Aliis  ni- 
mirum  medicinam  strictam ,  antiphlogisticam  laudan- 
tibus,  aliis  initio  tantum  eandem  commendantibus. 
Ab  illorum  partibus  stant  Galenus  ,  Stollius  ,  Hae- 
kius,  Frankius  ,  Andrallius  ,  ab  horum  Boerhaavius  , 
Pringlius  ,  Morgagnus  ,  Laenneccius  et  plerique 
medici.  Videtis  igitur  auctoritates  cum  auctorita- 
tibus  pugnantes.  Sic  autem  habitote,  omnes  ve- 
rum  et  vidisse  et  scripsisse ,  in  eo  tamen  errasse , 
quod  quae  ipsi  viderant,  semper  ita  fuisse ,  existima- 
verint.  Neque  sine  consilio  res  tanta ,  quanta  ars 
medendi  est ,  recte  geritur.  A  consilio  igitur  et  re- 
gionum,  temporum,  corporum  discrimine  in  singulis 
medicatio  petenda.  Profecto  non  diebus  certis  defi- 
nitur  evacuationis  faciendae  necessitas,  verum  mor- 
bi  et  corporis  aegri  viribus,  verum  signis  persis- 
tentibus ,  increscentibus ,  revertentibus  magisque 
ad  dyspnoeae  gradum,  quam  ad  pulsum,  aut  fe- 
bris  rationem  ars  dirigenda  est.  Hinc  Stollius 
omni  tempore  morbi  venam  secuitj  hinc  Frankius 
pctogenarium  novem  venaesectionibus  servavit;  hinc 
Andrallius  ejusque  praeceptor  Lerminier  repetitis 
depletionibus  magnisque  repetitas  morbi  rebellis 
invasiones  domuerunt;  hinc  mihi  ipsi  evenit,  se- 
nem    agonisantem ,    facie   Hippocratica ,    extremifs 

frigidis ,  ex  Orci  faucibus  eripere ;  hiric  pleurope- 
ripneumonicum  fere  emortuum,  stagnante  jam  san- 
guine,  restituit  Trillerus. 

Est  tamen  modus  in  rebus  :  omne  nimium  no- 
eet  atque  ubi  incassum  evaeuantibus  pugnatum  est , 
revellentibus  sanatio  perficitur. 

Laudatur  hoc  fine  Laenneccio  tartarus  stibiatus, 
magna  dosi  adhibitus ,  neque  ita  longe  a  principio 
morbi;  quod  remedii  genus  Andrallio  nec  nocere, 
nec  prodesse  visum  est ,  sive  tolerabatur  ab  ofBcina 
digestionis ,  seu  non  tolerabatur.  Prima  V.  S.  mag- 
na ,  ex  larga  fiat  apertura  atque  in  morbo  gravi  bis 
aut  ter  repetatur  intra  nycthemeram :  ac  postea  etiam 
morbo  aut  recrudescente ,  aut  recidivo,  cujus  re- 
petendae  index  sit  non  pulsus,  verum  respiratio, 
neque  ab  ea  vos  abducat  adparens  aegri  debilitas, 
aut  metus  sputi  non  prodituri.  Optimum  enim , 
Frankio  auctore,  in  hoc  morbo  expectorans  venae- 
sectio  est.  Sanguine  satis  detracto,  deficiente  vi- 
tae  renisu,  vesicantia  suris  imponenda:  sin  nimia 
adhuc  vitae  actio,  sinapismi.  Interim  potiones  de- 
mulcentes ,  pectorales ,  nitrosae  utiles.  Morbo  tar- 
diori  >  aegro  infirmo ,  nullisque  adparentibus  signis 
lyseos,  aut  superstite  congestione  passiva,  antimo- 
nialia,  scillitica,  polygala  senega,  arnicae  fiores, 
subinde  alvi  purgatio  tentanda,  quibus  morbi  solu- 
tio  promovetur  ejusque  tolluntur  reliquiae ,  queiu- 
admodum  in  aliis  phiegmasiis,  urgente  pcctoris  do- 
lote  r  hirudines  loco  dolenti  admoveri  et  emollien- 

tia  cataplasmata  adplicari  jubet  ANDRALLius. &a§vk 
statu  nervoso  depletiones  topicas  capitis  efc  pru- 
dentem  revellentium  auxiliorum  usum  is ,  quem 
mox  citavimus ,  auctor  commendat.  Nec  negligen- 
da  denique  prudens  corporis  inaniti  nutritio .,  qua 
in  re  a  multis  medicis  hodie  peccari  novimus  ,  ut 
jure  merito  Laennec  animadvertens,  moriposse  ae- 
grum  fame  aeque  ac  cibo  intempestive  dato ,  in  mejj 
moriam  revocet  saluberrima  praecepta  Hippocratis 
Sect.  I.  Aph.  16  sqq.  quibus  addere  oportet ,  quae 
in  libro  de  Vict.  Acut.  leguntur. 


INFLAMMATIO   MEDIASTINI    POSTE- 
RIORIS   ET   ANTERIORIS. 

Hae  ad  pleuritidera  pertinent :  altera  pleuritis  dor- 
salis ,  altera  pleuritis  sternalis  appellari  posset.  Pleu- 
ritis  dorsalis  describitur  ab  Huxhamo,  qualis  anno 
1746.  ab  ipso  visa  est.  Opp.  Lib.  I.  pag.  336.  Ed. 
Reich.  »  Est  etiam  et  jam  passim  insolita  quaedam 
pleuritis ,  ubi  inter  scutula  operta  acerrimus  sacvit 
dolor ,  qui  ad  sternum  usque  protenditur ,  maxima 
cura  gravitate  pectoris  et  spirandi  labore.  Inter- 
dum  et  per  totam  dorsi  spinam  et  hypochondrium 
immaniter  cruciat,  adeo  ut  vix  respirare  et  tussire 
valeant,  imo  omrii  molimine  tussim  aliquando  sup- 
p^imere  niluntur  ob  doloris  vehemenliam  ;  volunt 

se  subinde  in  lecto  esse  erectos ,  mox  vero  ejulan- 
tesy  impatienter  atque  prorsus  impotentes  recum- 
bunt;  urget  adeo  jactatio  perpetua ,  anxietas  hor- 
renda ,  tormentum  intolerabile ,  verbo  Hippocra- 
tico  duayopitx  gravissima ;  continua  vexantur  tussi- 
cula,  at  parum  aut  nil  expuunt.  Est  profecto  acu- 
tissima  febris  et  intra  perpaucos  dies  jugulat.  Ro- 
bustum  quendam  jnvenem  quarto  die  inter  tussien- 
dum  violenta  nervorum  distentione  correptum  at- 
que  abreptum  novi." 

Hujus  etiam  inflammationis  in  libro  II  et  III.  De 
Morbis,  quem  inter  scripta  Hippocratica ,  sed  male 
referunt ,  descriptio  invenitur :  quamvis  dubitari 
possit,  utrum  eodem  nomine  auctor  comprehenderit 
pleurae  diaphragmaticae ,  quae  deinceps  paraphre- 
nitis  dicta  est ,  inflammationem.  Ejus  exitum  in  sup- 
purationem  notavit  Amdral,  in  phthisieo,  Tom.IV. 
pag.  499  sq.  L  1. 

Inflammatio  mediastini  anterioris  descripta  pri- 
mum  videtur  ab  medico  Arabe  Ebn  Zohr  sive  Aven^ 
«oar ,  qui  in  itinere  se  eam  passum  esse  ipse  refert , 
ac  salutem  ingenti  sanguinis  jactura  redemit.  Is 
nempe  cum  sanguinis  libram  quarta  nocte  detra- 
xisset  cumque  proximo  die  iter  continuare  coactus 
esset,  noctu  in  soporem  decidit ,  quo  tempore  fas- 
cia  delapsa  e  somno  exporrectus  lectum  sanguine 
undantem  viresque  multum  imminutas  deprehen- 
dit.  Insequenti  die  saniei  aliquid  expectorare  coe- 
pit  j    quare    aquam  hordei  larga   quantitate   hau- 


POSTERIORES   ET   ANTERIORIS.       457 

sit,  sed  curationem  ingenti  sanguinis  fluxioni  tri- 
buit  Cf.  Freind,  Hist  Med.   pag.  494. 

Post  hunc  Petrus  Salius  Diversus  morbum  ob- 
servavit.  Observationem ,  siquidem  liber  qui  in- 
6cribitur:  De  Curatione  MorborumPeculiarium,  est 
inter  rariores,  vobis  exhibebo. 

Nobilis  erat  aeger ,  qui  cum  febre  acuta  detine- 
retur,  ad  quam  inquietudo  magna  ingensque  sitis 
consequebatur  et  caetera,  quae  febres  ardentes  co- 
mitari  solent :  respiratio  frequens  admodum  et  celer 
erat,  in  thorace  maximum  incendium,  ingens  sitis 
et  magnus  ardor  et  aurae  frigidae  desiderium.  Nul- 
lus  in  thorace  dolor  insignis  praeterquam  ad  ster- 
num ,  ubi  angustiam  et  offendiculum  quoddam  in 
inspirando  potius ,  quam  dolorem  sentiebat.  Tussis 
in  initio  erat  sicca ,  subsecuta  deinde  hanc  est  tus- 
sis  humida  j  quae  per  tussim  excernebantur ,  erant 
colorata ,  partim  rubra ,  partim  flava ;  plura  erant 
flava,  pro  magna  parte  rubro  tincta ,  pulsus,  qui 
pleuriticorum  esse  solet,  ut  si  dolorem  lateris  ha- 
buisset,  certo  pleuritide  laborare  judicassem.  Hic. 
cum  et  reliqua  symptomata  et  urinae  laudabiles  coc- 
taeque  crisin  promittere  viderentur,  praeter  spem, 
postquam  aliquoties  syncopen  passus  erat,  nono  die 
extinctus  est 

..  In  cadavere  nulla  alia  res  praeternaturalis  in- 
venta  est,  nisi  in  membranis  intersepientibus  tu- 
mor  inflammatorius  satis  notabilis  magnitudinis ,  qui 
etiam  in  par te  communicabatur  pericardio. 

Similem  casum  habet  Andral  ( T.  IV.  pag.  495 
sqq. )  qui  credebatur  pericarditis ,  errorem  detegen- 
te  cadaveris  sectione,  etsi  rem  dubiam  facere  for- 
sitan  potuissent  symptomata :  tussis  et  fehris  gravis 
et  dolor  inter  mammam  sinistram  et  sternum  tussi 
et  inspiratione  auctus. 

Pus ,  quod  etiam  in  hoc  casu  factum  erat  >  ali- 
quando  viam  sibi  facere  visum  est  per  ipsam  ossis 
sterni  substantiam  Cf.  Swietemus  ad  Aphor.  Boerh. 
913.  qua  observatione  nititur  sterni  perterebratio, 
quam  ad  pus  evacuandum  subinde  adhibitam  esse 
legimus. 

In  Andrallii  aegro  aeque  minus  profuere  largae 
et  repetitae  venaesectiones ,  atque  in  paraphreni- 
tico  Huxhami. 


PARAPHRENITIS,   SIVE   DIAPHRAGMATIS 
INFLAMMATIO. 

Quae  hoc  nomine  dicitur  atque  a  Boerhaavio 
veteres,  ut  solet,  auctores  secuto,  specie  gravissi- 
ma,  Aphor.  907  sqq.  describitur,  magis  pleurae 
diaphragmaticae ,  quam  ipsius  diaphragmatis  in- 
ilammatio  est,  quemadmodum  bene  vidit  Boerhaa- 
Vius  ipse ,  rem  minus  animadvertente  ejus  discipulo' 
atque  interprete  Swietenio.  Cognoscitur,  illo  auc- 
tore ,  febre  acutissima ,  dolore  inflammatorio  loci, 

intolerabili  ob  membranas  nervosas:  qui  dolor  im« 
maniter  augetur  sub  inspiratione ,  tussi,  sternuta- 
tione  ,  repletione  stomachi ,  nausea ,  vomitu ,  com- 
pressu  abdominis  in  alvo  vel  urina  reddendis;  re- 
spiratione  hincsublimi,  parva,  celeri,  suffocativa, 
quiescente  abdomine ,  solo  thorace  peracta  5  delirio 
perpetuo;  hypochondriorum  introsursum  revulsio- 
ne ,  risu  sardonio ;  convulsione ;  furore ;  gangraena. 
Quae  symptomata  quam  longe  absit,  quin  constanter 
hunc  morbum  comitentur,  docuere  et  Haenii  et 
Morgagni  et  Andrallii  observationes ,  quorum  ut 
hic  pleurae  diaphragmaticae ,  sic  illi  ipsius  dia- 
phragmatis  inflammati  exempla  protulerunt. 

In  juventutis  instructore  apud  Haenium  RaU 
Med.  Tom.  IX.  §.  5.,  quem  ex  renis  ulcere  labo- 
rantem  accedens  acutissima  pleuritis  aliquot  hora- 
rum  spatio  sustulit  et  pleura  et  diaphragma  sum- 
mopere  inflammatum ,  qua  tendineum ,  qua  muscu- 
losum ,  etsi  nec  nauseavit ,  nec  vomuit ,  nec  nisi 
sub  mortem,  non  in  morbo  deliravit,  nec  risum 
sardonicum  habuit.  Neque  etiam  hunc  notatum  re- 
perio  in  cannabis  carminatore ,  neque  in  lapicida 
Morgagni,  qui  etiam  leviter  tantum  delirabat,  neque 
in  sene  illo  caeco,  qui  ex  costis  fractis  diaphragma 
habuit  inflammatum :  neque  tum  semper  hoc  sympto- 
ma  animadvertitur,  quum  centrum  tendineum  mor- 
bus  tenuerit ,  quemadmodum  circa  lapicidam  nota- 
verat  ipse.  Ex  iis,  quae  Andrallius  descripsit,  pleu- 
ritidis  diaphragmaticae  historiis  prima  sine  omni 

dellrio  fuit  et  tertia ,  diaphragmate  quamvis  perfo^ 
rato ,  et  quarta  et  quinta.  Quo  loco  notat ,  risum 
sardonicum  a  Boerhaavio,  Swietenio  et  Haenio 
memoratum ,  a  se  nunquam  esse  visum ,  ne  diaphrag- 
mate  quidem  perforato.  Cur  Haenius  hoc  loco  ci- 
tetur  non  video.  Is  enim  tantopere  abest,  ut  con- 
stans  habcat  hoc  symptoma ,  ut  disertis  verbis  mo- 
neat,  hominem,  qui  diaphragma  habuit  vehementer 
inflammatum,  tum  in  musculosa  sua  parte,  tum  in 
tendinea  universa,  nec  delirasse,  nec  riswrn  sar- 
donicum  habuisse ,  Rat.  Med.  T.  IX.  c.  11.  §.  VII. 

Non  supervacaneum  videbitur  notasse,  alteram 
pleuritidis  diaphragmaticae  hisloriam  phthisici  fu- 
isse ,  cui  haec  fuit  miseriarum  et  summa  et  ultima. 
Ex  symptomatum  numero  alia  constantia  magis , 
alia  minus  ei  dicuntur.  Illis  adnumerat  dolorem 
secundum  marginem  costarum  spuriarum  in  hypo- 
chondria  et  lumbos  usque  porrectum  auctumque 
inspiratione ,  motu ,  nixu ;  immobilitatem  diaphrag- 
matis  sub  inspiratione ;  anxietatem  notabilem  vultu 
expressam;  orthopnoeam  corpore  antrorsum  incli- 
nato.  Ex  horum  genere  reputat  singultum,  vomi- 
tum,  convulsiones ,  delirium;  icterum  etiam  cum 
dolore  dextri  lateris ,  hepate  ex  sympatheia  aegro ,  ut 
mentiatur  hepatitidem  ac  medico  fraudem  faciat. 

Hunc  errorem  non  ut  Andrallius  scribit  Mor- 
g agnus  ,  sed  Valsalva  ,  Morgagni  praeceptor  com- 
misit.  Locum  antea ,  ubi  de  hepatitide  verba  facta 
sunt,  citavi. 

Caeterum  prognosis  hujus  inflammationis  dubia, 
curatio  stricte  antiphlogistica  sit,  oportet. 

Lubet  exempli  caussa  historiam  tradere  ab  Hux- 
hamo  narratam."  Primarius  Nosocomii  nautici  chi- 
rurgus  vir  bonus  et  ingeniosus ,  mane  3  Aprilis  in- 
horruit,  mox  rigore  maximo  eorreptus  inter   visi- 
tandum  aegrotus   se  recepit ,   posterius  saevissimo 
dolore  dorsi  ac  imi  pectoris  dextri  parietis  succu- 
buit,  febricitavit  vehementer.     Missus  est  extem- 
plo  sanguis  ad  uncias  xvi.    Me  deinde  accersiri  yo- 
luit.  Fotum  emollientem  et  laxans  enema  praecipio 
nitrique   plurimum   et  spermatis  ceti ,    potum  di- 
luentem  porro  et  subtepidum,  liberalem.     Furente 
tamen  usque  dolore  sub  noctem  alteram  sanguinis 
missionem  ad  3  xvi.   fotumque  et  enema  e  lacte 
dulci  cum  sale  marino  plurimo ,  quo  bis  terve  de* 
jecit  alvus:  mox  diacodii  5,6  sumsit  ac  Tinct.  The- 
baic.  gr.  xxiv.    Tota  nocte  ejulavit,  difficillime  spi- 
ravit ,  tussicula  arida  vexatus  nihil  expuit ,  mane 
adeo  die  quarto  1  xlv.  sanguinis   detractae   sunt, 
fomenta  etiam  et  cataplasmata  admota ,  pauloqup 
post  injectum  est  emolliens    enema,   quo  rejecto, 
epotus  est  haustus  anodynus:   pacata  hinc  omnia 
per   horas  aliquot,  accessit   vesperi   somnus.     In- 
fidae  autem  hae  induciae!     Nox  maximis  in  mo- 
lestiis  acta :  febris  vehemens ,  spiritus  brevis ,  in- 
terruptus,  difficillimus,    dolor  acerrimus,  sitis  in- 
gens,  lingua  arida.     Ergo  5  Aprilis  H.  9.  a.  m.  re- 
petitur  V.  S.  ad  3  xii.  saltem ,   mannae  porro  3x. 

cum  sale  mirab.  Glaub.  5  /3  ex  jusculo  avenaceo* 
assumptae  sunt;  ter  hinc  quaterve  respondit  veu- 
ter^  saevissimus  tamen  usque  urget  dolor,  pulsus- 
que  ceierrime  vibrat,  exilis  quidem ,  sed  durus  ad- 
modum  :  bis  noctu  repetita  sunt  anodyna  ,  unde 
sopor  aliquis,  at  perturbatus  valde.  Cum  parum 
haec  omnia  profieere  viderim ,  camphoram  cum  ni- 
tro  exhibui,  haustusque  salinos  ex  sal.  c.  c.  succo 
limonum  caet.  ut  nimirum  per  sudores  forsah  mor- 
bum  elicerem ;  femoribus  porro  atque  dorso  vesi- 
catdria  adplicari  jussi.  Sudavit  paululum  inaequa- 
iiter,  mox  autem  rigor  invasit  dolorque  dorsi  et 
lateris  immanis  recruduit ,  adeo  ut  jam  non  modo 
exclanSaret ,  sed  fureret  plane.  Quinta  adeo  vice  y 
die  6  iiempe  post  meridiem ,  sanguis  emittitur  ad 
o  xv.  circiter :,  ad  fomentum  dein  et  clysma ,  nec 
non  ariodyna  confugimus.  Hinc  quies  aliqua ,  sed 
languor  magnus ;  obrepsit  denique  somnus.  Post 
sex  vel  octo  horas  inalgescens  ejulavit,  deliravit, 
«e  flammis  atque  ferro  excruciatum  intus,  dextro 
e  latere  exclamavit  ( durum  valde ,  sed  retractum 
persensi  hypochondrium  dolens)  anhelavit  quasi 
ex  citissimo  cursu ,  interim  maximo  nisu ,  at  sum- 
mo  angore  quasi  gladio  perfossus,  suspirium  edere 
anxie  desidefavit. 

Dubius  omnino  quid  facerem ,  ultra  sextani  san- 
guinis  missionem  suadeo  ad  ^  xn.  circiter ,  fomen- 
ta  iterum,  cataplasmata  et  anodyna.  Supervenit  so- 
por,  tremor,  tendinum  subsultus,  singultus  atque 

se  relevatnm  praedicat;  quievit  utique  plurimum , 
sed  aliena  murmurans  et  incondita.  Frigidulus  bc- 
cupat  sudor  frontem  ,  dum  geriae  intenso  ruborfe 
■flagraht,  higrescunt  ungues,  frigescunt  manus;  fa- 
cilius  vero  movety  imo  et  se  spottte  in  lecto  eri- 
git ,  melius  se  multo  autumans,  si  modo  gravitas 
«piritus  immensa  et  aliquantus  usque  dolor  -ac  port- 
dus  abessent.  At  ego  hominem  plane  moribundum 
video ,  septo  transverso  nempe  sphacelato :  tameh 
«opores  inter,  singultus  et  deliria  atterit  noctem ; 
die  7  mensis ,  paulo  ante  meridiem  obiit  vir ,  si- 
quis  alius,  vita  dignus  longiore.  ^—  Mox  post  mor- 
tem  lividum  quasi  a  contusione  apparuit  totumla»- 
tus  dextrum  ad  os  ilium  adusque. 

Eri  casuni  inflammationis  gravissimae ,  quae  ne 
sexies  quidem  et  largiter  detracto  sanguine  eitiri- 
gui  potuit.  An  opiata,  camphora,  sal.  c.  c. ,  salia 
oathartica  bene  praescripta  ?  An  melitis  praescrirj- 
tus  foret  mercurius  ?  An  topicae  depletiohes  ae- 
grum  servasserit?  Diibitari  utiqiie  posset,  utrum 
tanta  inflammatioriis  saevitia  ullo  remedio  potuis- 
set  reprimi. 

j  |   ■ 

—     ■■     .  ■ 
DE     PERJCARDITIDE. 

Si  quis  ex  vobis  quaereret,  quae  censeretis  niala 
proficisci  debere  ex  pericardio ,  cordis  involucro ,  aut 

corde  ipso  inflammato,  nonne  continuo  responde- 
xetis  *  ea  mire  turbatam  iri  circulationem  ,  futuras- 
que  esse  cordis  palpitationes ,  aut  pulsuum  inter- 
missiones  ac  leipothymias.  Haec  certe  ex  theoria 
ita  fore  existimaretis.  Verum  an  observatio  et  ca- 
daverum  lustratio  hanc  theoriam  firmant?  Minime 
^entium  !  Equidem  scio,  ita  pridem  fuisse  credi- 
tum,  antequam  cadavera  morborum  illustrandorum 
caussa  inspicerentur.  Verum  alia  longe  docuit  dili- 
gens  anatomes  practicae  cultus.  Nam  sive  Mor  gagni 
Epistolas  legamus,  seu  Senaccii  Medici  eruditi  et 
prudentis  de  corde  librum,  seu  recentiorum  arte 
excellentium  medicorum  Corvisarti,  Laenneccii, 
Andrallii  pervolvamus  scripta ,  videbimus  sine  his 
turbis  manifesta  post  mortem  detexisse  eos  non 
tantum  pericardii  inflammati,  verum  cum  corde 
concreti  ipsiusque  Cordis  ulcerati  indicia.  Adeo 
facile  est  decipi,  si  quae  observationis  sunt  doc- 
trinaeque,  ea  ingenio  conemur  cogitationeque/ com- 
plecti.  Idcirco  minime  supervacaneum  erit ,  histo- 
rias  harum  partium  inflammatarum  inter  se  com- 
parare.  Verum  hic  nova  suboritur  difficultasi  Vix 
observatur  pericardii  inflammatio  sine  aliarum  in- 
flammatione  partium ,  sive  pleuritide ,  sive  peri- 
pneumonia,  seu  gastritide,  sub  qua  delitescit  qua 
ve  obscuratur  morbi  propria  imago.  Sed  ne  ope- 
ris  nos  terreat  difficultas,  quam  si  superare  non  po- 
tuerimus ,  non  sine  laude  defecerimus.  Neque  etiam 

quac  interdum  immo  saepius  dcfuerc  symptomata , 
defuisse  semper  existimanduin  est. 

Itaque  inter  observationes  medici  excellentis 
eximiique  morborum  cordis  interpretis  (ut  a  re- 
centioribus  anatomes  practicae  peritissimis  aucto- 
ribus  initium  faciamus)  inter  observationes  Corvi- 
sarti  unaest,  quarta  numero ,  quae  morbum  sim-, 
plicem  nobis  spectandum  obfert. 

Tn  hac  ( ex  ictu  qui  in  cor  impegerat  natus  erat 
morbus)  pulsus  tangebantur  inaequales  ,  parvi,  cre- 
bri ,  intermittentes ,  facies  cernebatur  aliena  ,  ge- 
naque  sinistra  rubore  suffusa,  a  pectore  percusso 
in  sinistro  latere  nullus  audiebatur  somisj  dolebat 
hoc  loco  et  crebrae  at  breves  intercidebant  virium 
imbecillitates ,  ut  aeger  animo  fere  linqui  videretur. 
Exinde  oculo  dextero  absque  praevio  symptomate 
inflammationis  suppurato  ac  liquescente,  pulsibus 
viribusque  deficientibus  vivendi  finis  factus  est, 
die  morbi  vigesimo  quarto. 

Erant  igitur  in  hoc  aegro  pulsuum  inaequalita- 
tes  atque  intermissiones ,  nec  deerant  animi  cor- 
disque  deficientis  signa:  praeterquam  quod  dolor 
loci  pectusque  percussum  vaiidusque  qui  cordis  re- 
gionem  laeserat  ictus  ,  morbum  reddebat  cognitu 
faciliorem.  Nec  tamen  crebro  haec  ita  contingunt. 

Nempe  vel  cum  pleuritide,  pleuroperipneumonia, 
conjuncta  est  pericarditis  ,  vel  cum  paraphreniti- 
de,  arachnitide,  vel  cum  plurium  serosarum  in- 
ilammationibus ,  vel  cum  cordis  ipsius  valetudine , 

vel  in  phthisicis  etiam ,  cum  aegritudine  pulmo- 
num ,  quemadmodum  crebris  auctorum  observatio- 
nibus  indicatur. 

In  prima  observatione  Corvisahti  prioris  cornpli- 

cationis    exemplum  proponitur.     Inter   alia    spira- 

tionis  aegrae  symptomata :  dyspnoeam ,  tussim  mo- 

lestam,    siccam  ,   dolorosam  caet.  notabantur   pul- 

sus  parvus ,  contractus,   creber,  subdurus,  ast  re- 

gularis,  dolor  in  regione  cordis  ,  palpitationes  va- 

gae.     In  altera  et  querelae  de   cordis  regione  tan*> 

quam  summopere   tumente  (quamquam  nullus  ibi 

tumor  conspicuus)  et  ingens  jactatio   et  pulsus  ir- 

regularis    ac   minimus.     In  tertia   senis   arthritici , 

corpore  voluptatibus  fracto,  febris  anomala,  dolor 

dexteri  hypochondrii   tactum  non   ferentis,  pulsus 

imbecilli,    vix    tamen   irregulares,  summa  jactatio 

corporis.     In  quarta  observatione ,  ut  vidimus  non 

deerant  pulsuum  inaequalitates  atque  intermissio- 

nes  et   animi    defectiones  :    nec    deerant   haec    in 

quinta  cum   aliis  valetudinis  hujus  symptomatibus , 

de  cujus   tamen  praesentia  cum  aeger  convaluerit , 

auctor   certior   factus  non   est.     In   sexta  denique 

pericarditidis   chronicae  ,  quamvis  aegro  hydropico 

non  defuerint  circulationis  laesae  symptomata :  mo- 

tus  cordis  varius,  subinde  tremulus  et  varius  pariter, 

quandoque  intermittens  pulsus ,  tamen  cum  pericar. 

dio  et   cor  ipsum  ejusque  valvulae  vitio  non  care- 

bant ,  ita  ut  cui  parti  symptomata  adscribas ,  nescias. 

Laennec  observator  profecto  diligens  fatetur   se 

sacpius  in  diagnosi  errasse  nonnullaque  signa  ab 
aliis  tradita :  ruborem  genae  sinistrae ,  ardorem 
aut  dolorem  in  cordis  regione  yix  observasse ;  pul- 
sus  vero  ab  initio  fuisse  intermittentes ,  filiformes, 
paeneque  nullos.  Neque  etiam  auscultationem  cer- 
tiora  praebere  signa.  Cor  nunc  fortius  pulsare ,  nunc 
contra  debilius  et  brcvius,  una  cum  pulsuum  in- 
termissione  atque  extrema  parvitate. 

Andrallius  communicavit  observationes  decem 
inflammationis  pericardii.  In  prioribus,  quatuor 
numero,  observabantux  symptomata  pathognomo- 
nica :  dolor  in  praecordiis  ,  cordis  turbati  ictus ; 
pulsuum  intermissiones  caet.  nec  tamen  cunctis 
eadem,  verum  cuique  alia.  Primus  pictor  ex  rheu- 
matismo  articulorum  acuto  in  hunc  morbum  acu- 
tissimum  incidit.  Erat  dolor  in  regione  cordis  tan- 
tus ,  ut  prae  doloris  atrocitate  exclamaret  aeger : 
quem  dolorem  nec  pressio,  nec  inspiratio,  nec  mu- 
tatus  corporis  situs  augebant;  ictus  cordis  creber- 
rimi,  turbulenti,  irregulares,  intermittentes  et  in- 
termittentes  pariter  pulsus  iique  minimi ,  tactum 
subterfugientes ,  anxietas  summa ,  extremitates  fri- 
gidae.  Haec  in  priori  aegro  symptomata.  In  alte- 
ro  dolor  praecordiorum  exceperat  pariter  dolores 
artuum  rheumaticos,  nullanec  tussis,  nec  spiratio- 
nis  laesio.  Pulsus  creber,  regularis ,  durus ,  cordis 
ictus  obscuri. 

In  sutore  ( Obs.  3.)    dolor  pectoris   sinistrr,  in- 
quietudo ,    risus  sardonicus,    motus   convulsivi   la- 

biorum,  doloribus  tanquam  ab  igne  admoto  sinis- 
trum  latus  impetcntibus ,  [  quos  sequebatur  brachii 
ejusdem  lateris  stupor,  spiratio  difficillhna,  cordis 
pulsationibus  mire  turbatis ,  pulsus  deletus ,  frigus 
glaciale.  Haec  remittentibus  doloribus  remittebant 
iisque  cessantibus  ,  dyspnoea ,  oppressio ,  suffoca- 
tio ,  mors. 

In  lapidario  post  signa  congestionis  cerebralis, 
dolor  sub  processu  ensiformi  intolerabilis  ,  sub  de- 
cubitu  in  dorso  minor  factus ,  ictus  cordis  creber- 
rimi ,  irregulares ,  turbulenti  similesque  pulsus. 
Nulla  signa  pulmonis  aut  pleurae  aegrotantis. 

'  In  altera  serie  observationum  Andrallii  ( a  5 
ad  8. )  nullus  dolor  sed  dyspnoea  animadversa  est. 
-  In  sutore  phthisico  ( Obs.  5. )  cor  auscultatum  ni- 
liil  significabat ,  vultus  tamen  alienatus  gravius  pa- 
thema  indicabat,  quam  pridem.  Spiratio  molestior, 
accelerata  ,  vox  paululum  anhelosa  :  oppressio  ma- 
gis  magisque  increscens  ,  facies  oedematosa ,  palpe- 
brae  tumidulae ,  labra  tumentia ,  violacea ,  pulsus 
creberrimi ,  roboris  inaequalis ,  subinde  decima  quin- 
ta  fere  pulsatione  deficiens  et  intermittentes  etiam 
creberriniique  cordis  ictus.  Fuere  tamen  in  hoc 
aegro  et  pulmones  tuberculosi  et  cor  sinistrum  hy- 
pertrophicum. 

Sartor  asthmaticus  primo  ,  deinde  dyspnoeicus, 
facie  tumente ,  livida ,  labris  violaceis  decubuit  in 
dorsum ,  partim  sedcns  ,  erecta  cervice  ,  reclinato 
capite;   spiratio   celerrima ,  celerrimus  pulsus,   rc- 

gularis  tamen,  sed  simul  .durus  et  vibrans :  ictus 
cordis  regulares ,  debiles  et  obscuri  eoque  loco  pec- 
tus  percussum  non  resonabat.  Pericardium  in  ca- 
davere  sero  copioso  liinpido,  innatantibus  concrc- 
mentis,  turgens  repertum  est,  intus  nullas  habens 
plilogoseos  notas,  parietes  cordis  sinistri  parumper 
hypertrophici ,  cor  integrum,  broncliia  rubra,  par- 
enchyma  pulmonum  infarctum.  Adolescentulus 
( Obs.  7. )  suppurantibus  variolis  ,  spiratione  ex  im- 
proviso  difficili  facta ,  sine  tussi ,  sine  sputo  cruen- 
to ,  pustulis  gangraenescentibus  auctaque  dyspnoea , 
comparentibus  petechiis  sublatus  est,  initio  diei 
decimi,  ex  quo  aegrotaverat. 

In  tertia  serie  ponuntur  pericarditides  absque 
ullo  symptomate  pathognomonico.  In  muliere  nu- 
per.  abortum  passa  ( Obs.  8. )  delirium  fuit ,  sub- 
sultus  tendinum,  convulsiones,  pulsus  parvus,  fre- 
quens ,  regularis ,  facies  pallida :  postea  pulsus  cre^- 
l^errimi ,  intermittentes  ,  nullum  delirium  ,  sed  que- 
relae  de  magna  virium  imbecillitate ,  faciei  con- 
vulsiones ,  rigores  tetanici  artuum ,  die  5°.  ite- 
rum  delirium ,  paralysis ,  coma  ,  mors.  Reliquis 
integris,  aut  parum  mutatis,  pericardium  habuit 
intus  concrementa  membranea,  serum   subviride. 

Sequuntur  casus  pericarditidis  chronicae.  Pri- 
mus  murarii ,  catarrho  ,  dyspnoea ,  hydrope  afilicti , 
facie  livida  ,  labris  violaceis :  in  quo  pectus  hene 
lesonans  at  ictus  cordis  et  pulsuum  intermittentes 
nullusque  dolor.     Alter   viri  juvenis,  post  giave§ 

palpitationes  curn  dyspnoea  et  febre  superstitem 
haberitis  niagnam  pulsuum  arteriarum  et  cordis  fre- 
quentiam  ,  quae  pericarditidis  suspicionem  movit , 
quam  auxit ,  increscente  hydrope ,  respiratio  diffiei- 
lis ,  vox  anhelosa ,  a  pectore  percusso  sonus  obtusus 
editus  eodemque  loco,  in  latere  sinistro  scilicet  in- 
ter  spirandum  nullus. 

Inter  antiquiores  rei  medicae  scriptores  hujus 
inflammationis  exemplum  sectione  cadaveris  fir- 
matum  protulit  Zacutus  Lusitanus  Pracc.  Med. 
Admir.  Lib.  I.  Obs.  138.  quod  ideo  inprimis  no- 
tandum ,  quia  aeger  pro  pleuritico  curatus  est : 
quamvis  morbi  gravissimi  et  acutissimi  (triduo  sci- 
licet  e  vita  aeger  sublatus  est)  manifesta  adessent 
symptomata.  En  casum !  Quidam  in  flore  aetatis  suae 
constitutus ,  acuta  febre  est  prehensus,  quam  co- 
mitabatur  sitis  ingens ,  anxietas  ,  inquietudo ,  respi- 
ratio  celerrima  et  frequens,  perceptum  in  tho- 
race  incendium  internum  ,  cauma,  tussis  sicca  , 
gyncope ,  animi  deliquium ,  cordis  tremor  levissi- 
mus,  in  thorace  dolor  sternum  versus,  cum  angus- 
tia  summa,  pulsus  durus  et  inaequalis.  Huic  aliam 
addite  historiam  facundi  Gratoris  Mirabeau,  qui 
Cabamsii  Medici  athei  atheus  amicus  fuit.  Retuiit 
ipsam  Pniellius  Nos.  Phil.  II.  pag.  415  sqq. 

Habetis  succinctam  harum  observationum  histo- 
riam ,  unde  perspicitis  morbi  signa  saepe  incerta 
esse ,  fallacia  ,  obscura ;  nec  tamen  prorsus  solere 
deiicere ,    dummodo  ad  singula    mentem    advertat 

mcdic.us  observator,  ad  cordis  ictus,  ad  pulsum, 
ad  souum  percussi  pectoris  ,  ad  aegrotantis  vultum , 
ad  hydropis  cum  cordis  aegri  laesaeque  circulatio- 
nis  syniptomatibus ,  indicia. 

Desinit  pericarditis  in  lymphae  plasticae  exsuda- 
tionem  (quam  interdum  ejus  cum  corde  concretio 
sequitur)  inque  pericardii  hydropem.  Utriusque 
signa  partim  communia  sunt  aliorum ,  sive  cordis 
sive  involucri  illius  morborum,  partim  aliis  ut  fieri 
solet  vitiis  obscurata,  partim  nulla.  Ex  concre- 
tione  ejus  cum  corde  perfecta  summas  turbas  ip- 
samque  mortem  exspectat  Corvisart  inque  rei  fi- 
dem  exemplum  proponit ,  in  quo  tamen  et  effusio 
seri  in  pectus ,  et  pulmo  dexter  eo  compressus  et  du- 
rus,  et  peritonitis  chronica,  remnotante  Laenneccio, 
qui  plura  se  cadavera  secuisse  testatur,  in  quibus 
haec  concretio  erat ,  nullo  antea  signo  indicata. 
Pericardii  hydropem  quod  attinet ,  hujus  etiain 
signa  incerta  et  obscura  maxime  esse ,  atque  quae 
alii  notarunt :  sensum  ponderis  in  praecordiis ,  aut 
cordis  natantis ,  aut  fluctuationis  eo  loco ,  aut  cor- 
dis  motum  circularem,  aut  hunc  locum  percussum 
non  resonantem  ea  pariter  dubia  esse  atque  incon- 
stantia  is  quem  mox  citabamus  auctor  arbitratur, 
ut  magis  divinationes  esse  has ,  quam  diagnoses  cum 
aliis  existimemus. 

Quid  in  hoc  morbo  sanando  a  largis  et  repetitis 
sanguinis  detractionibus  exspectandum  sit,  Awdral- 
lii  obscrvatio  quarta  vos  doceat ,  in  qua  ter  vena  secta 

est  et  ter  etiam  hirudines  magno  numero  admotae 
sunt.  Bis  ad  libram  detractus  est  sanguis  cumque 
prima  vice  20  hirudines  admotae  sunt ,  altera  et  tertia 
vice  quadraginta  sunt  adhibitae  eoque  cum  successu, 
ut  aeger  a  morbo  tam  gravi  prorsus  sit  liberatus.  Post 
sanguinis  detractiones  vesicantia  praesertim  loco 
dolenti  imposita  prodesse  Gorvisartus  monet :  quod 
monitum  eapropter  minus  negligendum  est,  quia 
haec  infiammatio  vel  a  rheumatica  affectione  ori- 
ri ,  vel  rheumaticae  nalurae  esse  solet. 


DE     CARDITIDE. 

Quae  vulgo  cordis  inflammationes  (carditides  vo- 
cant)  credebantur  antiquitus,  non  cordis  ipsius,  sed 
pericardii  sunt.  Esse  tamen  carditides  observatas 
reliquiae  testantur  earum  ab  anatomes  practicae 
cultoribus  in  corde  visae. 

Nam  ut  de  roneti  Sepulchreto  taceam ,  in  quo 
etsi  plura  prostant  exempla  abscessuum  in  corde, 
ea  tam  leviter  perstringuntur ,  ut  indicentur  tan- 
tummodo  parumque  aut  nihil  ex  iis  discamus,  ut 
taceam  de  Morgagno  qui  quas  laudat  erosi  aut 
exulcerati  cordis  leviter  observationes  ipse  a  pe- 
ricardii  sero  repetit  ex  infiammmatione ,  ut  videtur, 
hjdropici    iacti  ,    malo    in    re    tam   subtili  recen* 

tiorum  cxcitare  expcrientiam  accuratiori  anatomes 
pathologicae  scientia  instructam. 

Primo  citabimus  magnum  morborum  cordis  in- 
terpretem  Corvisartum,  qui  ter  tantummodo  mor- 
bum  a  se  visum  esse  refert  atque  tam  occultam 
ejus  esse  et  insidiosam  rationem,  ut  de  certa  ipsius 
indubiaque  diagnosi  desperare  videatur. 

Prior  observatio  spectat  senem  plebejum  eumque 
sanguineum,  quem  a  triginta  inde  annis  plurimum 
molestaverat  dyspnoea  quique  crebris  erat  destillatio- 
nibus  obnoxius ,  nunquam  vero  cordis  palpitationibus. 
Post  auctam  spirandi  difficultatem ,  dolorem  perce- 
pit,  nec  tamen  magnum  illum,  in  media  interna- 
que  sinistri  parte  thoracis,  quem  post  biduum  in- 
secutum  est  sputum  sanguinis.  In  Nosocomium  ad- 
missus  capite  paululum  doluit.  facies  erat  colorota , 
splendebant  oculi,  lingua  alba  erat,  spiritusmolestior, 
pectus  obscure  dolens ,  nulla  palpitatio :  pulsus  de- 
bilis ,  irregularis  ,  intermittens ,  inaequalis  in  quo- 
que  brachio.  Altero  mane  spiratio  molestior  facta 
est,  cum  strepitu  et  rhoncho,  dolor  increvit  in  pec- 
tore  et  accessit  delirium  ,  cum  magna  loquacitate. 
Tempore  meridiano  surrexit  denovo  rursusque  de- 
cubuit  et  inopinato  ultimum  spiritum  reddidit,  die 
morbi  septimo.  Cerebro  integro,  pulmo  sinister 
maxime  in  pericardii  proximitate  membrana  cras- 
sissima  tectus  ejusdemque  lateris  pleura  qua  costas 
cbducit  inllammationem  passa  videbatur.  Pericar- 
dii  cavea  libram  recondebat  propemodum  humoris 

purulenti,  cui  innatabant  fragmenta  membranacea 
ejusque  facies  interna  erat  membrana  obvelata  as- 
pera  et  papillarum  adinstar  tecta.  Cor  naturalis 
magnitudinis ,  molle  et  laxum  ejusque  carnosi  parie- 
tes  tum  auricularum ,  tum  ventriculorum  pallidi , 
flaVescentes  ac  si  adeps  esset  interspersus  atque 
tum  in  parietum  superficie ,  tum  in  ipsa  carnis  sub- 
stantia  rete  vasorum  insigne  et  valde  conspicuum. 
Ea  substantia  digitis  contrectata  in  liquamen  pal- 
lidum  triste  diffluebat.  Omnia  cordis  cava  habe- 
l?ant  polypos  in  truncos  usque  vasorum  porrectos. 
Altera  observatio  erat  feminae  junioris,  ex  pec- 
tore  ,  ut  videbatur ,  aegrae ,  colore  paliido ,  cruribus 
tumentibus  multum  tussientis  et  reddentis  tussi 
materiem  purulentam.  At  pulsus  parvus ,  labra 
tumentia ,  violacea  phthisicis  minus  propria ,  pectus 
percussum  neque  in  sinistro  latere  resonans,  suspi- 
cionem  movebant  liquoris  ibi  haerentis.  Post  obi- 
tum,  qui  non  ita  diu  a  paracentesi  abdominis  hy- 
dropici  contigerat,  pericardium  humoris  purulenti 
plenum ,  cordis  facies  externa  lympha  plastica  tec- 
ta  et  cor  ipsum  parvum,  contractum,  molle,  pal- 
lidum  interius  etiam  visum  est  pleura  sinistra 
tantummodo  aegra. 

Gasus  tertius  etiam  hydropicae  mulieris  est ,  cui  sae- 
pius  sine  magno  le-vamine  aquae  eductae  erant.  Ea 
pariter  suspicioneai  moverat  cordis  aegrotantis  pro- 
pter  pulsuum  parvitatem  ,  imbecillitatem ,  inaequa^ 
litatem   et   aiienam  iosoiitamque  rationem.     Aegra 

pDstquam  decesserat ,  visum  est  pericardium  liquore 
lactescente  purulento  turgens ,  cor  suppallidum  par- 
vum ,  retractum  quasi  sine  habitu  et  forma ,  auri- 
culis  scilicet  ventriculis  vasorumque  truncis  mate- 
ria  lymphatica  alba  absconditis. 

Hic  casus ,  ut  alter  ad  carditidem  occultam  chro- 
nicam,  prior  vero  ad  carditidem  occultam  acutam 
ab  auctore  secundum  eam ,  quam  ipse  fecerat  di- 
stinctionem  refertur.  Sane  nullus  eas  obtulit  mani- 
festas  notas,  quae  visceris  hujus  nobilioris  inflam- 
mationi  tribuuntur. 

Hasce  observationes  Laenneccius  non  esse  cardi- 

tidis ,  sed  pericarditidis   contendit  sibique   unicum 

tantummodo  notum  esse  exemplum  carditidis  gene- 

ralis  a  Meckelio  propositum  minus  tamen  accurate 

descriptum  testatur.  Verum  rem  animadvertente  An- 

drallio  hypertrophia  cordis  videtur  initium  ducere 

ab  inflammatione  sive  pericardii ,  sive  internae  cor- 

dis  membranae ,  sive   aortae  ,    similiter    atque  alii 

musculi  vitae  organicae ,  ubi  in  contactu  sunt  cum 

membrana  inflammata  in  hypertropliiam  sunt  pro- 

clives.     An  in  hoc  casu  infiammatio  in  cor  usque. 

pertinet ,  quemadmodum  pleurae  inflammatio  in  pul- 

mones  extenditur :  videtur  saltem  carditis  sine  pe- 

ricarditide  esse  perquam  rara.     Sequens  exemplum 

ab  Andrallio  propositum  ejusmodi  deuteropathei- 

am   cordis  illustrare   poterit.    ,  Vir  aetatis   mediae 

ex  longo  tempore  doloribus  rheumaticis  vagis  plu- 

rimumque   mobilibus    obnoxius ,    derepente    iisdem 

silentibus  dolorem  atrocem  passus  est  in  cordis  re- 
gione  cum  palpitatione  vehementi,  djspnoea,  vi- 
riuin  prostratione.  Is  postquam  haec  gravia  sym- 
ptomata  remiserant ,  cum  signis  hypertrophiae  cor- 
dis  ( dyspnoea  increscente ,  corde  palpitante  ac  do- 
lente ,  pedum  oedemate  accedente )  Nosocomium 
ingressus  non  ita  diu  post  defecit. 

In  corde  ea  reperta  est  laesio  organica ,  quae  prae- 
dicta  erat :  orificia  erant  libera  ,  verum  pericardii 
membranae  cellulosis  vinculis  concreverant,  Nec 
tantum  ex  pericardii ,  verum  ex  interna  etiam  cordis 
membrana  inflammata  provenire  cordis  hypertro- 
phiam  idem  nobis  auctor  est ;  hahc  multorum  vi- 
tiorum  organicorum  hujus  visceris  originem  esse 
arbitratur :  neque  omnium  tamen :  non  ossificationum 
arteriarum  similiumque ,  quas  nulla  saepenume.ro 
cordis  vitiati  signa  denotant  (*). 

Verum  priusquam  ad  alia  progrediar ,  mentem 
advertite  quaeso  ad  originem  morbi  in  aegro  An- 
drallii  ex  doloribus  rheumaticis;  quae  certe  cre- 
berrima  est  quamque  notabili  pistoris  casu  (quod 
genus  hominum  prae  aliis  ex  artificio  vivendiqne 
ratione  inrheumata  et  catarrhos  proclive  est)  Obs.  1. 
pag.  4.  ostendit.     Ipse  talem  casum  observavi,  in 


(  *  )  Huc  referatis  historiam  uxoris  patavini  pictoris ,  quam 
tradidit  Morgagnus  Epist.  An.  Med.  23 ,  art.  4,  qua  nec  fu- 
gisse  magnum  virum  efficitur  hunc  morbi  ortum  ,  quamvis 
minus  fausta  sit  rei  ab  eodcm  (  art.  5  )  proposita  explicatio. 

quo  silcnte ,  qua  diu  afilictus  crat  aegcr  ,  lumba- 
giuc  ,  brevi  et  inopinato  mors  subsecuta  est. 

Quod  autem  saepe,  immo  saepissime  fit,  id  ne  sem- 
perfieri  existimetis  ,  nequc  in  eum  incidatis  errorcm 
ut  omnem  rheumatismum  largis  sanguinis  jacturis 
tolli  posse  credatis :  quod  in  nostns  maxrme  terris 
pluribus  certe    exitio,   quam  saluti  foret. 

Nec  desunt  etiam  exempla  cordis  suppurati  aut 
ulcerati  indicantia  magis  topicam  circumscriptam- 
que  cordis  inflammationem  ac  quemadmodum  ul- 
cera  crebrius,  quam  abscessus  inventa  sunt,  sic 
ulcera  crebriora  in  cordis  interna,  quam  externa 
facie  fuerunt:  quaeque  in  hac  observata  leguntur, 
ea  fere  pericardium  magis,  quam  cor  spectabant. 
Signa  autem  eorum  adeo  dubia  et  obscura  sunt ,  ut 
et  Morgagnus  et  nuper  Corvisartus,  Laenneccius 
aliique  recentiorum  ea  vix  detegi  posse',  ne  percus- 
sione  quidem ,  aut  stethoscopio  arbitrati  sint ,  ne- 
que  pulsuum  intermissiones ,  neque  animi  defectio- 
nes  ea  prodidisse  notaverint.  Et  quamvis  haec 
mala  omni  arte  superiora  recte  reputentur,  do- 
lendum  est  tamen ,  haec  signa  adeo  esse  obscura. 
Nam  si  juvare  non  possimus  ,  magni  tamen  est 
non  nocuisse.  Verum  poteritis  interdum  si  non  sci- 
re,  at  divinare  saltem  occulta  ejusmodi  cordis  vi- 
tia.  Quae  ex  Corvisarto  et  Andrallio  protulimus 
exempla ,  ejusmodi  felicis  divinationis  phlogoseos 
latentis  specimina  praebent.  Caussae,  quas  cor  sae- 
pius  inflammasse  novimus :  rlieumata ,  motus  corpo*- 

ris  ingens,  praesertim  post  vitam  antea  sedentariam 
actam,  animi  pathemata,  quae  primo  loco  nomi- 
nare  oportuisset ,  aliarum  serosarum ,  pleurae  prae- 
sertim  phlogoses ,  circulationis  impeditae  in  dis- 
sitis  etiam  locis  incommoda,  pedum  oedemata  at- 
que  alia  ejusmodi ,  absentia  eorum  signorum ,  quae 
affines  valetudines  comitari  solent  similiaque  vobis 
interdum  viam  monstrabunt.  Nunc  symptomata 
erunt  aegri  pectoris  cum  liydrope ,  nunc  facies  quid 
insoliti  ostendet ,  nunc  pulsus  alienus  erit,  nunc 
anamnesis  rem  patefaciet ,  nunc  corporis  fabrica- 
tio  ,  temperies,  vivendi  genus  ,  mores,  quibus  sin- 
gulis  diversimode  collatis,  poterit  tandem  medicus 
in  probabilem  insurgere  morbi  notionem ,  quod  tum 
inprimis  et  felicius  poterit ,  si  non  tantum  commu- 
nia,  sed  propria  cuique  aegro  et  cognoscat  et  in- 
tueatur,  unde  lusus  sympathicos  quam  plurimos 
explicabit  et  cur  in  aliis  alia  ejusdem  morbi  indicia 
animadvertantur ,  cur  peculiaria  singulis,  omnium 
optime  interpretabitur ,  ita  ut  hoc  etiam  nomine 
praestet,  medico  amico,  quam  extraneo  uti. 

Be  gangraena  cordis  dubitat  Corvisart.  Citat 
tamen  Gendrinus  exempla,  quae  rem  indubiam  fa- 
cere  videntur,  propter  foetorem ,  colorem  bruneum 
aut  lividum  et  carnium  cordis  emollitionem  alia- 
que  gangraenae  signa.  In  priore  etiam  aliae  par- 
tes  gangraenosae  erant:  intcstina,  uterus ;  nec  dee- 
rant  symptomata  cordis  aegri :  pulsus  imbecillus  r 
intermittens,  inde  ad  tactum  rrullus,  initium  synco- 

pes,  anxictas,  palpitatio,  strictura  pectoris,  pedum 
oedema  ,  summa  virium  debilitas.  In  altero  pulsus 
erat  inaequalis ,  intermittens ,  parvus ,  cordis  mo- 
tus  irregularis ,  interdum  imperceptibilis  summaque 
dyspnoea.  In  tertio  ex  peripneumonia  credebatur 
aeger  mortuus ,  corde  et  pericardio  gangraenosis. 
Cemitis  et  haec  signa  non  semper  certa  fuisse. 

Supersunt  casus  cordis  rupti ,  qui  tamen  cum 
ex  apoplexia  magis,  quam  ex  inflammatione  cordis 
repeti  hodie  soleant ,  quam  sententiam  a  Laen- 
neccio  et  Cruveilhierio  propositam  cum  alii,  tum 
duo  Corvisarti  casus  probare  videntur,  in  quo- 
rum  altero  magis  prompta,  in  altero  magis  lenta 
haemorrhagia  facta  fuisse  creditur,  de  hisce  dein- 
ceps  sermo  a  nobis  habebitur. 


PHRESITIS. 


Ferox  et  perpetuum  dclirium,  rubor  faciei  et 
oculorum,  lucis  et  soniintelerantia,  cumfebreacu- 
ta  continua  injiammatoria ,  vocatur  phrenitis  vera , 
idiopathica.  Quae  si  a  cerebro  oritur  primario  af- 
fecto  ,  protopathica  dicitur  ;  sin  vero  a  morbo  aliun- 
de  in  cerebrum  delato,  deuteropathica  appellatur. 
Utraque  ab  alia  phrenitide ,  alias  et  caussas  et  caus- 
sarum  sedes  habente ,  rite  est  disiinguenda.     Haec 

enim  sympathica  est ,    sive  symplomatica  phrenitis 
nuncupanda. 

En  Boerhaavii  et  antiquiorum  phrenitidis  notio- 
nem.  Jam  videndum,  quatenus  recentiorum  obser- 
vatis  congruat. 

Abundamus  observationibus  medicorum  ,    quae 
phrenitidem  spectant ,  ut   facilis  videri  posset    ip- 
sius  ab  aliis  quibusvis  morborum  similium  generi- 
bus  distinctio.    Postquam  vero  animum  advertimus 
easque    non    numeramus ,   sed   perpendimus ,    nos 
in  tanta   ubertate  inopes   esse  et  pauperes  depre- 
hendimus.     Accuratam  postulamus  morbi  notionem 
et  ecce  alii  cerebrum    esse  infiammatum  ,  alii  ce- 
rebri  meninges  contendunt  et  es  hisce    rursus  alii 
arachnoideam ,  alii  piam  matrem  aegrotare  perhi- 
bent  deque  ipsa  arachnoidea,  quo  loco  potissimum 
irritata  sit  in  phrenitide ,  a  viris  doctis  disputatur. 
Certam  quaerimus    morbi  diagnosin  et  nunc  sym- 
ptomata    phrenitica    fuisse   legimus     absque    uilis 
phlogoseos   indiciis    in    corporibus   mortuorum  re- 
pertis,   nunc  haec  reperta  esse,  ubi  nullum   erat 
phrenitidis  signum.    Cognitam  nobis  cupimus  cura- 
tionem  legitimam  atque  ab  aliis  antiphlogistam ,  ab 
aliis  ner^inam  cardiacam  cum  fructu  factam   acci- 
pimus.     Nec  tamen  levis  res  videri  poterit  cogitan- 
ti,  ex  morbo  rite   cognito  curatoque  aegrotantium 
vitam  pendere.     An  autem  proderit  hoc  loco  pris- 
cas  de  incerta  artis  ratione  renovare  querelas?  An 
in   aliorum  judiciis  acquiescere  ?   aut  periciitando 

artem  facere?  Liceret,  nisi  ageretur  de  vita  homi- 
nis,  cujus  servandae  sacrosanctum  medicis  officium 
impositum  cst.  Quocirca  hic  paullisper  subsisten- 
dum  videndumque ,  utrum  istas  tenebras  dispellere 
possimus. 

De  sede  phrenitidis  cur  dissentiant  medici,  Cae- 
lius  Aurelianus  explicuit.  Singuli,  inquit,  eum  lo- 
cum  in  phreniticis  pati  dixerunt,  in  quo  animae 
regimen  esse  suspicati  sunt.  Vulgaris  opinio  fere- 
bat,  hanc  sedem  esse  cerebri  meninges,  aut  cere- 
brum  ipsum.  Primus  quod  nos  quidem  novimus , 
qui  phrenitidem  a  meningum  aut  cerebri  inflam- 
matione  esse  negavit ,  ex  anatomes  practicae  cul- 
toribus  fuit  Thomas  Willisius,  quem  citant  Theoph. 
Bonetus  in  Sepulchreto  lib.  I.  Sect.  VII.  Obs.  1.  et 
Jo.  Bapt.  Burserius  ,  Institut.  Med.  Pract.  Vol.  III. 
Pars.I.  cap.  VII.  §.  187.  »  Is  (De  Anim.  Brutor. 
c.  X.  pag.  161  sq. )  quod  autem  spectat ,  inquit ,  ad 
phrenitidis  et  paraphrenitidis  caussas  conjunctas,  * 
facile  erit  ostendere ,  iliam  non  semper  a  meningum , 
et  hanc  non  omnino  a  septi  inflammatione  proce- 
dere.  In  dissectionibus  anatomicis  saepius  vidi , 
meningas,  immo  nonnunquam  et  cerebri  exteriorem 
ambitum  tumore  phlegmonodeo  obsessas ,  atqui  la- 
borantes  minime  phrenesi ,  verum  e  contra  torpo- 
re  affecti ,  a  caro  aliisve  morbis  soporosis  interi- 
bant."  Quibus  deinde  subjungit ,  rationem  idem 
dictitare ,  nam  meninges  inflammatas  cer-ebrum 
compressuras  esse  et  hinc  ubi  phrenitis  in  carum, 

aiit  lethargum  transit,  vero  perquam  simile  esse* 
inflammatione  a  sanguine  stagnante  tentatas  esse 
membranas. 

Itaque  videmus*  Willisium  duplici  argumenta- 
tione  usum  esse,  altera  ab  observatione ,  cadaverum 
s.cil.  inspectione  ducta,  a  ratiocinio  altera.  Hanc 
mittentes ,  priorem  hoc  loco  dijudicandam  cense- 
mus.  In  ea  universe  quidem  rem  indicatam  legi- 
mus,  nec  accuratis  tamen  sectionum  historiis  fir- 
matam.  Quodsi  cum  his  conferamus ,  quae  antea 
de  lethargo  monuerat,  cujus  insultum  a  cerebri 
cortice  aSecto  repetit  (ibid.  c.  III.  pag.  112  sq. ) 
se  scilicet  plicarum  cerebri  interstitia  aqua  limpida 
repleta,  quin  et  extimam  ejus  substantiam  et  ni- 
raio  madore  mollem  et  minus  firmam :  insuper  in 
nonnuilis  cavitates  interiores  Ijmpha  turgentes  et 
totius  cerebri  compagem  hjdrope  seu  potius  dilu- 
vio  inundatam  reperisse:  haec  igitur  si  cum  prius 
dictis  conferamus ,  justa  suboritur  suspicio ,  in  iis 
casibus  soporosis  cerebrum  revera  fuisse  inflam- 
matum ,  in  quibus  nulla  hujus  inflammationis  in- 
dicia  vidisse  sese  testatur  Willisius  ea,  qualis 
tunc  erat ,  anatomes  pathologicae  conditione.  Re- 
liqui,  qui  in  Sepulchreto  Bonetiano  citantur  casus, 
partim  manifesta  ostendunt  meningum  inflamma- 
tarum  indicia,  partim  hique  pauciores  longe  nu- 
mero  aliorsum  pertinent,  de  quibus  nullum  ferri 
judiciumpotest,  quia  nulla  fit  cerebri  ejusve  mem- 
branarum  mentio;   nulli  vero  satis  accurate  expo- 

siti,  quod  horum   erat  temporum  imporitiae. 

Quapropter  nos  ad  eum  conferamus,  qui  accu- 
rata  hac  mortuorum  corpora  perscrutandi  arte  et 
majores  et  posteros  plerosque  superavit,  Morgag- 
otm.  Is  in  Epist.  An.  Med.  VII,  ubi  sermo  est 
de  phrenitide,  paraphrenitide  etdelirio,  plures  re- 
fert  historias  phrenitidis  cum  a  Valsalva,  tum  a 
semet  ipso  visas,  quas  breviter  percurremus. 

Prima  historia  adolescentis  est  viginti  annos  na- 
ti ,  febre  lenta  decumbentis ,  cui  circa  octavum 
diem  delirium  accessit  ingens,  quod  septem  dies 
perduravit,  quo  cessante  aeger  quasi  amens  jace- 
bat,  nisi  quod  paulisper  sapere  videbatur.  Tan- 
dem  moritur.  Granio  sublato  gelatinosa  quaedam 
concretio  animadversa  est ,  quae  vasa  sanguifera 
per  tenuem  meningem  reptantia  a  lateribus  comi- 
tabatur.  Ex  meninge  ad  basin  cerebri  lacerata, 
copia  aquae  exivit,  colore  et  crassitie  vaccinum  se- 
rum  referentis»  Caeterum  totum  cerebrum  erat  sa- 
num.  Manifestas  videtis  serosae  inflammatae  notas : 
gelatinosam  istam  concretionem ,  copiam  aquae  co- 
lore  et  crassitie  vaccinum  serum  referentis,  negan- 
te  licet  Morgagno  ,  qui  non  negasset ,  si  his  vi- 
xisset  florentis  anatomes  pathologicae  temporibus. 
Alter  casus  phrenitidis  pleuroperipneumoniam  se- 
cutae,  paullo  licet  obscurior,  in  quo  plura  desi- 
deramus  ,  obferebat  tamen  paululum  seri  ex  me- 
ningibus  emanantis,  in  sinubus  concretiones  poly- 
posas  et  in  sinistro  cerebri  ventriculo  plexum  cho- 

roiideum  multum  varicum  instar  turgentem,  quae 
congestiones  venosas  indicabant. 

Recens  et  levior  forsitan  inflammatio  fuit  et  ex 
morbo  alio  secundaria ,  non  ita  facile ,  tunc  tempo- 
ris  praesertim  dignoscenda ,  incidens  in  corporis 
habitum  venosura,  aut,  ut  ego  quidem  conjicio, 
phlebitis  sinuum  cerebralium,  de  qua  conferatis 
Cruveilhierium  in  Anat.  Pathol.  Hominis. 

In  tertio  casu  bajuli  febre  ardente  laborantis  at- 
que  ingenti  capitis  dolore ,  cui  delirium  successit , 
vexati,  inter  utramque  meningem  paucum  serum 
inventum  est,  cujus  pars  inter  sanguifera  vasa  in 
gelatinae  modum  concreverat:  ideoque  et  hic  indu- 
bia  habetis  inflammatae  arachnoideae  signa.  Quar- 
tus  etiam  cerebri  vasa  valde  turgenlia  sanguine  , 
ventriculos  seri  aliquantulum  habentes  monstrabat. 
Exstat  praetcrea  casus  commemoratus  a  Volchero 
Coitero  nostrate  ,  anatomico  summo ,  Eustachii  , 
Falloppiaeque  discipulo,  quem  citat  Morgagnus 
ex  Sepulchreto  in  testimonium  phrenitidis  sine  me- 
ningum  inflammatione  praesentis.  Erat  febris  ar- 
dentis ,  cui  postea  phrenitis  supervenit.  Aperui 
caput ,  inquit  Coiterus:  dum  serra  cranium  remo- 
vebam,  effluxit  aqua  loturae  camium  similis:  uter- 
que  ventriculus  tam  dextcr,  quam  sinister  plenus 
aquae  fuit  inventus.  En  A  A !  iterum  serosae  in- 
flammatae  notas ,  de  quibus  nullus  hoc ,  quod  vivi- 
mus,  tempore  anatomespathologicae  cultor  dubita- 
verit.     Verum   ad  reliqua  pcrgamus.    Qui   sequitur 

casus  senis  cum  meningum  inflammatarum ,  tum 
cerebri  laesi,  emolliti  obferebat  notas.  Etenimmag- 
na  aquae  vis  prodiens  ex  cerebro  irique  ejus  in- 
fractibus  subsistens  ,  ejus  similis  in  qua  caro  re- 
cens  lota  est ,  vasa  per  tenuem  meningem  nigro 
concretoque  sanguine  pleniora ,  cranium  et  eere- 
brum  ingrate  olentia,  cerebri  substantia  multum 
laxa ,  delirii ,  convulsionum  tremorumque  a  mem- 
branis  cerebroque  inflammatis  originem  aperte,  sa- 
tis  testabantur. 

Phrenitidem  ex  pleuroperipneumonia  senex  obtu- 
lit  figulus ,  potor  strenuus :  reperta  sunt  vasa  san- 
.  guine  repletissima  et  serum  multum ,  quod  gelati- 
nam  mentiebatur  ejusdemque  [lateris  lobus  pulmo- 
nis  inferioris  hepaticae  substantiae  similis ,  et  se- 
rum  flavum  et  concretiones  membranaceas  in  tho- 
race  eodem  loco.  In  hoc  igitur,  nec  non  in  mulie- 
re  ex  febre  phrenitica,  quam  ictus  capitis  susci- 
taverat ,  mortua ,  manifesta  adparuere  tenuis  me- 
ningis  inflammatae  indicia ,  uti  etiam  in  altera  le- 
viori  febre  correpta,  quam  Peruviano  cortice  me- 
dicus  pervincere  se  posse  sperabat.  Quae  hac  non 
modo  non  cedente,  sed  in  acutam  cum  vaniloquio 
degenerante,  confecta  est. 

Atque  sic  lustrando  casus,  quos  memoriae  con- 
signavit  summus  Morgagnus,  intelligimus,  neque 
ab  iis  abfuisse  phreniticis  meningum  inflamma- 
tarum  signa,  in  quibus  nulla  sese  detexisse  vir 
summus   credebat.      Nunc    superest  ,  ut    recentio- 

rura  adhibitis  observationibus ,  probabilem  in  me- 
dium  proferam  rei  obscurae  hucusque  et  dubiae 
explicationem. 

Gendrinus  in  ea,  quam  saepius  laudavimus,  Hi- 
storia  Anatomica  Inflammationum  sequentia  adno- 
tavit  arachnitidis  acutae  indicia :  primus  gradus, 
arachnoideae  colore  subalbo ,  subopaco ,  secundum 
convolutiones  per  strias  disposito ,  discernitur :  gra- 
vior ,  ipsius  rubore ,  crassitie ,  piae  matris  phlogosi , 
exsudatione  cruenta  in  cerebri  cavo ,  secretione  hu- 
.moris  gelatinosi,  rubri.  Arachnitidis  initio,  ruben- 
te  pia  matre ,  lacteus  color  est  arachnoideae  :  sae- 
viente  eadem  vehementer,  ipsa  serosa  rubra,  den- 
sa,  sanguis  effusus.  Chronica  arachnitis  post  obi- 
tum  dignoscitur  arachnoideae  crassitie,  densitate, 
tenacitate ,  opacitate  magis  manifestis ,  rubore  nul- 
lo,  pseudomembranis  crassis,  subinde  inflammatis, 
fluido  in  ventriculos  effuso ,  limpido ,  flavo ,  super- 
ficie  serosae  rugosa,  granulationibus  tecta. 

Arachnitis  spinalis  membrana  opaca ,  crassa ,  inter- 
dum  secretione  purulenta  facta  cognoscitur.  Mem- 
branae  spuriae  in  ea  non  sunt  visae. 

Hos  characteres  anatomicos  nonnullis,  qui  mos 
ejus  est,  morbi  historiis  illustravit,  de  quibus  de- 
inceps ,  postquam  primo  de  symptomatibus  expo- 
suerimus,  videbimus.  Praeter  auctores,  quos  lau- 
davimus ,  omnino  laudandus  est  Cl.  Lallemand  t 
Professor  Monspeliensis ,  qui  anno  1820.  edidit  Epi- 
stolas  de  morbis  encephali ,  in  quibus  omnem  hunc 

locum  de  inflammationibus  harum  partium  egregie 
interprctatus  est.  Hoc  auctore  sjmptomata  pro- 
droma  inflammationum  cerebri  revocari  possunt 
ad  congestiones  cerebrales ,  incitationem  viriun . 
mentalium ,  cephalalgiam  ,  quae  tam  apoplexiam , 
quam  arachnitidem  antecedunt.  Symptomata  in- 
flammati  cerebri  vel  spasmum  denotabunt  irritatio- 
nemque  ,  vel  paralysin  atque  collapsum.  Principio 
cephalalgia  est  maxime  constans ,  quae  sopore  obor- 
to  disparet  ideoque  in  apoplexia,  cerebro  gravi  som- 
no  sopito ,  non  percipitur.  Saepius  aegri  irritabi- 
les,  morosi,  iracundi,  quod  symptoma  evanuit  fac- 
ta  convulsione  atque  paralysi.  Delirium  factum  est 
phreniticum,  ubi  arachnoideae  acuta  inflammatio- 
ne  tentatae,  aut  suppuratae,  aut  durae  meningis 
ulceratae  inventa  signa  sunt.  Nempe  delirium  non 
a  cerebro  inflammato  est ,  sed  ab  inflammata  arach- 
noidea ,  qua  fit  vitae  cerebri  incitatio ,  similiter 
atque  a  pleurae  inflammatione  incitatur  vita  pul- 
monum;  ipso  contra  cerebro  inflammato  ejus  vita 
mentisque  munera  opprimuntur  atque  observantur 
paralysis,  rerum  oblivio,  coma,  stupor.  Ubicun- 
que  delirium  etphrenitis  animadvertebantur ,  mor- 
bi  initium  ab  arachnoidea  inflammata  ductum  est. 
Pariter  musculorum  aegrotantium  vel  cum  incre- 
mento  atque  irritatione ,  vel  cum  decremento ,  pro- 
stratione  erant :  ab  illo  subsultus  tendinum ,  con- 
vulsiones,  tetanus ;  ab  hoc  torpor,  paralysis:  prio- 
ra  in  arachnoideae  inflammatione ,  haec  in  apople- 

xia ,  utraque  in  encephalitide  visa.  Convulsiones 
si  cum  sensus  abolitione  a  cerebro,  si  cum  sensu 
integro  ab  arachnoidea  inflammata  esse  deprehen- 
duntur. 

Denique  notandum ,  irregularem  morbi  decursum 
fieri  ab  exacerbationibus  et  remissionibus  sese  invi- 
cem  succedentibus.  Quo  magis  acuta  inflammatio , 
eo  magis  conspicua  symptomata  irritationis :  tinnitus 
aurium ,  soni ,  lucis  intolerantia ,  pupula  contrac- 
ta ,  verbo  signa  incitati  sensus ,  mentis  motusque 
voluntarii.  In  arachnitide  symptomata  spastica  si- 
ne  paralysi;  in  encephalitide  spasmi,  quos  excipit 
lente  sensimque  procedens  paralysis,  siquidem  ad 
eas  partes  pertinet  morbus,  quae  motui  praesunt. 
Quemadmodum  inflammatio  pleurae  ut  plurimum 
cum  inflammatione  pulmonum  conjungitur ,  sic 
«rachnoideae  inflammatio  saepius  cum  cerebri  phlo- 
gosi  observata  est. 

Est  ubi  arachnitis  desinit  in  encephalitidem ,  est 
ubi  encephalitis  arachnitidem  concitat.  Prioris 
exemplum  habetur  in  historia  morbi  scripto  con- 
signata  initio  Epistolae  tertiaef.  Praecesserant  post 
ictum  capiti  illatum  cephalalgia ,  rerum  oblivio , 
delirium  ,  convulsiones  universales  paralysin ,  quam 
post  diem  quartum  mors  secuta  est.  -Recluso  cra- 
nio  arachnitis  utriusque  lateris  animadversa  est, 
encephalitis  lateris  dextri.  Erat  scilicet  arachnoi- 
dea  hemisphaeria  recondens  opaca ,  alba ,  crassis- 
sima,  strato  aibuminoso  tecta,  cerebrum  parte  in- 

dicata  rnberrimum.  In  capitis  vulneribus  ,  in  phre- 
nitide  a  caussa  externa  saepius  delirium  praecedit 
paralysin ,  affectis  primo  membranis ,  deinde  ce- 
rebro. 

Raro  admodum  arachnitis  sequitur  encephaliti- 
dem  et  tum  quidem  mentis  organon  jam  graviter 
laesum  ab  arachnoidea  ita  affici  nequit,  ut  deli- 
rium  concitet.  Tunc  tantummodo  illud  fieri  potest 
atque  delirium  simul  cum  hemiplegia  manifestari , 
quum  arachnitis  facta  sit  ad  superficiem  hemis- 
phaerii  sani  ejusque  ab  hemisphaerio  inflammato 
atque  tumente  munera  non  impediuntur.  Hoc 
evenisse  videtur  aegro  decimo  octavo,  in  quo  de- 
lirium  grave  rediit  die  morbi  decimo,  aliis  sym- 
ptomatibus  remittentjbus :  hisque  exacerbatis  si- 
luit  iterum.  Itaque  in  ejusmodi  casibus  tempore 
remissionis  observatum  est  delirium,  quo  tempo- 
re  hemisphaerium  sanum  partim  munere  suo  fungi 
libere  poterat,  quia  unum  hemisphaerium  ad  ac- 
tionum  mentalium  exercitationem  sufficere  posse 
videtur. 

Postea,  anno  nim.  1825.  suam  de  hoc  morbo  mo- 
nographiam  ediderunt  Medici  Parisienses  Parent. 
Duchateletus  et  Martinetus  ,  in  qua  praesertim  dia- 
gnosin  morbi  novis,  anatome  interprete,  auxerun^t 
inventis.  Nempe  delirium  tunc  tantummodo  fieri 
perhibent,  ubi  arachnoideae  ea  pars  inflammata 
sit ,  quae  convexam  cerebri  faciem  tegit :  coraa 
coritra  et  convulsiones ,  ubi  ad  basin ,  rd  est  ad  par- 

tem  centralem  lobi  medii  cerebri  inflammatio  per- 
tineat.  Illam  infiarnmationis  formam  adultis  juve- 
nibusque,  hanc  teneilis  infantibus  magis  necuiia- 
rem  esse  inque  eam  cadere  hydropem  ventriculo- 
mm  cerebri.  Illam  subinde  ad  basin  usque  extendi , 
unde  varia  syraptomatum  syndrome,  aut  utrasque 
junctas  facere  arachnitidem  generalem.  Cephalal- 
giam  vero  utrique  esse  propriam.  Saepe ,  nec 
semper  tamen,  paralysin  fieri  post  factam  effusio^ 
nem  seri  idque  in  latere  opposito.  Saepe  cum  aliis 
complicari  arachnitidem  inflammationibus ,  muco- 
sis ,  cutaneis  ,  serosis ,  iisque  obscurari ,  aut  eas  ob- 
scurare.  Interdum  intermittentem  febrem  menti- 
ri:  quotidianam,  tertianam,  quartanam,  interdum 
latere  prorsus. 

Horum  scriptorum  sententiae  de  symptoma- 
tum  ex  varia  inflammationis  sede  discrimine  edi<* 
tae  postea,  ab  Abercrombio  et  Andrallio  aegro- 
tantium  historiae  non  favent ,  quorum  uterque 
symptomatum  gravitati  non  semper  respondere  in* 
flammationis  magnitudinem  notavit.  Ille  animad^ 
vertit,  quae  creditur  arachnitis,  esse  piae  meningis 
phlogosin ,  aut  utramque  saltem  non  posse  discerni , 
aut  separari  quocum  facere  videtur  Andrallius: 
denique  in  observationes  Abercrombii  notavit  Gen^ 
drinus,  diagnosin  uti  saepiusincerta,  ita  tunc  maxi- 
me  incertam  esse ,  si  ad  sedem  peculiarem  arachniti- 
dis  definiendam  adhibeatur,  etiam  aetatem  aegrotan- 
tium  animadverti  oportere  utque  infantibus  proprii 

spasmi  sunt  aut  convulsiones ,  sic  deliria  magis  esse 
adultorum.  Vomitum  pertinere  ad  arachnitides  ven- 
triculorum  aut  baseos  cerebri  aut  lobos  medios  la- 
terales,  colli  rigiditatem  ad  partem  mesocephali- 
cam,  delirium  ad  lobos  anteriores,  aut  ventriculos, 
etiain  vulgo  comitari  partis  convexae  arachnitidem. 
Duplici  ratione  invadere  vel  convulsionum  specie , 
quae  infantum ,  vel  febris  et  cephalalgiae ,  quao 
adultorum  magis  esse  consuevit:  comata  porro  et 
convulsiones  alternas  agere  vices,  multumque  ex 
congestione  vel  leviori ,  vel  graviori  esse  symptoma- 
tum  sive  irritationis ,  sive  oppressionis  cerebralis 
discrepantiam  repetendam :  tandem  ad  duo  genera 
symptomatum  quaevis  posse  revocari ,  irritationis 
videlicet  cerebri  ejusdemve  collapsus. 

Atque  haec  summa  est  eorum ,  quae  ab  anatomes 
pathologicae  cultoribus  ad  explicandam  hanc  doc- 
trinae  medicae  partem  gesta  sunt.  Superest  ut  vi- 
deamus ,  qualem  tandem  habeant  utilitatem  ad  dia- 
gnosin,  prognosin,  therapeuticen  phrenitidis  con- 
stituendas. 

Inter  symptomata  futuram  arachnitidem  praesa- 
gientia  ea  primo  loco  notare  oportet,  quae  san- 
guinis  indicant  versus  caput  congestiones ,  qualia 
sunt:  rubor  faciei ,  oculorum,  capitis  calor,  dolor 
saepe  atrox ,  cum  tensione  ad  frontem ,  oculi  scin- 
tillantes,  lacrymantes,  narium  stillicidium ,  somni 
turbati,  pervigilium,  morositas  quaedam,  iracundia 
morumque  mutatio,  quorsum  illud  Asclepiadarum 

Coorum :  aliquid praeter  moremfacere ,  ut  verbi  gra- 
tia  aliquid  magno  studio  curaret  prius  non  consue- 
tum ,  aut  contrarium ,  malum  est  et  delirio  proxi- 
mum  (Coac.  47.)  et  alterum  illud  (Coac.  51.)  huic 
affine :  in  homine  moderato  ferox  responsum ,  vox 
acuta  malum.  Porro  dolores  ventris ,  pectoris ,  fau- 
cium,  aurium  punctorii  ipsaeque  peritonitides,  pleu- 
ritides,  otitides  praecedentes,  animo  simul  ex  affectu 
laeto,  tristi  commoto ,  inquieto ,  turbato.  Quod  ut 
futurum  praevideamus,  etiam  caussas  respicere  opor- 
tet,  aetatem  florentem,  in  feminis  puerperium,  tem- 
peramentum  sanguineum ,  cholericum ,  ingenium 
acre,  mobile,  cerebri  plethoram,  quamfaciunt:  ira, 
insolatio,  nocturna  aut  pocula  aut  studia,  vis  ex- 
terna  capiti  illata.  Ea  quae  diximus,  sjmptomata 
prodroma,  quae  tanquam  morbi  rudimenta  pro  fu- 
turis  ejus  signis  accipimus ,  interdum  perbrevia 
sunt,  levissima,  vix  observanda,  interdum  diutur- 
na  et  maxime  manifesta.  Belirium  saepenumero 
praevidimus  et  praediximus  ex  iis  signis,  quae  ma- 
jores  tradiderunt:  ubi  pervigilium  haud  interrup- 
tum  accusabant  aegri  atque  anxii  esse  animoque 
eommoto  videbantur,  vultu  rubente,  oculis  scintil- 
lantibus ,  lingua  volubili.  Increscit  increscente  mor- 
bo  fitque  delirium  ferox,  furibundum  (dyipia^eg)  in 
quo  risus,  clamor,  cantus,  vociferatio^  fletus,  ser- 
mones  multi  magnaque  corporis  jactatio,  ut  ex  lec- 
to  exsilire  cupiant :  rursusque  taciturnitas  ,  tremo- 
res,  convulsiones  tandemque  delirium  mite,   tran- 

quillum,  sopor,  coma,  paralysis,  quae  brevi  mors 
sequetur.  Interim  pulsus  crebri ,  duri ,  vibrati , 
saepius  contracti,  spiratione  magna  et  rara  (TOefyta 
fjieyx  xpouo-j)  aut  etiam  imbecilli,  vacillantes ,  respira- 
tione  brevi  tandemque  stertorosa :  haec  virium  re- 
nitentium  cordis  et  vasorum  rationem  sequuntur, 
quae  ubi  cerebrum  ipsum  inflammatum  sanguine- 
que  oppletum  est,  obscurari,  aut  opprimi  solent. 

Caeterum  non  alius  morbus  est  magis  varius  et 
mutabilis :  quo  magis  juvat ,  singula  accuratius  per- 
sequi,  ne  fraudem  faciat  medico.  Inprimis  ad  ce- 
rebrum  ejusque  munera  aniraum  advertere  opor- 
tet ,  neque  quamdiu  capitis  vel  levior  aegritudo 
supersit,  curas  seponere.  Interdum  ubi  omnia  in 
vado  esse  videbantur,  mors  inopina  aegrum  sus- 
tulit.  Delirium  ferox  saepe  excipit  mentis  sereni-^ 
tas ,  quam  deinceps  iterum  furor  sequitur.  Rem  do- 
cet  haec  Swietenii  nostri  observatio.  »  Hortulanus 
tertia  phrenitidis  die  cum  tacite  deliraret  et  floc- 
cos  legeret,  derepente  lecto  exsiliit  et  celerrimo 
cursu  adscendit  in  superiorem  domus  partem,  de- 
que  fenestra  praecipitem  se  dedisset  miser ,  nisi 
uxor  advolans  retinuisset,  dumque  illa  cum  mari- 
to  luctatur  et  vicinos  in  auxilium  vocat ,  convel- 
litur  aeger  et  moritur  subito."  Talem  mutatio- 
nem  excitans  animi  pathema,  ira  verbi  caussa,  in- 
terdum  provocat ,  quod  militi  illi  accidit ,  cu- 
jus  historiam  aliunde  ductam  refert  Lallemandus 
Epist.  III.  pag.  382  sq. 

Febris,  quam  oppresserat  morbi  magnitudo,  emi- 
cat  denuo  post  largas  sanguinis  depletiones,  nec 
raro  perpetua  est  visa  erethismi  atque  narcoseos 
visissitudo :  cerebro  jam  irritato ,  jam  oppresso. 
Nec  credatis,  encephalitidem  esse,  ubi  comatosus 
aeger ,  aut  ubi  delirus  arachnitidem  solam  accusan- 
dam,  verum  caetera  perpendatis  atque  quae  facta 
aut  futura  sint,  attendatis. 

Speciminis  loco  sit  sequens  casus,  a  Stollio  re- 
latus,  Rat.  Med.  Part  III.  pag.  209  sqq.  »  Quis 
lapsus  ab  alto  sensu  motuque  orbatus  jacet.  De- 
inde  ex  sopore  excitatus,  die  a  lapsu  tertia,  tre- 
mere  artubus  vehementius  coepit  et  inter  assiduos 
calores  febrimque  delirare ,  furere  dein :  et  post  re- 
missionem  mentisque  integritatem,  dienona,  nova 
exacerbatio,  die  decima  moritur. 

Huic  primo  cerebrum  commotum  dieque  tertio 
inflammata  arachnoidea ,  quod  indicabant  tremo- 
res,  deliria,  febres  atque  inventum  in  capite  se- 
fum,  insigni  copia  inter  meninges  effusum. 

Fit  tetanus,  trismus,  jam  aegrotat  arachnoidea 
spinalis.  Fit  paralysis,  jam  cerebrum  morbo  lae« 
ditur,  quae  si  subitanea  incidit,  pupula  dilatata, 
immobili  omnique  sensu  motuque  abolitis ,  spira- 
tione  stertorosa,  haemorrhagia  facta  est,  sin  vero 
sensim  fiat,  pupula  contracta,  rigidis  paullulum  fle- 
xisque  artubus ,  neque  omni  prorsus  sensu  orbatis , 
abscessus  et  emollitio  evenisse  videntur.  Coma  et 
paralysis  fiunt  post  aliquam  symptomatnm  remissio- 

nem,  jam  cerebro  emollito,  id  est  suppuiato,  mors 
foras  pulsat.  Ex  sopore  delirium ,  convulsio ,  agi- 
tatio ,  clamores :  ab  encephalitide  succrevisse  arach- 
nitidem  conjicimus.  Sopores,  deliria,  convulsiones 
verbo  symptomata  irritationis  cum  symptomatibus 
torporis  mixta  sunt :  utrumque  et  encephalon  et 
ejus  involucrum  serosum  male  habere  judicamus , 
qualis  miscela  in  hydrocephalo  acuto  infantum  in 
primis  cernitur.  Cephalalgiae  sunt  continuae  cum 
sensu  ponderis,  motibus  convulsivis,  subinde  epi- 
lepticis,  mentis  imbecillitas ,  infirmitas  virium  diu 
perstantes :  in  chronicam  speciem  transiisse  mor- 
bum,  nec  immerito  arbitramur. 

En  A.  A. !  quomodo  singulas  notas  ex  cognita  mor- 
bi  historia  aliorumque  nostrisque  observationibus 
explicamus.  Nec  statim  tamen,  ubicunque  deliria 
et  febris,  accusanda  est  arachnoideae  inflammatio. 
Saepenumero  congestio  tantum  suberit,  atque  irri- 
tatio ,  quae  tamen  nisi  caveamus ,  in  veram  phlogo- 
sin  mutabuntur.  Belirium  observa\i  symptomati- 
cum  in  febrium  intermittentium  illo  stadio,  quod 
caloris  dicitur  sustulique  si  gravius  et  gravior  in 
cerebrum  congestio  ,  sanguinis  facta  ipso  hoc  tem- 
pore  non  topica  tantum ,  sed  universali  per  venae- 
sectionem  depletione.  Sympathicum  observavi  in 
febribus  gastricis ;  observaverat  praesertim  Stol- 
lius,  atque  emetico  non  semel,  et  quam  brevissimo 
quidem  tempore,  sustulerat. 

Quae  deliria  febrilia  quomodo  a  phreniticis  dis« 

cernamus  docuit  Celsus  ,  his  quidem  verbis :  "  II- 
lud  ante  omnia  scire  oportet,  interdum  in  acces- 
sione  aegros  desipere  et  loqui  aliena.  Quod  non 
quidem  leve  est  neque  incidere  potest,  nisi  in  fe- 
bre  vehementi,  non  tamen  aeque  pestiferum  est: 
nam  plerumque  breve  esse  consuevit  levatoque  ac- 
cessionis  impetu  protinus  mens  redit.  Neque  id 
genus  morbi  remedium  aliud  desiderat ,  quam  quod 
in  curanda  febre  praeceptum  est.  Phrenitis  tum 
demum  est,  cum  continua  dementia  esse  incipit, 
aut  cum  aeger  quamvis  adhuc  sapiat,  tarnen  quas- 
dam  vagas  imagines  accipit:  perfecta  est,  ubi  mens 
illis  imaginibus  addicta  est.  Med.  lib.  III.  cap.  18. 
Simplices  purasque  jam  spectavimus  arachniti- 
des  ,  in  quibus  aliquae  semper  cerebri  sive  irri- 
tati,  sive  inflammati  erunt  partes.  Quae  quo  ma- 
gis  ab  ipsa  cerebri  inflammatione  erunt  immunes 
eo  magis  suas  notas  ostendent  ab  encephalitidis 
symptomatibus  distinctas.  Utrasque  inter  se  com- 
paravit  Pinellius  Nos.  Phil.  II.  §.  399,  easque  ibi 
tunc  praesertim  cum  fructu  legetis ,  si  cum  iis 
quas  recte  posuit  Lallemandus  quasque  supra  tra- 
didimus  conferatis.  Nolite  tamen  credere,  simpli- 
ces  adeo  et  puras  aegro  obvenire.  Ut  plurimum 
longe  aliter  rem  se  habere  comperiemini.  Nempe 
aliud  quid  est,  morbos  e  systemate  Nosologico  et 
libris  dogmaticorum  cognovisse,  aliud  ipsos  obser- 
vasse.  Analytica  methodo  opus  est ,  ut  singula 
rite  discernamus.     Deinceps   ad  aegrorum  lectulos 

frevertendum  est ,  ut  multas  variasque  notemus  syn- 

theses  naturae.     Istae  iii  hoc  quoque  morbi  genere 

multiplices  sunt.     Cogitetis   quaeso  et  corpora,  itt 

quae   cadit ,   et   caussas ,    unde  proficiscitur,.      Illa 

non    tantum    sanguinea    sunt ,  *]plethorica ,    verum 

cholerica ,  irritabilia  ,  mobilia ,  immo  phlegmatica , 

aut  lymphatica  etiam ,  quae  cuncta  nonnullis  caus- 

sis  objiciuntur,    ex  quibus  arachnoideae  phlogosis 

praesertim  accenditur,  quales  sunt  ictus,  vulnera, 

lapsus,  casus  ab  alto,  ne  alias  commemorem.    Quot 

igitur  genera  corporum  et  capitum,  tot  genera  sym- 

ptomatum,  quae  morbum  non  facient  quidem ,  va^- 

riabunttaraen  mirifice  inque  sanguineis  acutiem,  in 

lymphaticis  tarditatem  ei  conciliabunt ,   in  mobili- 

bus  ataxiam  denique.    Reliquae  caussae :  insolatio , 

puerperium,  nocturna  aut  pocula,   aut  studia  vel 

systema  hepaticum   simul  laedent,    vel  digestionis 

oflficinam  universe>  ut  mirari  desinatis,  biliosas  et 

gastricas ,  quae  dieuntur  complicationes  caeteris  cre- 

jbriores  evenire ,  praecipue  si  addatis ,  morbum  es- 

se  aestatis  et  regionum  praesertim  calidarum.  Scri- 

pto  consignavit   has    complicationes   Stollius,  nec 

sympatheias  omisit,  utut  non  omnes,  quas  pro  tulit , 

huc  referrem  easque   nequaquam  neglexit  Lalle- 

Mandus,  cui  tamennon  assentiar,  febres  comites  aly 

hac  potissimum   complicatione    repetenti ,    Ep.  II, 

pag.  230. 

Iterum  hoc  fine  percurramus  aegrotantium   hi-* 
storias  ab  anatomes   practicae    auctoribus   relatas* 

Sv 

Adolescens,  cujus  historia  primo  loco  a  Morgagno 
uiemoratur ,  ex  lenta  eaque  maligna,  ut  vocant,  de- 
cumbebat  febre ,  cui  circa  octavum  diem  delirium 
ingens  accessit.  Alter  casus  viri  ad  phlebitides ,  si- 
ve  inilammationes  sinuum  cerebralium  videtur  per- 
tinere,  de  qua  Cruveilhierius  ,  Anat.  Pathol.  Hom. 
Bajulus  febre  ardente  laborabat.  I/jus,  qui  sequi- 
tur  ,  febris  magna  dicitur ,  delirat ,  oculi  lucent , 
pulsus  est  vehemens.    Hi  casus  Valsalvae. 

Sequuntur  Morgagni.  Senex  octogenarius  post 
varia,  sed  levia  valetudinis  ineommoda ,  coepit  de- 
lirare  ac  tremere  atque  intra  biduum  stertore  super- 
veniente,  simul  delirandi  et  vivendi  finem  fecit.  Fi- 
gulus  sexto  demum  morbi  die  deliravit.  Huic  et 
alteri  viro  cannabis  carminationi  incumbenti ,  primo 
facta  est  pleuroperipneumonia.  Anus  leviori  febre 
correpta  est,  quam  cum  Peruviano  Cortice  medicus 
pervincere  se  posse  sperabat,  in  acutam  cum  va- 
niloquio  ea  degeneravit. 

Itaque  harum  historiarum  nullam  ad  arachniti- 
dem  protopathicam  pertinuisse  videtis ,  quam  si 
aliorum  etiam  observationes  pervolvatis,  perquam 
raram  esse  deprehendetis.  Animo  igitur  comple- 
cti  debemus  vulgaria  morborum  cum  arachnitide 
connubia.  Illi  tum  gastrici  sunt  biliosi,  tum  sero- 
sarum  aliarum  phlogoses  eumque  concursum  tunc 
maxime  timere  oportet,  quum  quae  caput  afficiunt 
caussae :  animi  commotiones ,  curae  vigiles ,  studia 
aut  pocula  nocturna,  imprudens  narcoticorum  usus 

inciderint.     Has  complicationes  sua  manifestabunt 
symptomata,   deinceps  enarranda. 

Quod  denique  difficultatcm  diagnoseos  auget ,  il- 
lud  est,  quod  non  minima  pars  arachnitidum  ex 
genere  chronico  est,  uti  testantur  memoratae  ab 
auctoribus  aegrotantium  historiae  quaeque  morbum 
praecesserunt ,  cephalalgiae  aliaeque  capitis  affec- 
tiones  diuturnae.  Earum  autem  quo  magis  chro- 
nicus  decursus  est,  eo  minus  expressa  forma.  De- 
lirium  ferox  in  acutis ,  levis  est  desipientia ,  men- 
tis  imbecjllitas  ,  oblivio  rerum  in  chronicis :  sub- 
inde  intra  capitis  dolores,  hemicranias,  vertigines 
res  subsistit.  Spasmi  ac  convulsiones  perobscu- 
rae  sunt,  subinde  epilepticae ,  aut  affecto  cerebro, 
carebaria,  artuum  infirmitas ,  torpor,  ignavia  quae- 
dam.  Praeterea  notare  oportet,  phlebitidem  cere- 
bralem  sinuum  praecipue  durae  matris ,  cujus 
mentionem  fecit  Cruveilhie;r  An.  Path.  Liv.  8.  cu- 
jusque  cognitio  anatomica  longe  perfectior  est  eo- 
dem  hoc  auctore  animadvertente ,  quam  cognitio 
practica.  Eteiiim  somnolentia ,  coma ,  convulsio- 
nes,  stupor,  cephalalgia,  capitis  quidem  affectio- 
nem  denotant ,  nec  probe  tamen  ab  aliis  affinibus 
distinguunt.  Casus ,  quos  commemorat  Cruveilhier  , 
parvulos  spectabant  isque,  cujus  hoc  loco  traditur 
descriptio,  puellae  est,  quatuor  annos  natae  scrofu- 
losae.  Ejusdem  generis  fuisse  videtur  morbus  vi- 
ri  adulti ,  quem  a  Valsalva  cbservatum  Epist. 
Anat.  Med.  VII.  art.  4.  tradidit  Morgagnus.  Pleu- 

roperipneumoniam  sequebatur  delirium ,  quod  ffe- 
bre  magis  semper  augescente  ad  mortem  usque 
perdurabat,  i.  e.  ad  diem  undecimum.  In  durae 
meningis  singulis  majoribus  sinubus  singulae  erant 
concretiones  polyposae. 

Praesagia  plurimum  differunt,  ut  differunt  in 
singulis  conditiones.  Universe  tamen  prognosis  mi- 
nus  fausta,  licet  non  desint  exempla  morbi  perfecte 
sanati  etiam  tum,  quum  cerebri  inflammati,  immo 
emolliti  conspicua  extarent  signa:  et  sanati  quidem 
per  curationem  antiphlogisticam.  In  acuta  arach- 
nitide  primo  loco  notandum  est  delirium  ,  quod  si 
ex  feroci  fiat  mite,  tranquillum,  si  stupor  accedat , 
coma,  paralysis,  si  praeter  Toluntatem  fiat  alvi  ex- 
cretio ,  si  urinae  guttatira  efRuant ,  mors  in  pro- 
pinquo  est,  quam  incipientem  indicabit  respiratio 
stertorosa.  Neque  symptomatum  subitaneae  remis- 
sioni  multum  fidendum  est ,  quam  inopinato  sae- 
pius  excepit  symptomatum  exacerbatio  et  mors. 
Quamdiu  supersit  cephalalgia,  utut  reliqua  mite- 
scant  symptomata,  recidiva  imminet. 

Naturae  molimina  in  hoc  morbo  plura  animad- 
versa  sunt ,  quorum  alia  ad  alios  casus  aliaque 
corpora  referenda  videntur.  Acutae  arachnitidi 
tollendae  aptissima  sunt  profluvia  sanguinis ,  sive 
e  mucosa  narium,  sive  e  mucosa  uteri,  per  men- 
struam  purgationem  in  feminis,  Hujus  mentionem 
fecit  Cous  Epid.  I.  Const.  3.  nec  non  Epid.  III, 
aeg.  II  et  sq.  eaque  tum  jure  expectabitur ,  quum/ 

a  fluxu  menstruo  retardato ,  imminuto  ,  suppresso 
arachnitis  originem  duxerit,  quales  casus  apud  auc- 
tores  de  re  medica  prostant. 

Haemorrhagia  narium  critica  quibusdam  praeuo- 
tatursignis:  capitis  dolore ,  visus  hebetudine ,  scin- 
tillis  ante  oculos  obversantibus ,  praecordiorum  qua- 
dam  contentione ,  cervicis  dolore ,  temporum  gravi- 
tate ,  faciei  rubore ,  oculis  lacrymantibus.  Haep 
sequitur  haemorrhagia  critica ,  die  5°. ,  7°.  eaque 
larga ,  morbum  levans ,  somno  crisin  firmante.  Ipsam 
arte  et  quidem  eventu  fausto  suscitavit  Zacutus 
Lusitanus,  Prax.  Med.  lib.I.  Obs.  13.  Prosunt  etiam 
varices  et  haemorrhoides ,  tum  sanguinem  a  capite 
revellendo ,  tum  revocando  easdem  suppressas ,  tum 
forsitan  in  diathesi  corporis  venosa.  Notatur  prae- 
terea  alvi  profluvium  criticum ,  quod  in  primis  pro- 
ficuum  erit,  quum  suberit  complicatio  gastrica.  In 
rheumaticam  cadit  denique  crisis  per  sudores ,  prae^ 
cipue  capitis,  cujus  apud  Galenum  fit  mentio. 

Phrenitis  morbus  est  ex  acutissimis  ( acutam  vo^ 
}umus)  ut  cito  mors  sequatur,  aut  sanatio  laeta. 
Mors  a  capiteincipit,  monstrantibus  convulsionibus , 
apoplexia,  paralysi.  Aut  desinit  in  maniam,  quan- 
doque  brevem,  morbi  fugientis  umbram,  quando* 
que  gravem ,  insanabilem ,  exsudata  lympha  plastica, 
membrana  crassiore  reddita.  Illam  animadvertit 
JSydenhamus  ,  Opp.  pag.  525  sqq. :  hanc  Stollius 
Rat.  Jled.  Tom.  III.  pag.  198;  aut  in  lethargum, 
coma,  facto  abscessu,  emollitione  cerebri, 

Caeterum  inter  signa  ominosa  numerantur:  vo- 
mitus  aeruginosus ,  cerebro  commoto  ,  itiflammato , 
vulnerato ,  sputatio  frequens  et  indecora  in  adstan- 
tes,  treniores ,  alvi,  urinarum  retentio  aut  crudi- 
tas,  convulsiones ,  floccoruni  volitantium  venatus, 
oculi  splendore  orbati ,  pulverulenti ,  fixi ,  alter 
aliero  major  ,  pupula  dilatata  ,  immobilis ,  perpe- 
tua  manducatio,  Os  spumosum,  deglutitio  laborio- 
sa ,  sortora ,  tussiculosa ,  suffocans ,  dentium  stri- 
dor  ,  vox  rauca ,  tremula ,  clangosa ,  adipsia ,  per- 
petua  symptomatum  pravorum  permutatio ,  ulceris 
livor,   pallor  ,  subsidentia  ,  exsiceatio. 

Haec  veterum  praesagia  recentiorum  scientia  for- 
sitan  poterit   explanare. 

Vomitus  praesertim  in  capitis  laesionibus  obser- 
-vatur,  cerebrum  commotum,  ut  vidimus  indicat,  et 
hepar  consetisu  affectum.  Oculorum  adspectus  tri- 
stis ,  mutatus,  pupula  dilatata,  immobilis,  urinarum 
retentio,  sunt  apoplexiae  et  liaemorrliagiae  cerebri 
sjj  ;  tomata.  Cujus  etiam  loci  est  perpetua  man- 
ducatio,  os  spumosam,  deglutitio  laboriosa,  sonora, 
tussiculosa,  suffocans,  quae  nervi  vagi  provinciam 
iam  occupasse  atque  invasisse  morbum  designant. 
Nervi  trigemini  portio  minor  ad  musculos  mandu- 
cationis  pertinens  ,  ex  latere  pontis  Varolii  emer- 
git ,  eo  maxime  loco ,  ubi  cum  cerebro  committi- 
tur  medulla  oblongata :  hinc  perpetua  manducatio 
lianc  commissuram  jam  affectam  testatur.  Nervus 
vagus  ab  ipsa  medulla  oblongata  enascitur  :    hinc 

quum  nervus  ille  ad  pharyngem  atque  oesopha- 
gum  ramos  dimittit ,  deglutitio  laboriosa  ,  sonora , 
tussiculosa ,  suffocans ,  quod  pessimum  signum ,  quip- 
pe  altius  penetrasse  et  profundiorem  quandam  se- 
dem  occupasse  morbum  denotans.  A  medulla  ori- 
tur  nervus  accessorius  s.  vocalis:  hinc  vox  rauca, 
tremula,  clangosa  ipsaque  aphonia,  quod  signura 
lethale.  Quodsi  nervus  accessorius ,  ut  quibusdam 
visum  est,  pars  motoria  vagi  haberi  debeat,  ejus 
radicibus  paralysi  tactis  cum  deglutitionis ,  tum 
vocis  motus  perturbari  necesse  est  hisque  laesis 
praesagia  esse  perquam  ominosa. 

Ulceris  eapropter  mentio  fit,  quia  saepe  a  capi- 
tis  vulneribus  arachnitis  oritur;  hoc  livente ,  pal- 
lente,  subsidcnte  ,  sicco,  vitam  extingui  tenen- 
dum.  Secundariam ,  sive  deuteropathicam  phre- 
nitidem  quod  attinet ,  si  encephalitidem  sequa- 
tur ,  aut  peripneumoniam ,  aut  variolas ,  aut  ileum 
lethalis  habetur,  tam  propter  morbum  gravem  gravi 
morbo  superadditum ,  quam  propter  viscerum  no- 
biliorum  valetudinem:  inque  altero  casu,  peripneu- 
moniae  scilicet ,  ob  impeditum  sanguinis  circuitum , 
in  tertio  denique  variolarum ,  propter  turbatum 
legitimum  exanthematis  cursum.  Nam  solet  tunc 
temporis  non  rite  intumescere  facies  illudque , 
auctore  Stdenhamo  ,  praesertim  fieri  ob  regimen 
justo  calidius. 

Pessima  denique  deliria  {jlsw  anoufyq ,  aut  to/j!  avay- 
yjtiat.  medicisCois,  recte  dicta  sunt,  quippe  majorem 

arguentia  eerefori,  meritis  organi,  laesionem,  quocl 
et  ipse  iii  aegrotantibus  delirantibus  semper  exper- 
'tus  sum. 

Ultimo  tandem  loco  reprobatur  perpetua  sym- 
'ptomatum  pravorum  permutatio  (Prorrhet.  28. 
Coac.  101.)  Si  aegrotantes  jam  ferociter  delirant, 
clamant ,  vociferantur  *  de  lecto  desiliunt,  jam  ta- 
cite  et  immobiles  decumbunt,  jam  rident,  jam  la- 
crymantur^  cognoscitur  inde  delirii  magnitudo  mor- 
bique  per  bmne  cerebrum  vagantis  omnesque  nervo- 
rum  origines  percutientis  gravitas  et  extensio.  Quare 
mediciCoi  in  phreniticis  initio  moderatum  esse,  cre- 
bro  vero  permutari  malis  signis  adnumerant.  Pror^ 
rhet.  12.  Coac.  92.)  et  alibi  (Prorrhet.  28.  Coac, 
101.)  crebras  in  phrenitide  permutationes  Gonvul- 
sivas-  esse  ac  pravas  praecipiunt,  quemadmodum 
contra  in  phrenitieis  somnia  manifesta  (quae  ab 
aegro  distincte  eommemorantur ,  in  quibus  ordo 
aliquis  et  concentus  cernitur)  ex  bonis  signis  esse 
reputant  Prorrhet.  5.   Coac.  90. 

Phrenitis  vera,  idiopathica  strictam  postulat  et 
diaetam  et  medicinam  antiphlogisticam.  De  illa 
praeclara  sunt  veterum  Aretaei,  CelsI,  Caelii  Au- 
reliani,  Alexandri  Tralliani  praecepta.  Aegros- 
tum  eubare  convenit ,  ita  Aretaeus  de  Morb,  Acut, 
Curat.  lib.  I.  cap.  I.  in  conclavi  mediocris  amplitu» 
(dinis,  aeris  temperati,  hyeme  tepidi,  aestate  frigi- 
idioris.  Deinde  quiescere  oportet  et  aegros  et  omr 
fi§s  domesticQs ,  acute   namque  audiunt  phreniticj 

fet  strepitibus  irritantur,  nee  non  ab  iis  in  furorem 
aguntur.  Parietes  leves  sint ,  aequales ,  neque  pic- 
turis  ornentur.  Pictura  enim  parietum  mentem 
turbat,  nam  prae  oculis  falsa  quaedam  simulacra 
obversantur.  Stragula ,  vestes  glabrae  sint.  In 
molli  lecto  decumbant,  nam  durum  stratum  nervis 
ingratum  est.  Non  minime  autem  inter  caeteros 
aegrotantes  nervis  laborant  phrenitiei;  facile  enim 
convelluntur.  Amicissimi  eos  invisant-,  fabulae  et 
sermones  animum  ne  vellicent:  cum  /delectabilia 
omma  esse  oporteat,  illis  praecipue,  quorum  ira»- 
cunda  insania  est.  Utrum  in  tenebris,  an  in  luce 
habendi  sint,  ex  morbi  natura  conjicere  debemus, 
nam  si  lueem  aut  quae  in  luce  sint  extimescunt , 
obscuro  loco  eos  continere  praestat;  sin  secus  se 
habeant,  lucido.  Bonum  est  autem  ad  lucem  re- 
sipiscere  placarique  insaniam. 

Hisce  Celsi  monita  adjungam.  Hic  ex  insa- 
nientibus,  inquit,  eos  qui  intra  verba  desipiunt, 
aut  leviter  etiam  manu  peccant,  onerare  asperio- 
ribus  coercitionibus  supervacuum  est.  Eos  ve« 
ro,  qui  violentius  se  gerunt,  vincire  convenit , 
ne  vel  sibi ,  vel  alteri  noceant.  Neque  creden- 
dum  est,  si  vinctus  aliquis,  dum  levari  vincu- 
lis  cupit,  sanum  se  jam  esse  fingit,  quamvis  pru- 
denter  et  miserabiliter  loquatur ,  is  enim  dolus  in- 
sanientis  est.  Adversus  eorum  animos  gerere  se 
pro  cujusque  natura  necessarium  est.  Quorundam 
yani  metus  levandi  sunt,  quorundam  audacia  coer- 


506  PHRENITIS. 

cenda  ^quorundam  etiam  intempestivus  risus  ob- 
jurgatione  et  minis  prohibendus  est.  Quorundam 
discutiendae  tristes  cogitationes.  Saepius  tamen 
assentiendum  ,  quam  repugnandum  est ,  paulatim- 
que  et  non  evidenter  ab  his,  quae  dicuntur,  ad 
meliora  mens   abducenda  est. 

Jacere  oportet,  ita  Aurelianus  ,  phreniticos  in  loco 
devio ,  ne  aliqua  transeuntium  voce  pulsentur,  fenes- 
tris  altioribus  luminato.  Saepe  enim  in  hac  passione 
constituti,  alienationis  caussa  se  praecipites  dede- 
-runt.  Sit  etiam  lectus  omni  ex  parte  firme  locatus , 
ut  cum  fuerint  impatienter  jactati,  vel  necessitate 
cogente  devincti,  lectusimmobilisperseveret:  foribus 
etiam  atque  fenestrae  aversi  sint  aegri ,  ne  ingressu 
hominum  asperentur;  eos  vero,  quos  metu  aut  ve- 
recundia  coluerunt,  per  intervalla  intrare  permitti- 
mus;  parit  enim  frequentia  contemtum.  At  si  exsi- 
lire  de  lecto  videmus  ,  prae  furore ,  melius  erit  plu- 
rimis  uti  ministris ,  sed  qui  possent  lenitate  tenere  f 
vel  si  defuerint ,  ligationibus  utimur ,  sed  praetex- 
tis  lana  aut  veste  locis,  quos  vinculis  nectimus ,  ne 
major  utilitate  quiescendi  imprimatur  vexatio;  liga- 
tionibus  etiam  immodice  constrictae  necessario  tu- 
mescunt  partes ,  propterea  insuper  extenditur  passio. 

Hisce  prudentissimis  veterum  monitis  illud  quo- 
que  addatis  Celeberrimi  Medici  Quarini:  attenden- 
dum  scilicet  esse ,  ne  aegri  quibus  instituta  fuit  ve- 
naesectio,  fascias  aut  ligaturas  solvant,  unde  hae- 
morrhagia  fieret  lethalis. 

Curatio  antiphlogistica  stricta  sit,  per  depletiones 
sanguinis  largas,  repetitas,  generales,  topicas,  e  plu- 
ribus  simul  locis.  De  medicina  antiphlogistica  in 
hoc  valetudinis  genere  adhibenda  animadverten- 
dum  est,  a  multis  e  priscis  et  recentioribus  medi- 
cis  eo  nomine  peccari ,  quod  phrenitidem  sympto- 
maticam  ab  idiopathica  non  probe  discernentes ,  hu- 
jus  curationem  non  satis  apte  proposuerunt.  Est 
phrenitis  inflammatio  gravissima  A.  A. !  validissi- 
mis  oppugnanda  antiphlogisticis,  nec  cominittendum , 
ut  symptomatibus  nervosis  abducamur.  His  eninl 
siibest  capitis  phlogosis.  Etenim  encephalo  affecto 
ipsum  afticitur  genus  nervorum ,  ufque  epilepsia  et 
convulsiones  a  plethora  nasci  et  venaesectione  tolli 
posse  docuerunt  cum  alii,  tum  Stollius  medendi 
arte  clarus,  sic  symptomata  Uervorum  in  phreniti- 
bis,  sangiiinem  cerebrum  sive  irritantem,  seu  oppri- 
mentem  accusarit.  Nullus  namque  morbus  est,  in  quo 
tantopere  cavendum ,  ne  falsa  debilitatis  specie  im- 
ponamur,  nullus  in  quo  saepius  subest  oppressio  vi- 
rium ,  nullus ,  qui  nervinis  irritantibus  remediis  tam 
crebro  exasperatur.  Hinc  illa  lacrymae !  Quidquid 
igitur  clament  adstantes,  aut  medici  naturae  tyran- 
ni,  a  vino,  camphora,  moscho,  opio  ,  tanquam  a  ve- 
nenis  in  hoc  morbo  abstinendum  erit.  Vultisne 
exempla ,  pervolvite  quaeso  fastos  medicae  artis , 
perpendite  aegrotantium  historias  et  videbitis  ab 
una  parte  mirandas  phreniticorum  fere  conclama- 
torum  sanationes ,  ab  altera  symptomatum  exacer- 

frationes  et   tristissima  phreniticorum  funera,  pro- 
uti  vel  illa  vel  hac  methodo  pugnatum  est. 

Inter  remedia,  quibus  medici  utuntur,  aut  ab-> 
utuntur  in  hoc  morbo  curando,  primo  loco  perti- 
laent  emetica ,  propter  liuguae  conditionem  et  colo-r 
remmutatum9  atfectionem  gastricara  subesse  putan- 
tes.-  Inde  graves  saepius  concitatae  sunt  noxae. 
In  aegro  nono  Epist.  II.  Lallemandianae  emeti- 
cum  magna  et  vehementia  provocavit  vomendi  co-> 
namina.  Secutae  sunt  convulsiones ,  ;hemiplegia  et 
mors  ipsa,  tertio  ablunc  die.  Mucosa  ventriculi 
et  intestini  tenuis  recenti  erant  inflammatione  tac-^ 
tae.  In  alia  aegrotante  ab  emetico  eandem  ob  caus- 
sam  dato  inanes  conatus  vomendi,  vomitus,  con- 
•vulsiones,  delirium  grave,  paralysis  universalis,  mors 
eadem  nocte  acciderunt.  Ventriculi  mucosa  inflam-r 
mata  cernebatur.  Par  in  aliis  eventus  eodem  loco 
notatus.  Ita  enim  congestio  cerebri  aucta  et  vo-p 
mitorio ,  propter  paralysin  non  evacuato ,  mucosam 
intestinalem  perpetuo  irritante,  ejus  fit  phlogosis, 
Etenim  a  remedio  per  vomitum  rejecto  congestio 
cerebri,  ab  eodem  retento  infiammatio  mucosae. 
Nec  minor  tonicorum  noxa.  Aegro  undecimo  cujus 
nientio  lit  in  Epist.  prima,  praescripto  caffeae  infu- 
so ,  arnica ,  spiritu  Mindereri ,  syr.  cort.  Peruv. ,  pa,- 
resis  in  paralysin  mutatur,  accedunt  convulsiones  p 
atque  valeriana,  arnica,  camphora  datis,  tetanus 
colli.     Aeger  decimus  quartus  Epist,  I.   postquam 

fcudorifera,  purgantia,  tonica  erant  adhibita ,  mani- 
festam  oStendit  post  obitura  mucosae  intestinalis 
inflammationem.  In  aegro  sexto,  Eptst.  I.  post  as- 
sumptum  C.  Peruv.  extractum  et  camphoram  sym- 
ptomata  continuo  increverunt.  Interdum  alterna- 
tim  antiphlogistica  et  stimulantia  adhibita  surit,  ut 
in  aegris  7,  19.  Epist.  I.  et  14,  16.  Epist.  I.  post 
illa  levamen,  post  haec  incrementum  animadversum 
est.  In  primis  vero  hujus  curationis  utilitas  emi- 
net  in  casibus  ab  auctore  deinceps  traditis .  in 
quibus  stricta  methodus  antiphlogistica  perfectam 
quam  brevissimo  tempore  attulit  sanationem.  A 
qua  curatione  tunc  praesertim  bene  augurari  lice- 
bit,  quum  adhuc  symptomata  spastica,  utut  levis- 
sima  supersint:  hisce  evanidis  vix  ttlla  spes  relin- 
quitur  et  venaesectionibus  largis  repetitis  (novem 
demum  servari  potuit  Rex  Ludovicus  XIV.  quum 
inter  venandum  ex  insolatione  in  phrenitidem  in- 
ciderat )  adjungendus  est  usus  glaciei',  affusionum 
aquae  gelidae  atque  derivantium :  vesicatorii ,  cau- 
terii,  moxae. 

Denique  tenendum  est,  neque  pallorem  faciei^ 
neque  delirium  mite ,  neque  virium  adparentem 
imbecillitatem  vetare  methodum  antiphlogisticam 
et  post  sanationem  diu  ita  moderandum  esse  regi- 
men  vitae  ,  ut  ab  omnibus  rebus  caveant  aegri  f 
quae  congestiones  versus  caput  possent  renovare. 

Breviterjam  perstringenda  est  curatio  phrenitidis 
sympathicae ,  aut  complicatae.    In  hac  antiphlogis* 

tica  curationis  pars  prior  sit  alteramque  antecedat 
oportet.  Illa  varia  est,  prouti  varia  fuerit  morbi 
natura  et  origo  symptomatum.  In  hanc  speciem 
solam  illa  conveniunt  remedia ,  quae  ab  auctoribus 
medicis  male  ad  phrenitides  veras  referuntur:  eme- 
tica?  aut  emeto-cathartica ,  in  morbo  bilioso  aut  bi- 
lioso-gastrico;  in  rheumatica  phrenitide  vesicantia 
eaque  larga  nuchae  imposita ,  in  ea  quae  febres 
nervosas  comitatur ,  camphora ,  moschus ,  vinum  , 
in  spastica  affectione  opium,  quod  etiam  delirio 
trementi  opponendum  judicarunt  medici,  qui  de 
eo  scripserunt,  licet  mihi  saepius  plus  prodesse 
visum  sit  acetum  a  Boerhaavio  vini  antidotum 
dictum.  Ad  hos  pariter  phrenitidis  casus  perti- 
nent  sanationes  vi  musices,  aut  poeseos  perac- 
tae ,  quarum  exempla  proferunt  Stoll  ,  Rat.  Med. 
P.III.  pag.  242.  et  Pinel,  Nosogr.  Philos.  T.  III. 
pag.  390. 

Utrum  Hydrocephalus  acutus  ad  arachnitidem , 
an  ad  encephajitidem  pertineat,  virorum  docto- 
rum  dissensio  est.  Nobis  arachnitis  maxime  ven- 
triculorum  et  baseos  cerebri  esse  videtur ,  una 
cum  cerebri  sive  congestione,  sive  irritatione,  si- 
ve  inflammatione.  Caeterum  symptomata  non  ad- 
modum  differunt  ab  iis ,  quae  descripsimus.  Saepe 
initio  morbum  gastricum  mentitur:  nec  desunt  ta- 
men  cerebri  affecti  signa :  morositas ,  incessus  dif- 
frcilis,  cespitatio,  vomitus,  somnolentia,  carebaria, 
et  praeter  haec  urina  sedimento  albo ,  punctis  cry- 

stallinis,  qualem  saepius  vidi:  aecedunt  convulsio- 
nes ,  coma ,  paralysis  ( pupulae  dilatatio ,  strabis- 
mus)  mors. 

Caussae  habentur  cerebri  evolutio,  capite  globo- 

so ,  cucurbitaceo ,  prominente  fronte ,  phlegrnasiarum 

cutanearum  intempestiva  sanatio  (crebro  genus  stro- 

phuli  cernitur).  Curatio  antiphlogistica  refrigerans, 

revellens ,  per  venaesectiones ,  hirudines ,  mercurium 

dulcem  magna  dosi ,  cui ,  urinis  parcius  fluentibus , 

digitalis   tantilium  adjicitur:    fomenta  frigida,    in- 

primis  vero  frigidae  ac  repetitae  capitis  tonsi  affu- 

siones,  quibus  etiam  post  factam  lymphae  exsuda- 

tionem  ,  ex  mortis  periculo  eripi  posse  aegrotantes , 

-testatur  clarus  Berolinensium  Medicus   Jo.  JLudov. 

^Formey,  in  ea,  quam,  ,de  gravi  hoc  infantum  morbo 

^pusculis  suis  inseruit,  Commentatione. 

Praeclare  nobiscum  medicis  actum  est ,  quod 
etiamsi  aegris  medicinam  facere  teneamur,  tamen 
quaecunque  in  aegris  fiunt,  explicare  non  tene^ 
mur.  Siquidem  tanta  est  de  inflammationibus  ca-r 
pitis  virorum  doctorum  opinionum  discrepantia , 
ut  quomodo  eas  interpretaturi  placeamus  omnibus 
atque  ex  tot  tantisque  difficultatibus  nos  expedia- 
hius  ,  nescire  nos  plane  fatendum  sit.    Nam  cum 

liuper  dfe  cerebri  morbis  numerosa  edita  sunt  me-' 

dicorumprincipumscripta,  alios  si  audiamus,  cunc- 

tos  hos  morbos  ab   una  inflammatione  repetendos 

esse  crederemus,  alios  contra  sequuti,  miram  adeo 

harum  inflammationum   paucitatem   esse  existima- 

remus ,  ut  ipsum  encephalitidis  nomen  pronunciare 

vereamtir;  quaeque  alii  pathognomonica  ipsius  maxi- 

meque  peculiaria  symptomata  celebrant,  eadem  ab 

aliistanquam  infida  prorsus,  fallaeia,  aut  dubia  sal- 

tem  declarentur:  nobisque  propemodum  ex  observa- 

tionum   cumulo  emergentibus  cum   Comico   Veteri 

exclamandum  sit:  fecistis  probe,  longe  incertiores 

sumus,  quam  dudum* 

Sed  studio  animique  contentione  adhibitis  pote- 
rimus  forsitan  comparando  et  perpendendo  obser- 
vationes  ad  aliquam  pervenire  hujus  inflainmatio- 
nis  notitiam.     Et  primo  quidem  eae  observationes 
ante  alias  seligendae  sunt ,  in  quibus  vis  externa 
capiti  illata  morbum  provocavit,  in  corpore  juvenili, 
robusto ,  non  valetudinario,  aut  senescente ,  tum  aue- 
torum   etiam  opus  est  accurata  diagnosi,  an  nullo 
partium  studio  ducti  nullique  adhaerentes  doetri- 
nae  scripserint  f  an  testes  fuerint,  et  rerum  periti 
et  veraces,  an  scripserint  mente  neque  in  dogma- 
tismum,  neque  in  scepticismum  proclivi,    quorum 
omnium  indicia  extabunt  in  scriptis  minus,   quam 
morbi  ipsius,  de  quo  agitur,  obscura. 

Ex  iis  auctoribus,  qui  hanc  inflammationem  nu~ 
per  exposuerunt ,  in  primis  nominandi  sunt  Aber" 

cRombie  Lallemand  et  Andral  ,  quorum  jprior , 
qui  Anglorum  mos  est,  empirice,  alter  dogmatice, 
tertius  sceptice  rem  tractavit.  Incipiamus  a  Lalle- 
mando,  cujus  de  cerebri  morbis  Epistolae,  praestan- 
tis  doctrinae  acutique  ingenii  opus,  pluribns  locis 
Morgagnianas  Epistolas  in  mentem  revocant,  et  si 
aliis  locis  ab  hisce  recesserint,  id  praesertim  ei 
qua  suas  edidit  Morgagntjs  aetati  tribuerimus , 
ut  hae  senectutis  referant  maturitatem  et  recon- 
ditam  vitae  artisque  usu  sapientiam.  Lalleman- 
dis  igitur,  raro  his  nostris  temporibus  exemplo,  ex- 
perientiae  propriae  alienam  adjungens  ingenium- 
que  adferens  doctrina  excultum  ,  varias  variorum 
observationes  comparavit ,  nec  numeravit,  sed  per- 
pendit  atque  feliciter  interpretatus  est. 

Ex  morbis  cerebralibus  unus  est  creberrimus , 
quamvis  non  ita  pridem  descriptus  et  a  reliquis 
distinctus ,  emollitionem  vocant ,  de  cujus  natura 
magna  inter  eruditos  dissensio  est.  Ab  ea  descri- 
benda  initium  ducit  Lallemand  et  collatis  inter  se 
aegrotantium  historiis,  inflammationem  esse  proba- 
re  conatur.  Primo  scilicet,  congestione  sanguinis, 
aut  eiBfusione  etiam  emolliri  pulpam  cerebri,  dein- 
de  facto  pure  flavescere ,  deliquescere ,  aut  humo- 
ribus  absorbtis  indurescere  rursus,  ulcusque  aut 
abscessum  cicatricem  ducere,  interdum  ossis  na- 
turam  adsciscere ,  quas  ejusdem  morbi  phases  mi- 
ra  sagacitate  persecutus  est  ostenditque  vir  prae- 
stantissimus. 

55 

Nec  minori  mentis  acumine  ex  morbi  in  mortuo 
vestigiis  illius  in  aegro  symptomata  explicuit  sin- 
guloque  signo ,  tanquam  praeclarus  interpres  natu- 
rae ,  suum  tribuit  sensum ,  aliorum  simul  observatio- 
nes  egregie  explicans.  Haec  quum  magna  animi 
voluptate  legissem  virique  inter  paucos  summi  mi- 
ratus  essem  ingenii  maguitudinem,  ecce  incido  in 
alios  magni  nominis  viros,  quos  de  eodem  morbo 
tractantes  audio  historias  contrarias  narrantes,  in 
quibus  fuit  emollitio ,  nec  fuere  inflamniationis  vel 
levissima  signa  quaeque  iis  caruere  symptomati- 
bus ,  quae  tanquam  emollitionis  cerebralis  propria 
citaverat  Lallemandus  ,  alias  contra,  quae  sympto-» 
mata  obtulere  emollitionis ,  nulla  emollitione  de- 
tecta,  atque  contendentes ,  cerebri  aut  inMammati, 
aut  emolliti  nulla  esse  constantia  signa  et  prorsus 
de  diagnosi  encephalitidis  esse  desperandum.  Tum 
ego ,  qui  neque  dogmaticus,  nec  scepticus  esse,  sed 
academicus  cupio,  verum  et  curans  et  quaerens, 
singulas  rationes  conferre  et  ponderare  coepi  et 
praecipue  Morgagni  observationes  cum  recentio- 
rum  observationibus  comparare,  quibus  cum  com- 
parationibus ,  tum  ratiociniis  quae  didicerim ,  ac- 
cipite. 

Distinguendum  est  inter  eos  casus ,  qui  ple- 
Tumque  et  inter  eos,  qui  nonnunquam  observantur, 
neque  ab  exceptionibus  notandis  incipiendum  est, 
verum  a  regulis  tradendis. 

Hanc  viam  sequuti  videbimus  plerumque  ea  ob^ 

servata  esse  signa ,  quae  partira  a  Morgagno,  partim 
ac  praecipue  quidem  a  recentioribus  interque  eos 
a  Lallemando  potissimum  sunt  tradita:  cujusmodt 
sunt  cephalalgia ,  convulsiones ,  contrecturae  ar- 
tuum,  paralyses  in  latere  opposito  maxime  ac  de- 
nique  coma,  quod  presso  pede  utplurimum  mors 
sequitur.  Hisce  aliquando ,  at  minus  constanter , 
vertigines,  surditates,  anaesLliesiae,  pupillarum  con- 
tractiones,  oculorum  distorsio,  strahisrnus,  artuum 
imbecillitates,  stupores,  hebetudines,  rerum  obli- 
vio ,  lapsus  memoriae  ,  tristitia,  apathia,  vomitus  , 
loquelae  vitia  accedunt ,  quae  sicubi  accedant, 
certiorem  facient  diagnosin,  praesertim  cum  illae 
praecesserunt  caussae,  quae  laedere  cerebrum  so- 
lent:  ictus  capitis,  lapsus  ab  alto,  ebrietas,  inso- 
latio  ,  vigiliae  ,  studia  nocturnaeque  lubricationes , 
animi  pathemata ,  cutis,  faciei,  aut  meningum  cere- 
bralium  valetudo ,  ea  tenellorum  aetas,  qua  cerebrum 
explicatur ,  suppressae  narium ,  ani ,  genitalium  hae- 
morrhagiae  et  in  feminis  puerperium. 
-  Ea  symptomata  multum  variant ,  nec  unquam 
notantur  universa,  verum  etsi  universa  non  con- 
tingant,  contingunt  tamen  aliqua;  ex  quibus  cere- 
brum  aegrotare  cognoscimus.  Id  ut  intelligatis ,  le- 
gite  quaeso  ac  relegite  priores  Morgagni  Epistolas 
easque  cum  prioribus  pariter  Epistolis  Lallemandi 
comparate.  Sic  habebitis  encephalitidis  i.maginem 
animo  infixam  atque  ad  aliorum :  Abercro.mbii  et 
-Akdrallii   praesertim  historias  legendas  accedeii- 

tes ,  ex  hisce  magis  etiam  proficietis  et  pleniorerrt 
acquiretis  harum  aegritudinum  cognitionem,  quam 
si  ah  his  incipientes  ad  priores  illos  transeatis. 

Itaque  si  post  eas ,  quas  memoravimus  caussas , 
vel  capitis  dolor  prehendat ,  vel  vertigo,  vel  hebe- 
tudo,  vel  artuum  quaedam  imbecillitas  sensusque 
aut  motus  tarditas,  cum  spasmo,  aut  convulsione, 
aut  rigiditate,  aut  contractionedigitorum,manuum, 
brachiorum,  crurum  ,  quae  somnolentia,  sopor,  co- 
ma  sequi  solent,  magna  neque  levis  suborietur  sus- 
picio  cerehri  aegrotantis.  Rarius  cito  aggreditur  ae- 
gros,  apoplexiae  more,hemiplegiae,  paralyseos,  cre- 
brius  lente  subrepit,  imbecillitatem  virium  prae* 
texens;  interdum  continuo  increscit  malum,  inter- 
dum  per  vices  decrescere ,  remittere ,  imo  intermit- 
tere  videtur  atque  aegros,  quos  convalescere  jam 
rederetis,  nunc  convulsione ,  nunc  sopore  confeclos, 
nec  opinantes  mirantur  medici :  quod  ne  miremini , 
facient  e  longinquo  provisa  et  praedicta  morbi 
fraudulenti  pericula.  A  Morgagno  aliquot  nota- 
tas  reperietis  aegrotantium  historias ,  quae  encepha- 
li  phlogosin  spectant,  quasque  breviter  percurrer© 
fert  animus. 

Prima  observatio,  eadem  quam  primo  loco  ci- 
tat  Lallemandus,  haec  est.  Mulier  Patavina  Ja- 
coba  nomine ,  Angeli  Zanardii  uxor ,  cum  annum 
ageret  undesexagesimum ,  apoj>lexia  correpta  est. 
Huic  gravis  supervenit  febris.  Ob  haec  in  Noso- 
eomium  illata ,  dies  ibi  aliquot  superstes  fuit.   £tsi 

Joqui  non  poterat,  tamen  primo  quidem  die  intel- 
ligere  videbatur ;  nam  sanum  brachium  medicis 
tentandum  ultro  praebuit.  Id  erat  sinistrum.  Dex- 
teri  autem  artus  ut  sensu,  ita  etiam  motu  care- 
bant:  videbanturque  insuper  quasi  a  convulsione 
contracti.  Sic  et  oculi  dextri  connivebant  palpe- 
brae,  ut  fere  clausus  appareret.  Facies  rubebat. 
Sorbitio  difficilis  non  erat. 

Mortua  muliere ,   dum   cranium    secabatur ,   se- 
rum  non  paucum  prodiit.     Illius  fornice   sublato, 
cerebrum  sua  in  sede  persecantes  primum  quidem 
duram  meningem  crassiorem  animadvertimus.     Per 
alteram    autem   meningem   vasa  omnia   sanguine» 
non  secus   ac   si  usus  essem    injectione ,   multum 
distenta.     Erat  is  sanguis  ater ,  nec  valde  fluidus. 
Sub  eadem  meninge  conspiciebatur  in  cerebri  an- 
fractibus  aqua  pellucida;  fuit  haec  in  plexu  sinis- 
tro,  quo  sublato  animadverti,  thalamum  nervi  op- 
tici  non  eo,  quo  dexter,  naturali  esse  colore,  sed 
fusco.    Tunc  assulatim  cerebrum  dissecando ,  hujus 
quidem  reliquam  omnem  substantiam  reperi  quam 
optime  constitutam;  sed  quae  a  latere  externo  tha- 
lami,  quem  memoravi,  sinistri  erat  substantia  me- 
dullaris,  ea  permoliis  et  quasi  liquata  ac  permista 
cum  cruento  quodam,  sed  obsoleti  coloris,  humo- 
re  deprehensa  est,  ut  nihil  nisi  gravis  odor  dees« 
set,   ut  plane  fracidum  pronuntiares.     Occupabat 
id  vitium  paulo  plus  loci,  quam  a  maxima  nuce  ju- 
glande  oocupari  potuisset  eratque  color  ill#  erueuti 

humoris  in  ejus  medio  manifestior.  Fuit  autemT 
res  eo  facilius  animad^ertenda ,  quod  cum  cere- 
brum  alibi  suo  eolore  esset ,  nec  cerebello  tantum 
durius,  sed  mira  quadam  ubique  et  praesertim  in 
toto  dextero  bemisphaerio  duritie  praeditumj  in 
illo  uno ,  quem  designavi  loco ,  subcruentum  colo-» 
rem  et  substantiam  quasi  diffluentem  habebat. 

Apostema  sui  generis  fuisse  hoc  credo,  agno- 
scente  etiam  Avicenna  apoplexiam  a  repletione 
apostemanle,  cujus  vim  in  proposita  muliere  effusa 
aqua  et  distenta  sanguine  vasa  augebant.  Acci-> 
dit  autem  apostema  circa  eam  sedem ,  in  qua  ple- 
rumque  magnas ,  quae  in  apoplecticis  occurrunt , 
organicas  noxas  invcniri,  alias  indicavimus.  Porro 
noxa  in  eo  cerebri  hemisphaerio  iuventa  est,  quod 
resoluio  corporis  lateri  oppositum  erat. 
-  Huic  suppar  est,  quani  Nicolao  Mediavia  pro- 
sectore  pubiico  exponente,  narravit. 

Senem,  qui  ex  cruris  ulcere  laborabat,  repente 
capitis  dolor  preliendit.  Cum  cerebro  aliquid  in- 
stare  periculi  videretur ,  ei  statiin  mane  sanguis 
est  missus.  Nihilominus  hora  vigesima  ingruit  apo- 
plexia  cura  dexterorum  artuum  resolutione.  Huic 
resolutio  accessit  inferiorum  omnimn  partium  et 
intra  paucos  dies  mors. 

Calvaria  exsecta ,  artei  ia  illa  in  quam  confluunt 
vertebrales  et  quae '  super  callosum  corpus  recta 
ducuntur ,  sanguine  erant  turgidae ;  reliqua  vasa 
non  itein.     In  ventriculo  utrcque  laterali  non  pau- 

ca  aqua  et  plexus  choroides  pallidi.  Septum  luci- 
dum  anterius  disruptum.  Sed  quod  maxime  in  ocu- 
los  incurrit ,  omnis  medullaris  substantia  hemi- 
sphaerii  dexteri  valde  fusca  erat,  non  sinistri. 

Quae  laconica  brevitate  relata  est ,  aegri  historia, 
aequum  ex  symptomatibus  judicium  ferre  non  per- 
mittit. 

Plures  praeter  has  retulit  Morgagnus  aegrotantium 
historias  hoc  loco ,  quae  tamen  omnes  habebant 
manifestas  meningum  inilammatarum  notas.  Qua- 
propter  ad  alia  properamus  ab  aliis  auctoribus  pe- 
tita  exempla,  primo  ad  ea,  quae  Epistolae  Lalle- 
mandi  obferunt  numerosa,  undique  collecta ,  tum 
ad  Abercrombiana  et  Andralliana  progrediemur. 

Multus  est  Lallemandus  in  singulis  hisce  exem- 
plis  interpretandis  et  inter  se  conferendis,  qua  in 
re  utilem  profecto  praestitit  operam. 

Altera  observatio ,  quam  post  Morgagnianam  ci- 
tat  Lallemandus,  seuis  est,  in  quo  levis  hemiple- 
gia  lateris  sinistri  cum  manifesta  musculorum  ri- 
giditate ,  quibus  post  sex  dies  exactos  coma  et  re- 
spiratione    stertorosa   facta ,  mors  accessit. 

Mendicus,  tertio  loco  commemoratus ,  paresinbra- 
chii  dextri  patitur,  sensu  hebes  est,  tardus  motu, 
praecipue  in  latere  dextro,  flexoribus  ejusdem  la- 
teris  rigidis :  jam  somnoientus,  jam  agitatus,  nunc 
in  fletum,  nunc  in  risumproclivis,  post  aliquot  dies 
paralyticus  et  aphonus  moritur. 

In  muliere  observationis  quartae  nascentem  mor- 

bum  praenotaverant  idearum  confusio,  morositas? 
iracundia;  natum  manifestabant  somnolentia,  cae- 
citas,  surditas,  motus  convulsivi,  stupor,  brachii- 
que  convulsio  ac  pupillarum  immobilitas.  In  sexta 
aegra  a  paralysi  factum  est  initium  atque  insultu 
apoplectico  inque  tendinum  subsultus  deshX  Se- 
ptima  primo  linguae  vitium,  deinde  artuum  dextro- 
rum,  tandem  oculorum  strabismum  obtulit.  Octa- 
va  initio  capite  doluit,  dein  brachia  convulsa  pri- 
mum ,  resoluta  dein  habuit  maximeque  dolentia.  Ae- 
ger  nonus  post  contusionem  temporis  dextri  cepha- 
lalgiam  expertus  est,  imbecillitatem  et  dolores  ar- 
tuum ,  mente  debili ,  sine  loquela ,  pupillis  dilata- 
tis,  pulsu  crebro  in  Nosocomium  deductus,  decera 
diebus  exactis,  comatosus  et  apoplecticus  defecit, 
In  aegro  decimo  dolores  gravativos  occipitis  et 
vertigines  secuta  est  cataphora,  hebetudo,  memo- 
riae  labes,  loquelae  difficultas,  paralysis  cum  rigidi- 
tate  flexorum,  primum  brachii,  dein  cruris  dextri 
cum  doloribus  pungentibus  ,  coma  altum ,  aphonia , 
delirium  mite,  spiratio  stertorosa,  mors. 

Nec  disparia  fuere  in  reliquis  symptomata  ab  ahis 
etiam  visa.  Aegra  prima  Abercrom^ii  vehementem 
cephalalgiam  crebrasque  convulsiones  passa  est,  in 
coma  mortiferum  desinentes.  Secunda  epileptice 
conveilitur ,  tum  comatosa  fit  atque  convulsioni- 
bus  ac  soporibus  alternantibus,  sine  paralysi  periit. 
In  tertia  praeter  cephalalgiam  et  vomitus  et  stra-t 
bismus  et  convulsiones  et  paralyses  et  loquelae  et 

visus  vitium  et  periodida  ratio ,  ut  arsenicura  a 
medico,  febris  pellendae   consilio,  datum  sit. 

In  puella  loquendi  difficultas,  cum  dolore  capi- 
tis  et  auris  dextrae  pulsuque  parvo ,  crebro  ;  se- 
quebatur  convulsio  in  dextro ,  paralysis  in  sinistro 
latere,  coma,  mors.  In  viro  juvene  paralysis,  de- 
lirium,  coma,  ore  oculoque  contortis.  Hic  inter 
deliria  et  convulsiones  occubuit. 

Ex  iis ,  quas  notavimus ,  observationibus  videri 
posset ,  in  tanta  symptomatum  varietate ,  esse  ta- 
men  quaedam  huic  morbo  peculiaria  signa.  Ve- 
rum  Andrallius  casus  profert  emollitionis  sine  sig- 
no  aut  symptomate  eam  denotante.  Primus  senis 
est  octogenarii  dyspeptici,  intellectu  paululum  he- 
betiori,  sine  dolore  capitis  t  motu  sensuque  inte- 
gris ,  adynamia  ut  videbatur  extincti,  cujus  hemis- 
phaerium  cerebri  sinistrum  emollitionem  ostendit, 
sine  phlogoseos  notis.  Secundus  viri  dyspeptici, 
postea  hydropici  ,  nullo ,  neque  intellectus ,  nec 
motus  vitio  affecti.  In  cerebro,  ventriculo,  colo, 
liene  emollitio,  in  hepate  carcinoma  fuit,  nullaque 
alia  in  cerebro  reliquo  mutatio.  Senex  pariter 
carcinomatosus  cerebrum  obtulit  pariter  emollitum 
pluribus  locis ,  nec  tamen  inflammatum.  Quartus 
phthisicus  fuit,  qui  periit  mentis  compos,  nullum 
nec  sensus,  nec  motus  vitium  monstrans. 

Sequuntur  observationes,  in  quibus  motus  tan- 
tum  vitiatus  fuit,  membris  nunc  rigidis,  contractis, 
nunc  flexilibus.  Aliquando  praecesserunt  congestio- 

nis  cerebralis  signa  paralysin ,  aut  hemiplegiam ;  ia 
aliis  tetani  signa.     Tum    alias    protulit,  in    quibus 
eum   motu   etiam  sensus  laedebatur,    nunc  capite 
nunc  artubus  saepius  acute  dolentibus ,  motu  alter- 
utrius    lateris    tardiore    ac  pigro ,    sensu   formica- 
tionis,  convulsionibus ,    spasmis  eumque   neuralgiis 
etiam  torporibus  praecipue  lateralibus   cerebri  va- 
letudinem  subindicantibus.    In  uno  easu  solum  lo- 
quelae  vitium  fuit,  in  altero  sequente  hemiplegiae 
junctum.     Tandem  in  aliis  cum  paralysi  coma  pri- 
marium  symptoma  fuit,  cum  contractione  interdum 
aut  convulsionibus ,   catalepsi ,    interdum  cum   ce- 
phalalgia,  aut  delirio,  rerum  oblivione  iisque  ple- 
rumque    anlecedentibus  comatis  insultum;    aut   a 
mentis  impotentia  atque  imbecillitate  incepit  cere- 
bri  morbus ,  sive  cito ,  sive  pedetentim  increscente. 
Habetis  praecipuas  morbi  formas  easque  varias , 
crebro  tamen  aliquam  sensorii    aegrotantis  signifi- 
cationem  praebentes ,  eum   quidem  in  modum  ,  ut 
symptomata  irritationis  cum  symptomatibus  collap- 
sus  essent  mixta;  ab  una  parte  photophobia,  contrac- 
tio  pupulae ,  dolores  artuum ,   contractio  musculo- 
rum  ,  ab  altera  parte   stupor ,  somnolentia ,  defec- 
tus  auditus ,  visus  ,    loquelae,  musculorum  paraly- 
sis,  quorum  illa  arachnitidis ,  haec  apoplexiae  pro- 
pria  sunt  signa :  brevi  inflammata  arachnoidea ,  sym- 
ptomata  spasmodica ,  sine  paralysi;  in  haemorrhagia 
cerebri  paraiysis  subitanea,  sine  spasmo;  inflammato 
encephalo ,  symptomata  spasmodica ,  paralysis  lenta 

et  progressiva ,  decursus  inaequalis  intermittens , 
quo  lento  et  tardo  decursu  haec  paralysis  a  para- 
lysi  apoplectica  discernitur. 

Praesagia  quanquam  tristia  universe,  tamen  aln 
quando  nonnullam,  etsi  minimam,  aut  parvam  sa^ 
lutis  spem  relinquunt.  Historias  numero  quinque 
Lallemandus  felicis  sanationis  refert.  Legere  eas 
poteritis  in  Epistola  altera.  Prior  bibax  fuit  comato- 
sus,  ore  distorto,  impos  mentis,  sensu  hebetiori  in 
dextro  eodemque  in  latere  musculis  contractis,  tris* 
mo  afFectus,  pulsu  plenissimo,  durissimo,  nec  cre- 
bro:  alter  senex ,  antea  tintinnabula  pulsans,  qui  alias 
partes  habuit  paralyticas  ,  alias  convulsas ;  tertius 
juvenis  robustus ,  quem  artubus  fiexis ,  sine  intel- 
lectu,  sine  sensu  in  latere  dextro,  ore  dextrorsum 
tracto,  palpebris  clausis,  pupula  angustiore,  pulsu 
lento,  molli,  facie  parum  rubente,  in  Nosocomium, 
deferunt  j  quartus  anthriticus ,  ex  lapsu  mentem 
turbatam  habuit ,  memoriae  labem  ,  somnolentus , 
balbutiens ,  brachio  dextro  jam  paralytico ,  jam 
convulsionibus  agitato ,  deficientias  animi  crebras 
passus,  sudore  frigido,  viscido,  pulsu  deleto,  ut 
paene  moribundum  credidisses.  Atque  hi  omnes 
tum  largis,  repetitis  depletionibus  ,  tum  glacie  ca- 
piti  imposita,  tum  sinapismis ,  purgantibus  anti- 
phlogisticis:  verbo  curatione  stricte  antiphlogistica 
e  tam  gravi  periculo  evaserunt:  ultimum,  anthriti-: 
cum  illum  moribundum ,  aqua  fervida  cruribus  in-r 
fusa  et  glacies  capiti  admota  servarunt. 

i  Quae  evacuantia ,  revellentia ,  debilitantia  re* 
inedia  ut  juvarunt,  sic  nocuerunt  stimulantia,  ner- 
vina,  tonica,  vomitoria,  antiparalytica :  arnicae  flo- 
res ,  camphora  ,  tartarus  stibiatus ,  nux  vomica  alia- 
que  hujus  census ,  ut  in  morbo  hoc  phlogistico  mor- 
bum  nervorum  mentiente,  gravique  symptomatum 
nervosi  generis  satellitio  stipatum  sola  antiphlo- 
gistica  methodus  .et  spasmos  solverit  et  paralyses 
sustulerit  et  sopores  ac  comata  discusserit  et  me» 
moriam  firmaverit  et  mentem  restituerit. 


DE     MYELITIDE. 

Spinalis  medullae  inflammatio  ab  arachnoideae 
spinalis  inflammatione  distinguenda  est ,  quemadmo- 
dum  arachnitidem  distinguimus  ab  encephalitide. 

Arachnitidis  spinalis  symptomata  esse  dicuntur 
levior  aut  gravior  opisthotonus ,  dolor  dorsi  saevus , 
in  regione  spinae ,  cui  cum  arachnitis  cerebralis  cre- 
bro  jungitur,  hujus  quoque  symptomatibus  partini 
complicari,  partim  obscurari  symptomata  ipsius  so- 
lent.  In  aliis  aegrotantibus  contractiones  fuere  te- 
tanicae ,  magis  partiales.  Inflammata  emollitaque 
medulla  cum  dolore  dorsi  paralysis  est,  mente  in- 
tegra,  sive  artuum  abdominalium ,  sive  artuum  tho- 
racicorum,  prouti  inferiorem,  aut  superiorem  teti- 
gcrit   spinae  regionem  :   nee  desunt  observatione* 

deleti  motus  aut  sensus  atque  spiualis  medullaer 
sive  anteriore,  seu  posteriore  parte  inflammata. 
Eadem  fere  symptomata  medullae  spinalis  suppu- 
ratae. 

Caussarum  numero  adscribendae  sunt  laesioneg 
mechanicae  spinae ,  ictu,  lapsu,  contusione,  ner- 
vorum  vulnera,  insolatio ,  refrigerium,  rheumatis- 
mus ,  aliarum  serosarum ,  arachnoideae  cerebralis 
praecipue  inflammatio. 

Curatio ,  quae  inflammati '  cerebri ,  stricte  anti- 
phlogistica  sit  oportet. 

Myelitidis  notabilem  casum  cum  Ollivterio,  qui 
de  ea  monographiam  edidit,  communicavit  Andral- 
Lius,  in  quo  morbus  incepit  a  torpore  digiti  indi- 
cis  manus  sinistrae ,  inde  ad  manum  et  brachium 
perrexit ,  tum  alteram  manum  alterumque  brachium 
occupavit,  atque  anno  post  artus  etiam  inferiores, 
cunctis  hisce  artubus  paralyticis  simul  et  contrac- 
tis ,  verum  sensu  intacto.  Crura  in  femora ,  femo- 
ra  in  abdomen  erant  flexa ,  brachia  in  thoracem , 
phalanges  digitorum  appressae  palmis  manuum. 
Octo  annis  post  morbi  initium  periit  aeger.  In 
media  parte  medullae  spinalis  mucus  erat  mollis, 
griseus  eam  replens,  cujus  caveae  morbosae  parie- 
tes  erant  ex  parte  medullari  alba,  integra. 

In  casu  consimili ,  quem  observavit  Ollivierius  t 
paralysi  pariter  sensim  subnascente,  sed  solos  infe- 
riores  artus  tenente,  crura  corpori  erant  admota, 
jublata  movendi  facultate ,  superstite  tamen  sensu .i 

in  hoc  igitur  casu  emollitio  erat  partium  medullao 
anteriorum,  sed  mirabile  dictu,  major  illa  in  supe- 
riori  parte ,  quam  in  regione  inferiori  lumborum. 

Quemadmodum  haec  partim  clara  sunt,  partim 
ohscura  si  cum  symptomatibus  conferatis,  sic  alia 
feruntur  exempla  miriSce  firmantia  novam  de  ner- 
vis  sensus  et  motus  theoriam.  Alterum  est  a  Rul- 
LiERio  prolatum  viri  levem  habentie  curvaturam 
spinae  in  parte  superiore ,  qua  parte  doluit :  qui 
dolor  postquam  remiserat  prius ,  postea  extemplo 
exacerbatus  in  paralysin  transiit  utriusque  brachii, 
quae  rigida  et  contracta,  sine  ulla  sensus  laesione 
nulloque  crurum  vitio.  Medulla  in  parte  superio- 
re  emollita  diffluebat  eoque  loco  destructis  radici- 
bus  anterioribus  nervorum  spinalium,  radices  pos- 
teriores  pulpam  nerveam  habebant  intactam:  alte- 
rum  exemplum  exstat,  in  quo  mali  sedes  in  ante- 
riori  fuit  raedullae  parte  et  secuta  est  paralysis  , 
sensu  surperstite ;  alterum ,  in  quo  paralysis  per- 
fecta  crurum  et  paralysis  imperfecta  brachiorum , 
aucto  in  hisce  sensu.  Medulla  spinalis  erat  atro- 
phica.  Superior  pars  ejusdem  rubebat  et  tanquam 
maceratione  difHuebat ,  radicibus  nervorum  adeo 
destructis,  ut  vix  distingui  possent ,  dum  radices 
posteriores  in  majorem  molem,  quam  quae  natu- 
ralis  est ,  increverant. 

Benique  observatione  ab  Ollivierio  relata  emol- 
litionis  spinalis  ex  phlogosi  origo  ostenditur.  Est 
wi ,  qui  lapsu  spinae  passus  est  contusionem ,  ex 

qua   decimo  mense   sensus   formicationis  in  crure 
sinistro ,  quam  post  mensem   secuta  est   paralysis. 

Pari  modo  affectum  est  crus  dextrum,  quo  pri- 
mum  tempore  animadversae  sunt  vertebrae  loco 
aegrotante  protuberare.  Convulsionibus  artuum  fac- 
tis ,  mense  a  paralysi  orta  exeunte ,  aeger  diem 
supremum  obiit.  In  mortui  corpore  visa  est  mem- 
branae  species  et  materies  purulenta  inter  os  et 
membranas  spinae  in  loco  mali  haerentis ,  quo  me- 
dulla  cremoris  instar  liquescebat.  Supra  et  infra 
hunc  locum  medulla  cohaesionis  modum  naturalera 
servaverat ,  verum  rubebat  a  sanguine  isque  rubor 
erat  maxime  manifestus    infra  partem    emollitam. 

Itaque  procul  dubio  haec  emollitio  ex  phlogosi 
erat.  Esse  tamen  hoc  vitium  sine  ulla  infiamma- 
tionis  nota  tam  in  ea,  quam  hic  volumus  medulia 
n^  vea ,  quam  in  membranis  mucosis  et  viscerura 
aliorum  parenchymate  exemplorum  copia  ostende- 
runt  Gendrinus,  Andrallius,  aliique  anatomes  pa- 
thologicae  cultores  fide  digni. 

Atque  sic  absolvimus  inflammationum  praecipua- 
rum  historiam.  Superest,  ut  priusquam  ad  febrium 
doctrinam  transeamus,  illud  naturale  genus  mor- 
borum,  uno  sub  conspectu  positum,  contemplemur, 
quo  pleniorem  nobis  efficiamus  hujus  medicinad 
practicae  partis  cognitionem. 

INFLAMMATIONUM    HISTORIA 
GENERALIS. 

Post  traditam  inflammationum  singularum  histo- 
riam ,  de  inflammatione  in  genere  disserere  majori 
cum  fructu  licet  ejusque  generalem  historiam  pro- 
ponere:  hanc  enim  ab  illa  repetentes  et  eorum, 
quae  prius  didicimus  habebimus  sumraam  et  me-? 
moria  simul  recolemus  antea  percepta  et  mente 
recondita. 

Communia  inflammationis  signa  sunt,  ut  vidi- 
mus,  rubor,  dolor,  calor,  tumor:  communes  caus- 
sae  stimuli  sunt ,  partibus  admoti :  communes  sive 
gravioris,  sive  diuturnioris  infiammationis  eventus 
sunt  lymphae  plasticae,  aut  puris  secretio  ,  mem- 
branarum  generatio,  mutata  partium  corapositio : 
communia  denique  auxilia  ea  recte  habentur ,  quae 
tum  sanguinis  copiam  minuunt,  tum  sanguinis  in- 
dolem  mutant  ejusque  refraenant  impetum.  Sive 
igitur  signa  reputemus,  sive  caussas,  sive  even- 
tus,  seu  remedia  inflammationum ,  cuncta  irritar- 
tionem  loquuntur  et  quidem  irritationem  in  genere 
vasorum. 

Hanc  autem  irritationem  minus  cor  et  vasa  ma- 
jora,  quam  vasa  minima,  quae  capillaria  dicuntur, 
tangere ,  ostendunt  numerosa  inflammationum  exem- 
pla,   quae  aut  leviores ,   aut  chronicae   cum  fue- 

rint,  cordis  et  arteriarum  pulsura  non  jmutarunt, 
quorum  exemplorum  frequens  in  sermonis  cursu 
facta  est  mentio ,  manifestas  licet  corporum  defun- 
ctorum  anatome  praebuerit  morbi  inflammatorii 
notas. 

Verum  singula  historiae  inflammationis  loca  bre- 
viter  perstringamus.     Et   primo   symptomata  quod 
attinet,  rubor  inflammatorius  nunc  arteriosus,  nunc 
venosus  magis  est ,  nunc  gravis ,  nunc  levis ;  nunc 
laetus,  nunc  flavedini,  albedini,  livori  mixtus  cer- 
nitur :  quod  in  ophthalmiis ,  phlegmasiis   cutaneis  , 
mucosis ,  faucium  v.  c.  aut  genitalium  notandum , 
ut  variam  inflammationis  sedem ,  gradum ,  compli- 
cationem ,  exitum  cognoscatis.     Rubor  phlegmones 
quam  distat  a  rubore  evysipelatis ,   rubor   scarlati- 
nosus  a  rubore  oedematoso,  rubor  incipientis  gan- 
graenae  a   rubore   inflammationis    vigentis ,    rubor 
conjunctivitidis  a  rubore  sclerotitidis ,  aut  iritidis, 
quas  omnes  colorum  varietates  medicus  morborum 
pictor  et  menti  impressas  habere  et  reddere  opor- 
tet.     Tumor  etiam  plurimum  differt ,  sive  a  sangui- 
rie  sit,  in  parte  facile  distendenda,  ut  in  phlegmo- 
nes  primo   stadio,  sive  a  sero  exhalato ,  ut  in  ejus 
stadio  altero ,   sive  a  lympha  coagulabili  concreta, 
ut  in  induratione,   praesertim  ex  chronica    phleg- 
masia ,   post  inflammationes  glandularum ,    aut  tu- 
berculosas    cutis   phlegmasias    superstite.      Pariter 
calor ,    licet    minus    quam    vulgo    creditur    incre- 
scens ,  multis  tamen  modis  variat ,  sive   ardens  in 

erysipelate,  scarlatina,  seu  mitis  in  coryza,  seu 
siccus  mflammationurn  initio ,  seu  halituosus  in- 
flammatione  declinante ,  seu  in  frigus ,  facta  gan- 
graena,  mutatus.  Dolor  denique  aut  pulsans  est  in 
phlegmone,  aut  gravativus,  inflammato  viscerum 
parenchymate ,  aut  punctorius  in  phlegmasiis  sero- 
sis,  aut  pruriens  in  mucosarum  pluribus  et  cutis 
infiammationibus ,  aut  corrodens  in  enteritide,  aut 
lancinans  in  nervorum  phlogosi ,  nec  tamen  idem 
aut  omnibus  aegris,  aut  omni  inflammationis  tem- 
pore ,  aut  gradu  ex  nervorum  narcosi ,  erethismo , 
animo  doloris  impatiente,  forti,  temperamento  ner- 
voso ,  lymphatico  ,  inflammatione  incipiente,  vi- 
gente,  desinente,  gravi,  levi:  quae  exacte  compu- 
tare  oportet,  ut  suum  huic  signo  pretium  statuatur. 
Caussas  tam  praedisponentes  ,  quam  occasiona- 
les  uti  discernunt,  sic  utrasque  in  aliis  inflamma- 
tionibus  alias  fore  habetote.  Aetati  juniori  ence- 
phalitis ,  laryngitis ,  cutis  ,  glandularum  inflamma- 
tiones  magis  familiares  :  juventuti  pleuritides  ,  pe- 
ripneumoniae ,  arachnitides :  aetati  virili  hepatiti- 
des ,  enteritides ,  rheumatismi ,  sexui  femineo  peri- 
tonitides  :  temperamento  sanguineo  inflammationes 
pectoris ,  phlegmatico  aut  melancholico  abdominis , 
nervoso  capitis  inflammationes  magis  cognataej  et 
respectu  caussarum  occasionalium  prouti  differunt 
stimuli  physici,  chemici ,  dynamici,  psychici,  pro 
ca  ratione  differunt  quoque  iisdem  concitandae 
phlogoses,    Ex  laesionibus  mechanicis  crebra  mem- 

branarum  flbrosarum  inflammatio,  ex  chemicis  ven<* 
triculi  et  intestinorum,  cujus  a  cibis,  a  potionibus,  a 
venenis  ingestis  origo;  ab  aere  frigido  pleuritides, 
peripneumoniae ,   catarrhi,  rheumata,  quae   regio- 
num  borealium  phlogoses:  ab  aere  calido  hepatiti- 
des ,  phrenitides ,  phlegmasiae  cutaneae ,  cruae  phlo- 
goses  sunt  regionum  tropicarum,  ita  ut,  quamvisi 
inflammationum  familia  per  omnem  tellurem  habi- 
tabilem  sit  dispersa,    tamen   suas  singulae  mundi 
partes  incolant  prae  reliquis  peculiares  earum  spe- 
cies,    suamque  singula   climata  monstrent  physio- 
gnomoniam   pathologicam.     Ex  stimulis  dynamicis 
contagia  memoranda  sunt ,  quae   exanthemata  cre- 
ant:  variolosum,  scarlatinosum ,  morbillosum,  quo- 
rum  in  oriente  natalia  fuerunt.     Stimuli  psychici  , 
quorsum    animi  commotiones   referimus,   tum  cor 
qjusve  involucrum ,  tum  cerebrum  cerebrique  sero* 
sam  inflammare  vulgo  observantur ,  aut  si  aliis  in- 
flammationibus  superveniant  hae  commotiones ,  utri* 
usque  partis  phlogosin  hisce  sese  addidisse  crebro , 
et  symptomata  in  aegris  et  in  mortuis  morbi  ves- 
tigia  ostenderunt. 

Diversimode  terminari  inflammationes  vidifnus, 
quarum  terminationum  sola  vera  ea  est ,  quae  ad* 
pellatur  lysis:  reliquas  vero  rectius  varias  periodos 
conditionis  phlogisticae  vocaveritis.  Harum  prima 
est  evacuatio  seri ,  quae  pleuritidis ,  pericarditi- 
dis,  peritonitidis ,  arachnitidis ,  inprimis  vero  pleu- 
ritidis  est,  ut  sine  hae  nunquam  eam  sanari  eoa- 

tendat  Laenneccius.  Hunioris  effusi  aquea  parte 
resorbta ,  superest  lympha  coagulabilis ,  unde  fiunt 
membranae ,  eventu  salutari ,  pernicioso  ,  partes 
praeter  naturam  alligantes.  Qui  naturae  proces- 
sus  quando  turbatur ,  effusione  ista  seri  pergente , 
oedema  fit,  hydrops  calidus,  ascites ,  hydrothorax, 
hydropericardia ,  hydrocephalus.  Ea  terminatio  ta- 
men  non  tantum  serosarum  membranarum ,  verum 
cellulosae  etiam,  cutis  et  mucosarum  est,  quem-» 
admodum  morbi  cutanei,  lymphae  plasticae  secre- 
tione  terminati ,  phlegmone  oedematodes  et  pseu- 
domembranarum  in  angina  laryngea  inque  intesti- 
nis  formationes  monstrant,  quarum  antea  saepius 
meminimus. 

Suppuratio,  alter  inilammationis  eventus,  prae- 
cipue  phlegmones  est,  nec  tamen  solius  cellulosae 
infiammatae,  verum  aliarum  etiam  membranarum, 
tum  mucosarum  ,  tum  serosarum ,  tum  fibrosarum , 
tum  cutis :  in  his  autem ,  mucosis  maxime  et  serosis , 
morbum  gravem  indicans,  saepe  etiam  acutum, 
chronico  supperadditum. 

Gangraena  aliis  inflammationibus  ante  alias  ma- 
gis  propria ,  interdum  accidit  propter  morbi  gra- 
vitatem,  saepius  propjer  morbi  indolem  aegrive 
constitutionem,  cujus  rei  perspicuum  est  in  vario- 
lis  exemplum ,  quae  si  in  corpus  scorbuticum  in- 
ciderint,  variolae  erumpunt  gangraenosae ,  quales 
in  nautis  Plymuthi  vidisse  Huxhamum,  supra  ani- 
madveriimus. 

Qui  scirrhus  vocatur,  proprie  scirrhus  non  est, 
sed  induratio  telae  praesertim  cellulosae,  in  quam 
eflusa  est  et  quacum  concre^vit  lympha  plastica. 
Ram  scirrhus  inflammationis  eventus  perperam  ha- 
betur  eumque  probe  ab  induratione ,  quacum  con- 
funditur ,  discernere  oportet :  id  quod  bene  vide- 
runt  recentiores,  quicunque  ingenium  habent  ab 
amore   systematis  liberum. 

Inflammationum  aliae  acutae  sunt,  aliae  chroni- 
cae ,  quarum  hae  longe  crebriores  illis.  Mors  tamen 
minus  ex  chronica ,  quam  ex  acuta  accidit.  Si- 
quidem  plerumque  phlegmasiae  chronicae  eique 
repetitae  tandem  acuta  eaque  lethaiis  supervenire 
solet.  Bistinguunt  etiam  simplicem  a  composita  et 
complicata,  hasce  a  specifica.  Simplex  rarior  lon- 
ge  est,  quam  vulgo  creditur.  Crebro  enim  vel  plu- 
res  in  eodem  corpore  inflammationes  existunt,  mor- 
bo  ab  una  parte  ad  alteram  vel  vicinam,  vel  stru- 
ctura ,  munere  ,  sympatheia  sociam  migrante ,  vel 
alia  praeter  phlogisticam  in  corpore  subest  con- 
ditio:  gastrica,  arthritica,  scrofulosa,  syphilitica . 
unde  iniiammationes  specificae,  de  quibus  dein- 
ceps. 

Passivam,  quae  contradictionem  in  terminis  in- 
cludit,  non  admittimus,  quaeque  hoc  nomine  in- 
telliguntur,  vel  chronicae  sunt ,  vel  congestiones 
tantummodo. 

In  variis  contextibus  differre  inflammationes,  ex 
«ingularuin  historia  procul  dubio  intellexistis.  Quae; 

©rgana  composita  et  viscera  occupat,  aut  a  serosa 
extus,  aut  intus  a  mucosa  proficiscitur ,  ad  cellu- 
losam  et  partium  parenchyma  procedens;  saepius 
etiam  ab  internis  reconditisque  sedibus  exorsa  in 
serosam,  aut  mucosam  desinit.  Exemplo  sint  pleu- 
ritidis,  peritonitidis ,  arachnitidis  in  pneumoniam, 
enteritidem ,  hepatitidem ,  encephalitidem  transi- 
tus,  aut  harum  in  illas  exiius,  qui  tum  perquam 
vulgaris  est,  quum  ulcus  factum  ac  pus  in  capitis, 
pectoris,  abdominis  caveam  effusum  fuerit.  Inflam- 
matio  musculorum  ex  rarissimis  est  et  rarior  ad- 
huc  ex  ea  facta  suppuratio.  Crebro  non  musculos 
ipsos,  sed  interpositam  cellulosam  tenet,  saltem 
ab  hac  incipit,  quod  etiam  in  glandularum  inflam- 
mationibus  fieri,  a  viris  doctis  adnotatum  est.  In- 
flammatio  nervorum  neurilematis  inflammatio  ma- 
gis,  quam  illorum  ipsorum  esse  animadverterunt. 
Etiam  arterias  inflammari  et  venas  recentiores  po- 
tissimum  cognoverunt  ab  iisque  nonnulla  febrium 
genera  repetiverunt. 

Phlebitides  (hoc  inflammationum  in  venis  nomen 
est)  quae  prae  arteritidibus  longe  frequentiores 
sunt ,  potissimum  cognitas  fecit  Hunterus  ,  docuitque 
quae  in  phlebotomia  a  nervis,  aut  tendinibus  vul- 
neratis  repetuntur  vulgo  symptomata ,  venis  in- 
flammatis  utplurimum  deberi.  Lymphaticorum  de- 
nique  inflammationes  ex  materia  venenata ,  conta- 
giosa  absorbta ,  aut  ex  diathesi  scrofulosa  nascun- 
fcur,  <leque  iis  verba  fient,  quando  de  morbo  acro* 

fuloso  dicendi  et  tempus  et  locus  opportunus  erit. 
Imflammationum  in  glandulis  exempla  praebent 
pancreatitis ,  parotitis,  orchitis  :  quarum  parotitis 
sive  inflammatio  glandulae  parotis  in  nonnullis  fe- 
bribus  jam  symptomatica ,  jam  critica  visa  in  or- 
chitidem,  inflammationem  testiculi,  transiens,  in- 
flammationem  metastaticam  ex  sympatheia  etiam  in 
glandulis  posse  evenire  docet ,  quas  ad  ejusmodi 
affectiones  sympathicas  minus  idoneas ,  propter  vi- 
tae  rationem  obscuram ,  neque  sensus  adeo  aut  con- 
sensus  participem,  crederetis. 

Therapeutice  inflammationum  ,  siquidem  antea 
jam  multis  verbis  a  nobis  exposita  est,  hoc  loco 
summa  tantummodo  ejus  capita  retractabimus. 

Generales  sanguinis  depletiones  indicant  totius 
generis  vasorum  irritatio  et  aucti  cordis  arteria- 
rumque  motus:  quibus  scilicet  depletionibus  gene- 
ralibus  motus  illi  febriles  minuuntur  et  demitur 
nimia  sanguinis  copia.  Istae  igitur  depletiones  eo 
usque  repetendae  sunt,  donec  symptomata  notabi- 
liter  mitescant  et  instituendae ,  manu  carpo  admota 
aegroque  aut  decumbente ,  aut  in  lectulo  saltem  se- 
dente.  Ipse  locus  affectus  deplendus  est,  deple- 
tionibus  topicis  per  hirudines ,  aut  cucurbitas  sca- 
rificatas.  Sanguinis  vita  reprimenda  per  remedia 
nitrosa ,  salina ,  mercurialia  inque  eo  emisso  non 
tantum  corium  phlogisticum ,  verum  etiam  placen- 
tae  ad  serum  proportio  animadvertenda  est.  Prae- 
terea  dilutione  opus  est,  per  potus  largos,  hordea- 

tos,  tenues,  demulcentes :  saepe  quoque  ventris  puf- 
gatione  leni,  per  emetica,  eccoprotica,  praesertim 
in  angina  pharyngea,  erysipelate,  peritonitide  puer- 
pcraii  et  compiicatione  gastrica. 

Emetica  in  pleuritide ,  peripneumonia ,  bronchi- 
tide  nonnulii  praedicaverunt ,  quae  ubicunque  pro- 
fuerunt,  vel  in  morbo  complicato,  gastrico,  vel  mu- 
tando  irritationis  sedem,  revulsione  aut  derivatio- 
ne  factis ,  profuisse  existimaverim. 

Lotiones,  bainea,  semicupia  emoilientia,  tepi- 
da,  in  phlegmasiis  cutaneis  praecipue  adhibentur. 
Manuluvia  in  pectoris  inflammationibus  levandis 
pediluviis  longe  antecellunt  inque  iisdem  cataplas- 
mata  ,  omni  pectori  imposita,  saluberrima  saepenu- 
mero  expertus  sum. 

Topica,  frigida  ad  repellendas  cutis  phlegmasias 
ex  ustione  nascentes ,  necdum  natas  fructuose  ad- 
moventur :  in  phrenitide  etiam  et  encephalitide 
infantum  summoque  gradu  scarlatinae,  post  cele- 
bratas  abundantes  phlebotomias :  iisdem  in  oph- 
thalmiis  crebro  abutuntur  chirurgi.  Aquae  frigi- 
dae  potio  in  gastritide  atque  enteritide  mucosa  et 
erysipelacea  ,  quae  dicitur,  salubris  mihi  habetur. 

Fonticuli,  setacea,  quae  inflammationem  faciunt 
ulcerosam,  chronicis  phlegmasiisutiliter  opponuntur. 

Vesicantia  perpetua,  aut  subinde,  inflammatione 
leviori,  semivesicantia  in  pharyngitide ,  laryngiti- 
de  chronicis  vobis  de  meliori  nota  cupio  com» 
mendata. 


HISTORIA    GENERALIS.  537 

Adumbravi  generalem  inflammationis  historiam, 
quam  si  plenius  cognoscere  cupiatis,  legite  duum- 
virorum  Anglorum  celeberrimorum  nuper  edita 
pluriraumque  et  merito  laudata  de  inflammatione 
scripta:  alterum  Jo.  Hunteri;  alterum  Jo.  Thom- 
soisi,  quorum  titulos  hic  apponam : 

A  Treatise  on  the  Blood ,  Inflammation  and 
Gun-shot  Wounds  by  the  late  John.  Hunter,  illu- 
strated  ivith  plates  in  two  volumes,  London  1812. 

Traitd  medico  -  chirurgical  sur  Vinflammation 
par  J.  Thomson,  Traduit  de  VAnglais,  par  Jour- 
dan  et  Boisseau.  Citavi  versionem  libri  Francicam , 
quia  liber  ipse,  Anglico  idiomate  conscriptus,  di- 
stractus  est. 


DE    HAEMORRHAGIIS. 

Cum  inflammationibus  earumque  curatione  arcte 
nectuntur  haemorrhagiae ,  quibus  natura  artifex  ad 
corpus  universum ,  aut  partem  singulam  exoneran- 
dam  utitur.  Scilicet  haemorrhagiae ,  quas  alii  mor- 
borum ,  alii  caussarum ,  quae  morbos  creant ,  nu- 
mero  habent ,  vulgo  neque  morbi ,  neque  morbo- 
rum  caussae,  sed  morborum  remedia  sunt,  quod 
eapropter  quaeso  in  animum  imprimatis ,  quia  nun- 
quam  aut  crebrius,  aut  gravius  a  medicis  pecca- 
tui ,  quam  ubi  haemonhagiia  curandis  manum  ad- 

movent;  quae  medicorum  peccata  vel  vita,  vel  sa- 
nitate  amissa  plectuntur  aegroti.  Itaque  quemad- 
modum  a  congestionibus  dicendi  exordium  duxi- 
mus ,  ita  hunc  de  inflammationibus  locum  haemor- 
Thagiis  explicandis  absolvemus.  Nam  illae  iuflara- 
mationum  principia ,  hae  inflammationum  remedia 
sunt. 

Recte  id  vidit ,  quo  erat  summo  ingenio ,  medicus 
vere  physiologus  Georg.  Ern.  Stahlius.  Nam  quo 
tempore  ad  mechanismi  leges  invitam  contorque- 
bant  naturam  organicam,  hic  solus  ex  organismi 
legibus  corporis  organici  phaenomena  explicuit  at- 
que  instinctum  adgnovit  et  vitam  et  salutem  cor- 
poris  tuentem. 

»  Plethorae  commotionem,  inquit  (lubet  enim 
viri  verba  referre)  plethorae  commotionem  quam 
maxime  post  se  trahere  arbitror  primos  ortus  hae- 
morrhagiarum  atque  etiam  revocationes  earundem  , 
quae  quidem  fiunt  statis  temporibus  ex  morali 
utilitate,  quippe  subtrahentes  occasionem  gravio- 
rum  sive  periculorum ,  sive  damnorum.  Itaqiie 
praesente  ejusmodi  constitutione  (plethorica)  se- 
„cundum  omnem  sanam  aestumationem  finium  cor- 
poris  organici  et  oeconomiae  vitalis  debent  fieri 
Jiaemorrhagiae.  Caussae  instrumentales  ad  produ- 
cendum  ipsum  actum  haemorrhagiae  sunt  motus 
tonici  auctiores,  quibus  sanguinis  tum  ad  illam 
regionem  aliquando  latius,  tum  magis  privatim  ad 
immediatum  locum  exitus  ita  constringitur,  ut  ibi 


DE   HAEMORRHAGIIS.  539 

distensione  vasorum  et  denique  orificiorum  extre- 
morum ,  per  modum  talem  expressionis,  exitus  ita 
obtineatur.  Quales  non  solum  e  longinquo  com- 
pulsiones  ,  sed  etiam  insuper  statae  prorsus  et  ex- 
quisitis  temporum  periodis  alligatae ,  quam  alienae 
sint  a  quibuslibet  simpliciter  mechanicis  potentiis 
sine  organica  fini  destinato  vere  quadrante  direc- 
tione  ,  non  potest  ullum  fallere.'* 

Ex  hac  theoria  Stahliana ,  ipsis  viri  verbis  enun- 
ciata,  adparet,  ipsi  haemorrhagias  illas  internas  ple- 
thorae  commotae  effectus  naturaeque  molimina  cor- 
pus  nimio  sanguinis  onere  liberandi  fuisse  habitas. 
Quarum  igitur  haemorrhagiarum  caussa  finalis  est, 
tuendi  scilicet  valetudinem  secundam,  per  caussas 
instrumentales ,  motus  nimirum  tonicos  vasorum,  in 
certa  loca  directos  statisque  periodis  redeuntes. 
His  Stahlii  placitis  consentiunt  et  recentiorum  de 
haemorrhagiis  doctrina  et  haemorrhagiarum  ortus, 
symptomata,  eventus.  Dynamicam,  aut  si  mave- 
litis  vitalem  haemorrhagiarum  rationem  et  defen- 
dit  et  probavit  Reilius  ,  sanguinis  profluvia  a  mor- 
bis  vasorum  dynamicis  repetens  inque  corporibus 
mortuorum  ex  illis  nulla  saepenumero  reperta  esse 
laesionis  vasorum  organicae  vestigia  docens ,  tum 
Bichatus,  vir  immortalis ,  ex  membranis  mucosis 
haec  profluvia  spontanea  fieri  animadYertens ,  per 
sanguinis  ex  capillarium  genere  exhalationem :  at- 
que  tum  origine,  tum  medicatione  differre  ab  iis, 
quae  ex  vulnere ,  aut  mechanica  laesione  fiunt  et 

mechanica  pressione  sistuntur.  Deinde  eveniunt 
potissimum  ex  vitae  ab  aetate  mutationibus ,  iis 
ex  partibus,  quae  mutationem  subeunt,  aut  vici- 
nis  cumque  ipsis  consentientibus :  praenotantur 
communibus  congestionum  signis;  comitantur  eas 
symptomata  febrilia;  sequitur  molestiarum  et  in- 
commodorum  levamen.  Nimirum  praecedunt  ten- 
sionis  et  plenitudinis  sensus  ,  calor,  ardor,  titilla- 
tio,  pruritus,  punctio  in  parte  affecta,  cum  somno- 
lentia  interdum,  aut  languore,  pulsu  pleno,  sub- 
duro ,  interdum  dicroto ,  aut  intermittente  artu- 
busque  frigidis.  Haec  plerumque  sequuntur  frigus, 
calor,  sub  quo  profunditur  sanguis,  ac  pulsu,  qui 
antea  subdurus,  frequens  erat,  jam  pleniore  facto 
cuteque  madente,  sponte  sistitur  omniumque  sym- 
ptomatum  notatur  cum  levamine  remissio.  In  san- 
guine  autem  ejecto  phlogoseos  adparent  indicia : 
nempe  vel  corium  phlogisticum ,  vel  magnus  ad 
concrescendum  nisus.  Symptomata  igitur  motum 
indicant  febrilem  ,  qui  graviores  quascunque ,  acii- 
vas  haemorrhagias  antecedit  et  comitatur  cujus- 
que  crisis  in  ipso  sanguinis  profluvio  recte  poni- 
tur.  Hinc  primo  frigus,  inde  calor,  id  est,  renisus 
vitalis  et  hoc  reactionis  tempore  haemorrhagia ,  tan- 
quam  symptoma  activum,  criticum,  quam  crisin  se- 
quitur  cutis  mador,  symptomatum  remissio  notabi- 
lis  et  saepe  somnus  benignus,  salutaris,  crisin  ex 
Hippocratis  observatione  firmans. 

Itaque  universe   spectari  debet  profluvium  san- 

guinis  activum,  tanquam  crisis  plethorae  topicae, 
aut  universalis  et  spontanea  congestionis  activae 
curatio,  quae  si  non  facta  fuisset,  in  veram  trans- 
iisset  phlogosin.  Quoclsi  verum  est,  ut  verum  mi- 
hi  saltem  videtur ,  hoc  symptoma  activum,  criti- 
cum  prudenter  regendum,  nec  temere  oppugnan- 
dum  esse ,  quis  est  qui  non  ultro  fateatur. 

Sunt  medici ,  qui  non  ultra  sensus  sapientes  et 
res  cum  rerum  signis  commutantes ,  symptomata 
morborum  loco  et  habent  et  curant :  sunt  alii ,  his 
parum  prudentiores  ,  solum  inteliectum  magni  fa- 
cientes  omniaque  in  aegris  symptomata  ex  mor- 
bo  repetentes ,  qui  omnem  rem  criticam  negant : 
utrique  quam  primum  sanguinem  fluere  conspe- 
xerunl,  mox  stypticis  armis  pugnant,  atque  ubi 
stetit  haemorrhagia ,  triumphant.  Verum  brevem 
triumphum  prompta  clades  sequitur.  Quot  inde 
eheu  !  vidi  funera  aegrotantium  ,  qui  si  res  na- 
turae  fuisset  commissa  ,  salvi  fuissent !  Vomitum 
cruentum,  stypticis  suppressum,  secutum  est  san- 
guinis  sputum  et  phthisis ,  peripneumonia  cum 
pneumorrhagia ,  hac  oppressa,  brevi  facta  est  le- 
thalis,  haematuriam  in  adolescentulo,  vi  cohibitam, 
excepit  vesicae  inflammatio  ,  suppuratio ,  phthisis 
vesicalis.  En ,  quos  fructus  ars  lethifera  professo- 
ribus  promittit! 

Quapropter  ejusmodi  haemorrhagias  non  tonica, 
sed  antiphlogistica  lenique  medicina,  demulcenti- 
bus  praecipue,  revellentibus ,  derivantibus  auxiliis, 

verbo  iisdem ,  quibus  inflanrmationes ,  bene  cura- 
bitis.  Sub  ipso  proftuvio  perfectissima  imperanda 
est  corporis  animique  quies.  Aer  sit  purus,  frigi- 
dus  isque  positus  corporis,  quem  pars  affecta  pos- 
tulat:  sessio,  ubi  a  partibus  superioribus ;  decubi- 
tus,  ubi  ab  inferioribus  fluxerit  sanguis.  Omnis  vi- 
tetur  partis  aegrae  contentio:  sanguinem  spuenti- 
bus  loqui  interdicatur ,  ut  scilicet  quiescant  pul- 
mones.  Vestes  arctae  deponantur,  quibus  haemor- 
rhagia  posset  concitari ,  quemadmodum  de  epistaxi, 
sive  narium  haemorrhagia ,  a  collari  arcto  provoca- 
ta,  relatum  legimus. 

Ipsam  therapeiam  quod  attinet :  duplex  est , 
praecipiente  Reilio  ,  in  omni  haemorrhagia  meden- 
di  consilium :  alterum  jubet  morbum  sanare ;  alte- 
rum  ipsius  effectum ,  profluvium  nempe ,  tollere. 
Atqui  morbus,  de  quo  jam  agimus,  ad  phlogisti- 
cum  genus  pertinet  poscitque  igitur  antiphlogistica 
auxilia,  quorum  princeps  est  venaesectio.  Hanc 
autem  natura  jam  facit,  quare  nisi  nimis  parca 
fuerit,  aut  e  loco  incongruo  fiat,  minime  turbarir 
sed  sibi  permitti  debet.  An  igitur  nunquam  si- 
stenda  est,  ne  tum  quidem,  quum  vita  propter  san- 
guinis  jacturam  periclitatur?  Illudin  ea,  quam  vo- 
lumus,  haemorrhagia  activa  vix  accidit  et  ne  tum 
quidem  temere  interveniendum  est.  Nam  quum, 
facie  pallente  ,  frigente ,  collapsa ,  animo  linquitur 
aeger ,  in  hoc  ipsp  animi  ,deliquio  summum  positum 
est  haemorrhagiarum  graviorum  auxilium   natura- 

le,  rem  animadvcrtente  Frankio.  »  Est  veroubi 
»  in  ipsa  syncope ,  mortis  alias  praenuntia ,  prin- 
»  ceps  servandae  vitae  lateat  remedium :  atque 
»  hinc  magna  in  aegro  suscitando ,  stimulando, 
»  sunt  posita  pericula."  Epit.  T.  V.  P.  II.  pag.  97. 
Etenim  cordis  motu  suspenso,  fiuxus  inhibetur, 
vasorum  lumina  arctantur ,  eorum  vulnera,  si  quae 
fuerint,  clauduntur.  Cavete  tamen,  credatis  haec 
symptomata:  pallorem,  frigus,  caet.  semper  ab  ina- 
nitione  esse.  Saepe  contra  a  genere  nervoso,  a  metu , 
terrore,  ob  sanguinis  fluentis  adspectum  oriri,  scitote. 
»  Pallescunt,  ita  ille,  quem  mox  laudabam,  Fran- 
»  kius,  sanguine  nondum  orbatae  genae ,  sudor 
»  frontem  humectat,  extrema  frigescunt,  anxietas 
»  praecordia  tremorque  membra  invadunt ,  cordis 
»  adest  palpitatio  ac  pulsus ,  qui  forsitan  hucusque 
»  pleni  fortesque ,  aut  vix  a  statu  sano  diversi  fue- 
»  rant ,  contracti ,  exiles ,  celeresque  redduntur." 

Intelligimus ,  sic  nonnullos  vestrum  dicentes  au«< 
dio ,  sed  quomodo  medicus  haec  symptomata  ner- 
vorum  ab  inanitionis  symptomatibus  discernet?  Re- 
sponsio  prompta  est:  Attendat  ad  ea ,  quae  mor- 
bum  praegressa  sunt,  ad  sanguinis  ejecti  copiam  h*- 
dolemque ,  ad  aegri  temperiem  denique.  Nam  aegro 
juniori,  plethorico,  profluvio  incipiente,  sanguine 
non  multo,  coagulabili  evacuato,  inanitionem  non- 
dum  metuendam  esse  tenete  ,  quaeque  hac  rerura 
conditione  adparent  ejus  fallacia  sigaa ,  nervis  ad- 
scribite. 

Longe  alia  earum  haemorrhagiarum  ratio  est , 
quae  ut  sunt ,  ita  adpellantur  passivae  quaeque 
nisi  prompte  ars  intercedat ,  corpus  inanire  vitam- 
que  cum  sanguine  perdere  solent.  Hae  autem  nul- 
la  habent  symptomata  praevia,  non  ex  uno,  sed 
ex  pluribus  simul  locis  fiunt,  in  cute  etiam  macu- 
las  faciunt,  ecchymoses,  vibices,  petechias,  quasi  a 
verberibus,  aut  contusione,  dum  pulsus  tangitur 
debilis  et  corporis  habitus  est  cachecticus,  nec  de- 
sunt  sanguinis  dyscrasiae  signa. 

Utrisque  tum  passivis  hisce ,  tum  illis  activis  in- 
termedium  genus  est,  spasticas  vocant,  quia  cum 
statu  nervoso  copulari  et  ab  animi  commotionibus 
omnibusque  irritamentis,  quae  genus  nervorum  prae- 
cipue  laedunt ,  moveri  deprehenduntur  et  facile  ha- 
bituales  fieri  statisque  temporibus  reverti.  Digno- 
scuntur  nervorum  intemperie  et  symptomatibus  r 
congestionibus  in  aliis  partibus,  in  aliis  stricturis, 
frigore  caloreque  fugacibus  ,  pulsu  mutabili,  urina 
limpida ,  humorum  orgasmo  ,  erethismo  nervorum 
et  inaequali  vitae  partitione,  ut  alibi  phlogistica 
subesse  videatur,  alibi  adynamica  partium  condi- 
tio.  Incidunt  in  hominum  genus  irritabile,  gracile, 
colore  laeto ,  rubente ,  vasis  tenerrimis ,  animo  mo- 
bili,  verbo  ejus  constitutionis ,  quam  ob  id  ipsum, 
haemoptoicam  vocant ,  quae  crebro  haereditaria  est. 

Postulant  idcirco  medicinam  subantiphlogisti- 
cam,  revellentem,  sedantem:  id  est  parcas,  sed  re- 
petitas  venaesectiones ,  aut  etiam  depletiones  topi- 

cas  per  hirudines  ,  aut  cucurbrt.as,  deinde  pediluyia , 
manuluvia  tepida,  rubelacientia,  sinapismos,  ene- 
mata ,   purgantia    eccoprotica ,    parcas  rad.    ipeca- 
cuanh. ,  extr.  hyosc.  nigr. ,  syr.  diacod.  doses ,  quod- 
que  caeteris  palmam  praeripit  digit  purpur.  dosi  gr. 
|  —  |  3  ,  4.  d.  d. ;  mucilaginea  porro  demulcentia , 
oleosa,  ad  singulorum  aegrotantium  conditionem  ad- 
commodanda.     Interdum  ad  phlogisticam  speciem 
magis  accedunt,  ubi  pulveribus  temperantibus  Stah- 
jji :  pulv.  e  nitro,  aut  pulv.  salin.  compos.  feliciter 
usus  sum.    Interdum  magis  ad  atonicum  genus  ad- 
propinquant ,  in  hominibus  quorum  vasa  ampla  ,  fa- 
cillime  distendenda ;  hisce  maxime  respondebant  ju- 
lapia  cum  pauxillo  spir.  vitrioli ,  aut  pulv.  e  rad.  ipe- 
cacuanh.     Interdum  ex  nervoso  genere  fere  erant, 
quibus  aptissima    maxime   diacodiata,  papaverina  , 
opiata  demulcentibus  juncta,  quibusque  ipsa  psychi- 
ca,  miraculosa  auxilia,  amuleta  caet.,  affectus  animi 
moderando ,  tulisse  opem  feruntur.     Haec  in  praxi 
accurate  distinguere  qui  noverit ,  optimus  ille   erit 
haemorrhagiarum  medicus. 

Secundum  corporis  regiones  aliae  ex  capite ,  aliae 
ex  pectore  ,  aliae  ex  abdomine  proveniunt  atque 
aetates  sequuntur ,  ut  illas  priores  pueriles ,  alteras 
/juveniles ,  tertias  viriles ,  aut  seniles  haemorrha^ 
gias  quodammodo  appellare   liceret. 

Nemo  nostro  quidem  judicio  hane  profluvioruna 
rationem,  successionem  cognationemque  melius  per- 
spexit,  quanl  is,  quemmox  laudabamus,  Gi;oRfj.  Ern' 

Stahlius  ,  clarus  quondam  Medicinae  Professor  Ha- 
lensis,  aequalis  et  collega  Frederici  Hoffmanni.  Isf 
enini,  postquam  his  depletionibus  plethoram  tolli  scri- 
pserat ,  eas  pueris  fieri  per  nares  ,  quam  narium  hae- 
morrhagiam  epistaxin  vocant;  eosque  qui  crebras 
pueri  narium  haemorrhagias  passi  fuerant,  deinceps 
juvenes  saepenumero  fieri  haemoptoiicos,  notavit. 
Bistinguendum  tamen  est  inter  activas  et  passivas. 
Illas  ab  activa  natas  capitis  congestione,  cavete,  ne 
frigidis  admotis,  uti  amatribus  nimium  sedulis  fieri 
solet ,  intempestive  turbetis ,  verum  curate  tan- 
quam  morbum  phlogisticum :  has ,  quae  pueros  pal- 
lidos,  corporis  habitupravo,  scorbutico ,  scrofulo- 
so  tentare  consueverunt,  revellentibus,  adstringen- 
tibus ,  acidis  mineraiibus  potissimum  vitaeque  regi- 
mine  prudenti  Cohibete ,  quod  quomodo  in  singulis 
fieri  debeat,  deinceps  in  capite  de  scorbuto  et  mor- 
bo  maculoso  haemorrhagico ,  plenius  exponere  con- 
stituimus. 

Si  nimia  aut  repetita  epistaxis  corporis  vires  ex- 
hauriat,  juvabunt  fomenta  frigida  capitis  et  pedilu- 
via  calida.  Ab  opiatis ,  capitis  congestiones  facienti- 
bus,  religiose  abstinete.  Est  epistaxis  haereditaria , 
saepius  recurrens ,  corpus  exhauriens ,  quae  ejus- 
modi  adstringentibus  topicis ,  universalibus ,  prae- 
sertim  acidis  mineralibus  optime  moderatur. 

Pectoris  haemorrhagiam ,  etiam  pneumorrhagia, 
liaemoptoe,  haemoptysis  dicitur,  praenotant  sapor 
oris  salsus,  dulcis,  dolor  levis,  calor  modicus ,  an- 

giista  pcctoris  oppressio.  Exit  sub  pruritu,  titil- 
latione ,  calida  ebullitione ,  in  trachea  perceptis  , 
cum  tussi,  strepitu  pulmonis,  pulsu  molli ,  parvo , 
undoso,  sanguis  plerumque  floridus,  coccineus,  spu- 
mans.  Eam  ut  cognoscatis,  accurata  opus  est  dia- 
gnosi.  Potest  enim  sanguis  ex  naribus  profiuens  de- 
cumbenti  dormientique  in  asperam  arteriam  dela- 
bi ,  potest  ex  faucibus ,  ore ,  ventriculo  provenire , 
quare  nares,  fauces ,  os  inspicienda  et  tussis  alia- 
que  pectoris  affecti  signa  num  praecesserint  ,  in- 
quirendum.  Ventriculi  haemorrhagiam  vomitus  co- 
mitatur  et  in  hac  sanguis  ater  esse,  venosus  solet, 
non  laete  rubere,  spumescere.  Praeterea  necesse 
est,  ad  caussas  attendisse  aegrique  temperiem.  De 
morbi  diagnosi  legite  Burserium,  Inst.  Med.  Pract. 
Vol.  IV.  Parsl.  pag.  21.  et  Swietehium  Commentar* 
Tom.  IV.  pag.  28  sqq. 

Praeter  activam  hanc  inflammatoriam ,  alia  est 
passiva ,  atoniea ,  scorbutica,  fere  nullis  indicata 
symptomatibus  praecursoriis ,  in  qua  sanguis  regur- 
gitat  quasi  nulloque  molimine  eiabitur  tenuis ,  dis- 
solutus :  quam,  Stollio  auctore ,  pulmonum  affeetio- 
nem  scorbuticam  vocare  liceret,  ut  priorem  illam 
peripneumoniam  eum  sputo  cruento.  Istum  pul- 
monis  scorbutum  denotant  corporis  habitus  laxus, 
atonicus ,  functionum  animalium  languor ,  pulsus 
debilis,  virium  ingens  imbecillitas. 

Ab  utraque  differt  haemoptysis  spastica ,  quae  di* 
citur,  omnium  creberrima,  diathesi  haemoptoica  et 

symptoniatibus  nerveis  notabilis.  Cognoscitur  haec 
diathesis  ex  egregia  Eoerhaavii  descriptione  (Aph. 
1198.)  collo  longo,  thorace  plano  ,  angusto ,  sca- 
pulis  depressis,  colore  valde  candido ,  amoene  ro- 
seo,  cute  pellucida ,  hilaritate  et  subtilitate  prae- 
coci  ingenii.  Praeterea  adsunt  calores  genarum 
fugaces ,  artuum  frigus ,  dolor  dorsi ,  sensus  stric- 
turae  ventriculi,  pectoris,  faucium,  pulsus  mobilis, 
mutabilis  ,  crebra  animi  commotio,  magnaque  irri- 
tabilitas. 

Hujus  profluvii  numerosas  caussas  lustrare  et  dis- 
cernere  oportet ,  ad  prognosin  et  curationem  rite 
faciendam.  Alia  est  in  feminis  innuptis,  gravidis, 
haemoptysis  menstrua,  ex  catameniis  suppressis  non 
multum  habens  discriminis ,  alia  in  viris  ,  ex  hae- 
S  morrhoidum  suppresso  profluvio ,  quae  mensium  , 
haemorrhoidum  fluxu  restituto,  aut  hirudinibus 
vulvae ,  ano  admotis,  quam  optime  curabuntur:  de 
quo  curandi  modo  consulatis  Virum  Cl.  Surikgar 
■  Isagoge  in  Doctrinam  Morhorum  Chronicorum  P.  I. 
§.  132,  pag.  35.  exemplum  citantem  Ludovici  Du- 
reti  celeb.  Praenotionum  Coacarum  interpretis: 
»  ac  mihi  (sic  ille  Comment.  in  Coac.  Praenot. 
pag.  272. )  quoque  homini  quinquagenario  cum  olim 
familiaris  fuisset  narium  haemorrhagia,  commodo 
valetudinis  ad  illud  usque  tempus  aetatis  meae ,  tum 
ea  suppressa ,  nec  tamen  anadrome  statis  tempori- 
bus  quiescente ,  qua  data  porta,  prorupit  per  ana- 
stoxnosin    venarum     pulmonis ,    atque     id    quidem 

saepe  muilum ,  quae  tamen  sedata  per  Bei  misei  i- 
cordiam ,  riullam  offensionem  partis  reliquit,  qua 
cursum  inflexit,  praeter  summam  corporis  infirmi- 
tatein.  Sed  eum  qui  sequutus  est  annus  exegi  in 
medendd,  scribendo  et  legendo  Hippocratem  cla- 
ra  voce  et  firmis  iateribus.  Beo  sit  honor  et  glo- 
ria  ,  qui  me  sanavit  ac  mihi  medicinae  faciundae 
rationem  apeiuit  pei\  haemorrlioidas ,  admota  hi- 
rudine." 

Eodem  medicinae  genere  ac  liore  sulphuris  me 
juvenem  haemoptoicum  curasse ,  sat  brevi  temporis 
spatio,  gratus  recordor. 

Est  alia  haemoptoe  ,  huic  suppar,  ex  alvi  obstruc- 
tione  ,    curanda    eccoproticis ,    aut    amaricantibus, 
quales  casus  referunt  Ballonius  et  Quarikus.     Alia 
a  biie  sympathica ,  quam  emetico  sustulit  Stollius  , 
quo   tamen  semper  prudenter  admodum  utendum 
erit.     Alia  a  catarrho,  calidis  exacerbato  remediis. 
Aiia  a  vi  pulmonibus  illata :  cantu,  vociferatione, 
magno  corporis  motu,   nixu  valido ,  ex  qua  haemop 
toicus  periit  optimus  ille  Imperator  Josephus  II,  cui , 
remnarrante  Quarino,  in  venatione  cervus  celerrime 
fugiens  pectus  impegit :  atque  egregius  comicus  Mo- 
lierius,  cujus  hoc  loco  meminit,  Swietenius  :  »  dum 
quarta  vice,  inquit,  personam  aegri  imaginarii  age- 
bat  summo   cum  appiausu ,  licet  inveterato  pecto- 
ris  morbo  magis  solito  oppressum   se   sentiret,  vix 
redux    a  scena  undatim   exspuens    sanguinem    pe- 
riit.     Aiia   est    a  diathesi   scrolulosa ,    seorbuiica : 

alia  a  morbis  cutaneis ,  rheumaticis ,  anthriticis 
nata  haemorrhagia  pulmonum.  Quarum  omnium 
levissima  est  plethorica,  gravissima,  quae  ex  pro- 
pria  corporis  diathesi  provenit.  Nam  discrimen  non 
ex  ipso  profluvio,  sed  ex  corporis  diathesi  maxime 
imminere,  recte  praecepit  Reilius.  Ab  hac  enim  gra- 
vius  metuere  oportet,  quam  a  jactura  sanguinis  pe- 
riculum.  Rem  docet  phthisis  pulmonalis ,  cujus  in 
multis  e  primis  indiciis  est  sanguinis  sputum  non 
ita  magrmm.  Nam  eadem  haemoptoica  est,  quae 
phthisica  diathesis. 

Quae  singulis  conveniat  curatio ,  ex  descripta  an^- 
tea  haemorrhagiarum  curatione  intelligere  poteri- 
tis.  Summa  in  primis  venaesectionum  etiam  repe* 
titarum  in  activo  genere  necessitas  est ,  neque  in 
spastico  genere  eae  tuto  omittuntur.  Quas  tanti 
faciebat  Rurserius,  ut  in  iis  totam  fere  phthiseos 
prophylaxin  poneret.  In  hac  parca  sit ,  imminente 
haemoptoes  periculo,  facta.  Praestat  nempe ,  in- 
quit  Reilius  ,  aegrum  unciarum  quatuor  per  venae- 
sectionem,  quam  librae  per  haemorrhagiam  jactu^. 
ram  facere.  Praeterea  in  haemoptoiGis  illis  phlo- 
gistica  subesse  pulmonum  conditio  iique  prospere 
valere  solent,  si  tenui  utantur  victu.  Simul  tamen 
viribus  prospiciendum  sanguinique,  quantum  illud 
bonis  aegrotantium  rebus  fieri  possit ,  parcendum. 
Quocirca  nisi  aliter  jubeant  symptomata  graviora, 
parvam  sanguinis  copiam  mittite.  Boerhaavius 
auctor  e^t,  ut  bisquovis  anno,  praecipue  vere  et 

autumno,  ifi  haemoptoicis  sanguis  mittatur  idque 
post  paroxysmum  sedatum.  Mihi  si  liceat  a  tanto 
viro  dissentire  ,  rectius  id  fieri  videtur  non  ad 
anni  tempora ,  sed  ad  pulmonis  congestionem  reme- 
dium  dirigendo,  neque  post  paroxysmum  sedatum, 
sed  ante  paroxysmum  invadentem.  Sub  paroxysmo 
quiete  opus  erit  tum  reliqui  corporis,  tum  pulmonum; 
porro  situ  erecto ,  refrigerantibus  ,  demulcentibus , 
decoctis  pectoralibus ,  nitrosis ,  nisi  tussim  augeant. 

Post  paroxysmum  diaeta  tenuis,  levis,  farinosa, 
lactea,  cunctis  acribus ,  motu  corporis  graviori  et 
pulmonum  magna  contentione  vitatis.  Mirum  quan- 
tum  in  phthisica  quoque  et  haemoptoica  diathesi, 
in  haemoptysi  illa  chronica  valeat  prudens ,  exac- 
tumque  vitae  regimen ,  a  motu,  contentione,  irrita- 
tione  abstinentia  et  diaeta  levis  nutriens,  ex  lacte 
et  farinaceis,  qua  plures  novi  phthisicos  a  phthisi 
immunes  vixisse.  Nam  quidquid  irritet,  calefaciat, 
haemoptoicis  obest  nihilque  magis  iis  prodest,  quam 
alimentum  leve,  blandum,  quies  et  abstinentia. 

Biaetam  et  victum  tum  aegrotantium ,  tum  con- 
valescentium  optime  descripsit  Swietenius  1. 1.  pag. 
43  'sqq.  Laxo  corporis  vasorumque  habitu,  in  hae- 
moptoe  passiva,  acida  mineralia,  adstringentia,  aqua 
gelida  idonea  remedia  sunt.  Caeterum  haemoptoes 
in  femina  opio  sanatae,  reliquis  incassum  adhibi- 
tis ,  historiam  retulit  medicus  inter  Anglos  clarus 
Percival.  Balsamica  a  prudentioribus  hodie  rect® 
reprobantur. 

Hucusque  eas  interpretati  sumus  haemorrhagias, 
quae  vulgo  arteriosae  haberi  solent.  Sequuntur  ve- 
nosae  :  quorsumhaematemesin,  melaenam  veterum , 
haemorrhoides  referunt.  Haematemesis,  sive  vomitus 
cruenti  duas  fecere  species:  alteram  acutam,  dere- 
pente  a  sanguinis  ad  ventriculum  subitanea  conges- 
tione  natam;  chronicam  alteram,  quae  post  multa 
symptomata  lente  oboritur:  haec  melaena,  id  est 
morbus  niger  veterum. 

Prior  in  puellis  fluxum  menstruum  non  patien- 
tibus  ,  periodica  quovis  mense  revertitur  atcrue  uni- 
verse  minus  periculosa  est :  posterior  ,  senioribus , 
melancholicis ,  post  menstruam  evacuationem ,  aut 
fluxum  haemorrhoidum  turbatum  evenit,  Antece- 
dunt ,  aliquando  perquam  diu ,  dyspepsiae  incom- 
moda,  molesta  abdominis  tensio,  cardialgia,  prae- 
cipue  post  pastum.  Est  aetas  scilicet,  inter  qua- 
dragesimum  et  quinquagesimum  annum  et  quoddam 
hominum  genus  macilentum ,  morosum ,  iracun- 
dum,  facie  pallida ,  flavescente ,  subviridi,  ocu- 
lis  capillisque  nigris  utplurimum  ( melancholicos 
eos  vocant)  praecipue  in  morbum  nigrum  incli- 
nans.  Videlicet  hac  aetate  systema  viscerum  ab- 
dominalium  et  crebrius  et  gravius  aegrotat.  JNa- 
scitur  plethora  abdominalis  in  sedentariis  potissi- 
mum  litteratis  feminisque  annis  climacterieis,  qui- 
bus  catamenia  fluere  desierunt,  aut  turbari  ince- 
perunt ,  unde  multiplex  in  abdomine  vitium :  ob- 
structioneSj  infarctus,  scirrhi,  quos  crebro  nec  sem- 

per  tamen  levat  haemorrhoidum  fluxus.  Diu  ante 
ex  abdomine  aegrotant.  Tumet  venter,  alvus  dura 
est,  lumborum  dolores,  flavus  in  facie ,  oculis  co- 
lor,  ventriculi  post  pastum  dolor,  anxietas  in  hy- 
pochondriis,  quae  ventriculo,  debili  aut  nervis  per- 
peram  tribuuntur.  Tandem ,  absque  caussa  mani- 
festa,  subitanea  fit  ventriculi  adstrictio,  ardor,  ten- 
sio  epigastrii,  dolor  hypochondrii ,  potissimum  si- 
nistri ,  et  cum  instantis  leipothymiae  sensu ,  facie 
pallida,  pulsuparvo,  imbecillo,  intermittente,  sub 
magnis  conaminibus,  nausea,  vomituritione  sequi- 
tur  vomitus  sanguinis  utplurimum  alri,  grumosi  et 
nigrae  quoque ,  piceae  materiae  per  alvum  secessio, 
repentinam  inferens  virium  imbecillitatem. 

Exempli  loco  subjiciam  morbi  historiam,  quam 
medicus  praeclarus  Tissotus  cum  medico  praeclaro 
eodemque  amico  Zimmermanno  per  Epistolam  ad 
hunc  datam  communicavit. 

»  Vir  sexagenarius ,  a  quadraginta  annis  asthma- 
ticus,  sacris  litteris  et  sedentariae  nimis  vitae  de- 
ditus,  debilis  compagis,  mutato  coelo  missisque  stu- 
diis ,  bona  per  aliquot  menses  fruebatur  sanitate , 
nisi  quod  subinde  colicis  premeretur  doloribus ,  de 
quibus  parum  sollicitus   medicinam  aspernabatur. 

Sub  finem  anni  increscebant  dolores  ad  scrobi- 
culum,  umbiiicum,  dorsum,  pasto  vel  ex  selectis 
alirrtentis  molestissimi,  cum  magna  debilitate ,  ut 
deficere  timeret  aeger.  Flatus  incusans,  illos  potu 
caffeae ,  aut   spiritu   cerasorum ,  quae   vires    gimul 

erigerent ,  fugare  tentavit ,  tepidis  potionibus  non 
sapientiori  consilio   intermixtis.     Extra  dolores  de- 
bilis,    sponte  defessus ,  defetiscens ,    alvi   dejectio- 
nes   crudae  ,    crudum   etiam  lotium.     Nona  Martii 
festinanter  mandatus  invenio  debilem,  pallidum  et 
coram  aspicio  atrum  rubrumque  sanguinem,  vomi- 
tu  ad  libram  fere,  post  saevos  dolores,  saevam  an- 
xietatem ,   mox  a  prandio   ejectum.     Remissi  dolo- 
res  et  anxietas.    Facilis  idea  morbi :   ex  diu  infarc- 
tis,   jam  ruptis   vasis,  haemorrhagia  interna.     Fa- 
cilis  indicatio.     Utinam   laetus   eventus !     Lethum 
indixerat  Hippocrates.     Spem  tamen  erigebant  su- 
perstites  in  aegro  vires ,  pulsus  aequabilis ,  mollis , 
minime  febrilis   et   similes  casus,  quorum   faustus 
exitus.  —  Effusum  diluere  sanguinem ,    ne  putre- 
sceret  arcere ,  evacuare ,   novi  effusionem  praepe- 
dire,  cavere,  ne  deficerent  vires,  imperabat  atten- 
ta  morbi  contemplatio  et  animum  addebant,  quos 
observaveram ,    successus   in  eodem  morbo.      Jussi 
quietem   in  lecto ,    levibus  tegumentis ,    cibum  ex 
cremore    hordei ,    copiosum   potum    amygdalinum , 
parca  sed  frequente  dosi,  bis  de  die  moile  enema. 
Dum  parantur,    tepidam   ano   injici   curavi ,   quae 
vix   excrementa,  copiam  vero  atri  et  picei  sangui- 
nis;  partim  liquidioris,  partim  in  grumos  concreti, 
qui   fictili  vasi   adeo   adhaerebant,    ut   vix    excuti 
possent.     Vera   haec    imago   atrae    bilis.     Vespere 
aliud  injiciendum  enema  similia  eduxit.  Sensim  re- 
dibant  vires.    Sexto  die  decoctum  Tamarind.  prae- 

«criptum  septies  alvum  movit  5  in  ultima  sede  dilu- 
tior  nigredo  ,  flavi  nescio  quid  ,  jam  bona  mixta 
malis.  Scptimo  post  enema  excreracnta  naturalia. 
Inde  pleniori  paulo  diaeta,  e  vegetabili  praesertim 
regno ,  adsuescit  Valet  quantum  datur  corpori  se- 
nescenti,  multis  fracto  et  gravibus  morbis,  diutur- 
nis  doloribus  ,  curis  ,  larga  haemorrhagia ,  tenui 
diaeta." 

Ex  liac  morbi  historia  non  tantum  morbi  facies, 
verum  simul  optima  ejusdem  curatio  eaque  simplicis- 
sima  cognoscitur.  Quae  reliqua  laudantur  adstrin- 
gentia ,  ea  si  cogitetis  ventriculo  sanguinem  fundenti 
admoTeri,  nocitura  mecum  censebitis.  Si  tanta  hae- 
morrhagia ,  ut  mors  ab  inanitione  instet ,  fomenta  ge* 
lida,  potus  glaciati  tentaripoterunt,  siquidem  melius 
est  remedium  anceps,  quam  nullum.  Haec  tamen 
cuncta  parcissima  ingerenda  copia,  ne  vomitum  au- 
geant.  Potus  sit  frigidus  et  summa  imperetur  quies* 
Extra  paroxysmum  victus  tenuis  sit,  blandus,  eupe- 
ptus  ,  liquidus  fere  et  alvo  duriori ,  extracta  gra- 
minis ,  taraxaci ,  fumariae ,  cum  aqua  Laurocerasi 
similiaque  clysmata  quotidie  injecta ,  secundum 
Kajempfii  methodum,  profuisse  femntur.  Praeci- 
pue  vero  abdominis  plethoram  tdilent  aut  hae-» 
morrhoidum  fluxus ,  aut  crebrius  ano  admotae  hi- 
rudines. 

Exstant  de  hoc  morbo  ,  melaena  scilicet ,  obser- 
yationes  Aktokii  Portal,  Medici  Celeberrimi.  CfF, 
ipsius  Memoires  sur  la  Nature  et  le  Traitement  de 

plusieurs  Maladies ;  Paris  An  IX.  Partll.  pag.  129 
sqq.  Harum  observationum  quinque  sunt  cadave- 
rum   sectionibus  iilustratae. 

In  prima  lien  emollitus ,  jecur  durum ,  vasa 
brevia ,  venae  coronariae ,  pyioricae  sanguine  ni- 
gro  distentae  cernebantur ,  ventriculi  et  intesti- 
norum  membranis  pallentibus ,  ut  in  hydrope. 
In  secunda  portarum  venae  rami  praecipui,  im- 
primis  venae  ventriculi  et  vasa  brevia  sanguinis 
nigri  et  crassi  plena.  Hepar  emollitum ;  lien  et 
minor  et  durior,  quam  secundum  naturam :  duodeni 
parietes  nigri,  tumentes ,  emolliti,  pressi  humorem 
nigruiri  cruentum  demittebant ,  ei  quem  vomuerat 
aeger,  similem.  In  tertia  (ex  animi  aegritudine  na- 
tus  erat  morbus)  scirrhus  pylori  et  pancreatis.  In 
quarta ,  arthi  itidis  anomalae  ,  ventriculus  ingens  una 
cum  tenui  intestino  phlogosi  tentatus,  in  utroque 
rene  calculus.  In  quinta ,  haemorrhoidarii ,  venae 
gastricae  superiores  et  splenicae  vasorum  brevium 
sanguine  turgebant ,  nigrescente ,  crasso ,  consimili- 
que  venae  meseraicae.  Lien  et  hepar,  tum  magni- 
tudine  aucta ,  tum  justo  duriora.  Ventriculus  et 
intestina  aliquot  inilammaticnis  notas  habebant : 
erat  hic  etiam  arihriticus  aeger  ac  saepius  dolori- 
bus  eolicis  vexatus  (*). 


(  *  )  Similia  cadd  sectiones  docuere  a  Fred.  Hopfmanno 
relatae  Opp.  Tom.  II.  Pari  2.  Sect.  I.  Cap.  III.  nec  non 
quam   Mokoagnus  exposuit  Epist.  XXXYI.    art.  11,   12,   13- 

His  infclicis  exitus  casibus  alias  addit  Portallius 

exitus   felicis,    in  quorum  alio  profuit  aqua   calcis 

cum   chamom  ,  infuso  ;    alii  ipsa  sanguinis    sursum 

deorsumque  evacuatio  utilis,  portarum  venam  libe- 

rare  videbatur.  Erat  autem  sexagenaria  mulier,  cui 

non  alia  opus  fuit  medicina,  praeter  lenem  humec- 

tantem  et   hirudines.      In  alio,  arthritico  scilicet, 

leniter  aperientia  primo,  deinde  thermae  martiales 

hirudinesque ,   praesertim  ano   saepius  admotae   et 

melaenam    et  arthritidem  sustulerunt.     Alii,    post 

similem  longam  biennii  curationem,  morbi  et  me- 

dicinae  aperientis   noxas  abstersit   cort.    Peruviani 

pulvis.    Profuerunt  alii,  post  leniora  aperientia  at- 

que  purgantia,  pilulae  gummosae  saporiaceae.     Ae- 

gram  denique  corpore  extenuato  maximequs  infir- 

mo,  sanavit    cort.   Peruv.    tempestive  datus:    quae 

curatio  per  tonica  praesertim  scorbuticis  apta,  quo- 

rum  haematemesis  est  ex  genere  passivo,  atonico, 

paralytico:  quapropter  et  hic  facem  recte  curaturo 

praeferat  therapeutice    universalis. 

Quod  superest,  mulierum  menstrua  haemateme- 
sis  diu  admodum  illibata  sanitate  fertur,  aut  re- 
vocato  ad  uterum  sanguine  ,  sanatur.  Si  ingens 
haemorrhagia ,  inanitio,  si  chronica  magis,  febris 
lenta,    aut  hydrops  metuendus. 

Frictiones ,  a  quibusdam  laudatas ,  ad  fluxum  re- 


Alia  est  ab   ulcere  ventriculi,  de  qua  vid.  sup.  cap.  de  gastri- 
tid«   pag.  109.     Cf.  Cruveix.hier  1.  1.  Livr.  X. 

vucandum,  quam  reprimendum  aptiores  censett* 
Cavendum  a  stimulantibus :  cumque  tonicis  caute 
admodum  mercandum ,  siquidem  praestat ,  lenem 
medicinam  facere ,  quam  irritando  nocere  ( * ). 

Sequitur  huic  haemorrhagiae  affmis  haemorroi'- 
dum  fluxus,  de  quo  graves  inter  medicos  motae 
stint  lites :  aliis  ipsum  naturae  remedium  auro  ca- 
ritts  habentibus,  aliis  adversam,  ffebilem  dieenti- 
bus  valetudinem ,  omni  artis  auxilio  oppugoandam. 
Priorum  e  numero  sunt  Stahlius  et  Stahliani  , 
posteriorum  CuLlenus  et  plerique  recentiorum.  Ab 
tttraque  parte  peccatum  est.  Haemorrhoides  sem- 
•per  valetudinis  minus  prosperae  tcstes  sunt:  ali- 
quando  tamen  a  gravioribus  malis  corpus  liberant 
atque  ab  eadem  nascuntur  plethora  abdominali , 
quam  viris  senescentibus  peculiarem  esse  diximus. 
lis  opportunitatem  praebent  vita  sedentaria  eru- 
ditorum,  alvi  durities,  obstructio,  graviditas.  Ilinc 
perspicitur  simul  curandi  ratio.  Raro,  nisi  a  vitio 
topico,  supprimi  tuto  possunt.  lluxus  prudenter 
moderandus ,  nimius  cohibendus ,  suppressus ,  ma- 
Hs  aegrotantium  rebus ,  revocandur.  :  phlogistica 
ubi  subsit  conditio,  venaesectiones,  hirudines  ad- 
hibendae;  alvus  ubi  stricta,  eccoproticis  cum  ilor. 
sulphur.  solvenda.  Infarctus  venarum  viscerali- 
bus,  at  caute  tractandi.  Haemorrhoides  tumentes/ 


(  *  )  De  haematuria  deiriceps  ,  ubi  de   renum  calculo ;    inte- 
rim  Cf.  Hoffmanjjos  1.  1.  Cap.VI.  et  Tom.IV-  pag.267  sqq» 

dolentes  fomentis  unguentisque  leniendae ,  hirudi- 
nibus  in  vicinia  loci  deplendae.  Colica  haemorrhoi- 
dalis  tanquam  congestio  activa  et  dolor  ventris  in-< 
flammatorius  curandus ;  fluxus  nimius,  atonicus,  cum 
virium  collapsu ,  fomentis  frigidis,  adstringentibus 
internis ,  extemis  sistendus :  aloeticis  passim  ad 
hunc  fluxum  vel  ciendum,  vel  augendum  celebra- 
tis ,  raro  nec  nisi  prudenter  inque  corporibus  laxis , 
phlegmaticis  utendum;  in  quibus  cum  martialibus 
copulata  saepe  usus  eximii  fuerunt. 

Atque  haec  de  haemorrhagiis ,  quae  minus  rec- 
te  morborum  nomine  adpellantur,  uuiverse  dicta 
sufficiant.  De  multis  postea  saepius  dicendum  erit, 
de  aliis  prius  jam  dictum  est,  eaque  propter  hoc 
loco  de  iis  breviter  tantum  locuti  sumus :  nec  sen> 
per  decies  repetita  placerent. 

Nunc  ordine  sequuntur  febres,  quarum  magna 
est  cum  inflammationibus  cognatio.  Be  his  igitur 
in  altera  hujus  libri  primi  parte ,  quae  continuo  in 
lucem  prodibit,  a  nobis  verba  fient. 

Itaque  quo  animi  vestri  respirent  ac  reficiantur,, 
laborem  intermittite  ac  requiescite  paulisper. 

Cras  ingens  iterabimus  aequor* 

Medicina  Temporis  filia. 


PRAEFATIO. 


JVii  desperandum  Teucro  duce  et  auspicc 
Teucro. 


Jlj  n  alteram  libri  prioris  de  arte  medica  par- 
tem,  mole  parvam,  gravem  materie ,  nec  sine  la- 
bore  natam.  Scilicet  hac  parte  pyretologiam  in- 
terpretandam  suscepimus ,  gujus  ea  est  ratio ,  ut 
ante  alias  critiees  opera  indigeat. 

Ad  nomen  critices  menti  oculisque  obversatur 
Nicolaus  Paradisius  ,  quondam  noster ,  pyretolo- 
giae  eocimius  interpres  ac  medicus  siquis  alius  cri- 
ticus ,  cujus  viri  summi  memoria  recolenda,  a/ni* 
mos  nostros  ad  talem  tantumque  laborem  quam, 
optifne  praeparabimus. 

Quanta  facierum  humanarum  ,  tanta  ingenio- 
rum  est  hominum  discrepantia :  quorum  ut  alia 
sunt  ad  observandum ,  alia  ad  Jingendum,  alia 
ad  judicandum  nata,  sive  memoria,  sive  ingendo, 


sive  judicio  excellentes ,  atque  harum  alterutram 
jacultatem  prae  reliquis  excultam  habent ,  ita  qui 
judicium  maxime  acuerunt ,  ii  ad  criiicam  artem 
apti  ante  alios  atque  idonei  censendi  sunt.  Horum 
criticorum  in  vitam  communem  inspicientibus  tan- 
tus  esse  numerus  videbitur  ,  quantus  hominum  ipso- 
rum.  Quotusquisque  enim  est ,  qui  non  quotidie 
audiat  vulgi  de  hominum  aliorum  moribus ,  vita , 
studiis  judicia,  a  quorum  criticoru?n  vulgarium 
ne  principes  in  Republica  viri ,  ne  ipse  quidem 
Deus  0.  M.  tutus  est.  Nos  vero  si  rei  speciem 
minus  quam  rem  ipsam  quaeramus ,  magnam  re- 
periemus  in  tanto  criticorum  vulgarium  numero 
bonorum  criticorum  paucitatem. 

Et  sane  tot  ac  tales  in  critico  consentiant  opor- 
tet  ingenii  animique  dotes ,  tantaeque  doctrinarum 
haud  vulgarium  copiae ,  ut  ea  cogitantes ,  rem 
mirari  desinatis.  Quae  quales  ac  quantae  sint , 
Paradisii  exemplo  discite. 

Erat  Paradisius  acuti  vir  ingenii,  ad  verum 
cernendum  inprimis  nati ,  cujus  in  rerum  notan-* 
dis  discriminibus  maxime  versabaiur  sollertia,  ut 
Aristotelem  videretur ,  aut  Galenum  imitatus. 
Hanc   ingenii  sollertiam  diligenti  excoluerat  do- 

ctrinarum  quarumvis  studio  atque  tum  adcurata 
linguarum  veterum  disciplina ,  tum  dialectices,  sive 
logices  potissimum  cultu  eocacuerat.  Illa  autem 
quantopere  excelleret ,  vel  inde  cognoscitur ,  quod 
intra  quatuor  annos,  omni  scholarum  latinarum 
Amstelaedami  stadio  absoluto ,  quindecim  annorum 
puer  ad  Acadcmicas  lectiones  optimis  auspiciis  pro- 
moveretur.  Qua  tamen  aetate  Nicolaus  suus  sta- 
tura  parva  et  corpore  imbecitlo  quominus  in  Aca- 
demiam  mitteretur  ,  prudens  cavit  pater.  Itaque 
Academica  studia  in  tempus  differenda  atque  in- 
terea  temporis  juvenile  ingenium  historiae,  ma- 
theseos  et  theologiae  studiis  ab  humanioribus  lit- 
teris  ad  severiores  disciplinas  traducendum  cen- 
suit.  A  quibus  ille  eos  sibi  reportavit  fructus ,  ut 
ingenium  non  tantum  aleret  atque  ornaret,  verum 
magis  etiam  acueret  et  ad  dog?naticam  rationem 
componeret. 

Intra  biennium   hac  salubri  cunctatione  et  cor- 

pore  et   animo  satis  jirmatus  Paradisius  Leidam 

projiciscitur ,  cujus  scholam  medicam  tunc  inprimis 

ornabant  Albinus  et  Gaubius,  alter  anatomicorum 

sui    temporis  facile  princeps ,    alter  pathologiae 

dogmaticae  parens  :  -  uterque  ingenii   acumine   in 

sua  quisquz  scientia  eminens.  Jam  tum,  dimenso 
studiorum  curriculo  ,  adparuit ,  critica  dote ,  in- 
ter  medicos  rara ,  quantopere  excelleret  Paradi- 
SIUS.  JVam  edito  specimine  inaugurali  ( A.  d763. ) 
in  naturam  injiammationis  ita  inquisivit ,  ut  illius 
caussas  non  ad  obstructionem ,  quemadmodum  vul- 
garis  medicorum  opinio  ferebat ,  verum  unice  ad 
irritationem  revocandam  esse  magna  argumentan- 
di  deoeteritate  sermonisque  perspicuitate  ac  venus- 
tate  probaverit  eique  theses  adjunxerit  miscella- 
neas ,  id  est  e<e  omni  doctrinae  medicae  parte  du- 
ctas ,  non  tritas  illas ,  aut  pueriles ,  quales  vulgo 
proferuntur ,  verum  eas ,  unde  germanum  agno^ 
scas  peritumque  medicinae  studiosum.  In  hoc  qui- 
dem  specimine  Juvenis  Paradisius  ostendit,  quid  a 
viro  esset  exspectandum.  Est  enim  specimen  pa~ 
thologicum ,  quo  declaravit  animi  in  medicinam 
dogmaticam  inclinationem.  Est  censura  theoriae 
Boerhaavianae  ,  nuper  in  hac  Academia  generali- 
ter  acceptae  et  prohatae :  quo  ingenium  ejus  criti- 
cum  cernitur.  Est  liber  denique  perbrevis  si- 
mulque  perelegans ,  sermone  bene  latino ,  argumen- 
torum  et  testimoniorum  delectu,  interpretationis 
analogicae   praestantia ,  prompta  eruditi/Onis    non 

tenuis  suppellectile ,  haud  vulgari  medicorum  prin- 
cipum,  veterum  etia?n  classicorum  noiitia  insignis» 
Ecquid  mirum,  hoc  specimen  ejusque publicam pro- 
pugnationem  intelligentibus  mirifice  placuisse  ?  Ec- 
quid  mirum,  ingeniorum  spectatorem  elegantissi- 
mum  Gaubium  jam  tunc  praesagiisse :  ex  illis  hunc 
profecto  unum  fore ,  qui  professorum  in  docendo 
locum  omarent  ? 

Hanc  autem  laudem  sibi  comparaverat  Paradi- 
sius ,  non ,  qui  ingeniorum  praecocium  mos  est ,  fe- 
stinando ,  sed  tam  ingenuas  artes  scientiasque  di-  , 
scendo  fdeliter ,  quam  medicinae  studiis  non  paucos 
aliquot  annos ,  sed  integrum  sexennium  impendendo. 
»  Scilicet ,  ut  ex  Tollio  accipimus ,  amici  vitam 
narrante  :  practicam  prae  caeteris  medicinae  par- 
tibus  unice  amabat ,  sed  ita  amabat ,  ut  qui  optime 
perspiceret,  quam  adcurata  hominis  et  totius  adeo 
naturae  scientia  instructus  munitusque  sit  oportet, 
qui  recie  medicinam  et  ex  artis  dignitate  facere 
velit ;  ad  hanc  vero  plurima  et  infnitafere  discen- 
di  curam  gravior  eiiam  accedebat  et  cuin  pietate 
proxime  conjuncta  officiorum  consideraiio  ,  quae 
medicinam  publice  profiiendo  in  se  esset  receptu- 
rus ,  neque  enim  sui,  sed  humanitatis  caussa  artem 


exercendam,  non  sua,  sed  consulentium  commoda 
unice  spectanda  et  nihil  in  Deum  hominesque  ma- 
gis  impium  fore  censebat ,  quam  si  per  artis  ali- 
quando  ignorantiam ,  aut  per  negligentiam  eiiam 
leviorem  perderet,  quos  servare  potuisset." 

His  scientiis  et  honoribus  auctus  Paradisius  Lei- 
da  mox  Parisios  se  contulit  atque  ex  itinere  Am- 
stelaedamum  in  urbem  patriam  redux ,  in  ea  tan- 
tam  per  viginti  annos  meritis  sibi  quaesivit  cele- 
britatem,  ut  ab  illustrissimis  Academiae  curatori- 
bus  A.  d784.  dignus  censeretur,  qui  defuncto  BoE- 
VERENO  successor  daretur,  medicinae  practicae  et 
materiae  medicae  professor  ordinarius,  quam  pro* 
mnciam  oratione  habita:  de  diligenti  Therapeuti- 
ces  universalis  studio  maximo  reete  medendi  in- 
strumento  suscepit  et  ita  quidem ,  ut  quanti  face- 
ret  rationis  in  arte  medica  inque  remediorum  in- 
primis  administratione  auctoritatem  ejusque  cum 
eocperientia  conjunctionem  simulque  quanti  faceret , 
qui  utramque  feliciter  conjungere  docuerat  Hippo- 
cratem  ,  palam  profteretur. 

Quemadmodum  hac  oratione  justam  egerat  em- 
piricorum  censuram  ac  medicinae  rationalis  cele- 
braverat  laudes,  sic  altera,  quam  ad  commendan- 

dam  cognitionem  Historiae  Medicinae  publice  ha~ 
buit,  recentiorum  castigavit  methodicorum  impu- 
dentiam. 

Ipse  autem  quam  bene  perspectum  haberet  utri* 
usque  cum  empiricae,  tum  theoreticae  medicinae 
ambitum,  declaravit  egregiis  lectionibus  publicisx 
de  Tera  medicinae  theoreticae  ratione  ejusque  fi- 
nihus ,  altero  muneris  professorii  anno  habitis. 

Quibus  quidem  lectionibus  et  suae  ipsius  scientiae 
praestantem  speciem  adumbravit  et  ejus  simul  ad- 
discendae  studiorumque  rite  ordinandorum  metho- 
dum. 

Non  plebejam  cogitabat  Paradisius  institutio- 
nem  ad  medicinam,  id  est  empiricam,  sed  hones- 
tam,  liberalem,  Academicam.  Eapropter  et  litte" 
rarum  linguarumque  cum  veterum,  tum  recentio» 
rum  notitiam  et  veterum  lectionem  auctorum  et 
dialectices  et  physices  severiora  studia  et  histo- 
riae  cognitionem  medicis  commendavit :  cumque 
practicam  institutionem  ei  mandatam  quantijhce- 
ret,  Nosocomium  testetur  Academicum,  Paradisio 
et  Oosterdtkio  suasoribus  ordini  medicorum  con- 
cessum,  eam  tamen  nec  solam  laudibus  eoctollere, 
nec  theoriam  eruditionemque   medicam  verbis  ele- 

vare ,  auf  coniemnere  solebat.  Talis  eni?n  illibe- 
ralitas  in  alios,  ab  angustis  doctrinae  compendiis 
profectos  minusque  liberaliier  institutos ,  cadere  po- 
terat ,  in  Paradisium  non  poterat ,  qui  patris ,  me- 
dici  ex  schola  Boerhaaviana  ductu  atque  auspiciis 
ad  quaevis  praeclara  eruditus ,  optime  sciret,  quo 
societatis  vinculo  omnes  disciplinae  medicae  inter 
se  devinciantur. 

Hac  mente  laudavit  et  vindicavit  sancitam  a 
majoribus  ad  medicinam  institutionem.  Hac  men- 
te  philosophiae  logicae  studium  illamque  praeci-? 
pue  illius  partem,  nimis  fere  neglect,a?n,  de  me- 
liore  nota  cupiit  commendatam ,  quae  moralem  evi- 
denliam  tractat.  Hac  mente  humaniorum  quoque 
studium  litterarum  apud  futuros  ?nedicos  pluri' 
mum  valere  dehe?ne  eocistimavit :  quarum  i?nperi- 
tia ,  ipso  judice ,  factum  est ,  ut  negligerentur  Hip- 
pocratis  ?nonumenta,  quum  ho?nines  i?nparati  fere 
a  necessa?°iis  ad  aurea  viri  summi  sc?°ipta  intelli- 
genda  praesidiis ,  acerbas  damnent ,  quas  attingere 
non  possunt  uvas  et  quae  ipsi  facere  non  possunt , 
verbis  elevent.  Hac  ?nente  physicam  experimen- 
talem  futuris  ?nedicis  severa  lege  excolendam  Ju- 
dicavit.     Hac  ?nente  infdeli  artis  historia  secta- 

rum  studio  remedium  esse  positum  maximum,  ar- 
bitratus  est. 

In  practica  autem  institutione  tam  peritum  se 
praestitit  artis  salutaris  professorem,  ut  ejus  exi- 
mia  erudilio  et  singulare  in  morbis  dignoscendis 
curandisque  acumen  inielligentibus  omnibus  pro- 
barentur  ;  quod  quidem  acumen  non  tantum  in 
morborum  simplicium,  verum  compositorum  maxi- 
me  et  complicatorum  subtili  dignotione  eminebat ; 
neque  formis  duntaxat  morborum  inhaerebat,  sed 
ipsorum  etiam  sy?nptomatumque  rimabatur  caussas. 

»  In  ipso  therapeutices  usu ,  in  exercitio  practi- 
co ,  prae  aliis  cautus  erat,  ita  quidem  ut  si  mo~ 
dum  excedere  posset  prudentia ,  hac  in  parte  sub- 
inde  amicam  castigationem  meruisse  videri  potue- 
rit,  nos  vero  id  ipsum  in  laudem  vertendum  duxi- 
7nus :  nempe  artis  salutaris  indolem  vitamque  hu- 
manam  justo  pretio  aestimans,  timidus  esse ,  quam 
audax  maluit  et  ab  effreni  illo  venenorum ,  omni 
fere  formulae  hodie  intrusorum ,  usu ,  ac  si  indo- 
mito  furore  morbos  debellare  deberemus ,  maxime 
erai  atienus." 

Hisce  a   eollega    Oosterdykiq   sive  timidilaiis , 
sive  prudentiae  caussis  prolatis  aliam  addere  opor- 

tet ,  a  critico  viri  ingenio ,  qui  ea  in  parte ,  quae 
maxime  empirica  est  hactenus ,  omnium  minime 
cupiit  a  recto  tramite  aberrare. 

Quod  ad  naturae  interpretationem  Jbrtimato 
eventu  transtulerat  mirum  ingenii  acumen,  idem 
ad  auctorum  etiam  intelligentiam  suppari  fortuna 
adhibuit ,  quo  factum  est ,  ut  ejus  lectiones  practi- 
cae  essent  non  tantum  doctrinae  elegantis  plenis- 
simae ,   verum  perpetua  insuper  eaque  praeclara 

BOERHAAVII,    SWIETENII,    StoLLII,    SYDENHAMI,   HUX- 

HAMI ,    verbo    medicorum  principum   interpretatio 
totiusque  medicinae   classicae  descripta  forma. 

Hac  criticae  artis  praestantia  cur  tanti  fecerit 
et  immortalem  Verulamium,  oculatum  illwni  ac 
perspicacem  cognitionum  humanarum  censorem  et 
Morgagnum  ,  classicum  anatomes  practicae  culto- 
rem  eundemque  elegantissimum  medicum  criticum% 
unusquisque  rei  gnarus  satis  facile  intelliget. 

Itaque  praeclara  Paradisii  disciplina  juvenum 
ingenia  quasi  rtianu  ducebat  ad  naturae  scripto- 
rumque  medicorum  hermeneuticen :  ad  interpreta- 
tioiiem  scilicet  non  vocabularem  duntaxat ,  jeju- 
nam,  frigidam,  sed  abundantem  rerum  scientia, 
exemplorumque  copia ;  grammaticam ,  historicam, 

antiquariam ,  inprimis  vero  criticam.  Nam  sym- 
ptomatum  varias  significationes  morborumque  etiam 
similium  discrimina  acute  distinguendo  atque  au- 
ctores  medicos  subliliter  commeniando,  suo  quaevis 
loco  disponebat,  obscura  illustrabat ,  hactenus  non- 
dum  intellecta  eocplicabat ,  restituebat  emendabat" 
que  corrupta  atque  ita  tractabat  quaevis,  ut  quid- 
quid  tangeret ,  aurum  jieret.  Scilicet  auctorum 
classicorum  leciione  innatum  pulcri  venustique  sen- 
sum  aluerat  et  Jlrmaverat ,  ut  quodcunque  prqfer- 
ret,  et  ipsum  pulcritudine  esset  et  venustate  con- 
spicuum. 

JVec  tamen  omnibus  placuit  haec  critica  disci- 
plinae  Paradisianae  ratio ,  neque  omnes  ejus  vim 
praestantiamque  capiebant.  Alii  ni?nis  subtilem  acu- 
tumque  fugiebani  praeceptorem :  qui  nempe  crassa 
Minerva  medicinam  tractare  malebant ;  quasi  vero 
non  ipsa  subtilis  natura  sit  naturaeque  scientia. 
Metuebant  alii  viri  lepores  atque  aculeos.  Alios 
aut  amor  sysiematis ,  aut  veterum  odium  littera- 
rum,  aut  invidia  denique  ab  eo  alienarunt;  qui 
vero  sequcbantur  eum  atque  amabant ,  ii  mirijice 
profecerunt ,  ut  e  schola  Paradisiana  non  multi 
qtiidem ,  scd  optimi  prodtrent  iique  vere  Hippocra- 

tici  medici,  id  est  ab  empiricorum  temeritate  pa- 
riter  atque  adrogantia  systematicorum  abhorren- 
tes  iique  docti ,  rationales ,  liberales ,  honesti.  Quae 
discipulorum  in  praeceptorem  caritas  ac  pietas 
exacto  vitae  Academicae  tempore  illoque  rem,oto 
non  languescere ,  immo  exardescere  magis  sole- 
bant ;  postquam  maturior  aetas,  aera  a  lupinis  di- 
scernens ,  judicium  animumque  maturaverat. 

Eruditorum  vulgus  seculi  solet  servire  servitu- 
tem ;  a  qua  Paradisium  servavit  diligens  histo- 
riae  studium ,  quo  nulli  addictus  sectae ,  sed  suae 
spontis  animumque  gerens  totum  veritati  paten- 
te?n,  non  suae  argumenta  opinioni,  sed  sola  natu- 
rae  quaesivit  judicia.  Quam  animi  moderationem , 
sapiente  dignam,  nidla  alia  re  adeo  ali  ac  confir- 
mari  arbitratus  est,  quam  hoc  ipso  bene  culto  hi- 
storiae  medicinae  studio :  ideoque  justum  illum  ac 
tenacem  propositi  virum  non  Culleni  dictaturar 
non  tyrannis  Brownii  ,  non  vulgi  denique  vana  e%- 
perientiae  tenuis  et  manipularis  Jactatio  mente 
quatere  solida  potuit. 

Ostentationem  et  inanem  pompam  oderat  cum  in 
rcliqua  vita ,  ium  in  docendo :  cumque  in  omnibus  re- 
bus  auream  diligeret  mcdiocritatem ,  in  scriptis  ejus 

(quae  nec  numerosa  edidit ,  nec  magna  eaque  sola 
Academica )  in  scriptis  igitur  ejus  dictisque  ut  sal 
Atticum ,  sic  Attica  pariter  sobrietas  inerat ,  quae 
et  salubritatem  adfert  et  aufert  satietatem.  Ani- 
mum  vero  si  velitis  contemplari ;  et  quae  esse  po- 
test  sine  animi  magnitudine  eruditi  scientia,  cri- 
tici  aequiias ,  excellentia  hominis  $  eximiam  illius 
meditemini  de  Ev9a,vaaix  Orationem ,  omnis  huma» 
nitatis ,  caritatis ,  pietatis  sensus  plenissimam. 

Laudemus  igitur  nostrae  fortunas  Academiae, 
quae  cum  nacta  sit  Boerhaavium,  medicinae  insti- 
tutionisque  medicae  reformatae  auciorem,  ex  Boer- 
HAAVii  schola  prodeuntem  vidit  Paradisium,  qui 
criticam  operi  a/rtem.  aAvnrmp.vpT  illudque  perftce- 
ret  ac  perpoliret. 

Dies  diem  docet.  Reformatori  medico  successit 
meaHcus  criticus.  Altera  est  instauratio  operis ; 
altera  perfectio.  Novum  doctrinae  medicae  insti- 
tutionumque  medicarum  corpus  creaverat  Boer- 
haavius  eamque  commentario  perpetuo  illustrave- 
rat  Swietenius.  Verum  plures  in  opere  super~ 
erant  hiatus  et  lacunae ,  quae  suppleri,  errores; 
qui  corrigi ,  theoriae ,  quae  emendari  deberent , 
neque  eam,  quam  oportuit,  principii  vitalis,  cujus 

nondum  satis  innotuerant  leges ,  rationem  Boer- 
HAAVius  habuit  vimque  ejus  omnem  non  satis  per- 
spexit.  Accessit ,  quae  doctoris  est ,  propria  pla- 
cita  explicantis ;  quae  horum  potissimum  tempo- 
rum  hujusque  erat  conditionis  medicinae ,  synthe- 
tica  magis  atque  dogmatica  docendi  methodus ,  ad 
proponendam  ac  fundandam  novam  doctrinam  aptis- 
sima,  ad  eam  vero  aut  explorandam ,  aut  expur- 
gandam  inepta  prorsus. 

Secuti  sunt  multi  Boerhaaviani ,  sed  illi  ex  ser- 
vo  imitatorum  pecore  ,  eruditione  magis,  quamju- 
dicio  pollentes.  Tandem  exstitit  Paradisius  et 
ipse  Boerhaavianus ,  at  sui  simul  arbitrii ,  qui 
lilterarum  usque  ac  medicinae  peritus ,  litterato- 
rum  ad  exemplar  medicinam  critice  emendaret ; 
qua  et  cultioris  ipse  aeiatis  genium  expressit  et 
thero  disciplinae  medicae  explevit  desiderium. 

Talium  -virorum  laboribus  frui  nobis  licet,  qui- 
bus  0  utinam !  sic  fruamur ,  ut  non  otiosos  imi- 
ternur  ac  pigros  parentum  divitum  liberos ,  verum 
dignos  nos  praestemus  tantarum  virtutum  haeredes. 

•      Scrib.  d.  13  Augusti  1838. 

PYUTOLOGIl 

Jlst  hoc  de  febribus  caput  oinnium  in  medici- 
ha  practica  celeberrimura  multisque  et  gravibus  nu- 
per  controversiis  agitatum.  Nam  cum  antiquitusi 
a  Galeni  praesertimaetate;  febres  morborum  prin- 
cipes  habuerant  mediei ,  ab  iisque  vel  hlterpreta- 
tionis ;  vel  classificationis  morborum  exordium  du- 
xerant;  hoc,  quod  vivimus  tempore,  credideris  om- 
nem  febrium  eohortem  ex  his  terris  exulasse  atquo 
eo  usque  res  devcnit ,  ut  vix  febris  nomen  pronun- 
tiare  audeas ,  ne  videare  aliis  prorsus  insanire.  No- 
bis  igitur ,  o  Amici !  hic  catite  procedendum  est , 
rie  in  varias  hominum  reprehensiones  ipsUmque 
stultitiae  crimen  incurramus,  neque  ab  altera  par- 
te ,  quod  paullo  magis  curae  cordique  habemus ; 
deflectamus  a  veritate.  Quamobrem  videamus ; 
iitrum  et  veteres  et  recentiores  audrentibus  rem- 
que  ipsam  animo  a  partium  studio  libero  perqui~ 
rentibus,  quid  verum  sit,  deprehendere  liceat. 
.  Morborum  cognitio ,  ut  medicina  omnis  ,  ab  ob- 

servatione  originem  traxit :  quam  ab  observatione 
originem  testantur  morborum  nomina,  tum  ejus  ge- 
neris,  quod  primo  explicuimus ,  a  priscis  jam  aucto- 
ribus  Graecis  yloyomq ,  (fhty^oyyi ,  cfXey[j.xrji<x  dictum  f 
quod  Latini  vocabulo  injlammationis  reddiderunt: 
tum  alterius  generis,  de  quo  nunc  sermouem  insti- 
tuimus,  Graecis  nvpexSq,  Latinis  febris  nomine  di- 
cti :  quo  utroque  vocabulo  utriusque  generis  mor- 
borum  et  communes  characteres  et  arctam  cogna- 
tionem,  tanquam  spontaneo  animi  motu,  veteres 
tam  praesensisse ,  quam  praenotasse  videntur.  Nec 
lattiit  haec  cognatio  Boerhaavium  ,  qui  ipsam  in- 
flammationis  individuam  comitem  dixit  (Aphori 
558.)  ejusque  sedem  in  corde  et  genere  vasorum 
posuit  (Aphor.  581).  Ab  hac  quidem  observato- 
rum  veterum  sententia  multi  recesserunt ,  praeser- 
lim  dogmatici*  tum  veteres  humorum  pathologiae 
addicti,  tum  recentiores  nervorum  secuti  patholo- 
giam ,  quorum  illi ,  auctore  maxime  Claudio  Gale- 
no  ,  placitum  de  temperamentis  ad  febrium  doctri- 
jiam  condendam  adhibuerunt,  hi,  Gulielmo  Cul- 
leno  duce  ,  febrem  intermittentem  tanquam  mor- 
borum  febrilium  typum  atque  exemplar  quoddam 
posuerunt.  Exinde  magis  magisque  a  veterum  obser- 
vatorum  simplicitate  et  veritate  deflexum  est:  quam- 
quam  nullo  tempore  defueruntj  qui  hanc  inflam- 
mationum  febriumque  cognationem  adgnoverunt. 
De  febribus  autem  disputaritibus  nobis  primo 
ipsa   definienda  est.     Quodsi   realem  definitionem 

cupiatis,  ipsa  febris  natura  indaganda  est,  de  qua 
tot  fere  cxstant  hypotlieses,  quot  medicorum  phi- 
losophantium  capita ,  quae  quidem  hypothesium 
multitudo  semper,  ut  cum  mathematicis  loquar, 
est  in  ratione  inversa  scientiae.  Si  nominalem  ve- 
litis  definitionem ,  tantam  reperietis  symptomatum 
febrilium  copiam,  tantam  valctudinum,  quae  com- 
muni  febrium  nomine  describuntur ,  diversitatem , 
tantamque  eorum ,  qui  de  re  medica  scripserunt , 
in  febribus  describendis  discrepantiain ,  ut  quo  plu- 
res  pervolvatis  scriptores ,  eo  obscurior  res  fiat  tan- 
demque  cum  Burserio  fateri  cogamini ,  nullam  ad- 
signari  posse  febri  caussam  proximam ,  aut  cum 
Sellio:  febrium  classem  non  esse  morhorum  clas- 
sem  natiiralem.  Hae  tales  tantaeque  rei  difficul- 
tates  etiam  Boerhaavium  torserunt ,  hunc  locum 
explicaturum ,  ex  quibus  ut  semet  expediret ,  la- 
borem  suscepit ,  tanto  ingenio  tantaque  doctrina 
dignum.  Numerosos  videlicet  pervolvit  medicorum 
libros,  cuncta,  quae  in  febribus  ab  ipsis  observata 
sunt  symptomata  notavit ,  excerpsit ,  in  chartas 
conjecit  et  in  communem  redegit  catalogum.  De- 
levit  inde ,  quae  singulis  febribus  propria :  quae 
cunctis  communia,  retinuit  et  ex  communibus  his 
quae  supererant,  communem  indagare  et  efficere 
tentavit  febrium  naturam.  Quo  quidem  labore  per- 
acto ,  miratus  est  BoERHAAvius  rei  compositae  adeo 
et  complicatae,  ut  antea  videbatur,  simplicitatem, 
Haec  AA.  !   haec  est  divina  illa  ingenii  vis ,  qua 

qtiae  rudis  videbantur  indigestaque  moles,  dd  pfis- 
cum  reducuntur  naturae  ordinem.  Nec  tantum  alio- 
rum  Iibros  perlegit ,  sed  etiam  suas  consulens  ob- 
servationes  librum  perlegit  naturae,  ad  quem  li^ 
brum  quotiescunque  magna  est  scriptorum  dissen- 
sio,  niedicis  semper  est  revertendum  et  tum  inpri- 
mis  revertendum  est,  si  de  morborUm  adfinitatibus 
naluralibus  et  de  reperiundo  morborum  systemate 
naturali  quaeratur. 

Non  infitior  AA. !  mihique  confitenti  facile  fidefri 
habebitis,  me  diu  multumque  mente  volvisse  et 
cogitasse ,  quanam  quam  optime  via ,  qua  methodo 
vobis  traderem  dirnciilimam  illam,  at  utilissimam 
simul  maxiraeque  fructuosam  de  febribus  doctri- 
nam.  Placuit  Boerhaaviana  methodus ,  proptcr 
Boerhaavianam  simplicitatem ,  acCessit  tanti  viri 
auctoritas,  ipsa  Stollii  auctoritate  firmata.  Invi- 
tus  tamen  ab  eo  reeedere  coactus  aliam  ingressus 
sumviam,  recentiorum  praesertim  de  febribus  ob- 
servationes  numerosas  cogitans.  Siquidem  in  ea 
jam  versor  opinione,  symptomata  ejusmodi  febrium 
peculiaria,  pathognomonica,  quae  et  iniiammatoriis 
et  putridis  et  nervosis  febribus  et  continuis  et  re- 
mittentibus  et  intermittentibus  communia  sint,  nul- 
latenus  posse  indicari.  Quamobrem  necesse  est , 
alia  uti  methodo ,  ut  tandem ,  quoad  fieri  possit , 
obscura  illa  et  vexata  adeo  pyretologia  et  plenius 
intelligatur  et  addiscatur  facilius.  Illud  ut  fiat,  na- 
tura  duce ,    simplicissima  quaedam    quaerenda   est 

et  indaganda  febris  spccies ,  ex  qua  tanquam  pyre- 
tologiae  prima  linea  et  caetera  composita  febrium 
gcnera  intelligi  possint  et  cum  quo ,  tanquam  excnv* 
plari  aut  typo  quodam,  possint  conferri.  Ea  igitur 
repcriunda  erat  et  indaganda  febris ,  quo  tanquam 
fundamento  quodam  omnis  haec  disciplina  posset 
superstrui,  febris  nempe  pura  maxime  et  simplex , 
nihil  habens  aut  compositionis  ,  aut  complicationis , 
brevi  talis ,  quae  ad  simplicissimam  redacta  ratio- 
nem  naturamque  nil  nisi  febris  esset.  Talis  autem 
febris  pura  maxime  et  simplex  ea  est ,  cui  Ephe- 
merae ,  sive  Diariae  benignae  nomen  est.  Haec 
enim  homines  sanos  maxime  integrosque  inopinata 
adoritur  atque  intra  unius  diei  noctisque  spatium  cir- 
cumscripta  et  sponte  solvitur  et  nulla  sui  in  corpore 
vestigia  relinquit.  Ab  hac  igitur,  tanquam  morbo^ 
rum  febrilium  exemplari  et  typo  quodam,  omnis  or- 
dienda  est  pyretologia.  Etenim  hac  probe  intel- 
lecta  compositae  et  facilius  intelligi  et  aptius  ex? 
plicari  poterunt.  Ab  hac ,  siquidem  ulla  haberi 
possit,  ah>  hac  febris  naturae  et  caussae  speranda 
et  expectanda  indagatio  est.  In  hoc  namque  exem- 
plari  simplicissimo  natura  febris  maxime  cernitur 
omnique  alieno  ornatu  abjecto ,  quo  toties  impo- 
nit ,  nuda  spectatur ,  sincera  et  sine  fuco :  ab  ea 
denique  universalis  ducenda  est  doctrina  febrium , 
de  qua  qui  generalia  praemittunt,  rem  nobis  inu- 
tilem  et  infructupsam  facere  videntur.  Quid  enim 
universe  de  febribus  inflammatoriis ,  putridis3  ner- 

vosis,  dici  utihter  potest?  Quaenam  hisce  univer? 
salia  adsignari  aut  symptomata ,  aut  caussae,  aut 
curationes?  Quapropter  synthesin  naturae  sequa- 
mur  atque  a  vera,  pura,  simplici  febris  specie  nos? 
tram  ordiamur  pyretologiam. 

Ephcmera ,  sive  diaria  spatio  viginti  quatuor 
horarum  initia,  incrementa,  statum,  declinatio-r 
ncm  absolvens  sine  frigore ,  aut  rigore  incipit , 
pulsu  magno ,  valido  ,  celeri ,  aequali ,  diastoies  , 
quara  systoles  respectu  velociori,  calore  miti,  sua- 
vi ,  urina  fere  naturali ,  aut  mox  cocta.  Nulla  ha- 
bet  graviora  symptomata ,  aut  insignis  cujusdam 
actionum  naturalium  laesionis  indicia.  Beclinatio 
cum  madore  facilis.  Lysi  magis,  quam  crisi  ter* 
minatur  ac  transit  in  apyrexiam  perfectam,  pulsu 
mox  a  febris  exitu  plane  restituto. 

Haec  est  AA. !  simplicissima ,  quae  in  rerum  na- 
tura  existit,  febris  imago,  qualem  ad  rei  veritatem 
expresserunt  Trallianus,  Avicenna,  Lommius,  qui 
omnium  optime  de  hac  febre  egerunt.  Habet  au-? 
tem  illud  peculiare  ,  quod  uti  celeriter  generatur 
ita  etiam  celeriter  solvitur  et  sine  ullis  praeviis 
symptomatibus ,  sine  ullis  praeludiis  derepente  to- 
ta  accidit,  nulloque  graviori  incommodo,  ubi  jam 
esse  coepit,  molesta  est.  CfF.  Jodqci  Lommii  Me^ 
dici  Bruxellensis  egregii  et  auctoris  elegantissimi 
Observationes  Medicinales ,  Libr.  I.  inilio :  quod 
recte  opusculum  aureum  dicitur  prodiitque  emcn- 
datum  Amstelodami  1761. 

.  Porro  in  ipso  morbi  principio  jam  tangitur  puk 
sus  validus  ,  magnus  ,  celer ,  aequalis  ,  frequens. 
Differt  igitur  pulsus  ille  a  parvo,  contracto,  inaey 
quali ,  qualis  esse  in  aliarum  febrium ,  praesertim 
intermittentium  principio  solet.  Est  etiam  pulsus 
in  ephemera  quoad  diastolen  magis,  quam  systolen 
velox ,  id  est  arteria  prompte  et  subito  quasi  ictu 
jexpanditur ,  tardius  contrahitur :  atque  haec  illa 
est  pulsuum  ratio,  quae  vocatur  celeritas.  Pulsus 
celer  est,  in  quo  pernici  ictu  expanditur,  in  quo 
arteria  velocissimo  motu  digitum  ferit.  (Pulsus  frer 
queiis  ad  numerum  pulsationum  sub  certo  tempore 
factarum  pertinet;  celer  ad  rhythmum,  ad  diasto» 
les  promptitudinem ).  Hunc  pulsum  celerem  inter 
ephemerae  signa  diagnostica  recensuit  Alexander 
Trallianus  ,  de  Arte  Medica  lib.  12.  cap.  1.  et 
Avicenna  sive  Ebn  Sina  medicus  Arabs  celeberri- 
mus:  quem  locum:  est  enim  liber  inter  rariores^ 
reperietis  apud  Quaesnaeum  in  Tract.  de  febribusi 
coniinuis,  Opp.  Tom.  II.  pag.  353.  Talempulsum, 
quem  schola  Stahliana  febribus  proprium ,  essentia- 
lem  earumque  signum  pathognomonicum  dixit  qui- 
que  in  diastole  i.  e.  sub  arteriae  expansione  potis^ 
simum  celer  est  >  cprdis  effieit  velocior  contractio* 
Hunc  pulsum  comitatur  calor  mitis,  suavis,  vapo- 
rosus ,  indicio  liberam  esse  ac  plenam  cordis  san- 
guinem  ad  cutim  corporisque  superficiem  defe- 
rentis  actionem.  Calor  iste  igitur  non  ardens 
•  est,   ut  in   Causo ,   non  urens  et  mordax,   ut  in 

putrida,  non  siccus,  ut  in  hectica  febre,  sed  sua- 
vis,  mitis,  humidus.  Do  urina  notavit  Lommius, 
nihil  aut  parum  ipsara  demutari  et  Avicenna  ,  eam 
esse  naturalem.  Trallianus  vero  urinas  per  initia 
morbi  manifestas  coctionis  notas  repraesentare  (*): 
quae  discrepantia  inde  forsitan  oritur ,  quod  etiam- 
si  vulgo  lysi  terminetur  ephemera ,  interdum  ta- 
men  vera  observata  sit  crisis  et  loco  lenissimi  cu- 
tis  madoris ,  qui  in  perfeetissima  Ephemerae  specie 
notatur,  verus  quandoque  sub  morbi  finem  erum- 
pat  sudor.  Idcirco  de  perfectissima  tantum  illa 
specie  accipiendum  est,  quod  scripsit  Avicenna,  si 
copiosus  fucrit  sudpr,  nen  esse  ephemeram.  Pul- 
sus  mox  a  febris  exitu  plane  restituitur  et  perfe- 
ctjssima  scquitur  apyrexia.  Febris  in  perfectam 
mox  desinit  integritatem ,  illico  paqantur  pulsus , 
quaevis  evanescunt  symptomata  et  perfectissima  fe- 
brilem  impetum  excipit  sanitas.  Haec  sunt  indicia 
naturae  victricis,  quibus  ab  intermittentibus  dis- 
cernuntur  febres  diariae.  Nam  in  intermittentibus 
semper  post  paroxysmum,  post  accessionem  febri- 
lem  eJt  debilior  esse  et  frequentior  solet  pulsus,  aut 
imbeoillitas  quaedam,  aut  aliae  remanere  morb.i 
reliquiaa     Biagnosin  certiorem  faciunt  nullae  hoc 


(.  *  )  Equidem  suspicor ,  urinam  coctam  per  initia  in  omni 
ephemera  dummodo  attendas ,  ofoservari :  notatam  autem  a  solo 
Thai/Liano  ,  quoniam  Veteres  ad  signa  cocVjonis  et  criseos 
^tant  perattenti. 

iempore  spectatae  intermittentes  et  praegressae  so- 
litae  ephemerarum  caussae.  Adoritur  homines  $a- 
nos,  juvenes,  sanguineos ,  corpore  puro,  integro; 
gignitur  caussis  evidentibus ,  errore  in  victu  vitae- 
que  regimine  :  vigilia ,  sollicitudine ,  moerore ,  ira , 
aestu  solis,  lassitudine,  temulentia,  inedia,  nimio 
corporis  motu  et  similibus. 

Itaque  ephemera  pura  et  simplex  ut  fiat,  ab 
una  parte  corpus  sanum  sit  oportet  et  integnim 
nullamque  habeat  aut  humorum  labem,  aut  vitium 
solidorum ,  ab  altera  parte  caussae  sint  evidentes , 
non  miasma ,  aut  contagium ,  unde  ephemera  exi- 
stitit  maligna,  epidemica,  non  latens  quaedam  in 
corpore  acrimonia,  quae  ephemeram  putridam  in- 
duxisse  fertur,  gangraenosam ,  qualis  reperitur  in 
Epid.  III.  Hippocratis  et  apud  Burserium  1. 1.  Vol.  I. 
Parte  alt.  %  220  sqq.  Germana  igitur  ephemera 
ut  pura  maxime  spectetur  illiusque  natura  cogno- 
scatur ,  omnis  mjxtionis  et  complicationis  expers , 
in  corpore  spectanda  est  juvenili,  robusto,  inte- 
gro.  In  tali  corpore  inducitur  saepenumero  a  caus- 
sa  leviori:  ab  errore  in  victu,  nimio  corporis  exer- 
citio,  motu,  cursu,  graviori  quadam  animi  pertur- 
batione,  ira,  gaudio,  a  cibo  acriori,  aromatico,  vi- 
no,  a  suppressa  perspiratione ,  refrigerio,  nimio 
aeris  calorc,  plethora,  molimine  menstruo,  in  fe- 
minis  virginibusque  ,  aut  incipiente  in  puerperis 
lactatione  similibusque.  Pro  harum  diversitate 
caussarum   Sauvagesius  in  JVosol.  Method,  CL  iX 

Ord.  I.  Gen.  I.  notavit  plurcs  ephemerae  speciess 
Ephemeram  plethoricam ,  crapularcm,  a  frigore,  a 
jcalore ,  laeteam ,  vulnerariam ,  menstruam :  quarum 
tamen  specierum  plethorica,  menstrua,  lactea,  vul» 
<nef  aria ,  strictissimo  forsitan  sensu  a  perfecto ,  quem 
Jioc  loeo  volumus  ephemerae  typo  aliquantisper 
recedunt,  quia  plethorieam  ponunt,  aut  phlogisti- 
eam  in  corpore  diathesin.  A  caussis  istis  eviden- 
tibus  irritatur  cor  et  genus  vasorum.  Quippe  agunt 
tanquam  stimuli  et  irritamenta  et  tanquam  irrita- 
rnenta  et  stimuli  spectandi  sunt ,  quorum  actione 
et  perceptione  omne  corpus  in  consensum  trahitur 
.iquaeque  in  primis  majorem  provoeant  cordis  actio-r 
nem ,  qua  celerior  fit  sanguinis  motus.  Quoniain 
<vero  potissimum  eor  ipsum  afficitur,  pulsus  tangi- 
tur  in  carpo  velocior  et  praesertim  velocior  in  ar- 
ieriae  diastole.  Est  enim  vis  diastoles  ,  sive  ex^ 
-pansionis  arteriae  mensura ,  ad  quam  in  corporibus 
^anis  computatur  ipsa  cordis  systole ,  ipsa  vis  » 
■qua  cpr  in  arterias  impellit  sanguinem.  Pulsus  dia- 
«tole  metimur  vim  et  magnitudinem  conti  actiorium 
^ordis.  Systole  vero  sive  pulsus  contractione  ipsam 
^rteriarum  sese  contrahcntium  vim  et  actionem.  Est 
igitur  caussa  proxima  ephemerae  in  ipso  corde  ejus- 
que  actione  vitali  quaerenda  ideoque  germana  ephe- 
«lera  nihil  aliud,  nisi  aucta,  accelerata  ab  irritato 
corde  circulatio.  Quam  ephemerae  naturam  tes- 
tantur  tum  ipsius  symptomata :  pulsus  ille  validus , 
niagnus  ,  velox ,  celer,  aequalis,  mox  a  paroxysmo 

plane  sedatus,  calorquc  auctus  quidcm,  sed  mitis , 
suavis,  in  lenem  transiens  cutis  raadorem  •  tum 
caussae  sive  praedisponentes ,  siquidem  incidit  illa 
febris  iu  corpora  ,  sana  ,  juvenilia,  irritabilia,  in 
quibus  viget  maxime  sjstema  circulationis  quaeque 
insignia  sunt  temperie  sanguinea,  huic  maxime  ae^ 
tati  propria ;  sive  occasionales ,  scilicet  irritamen- 
ta ,  quorum  praecipua  est  circulationis  incitandae 
potestas  :  quid  quod  solus  nimius  corporis  motus , 
quo  acceleratur  magnopere  circulatio,  inter  fre- 
quentiores  numeratur  febris  diariae  caussas.  Id 
ipse  crebro  expertus  sum  artem  faciens ,  concitato , 
post  nimium  motum  diurnum,  motu  febrili  vesper- 
tino.  Itaque  praeter  febrilem  sanguinis  motum  ni- 
hil  in  corpore  alienatum,  aut  mutatum  deprehen- 
ditur  et  hoc  motu  pacato  ,  cuncta  absunt  morbi 
pristini  vestigia :  quae  cum  ita  sint ,  dynamica  esse> 
videtur  diariae  ratio  ipsaque  symptomatibus  activis 
adnumeranda.  Hanc  quidem  conjecturam  omnis 
ephemerae  decursus  probat.  Nam  motus  ille,  ac- 
cessio ,  paroxysmus  ephemerinus ,  qui  unius  diei 
noctisque  spatio  finitur ,  ecquid  aliud  est,  quam 
vitae  renisus  a  mirabili  illa  corporis  nostri  dote 
priundus ,  qua  irritamenta  non  tantum  percipit ; 
verum  etiam  iisdem  commovetur ,  ac  si  in  stimulum 
insurgeret  vita  suasque  vires  magis  usque  explica- 
ret  irritata. 

Prognosis  fausta.    Diariam  omnem,  ita  Lommius 
curasse,  quam  novisse  facilius  est.     In  qua  saluta- 

ri  diariae  purae  natura  praedicanda  omnes  consen^ 
tiunt  auctores.  Periculo  vacat ,  siquidem  nullus 
metus  est ,  ne  aegri  vires  nimium  labefactentur , 
tam  brevi  temporis  spatio.  Quare  sponte ,  absque 
medici  auxilio  saepius  terminari  solet:  unde  cura^ 
tio  facilis ,  abstinentia ,  quiete  ,  dilutione.  Nam  , 
quoniam  febris  illa  sponte  solvitur,  arti  nihil  fa- 
ciendum  superest,  nisi  ut  naturae  illud  opus  non 
turbet,  sed  promoveat.  Quod  quam  optime  fiet  ab- 
stinentia,  a  cibo  scilicet.  Cibus  enim  in  acutis  mor* 
bis  non  nisi  post  morbum  judicatum  concedendus 
est:  in  diuturnioribus  tum  dandus  est,  ubi  metus. 
est,  ne  aegri  vires  tam  longo  morbo  ferendo  im- 
pares  sint.  At  vero  hic  morbi  finem  intra  tempus 
brevissimum  exspectamus,  quam  propter  brevita- 
tem  nulla  urget  indicatio  vitalis.  Simul  potus  im- 
perandus  est  multus ,  tepidus,  diluens,  aqueus,  ex 
levi  infuso  theae ,  aut  aqua  hordei ,  cum  succo  ci- 
tri ,  saccharo  edulcorata.  Quae  sufficerent ,  nisi 
mos  ferret  praescribere.  medicamen,  cui  medicus 
junior  ita  ohtemperet,  ut  innocuum  quoddam  prae- 
6cribat,  ex  graminis  aut  hordei,  aut  bardan.  de- 
cocto  cum  roob  samb.  aut  ribes.  Utendum  est 
igitur  curatione  passiva.  Quiescat  aeger  in  lecto, 
ut  cordis  motus  sedetur  et  cutis  sustentetur  per? 
spiratio,  a  quibus  maxime  caussis  pleraeque  gig- 
nuntur  ephemerae.  Nec  corporis  tantum,  verum 
mentis  quoque  imperetur  quies ,  omnesque  amo- 
veantur  ingrati  stimuli :  quo  facto  omnis  brcvi  ab* 

erit  turba  febrilis  ac  redibit  continuo  pristina  sa- 
nitas. 

Ephemerae  plures  casus  adnotavit  e  ndstratibus 
medicis  ForesTus  :  priorem ,  quae  omnium  obser- 
vationum  prima  est,  exempli  loco  citabimus  (*). 
»  Adrianus  Alouvinus  Delphius  Zythepsa  ( alii  ce- 
revisarium  vocant)  circa  solstitium  hyemale  ex  levi 
peregrinatiorie  cum  in  exiguam  lassitudinem  irtd- 
disset,  atque  alvum  Utcunque  lubricam  haberet; 
ephemera  febre  correptus  est.  Ad  quem  cum  vo- 
catus  essem  atque  animadvertissem ,  quod  eodem 
tempore  ter  alvum  jJer  se  deposuisset,  eundem  irt 
lecto  quiescere  mandavi ,  sudore  levi  nort  admoduni 
diu  postea  emanante.  Cumque  ldtium  inspexissem, 
quod  reservatum  erat ,  boni  esse  coloris  ac  suavem 
calorem  in  toto  corpore  persentirem,  hominem  de 
salute  sperare  jussi  *  quodque  paucis  horis  a  febre^ 
in  totum  liberaretur ,  praedixi,  Necfue  haec  prae- 
dictio  me  fefellit.  Nam  post  viginti  quatrtor  horas 
a  febre  liberatus,  recte  dein  valuit." 

Ephemera  si  protrahatur  per  plures  dies,  voca- 
tur  synochus,   sive  febris  continua  inflammatoria. 

Scire  licet ,  inquit  Lommius  ,  eandcm  unico  finiri 
die   consuesse,  quem  diem  si  transit  tertiumque 


(  * )  Petri  Foresti  ,  Alcmariani  Medicinae  doctoris  expe~ 
rientissimi ,  inclytae  Reipvhl.  Delphensis  medico-physici  ordinarii 
Observationum  et  Curationum  Medicinalium  ac  Ckirurgicarum 
Opera  omnia  quatuor  Tomis  digesta   Tora.  I.  Rothomagi  1653. 

superat,  jam  tum  diariam  esse  desinere.  Tum  ca- 
put  vel  ddlet,  vel  grave  est,  corpusque  omne  ac 
praecipue  facies  vehemeftfer  rubet  caletque.  Ad 
haec  altior  occupat  somnus ,  multum  arteriae  in 
temporibus  moventur,  ipsa  spiratio  molesta  est, 
pulsusque  magnus  et  plenus  et  frequens  et  velox , 
totum  denique  corpus  segnescit  et  quadam  veluti 
lassitudine  occupatur.     Cf.  Lobimius  lib.  laud. 

Caussae ,  symptomata ,  medela  eadem  :  maxime 
sanguinis  missione  et  refrigerantibus  eget.  Nimi^ 
rum  ephemera  protracta,  quemadmodum  ipsa  na- 
tura  sua  tendit  in  febrim  continuam  inflammato- 
riam,  sic  acceleratus  ille  sanguinis  motus  circulato- 
rius  venaesectione  compescendus  est.  Rem  docet 
juvenis  cujusdam  historia  a  Galeno  memoriae  pro- 
dita  Method  Med.  lib.  IX.  c.  4.  »  Juveni,  sic  ipse 
historiam  refert ,  qui  triginta  dies  consueta  exerci- 
tia  intermiserat  et  deinde  se  validius  exercuerat, 
febris  aderat  admodum  calida ;  pulsus  tamen  erant 
aequales ,  maximi ,  celeres ,  vehementes  ,  calor  non 
erat  mordax,  urina  a  naturali  statu  non  multum 
aliena,  interim  tamen  rubicundus  et  plenus  homo 
adparebat.  Venaesectio ,  partim  ut  constaret  prius 
de  febris  natura ,  partim  etiam  ob  dissentientes  meT 
dicos  in  consilium  vocatos ,  delata  fuit  in  tertium 
diem  usque.  Aestus  jam  erat  aegro  intolerabilis , 
corporis  totius  tensio,  capitis  pulsatio  et  molesta 
vigilia ;  unde  Galenus  ad  animi  deliquium  usque 
sanguinem  mittendum   curavit ,    atque   sic  febrim 

exstinxit  illico;  sic,  ut  quidam  adstantium  ridens 
Galeno  dixcrit:  o  homo!  jugulasti  febrim.  Paulo 
post  enim  levi  nutrimento  prius  exhibito,  in  pro* 
fundum  somnum  delapsus  est  aeger  et  blandum  su* 
dorem,  atque  perfecte  convaluit. 

Post  sanguinis  detractionem  utilia  sunt  refrige- 
rantia,  diluentia,  nitrosa ,  acidula,  potus  multus  , 
tepidus  ex  aqua  hordei  cum  succo  citri  et  medi-* 
camina  ex  decoctis  aperientibus ,  graminis ,  bar^ 
danae  cum  nitro,  aut  decoctum  gramin.  tamarin* 
dinatum  cum  oxymelle  similibusque  remediis^ 

Cum  ephemera  protracta  naturae  societate  ne- 
ctitur  febris  inflammatoria ,  quae  veteribus  Syno* 
chus  >  recentioribus  Synocha,  minus  graece  adpel- 
latur.  Hujus  quidem  et  illius  tanta  est  similitudo 
atque  adfinitas  ut  ex  ephemera  protracta  graviori 
ipsa  fiat  febris  inflammatoria  eaque  propter  ephe- 
meram  in  systemate  morborum  sequatur  oporteat 
synochus.  Haec  iis  fere  caussis  movetur,  quae  vel 
sanguinis  copiam  augent ,  vel  cor  et  genus  vasorum 
stimulant :  cujusmodi  sunt  aetas  juvenilis ,  tempe- 
ries  sanguinea,  plethorica;  tempestas  sicca,  frigi- 
da,  hyems,  ver  prirnum,  suppressae,  quibus  cor- 
pus  adsueverat,  sanguinis  evacuationes,  diaetalau- 

ta ,  vinosa ,  exercitia  aut  nimia ,  aut  intermissa , 
ira  ,  amor ,  vulnera ,  contagia  ,  congestiones ,  in« 
flammationes ,  graviditas.  Itaque  febres  inflamma- 
torias  exspectabitis  ea  aetate,  ea  corporis  conditio- 
ne,  eo  tempore,  quo  cor  et  genus  vasorum  maxi- 
me  vigent  ex  iisque  opportunitatibus ,  quibus  vigof 
ille  sanguinisque  impetus  incitantur :  in  juvenibus 
ergo  puberibusque  puellis  gravidisque  mulieribus 
iisque,  quibus  pectus  amplum,  lati  humeri  et  fu- 
bicundus  in  facie  color :  quae  organa  vitalia  in  cor- 
pore  praecellefe  testantur.  His  seminiis  si  acce* 
dant  prophases  ab  aere  frigido  ,  sicco ,  hyberrio  , 
aut  vernali,  ab  exercitiis  laboribusque  et  pervigi- 
liis ,  a  victu  lauto ,  opiparo ,  a  potus  alcoholici  ab- 
usii,  ab  animi  perturbatione  t  a  vulnere,  coritagio 
similibusque  id  generis,  gravis  metus  est ,  ne  se- 
minium  in  morbum  erumpat.  Ejusdem  generis  in- 
flammatorii  febris  vulneraria  est ,  sive  traumatica, 
quae  die,  ab  inflicto  vulnere,  tertio  moveri  solet: 
interdum  prius,  aut  altero,  aut  primo,  quamque 
jure  huc  retulit  Pinellius  1.  1.  Tom.  I.  pag.  34  sq. 
Ed.  VI.  nec  non,  quam  contagia:  variolosum,  mor- 
billoSum ,  scarlatinosum  concitant ,  siquidem  in  cor- 
£ora  iriciderint  sana,  vigentia,  aut  in  morborum 
coristitutionem  inflammatoriam ,  qua  regnante ,  vel 
pestis  coritagium,  StDENHAMO  teste,  Londini  febres 
accendit  inflammatorias  et  miasma  paludosum  nos- 
tris  in  terris  accendit  febres  intermittentes ,  iri 
phlogisticam  conditionem  procliviores.     Ex  animM 

perturbationibus ,  quae  cor  maxime  movent ,  ira  et 
amor,  harum  etiam  febrium  prophases  fuisse  fe- 
runtur.  Eas  in  corpore  caussas  si  existentes  cogno- 
veritis ,  natam  febrem  cognoscite  his  notis. 

Orditur  fere  ab  horrore  ,  quem  brevi  sequitur 
aestus  non  urens ,  aut  mordax :  pulsus  pleni ,  vali- 
di,  frequentes,  celeres,  duri,  interdum  vero  mol- 
les,  ad  speciem  parvi,  contracti,  spiratio  frequens , 
calida,  quandoque  laboriosa,  facies  rubra,  vultuo- 
sa,  oculis  splendentibus ,  carotidum,  temporalium, 
aliarum  etiam  in  toto  corpore  arteriarum  pulsatio , 
venarum  turgor,  cephalalgia,  aurium  tinnitus,  som- 
nolentia ,  aut  pervigilium ,  olfactus ,  gustus  hebe- 
tudo ,  lingua  albida ,  aut  praerubra ,  humida  ta- 
men ,  nisi  in  morbo  gravissimo ,  in  quo  oris ,  la- 
biorum ,  cutis  siccitas  ;  sitis ,  dolor  artuum ,  lum- 
borum,  lassitudo,  qualis  plethoricorum ,  corporis 
jactatio,  agitatio ,  aurae  frigidae  desiderium,  in- 
somnia,  deliria,  alvus  adstricta,  urinae  parcae, 
flammeae.  Typus  febrilis  continuus.  Intra  quatuor- 
decim  dies  utplurimum  terminatur.  Cavendum  es- 
se,  monet  Plnellius,  ne,  quod  a  Stollio  factum 
est  et  Frankio  ,  complicationum  signa  in  morbi  hi- 
storiam  suscipiantur  j  quo  nomine  magis  etiam  cul- 
pandi  sunt  recentiores  Franciae  medici,  qui  febrem 
inflammatoriam  simplicem  ab  ea",  quae  cum  inflam- 
mationibus  singularum  partium  componitur ,  non 
accurate  segregarunt ,  quod  eo ,  quo  tenebantur , 
sacro  febrium  essentialium  horrore ,  accidisse  iis 
lib.  II.  Pars  II,  a 

credo.  Nimirum,  ex  quo  Broussaissius  gastro-en- 
teritidem  morborum  quendam  quasi  principem  ac 
regem  constituerat ,  eandem  etiam  symptomatum 
febrilium  fecit  auctorem  atque  febres,  quae  vocan- 
tur  essentiales,  esse  mentis  aegrae  somnia  dixit. 
Quae  Broussaissii  opinio  exinde  magnam  nacta  est 
celebritatem,  tum  quod  ab  hoc  viro  profecta  fue- 
rit ,  tum  quod  crebris  cadaverum  sectionibus  visa 
sit  firmari:  ac  licet  postea  gastro-enteritis ,  numero 
exceptionum  in  dies  increscente,  de  statu  suo  con- 
ciderit  ac  morborum  tyrannus  esse  desierit,  per- 
vulgata  tamen  inter  medicos  Parisienses  et  incon- 
cussa  fere  stetit  opinio ,  febres  essentiales  nullas 
esse.  Qui  si  febrem  essentialem  eam  intelligant , 
quae  nulli  parti  addicta  totius  morbus  sit  oeco- 
nomiae  ,  me  habeant  iiscum  facientem :  sin  vero 
negent,  esse  febrem  sine  inflammatione  topica,  ve- 
ritatis  me  cogit  testimonium  auctoritasque,  ab  iis 
dissentire.  Scilicet  ex  hac  febre  vix  pereunt  homi- 
nes ,  nisi  ad  partis  non  unius ,  sed  complurium 
etiam  phlogosin  res  pervenerit,  ut  ideo  non  mire- 
niur  crebra  ab  ipsis  in  mortuorum  corporibus  in- 
venta  esse  inflammationum  vestigia.  Neque  inde 
tamen  jure  quis  effecerit ,  easdem,  quae  mortis, 
etiam  morbi  fuisse  caussas,  qiiaeque  in  corpore  re- 
periuntur  partium  mutationes ,  exstitisse  ab  initio. 
Verum  de  his  postea.  Jam,  quod  instituimus,  iter 
persequamur,  primoque  videamus  de  signis  syno- 
chi,  saepe  multumque  variantibus.     Nempe,  quod 

sacpius  dixi,  est  autem  saepius  dicendum,  morbo- 
rum  alia  prorsus ,  quam  reliquarum  rerum  natura- 
lium  ratio  est.  Has  seorsum  spectare  licet ,  ab  aliis 
rebus  remotas  ,  morbos  non  licet;  quandoquidem 
in  corpore  oriuntur  organico,  vita  praedito  eoque 
renitente  ac  repugnante  vitae  alienae.  Hoc  cum 
corpore  contubernio,  hoc  renisu,  hac  repugnantia 
suscitantur  in  corpore  turbae ,  natae  quidem  occa- 
sione  morbi,  nec  tamen  natae  ex  morbo  ipso,  sed 
ex  mutua  partium  sympatheia  maxime.  Atque  haec 
quidem  caussa  est,  cur  in  alio  homine  synochus 
caput  laedat,  in  alio  pulmones ,  in  alio  ventricu- 
lum,  aut  viscera  abdominis  reliqua:  unde  alii  men- 
te  aberrabunt,  aliis  laedetur  spirandi  officina,  alii 
ex  abdomine  inprimis  aegrotabunt,  pro  singulorurn 
corporum  natura. 

Procul  dubio  etiam  potentiae  nocentes  discrimen 
faciunt,  quarum  unaquaeque  alias  prae  aliis  parti- 
bus  sollicitat:  frigidum  siccum  cutim  et  pulmones, 
corporis  labor  musculos ,  mentis  labor ,  aut  pervi- 
gilium  nervos,  caet.  Istae  autem  ari  tanti  putan- 
dae  sint,  ut  ex  plethora  topica  demum,  quam  pro- 
vocant,  synochus  generari  dicatur,  cui  generandae 
plethora  universalis  nonsufficit,  quemadmodum  pla- 
cuit  Viro  Doctissimo  Boisseau,  Pyretologiae  phy- 
siologicae nuper editae  (*)  auctori,  adfirmare  non- 


(  *  )  Pyretologie  pkysiologique ,  ou  traiti  des  fievres  considi* 
rees  dans  Pesprit  de  la  nouvelle  doctrine  medicale ;  par  N.  G, 

dum  ausim.  Nam  rationis  testimonia  quaerens,  non 
video,  cur  non  possit  plethora  eo  usque  incresce- 
re,  ut  etiam  sine  ejusmodi  ex  congestione  propha- 
si,  haec  febris  nascatur;  experientiae  vero  testi- 
raonia  audiens ,  in  multis  arduum  erit  definire , 
quae  caussa  morbum  fecerit,  cum  plures  praeces- 
serint.  Accedit,  quod  in  plethoricis  non  tantum 
copiam  sanguinis  auctam ,  verum  etiam  ipsius  in- 
dolem  ac  crasin  mutatam  esse ,  locuples  nobis  tes- 
tis  sit  Gendrinus  ,  ut  in  hoc  saltem  casu  plethoram 
universalem  morbo  creando  parem  fuisse  existima- 
verim.  Qua  de  re,  cum  in  utramque  partem  dis- 
putari  probabiliter  possit ,  hactenus  adsensionem 
cohibere,  quam  temere  adsentiri  malo.  Caeterum 
monendum  est,  veterum  de  plethora  commota  pla- 
citum  ab  hoc  Boissaviano  non  magnopere  distare. 

Alia  igitur  symptomata  propria  sunt  febri  syno- 
cho  purae  et  simplici ,  alia  ex  partium  sympa- 
theia  originem  repetunt :  verbo  alia  sunt  sympto- 
mata  morbi,  alia  sunt  symptomata  hominis  aegri. 
Cff.  Initia  discipl.  pathol.  §.  548,  549.  Est  autem 
in  hac  quoque  febre  non  ad  unum  alterumve  sym- 
ptoma,  verum  ad  symptomatum  syndromen  atten- 
dendum ,  quorum  symptomatum  in  hac  ipsa  major 
est,  quam  in  aliis  quibusvis  concentus  atque  har- 
monia,  ita  ut  pulsuum,  caloris ,  respirationis  nor- 


Bqisseau,    Quatrieme  edition,  Paris  1831.  ( jpriraa  Editio  pro- 

ma  ct  ratio  secum  invicem  conveniant  sibique  re- 
spondeant.  Ejus  typus  continuus  dicitur,  non  qua- 
si  uno  semper  tenore  pergeret,  sine  ulla  remissio- 
ne :  nam  recte  praecipientibus  Haenio  ,  Burserio  , 
aliis,  nulla  est  febris  continua,  in  qua  non  subin- 
de  quaedam  per  accidens  fiat  symptomatum  remis- 
sio;  verum  quia  haec  continuarum  continentium 
febrium  remissio,  quae  fortuito  evenit,  ab  ea  fe- 
brium  remittentium ,  quae  constans  est  certisque 
pcriodis  adstricta ,  plunmum  differt. 

Varius  hujus  morbi  exitus  est  in  lysin,  crisin, 
mortem,  aut  morbum  secundarium. 

Lysis  tantum  observatur  morbo  leviori ,  corpore 
integro  estque  vulgaris ,  ut  vidimus ,  ephemerae 
eventus.  Crisis,  Richtero  auctore,  triplex  fere  est: 
per  haemorrhagias ,  sudores ,  urinas.  Per  haemor- 
rhagias  narium ,  catamenia ,  haemorrhoides  ,  quae 
quarto  fere  morbi  die  fiunt,  et  si  coctionis  signa 
adsint  in  urinis  morbumque  levent,  criticae  haberi 
debent.  Per  narium  haemorrhagiam  ,  quarto  die 
eruptam ,  febrem  hanc  sublatam  vidit  Ellerus  1. 1. 
pag.  93.  Sudores  plerumque  crises  et  criticas  eva- 
cuationes  tum  antecedunt,  tum  subsequuntur.  Pal- 
maria  febrium  crisis  fit  per  urinas ,  enaeorema  pri- 
mum,  deinde  vero  hypostasin,  id  est  sedimentum 
criticum  habentes.  Praeterea  abscessum  criticum 
notavit  Swietenius  Comment.  Tom.  II.  pag.  81. 
»  Infebribus,  inquit,  aliquando  observatur,  verum 
pus  et  magna  quidem  copia  deponi  satis  subito  in 

quasdam  corporis  partes ,  atque  inde  eductum  fuis- 
se,  licet  riulla  inflammatio  in  his  partibus  praegres- 
sa  fuisset  et  nulla  sjmptomata  docuissent,  pus  il- 
lud  collectum  latuisse  prius;  quod  dein  venis  re- 
sorbtum  ad  alia  loca  deponi  potuisset.  Vidi  hoc 
aliquoties  et  miratus  fui  •  ih  primis  in  muliere  fe- 
bre  continua  laborante,  quae  jam  vigesimam  diem 
superaverat  et  evasura  videbatur ,  cum  declinaret 
morbus  et  nulla  terrifica  symptomata  adessent:  su- 
bito  enim  de  dolore  obtuso  brachii  utriusque  con- 
queri  coepit,  cum  tamen  pridie  nihil  mali  in  his 
partibus  percepisset:  atque  lustratus  sedulo  has  par- 
tes,  sensi  sub  integumentis ,  quorum  color  non  mu- 
tatus  erat,  fluctuare  magnam  humoris  copiam:  a- 
pertura  facta ,  exiit  pus  et  brevi  depuratus  fuit  et 
consolidatus  ille  abscessus.  Interim  tamen  in  toto 
inorbi  decursu  nullam  topicae  inflammationis ,  vel 
suppurationis  notam  in  quadam  corporis  parte  mi- 
hi  observare  licuit." 

Ea  quidem  Swietenii  observatione  firmatur  ora- 
culum  Coum ,  febres  longas  abscessu  terminari. 
Nam  synochus  in  hac  muliere,  quoniam  vigesimum 
jam  diem  superaverat,  tardiorem  habuerat,  quam 
solent  hae  febres ,  decursum ,  quarum  crises  in 
quartum,  in  septimum,  autdecimum  quartum  diem 
vulgo  incidunt. 

In  mortem  transit,  vel  obortis  convulsionibus , 
propter  humorum  orgasmum  et  plethoram  commo- 
tam,  quajn  vocant,  vel  soluta  sanguinis  crasi,  pro- 

pter  febris  summam  ferocitatem.  Vix  autem  sola 
mortem  infert ,  crebrius  morbi  ex  ea  nati ,  post- 
quam  in  eos  transierat ,  sive  febris  fuerit  adyna- 
mica ,  nervosa ,  seu  topicae  fuerint  viscerum  in- 
flammationes.  In  febrim  adynamicam  nervosam 
transitus,  nisi  ex  corpore  inanito  sit  malaque  et 
nimis  sanguinaria  medicina,  vere  transitus  est  in 
cerebri  aut  congestionem ,  aut  inflammationem ,  a 
quo  irritato,  oppresso,  maleque  aflecto  symptoma- 
ta  nervorum  proficiscuntur :  quodsi  magis  vitae  vi- 
riumque  deficientium ,  quam  aegrotantium  nervc- 
rum  significatio  sit,  cordis  aut  deficientis,  aut  in- 
flammati,  aut  ex  quorundam  opinione  natae  phle- 
bitidis  signum  esse  potest.  Potissimum  vero  topicas 
viscerum  infiammationes  timete ,  ad  easque  sem- 
per  mentem  advertite.  Nam  ex  his  gravissima  fe- 
bricitantium  pericula  imminent.  Caeteroquin  satis 
fausta  prognosis  propter  actionum  vitalium  ener- 
geiam :  quam  animadvertentes  hanc  febrem  per  se 
et  sponte  sua  in  salutem  tendere ,  et  alii  et  Reilius 
quoque  recte  scripserunt.  Praesertim  vero  atten- 
dendum  est  ad  praecordia  et  respirationem.  Mala 
signa  sunt  crises  aut  nullae ,  aut  imperfectae ,  cuin 
diuturna  magnaque  corporis  siccitate,  partium  in- 
ternarum  aestus  cum  externarum  ,  partium  frigo- 
re ,  aut  internarum  frigus  cum  calore  externarum. 
Pessima  urina  limpida,  alvi  fluxus  aquosus,  sudo- 
res  topici,  absque  ratione:  quae  inaequalem  indi- 
cant  sanguinis  circulantis   distributionem   ac  defi- 

cientes  et  quasi  titubantes  cordis  vasorumque  vi- 
res:  subinde  etiam  subrepentem  alicubi  in  corpore 
ex  occulta  phlogosi  gangraenam. 

Quamoptime    curatur    synochus    adparatu  anti- 
phlogistico,  de  quo  quum  saepius  jam  egimus,.il- 
lud   tantum  hoc  loco  monebimus,  de   ipsa  venae- 
sectione   in  febribus  inflammatoriis   facienda ,    vel 
omittenda,  aliquam  esse  inter  medicos  magni  no- 
minis  dissensionem ,  Frankio  et  Pinellio  ei  minus 
faventibus,  reliquis  fere  cunctis  tanquam  princeps 
ipsam  laudantibus  remedium.   Et  Pinellius  quidem 
hoc   loco  redarguit   culpatque  Boerhaavium,  ejus- 
que  systema  mechanicum  et  scholam  Lugduno-Ba- 
tavam ,   cujus  principiis  placitisque  tantopere    ad- 
commodata  esse   videtur  isthaec  plethorae  topicae 
doctrina.    A  qua  culpa,  ut  liberem  scholae  nostrae 
conditorem ,   monendum  est,    jatro-chemieam  Be 
Le  Boe  Sylvii  medicinam  et  remediorum  calido- 
rum   abusum  (hisce   enim   abuti  solent  jatro-che- 
mici )  hanc  praxin  Boerhaavianam  induxisse ,  quam 
majores  nostri,  propter  corporis  vigorem,  et  bene 
ferebant  et  requirebant;  similiter  ac  Browkii  me- 
thodus,  cui  Pinellius  addictior  videtur,   Scholam 
Broussaissii   fundavit.      Est  enim  in   arte    medica 
idem,  quod  de  poetis  Horatius  scripsit,  observan- 
dum. 

Maximapars  vatum ,  pater  etjuvenes  p>atre  digni, 

Decipimur  specie  recti. 

Ut  igitur  apta  fiat  febribus  inflammatoriis  medi- 


DE  SYNOCHO ,  SIVE  FEBRE  INFLAMMATORM.      25 

cina,  simpliciores  levioresque  passiva  tantum   cu- 
rentur  methodo ,   praesertim   quiete  ,    abstinentia  , 
irritamentis ,    quantum  fieri  possit ,    amovendis  et 
corpus  multo  potu   tenui,  tepido,  balneis  pedum, 
manuum ,  enematibus  lenissimis ,  ex  sola  hydrogala 
cum    melle   humectando ,    quandoquidem    corporis 
magna   esse   solet  siccitas.     Idcirco  purgantia  per 
se,  in  morbo  simplici,  partes  tenuiores  auferendo,' 
corpus  magis  usque  exsiccando ,  recte  praecipiente 
Reilio,    summopere  nocent.     Corpus   ergo   hume- 
ctandum  est  et  potu  multo  ,  acidulo ,  regimine  fri- 
gidiusculo  refrigerandum ,  ipsaeque  crises  naturae- 
que  molimina  promovenda.   Quodsi  vero  febris  gra- 
vior,  plethorae  signa,  congestiones  in  caput  alias- 
que  partes  nobiliores  et  inflammationum  topicarum 
primordia ,  mox  sanguis  larga  copia  ex  amplo  vul- 
nere  mittendus ,  nec  tantum  morbi  principio ,  ve- 
rum  etiam  quovis  morbi  die.  Esthaec,  de  qua  huc- 
usque  disputavimus ,   febris   perpetua  inflamrnatio- 
num  graviorum  aqutarum  socia ,  quas  sequitur  ut 
umbra  corpus,  ita  ut  primo  nascatur  inflammatio 
topica,  quae,  tanquam  eflfectum  suum,  inducit  fe- 
brim  inflammatoriam.  Verum  interdum  etiam,  nec 
raro,  ipsa  febris  inflammatoria  praecedit,  qiiam  se- 
quitur  postea  demum  inflammatio  topica   in  parte 
quacunque  concitata.     Tunc  autem  febris  est  mor- 
bus  primarius  ,  ipsa  vero  inflammatio   topica  mor- 
bus  secundarius ,    quae  diversitas ,    si   febris    vere 
inflammatoria  ipsaque  germana  fuerit  puraque  in- 

flammatio ,  in  praxi  nulla  est :  sin  vero  febris  cha- 
racter  rion  purus  fuerit,  inffammatorius,  sed  alius, 
magnam  habet  in  therapeutice  faciunda  utilitatem. 
Nam  tunc  non  inrlammatio  illa,  sed  febris  ,  cujus 
symptoma  inflammatio  est,  cujusque  naturam  ipsa 
Sequitur,  cognoscatur  et  curetur  oportet.  De  qua 
quidem  complicatione  deinceps  aptior  erit  dicen- 
di  locus  et  tempus.  Quaridoquidem  vero  tanta  est, 
ut  vidimus  inflammationis  verae  et  synochi  natu- 
rae  societas,  haud  infructuosum  erit ,  Vobis  artem 
facturis  mecum  perquisivisse,  quaenam  tandem  sit 
utriusque  cum  infiammationis ,  tum  febris  inflam- 
matoriae  sive  diversitas,  seu  similitudo.  Quod  ut 
rite  fiat,  res  paullo  altius  repetenda  videtur. 

Medicinae  ,  ut  aliarum  artium  ac  doctrinarum , 
procreatricem  celebramus  Graeciam,  in  qua  scho- 
la  Coa  fuit  et  sacra  gens  Asclepiadarum  et  hujus 
gentis  decus  Hippocrates  ,  quem  artis  medicae 
parentem  periti  quique  venerantur.  Ab  hoc  fon- 
te  omnis  febrium  doctrina  manavit.  Erat  initio 
simplex,  pura,  ab  observatione  ducta  omnis.  Stu- 
debant  Aesculapii  Coi  sacerdotes  morborum  prae- 
scire  et  praesagire  eventum :  hinc  mala  bonaque 
signa  notabant  sedulo,  cum  in  aliis  morbis,  tum  in 
febribus  etiam,  ita  ut  prima  febrium  cognitio  fue- 
rit  prognostica ,  id  est ,  ea ,  quae  quid  boni  mali- 
que  a  febribus  expectandum  sit,  doceret.  Quid  no- 
mine  nvpexou  intellexerint ,  difficile  dictu  est.  No- 
men  ducitur  a  praecipuo  febrium  symptoinate  ca- 

lore ,  quoniam  febricitantes ,  quasi  ab  igne  interno , 
videbantur  incalescere :  nec  tamen  hoc  symptoma 
et  febrim  nihil  difFerre  opinabantur,  quemadmo- 
dum  contenderunt  Viri  doctissimi  Laennec  et  Bois- 
seau.  Nam  primo  proprium  peculiare  habetur  mor- 
bi  genus,  quod  plures  comprehendit  species.  Dis- 
cernuntur  febres  acutae  a  febribus  longis  ,  ^febres 
continuae  a  febribusintermittentibus.  Secundo  huic 
generi  alia  multa  praeter  calorem  tribuebant  vete- 
res  illi  symptomata.  Tertio  ipsae  rursus  febres  re- 
vocabantur  ad  unum  cum  inflammationibus  morbo- 
rum  acutorum  genus.  Hanc  nimirum  morborum 
acutorum  et  chronicorum  distinctionem  plurimi  fa- 
ciebant  veteres  et  recte,  quoniam  ars  divinandi, 
quam  profitebantur  sacerdotes  medici,  requirebat, 
ut  quamdiu  morbus  aegrum  esset  prehensurus ,  ex 
vero  praedicerent :  quam  artem  prognosticam  tanto 
studio  coluerunt,  ut  hoc  respectu  nostros  medicos 
nequaquam  cum  iis  comparandos  censeam,  nec  du- 
bitem  veteres  hac  praescientia  (npomav  vocabant ) 
recentioribus  longe  anteponere.  Scilicet  observa- 
bant  alios  morbos,  in  quibus  brevi  res  confecta 
erat,  alios,  in  quibus  in  longum  trahebatur.  Illos 
acutos,  hos  chronicos  dicebant.  Illos  febrem  ha- 
bere,  hos  sine  febre  esse  solere,  in  illis,  quia  ce- 
leriter  et  cum  periculo  decurrunt,  prompto  consi- 
lio  opus  esse  in  iisque  inprimis  magnum  cerni 
medicum ,  ut  pcritum  in  tempestate  nautam ,  ju- 
dicabant.     Jam  vcro  propter   ipsam  hanc   celerein 

morborum  febrilium  decursum  summa  cura  morbos 
acutos ,  febriles  a  reliquis  segregabant  magnique 
faciebant,  scire,  utrum  febricitaret  aeger,  nec  ne. 
Illud  autem  efficiebant  ex  decursu  morbique  acces- 
sionibus  ,  corporis  temperie  ,  respiratione  ,  urinis 
signisque  judicatoriis ,  sive  criticis. 

Nonnullis  locis  videtur  Hippocrates  distinguere 
inter  morbos  et  febrim  ipsam.  Sunt ,  inquit ,  Epi- 
dem.  I.  Sect.  III.  morbi  acutissimi,  maximi  et  gra- 
vissimi  iique  maxime  lethales  in  continua  febre : 
acsi  vir  summus ,  quo  erat  observandi  studio ,  fe- 
brim  animad\ertisset  morbis  in  corpore  acceden- 
tem,  propriam  his  imprimere  formam  ac  characle- 
rem  pcculiarem,  aut  potius  quorumdam  esse  qua-? 
si ,  quam  induerent,  personam.  Atque  illud  po- 
tissimum  est,  quod  ubi  prognosin  febrium  cogila- 
mus,  mentem  nostram  advertit,  esse  scilicet  febrim 
vitae  renisum,  aut  reactionem,  ex  qua  virium  cor- 
poris  aegri  computationem  inire  possimus ,  quae 
virium  computatio  summum  habet  in  divinatione 
medica  momentum.  Haec  febrium  ratio  dynamica, 
id  est  cum  vitae  viribus  conjuncta,  etiam  summo- 
rum  medicorum  mentem  perculit.  Hoc  sensu  fe- 
brem  naturae  conamen  habuit  Sydeniiamus  ,  hoc 
sensu  ipsam  Boerhaavius  affectionem  vitae  dixit , 
hoc  sensu  Frakkius  eandem  certorum  potius  mor- 
borumumbram,  quam  ipsummorbum  esse  affirma- 
vit  affectionemque  irritatae  per  inconsuetum  sti- 
mulum  reagentisque    naturae  ,    hoc   sensu  Reilius 

febrem  virmm  vitalium  a  sanitate  aberrationem  sta- 
tuit.  Videlicet  febris  et  inflammationis  naturae  co- 
gnationem  his  verbis  significabant,  qua  fit  ut  nulla 
inflammatio  vera ,  pura ,  gravior  sit  absque  febre , 
nec  raro  haec  ipsa  in  phlogosin  desinat  tandem. 
Nempe  hoc  nomine  differt  febris  inflammatoria  ab 
inflammatione  topica,  quod  in  hac  actio  generis 
capillarium  in  parte  inflammata  potissimum  aucta 
sit  et  incitata ,  in  illa  omne  genus  vasorum  et  cor 
et  sanguis  aequaliter  illud  vitae  augmentum  parti- 
cipent.  Est  igitur  febris  inflammatoria  simplex  pu- 
raque  conditio  phlogistica  universalis,  absque  to- 
pica  inflammatione  hujusque  ratio  prorsus  dynami- 
ca,  quam ,  natura  dictante  ejusque  voce  monitus, 
vitae  affectionem  vocavit  Boerhaavius  quaeque  om- 
nis  fere  vitae  renisu  delinitur,  id  quod  ipsius  sym- 
ptomata ,  caussae ,  effectus  ,  sanatio  manifestant. 
Nani  symptomata  :  pulsus  velox ,  celer ,  validus , 
plenus,  respiratio  cita,  calida,  caloris  augmentum, 
cutis ,  faciei  rubor ,  madores ,  sudores ,  urinae  co- 
loratae ,  rubrae :  cuncta  testantur  actionum  corpo- 
ris  vitalium  promptitudinem  et  vim  vitae  valide  re- 
nitentem.  Ca,ussae  illae  sunt,  quae  vel  ad  prom- 
ptiorem  et  validiorem  disponunt  vitae  actionem, 
velipsam  concitant:  quamobrem  haec  irritamenta, 
seu  stimulos  recte  adpellaveritis.  Effectus  tales 
sunt ,  quales  nimiam  vitae  actionem  sequi  solent , 
inprimis  vero  virium  imbecillitas  atque  par  conten- 
tioni  febrili  corporis  post  febrem   relaxatio   et  de- 

bilitas ,  quae  quidem  eo  magis  notari  meretur , 
quoniam  praeter  auctum  sanguinis  motum,  praeter 
aceeleratas  cordis  contractiones ,  praeter  majorem 
illum  vitae  renisum ,  nihil  est  sive  in  partibus ,  si- 
ve  in  functionibus  laesum ,  unde  debilitas  illa  pos- 
sit  intelligi.  In  febre  inquam  pura,  simplici,  cor- 
pore  integro ,  sub  ipsa  accessione  febrili ,  nihil  in 
corpore  culpari  potest,  praeter  nimiam  circulatio- 
nem ,  a  qua  quidem ,  ut  a  nimio  cursu  nimioque 
labore ,  aut  post  coenam  largiorem  vinique  abusum 
virium  percipitur  languor.  Animadvertite  quae- 
so ,  hic  verba  fieri  de  febre  pura ,  simplici ,  in  cor- 
pore  sano  et  integro.  Nam  in  febribus  impuris  , 
compositis ,  complicatis  ,  corporibusque  infirmis  , 
valetudinariis ,  dispar  est  ejusmodi  debilitatis  et  ra- 
tio  et  caussa:  uti  posthac  videbitis. 

Nec  raro  etiam  praesidio  est.  Etenim  febris  sum- 
mum  est,  quo  natura  utitur  morborum  gravissimo- 
rum  remedium.  Hoc  apoplexias ,  epilepsias  ,  ma- 
nias,  icteros,  hydropes,  glandularum  indurationes 
sanatas  accepimus  et  observavimus  ipsi.  Hoc  mo- 
nomaniam  vidi  et  hydrothoracem  miraculi  adinstar 
sublatum.  Harum  sanationum  pleni  medicorum  ve- 
terum ,  pleni  recentiorum  medicorum  observatorum 
libri;  has  testantur  omnis  aevi  observationes  me- 
dicae  et  antiquissima  Aesculapii  Coi  et  Hippocra- 
tis  et  Galeni  et  principum  quorumvis  medicorum 
scripta.  Harum  ipsa  testis  est  ephemera ,  quae  om- 
nis  nihil  aliud  fere ,  nisi  molimen  naturae  suam  sa- 


DE  SYNOCHO,  SIVE  FEBRE  IFFLAMMATOIUA.      31 

lutem  propugnantis.  Terminatur  haec  lysi,  quae 
fit  ubi  symptomata  sensim  ac  sponte  remittant,  mo- 
tus  febriles  compescantur  et  pristinum  redeat  fun- 
ctionum  aequilibrium.  Lysis  igitur  sequitur  ea  vi- 
tae  lege ,  qua  virium  ex  irritatione  renisus ,  hac 
sublata,  tollitur,  actionumque  vitalium  incremen- 
tum  earum  decremento  excipitur.  Hac  ratione  ter- 
minatur  simplicissima  epheniera;  quae  si  pura  fue- 
rit  benignaque,  intra  suos  fines  circumscripta ,  nec 
ultra  quam  par  est  extensa,  observantibus  Tral- 
liano  ,  Avicenna  ,  Lommio  ,  spontaneo  motu  solvi- 
tur.  In  quam  quidem  terminationem  per  lysin  ani- 
madvertendum  est,  ipsam  tum  demum  jure  exspe- 
ctari  posse  ,  ubi  febris  levior ,  vires  aegroti  vali- 
dae,  corpus  integrum. 

Quae  graviori  febri  ac  synocho  magis  propria  est 
terminatio  per  crisin ,  hic  paullo  plenius  erit  ex-» 
ponenda. 

Doctrinam  de  crisibus ,  quam  tanti  fecerunt  vete- 
res,  recentiores  fere  aut  neglexerunt,  aut  male  in- 
terpretati  sunt.  Quodsi  quaeratis ,  quid  caussae  sit , 
cur  neglexerint,  huic  aliquid  ignaviae  subesse  vi- 
detur.  Quippe  magnum  requiritur  in  his  crisibus 
notandis,  observandi  studium.  Quapropter  has  ne- 
gligendo  otium  sibi  fecerunt  recentiores.  Alii  contra 
male  interpretati  sunt,  ex  hypothesi  scilicet,  aut 
praeconcepta  opinione.  Inter  quos  recensendus  est 
Cullenus,  qui  diem  quartum  ex  dierum  criticorum 
numero  temere  rejicit  et  Reilids,  qui  omnem  cri- 

sium  doctrinam  cum  humorum  pathologia  aut  stare , 
aut  cadere  arbitralus  est ;  a  qua  tamen  tantopere 
distat,  quantum  observatio  distat  ab  opinione. 

Lubet  hujus  doctrinae  primas  lineas  ducere.  Vos 
ampliorem  ejus  expositionem,  nisi  a  veterum,  Hip- 
pocratis  praesertim  scriptis :  nam  graeca  non  le~ 
guntur,  petatis  velim  ex  egregio  specimine  medi- 
co  Anthonii  Kist  in  hac  Academia  edito ,  anno 
1809  (*). 

Crisis  sive  judicium  dicitur  subita  morbi  in  me- 
lius  aut  pejus  mutatio ,  post  factam  quandam  eva- 
cuationem,  in  ipso  morbi  vigore.  Quae  mutatio  si 
in  pejus  fiat,  vocatur  crisis  mala ,  si  in  melius , 
bona;  si  omnem  morbum  tollat,  perfecta,  si  par- 
tem  morbi  tantum,  imperfecta  dicitur. 

Ut  ejusmodi  mutatio  subitanea  fiat,  morbus  sit 
oportet  acutus  magnusque.  In  morbis  illis  acutis 
magnisque  varia  notari  possunt  tempora :  initium , 
incrementum,  vigor,  decrementum,  finis.  Tempus 
illud  ,  quod  est  inter  initium  ct  vigorem  interme- 
dium  Veteribus  dicebatur  morbi  cruditas,  nos  in- 
crementum  vocabimus.  Hoc  tempore  augentur  per^ 
petuo  symptomata ,  graviora  fiunt ,  numero  plura , 
increscit  usque  morbus,  quae  quidem  eo  major  erit 


(  * )  Specimen  medicum  inaugurale  exhibens  expositionem 
doctrinae  Hippocraticae  de  crisibus ,  quod  eruditorum  examini 
suhnittit  Anthonius  Kist ,  ex  pago  Leeuwen-Batavus ,  Lugd, 
Bat.  1809. 

Cruditas  ,  quo  major  a  sanitate  recessus,  quo  gra« 
viores  actionum  vitalium  turbae ,  quo  magis  depra- 
vatae  secretiones,  excretiones,  quo  sano  dissimi- 
lior  corporis  habitus.  Hoc  tempus  aliud  sequitur, 
quo  symptomata  non  amplius  increscunt.  Vocatur 
illud  tempus  coclionis ,  quam  praesertim  indicat 
urina,  in  qua  subsidet  album,  leve,  aequale,  aut 
alba  nubecula  conspicitur.  Itaque  signa  coctionis 
universalia  potissimum  petuntur  a  functionum  cor- 
poris  restitutione  ,  a  motu  circulationis  sedatiori  ,  a 
secretionibus  excretionibusque ,  inprhnis  vero  ab  uri- 
na,  primo  cum  nubecula,  deinde  cum  sedimento  bo- 
no ,  laudabili.  Hac  autem  coctione  sola  qui  sanantur 
morbi,  sanari  dicuntur  per  lysin ,  dicuntur  solvi.  Sin 
vero  morbus  gravior  fuerit,  talem  coctionem  excipere 
solet  crisis  et  critica  evacuatio,  quae  ut  bona  jure 
sperari  possit,  semper  praecedere  debent  signa  coctio- 
nis.  Ea  quo  citius  adpareant,  eo  celeriorem  crisin  ex- 
spectabitis,  quo  tardius,  eo  tardiorem.  Crisin  in  febre 
proxime  antecedere  solent  symptomatum  et  febris 
exacerbatio :  vigiliae ,  somni  graves ,  rigor  validus , 
urinae  suppressio,  anhelitus,  deliria,  anxietas,  ja- 
ctatio,  inquietudo  similiaque.  Haec  perturbatio 
critica  adpellatur  ,  quana  sequitur  critica  excretio, 
haemorrhagia  praecipue,  urina  cum  hypostasi,  su» 
dores  universales,  calidi ,  morbum  levantes,  inter- 
dum  etiam  abscessus.  Quarum  excretionum  maxi- 
me  universales  sunt :  urina  et  sudores  critici.  Con- 
stan^  autem  perfectae  criseos  eventus  est  plenaria 
Lib.  II.  Pars  II.  3 

morbi  abolitio,   ita  ut  crisin  perfectam ,  nulla  in- 
termedia  declinatione,  mox  excipiat  convalescentia. 
Solent  illae  crises  (etiainsi  omni  morbi  die  fieri 
possint)    solent  tamen  statis    quibusdam  tempori- 
bus ,  certis  quibusdam  diebus  et  frequentiores  fieri 
et  meliores.     Hi  vero  dies  adpellantur  dies  critici, 
dies  judicatorii.     BifFerunt  ipsi  pro  febriumtypo, 
ut  alii   sint  febrium    remittentium ,   qui  rationem 
sequUntur  exacerbationum  febrilium,  alii  continua- 
rum  continentium.     In  his,  continentibus  scilicet, 
quarum  nunc  mentio  fit ,   dies  critici  celebrantur 
dies  4US  in  morbis  peracutis,  in  reliquis  7U$,  llus, 
14us,  17us   et  20us.     Quibus  igitur   diebus  potissi- 
mum  crises  in  febribus  inflammatoriis ,  aut  subin- 
flammatoriis  exspectandae  sunt.     Verum  ut  obser- 
vari  possint,  requiritur  regimen  et  methodus  mor- 
bi  cursum   regularem  non  turbantes ;  nulli  debent 
committi  in  victu  errores ,  dari  non  debent  medi- 
camenta  evacuantia,  aut  magnopere  calida,  crisin 
pervertentia.     Denique  ipsa   anni  tempora,   ipsae 
anni  tempestates   constantes    sint   oportet   suoque 
nomini  respondentes ,  hyems  t.  c.  frigida,  ver  tem« 
peratum,    verbo  ea   aeris   temperies,    quae  cuivis 
anni  tempori  congruat.     Hisce  enim  conditiouibus 
absentibus,  tum  etiam   corporibus  nostris  debilio- 
ribus  morbisque  hodie   et   impuris   fere  et  minus 
acutis   debetur,  quod  raro   crisium  illa  observatur 
in  nostris   hominibus    constantia.     Nec   tamen  ea- 
propter  tuto  negligitur  illa  crisium  doctrina.     Nam 

quemadmodum  morbus  anomalus  cognosci  nequit , 
nisi  cognita  perfecta  morbi  spccie,  sic  crisium  ano- 
maliae  cognosci  a  nobis  nequeunt ,  nisi  perspectas 
habeamus  crises  perfectas  et  regulares ,  ut  scilicet 
determinari  possit,  quantus  sit  ab  iis  recessus  at- 
que  inde  et  legitima  prognosis  et  salutaris  possit 
haberi  medendi  ratio. 

Quod  poetis  praecipiebat  Horatius: 
Vos  eocemplaria  Graeca  noctuma  versate  manu , 
Versate  diurna. 
Id  medicis  etiam  praecipiendum  arbitramur,  vobis 
pfaesertim ,   qui  medici  esse   cupitis   non  plebeji, 
empirici ,    sed  docti ,    liberales ,    honesti.      Spirant 
enim  pulcri  verique  amorem  ,  naturae  speciem  re- 
ferunt,   hujusque ,   non  hominum  res  gestas   nobis 
spectandas  praebent.     Id  vobis  Hippocraticae  char- 
tae  ostendere  poterunt,  in  quibus  vere  egregieque 
expressum  est,  quod  ab  auctore  Hippocratico  prae- 
clare  dictum : 

^UCTISS  ysuTwv  'ifixpoi. 

Verum  agite  mecum  paullisper  inspicite  aegrotan- 
tium  historias  in  Epidemiorum  libris  ab  Hippocra.te 
exaratas,  ut  praecipua  doctrinae  de  crisibus  loca 
iis   illustremus. 

Synochi  sive  potius  ephemerae  protractae  exem- 
plum  exstat  in  aegro  sexto  Sectionis  II.  Epidem.  III. 
in  quo  morbus  post  praegressa  signa  coctionis  perfecte 
judicatus  est.  Est  historia  Periclis  Abderitae.  Hunc 
prehenderat  febris  continua  acuta.     Altero  jam  die 

5* 

urinae  manifestas  habebant  notas  coctionis :  erant 
crassae  quidem  illae,  sed  magis  subsidebant.  Ter- 
tio  die  post  exacerbationem  gravem  aitero  die  prae- 
gressam  ,  febris  mitior  et  copia  urinarum  prodiit 
coclarum  multam  hypostasin  habentium.  Quarto 
die  sudoribus  multis,  calidis,  toto  corpore  dima- 
nantibus ,  perfecta  crisi  morbus  judicatus  est.  An- 
tecesserant  ergo  signa  coctionis  in  urinis  altero  et 
tertio  die  crisin  quarto  peractam.  Nec  miremini, 
signa  coctionis  in  urinis  tanti  fecisse  Hippocratem. 
.Febris  enim  morbus  est  ad  sanguinis  officinam  pro- 

,  xime  attinens ,  cujus  conditionem  osteudunt  uri- 
nae  ,  proxime  ex  sanguiae  secretae ,  ex  arteriis  re- 
nalibus ,  recta  via  magnoque  lumine  ab  aorta  pro- 

^deuntibus.  Idcirco  in  morbis  febrilibus  semper  uri- 
nas  inspicite ,  ut  ex  iis  conjectura  probabili  et 
^anguinis  conditionem  et  morbi  stadia:  cruditatis , 
coctionis,  id  est  principii,  vigoris  cognoscatis.  Co- 
ctionem  sequitur  judicium ,  sive  crisis ,  qua  de 
mcibi  eventu  decernitur:  hanc  aliqua  praecedit,  uti 
vidimus,  in  corpore  aegrotantis  perturbatio,  quam 
criticam  vocant:  pervigilium,  jactatio  corporis,  aut 
somni  graves,  quandoque  rigor,  urinae  suppressio 
et  alia  ad  singulas  corporis  regiones ,  aut  partes  per- 
tinentia  ,  unde  evacuatio  critica  proditura  est :  ca- 
ligo  vanique  ante  oculos  splendores  ,  oculi  ruben- 
tes,  vertigines  tenebricosae ,  involuntariae  lacry- 
mae,  surditas,  temporum  gravedo ,  hypochondrio- 
raai  contentio,  cervicis  capitisque  dolores,  narium 

haemorrhagiam  praenuntiant :  oris  ventriculi  mor- 
sus,  capitis  dolor,  labii  inferioris  tremor  et  con- 
tractio ,  tenebricosa  oculorum  caligo ,  partium  in- 
feriorum  refrigeratio  vomitum  oriticum  praecedunt ; 
alia  alvum,  sudores  caet.  Alia  his  graviora:  anhe- 
litus,  dyspnoeae,  anxietates,  deliria,  clamores,quo 
vehementiora,  eo  in  bona  crisi  rariora  contingere 
solent.  Hujus  perturbationis  criticae  exemplum  ex- 
stat  in  aegrotante  11.  Epid.  III.  Mulierem  in  Tha- 
so  primo  die  febricula  levis  prehendit:  altero  ma- 
ne  multi  spasmi  cum  deliriis  alternantes:  altero  die 
eadem  perseverarunt ,  nihil  dormivit,  febris  gra- 
vior  facta  est;  tertio  spasmi  quidem  soluti,  verum 
eoma  incidit  et  cataphora  rursusque  e  sopore  exci- 
tatio  :  exiliit,  neque  sese  continere  poterat,  multum 
delirabat,  febris  erat  acuta.  Eadem  nocte  sudor 
copiosus,  calidus,  toto  corpore;  a  febre  immunis 
fuit;  omnino  ad  se  rediit;  judicatione  est  absoluta. 
»  Unde  ( ex  ejusmodi  turbis  scilicet )  non  parvus  , 
inquit  Galenits  ,  invadit  timor  inspicientes  et  quis- 
piam  homo  vulgaris ,  cum  istis  adesset ,  necessa- 
rium  fuit,  ut  conturbaretur,  exclamaret ,  et  rem 
ipsam  judicium  nominaret ;  decet  autem  medicum 
generosum  neque  turbari,  neque  futurum  eventum 
ignorare."  Est  autem  futurus  ille  eventus  crisis , 
de  qua  diximus  ,  quae  si  perfecta  fuerit,  omnem 
morbum  plane  tollit;  nulla  est  declinatio,  sed  sta- 
dium  reconvalescentiae  proxime  tangit  morbi  vigo- 
jem.     Sin  fuerit  imperfecta ,  morbi  recursus r  reci- 

diva  instat ,  quarum  crisium  imperfectarum  com- 
plura  exempla  reliquit  Hippocrates  :  immo  longe 
plurimi  aegrotantes  ab  ipso  commemorati  ejusmodi 
crises  imperfectas  experti  sunt.  Id  evenit  Hero- 
phonti  ( aeg.  3.  Epid.  I. )  qui ,  postquam  emiserat 
urinas  melius  coloratas,  parvam  hypostasin  haben- 
tes,  die  sequenti  sudavit  et  febris  intermisit,  ve- 
rum  quinque  diebus  post  reversa  est  et  demum 
perfecte  judicatus  est  morbus  die  decimo  septimo : 
idemque  experta  est  Epicatris  uxor  et  Cleonactides 
(aeg.  5  et6. )  et  Clazomenius  (aeg.  10.)  et  vir,  qui 
corpore  aestuante  coenaverat  et  biberat  liberius ,  et 
mulier,  quae  decumbebat  inlittore  (aeg.  12  et  13.) 
et  virgo  in  Abderis  (aeg.  7.  Epid.  III.)  etHeropythus 
et  JNicedemus  (aeg.  9  et  10.)  et  alii,  quorum  in 
Epidemiarum  constitutionibus  universe  describendis 
ab  Hippocrate  facta  est  mentio.  Uti  contingunt  hae 
crises  et  evacuationes  criticae  certis  quibusdam  die- 
bus ,  quos  dies  criticos,  judicatorios ,  quasi  dixeris, 
decernentes  adpellaverunt ,  ita  eos  futuros  indicant 
dies  indices,  id  est  dies  critici,  in  quibus  signa 
coctionis  notantur. 

Febrium  continentium  dies  critici  sunt ,  ut  vi- 
dimus ,  quartus  ,  septimus  ,  undecimus  ,  decimus 
quartus,  decimus  septimus,  vigesimus,  porro  vige- 
simus  quartus,  vigesimus  septimus,  trigesimus  pri- 
mus  ,  trigesimus  quartus ,  quadragesimus ,  sexage- 
simus,  quos  extendere  licet  ad  octogesimum,  cen- 
teeimum ,    centesimum   et   vigesimum,    Epidem.  I. 

aeg.  5  et  6.  Epid.  III.  Sect.  II.  aeg.  1 ,  2,9.  Filius 
Parionis  in  Thaso  ex  febriculis  continuis  hecticis, 
in  quas  post  plures  recidivas  febris  acuta  abierat, 
die  centesimo  et  vigesimo  mortuus  est.  Heropy- 
thum  Abderitam  febris  demum  reliquit  prorsus  eo- 
dem  hoc  tempore.  Is  enim  die  centesimo  vigesi- 
mo  tandem  perfecto  judicio  a  morbo  liberatus  est. 
Primarii  dies  critici  sunt  septimus  et  decimus  quar- 
tus ,  hunc  proxime  sequitur  vigesimus  ,  dein  quar- 
tus,  undecimus,  decimus  septimus.  In  tertio  quo- 
que ,  quinto  et  nono  nonnunquam  febrium  conti- 
nentium  judicia  satis  fida  incidere ,  probant  obser- 
vationes  Hippocraticae  ,  unde  illis  coincidentium 
nomen  datum  est.  Reliquos  vacuos  dixerunt ,  cum 
in  illis  pauca,  vel  imperfecta  judicia  observantur. 
Tertio  die  judicium  experta  est  mulier  in  Thaso. 
Noctu  hujus  diei  sudorem  calidum  universalem  se- 
quitur  apyrexia,  somnus,  delirii  cessatio.  Sub  cri- 
sin  muliebria  copiose  profluxerunt.  Sextus  dies 
atro  carbone  notandus,  ex  illo  Hippocratis  Apho- 
rismo  ( Sect.  I V ,  29. )  quibus  in  febribus  sexto  die 
rigores  fiunt,  difficulter  judicantur;  perfectam  ta- 
men  crisin  attulit  in  virgine  Larissaea.  Quapro- 
pter,  rem  referens  HiiPPocRATEs  disertis  verbis  no- 
tavit ,  huic  morbum  non  rediisse  ,  verum  perfecte 
fuisse  judicatum.  Contra  Philiscus  die  sexto  circa 
meridiem  mala  crisi  periit.  Meton  ( aeg.  7.  Epid.  I. ) 
imperfectiorem  paullo  crisin  ideo  expertus  videtur, 
quod  post  ipsam  pervigil  ac  delirus  fuit,  nec  de- 

siit  prorsus  sanguis  e  naribus  fluere.  Quamobrem 
hoc  etiam  loco  expresse  monuit  Hippocrates,  huic 
morbum  non  revertisse,  quod  caeteroquin  exspe- 
ctasses :  verum ,  ad  rei  explicationem  haec  addidis- 
se  videtur,  etiam  post  crisin  crebro  sanguis  e  na- 
ribus  erupit.  Qui  sequitur  aeger  octavus,  Eratinus 
ne  crisin  quidem  subiit,  sed  ipsa  morbi  cruditate, 
sive  principio ,  die  quinto  ,  graviter  delirans ,  ut 
continere  se  nequiret,  extremitatibus  corporis  fri- 
gidis,  liventibus,  urinjs  crudis,  sub  solis  occasum 
defecit. 

Hoc  modo  singulas  percurrentes  febricitantium 
historias  ab  Hippocrate  relatas  exinde  ad  febrium 
prognosin  reique  criticae  notitiam  plurimum  profi- 
cietis  ac  brevi  intelligetis ,  quam  fructuosa  sit  lectio 
viri  immortalis  et  arte  et  facundia  insignis,  cujus 
observationes,  utut  simplici  atque  incompto  sermo- 
ne  conscriptae  ,  observationes  sunt  a  viro  magno 
factae.  Aliae  enim  sunt  observationes  vulgi  homi- 
num,  aliae  virorum  magnorum,  plurimumque  pro- 
fecto  interest ,  Davusne  loquatur  ,  an  Heros.  Na-- 
turam  observare  qui  cupiat,  naturae  magnitudinem 
capiat  oportet ,  quod  non  omnium  profecto  homi- 
jnum  est,  qui  se  observatores  ctvzo$i$xYJtovs  jactant. 
Quocirca  non  multum  a  recto  tramite  aberrare  eos 
crediderim ,  qui  observandi  artem  a  principe  quo- 
dam  viro  discere  haud  spernant. 

In  Epidemiorum  libris  describitur  constitutio  an- 
»i   febribus  inflammatoriis   favens  earumque  fera~ 

cissima .  reariante  fri^ido  sicco.     Maxime  tunc  vul- 
gares   erant  febres  ardentes,  sive  Kafoa,  id  est  sy- 
nochi  graves,  magno  corporis  aestu,  cutis,  oris,  lin- 
guae ,  faucium   siccitate ,   inexplebili  siti  insignes. 
Ea  autem  erat  harum   febrium  ratio ,   ut  qui  pul- 
chre  et  largiter  sanguinem  e  naribus  profudissent , 
ii  vel  ob  id  ipsum  servarentur:  neque  ullum  novi, 
inquit  Hippocrates  ,  hac  constitutione  raortuum,  si 
pulchre,  id  est  suo  tempore  ac  modo,  sanguis  pro- 
fluxisset.     Philiscus  siquidem  et  Epamenon  ac  Si- 
lenus,  quod  his  quarto  et  quinto   die  de   naribus 
parum   stillaverit ,    mortem  obierunt    ( nihil   enim 
paucum   criticum   est ).     Pluribus   sanguis   erupit , 
praecipue  tamen  adolescentibus  et  aetate  florenti- 
bus  et   eorum  bona  pars  periit,  qui  sanguinem  e 
naribus  non  profuderunt.     Mulieres  praeterea  mul- 
tae  aegrotarunt,  minus  tamen,  quam  viri:  nec  ita 
multae  obierunt;  plurimae  autem  difficulter  partum 
ediderunt  atque  a  partu  insuper  laborarunt  atque 
hae  potissimum  obierunt ,  non  secus  ac  Telebuli  fi- 
lia,  quae  sexto  a  partu  die  interiit.   In  febribus  ita- 
que  plurimis  menses  adparuerunt,  nonnullis  etiam 
sanguis  ex  naribus  profluxit,  multisque  virginibus 
id  tum  primum  contigit.     Est  ubi  sanguis  et  e  na- 
ribus  et  menstruae  purgationes  adparebant,  quale 
quid  Eiatharsis  filiae  virgini  tum  primum  adparuit 
atque   sanguis  e  naribus   largiter  fluxit  ac  nullam 
scio  mortuara  ,    ex  iis ,  quibus   horum  aliquid  rite 
eveherit." 

Ex  iis  modis  ,  quibus  haec  febris  judicatur,  ea 
per  haemorrhagiam  maxime  hujus  naturae  congruit. 
Judicium  per  sudores  magis  evacuatio  critica  suc- 
cedanea  est,  quae  sola  hunc  morbum  nonterminat, 
sed  aliis  crisibus  juncta  plurimum  valet.  Urinae 
denique  et  coctionis  praebent  at  criseos  certissi- 
mas  notas,  quoniam  sanguinis  hujusque  officinae 
indices  sunt  ac  testes  fideles  maximeque  veraces. 
Ea,  quam  hactenus  interpretatus  sum  Hippocratis 
de  crisibus  doctrina ,  nullius  esse  lisus  hac  nostra 
aetate  nostrisque  in  regionibus  quibusdam  habe- 
tur :  aliis  etiam  saniori  theoriae  medicae  repugna- 
re  creditur.  Alterum  ab  iis  dictum  est ,  quibus  no- 
vae  res  adeo  placent,  ut  vetustis  nullatenus  cre- 
dant:-  hi  novitatem  cum  veritate  confundunt.  Al- 
terum  contendunt  systematici,  qui  quidquid  suae 
doctrinae  adversetur,  rejiciunt:  isti  naturae  magni- 
tudinem  suorum  ingeniorum  parvitate  metiuntur. 
Nos,  qui  nec  omnes  veteres  garrulos,  nec  recentio- 
res  solos  sapientes  ac  catos  habemus,  nullam  deni- 
que  doctrinam  defendere  tenemur,  vobis  rei  criti- 
cae  observaticnem  de  meliori  nota  commendatam 
cupimus,  non  dubitanles ,  quin  eam  veram  sitis  ex- 
perturi  atque  Plinio  adsensuri,  magis  sapientem 
fuisse  antiquitus  observationem ,  quam  nunc  ratio- 
nem,  adfirmanti.  Equidem  scio,  nostros  homines 
non  prorsus  esse  Graecis  veteribus  aequiparandos , 
quorum  corpora  a  labe  syphilitica  et  scrofulosa 
erant  immunia ,  quibus  hominum  genus  hodie  cor- 

ruptutn  fere  et  inquinatum  est ,  neque  veterum  il- 
lud  robur  et  partium  symmetriam,  corporum  pae- 
dagogo  gymnastice  comparatam,  nostrorum  esse  ho- 
minum :  sed  vel  sic  tamen  non  desiderabitis  cri- 
sium  et  evacuationum  criticarum  vestigia,  innatam 
naturae  vim  ac  potestatem  declarantia. 

Quantum  prosit  hac  in  re  veterum  lectio  medi- 
corura  illustri  docuit  Swietenius  exemplo,  Com- 
ment.  Tom.  II.  pag.  55  sq.  »  Homini  sano  et  ve- 
geto,  pleuritide  laboranti,  postquam  bis  vena  secta 
fuerat,  remiserat  morbi  impetus;  dein  post  moles- 
tissimam  noctem  toleratam ,  sexta  die  morbi  incre- 
dibilis  copia  urinae  profluxerat ,  quae  statim  turba- 
ta,  dum  emittebatur,  postea  sedimentum  depone- 
bat  copiosum  valde.  Dicebat  aeger  se  non  tantum 
cum  facilitate ,  sed  cum  oblectamenti  sensu  urinam 
demittere.  Nox  sequens  satis  pacata  fuerat ;  et  cri- 
tico  hoc  urinae  fluxu  morbum  ablatum  iri  praesa- 
giveram.  Septima  die  ingens  narium  haemorrhagia 
aderat,  febris  multum  minuebatur,  atque  nunc  sal- 
tem  morbum  profligatum  esse,  credebam  certissime. 
Verum  in  lumbis  imbecillitatis  quasi  sensum  se  ha- 
bere  dixit  sequenti  die ,  neque  omnino  a  febre  liber 
erat.  Et  decima  morbi  die  aliquid  obtusi  doloris 
sensit  et  surgens  de  lecto  dextro  crure  claudicabat. 
Undecima  die  in  inguine  dextro  dolor  aderat ;  et 
quamvis  in  lecto  crus  absque  ullo  dolore  movere 
posset ,  claudicabat  tamen ,  dum  surgeret.  Caete- 
rum  omnis  febris  aberat  et  omnes  functiones  cor- 

poris  redintegrabantur.     Abscessum  hinc  praedice- 
bam  circa  coxae  articulum ,  sed  vigesima  morbi  die 
urinam  reddidit,  quae  statim,  ac  emissaerat,  tur- 
babatur  et  maximam  copiam  albi ,    aequabilis  sedi- 
menti  deponebat ;    atque   statim   minuebatur  affe- 
ctae   partis  dolor  ;  post  biduum   urinam  limpidam 
tenuem  habuit,  sed  illico  dolor  rediit,  alba,  crassa 
urina  fluente  iterum  sublatus.     Postquam  vero  col- 
legeram  mihi  illa,  quae  apud  veteres  medicos  le- 
geram  et  tali  disposueram  ordine  ,    ut  in  singulis 
occurrentibus  morbis  illico  reperire  possem  ;  tunc 
incepi  historias  morborum  antea  notatas'  cum  his 
conferre:  vidique  tunc,  quod  singula,  quae  in  hoc 
casu   observaveram ,    monuissent.     Sexta  enim   die 
morbi  nunquam ,  vel  rarissime  tales  crises  continge- 
re ,  quibus  confidere  possimus ,  pluribus  locis  apud 
Hippocratem  et  Galenum  habetur.     Praeterea  mo- 
nuerat  Hifpocrates,  Aphor.  12.  Sect.  II:  quae  in 
moibis  post   crisin  residua  immorantur,    recidivas 
facere  solent.     Sed  post  copiosam  iilam  urinam   et 
haemoi rhagiam ,   nianebant  febris  reliquiae  et  ille 
sensus  imbeciliitatis  in  lumbis  aderat:  quae  merito 
mihi  suspicionem  facere  debuerant ,  nondum  inte- 
gre  superatum  esse  morbum.     Dixerat  Hippocrates 
Aph.  32.    Sect.  IV:    si  ex  morbis  convalescentib^s 
aliquid  doluerit ,    illic   abscessus  fiunt.     Unde  non 
absque   ratione   metuebam  abseessum   circa   coxae 
articulum ;  sed  aiibi  monuerat  Hippocrates  ,   Aph„ 
74.  Sect.  IV:  quibus  spes  est  ad  articulos  absces- 

sum  fore ,  eos  abscessu  liberat  urina  copiosa  et 
crassa  et  alba  rcddita  etc.  Unde  vidi ,  me  in  his 
praesagiendis  errasse ,  quia  veterum  medicorum 
axiomata  practica  non  bene  observaveram :  debue- 
ram  enim  sexta  die  morbi  levamen  quidem ,  non 
vero  integram  morbi  ablationem  praedixisse;  atque 
postea  monuisse  ,  abscessum  quidem  metuendum 
esse ,  tamen  adhuc  spem  superesse ,  ne  fieret." 

Itaque  crises  et  evacuationes  criticae  methodum 
complectuntur,  qua  febribus  magnis  acutisque  me- 
detur  natura  artifex.  Quae  crises  et  evacuationes 
criticae  quoniam  recte  ad  symptomata  referuntur 
activa,  quorum  caussa  est  ipsum  vitae  principium, 
jure  merito  nostram  thesin  de  dynamiea  febrium 
natura  firmare  creduntur. 

Eandem  thesin  probat  artificialis  ipsarum  curan- 
darum  methodus ,  quae  omnis ,  ex  principum  medi- 
corum  consensu,  justo  febris  moderamine  definitur. 
Nimiam  vitae  actionem  in  febribus  compescere , 
parvam  nimis  excitare,  ecce  universalem  febrium 
medicinam  !  Nam  in  febre  pura  ac  simplici  prima 
indicatio  vires  spectat  et  virium  actionem.  Felicis- 
sime  saepe  curatur  febris  per  febrim  ipsam.  Id 
quod  in  simplicissimo  febris  genere,  ubi  nulla  est 
morbi  complicatio  aut  compositio ,  in  ephemera , 
potissimum  cernitur.  Quapropter  in  febribus  puris 
ac  simplicibus  utiliter  sola  diluentia ,  humectantia 
adhibentur  et  quemadmodum  saepenumero  obser- 
vavi,  decocto.  hordei,  aut  graminis  multoque  potu, 

non  magnis,  sed  crebris  haustibus  sumpto  et  tuto 
et  cito  et  jucunde  sanantur  febres.  Hinc  vitae  vi- 
ribus  consulere ,  reactionem  moderare ,  jubent  artis 
magistri.  Quae  reactio  quoniam  in  corpore  sano , 
integro,  febre  pura,  sponte  in  phlogisticam ,  sive 
inflammatoriam  tendit  conditionem,  moderanda  est 
regimine  antiphlogistico  sique  exuberet,  ipsa  anti- 
tiphlogistica  curatione.  Quare  sic  judicate,  dyna- 
micam  esse  febris  rationem  eamque  si  pura  et  sim- 
plex ,  ipsa  natura  sua  in  actionum  vitalium  augmen- 
to  esse  ponendam  ac  jure  vocandam  esse  auctam 
cordis  totiusque  generis  vasculosi  reactionem,  aut, 
si  protrahatur ,  sponte  sua  in  phlogisticam  diathesin 
inclinare  recteque  proinde  Boerhaavium  nostrum 
febrim  vocasse  mtae  affectionem ,  minus  recte:  mor- 
tem  avertere  conaniis,  quia  conamen  illud  per  acci- 
dens  salutare  est  minimeque  salubritas  ea  ad  ipsam 
febris  naturam  et  essentiam  pertinet.  Nam  vel  in 
corpore  sano  et  febre  pura  conamen  illud  nimium 
esse  potest  et  nisi  cohibeatur ,  mortem ,  quam  a- 
vertere  deberet ,  inferre.  Ergo  magis  placet,  sympto- 
mata  febrilia  in  symptomatum  activorum  recensere 
numero  ipsamque  febrim  morbis  activis ,  a  vitae  vi- 
delicet  renisu  oriundis,  adnumerare. 

Verum  priusquam  febrim  hanc,  quam  synochum 
simplicem  vocant ,  dimittamus  ad  aliaque  explican- 
da  febrium  genera  transeamus ,  aliquot  aegrotan- 
tium  historiis  et  cadaverum  sectionibus  rem  illu- 
strare  lubet.     En  primo  loco  Hippocratis  observa- 

tionem.     Est  aeger  12.  Epid.  III.  Sect.  II. 

Larissae  virginem  febris  ardens,  acuta  prehen- 
dit.  Pervigil  erat ,  siticulosa  ,  lingua  fuliginosa  , 
arida,  urinas  probe  coloratas  reddidit,  tenues  au- 
tem.  Postridie  moleste  se  habuit,  non  dormivit. 
Tertio  die  alvus  copiosa  et  aquosa  multa  dejecit 
«proximisque  diebus  talia  commode  prodierunt.  Quar- 
to  uriuam  tenuem  ,  paucam  reddidit ,  nubeculam 
suspensam  habentem,  nec  subsidentem.  Subnoctem 
deliravit.  Sexto  ex  naribus  sanguis  abunde  fluxit: 
atque  ubi  inhorruisset ,  sudore  copioso,  calido,  per 
totum  corpus  diffluente ,  febre  immunis,  judicatione 
liberata  est.  In  febribus  jamque  peracta  crisi  mu- 
liebria  primum  descenderunt  ( * ).  Erat  enim  illi- 
bata  virgo.  Prorsus  vero  stomachi  fastidio  labora- 
bat,  horrebat,  faciei  rubor  aderat,  oculorum  do- 
lor  et  capitis  gravitas.  Huic  morbus  non  reversus 
est,  sed  judicatione  est  absolutus.  Dolores  diebus 
paribus  invadebant. 

En  alteram  observationem ,  Foresti  !  Mercator 
frumentarius ,  annorum  26 ,  qui  ad  viam  Delphiam 
antiquam  dictam  habitabat,  cui  sanguis  aliquando 
e  naribus  fluere  solebat,  qui  nunc  ad  duos  tresve 
annos  non  fluxerat  cumque  per  duos  annos  a  venae 
sectione  abstinuisset ,  quo   antea  mense  Majo  uti 


(  *  )  Narium  haemorrhagia  ,  depleto  corporis  habitu ,  sponte 
prodierunt  primum  catamenia,  similiter  ac  sub  yenaesectione, 
sanguine  fluente ,  ea  primum  erumpentia  viderunt  medici. 

solebat  juvenis,  temperaturae  sanguineae  vinoque 
rubro  et  crasso  saepius  utens  :  hic  cum  pedestri 
itinere  fatigatus  esset,  lassitudine  afflictus,  in  fe- 
brem  sanguineam,  sive  synochum  cum  putredine 
incidit :  huic  caput  valde  grave  erat  ac  dolebat , 
res  rubras  videre  somniabat ,  tempora  pulsabant , 
venis  sanguine  repletis  et  manifeste  apparentibus , 
oculi  rubicundiores  erant,  dulcedinem  in  ore  per- 
cipiebat.  Haec  cum  animadvertissem  atque  19  die 
Maii  Anno  1576  ad  illum  accitus  essem ,  cum  eo- 
dem  die  per  se  alvum  reddidisset,  ejus  internam 
brachii  venam  secari  jussi  sanguinisque  libram 
unam  extrahere.  Sectione  venae  peracta  et  ptisa- 
na  ex  decocto  hord.  glyzyrrh.  et  prunor.  adsumpta, 
coepit  egregie  sudare ,  cum  quadam  alleviatione. 
Quarto  die  post  excretionem  alvi  (datum  erat  elect. 
diaprun. )  urina ,  quae  prius  rubra  et  tenuis  erat , 
hypostasin  albam  habuit;  etiam  subsidebat  et  cras- 
sior  facta  est  et  coctionis  signa  in  quarto  adparue- 
re.  Quare  aegrotum  bene  sperare  jussi.  Nam  hic 
quartus  dies  diligenter  in  hac  febre  observandus 
est :  nam  si  materia  manifesta  coctionis  futurae  et 
crisis  indicia  praebeat,  sperandum  est,  ut  die  se- 
ptimo  morbus  judicetur,  septimo  enim  die,  cum 
hic  bene  sudasset,  a  febre  liberatus  est  et  post  se- 
ptimum  statim  sanus  factus  est. 

A  Foresto  adpellatur  haec  febris  synochus  cum 
putredine  et  quidem  nomine  improprio ,  ut  ani- 
madvertit  Pinellius.     Circa  quam  denominationem 

notandum  cst,  veteres  putredinem  omnibus  adsig- 
nasse  febribus,  quae  et  calorem  habent  acrem  et 
sanguinem  corio  phlogistico^tectum,  quale  corium 
esse  a  sanguinis  corruptela  opiriabantur,  eadem  il- 
la,  quae  pus  generat.  Omnem  scilicet  sanguinis 
mutationem  a  putredine  esse  credebant,  sive  per- 
fecta ,  seu  imperfecta  ad  hancque  suppurationem 
referre  solebant. 

Synochi  species  est  etiam  Kccuaoq  veterum,  sive 
febris  ardens,  in  qua  ingens  cutis  ardor  et  ejus- 
dem,  nec  non  labiorum,  oris  interni,  faucium  sic- 
citas.  Hujus  praecipua  symptomata  Foresto  dicun- 
tur  sitis  incompescibilis  et  exurens  caliditas.  »  In 
vehementissimis  illis  inflammatoriae  naturae  febri- 
bus,  inquit  Frankitjs,  sub  enormi  cordis  anteria- 
rumque  agitatione,  non  modo  has  ipsas,  sed  vena- 
rum  totam  compagem  interna  superficie  undique 
profunde  rubentes  ac  inflammatas  nos  primum  con- 
speximus,  similesque  arteriae  inprimis  magnae  phlo- 
goses  partiales  sub  iisdem  circumstantiis  jam  plu- 
ries  ostendimus:  quae  certe  arteriosi  venosique 
systematis  a  certis  stimulis  ab  intus  quidem  admo- 
tis  irritabilitatem  abunde  confirmant  Quaecunque 
igitur  vel  nata  in  sanguine,  vel  illuc  advecta  ma- 
^teria  stimulans  ex  suppressa  inprimis ,  septentrio- 
nalis  venti  post  sudores  afflatu ,  potu  gelido  ,  bal- 
neis  frigidioribus ,  vestimento  leviori,  transpiratio- 
ne  oriunda ,  vel  rheumaticum ,  arthriticum ,  con- 
tagiosum,  purulentum,  venenosum  acre  ac  spiri- 
Lib.  II.  Pars  II.  4 

tuosi  potus  frequentem  inflammatoriae  febris  ori~ 
ginem  eonstituunt.  Nec  minus  huc  spectant,  quae 
nervorum  praecipue  actionem  intendunt  pathemata 
incitantia,  contentio  animi ,  vehementior  ac  diu- 
turnus  dolor ,  vigiliae  prptractae ,  laesiones  variae ; 
tum  natfiralis ,  vel  assuetae  excretionis  per  nares  , 
intcstina,  ve!  uterum  retentio,  calidissima  balnea, 
ictus  solis  et  alia,  quae  sicut  localem  in  parte  in- 
flammationem  excitare ,  sic  et  febrim ,  de  qua  ser- 
mo  est  validissimam  incendere  qneunt." 

Ouod  primus  Frankius,  id  post  Frankium  etiam 
vidisse  sese  testatur  Bouillaudius,  celeberrimus  in- 
ter  Parisienses  medicus  cliniqus.  Is  in  opere  cli- 
nico  ante  decennium  edito  (  Traite  clinique  et  ex- 
perimental  des  fievres  dites  esseniielles ,  Paris  1826.) 
tres  protulit  observationes,  quibus  hanc  suam  sen- 
tentiam  conatur  probare  :  de  quibus  igitur  obser- 
vationibus  hoc  loco  videamus.  Priraa  historia  se- 
nis  est  fere  octogenarii,  qui  manifesta  exhibuit  to- 
tius  arachnoideae  inHammatae  vestigia  et  inflam- 
mati  pariter  ad  superiorem  faciem,  cerebri.  Ve- 
rum ,  quod  hic  ante  omnia  notetis  velim ,  erat 
membrana  cordis,  praesertim  prope  valvulas  rubro- 
fusca  ejusdemque  coloris  aortae  thoracicae  et  ab- 
dominalis  interna  tunica  ,  sed  disseminatis  frag- 
vientis  osseis.  Ne  de  aliis  tum  in  capite,  tum  in 
thorace,  tum  in  abdomine  repertis  dicam,  quaero  a 
vobis,  utrum  ea  fragmenta  ossea  in  aortae  tunica 
visa    coujecturam  reddant  probabilem ,    febri   syn- 

chronam  fuisse  hanc  inflammationem ,  an  contra 
probabilior  videatur  altera ,  ipsam  potius  fuisse 
chronicam  et  febre  antiquiorem  in  sene ,  ea  aetate , 
qua  arteriarum  cordisque  vitia  haec  perquam  com- 
munia  deprehenduntur. 

Altera  historia  mulierem  spectat  sexagenariam  ; 
cujus  cadaver  praeter  pleuropneumoniae ,  bronchi- 
tidis,  pericarditidis  notas ,  ruborem  ostendit  ad 
cordis  valvulas,  tricuspidalem  fungosam  et  per  vin- 
cula  tendinea  parietibus  ventriculi  cordis  adhae- 
rentem.  Fuibebat  pariter  aorta ,  parte  ea ,  qua  ori- 
tur,  ejusque  valvulae  erant  ulcerationibus  parvis; 
nec  profundis  et  fragmentis  fibroso-cartilagineis  te- 
cta.  Haec  igitur  credamus  anui  evenisse  septima- 
nae  spatio:  nec  enim  diutius  aegrotaverat ;  nullo- 
que  loco  habeamus  pectoris  inflammationes ,  qua- 
rum  symptomata  manifesta,  dum  aegrotabat,  ob- 
tulit? 

Tertia  historia  militis  est,  ex  febre  rheumatica 
decumbentis ,  cui  pulsus  durissimi ,  accelerati,  vi- 
brati,  facies  vultuosa,  cutis  calidissima  et  sanguis 
tertia  vice  detractus  tanto  impetu,  tam  laete  ru- 
bens  exsiliit,  ut  sanguinem  aemularetur  arterio- 
sum,  corio  crassissimo  tectus:  unde  medicus  prae- 
ter  rheumatismum  acutum  inflammationem  vaso- 
rum  adgnovit.  Frustra  adhibita  curatione  stricte 
antiphlogistica ,  accedente  ictero  primum  et  qui- 
dem  sexto  morbi  recidivi  die  (quod  ex  prognosi 
Hippocratica  sinistri  augurii  est)  et  spasmo  maxil- 

4* 

lae  inferioris  clonico  et  anxietate  et  reliquorum  sym- 
ptomatumexacerbatione,  noxpost  diem  nonum,  cri- 
si  ut  videtur  mala ,  mortem  attulit. 

Cadaveris  sectio  cordis  ostendit  internam  mem- 
branam  rubentem  et  rubentem  pariter  ,  minus  ta- 
men ,  aortae  tunicam  internam ,  coagula  fibrosa ,  al- 
buminosa  in  cordis  caveis ,  gravem  ruborem  venae 
portae ,  ab  ejus  trunco  in  hepate  ad  ultimas  usque 
propagines._  Rubebat  etiam  arteria  cruralis  et  ve- 
na  saphena  interna.  Nec  deerant  tum  serosae  sy- 
novialis  articuli  genu ,  tum  ventriculi  et  tenuis  in- 
testini  inflammatorum  prius  vestigia. 

Ecce  igitur  tres  aegrotantium  historias,  quarum 
duae  priores  ad  rem  probandam  minus  sunt  idoneae, 
tertia  majus  habet  pondus :  nec  tamen  inductionem 
hanc  vocamus ,  aut  probaiionem ,  qua  ducitur  con- 
clusio  ex  unico  individuo,  sed  eocemplum.  Agite 
igitur  circumspiciamus  et  alia  alibi  etiam  quaera- 
mus  exempla,  ut  nisi  magnum,  aliquem  tamen 
colligamus  casuum  singuiarium  mnnerum,  ex  quo 
aliquid  conjectemus. 

Et  primo  quidem  obvenit  Morgagnus,  vir  gravis 
et  inter  anatomes  practicae  cultores  vere  consula- 
ris,  quem  eo  lubentius  compello,  quoniam,  quem 
mox  citabam,  celeberrimus  auctor  sue  de  febribus 
libro  inscripsit  haec  Morgagni  verba :  »  cum  febres 
per  alium  ipsis  adjunctum  morbum  noceant  potissi- 
tissimum  atque  interficiant ,  imo  etiam  saepe  ab 
ipso   oriantur    et    conserventur :    facile    intelligis , 

quanti  referat,  adjuncti  hujus  morbi  sedem  natu- 
ramque  cognoscere."  Quibus  citatis  verbis  crede- 
retis  forsitan ,  integram  contineri  »Morgagni  de  fe- 
bribus  sententiam.  A  quo  errore,  ut  vos  liberem, 
reliqua  addam  ,  quae  mox  sequuntur.  »  Verum  sic- 
uti  dissectio  interdum  sub  oculos  utramque  hanc 
ponit ,  ut  viscerum  inflammationem  ,  aut  ulcus  ali- 
quod ;  ita  haud  raro  neutram  ostendit ,  cujus  rei 
exempla  obvia  sunt  et  nos  cum  de  febribus  ad  te 
scriberemus,  eorum  quaedam  e  Valsalvae  schedis 
produximus." 

De  his  igitur  exemplis  videamus,  quae  ipse  Epist. 
XLIX.  protulit.  In  horum  aliis  alia  reperta  sunt, 
in  omnibus  tamen  aliqua  sive  in  sanguine,  sive  in 
corde,  sive  in  genere  vasorum  permutatio.  In  vi- 
ri  febre  lenta  confecti  cadavere  sanguis  admodum 
coenosus ,  in  cordis  autem  ventriculis  coagulatus 
fuisse  dicitur.  In  puero  cor  valide  cum  pericar- 
dio  nectebatur  et  per  omnem  exteriorem  muscula- 
rem  cordis  faciem  quaedam  passim  disjecta  albida 
corpora  cernebantur.  Millieris  dexter  ventriculus 
cordis  mediocrem  polyposam  concretionem  habebat. 
Virgo  annorum  duodeviginti ,  quae  multos  jam 
dies  laborarat  tertiana  duplici,  deinde  ardenti  fe- 
bre  correpta  capitis  et  totius  corporis  dolore  vexa- 
ta  mortua  est ;  in  cordis  ventriculo  dextro  polypo- 
sam  habuit  concretionem.  Mulieri ,  quam  ex  febre 
ardente  extinctam  retulit  Valsalva,  postquam  ac- 
cesserat  die  quinto  morbus  regius,  e  cordis  ventri- 

culo  dextro  polyposa  concretio ,  quae  in  ejus  la- 
certulis  basin  habebat ,  in  venam  se  producebat  ca- 
vam ,  firma  ubique  compage ,  colore  autem  ex  al- 
tera  parte  pallido ,  ex  altera  rubescente.  Vir  acuta 
febre ,  post  vulnus  contusum  nata  ac  magis  magis- 
que  saeviente,  e  medio  sublatus  nihil  usquam  vi- 
tii  obtulit,  nisi  quod  sanguis  ferme  naturalem  fluo- 
rem  servabat.  In  viro  nobili  ventriculi  fundus  atro 
erat  colore  infectus ,  intestina ,  praesertim  crassa 
erant  angusta ,  sanguis  valde  concretus.  Mulie- 
ris  denique  maligna  febre  correptae ,  quam  ingens 
pectoris  in  respirando  angustia  et  cordis  palpitatio 
ingruentes  intra  biduum  confecerunt ,  thorace  aper- 
to,  sanguis  repertus  est  in  sinistro  cordis  ventriculo 
semiconcretus :  in  dextero  autem  non  modo  sic  con- 
gestus,  ut  ipsum  distenderet,  sed  totus  in  concre- 
tionem  polyposam  adeo  constipatus ,  ut  quamvis 
haec  carnea  videretur,  non  minus  tanien  cultro 
secanti  obsisteret ,  quam  tenacissima  crusta  pleu- 
ritica.    • 

Atque  haec  fere  sunt,  quatenus  hujus  videban- 
tur  loci ,  exempla  a  Morgagno  atque  Valsalva 
petita,  quibus  hypothesin  Bouillaudii,  viri  inge- 
niosi  non  prorsus  infirmari  crederem ,  nec  tamen 
probari  satis,  ut  dubia  adhucdum  res  sit,  quae  ut 
firma  haberetur,  etmajorem  utique  desideraret  nu- 
merum  sectionum  et  certam  ac  constantem  ratio- 
nem  inter  febris  et  laesionum  cordis  arteriarum- 
que  gravitatem,  crebra  observatione  indagatam. 

Seilicet  sanioris  logices  non  est ,  quae  in  cadavere 
inveneris,  ea  continuo  morbi  mortisque  caussas  di- 
cere :  verum  tunc  tantummodo  una  res  ad  alteram 
caussae  effectusque  rationem  habere  sanior  logica 
docet,  quum  constanter  magnitudo  effectus  caussae 
magnitudini  respondeat ,  id  est  in  hoc,  de  quo  agi- 
mus  casu,  quum  febris  magnitudo  constanter  et 
exacte  exprimat  magnitudinem  inilammationis  in 
genere  vasorum. 

Verum  cordis  vasorumque  sive  phlogosin,  sive 
neurosin,  seu  irritationem  tantum  febris  caussam 
dicamus ,  delata  magis  ,  quam  soluta  quaestio  de 
febris  natura  videbitur.  Superest  enim  altera ,  pa- 
riter  solvenda,  undenam  haec  cordis  affectio  qua- 
liscunque  tandem  oriatur:  quae  quidem  quaestio 
majoris  facienda  est,  si  quae  antea  de  carditide 
monuimus ,  memoria  repetatis ,  ut  praeter  lianc  ge- 
neris  vasculosi  affectionem  dynamicam ,  quam  dixi- 
mus,  aliud  quid  subesse  suspicaremur ,  quod  eam 
faciat  atque  sustentet. 

Miror  eapropter ,  recentiores  ,  qui  febris  naturam 
conati  sunt  explicare  eamque  a  cordis  vasommque 
irritatione  repetiverunt ,  vix  cogitasse  de  sanguine 
cordis  vasorumque  irritamento  praecipuo ,  cujus 
conditionem  mutatam  febrium  quoddam  quasi  prin- 
cipium  ac  communem  fontem  veteres  habuerunt. 
Verbulo  rem  tetigit  Bouillaubius.  Verum  haec  hu- 
morum  contemplatio  nimium  abhorret  ab  ea ,  quain 
profitentur  plerique  doctrina  organica  et  anatomica 

morborum  scientia.  Haud  ignoro,  sanguinis  hu- 
morumque  pathologiam  prorsus  esse  obscuram,  aut 
si  mavelitis  incogoitam ,  quamobrem  ultra  conje- 
cturam  non  praegrediar  et  quid  hac  de  re  conji- 
ciam ,  vobis  aperiam. 

Itaque  in  febribus  et  excitandis  et  ssistentandis 
magnas  esse  sanguinis  partes  suspicor  atque  huic 
opinioni  pondus  accedere  existimo  ex  febrium  ori- 
gine,  decursu,  exitu.  Nam  sive  cogitemus  nasci  in 
plethoricis  potissimum  febres  inllammatorias ,  a 
caussis  sanguinis  vel  copiam ,  vel  indolem  mutan- 
tibus :  ab  aere  ,  victu  ,  contagiis;  sive  decursum 
spectemus  et  pulsuum  acceleratos  motus  et  inter- 
medium  illud  inter  principium  et  vigorem  tempus 
cruditatis  ;  sive  exitus  per  crises  et  evacuationes 
criticas  reputemus ;  seu  denique  varias  variarum 
partium  phlogoses  spectemus  et  plurium  simul  or- 
ganorum  irritationes  et  praeeipuam  illam  sanguinis 
oflicinae  ,  hanc  opinionem  non  procul  a  vero  abes- 
se  censebimus:  in  febribus  irritatum  esse  cor  et  ge- 
nus  vasorum  et  irritatum  quidem  potissimum  a  san- 
guine  horum  stimulo  naturali  et  principe  muta- 
to  (*). 

Verum  quaeso  a  vobis  ne  hanc  hypothesin ,  quae 
ad  artis  theoriam  pertinet,  cum  observatione,  quae 


(  *  )  Hyperstheniae  harum  partinm  lethalis  a  sanguine  alco- 
holisato  exemplum  notabile  secum  ab  amico  communicatum 
memoriae  prodidit  Vir  Celeb.  Bouilla.ud  1.  1.  p.  38.  in  nota* 

pertinet  ad  artem  ejusque  exercitium,  confundatis. 
Naturae  febrium  cognitio  adhucdum  hypothetica 
est,  febrium  observatio  et  curatio  hypothetica  non 
est.  Non  est  hypothesis  ,  esse  morbos ,  quorum 
sedes  est  in  genere  vasorum ,  certum  decursum  va- 
riaque  stadia  habentes ,  crisibus  et  criticis  evacua- 
tionibus  terminatos ,  inflammationibus  cognatos  qui- 
dem ,  nec  tamen  inflammationes  ipsas ,  quae  licet 
saepe  cum  his  conjungantur,  tamen  neque  semper 
cum  iisdem  componuntur,  nec  si  cum  inflamma- 
tionibus  sint  compositae  easdem  semper  inflamma- 
tiones  comitantur ,  sed  in  aliis  alias  multumque 
diversas ,  nec  raro  plures:  ita  ut  ex.  inflammatione 
topica  febres,quae  dicuntur,  essentiales  pendere  hy- 
pothesis  sit  minus  verosimilis,  aut  probabilis.  No- 
bis  sufficiat  scire,  sedem  symptomatum  febrilium 
esse  in  corde  et  genere  vasorum ,  neque  improba- 
bilem  esse  conjecturam,  ubi  sedes  est  symptoma- 
tum ,  ibi  etiam  sedem  esse  morbi ,  ut  adeo  omnis 
officina  sanguinis  aegrotare  in  febre  inflammatoria , 
quam  synochum  veteres  adpellabant,  videatur. 

Itaque  synochum  tanquam  febrem  principem  post- 
quam  exposuimus,  nunc  ad  reliquas  magis  compo- 
sitas  ,  aut  complicatas  febrium  species  cognoscen- 
das  pergamus  et  quidem  eodem  modo  nullius  ju- 
rantes  in  verba  magistri ,  quid  verum  sit ,  prae 
omnibus  rebus  curemus  et  rogemus. 

Ea  vivhuus  tempora,  quibus  ingens  inter  homi- 
nes  viget  rerum  novarum  studium  ipsaeque  scien- 
tiae  nullo  magis  ornatu  commendari  posse  viden- 
tur ,  quain  gratia  novitatis.  Exinde  factum  est, 
ut  quos  morbos  Majores  nostri  credebant,  non  ve- 
ros  esse  morbos  contendant  posteri  cumque  illi  ho- 
minem  posse  sive  ex  indigestione ,  sive  ex  bile  ni- 
mia  et  aegrotare  et  febricitare  vomituque  sponla- 
neo,  aut  emetico  ab  liac  aegritudine  et  febre  ii- 
berari,  utrumque  nostri  liomines  negent;  alterum, 
febrem  nasci  posse  ab  indigestione  et  polycliolia; 
alterum,  febrem  tolli  posse  vomitu  et  emetico.  Be 
utroque  igitur  disserendum  est  videndumque ,  quid 
de  febribus,  quas  avi  et  proavi  gastricas  et  bilio- 
sas  cum  habebant ,  tum  dicebant ,  his  nostris  tem- 
poribus  nos  deceat  decerhere. 

Principium  harum  febrium  ab  una  parte  habebatur 
polychoiia ,  id  est  plethora  biiiosa ,  ab  altera  parte  ci- 
borum  in  ventriculo  aut  intestinis  non  rite  solutorum 
multitudo;  quod  utrumque  itajungi  posse  opinaban- 
tur ,  ut  auctam  ciborum  copiam  aucta  sequeretur  ex 
hepate  irritato  bilis  secretio  inque  duodenum  effusio 
acmutata  simul  secretione  succi  gastrici  et  muci  in- 
testinalis,  ipsorum  humorum  inquiiincrum ,  quos  vo- 
cabant ,  ex  inteinperantia  et  copiam  increscere  et 

indolcm  depravari ,  ex  quibus  cum  alimentis  crudis , 
tum  depravatis  auctisque  humoribus  nasci  collu^ 
viem,  sive  saburram  gastricam  et  intestinalem,  ex 
corpore  vomitoriis  et  purgantibus  expellendam,  ut 
morbi  gastrici  febrilis  fomes  eliminaretur :  esse 
ubi  morbum  gastricum  febris  sequatur;  esse  ubi 
ad  febrem  etiamnum  vigentem  accedat  morbus 
gastricus ;  interdum  aut  vomitum  fieri ,  aut  alvi 
fluxum  spontaneum  quibus  excussa  illa  saburra , 
morbi  fomite,  et  hic  et  febris  socia  brevi  desineret; 
interdum,  gravioribus  turbis  concitatis,  accidere 
et  vomitus  et  alvi  fluxus  alternis  motibus ,  quem 
morbum ,  aut  morbi  remedium  cholera?n  vocant , 
qua,  ex  observatione  Hippocratica,  febris  leipyria 
solvitur.  Traduntur  Aphor.  Hippocratis  17  et  20. 
Sect.  IV.  saburrae  gastricae  symptomata,  tam  illius, 
quae  vomitum  et  vomitorium  remedium  requirit, 
quam  illiijs,  quae  cathartico  deorsumque  purgante 
remedio  opus  esse  significat.  »  Non  febricitanti , 
inquit  Senex  Cous ,  Aphor  17.  S.  IV.  appetitus 
dejectus  et  oris  ventriculi  morsus  et  tenebricosa 
vertigo  et  os  amarescens ,  sursum  purgante  opus 
esse  significat :  et  Aphor.  20.  ibid.  non  febricitanti- 
bus,  si  fiat  tormen  et  genuum  gravitas  et  lumbo- 
rum  dolor  deorsum  purgante  opus  esse  significat." 
Prudenter  adjecit  non  febricitantibus  haec  opus 
esse  purgantia,  siquidem  vetercs  illi  acrioribus  uti 
solebant ,  praesertim  helleboro  ,  quorum  in  febri- 
bus  usus  minime  tutus  ibret. 

Exstant  inter  aegrotantium  historias  ab  Hippo- 
crate  exaratas,  plures,  quae  complicationem  mor- 
bi  gastrici  cum  febre  monstrant  ideoque  ad  eam 
febris  formam  attinent,  quam  biliosam ,  aut  bilio- 
sam  gastricam  posteri  nuncupaverunt :  nonnullae 
etiam,  quibus  -vomitus,  aut  alvi  fluxus  motu  spon- 
taneo  concitatus  saluti  fuit.  Talis  uxoris  fuit  Epi- 
catris  casus'  ( aeg.  5.  Epid.  I. )  quae  quum  ex  febre 
biliosa  gastrica  aegrotaret ,  vomitu  tandem  et  alvo 
biliosa  judicata  est,  postquam  antea  urinas  criticas 
emiserat ,  ita  ut  crisis  primo  febris  per  urinas  cum 
sedimento  critico  facta  sit ,  deinde  morbi  gastrici 
per  alvum  et  vomitum :  et  mulieris  in  littore  de- 
cumbentis ,  quae  post  vomitum  biliosum  die  14°. 
perfecte  convaluit ,  postquam  imperfectam  crisin 
subierat ,  die  5°.  ex  alvo  biliosa  et  sudoribus  et 
Cbaerionis  denique,  Epid.  111.  cui  perturbatione 
critica  die  5  et  6.  praecedente ,  imperfecta  crisis 
evenit  die  7,  vomitus  criticus  die  16,  quo  judi- 
catus  quidem  est  morbus  gastricus,  necdum  judi- 
cata  est  febris.  Judicium  perfectum  fuit  demum 
die  morbi  20° ,  postquam  urinas  criticas  emiserat 
Itaque  febris  haec  ut  morbus  est  complicatus ,  ex 
morbo  gastrico  et  morbo  vasorum ,  ita^quisque  mor- 
bus  sua  habet  judicia,  suas  crises  peculiares,  quae 
ex  Hippocratis  observatione ,  vario  incidere  tem- 
pore  possunt.  Scilicet  nunc  morbus  gastricus  ante 
febrem  judicatur,  cujus  Chaerion  exemplum  piae- 

buit,    nunc   febris  ante  morbum   gastricum,  quod 
exemplo  uxoris  Epicratis  docemur. 

Procul  dubio  mecum   mirabimini  Hippocratis  in 

re  critica  notanda  diligcntiam  et  intelligetis  simul , 

cur  Sydenhamus   febrium   species  voluit   distinctas 

per  crises  spontaneas ,  quas  singulae  subire  solent. 

"Verum   praeterea   etiam  in  morborum  Epidemico- 

rum  historia  universali  symptomatum  biliosorum  et 

causi  sive  febris  ardentis  biliosae  frequens  ab  Hip- 

pocrate  fit  mentio  idque  calida  regnante  aeris  tem- 

pestate  annique  tempore  aestivo  et  autumnali,  at- 

que  alio  loco ,   Aphor.  21  sq.  Sect.  III.  aestate  et 

autumno  et  febres  continuas  et  causos  fieri  et  ter- 

tianas  etquartanas  et  vomitus  et  alvi  fluxus,  notat. 

Ea  quidem  Hippocratis  observatio  omnis  aevi  ex- 

perientia  confirmatur:  febres  biliosas  anni  tenrpo- 

rum  esse  et  regionum  calidarum.     Nimirum  calore 

incitatur  inprimis  hepatis  actio  nasciturque   poly- 

cholia,  quae  hominum  est  cholericorumpraesertim, 

qui  antiquitus  izupoyploi  adpellabantur ,  quorum  fa- 

cies ,  oculi ,  capilli  omnisque  habitus  propriam  il- 

lam  corporis  temperiem  cholericam ,  vel  hominum 

vulgo    designant   quorumque   bilis    etiam    levi   de 

caussa  commovetur.     Cui  corporis  temperamento  si 

accedant  calor,  aut  ira,  aut  vini,  aromatum  cibi- 

que  animalis  abusus,  non  mirum  est,   hepati  eam 

innasci  irritabilitatem ,  quam  facete  Richterus  he- 

par  hystericum  adpellavit ,  ac  morbos  oriri  biliosos 

cordisque  in  corpore  mobili  mota  sympatheia,  fe- 

bres  accendi  biliosas ,  erysipelata ,  vomitus  ,  diar- 
rhoeas ,  choleras  omneraque  horum  morborum  co- 
hortem  terris  tropicis  incumbere  inque  temperatas 
nostras  regiones  migrare,  ubi  par  fuerit  coeli  con- 
ditio.  Utiliter  autem  distinguitur  inter  febres  bi- 
liosas  simplices  et  febres  gastricas,  quarum  illas 
disciplinae  facilioris  caussa  primo  interpretabimur. 
Proprium  habent  decursum.  Quippe  remittentes 
esse  solent,  cum  exacerbatione  tertianaria  duplici, 
pomeridiana.  Initium  faciunt  ab  horrore  et  calore 
alternis,  cephalalgia,  accedit  lumborum  gravitas, 
ad  dorsum  propagata  ,  pulsus  plenus ,  veiox ,  anxie- 
tas  hypochondriorum ,  molestia  ,  sensus  repletionis 
ad  praecordia,  capitis  dolor  pulsativus,  nausea,  vo- 
mituritio  ,  inquies  ,  aquae  frigidae ,  acidulatae  et 
aurae  frigidae  perflantisque  desiderium  et  obten- 
tum  inde  cephalalgiae  calorisque  temporarium  le- 
vamen ,  sudores  olentes  ,  nidorosi ,  lingua  flavedine 
tincta ,  alvus  flava  olidissima ,  urinae  flavae ,  cro- 
ceae ,  spumosae  ,  pingues.  Bile  in  primas  vias  ef- 
fusa  factaque  febre  biliosa  gastrica,  quod  altero 
morbi  stadio  fieri  solet,  genarum  cernitur  intensa 
rubedo ,  cum  flavescente,  aut  virescente  pallore  cir- 
ca  nares  et  labia,  lingua  flavo  muco  obducta,  sa- 
livae  affluxus,  sapor,  ructus  amarus ,  vomitus  bilis 
variae,  fauces  subinde  urentis,  dentes  stupefacien- 
tis  ,  saporis  acerbi ,  metallici.  Atque  haec  quidem 
praecipua  febris  hujus  symptoraata  sunt,  quae  tra- 
diderunt  Thomas  Laelius  Guibetti  mcdicus  Italus 

sagacissimus  ,  cujus  observationcs  suac  Historiae 
Hcpaticae  inscruit  Bianchi  et  Maximilianus  Stoll, 
clarus  quondam  raedicinae  Viennensis  Professor: 
Bc  hoc  viro  animadvertendum  est ,  ipsum  febrem 
biliosam  simplicem  a  febre  saburrali  gastrica  non 
probe  distinxisse  hincque  perperam  utriusque  fe- 
bris  symptomata  conjunxisse  ,  quum  tamen  haud 
uno  nomine  altera  ab  altera  differat.  Febris  bilio- 
sa  simplex  nulla  habet,  initio  saltem,  affectibnis 
gastricae  signa.  Illius  symptomata  sunt:  horror, 
calorque  alternantes ,  cephalalgia  eaque  pulsans , 
anorexia,  sitis,  cutis  sicca ,  calida,  urinae  colora- 
tae ,  croceae  ,  quae  si  intendantur ,  fit  calor  cutis 
ardens ,  corporis  superficie  sicca ,  calida ,  lingua 
arida ,  atrox  capitis  dolor ,  delirium  ferox.  Reliqua , 
quae  memorantur  symptomata ,  ad  febrim  biliosam 
gastricara ,  saburralem  pertinent. 

Notandum  ,  quae  initio  fuerat  biliosa  simplex , 
deinde  fieri  biliosam  gastricara ,  bile  scilicet  in 
primas  vias  ejecta.  Rem  docent  illarum  febrium, 
historia,  quas  observavit  Anno  1711,  in  oppido 
Sanbenigni  experientissimus  medicus  Guidetti.  Bi- 
liosa  Lausannensis ,  quam  scripto  consignavit  Tis- 
sot  ,  non  simplex ,  sed  gastrica  fuit. 

Princeps  vero  qui  de  febribus  gastricis  saburra- 
libus  scripsit  auctor,  est  Maxim.  Stollius  in  RaU 
Medendi,  quae  priraum  prodiit  Viennae  A.  1777, 
quem  virumantea  laudibus  extollere  solebant,  nunc 
contemptu  habere  solent  Germaniae  medici,  ita  ut 

vix  liber  de  re  medica  prodeat,  qui  milla  habeat 
in  Stollium  et  Stoliianam  methodum  vituperia  ipsi- 
que  tirones  et  obscuri  homunculi  Stollio  tanquam 
leoni  moribnndo  asinus  insultent.  Fuit  tamen  Stol- 
lius  magni  vir  ingenii  et  medicus  peritissimus  , 
quod  deinceps  ejus  scripta  perlegentes  intelligetis 
ipsi  ,  qui  quam  vidit  epidemiam ,  ipsis  naturae  co- 
loribus  depinxit  multisque  rebus  utilissimis  auxit 
medendi  artem  cujusque  doctrina  de  labis  biliosae 
et  gastricae  forma  multiplici  non  opinione,  sed  ob- 
servatione  nata  est.  Fuit  autem  Stollius  ex  ho- 
minibus  unus ,  quibus  incumbit  tristis  illa  errandi 
necessitas:  unde  accidit,  ut  quam  detexerat  bilio- 
sam  febris  aestivae  A.  1777.  naturam,  latius  sub- 
inde  quam  par  erat ,  extenderit ,  similiter  ac  no- 
stros  homines ,  eos  praesertim,  qui  alto  supercilio 
de  Stollio  judicant,  de  communi  morborum  cha- 
ractere  inflammatorio  audimus  somniantes.  Quod- 
si  tantus  vir  erroris  non  fuit  expers,  quanta  riobis 
opus  est  in  erroribus  vitandis  prudentia!  Verum 
agite,  ipsa  Stollii  scripta  pervolvamus  unumque 
aegrotantis  ex  hoc  morbo  decumbentis  casum  spe- 
ciminis  loco  proponamus.  Placet  eum  apponere , 
qui  1.  1.  P.  II.  pag.  98  sqq.  commemoratur ,  unde 
ex  morbo  bilioso  primarum  viarum  male  curato  fieri 
posse  docemur  febrem  biliosam ,  discriminis  ple- 
nam.  »  Quidam  mense  Augusto  ,  aduita  itaque  ae- 
state,  alvum  fluidam  biliosam  habuit,  quam  haud 
aegre  tulitj  haec  diarrhoea  stomachicis  male  fuifc 

suppressa.  Mox  excruciari  dolore  abdominis,  eju- 
lare  et  paulo  post  furere  coepit.  Pulsus  vaiidus,' 
lingua  flava  ;  post  vomitum  arte  concitatum  resi- 
puit  quidem ,  sed  vespere ,  sub  febris  exacerbatio- 
ne ,  revertitur  delirium.  Le  novo  clamor  per  vices 
furorque.  Alvo  mota  sermones  multi,  inconcinni; 
uti  hucusque  vesperi  calor ,  pulsu  pleniori ,  duro. 
Sanguis  ad  unc  v.  detractus,  non  accusandus.  No- 
ctu  et  die  insequenti,  mens  saepe  vacillans.  Quin- 
to  febris  die  alvus  nulla,  pauca;  vespere  exacerba- 
tio,  at  noctu  ferox  delirium.  Die  sequenti  purgans 
ex  manna  et  multo  cremore  tartari  frequentes  et 
copiosos  secessus  fecit,  remittit  furor:  per  interval- 
la  praesens  animus ,  at  intermedio  tempore  multa 
locutio  et  non  ad  rem :  nuila  febris ,  nox  omniumr 
placidissima,  somnus  multus,  tranquillus,  reficiens,- 
alvus  fluens  ex  eodem  remedio.  Jnde  mentis  ma- 
jor  in  dies  et  serenitas  et  constantia  rediit,  conti- 
nuato  ejusdem  pharmaci  purgantis  usu  tandemque 
sanus  et  animo  et  corpore  ad  suos  rediit." 

Animadvertatis  quaeso,  morbum  hunc  non  prius 
sanatum  fuisse,  quam  restituta  fuerat  male  sup-> 
pressa  diarrhoea.  Suppar  casus  est  relatus  a  Gitt- 
detto  ,  in  quo  tamen  ab  alvo  intempestive  suppressa 
non  delirium  suscitatum  est ,  sed  dolor  punctorius 
ad  latus  sinistrum,  celebratis  venaesectionibus  et 
datis  frustra  antipleuriticis  pectoralibus,  postquam 
rem  conclamatam  esse  jam  pronuntiaverat  Guide- 
tus,    celebrata   nihilominus  saphenae   sectione  ge-» 

Lib.Il.  ParsIL  * 

nerosa ,  praescripsit  cassiae  unc  II.  solutas  in  libr. 
II.  seri  lactis  tartarisati:  quo  cathartieo  facta  est 
solemnis  evacuatio  foetentium  excrementorum  bi- 
liosorum,  adeo  ferventium,  ut  aegra  in  excernendo 
fateretur  ignitas  percipere  faeces.  Interim  libera- 
les  diluentium  haustus  sitienti  concedebantur  post- 
que  absolutam  catliarsin  laudata  alias  praesidia  in- 
terposita  sunt;  fluxitque  per  tres  sequentes  dies 
promota  biliosorum  excretio  alvina,  cum  ardore 
et  foetore ,  quorum  ope  post  septimum  febris  par- 
oxysmum  secura  triumphavit. 

Saepenumero  vaiia  ejusraodi  specie  ludit  febris 
biliosa  atque  incautos  fallit  etiam  sub  verae  in- 
flammationis  persona:  quos  lusus  ad  naturae  veri- 
tatem  depinxit  Stollius.  Grebro  pleuritidem  men- 
titur:  quales  pleuritides  biliosas  observarunt  Bal- 
lonius  Lib.  I.  Epid.  quemque  citavi  Guidetus  et 
Stollius  ,  qui  ejus  syinptomata  descripsit  Rat.  Jfled. 
P.  I.  pag.  3  sqq.  Exemplo  sit  casus  sequens  ab 
eodem  hoc  auctore  perscriptus  Rat.  Med.  II.  pag. 
105  sq.  »  Juvenis  18  annorum,  sartor,  9  Julii  al- 
ternis  vicibus  horruit  caluitque.  Ad  sternum  op- 
primi  se  per  intervalla  ajebat  :  mammam  dextram 
primo  more  pleuritico  doluisse ,  dolore  moxper 
omnc  thoracis  latus  diifuso ,  aucto  inter  tussien- 
dum  et  cum  spiritum  duceret.  Lateri  sano  facilius 
incubuit:  sapor  amarus,  anorexia,  aquae  inexplebi- 
le  desiderium  :  mictus  ardens ,  alvus  immorigera. 
Doluit  ventricuhis  ad  attactum  :  lingua  villis  flavi- 

cantibus  hirta.  Haec  morbi  conditio  ad  diem  14 
Julii,  quo  ad  nos  accessit.  Praemissis  solventibus 
copiosis ,  sera  vespera  vomitorium ,  vomuit  biliosa  : 
saepius  dejecit.  Noctu  largus  sudor:  dolor  lateris 
vix  ullus:  vix  ulla  febris.  Die  15  Julii  nullafebris, 
amaror  modicus.  17  Julii  tinct  rhei  aquosa,  cum 
pauco  sale  medio,  dein  amaricantibus  usus,  exacte 
et  brevi  convaluit." 

Notandum  pleuritidem  hanc  fuisse  aestivam  in- 
que  ea  incidisse  tempora,  quibus  regnabat  febris 
biiiosa  epidemica;  tum  etiam  non  defuisse  sympto- 
mata  gastrica  interque  ea  saporem  amarum,  ano- 
rexiam  ,  cardialgiam ,  linguam  villis  flavicantibus 
hirtam  (quas  constantes  maxime  ejus  notas  alio 
loco  dixerat  Stollius  Rat.  Blecl.  Pars  I.  pag.  6.) 
denique  vomitorio  dato  morbum  fuisse  judica- 
tum.  Biagnosin  firmant  symptomata  febris  bilio- 
sae  praegressaf ,  dolor  post  febrim  demum  natus  , 
anni  tempus  ,  tempestas  aeris ,  aegri  temperies ,' 
morbi  genesis,  doloris  ratio,  sedes ,  faciei  color, 
urina. 

Pieuritides  biliosas  a  se  visas  scripto  consignavit 
Tho.  Lael.  Guidetti  in  Opere  Bianckino  pag.  657 
1.  1.  Historiam  raorbi  notabilem  videatis ,  ibidem 
pag.  672.  No:  47 ;  quam  historiam  laudavi  supra. 

Etiam  haemoptoen  sympathicam  a  bile  vidit  Stol* 
lius  sanavitque  feiiciter  emetico  Rat.  Mecl.II.  P.  I. 
p,  6.  »  Laetus  recordor ,  sic  iiie  ,  juvenis,  quondam 
Turcae ,  nunc  sacris  Christianis  mitiati ,  qui  mense 

Juiio  anni!776.  ex  febre  biliosa  et  sanguinis  sputo 
decubuit.  Cumhomini,  fluxum  sanguinis  ex  pui- 
monibus  actu  patienti,  emeticum  praescriberem  id- 
que  in  praesentiarum  opus  esse  assererem,  me  qua- 
si  aliena  loquentem  intuebantur  et  quis  rerum  fo- 
ret  exitus,  clam  avidissime  expectabant,  haud  cle- 
mentius  forte  actum  iri  cum  aegro  rati  ,  quam  ut 
purpuream  una  cum  bile  animam  evomat.  Sed  en! 
vomuit  aeger  «fjunpyQv  multam  et  sanguinis  ne  stria 
comparuit,  jugulata  febre.  Vulgatior  postmodum 
observatio  admiratione  carebat." 

Exartthematibus  saepe  subest  morbus  biiiosus  gas- 
tricus,  ex  quorum  numero  sunt:  erysipelas,  urti- 
ca,  zona:  aliis  jungitur:  v^.riolis,  morbiliis,  scar- 
latinae.  Tum  quoque  reliquis  inflammationibus :  an- 
ginae ,  gastritidi  ,  enteritidi,  peritonitidi,  phreni- 
tidi,  ophthalmiae,  otitidi  caet.  ubi  ad  symptomata 
inilammatoria  accedunt  alia  biliosa.  Talia  utrius- 
que  morbi  connubia  eo  maxime  tempore  exspecta* 
te,  qiiO  febris  biliosa  vulgaris  facta  est.  Quare 
oportet  medicum  in  arte  versantem  semper  tem^ 
pora  considerare  et  genium ,  sive  constitutionem 
epiclemicam,  quae  constitutio  epidemica,  quemad- 
inoduin  ex  anni  temporibus  vulgo  nascitur,  ita  his 
mutatis  mutabitur  ipsa.  Haec  mutatio  cum  pede- 
tentim  fit ,  crebro  evenit ,  ut  morborum  oriatur 
complicatio  ac  febris  biliosa  cum  febre  inflammato- 
ria ,  aut  cum  topicis  inflammationibus  copuletur , 
sive  frigus  sequatur  aeris  calor,  sive  post  solis  ar- 

<5ores  incidat  tempestas  borealis.  Mense  Octobris 
A.  1777-  ad  finein  vergente  hanc  complicationem 
Stollius  observavit.  »  Pleuritis  erat  inflammato- 
rip-biliosa,  sic  rem  ipse  refert,  dolore  late  diffuso. 
Plerumque  cruenta  sputabant ,  aestuantes ,  pulsi- 
bus  plenis,  elatis,  quae  digitum  exploratorem ,  instar 
chordae  vibrantis,  ferirent,  ore  mucoso,  amaro  ac 
cardialgia."  Erat  sanguinis  detracti  crusta  flava 
ac  diarrhoea  sub  morbi  finem  proficua,  observante 
cum  Stollio  Guidetti.  Hujus  complicationis  exem- 
plum  obfert  aegra  7.  Rat  Med.  II.  pag.  394  sqq. 
»  Femina  20  annos  nata,  maritata,  ppstquam  an- 
tea  jam  biduum  febricitaverat ,  die  16  Januarii  ad 
Nosocomium  defertur  aestuans,  toto  latere  thora- 
cis  dextro  dolorem  acutum  questa.  Facies  aurigi- 
nosa ,  virescens ,  oculorum  flavus  viror :  epigas- 
trium  omnem  attactum  refugiens  et  dolentissimum : 
sitis  inexplebilis ;  leipothymiae  assiduae :  pulsus 
celerrimi,  sub  digito  evanescentes,  et  subinde  nul- 
li  :  lingua  albescens  :  tussis  sicca.  A  meridie  facies 
oculive  rubent :  pulsus  celeres ,  elati ,  non  duri : 
multa  jactitatio  et  summa  inquies.  Paucam  aeru- 
ginem  et  cum  levamine  vomit.  Sumit  potus  copio- 
sos,  mellitos,  acidos,  cum  pauco  arcano  duplicato. 
Somni  pauci  pravique.  Die  17.  oppressio  pectoris 
dolorque  pungens  augetur.  Respiratio  laboriosa : 
decubitus  in  latus  afiectum  impossibilis :  oris  ama- 
ror  :  vomituritio :  valida  febris.  Sanguinis  unciae 
quiiique   educebantur ,    crustam   flavam,    crassam? 

tenacem,  diffusamque  exhibentis.  Potiones  eae- 
dem  continuantur.  A  meridie  sumto  emetico  vo- 
muit  amara,  aeruginosa,  pituitosa  dejecitque  fre- 
quenter.  A  vomitu  vix  ulla  febris:  vix  ulius  prae- 
ter  naturam  calor:  respiratio  bona:  oppressio  nul- 
la:  decubitus  in  utrumque  latusfacilis:  repentinum, 
ingens  et  mirum  levamen  :  Oris  amaror  perstat.  Ho- 
ra  10.  vespertina  etsi  bene  habenti,  cum  pulsum 
offenderam  plenum  vibrantemque ,  qualem  non  an- 
te  hac ,  in  prophylaxin  potius  inflammationis  novae , 
quam  sanguine  non  detracto  facile  redituram  prae- 
videram,  phlebotomiam  ad  uncias  octo  institui.  Gru- 
sta  eadem.  Noctu  etsi  nil  amplius  incommodi  que- 
sta ,  parum  dormivit.  18  Jan.  aliquis  dolor  capitis 
et  epigastrii  :  oris  amaror :  vix  vestigium  febris; 
caetera  bona.  Urinae  hucusque  aut  croceae,  aut 
praerubrae  ;  19  urinae  quandam  hypostasin  furfura- 
ceam  habuerunt.  Paeliquauti  pridie.  B.  20  cephalal- 
gia  et  cardialgia  augentur:  dolor  lateris  dextri  pun- 
ctorius ,  recrudescens  et  saevus :  febris,  decubi- 
tus,  sitis,  quemadmodum  in  morbi  principio.  Tus- 
sis :  sputa  nulla :  lingua  sicca :  oris  intensior  ama- 
ror:  emeticum.  Octies  vomuit  amara,  ductilia  et 
decies  dejecit.  Pectus  bonum :  dolor  lateris  nul- 
lus :  exigua  febi  is :  mirum  in  modum  et  repente 
alievata.  21  Jan.  omnia  emendata.  Bormivit,  22  se- 
dimentum  lateritium  urinis  inerat :  tussis  pau- 
ca  hucusque  pcrsiat :  caetera  bona.  Appetit,  cb- 
ambulat,    23  decocto  lichenis  islandici  uti   coepiL 

Ex  eo  tempore  tussis  oranino  siluit ,  redicre  vires 
et  exactis  non  multis  diebus  confirmata  discessit." 
Manifestas  habetis  in  hac  historia  complicationis 
notas,  quam  firmavit  medela  et  sanguinis  emissi 
adspectus.  Quando  tali  connubio  morbus  inflam- 
matorius  cum  morbo  gastrico  copulatur,  inlamma- 
tiones  fiunt  impurae ,  erysipelaceae ,  quae  et  cito 
nascuntur  et  cito  necant ,  ex  partis  afFectae  gan- 
graena.  Tales  inllammationes  praesertim  cerebrum 
petunt,  aut  pulmones;  petunt  etiam  hepar,  aut 
fauces,  aut  intestina:  quare  post  deliria,  dyspnoe- 
am,  difficilem  deglutitionem,  icterum,  dolorem  co- 
licum,  cum  sudoribus  frigidis,  topicis,  artubus  niar- 
moreis,  pulsu  iutermittente ,  submerso,  tremulo  , 
ictu  celerrimo,  post  levamen  fallax,  subito  pereunt 
aegri.  Alter  ex  hoc  morbo  eventus ,  funestus  ille 
est,  quo  ex  febre  biliosa  fit  febris  putrida,  fatis- 
centibus  aegri  viribus,  qualem  in  Epid.  III.  Stat. 
ult.  retulit  Hippocrates.  Cf.  Chrestom.  Hippocr. 
pag.  154.  Graphice  hunc  eventum  descripsit  Tisso- 
tus  in  Hist.  Epid.  Lausann.  A.  1755,  quam  de- 
scriptionem  ipsis  illius  verbis  exponam.  »  Vix  ul- 
lum  amplius  ordinem  servabant  exacerbationes,  sed 
irregulariter  omni  hora  invadebant,  pulsus  adeo 
inci ebrescebat ,  ut  vix  numerari  possent  pulsatio- 
nes ,  omnes  subsultabant  tendines ,  anxietas  et  ja- 
ctatio  continua  ,  Oculi  torvi ,  nictitantes  ,  lemosi , 
delirium  aliis  fere  phreniticum  ,  aliis  pacatius  le- 
thargumquc  subolens ,  ubique  pericuiosum.    Garru- 

litas  fere  continua,  in  aliis  morosa  taciturnitas  et 
de  morbo  ne  minima  querela,  utut  manus  frequen- 
ter  fronti  admotae  satis  testarentur ,  acerbam  ad- 
esse  cephatalgiam.  Medicum  quomodo  valerent  scis- 
citantem  fixiter   intuentes  elatiori  voce  responde- 
bant:    optime  ;   necessarios    ignorabant ;    meteoris- 
mus ,   abdominis  tumor  tympaniticus  quotidie  in- 
crescebat,  praesertim  circa  hypochondria :  respira- 
tio  brevissima,   anhelitus;  alvus  irregularis,  liqui- 
da ,    pinguis ,  colliquativa  ,    urinae   crudae  ,    quoad 
caetera  quotidie  dissimiles,  albae,  tenues,  pingues, 
turbidae  ,   jumentosae ,    inscientibus    involuntariae 
evacuationes :  sitisnulla,  utut  lingua  arida  ,  nigra, 
tremula,  vox  clangosa;  tremor  universalis,  flocco- 
rum   collectio,  muscarum   venatio  ;   post  summam 
agitationem  summa  debilitas,  mors." 

Subinde  si  morbus  levior,  nulla  facta  crisi,  aut 
critica  evacuatione,  solis  adhibitis  diluentibus,  po- 
tu  multo  ,  largo ,  aquoso ,  refrigerante ,  acidulo  spon-? 
te  solvitur.  Vulgo  autem  judicium  subit.  Fiunt 
in  his  morbis  crises  et  evacuationes  criticae  variae. 
Primo  per  haemorrhagias  narium ,  uteri ,  intestini 
recti ,  quae  tamen  rarior.  Epistaxes  observavit 
Pringlius  ,  remissionem  accelerantes ,  pleniorem  red- 
dentes,  quas  (ut  solent  hae  criticae  evacuationes) 
in  ipsa  contingere  exacerbatione,  tempore  videlicet 
vespertino  ,  aut  nocturno  notavit.  Semper  fiunt 
illae  crises  in  legitima  biliosa  propter  typum  fe- 
i>ris   tertianarium ,    diebus    imparibus.     IJpistaxe^i 

aliaeque  haemorrhagiae  die  septimo  fieri  consue- 
yerunt  eodemque  die  criticus  interdum  adparet 
icterus.  Post  exacerbationes,  matutino  tempore  re- 
mittentes ,  sudores  prodeunt ,  qui  largiores  die  quo- 
dam  critico  fluunt,  subinde  indusiam  flavo  colore 
tingentes.  De  quibus  tamen  sudoribus  monendum 
est,  eos  tum  demum  juvare,  ubi  systema  gastri- 
cum  a  sordibus  est  liberatum,  ut  crisin  firmare 
magis,  quam  facere  dixeris. 

Palmaria  vero  crisis  et  evacuatio  critica  fit  per 
vomitum  et  alvi  fluxum.  Febrem  leipyriam,  quae 
ex  biliosarum  familia  est,  cholera  solvi,  Asclepiada- 
rum  observatio  testatur.  Ad  quam  veterum  obser- 
vationem  medendi  methodum  per  emeto-catharsin 
optimo  rerum  eventu  composuit  Stollius.  Nam 
etiamsi  non  ita  vulgaris  sit  in  his  febribus,  quam 
in  synocho  inflammatorio  crisis  spontanea ,  ali- 
quando  tamen ,  natura  artifice ,  sanari  observatur 
vomitu  et  alvo  biliosa,  urina  simul  emissa  cum  se- 
dimento  rubro,  rosaceo,  lateritio.  Quae  palmaria 
crisis  ipsas  partes  afifectas  liberans,  die  quodam  cri- 
tico  impari  evenit  et  quidem  sub  exacerbationis 
febrilis  declinatione  ,  plerumque  post  praegressam 
criticam  perturbationem.  Insigne  rei  documentum 
exstat  in  femina,  cujus  meminit  Tissotus  1.  1.  pag. 
118  sqq.  Huic  vespera  vicesimae  diei  summum  im- 
minere  videbatur  periculum  ex  meteorismo  ,  deli- 
rio,  deficiente  pulsu,  somnolentia,  jactatione,  or- 
Jhopnoea ,  dcglutiendi  difficultate ;    y>  cum  vero  cu- 

tim  molliorem  invenirem  (sic  ille)  nullae  adesseni 
petechiae ,  instaret  vicesima  prima  abdomenque 
borborygmos  ederet,  materiem  morbi  coctam  cri- 
simque  moiientem  incusans,  adstantium  spem  au- 
sus  sum  erigere  et  limonati  usum  cum  pauxillo  vi- 
ni  suasi ,  si  possibilis  deglutitio.  Media  circiter 
nocte  copiose  ,  impetuose ,  inscie  alvum  deposuit 
indesinenter  fere  per  semihoram.  Debilitas  inde 
summa,  asphyxiae  plures,  respiratio  non  anhela  , 
sed  fere  nulla,  sopor  vix  excitandus,  agonem  cre- 
dunt  omnes.  Paullo  post  accedens  speciem  somni 
potius,  quam  lethi  inveni;  lenta  erat ,  sed  facilis 
respiratio ,  exilissimus ,  sed  mollis ,  ordinatus  pul- 
sus ;  abdomen  detumuerat.  Suasor  fui ,  ut  limo- 
natum  cum  dimidia  vini  parte  ori  subinde  instilla- 
rent ;  lintea  madida  mixtione  ex  partibus  aequali- 
bus  vini,  aceti  et  aquae  abdomini  et  pectori  tepide 
omni  hora  applicai  ent  et  locos ,  quibus  majora  pro- 
stant  vasa,  eodem  liquore  saepe  madefacerent.  Seu- 
sim  instaurabatur  pulsus ,  reviviscebat  faciei  color, 
composito  placidoque  fraebatur  somno:  nec  tamen 
nisi  crastina  excitata  die ,  triginta  et  sex  horis 
post  crisin,  triduo  fere  post  primum  somnolentiae 
ingressum,  sat  cito  aivo  biliosa  egerente  conva- 
luit.  Crisin  novus  excepit  somnus,  quod  optimum, 
inde  enim  illius  arguitur  securitas:  profundi  so?n~ 
ni ,  nec  iurbulenti  judicii  firmiiatem  denuniiant 
Coac.  151." 

liaque  morbo  provecto,  coclionis  tejspore,  in  pri- 

mas  vias  ejicitur  bilis  et  sursum  deorsumque,  facta 
cholera ,  expellitur.  Nec  tantum  hoc  modo  huic 
febri  medetur  natura ,  verum  eodem  ipsam  prae- 
vertit.  Sic  choleram  Augusto  nasci  ab  eaque  dia- 
thesin  morborum  biliosam  ordiri,  testatur  Syden- 
hamus.  Exanthema  tum  miliare ,  tum  erysipelas 
praesertim,  m  cute  si '  erumpant,  facta  morbi  re- 
vulsione,  profuisse  leguntur.  Be  quo  quidem  ery- 
sipelate  monendum  est,  aliud  esse  vernale  erysi- 
pelas,  phlegmonodes  ut  plurimum,  aliud  autumnale, 
biliosum,  quod  colore  flavo,  subfusco  ab  inflam- 
matorio  erysipelatis  verni  rubore  discernitur,  au- 
ctore  Grantio,  Sydenhami  interprete. 

Methodo  caiida  perperam  curata  in  febrim  inSam- 
matoriam  aut  ardentem :  methodo  contra  nimis  de- 
bilitante,  aut  prostratis  aegri  viribus,  in  febrem  pu- 
tridam  mutari  dicitur. 

Fausto  plerumque  eventu  abit  in  febrem  inter- 
mittentem ,  observantibus  Guidetto  ,  Pringlio  , 
Grantio.  Solent  scilicet  pleraeque  febres  biliosae 
ex  intermittentium  autumnalium  familia  esse  ( id 
quod  vel  typus  tertianarius ,  duplex  declarat )  atque 
bene  curatae ,  deposita  ferocia,  facile  in  intermit- 
tentes  transire.  Intermittentes  scil.  autumnales  , 
mense  Julio  si  jam  adpareant ,  sub  forma  prodeunt 
contirmarum,  qualis  etiam  febris  Lausanacnsis  a 
TissoTO  descripta  Grantio  visa  est.  Hunc  vero  fe- 
bris  biliosae  in  intermittentem  transitum  (qui  po- 
tissimum  die  11°,  aut  14°  accidit)  sperare  licet,  ubi 

remissio  manifestior ,  aut  monente  Grantio,  sicubi 
exacerbatio  fiat  cum  horripilatione ,  aut  frigore  pe- 
dum,  potissimum  sequente  calore  ,  sub  signis  co- 
ctionis,  sique  calorem  excipiat  cutis  mador,  alvus 
secedat  liquida ,  biliosa ,  urina  ejiciatur  profunde 
colorata ,  cum  sedimento  lateritio ,  quae  signa  si 
conjuncta  animadvertantur ,  haud  inanis  videri  po- 
terit  conjectura,  brevi  hunc  exitum  esse  exspectan- 
dum :  qua  de  re  conferri  meretur  is  ,  quem  mox 
citabamus,  Gulielmus  Grantius.  Auctore  Stollio, 
(  Aphor.  de  cognosc.  et  curand.  febrib.  364.  )  Cura^ 
tio  fit  in  morbo  leviori  per  acida  vegetabilia,  fru- 
ctuum  horaeorum  succos  aperientes  et  diaetam  om- 
nem  antibiliosam ,  medicamina  alterantia,  subeme- 
tica  et  purgantia  mitiora.  In  morbi  vero  majoris 
primo  stadio  per  priora.  In  secundo,  praeter  prio-? 
ra  per  emeto-catharsin,  corpore  prius  ad  hanc  eva- 
cuationem  parato ,  aerem  praeterea  frigidiorem,  li- 
beriorem  ,  potum  aquae  frigidae  ,  situm  erectum  , 
accedente  cephalalgia  ingenti  et  phrenitide.  Nem- 
pe  in  morbo  leviori ,  qui  naturae  beneficio  solvi- 
tur,  saepenumero  diaetetica  sufficiunt  auxilia:  suc- 
ci  fructuum  aciduli ,  succus  citri ,  limonum  ,  au- 
rantii ,  ribesiorum ,  mororum ,  rubi  idaei  et  quae 
sunt  ejus  generis  alia,  tum  fructus  horaei  maturi , 
quos  ipsa ,  tanquam  morborum  aestivorum  reme- 
dia,  profert  adulta  aestas.  Atque  his  quidem  com- 
prehenditur  diaeta  antibiliosa  Stollio  dicta ,  qui- 
bus  tanien  addere  oportet  aeiis  puri,  iYigidlusculi 

visum  et  animi  corporisquc  quietem.  Potus  sit  ex 
hordei ,  panis,  aut  avenae  ptisana,  cum  succo  ci- 
tri ,  aurantii ,  limonum  ,  ribesiorum ,  tum  ad  tem- 
perandum  calorem,  tum  ad  restinguendam  sitim  bi« 
lemque  corrigendam.  Haec  ex  fonte  diaetetico.  Ex 
fonte  therapeutico  petuntur  rad.  ipecacuanh.  refra- 
cta  dosi  et  tart.  emetic.  cum  graminis  extracto  simi- 
libusque.  Purgantia  sint  ex  eccoproticorum  ,  sub- 
acidorum,  refrigerantium  classe :  fruct.  tamarindi, 
pulp.  cassiae,  cremore  tart. ,  manna,  qualia  dicun- 
tur  antibiliosa.  Habet  enim  quaeque  morborum 
classis  sua.  Itaque  in  morbi  gravioris  stadio  pri- 
mo  adhibenda  est  methodus  temperans  ,  antibilio- 
sa ;  ptisana  danda  tenuis  ,  aqua  hordei ,  cum  succis 
subacidis  fructuum  horaeorum,  aut  cum  aceto  de- 
coct.  tamarind ,  electuar.  de  pulpis  caet.  Atque 
haec  quidem  eapropter  sufficiunt  solaque  prosunt, 
tum  quoniam  in  febre  biliosa  vera  major  semper 
adest  in  corpore  irritatio  a  bile,  quae  priusquam 
possit  expelli ,  cicurari  debet  et  obtundi ,  tum 
quoniam  initio  nulla  facta  est  bilis  in  primas  vias 
evacuatio,  quare  minime  huic  morbi  tempori  re- 
spondent  evacuantia;  nihil  enim  evacuandum  est; 
sed  ei  respondent  temperantia  bilisque  stimulo  ad- 
versa. 

Verum  bile  in  primas  vias  evacuata,  emeto-ca- 
tharticum  dandum  est ,  quod  choleram  provocet  ar- 
tificialem  ,  qua  sursum  deorsumque  materies  bilio- 
sa  evacuetur.     Hujus  emeto-cathartici  simplicissi- 

ma  formula  est  solutio  tartari  emetici  in  aqua  aut 
sola,  aut  addita  marina  et  aliquando  etiam  salino 
quodam,  uti  sale  Glauberi.  Ut  plurimum  tamen 
sola  tartari  einetici  solutio  sufHcit. 

Antibiliosa  curatio  Iiaec  neglecta  videtur  in  pri- 
ma  Obs.  Andrallii.  Faber  ann.  natus  27.  ex  ali- 
quo  tempore  anorexiam  passus  est ,  cephalalgiam , 
languorem  insolitum.  Bonec  vespere  quodam  post 
coenam  horripilationem  experiebatur :  ardorem  ve- 
ro  per  totam  noctem.  Mane  idem  ardor,  levis  fau- 
cium  dolor,  ciborum,  quos  sumpserat,  vomitus.  Ves- 
pere  diei  sequentis  in  Nosocomium  suscipitur.  Ter- 
tio  die  haec  obfert  symptomata:  faciem  flavam,  ru- 
brisgenis,  cephalalgiam  supra-orbitalem,  languorem, 
tarditatem  ad  motum,  dolores  articulorum,  labia 
sicca;  lingua  crassa,  flavescente  crusta  tecta,  ru- 
bra  ad  margines  et  apicem :  os  amarum :  parva  si- 
tis ,  deglutitio  cum  quodam  dolore ;  abdomen  molle , 
indolens,  alvus  nulla,  ab  ipsomorbi  principio.  Hisce 
increseentibus  et  persistente  alvi  duritie ,  acceden- 
te  morbo  pulmonum  ,  delirio ,  dyspnoea ,  voce  in- 
tercepta,  moritur  die  morbi  nono. 

Ter  vena  secta  est,  aqua  hordei  praescripta,  ene- 
ma  injectum,  sinapismi,  vesicantia  cruribus  impo- 
sita.  Praeterea  nihil.  An  in  morbi  principio  recte 
vomitorium  omissum ,  an  purgantibus  antibiliosis , 
an  acidulis  nullus  locus?  Nonne  his  melius,  quam 
antiphlogistica  curatione  praecaveri  potuissent  pul- 
monum  intestinorumque  phlogoses  ? 

Verum   curatio  non  tantum  fit  pcr  thcrapeutica 

auxilia,    i.  e.  per  pharniaca,  sed  per  aerem  etiam 

frigidiorem ,  liberiorem,  non  ad  thermometrum,  sed 

ad  gratam  aegri  sensationem  examinandum,  ita  Stol- 

lius  et  recte  quidem  ille.    Nam  quemadmodum  nul- 

la  res  in  corpus  humanum  agit  solis  dotibus  physi- 

cis  suis,  aut  chemicis,  sed  dotibus  dynamicis,  vim 

vitae  excitantibus ,  quae  vitae  incitatio  et  rerum  in 

corpus  humanum  potestas  ex  ratione  corporis  pen- 

det  dynamica  et  stimulorum  sensu  ac  perceptione* 

ad  hune  sensum  corporis  et  perceptionem  auxilia 

quaevis  sunt  adcommodanda.     Est  autem  aer  frigi- 

dus,  purus  summum  in  rerum  natura  ad  calorem 

febrilem  temperandum   remedium.     Quare  vos  fu- 

turi  artifices!  aeris  semper  renovandi  summam  ha- 

beatis  curam,  quod  facile  fieri  potest,  quin  tamen 

aegrotantes  refrigerio  exponantur  quodque  eo  ma* 

joris  in  febribus  biliosis  ,  aestivis  illis  est  necessi- 

tatis,    quo   major  est  aestate   febrium  in  putridum 

.genus  proclivitas  quoque  certior   est  aeris   puri  in 

corpus  admissi  pulmonibusque  suscepti  vis  antisep- 

tica.     Neque  hoc   calorem  tantum    temperabitis  et 

arcebitis  putredinem  ab  aegrotantibus  vestris,  ve- 

rum  etiam  convulsiones  ipsaque  deliria.  Nihil  enim 

magis  est   delirio  adversum ,  quam  frigidiusculum 

corpore   capiteque  erecto  regimen,  quo  delirantes 

subito   saepe  ad  sanam   mentem  reversos  vidit  Sy- 

benhamus  ,   qui  more    magnorum  virorum  simplici 

curtaque,  at  naturali  remediorum  supellectile  sum- 

mos  curavit  morbos  neque  a  moscho  petivit,  aul 
camphora  delirii  remedia ,  sed  ab  aere  et  corporis 
situ.  Aliquando  avide  appetunt  aegri  aquam  fri- 
gidam,  quae  non  semper  tuto  conceditur.  Obest 
morbo  crudo  aegrove  debili,  juvat  morbo  adulto  , 
valentibus  aegri  viribus,  materiem  saburralem  alvi 
fluxu  concitato  e  corpore  expellendo ,  aut  sudores 
criticos  promovendo  viresque  in  corpore  ac  renisus 
vitales  excitando.  Haec  aquae  frigidae  in  febribus 
salubritas  neque  veteribus,  nec  SydEnhamo  ignota 
fuit  et  ipse  eam  expertus  sum  in  parvulo  quodam, 
qui  tempore  aestivo  cholera  correptus  gravissima 
tam  avide  aquam  appetebat ,  ut  quum  negasset 
mater,  clam  surripuerit  multumque  inde  habuerit 
morbi  atrocissimi  levamen ;  et  postea  saepius  in 
cholera  Asiatica ,  quaedicitur,  profuisse  plurimum 
vidimus.  Interdum  accidit,  ut  omne  vasorum  ge- 
nus  nimium  sit  repletum  tensumque ,  in  corpore 
juvenili,  plelhorico ,  aut  ubi  phlogistica  incidat 
aeris  tempestas,  flante  Borea,  quae  si  fiant,  venae- 
sectione  ad  emeto  -  catharsin  corpus  disponendum 
est,  qua  facta  relaxatoque  corporis  habitu,  sponte 
saepenumero  cietur  vomitus  salutaris.  Plures  ejus- 
modi  casus  reperietis  apud  Guidetum  in  Opere 
Bianchino  laud.  et  apud  Stollium  in  Rat.  Med. 
eademque  est  venaesectionis  post  methodum  cale- 
facientem  male  adhibitam  necessitas. 

Subinde  tanta  est  in  systemate  hepatico  et  verif 
triculo  strictura  spastica,    ut  voinitus  nullus  cieri 

possit ,  absque  summo  morbi  incremcnto  ipsoque 
vitae  discrimine :  quam  stricturam  lepide  bilem  in- 
carceratam  vocavit  Pjchterus  Postulat  usum  re- 
laxantium,  potus  demulcentis,  tepidi ,  fomenti  hu- 
midi,  emollientis,  subcalidi,  cataplasmatum  simi- 
liumque. 

Ubi  vero  magna  est  bilis  acrimonia  vere  caustica, 
quae  fauces  laesisse  dentesque  legitur ,  haec  muci- 
lagineis ,  involventibus  obtundenda ,  aut  antibilio- 
sis ,  potione  Riveriana ,  ex  sale  absynthii  et  succo 
limonum  fervescentibus  emendanda  est. 

Herniis  etiam  prospiciendum  et  herniosis  de- 
cumbentibus  vomendum  est  atque  numquam  ,  al- 
vo  clausa ,  praebendum  vomitorium ,  verum  haec 
prius  enemate  reseranda  atque  laxanda  est. 

Hisce ,  si  opus  sit,  praemissis  atque  materie ,  ut 
veterum  more  loquar,  mobili  reddita,  praescriptis 
etiam  in  eundem  finem  medicaminibus  solventibus, 
salinis ,  ex  aqua  cum  oxymelle  et  sale  quodam ,  po- 
tissimum  Glauberi,  datur  emeticum,  seu  emeto- 
catharticum ,  si  r.upra  turgeant  materies  ,  i.  e.  si  ad 
evacuandum  sint  paratae.  Materiae  autem  sursum 
turgentisindicia  sunteadem  prorsus,  quae  vomitum 
solent  praenotare  :  lingua  sor  Jida ,  os  amarum ,  ano- 
rexia ,  oris  ventriculi  morsus  ,  praecordiorum  mo- 
lestiae ,  dolor  ventriculi ,  nausea ,  extremorum  fri- 
gus,  vertigo,  oculorum  caligines,  inquietudo,  an- 
xietas,  jactatio,  salivae  in  os  affluxus  copiosior,  la* 
bii  inferioris  tremor.    Kis  signis  indicatur  naturam 

Lib.II,  ParsII.  6 

moliri  bilis  via  brevissima  e  corpore  expulsionem , 
quibus  adparentibus ,  naturae  opem  ferre  oportet 
et  quidem  tartaro  emetico,  non  vero  ipecacuanha, 
quae  alvum  stringere,  quam  apertam  fluxamque  ser- 
vare  juvat ,  deprehenditur.  Est  igitur  emeticum 
aut  emeto-catharticum  princeps  in  febribus  biliosis, 
gastricis,  saburralibus  remedium,  in  quo  praedican- 
do  principes,  qui  de  iis  scripserunt,  medici  anti- 
quiores  consentiunt.  Purgantium  vero  magis  limi- 
tata  est  utilitas.  Haec  tunc  indicantur ,  ubi  mate- 
ries  deorsum,  ut  ajunt,  turgeaut,  i.  e.  ubi  natura 
moneat  purgatione  opus  esse  sordesque  in  crassis 
intestinis  haerere ,  quod  denotant :  lumborum  gra- 
vitas,  doior,  mollis  abdomims  tensio,  borborygmi, 
flatus,  urina  jumentosa,  crassa,  vitulina ,  turbu- 
lenta. 

Post  emeticum  adsumptum  non  statim,  ut  mul- 
torum ,  plebis  praesertim  mos  est ,  magna  tepidae 
copia  hauricnda ,  verum  non  nisi  vomitu  incipiente 
tumque  parce ,  at  saepius  et  repetitis  vicibus  potan- 
dum  est.  Quod  nisi  fiat,  emeticum  commutatur  in 
catharticum,  malis  aegrotantium  rebus.  Nam  maxi- 
mopere  differt,  an  bilis  brevissima  via  e  corpore 
ejiciatur ,  an  vero  omnes  peragret  tubi  alimenta- 
ris  ambages  ,  quo  heterogeneo  colluviei  morbosae 
stimulo  male  afficiuntur  intestina  atque  impurae 
saepenumero  nascuntur  inHammationes ,  cito  gan» 
graenescentes,  aut  sanguinis  crasi  depravata ,  pu- 
trida  febris  suboritur.     Inter  cathartica  antibiliosa 

a  qnibusdam  laudantur  oleosa:  ol.  ricini,  amygdal. 
quae  etiam  spasmos  solvere  et  demulcere  credun- 
tur.  Haec  tamen  jure  reprobant  Guidetus  et  Tis- 
sotus,  utpote  quae  rancida  facta,  morbum  exaspe- 
rarent  Nec  video,  quid  oleosa  hic  praestarent , 
quod  a  demulcentibus  non  multo  melius  tutiusque 
praestari  posset;  quapropter  miror,  a  Richtero  quo- 
que  commendata  esse.  Nec  magis  tuta  habeo  pare- 
gorica ,  opiata  post  vomitum  data ,  ut  quibusdam 
medicis  visum  est :  quippe  alvum  sistunt  et  deliria 
pessima  inducunt.  Vesicantia  etiam,  utut  a  mul- 
tis  praedicata,  revellendi,  derivandi  fine ,  minus 
proficua  censeo.  Est  scilicet  optimum  revellens ,  aut 
derivans  auxilium  idque  morbi  caussae  adcommo- 
datum,  emeto-catharticu?n.  Verum  haec  quamvis 
per  se  minus  conveniant ,  aliquando  tamen  per  ac- 
cidens  juvare  possent,  ubi  spasmus  subfuerit,  quam 
antagonistica  vesicantis  actione  vinci  posse  spera- 
mus,  quo  in  casu  majorem  tamen  a  sinapismo  ex- 
spectarem  fructum,  qui  ut  acidum  habet,  ita  mor- 
bo  bilioso  magis  respondere  videtur;  quamobrem 
adsentior  Tissoto,  sinapismos  in  febribus  biliosis 
commendanti.  Cortex  Peruvianus ,  quem  laudat 
Pringlius,  tunc  tantummodo  prodesse  posset,  quum 
ex  biliosa  facta  sit  intermittens ,  aut  illa  ex  inter- 
mittentium  famiiia  fuerit,  id  quod  in  nostris  regio- 
nibus,  in  quibus  artem  fecit  Pringlius,  observa- 
tum  est :  unde  intelliguntur ,  quae  a  Cortice  post 
purgatas  primas  Yias  perceperit  commoda.  Per  eme- 

6* 

to-catharsin ,  evacuata  morbi  materie  et  febri  aut 
fracta,  aut  mitigata,  aeger  sensim  inter  blandos,  le- 
vantes,  nocturnos  sudores  convalescit,  morbo  dies  14 
non  excedente.  Hoc  tempore  curationem  perficiunt 
acidula  eccoprotica:  potus  ex  aqua,  succo  limonum, 
citri ,  aurantiive  ,  cum  saccliaro ,  decoct.  gramin. 
tamarind. ,  pulpae  cassiae  ,  prunorum  ,  aqua  solu- 
tae,  quae  sanguinis  djscrasiam  biliosam  emendare 
et  corrigere ,  non  sine  veri  specie,  creduntur. 

Boni  medici  est,  non  tantum  aegros ,  verum  etiam 
convalescentes-  curare ,  ut  pristina  redeat  firmata- 
que  valetudo.  Quae  convalescentiae  cura  eo  ma- 
joris  existimanda  est,  quo  saepius  in  ea  delinqui- 
tur.  Vulgo  creditur,  omnes  convalescentes  eadem 
tractandos  esse  methodo,  omnibusque  tonica  dan- 
da  esse ,  amara ,  corticem ,  ferrum ,  qua  tamen  nulla 
pejor  opinio.  Nam  uti  morbi  differunt,  ita  diffe- 
runt  quoque  convalescentiae  ex  morbis ,  ut  alia  sit 
convalescentium  ab  inflammatoriis  morbis  curatio, 
alia  a  biliosis.  In  hisce  ad  primae  officinae  fir- 
mandam  valetudinem  ars  dirigenda  est.  Seligantur 
cibi  infirmioris  materiae  viribusque  ventriculi  pa- 
res :  carnes  tenerae  et  olera  et  fructus ,  quae  fa- 
cilem  recipiunt  coctionem.  Itaque  carnes  e  pullis 
gallinis,  aut  vitulinae,  nec  bovilla,  suilla,  ovil- 
la ,  neque  ova  sorbilia :  olera  e  taraxaco ,  scorzo- 
nera ,  endivia ,  acetosa ,  fructus  horaei  j  potusque  e 
vino  rhenano,  aqua  et  saccharo  temperato.  Ali- 
mentis  autem  non  magna  copia,  sed  parce  et  cre- 

brius  utendum  est  eaque  praebenda , .  quae  virtu- 
tein  habeant  antibiliosam.  Nam  ut  relapsus  prae- 
caveatur  morbi  biliosi,  ipsa  convalescentiae  cura 
antibiliosa  sit  oportet. 

Quodsi  supersit  a  morbo  relicta  ventriculi  debi- 
litas ,  hanc  emendare  amaricantia  et  amara ,  quae 
vocantur ,  remedia  feruntur :  extr.  taraxaci ,  card. 
bened.  centaur.  min.  gentian.  absynth. ,  eo  quo  re- 
censita  sunt ,  ordine  praescripta  factaque  a  resol- 
ventibus  ad  amara  progressione.  Vos  autcm,  ne 
credatis  A.  A. !  omnem  a  febre  biliosa  convalescen- 
tiam  haec  amaricantia,  aut  amarajure  quodam  suo 
postulare:  in  qua  quidem  re  saepenumero  graviter 
a  medicis  peccatur.  Non  raro  sponte  sua  conva- 
lescunt  aegri,  solo  prudenti  vitae  regimine  adhibi- 
to  alvoque  aperta  servata  j  quod  hic  summopere  re- 
quiritur  j  et  cholericorum  ventriculi  irritabiles  aegre 
amaricantia  illa  ferunt,  quod  ut  ipsemet  in  aegris 
meis  observavi ,  me  cautiorem  effecit  in  iis  prae- 
scribendis.  Scilicet  saepius,  quam  vulgo  creditur 
sola  sibi  sufficit  natura.  Ut  autem  relapsus  prae- 
caveatur,  potissimum  cavendum  est ,  tum  a  cor- 
poris  aestuantis  refrigerio  animique  affectibus,  ira 
praesertim ,  tum  ab  indigestione  et  denique  aegro 
aut  rusticandum  est ,  aut  peregrinandum. 

Febris  gastrica,  quae  a  biliosa  difFert ,  ab  altera 
tamen  parte  ei  ita  affinis  est ,  ut  biliosa  altero  mor- 
bi  tempore  in  gastricam  saburralem  soleat  commu- 
tari  et  crebra  sint  utriusque  affectionis  connubia. 
Id  quod  ipsae  morborum  historiae  testantur  ,  a  rei 
medicae  scriptoribus  memoriae  proditae ,  quibus 
raras  admodum ,  in  regionibus  saltem  temperatis , 
esse  febres  puras  biliosas ,  creberrimas  contra ,  im- 
mo  longe  plurimas  cum  gastrica  primarum  viarum 
colluvie  complicatas,  docemur. 

Est  autem  febris  gastrica  primaria  verique  nomi- 
nis  ea ,  quam  ciborum  faciunt  reliquiae  crudae ,  cum 
bile  et  muco  et  succo  gastrico  entericoque  mu- 
tatis  permixtae,  in  ventriculo  et  intestinis  haeren- 
tes.  Quae  igitur,  aut  praemissis,  si  ad  evacuandum 
nondum  paratae  sint,  solventibus,  diluentibusque , 
aut  si  facili  opera  expelli  posse  praevideantur,  omis- 
sis  hisce,  per  emetica  et  purgantia  sursum  deor- 
sumque  e  corpore  sunt  eliminandae ,  deturbandae , 
quibus  evacuatis  mox  remittere  solet,  aut  inter- 
mittere  febris,  aliquando  etiam  prorsus  siiere.  Post 
evacuantia  adhibita,  si  supersit  intestinorum  tanta 
debilitas,  quae  artis  auxilia  postulct,  haec  ainari- 
cantium ,  stomachicorum  e  classe  petenda  erunt : 
sique  debiiitati  juiigatur  torpor,  per  vina  et  tin-; 

cturas  amaras  perficienda  est  curatio.  His  quo- 
que,  quod  nostris  praesertim  hominibus  injungen- 
dum  est,  a  potionum  tepidarum  deliciis  est  absti- 
nendum  et  aut  cerevisia,  aut  vino,  aut  mobiliori- 
bus,  aqua  frigida,  quod  summum  stomachicum,  mo- 
deratoque  corporis  in  aprico  motu  superstes  corri- 
genda  est  ventriculi  infirmitas. 

Exposui  hactenus  antiquiorum,  Stollii  praeser- 
tim ,  de  febribus  biliosis  et  gastricis  doctrinam,  quam 
vobis  integram  eapropter  et  intaminatam  reddere 
volui ,  tum  ne  in  hac  etiam  cognoscenda  meam 
desideraretis  operam,  tum  ut  cum  ea  recentiorum 
facilius  placita  conferre  possetis ,  quae  nisi  illa  in- 
tellecta  intelligi  nequeunt  et  cognita  sint  oportet , 
ut  quid  a  recentioribus  hac  in  re  praestitum  sit, 
cognoscatur,  meumque  et  antiquiorum  et  recentio- 
rum  propositis  sententiis,  interponere  judicium  li- 
ceat.  Quamobrem  jam  recentiorum  sententiam  ex- 
plicemus.  Jam  dudum  prodierant  Rudimenta  Py- 
retologiae  methodicae  Sellii  ,  medicinae  doctoris 
et  professoris  Berolinensis ,  qui  febrium  doctrinam 
medicis  practicis  praesertim  fructuosam  reddere 
studuit ,  quum  Pinellius  suam  edidit  Nosogra- 
phiam  Philosophicam ,  in  qua  is  methodo  usus  est 
analytica,  aique  febres:  de  illis  nunc  dicimus;  ad 
certa  genera  eaque  pura  et  simplicia  revocare  opta- 
vit.  Has  febres  essentiaies  easque  primarias  dixit 
Pinellius,  quarum  innumero  et  alias  habuit  et  eam, 
quam  hoc  loco   volumus,  biliosam  gastricam  ,  ipsi 

meniwgo-gaslricam  adpellatam.  Earum  sedem  in 
ventriculo  et  duodeno  non  niinus ,  quam  in  bilis 
et  humoris  pancreatici  officina  positam  esse,  cen- 
suit.  Quam  ilie  irritationem,  eam  Broussaissius 
phlogosin  esse  contendit ,  ut  gastro  -  enteritidem 
hujus  quoque  febris  caussam  habuerit.  Conditionem 
inflammationi  proximam  facileque  in  hanc  abeun- 
tem  jam  indicaverat  Frostius.  Medicorum  Pari- 
siensium  deinceps  complures  hanc  Broussaissii  opi- 
nionem  tuiti  sunt  ac  magis  magisque  eviluit  febris 
biliosae  nomen.  Aliis  deinceps  visum  est ,  non 
tam  ventriculi  esse,  aut  intestinorum  hanc  phlegma- 
siam,  verum  duodeni  potius,  aut  ductuum  hepa- 
ticorum ,  cystici ,  choledochi.  De  qua  opinione 
quid  statuendum  sit,  ccnquisitis  undique  experien- 
tiae  rationisque  testimoniis,  nunc  proximum  est» 
ut  explicemus. 

Celeberrimus  auctor  Pyretologiae  Physiologicae 
Bolsseau  nionet,  anatomen  pathologioam  ipsam  ni- 
hil  certi  docuisse  circa  naturam  et  sedem  status 
gastrici  et  febrium  biliosarum,  satis  tamen  cogni- 
tam  esse  sedem  et  naturam  cholerae,  ut  ex  analo- 
gia  hujus  morbi  cum  morbis  biliosis  de  horum  cha- 
ractere  inflammatorio  nequeat  dubitari  nostrum- 
que  Haejnium  hunc  characterem  adgnovisse  atque 
ita  Stollio  se  superiorem  monstrasse,  qui  magis 
ad  symptomata,  quam  ad  cadaverum  sectiones  ad- 
verterat  animum :  laudatque  observationes  et  expe- 
rimenta  Viri  Clarissimi  Bouillaud,  quibus  hic  rem 

illustrare  conatus  est.  Aut  fallor  equidem,  aut 
huic  pyretologi  celeberrimi  argumentationi  quid 
deest.  Nam  si  anatome  pathologica  de  natura  ac 
sede  nihil  certi  doceat,  quo  tandem  modo  ex  ea 
proficere  potuerit  Stollius,  non  satis  intelligo,  nec 
video ,  quid  hac  deficiente  aliud  Stollio  faciendum 
fuisset,  quam  ad  symptoniata  mentem  advertere, 
praesertim  quum  Stollii  praxin  a  symptomatum 
animadversione  ductam  non  adeo  infaustam  fuisse 
suspicor.  Verum  quoniam  ad  Bouillaudii  obser- 
vationes  et  experimenta  deducimur,  de  his  etiam 
yideamus. 

Hae  observationes  septem  numero  sunt.  Prior 
est  viri  juvenis  25  annos  nati,  qui  aliquot  jam  dies 
aegrotaverat,  antequam  die  20  Septembris  in  Noso- 
comium  receptus  est.  Prima  morbi  symptomata 
erant  horrores,  dolores  in  lumbis,  cephalalgia,  epi- 
staxes,  vomendi  cupiditas:  deinde  catarrho  adfli- 
ctus,  ab  opere  desistere  debuit.  Datum  est,  ex 
more  vulgi  vinum  calidum.  Quo  die  in  Nosoco- 
mium  exceptus  est,  sequentia  obtulit  signa :  linguam 
rubram,  mundam,  siccam,  anorexiam,  sitim  mag- 
nam,  os  amarum,  mucosum,  dolorem  ventris,  prae- 
sertim  lumborum,  alvi  fluxum,  dolorem  substerna- 
lem,  cutim  calidam,  pulsum  frequentem,  fortem, 
magnum  ;  pervigilium.  Hisce  accessere  deinceps 
cephalalgia ,  vertigo ,  coma ,  surditas ,  delirium ,  ven* 
tris  meteorismus,  linguae,  dentium  ,  labiorum  ni- 
gredo  ,  ariditas  inque  dextro  latere  abdominis  ery- 

sipelas  ad  femur  usque  proserpens  brevique  in  gan- 
graenam  transiens ,  quo  facto  aeger ,  subsistente 
cum  delirio  alvi  fluxu ,  labentibus  viribus,  defecit 
hora  septima  matutina ,  die  ex  quo  Nosocomium 
adierat,  vigesimo.  Praeter  encephali  et  meningum 
aliaque  ,  de  quibus  nunc  non  quaeritur ,  vitia  abdo- 
minis  serosa  et  mucosa  ventriculi  et  intestinorum 
manifestas  habuere  notas  inflammationis  ipsumque 
ileum  in  vicinia  coeci  ulcera  gangraenosa,  glandu- 
lis  mesentericis  proximis  ex  inflammatione  tumen- 
tibus.  Intestina  tenuia  continebant  materiem  liqui- 
dam,  copiosam,  subviridem;  crassa  vero  materiem 
faeculentam,  eo  solidiorem,  quo  proprius  ad  re- 
ctum  accesseris. 

Erat  haec  enteritis  impura,  erysipelacea ,  bilio- 
sa,  quae  cito  gangraenam  solet  inferre  et  primo 
morbi  principio  forsitan  methodo  composita  partim 
antiphlogistica ,  partim  antigastrica  ea ,  qua  crebro 
Stollius  usus  est,  feliciter  potuisset  tolli,  immo 
praecaveri. 

Altera  observatio  non  ad  febris  biliosae  aut  gas- 
tricae,  verum  ad  tjphi  abdominalis  historiam  mihi 
videtur  revocanda  esse ,  pariter  tertia  et  quarta , 
quamvis  haec  non  sine  gastrica  complicatione  fue- 
rit ,  quemadmodum  quinta  et  sexta  et  septima , 
quae  omnes  aliarum  etiam  inflammationum  notas 
habebant,  ita  ut  ex  septem  hisce  observationibus 
nulla  sit  febris  biliosae,  aut  biliosae  gastricae,  id 
quod  ipse  auctor  confiteri   videtur,  metuens  scili- 

cet ,  ne  nonnulli  medici  contendant ,  hos  aegros 
ct  febre  biliosa  gastrica  non  decubuisse  et  sympto- 
mata  adparuisse  ad  hanc  febrem  non  pertinentia: 
quibus  quidem  rationibus  addi  posset,  linguae  con- 
ditionem,  quae  sicca  cernebatur  et  rubra,  minime 
talem  fuisse ,  qualis  in  febribus  gastricis  puris  at- 
que  legitimis  conspicitur.  Rem  quo  magis  proba- 
ret,  experimentis  usus  est  in  canibus  factis,  in- 
gesto  tartaro  emetico  et  impedito  vomitu :  quibus 
gastritis  mota  est,  nec  tamen,  ut  auctori  placuit, 
febris  gastrica  biliosa.  Quae  cum  ita  sint,  non  vi- 
deo  has  sive  observationes,  seu  experimenta,  quae 
demonstranda  erant ,  demonstrasse ,  quod  cui  lu- 
bet  animo  libero  descriptionem  febris  gastricae  an- 
tea  traditam  cum  notis  signisque  ab  auctore  tum 
in  homine ,  tum  in  canibus  descriptis  comparare , 
facile  intelliget. 

Ultimo  loco  traduntur  observationes  febris  bilio- 
sae  sanatae  per  methodum  antiphlogisticam.  Prior 
est  adolescentuli ,  qui  ex  esu  carnium  semiputri- 
darum  incidit  in  febrem,  quae  post  septem  ab  hoc 
cibo  dies ,  signa  obtulit  ventriculi  et  intestinorum 
irritatorum  et  cholerae  inde  motae.  Admotis  hiru- 
dinibus  viginti  quinque,  pulsus  primo  factus  est 
minimus ,  vultus  tristis ,  languidus  ,  oculi  concavi , 
ut  infaustum  rei  eventum  metueres,  sed  tertio  ab- 
hinc  die  vomitu  alvique  fluxu  desinentibus ,  sen- 
sim  sensimque  convalescere  coepit,  tandem  prorsus 
convaluit,  die  morbi  undecimo.     Neglecto  vomito- 

rio,  quo  morbus  initio  extingui  potuisset,  natura 
quod  ars  neglexerat,  fecit  ejecitque  vomitu  alvique 
fluxu  materias  putrescentes  morbumque ,  tardius  li- 
cet,  sanavit.  Quae  sequitur  observatio  morbi  com- 
positi  est,  gastrici,  catarrhalis  (inciderat  valetudo 
in  mensem  Octobrem  adultam :  priorem  sustulerunt 
vomitus  et  alvi  fluxus ;  posteriorem  hirudines  et 
venaesectio ;  utrumque  mitigavit  plurimum  vitae 
regimen ).  Deinceps  narratur  historia  mulierculae , 
eodem  ferme  tempore ,  quarta  ex  puerperio  septi- 
mana  incipiente ,  aegrotantis,  ex  ventre ,  intestino- 
rum  scil.  inflammatione  impura ,  quae  evacuatio- 
nibus  spontaneis  et  curatione  antiphlogistica ,  al- 
tero  demum  mense ,  tardam ,  sed  perfectam  exper- 
ta  est  a  morbo  gravi  longoque  conyalescentiam. 
Porro  puellae  casus  memoratur ,  cui  ante  quatuor 
menses  catamenia  suppressa  sunt  quaeque  ex  refri- 
gerio  inciderat  in  calarrhum  intestinalem ,  solu- 
tione  gummosa,  decocto  albo,  hirudinibus  curatum 
feliciter.  Tandem  juvenis  a  morbo  simili ,  pari  ge- 
nere  medicinae  liberati,  postquam  mensem  inte- 
grum  aegrotaverat.  Cernitis,  sub  uno  nomine  com- 
prehendi  morbos  plurimum  distantes. 

Reliquum  est,  ut  videamus  de  analogia  illa  cho- 
lerae  cum  febre  biliosa  ac  prioris  natura  inflamma- 
toria.  y>  Cholera ,  ita  Sydenh amus  morbum  hunc  more 
suo  describit,  aestatem  fugientem  atque  autnmnum 
imminentem  complectitur  unice  ac  eadem  prorsu* 
fide ,  qua  veris  primordia  hirudines ,  aut  insequen- 


DE   FEBRE    GASTRICA.  93 

tis  tempestatis  fervorem  cuculus  amare  consuevit. 
Qui  ab  ingluvie  ac  crapula  nullo  temporis  discri- 
mine  passim  excitatur  affectus  ratione  symptoma- 
tum  non  absimilis,  nec  eandem  curationis  metho- 
dum  respuens,  tamen  alterius  est  subsellii.  Malum 
ipsum  facile  cognoscitur ;  adsunt  enim  vomitus  enor- 
mes  ac  pravorum  humorum  cum  maxima  difficulta- 
te  et  angustia  per  alvum  dejectio;  ventris  ac  in- 
testinorum  dolor  vehemens,  inflatio  et  distentio, 
cardialgia ,  sitis ,  pulsus  celer  ac  frequens  cum  ae- 
stu  et  anxietate,  non  raro  etiam  parvus  et  inae- 
qualis  ,  insuper  et  nausea  molestissima,  sudor  in- 
terdum  diaphoreticus ,  crurum  et  brachiorum  con- 
tractura ,  animi  deliquium ,  partium  extremarum 
frigiditas,  cum  aliis  consimilis  notae  symptomatis 
quae  adstantes  magnopere  perterrefaciunt  atque 
etiam  angusto  viginti  quatuor  horarum  spatio  ae- 
grum  interimunt." 

Eodem  tempore ,  quo  Sfdenhamus  ,  choleram 
in  npstris  terris  quotannis  redeuntem  vidi,  ne- 
que  dubitavi ,  epidemicam  illam ,  morbis  autum- 
nalibus  adfinem  habere  :  quo  minus  autem  ejus 
naturam  inflammatoriam  existimem ,  vetat  primo 
morbi  origo ,  ea  tempestate ,  quae  inflammationi- 
bus  minus  favet  et  decursus  ille  celerrimus,  bre- 
vissimus ,  convulsionum  et  spasmorum  similior :  se- 
cundo,  curandi  methodus  per  laudanum,  qua  Sy- 
denhami  ad  exemplar  usus  sum  feliciter  vidi- 
que   ac  miratus   sum ,    opio  porrecto ,    et  quidem 

porrecto  plena  dosi ,  hanc  musculorum  intestina- 
lium  convulsionem  tanquam  incantamento  sedatam 
aegrumque  facie  Hippocratica ,  propter  inanitio- 
nem ,  morti  proximum ,  paucas  horas  post  refocil- 
latum  turgoremque  et  calorem  vitalem  resumentem. 
Itaque  hae  rationes  me  impediunt,  quo  minus  vi- 
rorum  celeberrimorum  amplectar  sententiam,  qui 
choleram  etiam  omnem  magno  inflammationum  in- 
testinalium  exereitu  comprehendunt, 

De  morhorum  nominibus  equidem  minus  essem 
sollicitus,  nisi  ista  nominum  mutatio  artis  muta- 
tionem  necessario  secum  ferret.  Nam  mutato  mor- 
borum  biliosorum  nomine  in  nomen  phlegmasiarum , 
etiam  mutata  est  curatio  antibiliosa  in  curationem 
antiphlogisticam  atque  emetica  et  purgantia  omni- 
no  ex  arte  exsularunt.  Scio  equidem  fuisse  medi- 
cos  et  esse ,  qui  emeticis  et  purgantibus  abutan- 
stur:  nec  tamen  video,  cur  propter  abusum  nobis 
usus  interdiceretur :  nec  desunt  exempla,  recen- 
tissimo  etiam  tempore,  aegrotantium,  qui  methodi 
evacuantis  neglectae  poenas  luerunt.     Nam 

Quidquid  delirant  reges ,  plectuntur  Achivi. 

Recentiorum  pervolventes  libros  observationum 
medicinalium ,  crebro  incidetis  in  cas.us  ,  in  quibus 
autopsia  detexit  faeces  copiosas  intestinorum  cavo 
inclusas  ,  quae  si  prudenti  evacuantium  usu  in  tem- 
pore  fuissent  eliminatae  ,  potuisset  forsitan  intes- 
tinorum  ex  stimulo  acri  suscitata  irritatio ,  phlo- 
gosis ,   ulceratio   praepediri :    quemadmodum   tem- 

pestiva  purgatione  praepediuntur  feliciter  aphthae 
in  febribus,  neglecta  prudenti  catharsi,  denso  ag- 
mine  atque  iterata  vice  pullulantes ,  quae  pruden- 
tiorum  est  et  peritorum  medicorum  in  hac  regione 
animadversio ,  repetita  saepius. 

Verum  forsitan  ea  vobis  opinio  nasci  posset, 
differre  pro  natura  locorum  genera  medicinae  et 
aliud  opus  esse  nobis ,  aliud  in  Gallia.  Et  profe- 
cto  huic  opinioni  suffragatur  experientia.  Nam  uti 
Gallorum  medicina  ab  omni  tempore  magis  anti- 
phlogistica  fuit,  ita  medicorum  nostrorum  magis 
antigastrica.  An  igitur  in  Gallia  nullus  est  reme- 
diis  evacuantibus ,  nullus  vomitoriis,  aut  purganti- 
bus  locus  ?  Ad  hanc  quaestionem  pro  me  respon- 
deat  Andrallius  ,  peritissimus  inter  Parisienses  me- 
dicus  clinicus ,  quem  virum  eo  lubentius  audio , 
quoniam  animo  a  praejudicatis  opinionibus  libero, 
hanc  salutarem  professionem  exercet.  Is ,  postquam 
morborum  febrilium  in  corporibus  mortuorum  ves- 
tigia  ostenderat ,  prudenter  monet ,  quae  in  cada- 
vere  reperiuntur  laesiones  solas  non  indicare  me- 
thodum  medendi,  verum  hanc  praeterea  petendam 
esse  tam  a  caussis,  quae  morbum  fecerant,  quam 
a  conditione  nervorum,  quae  morbum  antecesse- 
rat  earumque  definiverat  formam  et  magnitudi- 
nem,  aut  etiam  morbi  occasione  erat  nata.  Qua^- 
propter  eventum  exposuit  methodi  et  passivae  et 
evacuantis  et  antiphlogisticae  et  tonicae.  Circa  me* 
thodum  evacuantem ;  nam  de  reliquis  hoc  loco  di» 

cere  nil  attinet ;  circa  evacuantera  igitur  metho- 
dum  adnotavit ,  fuisse  aegros  ,  qui  hanc  metho- 
dum  sibi  valdopere  proficuam  et  salubrem  experti 
sunt. 

Prior  casus  est  status  gastrici   sine   febre  intra 

24  horas  unico  vomitorio  indeque  mota  cholera  ar- 

tificiali  penitus  sublati.     Secundus  aeger  huic   si- 

milis,    praeterquam   quod   aliquantisper   febricita- 

bat,  simili  genere  medicinae  curatus  est.   Nec  dis- 

par  est   tertius ,    quem  pulvis  ex  ipecacuanh.  rad. 

simul  et  morbo  gastrico  et  febre  liberavit.     Vomi- 

torio    sanatus  est  quartus  et  quintus.     Sextus  tu- 

morem  habuit  mobilem  in  vicinia  umbilici,  ex  fae- 

cibus   hoc  loco   accumulatis ,  quas  faeces  indeque 

natum  tumorem  abstulit  clysma  ex  sennae  foliis  et 

sulphate  sodae  paratum  iteratoque  injectum:  tan- 

dem  emeticum  saburrae  gastricae  reliquias  abster- 

sit.     Tales  tumores  stercorales  interdum  scirrhosos 

fuisse  et  habitos   et  dictos  eosque  scirrhos  simili 

curatione  evanuisse,  notat  auctor.     Aegro  septimo 

pleura  sinistra  doluit,  alvus  fluxit,  emetico  ex  ipe- 

cuanh.  gr.  xil.  et  tart.  emet.  gr.  i.  dato  vomuit  in- 

gentem  bilis  flavae  et  muci  crassi  copiam,  quo  fa- 

cto  substitit  alvus  ,  siluit  dolor.     Obfert  hic  casus 

exemplum  pleuritidis  biliosae  Stollii  et  diarrhoeae 

vomitorio  sanatae,  uti  bene  vidit  Andrallius.  ita- 

que  juvabit  hanc   historiam  cum  Stollianis  pleuri- 

tidis  biliosae  historiis   comparasse  et  in  memoriam 

revocasse  Coi  Senis  observationem :  diarrhocam  lon- 

£am  vomitu  spontaneo  solvi :  qua  observatione  hanc 
diarrhoeae  biliosae  gastricae  curationem  ipsius  na- 
turae  artificis  exemplo  commendatam  videmus. 

Alia  diarrhoeae  emetico  solutae  exempla  sequuri- 
tur,  partim  febre  expertia,  partim  febre  stipata. 
In  horum  primo  alvi  fluxus  vomitu,  febris  sudore. 
judicata  est:  erat  autem  tempestas  vernalis  et  mor- 
bus,  ut  videtur,  ex  gastrico  et  catarrhali  genere 
complicatus.  In  altero :  erat  tempestas  autumnalis 
et  praecesserat  error  in  victu  gravis;  post  vomitum 
et  diarrhoea  simul  et  febris  desiit.  In  tertio  diar- 
rhoeam  et  febrem  sublatas  demum,  largi  sudore» 
secuti  sunt.  In  quarto  febris  gastrica ,  alvo  perti-. 
naciter  adstricta)  emeto-cathartico  exhibito,  dere- 
pente  siluit.  (Minus  tuta  haec  curandi  ratio  est,» 
alvo  dura  emeticum  dare ;  tutior,  quam  Stollius? 
laudat,  qua  prius  enemate  alvo  prospicitur,  quam 
emesis  moveatur ,  ne  per  emeticum  motus  antiperi- 
stalticus  et  ileus  fiat:  quamque  in  eo,  qui  sequitur,- 
casu  quinto  video  adhibitam. )  In  quinto  casu  pur-»" 
gatis  intestinis  a  febre  quidem  immunis  aeger  fuit, 
a  morbo  gastrico  non  fuit:  hunc  demum  vomito- 
rium  sustulit.  Promptum  levamen  secutum  est  eme- 
to-catharsin  in  aegro  sexto  brevique  post  perfecta 
ex  febre  gastrica  graviori  convalescentia.  Erat 
mensis  Augustus.  Suppar  supparis  medelae  even- 
tus  fuit  in  aegro  septimo  et  octavo.  Minus  prom-' 
ptum  levamen  erat  in  aegro  nono,  qui  mense  Apri- 
lis   aegrotabat  eodemque  die  et  topica  J>er  hirudK 

Lib.  II.  Pats  II i  i 

nes  depletione  curatus  est  et  evacuatione  per  emc- 
ticum  et  sanatus  tandem  ptisana  demulcente.  Ea- 
dem  complicata,  composita  medicina  usus  est  aeger 
decimus,  eodem  eventu  eodemque  tempore.  Vo- 
mitorio  et  demulcentibus  sanatus  est  aeger  unde- 
cimus  et  quidem  mense  Oetobri.  In  casu  duode- 
cimo  ex  levi  ipecacuauhae  dosi  et  vomuit  aeger  et 
Sudavit  et  convaluit.  In  decimo  tertio  vomitorium 
non  ventriculum ,  sed  alvum  movit  nihilque  morbum 
levassse  videtur.  In  decimo  quarto  morbum  po- 
tius  exacerbavit ,  quem  hirudines  pectori  admotae 
sanarunt.  Verum  lingua  ad  apicem  et  margines 
rubebat ,  multum  dolebat  venter ,  tussis  frequens 
aegrum  molestabat  ac  tempus  erat  vernum.  Breve 
tantummodo,  nec  constans  emeticum  attulerat  le- 
vamen.  In  decimo  quinto  post  vomitorium  exacer- 
batio ,  post  hirudines  admotas  sudores  largi ,  apy- 
rexia,  convalescentia :  et  hic  aliquod,  sed  breve 
fuit  et  infidum  a  vomitorio  levamen.  In  decimo 
sexto  purgatione  tamarindinata  incassum  data,  pro- 
fuit  polygala  et  aeger  alvo  fluente  inque  cute  facta 
eruptione  sudaminum  et  miliarium,  convaluit. 

Habetis  exempla  curationis  evacuantis,  quae  plu- 
ribus  aegris  ex  febre  gastrica  decumbentibus  ma- 
nifesto  salutaris  fuit :  quae  docent,  hanc  metho- 
dum,  hoc  quod  vivimus  tempore,  in  Gallia  pro- 
fuisse;  quae  cum  ita  sint,  de  priscae  hujus  medi- 
ciriae  salubritate  dubium  nullum  superesse  poterit. 

Quaeretis   forsitan,  quid  caussae  sit,    cur  circa 

hujus  medicinae  in  febribus  biliosis  gastricis  usum 
tanta  sit  medicorum  dissensio,  ut  laudetur  ab  his, 
culpetur   ab  illis.     Caussam    hanc    partim  positam 
esse  credo  in  morbis ,  quibus  sanandis  adhibebatur, 
partim   in  medicis ,    qui   adhibebant.      Morbi    sint 
oportet  ii  ipsi,   in  quibus  hanc  methodum  utilem 
experti  sunt  antiquiores,  febres  videlicet  biliosae, 
gastricae  veri  nominis ,  quae  aestate  praesertim  pri- 
moque  autumno  visuntur;  nec  inflammationes  ven- 
triculi  et  intestinorum    cum  hisce    confundantur , 
nec  aliae  incidant  harum  concitandarum  opportu- 
nitates.     Jam  iterum   mecum   pervolvite   aliorum, 
quos  citavi  observationes.     Prior  Bouillaudii  aeger 
cum  esset  plethoricus    saepiusque   ex  naribus  san- 
guinem  profudisset,  vinumcalidum  sumpserat.  Huic 
neque  initio  sanguis  de  vena  detractus  est ,  neque 
postea,    quae  intestinis    inerant   sordes   eliminatae 
sunt :    tuncque   factum  est ,  ut  inflammatio  accen- 
deretur  impura ,    erysipelacea ,  gangraenosa,  cujus 
manifestas  notas  venter  cum  in  vivo  homine  osten- 
debat ,  tum  in  mortuo  ,    una   cum   faecibus ,    quae 
concitaverant  ipsam,  indagaret.     Altera  observatio 
et  quae  sequuntur  reliquae  aliorsum  pertinent,  ut 
dixi  antea,  atque  aut  hyeme  aut  vere  primo  inci- 
derant ,  tempore  scilicet  a  febrium  aestivarum  na- 
talibus  remoto.     Una  tantum  (est  observatio  quin- 
ta;  apud  auctorem  octava)  facta  est  aestate  et  qui- 
dem    mense   Junio,    verum  quo   tempore    Nosoco- 
mium  ingressa  est  aegra,  morbus  typhi  symptoma- 

7* 

ta  obtulit:  pariterque  sexta:  haec  tamen  cum  gas« 
trica  eomplicatione ,  quae  etiam  in  septima  fuit , 
quamquam  in  harum  nulla  purgantium  praescri- 
ptorum  mentionem  factam  esse  legimus.  Alte- 
ra  series  observationum ,  quibus  methodi  anti- 
phlogistieae  salubritas  probatur ,  ne  unum  quidem ,- 
quod  scio,  febris  biliosae  gastricae  purae  ac  sim- 
plicis  casum  complectilur.  Prior  ex  carnium  pu- 
trescentium  esu  suseitatae  febris  fuit,  quam  vomitu 
et  alvi  fluxu  ejecisse  natura  videtur.  Initio  medi» 
cum  non  accersivit  aeger ,  di-e  morbi  octavo  tiiru- 
dines  viginti  quinque  epigastrio  admotae  sunt , 
quae  utrum  profuerint,  dicere  vix  audeo.  Nam 
vespere  hujus  diei  pulsus  minimus  erat,  ut  fere 
deletus  videretiir,  vultus  tristis,  languidus,  oculi 
eavi ,  jcirculo  livido  circumdati :  quae  symptomata 
infaustum  eventum  praenotare  credidisses  et  ipse 
credidit  auctor.  Aivus  iiuere  perrexit  brevique  post 
convalescere  aeger  coepit.  Altera  observatio  est 
enteritidis  impurae  ,  venaesectione  sublatae  huic- 
que  similis  tertia.  Quarta  amenorrhoeae  et  mor- 
bi  eatarrhalis;  quinta  juvenis  ex  typho  abdouiina- 
li,  qui  dicitur,  deeumbentis;  ita  ut  horum  aegro* 
tontium  nemo  symptomata  habuerit  febris  biliosae 
gastricae  simplicis.  Caeterum  notetis  velim ,  inter 
hujus  febris  symptomata  memorari  ab  auctore  fau- 
cium  ac  linguae  ruborem ,  qui  tamen  hujus  febris 
signuin  rion  est ,  verum  potius  morbi  intestinorum 
isiflammatorii ;    siquidem  y   ne   antiquiores    comme. 

imorem,  ipse  recentissimus  auctor  Andrallius  lin- 
guae  non  ruborem,  sed  pallorem  inter  symptomata 
status  gastriei  recenset,  ruborem  vero  ad  sympto- 
mata  inflammationis  harum  partium  refert.  Deni- 
que  desunt  quaedam  tum  ad  caussas,  tum  ad  signa 
morbi  pertinentia.  Ex  priori  genere  sunt :  tempes- 
tas  aeris  annique  constitutio;  ex  altero:  signa  uri- 
narum,  accuratior  tum  coloris  in  vultu ,  tum  ma- 
ieriae  per  vomitum  et  alvum  dejectae  descriptio,  ita 
ut  si  conferatis  historias  aegrotantium  cum  iis,  quas 
Stollius  consignavit,  plura  quaeratis  signa  ad  ple- 
niorem  morbi  cognitionem  pernecessaria ,  neque 
injustam  esse  fateamini  suspicionem,  nequaquam 
eundem  ab  utroque  auctore  morbum  fuisse  indica*- 
tum:  quam  suspicionem  augebit  curatio,  qua  uter- 
que  usus  est.  Nam  si  Stollio  profnerint  evacuan» 
tia,  Bouillaudio  contra  antiphlogistica  auxilia,  ve- 
ro  similior  conjectura  est ,  quemque  alium  morbum 
curasse ,  quam  adeo  dispari  modo  morbos  similes 
pi  orsus  fuisse  sanatos. 

Ouod  autem  crebro  morbus  inflammatorius  cum 
morbo  gastrico  jungatur ,  ipse  fassus  est  Stollius, 
qili  utrasque  et  simplices  morbos  gas.tricos  et  cum 
inflammatione  complicatos  notavit.  Illud  vero  vel 
accidit ,  ubi  alterum  anni  tempus  in  alterum  trans- 
eat ,  vel  ubi  morbus  gastricus  corpus  offendat  ple- 
thoricum,  vel  ubi  prava  medicatio  ,  sive  neglecta 
tempestiva  corporis  purgatio  intestina  medicinis 
«alidioribus  ipsisve  sordibus  acrioribus  neque  em§* 

si ,   nec    catharsi   subductis  inflarnmaverint. 

Haec  si  ad  singulas  auctorum  observationes  trans- 
feratis,  minus  ardua  res  erit,  tantas  inter  medicos 
de  febrium  gastricarum  natura  et  medendi  ratione 
componere  lites  et  suum  cuique  methodo  et  locum 
adsignare  et  tempus. 

Be  febre  putrida  multum  et  pridem  et  nuper  in- 
ter  mcdicos  litigatum  est:  quibus  si  placuisset  ante 
definire ,  quid  lioc  nomine  intellexerint  minus  forsi- 
tan  litigassent.  Omnis  enim  ,  quae  a  ratione  susci- 
pitur  cle  alicjua  re  institutio ,  debet  a  defmitione 
projicisci :  ut  intelligatur ,  quid  sit  id,  de  quo  dis- 
putetur.  Huic  Tullii  praecepto  obtemperantes , 
ante  omnia  inquiramus ,  quem  singuli  tribuerint 
huic  febris  putridae  denominationi  sensum.  Ex 
veterum  sententia ,  quemadmodum  recte  docuit 
Burserius  ,  illae  hoc  nomine  febtes  dicebantur , 
quae  graviora  sibi  adsciscunt  symptomata  longio- 
reque  tempore  producuntur,  neque  desinunt ,  nisi 
coctione  humorum,  ut  vocant  purulenta;  utpote 
quae  a  sanguine  putrescente  et  praeter  naturam  ef- 
fervescente  oriri  putabantur.,  Praecipua,  quibus 
in  hanc  sententiam  adducerentur,  argumenta  erant 
potissimum  duo :  calor  nempe  peculiai  is ,  quem  in 

hac  febre  laborantibus  manu  percipiebant  et  san- 
guis  e  vena  missus.  Ille  manum  admotam  acri  qua- 
dam  punctione  mordebat,  quae  juxta  ipsos  nonnisi 
a  putredine  esse  poterat.  Hic  concrescebat  illico, 
et  crassa ,  flava ,  aut  albida  et  firma  crusta  ut  plu- 
rimum  obtegebatur.  Talem  sanguinem  putridum, 
corruptum ,  aut  purulenturn  dicebant.  Intellexe- 
runt  igitur  hoc  nomine  nequaquam  febrem  inflam- 
matoriae  oppositam  ,  verum  hanc  ipsam  gradu  sum* 
mo ,  id  quod  etiam  indicavit  Boeritaavius  :  Aphor^ 
730.  monens,  synochum  putrem  deberi  caussis  in- 
flammatione  simplici  majoribus;  atque  ex  nostriPE- 
tri  Foresti  casibus  pluribus ,  quibus  hoc  febris  no- 
men  inscribitur,  apparet. 

Beinceps  ab  hac  veterum  hujus  febris  notione 
dcflexerunt  meclici  eamque  putridam  appellavei  unt 
in  qua  sanguinis  resolutus  esset  et  putridus  status. 
Qualem  sibi  hunc  statum  finxerint ,  omnium  optime , 
me  judice,  interpretatus  est  Jo.  Huxham,  qui  ante 
seculum  Plymuthi,  urbis  Angliae  maritimae,  nau- 
tis  crebro  artem  fecit  salutarem.  Is  Capite  v.  T.  II. 
Opp.  Physico-Medicor.  quod  de  sanguinis  resoluto 
et  putrido  statu  inscribitur:  »praeterhos,  inquit, 
tertius  sanguinis  reperitur  status  ,  caeteris  multo 
periculosior;  illum  statum  puto,  qui  ad  dissolutio- 
nem  et  putrediuem  absque  intermedio  aliquo  ma- 
gis  tendit.  Hic  casus  manifeste  apparet  in  quibus- 
dam  scorbuticis,  ubi  sine  uilo  alio  singulari  et  evi- 
denti  morbo  praegresso  (nisi   fortasse  genere  quo- 

llam  lassitudinis  et  languoris)  homines  subito  pei? 
summam  totius  corporis  cutem  eruptionem  macula? 
rum  yiolacei,  lividi,  aut  quoque  nigri  et  caerulei 
coloris  experiuntur   et  mox  profusa   periGulosaque 
interdum,  immo  mortifera  corripiuntur  haemorrha- 
gia ,  cum  se  ullo  morbo  laborare ,  illi  ipsi ,  aut  alii 
vix  credunt.  —  Quorum  hominum  sanguis,  si  detra- 
ctus  fuit,    eam  ob  rationem,   ut  ulterior  haemor- 
rhagiae   avei ■  tatur  progressus  ,    prouti   credebatur , 
semper   quasi  ut  merum  coagulum   apparet ,    cum 
non,  ut  consueto  modo  fieri  solet,  in  crassamen-. 
tum  et  serum  separetur ,  sed   aequalis   semicoagu- 
lata  remaneat  massa,    quae  plerumque   lividi,  aut 
obscurioris  consueto   est  coloris  et  licet  nonnum- 
quam  diu  florida  satis  perstet ,   semper  tamen  ci-? 
tius  putrescit.     Hoc  quoque   notatu    dignum   esse 
yidetur,    talium   hominum  spiritum  admodum  fre* 
quenter  ante  eruptionem  magis  foetere  eorumque 
urinam  saepius  pessime  olere/'     Hisce  addit  HuxHAr 
Mus  ,   venenis  etiam  tum  aquae  Laurocerasi ,    tum 
serpentum  et  viperarum  morsu  similiter  solvi  san- 
guinem   idemque   fieri  in  nonnullis  ex   variolarum 
contagio  ac  tandem   historiam    refert    sequentem , 
quae  hunc  sanguinis  statum  tanquam  exemplo  per-? 
spicuo  proponit. 

j>  Oppidi  cujusdam  vicini  egregius  chirurgus  gra-? 
cili  et  tenera  admodum  corporis  constitutione ,  sed 
negotiis  et  exercitationibus  constanter  agitatus  fe^ 
j?ribusque  saepius   et  rheumatismis  scorbuticis  af3 

fectus,  ob  refrigerium  caeteraque  mense  Octobri 
anni  1741.  lentae  febris  quodam  genere  cum  levi 
rigore,  crebris  caloribus,  pulsu  celeri  et  debili, 
virium  et  appetitus  defectu  ,  magno  pectoris  pon- 
dere  et  quadam  spiritus  trahendi  difficultate  corri- 
piebatur.  Nihilominus  per  quatuor,  vel  quinque 
dies  post  hunc  impetum  in  negotiis  suis  fungendis, 
equo  vehendo  seqne  ipsum  defatigando ,  pergebat. 
Viri  cujusdam  nobilis  in  domo,  ubi  aegrotus  meus 
commorabatur ,  ipsum  inveniebam;  et  cum  ego  il- 
lum,  ut  supra  memoravi,  deprehenderem ,  ut  sui 
ipsius  tempestivam  et  justam  haberet  curam,  serio 
admonebam.  Buabus  diebus  post ,  cum  virum  quen- 
dam  nobilem  in  vicinia  visitaret,  subito  animi  de- 
liquio  insigni  correptus  decidit :  ipsum  erigentes 
varias  lividas  et  violacei  coloris  maculas  in  brachiis 
colloque  ejus  observabant.  Non  sine  maxima  diffi- 
eultate  transferebatur  domum;  licet  enim  tantum 
duo  aut  tria  distaret  milliaria ,  in  itinere  tamen 
crebrius  animo  delinqu6batur ,  languor  cum  dolore 
aderat  summus ,  praecordia  ejus  opprimel)antur 
maxime  et  in  perpetuum  suspirabat;  ejus  spiritus 
nunc  intolerabiliter  olebat  et  ex  gingivis  materia 
cruenta  foetida  continuo  effluebat  atque  macularum 
lividarum,  violacearum  et  nigrarum  in  summa  cute 
nontantum  ejus  corporis  et  trunci,  sed  et  femorum 
apparebant  multa  millia. 

Sanguis  ex  brachio  ad  duodecim  circiter  uncias 
ipsi  detrahebatur,   ast  hoc  nullum   afferebat  leva-? 

men:  pectoris  oppressio ,  suspiria,  animi  deliquia 
et  anxietas  tammale,  quam  antea  pergebant ,  quid? 
quod  multum  increscebant;  violens  itaque  haemor- 
rhagia  ex  ejus  naribus  prorumpebat  cumque  haec 
ex  utrisque  orificiis  continuaret,  iterum  sanguis 
ad  decem  circiter  uncias  duodecim  horis  post  pri- 
mam  detractionem  emittebatur;  neque  hoc  ipsi  ul- 
lum  afferebat  solatium,  sed  ejus  debilitatem  insi- 
gniter  augebat  et  anxietas,  irrequies  et  oppressio, 
ut  alias,  sine  ullo  etiam  somno  continuabant.  Nunc 
non  solum  ex  ejus  gingivis  et  naribus  profluebat 
sanguis ,  sed  tussi  quoque  eum  rejiciebat.  Sangui- 
nis  quidem  profluvium  ex  naribus  aliquo  modo  ces- 
sabat,  sed  mirum  in  modiim  ex  ejus  gingivis  auge- 
batur.  Simili  nunc,  licet  lento  modo ,  ex  ejus  al- 
tera  ocuiorum  caruncula  guttatim  profluebat  et 
pustulae  quaedam  linguae  ac  partis  interioris  la- 
biorum  disruptae  copiosam  cruentam  tenuemque 
materiam  emittebant. 

Haemorrhagia  aliquo  modo  cohibita ,  dysenteria 
cruenta  cum  severis  excitabatur  torminibus  et  ae- 
ger  ingenti  animi  deliquio  semperque  irrequietus 
magna  afficiebatur  febre :  ejus  pulsus  per  sex,  aut 
septem  intervalla  intermittebat  et  tunc  iterum  agi- 
tabatur  celerrime ;  simili  modo  perpetuo  moveba- 
tur  tremore  et  subsultu.  Per  omne  hoc  temporis 
spatium  ex  una  vel  altera  parte  continuabat  hae- 
morrhagia  et  alio  loco  cohibita  in  alio  mox  erum- 
pebat;  ita  ut  ejus  urina  admodum  obscura,  immo 

fcre  nigra,  sanguine  nunc  tincta  esse  videretur. 
Mox  post  alteram  sanguinis  detractionem  ego  voca- 
tus  ad  eum  currebam.  Ratione  descripta  ipsum  in- 
credibili  anxietate  oppressum,  attamen  a  deliriis 
liberum  inveniebam,  licet  varias  per  dies  et  noctes 
ne  ullo  quidem  somno  esset  refectus:  lingua  ejus 
tota  erat  nigra  et  spiritum  adeo  intolerabiliter  foe- 
tentem  emittebat ,  ut  quoque  spatio  ejus  remoto 
valde  molestus  esset;  atque  ejus  dejectiones  adeo 
terribilem  foetorem  nauseosum  spargebant,  ut  ipsa 
ejus  ministra,  quae  illas  removere  valebat,  vomitu 
et  animi  deliquio  afficeretur. 

Sanguinis  nullam  (neque  etiam  primum)  emissam 
partem  in  crassamentum  et  serum,  uti  alias  fieri 
solet ,  fuisse  separatam ,  reperiebam  ,  licet  plures 
per  horas  in  quiete  esset  relictus  primum  emissus 
sanguis;  sed  semi  quasi  concretus  colorem  in  su- 
perficio  retinebat  lividum  caerulescentem :  levissimo 
attactu  dividebatur  faciliime  et  purulentae  saniei, 
quae  simul  pulverem  in  fundo  fuliginosum  offere- 
bat,  quam  sanguini  erat  similior.  Sanguinis  haec 
profhrvia  inprimis  ex  lingua ,  labiis  et  gingivis  cum 
perpetuo  tenuis  cruenti  ichoris  stillicidio  ex  nari- 
bus  semper  pergebant;  ita  ut  aeger  a  tremore  ten- 
dinumque  subsultu  nunquam  cessantibus  atque 
perpetuo  fere  animi  deliquio   summe  debilitaretur. 

Quid  in  tam  tristi  casu  erat  agendum  ?  num  ipsi 
calida  alexipharraaca ,  volatilia,  cardiaca  et  vesica- 
toria  profuissent ,  prouti  nonnulli  ejus  summam  de- 

bilitatem ,  animi  deliquia,  pectoris  oppressionem  ; 
tremores  caeteraque  considerantes,  putare  potuis- 
sent  ?  Sed  nonne  haec  fuissent  deleteria  certissima  ? 
Nonne  illa  ipsum  certissime  occidissent,  eum  ista 
acrimoniae  stimulanti  addita  febrem  adauxissent  at- 
que  crasin  sanguinis  jam  fere  prorsus  dissoluti  et 
in  cruoris  putridi  genus  redacti,  magis  destruxis- 
sent. 

Ego  vero  haec  perpendens  atque  insignem  corti- 
cis  Peruviani  utilitatem  in  avertendo  et  cohibendo 
gangraenae  progressu  ex  repetitis  experimentis  sae- 
pius  cognoscens ,  post  parvam  rhabarbari  quanti- 
tatem  praemissam ,  illum  parva  in  dosi  cum  vi- 
trioli  elixirio  frequentius  aegroto  exhibui.  Prae- 
terea  cinnamomi  aquam  cum  rosarum  tinctura  sa- 
tis  acidam  redditam  atque  ita  quoque  decoctum 
ex  corticibus  aurantiorum  Hispanensium ,  rosis  ru- 
bris ,  cinnamomo ,  admista  pauca  terra  japonica 
paratum  ac  bene  acidulatum  bibebat:  vinum  cla- 
rificatum  et  portulagense  rubrum ,  cum  parte  aquae 
dimidia  grati  saporis  caussa  hauriebat.  Cum  cortex 
ipsi  bene  conveniret,  ejus  usu  pergebam  et  quan^- 
titatem  ejus  auctam  aliqua  cum  parte  confectionis 
Fracastorii  sine  melle  dabam ,  ut  fluxum  dysente^- 
ricum  cohiberem ;  nihilo  tamen  minus  parvam  in- 
terdum  rhabarbari  dosin  interponebam ,  ut  cruen- 
tam ,  biliosam,  aut  saniosam  materiem  in  intestinis 
fortasse  haerentem,  vel  ad  illa  affluentem  remove- 
yem,     Tempore   intermedio  ut  ipsum  orjza,  pana^ 

tella ,  sagu  atque  gelatina  cornu  cervi  bene  acidu- 
lata  et  pane  tosto  ac  in  vino  clarificato,  vel  vino 
rubro  Portugalensi  macerato  crebrius  reficerent, 
jubebam.  Atque  ut  fomenta  ex  aromatibus  et  ad- 
stringentibus  parata  ac  iri  virio  rubro  cocta  toti  ab- 
domini  frequenter  adplicarentur ,  imperabam. 

Hac  methodo  indesinenter  continuata  miser  iste 
aegrotus,  Deo  juvante,  ex  statu  universalis  quasi 
putredinis  ereptus  optime  restituebatur :  praeter 
id,  quod  per  insigne  temporis  spatium,  post  febrim 
prorsus  abactam,  gravior  aliqua  superesset  debili- 
tas;  et  tunc  quoque  cum  ambulare  valeret,  levis- 
sima  data  occasione  ex  ejus  naribus  haemorrhagiae 
redirent,  ejus  gingivae  sanguinem  lenissima  frictio-- 
ne  funderent,  ejusque  spiritus  diu  satis  esset  in- 
festus.  Corticis  autem  Peruviani ,  elixirii  vitrioli 
caeterorumque  usu  continuato  cuncta  haec  prorsus 
cessabant :  attamen  femora  et  pedes  multo  diutius 
tumore  africiebantur  insigniore  atque  caro  ejus  per 
totum  corpus  adeo  mollis,  tenera  et  irritabilis  re- 
manebat,  ut  attactum  vix  ferre  posset  levissimum. 
Purgantia  rhabarbarina ,  lenia  stomachica,  chaly- 
beata,  elixirium  vitrioli,  aquae  pyrmontanae,  eum 
convenientibus  diureticis  et  moderatus  corporis  mo- 
tus  tandem  omnia  ista  removebant  symptomata;  at«* 
que  duobus  aut  tribus  circiter  mensibus  bonum  sa- 
nitatis  recuperabat  statum,  quo  adhuc  gaudet." 

Habetis   exemplar  febris  putridae  sporadicae  ei^ 

que  adcommodatae  curationis  per  vinum,  corticem 
Peruvianum  et  acida  mineralia. 

Contagiosae  exemplar  est  in  ea  febre,  quam  A°. 
1528.  in  Italia  primum  adparuisse  scribit  Hieron. 
Fracastorius  quaque  Andream  Naugerium  interiisse 
refert.     »  Contagiosa   est  haec  febris   ( sunt   illius 
verba ,  morbum  describentis  )  sed  non  celeriter ,  nec 
fomite  et  ad  distans,  sed  tantum  per  tractationem 
infirmi:  per  initia  autem  quum  febres  omnes  pes- 
tilentes  placidae  sint  et  mites ,  lum  haec  adeo  pla- 
cide  invadit,  ut  vix  admittere  medicum  aegri  ve- 
lint,  unde  et  medicorum  multum  plurimum  decepti 
sunt,  expectantes  resolutionem  morbi  paulo  post, 
nec   quicquam   contra   parantes :    mox   vero   signa 
malignae  febris  aperiebantur ,  nam  quanquam   ca- 
lor  mitis  pro  natura  ejusmodi  febrium  sentiebatur, 
interne  tamen  perturbatio  quaedam  percipiebatur , 
tum  et  fractio  in  toto  corpore ,  lassitudoque  more 
fatigati:    decubitus  erat  supinus,    caput  gravesce- 
bat,  sensus  hebetes  erant  et  mens  magna  ex  parte, 
post  4,  aut  7  diem  non  constabat,  oculi  rubesce- 
bant,  verba  multa  dicebantur;  urinae  primum  exal- 
bidae   ut  plurimum    cernebantur ,   plenae  tamen , 
mox  rubentes  et  confusae,  aut  similes  vino  grana- 
torum :  pulsus  rarus  et  humilis ,  qualem  diximus : 
excrementa   corrupta,  foetentia:  circa  quartum  et 
septimum  in  brachiis ,  dorso ,  et  pectore  maculae 
rubentes,  saepe  et  puniceae  erumpebant,  puncturis 

pulicum  similes,  saepe  majores,  imitatae  lenticu- 
latas  ,  unde  et  nomen  inditum  est :  sitis  autem  aut 
nulla,  aut  parva  aderat,  sordescebat  tamen  lingua* 
somnolentia  quibusdam  aderat,  quibusdam  et  vi- 
giliae,  interdum  in  eodem  utrumque  per  vices:  sta- 
tus  aliis  ad  septimum,  aliis  ad  quartum  decimum, 
aliis  et  ultra:  urina  quibusdam  detinebatur,  quod 
pessimum  signum  erat.  Ea  febre  mulieres  paucae , 
senes  paucissimi,  judaei  fere  nulli  deperiere,  ju« 
venes  et  pueri  multi  et  ii  quidem  nobiles,  contra-» 
rio  modo  ac  pestilentes  verae  consuevere ,  quae 
quum  vulgus  praecipue  capiant,  tum  hae  febres 
maxime  in  nobiles  grassari  visae  sunt.  Perituros 
sua  signa  praecedebant ,  sicuti  et  evasuros :  mala 
erant,  si  statim  aeger  virtute  defici  se  sensisset, 
si  assumpto  levi  pharmaco  ingens  alvi  dejectio  se- 
cuta  fuisset,  si  facta  crisi  non  accessisset  allevatio* 
nam  vidimus,  quibus  librae  tres  sanguinis  erupis- 
sent  e  naribus ,  paulo  post  tamen  obiisse :  malum 
item,  si  urinae  detinebantur,  si  lenticulae  delituis- 
sent ,  si  aegre  erupissent ,  si  lividae  fuissent  et  val- 
de  puniceae :  quod  si  omnia  aut  plura  ex  his  acces- 
sissent,  certissiuia  sequebatur  mors ;  evasio  vero 
si  contraria  aut  omnia,  aut  plura  apparuissent." 

Aliud  contagiosae,  nec  tamen  adeo  simplicis 
exemplar  est  in  febre  carceraria,  aut  nosocomiali, 
quam  egregie  descripsit  Jo.  Pringle  in  ejus  Obser- 
vations  on  the  diseases  of  the  Army.  The  third 
Edition  enlarged,  Lond.  1761.  Part.III.  cap.  7. 

Oritur  haec  febris  ex  aere,  magno  hominum  ntf- 
mero  Corrupto  in  navibus,  castris,  carceribus,  no- 
socomiis.  Ineipit  autem  a  ealoribus  frigoribusque 
alternis,  languore  artuum,  anorexia  somnisque  tur- 
batis,  cum  levi  Capitis  dolore.  Pulsus  initio  paullo 
crebrior;  lingua  alba.  In  hoc  statu  valetudinario 
interdum  aeris  mutatio,  interdum  sudor  morbum 
avertit.  Quodsi  larga  fiat  sanguinis  detractio,  non 
tantum  caput  non  levatur ,  verum  contra  pulsus 
continuo  decrescit  atque  oboritur  delirium*  San- 
guis  varius  est,  vulgo  vix  mutatus,  pessimum  genus 
est,  ubi  crassamentum  solutuni  est,  quod  nonnisi 
postquam  aliquot  dies  perstiterit  morbus,  accedit 
tumque  signum  est  gravis  putrefactionis :  urina  ra- 
ro  magnam  febrem  denotat  multumque  variat.  Sub 
regimine  calidiori  alvus  stricta,  sub  frigido  fluens, 
in  ultimo  stadio  eolliquativa ,  putrida ,  cruenta , 
gangraenosa.  Cutis  ardor,  aut  calor  mordax ,  sic- 
cus:  sique  sudor  erumpat,  is  foetidus  est,  inter- 
dum  ipsi  aegro  molestus.  Lingua  plerumque  sicca, 
nigra,  sulcata.  Halitus  oris  foetidus,  dentes  nigra 
fuligine  tincti.  Non  semper  delirium,  semper  ve- 
ro  stupor  est.  Facies  tristis ,  alienata  factisque  eva- 
cuationibus  largis  morboque  provectiori  collapsa, 
oculis  semiapertis;  vox  summe  debilis  magnaque 
jam  ab  initio  imbecillitas  mentisque  abjectio.  Pul- 
sus  quo  magis  decrescit ,  eo  increscunt  magis  deli- 
rium  et  tremor  aegrique  primum  hebetiores  ad  au- 
ditum,    deinde   surdi    prorsus  fiunt.      Hoc   morbi 


DE   FEBRE   PUTRIDA.  113 

tempore  appetunt  aegri  cardiaca ,  pracscrtim  vi- 
num:  quod  etiam  multum  prodest ,  nisi  delirium 
acutum  cum  subsultu  tendinum  incidat.  Sunt  cer- 
tae  quaedam  maculae  ,  quibus  vulgo ,  licet  non 
semper  haec  febris  stipatur.  Hae  verae  sunt  pe- 
techiae,  inprimis  in  pectore  et  dorso,  minus  alibi 
conspicuae  atque  nunc  quarto  aut  quinto,  nunc 
demum  decimo  quinto  die  comparentes,  quae  quo 
propius  a  purpureo  colore  absunt,  eo  magis  sunt 
ominosae :  interdum  etiara  vibices  observantur  ma- 
gis  adhuc  timendae. 

Febris  isthaec,  utut  ex  continuis,  vulgo  exacer- 
bationes  habet  necturnas  rernissionesque  diurnas, 
cum  sudoribus  topicis  ac  protracta  in  formam  hec- 
ticam  remittentem,  aut  intermittentem  mutari  apta 
est.  Variae  est  durationis:  plerumque  erat  a  14  ad 
20  dies :  nonnulli  post  quatuor  demum  hebdomades 
aut  occumbebant,  aut  sanabantur.  Si  febris  lon- 
gior,  in  abscessus  parotidum  aut  glandularum  axil- 
larium  terminatur  aut  abscessum  quendam  inter- 
num.  Convalescentes  diu  queruntur  de  dolore  lum- 
borum,  quietis  defectu ,  magna  capitis  vertigine 
et  tinnitu  aurium.  Ubi  aer  est  in  summo  gradu 
malignitatis,  decursus  morbi  adeo  celer  est,  ut  in- 
tra  sex  aut  septem  dies  sive  in  mortenij  sive  in 
sanitatem  transeat. 

Sunt  leviores  morbi  gradus ,  tantummodo  lan- 
guore,  aliquo  capitis  dolore  ,  lingua  subalbida,  ano- 
rexia  aliisque   symptomatibus  febrilibus,  minus  no- 

tabilibus  dignoscendi,  immo  casum  profert  auctor 
parotidum  tumentium ,  sine  ulla  alia  valetudinis  lae- 
sione ,  quibus  tumoribus ,  cum  aeger  caussae  igna- 
rus,  opposuisset  cataplasmata  discutientia,  subsi- 
dentibus  ,  continuo  febre  maligna  prehensus  est. 

Laeta  sxgnasunt:  urina  turbida ,  declinante  mor- 
bo,  levis  sudor,  cutis  mollis,  lingua  humida,  dia- 
phoresis  alvum  biliosam  secuta :  pulsus  vino  et  car- 
diacis  datis  surgens ,  decrescentibus  stupore ,  tre- 
more  aliisque  nervorum  affectibus :  non  multum  de- 
lirium ,  nec  magna  virium  imbecillitas ;  surditas. 
Sedimentum  in  urinis,  sine  aliis  bonis  signis  non 
fida  est  convalescentiae  nota  ac  nonnulli  sine  ea- 
dem  convaluerunt.  Tristia  sunt:  subsultus  tendi- 
num ,  vocis  mutatio ,  grave  delirium ;  faeces  invo- 
luntariae,  frigus  extremomm,  lingua  tremula,  cae- 
citas ,  difficilis  deglutitio  caeteraque ,  aliis  etiam 
febribus  communia,  quae  humorum  corruptelam 
cerebrique  et  nervorum  turbas ,  febrium  protracta- 
rum  communes  sequelas,  testantur. 

Becem  eorum,  quos  febris  nosocomialis  occidit, 
corpora  reclusa  sunt.  Horum  in  aliis  omnia  cava , 
in  aliis  aut  solius  cranii ,  aut  solius  abdominis 
viscera  detecta  sunt.  In  uno  eorum,  qui  tamen 
nonnisi  biduum  in  Nosocomio  fuit  cujusque  mor- 
bus.  igitur  prius  observari  non  potuit,  in  cerebri 
ventriculis  tres  puris  unciae  repertae  sunt  omnis- 
que  tam  corticalis ,  quam  medullaris  cerebri  sub- 
stantia  praeter  modum  laxa  erat  et  mollis:  ac  ali- 

qua  similis  materiae  portio  iri  superiore  parte  cere- 
bclli  iiiventa  est;  quamvis  hic  aeger  cum  quodam 
stupore  et  surditate  usque  ad  eam  noctem,  qua 
obiit,  sensus  habuerit  adeo  integros ,  ut  accurate 
ad  ea,  quae  quaerebantur ,  responderet :  nec  nisi 
bi  evi  ante  mortem  musculi  in  facie  convellerentur. 
Ex  duobus  aliis,  qui  ex  hac  febre  obierant,  alter 
cerebrum ,  alter  cerebellum  habuit  suppuratum. 
Nec  tamen  hae  suppurationes  erant  in  omnibus. 
Nam  alter,  qui  eodem  tempore  mortuus  est,  nec 
pauciores  numero  dies  aegrotaverat  cumque  iisdem 
symptomatibus ,  praeterquam  urinam  pallidam ,  abs- 
cessum  habuit  neque  in  cerebro ,  neque  in  cere- 
bello.  Tn  aliis  duobus  res  intra  inHammatiouem 
substantiae  corticalis  substitit;  alii  cerebrum  laxum 
habuerunt  et  serum  tenue  in  ventriculis.  Ex  ca- 
daverum  sectionibus  effici  Pringlius  existimat,  mor- 
bum  terminari  in  gangraenescentiam  (praesertim 
intestinorum  )  abscessum  cerebri  ichorosum ,  etsan- 
guinis  corruptelam. 

In  curanda  hac  febre  tria  distinguenda  esse  tem- 
pora  monet.  In  prima  periodo  praeter  aerem  pu- 
rura ,  amotionem  aegri  ex  loco  infectionis ,  aut  ven- 
tilationem ,  interdum  vomitorium  sique  plethoricus 
aeger,  aliquam  sanguinis  depletionem,  deinde  the- 
riacum  cum  sale  c.  cervi ,  lotiones  ex  aceto  et 
aqua  calidis  adhibuit,  eo  consilio,  ut  diaphoresin 
promoveat ,  quam  praecipuam  curationis  partem 
habet. 

8* 

In  altera  periodo,  ubi  febris  manifesta,  puIsuS 
creber  et  plenus ,  sanguis  detrahendus  est ,  si  prius 
neglectum  fuisset :  universe  tamen  largae  detra- 
ctiones  funestae  fuere  deprimendo  pulsum  ac  pro- 
yocando  delirium:  immo  nec  moderata  detractio 
repetenda  sine  cautione,  neque  ipsae  hirudines  ad- 
movendae.  Plures  convaluere  sanguine  non  de- 
tracto ,  pauci  qui  multum  sanguinis  perdiderant. 
Hoc  tempore ,  spiritus  Mindereri ,  pulv.  contra- 
yervae  cum  nitro ,  camphora ,  potiones  acidulatae 
ab  auctore  commendantur. 

In  tertia  periodo,  pulsu  decrescente,  stupore, 
magno  delirio ,  petechiis  notabili,  vires  sustentare 
serpentaria  primum  ,  postea  praesertim  Peruviano 
cortice  cum  hac  ipsa,  subinde  cum  sale  c.  cervi, 
praecipue  vino  uti  praecipit  hocque  aliis  cardia- 
cis  anteponit ;  nisi  delirium ,  oculi ,  vox  phreniti- 
dem  prodant. 

Si  transeat  in  febrem  intermittentem ,  ventre 
siquidem  opus  sit ,  evacuato ,  a  cortice  auxilium 
petendum  est. 

An  haec  febris  putrida  simplex  ?  An  cum  statu 
nervoso  complicata?  Ad  hanc  quaestionem  respon- 
debitis,  postquam  de  febre  nervosa  diximus. 

Quemadmodum  in  febre  carceraria  aut  nosoco- 
miali  Pringlii  cum  statu  nervoso  putrida  complicata 
habetur ,  sic  in  ea ,  quam  Bajvgius  descripsit ,  cum 
"hac  febris  bilioso-gastrica  juncta  est,  qualis  etiam  ea 
fuit ,  quae  describitur  ab  Hippocrate  Epidemior  III ; 

ea  vero,  cujus  mentionem  fecit  nostras  De  Man, 
cum  febre  intermittente  erat  conjuncta,  quales  in 
nostris   regionibus  plerique  sunt  morbi  febriles. 

Quaenam  sint  symptomata  huic  febri  peculiaria , 
si  quaeratis  ,  respondeo  ,  ab  auctoribus  ea  comme- 
morari ,  quae  virium  prostrationem  sanguinisque  re- 
solutionem  indicant :  cujus  generis  praesertim  sunt 
motus  musculorum  debilitas  ,  petechiae  ,  vibices  , 
haemorrhagiae  passivae  ,  foetor  excrementorum  , 
gangraenescentiae ,  quibus  denique  addere  oportet 
parotidum  tumores  (*). 

Ab  auctoribus  Francicis  aequalibus  plures  descri- 
buntur  ac  referuntur  sub  nomine  febris  putridae 
casus ,  qui  hisce  notis  characteristicis  carent.  Cita- 
bimus  exempli  loco  casus  commemoratos  a  Celeb. 
Bouillaud.  Is  enim  plures  protulit  sub  nomine 
iebrium  putridarum ,  in  quibus  ea  desideramus 
syrnptomata,  quae  a  medicis  observatoribus  harum 
febrium  generi  adscribi  solebant.  Neque  petechiae 
memorantur,  aut  vibices,  neque  haemorrhagiae ,  nec 
parotides ;  quapropter  hos  casus  ad  febres  gastricas 
aut  intestinales ,  mucosas,  easque ,  quas  alii  ente- 
rilides  folliculosas ,  alii  typhum  abdominalem  adpel- 
verunt,  relegandos  censeo. 


(*)  Eadem  etiam  notavit,  ut  vidimus,  FiiACASTORitrs  in 
ea  ,  quam  descripsit  Epidemia.  Cf.  Pinei,  ]\ros.  Phil.  I.  pag, 
138  sq.  qui  tamen  ipse  in  Med.  Clinic.  ad  haec  symptomat^ 
non  semper  attendisse  videtur. 

Exstat  apud  Morgagnum  historia  feminae,  ex  fe- 
bre  petechiali  mortuae  (Epist.  IV.  art.  9.)  in  cu- 
jus  cadavere  cutis  ferme  tota  purpureis,  ad  dor- 
sum  praesertim  et  in  cunctis  artubus  maculis  ru- 
bescebat ;  ventre  aperto  ,  ventriculus  parvus  ,  in- 
testina  et  renes  florido  sanguine  nonnihil  turgen- 
tia,  flaccidus  lien,  fellis  vesicula  cum  pauca  bile 
reperiebantur.  In  thorace  pulmones  pleurae  nus- 
quam  adhaerentes ,  turgidi ,  nigris  macuiis  distin- 
cti ,  a  tergo  sanguine  rubebant.  Cordis  ventricu- 
lus  dexter  exiguam  polyposam  concretionem  habe- 
bat.  Caeterum  hic  et  ubique  sanguis  erat  valde 
fiuidus.  Cranio  exsecto,  dum  cerebrum  a  spinali 
medulla  dividebatur,  crassius  emanavit  serum.  Cir- 
ca  tenuem  meningem  gelatinosa  erat  concretio :  in 
ventriculis  seri  paululum.  Cerebrum  ipsum  noimi- 
hil  flaccidum. 

Stollii  cadaverum  Sectiones  VIII  et  XII.  eodem 
spectant.  In  altero  aegro  omentum  leviter  inflamma- 
tuni,  intestina  tenuia  partim  profunde  rubra,  par- 
tim  ex  rubro  livida  inque  iis  maculae  petechiales 
atque  indicia  inflammationis  gangraenosae.  In  al- 
tero  omentum  corruptum  sphaceiatumque  magna 
ex  parte :  intestina  vero  hinc  indc  partim  inflamma- 
ta,  partim  gangraenosa.  Ventriculi  interior  mem- 
brana,  praecipue  versus  pylorum  maculis  rubris 
lenticularibus  totidem  petechiis  distincta  hic  icde 
leyiter  livebat.  Glandulae  mesentericae  solito  ma- 
jores  erant  et  grumos  sanguinis  referebant. 

Itaque  variae  fuere  variarum  partium  inflamma- 
tiones  praecipue  gangraenosae  ac  sanguinis  status 
fluidus ,  quem  sectiones  monstraverunt  dumque  in 
febre  nosocomiali  Pringlii  cerebrum  aut  cerebel- 
lum  in  primis  morbo  tacta ,  in  Stollii  aegris  abdo- 
minis  viscera  magis  aegra  fuerunt ;  in  Valsalvae 
casu  in  pulmones  morbi  vis  se  conjecit ,  quam- 
vis  nec  cerebrum  ejusque  meninges  integrae  fue- 
rint. 

Nuper  pericula  capta  sunt  a  medicis  Francicis 
Gaspard  et  Magendie  ,  quibus  constitit ,  materiem 
purulentam,  ichorosam,  putridam  in  venas  inje- 
ctam  symptomata  proferre  similia  iis  ,  quae  in  febri- 
bus  putridis  observantur :  quae  experimenta ,  proba- 
bilem  reddunt  eorum  conjecturam,  qui  febrem  pu- 
tridam  a  sanguinis  corruptela  repetunt. 

Jam  si  ea,  quae  de  his  febribus  monuimus,  re- 
colamus,  sequitur  ipsarum  characterem  positum  es- 
se  in  adynamia  a  sanguinis  dyscrasia  oriunda.  Sym- 
ptomata  pathognomonica  esse  virium  tum  nervea- 
rum,  tum  praesertim  muscularium  imbeciliitatem, 
prostrationem ,  petechias  ,  vibices  ,  haemorrhagias 
passivas,  parotidum  tumores,  symptomaticos  ut  plu- 
rimum:  remedia  vero  efficacissima  ea,  quae  antise- 
ptica  dicuntur:  serpentariam ,  camphoram,  praeci- 
pue  vero  vinum,  cort.  Peruvianum  et  acida  mineralia. 
Denique  in  cadaveribus  varias  repertas  esse  variorum 
viscerum  inflammationes ,  impuras  facileque  gan- 
graenescenfces.     Quae  cum  ita  sint,  firma   stat  in- 

concussaque  opinio  veterum  medicorum ,  in  febre 
putrida  ex  quacunque  causa:  sporadica,  epidemi- 
ca,  contagiosa  sanguinis  crasin  ita  mutatam  esse, 
ut  in  gangraenescentiam  tendat  ejusque  stimulo 
heterogeneo  partibusque  inimico  phlogoses  concita- 
ri  in  variis  locis:  abdominis,  pectoris,  capitis,  quae 
sponte  sua  in  gangraenam  inclinant  ac  sphacelum. 

Genus  tertium  febrium  remittentium  gasiricarum 
a  Sellio  in  pyretologia  methodica  adpellatur  re- 
mittens  pituitcsa  ,  atque  ibi  loci  describitur  his 
verbis:  »  constitutio  aeris  frigida ,  mala  atque  in- 
salubris  diaeta  sordidumque  vitae  regimen.  Ali- 
mentorum  inopia  atque  inedia.  Lingua  glutinosa, 
substantia  alba ,  quasi  lardo  obducta.  Nonnum- 
quam  os  et  fauces  hac  sorditie  mucosa  obducuntur. 
Sanguis  glutinosa  crusta  obtectus.  Cruor  dissolu- 
tus.  Febris  lenta  cuin  pulsu  debili ,  interinittenie , 
urina  tenuis ,  limpida. 

Habetis  delinitionem  hujus  febris  historicam ,  du- 
ctam  a  Michacle  Sarcoine  ,  morborum ,  qui  anno 
1764.  Neapoli  regnarunt ,  descriptore.  Morbum 
praecesserant  anni  insalubritas  eamque  secuta  an- 
nonae  caritas,  qua  urgente  plebs  immunda  et  men- 
dica,  relictis  pagis  et  vicis  et  ruri  migravii  in  ea^? 

que   oberrans   numerosa   fame,   inedia,   inanitione 
periit;  hic  fons  et  fomes  contagii. 

Epidemia  primo  vere  nata ,  autumno  extincta  est. 

Erat  febris   ad  speciem  mitis  omniaque  ejus  sym* 

ptomata  membranarum  mueosarum  praecipue   vil- 

losae  malam  valetudinem  accusare  videbantur:  hinc 

dolores    capitis    ( sinuum    frontalium )    et   pectoris 

( bronchiorum )  et  nausea  et  vomituritio  et  sensus 

ponderis  in  ventriculo  et  alvus  fluida;  hinc  urina 

pallida  mucosa;  hinc  meteorismus ;  hinc  lingua,  os, 

fauces  muco  tectae.    Praeterea  notabantur  tum  san- 

guinis  dyscrasiae ,  tum  nervorum  aegrotantium  sig- 

na,  stadio  morbi  praesertim  ultimo.     Verum  con- 

stantes  maxime   hujus  epidemiae,  hoc  auctore  no- 

tae  erant :  crusta  lardacea  linguae ,  palatum  etiam 

et  f  auces    opperiens ,  ad  similitudinem  earum  ma- 

cularum,  quae  in  aphthis   cernuntur:    sudor   lenis 

symptomaticus ,  quo  a  primo  jam  paroxysmo  cutis, 

praecipue   in  volis  manuum,  collo,  pectore  made- 

bat;  urina  aquea,  pallida,  limpida,  aut  manifesto 

turbida ;    dolor    capitis   vehemens ,  gravis  ,   praeci- 

pue   exacerbatus  in  calore  accessionis   febrilis  pri- 

mae  aut  secundae ,  tandem  quaedam  symptomatum 

syndrome  ex  languore  virium,  ex  inordinata   fun- 

ctionum  ratione,   ex  conditione   capitis   eaque   oc- 

culta  in  corpore  mutatione ,  quam  oculus  et  mens 

medici  in  solo  vultu  ac  habitu  aegrotantis  pictam 

cernebat  quaeque  faeilius  comprehenditur  observa- 

tione ,    quam    describitur    verbis.     Ex  salutaribus 

signis  erant :  somnus  post  vigilias ,  haemorrhagiae 
riarium,  corpore  plethorico ,  surditas,  urinae  cum 
sedimento ,  alvi  profluviuni  /  icterus  eaque  tem- 
pore  judicii  et  die  judicatorio  facta.  Pessima  ve- 
ro  signa  atque  ominosa,  praeter  reliqua,  aliis  mor- 
bis  communia ,  habebantur  :  singultus ,  meteoris- 
mus,  ischuria,  alvus  nigra,  foetida,  profluvia  san- 
guinis  passiva ,  petechiae.  Saepius  tamen  sympto- 
mata  ad  speciem  mitia  ac  lenia  magis  pertimesceu- 
da  erant,  quam  manifesto  gravia  ac  periculosa. 

In  corporibus  defunetorum  vibices  ac  pete- 
ehiae  ,  etiam  intestinorum,  qu©rum;  cavum  muco 
erat  cinereo  tectum,  sub  quo  partes  vel  inflamma- 
tae  vel  sphaeelatae  comparebant ;  neque  ventriculus 
ab  omni  erat  labe  immunis,  vei  erythematis  notas, 
vel  strias  a  sanguine ,  vel  nimiam  aibedinem,  vei  ru- 
borem  tristem  inque  gangraenescentiam  inclinan- 
tem  monstrabat.  Hepar  non  semper,  nisi  ex  in- 
flammatione  mutatum :  renes  fere  semper  aifecti ; 
vesica  in  aliis  alia;  pulmones  muco  tanquam  sub- 
mersi,  oedematosi;  vasa  magna  concrementa  habe- 
bant  polyposa  inque  iis ,  qui  ex  capite  laboraverant , 
serum  plurimum  in  cranii  cavo  et  cerebri  ventri- 
culis ,  pia  meninx  crassior ,  lympha  plastica  ob- 
ducta. 

Curatio ,  quam  laudat  Sarcone  ,  praesertim  per 
emetica  fiebat  eaque  repetita  postfactam,  siquidem 
opus  fuisset,  venaesectionem,  tum  per  purgantia  sa- 
lina,  denique  per  corticem  Peruvianum  atque  pro 

potu  aegri  utebantur  aqua  gelida  cum  succo  limo- 
num  et  saccharo;  nervorumque  turbis,  praesertim 
convulsionibus  supervenientibus,  potissimum  ab  ipso 
eximia  celebratur  moschi  virtus  medicata. 

Haec  epitome  est  eorum,  quae  auctor  celeberri- 
mus  circa  hanc  febrem  epidemicam  memoriae  man- 
davit ;  quae  comparare  cum  aliis  aliarum  epide- 
miarum  historiis  lubet,  ut,  quantum  fieri  possit, 
hanc  nobis  cognitionem  periiciamus. 

Ex  rei  autem  epidemicae  scriptoribus  hoc  consi- 
lio  ante  alios  adire  oportet  epidemiae  Gottingensis 
testes :  Roederer  et  Wagler,  quorum  liber  de 
Morbo  Mucoso  palmarius  habetur.  Eujus  epide- 
miae  suppares  fuerunt,  atque  epidemiae  Neapoli- 
tanae  prophases.  De  quibus  ipsum  Waglerum  sic 
audite  disputantem.  »  Principem  locum  inter  caus- 
sas  remotiores  merentur  pessimi  tunc  temporis  diae- 
tae  errores.  Calamitate  enim  bellica  pressi  inco- 
lae ,  aerumnis  obruti ,  copiis  et  lixis  Gallicis ,  nu- 
mero  saltem  8000  in  urbe  collocatis  adeo  coarcta- 
bantur ,  ut  miseram  inopemque  vitam  colentes  sae- 
pius  omnem  sui  curam  negligerent.  Vescebantur 
quo  poterant,  victu  aspero,  tenui,  farinoso,  facile 
parabili  et  si  ita  loqui  fas  fit ,  extemporali.  Prole- 
tariorum  plurimi  egestate  ad  incitas  redacti,  solo 
fere  solano  esculento  alioque  victus  crassi  et  ob- 
struentis  genere  utcunque  se  exsatiabant:  quin  ho- 
noratioribus  interdum  nec  egregia  nimis,  nec  con- 
sueta  parabantur  fercula,  iis  in  primis  mensibus, 


124  DE  FEBRE  MUCOSA ,  SIVE  PiTUITOSA. 

quibus  (animus  meminisse  ealamitatum  horret!) 
urbs  copiis  cincta  et  occlusa  tenebatur.  Dispensa-* 
bantur  militi  praesidiario  carnes  ob  salis  penuriam 
male  conditae,  putrescentes,  sordidae,  non  raro 
coeno  conspurcatae.  Nec  tristem  illam  sortem  fere 
iiniversalein  cives  semper  eluctari  poterant:  nisi 
enim  esurire  vellent ,  famem  depellere  carnibus  cor- 
ruptis  cogebantur.  Obscoenae  et  stercorosae  aquae 
ex  magnis  posticulorum  post  singulas  domos  fime- 
tis  in  immensos  acervos  fastigiatis  et  collectis  ibi- 
dem  circa  fontes  privatos  ex  fimetis  volutabris,  in 
terram  sensim  depluentes,  fontes  conspurcarunt. 
Nec  sordes  expurgare  jumentorum  defectu  licebat. 
In  viis  publicis  prope  urbem  disseminata  equorum 
cadavera  mephitim  acuebant.  Multisque  adeo  aer, 
multa  jam  humiditate  vappidus  variique  generis 
exhalationibus  immundus  in  pestiferum  contagio- 
rum  vehiculum  degeneravit.  Aliae  caussarum  oc- 
easionalium  corpus  ad  morbum  praeparatum,  facto 
veluti  ultimo  impulsu ,  demum  prosternunt.  Sunt  ve- 
hementiores  animi  affectus:  ira,  terror ,  moeror  caet. 
quibus  morbum  hactenus  latentem,  febris  saltem 
expertem ,  subito  accensum  aut  exasperatum  ali- 
quoties  notavimus.  Porro  commercium  cum  aegro- 
tis  morbum  saepenurnero  cum  aliis  communicavit. 
Hinc  plerosque  sensim  ejusdem  domus  incolas  in- 
vasit  et  subinde ,  siquis  alteri  decumbenti  aliquam- 
diu  adstiterat,  contagium  ex  una  domo  in  alteram 
transtulit.      In   Nosocomio  castrensi    aegrolantiiim 

bmncs  ac  singuli ,  ex  quocunque  morbo  etiam  labo- 
raverint,  morbi  epidemici  miasmate  polluebantur 
et  per  medentium,  administrorum,  visentium  cum 
aliis  commercium  latius  indies  morbus  per  urbem 
diifundebatur.  Si  quis  forsan  illa  tempestate  cum 
chronico  quodam  morbo ,  praecipue  abdominali  con- 
flictaretur  i  diffusum  miasma ,  tanquam  fomite  quo- 
dam  in  visceribus  nato,  attraxit  in  majorem  ipsius 
morbi  perniciem.  Vulnera  etiam  tunl  recentia , 
tum  antiqua ,  haustum  simili  virtute  virus  cum 
massa  humorum  communicamnt." 

Ea  autem  erat  morborum  hoc  tempore  regnan- 
tium  successio,  ut  febres  intermittentes  epidemicae 
primo  natae  sint,  hae  transierint  in  epidemicanl 
dysenteriam,  hanc  rursus  secutus  sit  morbus  mu- 
eosus  epidemicus.  Uberior  quidem  muci  secretio  in 
hoc  morbo  observabatur ,  in  canalem  cibarium  prae^- 
cipue  congesti.  Hinc  non  solum  ventriculi  et  in- 
testinorum ,  tenuium  inprimis  faciem  intemam  ob<- 
vestit  magna  vis  muci  viscidi,  spissi  tenacis,  ae°re 
abstergendi,  sed  sub  his  etiam  conspiciuntur  folv 
liculimuco  stagnante  pleni ,  innumeri,  disseminafi, 
in  totidem  capitula  elevati.  Saepius  in  conspectum 
veniunt  istae  muci  lacunae  in  ventriculo  et  duo- 
deno;  rarius  in  reliquo  tenuium  tractu;  raro  etiam 
in  aspera  arteria  et  uteri  vagina.  Totum  etiam 
hepatis  parenchyma  distincte  acinosum  est.  Pan- 
creas  etiam  non  sine  vitio  est.  Ubi  haec  vitia 
occurrunt,  morbus  simpliciter  est  mucosus.  Ipsum 

haud  raro  transire  ex  mucoso  in  gelatinosum ,  id 
est  inflammatorium  morbum,  hunc  transitum  etiam 
in  phthiseos  decursu  fieri  mediumque  inter  muco- 
sum  et  gelatinosum  vitium  esse  glandularum  lym- 
phaticarum  obstructionem ,  scirrhos  viscerum  in- 
ternos  atque  ulcera  aphthosa ,  id  factum  fuisse 
mense  Februario  1761  ,  subsequente  vero  aestate 
morbum  mucosum  evanuisse  atque  epidemiae  indo- 
lem  fere  simpliciter  lymphaticam  evasisse,  infanti- 
bus  potissimum  infestam ,  transiisse  demum  in  epi- 
demiam  variolosam,  ita  tamen,  ut  in  variolosorum 
cadaveribus  eadem  fere  in  hepate  ac  reliquo  abdo- 
mine  observata  sint,  quae  in  praegressa  epidemia 
mucosa.  Alium  morbi  mucosi  transitum  hujus  se- 
dem  magis  respicere  ac  pro  more  morborum  abdo- 
minalium  pulmones  subinde  in  consensum  trahere, 
quia  haud  raro  vitium  critico  modo  in  pulmones 
migrat  atque  adeo  aegros  ex  puiinonum  farctura 
peripneumonico  mori  modo  :  hinc  glandularum  bron- 
chialium,  vel  ipsius  pulmonis  farcturas,  sputa  co- 
cta,  purulenta,  pulmonum  scirrhos  et  ulcera  fieri, 
auctores  laudati  notarunt. 

Simplicissima  morbi  forma  sic  ab  iis  describitur. 
Besiderium  ciborum  ita  mutatur  ac  minuitur,  ut 
quidem  adpetant,  sed  adsumpta  vel  degustata  mox 
fastidiant  atque  post  epulas  nauseam  et  pressionem 
in  epigastrio  percipiant.  Aliis  quoque  tempore  ma- 
tutino  jejunus  stomachus  nauseam  parit  cum  vo- 
mendi  conatu.     Quidam  aliquamdiu  leni  diarrhoea 

plus  minus  mucosa,  alba,  sua  sponte  rursus  cessau- 
te,  quae  interdum  redit  per  intervalla,  aiHiguntur. 
Multi  tussicula  quadam  sicca,  abdominali  vexan- 
tur.  Aliis  unum  vel  alterum  ulcusculum  aphtho- 
sum  in  ore  aut  lingua ,  cum  febriculis ,  modo  ephe- 
merina,  modo  nocturnis,  vel  anomalis  utcunque  cri- 
ticum  subnascitur,  dolentibus  utplurimum  gingi- 
vis.  Quam  plurimis  quoque  vermes  ore  atque  alvo 
excluduntur ,  sine  ullo  notabili  morbo  praegresso. 
Buo  inprimis  vermium  genera  notabantur:  alterum 
lumbricorum  vulgarium  (ascaris  lumbricoides )  al- 
terum  memorabile,  neque  antea  descriptum,  in  coe- 
co  intestino,  trichuridum  nomine  a  Roederero  di- 
ctum  ( trichocephalus  dispar).  Prior  hujus  morbi 
species  per  se  numquam  anceps  vel  funesta  est , 
sed  ex  solo  in  acutum  morbum  transitu.  Donec 
febris  accesserit ,  malum  perseverat ,  medicamentis 
iiludens.  Est  enim  et  huic  morbo  perpetua  lex  , 
qua  nisi  facta  quaclam  coctione,  quae  sine  febre 
fieri  nequit,  non  debeliatur.  Parvae  febres,  mor- 
bi  primarii  veluti  adpendices  ,  minus  conspicuae , 
utplurimum  negliguntur.  Sunt  istae  febriculae  ex 
abdomine  symptomaticae ,  modo  nocturnae  et  ma- 
tutinae ;  modo  ephemerae  ,  anomalae ,  erraticae. 
Nisi  uno  impetu  vitium  subegerint,  redeunt,  do- 
nec  coctione  facta,  crisi  qualiconque  morbus  sol- 
vatur.  Quid  quod  sub  majori  vitio  frequentiores 
accessus  ad  ipsam  febrem  acutam  evehuntur.  Soi- 
vitur   haec  prior  morbi  mucosi   species  excretione 

mucosa  vel  purulenta  critica,  cujus  generis  sunt; 
moderata  diarrhoea  mucosa ,  tussicula  humida  cum 
muci  excretione,  vomitus  mucosus ,  fluor  albus, 
catarrhus  narium ,  vel  qualiscunque  alius.  Efflo- 
rescunt  passim  in  corpore  pustulae,  intertrigo,  vel 
quicquam  ulcusculi,  aut  exanthematis :  exulceran- 
tur  labia  oris ,  vel  gingivae :  tument ,  vel  aphthis 
obsidentur  os  internum ,  lingua ,  gingivae.  Ipsa 
quoque  vermium  excretio  inter  crises  erat;  sive 
ore  et  vomitu,  sive  per  alvum,  inter  excrementa 
mucosa  prodierint.  Sequuntur  sudores  nocturni, 
matutini,  praecipitatur  urinae  turbidae  limosae  se~ 
dimentum  catarrhale ,  mueosum.  Tumor  quoque 
oedematodes  circa  malleolos  ad  hujus  morbi  crises 
potest  referri ,  qui  saepe  post  expulsos  vermes  sub- 
sidet.  Subinde  malum  critico  modo  transit  in  icte- 
rum.  Quinimmo  quum  in  speciem  mucosam  acu- 
tam  evehitur ,  ipsum  febris  incendium  critico  quasi 
modo  contingit. 

Quoties  chronicus  morbus  febrili  vicinior  est , 
quaedam  supra  exposita  graviora  symptomata  ac-i 
cedunt.  Aucta  diarrhoea,  integras  hebdomades, 
quin  menses  protracta ,  haud  raro  dejiciuntur  in- 
mixti  sanguinis  vestigia  iterumque  mucosa  simpli* 
eiter  et  alba.  Pondere  veluti  appenso  languent  ar- 
tus ,  manus  aeque  ac  pedes ;  nascitur  tumor  circa 
malleolos:  accedit,  aut  intenditur  tussis  abdomina- 
lis,  sicca;  junguntur  dolores  imi  ventris ,  praecipue 
in  hypogastrio,  ingravescit  nausea  cum  vomitu  post 

«pulas  inprimis  spontaneo,  saporem  depravatum, 
vappidum  excipit  sitis,  dolent  gingivae  tumidu« 
lae  et  aphthis  obsitae  tandemque  vera  febris  ac- 
cenditur.  Hanc  quaedam  e  longinquo  quasi  prae- 
notant ,  donec  addita  caussa  quadam  occasionali , 
ut  animi  pathemate,  febris  incendium  suscitetur. 
Hujus  duplex  animadversa  indoles  est:  benigna  at- 
que  maligna.  Illa  sub  vesperam  et  incidit  et  exa- 
cerbatur.  Sequitur  per  noctem  aestus  validus ,  fri- 
gori  praegresso  proportionatus ,  cum  intensa  siti  et 
capitis  dolore,  potissimum  syncipitis*  Ciborum  ap- 
petentia  prosternitur :  perpetua  morbi  initio  vomi- 
turitio  est,  alvo  clausa:  tussis  abdominalis  sicca, 
spastica.  Jactatur  corpus  ,  minuuntur  vires ,  la- 
bascit  mens  ,  depressa  ,  morosa ,  inquieta.  Satis 
constans  symptoma  est  excoriatio  oris  interni,  qua 
tumidula  lingua  et  gingivae  aphthis  dolentibus  ob- 
sidentur.  Os  cum  faucibus  muco  conspurcatum 
sub  febris  aestu  siccum,  sapor  oris  depravatus,  sub- 
inde  amarulentus  :  lingua  siccior ,  pallida ,  alba  , 
splendens,  muco  crasso,  albo,  squalido  obducta, 
ad  radicem  flava ,  subfusca ,  limbo  et  apice  utplu- 
rimum  rubris.  Haud  raro  etiam  lingua  et  su- 
perficies  oris  interna  aphthis  tectae  summa  cum 
aegri  molestia  et  cruciatu  utcunque  exulceran- 
tur:  urina  a  quarto  die  turbida,  limosa,  cum  se- 
dimento  mucoso  ,  cinereo  ,  catarrhali ,  albo ,  levi 
ramentoso.  Quidam  cum  insigni  ardore  et  difiEIcul- 
tate  urinam  excernunt.  Pulsus  varius.  Crises  plures 
Lib.II.  ParsII.  9 

imperfectae ,  aut  junctae ,  aut  sese  excipientes  ui 
quamplurimis  aegris  morbum  profligarunt :  sudo- 
res,  vomitus  mucosi,  diarrhoea,  urina  hypostatica, 
sedimento  albo  ,  aphthae ,  pustulae  oris ,  labiorum. 
I&itum  fatalem  praesagiunt  dolores  abdominis ,  tus- 
sis  ingens,  diarrhoea,  sudores  colliquativi ,  deliria, 
sopores,  spiratio  stertorosa. 

Tanquam  optima  remedia  celebrantur  vomitoria 
per  epicrasin,  laxantia  mitiora,  mannata,  cum  de- 
mulcentibus  et  anodynis;  praesertim,  urgente  diar- 
rhoea ,  parvae  repetitaeque  rad.  ipecacuanh.  doses 
«t  clysteres  lenientes.  Pessime  consulitur  huic  mor- 
bo  antiphlogistica  methodo.  Febris  mucosa  acuta 
is  ab  auctoribus  dieitur  morbi  gradus,  in  quo  morbi 
vehementia  ad  deliria  pertinacissima  et  furiosa  vel 
sopores  gravissima  extollitur  et  fere  semper,  facta 
coctione  mala,  natura  pessumdatur.  Duplici  mo- 
do  aegrum  jugulat.  Alios  inflammatio  et  gangrae- 
na  abdominalis  modo  citissima,  modo  lentior  op- 
primit;  in  aliis  vero  ad  pulmones  decumbit  funes- 
tum  malum.  In  quam  plurimis  utrumque  vitium 
ita  copulatur,  ut  peripneumonicorum  mors  funes« 
tum  ex  abdomine  malum  sequatur,  In  hac  uti  ini- 
tio ,  si  inflammatoria  fuerit  conditiu ,  conducunt  ve- 
Baesectiones  et  caeteroquin  non  diversa  est  meden- 
di  ratio  ,  ita  in  tertio  stadio  laudatur  extr.  corL 
Peruviani.  Generatim  morbo  diversimode  mixtc 
mixta  etiam  medicina  adcommodari  debebat.  Vi- 
<et«s  semper  sit  blandus  et  demulcens,  primis  sta~ 

diis  parcus   vegetabilis ,    decrescentc  morbo ,    nu- 
triens,  quo  exhaustum  corpus  reficiatur  et  humo- 
rum  dispendium  resarciatur.     Multoties,  inquiunt, 
et  ad  taedium  usque   vidimus,  miserorum  sortem 
lugentes,  ex  male  intellectis  regulis  diaeteticis  pes- 
sime  aegrorum  saluti  fuisse  prospectum.     Ex   sola 
enim  nutrientium  penuria  multa   convalescentium 
perierunt,  minus  stricta  diaeta  certissime  servandi. 
Pauci  ventriculo  magis,  quam  medentibus  obtem- 
perantes,  dum   clanculum   sibi  prospiciebant ,  feli» 
citer  evaserunt." 

Habetis  generalem  hujus  epidemiae  mucosae 
historiam,  quam  ut  compleatis,  nostrorum  quoque 
medicorum  observartiones  addere  juvabit ,  tum 
Corn.  Alb.  Kloekhof  Culemburgensium  medici, 
tum  Im.  Jac.  van  den  Bosch  Medici  Hagani. 

De  Culemburgensium  Epidemiae  natalibus  haec 
refert  medicus  Hippocraticus  Kloekhof.  »  Autum- 
num  sterilem  anni  1740.  continuo  excepit  inunda- 
tio  insulae  Batavorum ,  quos  accedens  intensum 
brumae  frigus,  annonae  caritas  et  rara  silentibus 
negotiis  merces  damnis  mactabant. 

Inde  victus  pauperculorum  nostrorum  praecipue 
e  solani  esculenti  tuberibus  ,  flumine  aggeres  per« 
rumpente ,  submersis  primum ,  dehinc  frigore  con- 
gelatis ,  mox  aliquantisper  dura  minus  tempestate 
regelatis,  sic  corruptis.  Habitacula  eorundem  diii 
aquis  macerata,  etiam  coercito  intra  ripas  amne, 
media  hyeme  humidissima  exstiterunt.     Huic  pro* 

9* 

phasi  adscribebantur ,  quae  ineunte  Februario  a3 
1741.  prodiere  febres  continuae,  nullo  insigni  sym- 
ptomate  notabiles ,  nisi  diarrhoea  aquosa ,  tormi-^ 
nis  omnis  plerumque  experte  ,  longa  multaque , 
quae  vel  ab  initio  febris  aderat  sponte>  vel  reme- 
diis  ad  febrem  acidulis  illico  provocabatur.  Sed  et 
lumbrici  varii  generis  plurimos  febricitantium  in- 
festabant;  nec  modo  puerili  sed  et  provectae  ae- 
tati  frequens  verminatio  fuit,  ut  post  inundatio- 
nes  adsolet. 

In  dies  a  parvis  his  initiis  gliscebat  morbus,  ca- 
lore  verno  aestivoque  accedente  acutus  ardensque 
evadebat  et  qui  vix  alios  praeter  incolarum  tenuis^ 
simos  adflixerat ,  deinceps  in  melioris  quoque  sortis 
cives  grassabatar ,  sic  tamen  ut  altioris  conditiortis 
homines  ejus  fere  immunes  manserint:  mensibus 
Octobri  et  Novembri  adhuc  frequentissimus,  De- 
-cembris  principio  receptui  canens,  post  solstitium 
bybernum  nusquam  ultra  deprehensus. 

Erat  autem  morbus  manifesto  contagiosus,  quippe 
qui  perraro  unum  eorum ,  qui  convictu  communi 
utebantur ,  solum  corriperet ,  sed  in  una  familia 
cito  plures  et  prae  reliquis  hos ,  qui  multum  apud 
aegros  versari  necesse  habebant:  nec  alia  apparet 
ratio ,  cur  idem  passim  prehenderet  civium  medio^- 
cres,  quibus  salubris  victus  suppeditabat ,  praeter- 
quam  frequentius  illorum  cum  tenuibus  commer- 
cium.  Talis  autem  erat  increbrescentis  atque  in- 
valescentis  morbi  facies. 

Percipiebatur  in  initio  horror;  frigus;  mox  calor 
gi  adu  varius  ,  urens  nonnullos  ,  siccus  plerumque. 
nisi  laxo  c.  habitu ,  calidae  potu  ,  stragulis  sudores 
prodirent  profusi ,  symptomatici.  Simul  urgebat 
atrox  capitis  dolor  ad  orbitas,  sinus  frontales,  na- 
si  radieem,  dolor  lumborum  et  artuum  :  praecor- 
diorum  angor,  quem  cito  sequi  solebant  dejectio- 
nes  biliosae  flavae ,  nigricantes,  virides,  aut  aquo- 
sae  plurimae  plerumque  sine  dolore :  vomitus  simi- 
lium :  vermium  etiam  egestiones  per  os  vel  alvum. 
Respiratio  oppressa.  Pulsus  arteriarum  celer  idem- 
que  contractior  et  durus ,  aut  amplus  et  mollior. 
Lingua  fere  primis  diebusalba,  sicca,  deinde  ejus- 
dem  coloris  crusta  obsita ,  vel  velamine  fusco ,  pe- 
detentim  nigrescente,  tandem  rimas  agente  dorsum 
obducta  eaque  aeque  ac  fauces  aphthis  densis  ob- 
seasa  quandoque ,  in  morbo  gravi ,  longiore ,  con- 
tinuo.  Appetitus  omnino  prostratus.  Sitis  summa. 
Urina  nonnullis  sanae  similis,  saepius  ilava,  rubi-<- 
cunda ,  turbata ,  rufa.  Cervix  multis  rigida.  Vigi- 
liae  assiduae ;  quibus  febris  longior  et  gravior ,  de- 
Irrium,  surditas,  coma  vigil  aut  somnolentum. 

Plurimis  intra  primam  hebdomadem  finiebatur 
febris  cito  reditura :  alios  ad  secundam  vel  tertiam 
septimanam  continuata  occupabat,  nec  denuo  ad- 
orfca  restitutos. 

Gravissime  et  diu  decumbentibus ,  ultimis  nior- 
bi  diebus ,  contigere  prolapsus  ad  pedes ,  tendi- 
jiuiH  subsultus ,   floecorum    venatus,    strepitus   in 

pectore  ,  somni  species  ,  oculi  hebetes  ,  tristes  s 
pulverulenti,  lemosi ,  urinae  faecumque  exitus  in- 
jussus. 

Nonnuliis  liberalis  supervenit  narium  haemorrha- 
gia,  paucis  petechiae.  Crisis  per  sudores  copiosis- 
simos  graveolentes  post  criticam  perturhationem 
eveniehat,  qui  vomitum  vel  alvi  fluxum  pertina- 
cissimos  statim  terminabant.  Singulis  aegris  plu- 
res  febres  crisesque  crebro  contigerunt  etiam  per 
urinas  hypostaticas.  Curatio  fiebat  optima  per  re- 
gimen  frigidiusculum ,  potus  refrigerantes ,  venae- 
sectiones ,  vomitiones ,  purgationes  leniores  per  ec- 
coprotica  mitiora,  subacida.  Remediorum  princeps 
fuit  venaesectio,  curationis  initium  fere  et  funda- 
mentum.  Hinc  subito  se  febris  imminuit  et  pecto- 
ris  oppressio  capitisque  et  lumborum  dolor :  muta- 
tione  aegris  longe  gratissima.  Praesente  nausea  vel 
vomitu  spontaneo  vomitoria  data  sunt ,  vel  aqua  te- 
pida ,  vel  si  haec  non  sufficiebant ,  pulv.  rad.  ipeca- 
cuanh.,  deinde  leniora  purgantia  eccoprotica ,  clys- 
mata.  Medicamcntorum  refrigerantium  copia  et 
vis  gradui  caloris  febrilis  aptata  est:  eo  et  tempe- 
statis  calor  fecit,  et  vires  aegri.  Nam  ut  recte,  alio 
quamvis  loco  auctor ,  enodata  etiam  medicinae 
praecepta  medicum  amant,  qui  ad  lectulos  aegro- 
tantium  didicerit  expendere  pondera  rationum  om- 
nium  in  singulari  quoque  casu ,  quae  interdum 
abnormem  medendi  methodum  suadent,  ut  vulgo 
laudatam   nonnumquam   prohibent. 

Huic  Culemburgensium  Epidemiae  non  dispar  fuit 
eonstitutio  epidemica  verminosa ,  quae  annis  1760 — 
1763.  per  insulam  Overflacque  et  contiguam  Goede- 
reede  grassata  fuit  quamque  descripsit  medicus  Ha» 
ganus  eruditissimus  van  den  Bosch,  eam  repetens  a 
solo  patrio  paludoso ,  victu  farinoso  et  constitutione 
atmosphaerae  humida,  cujus  symptomata  fuerunt: 
atrox   capitis  dolor   supraorbitalis ,    pupillae  dilata- 
tio ,  narium  pruritus ,  susurrus  aurium ,  lumborum ,' 
artuum  dolor   magnus;  simul  et  laterum  ,    sterni, 
aut   partem   abdominis  quandam    occupans,    haud 
tamen  inflammatorius ,  quod  vel  sanguis  de  vena  in 
quibusdam  emissus  docuit.     Praecordiorum   angor 
vehemens ,    alvinae   dejectiones  liquidae    subbilio- 
sae ,  atro-putridae ,   plurimumque  torminosae  ,   ra- 
mentosae  quoque  vermibusque  frequenter  commix- 
tae.     Pulsus  varius  mutabilis  et  encephali  pertur- 
batio  et  respiratio  in  multis  oppressa.     Lingua  pri- 
mo  sanae  similis  ,  tum  arida  fissa ,  crustaque  fus- 
ca,  nigrescens,  sulcata.    Appetitus   prostratus.    Si- 
tis  in  nonnullis  ingens,  in  aliis  tolerabilis.     Urina 
initio  naturalis  et  sanae  similis ,  mansit  in  plerisque 
tenuis,  aut  cum  enaeoremate  tantum  suspenso:  in 
quibusdam    hypostatica    mucosae    indolis ,    incerto 
tempore  et  judicio.     Colli  et  artuum  rigiditas,  ma- 
nuum  poplitumque  stupor,  dolore  plurimum  stipa- 
tus.     Vigiliae  pertinaces.     Visus  quandoque  hebe- 
tudo,  quae  cum  memorato   aurium  tinnitu  et  sur» 
ditate  nonnunquam  erant  instantis  delirii  aut  co« 

matis  praenuncia.  Initio  morbi  alvus  rheo  et  sale 
polychresto,  electuario  diapruno  similive  eccopro- 
tico  leniter  ducebatur:  quibus  vero  admodum  tur- 
gebat  in  ventriculo  heterogenea  materies,  sursum 
educebatur  ipecacuanha.  Tum  clysmata  antiseptica , 
diluentia,  analeptica  et  mox  ac  crusta  linguae  dor- 
so  insidens  abiret  in  nigredinem,  Cort.  Peruvianus. 
Lenioribus  dein  amaricantibus  atque  cardiacis  resti^ 
tuebatur  tonus  viscerum,  re  ita  exigente.  Venam 
aperire  non  jussit  auctor,  cum  neque  in  aliis  pro- 
fuerat  hoc  auxilii  genus ,  neque  sanguis  crustam 
inflammatoriam  habebat  eumque  iterata  docuerat 
observatio ,  phlebotomiae  longe  praecelluisse  Elix. 
vitrioli  et  acidorum  mirieralium  debito  usu  sym- 
ptomata  viderat  mitjgata ,  quae  post  sanguinis  mis^ 
siones  iteratas  increverant. 

Hactenus  antiquiorum  observationes  vobiscum 
communicavimus  ,  superest ,  ut  de  recentiorum  et 
aequalium  observatiombus  referamus. 

Prostant  in  medicina  clinica  Pinellii  exempla 
aliquot  febris  mucosae  typi  varii,  quorum  duo  fue- 
runt  exitus  infelicis,  addita  cadaverum  lustratione. 
In  priore  abdomen  tympaniticum  reclusum  emisit 
gas  foetidum  humoremque  continuit  serosum;  in^. 
testina  maculis  caeruleis,  lividis  variae  magnitu- 
dinis  colorata  ,  villosa  absque  inflammationis  vesti- 
gio,  glandulae  mesenterii  perquam  turgentes  et  co- 
loris  cinerei  fuerunt.  In  altero  transsudatio  alba 
gt  quasi  de  albumine  concreto   in   variis   cutis   iq* 

gionibus :  musculi  pallidi ,  facile  dilacerandi ,  tan- 
quam  macerati ;  hepar  emollitum  ac  praeterea  ni- 
hil  in  viseerum  cavo  detectum  est.  Besideramus 
in  his  cadaverum  sectionibus  peculiarem  folliculo- 
rum  villosae  aegrotantium  descriptionem ,  qualem 
in  morbi  mucosi  monographia  dudum  dederant  Ger- 
maniae  medici.  Nec  tamen  deest  illa  in  nuperis 
aequalium  auctorum  Francicorum  historiis,  qui  sub 
nomine  dothinenteritidis  aut  enteritidis  folliculosae 
hunc  folliculorum  morbum  descripserunt  commu- 
nemque  habuerunt  febrium  gravium  malignarum, 
typhoidearum  caussam ,  aut  ipsarum  saltem  chara- 
cterem  maxime  vulgarem.  Multi  nuper  de  hac  fe- 
bre  scripserunt.  Omnium  autem  aequalium  judi- 
cio  nemo  majori  diligentia,  quam  princeps  in  fa- 
cultate  medica  Parisiensium  medicus  clinicus  Louis. 
Is  anno  1829.  edidit  :  Recherches  Anatomiques , 
Pathologiques  et  therapeuiiques  sur  la  ?naladie 
connue  sous  les  no?ns  cle  gastro-enterite ,  Jievre  pu* 
tride,  adynamique ,  ataxique,  lyphoide  etc.  etc.  com- 
paree  avec  les  maladies  aigues  les  plus  ordinaires , 
in  quibus  hunc  morbum  sub  nomine  febris  typhoi- 
deae  numerosis  observationibus  illustravit,  anato- 
micas  partium  mutationes  descripsit,  symptomata 
interpretatus  est ,  therapeiam  exposuit:  quamob- 
rem  breviter  de  hujus  auctoris  scriptione  refera* 
mus. 

Priorem   partem,  quae  complectitur  observatio- 
nes,  in  tres  series  distinxit  secundum  tempus,  quo 

aegri  defecerunt.  Prima  series  eorum  aegrotantium 
historiam  continet,  qui  a  die  decimo  sexto  ad  tri^ 
gesimum  morbi  diem  interempti  sunt,  altera  eo- 
rum ,  qui  a  die  octavo  usque  ad  diem  duodecimum 
interierunt ,  tertia  denique  eos  spectat ,  qui  post 
trigesimum  demum  diem  occiderunt.  In  hisce  au- 
tem  cunctis,  tam  morbo  vetustiori,  quam  morbo 
breviori  occisis  folliculorum  aegrotantium  vestigia 
detecta  sunt ,  in  parte  ilei  extrema ,  eo  praecipue 
loco ,  quo  cum  caeco  committitur ,  ut  ibi  morbum 
primo  natum  credideris. 

Aegrotabant  ex  hoc  morbo  juvenes ,  bono  ut  p!u« 
rimum  corporis  habitu,  qui  non  ita  pridem  Lutc- 
tiam  Parisiorum  migraverant  ibique  habitatum  ser 
cesserant  varioque  vivebant  more  variaque  condi^ 
tione,  vario  denique  animi  habitu.  Initium  ae- 
gritudinis  erat  ab  horripilationibus ,  cephalalgia , 
iassitudinibus,  anorexia,  siti,  quodam  ventris  do- 
lore,  alvo  plerumque  fiuente ,  laxa.  Horripilationes 
sequebantur  calores  primum  fugaces,  intercurren- 
tibus  horripilationibus ,  tum  perpetui ,  sicci.  Haec 
prima  morbi  corpore  suscepti  signa  excipiebant 
alia,  magis  pathognomonica ,  tam  nervorum  genus: 
cerebrura ,  sensus,  quam  ventrem  spectantia.  VU 
delicet  virium  imbecillitas  ,  nec  morbi  magnitudi- 
ni  apparenti,  nec  syiiiptoinatibus  reliquis  suppar, 
Vacillabant ,  nec  movere  corpus  sine  vertigine  nec 
sustincre  valentes,  in  somnum  proclives,  memona 
tardi,    indolentes    niiiiique    curantes.      Sequebatur 

coraa  vigil,  delirium,  tinnitus  aurium,  oculorum 
rubor,  visus  hebetudo ,  epistaxes  non  levantes,  eru- 
ptio  macularum  rosearum,  lenticularium  in  cute  post 
septimum  diem  et  sudaminum ,  ventris  meteorismus , 
diarrhoea  cruenta,  lingua  plerumque  sicca,  rubra, 
nigrescente ,  tremula ,  deglutitione  difficili  atque 
increscente  in  dies  debilitate ,  ut  vino  graves  dixis- 
ses  inque  dorsum  decumberent,  tanquam  corpora 
inertia  in  sacro  gangraena  cernebatur,  pulsus  decre- 
scebant,  qui  initio  magni  fuerant  et  facies  antea  in- 
flata  et  violacea,  jamstupida  alienata,  convulsioni- 
bus  agitata  cernebatur  tandemque  mors  veniebat, 
aegro  aut  delirante,  aut  tranquillo,  interdum  ac* 
celerata  peritonitide. 

Plures  levem  tantum  initio  febrilem  motum  ex- 
periebantur,  calorem,  sitim,  aliquam  somnolentiam , 
vertiginem,  anorexiam,  sine  ventris  dolore,  sine  al- 
vi  fluxu ,  aut  alio  symptomate ,  quod  morbi  sedem 
manifesto  denotabat :  in  aliis  haec  syinptomata 
postea  demum  nascebantur,  ut  obscura  esset  morbi 
diagnosis.  Inter  signa  vero  maxime  characteristica 
numerantur  epistaxis ,  cutis  exantliemata ,  meteo- 
rismus,  lingua  subnigra  crusta  obducta,  sopor,  stu- 
por,  ingens  debilitas ,  escharae  gangraenosae  ad  sa- 
crum  aut  cutis,  quo  loco  vesicantia  adposita  erant, 
erosio,  musculorum  spasmi.  Etiam  animadverten- 
da  est  symptomatum  successio.  Quodsi  juvenes 
corripiant  hompilationes  ,  ventris  dolores ,  diar- 
rhoea,  anorexia,  sitis,  debilitas  prompta,  incessus 

vacillans  ,    si  his   accedant  exanthemata  prius   de- 
scripta,  tinnitus   aurium ,  vertigines ,  somnolentia, 
tussis,  rhonchus  siccus,  sonorus  in  toto  pectore  le- 
visque  meteorismus,  de  morbi  praesentia  certi  es- 
se  poteritis ,  neque  stuporem ,  delirium ,  spasmos  ad 
eum    dignoscendum    desiderabitis ,    siquidem   haec 
signa  non  in  omnibus   aegrotantibus   praesto  sunt. 
Et  quamvis   initio  inlerdum  obscura   esse   potuit, 
provectiore  tempore  obscura.  esse  desinet ,  cum  ni- 
si  omnia,  plura  saltem  horum  symptomatum,  quo- 
rum  syndrome  huic  morbi  peculiaris  est,  aderunt. 
Posset  igitur  haec   affectio  typhoidea,  eodem  au-> 
ctore,  sic  describi:  morbus  acutus,  febrilis,  decur- 
sus  varii ,  peculiaris  juvenibus  in  nova  rerum  con-> 
dilione  positis,  incipiens  ab  horrore,  anorexia,  siti 
et   utplurimum   dolore   colico   et  diarrhoea ,   brevi 
liis    adjuncta    debilitate ,    reliquis    symptomatibus 
liaud  congrua,    somnolentia  porro,   stupore,    deli- 
rio,  meteorismo,  sudaminibus,  exanthemate  roseo, 
lenticulari ,  escharis  ad  sacrum ,  ulcerationibus  graw 
vibus ,    quo    loco    vesicantia  erant    adposita,    sur-* 
ditate,   motibus    spasmodicis,  aut  contractura   ar- 
tuum  cujusque  character  anatomicus    constat  pro- 
pria  mutatione  glandularum  ellipticarum  Peyeri  in 
ileo.     Est  eaim  Iiaec  mutatio  constans  una  cum  in~ 
tumescentia  glandularum  mesentericarum:  quae  mu^ 
tationes  jam   ab   ipso   morbi  initio  fieri,    auctoris 
conjectura  est, 

Ex  reliquis  visceribus  nullum  erat  crebrius  mu* 

tatum  ,  quam  lien ,  in  longe  plurimis  aegris  emol- 
litus  ac  fere  semper  magnitudine  auctus.  Glan- 
dularum  tum  Peyerianarum ,  tum  mesentericarum 
mutationibus  cognoscere  cupientes  inspicite  egre~ 
gias  tabulas  Cruveilhierii ,  qui  singulas  earum  for- 
mas  ad  naturae  veritatem  depingendas  curavit.  Is 
quinque  distinxit  formas :  granulosam ,  pustulosam  , 
ulcerosam ,  gangraenosam  ,  mesentericam  ( glandu- 
lis  mesentericis  primario  affectis )  quae  tamen  non 
tam  exacte  separatae  sunt,  ut  non  saepius  conjun- 
ctae  existant  et  sive  varietates  magis,  seu  stadia, 
gradusque ,  quam  species  morbi  esse  videantur. 

Therapeiam  quod  attinet ,  in  morbo  gravi ,  pri- 
mo  tempore,  depletiones  generales  laudat  mono^ 
graphiae  auctor:  potus  diluentes,  enemata  demul- 
centia,  regimen  temperatum,  morbo  declinante  to* 
nica:  infus.  C.  Peruv.  chinin.  sulphur.  simarou- 
bam  et  praesertim  munditiei  curam,  ad  arcendam 
gangraenam  a  decubitucumque  Cruveilhierio  fate- 
tur,  nullam  hucusque  methodum  esse  cognitam, 
quae  morbi  semel  nati  cursum  abrumpere  possit : 
quam  opinionem  etiam  tuentur  Viri  Clarissimi  Cho- 
Mel  et  Andral. 

Iile  in  lectionibus  clinicis  de  natura  morbi  dis- 
putans  has  quaestiones  ponit:  an  morbus  folliculo- 
sus  inflammatorius ,  an  adaequatus  symptomatibus, 
an  constans,  an  primarius  sit,  aut  secundarius.  Ad 
priorem  quaestionem  afHrmative  respondet ,  ad  al- 
teram  et  tertiam  negative,  et  proprias  et  aliorum 

citans  observationes ,  ad  ultimam  denique  ita,  ut 
eum  secundariumhabeat,  cujus  fons  in  sanguine  ex 
caussa  hucusque  ignota  mutato  esse  videtur.  Et 
profecto  si  observatio  doceat,  non  constantem  es- 
se,  aut  certam  rationem  inter  symptomata  febrilia 
et  morbum  istum  folliculorum ,  si  exempla  citant 
viri  fide  digni  Andral  et  Louis,  in  quibus  sympto- 
mata  quidem  febris  typhoideae  animadversa  sunt, 
sine  morbo  folliculoso  in  cadavere  detecto,  hunc 
morbum  primarium  habere ,  febrem  vero  ipsam 
ejusque  symptomata  secundaria,  sanae  rationi  re- 
pugnat. 

Verum  de   his  observationibus    videamus.     Est 
enim  res  dignissima,  quae  perquiratur. 

Louis  in  Monographia  sua ,  postquam  numerosa 
retulerat  febres  typhoideae  exempla ,  in  quibus  fol- 
liculorum  aegritudinem  ostendit  anatome,  esse  ca- 
sus  dubios  monet ,  quorum  symptomata  eandem 
prorsus  aegritudinem  denotare  videbantur,  utut  de- 
fuerunt  in  corporibus  dcfunctorum  hujus  aegritu- 
dinis  vestigia.  Tres  ejusmodi  casus  commemorat. 
In  priori  adolescentis  >  quinto  morbi  die  in  Noso- 
comium  recepti,  alia  morbi  symptomata  aderant, 
deerant  plura  simulque  alvus  erat  initio  dura  et 
erysipelas  cruris  dextri.  Initium  aegrotandi  factum 
est  ab  horrore ,  quem  brevi  sequebatur  calor :  do- 
lor  artuum  et  delirium.  Tumebat  inguen  dextrum 
ejusdemque  lateris  crus  parte  inferiori  rubebat , 
magna  erat    corporis  jactatio  nullaque  alvus  ,  nisi 

fclystere  sOllicitata.  Exinde  rerum  oblivio,  somno- 
lentia,  tarditas  ad  motum,  cephalalgia,  tumor  et 
rubor  totius  cruris  dextri ,  lingua  non  admodum 
humida,  flavescens,  villosa  ad  centrum,  sitis  mag- 
na,  spiratio  parum  accelerata,  pulsus  parvus,  de- 
bilis,  regularis,  calor  mitis.  Erysipelas  perpetuo 
increvit,  in  pede  aliquot  escharae,  postquam  prius 
adparuerant  phlyctaenae:  erant  autem  leves,  ne- 
que  ullum  ex  iis  damnum  secutum  est.  Desqua- 
mata  est  totius  cruris  cuticula.  Sedatum  est  deli- 
rium ,  nullum  coma ,  alvus  tardior ,  urinae  excre- 
tio  involuntaria ,  lingua  sicca,  media  parte  fusca, 
ad  margines  fere  naturalis ,  nullus  ventris  tremor , 
calor  siccus,  pulsus  tardior,  sensim  sensimque  de- 
crescente  rubore  cruris  ac  paene  nullo ,  eschara  ad 
os  sacrum  larga  aliaque  ad  trochanterem  dextruim 
Escharae  fere  deciduae  successerat  ulcus,  adspe- 
ctus  laudabilis.  Dolebat  quodammodo  pes  dexter.- 
Lingua  sicca,  rubra,  in  parte  media  primum ,  dein- 
de  naturalis ,  adpetitus  ciborum  auctus.  Alvus  co- 
piosa,  involuntaria  :  postea  vero  minus  frequens, 
absente  omni  ventris  dolore.  Tussis  aliqua.  Pulsus 
sat  plenus,  vix  celerior,  regularis.  Sopor  notabilis 
cum  vultus  alienatione,  diebus  decimo  quinto  et 
decimo  sexto  morbi,  postea  discussus  est  sopor, 
ac  a  naturali  non  multum  mutatus  cernebatur  vul- 
tus,  somnusque  tranquillus  factus  est,  sub  qua  re- 
fum  conditione  delirans   leviter    efflavit  animain* 

vespere  diei  a  morbi  principio  trigesimi  quarti.  N# 
alia  memorem:  serum  in  eavis  serosis  capitis,  pe- 
ctoris,  abdominis ,  partim  copiosum,  partim  alieni 
coloris;  cerebelli,  cordis,  hepatis,  splenis,  renum 
emollitionem ,  magnam  bilis  et  faecum  pultacearum 
in  canali  cibario  copiam,  notandum  est,  emollitam 
fuisse  mucosam  intestinalem ,  praesertim  intestini 
tenuis,  illaesis  atque  integris  glandulis  Peyerianis. 
Deerant  in  hoc  aegro  exanthemata  rosea  lenti- 
cularia,  sudamina  ,  meteorismus  ,  surditas  diuque 
Parisiis  habitaverat.  Censeo  fuisse  febrem  biliosam 
gastricam,  non  diluentibus,  neque  extr.  cort.  cum 
acet.  ammon.  aq.  flor.  aurant. ,  verum  valida  me- 
thodo  antigastrica  Stolliana  oppugnandam.  Alte- 
ra  observatio  pariter  spectat  febrem  bilioso-gastri- 
cam  Stollii  ,  non  nitrosis ,  non  sero  lactis ,  non 
hirudinibus,  verum  emeto-catharsi  recte  tractan- 
dam.  Tertia  observatio  haec  est.  Puer  14  annos 
natus  prehenditur  vomitu ,  alvi  fluxu  sat  gravi , 
cum  anorexia,  delirio  nocturno,  diurno  sopore , 
dolore  capitis  magno.  In  Nosocomium  susceptu-s 
morbi  die  19°,  diarrhoeae  14",  ingens  virium  iov- 
becillitas,  subsultus  tendinum,  dolor  capitis  gra- 
vis,  memoria  debilis,  sensus  integri,  lingua  palli- 
da ,  humida ,  venter  mollis  sine  dolore  ,  pulsus  re- 
gularis ,  debilis  ,  frequens  :  inde  suspiria  ,  clamo- 
res,  dolores  totius  corporis,  deliria,  cum  sopori- 
bus  alternantes,  gangraena  ad  sacrum  ex  decubitu* 

erysipelas  femoris  crurisque  sinistri,  meteorismus 
abdominis,  mors  lenta  die  55°.  In  capite  notabi- 
lis  infiltratio  serosa  sub  arachnoiclea.  In  pectore 
vincula  membranea  inter  pulmonem  et  pleuram  dex- 
tram.  Abdominis  viscera  omnia  integra.  Ex  tam 
longo  morbo  puerum  inanitum  mortuum  esse ,  quis 
vestrum  mirabitur,  aut  mortis  caussam  invisceruiu 
inflammatione  quaeret.  Verum  hoc  exemplo  doce- 
mur,  posse  pleraque  symptomata  febris  typhoi'deae 
apparere ,  sine  ulla  glandularum  Peyeri ,  aut  intes- 
tinorum  valetudine. 

Similes  quoque  observationes  relatas  videbitis  ab 
Andrallio.     Prima  observatio  est  febris  adynami- 
cae  male  curatae  per  venaesectionem ,  quam  prom- 
pta  mors  et  putredo  secuta  est.     Altera  febris  ner- 
vosae  versatilis,  quam  una  cum  vita  ademit  larga 
sanguinis  jactura.     In  tertia   symptomata  fuere  fe- 
bris  nervosae  lentaej    haec    igitur  sola  hujus  loci 
esse  videtur.     Etenim  facies  pallida ,    hebes ,    re- 
sponsio   tarda,   lingua  humida,  parte   media  alba, 
ad  margines  rubra,  ventris  meteorismus,  pulsus  vix 
frequens ,  stupor,  virium  prostratio.     Tandem   an- 
xietas,  corporis  jactatio,  rursusque  stupor,  epistaxis 
repetita,  lingua  sicca,  facies  terrea,  diarrhoea  si- 
ne  ventris  dolore ;   meteorismus  ,  subsultus   tendi- 
num,  lingua  nigra,  crustosa,  deliria,  convulsiones, 
mors ,    postquam  mensem   integrum    ex  hac   febre 
decubuerat.     Notandum  est,    aegrum  nuper  Lute- 
tiam  venisse.      Audite  jam  quae  in  cadavere  vel 
Lib.  II.  Pars  II.  10 

reperiebantur ,  vel  desiderabantur  morbi  vestigia! 
Capite.et  pectore  integris  ,  abdomen  reclusum  lie- 
nem  oblulit  tumidum  et  emollitum  inque  villosa 
aliquot  Brunnei  i  Peyerique  glandulas  parumper  con- 
spicuas  granulatas,  verum  pallidas,  nec  inflamma- 
tas  et  mesenterii  glandulas  sanas. 

Habetis  casum  febris  typhoideae  gravis  sine  ulla 
ei  congrua  in  corpore  laesione  anatomica  neque 
alibi,   neque  in  abdorainis  regione. 

Post  traditas  auctorum  de  iebre  mucosa  obser- 
vationes  nonnulla  subjiciemus  ducta  ex  iis  consc-* 
ctaria. 

Epidemias  mucosas  praecesserat  anni  insalubri- 
tas  eamque  secuta  annonae  caritas  atque  ejusmo- 
di  propkascs ,  quae  aerem  vitae  pabulum  corrum- 
pere  solent.  Talis  erat  epidemiae  JNeapoIitanae 
origo;  talis  epidemiae  Gottiiigensis,  urbe  Iiostium 
copiis  cincta;  talis  epideraiae  Culeriburgensium  ex 
autumno  sterili,  inundatione,  intenso  brumae  fri- 
gore ,  victuque  pravo ;  talis  epidemiae  Zeelandi^ 
cae  ex  soio  patrio  paludoso,  victu  farinoso  et  aere 
liumido  natae  quaeque  a  raedicis  Francicis  descri- 
bitur,  enteritis  folliculosa  eos  potissimum  prehen- 
dit,  qui  non  ita  pvidcm  Lutetiam  Parisioru.n  ha- 
bitatum  venerant.  Ea  reputantibus  vobis.  nonne 
sponte  opinio  nascitur,  aliquod  subfuisse  miasma 
susceptura  aere  et  per  aerem  -sanguini  infusum , 
quod  hujus  crasin  mutando  febrim  concitaverat, 
cui  conjecturae-  favet   agnita   a  multis  morbi  cum 

autumnalibus  valetudinibus  :  febribus  intcrmittcn- 
tibus,  dysenteria,  caet.  aflinitas,  aliarum  partium, 
lienis  praesertim  emollitio  ,  peculiaris  sanguinis , 
urinarum  conditio,  exanthemata,  certacque  ac  con- 
stantes  hujus  febris  phases,  virium  proinpta  imbe- 
cillitas,  gangraena  ipsaque  vis  contagii  cx  morbo 
pandemio  nata.  Intestinorum  laesio  non  crat  fn 
omnibus  pariter  circumscripta ,  unde  symptomatum 
discrepantia  repetenda  est.  Haec  autem  quaecun- 
que  obtulerint  discrimina ,  ex  sede  hujus  laesionis 
ad  ileum  extremum  limitatae,  aut  in  ventriculum 
praeterea  ct  alias  intestinorum  partes  pcrtincntis, 
quae  epidemiae  Gottingensis  et  NeapolitanaC  crat 
ratio,  id  commune  habebant,  ut  cum  morbo  ven- 
tris  alium  morbura  praesentem  ostcnderent  eiunque 
sanguinis,  ut  ego  quidem  arbitror,  altero  illo  prio- 
rem,  ita  ut  febris  illa  miasmatica  in  morbum  fol- 
liculorum  exanthematicum  quasi  desinat,  quemad- 
modum  febres  cutis  phlegmasias  anteccdcrc  solcnt. 
Enteritidem  saltem  folliculosam  neque  puram  esse, 
neque  proiopathicam  inflammationem  vcro  simile 
est  admodum  atque  optima  etiam  curandi  methodo 
declaratur.  Nam  ut  venaesectione  apparatuque  au- 
tiphlogistico  pura  et  protopathica  intcstinorum  in- 
flammatio  recte  curabitur,  sic  hoc  mediciaae  ge~ 
nere  inea,  quam  hoc  loco  signilicamus,  valetudi- 
ne  vitam  prius  tolles ,  quam  ipsius  cursum  inter- 
rumpes.  Scio  cquidem,  venaesectionem  princeps 
illius    remcdium    habnissc    Kloekhoffium  •    sed   in. 

10* 

epidemia  Culemburgensi  praecesserat  intensum  bru- 
mae  frigus  indeque  magis  phlogistica  erat,  quam 
esse  solet  in  hac  febre  sanguinis  diathesis  atque 
aliis  praeter  hanc  armis  pugnatum  est.  Neque  ab 
altera  parte  medicina  cardiaca,  roborans  rem  ab- 
solvit,  quum  et  quibus  sanguis  abunde  detractus 
est  et  qui  tonicis  remediis  usi  sunt,  pariter  perie- 
runt.  Miror  utrumque  suorum  aegrotantium  dam- 
no  expertos  esse  medicos  Francicos  ,  quum  jam 
dudum  hac  de  re  inter  practicos  prudentiores  con- 
venerat,  natura  viam  monstrante. 

»  Methodus  calidior,  inquit  Stollius  Aphor.  384 
sq. ,  viscerum  inflammationes ,  miliaria  non  critica , 
febres  ardentes  perniciosas  facit:  nimis  vero,  quarn 
oportet,  antiphlogistica  lentas  nervosas,  languores 
chronicos ,  articulorum  morbos  ,  hypochondriasin , 
phthisin  pituitosam ,  totque  febres  diversas ,  quot 
pravae  methodi  fuerint.  ldcirco  acrioribus  stimu- 
lis  parcendum ,  principio  praeprimis  :  atque  uni- 
versim  hic  lente  festinandum." 

Sanatur  solis  naturae  viribus:  vomitu,  alvi  fluxu, 
sudoribus,  expectoratione ,  intermittente  quotidia- 
na ,  exanthemate  miliari,  ptyalismo,  urinis.  Quae 
sanationes  spontaneae  in  febre  mitiori ,  valentibus 
aegri  viribus  ,  contingunt,  Morbus  mitissimus ,  au- 
ctore  Roederero,  sensim  sensimque  absque  ulla 
critica  evacuatione  solvitur.  Vulgo  autem  sanatur 
muci  ex  ventriculo  ,  intestinis  ,  pulmonibus ,  per 
vomitum  ,    alvi    fluxum ,    anacathai  sin    excretione  : 

snbinde  etiam  exanthemate  miliari ,  aut  interno 
aphthoso  levari  visa  est  (  Stoll  Rat  Med.  II , 
pag.  39. )  Vomitus  et  diarrhoeae  morbum  leva- 
runt,  si  crebrae,  faciles ,  diu  perstantes,  cum  fe- 
bris  et  symptomatum  remissione  (  Stoll  1. 1. )  Salu- 
taribus  signis  Sarcone  adnumeravit  haemorrhagias 
narium ,  corpore  plethorico ,  urinas  cum  sedimen- 
to,  alvi  profluvium,  icterum  criticum.  Complures 
fieri  crises  et  quasi  per  epicrasin :  sudores ,  vo- 
mitus  mucosos,  diarrhoeam,  urinam  hypostaticam, 
aphthas ,  pustulas  oris  et  labiorum ,  notarunt  de 
epidemia  Gottingensi  auctores.  Scilicet  in  tardis- 
simo  febris  genere  lenta  naturae  curatio  est  et  cri- 
ses  tardissimae.  Quae  crises  salutares  illis  similes 
sunt,  quae  in  catarrho  simplici  fiunt.  JNam  quem- 
admodum  coryza ,  narium  muco  crasso ,  catarrhus 
pulmonum  sputis  solvitur  ,  sic  febres  illas  mucosas 
mucus  per  epicrasin  vomitu,  aut  alvi  fluxu  ejectus 
judicare  consuevit :  sive  morbi  declinantis  functio- 
nisque  restitutae  signum  hoc  sit,  sive  congestio- 
nis  et  turgoris  folliculorum  remedium.  Aliquando 
etiam  judicantur  sudoribus  et  ptyalismo ,  cutis 
functione  hoc  modo  redintegrata  factaque  secretio- 
ne  vicaria:  quales  sudores  criticos  notavit  Kloek- 
hof  in  epidemia  Culemburgensi.  Prodibant  su- 
dores  illi  post  praegressam  criticam  perturbatio-? 
nem  gravem ,  interdum  post  pulsuum  deliquium  , 
primoque  frigidi  erant,  tumcalidi  erumpebant,  gra- 

veolentcs :  nimirum  vomitum  alvique  fluxum  statim 
cohibentes ;  dum  in  morbo  longiori  crises  per  uri- 
nas  crassas,  copiosas,  hypostaticas  eveniebant.  Ea- 
dem  est  ptyalismi  et  ratio  et  utilitas:  antagonistica 
scilicet.  Hanc  in  febribus  lentis  nervosis  utilem 
vidit  Htjxhamus.  Denique  morbo  declinante  salu- 
taris  saepenumero  pituitae  spissae  oboritur  expe- 
ctoratio.  Exoptatissimus  vero  hujus  febris  even- 
tus  est,  auctore  Gul.  Grantio,  transitus  in  febrem 
intermittentem  vernalem,  quem  exspectat,  ubi  re- 
missiones  longiores,  exacerbationes  vespertinae  cum 
praevio  modico  horrore  et  sudatiunculis  nocturnis, 
somno  matutino  insequente ,  cum  virium  incre- 
mento. 

In  hoc  valetudinis  genere  curando  vobis,  semper 
ob  oculos  versetur  vetus  illud :  festina  lente.  Na« 
turam  oportet  imitari ,  quae  tarda  et  repetita  crisi 
huic  febri  medetur.  Ab  aiiis  serum  lactis  ebuty- 
ratum ,  aqua  hordei  cum  succo  aurantiorum  at- 
que  ex  fonte  therapeutico  solutiones  mucilagineae 
xeiYaetaeque  ipecacuanhae  doses,  ab  aliis  acidum 
liydrochloricum  dilutissimum  sive  ad  emendandam 
sanguinis  crasin ,  sive  ad  delendum  contagium , 
sive  ad  ulcera  intestinorum  sananda,  ut  priora  il- 
la,  ad  alvum  inferiorem  leniendara,  aut  moderan- 
dum  ipsius  profiuvium  jure  merito  laudantur.  Ab 
emeticis,  catharticisque  praestat  abstinere,  autni- 
si  mitioribus  illis  parcisque  at  repetitis  dosibus 
uti ,  ad  imitationein  naturae  ,    concitata   crisi  per 

epicrasin.  Sint  igitur  evacuaniia  sabemetiea  dc 
ipecacUanha  suspensa  manu  porrecta  deque  ecco- 
proticis,  nisi  vetet  hacc  alvi  fluxus  ;  vitentur  acrio- 
ra,  sthnulantia ,  tonica  remedia  cibique  etiam  aut 
copiosi,  aut  valentioris  materiae  diu  post  conva- 
lescentiae  initium.  Atque  his  quidem  harum  fe- 
brium  medendi  methodus  continetur  ,  quae  sa- 
pientem  jubet  prudentemque  cunctationem.  Qua- 
propter  ,  quam  Richterus  ( Spec.  Therap.  I.  pag. 
349. )  commendat  methodus  calida ,  stimulans  ae- 
que  minus  huic  febri  curandae  idonea  est,  ac  stri- 
cta,  quam  alii  commendant,  antiphlogistica  curatio. 
Noverat  Graktius  duos  medicos,  opposito  medendi 
genere  hanc  febrim  tractantes,  utroque  pravo.  Al- 
ter  persistebat  in  curatione  antiphlogistica ,  sed 
nimis  diu.  Alter  earn  curationem  desercbat,  sed 
nimis  subito.  Alter  evacuationes  instituebat  ni- 
mis  liberales  et  nirais  frequentes.  Alter  nonnisi 
parce  et  raro.  Alter  nunquam  cardiacum ,  nec 
opiatum,  nec  alimenta,  quae  requirebantur ,  conce- 
debat.  Alter  post  elapsos  quatuor  dies ,  nihil  aliud 
jubebat ,  nisi  usum  cardiacorum  et  opiatorum  et 
victum  animalem.  Alterius  aegrotantes  raro  peri- 
bant ,  sed  reconvalescentiam  experiebantur  tardam 
et  imperfectam.  Plerique  alterius  curae  commissi 
moriebantur,  aut  per  omneiii  vitam  aegrotabant: 

Ut  tardus  est  morbi  decursus ,  sic  quoquc  tarda 
est  a  morbo  convalescentia.  A  methodo  calida  in- 
flammationis  insiat  et  recidivarum  periculum.     Id 

quod  tum  facile  intelligetis ,  si  cogitetis,  diu  post 
morbum  ut  credebatur  sanatum  in  corporibus  ex 
enteritide  folliculosa  mortuorum  recentiores  aucto- 
res,  praesertim  Francicos  detexisse  intestinorum  ul- 
cera,  quae  hancpseudophlogosin  erant  secuta.  Haud 
semel  miratus  sum ,  inquit  Cruveilhier,  aegris  post 
convalescentiam  dierum  viginti,  triginta,  quadra- 
ginta,  ex  alia  caussa  mortuis,  in  canali  cibario  non 
cicatrices,  ut  opinabar,  me  vidisse  ,  verum  uice- 
rationes  non  minus  graves,  quam  in  vigore  morbi. 
Quae  profecto  medicos  cautiores  esse  jubent  in  me- 
dicina  roborante  tonica,  cujus  usus  in  hoc  morbi 
genere  arctis  admodum  limitibus  circumscribitur. 
Yerum  haec  si  ita  sint,  quae  caussa  est,  cur  aJii 
camphora,  moscho,  opio,  cortice  Peruviano  alii3- 
que  hujus  census  remediis  usi  sint  feliciter,  cur 
Sarcone  extr.  cort.  Peruv.  et  moschum ,  cur  Roede- 
rer  et  Wagler  convalescentibus  victum  pleniorem, 
cur  van  den  Bosch  camphoram ,  cur  nuper  etiam 
Cruveilhierius  praeter  ea,  quae  diximus,  opium 
hocque  tanquam  delirii  remedium  praedicent.  Re- 
spondeo ,  primo  quaerendum  esse ,  quo  tempore  , 
quibus  aegris ,  quali  rerum  conditione  data  sint 
haec  remedia :  an  revera  ex  morbo  mucoso  aegro- 
taverint,  quod  si  tum  antiquiorum,  tum  recentio- 
rum  observationes  attento  animo  perlegatis,  addubi- 
tabitis,  siquidem,  ut  prius  ad  febres  gastricas  mu- 
cosas  plures  etiam  referebant  ex  simplici  gastrica- 
rum  aut  intermittentium  genere,  ita  jam  a  multis, 

iibicunque  status  nervosus  in  febre  cernitur,  do- 
thinienteritis  accusatur,  ut  hoc  communi  nomine 
cuncta  fere  febrium  genera  comprehendi  ac  morbo 
hocce  detecto ,  solam  dothinienteritidem  venari  ex~ 
terorum  complures  videantur.  Ultimo  tenendum 
est,  accurate  distinguendum  esse  ,  utrum  morbus 
aliquis  sub  usu  cujusdam  medicinae  sanetur,  an  ve- 
ro  huic  medicinae  sanatio  morbi  debeatur,  ac  sa- 
lubritati  remediorum  parum  confidendum  esse,  si 
in  morbo  aliquo  nonnullis  tantum  aegrotantibus  pro- 
fuerint,  longe  plurimis  ea  remedia  non  ferentibus. 
Crebrius  ac  vulgo  creditur,  status  nervosus  indo- 
ctae  arti,  quam  naturae  imputandus  est,  id  quod 
de  febribus  nervosis  disputantes  plenius  interpre- 
tabimur. 

Nuper  in  hac  urbe  inter  milites  praesidiarios 
morbus  exortus  est  et  quidem  initio  m.  Augusti 
A.  1837.  Increvit  usque  ad  initium  mensis  Se- 
ptembris :  postea  vero  a  m.  Octobri  decrevit,  at- 
que  Novembri  et  Decembri  mensibus  paucos  tan- 
tummodo  prehendit.  Ex  symptomatibus  praeci- 
puis  erant  ingens  jam  ab  initio  virium  muscula- 
rium  praesertim  imbecillitas  magnaque  in  statum 
nervosum  proclivitas.  Lingua  erat  larga,  compla- 
nata,  media  parte  levi  albedine  flavescente  obdu- 
cta,  atque  extensa  tremebat,  alvus  crebra ,  liqui- 
da,  quae  diarrhoea  usque  ad  mortem  increscens 
atque  involuntaria  facta,  perstabat.  Deinceps  ven- 
tris   dolor  aliquis  cum  meteorismo,   praesertim  in 

regionc  iliaca  dextra.  Pulsus  creber ,  mollis ;  re- 
spiratio  celeris ;  halitus  oris  foetens.  Cutis  sicea , 
arida,  calida;  ischuria;  decubitus  in  dorsum,  ma- 
nibus  ad  genitalia  admotis ;  somnolentia ,  coma  , 
delirium,  tjphomania,  gangraena  a  decubitu,  quae 
tamen  non  facile  fiebat. 

Erant  haec  symptomata  inprimis  notabiliain  duo- 
hus  militibus,  altero  19  annos  nato,  altero  annorum 
22 ,  quae  eo  magis  notata  signa  sunt ,  quia  ex  hoc 
morbo  perierunt  eorumque  cadavera  manifestas 
praebuerunt  enteritidis  folliculosae  s.  dothiniente- 
ritidis  notas.  Jam  ab  ingressu  in  Nosocomium  mu- 
tatus  vultus  animum  advertebat:  oculi  concavi  et 
aspectus  eorum  hebes  stupidus.  Querebantur  caput 
sibi  grave  esse  cum  susurru  aurium  ac  vertigine. 
Crura  vaeillahant  ac  decumbere  cupiebant ,  tan- 
quam  fatigati  lassique.  Nullus  ciborum  adpetitus, 
ingcns  vero  potus  ejusque  frigidi,  aciduli,  praeser- 
tim  aquae  frigidae.  Lingua  larga  tumida,  ad  mar- 
gines  rubra,  media  parte  aibida,  tremula,  alvus 
liquida,  frequens ,  sine  dolore.  Meteorismus,  at 
levis.  Urina  parca,  turbida ,  foetida.  Respiratio 
vix  mutata :  pulsus  crcber ,  mollis  ,  parvus :  cutis 
sicca ,  calida.  Per  primos  dies  pedetentim  incre- 
scebant  symptomata ,  praesertim  vespere  exacerba- 
ta.  Nullus  somnus,  delirium  tranquillum  (typho- 
mania).  '  Indc  cerebri  aegritudo  major  semper 
ct  major:  vix  ulla  rerum  conscientia,  coma;  lo- 
quela  difficilis ,  turbata;  reruin  oblivio:  conjuncti- 


DE  FERRE  MITCOSA ,  SIVE  PITITITOSA.  155 

va  oculi  rubra,  carphologia,  subsultus  lcndinum, 
decubitus  in  dorsura  declivis;  manibus  infimo  vcn- 
tri  adpositis:  tandem  ischuria  vera ,  alvus  invo- 
luntaria:  lingua  arida,  labra  nigra,  dentes  fuligino- 
si:  foctor  oris:  pulsus  crebrior,  majormeteorismus  j 
deglutitio  impedita,  pulsus  deficiens,  extrema  fri- 
gida,  mors  die  13°  et  14D  morbi.  In  cadaveribus , 
duodecim  horis  post  obitum  sectis,  recluso  cranio, 
serum  repertum  est ,  nec  tamen  multum,  in  cere- 
bri  ventriculis  ac  notabilis  vasorum  repletio.  Or- 
gana  pectoris  integra.  Abdomhiis  viscera  paren- 
chymatosa  vitio  carebant.  In  parte  tertia  infima 
ilei  ulcera  iis ,  quae  in  alvi  fluxu  chronico  atque 
ultimo  phthiseos  pulmonalis  stadio  reperiuntur , 
plane  dissimilia.  Erant  ex  adverso  mesenterii ,  for- 
mae  inaequalis,  ellipticae,  marginibus  rubris,  ex- 
stantibus ,  fundo  punctato.  Alibi  parvae  cerneban- 
tur  pustulae ,  quae  forsitan  morbi  initium.  Glan- 
dulae  mesentericae  integrae. 

Caussarum  numcro  habebantur  corporis  aestuan- 
tis  rcfrigerium  atque  abusus  fructuum,  aquae  ge- 
lidae,  seri  lactis  ebutyrati.  Notandum  autem,  ae- 
gros  fuisse  milites  tirones,  non  ita  diu  militiae  ad- 
scriptos ,  aliunde  huc  advenas :  exque  veteranis 
aegrotasse  neminem. 

Prognosis  principio  morbi  non  infausta ,  dein- 
ceps  organicis  jam  intestinorum  vitiis  factis  atque 
nervorum  aegrotantium  symptomatibus  adparenti- 
bus ,  infausta  maxime.     Ex  remediis  prae  aliis  pro 

ficua  lenia,  emollientia ,  praesertim  vero  refractae 
ipecacuanhae  doses ,  quo  prior ,  aut  julapium  cum 
acid.  muriat.  diluto,  quo  altcr  medicorum,  uter- 
que  feliciter ,  usi  sunt :  sub  quorum  usu  cutis  hu- 
mescebat,  lingna  mundabatur,  alvi  fluxus  cohibe- 
batur  aegerque  sensim  at  tarde  convalescebat. 

Utroque  remedio  ipse  eodem  fortunato  eventu 
usus  sum ,  cum  deinceps ,  mense  Decembri ,  duo- 
bus  militibus  in  Nosocomio  Academico  medebar  ex 
hac  febre  decumbentibus ,  quorum  alter  leviter 
tantum  aegrotabat ,  brevique  convaluit,  alter  gra- 
vem  satis  morbum  expertus  est  ac  praeter  sjm- 
ptomata  prius  indicata ,  maculas  parvas  in  cute 
habuit  rubras  ,  sponte  evanescentes  ac  gangraenae 
in  sacro  initium.  Mirum  est ,  quantopere  post  haec 
remedia  adhibita  urinarum  foetor  evanesceret,  al- 
vus  et  tardior  et  crassior  magisque  faeculenta  eva- 
deret ;  lingua  humesceret.  Quae  tamen  mutatio 
sensim  tantum  fiebat ,  emendatis  simul  catarrho 
pectoris ,  tussi  ac  voce  rauca  (erat  autem  habitus 
phthisicus,  nec  mucosa  pulmonum  integra )  ultimo- 
que  redeunte  in  facie  turgore,  in  oculo  splendore, 
in  mente  alacritate. 

Notetis  circa  hanc  militum  epidemiam  glandulas 
mesenterii  in  corporibus  ex  ea  mortuorum  fuisse 
integras. 

Nuper  de  dothenienteritide  novam  theoriam  pro- 
tulit  vir  doctiss.  Albers,  quae  dummodo  vera  sit, 
magnam  rei  obscurae  lucem  affundcret;  utrum  au~ 

tem  vera  sit,  jam  perquirendum :  est  certe  inge- 
niosa. 

Nullus  inter  pauperes  morbus  magis  vulgaris  est , 
quam  morbus  scrofulosus.  Is  quamvis  si  levior  non 
ita  periculosus  sit,  tamen  seminium  ponit  tum  ad 
exanthemata  febriha,  tum  ad  febres  illas,  quae  do- 
thinienteritidem  comitantur.  Naturae  typhi  est  se- 
se  in  morbi  principio  cum  inflammationibus  topicis 
complicandi,  quae  complicationes  ante  alias  in  par- 
tes  imbecilliores  cadere  solent:  hae  autem  in  sero- 
fulosis  mesenterium  et  intestinum  tenue  sunt;  qua- 
propter  scrofulosi  ex  typho  decumbentes  has  etiam 
partes  plurimum  laesas  habituri  sunt.  Hanc  inter- 
pretationem  rei  naturae  consentire  morbi  propha- 
ses,  sive  caussae,  quae  vocantur,  occasionales  pro- 
bant.  Nam  aetatem  si  quaeratis,  est  ab  anno  sexto 
ad  vigesimum  secundum:  quae  aetas  ea  est,  qua 
scrofulae  maxime  vigent;  cum  seniores  ab  hoc  mor- 
bo  immunes,  etiam  vitio  foliiculorum  et  glandula- 
rum  carebunt,  uti  duobus  exemplis  adparuit;  genus 
hominum  vero  si  spectetis  :  dothinienteritis  letha- 
lis  solas  ferme  pauperum  tabernas  ingreditur. 

Habet  haec  theoria  magnam  profecto  veri  spe- 
ciem:  nec  tamen  singulis  casibus  explicandis  suffi- 
cit  et  vel  ea  observatione  refutatur,  quod  in  epi- 
demia  militum  in  hac  urbe  nostra  glandulae  men- 
senterii  repertae  sint  integrae  \  cum  tamen  Alber- 
sius  nunquam  foiliculos  intestinales  aegrotare  sanis 
mesenterii  glandulis  perhibeat  hacque  maxime  the- 

si  suam  de  morbi  driginc  theoriam  niti  existimet, 
Altero  loco,  cur  infantes  et  pueri,  cujus  aetatis 
potissimum  scrofulae  sunt ,  non  magis  quam  adole- 
scentes  ac  juvenes  ex  dothinienteritide  laborent , 
non  facile  intelligitur,  neque  intelligitur ,  curpostea 
(  pag.  315. )  utplurimum  robustos  homines  huic  mor- 
bo  patere  dixerit  remque  et  suo  etaliorum  testimo- 
nio  firmaverit,  utut  antea  scrofulosos  prae  reliquis 
ei  obnoxios  habuerit. 

Benique  si  pauperes  prae  aliis  hic  morbus  inter- 
imat :  lii  autem  scrofulosi  esse  soleant ,  quo  inde 
■jure  efliiei  possit ,  ob  id ,  quod  scrofulosi  sunt , 
hunc  morbum  contrahere  atque  ex  eo  mori,  ncn 
satis  perspicio ;  nequc  cum  ea  consentit  observatio 
(pag.  326.)  ex  hoc  morbo  maxime  periclitari  ro- 
bustos  acgros.  Itaque  quo  minus  hanc  theoriam 
amplectar,  pluribus  impedior  rationibus.  Nam  sive 
corpora  spectemus ,  in  quae  dothinienteritis  cadit : 
liaec  minime  semper  serofulosa ,  immo  saepe  ro- 
busia  et  antea  sanissima  fueraut,  nec  puerilia  ma- 
gis,  quam  juvenilia;  sive  rationem  cogitemus,  quae 
est  inter  morbum  folliculorum  et  mescnterii,  eam 
minime  constantem  esse ,  docet  ultimo  relata  epi- 
demia;  seu  morbi  progressionem  rcputemus,  non  est 
cur  eam  a  mesenterio  ad  mucosam  magis,  quam  a 
mucosa  ad  mesenierium  procedcre  crederemus;  seu 
curandi  modum  animadvertamus ,  differt  ea  pluri- 
mum  a  curationc  morbi  scrofulosi.  Quae  cum  ita 
sint,  intelligitis,  cur  liuic  auctori  hactcnus  adsentiri 

ncqucam  statucnti ,  ex  morbo  mcscntcrico  pendero 
morbum  intestinalem ,  ut  ex  mesenterio  intestinum  j 
quamvis  nequaquam  infitiar,  posse  utrumque  mor- 
bum  copulari. 

Aeque  mirms  mihi  altera  thesis  probatur ,  cum 
priori  arcte  cohaerens:  differre  morbum  mucosum 
Roedereri  a  dothinienteritide  auctorum  Francico- 
runi.  Scilicet  sedes  duntaxat  differre  aliquatenus 
videtur,  quae  uti  in  morbo  mucoso  superior  magis 
erat,  ita  in  dothinienteritide  inferior  magis  repe- 
riebatur.  Quis  autem  quae  in  ore  sunt  aphthas 
alium  esse  morbum  putabit,  quam  quae  oesopha- 
gum  occupant ,  neque  utrumque  eodem  nomine 
nuncupabit  ? 

Verum  nova  suboritur  quaestio,  quaenam  sit  in« 
ter  hanc  folliculorum  intestinalium  aegritudinem 
ipsamque  febrem  et  symptomata  nervosa  cognatio. 
An  illa  hujus,  an  contra  haec  illius  sequela  habe- 
ri  debeat:  an  prorsus  accidentalis  atque  fortuita 
alterius  cum  altera  conjunctio.  Ad  hanc  quaestio- 
nem  ab  aliis  aliter  responsum  est  eamque  supra 
etiara  verbo  attigimus,  in  capite  de  enteritide:  at- 
tigit  quoque  Albersius  ,  qui  putat ,  morbum  esse 
compositum  ex  morbo  intestinorum  et  febre  ty- 
phoidea :  tunc  autem  utrumque  componi ,  quum 
ea  febris  corpus  offendat  scrofulosum  inque  hoc  se 
figat.  Videtis,  auctorem  sibi  constare.  Sed  aliud 
quid  est,  sibi  constare ,  aliad  quid,  verum  conse- 
qui.     Tum  deraum  in  hujus  viri  docti  sententiam 

ire  licebit,  quum  cognatio  illa  utriusque  morbi  sa- 
tis  erit  inductione  atque  rerum  usu  comprobata 
eaque  sublata  erunt  impedimenta,  quae  huic  con- 
jecturae  ingeniosae  obstare,  supra  monuimus. 

Quaestio  autem  ipsa  tunc  forsitan  a  nobis  solvi 
poterit ,  quum  quid  sit  febris  nervosa  et  typhus 
cognoverimus.  In  quam  quidem  cognitionem ,  utrum 
spes  sit ,  fore  ut  perveniamus ,  confitendum  est , 
hactenus  nos  ignorare. 

Quotannis  in  patriam  nostram,  verno  tempore, 
praesertim  Martio  mense ,  quaedam  febris  recurrit , 
multis  perniciosa,  quae  catarrhalis  dicitur.  Eam 
praecedunt  segnitia ,  aegritudo ,  artuum  torpor ,  de- 
dolatio ,  horripilatio ,  capitis  gravitas  et  dolor  su- 
pra-orbitalis ,  lacrymatio  ,  humoris  tenuis ,  acris  e 
naribus  stillatio ,  aurium  tinnitus ,  vertigo ,  sapor 
aut  nullus,  aut  mucosus,  lingua  sicca,  tussis  con- 
tinua  molesta ,  frequens  sternutatio.  His  morbi 
praeludiis  accedit  febris ,  crebra  frigoris  caloris- 
que  vicissitudine  ,  exacerbatione  vespertina ,  cutis 
ardore  sicco  ,  pulsu  celeri ,  frequenti ,  contracto  , 
subduro  plerumque.  Haec  symptomata  perpetuo 
ingravescunt :  sitis  est  ingens ,  tussis  molestissima 
sicca,  thoracis  cum  dolore  stricturae,  vigiliae  per- 

f>etuae,  urina  rubra,  oleosa,  vasi,  quo  continetur; 
colore  lacteo  adhaerens ,  dolores  capitis,  cervicis, 
lingua  arida ,  sicca ,  fauciura  raucedo  ,  anorexia , 
nausea  ,  anxietas  ,  aphthae  ,  erysipelata  ,  miliaria 
symptomatica.  Interdum  alia  quoque  in  his  febri- 
bus  contingunt:  haemorrhagiae ,  stranguria,  ischtf- 
ria ,  motus  convulsivi  praecordiorum ,  cutis  hy- 
peraesthesia  ac  lingua  arida  sicca  in  nigram  sulca- 
tam  mutatur. 

Post  morbi  incrementum  in  ipsoque  vigore,  se- 
ptimo,  undecimo,  aut  vigesimo  primo  die  ,  critica 
adparent  in  lingua ,  sputis,  sudoribus,  urinis,  alvo 
indicia.  Sputa  prodeunt  crassiora ,  puriformia ,  su- 
dores  excernuntur  graveolentes ,  acidi,  calidi,  le- 
vantes,  alvus  sponte  depohitur,  lingua  humescity 
urina  emittitur  hypostatiea. 

Ab  his  vernalibus ,  ad  febres  mucosas  subinflam-< 
matorias  accedentibus ,  differunt  autumnales ,  qua- 
rum  major  est  cum  gastricis  febribus  cognatio  et 
magna  simul  in  erysipelata  interna  praesertim,  de- 
repente ,  nec  opinato  gangraenescentia  proclivitas , 
quam  diversitatem  in  erysipelate  utriusque  anni 
tempestatis  etiam  notavit  Gulielmus  Grantius. 

Est  quoddam  hominum  genus,  qui  corpora  ha- 
bent  crebris  destillationibus  obnoxia,  organum  cu- 
taneum  sensile ,  spirandique  instrumenta  irritabi- 
lia ,  quam  corporis  diathesin  catarrhalem  recte  vo- 
caveris.  Hi  et  crebrius  et  gravius  ex  his  febribu»' 
decumbunt. 

Lib.  I.  Pars  II.  " 

Be  hoc  febrium  genere  commcntationem  scripsit 
Janus  Petersen  Michell,  quae  in  lucem  edita  est 
anno  1785,  cui  tamen  non  additae  sunt  aegrotantium 
historiae  ,  neque  cadaverum  extispicia.    lllae  ut  ra- 
rae  sunt,  ita  haec  fere  hactenus  desiderantur.   In- 
ter  antiquiores  nonnullas  ohservationes  edidit  Fred. 
Hofeaiannus,  quarum   altera  spectat  febrim  epide- 
micam    catarrhalem,    quam   vobis   speciminis   loco 
tradam.     »  Quum    anno  1709.  acerrimum   hyemale 
diuturnum  frigus ,  Martio  mense ,  leniori  ex  austro 
spirante   vento ,  nives   et  gelu  solverentur ,  Aprili 
et  Majo  initiante,  Berolini,  quo  tum  degebara  et 
alibi   quam   plurimos  corripiebat  febris  cum  horri- 
pilatione  et  aestu ,  summo    languore ,  tussi  ferina 
nonnuilis  quasi  suffbcatoria,    ingenti    siti  et  cibo- 
rum  nausea.     Circa  noctem  invalescebant  haec  om- 
nia  et  somnus  inde  mirum  turbabatur:  in  quibus- 
dam  extrema  mox  calebaut,  mox  horrebant.     Qui- 
dam  diu  decumbebant,  praesertim  ii,  ubi  ob  prae- 
viam  humorum  diathesin  purpurae  scorbuticae  ma- 
teria  intus  dehtescebat,  quae  etiam  per  vices  cre- 
brius  maculis  rubris  et  asperis  in  extrema  cute  com- 
parebat ,  ex  levi   vero  caussa   iterum  evanescebat. 
In  nonnullis  quarto  statim  die  exanthemata  rubra , 
morsicantia ,    urentia ,    cum  magno  pruritu ,    quasi 
ab  urticis  inducta,  erumpebant  et  tussis  aeque  ac 
caloris  mitigationem  inferebant.     Alii,   praesertim 
feminae  phlegmaticae,  sanguineae,  provectioris  ae- 
tatis ,  exquisitos   simul   rheumaticos   dolores  patie- 

bantur.  Qui  vix  convalescentes  in  publicum  pro- 
dibant  cito  nimis ,  incurrcbant  ingentem  capitis 
torporem ,  gravativum  dolorem  ,  vertiginem ,  gra- 
vedinem ,  languorem  corporis ,  cum  spirandi  an- 
gustia  et  difficili  negotio  iterum  ad  sanitatem  redi- 
bant.  Ubi  etiam  vetus  jam  erat  in  pulmonibus  vi- 
tium ,  ex  haereditate ,  febre  hac  discedente  ,  tussis 
purulenta  cum  sanguine  succedebat,  saepe  vera 
phthisis.  Qui  porro  ab  imperitis  chirurgis  et  phar- 
macopoeis  purgantes  accipiebant  pilulas,  doloribus 
acerbis  ventris  affligebantur,  mirumque  debilita- 
bantur,  animi  defectiones  patiebantur,  cum  frigido 
extremorum  sudore,  et  gravius  et  longius  decum- 
bentes.  Qui  vero  et  proba  victus  et  regiminis  ra-. 
tione  et  dextra  medicatione  morbo  occurrebant  ac 
pulveribus  in  primis  bezoardicis  sedulo  utebantur, 
cum  uno  vel  dimidio  grano  extr.  croci,  brevi  con- 
valescebant  iterum." 

Morgagnus  Epist.  XIII.  similem  commemorat  epi- 
demiam  febrium  catarrhaiium  simulque  morbi  ca- 
sum  et  extispicium,  quod,  quia  ut  dixi,  rara  sunt 
haec  extispicia ,  hoc  loco  referam.  Joannes  Fran- 
ciscus  Barbadicus  S.  R.  E.  Cardinalis  et  Antistes 
Patavinus,  natus  annos  duos  ferme  et  septuaginta, 
cum  esset  catarrhis  obnoxius ,  facilius  quam  cae- 
teri  in  eam  catarrhalem  febrim  incidit,  quae  omnes 
propemodum  arripiebat,  Januario  mense  A.  1730. 
sed  cum  sibi  minus  caveret,  quam  caeteri,  inter 
paucos  illos  fuit,    qui  ea  correpti  interiere.     Nam 

ea  nocte,  quae  diei  suceessit  XT.  Kal.  Februarii  il- 
lo  se  morbo  prehensum  perceperat.  Surrexit  ta- 
men  postridie,  ut  erat  magno  animo  seque  aefis 
injuriis  exposuit ,  tum  publici  officii  caUsa  permo- 
tus,  tum  yiribus  confisus,  quae  ut  corporis  color 
et  habitus,  postquam  ante  duo£  menses  a  brevi,  sed 
gravissima  febre  convaluerat,  vel  meliores ,  quarh 
pristinae  factae  esse  videbantur.  Quin  et  die  proxi- 
nio  surrexit  et  sacfum  fecit;  sexl  morbo  interea  in- 
gravescente,  decumbere  eodem  die  et  medicos  tunc 
primum  arcessere  coactus  est.  Vef um  de  tfibns , 
qui  in  priore  illa  febfe  affuerdmus,  VALtESNiERiiTs 
septem  ante  dies  obierat,  ego  et  medicus  ejus  of- 
dinarius  ex  communi  morbo  adhuc  languebamuS: 
quod  eo  dictum  puta ,  ne  mireris ,  si  quaedam  ad 
aegr!  incommoda  et  mortem ,  omnia  autem  ad 
mortui  sectionem  attinentia  ex  aliis,  digiiis  sane , 
quibus  crederem,  diligenter  interrogatis,  accepisse 
me  dixero.  Vix  ewim  cum  semel ,  iterum,  tertio 
etiam  atque  etiam  advocarer,  videre  bis  potui,  non 
sine  aliquo  meo  periculo  ad  virum  amplissimum  et 
de  omnibus  egregie  meritum  vectus  et  prima  qui- 
dem,  ex  quo  decumbere  coeperat  nocte  dormiisse, 
accepi,  et  multa  ac  facile  expectorasse,  quod  et 
tunc  faciebat,  crassa  ut  vidi,  et  tinctura  quadam 
infecta ,  ut  ex  rubro  flaverent.  Naturalis  erat  as- 
pectus  et  coior ,  facilis  tussis ,  facilis  m  utrumli- 
beret  latus  decubitus  ,  nuilus  in  thorace  ponderis, 
doloris,    caloris  sensus,   levis  sitis,  humida  lingua 

atque  alba.  Alvi  recrementa,  ut  in  sanis  solent. 
Urinae  ob  tempestatem  frigidam  jam  turbatae  ,  sed 
quod  unum  judicare  poteram ,  decolores.  Mens 
prompta;  sed  verbum  tamen  quoddam,  dum  quae- 
reret,  non  provenit.  Pulsus  nec  debiles,  nec  par- 
vi :  imo  validi  et  magni :  non  duri ;  sed  densi  ta- 
men  nonnihil,  iidemque  frequentissimi.  Respiratio, 
quae  his  pulsibus  conveniret  et  cum  hac  sonus 
quasi  bullientis  in  pulmonibus  catarrhi.  Manifes- 
tura  erat  omnibus ,  non  medicis  modo ,  spretum 
primis  diebus  morbum  ab  sua  natura  degenerasse 
gravemque  ac  periculosum ,  non  levem  esse  ,  ut  uni 
aegro,  quod  mihiminime  placebat,  videbatur,  mul- 
to  autem  magis  postridie  displicuit  idem  aegri  de 
suomorbo  judicium,  cum  audirem,  insomnem  egis- 
se  noctem  et  sputa,  meridianis  horis  facta  jam  pau- 
ca  ct  albida,  tunc  esse  nulla;  viderem  autem  re- 
spirationem  crebriorem  altioremque ,  tametsi  pul- 
vinis  cervicibus  dorsoque  subjectis  nonnihil  erige- 
re  studuerant ;  sitim  auctam ,  ut  frigidam  cuperet , 
stomachum  languidum ,  ut  vini  pauxillum  posceret. 
Quamvis  autem  caetera  essent ,  ut  pridie ;  quin 
pulsus  essent  molles  minusque  frequentes  iidem- 
que  satis  et  magni  et  validi ,  nos  tamen  valde  sol- 
licitos  habebant  caetera  illudque  inprimis,  quod 
eadem  tussi  perstante,  nihil  expectoraretur.  Ita- 
que  cum  suspenso  animo  atque  adeo  tristi  et  nisi 
expectoratio  rediret ,  pessima  quaeque  ominante 
discederem,  medicis  cum  alia,  tum  illud  inprimis 

commendavi,  ut  saepe  ipsi,  qui  bene  valerent,  in- 
terviserent  et  pro  re  nata ,  ut  solebant ,  et  modo 
insuper  constitutum  fuerat,  adjuvarent.  Rediit  ex 
illis  unus  paulo  post,  neque  in  pejus  deprehendit 
quidquam.  Redierunt  alii  duo  inter  primam  atque 
alteram  noctis  horam  et  pulsus  vel  meliores,  sputa 
autem  aliqua  ejici,  invenere.  Una  ex  quo  ipsi  abie- 
rant  hora  non  erat ,  non  multa  autem  temporis  pun- 
cta,  ex  quo  viri  alii,  non  medici  quidem  illi,  sed 
apud  aegros  tamen  diu  attenteque  versari  soliti, 
cum  animadve?  terent  nihil  novi,  in  proximum  cu- 
biculum  secesserant ,  cum  aeger  se  inclinans ,  ut 
nescio  quid,  quod  e  lecto  exciderat,  ex  humo  tol- 
leret ,  neque  id  assecutus ,  famulum  a  cubiculo  vo- 
cavit,  qui  accurrens  cum  herum  in  pristinum  si- 
tum  reposuisset,  hic  autem  in  eo  persistere  se  pos- 
se  negaret,  sed  erigi  vellet,  ut  respirare  melius 
posset,  sensit  uterque  imminere  mortem.  Quam- 
obrem  famulo ,  qua  poterat  alta  voce  auxilium  im- 
plorante ,  sacerdos  illico  afTuit ,  qui  morientem  in- 
venit ,  mentis  adhuc  compotem ,  sibi  ut  poterat , 
deficiente  manu  in  crucis  formam  ducta  pectus  tan- 
gentem  et  pio  murmure  sacras  subinde  voces  in- 
terjicientem.  Ad  hunc  modum  confestim,  ut  sum- 
mopere  optaverat,  inter  ejus  manus  vivere  desiit 
pontifex  multo  longissima  vita  dignus,  exacto  vix 
quarto ,  ex  quo  morbus  inceperat ,  die. 

Cadavere  ad  condituram  dissecto ,  nec  sine  pin- 
guedine  invento ,  sanum  cerebrum ,  sana  orrmia  ven- 

tris  viscera  conspecta  sunt.     Nihil  polyposi  in  cor- 
de.  Pulraones  neque  ad  costas,  neque  ad  diaphrag- 
ma,  neque  ullam  ad  partem  superficiem  alligabant 
suam.  Haec  autem  erat  albida,  ut  speciem  praeberet 
quasi  oblitae  vemice ,   ut  vocamus ,   quadam  quae 
ad  lacteum   colorem    vergeret.     Graves   erant  ipsi 
pulmones,  sed  a  catarrhali,  quam  continebant  ma- 
teria,  multa   passim    e  bronchiis,  quacunque  inci- 
deres   erumpente.     Certe   eorum   omnis   substantia 
flaccida ,  non  modo  non  densa ,  aut  compacta  re- 
perta  est." 

Repentinum  Cardinalis  Barbadici  interitum  repe- 
tit  Morgagnus  a  catarrho  praefocante ,  qui  vulgo 
suffocativus  adpellatur,  quem  senibus,  hyeme  potis- 
simum  accidere  notavit  Laennec  (I.  pag.  192,.  1. 1.) 
bronchiis  muci  plenis  et  paralysi  tactis,  qua  fit,  ut 
mucus  excerni  nequeat.  Unde  in  peripneumonia 
notha,  quam  paulo  infra  ex  Boerhaaviano  Apho- 
risrno  872.  notabimus,  subito  crescente  anhelitu  et 
debilitate  ,  mors  ;  cujus  in  urina  et  pulsu  vix  ullum 
adfuit  praesagium.  Accessus  ille,  ubi  aliquamdiu 
protrahitur ,  supervenit  auctore  Laenneccio  oedema 
pulmonum  morbum  aggravans  ac  promptum  magis 
exitum  afferens. 

Mirabimini  forsitan,  principes  de  medicina  cli- 
nica  scriptores,  quorum  industria  tot  tantaque  dis- 
•ciplinae  nostrae  loca  explicata  debemus,  febrium 
catarrhalium  ne  mcntionein  quidem  fecisse  ,  ac  si 
febres  illae  ex   terris  exulassent  protinus.     Verum 

mirari  desinetis,  si  recolatis  memoria,  quae  eorum 
esse  de  febribus  placita,  diximus.  INerape  febres  ab 
inilammationibus  repetentes ,   de  catarrho  et  bron- 
chitide  scripserunt  quidem,  de  febribus  autem  ca« 
tarrhalibus  tacuerunt.  Excipiendus  tamen  est  Laen- 
neccius,   qui  paucissimis  licet  verbis ,   earum  fecit 
mentionem.  Febres  catarrhales,  inquit  (I.  pag.  185.) 
illae  sunt,  in  quibus  catarrhus,  individuus  febrium 
continuarum  comes,   prompte  larvam   deponit    at-» 
que  muci  expectorationem  copiosam  facit.     Eodem 
quoque  nomine  dicti  sunt  catarrhi  pulmonum  gra- 
ves   ac  febre   symptomatica   stipati;  verum  in  hoc 
casu  febris,  utut  initio  magna  et  saepe  satis  longa, 
cito   characterem  febrium  acutarum   exuit  diuque 
ante  catarrhum  cessat,  nec  syndromen  illam   con» 
gestionum   cerebralium   affectionumque   abdomina- 
lium  aut  plus,  aut  minus  gravium  concitat,  quam 
febres  vere  protopathicae  monstrant ,  quae  spectan* 
dae  sunt  tanquam  affectiones  universales,  magnum 
simul    numerum    organorum    ferientes    ac   forsitan 
prae  solidis  humores.     Et  profecto  reputanti,  quae 
in  his  febribus  apparent  phaenomena,  Laenneccius 
mihi  non  multum  a  vero   aberrare  videtur.     Nam 
si  in  his  quoque  inflammationem  protopathicam  ac- 
cusare  oportet:  quam  tandem  accusabimus  ?     Pul- 
monum ,  aut  bronchiorum  ?    Verum  et  nares  aegro- 
tant  et  sjnus  frontales  et  os  et  fauces  et  pharynx 
et  larynx  ct  oesophagus  et  ventriculus  saepe  et  in- 
lestina  ipsaeque  urinarum  ofFicinac  mucosae ,  ita  ut 

vel  opus   esset  sesquipedalibus  vcrbis  ad  hanc  in* 
flammationem  designandam ,   vel  universam  mem- 
branarum  mucosarum  provinciam  occupasse  phlo- 
gosin  contendere  deberemus.     An  non  longe  vero- 
similior  magisque  simplcx  veterum  conjectura  est, 
propter  laesam   et  cutis  et  pulmonum  perspiratio- 
iiern  nasci  plethoram  serosam :  unde  apparentis  dc- 
bilitatis  significatio   et   a  suppresso    cutis  munere 
ejusque  aegritudine  commota  membranarum  muco- 
sarum  sympatheia,   in  subphlogisticam    increscens 
conditionem.     Itaque  symptomatum  horum  duplex 
potandus    fons    est:    alter  subinflammatoria  mem* 
branarum  mucosarum  faucium,  narium,  pulmonum 
conditio;  alter  humorum  serosorum  propter  laesam 
perspirationem   tam  cutaneam,   quam  pulmonalem 
plenitudo.      Kem    ostendit    harum    febrium    sana^ 
tio  sive  spontanea,  sive   artis  auxilio  facta.     Nam 
prior ,  naturae  illa ,  crisibus  fit   et  evacuationibus 
criticis,  tum  per  sudores,  tum  per  sputa,  tum  per 
urinas ,  quarum  prima  ad  cutim ,  altera  ad  pulmoi. 
nes,    tertia  ad  sanguinis  officinam  revocanda  est: 
quae   crises    et   evacuationes    criticae    certis  fiunt 
statutisque  diebus.     Generalis  adeo  inflammatio  si 
revera  morbus  esset,   quot   quantaeque  et  sangui^ 
nis  detractiones  et  hirudinum  cohortes  requireren- 
tur  ad  tantam  phlogosin  extinguendam  :  quae  qu> 
dem  depletiones   tantum   absunt,  ut  morbum  tol- 
lant,  ut  sanguinis  jactura  vitam  prius,  quam  hunc 
sustuleris ,    jmnio  summa  prudentia   fieri  debeat, 

guandoquidem  iraprudenter  facta  pluribus  aegris 
exitio  fuit.  Nimirum  nisi  corpus  plethoricum  et 
manifesta  inflammationum  febrisque  inflammato- 
riae  signa,  sanguis  detrahendus  non  est  sique  intra 
catarrhi  limites  substiterit  febris,  ab  hoc  auxilio 
abstinere  praestabit. 

Quemadmodum  adparatus  stricte  antiphlogisti- 
cus  huic  febri  neutiquam  aptus  est ,  sic  minus 
etiara  idonea  est  opposita,  cardiaca  medendi  ra- 
tio.  Nam  primo  tempore  vulgo  phlogistici  quid 
subest  ideoque  a  stimulis  tunc  cavendum  solis- 
que  utendum  diluentibus  demulcentibusque :  ne- 
que  diaphore  tica  danda  sunt ,  aut  expectorantia , 
nisi  sub  crisin ;  qua  in  re  crebro  peccatur  a  medicis , 
initium  a  diaphoresi  concitanda  facientibus.  Deni- 
que  debilitatem  principio  spuriam  esse  eaque  pro- 
pter  nonnisi  critico  tempore  aut  incidente ,  aut  etiam 
declinante,  ad  tonica  et  corticem  adeo  Peruvianura 
deveniendum  esse ,  scitote ,  quem  non  nisi  sero  to- 
lerare  aegrotantes  experiemini.  Quo  nomine  redar- 
guendus  est ,  quem  antea  citavi ,  Michellius  ,  a  quo 
nimis  cito  hoc  remedium  aegrotantibus  praescri- 
ptum  nimisque  large  medicis  commendatum  vide- 
mus.  Is  enim  tempestive  propinare  corticem  il- 
lum  jubet  ac  monet,  tutam  et  certam  febrium  ca- 
tarrhalium  curationem  fieri  vires  aegrotantium  , 
praemissis  leniter  solventibus  atque  evacuantibus 
remediis,  sustentando  per  corticem;  quod  quidera 
praeceplum  alii  merito  carpunt,  nec  mihi  mirifice 

placet,  quia  tunc  demum  profuisse  hanc  medici- 
nam  aegrotantibus  expertus  sum ,  postquam  largi 
erupissent  sudores,  pulsibus  simul  decrescentibus 
labentibusque  viribus,  ad  crisin  illam  absolvendam 
imparibus ;  quo  tempore  mihi  contigit ,  tempestivo 
largoque  et  corticis  Peruviani  et  vini  Rhenani  usu , 
naturam  deficientem  ita  erigere,  ut  e  certamine 
morbo  superior  recesserit. 


DE    PERIPNEUMONIA  NOTHA. 

Ad  febrim  mucosam  nonnulli  referunt,  ad  catar- 
rhum  alii  peripneumoniam  notham ,  quam  graphice 
depinxit  Sydenhamus  Opp.  Sect.  VI.  cap.  IV.  his 
verbis:  »  Hyeme  ingruente,  at  saepius  sub  ejusdem 
exitum  vereque  adhuc  nascente ,  quotannis  emer- 
git  febris  symptomatis  peripneumonicis  haud  paucis 
conspicua.  Paulo  habitiores  ac  crassos  prae  caete- 
ris  adgreditur ,  virilem  aetatem  vel  adsequutos , 
vel  etiam  ( quod  saepius  accidit )  praetergressos , 
liquoribus  spirituosis,  (vini  maxime  spiritui)  plus 
aequo  addictos.  Primo  febris  insultu  nunc  in- 
calescit  aeger ,  nunc  friget :  vertiginosus  est ,  de 
capitis  dolore  queritur  lancinante  ,  quoties  tussis 
importunius  fatigat.  Potulenta  oinnia  vomitu  re- 
jieit,  nunc  sme  tussi,  nunc  illa  vexatus.  Urina  tur- 
bida  cemitur  et  rubens  intense.     Sanguis  detractus 

pleuriticorum  sanguinem  refcrt ;  anhelus  saepenu- 
mero  spiritum  crebro  ac  celeriter  ducit.  Si  mo- 
neatur,  ut  tussim  provocet,  haud  aliter  dolet  ca- 
put ,  ac  si  in  partes  mox  dissiliret  (qua  loquendi 
formula  aegri  ut  plurimum  utuntur).  Dolet  et  tho- 
rax  omnis ,  vel  saltem  pulmonum  coarctatio  adstan- 
tium  auribus  percipitur,  quoties  tussit  aeger,  pul- 
mone  non  se  satis  dilatante  ,  praeclusis  adeo  ab 
intumescentia,  utvidetur,  meatibus  vitalibus:  un- 
de  intercepta  circulatione  sanguineque  quasi  prae- 
focato,  nulla  fere,  praesertim  in  habitioribus ,  fe- 
bris  indicia  sunt." 

Hanc  peripneumotiiae  speciem,  Sydenhamum  se- 
cutus,  in  Aphorismis  tetigit  pariter  Boerhaavius  , 
§.  867  sqq.  subjiciens ,  fallaci  lenitate  opprimere 
nec  opinantes :  quippe  levi  fatigatione  ,  debilitate  r 
prostrato  omni  fere  animi  motu,  anhelitu  ,  oppres- 
sione  pectoris  incipientem  adeo  leves  motus  exci- 
tare ,  ut  vix  caloris  febrisve  indicia  moneant  peri- 
culi :  mox  vagas  horripilationes  adesse  et  leviuscu- 
los  febris  insultus ;  unde  subito ,  crescente  anheli- 
tu  et  debilitate,  mortem  accedere ,  cujus  in  urina 
et  pulsu  vix  ullum  adfuit  praesagium.  Ejusdem 
mentionem  fecit  Huxhamus,  qui  peripneumoniam 
veram  et  notham  tantum  inter  se  differre  perhibet, 
quantum  febris  ardens  a  lenta  nervosa  ,  atque  ex- 
citari  posse  in  virgine  chlorotica ,  quando  insigni 
et  diu  continuato  motu  agitetur ,  quo  pulmones 
ejus  tam  gravantur,  ut  ingente  spirandi  difficulta* 

te,  immo  plenaria  quoque  sufFocatione  corripiatur, 
idque  revera  aliquoties  accidcre,  propter  exerci- 
tium  nimis  auctum. 

Circa  curationem  monet  SIdenhamus  ,  venaesec- 
tionem  saepe  repetitam  haud  ferre  ejusmodi  ae- 
gros  ideoque  catharsin  crebriorem  huic  substituis- 
se  diebusque  a  purgatione  vacuis  dedisse  remedia 
pectoralia,  oleosa.  Similiter  Huxhamus  ,  magnam 
cautionem  praecipit  in  sanguine  detraliendo ,  si 
pulsus  debilis,  aestus  naturali  non  multo  nlajor, 
urina  pallida,  cruda:  inde  eiiim  sanguinem  prodire 
aut  laxum,  tenuem,  et  floridum,  aut  obscure  livi- 
dum,  neque  corio  crasso,  et  viscido  teCtuni;  ae- 
grotum  subito  prosterni  multoque  fieri  debiliorem 
post  talem  evacuationem,  quanquam  is  tunc  tem- 
poris,  quod  ad  anxietatem  et  pondus  relevari  vi- 
deatur.  Praeterea  febres  catarrhales  multoque  mi- 
nus  peripneumoniam  nothain  sanguinis  largiorem 
haud  perferre  detractionem.  Verum  ab  altera  par- 
te  medicamentis  calidioribus  et  stimulantibus  in 
morbi  principiis  maxima  cum  cautione  utendum  es- 
se ;  aiias  non  pectoris  oppressionem  solum  multum 
augeri,  sed  facile  quoque  ad  coma  excitari  procli- 
vitatem.  Eapropter,  sanguine  aliquo  antea  detra- 
cto ,  lene  vomitorium  ex  vino  antimoniali  suo  utile 
praedicat.  Deinde  vesicantia  sive  nuchae,  sive  cru- 
ribuS,  femoribus,  seu  pectori  imposita  alvique  pur- 
gationem,  rarissime  repetendam.  Tandem  pectoia- 
lia  cum  vino  albo,  interdum  crocum,  pulv.  contra- 

jervae,  camphoram,  sp.  volat.  oleos,  lac.  ammoniac, 
oxym.  squillit,  quibus  medicamentis  qua  ratione  et 
quem  in  gradum  uti  possimus,  varius  aestus,  fe- 
bris,  difficultas  spirandi,  pulsus  et  sanguinis  con- 
stitutio  definient. 

Quaeritur,  qualis  sit  haec  peripneumonia  ?  Est 
e  genere  catarrhi,  sive  potius  bronchitis,  quae  vel 
phlegmatorrhagia ,  vel  oedemate  pulmonum  suffo- 
cat:  de  quo  catarrho  suffocativo  senum  conferatis 
Laennec  ,  quaeque  supra  de  inflammatione  mucosae 
pulmonalis  notavimus  Part.  I.  pag.  224  sq.  Emeti- 
ca,  subemetica,  antimonialia ,  oxymel  scilliticum, 
decoct.  rad.  polyg.  senegae  huic  catarrho  oppugnan- 
do  maxime  idonea  sunt ,  qui  si  in  phlogisticam  ma- 
gis  diathesin  inclinet ,  venaesectione  atque  anti- 
phlogistica,  aut  subantiphlogistica  melius  medici- 
na  curabitur. 

»  Multi,  ita  Huxhamus  de  hoc  morbo  ejusque  the- 
rapeia  disserens,  sunt  gradus  intermedii  inter  peri- 
pneumoniam  veram  et  notham ,  quapropter  nunc 
magis ,  nunc  minus  inflammatorius  est ,  alia  aliaque 
ratione  curandus.  Primo ,  siquidem  opus  sit ,  vena 
secanda  ac  caute,  nec  nisi  dyspnoea  urgeant  ac  co- 
ma,  ad  illud  auxilii  genus  revertendum  est.  Tunc 
enema  injiciendum  et  si  alvus  non  respondeat ,  quo- 
tidie  repetendum  est.  Huic  subjungenda  pectora- 
lia ,  solventia ,  expectorantia  :  hb.  heder.  terrestr. , 
hyssopi  officin. ,  rad.  glyzyrrh. ,  cum  oxym. ,  sal  am- 

mon.  ,  vin  ipecac.  vin.  stibiat ,  kerm.  min. ,  tart. 
emet.  refr.  dosi,  ad  anatharsin  promovendam,  ali- 
quando  nulla  phlogosi  sputisque  suppressis,  vomi- 
tum  lenem  ciendi  consilio.  Alvi  dejectiones  ,  ut- 
ut  salutares ,  non  tamen  nimiae ,  aut  nimis  repeti» 
tae  requiruntur ,  sique  inflammatoria  conditio  sub- 
lata  fuerit ,  utiliter  decoctis  pectoralibus  vini  albi 
mitis  tantillum  adjicitur.  Derivandi  fine  vesican- 
tia,  sinapismi,  pectori,  nuchae,  femoribus  admo- 
venda  partesque  frigidae  pannis  e  lana  calidis  fri- 
candae.  Quodsi  corpus  senile ,  phlegmaticum  inque 
paralysin  vergat  malum,  rad.  polyg.  seneg.  inf.  fl. 
arn.,  oxym.  scillit.  sp.  c.  cerv.  similibusqueutendum, 
sin  diaphoresis  promovenda,  camphora  et  sp.  Minder. 
sudores  movebunt.  In  malo  provectiore  multiplex 
est  camphorae,  uti  in  febribus  pituitosis,  utilitas. 
Morbo  sublato  pulmones  lichene  Islandico ,  aut  aquis 
martialibus,  Pyrmontana  v.  c. ,  firmandi  sunt. 


DE    FEBRE   NERVOSA. 


Ordo  tertius  febrium  in  Sellii  systemate  inscribi- 
tur  atactae  easque  complectitur ,  quae  typum  con- 
stantem  non  habent ,  neque  continuum  ,  neque  re- 
mittentem ,  neque  intermittentem.  Vox  axa-Kxoq ,  inor- 
dinatus,  ab  Asclepiadis  Cois  usurpata  (Coac  24.)  de 

febfe  diciturmali  moris  et  atro  carbone  notatur  ( *  }. 
Hujus  atactarum  ordinis  character ,   a  Sellio  posi- 
tus ,  hie  est :   ?nagna   atque  praeternaturalis  par- 
tium  irritahilitas  et  sensilitas.    Febris  inordinata, 
nec  continens ,  neque  regulariter  remittens.     Sym- 
ptomata  nervosa  nec  inter  sq  ,  neque  causis  mani* 
festis   respondentia.     Is  hoc  loco ,    cavendum  esse 
monet,  ne  febres,  in  quibus  symptomata  nervorum 
aegrotantium    deprehenduntur ,    ad   febres    atactas 
nervosas  continuo   referamus :    ex  mera  enim  sym- 
ptomatum  nervosorum  facie  nihil  ad  febris  naturam 
concludi  posse  eitatque  Robertum  Whytt,  subtilem 
illum  doctrinae  Stahlianae  contra  Hallerum  vindi- 
cem,  hujus  definitionis  suae  patronum.  Hic,  post- 
quam  animadverterat ,  omnes  morbos  quodam  sen- 
su  affectiones  nervorum  posse  vocari ,  quia  in  om- 
nibus  nervi  quodammodo  laeduntur ,  haec  adjecit : 
»  however  those    desorders  may  peculiarly   deser- 
»  ve  the  name  qfnervous,  which,  on  account  qf  an 
»  unusual  delicacy ,  or  unnatural  state  of  the  ner- 
»  ves  ,  are  produced  by  causes ,  which  in  people  of 
»  a  sound  constitution ,  would  either   have  no  suck 
»  effects ,  or  at  least  in  a  much  less  degree. 


(  * )  TpiTotpvix  plysci  %v  h  [x.£<rcj>  7rapo%vvofisvx  nupsxy 
arxKrq}  7rxvu  xcMoyQeoi' 

Spectat  hoc  Aesculapii  Coi  oraculum  febres  semitertianas, 
in  quibus  haec  ordinis  perturbatio  damnatur. 

Sellium  in  his  secutus  est  pyretologiae  ad  analy- 
sin  revocatae  auctor  Pinellius  ;  eatenus ,  quatenus 
servavit  ac  sancivit  quasi  febrium  atactarum  no- 
men  notatque ,  etsi  historia  symptomatum  harum 
febrium  tam  varia  sit ,  ut  fere  recusare  videatur  ho- 
rum  symptomatum  interpretationem ,  tamen  cadave- 
rum  sectionem  magis  aptam  esse  ad  rem  illustran- 
dam :  hanc  vero  nisi  prudenter  et  mente  ab  opinio- 
nibus  praejudicatis  libera  colatur,  alterum  fieri  er- 
rorum  et  praestigiorum  fontem.  Quae  certe  medi- 
ci  philosophi  verba  deinceps  multis  videbimus  ar- 
gumentis  confirmata. 

Duplex  hujus  febris  distinguitur  ab  auctoribus 
varietas:  altera  nervosa  acuta ,  altera  nervosa  lenta 
dicitur.  Illam  nervosam  versatilem  dixit  Frajnkius 
atque  ita  descripsit :  »  vix  a  recepta  morbi  caussa , 
vel  post  aliquot  ab  hac  ipsa  dies,  aegrotus  plum- 
beam  mox  artuum  lassitudinem  et  torporem  pusil- 
lanimis,  morosus  tristisque  persentit,  suspirat,  in- 
terdum  lacrymatur.  Vidimus  tamen  qui  loquaces  in- 
solito  et  cum  risu  cantuque  alto  citissime  hoc  ex 
morbo  perierunt;  alios  qui  lecto  tardius  affixi,  per 
plures  dies  erecti  et  cum  morbo  luctantes  incide- 
bant,  aut  de  virium  jactura  vix  multum  quereban- 
tur;  horrores  vagis  caloribus  intercurrentes ,  lum- 
borum,  articulationum,  capitis  dolores ,  vertigines, 
hebetudo,  praecordiorum  temporumque  pulsationes, 
nausea ,  vomituritio  ,  sudores  nocturni  succedunt. 
Magna  vero  in  omnibus  contradictio :  a  motu ,  vel 
Lib.  /=  Pars  II.  »a 

jam  a  sola  corporis  erectione,  sine  praegressis  eva- 
cuationibus,  deliquia;  et  arteriis  licet  exilibus  tar- 
disve,  aut  parum  citioribus,  contractis  tensisque  ta- 
cita  et  interdum  furiosa  deliria ,  quae  alias  sub  fe- 
bre  quam  maxime  conspicua,  vel  minime  compa- 
rent;  cum  jactationibus ,  vigiliis,  soporibus  mixta 
erumpunt.  Oculorum  splendor  imminutus ;  aut  ful- 
gent  unique  objecto  fixi  inbaerent,  dolent,  pun- 
guntur,  traliuntur  bulbi;  manuum  tremor  et  con- 
cussio  levis,  vox  acuta,  vel  rauca,  lingua  albescens, 
aut  sicca ,  cum  siti  perpauca  ,  vel  et  liquidorum 
aversione ,  aut  et  horrore ;  vel  denique  naturalis  et 
tremula:  screatio,  sputatio  frequens,  spumosa;  uri- 
nae  multae ,  pellucidae ,  aquosae ,  lacteae  ,  aut  deni- 
que  furfuraceae ,  alvus  nunc  tarda ,  nunc ,  cum  ipsis 
urinis,  involuntaria.  Interdum  violens  abdominis 
dolor,  dysuria,  dysentericus  fluxus  cum  gangraena 
intestinorum.  Aurium  sensus  nunc  obtusus,  nunc 
acutissimus ;  respiratio  anxia,  suspiriosa,  aut  diffici- 
lis.  Pulsuum  sub  morbi  decursu  variabilitas  sum- 
ma :  ut  arteriae  nunc  satis  plenae ,  atque  aequales , 
post  brevem  moram  exiles ,  vacillantes ,  intermit- 
tentes ,  sub  digitis  vix  non  evanescant.  Interim 
sub  moderato  cutis  calore,  aut  sudor  copiosus,  aut 
siccitas  pergamena :  cum  vario  exanthemate ,  peti- 
culari,  miliari,  jam  sub  ipso  morbi  principio,  aut 
incertis  temporibus  eifiorescente.  Aut  denique  pe- 
riculosa  ex  naribus,  utero,  renibus,  intestinis  hae- 
morrhagia ;  aut   vibices  lividaeque  cutis  maculae , 

aut  ad  inguina,  axillas  bubones,  ad  aurem  paro- 
tis,  aut  ad  oris  cavum  ulcuscula  foeda,  nigrescen- 
tia  comparent.  Interdum  praegresso  violentissima 
ad  hanc  vel  illam  corporis  partem  dolore ,  post  pau- 
cas  horas  rubor,  livedo,  gangraena  sphacelusque  in 
conspectum  prodit.  In  genere  vix  quarta,  vel  se- 
ptima  morbi  transacta  die,  extrema  jam  virium  pro- 
stratio ,  leipothymiae  frequentes ,  convulsio ,  teta- 
nus,  sudores  viscidi,  frigidi,  anxietas  magna,  per- 
difficilis  respiratio.  Subinde  ,  nec  ullo  sese  quod 
medentis  attentionem  feriret  manifestante  sympto- 
mate,  mors  improvisa  scenam  claudit.  Qui  vero 
hac  ex  febre  vel  per  auctam  cutis  tunc  mollescen- 
tis  et  vaporosae  transpiratioriem  lenesque  sudores» 
vel  per  abscessum,  vel  modo  minus  patente  saluti 
restituuntur ,  illi  per  longum  tempus  amissas  vix 
recuperare  queunt  vires  ac  mente  non  minus,  quam 
corpore  diutius  tabescunt,  praeteritorum  cum  diffi- 
cultate  recordantur  et  fatuitate  quadam  amicos, 
restitutis  viribus  sponte  cessatura,  terrent." 

In  hac  descriptione  Frankius  cum  febris  nervo- 
sae  symptomatibus  quaedam  febris  putridae  sym- 
ptomata  conjunxit:  hanc  enim  ex  febrium  cohorte 
expulserat ;  qualia  sunt  haemorrhagiae ,  petechiae  , 
vibices,  bubones ,  parotides,  gangraenae,  quae  ab 
aliis  ad  putridam  febrem  pertinere  censentur,  a  quo- 
rum  sententia  tantopere  abest  ille ,  ut  ipsam  pestem 
febrium  nervosarum  castris  includat. 

Id  utrum  recte,  an  secus  ab  illo  factum  sit,  hac- 

tenus  nondum  perquirere  possumus. 

Altera  fcbris  nervosae  varietas  appellatur  ner- 
vosa  lenta  ejusque  descriptio  laudatur  Huxhami  , 
quam  quo  facilius  utriusque  forma  comparari  a 
vobis  possit,  continuo  tradam. 

»  Aegrotus  in  principio  aliquo  modo  fit  piger  et 
levem  persentiscit  horrorem  ac  tumorem ,  cum  er- 
rante  repentino  calore  et  universalis  languoris  spe- 
cie,  simili  illi,  qui  post  magnam  sentitur  defatiga- 
tionem:  haec  semper  comitantur  tarditas,  aut  abje- 
ctio  auimi  et  major  vel  minor  capit.is  gravedo,  do- 
jor,  autvertigo;  quae  subito  sequitur  nausea  et  om- 
nium  rerum  taedium,  sine  insigni  aliqua  siti,  haud 
raro  vero  cum  vomendi  conatibus,  licet  praeter 
phlcgma  insipidum  parum  rejiciatur.  Etsi  autem 
remissiormm  intervalla  interdum  per  aliquot  horas 
intercedunt,  majori  tamen  cum  vehementia,  inpri- 
mis  versus  noctem  recurrunt  symptomata :  caput 
majori  pondere ,  vel  vertigine  afficitur,  calor  in- 
crescit,  pulsus  fit  celeiior,  ast  debilis,  cum  spiritus 
trahcndi  difficultate.  Capitis  partem  posteriorem 
saepius  afficit  torpor ,  vel  dolor  obtusus  et  frigoris 
sensus  atque  haud  raro  in  vertice,  ad  suturae  eo- 
ronariae  longitudinem ,  sentitur  gravis  dolor ;  hunc 
illumque  in  capitis  parte  posteriore  generatim  co- 
mitantur  febres  nervosae  iliumque  excipit  quoddam 
delirium.  Quo  in  rerum  statu  saepius  per  quinque 
aut  sex  dics  cum  languida,  pallida  ac  tristi  facie 
permanet  aegrotus,  qui  non  adeo   aegrotare  vide- 

tur,  nec  tamen  valet ;  inquielus  et  anxius  est  ac 
licet  nonnumquam  admodum  soinnolentus  ct  lan- 
guidus  sit,  omni  tamen  plerumque  destituitur  som- 
no ;  quamquam  vero  adstantibus  revera  dornrire  vi- 
deatur,  prorsus  tamen  hoc  non  sentit  seque  ita  age- 
re  negat.  Pulsus  per  omne  hoc  temporis  spatium 
est  celer,  debilis,  inaequalis,  nonnunquam  formi- 
cans,  nonnunquam  per  nonnulla  minuta  lentus ,  im- 
mo  intermittens  atque  tunc  cum  repentino  oris  ru- 
bore  statim  fit  celerior,  ac  hunc  fortasse  mox  ex- 
cipit  mirum  in  modum  quietus  et  aequaiis ;  et  ita 
haec  variant.  Calor  et  horror  quoque  sunt  incerti 
et  inaequales ;  interdum  genae  rubent,  dum  nares 
et  aures  frigent  ac  pars  capitis  anterior  eodem  tem- 
pore  sudore  madet  frigido.  Quid  quod  saepissime 
fieri  solet,  ut  insignis  oris  rubor  et  calor  observe- 
tur ,  quum  partes  frigeant  extremae.  Urina  plerum- 
que  est  pallida,  saepius  vino  ad  colorem  vel  cere- 
visiae  secundariae  similis ,  ex  qua  vel  nihil ,  vel  pa- 
rum  subsidet,  vel  id  quod  subsidet,  est  quaedam 
materia  levis ,  furfuri  similis ,  inaequaliter  dispersa. 
Lingua  in  principio  raro ,  aut  nunquam  sicca,  vel  dis- 
color,  interdum  vero  tenui,  albicante  muco  est  ob- 
tecta;  tandem  ea  quidem  saepius  arida,  rubra,  et 
fissa,  aut  corticis  malorum  aurantiorum  colore  ar>- 
paret ;  hoc  autem  plerumque  in  ipso  morbi  statu, 
aut  ejus  fine  fieri  soiet ;  quam  arida  vero  lingua  et 
oris  labra  esse  videntur,  nihilo  secius  aeger  vix 
unquam  de  siti ,  etsi  interduin  de  linguae   calore 

conqueritur.  Circa  septimum ,  aut  octavum  diem  ver» 
tigo ,  dolor ,  aut  gravedo  capitis  magis  increscunt , 
cum  perpetuo  susurro,  aut  aurium  tianitu,  qui  ae- 
grotum  valde  turbat  et  haud  raro  delirium  excitat. 
Praecordiorum  pondus ,  anxietas ,  languor  magis  ur- 
gent,  ita  ut  aegroti  vero  animi  afficiantur  deli- 
quio ;  quando  se  inprimis  erigere  tentant ,  sudor  fri- 
gidus  subito  in  fronte  et  manuum  dorso  erumpit 
(quamquam  eodem  tempore  genae  palmaeque  ma- 
nuum  nimio  aestu  ardent)  et  subito  iterum  dispa- 
ret.  Quodsi  nunc  urina  redditur  pallidior  et  lim- 
pidior,  simul  cum  tremore  universali  et  tendinum 
subsultu  certissime  expectari  potest  delirium.  De- 
lirium  hoc  raro  est  violentum ,  sed  quasi  mentis 
actionumque  videtur  esse  confusio,  cum  perpetuo 
sibi  ipsis  obmurmurent  et  inter  verba  desipiant: 
nonnunquam  tantum  expergiscunt  perturbati  et  con- 
fusi  et  subito  sui  sunt  memores,  sed  mox  in  ob- 
murmurationem  et  somniculosum  iterum  recidunt 
statum.  Lingua  saepius  in  morbi  statu,  speciatim 
pars  ejus  media ,  fit  admodum  arida ,  luteo  cum  mar- 
gine  in  utroque  latere  atque  si  aeger  eam  ex  ore 
emittere  tentat ,  valde  tremit.  Si  quando  lingua  eo 
tempore  fit  humidior  et  sputum  accedit  copiosum, 
signum  semper  est  optimum.  Ast  ubi  deglutiendi 
difficultas,  perpetui  ructus  vel  pectoris  supervenit 
constrictio ,  symptoma  est  valde  periculosum ,  si 
praecipua  haec  comitantur  singultus.  Circa  nonum , 
decimum ,  aut  undecimum  diem  uno  impetu  saepius 

profusus  erumpit  sudor  isque  in  partibus  corporis 
extremis  plerumque  frigidus  et  viscidus:  dcjectio- 
nes  alvinae  tenuiores  saepius  eliminantur ;  utraque 
vcro  generatim  sunt  colliqnativa  et  valde  debili- 
tant.  Nihilominus  cutis  calida  et  humida  in  ge- 
nere  est  salutaris  atque  diarrhoea  moderata  sae- 
pius  delirium  et  ad  coma  proclivitatem  tollit.  Nunc 
cito  decrescit  natura,  partes  extremae  fiunt  frigi- 
dae ,  ungues  pallidi ,  vel  lividi ,  pulsus  arteriarum 
magis  obtremiscit  et  sub  digitis  repit,  quam  illos 
ferit,  cumimpulsus  adeo  debiles  sint  et  celeres,  ut 
vix  distirigui  queant :  licet  interdum  mirum  in  mo- 
dum  leiitus  repat  et  saepissime  intermittat.  Ae- 
grotus  omnibus  sensibus  orbatus  fit  stupidus,  acu- 
tissimo  clamore  et  clarissimo  lumine  vix  afficitur , 
licet  in  principio  horum  impressio  ipsum  mire  ex- 
citaret.  Delirium  nunc  profundius  finitur  comate, 
a  quo  subito  oritur  somnus  aeternus.  Alvi  deje- 
ctiones,  urina  et  lacrymae  invite  profluentes  etiam 
denuntiant  dissolutionem  ,  prouti  insignis  tremor  et 
subsultus  sunt  praesagia  universalis  convulsionis  , 
quae  uno  impetu  vitae  disrumpit  filum.  Hoc  vel 
iilo  modo  aeg*oti  e  vivis  tolluntur,  postquam  per 
quatuordecim ,  quindecim,  aut  sedecim  dies,  im- 
mo  interdum  multo  diutius  oblanguerunt. 

Sub  morbi  finem  surdi  et  stupidi  fiunt  omnes 
aegroti  (nonnulli  summe  surdi)  licet  in  principio 
nimis  essent  irritabiles,  ita  ut  lenissimus  sonus  et 
lucis  radius  eos  valde  afficeret.     Quidam  prae  ti- 

irsore  riimio  rnortem  accelerare  videntur,  ubi  sub 
initium  parum  apparebat  periculi:  immo  quidam 
somnum  capere  vix  audent  ob  vanum  timorem ,  ne 
in  aeternum  prolabantur;  et  quidam  ob  ingentem 
perturbationem ,  anxietatem  atque  confusionem , 
quibus  in  somno  vel  experrecti  irritantur.  Ubi 
cum  aurium  abscessu  finitur  surditas ,  bonum  ge- 
neratim  est  symptoma  et  tale  quoque  observatur, 
quando  parotis  suppurat ;  aut  pustulae  multae  circa 
labia  et  nares  erumpunt.  Febrium  lentarum  et  ner- 
vosarum  haec  est  descriptio ;  quae  symptomata  eo 
ordine,  quo  naturaliter  accedere  solent,  retuli." 

Sunt  qui  putent ,  in  hac  descriptione  non  simpli- 
cem  nervosam  verum  complicatam  illam  cum  mu- 
cosa  febre  depinxisse  Huxhamdm  :  de  qua  re  postea 
forsitan  quid  statui  poterit :  atque  notandum  inte- 
rim,  in  praxi  utplurimum  unum  cum  altero  genere 
junctum  cerni  ac  multiplices  esse  saepiusque  lenes 
unius  generis  iri  alterum  transitus. 

Cum  hac  arcto  cognationis  vinculo  cohaeret  ty- 
phus  contagiosus ,  quem  libro  peculiari  interpreta- 
tus  est  Jo.  Valent.  Nobilis  ab  Hildekbrand  ,  vir 
clar.  Dixit  propriam  febris  speciem,  non  aliter  ac 
variolae,  contagione  propagatam  atque  constanti  cu- 
tis  efllorescentia  ad  febres  exanthematicas  pertinen- 
tem ,  quorsum  febres  contagiosae  universe  pertinent, 
suo  decursu  suisque  stadiis  insignem  cujusque  sym- 
ptoma  pathognomonicum  est  stupor ,  cum  delirio, 
sive  typhomania.     Individuus  belii  ejusque  calauii- 


DE   FEBRE   NERVOSA.  185 

tatum  comes  (typhus  bellicus)  ctiam  in  castris , 
carceribus ,  nosocomiis  crebro  saeviens  ( typhus 
aastrensis  ,  carcerarius ,  nosocomialis ).  Post  sym- 
ptomata  prodroma ,  universalia  cumque  aliis  morbis 
communia  invadit  cum  horrore  intercurrente  ca- 
lore,  anxietate  animique  magna  imbecillitate.  Se- 
quitur  stadium  inflammatorium :  calor  febrilis,  sitis 
magna,  vertigo,  vomitus  et  reliqua  tum  catarrhi, 
tum  inflammatoriae  febris  symptomata:  rubor  ocu- 
lorum ,  temulcntia  capitis ,  signa  catarrhi  et  peri- 
pneumoniae,  tensio  hypochondrii  dextri,  dedolatio 
et  contracturae  spasticae  artuum  magnaque  animi 
inertia ,  pigritia,hebetudo,  epistaxis,  cutis  maculae 
rubrae  et  sudamina ,  subinde  petechiae ,  aut  paroti- 
des;  haec  primi  septenarii  symptomata  sunt.  Jam 
stadium  nervosum  ingreditur  morbus  idque  die 
octavo,  aucto  primum  calore  febrili,  lingua  hucus- 
que  humida  et  cutis  omnis  sicca  ardetque ,  eva- 
nescit  exanthema:  laeditur  deglutitio  nares  fuligi- 
nosae  fiunt,  desinunt  symptomata  pectoris,  verum 
ea  singultus  excipit,  dolent  intestina,  inflammantur , 
ventrisque  notatur  meteorismus,  urina  pallida,  vix 
turbida,  varia  tamen,  ac  perquam  varius  et  muta- 
bilis  pulsus.  Vires  notabiliter  decrescunt:  motus 
musculorum  incompositi  fiunt,  tremuli ,  convulsivi , 
sensus  sunt  hebetes  fereque  pereunt,  dum  coma  vi- 
gil  et  typhomania  increscunt  ac  vulgo  monomania 
aegrum  tenere  videlur,  hoc  ariimi  habitu  somnam- 
bulis  similem.  Caeterum  doloris  omnisque  pathema- 

tis  expers,   est  semper  tanquam  vino  gra^is  obdor- 

miscens.     Ad  finem  diei  decimi  exaeerbatio ,  quarn 

undecimo  remissio  sequitur,  sub  leni  sudore,  alvo, 

et  urinis  crebris;  duodecimo  vero,  autdecimo  tertio 

nova  exacerbatione  auctoque  statu  nervoso  discus- 

sa ,  quam  tandem  corpore  humescente,  sub  cutis  ma- 

dore  aliisve  secretionibus,  aut  narium  haemorrha- 

gia,  expectoratione ,  sudoribus,  alvo  criticis ,  die  ut- 

plurimum  decimo  quarto,  aut  subinde  decimo  se- 

ptimo  morbi  excipit  decrementum,  nee  tamen  subi- 

taneum  illud  ,  sed  lentum.   Aeger  tanquam  ex  sonx- 

nio  aut   ebrietate  evigilat  sensimque  redeunt  sen- 

sus  rerumque  praeteritarum  memoria  et  conscien- 

tia  sui  animique  affectus  et  mores  ac  musculorum 

vigor  actionumque  corporis  aequilibrium,  et  appe- 

titus ,    et  somnus   naturalis :    quae   conditio  paene 

septem   alios  dies  post   crisin   superest  seoque  exa- 

cto  tempore  pedetentim  in  convalescentiam  transit, 

quam  ubi  superaverit  aeger ,  tanquam  ex  metamor- 

phosi  novam  vitam  ingressus  videtur. 

Ab  hoc  decursu  saepius  deflectit  morbus ,  propter 
corporis  aegri  conditionem ,  genium  epidemicum  , 
rerumque  externarum  aliam  aliamque  potestatem, 
unde  infiammatoria  magis,  vel  gastrica,  vel  putrida 
fit  complicatio  ,  quam  etiam  medendi  ratio  vel  nimis 
debilitans,  vel  nimis  incitans,  vel  errores  in  victu 
facere  possunt.  Nec  desunt  esempla,  tam  levem  fuis- 
se  morbum  ut  intra  temulentiam  quandam  ventris- 
que  vix  molestos  dolores  res  tota  consistat:  quod  et 

circa  pestem  ipsam  a  medicis  observatum  est.  Cae- 
terum,  quemadi -odum  ex  contagio  nascitur,  ita  il- 
lud  huic  contagio  peculiare  videtur,  ut  efficacita- 
te  venenis  narcoticis  quam  simillimum  sit. 

Habetis  febris  nervosae  imagines  a  principibus  in 
arte  viris :  Frankio  ,  Huxhamo  ,  Hildenbrandtio  ex- 
pressas.  Quas  cum  veterum  febris  phreniticae  hi- 
storiis  si  comparo ,  mirum  mihi  reperisse  videor 
utriusque  analogiani  ac  dubito  ,  an  vera  quidem 
eorum  sententia  sit ,  qui  novum  esse  hoc  febris 
nervosae  genus  perhibent.  Nam  ut  medicinae  sa- 
crae  graecorum  monumenta  taceam,  Prorrheticum  et 
Praenotiones  Coacas,  quorum  laconica  brevitas  ve- 
tat  exactum  de  ea  re  ferre  judicium,  mecum,  ama- 
bo ,  inspicite  Hippocratis  scripta  germana ,  in  qui- 
bus  pares  invenietis  febrium  depictas  formas.  VuL- 
tisne  exemplum?  En  casum  febris  nervosae  acutae 
versatilis  Frankii  !  Chrestom.  Ilipp.  pag.  162  sq. 
vers.  latin. 

Dealcis  uxorem  in  Thaso,  quae  in  Plano  decum- 
bebat,  febris,  horroris  sensu  insignis  et  acuta  pre- 
hendit.  Ab  initio  autem  pannis  contegebatur  et  ad 
finem  usque  semper  taciturna  fuit ;  manibus  palpa- 
bat ,  evellebat,  scalpebat,  floccos  legebat,  lachry- 
mas  fundebat ,  moxque  ridebat ,  somnum  non  ca- 
piebat,  alvus  irritata  nihil  demittebat,  parum  nec 
nisi  commonefacta  bibebat.  Urinae  tenues  et  pau- 
cae  erant,  febres  ad  manus  contactum  leves  appa- 
rebant,   summa   corporis   frigescebant.     Nono   die 

multum  deliravit  ac  mox  composita  fuit  et  tacitur- 
na.  Decimo  quarto  spiratio  rara ,  magna,  longo  tem- 
pore  tenuit  rursusque  brevis.  Decimo  septimo  ir- 
ritalione  turbulenta  commota  est  alvus ,  deinceps 
potus  ipsi  transibant ,  neque  consistebant.  Omnium 
sensum  perdiderat ,  cutis  erat  distenta  et  arida.  Vi- 
gesimo  multum  obloquebatur  ac  mox  composita  fuit, 
vox  defecit  et  brevem  spiritum  trahebat.  Primo  et 
vigesimo  defuncta  est.  Huic  perpetuo  ad  fmem  us- 
que  spiratio  rara  et  magna  aderat,  nihil  omnino 
sentiebat,  semper  pannis  contegebatur,  aut  sermo- 
nes  multos  fundebat ,  aut  fere  usque  taciturna  erat. 
En  alterum  exemplum  nervosae  lentae  Huxhami, 
sive  typhi! 

Clazomenius,  qui  ad  Phrynichidae  puteum  de- 
cumbebat ,  vehementi  febre  correptus  est.  Per  exor- 
dia  ex  capite ,  cervice ,  lumbis  dolere  coepit ,  con- 
festim  surditas  invasit,  neque  somni  aderant:  fe- 
bris  acuta  prehendit.  Praecordia  in  tumorem  sub- 
lata  sunt ,  neque  valde  contensa.  Lingua  arida. 
Die  4°.  sub  noctem  deliravit ;  5°.  cum  molestia  ex- 
asperata  sunt  omnia.  Ad  llum  vero  aliquantulum 
remiserunt.  Alvus  ab  initio  ad  14um  usque  multa, 
tenuia,  aquae  similia  transmittebat ;  quod  ad  de- 
jectiones  attinet,  commode  habebat,  deinde  alvus 
suppressa  est.  Urinae  per  totum  morbum  tenues 
quidem ,  boni  tamen  coloris  erant  et  sublime  quid- 
damin  medio  innatans  multum,  nonnihil  dispersum 
habcbant,  neque  subsidebant.  Ad  16um  paullo  cras- 

siores  lirinas  reddidit,  quibus  paulum  inerat  sedi- 
menti ;  nonnihil  allevatus  est  meliusque  mente  con- 
stabat;  173  rursus  tenues  profluxerunt.  Secundum 
utramque  aurem  tumor  cum  dolore  subortus  est; 
somni  non  aderant,  delirabat,  crurum  dolore  vexa- 
batur.  D.  20.  judicatione  a  febre  vindicatus  est; 
non  sudavit  omninoque  ad  intelligentiam  rediit. 
Circa  27um  vehemens  coxendicis  dolor  obortus  sta- 
timque  sedatus  est ;  quae  autem  ad  aures  erant  tu- 
bercula  neque  conquiescebant ,  neque  suppurabant , 
verum  dolebant.  Ad  31um  ex  alvi  profluvio  aquosa 
excrementa  multa,  et  simul,  qualia  in  dysenteria 
esse  solent ,  prodierunt ;  crassas  urinas  reddidit :  tu- 
bercula  circa  aures  conquieverunt.  Circa  40um  vero 
oculi  dextri  dolor  subortus  est,  hebetior  visus  fuit, 
constitit. 

Hujus  quoque  loci  est  historia  febris  ardentis 
phreniticae  Epid:  III.  Sect.  II.  (  Chrestom.  Hipp. 
pag.  154  sqq.  vers.  lat. )  Erat  autem  febrium  ar- 
dentium,  quae  obvenerant,  constitutio  hujusmodi. 
Per  initia  sopore  detinebantur ,  cum  stomachi  fas- 
tidio  et  horroris  sensu ;  febris  acuta ;  neque  magno- 
pere  sitiebant,  aut  delirabant.  Ex  naribus  paucus 
stillavit  sanguis.  Plurimos  accessiones  diebus  pa- 
ribus  invadebant.  Atque  sub  ipsas  accessiones  ob- 
livio ,  membrorum  exsolutio  et  vocis  defectio  con- 
■tingebant.  His  quidem  pedes  summi  et  manus  fri- 
gidiores  evadebant  multoque  maxime  circa  acces- 
siones ;  deinde  vero  lente ,  nec  probe  recalescebant 

rursusque  ad  intelligentiam  redibant  et  loqueban- 
tur.  Eos  autem  aut  perpetuus  sopor  non  somno- 
lentus  detinebat,  aut  vigiliae  cum  laboribus.  Ho- 
rum  plerisque  alvus  retrimentis  crudis,  tenuibus, 
multis  turbabatur.  Urinae  multae ,  tenues,  neque  ju- 
dicatorii,  neque  boni  quid  habebant.  Neque  aliud 
quidquam  in  ita  affectis  decernebat.  Neque  enim 
rite  sanguis  e  naribus  profluebat ,  neque  aliud  quic- 
quam  eorum ,  quae  abscedere  nata  sunt.  Judicatione 
tentabatur  moriebaturque  unusquisque ,  uti  sors  fe- 
rebat ,  vago  et  incerto  ordine ,  plerumque  circa 
judicationes ,  quidam  vero  longius  producti,  cum 
vocis  defectione ,  nonnulli  etiam  cum  sudoribus. 
Quae  quidem  his,  qui  pemiciose  haberent,  contin- 
gebant.  Quin  et  similia  phreniticis  fiebant.  Atque 
hi  omnino  sine  siti  erant.  Neque  phreniticorum 
quisquam  vehementer  insanivit,  sicut  in  caeteris 
usu  venire  solet,  sed  ex  mala  alia  quadam  et  lan^ 
guida  in  somnum  degravatione   graviter  peribant. 

In  his  animadvertite  typhomaniam ,  quae  peculia- 
ris  maxime  nervosae  lentae  ac  typlii  character  est, 
disertis  verbis  ab  Hippocrate  expressam  illamque 
una  cum  ataxia ,  quae  febrium  esse  nervosi  generis 
deprehenditur. 

Pikellius  in  medicina  clinica  complures  notavit 
febrium  atactarum  historias ,  earumque  nonnullis 
addidit  extispicia.  Haec  eo  nomine  conveniebant 
cuncta,  ut  in  cranii  cavea  detegerentur  manifesta 
aut  irritationis ,  aut  inflammationis  indicia.  Est  ve- 

ro  circa  ipsas  monCndum ,  de  quibusdam  jure  du- 
bitari  posse,  utrum  hujus  sint  loci.  Nam  inter  eas 
cadaverum  sectorum  relationes  offendimus  .  primo 
historiam  mulieris  quadragenariae  a  biennio  hemi- 
plegicae;  in  cujus  cerebri  ventriculis,  praesertim  si- 
nistro  repertum  est  serum  effusum  quaeque  si  sup- 
pares  casus  a  Lallemando  descriptos  cogito ,  ipsam 
cerebri  substantiam  procul  dubio  habuit  emoliitam. 
Hemiplegica  quoque  fuit  anus  ac  praeterea  jam  du- 
dum  arthritica,  cujus  cerebri  ventriculi  pariter  co- 
pioso  sero  turgebant  cujusque  cerebri  medullam  t 
quamvis  ejus  nulla  mentio  facta  sit,  omnem  sanam 
et  integram  fuisse,  vix  crediderim.  Neque  omni 
valetudinis  laesione  caruisse  credo  feminam  melan- 
cholicam,  ex  febre  lenta  nervosa  mortuam,  in  cu- 
jus  cerebri  ventriculos ,  ut  in  aliis ,  serum  effu- 
sum  erat :  nihilque  praeter  id  adnotatum  est ,  in- 
que  omnibus  ex  febre  cephalica,  quae  quarta  fe- 
brium  atactarum  species  Pinellio  dicitur,  mortuis 
praeter  unam ,  quae  ex  cerebri  haemorrhagia  perie- 
rat,  pares  offenduntur  effusiones  serosae,  in  cere- 
bri  ventriculis  praesertim. 

Mortem  apoplecticam  in  typho  contagioso  maxi- 
me  vulgarem  esse  vitae  finem ,  testatur  Hilden- 
brandtius  eamque  esse  ex  apoplexia  humorali,  hu- 
moribus  cerebri  medullam  nervorumque  origines  op- 
primentibus,  aut  ex  cerebri  ejusve  meningum  in- 
flammatione,  quod  primo,  inflammatorio  typhi  sta- 
dio  accidit  crebro  in  plethoricis,  methodo  meden- 

di  nimium  stimulante  adhibita,  rem  indicantibus 
repertis  in  cadavere  cerebri  congestionibus ,  aut 
haemorrhagiis ;  aut  ex  congestione  tantum,  quam 
eaedem  in  cadavere  indicant  notae;  aut  ex  meta- 
tasi  in  cerebrum  facta ,  quod  in  cadavere  lenis  ce- 
rebri  turgor  manifestat;  aut  ex  suppuratione ,  quam 
post  mortem  abscessus  in  capite  patefacit ;  aut  ex 
hydrope  acuto ,  sive  hydrocephalo  ventriculorum 
cerebri ,  propter  serum  effusum ;  saepius  vero  ex 
apoplexia  nervosa ,  morbi  stadio  nervoso  eoque  pro- 
vecto ,  post  febris  exacerbationem ,  propter  nervo- 
rum  repentinam  resoiutionem,  nuila  manifesta  in 
cadavere  relicta  mortis  caussa  :  quidam  in  hoc  ca- 
su  cerebri  emoilitionem  praetendunt. 

In  alios  morbos  transire:  inflammationes,  glandu- 
larum  tumores,  abscessus,  gangraenam  animadver- 
tit  is ,  quem  saepius  laudavimus ,  Hildenbrand  1.  1. 
pag.  162  sqq. 

lis,  quae  hocloco  protulimus,  estispiciis  efficitur, 
encephaium  cjusve  meninges  crebro  manifestas  os- 
tendisse  infiammationis  notas:  unde  recentiorum  na- 
ta  opinio  est,  febres  nervosas  nihil  aliud  esse,  nisi 
harum  partium  inflammationes  :  ex  harum  autem 
numero  esse  praecipue  febres  nervosas  acutas,  atac- 
tas,  versatiles ;  lentas  contra  esse  enteritides  folli- 
culosas ,  quorsum  etiam  typhos  revocant,  quos  ta- 
men  alii  ita  distinguunt,  ut  eorum  duas  species  fa- 
ciant:    alteram   abdominalem ,  cerebralem  alieiam. 

Agite  videamus,  quodnam  horum  auctorum  opinio- 
nibus  statuendum  sit  pretium. 

Ex.  eorum  numero,  qui  hanc  opinionem  acriter 
defendunt ,  citandus  est  Cl.  Bouillaud.  Is  in  rei 
testimonium  profert  observationes  numero  quinqiw, 
quarum  prima  phrenitidis  fuit,  quemadmodum  in- 
dicarunt  tum  caussae  a  catameniis  et  plethora,  tum 
mors,  quarto  die,  tum  gravia  post  mortem  detecta 
cerebri  et  meningum  inflammatarum  vestigia.  Ado- 
lescentuli  casus  enteritidis  folliculosae  potius ,  quam 
phrenitidis  fuit :  saltem  hanc  secundariam  fuisse , 
declarabant  in  mortui  corpore  visa.  Secundaria  pa- 
riter  fuit  in  observatione  tertia  et  quarta  et  quinta , 
ex  gangraena  perinaei  sive  phlegmone  urinosa ,  quae 
dicitur.  Ilis  igitur  observationibus  nullatenus  con- 
fecta  res  est.  Quapropter  ad  alios  nos  transfera- 
mus,  antequam  nostrum  interponamus  judicium. 

Secundum  observationes ,  quas  retulit  celeb. 
Louis,  signa  injectionis  et  congestionis  cerebralis 
erant  eo  magis  crebra  et  manifesta,  quo  citior  mors: 
contrarium  contigit  respectu  irifiltratioriis  arachnoi- 
deae,  effusionis  seri  in  ventriculos  laterales  et  emol- 
litionis  cerebri.  Eadem  fuit,  eodem  teste,  condi- 
tio  cerebri  in  delirantibus  et  non  delirantibus ,  ita 
ut  exinde  hujus  symptomatis  explicatio  duci  noa 
posset. 

Observatio  36.  symptoiuata  obfert  febris  atactae, 
quamobrem  hoc  loco  commemoranda  videtur. 

Sutor  22  ann.  natus  post  varia  symptomata  pro- 

Lib,  I,  Pars  II.  i3 

di  oma  cephalalgiam  sat  gravem ,  punctiones  oculo= 
rum,  tinnitus  aurium,  vertigines  caet.  in  Nosocomium 
exceptus  die  5  morbi,  cernebatur  vultu  rubro,  he- 
betiori ,  oculis  lacrymantibus ,  subrubris ,  dolenti- 
bus,  somnolentia  per  intervalla,  subsultu  tendinum, 
lingua  rubra ,  humida :  inde  delirium,  clamores,  can- 
tus  ,  vociferatio  ,  convulsiones  ,  pulsus  tremulus  , 
mors.  In  capite  color  roseus,  subcaeruleus  substan- 
tiae  corticalis  cerebri,  cerebelli,  corporum  striato- 
rum  et  rhomboidalium ,  sine  contextus  mutatione. 
In  ileo  glandularum  Peyeri  inflammationes ,  ulcera- 
tiones;  glandulae  mesenterii  pari  modo  affeetaej 
gastromalacia. 

Hoc  loco  notat  auctor ,  in  hac  quoque  morbi  for- 
ma ,  febris  scil.  atactae ,  a  febre  typhoidea  defle- 
ctente,  laesionem  principem  mutationem  glandula- 
rum  iiei  eandem  fuisse,  atque  in  reliquis  casibus 
prius  propositis. 

Eadem  circa  laesionem  cerebri  ejusque  menin- 
gum  docuere  observationes  viri  clar.  Chomel  atque 
unicus  casus  feforis  atactae  lethalis,  cujus  meminit, 
enteritidis  folliculosae  obtulit  manifesta  indicia,  ce- 
rebro  integro,  ut  obtulit  casus,  qui  sequitur,  febris 
lentae ,  nervosae  obs.  38.  et  obs.  37 ,  quae  sub  no- 
mine  febris  typhoideae ,  adynamicae  describitur.  Si- 
milia  etiam  Andrallii  observationes  monstrarunt 
morbi  vestigia ,  in  quarum  secunda  Tom.  I.  sym- 
ptomata  feforis  atactae  animadversa  sunt,  ac  post 
jnortem ,   quae  die  sexto   accidit ,  idem  intestino- 

mm,  nullum  cerebri  vitium:  nec  dispar  fuit  fe- 
brium  adynamicarum  ratio ,  quarum  numerosos  re- 
tulit  casus,  ut  eadem  laesio  anatomica  dissimilli- 
mas  febrium  formas  comitari  videatur. 

Ceraitis  igitur  o  Amici!  a  cerebro  ejusque  mem- 
branis  inflammatis  perperam  repeti  febrium  atacta- 
rum  a  reliquis  discrimen.  Nam  etsi  non  desint  ce- 
rebri  irritati  signa  atque  in  aliis  serum  in  cranii 
cavo ,  in  aliis  sanguis  aut  congestus,  aut  effusus, 
in  aliis  major  cerebri  durities,  in  aliis  emollitio  na- 
turali  major  reperta  dicatur,  hoc  tamen  nequaquam 
perpetuum  est;  verum  maxime  constans,  ex  recen- 
tiorum  saltem  animadversione  febrium  nervosarum 
character  anatomicus  post  mortem  detectus  enteri- 
tis  foliiculosa  esse  videtur.  Cavete  tamen,  creda- 
tis  hanc  harum  febrium  caussam  esse.  Nam  ne- 
que  semper  praesto  [est ,  neque  constanter  febris 
ejusque  symptomatum  rationem  sequitur,  ut  hoc 
ei  desit,  quod  ad  caussarum  requisita  primo  quo- 
dam  loco  recte  retulit  Verulamius  ,  ut  effectus  iis- 
cum  etiam  majori  et  minori  quanto  consentiant. 
Quod  autem  nonnulli  perhibuerunt ,  esse  jam  ini- 
tio  febris,  sexto  scil. ,  septimo,  aut  octavo  die  vi- 
sas  has  folliculorum  in  ileo  intumescentias ,  nonne 
idem  de  aliis  exanthematibus  constat,  de  varioli» 
v.  c. ,  quae  tertio  febris  die  erumpere  solent ,  quiH 
tamen  alicui  in  mentem  venit,  variolas  febris  caus- 
sas  adpellare.  Et  quoniam  variolarum  a  nobis  fa- 
cta  mentio  est,  nonne  ex  analogia  suspicari  lice* 

ret,  quemadmodum  in  illis  sanguis  contagio  gravis 
febrim  suscitat,  sic  in  nervosis  etiam  atactis,  ady- 
namicis ,  typhosis  febribus  sanguinem  aliquam  sub- 
iisse  mutationem,  a  miasmate,  contagio,  aere  vi- 
vendique  genere ,  eumque  sic  alienatum  et  cor  ir- 
ritare  et  cerebrum  nervosque  et  in  glandulis  Peyeri 
proprium  excitare  exanthema,  praesertim  si  faeces 
hoc  loco  haerentes  ac  neglecta  cutis  intestinalis  a 
sordibus  purgatio  huic  exanthemati  nascendo  no- 
vam  opportunitatem  praebuerint  ?  Nonne  haec  sal- 
tem  probabilior  recentiorum  hypothesi  est ,  qua  en- 
teritidem  folliculosam  tanquam  communem  febrium 
nervosarum  fontem  habent  ac  reliqua  quaevis  ner- 
vorum  aegrotantium  symptomata  a  consensu  repe- 
tunt?  Verum  haec  mittentes  ad  alia  et  quidem  cum 
ad  praesagia ,  tum  ad  auxilia  harum  febrium  expli- 
canda  nos  convertimus. 

Praesagia  eadem  sunt ,  quae  febrium  universe , 
jam  bene  exposita  illa  ab  Asclepiadis  et  Hippocra- 
te.  Mala  sunt  facies  prospere  valentium  suique 
ipsius  dissimillima ,  oculi  lucem  refugientes,  praeter 
voluntatem  illachrymantes ,  alter  altero  minor,  aut 
rubens  adnata,  aut  palpebrae  lividae,  aut  sordes 
circa  oculorum  aciem,  aut  eorum  aspectus  squali- 
dus  minimeque  lucidus,  aut  siquid  per  somnum  ex 
oculis  subappareat.  Praeterea  decubitus  sive  supi- 
nus,  sive  declivis,  sive  in  ventrem,  manibus  cru- 
ribusque  inaequaliter  dispersis  et  nudis,  et  ex  lecto 
resurgere  velie,  et  somnus  sive  nullus  seu  pomeri- 

dianus ,  sive  laborem  faciens,  et  dcntium  stridor  et 
carphologia,  aut  crocodismus,  et  sudores  frigidi  ac 
topici ,  et  dyspnoea,  et  anaudia,  et  deliria  praesertim 
fractis  viribus ,  et  convulsiones ,  corpore  praeter  ra- 
tionem  imbecillo.  Quas  si  ad  naturae  fidem  ex- 
pressas'  cognoscere  aveatis,  legite  quaeso  ac  relegi- 
te  Prognosticum  illud  Hippocraticum  ,  artis  ob- 
servandi  Graecorum  monumentum  aere  perennius , 
cumque  eo  conferte  Praenotiones  Coacas  et  Apho- 
rismos. 

Universe  autem  notandum,  quo  major  ataxia 
nervorum,  quo  graviores  turbae,  aegrotantis  vultus 
et  habitus  et  mores  quo  magis  a  prospere  valen- 
tium  ipsiusque  aegrotantis  norma  ac  typo  sanita- 
tis  recesserint,  eo  gravius  reputandum  esse  peri- 
culum:  delirium,  stuporem,  soporem,  cerebri,  con- 
vulsiones,  spasmos,  paralyses  spinalis  medullae  ner- 
vorumque  affectus  accusare  ac  medicum  neurolo- 
giae  peritum  oculis  et  mente  nervorum  posse  ae- 
grotantium  turbas  sequi ,  morbo  aliam  aliamque  re- 
gni  nervorum  partem  invadente,  qui  postquam  nervi 
vagi ,  quem  xca  i^oyyiv  vitalem  vitaeque  custodem 
adpellaverunt,  provinciam  tenuerit,  id  quod  vocis, 
deglutitionis  ,  respirationis  laesiones  declarabunt , 
mortem  foras  pulsare,  sciendum  est.  Reputanti, 
quae  optima  sit  harum  febrium  medendi  ratio,  in 
mentem  venit  praeclara  vox  senis  uyeheiv  yj  pj  (SkaTttknf. 
Nam  vix  gravius  peccant  medici ,  quam  ubi  his  fe- 
bribus  curandis  manum  admoveant  ac  quemadino- 

dum  alii  sanguinis  jactura  intempestiva  damnum  ir» 
reparabile  inferunt ,  sic  alii  stimulantia  quaevis  lar- 
ga  manu  profundentes  internum  incendium  augent. 
Horum  eo  periculosior  error  est,  quo  magis  populo 
placet,  cui  febris  nervosa  et  virium  imbecillitas  ha- 
bentur  synonyma.  Ergone  deliria  illa  credo'  et  cla- 
mores  et  vociferationes  et  convulsiones  et  spasmi 
virium  sunt  deficientium  signa  ?  Ergone  equum 
fraena  impatientem  calcaribus  cohibere  conabi- 
mur?  Quot  ex  perversa  hac  ratione  vidi  ac  do- 
lui  aegrotantium  funera  !  Equidem  usu  et  expe- 
rientia  didici,  nihil  magis  prodesse  in  hoc  febrium 
g;enere ,  quam  mite  ac  lene  genus  medicinae ,  jula- 
pium  refrigerans  ex  aceto  vini ,  multa  aqua  dilu- 
tum ,  aut  elixirio  acido  Halleri  j  et  adultiori  morbo 
viribusque  vere  deficientibus,  et  vinum  et  campho- 
ram  prudenter,  nec  larga  nimis  manu  porrecta. 

Huic  curtae  remediorum  vere  utilium  supelle- 
ctili  si  addatis  capitis,  cutis  lotiones,  illiusque  fo- 
Bienta  frigida  ac  crurum  pedumque  sinapismos,  ru- 
befacientia ,  vesicantia ,  fortunate  magis  medebimi- 
ni,  quam  aliorum  vel  sanguinaria,  vel  incendiaria 
methodo.  Nec  dispar  typhi  curandi  modus  est,  qui 
uti  initio,  renisus  tempore,  praeter  refrigerantia ,  in 
plethoricis  praesertim  capitisque  congestione,  san- 
;guinis  depletione  topica  eget  per  himdines,  capiti 
admovendas ,  ita  exitu ,  tempore  collapsus  demum  et 
vinum  fert  et  camphoram ,  utrumque  tamen  a  peri- 
to  prudentique   medico  praescribendum.      Interim 

proderit  tempestive  aqua  pura  frigida  pauxillo  ace- 
ti  admixto  cutem  utramque  abluere,  aut  acido  hy- 
drochlorico  diluto  et  potus  et  lotionis  et  enematis 
forma  adhibito  interni  exanthematis  efliorescentiam 
cohibere  sanguinisque  crasin  emendare. 

Ad  hanc  leniorem  medicinam  commendandam 
utile  erit  memorasse,  saepenumero  solius  naturae 
beneficio  morbum  sanatum  esse  eosque  medicos , 
qui  aliam  curandi  viam  inierunt,  sive  sanguinem 
detrahendo  ,  sive  nervos  stimulando ,  parum  pro- 
fecisse. 

Nimirum  ex  relatione  viri  doct.  Louis  neque  san* 
guinis  detractiones  ,  neque  remediorum  tonicorum 
usus  multum  profuerunt  Laudat  quidem  celeb. 
Bouillaud  methodum  per  venaesectiones  largas  eas- 
que  repetitas,  nec  tamen  rerum  testimonia  profert, 
quae  verbis  fidem  faciant.  Contra  fatetur  vir  clar. 
Chomel,  sibi  nullam  medicinam  plus  emolumenti 
attulisse ,  quam  chlorureti  solutionem  forma  potu- 
lenti ,  enematis ,  lotionis  adhibitam  atque  testatur, 
cum  alio  medicinae  genere  uteretur,  tertiam  par- 
tem  aegrotantium  periisse ;  hac  vero  curandi  ratio- 
ne  sextum  tantummodo  aegrum  morbo  interemptum 
esse.  Se  pariter  in  febre  typhoidea  gravi  eodem 
hoc  remedio  usum  esse  indeque  mariifestam  vidis- 
se  omnium  symptomatum  emendationem  morbique 
sanationem ,  confitetur  Andral.  Quibus  auctorum 
Francicorum  testimoniis  Hufelandi  etiam  Germani 
testimomuin  adjungere  oportet,  cum  in  typho   ab« 

dominali,  tum  in  febre  nervosa  simplici  acid.  mu- 
riat.  oxygen.  ante  alia  celebrantis  et  commendantis. 

Reliqua  remedia,  quae  vocantur,  nervosa  tiro- 
nibus  commendare  non  audeo,  siquidem  a  vetera- 
nis  etiam  adhibita  mihi  universe  nocuisse  magis , 
quam  juvasse  visa  sint ,  neque  ipse  eorum  parem 
laudibus  virtutem  deprehenderim. 

Muiti  distinguunt  inter  curationem  nervosae  ver- 
satilis  et  nervosae  lentae.  In  illa ,  cui  subest  nervo- 
rum  erethismus,  sedandum  esse,  primo  lenioribus, 
tum  opiatis,  quibus  alii  sunt,  qui  rectius  acetat. 
morphii  substituunt :  in  hac ,  quam  nervorum  nar- 
cosis  comitatur,  esse  excitandum  idque  auctis  sem- 
per  stimulorum  numero  et  gradu.  Quae  distinctio 
et  perspicua  certe  et  facilis:  minus  perspicua  ta- 
men  in  nervosa  erethica  quis  a  stimuli  defectu  sit 
alque  inanitione  erethismus,  quis  contra  a  stimuli 
excessu  et  irritatione  :  rainusque  facilis  in  nervosa 
torpida  narcoseos  a  virium  oppressione  ab  ea  a  vi- 
rium  vera  infirmitate  distinctio.  Nam  status  ere- 
thicus  interdum  alimento,  status  narcoticus  inter- 
dum  depletione  feliciter  tolli  poterit,  ut  in  versa- 
tili  decocto  albo ,  in  lenta  ac  torpida  sanguinis  de- 
traetione,  derivatione,  revulsione  medicus  turbatum 
in  corpore  aequilibrium  restituat  memoresque  esse 
oporteat  artis  professores  praeceptillippocratici:  w$ 
yj/t)  $iayivwox.eiv  zaq  aaSevetaq  iv  rnai  vcvoaaiv.  Quamob- 
rem  pracstaret  in  casu  dubio  aut  nihil  agere,  aut 
seniorem  aliquem  prudentemque  meclicum  in  con- 

silium  vocare  ,  quam  temcre  agcndo  nocere.  An 
io-itur  nnnquam  nervinis  remediis  ncque  sedanti- 
bus  in  erethica,  neque  excitantibus  in  narcotica, 
aut  torpida  morbi  specie  uti  licebit?  An  nullius 
pretii  habenda  est  tot  virorum  doctorum  nervinam 
hanc  methodum  laudantium  experientia?  Arduum 
est ,  ad  has  quaestiones  respondere.  Verum  il- 
lud  universe  monendum  est,  et  in  hac  febre  natu- 
ram  saepius  turbis  illis  motibusque  aequilibrium  vi- 
rium  restituisse  sibique  suffeeisse,  sine  artis,  aut 
medici  auxilio,  saepius  revellentibus  derivantibus- 
que  tempestive  adhibitis  rem  absolvi,  eoque  minus 
a  remediis  nervinis  expectari  posse,  quo  magis  cor 
et  genus  vasorum  in  mali  societatem  venerint  i.  e. 
quo  magis  morbus  febrilis  fuerit :  tunc  tantum  cum 
spe  successus  admoveri  ea  remedia  posse ,  cum  sum- 
ma  vis  morbi  nervorum  genere  contineatur  i.  e. 
cum  ad  neurosin  siinplicem ,  puram  inclinet ,  ita 
ut  eandem  legem  in  his  rite  curandis  statuamus, 
quam  in  curandis  intermittentibus  per  corticem  mox 
statuemus:  unde  et  cur  initio  minus  recte  nervina 
praebeantur  et  cur  deficiente  cordis  vasorumque 
renisu  tantopere  prosint ,  perspicitur.  Huic  sta- 
dio  nervoso,  quod  Hildenbrandtio  quintum  dici- 
tur,  adcommodata  esse  nervina,  ipse  monet  (1.  I. 
pag.  201  sqq. )  ex  quibus  praeter  vesicantia  suris 
admota,  palmaria  nuncupat  camphoram  et  arnicae 
flores.  Hoc  igitur  tempore  hanc  febrem,  prius  exan- 
thematicam  eamque   subinflammatoriam  in  neuro- 

sium  castra  se  recipere  harumque  curationem  ad» 
mittere  existiniate,  ita  tamen,  ut  ex  hujus  viri  prae- 
cepto  ea  seligantur  nervina,  quae  characteri  febris 
inflammatorio  exanthematico ,  qualis  prius  fuit,  nec 
prorsus  repugnent,  neque  eundem  resuscitare  va- 
leant ;  quo  quidem  praecepto ,  si  aliquem  sensum 
habiturum  sit ,  summam  in  his  nervinis  adhibendis 
cautionem  atque  prudentiam  medicis  commendasse 
eum  censemus. 

Haec  sunt,  quae  recentiorum  observatio  de  hoc 
febrium  genere  docuerit ,  parum  apta  illa  fateor  ad 
earum  naturam,  quam  quaerimus  bene  indagan- 
dam,  verum  ea  tamen,  unde  ahquid  profecisse  nos 
putaverim.  Primo  enim,  quaecunque  demum  sit 
harum  febrium  respectu  formarum  discrepantia , 
charactere  anatomico  tamen  quadantenus  consenti- 
re  videntur,  quandoquidem  nulla  alia  laesio  cre- 
brior  in  mortuorum  corporibus  deprehensa  dicitur 
quam  exanthema  illud  intestinale ,  quod  morbi  caus- 
sam  minus ,  quam  ejusdem  in  corpore  vestigium 
habuerim. 

Reputantibus  autem,  in  aliis  febribus  exanthema- 
ticis ,  ex  sanguinis  affectione  morbum  provenirc  in- 
que  cutis  affectionem  desiner e,  vklebitur  vobis  idem, 
quodmihi,  ea  ante  aiias  probabilis  conjectura,  san- 
guinem  esse  harum  febrium  fontem,  cujus  mutata 
crasi  cor  primo,  deinde  genus  nervorum  irritatur: 
unde  faciiius  longe,  quam  ex  abdomims  inllamma- 
tione  ,  quae  Gallorum,  aut  nervorun»    consentien- 

tium  aegritudine,  quae  Germanorum  sententia  est, 
\aria  isthaec  ac  mutabilis  morbi  facies  simulque 
et  certus  decursus,  nullis  auxiliis  abrumpendus  et 
fortunata  magis  per  acida  curatio  intelliguntur. 
Quidquid  igitur  sanguinem  corrigere  ac  emendare 
valeat :  potus  aquae  frigidae ,  aquae  Selteranae , 
acidula ,  acida ,  praesertim  acetum  vini  et  acid#j 
muriat.  dilut. ,  crebra  aeris,  lectuli,  vestium  reno- 
vatio ,  diaetae  ac  munditiei  praecipue  cura ,  ene- 
mata,  cutis  lotiones,  bakiea,  illud  omne  ad  salu- 
tem  conferre  plurimum,  tenebitis. 

Quae  cum  ita  sint,  ad  eum  in  primis  finem  ar- 
tem  derigere  oportebit,  ut  naturae  sanguinis  cra- 
sin  emendare  conanti  feratis  opem  cunctaque  amo- 
veatis  horum  moliminum  naturalium  impedimenta: 
quod  quicunque  faciant,  eos  non  multum  a  vero 
aberrare  arbitror. 

Cogitanti  mihi  resque  veteres  memoria  repetenti, 
nihil  videtur  magis  pyretologiae  conditionem  mutas- 
se,  quam  corticis  Peruviani  ad  febres  impugnandas 
cognita  vis  atque  efficacitas.  Quod  ut  intelligatis , 
sinite  me  in  ea  vos  traducere  tempora,  quibus  hoc 
remedium  in  Europam  advectum  ac  pervulgatum  est. 

Haec  qualia  fuerint,  vel  ex  hujus  aetatis  comico 
immortali  Molierio  discite : 

Qui  quid  sit,  pulchrum,  quid  turpe,  quid  utile, 
quid  non, 

Plenius  ac  melius   Chrysippo  et  Crantore  dicit. 

Galenus  scilicet  in  scholis  et  mentibus  medico- 
rum  regnabat ;  hujus  in  verba  jurare,  huic  obse- 
qui,  hunc  colere  hujusque  ad  placita  omnem  ar- 
tem  regere  solebant  medici.  Erat  autem  Galenus 
iste  rerum  medicarum  tunc  temporis  dominus,  non 
magnus  ille  magni  Hippocratis  interpres,  non  Ro- 
manorum  ille  medicus ,  arte  prognostica  et  dia- 
gnostica  clarus  omniumque  aequalium  facile  prin- 
ceps  j  sed  perpusillus  aliquis  et  ridiculus  ludima- 
gister,  qualem  fecerant  Arabes  medici  et  Arabi- 
stae  mediique  aevi  infantia.  Ad  hujus  pyretologiam 
humoralem  cum  humoralis  pariter  praxis  esset  com- 
posita,  quae  omnis  in  corpore  a  pravo  sanguine, 
bile,  pituita,  atra  bile  purgando  sollicita  versaba- 
tur ,  ecce  remedium  ex  America  adfertur ,  quod 
miraculi  adinstar  corpus  a  febre  liberat,  nulla  cri- 
si,  nullaque  humorum  facta  evacuatione.  Tum  alii 
medicorum  rem  mirari ,  haesitare  alii  dubitareque , 
alii  stomachari,  ut  cujusque  mens  ferebat.  Indig- 
num  facinus,  remedium  esse,  quod  neque  humo- 
res  purgans ,  neque  qualitatibus  primis  secundisve 
cxcellens,  febrim  tollere  sustineat  ratione  anti-Ga- 
lenica.  Tum  ut  fit,  remedium  calumniari,  febrium 
crcbras  1  ccidivas ,  immo  quidquid  mali  postea  ac- 

cideret  aegro,  chinae  imputare  veteris  praxeos  pa- 
troni  coeperunt  eoque  nonnulli  devenerunt  demen- 
tiae,  ut  corticem  potantibus  intra  septem  annos 
moriendum  esse ,  indixerint.  Nec  medicorum  vul- 
gus  duntaxat  tanto  in  corticem  hunc  odio  fereba- 
tur,  verum  etiam  principes  in  arte  viri  inque  iis 
Bernardinus  ille  Ramazzini  Constitutionum  Epide- 
micarum  Mutinensium  eximius  scriptor,  qui  quem 
vir  juvenis  magno  in  pretio  habuerat  corticem , 
eundem  senex  octogenarius  damnavit.  Atque  is 
forsitan  ex  aetate  ad  veterem  orthodoxiam  relapsus. 
Haud  immerito  tamen  de  abusu  chinae  chinae  mo- 
ta  a  medicis  querela  est.  Quandoquidem  alii,  qui 
mos  est  hominum,  ipsam  laudibus  extollere ,  no- 
vam  febrium  fingere  theoriam  cunctisque  fere  unum 
esse  venenum  hujusque  commune  in  cortice  haberi 
antidotum,  probare  conati  sunt.  Nempe  protheifor- 
mem  esse  febrium  indolem  hasque  crebro  sub  alia- 
rum  valetudinum  larva  delitescere  istasque  larva- 
tas  non  alio  atque  veraces  et  candidas  modo  tra- 
ctandas  esse.  Hujus  duplicis  haereseos  praecipuus 
auctor  fuit  Richardus  Morton,  magnus  magni  Sr- 
denhami  aequalis  et  aemulus,  cujus  quidem  aucto- 
ritate  factum  est,  ut  corticis  et  febrium  corticem 
ferentium  dominium  longe  latiusque,  quam  par  est, 
pateret  omnisque  hic  locus  pyretologiae  obscurare- 
tur  plurimum  ac  neque  intermittentis  notio,  nec 
corticis  potestas  suis  jam  finibus  circumscribere- 
tur.     Utrumque  emendare  remque  restituere  tenta^ 

Tit  Franciscus  Torti,  medicorum  Italiae  practico- 
rum  sui  temporis  decus,  cujus  Therapeutiee  Spe- 
cialis  ad  febres  periodicas  perniciosas  non  taotum 
has  ipsas,  verum  omnem  febrium  intermittentium 
doctrinam  corticisque  virtutem  febrifugam  comple- 
ctitur:  quocirca  hunc  vobis  auctorem  de  his  fe- 
bribus  legendum  vehementer  commendo  idque  eo 
magis,  quoniam  non  Galeni,  sed  alterius  auctori- 
tas  viri  harum  febrium  curationem  legitimam  in- 
certiorem  longe  reddidit,  quam  Torti  aetate  erat, 
neque  hercle  optandum  est ,  ut  medicinae ,  cujus 
in  aliis  partibus  miramur  et  laetamur  progressus , 
in  hac  parte  motus  retrogrados  doleamus.  Quare 
mecum  o  Amici !  rem  ab  initio  repetite :  sic  enim 
operae  pretium  facturi  sumus,  quandoquidem  hae 
febres  inter  endemios  patriae  morbos  principem  lo- 
cum  tenent  ac  potiorem  partem  efficiunt  morbo- 
rum  febrilium  homines  nostros  adficientium. 

Hippocrates,  ab  hoc  enim  auctore  ordiendum 
est,  quoties  nobis  adcuratam  optamus  morborum 
acutorum  doctrinam,  Hippocrates  observando  di- 
dicerat,  febres  typi  ratione  distinguere,  sive  ordi- 
nis,  quem  decursus  et  accessionum  lege  servant : 
alias  scil.  esse ,  quae  continuo  corpus  prehendant, 
alias  quae  aliquamdiu  intermittant ,  hasque  inter- 
mittentes  sive  dud&vmnez  vocavit.  Uti  omnis  medi- 
cina  Hippocratica  prognostica  fuit,  sic  hac  distin- 
ctionc  potissimum  usus  est,  ut  ad  itpatfav  profice- 
ret.    Hoc  consilio  animadvertit  sedulo  intermissio- 

jiis  atque  quietis  tempora.  Nempe  in  aliis  brevior 
est  intermissio,  in  aliis  longior.  Sunt  qui  quoti- 
die  prehendant ,  sunt  qui  tertio  demum ,  aut  quar- 
to  die.  Haec,  quartanam  dicunt,  omnium  longis- 
sima  quidem,  sed  simul  placidissima  ei  ac  securis- 
sima  habetur ,  siquidem  non  tantum  per  se  talem 
existere ,  verum  etiam  a  magnis  malis  corpus  libera» 
re  didicerat.  Contra  ubi  confunderentur  paroxysmi 
ac  quasi  confluerent,  maxime  lethales  expertus  erat: 
nisi  denuo  intermitterent :  tunc  enim  periculo  va- 
care. 

•  Praeterea  quandam  observaverat  febrem  hujus 
census  tertio  quoque  die  revertentem,  et  brevem 
illam  et  expertem  discriminis  5  observaverant  pridem 
Asclepiadae,  illius  avi  et  proavi  ac  tertianam  ex- 
quisitam  nuncupaverant ,  sponte  sua ,  5°,  7°,  aut  9°, 
paroxysmo  desinentem :  quam  traditionem  avitam 
iia  interpretatus  est  Hippocrates  ,  ut  septimum  pa- 
roxysmum  tanquam  judicationis  tempus  legitimum 
defimret,  a  quo  vel  ultra  vel  citra  deflectens,  aut 
5°,  aut  9°.  paroxysmo  terminatur. 

Atque  hisce  tanquam  principia  prima  posuit  do- 
ctrinae  febrium  intermittentium ,  a  posteris  perfi- 
eiendae.  Qui  tamen  ab  Hippocratis  simplicitate 
nativa  remotiores,  neque  ejus  mentem  capere,  ne- 
que  observationes  rite  interpretari  cum  noverant, 
ipsa,  quam  ultimo  loco  memoravi  observatione  ita 
abusi  sunt,  ut  quod  ille  de  uno  tantum  casu  ad- 
firmaverat ,  hi  ad  omnes  omnino  casus  traducereiit 


208  DE  FEBRIBUS  INTERMITTENTIBUS. 

crederentque  Hippocratem  decrevisse,  intermissio- 
nem  in  febribus  esse  signum  securitatis  inque  hoc 
ejus  decreto  acquiescerent. 

Ex  intermittentibus  unam  esse  vidimus,  quae  ab 
HlPPocRATE  zpttouoc,  txxpifiric ,  tertiana  eocquisita ,  adpel- 
latur ,  quamque  septem  periodis  judicari ,  animad- 
verterat.  Haec  quum  in  sua  specie  tanquam  per- 
fectissima  proponitur  et  reliquis  mitior  et  omnis 
compositionis  expers  ideoque  simplicior  habetur , 
quidni   hujus   primo  nobis   imaginem  informemus. 

Bescripsit  eam  eleganti  et  compto  sermone  Jo- 
DOCt  Lommius,  his  quidem  verbis.  »  Protinus  ab  ini- 
tio  perque  omnem  febris  decursum  cum  ipsa  acces- 
sione  rigor  tertio  quoque  die  invadit  pungens  et 
corpus  quasi  vulnerans  ,  tametsi  sola  interdum  sit 
refrigeratio ,  ubi  levior  scilicet  morbus  est.  Sub 
rigoris  finem  biliosus  sequitur  vomitus  ,  vel  certe 
soluta  alvus.  Tum  calor  tolo  corpore  accendi  in- 
cipit ,  aeger  prae  vehementi  aestu  corpus  nudat  va- 
rieque  dejicit.  Idem  difficulter  spirat  et  capite  dc- 
let ,  nec  raro  etiam  delirat.  Pulsus  ut  primum  in- 
cepit  accessio ,  contractus  parvusque  est:  mox  ve- 
hemens  et  validus  et  celer  nec  inaequalis,  nisi  id 
forte  parum  fit.  Urina  subtenuis,  flava,  aut  flam» 
mea  est  malique  odoris.  Accessio  copiosis  ortis 
sudoribus  finitur ,  septem  fere  horis  absoluta.  Sed 
discrimina  quaedam  ponere  operae  pretium  est, 
quibus  discriminibus  dissidere  haec  febris  a  cae- 
teris   intermittentibus  solet.     Ergo  ubi  ardens  fe- 

bris  orta  est,  aut  continuarum  demum  aliqua,  sen- 
tit  utique  injecta  corpori  manus  magis  magisque 
calorem  increscere:  at  in  tertiana  non  sentit,  hic 
enim  aequalis  calor  subest,  qui  interdum  sub  ipsa 
mitescit  manu.  Quin  etiam  tertiana  intermittens 
singulis  accessionibus  primo  rigorem,  dein  sudo- 
rem  exhibet,  continua  vero  utroque  hoc  (nisi  cum 
judicatione  solvitur)  caret.  Adhaec  in  tertiana  in- 
termittente  rigor  et  vehemens  esse  incipit  et  cito 
cessat ,  primis  accessionibus  maximus ,  sequentibus 
autem  magis  ac  magis  mitesccns:  contrarium  au- 
tem  quartanae  accidit.  Circuitus  etiam  accessio- 
num  maxime  ad  constituendum  febris  genus  valet. 
Ubi  tertiana  exquisita  est ,  diebus  quatuordecim 
absolvitur.  Esse  autem  exquisita  solet  in  juvene, 
cujus  natura  calida  et  sicca  est  quique  media  forte 
aestate  sub  fervido  coelo  vigiliis,  vel  laboribus ,  vel 
curis  aliisque  aerumnis  exercitus  multum  fuit  (  * ). 
Ubi  haec  desunt,  ibi  notha  confit  tertiana,  quae 
longior  est ,  neque  aeque  vehementes  habet  ardo- 
res,  neque  sudores  aeque  copiosos,  ut  exquisita 
fundit.  In  notha  etiam  nullus  est  anticipantium , 
aut  cunctantium  accessionum  certus  ordo ,  rigor 
item  minus  quidem  vehemens,  at  diuturnior  est, 
non    aequabiliter  totum  occupans  corpus:   quaeli- 


(  *  )  Haec  cohaerere  videntur  cum  Galenica  febris   tertianae 
theoria,   de  qua  deinceps  sermo   erit. 

Lib.  I.  Pars  II.  i4 

bet  accessio  multo  longius  horis  quatuordecim  ae- 
gros  tenet.  Ipse  morbus  nunquam  septimo  circui- 
tu ,  raro  quarto  decimo ,  saepe  longiore  spatio  solvi- 
tur."  Hisce  signis  addidit  Burserius,  horis  matu- 
tinis  potius,  quam  vespertinis  exacerbari  noctem- 
que  futurae  accessioni  praeviam  insomnem  redde- 
re  atque  irrequietam.  Caeterum  eam  duntaxat  ex- 
quisitam  tertianam  vocavit  Galenus  cujus  paroxys- 
mus  intra  duodecim  horarum  spatium  contineretur. 
Sub  nomine  tertianae  exquisitae  a  Petro  Foresto 
nostrate  describitur  sequens  morbi,  ex  quo  ipse  de« 
cubuit,  casus.  »  Anno  1550.  in  principio  mensis 
Junii  cum  tempus  valde  calidum  esset  ac  impense 
circa  aegros  curandos  ipse  laborassem,  vigiliis,  cu- 
ris  et  sollicitudine  plus  aequo  occupatus  in  tertia* 
nam  veram  et  intermittentem  lapsus  sum.  Solet 
enim  tertiana  in  biliosioribus  natura  corporibus 
evenire,  vigenti  aetate.  Sic  ego  satis  macilentus 
et  biliosus,  rarae  texturae,  annorum  33,  in  hanc 
febrim  incidebam.  Adjuvabat  et  tempus  aestivum 
et  similis  aeris  constitutio,  vita  etiam  laboribus, 
vigiliis,  curis,  intentis  cogitationibus  dedita.  Talia 
enim  corpora  ad  hanc  febrim  magis  exposita  sunt , 
quemadmodum  et  illa,  quae  siccis  regionibus  et  ca- 
lidis  inhabitant ,  solisque  fervoribus ,  cibis  potioni- 
busque  calidis  siccisque  subjccta  sunt.  Statim  ita- 
que  ab  ipso  principio  rigorem  sentiebam ,  postea 
etiam  in  singulis  accessibus ,  ac  si  rigor  ille  carnem 
punxisset  et  vulnerasset:  pulsuum  exactus  erat  or« 

do  et  aequalitas;  qui  taraen  pulsus  ad  veheraen- 
tiam  et  magnitudinem  excitabatur.  In  vigore  haee 
febris  sitim  invehebat,  calorem  adeo  vehementem, 
ut  exuri  me  existimarem  vestesque  abjicere  cona- 
tus  fuerim  et  frequentem  spirationem  exsufflatio- 
nemque  veluti  flammam  sentiens  frigidam  potan- 
dam  flagitabam :  a  potu  tamen  et  ptisana  eaque  fri- 
gida  abstinui,  donec  vapor  erumperet.  Tam  gra- 
vis  haec  febris  erat ,  ut  in  unoquoque  paroxysmo , 
statu  accedente,  delirarem.  Ex  prima  accessione 
percepi  tertianam  esse  ex  signis  supradietis.  Ideo 
in  paroxysmi  principio  et  augmento  a  somno  et  po- 
tu  abstinebam.  Die  vero  sequenti  intermissionis 
post  primum  paroxysmum  ter  indie  ex  julebo  se- 
quenti  sumpsi :  ^o  Acetos.  end.  cichoreae,  vio,  la- 
ctucae ,  scariolae  aa  m.  j.  prun.  damas.  nu.  xv.  co- 
quantur  in  sero  lactis  pro  5  ix.  colaturae  addendo 
syr.  viol.  ex  multiplici  infus.  ros.  de  end.  aalj.  m. 
f.  Juleb.  Ex  quo  etiam  alvus  nonnihil  solvebatmv 
Cibus  erat  panata  vel  pomum  acidum  coctum.  Po- 
tus  cerevisia  tenuis  tempore  intermissionis ;  tem- 
pore  febris  ptisana  ex  hordeo  mundato  et  liquiritia 
parata.  Post  secundum  paroxysmum  die  quietis  hac 
leniente  medicina  usus  sum :  ^o  Flor.  Nymphaeae , 
viol.  borag.  aa  p.  1.  prun.  damasc.  num.  iii.  tama- 
rind  1  /3  coq.  in  sero  lactis  et  in  3  iii  /3  colat.  dis- 
solv.  diaprun.  simpl.  cassiae  recens  tractae.  syr,' 
viol.  aa  ^  /3  misce.  Et  inde  habui  sex  sedes  et  val- 

de  copiosas  ac  biliosas.    Postea  tertius  rediit  paro- 

i4» 

xysmus  et  adeo  violentus,  ut  in  statu  delirarem. 
Die  vero  subsequente ,  nempe  quieto ,  cum  urina 
aliquo  modo  tincta  spectaretur  et  crassior ,  ex  vena 
basilica  brachii  dextri  ut  unciae  quatuor  sanguinis 
mihi  extraherentur  a  chirurgo  accito  mandavi , 
cum  venas  paulo  ampliores  haberem  et  sanguine 
repletas;  sed  adeo  inde  debilitabar,  ut  ex  pauca 
illa  sanguinis  detractione  quasi  syncopen  praesen- 
tirem ,  nisi  chirurgo  imperassem ,  ut  venam  ilico 
constringeret.  At  modico  vino  rhenano  sumpto  de- 
liquium  animi  intercipiebam ,  ut  non  fuerim  col- 
lapsus  et  syncopen  passus.  Alteratio  tamen  illa 
adeo  profuit,  ut  postea  non  amplius  paroxysmum 
habuerim ,  ita  ut  probe  observata  victus  ratione , 
eligendo  cibos  frigidos  et  non  facile  alterabiles :  ut 
ptisanam  et  lactucas  coctas,  abstinendo  a  jusculis, 
in  quibus  beta  cocta  esset ,  quae  pravi  est  succi 
et  flatulenta:  ita  ut  sic  tertio  paroxysmo  uti  vera 
et  exacte  legitima  tertiana  intermittens  soluta  fue- 
rit." 

An  huic  febri  a  Foresto  nomen  tertianae  exqui» 
sitae  sive  legitimae  recte  tributum  est?  An  sym- 
ptomata  cum  iis  supra  traditis  conveniunt?  An  so- 
lutio  talis,  qualis  tertianae  exquisitae  esse  solet, 
quae  quidem  Foresti  sententia  fuit  ?  Ad  has  quae- 
stiones  vos  ipsi ,  re  perpensa ,  respondebitis.  Inte- 
jim  notetis,  tertianam  exquisitam  a  Foresto  Lom- 
LTOQTJE  haberi  morbum  aestatis  et  hominum  bilio- 
sorum,  ex  Galeni  hypothesi,   tertianam  a  bile  re- 

petentis;  cui  hypothesi  repugnant  tertianae  verna- 
les  crebro  a  medicis  visae. 

A  tertiana  exquisita  differunt,  quemadmodum 
antea  Lommix  verbis  monuimus ,  reliquae ,  cum  cae- 
teris  symptomatibus ,  tum  paroxysmorum  productio- 
ne,  tum  solutione  spontanea  deficiente.  Ad  ^xqui- 
sitam   illam  proxime  accedunt  intermit  .  ver- 

nales,  quae  Sydenhamo  teste  saepenumero  depura- 
toriae  sunt  et  salutares,  atque  hoc  etiam  nomine 
ab  autumnalibus  distare  solent.  Is  scilicet  rei  epi- 
demicae  ab  anno  1661.  ad  annum  1676.  Londini 
observator  hanc  nobis  morborum  vernalium  et  au- 
tumnalium  diversitatem  accuratius  cognitam  fecit. 
Nimirum  epidemicos  quoscunque  in  duos  hos  ordi- 
nes  distingui  monuit.  Vernalium  nonnullos  matu- 
re  admodum  nasci,  exinde  increscere,  circa  aequi- 
noctium  vernum  ou^yjv  adepti  ab  eoque  tempore  sen- 
sim  decrescentes  circa  solstitium  aestivum  evane- 
scere.  In  horum  numero  esse  tertianas  vernales, 
quae  Februario  mense  orientes ,  adpropinquante 
solstitio  aestivo  occidunt.  Hoc  tempore  parvum 
notari  numerum  aegrotantium  ,  quia  intermedium 
est  inter  morbos  vernales  et  autumnales,  iis  jam 
depulsis ,  his  nondum  invadentibus ,  quod  igitur 
tempus  ferias  medicas  complectitur.  Autumnalium 
Augusto  mense  initium  facere  choleram,  ex  eadem 
cum  intermittentibus  familia ,  quae  intra  hujus 
unius  mensis  spatium  subsistit.  Esse  tamen  alios 
eadem  tempestate  ortos ,  qui  usque  ad  hyemem  ex- 

currunt  interque  ipsos  febres  quartanas  et  tertia- 
nas  autumnales :  hosque  intra  duorum  mensium 
spatium  et  nomen  el  naturam  epidemicorum  depo- 
nere  prorsusque  hyberno  frigori  mense  Decembri 
aut  Januario  cedere.  Caeterum  eo  magis  epidemi- 
cae  futurae  sunt  hae  febres ,  quo  citius  fuerint 
natae.  Ita,  quae  anno  1661.  maxime  grassabantur, 
autumnales,  mense  Junio  exeunte  jam  adparebant, 
quo  anno  memini,  inquit,  feminam  quandam  ae- 
dibus  meis  vicinam  primo  quartanae  suae  paroxys- 
mo,  ipso  scilicet  Johanni  fssto  correptam  fuisse. 

Tanti  autem  faciebat  ille  utriusque  generis  di- 
stinctionem  ut  non  dubitare  se  scripserit,  quin  fe- 
bres  istae  tota  sua  natura  differrent :  quod  tam 
prognoseos,  quam  curationis  respectu  maxime  ab 
eo  scriptum  putamus,  Nam  quemadmodum  vernales 
saepenumero  salutares  et  depuratorias  esse,  sic  au- 
tumnales  crebro  in  perniciem  tendere  didicerat : 
quemadmodum  illas  benignas  cognoverat  sponte  et 
brevi  non  raro  abeuntes,  ita  has  refractarias  nec 
nisi  artis  opere  abigendas.  Quod  utriusque  anni 
temporis  characterem  peculiarem ,  ipsis  morbis  vul- 
garibus  impressum   cogitantes,  facilius  intelligetis. 

Typorum  ratione  vel  tertianae  sunt,  vel  quarta- 
nae  :  has  genuinam  autumni  sobolem  Sydenhamus 
nuncupat.  Utraeque  tum  tertianae,  tum  quartanae 
autumnales  sibi  adeo  affines  eihabentur,  ut  crebro 
vices  permutare ,  saltem  ad  tempus,  deprehendan- 
tur,    mox  fortasse   ad  pristinum  genus  rediturae. 

Sed  tertianae  vernales  quartanarium  typum  nun- 
quam  induunt.  »  Autumnalium  quod  attinet  cura- 
tionem,  nemo  est,  sic  ille  hoc  loco  subjecit,  in 
hac  arte  vel  mediocriter  versatus ,  qui  nesciat , 
quam  parum  votis  respondeant  methodi  istae  om- 
nes ,  quae  huic  medicorum  opprobrio  eluendo  ha- 
ctenus  destinantur,  si  solum  corticem  Peruvianum 
excipiamus.  Usque  adeo  necessaria  est  haec  distin- 
ctio,  ut  nisi  eandem  in  praxi  sedulo  contemplemur, 
neque  de  earum  duratione ,  prognostico  aliquo  rite 
facto ,  rile  pronuntiare ,  neque  commodo  regimine 
aegrorum  corpora  curare  poterimus ,  habita  tum 
tempestatum ,  tum  naturae  febrium  diversae  ra- 
tione." 

Utilem  profecto  praestitit  operam  Sydenhamus, 
hanc  nobis  intermittentium  vernalium  et  autumna- 
lium  discrepantiam  perquirendo.  Nos  autem  hac 
distinctione  ne  abutamur  memoria  recolentes ,  quae 
jam  pridem  praeceperat  Cous  senex :  tales  expectan- 
dos  esse  morbos,  qualis  tempestas  aerisque  consti- 
tutio  fuerint,  ita  ut  non  solum  anni  tempus  spe- 
ctandum  sit,  verum  etiam  tempestas  aeris,  prouti 
vel  minus,  vel  magis  naturae  suae  respondeat.  Ni- 
hilominus  praestabit,  prius  regulas  perceptas  ha- 
bere ,  quam  regularum  exceptiones ,  ne  confusam 
acquiramus  atque  inconditam  rerum  notitiam.  Id 
autem  ante  omnia  spectavit  Sydenhamus,  ut  qua 
lege  epidemiarum  fieret  ortus  et  occasus  quaeque 
sit  constitutionum  quotannis  recurrentium   vicissi- 

tudo  indagaret.  Ad  quod  quidem  praeclarum  St- 
DENHami  consilium  omnis  ipsius  legitima  interpre- 
tatio  traducenda  est. 

Hunc ,  quem  maximi  faciebat ,  in  tradenda  inter- 
mittentium  historia,  ut  in  aliis  quam  plurimis,  Boer- 
haavius  noster  secutus  est  Aphor.  746 — 769,  cu- 
jus  descriptio  in  autumnales  maxime  convenire  vi- 
detur.     Est  autem  hujusmodi. 

»  Incipiunt  cum  oscitatione ,  pandiculatione ,  las- 
situdine,  debilitate  frigore,  horrore,  rigore  tremo- 
re ,  pallore  (livore)  extremorum,  respiratione  dif- 
ficillima,  anxietate,  nausea,  vomitu,  pulsu  citato, 
debili ,  parvo ,  siti  maxima.  Haec  prout  majora 
pluraque  simul ,  eo  febris  pejor  atque  in  subse- 
quente  tempore  calor  et  caetera  symptomata  pejo- 
ra;  urina  tum  utplurimum  est  cruda  et  tenuis. 

Incisa  cadavera  mortuorum  in  primo  hoc  stadio 
post  anhelitus  ,  suspiria  ,  ignaviam ,  monstrarunt 
sanguinem  crassum  impactum  pulmonibus ;  semper 
tum  fuerant  pulsus  parvi,  frequentes,  inordinati 
Harv.  Exercit.  Anat.  cap.  16." 

Tria  sunt,  ut  videbimus,  accessionis,  sive  paro- 
xysmi  febris  intermittentis  stadia  :  quorum  pri- 
mum,  hoc  loco  descriptum,  ab  eo  quod  praevalet 
symptomate  ,  stadium  frigoris  adpellatur.  Sum- 
mus  videlicet  frigoris  sensus  est  ac  si  gelida  per- 
funderentur  artus ,  pallet  vultus ,  cutis  anserina 
est,  livent  ungues,  nec  semper  citatus,  immo  sub- 
inde ,  principio  praesertim,  tardior  pulsus  est,  ex 

Stollii  monito  (quem  conferatis,  Aphor.  417.)  tan- 
toque  tremore  omne  concutitur  corpus,  ut  dentes 
ad  se  allisi,  notante  Swietenio,  in  quartana  gravi 
ex  alveolis  excuterentur ,  tantumque  frigus  est  in 
senibus  potissimum  quartana  prehensis ,  ut  membra 
rigeant  flecti  nescia.  Hoc  autem  stadium  est  ipsius 
morbi  mvadentis,  uti  quod  sequitur  vitae  reniten- 
tis  est:  quocirca  qui  ex  hac  febre  pereunt  seniores, 
hoc  tempore  perire   solent,  praecipientibus  Stden- 

HAMO,    SWIETENIO,    HoFFMANNO    (*),    HARVAEO:    qU0- 

rum  hic  quaenam  in  corporibus  mortuorum  ex  hac 
febre  deprehenderit ,  supra  indicatum  est. 

Adtendite  quaeso,  quae,  Boerhaavio  duce,  con- 
templati  sumus  hujus  morbi  stadii  symptomata ,  eo- 
rum  dissimilia  prorsus  esse ,  quae  febri  purae  legi- 
timae,  qualis  ephemera  est,  autsynochus,  adjudi- 
cavimus,  neque  auctam  esse  circulationem,  verum 
tardiorem  contra,  immo  potius  impeditam  pluri- 
mum  cohibitamque.  Numquid  aliud  et  frigus  ist- 
hoc  et  extremorum  pallor  et  livor  unguium  et  spi- 
randi  molestiae  et  pulsus  debilis,  parvuset  deficiens 
turgor  et  memorata  Harvaei  extispicia  testantur, 
quam  stagnantem  in  venis  sanguinem  torpentesque 
cordis  motus?  Quid  igitur?  An  febrem  esse  hanc 
dicamus  ,  quae  nulla  habeat  febris  prius  traditae 
indicia,  an  vero  febris  notionem  antea  indagatam 


(  *  )  Casum  vid.  ap.  Hoffmannum  Opp.  Tom.  II. 

mittemus  aliamque  nobis  informabimus  ?  An  lice- 
J)it  communi  febris  nomine  valetudines  tam  diver- 
sas,  et  continuam  illam  et  hanc  intermittentem  nun- 
cupare?  Sane  res  est  in  deliberationem  vocanda. 
Verum  deliberabimus  mox.  Ante  vero,  quam  ea 
de  re  statuatur ,  omnem  morbum  cognoscere  cupi- 
mus:  quamobrem  persequamur  etpergamus,  eodem 
duce,  tradere  morbi  historiam. 

»  Frigoris  stadium  sequitur  alterum ,  in  quo  ca- 
lor  ,  rubor ,  respiratio  rnagna ,  fortis ,  liberior ,  an- 
xietasyminor,  pulsus  major,  validior,  sitis  magna, 
dolor  artuum,  capitis  gravis;  urina  plerumque  ru- 
W 

Incidimus  in  ea,  quae  paullo  ante  desideraba- 
mus,  febris  symptomata:  calorem,  ruborem,  pul- 
sum  auctum ,  urinam  rubram  caet.  Manifestum  cer- 
nimus  renisum  vitalem:  unde  calor,  rubor,  spira- 
tio  \alida ,  pulsus  magnus  fortisque ,  urina  rubra , 
quae  conditionem  phlogisticam  aut  subinflamma- 
toriam  denotant  generisque  vasorum  irritationem. 
Etiam,  quae  molestat  aegrum  cephalalgia,  pletho- 
rica  est ,  ex  sanguine  in  cerebrum  congesto ,  qua- 
propter  junioribus,  sanguineis,  irritabilibus  saepe- 
numero  delirium  oboritur. 

»  Tum  ultimo ,  sic  pergit  Boerhaavius  Aph.  751 , 
ingens  plerumque  sudor,  remissio  omnium  sympto- 
matum ,  urina  crassa ,  sedimento  lateritio  ,  som- 
nus,  apyrexia,  lassitudo,  debilitas." 

Hoc  quidem  sudoris  stadium  dicitur  estque  a^c- 

cessionis  tempus  criticum.  Scilicet  intcrmittentis 
paroxysmus,  si  parva  febris  dici  haberique  debeat, 
crisi  terminabitur ,  quae  crisis  cadit  in  tempus  su- 
doris.  Tunc  enim  cuncta  et  singula  praesto  sunt 
criseos  verae  indicia :  sudor  universalis ,  cum  sym* 
ptomatum  remissione  morbique  levamine ,  urina  si- 
nml  critica,  hypostasi  sive  sedimento,  lateri  con- 
tuso  simili  ,  parva  denique  pellicula ,  vasis  ,  quo 
continetur,  lateribus  adhaerente.  Urinam  iilam  la» 
teritiam  signum  habuit  Sydenhamus  intermitten- 
tium  pathognomonicum ,  quo  etiam  latentes  se  de- 
texisse  fatetur  {Epist.  resp.  I.  pag.  387.)  Circa 
quod  viri  summi  placitum  animadvertere  oportet, 
non  in  omni  intermittente  talem  urinam  cerni.  Nam 
in  vernali ,  aut  tertiana  exquisita  urinam  subruffam 
cum  nubecula  emitti,  docuit  Swietenius  (  Com- 
ment.  II.  pag.  517.)  Aliquando  etiam  sedimentum 
laeve  esse ,  aequale ,  album ,  omine  fausto ,  breves 
fore  febres  indicante,  notavit  Galenus.  Neque  ab 
initio  intermittentium  semper  observatur ,  sed  post 
graviores  demum  ipsarura  paroxysmos. 

A  sudore  superest  languor ,  debilitas ,  lassitudo , 
indicio  crisi  non  penitus  devictum  esse  morbum, 
contra  quam  in  ephemera  fieri,  antea  notabamus, 
ubi  crisin  continuo  sequitur  sanitas. 

Talis  jam  paroxysmus,  qualem  Boerhaavii  ver- 
bis  descripsimus ,  sive  quotidie  revertitur ,  quae 
quotidianae  febris  ratio  est,  sive  unius  diei  spatio 
interposito,  qualis  tertianae,  sive  post  bidui  quie- 

tem ,  qualis  quartanae  typus  est.  Nec  raro  multi- 
plicantur  paroxysmi,  ita  quidem  ut  v.  c.  tertiana 
quovis  die  redeat,  paroxysmis  alternis  sibi  respon- 
dentibus,  tam  symptomatum,  quam  temporis  re- 
spectu.  Quae  distinctio  utilis  fieri  et  necessaria 
potest ,  quia  quotidiana  febris  v.  c.  a  tertiana  solet 
differre,  priorque  magis  ad  chronicam  accedere  in- 
dolem ,  quae  quartanarum  est.  Praeterea  dupli- 
cium,  triplicium  et  duplicatarum  febrium  auctores 
meminerunt  atque  duplices  a  duplicatis  ita  discer- 
nunt,  ut  in  his  uno  die  duae  notentur  accessiones. 
Tertianas,  quartanas  duplices  saepius  vidi  et  quo- 
tidianam  per  accidens  duplicatam ,  dum  aeger,  ipso 
incipiente  sudore,  imprudens  lecto  exiisset.  Cae- 
terum,  quo  major  paroxysmorum  compositio  est, 
eo  difficilior  morbi  curatio  eoque  facilior  in  typum 
continuum  transitus.  Solont  autem  tunc ,  paro- 
xysmo  leviori  discusso,  priusquam  solvantur  illae 
febres,  ex  duplicibus,  aut  duplicatis  simplices  fieri. 
Reliquae  typi  varietates,  etiamsi  rarissimae ,  ali- 
quando  tamen  sunt  visae  et  notatae ,  de  quibus 
Cff.  Swietemus  Comment.  ad  Aphor.  746.  et  Bur- 
SERIUS  Instit.  Med.  Pract.  Tom.  I.  pag.  141  sqq. 
menstruae,  quae  in  puellis  observantur  plethoricis, 
mobilibus ,  a  febrili  catamenia  pellendi  molimine 
eique  non  dispar  haemorrhoidalis ,  saepius  ephe- 
merae  ac  synochi,  quam  intermittentium  erunt  si- 
miliores:  qualis  etiam  amma  est,  scilicet  epheme- 
ra   quolannis   reveisa ,    quam    ex   testimonio    Caji 

Plinii  Secundi  quotannis  perpessus  est  Antipater 
Sidonius  poeta,    qui   omnibus  annis,    uno   tantum 
die  natali  corripiebatur  febre  et  eo  consumptus  est 
satis  longa  senecta.  {Nat.  Hist  Lib.  VIII.  cap.  52.) 
Eas  cunctas  varietates   typorum,  quas  verbo  at- 
tigimus,  ita  subnasci  veteres  Galenici  opinabantur, 
ut  singulos  humores  singulas  creare  putarent :  bi- 
lem  tertianam ,   pituitam  vero  quotidianam ,  bilem 
atram  denique  quartanam,  quae  hjpothesis,  ut  ve- 
terem  humorum  pathologiam  redolet,  ita  siquidem 
opus   esset,    vel  hac   animadversione   refutaretur, 
quod  sub  diversa  et  veris  et  autumni  constitutione 
tertianas  militantes   observamus ,    quodque   eodem 
autumni   tempore  tam  tertianae ,   quam  quartanae 
regnant,  nec  raro   quotidianae  ex  quartanis  fiunt, 
uno  typo  in  alterum  sat  brevi  tempore  transeunte. 
An  igitur  nihili  putandus   est   typus  ?     An  febres 
omnis  typi  sine  ullo  discrimine   omni  tempore  ob- 
servantur?     Rem  aliter  se  habere  didicerat  Syden- 
hamus,  qui  febrem  quartanam  vocat  autumni  sob- 
olem.      Immo   non  tantum    caussas ,    verum   signa 
quoque  adeo  differre  docet  Galenus,  ut  vel  in  pri- 
mo  ingruentis  febris  paroxysmo  discerni  posset,  ad 
quam   intermittentium  febrium   classem  pertineret. 
Tertianam  quidem  a  quartana,  qui  primo  statim 
die  nescit  distinguere ,  neque  omnino  ?nedicus  est : 
inquit.     Interim  cautos  in  his  medicos  esse  Swie- 
tenius  cupit,    ne  aliquando  nimis   temerario  prae- 
sagio  una  cum  arte   et  artifex  ludibrio  exponatur. 


222  DE  FEBRIBUS  INTERMITTENTIBUS. 

Nihil  enim  nociturum ,  si  diagnosis  eo  usque  diffe- 
ratur ,  donec  sequens  paroxysmus  illam  indubita- 
tam  fecerit. 

Certe  non  omnes  possunt  esse  Galeni,  ut  mor- 
borum  eventum  e  longinquo  praevidere,  ut  crisium 
lempora  praedicere,  ut  diagnoses  edere  ac  progno- 
«es  valeant ,  quae  divinationes  magis ,  quam  medi- 
cinae  esse  rem  admirantibus  videantur. 

Universe  interim  typus  quartanarius  febrium  lon- 
garum  esse,  ut  tertianarius  breviorum  solet;  nec 
tamen  quotidianus  brevem  febrem  praenotat,  im- 
mo  longe  magis  quartanario,  quam  tertianario  typo 
adfinis  est. 

Quodsi  autem  reduplicentur  paroxysmi,  ne  con- 
fundantur  ac  confluant,  timendum  est.  Quae  pa- 
roxysmorum  reduplicatio ,  ex  Sydenhami  conjectu- 
ra,  nonnunquam  a  morbi  magnitudine,  ac  gravita- 
tc,  nonnunquam  ab  aegri  provenit  imbecillitate : 
inque  hoc  casu  paroxysmus  adventitius  primarium 
sequitur  ac  simul  mitior  ac  brevior  est  altero :  quin 
immo  ex  duabus  his  caussis  sibi  invicem  adversan- 
tibus,  forte  etiam  pendere  tam  paroxysmorum  an- 
ticipationem  in  febre  intermittente  regulari,  quam 
eorundem  postpositionem  opinatur.  Videlicet  in- 
terdum  citior  semper  febris  accessio ,  interdum 
tardior  semper  ingreditur :  illud  anticipare ,  hoc 
postponere  dixerunt.  De  qua  hypothesi  Sydenha- 
miana  postea  forsitan  melius  judicabitis. 

IUud  hoc  loco  notetis,  reduplicatione  et  compo- 

sitione  accessionum  ex  intermittente  fieri  posse  et 
fieri  crebro  continuam.  Talem  metamorphosin  fe- 
bris  epidemicae  A.  1661.  animadvertit  notavitque 
Sydenhamus.     Ipsum  audite  rem  narrantem. 

»  Anno  1661.  febres  autumnales  intermittentes, 
quae  jam  ab  aliquot  retro  annis  obtinuerant,  de  novo 
vires  redintegrabant ,  tertianae  praesertim  mali  mo- 
ris  initio  Julii.  Eae  quotidie  increbrescentes,  mense 
Augusto  quam  immanissime  debacchabantur  inque 
multis  locis ,  correptis  fere  integris  familiis ,  maxi- 
mam  hominum  stragem  edebant:  dein  vero  sensim 
decrescentes ,  superveniente  hyemis  frigore,  ex- 
tinctae  sunt,  perpaucos  Octobris  mense  aggressaei 
Quaedictae  tertianae  famulabantursymptomata,  illa 
ab  intermittentium  tertianarum  aliorum  annorum 
symptomatibus  his  praesertim  discriminabantur.  Ae- 
gri  paroxysmus  atrocior,  lingua  magis  nigra  sic- 
caque,  extra  paroxysmum  apyrexia  obscurior,  vi-« 
rium  et  adpetitus  prostratio  major,  major  item  ad 
paroxysmum  geminandum  proclivitas;  omnia  sum- 
matim  accedentia  immaniora  ipseque  morbus ,  quam 
pro  more  febrium  intermittentium ,  funestior.  Quar- 
tanae ,  rariores  licet ,  febres  jam  descriptas  comita- 
bantur,  utrisque  vero,  primum  brumae  impetum 
non  sustinentibus ,  subsecuta  est  febris  continua , 
ab  intermittentium  autumnalium  genio  in  hoc  tan- 
tum  abhorrens,  quod  hic  statis  temporibus,  illa 
continenter  urgebat.    Etenim  eodem  ferme  modo 

aegrotos  adoriebantur ,  qui  utrisque  pariter  vehe- 
menter  laborabant.  Vomituriebant  cum  partium 
externarum  siccitate ,  siti ,  linguae  nigredine  et  su- 
doribus  sub  morbi  finem  materia  morbifica  in  utris- 
que  promptissime  exterminabatur.  Quinimmo  vel 
hinc  liquebat  febrem  hanc  ad  autumnalium  inter- 
mittentium  classem  pertinere ,  quod  raro  admodum 
surgente  anno  compareret.  Dicta  itaque  febris  con- 
tinua  intermittentium  quasi  compendium  quoddam 
et  e  contra  singuli  earum  paroxysmi  compendium 
hujus  mihi  videbantur  :  atque  adeo  discrimen  in 
hoc  maxime  versari,  quod  continuae  conceptam 
simul  effervescentiam  awzyux;  eodemque  semper  te- 
nore  perficerent :  intermittentes  autem  partitis  vi- 
cibus  ac  diversis  temporibus  eadem  defungeren- 
tur." 

Erat  igitur  haec  continua  febris  ex  intermitten- 
tium  familia,  quae  propter  inflammatoriam  sangui- 
nis  diathesin  ex  frigore  hyberno  in  continuitatem 
abierat.  Quocirca  hanc  ipsius  cum  intermittenti- 
bus  adfinitatem  animadvertens  Sydenhamus  utram- 
que  comparavit  et  febrem  illam  continuam  inter- 
mittentium  quasi  compendium  quoddam  et  contra 
singulos  earum  paroxysmos  compendium  hujusce 
continuae  dixit.  Ex  qua  comparatione ,  deinceps 
a  Boerhaavio,  Burserio  multisque  aliis  ad  omnes 
omnino  continuas  traducta,  ea  opinio  nata  vulga- 
taque  est ,  praecipuam ,  nisi  unicam  utriusque  gene- 
ris   febrium   discrepantiam   in  typo    esse   positara. 

Hoc  sensu  Burserius.  »  Profecto,  si  quis  attente 
considerarit  seorsum  unamquamque  intermittentis 
febris  accessionem  et  multo  manifestiora  ejus  tem- 
pora  initii,  augmenti  et  remissionis,  imaginem  bre- 
vissimae  et  simplicissimae  febris ,  omnibus  numeris 
absolutae ,  sibi  comparabit  ( Inst.  Med.  Pract.  I. 
Vol.  I.  §.  LXIII. )  Eademque  mente  Boerhaavius 
antea,  primum  stadiurn,  frigoris  illud,  incremento 
respondere  continuarum  :  alterum,  caloris  scilicet, 
ipsorum  «h/juj"  scripserat.  Quo  loco  tamen  Swiete- 
nius  :  difFerre  in  eo  docet ,  quod  in  vigore  febrium 
acutarum  aequo  marte  pugnetur  et  incerto  anci- 
pitique  eventu :  in  febribus  vero  intermittentibus 
certum  esse,  quod  in  hoc  paroxysmo  natura  mor- 
bum  superabit,  cum  illi,  qui  perituri  sunt,  primo 
febris  stadio  extinguantur. 

Hoc  igitur  problema  solvendum  est,  quomodo 
spectari  debeat  febris  intermittens  quaeque  hujus 
sit  et  continuae  febris  sive  similitudo ,  sive  discre- 
pantia.  Hoc  sibi  problema  solvendum  proposuit 
eximius  inter  Mutinenses  medicus  Franciscus  Tor- 
ti,  ut  hoc  soluto,  quae  febres  corticem  Peruvia- 
num  cum  admitterent,  tum  postularent,  quae  con- 
tra  prohiberent  ac  repudiarent,  efficeret.  Quocirj 
ca  hunc  quoque  auctorem  vobis  notum  reddere  ao 
familiarem  oportet.  Is  quidem  ad  talem  tantum- 
que  laborem  ante  alios  natus  factusquc  videbatur. 
Erat  nimirum  Tortus  ex  eorum  medicorum  nume- 
ro ,  qui  liberalium  artium  studio  ingenium  excole- 
Lib.I.  ParsII.  »5 

re  amant.     Nam  et  musices  et  poeseos  et  medici- 
nae  cultu  pariter  excellens,  tam  veri,  quam  pulcri 
amore  ardens  alterum  altero  ita  temperavit ,  ut  ille 
existeret    concentus    gratissimus ,    qui    certum    est 
sanitatis  et  corporis  et  animi  testimonium.     Virum 
cognoscite  vere  liberalem  ex  ea,  quam  de  arte  ipse 
sua  susceperat  opinione.     »  Fateri  non  pudet  (sic 
de  Torto  amico  scripsit  Ludov.  Akton.  Muratori  in 
illius  vitae  narratione )  Torto  in  more  fuisse  ( quod 
et  aliis    eximiis   medicis  familiare   est)    artis   suae 
incertitudinem  atque  impotentiam  praecipue  in  gra- 
vibus    plerisque    morbis    arguere    et   nonnunquam 
etiam  ridere.     Agnoscebat  et  ille,  circulatorii  quid 
inesse  cuivis  medici  munere  fungenti ,  dum  ad  mor- 
bos  curandos  accitur,  quorum  vim  et  pericula  for- 
tasse  novit,  remedia  non  novit,  et  fingere  interea 
cogitur,   se   naturae  periclitanti  succurrere,  quum 
tamen  ab  ipsa  una  natura,  si  vires  adsint,  non  a 
suis  medicamentis  medicus  vitae  necisque  incertus, 
aegrotantis  levamen  expectet.     Neque  hoc  obstitit, 
quo  minus  in  praxi  excellentissimus  haberetur.  Nam 
quamvis,   quid  sua  ars  possit  et  non  possit,  probe 
teneret  ejusque  imbecillitatem  rotundis  verbis  non 
raro  fateretur,  attamen  ad  aegros  accitus  tam  ac- 
curata  consideratione  pulsum  et  symptomata,  habi- 
tum  corporis,  oculorum,  vocis  et  vel  minutissimas 
praesentis  rei  circumstantias  metiebatur ,   ut  fere 
semper  indolem  morbi  detegeret  et  in  praesagiendo 
vix  falleretur,  et  si  qua   erat  ratio   sanandi,  eai» 

impigre  adhiberet.  Qua  in  re  praesto  ei  semper 
fuit  admiranda  ingenii  et  memoriae  velocitas.  Nam. 
ubi  perspexerat,  quali  morbo  decumbens  premere- 
tur  et  quaeque  ad  propositum  casum  animadverte- 
rat,  singulari  agilitate  mentis  illico  recolebat,  quid 
in  paribus  aegrotorum  casibus  aut  secundi,  aut  si- 
nistri  legisset,  aut  sibi  vel  ante  annos  plures  suc- 
cessisset,  ut  quid  in  praesentia  agendum  videretur, 
decerneret."  Verum  quod  ei  famam  deinde  com- 
paravit  eamque  magnam  et  perennem,  fuit  illius 
Therapeutice  Specialis  ad  febres  periodicas  per- 
niciosas  A.  1712.  edita,  in  qua  non  tantum  has 
inultum  illustravit,  verumetiam  de  omni  febrium 
cognitione  optime  meruit  hancque,  de  qua  nuhc 
sermo  est,  febrium  continuarum  ab  intermittentibus 
distinctionem ,  magno  ingenii  acumine  perscruta- 
tus  est. 

Tortus  igitur  febres  distinxit  in  continuas ,  quae 
tvpum  continuum  et  intermittentes ,  quae  inter- 
posita  quietis ,  sive  intermissionis  tempora  habent. 
Continuas  illas  rursus  divisit  in  continuas  conti- 
nentes  et  continuas  quocunque  modo  remittentes : 
intermittentes  vero  in  discretas  et  subintrantes :  de- 
inde  ex  continuis  remittentibus  atque  intermitten- 
tibus  subintrantibus  continuas  proportionatas ,  seu 
periodicas  componi  dixit;  has  partim  a  continua  re- 
mittente ,  partim  ab  intermittente  repetens.  »  Ginn 
enim,  inquit ,  febris  continua  proportionata,  seu 
periodica  sit  revera  mediae  inter  continuam  et  in,- 

i5* 

termittentem  naturae  habeatque  communem  cum 
febre  continua  continuitatem  et  cum  intermittente 
rationem  periodi ,  non  est  extra  rem ,  illam  ponere 
velut  tertium  quid  ex  intermittenlis  et  continuae 
concursu  de  utriusque  natura  participans.  Ita  ex 
duobus  animalibus  diversae  speciei  unum  tertium 
progignitur,  liaud  aliter  in  febrium  genesi  febris 
continua  proportionata  ex  continua  simul  et  inter- 
mittente  conflata  visitur  in  praxi." 

Ex  hac  a  Torto  proposita  distinctione  febris  in- 

termittens  est  vel  discreta  adeoque  legitima,   vel 

est  subintrans  et  notha.  Haec  dicitur ,  quando  prius- 

quam  deficiat  unus   paroxysmus  suapte  natura  fi- 

niendus,  subintrat  alter,  priore  nondum  soluto,  nec- 

dum  solvendo,  sed  a  solutione  magis  remoto :  quo 

facto  incipit  a  natura  verae  intermittentis  nonnihil 

deflectere  et  lenta  quadam  metamorphosi  in  conti- 

nuam  proportionatam   mutari  idque  eo  magis  con- 

tinget ,    quo  major  est  paroxysmorum  sese    mutuo 

excipientium   commixtio,    accedente  simul  sangui- 

nis  diathesi  inflammatoria.    Hae  proportionatae  ty- 

po  certo  remissionum  constantique  insignes,  ex  sub- 

intrantibus  et  remittentibus  natae,  in  principio  suo 

intermittentibus   in  progressu    continuis  et   acutis 

propinquiores,  febrium  intermittentium  adinstar  exa- 

cerbationibus  suis  quotidianae ,  tertianae ,  quarta- 

nae  sive  simplices,  sive  duplices  existunt.  Hisce  ex- 

plicatis   ponit  tanquam  praeceptum,   sive  regulam 

nniversalem ,    illas  febres    duntaxat    cortice   curari 

posse,  quarum  caussa  non  in  sanguine  ipso  nata  est, 
sed  aliunde  per  intervalla  sanguini  affunditur,  nul- 
lasque  alias  in  serie  hac  occurrere,  nisi  quae  per 
accidens  continuae  sunt,  ab  eadem  qua  intermit- 
tentes  origine  natae ,  quorsum  etiam  referuntur , 
quae  ab  intermittentibus  vel  subintrantibus  ortae 
prius  in  proportionatas ,  mox  in  continenles  dege- 
nerant.  Istae  enim ,  sicuti  in  puncto  suae  metamor- 
plioseos  solent  saepiuscule  curari  cortice  ,  ita  for- 
tasse  nonnunquam  eodem  curari  poterunt ,  post- 
quam  in  continentes  recenter  penitus  transmutatae 
fuerint,  vigente  scilicet  in  illis  aliqua  primaevae 
originis  conditione,  corrigenda  per  corticem.  De 
his  tantummodo  febribus  recenter  continentibus 
factis  fortasse  locutus  est  Sydenhamus,  dum  post 
amissam  intermissionem  vocat  nomine  maxime  con- 
tinuarum  hujus  speciei,  in  quibus  cum  fructu  cor- 
ticem  adhiberi  testatur ,  nisi  cardiaca  intempestive 
data  continuitatem  febri  conciliavei  int ,  quo  in  ca- 
su  cort.  Peruv.  nihil  quicquam  profuisse,  plus  se- 
mel  observavit.  Ergo  minus  recte  Mortonus  omnes 
febres  non  synochos  et  periodicas  vires  corticis 
experiri  aeque  enieaccs  atque  intermittentes  ipsae , 
contendit. 

Universe  quo  magis  ad  intermittentium  naturam 
accedant,  eo  facilius  cortice  curabiles  erunt  cen- 
sendae ,  dummodo  a  nullo  gravi  solidarum  partium 
vitio  proveniant :  quo  vero  magis  accedant  ad  na- 
turam  continuarum  continentium ,  eo  difficilius ;  cui 

ratiocinio  ipsa  respcndet  experientia.  Mortonus  igi- 
tur  cum  omnibus  periodicis  febribus  corticem  uti- 
lem  judicet ,  Tortus  illud  de  nonnullis  duntaxat 
concedit,  necnisi  accurata  facta  singulorum  casuum 
distinctione :  ideoque  falso  accusatur  a  pyretologiae 
physiologicae  auctore  Boisseau,  ac  si  hoc  remedium 
in  omnibus  prorsus  casibus  sine  ulla  exceptione 
commendasset  ( pag.  536):  quod  quia  liber  Torti  , 
ut  antiquiorum  omnium  auctorum  hac  nostra  ae- 
tate ,  paucorum  in  manibus  esse  coepit ,  in  hono- 
rem  viri  de  febrium  cognatione  optime  meriti  ani- 
madvertendum  esse  existimavimus. 

Itaque  febris  continua  periodica  seu  proportionata 
Torto  hermaphrodita  est ,  ex  continua  et  intermit- 
tente  "nata  atque  ex  hoc  febrium  discrimine  intelli- 
gitur  aureum,  quod  exstat,  Sylvii  nostri  placitum: 
aliud  quid  esse  conlinue  febricitare ,  aliudfebre  con- 
tinua  laborare.  Scilicet  potest  quisquam  febrire 
assidue  ex  febre  subintrante  per  febres  intermitten- 
tes  sibi  invicem  supervenientes :  quae  febris  ex  na- 
tura  sua  intermittens  et  per  accidens  tantum  con- 
tinua  erit.  Ab  his  distant  gradu  proportionatae , 
quae  fixam  quandam  habent  continuitatem  ex  Torti 
verbis,  quam  non  habent  regulariter  subintrantes 
et  claram  quandam  periodi  rationem,  quam  non 
habent  simpliciter  continuae  remittentes.  »Propor- 
tionatae,  sic  pergit,  hoc  habent  perpetuum ,  ut 
cum  continuitate  non  levi  distincta  habeant  perio- 
di  indicia  eague  ordine  certo  ,  sive  quotidie ,  sive 

alternis  diebus ,  sive  per  majora  intervalla  et  sive 
cum  anticipatione,  sive  cum  postpositione  utplu- 
rimum  regulari  recurrentia,  ut  periodicarum  inter- 
mittentium  mos  est.  Immo  cum  saepissime  refe-l 
rant  typum  tertianae  duplicis,  manifestus  in  illis 
est  ejusdem  character  ad  alternam  similitudinem 
exacerbationum ,  quae  fiunt  diebus  imparibus  ,  ut 
proinde  dubitandum  minime ,  quin  ad  proportiona- 
tam  gignendam  concurrat  tum  prava  dispositio  san- 
guinis  ad  aestuandum  assidue  ex  principio  seu  fer- 
mento  intrinseco,  tum  novus  adventus  aiterius  fer- 
menti  aliunde  influentis.  Quia  veio  uni  fermento 
extinguendo  par  est  cortex,  alteri  vero  non  item, 
ea  proportionata  cortice  curabilis  est,  cui  estessen- 
tialis  periodus  et  accidentalis  continuitas." 

Ex  subtili  hac,  nec  tamen  minus  vera  et  adae- 
quata  distinctione  Tortus  cum  discrimina  harum 
febrium,  tum  curandi  rationem  singulis  idoneam 
perspicue  admodum  et  fructuose  tradidit. 

Nuper  hanc ,  quam  tanti  fecerat  ille ,  febrium  con- 
tinuarum  et  intermittentium  distinctionem  nullam 
esse  contenderunt.  Et  princeps  quidem  hujus  pla- 
citi  auctor  Pinellius  in  Nosographia  philosophica 
ne  locum  quidem  peculiarem  intermittentibus  de-» 
dit ,  sed  tanquam  aliarum  spectavit  varietatem. 
Secuti  sunt  plurimi  in  Gallia  medici,  ante  alios 
no\ae  doctrinae  professores,  hoc  nomine  Pinellium 
de  pathologia  optime  meritum  esse  ,    existimantes 

(Cf.  Boisseau  Pyretol  Physiol.  cap.  XI.  pag.  504. 
Ed.  IV. 

Itaque  investigemus  ,  quaenam  sit ,  experientia 
teste,  intermittentium  continuarumque  cognatio  :  an 
una  in  alteram  transeat,  aut  altera  cum  altera  in 
eodem  corpore  jungatur. 

Plures  sunt  observationes,  quae  his  quaestioni- 
bus  lucem  aliquain  adfundunt. 

Ex  continuis  intermittentes  fieri  Stdenhamus  no- 
bis  testis  est.  »  Cum  praemature,  Julio  mense  v. 
gr.  intermitlentes  autumnales  ingrediuntur  atque 
iiicrebrescunt,  inquit,  non  statim  genuinum  typum 
induunt  ( quod  intermittentibus  vernalibus  quidem 
solenne  est)  sed  continuas  febres  ita  per  omnia 
imitantur,  ut  nisi  castigatissimo  utrasque  examine 
trutinaveris ,  ab  invicem  discriminari  non  possint: 
at  retuso  paulisper  constitutionis  impetu  et  frae- 
nata  vi ,  jam  in  typum  regularem  migrant ,  atque 
exeunte  autumno ,  larva  abjecta,  intermittentes  se 
esse ,  quales  ab  initio  reapse  fuerunt ,  se  palam 
fatentur,  sive  quartanae  illae  fuerint,  sive  tertia- 
nae ,  quod  si  non  diligenter  animadverterimus , 
cum  magno  aegrorum  nostrorum  malo  medicantes 
hallucinabimur,  dum  hujusmodi  febres ,  quae  ex 
intermittentium  numero  sunt,  pro  continuis  veris 
et  genuinis  habeantur."  Huc  quoque  spectant 
Aphorismi  Hippocr.  43.  S.  IV.  et  62  S.  VII  >  pro- 
bantes  febrium  continuarum  tertianarum  transitum 
in  intermittentes.     Etiam  intermittentes  pcrfectas 

discretas,  calore  nimio   aut  incitatione  quacunque 
exacerbatas   in  acutas   transire  pienas  discriminis, 
observatio  est.     Id  fieri  monuerat  Sydenhamus,  si 
aegri  lecto  incarcerentur,  vel  calidis  remediis  ha- 
rum  febrium  cura  tentaretur;  sicque  plures,  cere- 
bro  aftecto,   ex  his  iebribus  in  continuas  vergenti- 
bus  periisse ;  simulque   cavere  jusserat,   ne   sudo- 
res  pellentibus  remediis  exacerbarentur,  praecipue 
quamdiu  certum  typum  nondum  induissent,  in  con- 
tinuitatis  vicinia  adhuc  haerentes.    Alio  autem  lo- 
co  notaverat ,    si   sudor  ille ,    qui   intermittentium 
paroxysmum   claudere   solet,  ultra  modum  promo- 
veatur,  dum  aeger  lectulo  jugiter  affigitur ,  conti- 
nuam  febrem  accendi.     »  Ex  dictis  autem  satis  ad- 
paret,  ita  inhaec  Sydenhami  loca  commentatur  Swxe- 
tenius,  calori  nimio  et  motui  nimis  excitato  illam 
mutationem  intermittentium  in  continuas  tribuen- 
dam  esse.     Sic  virgini  tertiana  laboranti  consilium 
dabatur,  ut  magnam   satis  copiam  spiritus  vini  et 
piper  contritum  cum  calida  cerevisia  sumeret,  un- 
de  tertiana  febris  in  continuam  violentissimam  mu- 
tabatur ,  in  qua  per  plures  dies  delirabat ,  redeunte 
denuo  tertiana ,    dum  acuta   continua    cessaverat, 
sed  admodum  inordinata  cum  pessimis  symptoma- 
tibus  et  pertinacissima.     Quartanam   verno  tempo- 
re    caiidissimis    remediis    tractatam  in  pleuritidem 
saevam  transiisse  vidi :  non  autem  quartana  mane- 
bat,  dum  pleuritis  simul  aderat,  uti  in  illo   casu , 
in  Comment.  ad  §.738.  memorato  fiebat,  sed  quar- 

tanae  paroxysmus   post  assumpta  calidissima  reme- 
dia,  non  desinebat  in  apyrexiam,  sed   in  pleuriti- 
dem  mutabatur."  Casus  autem  eujus  hoc  loco  Swie- 
tenius   recordatur ,  perquam  notabilis  ille ,  dignus 
est,  quem  vobiscum  communicem.   Is  igitur,  post- 
quam  circa  febris  intermittentis  cum  tertiana  con- 
nubium  a  veteribus  commemoratum  scripserat ,  il- 
lud  nec  sibi  prorsus  iucognitum  esse ,    »  mira  forte 
videbitur,  sic  pergit,  multis  et  vix  credibilis  com- 
plicatio  ,   qua  distinctae    adeo  febris  species   simul 
unitae    decurrerent ,    neque    se   mutuo   turbarent : 
sed  vidi  hominem  quartana  laborantem ,  pleuritide 
valida  correptum  fuisse ,  quam  febris  acuta  infiam- 
matoria   comitabatur;   interim  toto  hujus  pleuriti- 
dis  decursu ,  quartana  febris   typum  suum  servans 
stato  tempore  adoriebatur ,  nec  novo  morbo  hoc  ad- 
v/eniente,  nec  venaesectionibus  aliisve  remediis  ad 
pleuritidem  adhibitis  turbata." 

Agite  jam  videamus ,  utrum  ex  his  casibus  cli- 
quid  circa  harum  febrium  analogiam  aut  discie- 
pantiam  possimus  efficere.  Continuae  mutantur  in 
intermittentes ,  intermittentes  in  continuas  ipsas- 
que  phlogoses,  quidni  utrumque  sibi  analogum  ge- 
nus  solo  typo  dispar  proclamemus  !  At  lente  fes- 
tinate  amabo ,  ne  in  errorem  incidatis. 

Primo  quaeritur,  an  continuae  illae,  ex  quibus 
intermittentes  nascuntur ,  verae  sint  continuae.  Qua 
de  re  dubium  moveri  eo  majori  jure  posset,  quo- 
niam  diserte  monet  Sydeishamus  ,  circa  tempus  fe- 


DE  FEBRIBTJS  INTERMITTENTIBUS.  235 

brium  autumnalium  extitisse  Julio  mense,  non  verna- 
li  tempore  cerni,  aut  alio,  quod  magis  continuarum 
febrium  est  et  morborum  phlogisticorum.    Accedit 
Hippocratis  observatio,  una  et  febres  periodicas  sive 
proportionatas  Torti  spectans :  denique  momentum 
addit  curatio  pcr  febrifugum  intermittentium,  cujus 
prae  reliquis  continuis  capaces  sunt,  quam  primum 
remissiones  pauilo  manifestiores  et  longiores  fiunt. 
Secundo  loco   quaestio  proponitur,    utrum  con- 
tinuae   sive   calore,    sive  motu,  sive    calidiori  me- 
dicina,    seu  alio  quocunque   modo  ex  intermitten- 
tibus  ortae,  omnibus  nominibus    cum  reliquis  con- 
tinuis  conveniant.     Ad  quam   quaestionem  ita  re- 
spondendum   est ,    ut  discernantur  tempora  ;  quae 
quo  remotiora  sint  ab    origine ,    eo   universe  con- 
tinuis   erunt  similiores ,  quo  minus   vero  ab   origi- 
ne  absint,    eo    intermittentium   erunt  propinquio- 
res :    immo    exempla  prostant ,   quale  illud  virginis 
est ,  apud  Swietenium  ,  continuas  hasce  postea  re- 
diisse  in  castra  intermittentium  et  alia,   quo  alter 
Swtetenii  casus  attinet,  in  quibus  una  cum  inter- 
mittente  eodem  in  corpore  inflammatio   contuber- 
nia   habuit,   altero  morbo  alterum   non  turbante, 
verum  utroque   suum   constanter  cursum   servante 
suaque   stadia  describente,  a  quo  ne  ipsis  quidem 
remediis  adhibitis  deflectipotuit,  aut  abduci.  Quae 
igitur  observationes  minus  eorum  opinioni,  recen- 
tiorum    maxime  favent ,    qui  adfines    esse  soloque 
typo  dissimiles  statuunt. 

Sed  nova  suboritur  difficultas,  quo  tandem  mo- 
do  quibusque  signis  continuae  illae  intermittenti- 
bus  cognatae  indicentur.  Hanc  nobis  difficultatem 
tollet  Torti  mira  in  observando  sagacitas.  Eo  igi- 
tur  praeceptore,  quo  clarior  et  manifestior  et  in 
suo  typo  magis  regularis  observatur  periodus,  eo 
magis  naturam  intermittentis  subintrantis  ostendet : 
adeoque  si  exacerbationes  sibi  invicem  responde- 
ant ,  typo  periodicarum  vero  et  proprio  ipsaque 
exacerbatio  non  per  calorem  se  prodat,  aut  som- 
nolentiam  capitisque  dolorem,  aut  gravitatem,  vel 
per  quandam  pulsus  elevationem  atque  plenitudi- 
nem  sensim  obrepentem  et  potius  in  facto  esse , 
quam  in  fieri  conspicuam ,  sed  per  motum  aliquem 
adstantibus  ipsis  manifestum,  nempe  vel  per  fri- 
gus  aliquod ,  utut  breve  ac  leve  extremorum ,  aut 
nasi,  vel  per  horrorem  aut  horripilationem  ali- 
quam ,  per  unguium  livorem ,  per  oscitationem, 
aut  pandiculationem ,  per  intemam  quandam  sensa- 
tionem  aurae  alicujus  aemulam,  uno  verbo  per  mo- 
tionem  aliquam  motibus  intermittentium  analogam, 
in  tali  casu  cortex  audacter,  caeteris  illum  com- 
dicantibus,  poterit  adhiberi;  secus,  velnonnisi  cun- 
ctanter,  si  notae  febriles  sint  potius  in  linea  calo- 
ris,  quam  frigoris  et  eo  minus,  si  irregulariter  val- 
de  contingant,  fere  in  modum  simplicis  remittentis. 
Sed  et  alia  signa  nobis  praebet  ipsa  remissio,  quae 
typum  periodicum  in  his  saepe  exprimit  clarius ,  ac 
ipsa  invasio.     Nam  si  ponamus  febrim  habere   ty7 

pum  tertianae  duplicis,  etiamsi  una  die  v.  gr.  post 

graviorem  exacerbationem   remissio   sit  obscurior , 

tamen  altera  clarior  adparebit ,  quae  vicissitudo  al- 

terna  remissionis  majoris  et  minoris  est  index  cir*- 

cuitus  subintrantium  proprii  inque  remissione  ma- 

jore  conspicua  erit  pulsuum  tranquillitas,  calor  ad 

tactum  blandus  et  aliqua  utut  imperfecta   sudoris 

aut  urinae  copiosioris  excretio.     Praeterea  et  anni 

tempus  notandum  est:  nam  aestate  quae  oriuntur, 

ad  intermittentes ,  quae  hyeme ,  ad  continuas  per- 

tinere  solent.     Etiam  distinguendum  est  inter  eam, 

quae   talis  orta  est,  et  eam,  quae  orta  est  ab  in- 

termittente :   in  priori   casu  ad  continuam  febrem 

referenda  videtur  ejusdemque  esse  originis,  in  al- 

tero  contra  unam  habere  communemque  cum  in- 

termittentibus    caussam,    diutius   nativum  servans 

characterem ,  cui  eadem ,  quae  hisce ,  respondet  me- 

dicina.     Atque  exinde  Sjtdenhami  verba  intelligun- 

tur :    »  cum  febres   quaedam  apud  nos  grassentur , 

quae   etsi   post   secundum   tertiumve  paroxysmum 

reponere  se  in  classem  continuarum  nitantur ,  ta- 

men  ad  intermittentes  debeant  referri,  nulla  mihi 

religio  est ,    corticem  in   continuis  his  sumendum 

proponere ,  qui  dicto  modo  iteratus  ad  apyrexiam 

certo  aegrum  perducet.  Quam  primum  vero ,  quam- 

vis  inceperit  intermittens ,  omnem  jam  periodi  mo- 

rem  amiserit  atque  in  continentis  omnino  naturam 

transierit ,    inutilis  esse  solet  cortex  :  dubii  etiam 

usus ,   ubi  febris  fuit   ab  ortu   continua ,   etiamsi 

postea  manifestior,  nonnihil  habeat  periodi."    (Cf. 
Torti  1.  1.  pag.  396.) 

Intelligitur,  in  hac  diagnosi  adumbranda  Tortum 
adumbrasse  speciem  intermittentis ,  quae  quamvis 
obscurata ,  per  continuitatem  tamen  subapparet , 
ita  ut  veste  aliena  indutus  morbus  transluceat. 
Sunt  autem  ejus  lineamenta  ducta  partim  a  stadio 
frigoris,  quod  in  hisce  in  parvitate  cernitur,  par- 
tim  a  tempore  natali ,  eodem  illo  atque  intermitten- 
tiuin,  quibus  ultimo  accedit  propria  curandi  me- 
thodus.  Erunt  procul  dubio,  quibus  taediosa  vi- 
debitur  ,  tanta  diagnoseos  harum  febrium  subtili- 
tas.  Sciant  hi ,  subtilitatem  iliam  diagnosticam 
■ubcrrimo  compensari  fructuum  salubrium  proven- 
tu ,  neque  perniciem  ab  aegri  capitibus  averti  pos- 
se,  nisi  medicum  hi  nacti  sint,  haec  subtilis  ob- 
servationis  taedia  ferentem.  In  eo  id  maxime  °re- 
nere  harum  febrium  eminet ,  quod  ut  est,  ita  dici- 
tur  perniciosum.  Cujus  generis  cognationem  etiam 
nobis  patefaciet  Tortus  tot  tantorumque  bonorum 
auctor ,  a  quo  perniciosae  istae  nomen  traxerunt. 
Primus ,  qui  de  harum  perniciosarum  diagnosi  be- 
ne  meritus  est ,  fuit  Ludovicus  Mercatcjs  ,  duorum 
Hispaniae  Regum  Philippi  II  et  III.  Archiater. 
En  earum  ab  ipso  traditam  historiam  generalem  ! 
»  In  febrium  genere  ,  quod  febres  complectitur , 
tertio  die  exacerbationem  efficientes ,  perniciosa 
haec,  neque  satis  vulgata  aut  cognita  febris  spe- 
cies ,  non  sine  magno  laboranlium  exitio  et  medi- 

corum  admiratione,  reperitur.  Quae  sane,  ut  ra- 
rius  accidit,  ita  difficulter  noscitur  graviusque  6b 
id  ipsum  invadit  et  ob  ignorationem  majorem  in- 
fert  terrorem  et  admirationem  et  quod  perniciosius 
est,  negligenter  curatur.  Est  itaque  perniciosa  ter- 
tiana  febris  quaedam,  quae  simulata  tertiani  cir- 
cuitus  effigie ,  lethalis  existit ,  quo  vocabulo  et 
simplicem   et  duplicem  intelligimus. 

Monstrant  quidem  tertianam  fore  perniciosam, 
gravia  quaedam  et  perniciosa  accidentia,  quae  sta- 
tim  primo  accessu  necessum  est ,  haesitabundum 
reddant  medicum.  Hujus  naturae  est:  laborantis 
vultus  prima  accessione  cadaverosus,  aut  nimis 
tumidus,  cum  pulsus  inaequalitate,  parvitate,  de- 
bilitate  ,  aut  interruptione  ,  vel  asphyxia.  Urina 
nimis  crassa  et  pravi  coloris ,  inquietudo  iusolita , 
anxietas ,  animi  deliquiuvn ,  exsolutio  et  frigidi  su- 
dores,  vel  toto  accessionis  tempore  inordinati  ri- 
gores,  difficiles  respirationes ,  deliria,  aut  somni 
profunditas ,  vomitus  etiam  aeruginosus  ,  paucus  , 
cum  gravi  nausea  et  qui  non  conferl,  alvi  fluxus 
pinguis,  dysentericus ,  variegatus ,  aut  synceri  hu- 
moris ,  ingens  totius  corporis  gravitas ,  aut  inquie- 
tudo  et  sitis ,  quae  nuilo  potu  sedatur :  praecipue 
si  haec  signa  aliaque  die  quietis  aegrum  non  de- 
mittant :  sic  malum  portendit  delirium ,  aut  som- 
nus  in  diem  intercalarem  protractus ,  aut  hac  die 
languidos  esse,  inquietos,  anxios  et  siticulosos  ae- 
grotantes ,  aut  alio  quovis   symptomate  oppressos , 

etsi  febris  vel  levissirna,  vel  nulla  appareat  et  rU 
gorem  vigente  febre  superesse,  pemiciosum  cen- 
semusj  aut  rigoris  tempore  corpus  sudare,  vel  su- 
dando  frigere  ,  animo  linqui  et  plurimum  vexari. 
Quae  sane  omnia  diligenti  animo  expendat  medi- 
cus  oportct ,  ut  discat  primo  accessu ,  quantum 
mali  affectio  minari  possit." 

Atque  haec  generalis  est  harum  febrium  tradita 
a  Mercato  historia,  quam  deinceps  singularum  spe- 
cierum  descriptione  complevit,  qua  quum  ipsum 
longe  superavit  Franciscus  Torti,  palmarius  de  hi& 
febribus  auctor  ,  jam  sequitur,  ut  hujus  etiam  au- 
ctoris  de  iisdem  observata  commemoremus. 

TJuas  earum  spccies  fecit  Tortus:  alteram  sub- 
continuam ,  alteram  comitatam.  Prior  hoc  auctore 
existit,  quando  febris  intermittens ,  nullo  licet  prae- 
cipite  stipata  symptomate ,  pluribus  tamen  aliis  si- 
bique  impropriis  paulatim  afficitur  accidentibus  T 
qualibus  febres  auctae  malignaeque  solent  utpluri- 
mum,  insigniri,  ac  propterea  ipsa  de  intermitten- 
te  in  continuam  acutam  migrat.  Aitera,  si  perse- 
veranter  quidem  intermittat  efferamque  suam  na- 
turam  tantum  prodat  imniani  quopiam  et  peculiari 
symptomate  febrilem  paroxysmum  comitante,  cu» 
jus  ferociam  exitialem  minime  toiiit  intermedia 
quies.  Prior  igitur  subcontinua  illa  intermissione 
paulatim  depcrdita  ad  continuam  et  acutam,  sae- 
pius  quidemlente,  nonnunquam  et  festinanter  ten- 
dit ,  cum  extensione  gravium  quorundam  variorum-; 

que  symptomatum,  ad  tempus  ipsum  turbulentae 
quietis.  Posterior,  comitata  febris  est,  ubi  perio- 
dum  etiamnum  suam  cum  intermedia  apyrexia  re- 
gulariter  quidem  servat ,  sed  funesto  quodam  ac 
peculiari  symptomate ,  caeteris  ferociae  palmam 
praeripiente ,  interimit.  Priorem  speciem  potissi- 
mum  spectat,  quam  mox  citabamus  Mercati  descri- 
ptio.  Propensionem  istam  in  continuitatem  subin- 
dicat  saepenumero  apyrexia  et  brevior  semper  et 
imperfectior  et  post  paroxysmos  pulsuum  quaedam 
superstes  celeritas  et  frequentia  et  peculiaris  ano- 
malia,  facilius  digito  percipienda,  quam  comprehen- 
denda  verbis :  unde  crebro  latentem  timui  hostem , 
praecipue  si  sitis  supererat  et  lingua  sicca  et  ari- 
da  cutis,  paroxysmi  imperfecte    soluti  indicia. 

Praeter  eas,  de  quibus  diximus,  subcontinuas  , 
aliae  sunt  perniciosae ,  comitatae  Torto  dictae ,  de 
quibus  nunc  dicendum. 

Accidit  nimirum  ,  ut  sub  cholerae ,  apoplexiae , 
cardialgiae  aliusve  symptomatis  personae  in  scenam 
prodeat  intermittens  gravissima:  ac  nisi  febrifugo 
praepediatur ,  altero ,  aut  tertio  paroxysmo  interr- 
inat.  Haec ,  Torto  numerante ,  septem  numero 
sunt:  vomitus  et  alvi  fluxus  vehemens,  cholerico 
utplurimum  et  dysenterico  similis;  ventris  fluxus, 
suppar  fluxui  hepatico ;  cardialgia;  sudor  frigidusj 
syncope  ;  algor  indesinens ,  quem  neque  calor  ullirs , 
nec  sudor  excipit;  soporosus  afTectus  gravis,  et  ab 
apoplexia  parum  distans.   Sunt  igitur:  cholerica,  he- 

Lib.  I.  Pars  II.  »6 

patica,  cardialgica,  diaphoretica,  syncopalis,  algi- 
da ,  apopleetica :  in  quibus  speciebus  tradendis  ip- 
sius  Torti  verbis  utemur  (*). 

Necat  hominem  perniciosa  intermittens ,  potis- 
siaiura  tertiana  (liujus  enim  typi  esse  solent)  quan- 
do  circa  paroxysini  initium  vehemens  contingit  cho- 
lera,  cui  norinunquam  singultus  adjungitur,  vox 
clangosa,  aut  rauca,  oculorum  cavitas,  pulsus  exi- 
lis  ,  extremorum  frigus ,  verbo  onlnia  cholerae  ac- 
cidentia,  a  quo  tamen  distinguenda  est  haec  cho- 
lera  in  quantum  est  merum  symptoma  febris,  cu- 
jus  periodum  ac  motum  sequitur,  ut  umbra  cor- 
pus  atque  intermedia  apyrexia  revertitur,  altero 
jam  paroxysmo  mortem  minitans. 

Secundum  symptoma  est  alvi  fluxus  hepaticus. 
Solet  nonnunquam  vel  invadente ,  vel  etiam  decli- 
nante  paroxysmo,  suboriri  placida  quaedam  fre- 
quens  ac  copiosa  dejectio  intraque  paucas  horas 
increscere :  quae  dejectio  cruenta,  summam  infe- 
rens  virium  imbecillitatem,  evanescente  febre  se- 
datur,  recurrente  recurrit  et  intra  duos  vel  tres. 
ab  invasione  paroxysmos  aegrum  tollit. 

Tertium  symptoma  est  cardialgia.  Contingit  vi- 
delicet  sive    sub  frigoris,   sive   sub   caloris    stadio 


(  * )  De  hac  perniciosae  forma  nuper  doctam  dissertatio- 
llem  conscripsit  defenditque  in  hac  Acaderaia  noster  quondam. 
W£RN".  Joh.  Immink  ,  qui  quales  a  vobis  dissertationes  op- 
temus,  exemplo  ostendit,  quod  imitemini ,  diguissimo. 

acerrimus  morsus  oris  ventriculi ,  tam  ferox,  ut 
prae  expiratione  reddantur  clangores  et  ululatus, 
cum  frequenti  animi  defectione,  quod  si  eveniat, 
metuendum  est,  ne  uno  adhuc  vel  altero  ingruente 
paroxysmo  de  vita  sit  actum. 

Quarto  fraudulentior  ea  febris  est ,  quae  moro 
solito  invadit  a  frigore,  cui  succedit  calor  et  sta- 
tim  sudor  aliquantulum  praecox ,  sub  quo  non  re- 
mittit ,  sed  intenditur  febris ,  eo  fortior  facta  ,  quo 
copiosior  sudor.  Hic  sensim  fit  frigidus,  quo  dif- 
fluit  aeger,  cum  summo  virium  languore:  pulsu 
celeri,  minuto,  debili,  respiratione  anhelosa,  fre-i 
quenti.  Mens  sola  lucidissima  est  et  sentit  homor 
se  paulatim  mori ,  quod  nisi  hac  ipsa  accessione 
succedat ,  in  proxime  futuram  tantum  protrahitur. 

Quintum  symptoma  syncope  est  primaria;  abs- 
que  ullo  dolore  aliave  caussa  manifesta  perpetuo 
animo  linquitur  aeger,  sive  de  latere  in  latus  se 
velit  convertere ,  sive  solummodo  brachium ,  aut 
manum  tentet  loco  movere. 

Sexto  modo  tertiana  perniciosa  hominem  jugu- 
lat ,  cum  frigus  quoddam  mortiferum  incipienti  pa- 
roxysmo  jungatur,  quod  non  paulatim  ut  fieri  so- 
let  evanescit  et  calore  excipitur,  sed  protrahitur 
et  protrahitur  maximamque  paroxysmi  partem  oc« 
cupat,  ita  ut  nec  pulsus  resurgat,  nec  calor  ad 
tactum  conspicuus  erumpat,  quamobrem  post  ho» 
ras  et  horas  aegrotantem  adliuc  in  principio  acces- 
sionis  dixeris. 

16* 

Septima  perniciosae  species  a  Torto  descripta 
est  soporosa,  lethargica,  apoplectica,  quod  sym- 
ptoma  cuilibet  intermittenti  non  uni  tertianae  fa- 
miliare  est  (aliae  enim  solent  habere  typum  ter- 
tianarium).  Aeger  primo  in  soporem  pronus  est, 
a  quo  excitatus  statim  in  somnum  relabitur :  paulo 
post  fit  immemor  rerum ,  immediate  ante  gestarum , 
unde  non  raro  matulam  poscit ,  deinde  mingere 
obliviscitur  atque  interim  dormitat ;  nonnunquam 
obloquitur,  nec  suos  conceptus  valet  exprimere  et 
licet  sui  erroris  sit  compos ,  se  tamen  corrigere  aut 
continere  nequit :  immo  quandoque  balbutiens  vel 
verba  mutilat,  vel  unum  pro  alio  profert,  non  se- 
cus  ac  si  levi  apoplexia ,  in  linguae  paralysin  dege- 
nerante,  foret  detentus.  Ingravescente  tandem 
sopore,  omnino  jacet  ac  stertit  naribus,  neque  ulla 
voce,  ulla  vi:  frictione,  ligatura,  cucurbitularum , 
aut  vesicantiurri  appositione,  immo  nec  igne  quan- 
doque  actuali  valet  excuti  et  siquidem  excutiatur 
aliquantisper ,  statim  in  eundem  soporem,  immo 
in  profundiorem  recedit,  nec  nisi  declinante  ac- 
cessione  incipit  expergisci.  Quod  si  una  vel  altera 
vice  resipiscat  quidem,  sed  semper  paulo  diffici- 
lius,  aut  si  soporosae  affectioni  adjungatur  singul- 
tus,  tertia  ad  summum,  vel  quarta  accessione  ine- 
vitabili  fato  succumbit.  Contingit  lethargus  iste 
quandoque  in  principio  accessionis,  quandoque  in 
augmento ,  nec  primo  semper,  sed  tertio   fere   fe- 

bris  paroxysmo ,  ut  mecum  alii  medici  animadver- 
terunt. 

Harum  febrium  a.  1726  sq.  epidemiam  vidit  de- 
scripsitque  medicus  eruditissimus  Werlhoff,    Cff. 
ejus  Opera  pag.  58  sqq.  Ed.  Wichm.     Hae  ex  ter- 
tianarum  genere    fuerunt  omnes,    simplices  aliae , 
aliae  duplices.  Tempus,  quo  id  contigit,  in  tertium 
primariae  accessionis  paroxysmum ,  sive  diem  morbi 
quintum,    aut  ubi  accessiones  valde    anticiparent , 
in  quartum  suevit  incidere :  nonnullos  serius  affli- 
xit.     Nonnullis  prima  statim  vel  altera  talis  acces- 
sio  exitio  fuit.     Aliqui  evigilarunt  quidem  finiendi 
paroxysmi  tempore ,    sed  durius  longe ,  quam  ante 
tunc  laborantes,   dextro  latere  interdum  tanquam 
ab  hemiplegia  immoto.     Hi  vero  sub  ingressum  no- 
vi  paroxysmi  sopore  iterum,  immo  saepe  apoplexia 
insanabili  correpti,  sub  eo   ipso,  vel  quod  paucis 
evenit,  post   aliquot  demum  dies,  sensim  exspira- 
runt.     Complures   mature  satis    advocato  medico , 
medicamentis ,    a  mortis  periculo    vindicati   sunt  j 
pauci  sine  ejusmodi  remediis,    sub  longo  languore 
vel  convaluere  sensim,  vel  consumpti,  aut  relapsi, 
atque  extincti  sunt.     In  omnibus  in  praecedentium 
accessionum  aliqua  profundiorem  naturali  somnum 
observatum  esse  cognovit.     Grata   semper  res  fuit 
amicis,  sensim  febrem  blando   sopore    falli  persua- 
sis.     Inde   vero  multorum ,    etiam  per    apyrexiam 
sensus   veluti  quodam  stupore  occupatos ,   ut  ali- 

quani  capitis  stupiditatem  insolitam  conquereren- 
tur,  expertus  est. 

Exempli  loco  proferam  duos ,  harum  perniciosa- 
rum  casus :  alterum  diaphoreticae ,  alterum  apople- 
cticae.  Prior  Tqrti  est  1.  1.  pag.  264  sqq.  alter 
Cardinalis  Barbadici,  apud  Morgagnum,  Epist.  49. 
art  30. 

»  A.  1696.  d.  7.  Julii ,  sic  casum  ipse  suum  re- 
fert  Tortus  ,  correptus  sum  febre  levi  et  brevi  cum 
pauco  horrore,  invadente  et  cum  modico  sudore 
penitus  soluta,  ut  ideo  de  correspondente  typo  pro- 
babiliter  tertianario  non  esset  dubitandum.  Itaque 
post  unam  intermissionis  diem  rediit  accessio  simi- 
lis ,  quae  tamen  hoc  unum  habuit  peculiare  sym- 
ptoma ,  ut  durante  toto  tempore  augmenti  et  prin- 
cipio  status,  plane  obsurduerim,  quod  nihilominus 
symptoma  cum  febre  facile  evanescente,  facile  pa- 
riter  evanuit.  Sequenti  die ,  amicorum  curantium 
suasu  (erant  hi  Cervius  tunc  vivens,  Davinius  et 
Ramazzinus:  adstabat  vero  praxin  tunc  mecum  ob- 
servans  Clericus)  amicorum  inquam  curantium  sua- 
su ,  quoniam  non  magna  videbatur  mittendi  s  tatim 
sanguinis,  jam  antea  pluries  educti,  indicatio,  se- 
runi  vaccinum  depuratum  ad  libras  tres  et  ultra 
potavi,  a  quo  serosa  pariter  celeris  et  copiosa  est 
subsecuta  dejectio.  Caeterum  immunis  a  febre , 
hilaris  amicos  libentissime  excipiens  et  vix  decu- 
bitum  in  lecto  patiens,  totanv  diem  alacriter  tran- 
segi.     Altera  autem  die  tertius  de  more  rediit  ac- 

cessus ,  in  cujus  principio  potius,  quam  in  augmen- 
to,  quandam  pariter,  sed  leviorem  atque  brevio- 
rem  passus  sum  surditatem.  Paulo  post,  dum  quie- 
tus  et  sine  ulla  jactatione  consisterem,  aliquam  ad 
sudandum  propensionem  persensi ;  et  licet  haec 
praecox  nonnihil  videretur,  attamen  blandiebar  ip- 
se  mihi  breviorem  fortassis  inde  ominatus  acces- 
sionem.  Apparuit  itaque  statira  sudor  circa  pe- 
ctus,  brachia,  coilum  et  frontem,  qui  cum  perse- 
verasset,  nec  febris  inde  imminueretur,  coegit  me 
mutare  prognosin  et  longam  saltem ,  ni  gravem  mi- 
hi  praesagire  aegritudinem.  Sudorem  iilum  ad  ali- 
quod  breve  tempus  bene  tuli ;  sed,  dum  quartum 
mutarem  indusium  mihique  adjutricem  manum 
praestaret  chirurgus,  forte  ibidem  praesens ,  visus 
sum  mihi  derepente  hane  sensationem  pati,  ut 
scilicet  crura  transversim  uno  ictu  mihi  obtrunca- 
rentur  et  veluti  semisectus  exsolverer :  adeoque 
symptoma,  quo  premerer,  paululum  meditatus  ex- 
clamavi:  sentio  aliquid  in  me,  vi  cujus  vel  quam 
cito  morior,  vel  sensationum  mearum  compos  non 
sum !  Buravit  haec  sensatio  per  aliquod  spatium 
temporis :  cum  interim  motum  haberem  et  sensum 
in  illis  iisdem  partibus  iiberum  ac  exquisitum,  men- 
tem  alacrem  ,  pulsum  validum  faciemque  ac  oculos 
(quod  in  opposito  speculo  intuebar)  a  naturali  sta- 
tu  parum  ac  fere  nihil  distantes,  ajebam,  me  vix 
mei  compotem  esse  posse,  cui,  dempta  iebre,  ro- 
busto   mors  tamen  proxima  videretur:  forte  igitur 

hypochondriaca    quapiam    illusione    tentatum    me 
censui. 

Post  haec  paulatim  remittitur  sensatio  illa  mo- 
lestissima :  sed  sudor  notabiliter  augetur  et  cum 
sudore  ipsa  febris ,  quae  caeteroquin  minui  debue- 
rat.  Pulsus  flt  parvus  et  celer  viresque  non  pa- 
rum  labefaetantur.  Superveniunt  interea  mihi  fa- 
ventes  amici  medici  et  stupent  novitatem  rei,  non- 
dum  tamen  praecipilem  exsolutionem  ,  quam  ego 
mei  conscius  me  patenter  experiri  iisdem  inculco, 
plane  approbant.  Non  dissimulata  tamen  rei  valde 
gravis  veritate,  judicium  suspendunt  ad  duas  ho- 
ras ,  post  eas  scilicet  elapsas  me  iterum  inspectu- 
ri.  remanente  tantummodo  apud  me  praeter  Cle- 
rictim  adstantem  Cervio  collega  quondam  meo.  Re- 
deunt  itaque  hora  statuta  Bavinius  et  Piamazzinus 
et  cum  me  undequaque  sudore  frigidiusculo  dif- 
fluentem  inveniant  audiantque  ab  aliis  et  ex  pulsu 
ipso  dignoscant,  quantum  de  hora  in  horam  dete- 
rior  liat  conditio  mca,  statim  praescribunt  ea  om- 
nia,  seu  ea  pauca,  quae  in  hisce  arduis  casibus 
suppeditare  potest  curta  medicinae  supellex.  Per- 
severat  nihilominus  pari  passu  sudor  intenditurque 
eo  magis  febris:  minutus  exilisque  fit  pulsus,  cre- 
scit  exsolutio  virium,  maximaque  fit  mihi  angus- 
tia,  compressio  et  flammea  sensatio  circa  praecor- 
dia,  nihilque  mihi  magis  laboriosum,  ac  noxium, 
quam  somnus ,  a  quo ,  statim  ac  illum  cogebar  ad- 
mittere ,  lassitudine  victus ,  illico  expergiscebar  cum 

repentino    tremore  ,    anxietate  et  inexplicabili  mo- 
lestia  ,  ut  ideo  quietem  illam  omni  cura  studerem 
evitare.    Jamque  nox  erat  admodum  protracta,  nec 
plus  quam  per  unam ,  aut  alteram   horam  distabat 
dies.     Cumque  mihi  celeri  passu  viderer  deficere  , 
sciscitatus  sum  Cervium  (qui  cum   Clerico  insom- 
nem  noctem   ibidem  transegit )  ut  explorato  pulsu 
et   pensitato  mature    statu    meo ,    aperte    diceret , 
quemadmodum,  nostra  ferebat   amicitia,  an  crede- 
ret,  posse  me  expectare  diurnam  lucem  pro  assa- 
mendo    sanctissimo   viatico ,  ut  jam  vespere   com- 
muni  consensu  sancitum  fuerat ,  an  potius  pericu- 
lum  esset,  ne  diem  praeveniret  mors,  uti  videbar 
ex  sensationibus  meis  suspicari :  quo  casu  omni  ce- 
leritate   mihi  ministrari ,  prout   catholicum  decet , 
sacramenta  omnia   enixe  precabar.     Nequivit  tunc 
lacrymas  cohibere  tener  amicus  (quem   in  interitu 
suo  paribus  lacrymis  perlui )  prae  manibus  pulsum 
meum  detinens  diuque  contrectans:  tandemque  post 
brevem  haesitantiam ,    inquit :    tam   parum    distat 
dies ,  ut  probabiliter  credi  possit,  adhuc  tempesti- 
va  unius  aut   alterius  horae   dilatio  :    interim  ad- 
monebimus  post  pauxillum   adhuc    temporis  paro- 
chum ,  ut  cuncta  disponat  satis  prompte,  ut  solli- 
citudini    etiam  tuae   morem   geramus.      Atque    ita 
valde   diluculo    ex   largitate   infinita   Dei  absoluta 
sunt  cuncta  completoque  praecipuo  animae  negotio 
et   condito   successive    testamento,    animum  etiam 
adverti  ad  sanitatis  curam.     Et  cum  jam  a  24  ho- 

ris   febricitarem  ex  novissiraa   accessione   essetquQ 

nihilominus  ea  vel  tunc  longe  intensior,   ac  fuis- 

sent  antecedentes  temporc  summi  vigoris,  sudor-» 

que    etiamnum   protraheretur ,   non  tanto   quidem 

proliuvio ,    sed    cum   difficillima  semper  tplerantia 

clareque   cognoscerem  ,  quod  et  si  illa  die  sperare 

possem   leviusculam   febris    et    colliquativi  sudoris 

remissionem ,    vitaeque    ipsius  protractionem ,    ad- 

huc   tamen  sequenti  die  mors  mihi  inevitabilis  im- 

minebat,  statim  sex  drachm.  C.  Peruv.  in  tenuissi- 

miira  poliinem  redacti  mihi  afierri  jussi,  quem  ma- 

t 
nibus    ipse    meis  tremulis  iicet  in    vino  infundere 

voiui   et   asservari  in  pyxide,  usque   ad  adventum 

reliquorum    medicorum  mihi   faventium ,    re   prius 

cum  Cervio  et  Clerico  communicata. 

Aecedentibus  itaque  Davinio  et  Ramazzino,  post- 

qnam  diversa  illorum  audivi  ratiocinia  et  proposita 

hic  inde  remedia   (circa  quae   omnia  non   paucae 

utrinque    ambages  fuere)  consueta  inter  nos  liber- 

tate  loquendi  eosdem  obstrinxi,  ne  gravarenlur  fa- 

teri,  quod  ego   jam  optime   conscius   periculi  mei 

evidenter  noscebam,  nempe  primo  remedia  vulga- 

ria,  circa  quae  plurimas  audieram  dubitationes  et 

noveram  difficultates ,  id  certi  prae  se  ferre ,  ut  es- 

sent  imparia  huic  morbo  sanando :  secundo  ,  futu- 

ram  saltem    accessionem  per  24  horas   tantum  di- 

stantem ,  ab  hujusmodi  remediis  inhiberi  non  pos- 

se:  tertio,  eam  periodum  absolute  crastina  die  fu- 

turam  esse  uitimam  vitae  meae.    Judicium  hoc  ab- 

solute  prolatum ,  dum  cauta  tcrgiversatione  modi- 
ficare  tantillum  studebat  Davinius  artis  nostrae  et 
praesagiorum  ejus  incertitudinem  recolens,  pericu- 
lum  tamen  maximum  nequaquam  dissiniulans ,  Fia- 
mazzinus  in  eum  conversus :  cura  Professore  ,  in- 
quit,  sanae  adhuc  mentis  suuinque  statum  perspi- 
cue  dignoscente ,  ulli  officiosae  dissirnulationi  lo- 
cus  non  est.  Dein  conversus  ad  me  :  ingenue, .  <in- 
quit ,  vera  fateor  quae  dicta  sunt  de  nostrorum  re- 
mediorum  incertitudine  atque  imbecillitate ,  fateor 
pariter  ab  illis  crastinam  accessionem  inbiberi  nori 
posse :  fateorque  in  super  eandem ,  si  non  absolute 
inferat  mortem,  talem  saltem  iilaturam  esse  perni- 
ciem,  ut  quod  cras  non  contingit,  postridie  tamen 
sit  eventurum.  Sed,  subjunxit,  quid  aliud  ex  hoc 
inferri  potest ,  vir  prudens ,  nisi  quod  tentanda  sint 
omnia  artis  conamina  eaque ,  qualiacunque  sint , 
manui  Dei  adjutrici  committenda,  cum  indiffe- 
rentia  ad  exitum  quemcunque?  Suspicabatur  qui- 
dem  ille,  quod  cognito  pro  irreparabiii  exitio  meo, 
nulli  remediorum  incommodo  mc  vellem  subjicere. 
Ad  haec  itaque  respondi :  non  alia  de  causa  me 
exquisivisse  judicium  illud  de  statu  meo,  et  inge- 
nualn  confessionem  de  inefficacia  praesidiorum  mi- 
hi  propositorum ,  nisi  ut  remedium  majoris  spei  in 
casu  ferme  deplorato  ipse  quoque  proponerem.  Cor- 
ticem  idcirco  in  pyxide  asservatum  ambobus  in- 
spiciendum  exhibui :  casum  Comitis  Kogaroiae  an- 
no  ante  acto   sauati  Baviniq  comuienioravi    et  ca-. 

sum  Levizzani  pag.  1^0.  descriptum  Ramazzino 
aliosque  casus  non  absimiles :  aliquid  simile  de  me 
ipso  nequaquam  desperans.  Atque  ita  implorata 
prius,  si  iisdem  piacuisset,  dein  impetrata  permis- 
sione,  quam  illico  consequi  fuit  facillimum,  sex 
integras  corticis  drachmas  in  vino  paulo  ante  in- 
fusas  uno  haustu  potavi.  Quid  plura  ?  Tota  qui- 
dem  die  febris  perseveravit  in  eodem  fere  statu  , 
sed  sudores  ( semper  circa  frontem ,  collum  et  pe- 
ctus)  satis  moderate  fiuxerunt  noctuque,  cum  pla- 
cide  nonnihil  quievissem ,  fere  omnino  fuere  sup- 
pressi.  Mane  sequenti  remissa  notabiliter  est  fe- 
bris,  neque  hora  suspecta  quicquam  suscepit  iri- 
erementi;  immo  conspicua  magis  declinatione,  etsi 
esset  dies  afflictioni  destinata  ,  semper  decrevit; 
adeo  ut  tertia  die  post  assuTmptum  pharmacum  ab 
omni  febre  immunis  omnino  remanserim ,  atque  ab 
omni  symptomate." 

Alter  Cardinalis  Barbadici  casus  a  Morgagno, 
ad  vim  corticis  probandam  prolatus,  dignissimus 
est ,  qui  hoc  loco  narretur.  Morgagnus  igitur , 
postquam  monuerat,  justi,  quo  remedium  hoc  ex- 
hibendum  est,  temporis  notitiam  medentes  fugere 
nonnunquam  posse,  nec  tam  eorum  incuria,  quam 
casu  ,  idque  accidisse  in  Cardinali  Eminentissimo 
Joanne  Francisco  Barbadico,  quem  exitialis  febris 
accessio  propemodum  sustulit ,  priusquam  febre  te- 
neri  ipsum  periodica ,  sciri  posset ;  cum  enim  ,  sic 
pergit,    statim  sub  meridiem  se   in  cubiculum  in- 

ckisisset ,  neque  ostium  hora ,  qua  solebat ,  reclude- 

ret,  famuli  nihilprimum,  nisi  sacris  precibus,  aut 

lectione  diutius  detineri ,  postea  autem ,  cum  jam 

advesperasceret ,  mali  aliquid   suspicati ,  ostium  le- 

niter,  deinde  cum  responderet  nemo,  validius,  sed 

frustra  pulsantes,  inclamantesque ,  denique  per  fe- 

nestram  ingressi ,    herum   sine   voce ,  sensu ,   motu 

jacentem  invenerunt.     Accersitus  confestim  medi- 

cus  praeter   haec  mala,  quae  tamen  magis  magis- 

que  jam   remittebant,    convulsivos   tendinum  sub- 

sultus  febrimque  deprehendit.     Quae,  caeteris  illis 

omnibus  intra  horulam  per  se  abeuntibus ,  una  re- 

stitit.     Postridie  mane   Valisnerius  et  ego  advoca- 

mur.     Quaeritur,  quis  et  unde  fuerit  hesternus  il- 

le  repentinus  et  gravissimus  morbus  ,  quem  febris 

solverit ,  ut  videbatur.     Narrat  medicus ,  erysipelas 

non  multis   ante  diebus  in  facie   apparuisse.     Ve- 

rum   aeris    fortasse  injuriis  ;  erat  enim   autumnus 

a.  1729;  aeger   autem  magis  de  suis  episcopalibus 

muniis ,  quam  de  se   solicitus ,  nunquam  decumbe- 

re  voluerat ,  neque  intra  cubiculum   se   continere ; 

introrsum  repulsum  evanuisse.     Hesterni  morbi  se 

nihil  nisi   finem  vidisse:    quem   autem  ad  modum 

ingruisset,  ne  aegrum  quidem  scire,  cum  quid  si- 

Jbi  tot  illis  horis  accidisset,  neque   tum   sensisset, 

nec    modo    illud   reminisceretur ,    nisi  se   quasi    a 

tempestate  frigidulum  lectum   petiisse.     Haec   ea^- 

dem   aeger    confirmabat ,    quem    alacri   ut   solebat 

erectoque  animo  iiivenimus,  jain  levius  leviusque 

febricitantcm ,  nullo  eorum ,  quae  pridem  fuerant , 
vestigio  superstite.  Quae  tametsi  quem  proprie  ad 
morbum  referemus,  non  una  de  caussa  dubitaba- 
mus,  aliquid  tamen  monstri  intus  ali  cum  Hippo- 
cratis  Apliorismus  (25,  VI.)  tum  ratio  quoque 
ipsa  dubitare  non  sinebant.  Hanc  igitur  illumque 
secuti  interea  dum  clarius  aliquod  lumen  existe- 
ret,  materiam  erysipelatis  quae  introrsum  regres- 
sa,  magnum  ut  jam  coepisset,  posse  rursus  afferre 
periculum  videbatur,  extrorsum  iterum  pellere  opor- 
tere,  facile  agnovimus  et  medico  seni  utique  ex- 
perienti  et  spectato  assensi  sumus,  qui  jam  prima 
illa  nocte  iis  datis  ,  quae  sine  turba  ad  cutem  fer- 
rent,  obsequentem  naturam  habuerat,  ut  et  noctu 
suclor  et  liinc  aliquis  adhuc  mador  sequeretur.  Et 
toto  quidem  illo  die  novi ,  quod  animadvertere- 
mus,  nihil  fuit.  Sed  nocte  proxima,  ecce  febrilis 
acccssio,  quae  tamen  praeter  quosdam  convulsivos 
tendinum  subsultus,  nihil  quicquam  grave  osten- 
dit  usque  ad  meridiem.  Quo  demum  tempore  aut 
cadem,  aut  altera  potius  accessio  tot  simul  tam- 
que  horrifica  mala  protulit,  ut  continuo  omnes  ac- 
cerseremur.  Aegrum  invenimus,  qui  nec  loqui, 
nec  percipere  quicquam  posset,  cum  difficillima 
respiratione  stertentem ,  apoplectici  similem,  nisi 
assiduis  tendinum  subsultibus  agitaretur,  pulsibus 
•autem  perobscuris  et  nihil  prementi  digito  resi- 
stentibus.  Tunc  cnim  vero  manifestum  fuit,  quo 
nudius  tertius  morbo  correptus  esset,  hancque  es- 

se  alteram  perniciosissimae    tertianae  febris  acces- 

sionem,  quae   primae  illi  ut  hora,  ita   etiam  gra- 

vitate   et  numero   symptomatum   responderet,    vel 

potius  antecelleret.     Nec   spes   erat  per   ea,    quae 

exterius   duntaxat  tunc   facere  liceret ,    imminens 

exitium  retardandi,  cum  mala  omnia,  quae  modo 

diximus,    magis  magisque    sub  oculis    manibusque 

nostris  ingravescerent ;  ut  ex  iis  qui  viderunt ;  com- 

plures  autem  viderunt ;  fuerit  nemo ,  quin  pro  certo 

haberet,    ac  per  urbem   totam  inexpectato  optimi 

pastoris  casu  perculsam,   pronuntiaret ,    mox   esse 

moriturum.     Quo  etsi  in  metu  ego  quoque  eram; 

speculae  tamen  aliquid  superesse  dicebam,  si  forte 

haec  pariter  accessio,  ut  prior,  remitteret,  si  non 

eadem  hora,  quippe  gravior,  at  una  aut  altera  tar- 

dius.    Itaque  ab  sociis  medicis ,  sub  vesperam ,  tan- 

quam  a   conclamato,  discedentibus  quaesivi,  num 

quidquam,    si    accessio   remitteret,  obstare  crede- 

rent ,  quo  minus  Peruvianum  corticem  darem :  illi 

vero,  si  modo  fieri  posset,  ut  interea  neque  in  ce- 

rebro ,    neque    in  pulmonibus    sanguis    pertinacius 

haerere  coepisset,  assentiri  se,  responderunt.     In- 

tra  primas  noctis  horas  paulatim  pulsus  minus  ma- 

los  fieri  et  apparere  sudorem,  animadverti:  deinde 

sensim  pariter  sensimque   aegrum  ad  se  redire  et 

intra  eam  noctem,  qua  ipse  domum  reverti  nolui, 

exitialia  omnia  symptomata  evanescere ,  ut  summo 

mane ,    restituta  deglutiendi  facultate  et  febre   ad 

juslam  remissionem  perducta,   jam  esset  remedio 

locus.  Quod ,  sicuti  in  ejusmodi  gravissimis  peri- 
culis  cum  eximiis  medicis  solitus  sum ,  tum  ex  iis- 
dem  corticibus  apparari  antea  jusseram,  non  quo- 
rum  species  sensum  dumtaxat  fallaci  interdum 
indicio  se  magis  commendaret ,  sed  quorum  ope 
intermittentes  febres  pro  certo  abactas  esse,  con- 
staret,  tum  ad  semunciam  in  primo  haustu  sumen- 
dum  dedi ;  reliquum  autem ,  quod  triplum  erat , 
in  multo  minores  partes  per  justa  intervalla  distri- 
bui.  Eaque  ratione  consecuti  sumus,  ne  ingrueret 
accessio  tertia,  procul  dubio  aegrum,  quem  secun- 
da  prope  confecerat,  sublatura.  Sed  ne  secunda 
quidem  ingruisset ,  si  in  primae  remissione  idem 
facere  venisset  in  mentem.  Non  venit  autem^  in- 
trorsum  versi  erysipelatis ,  quod  certum  erat,  ma- 
teriam  spectantibus ,  non  febris :  quam  ,  non  con- 
secutam ,  ut  saepius  solet ,  mala  illa  gravissima  , 
sed  attulisse  et  periodicam  esse  ,  quis  divinaret  ? 
Quando  neque  initium  ipsius  viderat  quisquam, 
neque  Patavii  ea  tempestate  febris  ulla  ejus  gene- 
ris  erat  animadversa;  etsi  per  illos  dies,  ut  postea 
novimus,  in  civitate  non  ita  dissita  eadem  fuerat, 
aegrumque  illustrem,  dum  corticis  oblatio  ab  una 
ad  alteram  intermissionem  differretur,  proxima  ac- 
cessione  jugulaverat.  Quamobrem  tu,  cujus  gra- 
tia  haec  scripsi ,  siquando  casus  ejusdemmodi  in- 
cidat,  cujus  initium  ignotum  sit,  tametsi  caussa 
esse  manifesta  videatur  ,  noli  omittere  de  natura 
febrium,  quae  tunc  ?agentur  percunctationes;  ne- 

true  enim  semper,  quod  nobis,  accidet,  ut  qune 
prima  perniciosi  generis  existat ,  ea  tibi  curanda 
obveniat."  Moniti  Morgagniani  salubritatem  docet 
suppar  casus  feminae  sexagenariae  ap.  Andrallium 
I.  1.  V.  pag.  285  sqq. ,  quae  tertium  superavit  pa- 
roxysmum,  Andrallio  prius  solam  congestionem 
cerebralem  accusante,  nec  nisi  post  ter  repetitas 
accessiones  tertianarias  de  febre  cogitante  perni- 
ciosa. 

Praeter  septem  illas  a  Torto  exaratas  species 
comitatarum  ,  alias  enumeraverat  Mortonus:  lie- 
micraniam  periodicam ,  rheumatismum  ,  spasmum 
universalem ,  pleuritidem ,  peripneumoniam  atque 
inter  innumera  symptomata  has  febres  comitari 
solita,  nullum  esse  docuerat,  quod  non  aliquando 
adeo  vehementer  fuerat ,  ut  vita  aegri  inde  in 
praesens  discrimen  adducatur ,  et  typus  febris  in 
variis  suis  stadiis ,  algoris,  caloris,  sudoris  abscori- 
datur  penitus  et  opprimatur,  ita  ut  neque  ex  uri- 
na ,  temperie ,  pulsu ,  vel  alio  quocunque  solito 
modo  distingui  possit ,  verum  sub  larva  alterius 
morbi  secure  delitescens  medicum  a  scopo  suo 
non  raro  abducat.  Ex  hac  Mortoni  rei  definitione 
atque  interpretatione  accidit ,  ut  febrium  larvata- 
rum  nomen  et  inventum  sit  et  ad  comitatas  Torti 
aliasque  multas  periodicas  valetudines  translatum, 
quanquam  pridem  ejus  denominationis  definitio- 
nisque  caussa  Mortonum  redarguerat  Tortus  :  ip- 
sum  eam  febrem  adeo  absCondifcam  statuisse  et  om- 

Lib.  I.  Pars  II.  »7 

ni  verae  febris  charactere  destitutam ,  ut  nullo  in- 
dicio  distingui  posset;  se  tamen  nunquam  obser- 
vasse  talem  obscuritatem ,  nisi  cum  jam  tertia,  vel 
quarta  accessio  aegrum  ad  extrema  fere  deduxe- 
rat :  etsi  forte  serius  vocatus  esset ,  postquam  res 
in  praeceps  ruisset ;  facillime  pariter  ex  adstantium 
vel  aegrotantium  relatione  de  praecedentibus  pa- 
roxysmis  atque  periodis  conscium  factum  perni- 
ciosam  febrem  (utut  algidus  ac  sine  pulsu  adpare- 
ret  aeger)  semper  dignovisse,  ut  quislibet  medi- 
cus  ad  hujusmodi  dignotionem  teneatur.  Pariter 
omnes  dignovisse  et  distinxisse  Mercatum,  neque 
ut  morbos  ,  sed  ut  symptomata  febris  periodicae 
manifestae ,  non  vero  absconditae  considerasse. 

Yidetis  inter  se  dissentientes  magni  nominis  vi- 
ros,  quos  tamen,  horum  observationes  pervolven- 
tes ,  de  re  ipsa  minus ,  quam  quidem  de  verbis  cer- 
tare  cognoscetis  atque  in  historiis  triginta  Mortoni 
( tot  enim  numero  sunt )  nullam  fuisse ,  in  qua  ab- 
scondita  adeo  lateret  febris ,  ut  a  medico  perat- 
tento  non  posset  detegi. 

De  larvatis  illis  febribus  earumque  charactere 
genuino  ac  indole  peculiari ,  anno  hujus  seculi 
sexto  dissertationem  mauguralem  publice  in  hac 
Academia  defendit  Baniel  Craanen,  in  qua  febres 
eas  his  dignosci  signis  contendit.  1°.  nexu  sym- 
ptomatis  illius  gravioris  cum  omni  symptomatum 
syndrome  omnique  aegrotantis  conditione  deficien- 
te,  II0.  regulari  ipsius  symptomatisrecursione,  post 

tempus  ab  co  libcrum,  III.  urina  utplurimum  laT 
teritia.  Videlicet  non  omne  symptoma  gravius  pe- 
riodice  recurrens  et  in  febre  intermittente  obser- 
vandum ,  ideo  febris  larvatae  nomine  insigniri  deT 
bet.  Accedunt  sacpenumero  in  intermittentibus  cho- 
lera ,  ventriculi  dolor ,  animi  deliquia ,  frigus ,  so- 
por,  quae  minime  tamen  ideo  pro  syraptomatibus 
perniciosis  sunt  habenda.  Nam  in  febribus  inter- 
mittentibus  gastricis  v.  c.  et  biliosis  quandoque 
sursum  deorsumque  dejicitur  bilis ,  in  hystericis 
frigoris  tempore  dolores ,  spasmos ,  cardialgias  ob- 
servant  medici,  nec  tamen  has  larvatas  jure  voca- 
bunt.  Tales  ut  vocari  possint,  debet  symptoma 
illud  gravius  minime  cum  tota  sive  morbi ,  sive  ae- 
gri  conditione  esse  conjunctum ,  debet  nullam  ha- 
bere  caussam  manifestam,  quae  in  ipso  adpareat 
tempore  remissionis,  aut  ex  febris  sequatur  ratio- 
ne.  Tempore  intermittentis  cholericae  intermedio 
nulla  apparere  debet  ventriculi  labes :  tempore  in- 
termissionis  nihil  adesse  debet,  unde  hoc  sympto- 
ma  possit  intelligi ,  in  apoplectica ,  lethargica,  nul- 
la  congestionis ,  plethorae  in  capite  nota  sit;  sed 
certa  periodo  nasci,  increscere ,  decrescere  debet, 
nullo  sui  vestigio  relicto,  praeter  summam  virium 
imbecillitatem.  In  hystericis ,  hypochondriacis ,  pro- 
pter  crebros  morbos  periodicos  res  dubia  esse  pos- 
set.  In  his  tamen  post  periodos  illas  superest  sem- 
per  intemperies  nervorum.     In  corpore  debili  haud 

raro  ingens  frigus;  quae  tanien  debilitas  cum  prae- 

cesserit,  nexum  ostendit  inter  frigus  illud  atque 
aegri  conditionem  antecedentem.  Praeterea  sym- 
ptoma  illud  semper  certa  ratione  ingreditur  sive 
postponat,  sive  anticipet,  sive  eodem  tempore  re- 
vertatur ,  ita  ut  typum  referat  latentis  morbi  et 
aliquamdiu  dispareat  lateatque  ,  denuo  rediturum. 
Tandem  urina  plerumque  cernitur  lateritia  post 
paroxysmum,  qualis  intermittentium  est,  sedimen- 
tum  deponens  peculiare :  quibus  quidem  indiciis  si 
accedant  alia  ab  anni  tempore,  regnante  intermit- 
tentium  epidemia  aerisque  conditione  ducta,  faci- 
lior  erit  harum  larvatarum  diagnosis. 

Haec  signa  acute  proposita  ut  praeelaram  agno- 
scas  Paradisii  doctrinam,  nimia  forsitan  subtilita- 
te  peccant,  neque  omnes  harum  febrium  species 
complecluntur.  Nam  neque  omnes  larvatae  sunt 
perniciosae ,  neque  ipsa  haec  pernicies  tam  a  caus- 
sa ,  quae  provocaverit ,  quam  a  sede ,  quam  te- 
nuerit  haec  affectio ,  provenire  videtur  ac  prae- 
terea  exinde  minime  intelligitur ,  quo  pacto  posset 
quis  febrem  apoplecticam  si  in  aegrum  inciderit 
apoplectici  habitus ,  aut  syncopalem  cardialgicam , 
si  prehenderit  hystericas  ,  discernere:  neque  ipsi 
algidae ,  aut  diaphoreticae  congruit  signum  illud 
primo  propositum. 

Quaesitum  est ,  utrum  larvatae  illae  possent  fe- 
bres  topicae  adpellari:  in  cujus  theoriae  subsidium 
tum  aliae  aliorum ,  tum  Swietemi  citatur  obser- 
vatio  :  ophthahniae  scilicet  periodicae  statutis  ho- 

ris  reversae.  »  Viro  sano  robusto  mediae  aetatis 
quotidie  eadem  hora  oriebatur  molesti  doloris  seri- 
sus  in  eodetn  illo  loco  supra  orbitam  oculi  sinistri , 
ubi  nervus  per  foramen  ossis  frontis  egreditur : 
post  aliquod  tempus  incipiebat  oculus  sinister  ru- 
bere  et  lacrymis  diffluere ;  deinde  sentiebat  ac  si 
oculus  sensim  extra  orbitam  protruderetur  cum  tan- 
to  dolore ,  ut  fere  fureret.  Post  aliquot  horas  om- 
nia  haec  mala  cessabant  et  nihil  in  oculo  mutatum 
omnino  apparebat.  Venam  secari  curavi,  purgan- 
tia  antiphlogistica  dedi,  cucurbitas  nuchae  appli- 
cui  saepius ,  vesicatoria  adhibui ,  sed  incassum  om- 
nia.  Ut  autem  mirum  hunc  morbum  eognoscerem, 
adfui  illo  tempore  aegro ,  dum  noverat  rediturum 
dolorem,  atque  omnia  memorata  symptomata  vidi: 
in  pulsu  tamen  ad  carpum  explorato  nihil  muta- 
tum  inveni.  Monebat  aeger,  dum  ipsi  adsidebam , 
quod  in  cantho  oculi  majore  pulsationem  sentiret 
validam  :  adplicui  apicem  minimi  digiti  arteriae , 
quae  circa  canthum  majorem  oculi  satis  insignis 
decurrit,  dum  altera  manu  carpum  in  pulsu  explo- 
rabam ,  sicque  manifeste  percepi ,  arteriam  illam  in 
cantho  oculi  celerius  pulsare  et  simul  longe  for- 
tius,  quam  naturaliter  solet.  Febrem  ergo  adesse, 
sed  topicam  credidi:  atque  cortice  Peruviano  ex- 
hibito  curavi  feliciter  et  ex  illo  casu  didici  postea 
in  aliis  similibus  eadem  medela  uti." 

Alteram  huic  supparem   observationem  ,  in  quo 
brachium  simili  modo  aifectum  erat   ex  Act.  Nat. 

Curios  a.  1673.  citat  Sauvagesius  in  JVos.  Method. 
Tom.  I.  pag.  349.  febris  quotidianae  topicae,  in 
qua  aeger  frigebat  toto  brachio,  hora  7a.  vesper- 
tina;  hora  8a.  huic  frigori  addebatur  tremor  ma- 
nus  et  digitorum.  Post  trihorium  calor  succede- 
bat  et  brachium  calore  urente  flagrabat ,  reliquo 
corpore  bene  se  habente,  nisi  quod  praeludebat 
vomitio  et  dolores  ad  hypochondrium  et  mammae 
ejusdem  laterir. 

An  hae  febres  topicae ,  quae  antiquiorum ,  an 
inflammationes  intermittentes ,  quae  recentiorum 
medicorum  opinio  est? 

Febris  topicae  notio,  strictiori  sensu,  nulla  est, 
latiori  vero  vel  congestionem,  vel  inflammationem 
significabit. 

Ex  quo  nullas  esse  febres  essentiales ,  cunctis  ve- 
ro  subesse  inflammationes  contenderat  nova  Brous- 
saissii  Schola ,  ejusdem  etiam  naturae  intermitten- 
tes  esse  censuerunt.  Scholae  auctor  gastro-enteri- 
tidem  accusavit.  In  Historia  Phlegmasiarum  Chro- 
nicarum  octo  citantur  observationes  ad  rem  pro- 
bandam.  Prima  febris  quotidianae  est  cum  alvi 
fluxu  et  tussi,  In  cadavere  ventriculus  contra- 
ctus ,  crassior  mucosa  et  ruboris  nigrescentis ,  in 
colo  color  minus  nigresceus,  nullum  neque  in  hoc 
neque  in  ventriculo  ulcus,  hepar  et  pulmones  ma- 
nifesta  habentes  congestionis  indicia,  cor  eurysma» 
ticum.  Nonne  tum  ex  febre  ,  tum  ex  cordis  vitio 
congestionis  interaneorum  satis  prompta  explicatio 

est.  Altera  febris  tertianae ,  quae  saepius  suppressa, 
saepius  revertebatur  morbumque  monstrabat  compo- 
situm  ex  febre  et  phlogosi  tum  pectoris  maxime  p 
tum  abdominis.  In  tertia  febris  intermittens  in 
continuam  transiit ,  cum  phlogosi  pectoris  atque 
abdorninis.  In  quarta  (mense  Majo,  ut  tertia  men- 
se  Julio  nata  erat)  post  methodum  procul  dubio 
nimis  irritantem  in  cadavere  detecta  phlogoseos  pe- 
ctoris  et  abdominis  vestigia.  Quintus  aeger  pariter 
hanc  complicationem  ostendit  et  sextus,  cuiexfebre 
triinestri  superfuit  alvi  fluxus  chronicus ,  ex  pravo  re- 
gimine  insanabilis  factus :  fuit  etiam  ex  eadem  caus- 
sa  alvus  liquida  in  casu  septimo  et  octavo.  Testan- 
tur  hi  casus  posse  cum  intermittente  jungi  phlo- 
goses  tum  alias,  tum  abdominales;  praesertim  si 
prava  sit  diaeta  aut  medicatio,  nec  tamen  has  illa- 
rum  esse  caussas  probant:  cumque  nec  cunctas  in- 
termittentes  esse  cum  gastricae  irritationis  sympto- 
matibus,  nec  omnium  ex  iis  interemptorum  corpo- 
ra  ventriculum  aut  intestina  habere  inflammata  ob- 
servarunt,  omnem  inflammationem  posse  febrem 
intermittentem  provocare  illamque,  ut  hanc  ipsara, 
intermittere  nonnulli  sunt  arbitrati.  Hi  in  rei  te- 
stimonium  ohservationes  protulerunt ,  de  quibus 
hoc  loco  videndum. 

Historias  arachnitidum  tum  cerebralium ,  tum  spi- 
nalium  intermittentium  relatas  legite  in  ea ,  quam 
de  hac  inflammatione  Monographia  ediderunt  viri 

doctissimi  Parem-Djjchatelet  et  Martinet:  aliae 
Itardo  auctori  ab  aliis  acceptae  referuntur,  tanto- 
pere  illis  siiniles,  ut  easdem  esse  nullus  dubites, 
etiamsi  quem  liarum  observationum  auctorem  at- 
que  parentem  habeas,  nescias.  Verum  missa  hac 
de  paternitate  quaestione ,  ipsas  jam  observationes 
explicemus. 

Observationes,  quas  volumus ,  sex  numero  sunt. 
Prior  est  viri,  cui  os  parietale  dextrum  fractum  est. 
Yespere  diei  quarti  cephalalgia ,  horripilationes , 
symptomata  gastrica,  delirium  rursusque  sopor,  fa^- 
ciei  rubor  et  pulsuum  frequentia ,  durities  magnus- 
que  corporis  calor.  Per  quinque  dies  accessio  ves- 
pere  rediit,  aegro  per  totum  diem  tranquillo,  men^ 
tis  compote,  bonique  adpetitus.  Die  99.  mane  non 
rediit  tranquillitas :  delirium,  febris,  convulsiones, 
auctae ;  aeger  ex  sopore  incidit  in  coma,  ac  respi-* 
ratione  facta  stertorosa,  pulsu  parvo,  intermittente, 
cute  sicca  iisque  symptomatibus  perpetuo  crescen^- 
tibus,  altero  mane  periit.  Dura  mater  ad  faciem  in-» 
ternam  prope  cranii  vulnus  ab  osse  sejunota  et 
pure  obducta.  Arachnoidea  utriusque  hemisphaerii 
in  dextera  parte  potissimum  strato  puriformi  tecta, 
quae  cum  cerebri  substantia  quasi  confluebat:  in- 
f!ammatapariter  crassiorque  pia  meninx  arcte  copu-r 
labat  cerebri  convolutiones ;  ex  adverso  vulneris  ce~ 
rebrum  fuscum  et  tanquam  liquefactum:  tertia  ver-» 
tebra  dorsi  fracta  ibique  loci  medullae  involucrurn 

le viter  inflammatum.  In  hoc  casu  remissionem  magis , 
quam  veram  intermissionem  fuisse  suspicor,  ipsas 
autem  horripilationes  tribuo  processui  suppuratio- 
rris.  Esse  autem  in  hac  inflammatione  symptoma- 
tum  remissionem,  etiam  ab  antiquioribus  notatam, 
quae  priore  hujus  libri  parte  pag.  393  sqq.  legun- 
tur,  vos  docere  poterunt:  immo  intermittere  inter- 
dum  symptomata  videri ,  in  capite  de  encephalitide 
notavi  pag.  516.  1.  1.  quod  ex  vitae  hujus  partis 
functionisque  intermissionibus  nonnulli  repetive- 
runt.  Caeterum  dolemus  neque  aegri  temperiem, 
neque  anni  tempus  aerisque  et  rnorborum  constitu- 
tionem  fuisse  adnotatas ,  quae  ad  casum  dijudi- 
candum  cognitae  requirebantur. 

Alter  casus  est  viri  adulti  robusti  bonique  cor- 
poris  habitus,  qui  in  Nosocomium  defertur  plane 
impos,  supinus  decumbens,  delirans,  omnique  ce- 
rebri  irritati  symptomatum  syndrome  afflictus.  Post 
meridiem  mentis  compos  loquitur,  deque  capitis 
dolore  queritur ,  quem  paullo  ante  accessum  vix 
tolerandum  fuisse  monet.  Altero  mane  horripila- 
tiones  eademque  symptomata  redeunt.  Post  meri- 
diem  iterum  quies ,  aegro  tamen  magis  fracto  item- 
que  tertio  die ,  quo  febrem  perniciosam  credunt  et 
hunc  in  modum  curant;  quarto  die  accessio  gra- 
vior  aegrum  praecipitat.  Arachnoidea  rubra  val» 
deque  crassa,  supra  hemisphaeria  gyris  adhaerebat, 
emollitis  paululum :  pariter  rubra  mucosa  coli  om- 
niumque   tenuium.     JNotetis   typum   quotidianum , 


266  DE  FEBRlBUS  INTERMITTENTIBUS. 

matutinum ,  nec  tamen  perfectam  apyrexiam.  Pro- 
pter  anamnesin  deficientem,  de  hoc  etiam  casu  ad- 
aequatum  judicium  ierri  nequit. 

Xn  tertio  casu  typus  fuit  quotidianus  duplex , 
symptomata  medullae  spinalis  irritatae  inque  cada- 
vere  vertigia  arachnitidis  atque  enteritidis  muco- 
sae.  In  quarto  typus  fuit  tertianarius  et  mors  eve- 
nit  accessione  quinta ,  reliquis  graviori.  In  quin- 
to  post  affusiones  aquae  gelidae  nunc  remissio , 
nunc  exacerbatio ,  nec  tamen  perfecta ,  aut  regu- 
laris  apyrexia.  Sextus  typi  quartanarii  dicitur,  nec 
fuit  tamen  :  nam  vespere  diei  17  Januarii  totoque 
die  sequenti  accessio:  nec  plena  tamen  d.  19,  20 
et  21  apyrexia,  diebusque  22  et  28  nova  eaque  le- 
thalis  exacerbatio. 

Exstat  etiam  exempium  arachnitidis  spinalis,  ty- 
po  tertianario  duplici,  deinde  a  die  morbi  vigesi- 
mo  primo  continuo  facto ;  mors  secuta  est  die 
trigesimo ;  cadaver  monstravit  arachnitidem  cere- 
bralem  et  spinalem  purulentam. 

An  hi  casus  demonstrant  intermittentes  pernicio- 
sas  easdem  esse  cum  arachnitidibus ,  aut  potius  sub 
illis  has  latere?     Non  facile  credam. 

Apud  Bailly  quoque  plures  occurrunt  casus 
arachnitidis ,  sed  in  his  plena  intermissio,  aut  apy- 
rexia  minus  fuit ,  quam  remissio :  adeoque  eorurn 
opinio ,  qui  ut  febres  continuas  ab  inflammationi- 
bus  continuis,  ita  intermittentes  ab  intermittenti- 
bus  repetiverunt,  nondum  legitima  inductione  ni- 

titur.  Eapropter  fcbres  intermittentes  medicinae 
organicae  desperationem  facere,  nuper  celebris  ejus- 
dem  professor  questus  est:  vocatur  autem  medici- 
na  organica  eadem ,  quae  prius  mechanica  diceba- 
tur ,  quae  omni  vitae  notione  spreta ,  ex  mechanis- 
mi  legibus  corporum  viventium  organicorum  phae- 
nomena  interpretari  laborat ;  qua  quidem  querela , 
nisi  hae  febres  praesto  essent,  se  de  suae  ipsius 
doctrinae  victoria  magnam  spem  concepturum  esse , 
significasse  videtur.  Nos,  qui  nullam  doctrinam 
defendere  tenemur,  minus  solliciti  erimus  de  me- 
dicinae  organicae  sorte,  quam,  quatenus  veritati 
congruat ,  felicem  fore  auguramur ,  quam  quidem 
de  recta  harum  febrium  cognitione  et  curatione 
eidemque  viro  celeberrimo  magnas  habemus  gra- 
tias,  quodeo,  qui  veritatis  cultores  decet,  cando- 
re  fassus  sit,  febribus  intermittentibus  aliud  quid 
subesse,  quam  inflammationem :  hoc  autem  aliud 
quaerendum  esse ;  neque  expectari  posse  ab  ana- 
tome  pathologica  hujus  rei  obscurae  ipsiusque  inter^ 
missionis  symptomatum  interpretationem  probabi- 
lem.  Obstat  etiam  curatio  per  Corticem  Peruvia- 
num ,  quem  nemo  remedium  antiphlogisticum  dixe- 
rit,  quominus  hanc  sententiam  amplectamur,  quo 
etiam  argumento  usus  est  vir  doct.  Nepple,  in 
egregia  de  febribus  remittentibus  et  intermittenti- 
bus  commentatione ,   pag.  256. 

Nuper  vir  clariss.  Schoenlein  sub  nomine  Inter- 
mitlentium  peculiarem  comprehendit  familiam  neu- 

rosium  periodicarum ,  constantem  sequentium  ty~ 
pum  ,  quotidianum  ,  tertianarium  ,  quartanarium , 
ita  ut  post  interposita  tempora  quietis  saepenume- 
ro  exacte  statutis  horis  revertantur.  »  Medici  ve- 
teres,  inquit  Schoenlein,  intermittentes  febrium  nu- 
mero  aceensebant ,  quia  irritationem  vasculosam 
earum  habebant  praecipuam  partem ,  sive  essen- 
tiam.  Jam  vero  docet  experientia,  esse  species,  in 
quibus  solo  nervo  laeso,  hic  renisus  vasorum  nul. 
lus  est.  Fuisset  rei  naturae  adaequatum ,  commu- 
nia  cuique  speciei  symptomata  quaerere ;  verum 
tanta  erat  vis  opinionis  praejudicatae  de  febrium 
et  aliarum  et  intermittentium  essentia ,  ut  se  ita  ex 
hac  difficultate  expedirent,  ut  eas ,  quae  sine  fe- 
bre  sunt ,  intermittentes  larvatas  nuncuparent." 
Haec  veterum  accusatio  nemini  horum  in  scriptis 
paulo  accuratius  versato  justa  videbitur:  siquidem 
nullus  fuerit  principum  in  arte  virorum,  qui  non 
primum  illud  frigoris  stadium  praecipuam  morbi 
partem  habuerit,  neque  ipsum  febris  larvatae  no- 
men  omnibus  acceptum  fuisse  noverit.  Caeterum 
eo  nomine  prbbari  potest  ab  hoc  auctore  proposita 
lntermittentium  familia ,  quod  in  larvatis  quamplu- 
rimis,  sublato  renisu  vasorum  febrili,  sola  tautum 
adsit  neurosis  eaque  periodica  intermittens ,  quae 
aliam  aliamque  tenere  regni  nervorum  provinciam 
potest  indeque  vel  gravior  esse ,  vel  levior :  cum 
ubi  cordis  sympatheia  moveatur ,  sequente  stadio 
caloris  ea  exoritur,  quae  febris  intermittens  voea- 


DE  FEBRIBHS  INTERMITTENTIBITS.  269 

tur.  Scilicet  duae  sunt  hujus  febris  partes  ,  sivc 
potius  duae  affectiones:  altera  nervosa,  vasculosa 
altera.  Ex  duabus  his  conjunctis  existit  febris  in- 
termittens :  ex  priori  sola  existit  neurosis  intermit- 
tens  ,  quae  quia  renisus  ille  vasorum ,  qui  ad  fe- 
brim  pertinet ,  desideratur ,  minus  accurate  febris 
larvata  dicitur. 

Hactenus  in  his  febribus  explicandis  temporum 
secutus  sum  rationem ,  ut  intelligeretis,  quomo- 
do  quibusque  auctoribus  subtilis  illa  nobis  nata  sit 
febrium  intermittentium  cognitio  ,  quo  laetamur. 
Nam  rem  repetentes  a  simplici  Senis  Coi  observa- 
tione  ad  nostraque  traducentes  tempora ,  videtis 
sensim  sensimque  accrevisse  hanc  nobis  cognitio- 
nem,  ut  ingeniosa  illa  de  communi  omnium  inter- 
mittentium  charactere  nervoso  theoria,  utrum  tem- 
poris  filia  sit,  an  humani  partus  ingenii  adfirmare 
dubitemus.  Intermittentium  et  reliquarum  febriurn 
discrimen ,  jam  sagax  animadverterat  antiquitas. 
Frigus  praecipuam  esse  intermittentium  partem  cen- 
suerant  Sn>£NHA3ius,  Tortus,  Boerhaavius,  Swie- 
tenius,  alii.  Ri  a  nervis  repetiverant.  Accesserat 
increscens  in  dies  larvatarum  observatarum  nume- 
rus  et  detectus  Peruviani  Corticis  ad  utrasque  de- 
bellandas  potestas,  ut  spontaneo  tanquam  motu  ad 
indagandam  veritatem  medici  ducerentur:  quam  e 
longinquo  nobis  ostensam  prius,  nunc  vero  datam 
esse  gaude,imis. 

Hanc  si  thcoriam  ad  explicandas  febiium  inter- 

mittentium  phases  adhibeamus,  videbimus ,  ab  una 
parte  cum  morbis  generis  nervorum,  a  parte  altera 
cum  morbis  generis  vasorum  adfinitatem.  Etenira 
dempto  stadio  vasculoso ,  neurosis  exoritur  perio- 
dica,  quam  incongruo  nomine  larvatam  dixerunt, 
vasorumque  renisu  aucto  atque  protracto  in  febrem 
remittentem  ipsamque  continuam  ac  phlogoses  de- 
nique,  cernitur  metamorphosis ,  anni  tempore,  ae- 
gri  temperie ,  victu ,  regimine  ,  medicina  incitante 
provocata:  ex  quibus  quamplurima  tam  veterum , 
quam  recentiorum  observata  sat  commodam  habent 
intelligentiam;  quemadmodum  ipsi  prius  tradita  re- 
legentes  reique  periculum  facere  cupientes ,  non 
sine  animi  voluptate  mecum  procul  dubio  experie- 
mini. 

Verum  ut  tam  longi  de  his  febribus  sermonis 
exitum  inveniamus,  quae  supersunt  caussae,  prae- 
sagia,  remedia  explicanda  sunt. 

Itaque  primo  loco  perquiramus ,  quibus  tandem 
caussis  intermittentes  illae ,  de  quibus  diximus,  de- 
beantur.  Quae  quidem  perquisitio  requirit,  ut  cog- 
noscere  studeamus,  an  ubivis  terrarum  hae  inter- 
mittentes  inveniantur  ,  an  sub  omni  constitutione 
aeris  et  quavis  anni  tempestate ,  verbo  an  omnium 
temporum  sint  et  locorum. 

Intermittentes  regionum  palustrium  incolae  sunt, 
tum  temperatarum  aut  frigidiorum,  tum  calidarum 
tropicarum.  In  patria  nostra  pariter  atque  in  pa- 
triae  colonia  Java  endemicae  simt.     Epidemiarum 

more  grassantur  post  inundationes  terrarumque  aqua 
submersarum  exsiccationes,  praecipue  sicubi  prae- 
cesserat  aestas  fervida  eflluviis  paludum  noxiis  fa- 
vens  ,  quemadmodum  scriptorum  rei  medicae  te- 
stantur  annales  et  recentiorum  etiam  temporum 
nostraeque  aetatis  testatur  historia  medica.  Ex  an- 
tiquiofibus  hac  de  re  legere  non  pigebit  Jo.  Mar. 
Lancisium  de  Noxiis  Paludum  Ejfluviis,  nec  non 
inter  nostrates  medicum  eruditissimum  F.  W.  Buch- 
ner  et  virum  clar.  Thyssen  atque  Epidemiae  Gro- 
ninganae  anni  1826  scriptores ,  quibus  addere  opor- 
tet  Hisioriam  Epidemiae  Anno  1826  Jeverae  oh~ 
servatae ,   conscriptam  a  viro  doclissimo   F.  A.  L. 

PoFKEN. 

Horum  effluviorum  atque  miasmatis  naturam  non- 
dum  satis  esse  cognitam,  docent  virorum  doctorum 
de  ea  hypotheses  contrariae :  neque  cuncta  palu- 
dum  effluvia  semper  paria  fore  ,  pridem  jam  opi- 
Hatus  est  Lancisius.  Utrum  vero  duo  summa  gene- 
ra  ponenda  sint,  alterum  natum  ex  aquis,  alterum 
vulcanicae  originis,  uti  nonnullis  placuit,  definire 
tum  poterimus  ,  cum  res  erit  non  ex  hypothcsi , 
verum  ex  inductione  explicata.  Interim  cavere  opor- 
tet,  ne  verba  nobis  dare  pro  factis  patiamur.  Ex 
illis  quaedam  sunt  nunc  in  usu,  quae  ut  grandiso- 
na  sunt,  ita  quibusdam  magicam  habere  vim  cre- 
duntur  ad  quaevis  naturae  mysteria  interpretanda. 
Nos  contenti  siraus,  ut  scientiarum  physiologicarum 
cultores  non  minus,  quam  physicarum  decet,  na- 

turae  modesta  observatione  quae  interpretationem 
naturae  praecedat  oportet ,  non  sequatur.  Mias- 
mati  vulcanico  repugnat  observatio  ,  non  omnem 
insulam  Javam,  quamvis  regionem  vulcanicam,  ve~ 
rum  eam  praecipue  illius  partem  intermittentium 
feracem  esse ,  quae  maxime  paludosa  est :  in  ipsa- 
que  Italia  regionem  Romanam  paludosam  intermit* 
tentium  esse  longe  feracissimam.  Sed  haec  mit- 
tentes  ad  patriam  revertamur,  in  qua  certe  de 
miasmate  vulcanico  nulla  moveri  quaestio  potest. 

Sive  paludum  exsiccatione ,  sive  terrae  argilla- 
ceae  fermentatione ,  sive  reliquiarum  organiearura 
putrescentia ,  sive  aquarum  variarum  miscela,  sive 
plurimis  harum  caussarum  conjunctis  excitari  mias- 
ma,  observarunt  medici:  quarum  caussarum  cum 
plures  conjungerentur  in  Epidemia  gravi ,  quae  an- 
no  1826  tum  urbem  Groningam,  tum  alias  etiara 
patriae  regiones  vexavit,  hunc  de  caussis  intermit- 
tentium  locum  non  melius  interpretari  posse  cen- 
seo,  quam  si  hujus  epidemiae  origines  vobiscura 
perquiram. 

Postquam  in  permultis  patriae  locis  mare  ex  lit- 
toribus  suis  egressum  agros  inundaverat  et  aestas 
fuerat  perquam  calida  diuturnaque,  mense  Julio  ex 
fermentatione  terrae  argillaceae  effluvia  exorta  sunt 
perque  aerem  diffusa,  quae  gravissimam  erearunt 
epidemiam  intermittentium. 

Audite  virum  doctissimum  Popken  haec  epide- 

nriae   natalia    tradentem ,    qualcin    ipsc    in  patiiae 
Imic  nostrae   finitima  regionc  observavit ! 

»  Regionem  nostram  Jeverensem,  inquit,  a  duo- 
bus  lateribus   mari   circumdatam  solum    arcnosum 
siccum,  altius  positum  et  solum  pingue,  humidum, 
profundius   positum,  argillaceum  ita   dividunt,  ut 
prior   antiquos  terrae  fines  priscaque  maris  littora 
retulisse    videatur ,    antequam    tractu    temporis    et 
longaevo  satis  labore  posterior  terrae  nostrae  pars, 
quae   fundum  maris    antea  constituerat ,  alluvione 
sensim  nata  et    aggeribus  circumdata  fuerit?     Hae 
partes   ita   salubritate  differunt,  ut  dum  in   parte 
elevatiori,  aere  salubriore  perflata  aquisque  purio- 
ribus  fruente  minor  in  genere  observetur  morbo- 
rum  nurncrus,  paludosa  e  contra.et  profundius  po*- 
sita  fertilissimum  omni  tempore  exhibuerit  aegritudi- 
num  fomitem ,  intra  quas  febrium  intermittentium 
agmen  ita"  prae  caeteris  emicare  observatur,  ut  vel 
nulla  totius  anni  tempore  ibidem  non  occurrat  eo- 
que  magis  grassetur,  quo  propinquius    et  rapidius 
diurni  calores  frigoribus  vespertinis  excipiantur  et 
sic  cutanea  perspiratio,  quo  promtius  supprimatur: 
indicio  febrem  istam  iisdem  sub  conditionibus  po- 
tissimum  florere ,  quae  evolvendo   miasmati  palu- 
doso  quam  maxime  favent. 

Oppidulum  vero  ipsum  Jeveram  quod  attinet,  in 

quo  prae  caeteris  furores  suos  morbus  edidit,  mo- 

nenduni,  illud  in  ipsis  soli  arcnosi  et  paludosi  fini- 

bus  positum    fossisque    caeterum..  vetustis.,    calore 

lib.I.  ParsII.  18 

solis  exustis  instructum,  miasmati  paludoso  exposi- 
tum  quam  maxime  fuisse.  Fertilissimam  omni  tem- 
pore  intermittentium  regionem  nostram  vernales 
solito  frequentiores  anno  1826  visitare  coeperunt. 
Auctisque  in  dies  caloribus  eaedem  hae  febres,  quod 
caeterum  fieri  consueverat,  mitescere  non  coepe- 
runt,  sed  pertinaciores  redditae,  solitae  hucusque 
et  feliciori  tractationi  non  amplius  auscultare  ob- 
servabantur.  Initio  tandem  mensis  Julii,  cum  exu- 
sta  fere  ubique  a  solis  radiis  regio  nostra,  canali- 
bus  referta  vastam  praeberet  superficiem  paludum 
plenam,  prima  adparuere  morbi  dirissimi  vestigia. 
Continuatae  nimirum  et  seram  in  aestatem  porre- 
ctae  quasi  intermittentium  vernalium  cohorti  gravia 
hinc  illinc  accedebant  symptomata,  primum  phre- 
nitica  (aestate  scilicet)  sub  tertianae  phreniticae 
forma  nonnullos  vel  primo  insultu  obruentia,  ne- 
glectis.quae  praecedere  solebant,  duabus  tertianae 
legitimae  accessionibus :  tum  mense  Augusto,  con- 
sueta  febre  autumnali  orta,  quo  tempore  cholera 
nasci  solet,  epidemia  et  hoc  sibi  symptoma  adsci- 
scere  inque  cholericis  perniciosis  maligna  morbi 
natura  palam  fieri  medicis  primum  coepit.  Depo- 
sita  tandem  medio  Augusto  larva,  vera  nunc  spe- 
ctabatur  et  miranda  perniciosarum  intermittentium 
familia,  quae  nisi  statim  symptomate  aliquo  lethi- 
fero  necem  inferret ,  in  typhum  singularem  abire 
et  malignissimorum  more  morborum  virium  collap- 
sum,  omni  fide  majorem,  convalescentibus  parare 

consuevit."  De  his,  siquidem  in  pathologicis  ex- 
plicantur,  plura  scire  cupientibus  praeter  fontes 
jam  indicatos,  commendamus  Aliberti  Commenta- 
tionem  de  febribus  perniciosis  intermittentibus,  quin- 
ta  vice  anno  1820  Lutetiae  Parisiorum  editam. 

Harum  febrium  prognosis  in  singulis  plurimum 
differt.  Vernales  multis  medicis  antiquioribus  ha- 
bebantur  dejhiratoriae.  Tertiana  exquisita ,  cujus 
meminit  Hippocrates,  5°,  7°,  9°  paroxysmo  spon- 
te  solvitur  et  Boerhaavius  noster  Aph.  754.  nisi 
malignae,  inquit,  corpus  ad  longaevitatem  dispo- 
nunt  et  depurant  ab  inveteratis  malis.  In  quem 
praeceptoris  aphorismum  haec  notavit  Swietenius  : 
»  Boerhaavius  testabatur ,  quod  longaevi  homines 
plurimi ,  quos  de  hac  re  interrogaverat ,  in  flore 
aetatis  quartana  febre,  quae  omnium  intermitten- 
tiummaxime  diuturna  essesolet,  laboraverint."  Ita- 
que  non  tam  tertianarum  vernalium  salubritatem 
praedicavit  hoc  loco  Boerhaavius,  quam  quidem 
quartanarum  autumnalium,  atque  Swietenius  ae- 
gros  se  vidisse  testatur  idque  saepius ,  qui  tertianis 
autumnalibus  epidemice  grassantibus  et  pertinacis- 
simis  aegrotabant  et  imprudenti  consilio  febrim 
Cortice  Peruviano  suppresserant ,  antequam  per  fe- 
brimmateria  febrilis,  plerumque  in  his  casibus  cir- 
ca  praecordia  haerens,  expedita  fuerat:  omnia  in- 
cassum  tentata  fuisse  miserosque  levi  ictero  defoe- 
datos  languisse  tota  hyeme,  donec  mense  Februario 
tertiana  verna  corriperentur,  quae  paucis  paroxys- 

18* 

mis  solvebat  haerentem  in  visceribus  saburram  et 
per  alvum  specie  liquaminis  nigri,  tenacis  et  oli- 
dissimi  expellebat,  felici  plerumque  eventu.  Con- 
feratis  cum  hac  Swietenii  observatione ,  quae  re- 
tulit  ad  Aph.  747.  circa  epidemiam  intermittentium 
Europaeam  a.  1719,  cujus  etiam  meminit  Fred. 
Hoffmannus  ,  nec  non  observationes  Celeb.  Portal 
de  natura  et  curatione  febrium  autumnalium  in  Gal- 
lia  (Memoires  Tom.  II.  pag.  88  sqq.)  in  quibus  ve- 
nae  portarum  hepatisque  aegritudinem  et  vitiatam 
bilis  secrctionem  ex  congestione  venosa  abdominali 
accusabat,  sententiam  probante  cadaverum  inspe- 
ctione,  ut  adeo  attinere  videatur  haec  observatio 
Swietenii  ad  tertianarum  vernalium  efficacitatem 
in  systematis  venae  portarum  infarctus  solvendos 
et  quidem  facta  derivatione  ad  intestina  et  conci- 
tato  alvi  fluxu  vere  critico  salutari.  »  Quartanam , 
sic  pergit  Swietenius  ,  non  tantum  securissimam 
esse,  verum  etiam  ab  aliis  magnis  morbis  vindica- 
re ,  monuerat  Hippocrates  ( Epid.  I. )  a  convulsioni- 
bus  liberari  illos ,  qui  quartana  corripiuntur,  pa- 
riter  dixit ,  Aph.  70.  Sect.  V.  Cephalaeam ,  quae 
per  annos  afflixerat,  per  periodos  recurrentem  ces- 
sasse  toto  illo  tempore ,  quo  quartana  tenebatur  ae- 
ger,  obseryavi.  Dolorein  inveteratum  humeri  dex- 
tri  in  homine  vidi  evanuisse,  dum  quartana  febris 
illum  corripiebat ;  cujus  per  sex  menses  jam  du- 
rantis  pertaesus  corticem  Peruvianum  sumsit,  tali 
cum  effectu ,  ut  quartana  abesset  quidem ,  sed  re- 

dirct  humeri  dolor.  Post  menscm  rcdiit  quartana, 
quam  ferens  patienter,  donec  sensim  sponte  disce- 
deret,  a  molcsto  illo  dolore  postea  immunis  vixit. 
Palpitationes  cordis  violentissimas ,  incognitum  to- 
ties.quoad  suas  caussas  malum,  nec  minus  ad  quae- 
vis  saepe  remedia  rebelle ,  sanavit  quartana  in  ce- 
leberrimo  Mathematico  de  la  Hire,  qui  postea  sa- 
nus  ad  septuagesimum  octavum  anrmm  vixit,  con- 
firmans  suo  exemplo,  quartanam  et  ab  inveteratis 
malis  liberare  et  ad  longaevitatem  disponere."  Ha- 
ctenus  Swietenius  :  cujus ,  siquidem  opus  esset , 
harum  febrium  encomia  multis  possem  testimoniis 
probare.  Haec  enim  tam  numerosa  sunt  tantaque 
medicorum  antiquiornm  in  iis  celebrandis  facun- 
dia,  ut  Werlhoffius  e  re  fore  arbitratUs  sit,  pe- 
culiarem  scriptionem  de  limitanda  febris  laude  in 
publicum  edere. 

In  exemplis  ultimo  loco  prolatis  notate  ,  alias 
neuroses  neurosi  periodica  intermittente  quartana 
fuisse  sublatas  ideoque  fuisse  neurosium  vicissitu- 
dines  alteriusque  in  alteram  commutationem.  Hanc 
salubritatem  intermittentium  ludibrio  habens  pj- 
retologiae  physiologicae  auctor,  quaerit,  cur  ma- 
niaci,  epileptici,  podagrici,  paralytici  non  mittan- 
tur  habitare  aut  paludes  Pontinicas ,  aut  urbem  ,Ba- 
taviae.  Gravis  profecto  quaestio  est,  quam  medi- 
cis  aegrisque  dirimendam  relinquimus :  qui  quaeso 
reputent ,  non  tantum  inter  duo  mala  optionem 
faciendam  esse ,  quorum  licet   alterum   alteri  sup- 

par  videri  posset,  ut  in  exemplo  febris  quartanae 
et  podagrae  ab  auctore  proposito,  in  aliis  tamen  dis- 
crimen  est,  ut  febris  et  maniae ;  ego  saltem  febri- 
citare  mallem ,  quam  insanire ;  non  tantum ,  in- 
quam,  inter  duo  mala  optionem  esse  faciendam, 
verum  saepe  spem  esse  fore ,  ut  altero  malo  an- 
nuo  ab  altero  perenni  liberemus ,  quandoquidem 
naturae  medicatricis  non  minus ,  quam  artis  me- 
dicorum  longae  esse  curationis  taedia,  nec  impune 
semper  perturbanda  illa,  deprehenduntur. 

Sed  quamquam  interdum  profuerunt,  longe  cre- 
brius  nocuere. 

Vos  igitur  audite  et  alteram  partem ,  ut  quibus 
nominibus  culpandae  sint  intermittentes ,  intelli- 
gatis. 

Est  eventus  harum  febrium  praecipue  longiorum 
perquam  vulgaris,  physconia,  sive  ventris  intume- 
scentia ,  de  cujus  significatione  prognostica  aliis 
aliter  visum  est.  »  Observatu  non  indignum  est, 
ita  Sydenhamus,  quod  cum  febres  autumnales  te- 
neram  aetatem  diu  crueiaverint ,  nulla  spes  sit  eas 
abigendi ,  donec  abdominis  regio ,  circa  lienem 
praecipue  ,  indurari  atque  tumefieri  inceperit ; 
iisdem  enim  gradibus,  quibus  hoc  symptoma  su- 
pervenit ,  febris  etiam  fugam  meditatur ,  neque  ex 
meliori  alio  prognostico  morbum  hunc  brevi  abi- 
turum  diseris,  quam  si  sedula  animadversione  obo- 
riri  hoc  symptoma  perspexeris."  Hanc  crisin,  quam 
salutarem  praedicat  Stdenhamus,  perquam  imper- 

fcctam    atque  infidam   vocat    IIeusingerus  ,    in  ea 

qiam  de  lienis  inflammatione  atque  tumore   scri- 

psit   commentatione   remque   hoc  exemplo   probat. 

>:  Vir  temperiei   cholericae  et  irritabilis  per  bien- 

ttium  ex  pertinaci   febre  intermittente  aegrotavit  , 

in  ea ,  quam  incolebat  urbe ,  endemica :  ex  hac  fe- 

bre  intumuit  splen  in  eam  molem,  ut  omnem  ven- 

tris  caveam  impleret  tumore  duro;  quo  facto  febris 

evanuit,    color  in  meliorem   mutatus  est   satisque 

bona  fuit  concpctio  ciborum.     Interim  herbae  ape- 

rientes  cum  liquore  terr.  foliat.  tartari,  thermae  simi- 

les  pilulaeque  ejusdem  virtutis  inunctionesque  mer- 

curiales   praescriptae  sunt,  ac  post  annum  parum- 

per  emolliri,  nec  tamen  decrescere  videbatur:  ex 

qua  levi  mutatione  magnam  spem  concepit  aeger, 

minus  tamen  bene  sperante  medico ,  qui  melaenam 

timebat.     Nec  vanus  timor.    Nam  hic  non  ita  diu 

post  ad  aegrotum  accersitur  eumque  adiens  vidit, 

evomuisse    ingentem    sanguinis    copiam    inque    eo 

plura  coagula:  repetiti   clysteres  postea   plurimum 

sanguinem   nigrum   per   inferiorem    alvum   eduxe- 

unt ,  quibus  cunctis  evacuationibus  mense  exacto 

tetumuit  adeo,  ut  ad  naturalem  molem  videretur 

rversus,  nullo  hypochoridrii  sinistri  dolore  super-»- 

stte.     Ipse  autem  aeger  ab  eo  inde  tempore  con- 

vauit  ac  viginti  quinque  annos  continuos  optima 

valtudine  gavisus  est." 

Iti  lienis  tumores  (magni  lienes  antiquitus  di- 
cebaitur)  ex  maxime  vulgaribus  sunt  febrium  in- 

termittentium  tum  quartanarum ,  tum  tertianarum 
etiam  sequelis.  Be  his  testatur  medicus  Anglis 
Cleghornius  ,  se  in  Minorca  insula  centum  fere  eor- 
pora  eorum ,  qui  ex  febribus  tertianis  obierant, 
investigasse  semperque  reperisse  lienem  insignitei 
tumentem  adeoque  liquefactum,  ut  speciem  san- 
guinis  membrana  reconditi  coagulatique  magis , 
quam  partis  organicae  obferret. 

Hoc  lienis  vitium  ut  in  febribus  intermittentibus 
longis,  praescrtim  quartanis  vulgo  observatur,  agi- 
te  videamus ,  quali  tandem  vinculo  cum  ipsa  febre 
nectatur.     Antiquiorum  opinio  ferebat ,  esse  febris 
eflectum,  in  cujus  primo  stadio,  frigoris   scilicet, 
ab  externis  partibus  repulsus  sanguis  in  partes  in- 
ternas:  abdomen,  portarum  venam,  lienem  inpri- 
mis   congeritur.     Recentiorum    quorundam  conjec- 
tura  est,  intermittentium  febrium  caussam  ac   se- 
dem  esse  in  liene   inflammato  ponendam.     Saepe- 
numero  febres  intermittentes  symptomata  esse  sple- 
nitidis  opinatur   Heusingerits  aliosque  citat  obser- 
vatores  commemorantes   lienis   sub  paroxjsmis   fe- 
brilibus    intumescentiam  :    Iiinc   explicari    subjun- 
gens ,   liarum  salubritatem  a  medicis    celebratam 
quandoquidem  symptomatibusliypocliondriacis,  nej- 
vosis,  cachecticis,  quae  vitiorum  organicorum  li- 
nis   symptomata  sunt,  medebitur  febris  quartar* , 
sive  potius  splenitis,  quartanae  characterem  naoa, 
si  felicem    habeat  eventum.     Prius :    scil    intu«e- 
scere  lienem  sub  paroxysmo  febrili  atque  dolep   et 

ipse  animadverti ;  posterius ,  inflammationem  lienis 
cjusdem  vitiis  organicis  medcri,  fatcor,  me  non  sa- 
tis  bene  pcrspicere ,  neque  mihi  fingcre  posse  for- 
tunatum  inflamraationis  evcntum  in  viscere  vi- 
tiato  antea.  Priorem  opinionem  profiteri  quoque 
videtur  Cruveilhierius  ,  etsi  non  diserte  definiat 
rationem,  quae ,  ipso  judice,  sit  inter  utrumque 
morbum.  Sed  lubet  ipsius  verba  referre :  »  Afflu- 
xus  sanguinis  in  lienem,  quae  nisi  faciat,  comita- 
tur  saltem  febrim  intermittentem ,  magnam  habet 
cum  amuxu  inflamraatorio  analogiam ,  quae  analo- 
gia  eo  niajor  est ,  quo  propius  a  typo  quotidiano 
ac  remittente  praesertim  absit;  quodsi  tum  non 
festinet  medicus,  febrim  cohibere,  largis  remedii 
febrifugi  dosibus,  non  tollet  febrem,  i.  e.  ut  ego 
quidem  interpretor,  proclivitatem  ad  sanguinis  in 
lienem  afliuxum:  vefum  contra  ipsam  hanc  in  af- 
fluxum  inHammatorium  convertet." 

An  haec  legentes,  me  monitore  egebitis,  hanc 
xatiocinationem  claudicare?  Est  fiuxus  sanguinis 
in  splenem  febris  caussa  probabilior ,  auctore  Cru- 
veilhierio  ;  hunc  autem  fluxum  praevertere  jubet 
non  depletionibus,  non  revellentibus  ,  nec  derivan- 
tibus  auxiliis,  sed  febrifugo'  largis  dosibus  porre- 
cto.  Ipse  vir  sagacissimus  ratiocinationis  suae  vi- 
tium  subolfecisse  videtur,  siquidem  voceni  fluxus 
cum  altera  proclivitatis  ad  fluxum  commutavit:  qua 
verborum  commutatione  utrum  salutarem  fecerit 
vitiosae  ratiocinationi  medicinam ,    equidem  haud 

definiverim.  Licet  eadem  fere  sit  hypothesis  Heu- 
singeri  ,  is  tamen  rem  paullo  altius  repetivit.  »  Pla- 
ne  convictus  sum,  inquit,  unamquamque  febrim 
esse  symptoma  mutationum  organicarum  in  corpore 
ipsamque  caussam  febrium  intermittentium ,  ut- 
plurimum  saltem  in  systemate  venae  portarum  quae- 
rendam  esse."  Contrariam  sententiam  amplectitur 
jnedicus  Italus  Grottanelli,  auctor  Animadversio- 
num  ad  varias  acutae  et  chronicae  Splenitidis  Hi- 
storias ,  Florentiae  a.  1821.  editas.  »  Frigus  fe- 
brile,  ita  ille  rem  interpretatur ,  intermittentis  fe- 
bris  alia  est  caussa  splenitidis,  quae  chronica  ut- 
plurimum  evadere  solet,  vel  saltem  ansam  praebet 
pathologicae  lienis  conditioni.  Illo  enim  tempore 
sanguis  in  lienem  currit  majore  copia,  quam  alio. 
Aegrotos  autem ,  quos  simplicis ,  vel  duplicis  quarta- 
nae  accessionibus  praeterquam  ingenti  frigore  et  vo- 
mitibus  laborare  vidi  chronica  splenitide  inde  labo- 
rantes  et  lienosos  in  sequentem  quoque  annum  re- 
peri.  Hoc  autem  iii  illis  praecipue  observatur ,  qui- 
bus  infirma  inest  constitutio  et  in  mulieribus  ideo 
puerisque  hanc  chronicae  splenitidis  caussam  fre- 
quentius  deprehendi." 

Inspicientes  aegrotantium  historias  ab  utroque 
auctore  et  Heusingero  et  Grottanellio  perscriptas , 
in  quarta  vix  parte  typum  intermittentem  notavi- 
mus  ,  inque  longe  plurimis  contra  typum  remitten- 
tem:  quod  si  quis  vellet  ex  varia  phlogosi  repete- 
re :  acuta ,  chronica :  arteriosa ,   capillari ,   venosa , 

quas  subtiliter,  duramodo  vere  distinxit  Heusinge- 
rus  ,  vereor  an  semper  ex  symptomatum  ratione 
morbique  decursu  efficere  posset.  Et  scire  ex  eo 
averem,  quomodo  historiam  Seraphinae  Focacei  ab 
Heusingero  ex  Grottanellio  sub  numero  XI.  tra- 
ductam,  quam  ille  capillari  de  genere  fuisse  con- 
tendit ,  explicabit ,  in  quo  sub  typo  quartanario 
jam  simplici,  jam  duplici  persistens  febris  lien  mi- 
nus  et  dolere  et  tumere  incepit :  nisi  eo  utatur 
argumento ,  veris  tempore  ad  vernalium  intermit- 
tentium  indolem  adpropinquasse  hanc  febrim :  quo 
non  sine  veri  specie  referre  posset  catamenia,  quae 
mense  Aprili  fluere  coeperunt ,  prius  per  omne 
morbi  tempus  suppressa  iisque  mense  Majo  succe- 
dentem  graviditatem ,  quo  tempore  a  febre  quar- 
tana  primo  tandemque  a  morbo  lienis  liberata  est 
mulier. 

Cernitis,  non  semper  constantem  esse  cognatio- 
nem  inter  febrem  intermittentem  et  morbum  lie- 
nis ,  neque  hunc  ubivis  illam ,  ut  umbra  corpus  se- 
qui ,  aut  alterum  alteri  respondere :  ut  ideo  minus 
recte  caussae  et  effectus  rationem  habere  credan- 
tur ,  rectius  vero  ad  febres  longas  lienis  morbus  re- 
feratur ,  ad  harum  febrium  prognosin  magis,  quam 
ad  ipsarum  aetiologiam  revocandus. 

Praeter  lienis  illos  morbos  crebro  hydropes  in- 
termittentes  longiores  sequuntur,  quos  multi  pra- 
vae  curationi  tribuunt  ac  praecipue  praematuro 
corticis  usui:   quod   etiamsi  aliquando  juremerito 

huic  caussae  tribui  confileor,  tamen  longe  crebrius 
morbo,  quam  medicinae  tribuendum  censeo  hanc- 
que  conjecturam  ipsa  curatione  horum  hydropum 
probari  autumo  per  ipsum  corticem,  eandem  sci- 
licet  medicinam ,  quae  febri  adversa  est. 

Be  hepatis  ex  febre  morbis  conferatis  laudatum 
antea  Portallium. 

Observatur  etiam  herpes  labialis:  quodrnorbi 
cutanei  genus  vere  magis  criticam,  autumno  con^- 
tra  magis  symptomaticam  rationem  habere  creditur. 

De  perniciosis  febribus  non  opus  est  ut  moneam  : 
has  enim ,  quod  nomen  indicat ,  sive  subconti- 
nuae  fuerint,  sive  comitatae,  ominosas  fore  prae- 
sentitis. 

Reliqua  intermittentium  praesagia  exposila  legite 
ab  Hoveisio  (  Versuch  eincr  Praktischen  Fieber- 
lehre,  Cap.  XI.  %.  278  sqq.  quocum  €£  Cl.  Scrin- 
gar  1. 1.  pag.  213  sq.  §.  712.) 

AliEertus  a  functionum  singularum  conditione 
prognosin  duxit  quodque  in  therapeutice  explican- 
da  idem  in  hoc  etiam  loco  interpretando  fecit,  ut 
scilicet  physiologiam  ducem  sequatur,  qua  in  re 
certe  nobis  laudandus  videtur.  Iliud  tamen  tene- 
re  oportet ,  functiones  non  tantum  singulas ,  sed 
vel  maxime  conjunctas  spectandas  esse :  quo  inaxi- 
me  principio  veterum  artis  prognosticae  praestan- 
tia  nititur.  Praecipue  vero  in  harum  febrium  pro- 
gnosi  aequilibrium  generis  vasorum  et  generis  nor- 
vorum  animadvertisse  juvabit,  ex  quo  turbato  hae 

Febres  maxime  pendcnt:  unde  fit,  ut  jam  ad  neuro* 
sium,  jam  ad  phlogosium  gcntem  magis  inclinent, 
ut  nunc  ex  morbo  nervorum,  nunc  ex  morbo  va- 
sorum  majus  discrimen  immineat  atque  vel  in  ner- 
vorum  intemperiem,  vel  in  vasorum  renisum  ocu- 
los  inprimis  convertere  oporteat. .. 

Non  deerit,  quae  ante  dicta  sunt,  recordantibus 
hujus  praecepti  explicatio,  nec  deerit  quoque  le- 
gentibus,  quae  de  therapeia  dicenda  erunt.  Quam- 
obrem  ad  exitum  properantes ,  hunc  de  therapeia 
locum  nunc  commentabimur ;  quem  veteres  ne  me- 
morem,  ex  recentioribus ,  me  quidem  judice,  op- 
time  explicuit  medicus  praestantissimus  Nepple.  in 
ea,  quam  de  hoc  morbo  conscripsit  monographia 
saepius  laudata  Cff.  Cap.  III.  pag.  150  sqq. 

Febrium  intermittentium  curatio  alia  sit  oportet 
in  ipsa  accessione,  alia  extra  eandem.  In  ipsa  ac- 
ccssione  symptomatico  utendum  est  mediciiiae  ge- 
nere.  Frigoris  stadio  juvat  potus  tepidus,  parcus , 
creber,  calor  lecti,  interdnm  medicina  antispasmo- 
dica.  Potus  tepidus  sit  oportet ,  sed  parcus  simul 
et  creber;  nam  frigido  augeretur  spasmus,  copioso 
induceretur  anxietas  absque  ullo  emolumento,  aut 
febris  levamine.  Est  enim  sitis,  quae  tunc  aegros 
torquet,  sitis  spastica,  quare  nonnulji  laudant  an- 
tispasmodica ,  quae  ubi  summum  fuerit  frigus  sum- 
maque  strictura  spastica,  interdum  proderunt,  mi- 
tiora  tamen  illa,  quoniam  semper  secuturi  caloris 
et  renisus  vitalis  habenda  ratio  est.  Ejusmodi  sunt 

frictiones,  fumigationes  aromaticae,  aut  aromati- 
cae  tepidae  potiones:  lene  infusum  chamom  v.  c« 
cum  aliquot  guttulis  sp.  nitr.  dulc. :  aut  laudani , 
aut  sp.  c.  cerv.  perquam  diluti ,  secundum  alios , 
quorum  omnium  vim  adjuvet  tepor  lecti.  Vomitus 
si  urgeat,  compescendus  est  aqua  gazosa,  quae 
dicitur,  pulvere  aerophoro,  potione  Riveiii,  lau- 
dano ,  frictionibus  aethereis  epigastrii.  Stadio  ca- 
loris  aquosa,  subacida,  refrigerantia ,  regimen  frigi- 
diusculum  et  quies  prosunt,  omnibus  stimulanti- 
bus  sepositis.  Koc  enim  stadium  tempus  est  re- 
actionis ,  quare  cavendum  ab  omni  irritatione.  No- 
cet  nimius  lecti,  stragulorum,  aeris  calor,  nocent 
cardiaca  quaevis.  Quinimmo  in  plethoricis,  apo- 
plecticis,  ubi  summus  fuerit  calor,  venam  aperire 
Stollils  jubet  jubentique  suffragatur  natura.  TJt- 
plurimum  vero  sufficient  diluentia  acidula :  potus 
frigidi  aquosi  cum  succo  limonum ,  aut  succo  citri , 
jam  liberius  concedendi.  Nam  sub  calore  adpro- 
pinquat  intermittens  febris  ad  febres  continuas  om- 
niaque,  quae  hoc  tempore  observantur  symptomata, 
ex  activorum  genere  sunt. 

Qui  calorem  sequitur ,  sudor  blande  promoven- 
dus :  lecto ,  potu  diaphoretico ,  vinoso  interdum  j 
non  vi  urgendus.  Sudoris  scil.  stadium  criticum 
est:  quae  per  sudores  crisis  caute  sustentanda  est 
sique  a  paroxysmo  debilitatus  fuerit  aeger,  pauxil- 
lum  vini  potulentis  poterit  admisceri,  aut  juscula 
carnium  teneriora  praeberi.    Nequaquam  tamen  ar- 

te  sudor  exprimendus  est:  inde  enim  continuam  fie- 
ri  observavit  Sydenhamus,  observarunt  alii;  potis- 
simum  si  calida  adhibeantur  remedia  et  regimen 
calidum.  Nempe  magis  juvat  lenis  perspiratio , 
quam  quidem  copiosi  largique  et  protracti  sudores 
et  difficulter  sanantur,  qui  sudoribus  diffluunt.  De- 
nique ,  nisi  finito  sudore ,  lectum  non  deserat  aeger  * 
ne  turbetur  crisis  et  paroxysmus,  quod  factum  vi- 
di,  duplicetur. 

Sub  apyrexia  febris  curanda,  ita  ut  primo  pro- 
catarctica  auferatur  caussa ,  deinde  proegumena. 
Videlicet  omnis  curationis  finis  eo  spectat,  ut  ex 
febre  complicata  fiat  febris  simplex  atque  ad  puram 
legitimam  intermittentem  redigatur ,  quo  facto , 
haec  vel  sponte  sanabitur,  vel  proprio  sanabitur 
remedio  febrifugo. 

Ad  priorem  curationis  partem  pertinet  methodus 
antiphlogistica ,  diaphoretica ,  evacuans.  Ad  alte- 
ram  pervertens ,  confundens ,  nervina :  illa  ad  caus- 
sas  occasionales  adcommodata  est;  haec  ad  caus- 
sam  praedisponentem.  Caeterum  ubi  compositum 
est  morbi  genus  et  complicatum ,  hae  medendi  me- 
thodi  diversimode  componendae  sunt ,  aut  aliae 
post  alias  adhibendae.  Methodum  antiphlogisticam 
postulant  intermittentes  vernales  plethoricorum,  ad 
inflammationes  ,  haemoptoen  ,  apoplexiam  procli- 
vium,  apyrexia  imperfecta ,  cephalalgia  ingens,  in- 
flammatoria ,  delirium  grave ,  sub  stadio  caloris. 
Nimirum  intermittentes  vernales  solent  esse  subin- 

flammatoriae ,  quae  si  eveniant  plethoricis,  propter 
congestiones  capitis  ,  pectoris ,  timendae  sunt  pul- 
monum,  cerebri  haemorrliagiae,  aut  topicae  phlo- 
goses.  Hujus  timoris  justa  suboritur  caussa,  ubi 
paroxysmi  protraliuntur  et  in  continuitatem  ver- 
gunt,  ubi  graviora  sunt  caloris  stadio  symptomata, 
pulsus  validus ,  fortis  ,  msfgna  anxietas ,  dyspnoea , 
atrox  capitis  dolor ,  ferox  delirium.  Quae  si  fiant , 
antipHogistico  adparatu ,  potu  niulto ,  nitroso ,  sa- 
lino,  eecoproticis ,  ipsa  subinde  sanguinis  depletio- 
ne  vel  universali,  vel  topica  utendum  est.  Kem 
in  constitutione  vernali  a.  1773.  notavit  Stollius 
Kat.  Med.  P.  IV,  pag.  492.  Interdum  sub  ipso 
caloris  stadio  vena  secanda  est,  ubi  magnum  deli- 
rium,  aut  metus  apoplexiae.  Nam  qui  hoc  stadio 
subinde  periisse  leguntur,  ii  apoplectici  fere  pe- 
rierunt. 

Sunt,  qui  putant,  methodum  hanc  intermitten- 
tibus  cunctis  idoneam  esse,  quippe  ab"  irritatione , 
aut  inflammatione  ventriculi  et  intestinorum  alio- 
rumve  organorum  oriundis  et  exempla  proferunt 
felicium  sanationum  per  hanc  methodum  obtenta- 
rum.  Celeb.  Boisseau  ,  in  quamplurimis  casibus 
venaesectionem  et  hirudinum  admotionem  suffice- 
re  scribit  febri  intermittenti  tollendae.  In  rei  tes* 
timonium  citatur  exemplum  unicum  viri,  qui  post- 
quam  navi  vectus  in  fluvium  incidisset,  febre  pre- 
hensus  est,  cum  vomitu  et  gravi  cardialgia,  quae 
symptomata    die    intercalari    perstiterunt.      Epiga- 

strio  bis  admotae  sunt  hirudines  viginti  quinque, 
altera  vice  casu  fortuitb  ipso  accessionis  die  tribus 
horis  ante  hanc  ipsam  haecque  rem  mirante  etiam 
medico  non  rediit."  Fuit  haec  gastritis  rheuma- 
tica,  nec  simplex  intermittens,  sed  cum  inflamma- 
tione  conjuncta;  uti  ostendunt  symptomata,  quae  a 
paroxysmo  supersunt:  unde  hirudinum  usus.  Quodsi 
quaeratis,  cur  accesserit  typus  iritermittens  febri- 
lis,  explicationem  dabit  ipsa  historia.  Scilicet  m. 
Majo  ex  febre  tertiana  aegrotaverat  suppressa  ite- 
rumque  reversa  m.  Junio  et  suppressa  denuo,  nec 
tamen  penitus,  siquidem  neglexerat  medicus  com- 
plicationem.  Quid  mirum,  in  hoc  aegro,  hoc  an- 
ni  tempore,  rediisse  iterum  iterumque  intermit- 
tentem ,  cui  corpus  adsueverat ,  sive  potius  sub  hac 
forma  renisum  vitalem,  gastrica  irritatione  suscita- 
tum,  prodiisse  atque  hac  irritatione  sublata,  si- 
luisse. 

An  fortunae,  an  arti  salutem  acceptam  referre 
debuerit  aeger,  dubium;  quod  si  sanguine  fluente 
in  novum  febris  paroxysmum  incidisset  aeger ,  in 
grave  conjectus  esset  discrimen  vitae,  quod  pluri- 
bus  exemplis,  siquidem  res  probatione  egeret,  pro- 
bari  posset. 

Casus  Guilielmi  Sonneveldii  apud  Forestum  no- 
stratem  (est  Obs.  III.)  cui  post  tertium  intermit- 
tentis  tertianae  paroxysmum  vena  basilica,  sangui- 
ne  ad  unc  v  emanante ,  in  manu  dextra  secta  est ; 
quo  facto  febris  illum  reliquit :  et  alter  feminae  gra- 

Lib.  I.  Pars  II,  »9- 

vidae  apud  Fred.  Hoffmannum  (Obs.  I.  est)  cui 
idem  remedium  saluti  fuit;  quos  plurimis  aliis  au- 
gere  possem,  testantur,  hanc  curandi  methodum 
antiquioribus  medicis  non  fuisse  ignotam.  In  utro- 
que  casu  die  intercalari  sanguis  detractus  est :  Hoff- 
manni  aegra  ex  quartana  decubuit,  quae  pessima 
curatione  stimulante  exacerbata,  deinde  antiphlo- 
gistica  curatione  mitigata ,  tandem  cortice  penitus 
abacta  fuit  (II,  28  sq.)  Ejusmo^i  curationis  spon- 
taneae ,  qua  per  haemorrhoides  fluentes  a  quartana 
pertinacissima  liberatus  est  aeger ,  exemplum  ex- 
stat  in  Obs.  41.  Foresti,  medicis  ad  imitandum 
propositum. 

Solebant  medici  antiquiores  apyrexiae  maxime 
tempore  venam  secare.  Doctiss.  Nepple  alterum 
febris  stadium  habet  tempus  maxime  opportunum 
huic  remedio.  Mihi  suum  esse  in  singulis  casibus 
sanguinis  detrahendi  tempus  videtur:  ratione  ae- 
gri  corporis ,  morbi  aut  compositi ,  aut  simplicis 
ejusque  symptomatum.  Saepenumero  vidi  ( est  mo- 
nitum  illius ,  quem ,  modo  citabamus  viri  doctissi- 
mi )  febres  quartanas  longas  in  corporibus  robustis 
6anguineis  unica  tolli  venaesectione ,  post  febrifuga 
quaevis  incassum  data.  Verum  facies  horum  ae- 
grotantium  non  erat  cachectica  illa ,  leucophlegma- 
tica  incolarum  regionis  palustris ,  sed  plethorica , 
colorata,  levi  quamvis  flavedine  tincta,  pulsu  ple- 
no,  ventre  tumente  ac  dolente  venisque  crurum 
ex  sanguine  turgentibus.    Venaesectionem  cortici 

praeponit  experientissimus  medicus  Bailly.  Verum 
notandum  est,  in  climate  calido  Romano,  aestate 
fervida ,  creberrimisque  capitis  inflammationibus , 
observationes  suas  collegisse ,  id  quod  aegrorum 
ostenderunt  symptomata  et  extispicia  mortuorum, 
ut  de  multis  dubites,  utrum  magis  phrenitidis  et 
encephalitidis  hae  fuerint,  an  intermittentium  fe- 
brium  historiae. 

Methodus  diaphoretica  fit  per  decocta  radd.  ape- 
rientium :  gramin.  bardan.  inf.  samb.  chamom.  cum 
tart.  emet.  refracta  dosi ,  sale  ammoniaco ,  sp.  Min- 
der.  similibusve,  interpositis  interdum  amarican- 
tibus ,  subamaris ,  amaris ,  quae  resolventia  anti- 
quitus  dicebantur,  qualia  sunt:  extr.  tarax.  card. 
bened.  cent.  min.  trifol.  fibr.  gentian.  absynth. ; 
aut  iisdem  post  priora  illa  praescriptis :  quae  qui- 
dem  remedia,  quia  stomacho  intestinisque  grata 
sunt,  quae  in  hoc  morbi  genere  saepenumero  ato- 
nica  sunt,  potissimum  prodesse  videntur.  Nocet 
methodus  veterum  resolvens  corporibus  debilibus  , 
laxis,  sudoribus  largis,  nocturnis,  diffluentibus.  Cae- 
terum  in  febrium  intermittentium  principio  prae- 
sertim  quam  latissime  patet  eorum  usus.  Febris 
tertianae  sudore  solutae  hoc  profert  exemplum  Fo- 
restus.  »  Juvenis  quidam  Alcmarianus  ann.  26.  ex 
itineris  longitudine  defatigatus  principio  aestatis  in 
tertianam  febrem  incidit.  Adhibitis  minorativis , 
parca  venaesectione  ac  leniori  cathartico,  quintov 
paroxysmo,  cum  valde  sitiret,  avidissime  bibit  pti- 

sanam  gelidam,  quam  concesseram;  e  cujus  potu 
vehementer  sudavit,  ita  ut  sequenti  paroxysmi  die 
immunis  a  febre  evaserit  et  haec  ipsa  per  sudorem 
soluta  fuerit." 

Methodus  evacuans:  sive  emetica,  sive  catharti- 
ca ,  ubicunque  status  gastrici  notantur  indicia  in- 
dicatur.  Si  vertigo  sit  scil.  et  nausea  et  oris  ama- 
ror  ructusque  et  dolor  ventriculi  et  lingua  sordi- 
da ,  emetico  excutienda  haec  colluvies  est,  sive  ex 
ipecacuanh.  rad. ,  sive ,  si  simul  purgandum  sit ,  ex 
tart.  emetico.  Disputatum  fuit,  utrum  emesis  an- 
te,  an  vero  post  paroxysmum  febrilem  sit  conci- 
tanda.  Qua  in  re  naturae  vocibus  obtemperandum 
est.  Nam  si  ante  paroxysmiim  adpareant  signa  sta- 
tus  gastrici,  ante  paroxysmum  praebendum  est  vo- 
mitorium,  si  post  paroxysmum,  hoc  tempore  vo- 
mitus  ciendus  est.  Animadvertite  tamen ,  quae 
sub  ipsa  accessione  febrili  adsunt  nauseam  et  vomi- 
tum ,  ex  febre  esse  et  ventriculi  sympatheia ,  neque 
emetica  propinanda  ore  sicco,  lingua  arida,  fau- 
cibus  calentibus  magnaque  siti,  sed  diluentia:  in- 
que  iis  persistendum  non  esse  ,  donec  dispareant 
linguae  sordes  et  status  gastrici  signa:  haec  enim 
crebro  ab  ipsa  nasci  ventriculi  atonia.  Sin  dolor 
lumborum ,  borborygmi ,  flatus ,  tensio  hypochon- 
driorum,  sensus  ponderis  in  colo  transverso  pur- 
gationem  alvinam  indicet,  haec  fiat  tum  per  pur- 
o-antia  leniora ,  tum  per  clysmata ,  quibus  solis  ver- 
nales   quandoque   sanasse   sese  refert  Sydejnhamus. 

-In  his  remediis  deorsum  purgantibus  major  etiam, 
quam  in  emeticis  adhibendis  requiritur  cautio , 
nam  a  catharticis  diu  nimis  imprudenterque  ad- 
hibitis  hae  febres  ingravescunt  adeo,  ut  vel  in 
continuas  mutentur  ,  vel  in  quartanas  maxime  re- 
belles.  Quocirca  damnandus  illorum  medicorum 
mos  est,  qui  drasticis  tentare  solent  haec  febrium 
genera,  unde  et  altiores  radices  agere  et  hydro- 
pes,  diabetem,  cachexiam  nasci,  cum  Swietenius  , 
tum  Sydenhamus  animadverterunt. 

Observationem  febris  tertianae  vomitu  alvoque 
solutae  refert  Forestus  sequentem  :  »  Josephus  Mo- 
nachus  a.  1556.  in  fine  aestatis,  vir  annorum  sexa- 
ginta ,  in  tertianam  febrem  intermittentem  quoque 
incidit ,  cum  vomitu  bilioso  et  dejectionibus  utcun- 
que  biliosis.  Huic  cum  alvus  satis  fluxerit  per  se  et 
urinaignea  esset,  neque  crassa,  aut  valde  rubra,  a 
venaesectione  abstinuimus  sed  epoto  syrupo  solven- 
te  et  victu  convenienti  usus,  cum  per  se  biliosa 
evomeret  et  alvum  lubricam  satis  haberet,  quinto 
paroxysmo  febris  desiit." , 

Qui  methodi  antigastricae  salubritatem  recentio- 
ris  etiam  auctoris  testimonio  cupiant  confirmatam , 
consulant  testem  locupletissimum  Nepple,  qui  et 
crebro  usu  harum  febrium  historiam  didicit  et  men- 
tem  liberam  servavit  a  praejudicatis  sui  seculi  opinio- 
nibus ,  quarum  dominio  medicorum  plurimorum  ex 
aequalibus  et  popularibus  suis  mentes  subjiciuntur. 
Alia  methodus  harum  febrium  curandarum  est 

confundens ,  perturbans ,  qua  scil.  imminens  paro- 
xysraus  praevertitur.  Omnis  haec  methodus  eo 
tendit,  ut  perturbetur  paroxysmus  febrilis  ejusque 
typus  confundatur,  moto  videlicet  per  diaphoretica 
( inf.  1.  sassafr.  chamom. ,  addita  parca  opii  dosi ) 
paullo  ante  paroxysmum  sudore ,  aut  per  emeticum 
omni  corpore  concusso,  aut  animi  pathemate  gra- 
viori  concitato.  Nimirum  contingit  saepenumero, 
ut  character  ille  febrilis  tam  alte  generi  nervorum 
imprimatur,  ut  propter  consuetudinem  perpetuo 
revertatur  intermittens.  Ab  hac  autem  prava  con- 
suetudine  abducendum  est  corpus  et  abducendum 
quidem  valido  remedio  alterante.  Quod  ut  tuto 
fieri  possit ,  febris  sit  oportet  pura ,  mere  neryosa , 
ex  consuetudine  protracta.  Et  sub  his  quidem  con- 
ditionibus  praevertens  illa  methodus  tuto  poterit 
adhiberi. 

Emetica  quod  spectat,  testatur  Galenus,  multos 
se  nosse  statim  post  vomitiones  spontaneas  a  febre 
prorsus  liberatos  ,  ita  ut  haec  etiam  methodus  na- 
turae  nitatur  observatione. 

Sudorifera  methodo  uti  solebat  St1)enhamus,  qui 
in  tertianis  autumnalibus  quatuor  horis  ante  paro- 
xysmum  aegro  in  lecto  collocato  et  stragulis  unde- 
quaque  cooperto  dabat  serum  lactis  cerevisiatum, 
cui  salviae  folia  incocta  fuerant,  ut  provocaret  su- 
dores,  quibus  obortis  dabat  pilul  cochiar.  major. 
scrup.  duos,  solutos  in  unc.  una  mixt.  spirituosac 
et  duas  drachm.  theriacae  Andromachi  (quae  opium 

habet)  adeoque  purgantium  enervabat  potestatem. 
Cujus  remedii  illud  fuit  consilium  ,  ut  binis  illis 
contrariis  purgandi  et  sudandi  motibus ,  eodem  tem- 
pore  coneitatis,  ordinatum  paroxysmi  processum  con- 
funderet  atque  interturbaret.  Eodem  consilio  sola 
diaphoretica  sub  regimine  calido  lectique  tepore 
ante  paroxysmum  ingerenda  praescribuntur  et  bal- 
nea  calida,  Celso  auctore  ,  adhibentur  et  opium, 
quod  duplici  ratione  prodest,  tum  sudores  moven- 
do,  tum  obtundendo  acutum  nimis  nervorum  sen- 
sum. 

Obs.  IX.  febris  tertianae  ap,  Fred.  Hoffmannum 
Tom.  II.  pag.  21.  legitur  historia  ejusdem  curatae 
et  in  continuam  conversae  eodem  remedio,  quae 
cum  ad  hanc  perturbantem  methodum  pertineat, 
eam  referre  hoc  loco  peropportunum  censeo.  »  Mi- 
les  quidam  robustus,  postquam  in  coena  ad  satie- 
tatem  usque  ingessisset  et  noctu  aere  nebuloso  ex- 
cubias  egisset,  praecedente  horrore,  nausea  et  co- 
natu  ad  vomitum  corripitur,  subsequente  aestu  et 
anxietate.  Hedeunt  haec  pathemata  tertio  die  acer- 
biora  ideoque  ad  chirurgum  properat ,  qui  die  va- 
cuo  primum  dat  emeticum,  septem  ante  paroxys- 
mum  horis,  quo  strenue  pituitam  cum  bile  evo- 
muit.  Febrili  die ,  tribus  ante  paroxysmum  horis , 
jdem  morbi  artifex  piperis  albi  grana  xv.  stercoris 
muris  gr.  x.  et  lapidum  cancrorum  drachmam  di- 
midiam  in  aliquot  cochlearibus  sp.  vini  porrigit  et 
jubet,  ut  desuper  biberetur  cerevisia  probe  cale« 


296  DE  FEBRIBUS  INTERMITTENTIBUS. 

facta.  Miles  lecto  inclusus  sudat  inde  fortiter ,  pa- 
roxysmus  fugatur  et  repetito  aliquoties  hoc  reme- 
dio,  cura  feliciter  absolvitur.  Aceidit  vero  haud 
ita  multo  post,  ut  juvenis  cholericus  in  iram  pro- 
nus  et  liberaliter  vino  indulgens ,  tertianae  impli- 
caretur.  In  consilio  vocatur  idem  chirurgus  et 
idem  remedium  exhibet,  sed  tam.sinistro  effectu , 
ut  continua  inde  fere  fieret  febris,  aestus  augere- 
tur,  aeger  deliraret  et  de  exquisijto  ardoris,  quasi 
carbonis  igniti  sensu,  in  scrobiculo  cordis  querere- 
tur.  Parata  igitur  emulsio  aliaque  remedia  ac  de- 
mum  adjunctus  usus  electuarii  e  cort.  Peruv. , 
quem  excepit  liberalis  alvi  fluxus  tam  salubri  even- 
tu  ut  febris  discederet,  symptomata  quiescerent  et 
aeger  sanitatem  reciperet." 

Quae  celebrantur  intermittentium  pertinacium 
curationes  per  amuleta ,  incantation.es ,  preces ,  ab 
ea  quam  aegrotantes  his  remediis  tribuunt  fide  at- 
que  auctoritate  repetatis.  Nam  magna  est  animi 
hos  morbos  curandi  potestas ,  quam  etiam  testan- 
tur,  quae  subito  animi  affectu  animique  diversio- 
ne  sanatae  leguntur.  Roc  modo  juvenem  sanavit 
medicus  excellens  Fred.  Guil.  v.  Hoven,  qui  post- 
quam  tres  menses  continuos  incassum  china  chiua 
aliisque  remediis  numerosis  usus  erat  ac  complures 
medicos  consuluerat,  ipsum  accersivit,  magnam  ei 
fidem  tribuens.  »  Cum  ab  eo  acceperam ,  ( inquit ) 
quae  adhibuerat,  neque  alia  praescribenda  nove- 
ram ,  alio  prorsus  remedii  genere ,  nempe  animi  me- 

dicina  opus  esse  intellexi.  Diu  igitur  pulsum  ejus 
exploravi  oculisque  in  eum  defixis  praedixi,  tan- 
quam  de  rei  veritate  certus,  febrim  non  reditu- 
ram  esse:  et  febris  non  rediit." 

Ne  rem  miremini  A.  A. !  perpendendum  est ,  in- 
termitlentis  frigus,  circa  quod  praevertendum  om- 
nis  illa  methodus  versatur,  esse  affectionem  gene- 
ris  nervorum. 

Haec  autem  methodus  non  tantum  ad  paroxys- 
mum  brevi  futurum  praevertendum ,  sed  ad  eun- 
dem  natum  jam  confundendum  adhibetur  tuncque 
methodus  confundens  dicitur ,  priori  illa  et  effica- 
citate  et  discrimine  major. 

Methodus  nervina  ad  caussam  proegumenam 
praecipue  adcommodata  nervinis  utitur,  cardiacis, 
narcoticis,  inprimis  vero  Cort.  Peruviano,  quod 
princeps  et  proprium  harum  febrium  remedium 
est.     De  qua  methodo  mox. 

Interea  alimentum  praebeatur  eupeptum,  euchy- 
mum,  eo  copiosius,  quo  longior  apyrexia,  febris 
diuturnior,  protractior,  tempore  intercalari,  a  fu- 
turo  paroxysmo  maxime  remoto.  Est  enim  in  his 
febribus,  potissimum  pertinacioribus  major  alimenti 
ejusque  solidioris  necessitas,  quam  in  reliquo  acu- 
torum  genere.  Itaque  cibus  dandus  est  tempore 
apyrexiae,  quodsi  diuturnum  sit,  quam  integerri- 
mo  corpore  dandum  est,  sibreve,  satius  est  (sunt 
verba  Celsi)  principia  cibi  a  decedente  febre,  quam 
reliquias  ab  incipiente  excipi.     Hinc   cibandi  tem- 

pus  sit  a  futuro  paroxysmo   maxime  remotum ,  ne 
quae  incidat  febris  peractam  nondum  digestionem 
turbet,  aut  alimentum  novo  stimulo  febrim  augeat. 
Abstinendum  praeterea  ab  omnibus  debilitantibus : 
victu  crudo  vappido,  aquoso,  potionibus  tepidis,  ci- 
bo  durolardaceo,  aut  etiam  piscino.  Juvant  quoque 
moderata  corporis  exercitia,  nisi  aeger  debilior  et 
quidem  in  quartana  postero  die  sive  corporis  motu  f 
seu  gestatione.     Quo  die  vero  febrem  expectabit, 
ante  surgere  et  exerceri  dareque  operam  oportet, 
ut  in  ipsum  exercitationum  tempus  febris  incurrat ; 
sic  enim  saepe  illa  discutitur.    Somnus  autem  lon- 
gior  sit,  ut  corpus  febrilimotu  defatigatum  quiescat. 
Atque  his  quidem  diaeteticis   remediis  multae 
vernales  facile  cedunt :   quare  Sydenhamus  eas  suo 
semper   arbitrio  permittendas  existimavit  nihilque 
movendum ,  cum  ab  evacuantibus  praesertim  reme- 
diis  morbum  viderit  pertinaciorem    factum  magis- 
que  exacerbatum  ( Opp.  Sect.  I.  cap.  V. )    Sublata 
febre,  victu  analeptico  medicamentisque  cardiacis 
-aeger  reficiundus  est. 

Praemissis  reliquis  medendi  methodis  sequitur, 
ut  de  celeberrima  illa  videamus ,  quae  cortice  Pe- 
ruviano  perficitur.  Indicatur,  si  febris  autum^alis 
vehemens ,  corpus  ex  aegritudine  debile ,  sudor  col» 
liquativus,  symptoma  periculosum ,  metus  gravioris 
mali  a  febre  perstante,  obstructiones  solventibus 
auctae ,  morbus  diuturnior ,  per  consuetudinem  re* 
currens,  neque  signa  adsint  internae  inflammatio* 


BE  FEBRIBTJS  INTERMITTBNTIBUS.  299 

nis,  ncque  collecti  alicubi  puris,  neque  obstructi 
admodum  hujus  illiusve  visceris.  Habetis  condir 
tiones  a  Boerhaavio  nostro  ejusque  ad  exemplar  a 
Stollio  propositas,  ex  quibus  hoc  remedio  febrim 
et  posse  et  debere  tolli,  efficitur.  Singulas  inter- 
prelabor  paucis.  Itaque  indicatur :  primo  si  febris 
autumnalis  vehemens ,  vel  etiam  vernalis,  propter 
aeris  constitutionem  aliamve  caussam  ad  autum- 
nalem  accedens.  Tum,  si  corpus  ex  aegritudinet 
debile ,  ita  ut  metus  sit ,  ne  sufficiat  febri  toleran- 
dae,  aut  ne  hydrops  oriatur,  icterus  aliave  cache- 
xia,  quod  praecipue  ab  autumnalibus  quartanis 
protractis  timendum  est.  Vernales  enim  magis  es- 
se  solent  salutares  depuratoriae.  Si  sudor  colliqua* 
tivus,  qui  et  summam  debilitatem  et  febreni  de- 
notat  in  corporis  perniciem  tendentem,  corrupti- 
vam,  quales  etiam  fieri  possunt  protractae  diutur- 
naeque ,  etiamsi  initio  fuerant  benignae.  Si  metus 
gravioris  mali:  chronici  videlicet.  Si  debilitas  in- 
testinorum ,  unde  obstruetiones  solventibus  auctae. 
Si  morbus  diuturnior.  Pessimus  nempe  eorum  mos 
est,  qui  omnem  intermittentem  mox  cortice  sup* 
primunt.  Nam  sive  vernalis  sit,  ea  sponte  curari 
et  salutaris  esse  et  ad  phlogisticam  naturam  incli- 
nare  deprehenditur.  Sive  autumnalis,  haec  initio 
biliosa  esse  et  gastrica  solet,  quamobrem  nocebit 
plerumque  valdopere  haec  praxis.  Dupiex  autem 
malorum  genus  a  praematura  febris  suppressione 
nascitur:  alterum  viscera  spectat,  abdominalia  po- 

tissimum  ,  alterum  genus  nervorum  :  hinc  icteri  ,* 
hydropes,  convulsiones ,  aphoniae,  nervorum  ata- 
xiae  ,  anomaliae  ,  caet. 

Eo  praecipue  nomine  veterum  praxin  commendat 
Nepple,  quod  prius  organorum  irritatio  apyrexiae 
tempore  debellanda  est  quodque  temporis  profectu 
et  reactio  fortior  et  sudor  largior  et  intermissio 
plenior  flt  quodque  interdum  sponte ,  aut  4°.  aut  5°; 
paroxysmo ,   febris  desinit. 

Excipiendi  tamen  illi  casus  sunt,  ubi  in  typum 
continuum  vergat  intermittens ,  aut  sub  typo  con- 
tinuo  prodeat ,  quod  fieri  solet  in  intermittentibus 
illis  aestivis ,  quae  ut  maxime  sunt  corruptivae , 
ita  promptam  requirunt  a  cortice  medelam,  sub- 
inde  jam  post  tertium  paroxysmum.  Debet  autem 
tunc  cortex  dari  tempore  remissionis.  Excipi  quo- 
que  debet  illud  intermittentium  genus,  quod  sym- 
ptoma  habeat  periculosum ,  sive  cum  paroxysmo 
cohaereat ,  sive  ad  omnem  pertineat  aegrotantis 
conditionem. 

Si  per  consuetudinem  recurrat :  a  charactere 
vid.  febrili,  nervorum  generi  impresso  ,  quae  qui- 
dem  febres  maxime  corticis  sunt  capaces. 

Si  neque  signa  adsint  inlernae  inflammationis 
v.  c.  hepatitidis ,  quae  crebra  utut  levior  in  febri- 
bus  autumnalibus  epidemicis,  in  quibus  valdopere 
nocet  cortex. 

Neque  collecti  alicubipuris  et  quidem  abscessuum 
internorumj  etenimphthisicis,  hecticis  obest  cortex; 

contra  prodest  saepe  in  abscessibus  externis,  magn 
nam  puris  copiam  secernentibus. 

Aut  obstructi  admodum  hiyus  illiusve  visceris. 
Quae  viscerum  obstructiones  potissimum  post  fer- 
vidas  aestaJ;es  obser vantur ;  qualem  Epidemiam  sese 
a.  1719.  vidisse  testatur  Swietenius  (  Comm.  II. 
pag.  564.)  quae  per  totam  Europam  grassata  est ; 
colore  oculorum  icterico,  hypochondriq  dextro  ten- 
so ,  urina  biliosa.  Nec  tamen  omnis  obstructio  vis- 
cerum  corticem  prohibet.  Est  enim  obstructio  quae- 
dam  levior,  atonica,  quam  una  cum  febre  tollit 
cortex ,  utpote  hujus  sequelam  nihilque  aliud  nisi 
viscerum  a  morbo  inductam  debilitatem  atque  ato- 
niam. 

Atque  haec  quidem  sunt  corticem  Peruvianum 
contraindicantia ,  quibus  illud  universale  est  ad- 
jungendum,  quod  ab  intermittentium  in  corpus  vi 
atque  effectu  ducitur.  Nimirum  quamdiu  cum  eu- 
phoria  atque  levamine  quodam  tolerant  aegrotan- 
tes  hos  morbos,  sibi  sunt  permittendi  et  tunc  in- 
primis  sistendi  non  sunt,  ubi  a  gravioribus  malis 
Corpus  liberant. 

Cum  hujus  loci  non  sit  de  historia  corticis  lit- 
teraria  verba  facere  ( a.  1649.  innotuit )  illud  tan- 
tum  animadversione  dignum  videtur:  primo,  ex  Tor- 
ti  testimonio  1.  1.  pag.  3.  adhibitum  fuisse  ad  cu- 
randas  quartanas,  deinde  ad  alias  etiam  intermit- 
tentes  quaeque  ex  intermittentium  genere  sunt  trans- 
latum  fuisse.     Huic  remedio  adnexa  erat  schedula 

quaedam,  sive  admonitio  de  administrandi  ratio- 
ne,  quales  schedulae  remediis  arcanis  adjungi  so- 
lent.  Haec  autem  Schedula  Romana  dicta  est,  quia 
patres  ex  societate  Jesu,  qui  in  America  degebant 
meridionali,  medicamen  illud  Romam  miserunt  ad 
socios  sui  ordinis,  qui  illud  distribuebant ,  adjecta 
schedula. 

Dabantur  adultis  drachmae  duae  C.  Peruviani 
in  subtilissimum  pulverem  redacti,  ex  vino  simul 
et  semel  in  ipso  paroxysmi  initio,  paroxysmo  jam 
incipiente ,  eo  quidem  eventu ,  ut  paroxysmus  sup- 
primeretur  subsequens :  ille  vero,  qui  jam  inceperat, 
intensior  esset  plerumque.  Jam  si  cogitetis,  tunc 
datum  fuisse  corticem  in  substantia ,  plena  dosi , 
corpore  maxime  integro ,  valde  efficaeem  fuisse 
hanc  methodum  non  mirabimini,  quam  per  50  an- 
nos  adhibuisse  sese  testatur  Tortus,  ad  Frassoni 
praeceptoris  sui,  exemplum. 

Postea  vero  relicta  fuit  haec  methodus  a  Syden- 
hamo  etiam  et  Mortono,  quoniam  in  Anglia  fer- 
tur  lethales  inde  accidisse  casus  et  saepe  aegros 
anxios  reddidisse  (  Sydenh.  Ep.  Resp.  I.  pag.  301 ). 
Inde  apyrexiae  tempore  datus  fuit,  ita  ut  unciam 
nnam  sumerent  aegri  inter  utrumque  paroxysmum, 
quam  ad  rebelles  etiam  quartanas  tollendas  suffi- 
cere,  auctor  est  Sydenhamus. 

Pulvis  est  efficacissima  maximeque  certa  corticem 
adhibendi  formula.  Debilior  tamen  stomachus  melius 
aut  deccctum  fert,  aut  infusum,  aut  chininum  deni- 

que  sulphuricum,  nuper  celebratum,  quod  remedium, 
etsi  febrifuga  virtute  cortici  non  cedat ,  cedit  tamen 
virtute  roborante ,  cardiaca ,  adstringente.  Infanti- 
bus  puerisque  morosioribus  cljsmata  e  cortice  injici 
possunt,  alvo  tamen  prius  alio  enemate  evacuata. 
Tunc  autem  tripla  opus  est  dosi  et  parca  sint  clys» 
mata  illa  oportet  unc  iv  —  v.  adultis:  junioribus 
vero  unc.  i — n.  cujus  methodi  Helvetius,  medi- 
cus  Parisiensis  se  jactat  inventorem,  Cf.  Swieten 
Comment.  Tom.  II.  pag.  567.  Caeterum  in  casu 
gravi  efficacissimum  semper  expertus  _sum  Cort 
Peruv.  rubrum ,  quo  pertinacissimas  etiam  quarta- 
nas  fugere  mihi  contigit. 

In  febribus  continuis  illis,  quae  ex  intermitten- 
tium  gente  sunt ,  remis§ionis  tempore  tantum  corti- 
cis  ingerendum  est,  quantum  sufficit  febri  tollen- 
dae ,  ita  ut  mox  ubi  sudor  aliave  remissionis  indi- 
cia  notentur ,  curationis  fiat  initium ;  quodsi  fe- 
bris  fuerit  remittens  tertianaria  duplex,  dies  exa- 
cerbationis  levioris  tempus  est  huic  remedio  maxi- 
me  opportunum,  quo  tunc  supprimetur  simul  et 
gravior  respondens  exacerbatio  et  hanc  secutura 
levior. 

Ut  autem  cognoscatis ,  quanta  sit  corticis  ad 
domandas  febres  exitiales  in  continuitatem  procli- 
ves  potestas ,  lubet  hic  inserere  casum ,  quem  scri- 
pto  mandavit  Tortus,  qui  hujus  praeceptori  Fras- 
sono  debetur  quoque  Torti  praxfs ,  referente  ipso , 
circa  usum  meliorem  corticis  nitebatur. 

»  Patricius  quondam  vir  Octavius  Masellus  quin- 
quagenarius  habitusque  corporis  summopere  obesi, 
corripitur   febre    quartana  simplici   intermittente , 
circa  annum  1678.     Post  aliquot  paroxysmos  inci- 
piunt  accessiones  aliquantulum  fortiores  et  in  sua 
duratione  protrahi.  Observantur  tractu  temporis  in 
vigore  febrilis  effervescentiae  aliqui  motus  tremuli 
et  subsultus  tendinum,   lingua  fit  scabra,   urinae 
imminutae  ac  crassae  mensque  non  omnino  con- 
stans;    soluta  tamen  accessione,  solvuntur  omnia. 
Quia  vero  quolibet  paroxysmo  gradatim  intendun- 
tur  eadem  symptomata  et  paroxysmi  iidem  majo- 
rem  extensionem  aequirunt,  de  propinando  celeriter 
cortice ,   priusquam  febris  reddatur  continua ,  de- 
cernit  experient.     Frassonus  curans.    Et   quoniam 
eundem  aegrotantem  amicitiae  ergo  invisere   sole- 
bat  alter  medicus,  majoris  auctoritatis  et  gradus, 
licet  nec  majoris  eruditionis,   nec    aequalis  expe- 
rientiae ,  huic  quoque  communicari  Frassoni  con- 
silium,  congruum  visum  est  assidentibus.     Horruit 
hic ,  iis  auditis ,  mala  innumera  aegro  ominatus ,  si 
china  china  oblata  fuisset ,  cui  potius  remedia  car- 
diaca   et  bezoardica  substituenda   esse    clamabat, 
repetita  insimul,    quae  paulo  ante   luculenter   ce- 
lcbrata   fuerat,  venaesectione ,    hirudinum  quoque 
et  cucurbitularum  appositione  instituta  et  aliis  hu- 
jusmodi.     Haec  Frassono  relata  impedimento  fue- 
re ,   ne   corticem    offerret ;    protestabatur    tamen, 
quod  cuncta  mala  cessura  erant  amico  aegrotanti, 

neglecto  usu  corticis  opportuno.  Diiferri  tamen  in 
alteram  accessionem  hujusmodi  remedium  insta- 
bant  consanguinei  aegrotantis.  Periculum  esse  in 
mora  respondebat  Frassonus:  se  tamen  nolle,  alte- 
ro  medico  non  approbante,  imo  palam  improban- 
te  ,  cor  ticem  exhibere.  Interim ,  non  obstantibus , 
quotquot  praescriberentur ,  cardiacis  aliisque  prae- 
sidiis ,  novus  de  more  paroxysmus  accessit ,  iisdem 
sed  longe  intensioribus  stipatus  symptomatibus , 
quibus  insuper  singultus  frequens  atque  importu- 
nus  addebatur.  Neque  evanuere  brevi ,  ut  antea , 
eadem  symptomata,  sed  tantum  imminuta  fuere 
cum  proportione  aliqua  ad  decrementum  febris, 
quae  tamen  protrahi  coepit,  usque  ad  alterum  pa- 
roxysmum ,  remissionem  tantummodo  modicam  pas- 
sa  loco  consuetae  intermissionis.  Intra  ^uas  vel  tres 
accessiones  mortem  futuram  non  sine  lacrymis  omi- 
nabatur  Frassonus  ,  omissionem  culpans  ex  una  par- 
te  et  ex  alia  gratias  Beo  reddens ,  eo  quod  sors  ve- 
luti  quaedam  obstiterit  oblationi  corticis,  quem 
fortassis  inaniter  et  cum  calumniae  periculo  tenta- 
tum  ex  iis,  quae  subsecutura  erant  suspicabatur. 
Clamabat  contra  alter  medicus ,  optimum  consilium 
fuisse ,  abstinuisse  a  cortice ,  quippe  remedio  sem- 
per  quidem  suspecto,  maxime  vero  in  hac  febre 
occultam  prius ,  mox  remediorum  methodicorum 
develatam  malignitatem  prae  se  ferente.  Clar.  inte- 
rim  Jo.  Bapt.  Beccabadatus  ,  amicus  aegrotantis 
amantissimus ,  Frassojnum  privatim  interpellavit  sua- 
lib.I.  Pars  II.  20 

sitque ,   ut  corticem  vellet   exhibere  ,  post  habitis 
alterius  medici  in  curam  nequaquam  vocati  sophis- 
matis,   quotiescunque    eo   remedio   aegrum   sanari 
posse  haud  improbabiliter  crederet:  subdens  insu- 
per ,  aequum  non  esse ,  ut  propter  medicas   cavil- 
lationes,   vel   politicas    cautelas,    vel  vana   officia 
periret  homo ,  intentato  remedio  probabiliter  pro- 
futuro.     Ad  haec  respondebat  Frassomts,  occasio- 
nem  suapte  natura  praecipitem  jam  lapsum  esse  , 
febrem  jam  nedum  continuam  (etsi  remittentem) 
sed  et  malignam  esse  redditam  et  consequenter  cor- 
tice  inexpugnabilem.     Interroganti   vero,  num  sal- 
tem  sine  damno  posset  remedium  tentari ,  ultro  re- 
spondebat,  se  credere  corticem  in  hoc  casu  aeque 
insontem  ac  invalidum :  nolle  tamen  proinde  dubio 
tentamine  illum  aegrotanti  praescribere ,  nec  suhire 
speciem  ejus  ut  occisi,  quem  brevi  sors  ipsius  erat 
peremptura.     Si    res   sic  se   habet,    subjunxit   al- 
ter:  offeram  ipse,  nec  refert,  si  virum  mihi  ami- 
cissimum,  caeteroquin  moriturum  jugulasse  dicar, 
quem  interea  servare  per  remedium  tutum  in  pe- 
liculo  certo  et  in  occasione  ancipiti,   extra  spem 
non  est.     Hoc  dicto  abiit  statim,  drachm.  n  pulv. 
chinae  chinae  a  monialibus  emptas  secum  detulit 
easque  ex  vino,  ut  mos  erat,  aegro  potandas  dedit 
ingruente  paroxysmo:  quo  non  siue  magno  discri- 
mine  transacto ,  novus  non  rediit.     Inscius  rei  ges- 
tae  alter  medicus  triumphum  canebat,  reportatam 
de  morbo  victoriam  cardiacis  adscribens.     Frasso- 

nus  vero  totius  successus  conscius  jam  factus,  do- 
lo  laudabili ,  eundem  corticem  adhuc  pracscribebat 
ad  semidrachmam  singulo  mane  in  forma  boli ,  sub 
nomine  confectionis  alchermes  et  de  hyacintho. 
Hac  pia  fraude  citra  aliud  pharmacum  aeger  a  re- 
liquiis  febrilibus ,  a  motibus  convulsivis ,  singultu 
etc.  intra  paucos  dies  feliciter  evasit,  nullam  om- 
nino  dein  recidivam  passus."  Hunc  eo  lubentius  ex- 
cerpsi  casum ,  quoniam  non  tantum  corticis  vim  exi- 
miam  docet,  sed  simul  exemplum  praebet  perquam 
rarum,  quartanae  febris  transeuntis  in  continuam. 

Quo  simplicior  corticis  adhibendi  sit  fo.rmu- 
la,  eo  praestantiorem  esse,  omnes  testantur  ar- 
tis  magistri.  Itaque  vel  pulvis  tantum ,  vel  deco- 
ctum,  vel  infusum  praescribitur ,  nec  nisi  alia  ad- 
fuerant  symptomata ,  propriam  sibi  medelam  postu- 
lantia,  quicquam  praeterea  opus  est.  Aliquando 
tamen  cathartici  vice  cortex  fungitur,  sive  propter 
summam  intestinorum  mobilitatem ,  sive  propter 
aegri  idiosyncrasiam ,  ubi  laudanum  addere  jubet 
Sydenhamus:  alii  ante  corticem  praebent.  Sum- 
mam  corporis  iaxitatem  martialia  requirere  et  ad 
corticis  operationem  certa  opus  esse  tensione  in 
practicis  scholis  adfirmare  solebat  Paradisius.  In 
chloroticis ,  leucophlegmaticis  saepius  hujus  connu- 
bii  expertus  sum  salubritatem. 

In  locis  denique  paludosis,  quartanis  pertinaci- 

bus,  ex  consuetudine  redeuntibus,    aegrisve   debi- 

libus ,  major   requiritur  remedii  dosis.     An  autem 

ao* 

liaec  tanta   esse   debeat ,  quantam  Eomae  vel  de- 
dit,    vel    ab   aliis    datum    vidit,    qui    refert  Boct. 
Bailly,  vix  crederem.   Ubi  febri  debellandae  tanla 
opus  est  remedii  dosi ,  praestat  chinin.  sulphur.  vel 
solum,  vel   cort.  additum  praescribere :  quod  uni- 
verse,  si  prompta  sit  oportet  febris  suppressio,  reli- 
quis  e  cortice  paratis  medicaminibus  longe  antecel- 
lit.     Be  hujus  etiam  et  dosi  et  porrigendi  ratione 
dissentiunt  medici.  Sunt  qui  paueis  repetitisque  vi- 
cibus,  gr.  i— -III.  quavis  hora  aut  bihorio,  sunt  qui 
largis  vicibusque  rarioribus  gr.  iv — x.  utuntur.     In 
hac  praescriptione  et  typi  habenda  ratio  est  et  cor- 
poris  universi  et  ventriculi  praecipue.    Nimis  parca 
repetitaque  dosi  minus,  quam  majori  et  rariori  pro- 
desse  et  hoc  remedium  et  unde  paratur  corticein, 
una  medicorum  principum  consentiens  vox  est ;  qua 
de   re   circa   posterius    medicamen   Tortus  ,    circa 
prius,    ex  recentioribus ,  JNepple  consulendi   sunt. 
Nec  tamen  probo    corticem  ad  uncias  complures , 
aut  chininum  sulphuricum  ad   scrupulum  propina- 
tum  csse,  quemadmodum  Romae   factum  esse   re- 
fert  Baillt  minimeque  miror,   a  ventriculo  reje- 
ctum  esse  hoc  remedii  pondus. 

Regimen  aliud  sit  alio  anni  tempore,  aegro,  mor- 
bo.  Universe  nocent  ciborum  abusus,  potiones 
tepidae,  victus  vappidus,  crudus,  infirmioris  mate- 
riae  ;  juvant  cibus  parcus  ,  euchymus ,  eupeptus, 
animalis  vinurnque.  Tn  corticis  usu  diu  post  sub- 
latas    etiam   febres  persistendum ,   propter   facilem 

recursum,  in  primis  ubi  febris  pertinax ,  ac  con- 
stitutio  epidemica ,  endemica  corporisque  tempe- 
ries  intermittentibus  faveant.  Nimirum  per  febrim 
ipsam  corpus  contrahit  febricitandi  consuetudinem , 
quae  longo  demum  corticis  usu  tolli  potest;  hinc 
crebra  intermittens  recidiva,  praesertim  in  regioni- 
bus  paludosis  depressis ,  ubi  endemicae  sunt  hae 
febres ,  aut  post  pertinaces  quartanas  multosque 
recursus ,  nec  non  tempore  autumnali  et  ubicun- 
que  epidemicae  valde  sunt  intcrmittentes.  Tum 
quoque  hominibus  intemperiei  nervorum:  infanti- 
bus  ,  pueris  ,  feminis ,  quorum  corpora  diathesin  ha- 
bent  febrilem,  in  morbos  periodicos  proclivera. 

Observavit  Werlhofius  Obss.  de  Febr.  Sect.  IV.' 
§.  4.  Opp.  pag.  171.  esse  quaedam  terapora,  qui- 
bus  recidivae  et  crebiiores  esse  solent  et  facilio- 
res.  Ante  eum  jam  observaverat  Celsus.  »  Si  fe- 
bris  quievit ,  diu  meminisse  ejus  diei  convenit  eo- 
que  vitare  frigus  \  calorem ,  cruditatem  ,  lassitudi- 
nem.  Facile  enim  revertitur,  nisi  a  sano  etiara 
aliquamdiu  timetur."  Hoc  autem  monitum  Celsia- 
num  dies  spectat.  Werlhofius  vero  praecipit,  etiara 
spectandas  esse  hebdomades  ;  quippe  febres  ex  ter- 
tianarum  genere  reverti  solere  aliquo  secundae  heb- 
domadis  die ,  sive  post  quartam  mensis  lunaris  par- 
tera ;  quartanas  et  quotidianas  non  altera ,  sed  ter- 
tia ,  sive  post  lunaris  mensis  dimidium  recidivas 
fieri.  Quare  post  febrim  suppressam  cortice  eo  us- 
que    utendum  est,    donec  vel  minimum  adpareat 

paroxysmi  hora  aegritudinis  indicium.  In  tertianis 
post  unius  hebdomadis  quietem ,  hebdomade  paro- 
xystica  denuo  ad  corticem  revertebatur  eaque  quan- 
titate  dabat,  qua  opus  fuerat  ad  febrem  profligan- 
dam.  Quae  si  fuerat  unc  I.  dabatur  dr.  i.  per  octo 
dies ,  singulis ,'  aut  alternis  pro  typi  ratione :  si  al- 
ternis  dr.  n.  In  quotidianis  et  quartanis  tertia  heb- 
domade,  quae  paroxystica,  medelam  prophylacti- 
cam  iterabat.  Atque  hac  quidem  methodo  recidi- 
vas  optime  praecaveri  posse  adfirmat.  Quietern 
autem  illani  interponere  ideo  videtur  utile,  ne  na- 
tura  nimium  medicamento  adsuesceret. 

Vulgo  creditur  cortex  diathesin  febrilem,  quae 
harum  febrium  seminium  est  quaeque  in  genere 
nervorum  ponitur,  vel  delere  penitus,  vel  pro  tem- 
pore  tollere ,  ita  ut  tum  etiarn  ubi  expugnari  uno 
ictu  febris  nequeat,  tamen  mducias  impetret,  qui- 
bus  impetratis  corpus  interim  possit  roborari  ad 
novamque  accessionem  tolerandam  muniri.  Addi- 
tur :  hanc  praestantissimam  vim  in  larvatis  praeser- 
tim  cerni,  quae  ut  maxime  virtutem  nerveam  pro- 
sternunt,  ita  prompte  cortice  enervantur;  atque 
hinc  perspici,  cur  alia  nervina,  epithemata,  inun- 
ctiones  dorsi  spirituosae,  quas  laudat  Boerhaavius 
Aph.  768;  cur  juvent  saepe  epithemata  de  cortice 
Peruv.  vino  aut  vini  spiritu  irrorato,  quo  epithemate 
tenellorum  intermittentes  et  ipse  saepenumero  sana- 
vi ;  perspici  denique,  cur  sanet  cortex  sine  ulla  sensi- 
feili  evacuatione.     Quae  etsi  non  negamus,  tamen 

neque  corticem  reliquis  nervinis,  neque  intermit- 
tentes  neurosibus  aliis  prorsus  aequiparamus. 

Nec  febres  duntaxat ,  verum  febrium  etiam  se- 
quelae  tolluntur  cortice.  Nam  hydrops ,  icterus  , 
aliique  febrium  effectus,  si  a  febre  proxime  origi- 
nem  traxerint,  nec  quoddam  organicum  in  corpore 
vitium  lateat,  huic  auxilio  non  tantum  certe,  ve* 
rum  etiam  sat  cito  cedunt. 

Autumnalibus  potissimum  respondet  cortex,  eo 
majori  porrigendus  dosi ,  quo  magis  constanter  ea- 
dem  hora  revertantur:  hae  enim  altas  egerunt  in 
corpore  radices:  quamobrem  majorem  postulant  fe- 
brifugi  vim,  ut  character  ille  febrilis  deleatur. 

Quodsi  post  inducias  impetratas  tamen  iterato 
redeant ,  suspicio  justa  suboritur  caussae  in  cor- 
pore  latentis ,  febrem  semper  denovo  excitantis , 
quae  plerumque  haerebit  in  officina  prima  atque 
prius  erit  semovenda,  quam  in  ipsam  agi  possit 
caussam  praedisponentem ,  qua  demum  sanata ,  op- 
timum  habebit  cortex  adhibitus  eventum.  Ipse  ta- 
lem  observavi  casum ,  ubi  a  medico  experientissimo 
seniore ,  propter  numerosam  tamen  praxin ,  ut  fieri 
solet ,  observatore  parum  diligenti ,  praescriptus 
fuerat  cortex ,  suo  non  tempore ,  aegro  icterico , 
marasmode,  lingua  arida,  flava,  hypochondrio  ten- 
so,  alvo  stricta,  urina  biliosa.  Enemata  et  alvum 
solventia  remedia  plurimam  subduxere  faecem  ve- 
tustam ,  scjbalosam ,  duram ,  qua  educta  per  cor- 
ticem  cum  serpentaria  junctum,  quem  nunc  opti- 

me  ferebat  aeger,  febrem  sustuli.  Crebro  ventriculi 
aut  irritatio  subest  aut  inflammatio,  sive  morbi,  sive 
medicinae ,  sive  diaetae  culpa  j  quales  casus  fuere , 
quos  notavit  Broussais;  notarunt  alii,  notavi  ipse. 
Autumnales  accedente  frigore  increscunt:  quocir- 
ca  hybernae  febres  ,  observante  etiam  Hippocrate  , 
quam  longissimae  sunt.  Vernales ,  superveniente 
calore,  sponte  solvuntur,  unde  cur  prudentis  regi- 
minis ,  aut  medicinae  calidioris  tam  egregius  sit 
usus ;  cur  altera  alteram  pellat  epidemiam :  cur 
tanta  utilitas  sit  itinerum  in  regiones  altiores,  sic- 
ciores,  calidiores  susceptorum,  ad  quartanas  maxi- 
me  diuturnas  sanandas,  perspicitur;  quae  itinera, 
incassum  datis  febrifugis,  id  commodi  habent,  ut 
e  regionibus  paludosis  in  salubres  migrent  aegro- 
tantes  atque  paludum  effluvia  vitent :  quaeque  prae- 
cipue  verno  tempore  facienda  sunt. 

De  complicationibus  earumque  curatione  praece- 
pimus.  Supersunt  symptomata ,  quae  peculiarem 
curam  postulant.  Ex  his  memorari  praecipue  de- 
bentfrigus,  sitis,  anxietas,  vomitus,  delirium,  su- 
dor. 

Frigus  inprimis  quartanarum  protractum  inten- 
sumque  vel  a  spasmo  est ,  vel  a  virium  infirmitate : 
illud  antispasmodica  opiataque ,  hoc  cardiaca  re- 
quirit  et  corticem  praesertim   Peruvianum. 

Ad  spasmum  solvendum  laudant  potionem  tepi- 
dam ,  antispasmodicam ,  opiatam ,  parce  tamen  ac 
caute  praebendam,  quandoquidem  sub  frigoris  cu- 

ratione   semper  caloris  futuri  memorem  esse  opor- 
tet  medicum. 

Est  aliud  frigus  intensissimum ,  marmoreum ,  hy- 
stericarum,  minus  metuendum,  a  statu  nervoso  in- 
ductum  curandumque  nervinis  antihystericis  auxi- 
liis.  Est  denique  frigus  ingens,  periculosissimum , 
corporum  exhaustorum  senilium ,  in  quo  indicatio 
vitalis  jubet  mox  febrem  Cortice  supprimere ,  ne 
morbo  succumbat  aeger. 

Suppar  sitis  et  ratio  et  medicina  est.  Sitis  ni- 
mirum  vel  frigoris  tempore  aegrum  molestat ,  quo 
spastica  est ,  antispasmodicis  restinguenda ,  vel 
tempore  caloris  oborilur,  potum  crebrum,  largum, 
acidulatum  imperans. 

Anxietas  vel  sanguinea  est  eaque  sive  pulmona- 
lis ,  sive  abdominalis ,  vel  spastica  a  nervorum  ge- 
nere  ;  vel  mixta  ex  utroque.  Prior  antiphlogisticis 
curanda;  ubi  ingens,  venaesectione ,  quae  pulmo- 
nali :  aut  alvi  subductione  leni ,  quae  abdominali 
congruit.  Spastica,  quae  frigoris  stadio,  antispas- 
modica  eaque  leniori  optime  curabitur  medicina. 
Quodsi  utrumque  genus  junctum  sit,  sive  juvenili 
aetate ,  qua  pulmonalis ,  sive  senili ,  qua  crebrior 
abdominalis,  cavendum  ab  omni  stimulo  et  uten- 
dum  antispasmodicis,  nitrosis  tepidisque  potionibus. 

Vomitus  alius  est  frigoris  stadio,  a  spasmo,  alius 
stadio  caloris,  a  sanguine  ,  alius  a  statu  gastrico,  in 
autumnalibus  febribus.  Prior  medicinam  sedan- 
tem ,    involventem  ,    diacodiatam   vel  Riverianam  j 

alter  antiphlogisticam ;  tertius  evacuantem  postu- 
lat ,  concitala  emesi  vel  ante ,  vel  post  accessio- 
nem,  quo  tempore  turgeat  materies. 

Delirium  aliud  a  sanguine  est ,  tempore  caloris, 
plethoricum,  cui  contrarius  est  corporis  capitisque 
situs  erectus  ,  regimen  frigidum ,  aeris  puri  reno- 
vatio,  ex  praecepto  Sydejnhami  ;  aut  si  haec  non 
sufficiant,  sirtapismi  ad  cervicem ,  fomenta  capitis 
frigida,  aut  denique  admotae  hirudines,  si  metus 
gravioris  mali.  Aliud  est  delirium  gastricum,  emesi, 
calharsi  fugandum.  Est  denique  adynamicum,  spe- 
cies  maniae ,  Sydenhamo  animadversa  {Opp.  Sect.  I. 
cap.  V.  pag.  161  sqq. )  intermittentes  diuturnio- 
res,  quartanas  potissimum  secuta,  quae  debilitante 
traclata  methodo  ,  in  perpetuam  transibit  stulti- 
tiam ,  sub  usu  cardiacorum  ,  nutrientium  vero , 
sensim  curabitur. 

Sudores  colliquativi  ultimo  intermittentium  lon- 
giorum  stadio  corruptivam  ipsarum  indolem  deno- 
tant  promptumque  expectant  a  cortice  auxilium, 
Qui  post  sublatam  febrem  supersunt  nocturni  su- 
dores,  quia  si  non  obstes,  hecticam  inferrent  dia- 
thesin ,  cardiacis  compescendi  sunt.  Ad  hos  cohi- 
bendos  vespertino  tempore  antequam  cubitum  irent 
aegrotantes,  5  vel  6  cochlearia  vini  malacensis  su- 
mere  jussit  Sydenhamus  eodemque  consilio  vino- 
sum  salviae  infusum  laudat  Swietenius.  Iisdem 
quoque  medentur  aquae  minerales  martiales  cum 
vino  haustae. 

Denique  in  orani  hujus  febris  therapeia  memo- 
res  sitis  quaeso  saluberrimi  praecepti,  quo  praecla- 
rae  monographiae  suae  finem  imposuit  Doct.  Nep- 
ple  :  »  ut  perfecte  mcdeamur  febri  intermittenti , 
duo ,  quibus  constat ,  oppugnanda  sunt  elementa ; 
congestionem  sanguineam  volo  et  affectionem  ner- 
Torum  periodice  recurrentem.  Illud  quam  primum 
tentandum  est,  ut  praecidamus  recursus  irritatio- 
nis  intermittentis ,  impugnando  sive  sanguinis  im- 
petum  et  orgasmum,  sive  complicationes,  quae  mor- 
bo  superveniunt :  quo  facto  poterit  superari  inter- 
mittens  Peruviani  Corticis  beneficio,  cujus  tamen 
auxilii  ad  supprimendam  febrim  efficacitas  nemini 
hactenus  intellecta ,  problema  est  nondum  solutum." 
Et  profecto  ita  est.  Nam  utut  nervinum  vulgo  re- 
medium  et  dicitur  et  habetur ,  tamen  tantopere  ab 
omnibus  nervinis  distat,  quantopere  neurosis  in- 
termittens  periodica  a  reliquo  distat  neurosium  ge- 
nere. 


EPICRISIS. 


Febrium  historiam  a  simplicissima  specie  ad  com- 
positam  maxime  traduximus  atque  antiquiorum  pa- 
riter  ac  recentiorum  observationem  vobis  tradere 
studuimus.  Neque  sic  tamen  munere  et  officio 
omni  prorsus  nobis  defuncti  esse  videmur.     Restat 

major  pars  operis,  quae  rem  compositam  adeo  et 
complicatam  ,  qualis  febrium  doctrina  est,  ad  suam 
naturae  simplicitatem  revocare  jubet;  quod  si  fieri 
possit ,  discentibus  profecto  utile  parabimus  atque 
fructuosum  laboris  compendium  ;  si  non  possit,  ten- 
tamen  ipsum  non  omni  fructu  aut  laude  carebit. 

An  febres  essentiales  sint ,  diu  multumque  quae- 
situm  est.  Solvi  autem  hoc  problema  prius  non 
poterit,  quam  de  notione  febris  inter  nos  conve- 
niat.  Verum  hoc  opus,  hic  labor  est.  Quodsi  fe- 
bris  essentialis  nomine  intelligatur  morbus  totius 
oeconomiae,  omnibus  partibus  aequaliter  aegrotan- 
tibus,  esse  febres  essentiales  negamus,  quia  id  ve- 
rae  morbi  notioni  repugnat  eaque  conditione  prae- 
sente  ,  oeconomia  nulla  cogitari  potest;  Sed  aliud 
quid  volunt,  qui  febres  esse  negant,  scilicet  nullam 
esse  febrem  sine  topica  quadam  phlogosi ,  ex  qua 
proficiscatur.  Atque  hoc  quidem  est,  quod  nega- 
mus.  Sic  autem  ratiocinantur :  in  longe  plurimis 
aegrotantium ,  quos  febris  sustulit  corporibus,  in- 
fiammationum  cernuntur  manifesta  vestigia ;  quo- 
circa  has  inflammationes  febrium  illarum  caussas 
habere  oportet:  quodque  in  longe  plurimis  est ,  id 
in  omnibus  esse ,  inductionis  lege ,  statuimus.  Non- 
ne  huic  conclusioni  quid  deesse  cernitis.  Nam 
primo  numerus  quamvis  parvus  exceptionum  ob- 
stat:  secundo  tempus  investigandum  est,  quo  fe- 
bris  quoque  inflammatio  inciderit ;  tertio  aequabi- 
lis  semper  sit  oportet  inter  febris  et  inflammationis , 

i.  e.  inter  effectus  et  caussae  magnitudinem  ratio. 
Jam  vero  singulis  hisce  quantum  desit  et  in  omni 
hoc  capite  saepius  indicavimus  et  ipsi  hypotheseos 
auctores  norunt.  Nos  tamen  cum  minus  alios  re- 
fellere ,  quam  ipsi  discere  cupiamus  ,  agite  videa- 
mus,  utrum  hunc  nodum  solvere  possimus. 

Res  composita  melius  cognosci  nequit ,  quam 
ipsam  solvendo  in  eas,  unde  constat  partes,  id  quod 
methodus  nos  docet  analytica. 

Hac  si  utamur  methodo,  febres  illas  compositas 
resolvendo  in  simplices ,  tandem  incidimus  in  fe- 
brem  quandam  simplicem,  puram,  quam  epheme- 
ram ,  sive  diariam  vocant.  Hanc  autem  febrem  ni- 
hil  esse  aliud  vidimus ,  quam  auctam  ab  irritato 
corde  circulationem.  Igitur  ad  cor  tamquam  pri- 
marium  circulationis  instrumentum  revocamur.  Ve- 
rum  ita  nondum  soluta  quaestio  est.  Nam  qualis 
sit  haec  cordis  in  febre  irritatio  indagandum  est 
maxime:  undenam  oriatur,  quam  caussam  habeat. 
XJtrum  in  vasis  cordis  haerere  eam,  an  in  nervis 
credamus?  Anphlogosin:  carditidem,  arteritidem, 
phlebitidem  hanc  habebimus ;  num  vero  cordis  neu- 
rosin,  spasmum,  convulsionem,  erethismum.  Priorem 
sententiam,  a  pluribus  defensam,  ab  aliis  aliter  pro- 
positam,  nec  tamen  anatome  confirmatam  vidimus, 
neque  harum  inflammationum  symptomata  cum  fe- 
brium  symptomatibus  collecta  probant.  Nam  carditis 
alialonge  symptomata  habet ;  arteritis,  phlebitis  fe- 
bris  purae  siniplicisque  signa  non  proferunt ,  verum 

sive  ardentis,  seu  malignae  sub  forma  in  scenam 
prodire  solent.  Alteram  sententiam  refutant  hy- 
stericae ,  hypochondriaci ,  qui  multo  crebrius  pal- 
pitationes  cordis ,  quam  febres  patiuntur :  quae  in- 
temperiei  nervorum  symptomata  cum  febrium  sym- 
ptomatibus  nemo  peritus  confundet. 

Aliorsum  igitur  nos  convertamus  oportet,  ut  ir- 
ritationis  febrilis  caussam  inveniamus.  Et  quam  qui- 
dem  aliam  cogitabimus,  nisi  sanguinem  cogitemus, 
naturalem  cordis  stimulum,  humorem  illum  vere 
vitalem,  per  vasorum  canales  circumeuntem  omnes- 
que  partes  alluentem,  nutrientem,  animantem. 

Ex  hujus  vel  copia  aucta,  vel  motu:  labore, 
cursu ,  vigiliis ,  concitato ,  vel  evacuatione  legi- 
tima  suppressa,  ephemera  nascitur,  quae  si  pro- 
trahatur  et  phlogisticum  habitum  sanguis  nactus 
sit,  sponte  inclinabit  in  synochum  ,  sive  febrem 
inflammatoriam ,  sua  decurrentem  stadia ,  suisque 
terminatam  crisibus. 

Ea  febris ,  si  cum  polycholia ,  aut  statu  gastrico 
conjungatur ,  aut  in  temperamentum  cholericum  in- 
cidat ,  morbus  biliosus ,  aut  gastricus  cum  hac  ipsa 
copulabitur  fietque  febris  biliosa,  aut  biliosa  gas- 
trica  ;  si  cum  morbo  ,  mucoso ,  febris  mucosa ;  si 
cum  diathesi  scorbutica,  febris  putrida .;  si  cum 
statu  nervoso ,  febris  nervosa  orietur.  Quae  fe- 
bris  cum  aliis  morbis  connubia  partim  ex  corporis 
temperie  ,  in  quam  incidit :  cholerica  ,  unde  bilio- 
sa ,  nervosa ,   unde  nervosa   febris   fit ;   partim  ex 

sanguinis  per  contagium ,  miasma  depravatione ,  in* 
fectione ;  partim  denique  ex  ejusdem  per  anni  tem- 
pora  annique  tempestates  mutatione  explicari  posse 
videntur.  Atque  haec  cogitanti  veterum  de  Epi- 
demiarum  annuarum  cursu  in  mentem  venit  obser- 
vatio ,  quae  hodie  perperam  negligitur.  Nempe 
alia  anni  tempora  proferunt  alios  morbos:  hyems 
et  ver  primum  inflammatorios ,  catarrhales;  aestas 
atque  autumnus  biliosos ,  gastricos ,  nervosos.  Vi- 
delicet  sanguis  ad  unamquamque  mutatam  aeris 
constitutionem  et  ipse  debet  adcommodari  atque 
componi :  quae  metamorphosis  si  non  lente  ac  pe- 
detentim,  sed  subito,  aut  inordinate  fiat,  aut  si 
hominum  tellurisque  effluviis  contagiosis,  miasma- 
ticis  aer  inquinetur,  ecquid  mirum,  febres  inde 
concitari ,  sanguinis  aegrotantis  pathemata !  Sic 
annuas  subit  vita  sanguinis  metamorphoses ;  ver- 
nalem  maxime  et  autumnalem  :  quarum  priore  ar- 
teriosam  magis  et  phlogisticam  sanguis  diathesin 
nanciscitur,  altera  venosam  magis,  phlogisticae 
oppositam ;  qui  annuus  sanguinis  vitae  cursus  ipsis 
febribus  annuis,  epidemicis  indicari  videtur.  Est 
alia  sanguinis  metamorphosis ,  quam  non  epidemi- 
cam,  verum  endemicam  dixerim:  quam  scilicet  ex 
loci  natura  mutatoque  vitae  genere  subire  vide- 
tur,  unde  febres  nascuntur  non  epidemicae,  sed 
endemicae,  miasmaticae.  Est  denique  tertia,  quam 
ex  hominum  contactu  ac  contagione  repetimus : 
unde  morbi    contagiosi ,  pestilentes ,  putridi ,  ner- 

vosi,  qualis  febris  nosocomialis,  qualis  pestis,  qua- 
lis  typhus  contagiosus  est. 

Quaecunque  igitur  sit  febrium  diversitas,  omnes 
unum  habere  fontem  unamque  ex  sanguine  origi- 
nem  videntur ,  ex  cujus  varia  metamorphosi  fe- 
brium  species ,  varietates ,  discrimina ,  tanquam 
communi  ex  caussa,  proveniunt.  Ex  hac  hypothe- 
si  certum  explicamus  febrium  cursum ,  venaesectio- 
nibus  non  abrumpendum  et  crises  per  varia  organa 
secretoria ,  certis  periodis  contingentes  et  exanthe- 
mata  febrilia ,  sive  externa  in  cute ,  sive  interna 
in  mucosa  et  remedia  in  sanguinem  potissimum 
sanguinisque  vitam  et  crasin  mutandam  efficacia : 
in  leniori  diluentia ,  in  graviori  ipsaque  facta  dys- 
crasia,  acidula,  acida,  miasmati,  contagio,  putre- 
dini  adversa ,  quorum  major  profecto ,  quam  ner- 
vinorum,  antispasmodicorum,  aut  aliorum  quorum- 
vis  stimulantium  ad  febres  domandas  vis  atque  po- 
testas  est.  Verum  alia  hic  novaque  suboritur  dif- 
ficultas,  quomodo  nempe  ex  hac  sanguinis  affe- 
ctione  febrium  tot  tantaeque  complicationes  intel- 
ligi  possint,  quas  a  medicis  antiquioribus  praeser- 
tim  commemoratas  reperimus  ac  promptus  deni- 
que  ab  una  diathesi  ad  alteram  diathesin  transitus , 
ab  inflammatoria  ad  putridam  v.  c. ,  quam  illi  cre- 
bro  in  scriptis  suis  notarunt. 

Ad  hanc  difficultatem  aut  minuendam,  aut  tol- 
lendam  meminisse  juvabit ,  primo  in  illis  compli- 
cationibus   numerandis   nimios   fuisse  antiquiores , 

quemadmodum  hodie  intcr  omries  constat;  secun- 
do ,  rem  repetendam  esse  cum  a  partium  irritatio- 
nibus  atque  inflammationibus ,  ex  sanguinis  mutata 
crasi  provocatis  ;  denique  ab  ipso  etiam  miasmatc , 
aut  contagio  in  sanguinem  susceptis,  unde  primo 
symptomata  renisus  reactionisque  ac  species  phlo- 
goseos,  tum  vero,  hisce  silentibus,  manifesta  con- 
tagii ,  miasmatis  vis  sanguinisque  mutatio ,  id  quod 
primum  typhi  contagiosi  stadium,  inilammatorium 
quod  dicitur  ipsaque  pestis  docet ,  ex  auctorum  te- 
stimoniis.  Caeterum,  mirum  non  est,  ex  sanguine 
mutato  variarum  partium  nasci  aegritudines ,  in 
aliis  alias,  tum  inflammatorias ,  tumnervosas,  quas 
complicationum  nomine  majores  dixerunt. 

Habetis  meam  de  febribus  sententiam ,  quam  ut 
conjecturam  propono  probabilem ,  es  observatio- 
num  commentatione  natam,  qua  si  probabiliorem 
invenire  quis  poterit,  hanc  meani  non  acriter  de- 
fendam:  verum  lubens  eam  cum  altera  commuta- 
bo  idque  deputabo  in  iucro. 

ADDENDA   et   CORRIGENDA. 


Praefat.  pag.  vi.  lin.  9  sq.  criticorum  vulgarium  Iege: 

criticorum  vulgarium  censura 
pag.   27.  lin.  ultima  ipsam  hanc     lege :  ipsum  hunc 


49.  —  15  sq.  anteriarumque 

92.  —  ultima  hirudines 

— -  101.  —  23  utrasque 

: 120.  —  ultima  migravit 


—  151. 

—  prima  sabemetica 

241. 

—  20  personae 

—  269. 

—  11  quo 

—  292. 

—  27  indicet 

—  303. 

—  13  fugere 

—  317. 

—  27  collecta 

arteriarumque 
■  hirundmes 
utrosque 
migravit  in  mv 

bem 
subemetica 
persona 
qua 

indicent 
fugare 
collata 


Ad  calcem  priorum  X.   foliorum  typothetae  posuere 
Lib.  II.   Pars  II. ,  loco  Lib.  I.  Pars  II. 

